Tanou Moonsoi 
pinasaboi ri 


MATIUS 


Pasiguluon 


Tanou Moonsoi pinasaboi ri Matius mampasaboi ritakau ra i Jisus noyo 
Mamamayag ondo' sinusub ri Aki Kapuuno'. Mansail ri Jisus noyo nanulut i 
Aki Kapuuno' ra atan ondo' binantu’ Nali ra ulun No rano ralalom Nabantuan 
Lair. Kabalu' pana inanak am naayag i Jisus koson ra ulun Jaudi, kaa' Tanou 
Moonsoi no sala' ka tinimpok ra ulun Jaudi ak, kaa' ra ngaangai' ulun. 

Kitab Matius ti sinusui tojojo. Inintaran ra naganakan ri Jisus, bagu 
pampariwan am pangkinaman ondo' nailian No, bagu kandoi Nali ra Galilia. 


Giu' no nampatanou lo, nangila' am namabas ra ulun. Nopongo raginio, 
mantunung kitab ti ra pangkiralanan ri Jisus intor ra Galilia mongoi ra Jirusalim. 
Tauti no, atan nasauk ri Jisus ra minggu' pupus ru bayag Nali ra tana' ti, ioginio 
pinatayan am linuatan Nali. 

Rondo" baal kinaatang ru Kitab Matius ioginio, i Jisus noyo Mangingila' ra 
maatang ondo' makakuasa' mambala' ra arati' ru Ukum ri Aki Kapuuno' am 
ondo' nangila' ra i Aki Kapuuno' mamarinta koson ra raja'. Kasuangan intor 
ra pangilaan ri Jisus no tinimung sumugut ra puun nano. Makalimo nganti- 
mungan: 

(1) Pampatanawan gjiu' ra bulur, intor ra paliso, kandoi, kaapuan am 

kuayan ru bayag ru ulun ri Aki Kapuuno' rano (bab 5—7); 

(2) pambilinan ra koopor am ruo maamaya' ri Jisus koson mampaugar ra 

kandoi nilo (bab 10), 

(3) pagabigan intor ra Pamarintaan ri Aki Kapuuno' (bab 13), 

(4) pangilaan intor ra masauk ra maamaya' ri Jisus (bab 18), am (5) 


pangilaan intor ra pamupusan ru tana' am intor ra ratangan ru Anak ru 
Ulun (bab 24—25). 


Suang 
Suang ru papag ri Jisus Kristus am naganakan Nano 1.1— 2.23 
Kandoi ri Juanis Mampariu' 3.1-12 


Pampariwan am pangkinaman pailiin ri Jisus 3.13— 4.11 


2 MATIUS 1 


Kandoi ri Jisus ra libung ru Galilia 
Intor ra Galilia mongoi ra Jirusalim 


Minggu' pupus giu' ra Jirusalim am liliut no 


Linuatan am tinalangan ru Tuhan 


Suang ru papag ri 
Jisus Kristus 
(Luk. 3.23-38) 


1 Gitio noyo suang ru papag ti 
Jisus Kristus. I Jisus no papag 
ru raja' Daut, am i Daut papag ri 
Abraam. Intor ri Abraam suku' ri 
Daut gitio noyo inggalan ru kina- 
matuaan ri Jisus rali: ZI Abraam 
ama' ri Isak, i Isak ama' ri Jakup, 
i Jakup ama' ri Juda am pinong- 
kotob no rano; 3I Juda ama' ri 
Piris am i Sira (ina' nilai i Tamar): 
1 Piris ama' ri Isron, i Isron ama' 
ri Ram, 4I Ram ama' ri Amina- 
dab, i Aminadab ama' ri Naason; 
i Naason ama' ri Salmon, 5I Sal- 
mon ama' ri Boas; (ina' nali i 
Raab); i Boas ama' ri Obid (ina' 
nali i Ruut); i Obid ama' ri Isai, 6I 
Isai ama' ru raja' Daut. 

Intor ri Daut suku' ulun Israil 
inulipon ra pagun Babil, gitio no- 
yo inggalan ru kinamatuaan rali: 

I Daut ama' ri Salomo (ina' ri 
Salomo ti andu' galing ri Uria); 7I 
Salomo ama' ri Riabiam; i Ria- 
biam ama' ri Abija; i Abija ama' ri 
Asa, 8I Asa ama' ri Jiosapat, i 
Jiosapat ama' ri Juram; i Juram 
ama' ri Usia; ?I Usia ama' ri Ju- 
tam; i Jutam ama' ri Aas; i Aas 
ama' ri Isikia; 191 Isikia ama' ri 
Manasi; 1 Manasi ama' ri Amun; 
i Amun ama' ri Josia; 11I Josia 


4.12—18.35 
19.1—20.34 
21.1— 27.66 

28.1-20 


ama' ri Jikonia am pinongkotob 
no rano poyo ondo' inulipon am 
inibit giu' ra pagun Babil. 

12 Kalupus bo ra ilo inulipon ra 
pagun Babil suku' ra i Jisus ina- 
nak, gitio noyo inggalan ru kina- 
matuaan rali: 

I Jikonia ama' ri Sialtial: i Sial- 
tial ama' ri Sirubabil, 31 Sirubabil 
ama' ri Abiud; i Abiud ama' ri 
Iliakim, i Iliakim ama' ri Asur; 141 
Asur ama' ri Sadok; i Sadok ama' 
ri Akim; i Akim ama' ri Iliud; 191 
Iliud ama' ri Iliasar; i Iliasar ama' 
ri Matan; i Matan ama' ri Jakub; 
16] Jakub ama' ri Jusup, ralaki ri 
Maria. 

Am i Maria ti noyo naganak ri 
Jisus ondo' piawon ri Kristus. 

17 Intor ri Abraam suku' ri Daut 
mokoondo' mopor am apat papag 
ri Jisus. Am mokoondo' poyo mo- 
por am apat papag intor ri Daut 
suku' ra ilo inulipon ra pagun Ba- 
bil. Am mokoondo' poyo mopor 
am apat papag intor ragili suku' i 
Kristus inanak. 


I Jisus inanak 
(Luk. 2.1-7) 


I8Gitio noyo tunungon ru na- 
ganakan ri Jisus Kristus. Ina' nano 
i Maria nakapantamung ilo no 
ri Jusup. Kaa' kalo poyo nasim- 
pung ilo, i Maria ti maapang intor 
ra kuasa' ru Ambiluo ri Aki 


MATIUS 1, 2 3 


Kapuuno'. 91 Jusup ti sangulun 
ondo' masalok mambaal ra moto- 
pot, kaa' kalo masaga' io mampa- 
kauyu' ri Maria koson mambala' 
ra ulun masuang. Pamaguangan 
ri Jusup bukaton no tamung ni- 
lono ra kolondo' ulun makatutun. 
20Paat ri Jusup nampaguang koson 
raginio naginupi io. Bagu pulusat 
sangulun masundu am indagu io ri 
Jusup, “O Jusup, papag ru raja' 
Daut, pai' no kalaa' manangandu' 
ri Maria ti, nga anak nano intor 
ra kuasa' ru Ambiluo ri Aki 
Kapuuno'.” %1 Ginio ra maganak i 
Maria ti sangulun anak ungkuyon 
am inggalanin mu Io no i Jisus — 
nga lo ti mamayag ra ulun No ra- 
no intor ra tula nilono.” 

2 Ngaangai' ragitio masauk ma- 
ya' ra ragu ru Tuhan ondo' pina- 
saboi ru nabi' Jisaya ra galing i, kon 
no, 3 “Maapang ralaa ti am maga- 
nak io ra sangulun anak ungku- 
yon am inggalanin anak ti ri 
Immanuil.” (Sumugut ra ragu ru 
ulun Ibrani, Immanuil arati' no, ʻI 
Aki Kapuuno' soroi ra taatanga' 
ritakau.”) 

2% Sukal i Jusup am bayaa' no 
susuban ru masundu ra inupi nali 
am ongoyo' no uoto' i Maria. 
25 Am kalo liminampit i Jusup ri 
Maria saboi io nakapaganak. Am 
inggalanin ri Jusup anak noi Jisus. 


Rinatangan ru ulun latok 
intor ra Sirangon 
PA Jisus inanak giu' ra pekan 
Bitliim ra Judia paat i Irodis 
nasauk ra raja'. Kalo bo nabuoi 


4 Ambiluo ri Aki Kapuuno': Harfiah: Ambiluo Matulai 
Harfiah: Kristus. 


ragili, kuukula' ngaulun magugu- 
lig ra butitin riminatong intor ra 
sirangon mongoi ra Jirusalim “am 
pangkuot ilo, “Ati naganakan ru 
lalagang ondo' masauk ra raja' ru 
ulun Jaudi? Nakito mai butitin 
Nano siminirang giu' ra intok mai 
tampilon ra sirangon am nakasu- 
ku' akai ragiti mongoi samba Ri- 
so,” kon nilo. 

3 Pakaining raja' Irodis ra tanou 
ragitio kalo bo mororo' guang 
nano, koson niak ra ngaangai' 
namagun ra Jirusalim. “Bagu pia- 
wo' ru raja' Irodis ngaangai' 
tingganai imam Jaudi am niak 
mangingila' ra Ukum ri Musa' 
rano am kuati' no ilo, “Ati pa- 
ganakan ru Mamamayag ondo' 
sinusub ri Aki Kapuuno'?”? 

5Taam ilo, “Giu' ra pekan Bit- 
liim, pagun ru Judia. Maya' ra 
binatikan ru sangulun nabi', 

6“Okou noyo Bitliim, pekan 
maatang kaga' 
intor ra ngaangai' pekan 
giti ra Judia. 
Intor rirun matong 
sangulun tingganai 
ondo' maningganai ra 
ulun Israil. ” 

7Bagu sinoko' piawo' ru raja' 
Irodis ulun ondo' intor ra sira- 
ngon tumuum riso. Pangkuot io 
risilo sanggilan nakito nilo butitin 
no siminila'. 3 Bagu susubo' no ilo 
mongoi ra Bitliim am bilini', “Pi- 
roto' min tojojo maguyum ra 
Anak no, am amun matuum min 
lo pambala' kau raki', am mokoo- 
ngoi aku niak pakasamba!” 


b Mamamayag ondo' sinusub n Aki Kapuuno': 


4 MATIUS 2 


#10 Magugulig ra butitin rano 
minugar noyo. Giu' ra tanga' ru 
ralan butitin ra nakito ilo ragili 
makito nilo minsur magulu risilo. 
Paat ilo nakakito ra butitin no 
naansukan ilo toojo. Butitin i mi- 
nuog ra tuma' ru baloi intok ru 
Anak no. !Umpos ilo ra baloi i 
am pagilong ra Anak no am ina' 
Nano i Maria. Igulatur ilo am 
samba ra Anak no. Bagu ukabo' 
nilo kaban ru arata' nilono am 
patalango' ra Anak no ioginio, 
maas, kemenyan am mur.” 

12 Ralalom rondo' inupi, magu- 
gulig ra butitin rano sinawai ri 
Aki Kapuuno' kalo sumaguli' ilo 
ra raja' Irodis. Intor raginio saguli' 
ilo ra pagun galama' baya' ra ra- 
lan ra bokon. 


Nagiruan nilo mongoi ra 
pagun Misir 

13 Pakaugar bagu magugulig ra 
butitin rali am paginupi i Jusup. 
Bagu pulusat sangulun masundu 
ru Tuhan am indagu riso, “Sukal 
no, ibito' magina' no magiru' 
mongoi ra pagun Misir. Ayan 
kano ra giu' no saboi aku mam- 
bala' ramuyun saguli'. Uyumon 
ru raja' Irodis lalaing no koson 
potoyon no!” 

14Lakat ak poyo io rondom su- 
kal i Jusup, ibito' no magina' no 
magiru' mongol ra pagun Misir. 
15 Minayan ilo ra giu’ saboi raja" 
Irodis minatoi. 

Ginio nasauk sumugut ra ragu 
ru Tuhan ondo' pinasaboi ru sa- 
ngulun nabi', kon no, “Piawon Ku 
anak Kuno intor ra pagun Misir.” 
€ Ila!' kamus. 

Bulisang kemenyan (2.11) 


Namatayan ra lalaing 
ungkuyon rano 


16 Paat ri raja' Irodis nakatutun 
ra rinuung io ru magugulig ra bu- 
titin rali siminangit io toojo. Su- 
mugut ra bala' ru magugulig ra 
butitin rali koson buoi ru butitin 
nakito nilo i siminila', nanusub i 
raja' Irodis ra potoyon ngaangai' 
lalaing ungkuyon giu' ra pekan 
Bitliim ondo' bagu inanak suku' 
ruo ngambilor. 

17 Koson ragitio nasauk ra ragu 
ru nabi' Jirimia, 

18“Giu' ra pekan Rama, 

morongog tinangian am 
sulaboi. 
Naupus i Rail ra anak no 
rali, 
mangiluk toojo guang 
nano am marara' io 
simoyoon, 


MATIUS 2, 3 5 


nga anak no rali minatoi 


ngai'.” 
Ulian nilo intor ra 
pagun Misir 

19 Paat raja' Irodis minatoi giu' 
ra pagun Israil, i Jusup ilo sambaloi 
lakat ak poyo soroi ra pagun Misir. 
2 Paginupi i Jusup am pulusat sa- 
ngulun masundu ru Tuhan riso 
am indagu io, “Sukal no, ibito' ma- 
gina' no sumaguli' ra pagun Israil. 
Nga io ondo' nangkinam mamatoi 
ra lalaing ti minatoi noyo.” 21 Bagu 
sukal i Jusup am ibito' no magina' 
i sumaguli' ra pagun Israil. 

22 Pakatutun bagu i Jusup ra 
anak raja' Irodis i Arkilaus nasauk 
ra raja' ra Judia, malaa' io muli' 
mayan ra tampilon ra giu'. Am io 
ti binalaan poyo paat ra io nagi- 
nupi ra mongoi ra libung ru Gali- 
lia Sam mayan ra pekan Najarit. 
Koson raginio nasauk ondo' rina- 
gu ru nabi' rali, “Io ti piawon ulun 
Najarit.” 


Mampatanou i Juanis 
Mampariu' ra pangilaan ri 
Aki Kapuuno' 

(Mrk. 1.1-8, Luk. 3.1-18, 
Jua. 1.19-28) 


Paat ragili i Juanis Mampariu' 

timinalimpuun mampatanou 
giu' ra intok masiluk ra Judia, kon 
no ?“Talikur kano intor ra tula 
minno nga mamaar noyo i Aki 
Kapuuno' mamarinta!”? 31 Juanis 
Mampariu' niayuk ondo' kon ru 
nabi' Jisaya, kon no, 

“Makaulun mampipiau giu' 

ra intok masiluk, 


“Pongoono' min ralan ru 
Tuhan, 

baniso' noyo pansailan 
Nano.” ” 

#Binayang ri Juanis no binaal 
intor ra bulu ru unta, am abot 
nano binaal intor ra kungkung. 
Akanon nano gapu' am ruu' ru 
maningot. “Ulun ondo' ruma- 
tong mongoi ri Juanis, ilo ti intor 
ra bandar Jirusalim, ngaangai' Ju- 
dia am niak libung ru Sungoi Jor- 
dan. #Ulun rali mangiou ra tula 
nilai am riwon ilo ri Juanis ra 
Sungoi Jordan. 

7Pakakito i Juanis masuang 
ulun tayar Parisi am tayar Saduki 
matong pakiriu' riso, ragui' no ilo, 
“Akau ti koson ra kukuo ondo' 
magiru' intor ra apui ru Ukum ri 
Aki Kapuuno' ondo' matong ra 
maagu no. 8Bonsoyo' bayag min- 
no nga ginio noyo tatandu' ra 
akau timinalikur intor ra tula min- 
no. ?Pai' karaa' ra akau ti kalo 
ukumin ru Tuhan nga mindagu 
kau, ‘Akai ti papag ri Abraam.’ Ba- 
lain takamin: i Aki Kapuuno' ma- 
kakuasa' mambaal ra batu rati 
masauk ra ulun papag ri Abraam! 
10 Kapak kalalair noyo mantagar ra 
puun suku' ra bakat. Moonong 
puun ondo' kalo mangkawa' maa- 
ru' tagaron am suruin. ! Ginio ra 
riwon takamin ra timug koson ra 
tatandu' ra akau ti timinalikur no- 
yo intor ra tula. Kaa' lo ondo' ma- 
tong ra maagu no mampariu' 
ramuyun ra Ambiluo ri Aki 
Kapuuno' am apui. Maayo kuasa' 
Nano ka aku, magibit ra kasut 
Nano pana kalo maaya' aku. 


d i Aki Kapuuno" mamannta, Harfiah: Pamanntaan n Aki Kapuuno' 

Mangatap ra gandum (3.12) 


12 Mampaguut Io ra tapan am ma- 
ngatap Io. Bilor ti paulion No ra 
kulapa', kaa' ondo' apol rano patirin 
ra apui ondo' kalo malaalasa'.” 
I Jisus riniu' 
(Mrk. 1.9-11: Luk. 3.21-22) 


13 Paat ragili minintor i Jisus in- 
tor ra libung ru Galilia mongoi 
pakiriu' ri Juanis giu' ra Sungoi 
Jordan. 14Kaa' i Juanis marara', 
kon no, “Aku ti tupo riwon Mu, 
kaa' makiriu' Kou bo raki'!” 

15 Kaa' taam i Jisus, “Polosoon ak 
ra raino ti, nga koson ragitio ito 
sumugut ra kasagaan ri Aki 
Kapuuno'.” Am nangiou bagu i 
Juanis. 

16 Kariu' i Jisus, asak Io intor ra 
sungoi no. Paat ragili kaukab lim- 
bowon am kakito ri Jisus Ambiluo 
ri Aki Kapuuno' timinuun Riso 
koson ra susuit asang. 17 Am mai- 


ning bolos intor ra limbowon mi- 
nindagu, “Gitio noyo Anak Kutu 
ondo' tagamin Ku. Maansayan 


Aku Riso.” 


I Jisus kininaman 
(Mrk. 1.12-13, Luk. 4.1-13) 


4 Bagu ibito' i Jisus ru Ambiluo 
ri Aki Kapuuno' giu' ra intok 
masiluk koson kinamin lo ru 
Tingganai ru riwato. ? Kalupus bo i 
Jisus nampali buoi apat ngoopor 
ngoorou am apat ngoopor ngo- 
rondom, naitilan lo. 3Pulusat 
Tingganai ru riwato no am inda- 
gu, “Amun Anak Kou ri Aki 
Kapuuno', susubo' batu rati ma- 
sauk ra ruti'!” 

4Kaa' taam i Jisus, “Mokoondo' 
binatikan ru Alkitab, “Ulun kalo 
maayag intor ra ruti' ayuk, kaa' 
mangkirongog ra moonong ragu ri 
Aki Kapuuno'! ” 


MATIUS 4 7 


5Ibito' i Jisus ru Tingganai ru 
riwato no giu' ra bandar Jirusalim, 
suku' ra tampak ru Baloi Tuhan. 
6 Am mindagu Riso, “Amun Anak 
Kou ri Aki Kapuuno', tindak no. 
Nga mokoondo' binatikan ra 
Alkitab, 

1 Aki Kapuuno' manusub ra 
masundu No rano 
mangindangan Rirun, 

am niak kaangin Kou ra 
kalindu' nilono, 

koson kalo mapilatan 
Kou ra batu'.”” 

7Taam i Jisus, “Kaa' mokoon- 
do' poyo binatikan ra Alkitab, 
'Pai' pangkinam ra Tuhan, i Aki 
Kapuuno' muno!” ” 

8 Bagu ibito' i Jisus ru Tingganai 
ru riwato no ra rondo' gunung 
ondo' masawat toojo, am pinaki- 
to no ngaangai' pamarintaan ru 
tana' ti am kalangkayaan nilono. 
? Indagu Tingganai ru riwato no ri 
Jisus, “Ngaangai' ti taakin ku Ri- 
run amun ru migulatur Kou am 
sumamba raki'.” 

10 Taam i Jisus, “Pagiru' no, okou 
Tingganai ru riwato. Mokoondo' 
binatikan ra Alkitab, “Sambaa' 
mu ak Tuhan, i Aki Kapuuno' mu, 
am pangandoi kou ak Riso! ” 

11 Kalupus raiti, iruani' bo i 
Jisus ru Tingganai ru riwato no 
am pulusat bo ru masundu no rali 
matong pangindangan Riso. 


Tumalimpuun i Jisus 
mampasaboi ra Tanou 
Moonsoi ra Galilia 
(Mrk. 1.14-15: Luk. 4.14-15) 


12 Pakaining i Jisus ra i Juanis ti 
inaput, ugar lo ongoi ra libung ru 


Galilia. 13 Kalo minayan Io ra pe- 
kan Najarit kaa' minongoi lo ayan 
ra pekan Kapirnaum, io ti rondo' 
pekan kiing ru Tasik Galilia ra li- 
bung ru Jibulun am Naptali. 14 Ko- 
son raginio nasauk sumugut ra 
ragu ru nabi' Jisaya, 
15 “Libung ru Jibulun am Naptali, 
sandaup ru Sungoi Jordan 
pansailan mongoi ra raat, 
Galilia, libung ru ulun sala' 
ka Jaudi. 
19 Ulun ondo' soroi ralalom 
kalandaman 
makakito ra sinda 
matawang. 
Am ondo' mayan ra intok 
kapatayan 
silawon ilo ra binusasal.” 
1 1ntor ragili timinalimpuun 
i Jisus mampabala' ra Tanou 
Moonsoi, kon No, “Talikur kano 
intor ra tula minno, nga mamaar 
noyo i Aki Kapuuno' mamarinta!” 


Nampiau i Jisus ra apat 
ngaulun mangimpait 
(Mrk. 1.16-20, Luk. 5.1-11) 


18Paat i Jisus nangkiralan ra 
kiing ru Tasik Galilia, kakito No 
ruo ngaulun magaka', ioginio i 
Simon (ondo' poyo ininggalanan 
ri Pitrus) am boborok nano, i An- 
drias. Ilo ti namparambat ra tasik 
no. PIndagu i Jisus risilo, “Baya' 
kano Raki'. Ilaan takamin mang- 
kimait ra ulun .mangintopot..Ra- 
ki'.” @Indibok iruani' nilo ralo 
nilono am baya' ilo bo ri Jisus. 

21 Paginjul poyo i Jisus, bagu ka- 
kito No poyo ruo ngaulun maga- 
ka', ioginio i Jakubus am i Juanis, 
anak ri Jibidius. Ilo am ama' nilo- 

F 


Tasik Galila (4.18) 


no soroi ralalom ru parau momo- 
ngo ra ralo. Piawo' ilo ri Jisus. 
22 Indibok iruani' nilo ayuk parau 
am ama' nilono am baya' ilo ri 
Jisus. 


Mangila', mampatanou am 
mamabas i Jisus ra ulun 
(Luk. 6.17-19) 


23 Am sinuku' ri Jisus ngaangai' 
libung ru Galilia. Nangila' Io rala- 
lom ru baloi sambayangan am 
nampatanou lo niayuk ra Tanou 
Moonsoi ra mamarinta i Aki 
Kapuuno'. Namabas Io ra ngaa- 
ngai' maruol ru ulun rali. # Tanou 
koson ri Jisus napandayan noyo 


giu' ra ngaangai' pagun ru Siria. 


Saboi masuang ulun nagibit ra 
ulun marualan am poyo ulun mo- 
koondo' ra nansalinut kapaganan 
tumuum Riso: ulun sinubol ru 
riwato, am ondo' mamumukat, 
am poyo ulun kalo makalulu'. Ilo 
ngaangai' ti binabas ri Jisus. 
25 Masuang toojo ulun minaya' 
Riso, ilo ginio intor ra libung ru 
Galilia, libung ru Mopor Pekan, 
bandar Jirusalim, Judia am poyo 
intor ra libung ru sandaup Jordan. 


Mampatanou i Jisus giu' 
ra bulur 
5 Ilai' ri Jisus ulun masuang rali, 


pagaloi Io bo ra bulur am pan- 
turung.” Maamaya' No rano timi- 


ê Paat ragil, manturung ulun Jaudi amun masaga' mangila' 

nimung liput Riso, ? am tumalim- 
puun lo mangila' risilo: 


Kaansukan ondo' motopot 
am mantilayun 
(Luk. 6.20-23) 


3“Pakaansuk noyo ulun 
ondo' makapandai ra ilo 
masuang tula, 
nga ilo no ulun ri 
Aki Kapuuno'. 
#Pakaansuk noyo ulun ondo' 
manulaboi, 
nga bansukon ilo ri 
Aki Kapuuno'. 
SPakaansuk noyo ulun ondo' 
minggana' guang, 
nga makaapu ilo ondo' 
binantu' ri Aki Kapuuno'. 
6Pakaansuk noyo ulun ondo' 
maguyum ra kasagaan ri 
Aki Kapuuno', 
nga basugon ilo ri 
Aki Kapuuno'. 
7Pakaansuk noyo ulun ondo' 
maluoi makaasi' ra ulun ra 
bokon, 
nga i Aki Kapuuno' niak 
makaasi' risilo. 
8Pakaansuk noyo ulun ondo' 
mapasau guang, 
nga makakito ilo ri 
Aki Kapuuno'. 
9Pakaansuk noyo ulun ondo' 
magibit ra kaansayan ra 
taatanga' ru ulun, 
nga piawon ilo ra anak ri 
Aki Kapuuno'. 

10 Pakaansuk noyo ulun ondo' 
kasisangin nga mambaal ak 
ra kasagaan ri Aki Kapuuno', 

nga ilo no ulun ri 
Aki Kapuuno'. 





Lampung am pasu (5.15) 


1tPakaansuk kano amun asa- 
bin, imboloon am niak ilaaton 
kau ru ulun, nga akau manginto- 
pot Raki". ? Koson niak ra galing 
i ra nangimbolo' ilo ra nabi' rali 
ondo' naayag pagulu ramuyun. 
Pakaansuk kano, nga i Aki 
Kapuuno' mangatang ra ampos 
maayo kaga' ramuyun giu' ra su- 
ruga'.” 
Usi' am lampung 
(Mrk. 9.50: Luk. 14.34-35) 


13 “Mogondo' ra usi' no mam- 
pagamis ra akanon, koson niak 
akau mopokoonsoi ra ulun ru ta- 
na' ti. Amun mapalo usi' no, ati 
kulaan mampaasin bagu? Kolon- 
do' bo onong. Patirin am kikinja- 
ngin ak bo ru ulun. 

14Mogondo' ra lampung no 
manilau ra intok molondom, ko- 
son niak akau magjbit ra silau ra 
tana' ti. Bandar ondo' binaal ra 
tampak ru bulur no kalo maalap 
ra buni. 19 Kolondo' sangulun pa- 
na mansikit ra lampung bagu tau- 
bin ra pasu, kaa' patampakon ra 


10 MATIUS 5 


tatampakan ru lampung maa' ra- 
ginio masilau no ngaangai' ulun 
ralalom ru baloi no. 19 Am koson 
niak raginio lampung minno mu- 
siti' manilau ra pinaguluan ru 
ulun, bagu makakito ilo ra baal 
moonsoi minno am mongompor 
ri Ama' minno giu' ra suruga'.” 


Pangilaan ra Ukum ri Musa' 


17#Pai' kau pangkara' ra Aku 
matong mamuso ra Ukum ri Mu- 
sa' am pangilaan ru nabi' rali. Aku 
matong sala' ka mamuso kaa' mo- 
ngoi pangukop. 18 Karaa' min! Buoi ru 
limbowon am tana' ti lakat ak po- 
yo soroi kolondo' rondo' pana ra- 
lalom ru Ukum ri Musa' ti pusoon 
— suku' ra pamupusan/ "?Intor 
raginio osoi ak pana manggal ra 
Ukum ri Musa' kabalu' pana ko- 
borok ayuk am koson niak raginio 
mangila' io ra ulun ra bokon, ulun 
raginio karaan kalo maatang ra 
ulun ri Aki Kapuuno' rano. Kaa' 
osoi ak pana mampagagaya' ra 
Ukum ri Musa' am mangila' ra 
ulun ra bokon koson raginio, ulun 
raginio karaan maatang ra ulun ri 
Aki Kapuuno' rano. @Balain taka- 
min: amun mampagagaya' kau too- 
jo ra kasagaan ri Aki Kapuuno' intor 
ra mangingila' ra Ukum ri Musa' 
am ulun tayar Parisi rati, bagu ma- 
sauk kau ra ulun ri Aki Kapuuno'.” 


Pangilaan intor ra sumangit 
(Luk. 12.57-59) 


21 “Maaru' nokorongog kau on- 
do' pinabala' ra kinamatuaan ta- 
kali, “Pai' no pamatoi ra ulun; osoi 


ak pana mamatoi, io ti ibiton ra 
pinaguluan ru akim.” 2 Kaa' raino 
ti balain takamin: osoi ak pana 
sumangit” ra pabukat nano, io ti 
ibition ra pinaguluan ru akim, am 
osoi ak pana mampiau ra pabukat 
nano ra 'sasambungon”, io ti ibi- 
ton ra Majlis Ugama, am osoi ak 
pana mampiau ra pabukat nano 
ra "malaat”, io ti pasubolon ra na- 
raka. 4 Amun masaga' kau mam- 
pataak ra taak min ri Aki 
Kapuuno' rasawat ra panalaban 
ra taak, bagu mangkara' kau mo- 
koondo' pabukat mu masisang ri- 
run, “#polosoo' mu ak poyo taak 
no ra giu' no am mongoi pan- 
saung galing ra pabukat muno, 
bagu sumaguli' mongoi pampa- 
taak ra taak mu ri Aki Kapuuno'. 

25 Amun mokoondo' sangulun 
masaga' manguu' rirun ra pinagu- 
luan ru akim giu' ra makama, po- 
bonsoi kano buoi akau kalo poyo 
makasuku' ra giu' no. Amun kalo, 
ulun ragitio mampataak rirun ra 
akim am akim no mampataak ri- 
run ra pulis, am pulis no bagu 
mampasubol rirun ra lamin pa- 
ngaputan. 2 Balain takamin: apu- 
ton kau ra lamin pangaputan no 
suku' mabayaran min ngaangai' 
sagit minni.” 


Pangilaan intor ra lumapau 


27 “Maaru' nokorongog kau ra 
pangilaan: 'Pai' kau lapau!” 4 Kaa' 
raino ti balain takamin: Osoi ak 
pana monontong ra ruandu' am 
makaguang io, ulun ragitio limi- 
napau noyo ra ruandu' no ralalom 


f suku' ra pamupusan, kaapoam. suku' ra ngaanga!' pangilaan no masauk. 5 osor ak pana sumangit, Kuukula' 
naskah nakalarr. oso1 ak pana sumangt ra kolondo' sasaban. 


MATIUS 5 


guang nano. ? Amun mato pami- 
ris muno mangkinibit rirun maka- 
tula, kuolo' am patiri'! Moonsoi 
toojo ra matatakan kou ra santa- 
yaran ru inan muno intor ra ngaa- 
ngai' ru inan muno patirin ra 
naraka. 4 Amun kalindu' pamiris 
muno mangkinibit rirun makatu- 
la, pungguo' am patiri'! Moonsoi 
toojo ra matatakan kou ra saka- 
linduan intor ra ngaangai' ru inan 
muno pasubolon ra naraka.” 


Pangilaan intor ra pangalian 
(Mat. 19.9, Mrk. 10.11-12, 
Luk. 16.18) 


31 “Mokoondo' niak pangilaan: 
'Osoi ak pana mangali ra andu' 
nano musiti' io manaak riso ra 
surat pangalian!” 3? Kaa' raino ti 
balain takamin: Osoi ak pana ma- 
ngali ra andu' nano, kaa' ondo' 
ayuk ra io lumapau, io ti mangki- 
nibit ra andu' nali lumapau amun 
mangindalaki io po. Am ungku- 
yon ondo' manangandu' ra ruan- 
du' i niayuk makaaya' ra baal 
lumapau.” 


Pangilaan intor ra magibot 


33 “Maaru' nokorongog kau on- 
do' pinabala' ra kinamatuaan ta- 
kali: “Pai' bukato' bantu' minno, 
kaa' suguto' noyo ondo' inibot 
min ra pinaguluan ru Tuhan.” 
#Kaa' raino ti balain takamin: 
Pai' kau pagibot! Pai' kau pagibot 
ra limbowon no alapon min ra sa- 
si', nga limbowon no takhta ri Aki 
Kapuuno', 3 kaapoam tana' ti ala- 
pon min ra sasi', nga tana' ti pa- 
pakirawan ri Aki Kapuuno' ra 
kalayam Nano, kaapoam bandar 

Jirusalim alapon min ra sasi', nga 
ginio bandar ru raja' maayo toojo. 
36 Pai' pagibot ra ulu minno alapon 
min ra sasi', nga akau ti kolondo' 
kuasa' ra mampakapulak kaapoam 
mampakaitom ra abuk minno. 
87 Sama' noyo ra akau mindagu ak 
ra ‘Iov’ kaapoam ‘Kalo’. Ngaangai' 
raguon min ra bokon no intor ba- 
gu ra Tingganai ru riwato.” 


Pangilaan intor ra pamamalos 
(Luk. 6.29-30) 


8 “Maaru' nokorongog kau ra 
pangilaan: “Mato aligin ra mato, 
ripon aligin ra ripon.” 3? Kaa' raino 
ti balain takamin: Pai' noyo balasi' 
ulun ondo' makasala ramuyun. 
Amun lapison ru sangulun pingas 
mu ra pamiris no polosoo' io niak 
mampalapis ra pingas mu ra kait 
no. # Amun uuin kau ru sangulun 
giu' ra makama am mompogogot 
ra bayang mu, pataaki' no riso 
bajukuut poyo. 4# Amun jajalin 
kau ru sangulun saujor mamarinta 
magibit ra kuliamos nano galur 
rondo' kilometer, ibito' noyo ku- 
liamos nano suku' ruo kilometer. 
42 Amun mokoondo' sangulun ma- 
kitaak ra atan ak pana intor ra- 
muyun, anii' io no. Am amun 
mokoondo' sangulun magira' ra atan 
ak intor ramuyun, pairaa' io no.” 


Monogom ra pantula' 
(Luk. 6.27-28, 32-36) 


#“Maaru' nokorongog kau ra 
pangilaan: “Tagami' noyo rangan 
minno am kasisang no ra pantula' 
minno.’ #Kaa' raino ti balain ta- 
kamin: Tagami' noyo pantula' 
minno am pakiasi' kano koson ra 

ulun ondo' mangimbolo' ramu- 
yun, #maa' raginio masauk kau ra 
anak ru Ama' min giu' ra suruga'. 
Nga pinoloso ri Aki Kapuuno' ma- 
to ru orou Nano sumirang ra ngaa- 
ngai' ulun ondo' niak moonsoi am 
malaat. lo niak mampatuun ra ra- 
sam no ra ngaangai' ulun, ondo' 
mambaal ra moonsoi am niak on- 
do' mambaal ra malaat. #Atan 
barakat maalap min intor ri Aki 
Kapuuno' amun motogom kau ak 
ra ulun ondo' motogom ramuyun? 
Sala' ka kia ulun mampalulur ra 
sukai pana mambaal koson raginio 
niak! # Amun rangan minno ak 
tabion min atan niak bonsoi no? 
Ulun ondo' kalo makaulig ri Aki 
Kapuuno' pana mambaal niak ko- 
son raginio! #@Sauk kano ra ulun 
matanda', koson ri Ama' min giu' 
ra suruga' no matanda'.” 


Pangilaan intor ra taak 


6 “Karaa' min, pai' kau pambaal 
ra kandoi ru ugama minno ra 
taatanga' ru ulun masuang koson 
makito kau ru ulun. Amun baalon 
min koson raginio ra taatanga' ru 
ulun rano, akau ti matatakan ra 
barakat ri Ama' min giu' ra suruga'. 

2Paat ra akau manaak, pai' min 
sisiraa' baal ragitio koson ondo' 
baalon ru ulun maabau-abau giu' 
ra baloi sambayangan am niak giu' 
ra lilisangon ru ralan, nga makiom- 
por ilo ra ulun. Karaa' min, ilo ti 
nakaalap noyo ra ampos nilono. 
3Kaa' akau, paat kau manaak, pa- 
taaki' min noyo taak minno ra ko- 
londo' sangulun pana makatutun, 
iou pana rangan minno galama'. 
f akanon 1a orou ratti ; kaapoam, akanon ra susuab. 


“Am polosoo' ak ra masauk koson 
raginio ra akau ayuk makapandai. 
Ama' min ondo' makakito ra baal 
moonsoi makasibuni no manga- 
tang lo ra barakat no ramuyun.” 


Pangilaan intor ra makiasi' 
(Luk. 11.2-4) 


S“Paat ra akau makiasi', pai' 
kau tilu ra ulun maabau-abau ra- 
no. Ilo ti masaga' mangintairoi am 
makiasi' giu' ra baloi sambaya- 
ngan am poyo giu' ra lilisangon ru 
ralan koson makiilong ilo ra ulun. 
Karaa' min, ilo ti nakaalap noyo ra 
balos nilono. #Kaa' paat ra akau 
makiasi' subol no ra lamin minno 
am angabi', bagu pakiasi' no ri 
Ama' min ondo' kalo makito no. 
Am Ama' min ondo' makapandai 
ra baal moonsoi min makasibuni 
no, mangatang ra barakat no ra- 
muyun. 

7Paat ra akau makiasi', pai" kau 
pambabawar ra ragu kolondo' 
onong koson ra ragu ru ulun kalo 
makaulig ri Aki Kapuuno'. Pama- 
guangan nilo ra rongogon ilo ri Aki 
Kapuuno' nga maawar pakiasian 
nilono. 8Pai' kau tilu risilo. Naka- 
pandai pagulu i Ama' min ra atan 
ak kitaakon min ra akau kalo poyo 
nakitaak i. ? Sotopot no koson ra- 
gitio akau makiasi': 

“Ama' mai giu' ra suruga', 
omporon inggalan Muno. 

10 Gama' ru Okou mamarinta 

saboi kasagaan Muno 
saukon ra tana' ti 
mogondo' giu' ra suruga'. 

11 Anii' akai no ra akanon ra 

orou raiti' 


MATIUS 6 13 


2 Ampuno' noyo tula mai, 
koson akai niak 
mangam pun ra ulun 
ondo' makatula ramon. 
12 Pasailo" akai no ra pangkinaman 
am ampini' no akai intor 
ra kuasa' ru kalaatan.' 
[Nga Okou no Raja' ondo' 
matulai am makakuasa' 
sabuoi-buoi no. Amin.” 

14 Nga amun ampunon min tula 
ru ulun ondo' makatula ramuyun, 
Ama' min giu' ra suruga' pana 
mangampun ra tula minno. 15 Kaa' 
amun kalo ampunon min tula ru 
ulun, Ama' min niak kalo ma- 
ngampun ra tula minno.” 


Pangilaan intor ra mampali 


16 “Paat ra akau mampali, pai' 
no parikarus koson ra ulun 
maabau-abau rano. Kalo mangin- 
jagup ilo koson makiilong ra ulun 
ra ilo ti mampali. Karaa' min, ilo 
ti nakaalap noyo ra balos. 17 Paat 
ra akau mampali, injagupi' noyo 
bulos minno am surayo' noyo 
abuk minno. 13 Maa' raginio ko- 
londo' sangulun pana makapan- 
dai ra akau ti mampali. Am Ama' 
min ondo' kalo makito no, Io ak 
makapandai. Am Ama' min ondo' 
makapandai ra baal moonsoi min 
makasibuni no, mangatang ra ba- 
rakat no ramuyun.” 


Arata' giu' ra suruga' 
(Luk. 12.33-34) 

19 “Pai' no panimung ra arata' 
ra tana' ti, ondo' maapu' ru lipos 
am togol am tokowon ru manta- 
takou. @ Panimung no ra arata' ru 
! kuasa’ ru kalaatan, kaapoam Tingganai ru nwato 


suruga' ondo' kalo maapu' ru li- 
pos am togol am kalo matakou ru 
mantatakou. ?! Nga ati ak arata' 
minno, giu' niak guang minno!” 


Silau ru inan 
(Luk. 11.34-36) 


2 “Mato muno koson ra lam- 
pung ru inan. Amun mato muno 
moonsoi, ngaangai' inan muno 
matawangan ru sinda no. #Kaa' 
amun mato muno malaat, ngaa- 
ngai' inan muno molondom. Am 
amun liminondom noyo lampung 
muno, aibui bo molondom no.” 


I Aki Kapuuno' am arata' 
(Luk. 16.13, 12.22-31) 


4 “Kolondo' sangulun pana uli- 
pon makapangandoi ra ruo tuan: 
sangulun kasisangin no am sangu- 
lun tagamin no, kaapoam guma- 
gaya' io ra sangulun am magasab 
ra bokon no. Koson niak ramuyun 
ra kalo makapangandoi ri Aki 
Kapuuno' magampan ra kalang- 
kayaan. 

25 Ginio ra balain takamin: Pai' 
kau kaimamang ra bayag minno 
koson ra atan akanon am inumon 
kaapoam atan bayang sulungin. 
Sala' ka kia kaayagan maatang 
intor ra mangakan, am inan maa- 
tang intor ra bayang? 26llai' min 
ak susuit ondo' mansisiab rano, 
kalo mantanom ilo ra sampug 
kaapoam mangkumos am niak 
manimung ra akanon ra gudang, 
kaa' Ama' min giu' ra suruga' 
mampaakan risilo! Sala' ka kia 
maatang kau kaga' intor ra susuit 
rano? 7 Osoi intor ramuyun no 


/ Kuukula' naskah nakalar mamparuang ra ayat ragıtio 

maalap maayag mabuoi' ru mai- 
mamang io raginio? 

#Kua kaimamang kau ra atan 
bayang sulungin? Ilai' min atan 
kulaan busak tumuu' giu' ra lima- 
yak: kalo mangandoi ilo kaapoam 
manalur ra konoon. 2? Kaa' balain 
takamin: kabalu' pana langkaya' 
toojo i raja' Salomo, kalo naka- 
pambayang io koson ra kinoonsoi 
ru busak ti! # Amun koson poyo 
raginio i Aki Kapuuno' namaramai 
ra limayak no ra sakot, ondo' mo- 
koondo' ra orou raiti' am susuab 
solobon ralalom ru rapuan, sala' 
ka kia ramayon kau toojo ri Aki 
Kapuuno'? Topot-topot kalo mai- 
kang pangintapatan minno! 3! Pai' 
kau kaimamang am mindagu ra: 
'Atan nua' akanon ku, am atan 
nua' inumon ku kaapoam atan 
nua' bayangon ku?” #2 Baal koson 
raginio noyo masalok karaan ru 
ulun ondo' kalo makatutun ri Aki 
Kapuuno'. I Ama' min giu' ra su- 
ruga' nakapandai ra kitaakon min- 
no ra ngaangai' raginio. 32 Sotopot 
no, gogoto' min galing ra i Aki 
Kapuuno' mamarinta ra kaayagan 
minno am baalo' kitaakon Nano, 
bagu aniin kau ri Aki Kapuuno' ra 
ngaangai' baal ra bokon no. 34Gi- 
nio nga ra pai' kau kaimamang baal 
suabon no, nga suabon no mo- 
koondo' noyo kaimamangan no 
galama'. Pai' noyo ruangi' kapaga- 
nan ra orou raiti' nga sama' noyo.” 


Mangakim ra ulun 
(Luk. 6.37-38, 41-42) 


“Pai' kau pangakim ra ulun 
bokon, koson kalo niak aki- 
k maalap maayag mabuos, kaapoam: sumawat koborok 


MATIUS 6, 7 


min kau ri Aki Kapuuno', ?nga i 
Aki Kapuuno' mangakim ramu- 
yun koson akau mangakim ra 
ulun bokon. Panuku' ondo' ala- 
pon minno koson mangakim ra 
ulun bokon, panuku' raginio niak 
alapon ri Aki Kapuuno' manga- 
kim ramuyun. 3Kua kakito min 
tipolon ru tataun ra mato ru ulun 
bokon, kaa' akau galama' kalo 
makatutun ra mokoondo' tataun 
makalu ra mato min galama'? 
#Kua pai' kau kalalaa' mindagu ra 
ulun bokon, “Ibok, paingkualo' ku 
tipolon ru tataun intor ra mato 
muno, kaa' mokoondo' tataun 
makalu ra mato min galama'. 3 Oi 
ulun maabau-abau! Ingkualo' po- 
yo galing tataun makalu intor ra 
mato minno galama', bagu no 
makakito kau toojo am maalap 
min kaingkual tipolon no intor ra 
mato ru ulun bokon. 

6Pai' min pataaki' ondo' matu- 
lai no ra uku', nga uku' no suma- 
guli' am mongokot rirun. Am pai' 
min pataaki' ondo' maatang ka- 
ga' no ra bauwi, nga kikinjangin 
ak bo ru bauwi no.” 


Pakitaak, paguyum am 
titiko' noyo 
(Luk. 11.9-13) 

7 #Pakikitaak kano am aniin kau. 
Paguguyum kano am makatuum 
kau. Tititiko' min kulobon no 
am ukabin kau. 8Moonong ulun 
makitaak, aniin, moonong ulun 
maguyum, makatuum, moonong 
ulun manitik ra kulobon, ukabin 
io. ?Kolondo' sangulun ama' ma- 
ngani' ra anak nano ra batu amun 


MATIUS 7 


makitaak io ra ruti'. 1? Kaapoam 
aniin ra kukuo amun makitaak io 
ra papait. 1! Kabalu' pana malaat 
kau, mapandai kau niak mangani' 
ra moonsoi ra anak minno. I Ama' 
min giu' ra suruga' pana masaga' 
mangani' ra moonsoi no ramuyun 
amun makitaak kau. 

12 Baalo' min noyo ra ulun ra 
bokon, atan ondo' kasagaan min 
ilo mambaal ramuyun. Gitio noyo 
suang ru Ukum ri Musa' am pa- 
ngilaan ru nabi' rali.” 


Kulobon ra mapisok 
(Luk. 13.24) 


13 “Subol kano ra kulobon ondo' 
mapisok no, nga malangka' kulo- 
bon am malimparang ralan mo- 
ngoi ra naraka! Masuang ulun 
maya' ra ralan ragitio. 1? Kaa' ma- 
pisok kulobon am mapagon ralan 
ondo' sumuku' ra kaayagan mo- 
topot. Kalo masuang ulun mo- 
koowot ra kaayagan ragitio.” 


Puun am kinawa' nano 
(Luk. 6:43-44) 


19 “]laalai' min ulun ondo' mi- 
giangku ra nabi' rano. Rumatong 
ilo ramuyun tumilu ra domba, 
kaa' sotopot no ilo ti koson ra 
taani masangit. 19Mauligan min 
ilo ti intor ra binaal nilono. Bu- 
lungkut ra makaruui kalo mapa- 
kawa' ra anggur, am kusingan no 
kalo mapakawa' ra ara. 1!” Koson 
niak ra puun ondo' malabung no, 
manangkawa' io ra moonsoi, am 
puun ondo' kalo malabung no, 
manangkawa' ra malaat. 18 Puun 
malabung no kalo manangkawa' 
ra malaat kaapoam puun ondo' 


15 





Kawa’ ru anggur (7.16) 


kalo malabung no kalo manang- 
kawa' ra moonsoi. 1? Puun ondo' 
kalo manangkawa' ra moonsoi ta- 
garon am suruin. 2 Koson raginio 
mauligan min ulun ondo' mi- 
giangku ra nabi' rano intor ra bi- 
naal nilono.” 


Kalo nakaulig Aku ramuyun 
(Luk. 13.25-27) 


21 “Sala' ka ngaangai' ulun on- 
do' mindagu ra Aku Tuhan nilo 
masauk ra ulun ri Aki Kapuuno' 
rano, kaa' ilo ak ondo' sumugut 
ra kasagaan ru Ama' Ku giu' ra 
suruga'. 2 Paat ra Orou Pupus no 
masuang ulun mampiau Raki', 
“Tuhan, sala' ka kia ralalom ing- 
galan Mu nampatanou akai no ra 
Tanou Moonsoi, am ralalom ing- 
galan Mu nampagiru' akai ra ri- 
wato rano, am niak nambaal ra 
masuang kaimuagan? 4 Kaa' tu- 
maam Aku risilo, “Kalo nakaulig 
Aku ramuyun! Pagiru' kano intor 
Raki', akau ulun malaat!” ” 

Ruo ngaulun manambaloi 
(Luk. 6:47-49) 


4“Moonong ulun ondo' mang- 
kirongog am gumagaya' ra raguon 
Kuno, io ti koson ra ulun mapintar 
ondo' mambaal ra baloi nano ra ra- 
sawat ru batu. 29 Paat ra rumasam 
maawas, mampaliur am masiob ru 
angin mapuor, baloi ti kalo ma- 
tungkob nga pinatampak ra batu. 

26 Moonong ulun ondo' mang- 
kirongog ra raguon Kuno kaa' ka- 
lo gagayaan no, io ti koson ra ulun 
bungas ondo' nambaal ra baloi 
nano ra tampak ru agis. 77 Paat ra 
rumasam maawas, mampaliur am 
masiob ru angin mapuor, bagu 
matungkob am malunsai toojo 
baloi no.” 


Kuasa' ri Jisus 


28 Kopongo bagu i Jisus minin- 
dagu raginio, ulun masuang rali 
nangimuag ra pangilaan Nano, 
2 nga lo nangila' mababaya' ra 
kuasa", sala' ka koson mangingila' 
ra Ukum ri Musa! rano. 


Namabas i Jisus sangulun 
makamatruol ra kungkung 
ondo' maaja' 

(Mrk. 1.40-45: Luk. 5.12-16) 


Timinuun i Jisus intor ra bu- 

lur no am masuang ulun mi- 
naya' Riso. ? Bagu sangulun ondo' 
makamaruol ra kungkung ondo' 
maaja" riminatong am igulatur 
ra pinaguluan Nali. Indagu io, 
“Tuan, amun masaga' Kou, 
maalap Mu aku ra babas.” 

3Papuyayo' ri Jisus kalindu' 
Nali ra ulun no am indagu Io, 
“Masaga' Aku, kapali' no!” Paat 
ragili niak maruol nali napali'. 
4Bagu indagu i Jisus riso, “Ro- 
ngog, pai' pantunung ra baal ragi- 
tio ra osoi ak pana, kaa' parayus 
no ongoi tuum ra imam Jaudi, am 
pakitono' inan mu riso. Bagu pam- 
pataak no ra taak koson ra na- 
nusuban ri Musa'. Gitio koson 
pampakitanan mu ra ulun rano ra 
napalian muno.” 


Namabas i Jisus ra sangulun 
ulipon ru tingganai ru 
saujor Roma 
(Luk. 7.1-10) 


5Paat i Jisus nakasuku' ra 
pekan Kapirnaum, sangulun ting- 
ganai ru saujor Roma timinuum 
am makitaak Riso, ““Tuan, sa- 
ngulun ulipon kuno marualan ra 
malanjag. Soroi io ra baloi no am 
kalo makasukal.” 

7Indagu i Jisus riso, “Mongoi 
Aku pamabas riso.” 

8Kaa' taam tingganai ru saujor 
no, “Tuan, ka pana rumatong Kou 
nga aku ti kalo maaya' mangapu 
Rirun giu' ra baloi kuno. Panusub 
ak am ulipon kuno mairuan ra 
maruol. ?Nga aku pana galama' 
gumagaya' poyo ra susuban ru 
masawat intor raki'. Am mo- 
koondo' aku ra saujor susubon 
ku. Amun manusub aku sangulun 
saujor, ‘Ugar!’ Io pana mugar. Am 
amun mindagu aku ra ulun bokon 
“bok!” Io pana matong. Am amun 
manusub aku ra ulipon kuno, 


! makamaruol ra kungkung ondo' maaja" Maya' ra kaulayan ru ugama Jaudi maruol ragitio mangkimubit ra ulun 
kalo maaya' sumamba n Aki Kapuuno"' ra baloi sambayangan 

“Baalo' gitio! lo pana gumaga- 
ya” 

10 Nangimuag i Jisus nakaining 
ra ragu ragini, bagu indagu lo ra 
ulun rali ondo' sasunu'-sunu' 
Riso i, “Kalo igondo' Aku paka- 
kito ra pangintapatan maayo 
koson ragitio, iou pana intor ra 
bulu ru Israil. 1! Karaa' min gitio! 
Masuang ulun sala' ka bulu Jaudi 
mabubunsag mababaya' ri Abraam, 
i Isak am i Jakub giu' ra Tana' 
Bagu ri Aki Kapuuno'." 12Kaa' 
ulun ondo' sotopot no masauk ra 
ulun ri Aki Kapuuno' rano patirin 
giu' ra lisar ondo' molondom no. 
Giu' no pasalangis am sakuritot 
ak bo ripon nilono nga maruol 
kaga'.” BIndagu bagu i Jisus ra 
tingganai ru saujor no, “Uli' no, 
atan ondo’ nangintapatan muni 
masauk rirun.” 

Am paat niak ragili nairu' bo 
maruol ru ulipon ru tingganai ru 
saujor 1. 


Namabas i Jisus ra 
masuang ulun 
(Mrk. 1:29-34: Luk. 4.38-41) 


14 Ongoi i Jisus ra baloi ri Pitrus. 
Ilai' no iwan ri Pitrus ra ruandu' 
no botoi-botoi nga mansalom. 
15 Kombongo' ri Jisus kalindu' na- 
no am paat niak ragili salom no 
nairu'. Sukal io am pagayam bagu 
ri Jisus. ' 

16 Paat io mamai', ulun rali nagi- 
bit ra ulun ondo' sinubol ru riwato 
paumaan ri Jisus. Pagiruo' ri Jisus 
riwato raginilo am babaso' No 
ngaangai' ulun marualan rali. 1 Gi- 
tio binaal no nga masauk bagu ra- 

gu ru nabi' Jisaya, “Io galama' na- 
gibit ra kapaganan am napaingga- 
lur ra atan ayuk maruol takau.” 


Ulun ondo' masaga' sumauk 
ra mamaaya' ri Jisus 
(Luk. 9.57-62) 


18]lai' ri Jisus masuang ulun 
liminimpu Riso i, bagu susubo' 
maamaya' No rano mongoi ra 
sandaup ru tasik no. !? Sangulun 
mangingila' ra Ukum ri Musa' 
minuma' ri Jisus am indagu, “Ma- 
ngingila', masaga' aku maya' Ri- 
run ra ati ak pana angayan!” 

@Taam i Jisus, “Munin mo- 
koondo' ra luang no galama' am 
susuit mokoondo' ra bunsut no 
galama', kaa' Anak ru Ulun kolon- 
do' intok luyaan am tangusan.” 

21 Am sangulun maamaya' ra 
bokon no minindagu, “Tuan, 
ongoyo' ku poyo galing lobongo' 
bangkai ru ama' kuli.” 

22Kaa' taam i Jisus, “Polosoo' 
ak ra ulun ondo' kalo maya' Raki' 
mompolobong ra bangkai no am 
baya' no Raki'.” 


Nampalinos i Jisus ra 
angin mapuor 
(Mrk. 4.35-41, Luk. 8.22-25) 

23 Sakoi i Jisus am maamaya' No 
rano ra rondo' parau. #Bagu ra- 
tong angin mapuor kaga' no ra ta- 
sik saboi napanu' parau i ra timug. 
Paat ragili NGmiDalo he “1 Jisus. 
#Maamaya' No rano nangkarat 
Riso. Indagu ilo, “Tuhan, indanga- 
no' akai! Makatom takau!” : 

% Taam -4 Jisus, :#Kua kalaa' 
kau? Topot-topot noyo malawo 


M Tana' Bagu n Aki Kapuuno', Harhah: Pamanintaan n Aki Kapuuno'. 

Munin mokoondo' ra luang nano (8.20) 


|” 


pangintapatan min!” Bagu sukal i 
Jisus am palinoso no angin am 
aug maayo no. Linos bagu angin 
no am maliuk bo kaga'. 

27 Am nangimuag ilo ngaangai'. 
Indagu ilo, “Atan ra ulun Io ti 
saboi angin am aug maayo pana 
gumagaya' ra susuban Nano!” 


Namabas i Jisus ruo ngaulun 
ondo' sinubol ru riwato 
(Mrk. 5.1-20: Luk. 8.26-39) 


28 Pakasuku' i Jisus ra sandaup 
ru tasik, ioginio libung ru Gadara, 
ruo ngaulun ondo' sinubol ru ri- 
wato timinuum Riso. Ilo ruo ti 
miningkual intor ra intok ru pam- 
palabangan. Nga malaat ilo kaga' 
kolondo' ulun makakau' mansail 
ra intok raginio. ?@Golok ilo, 
“Atan pamakuan Mu ramon, Oi 
Anak ri Aki Kapuuno'? Mangu- 
kum Kono kia ramon ra kalo poyo 
nasuku' orou inaru' no?” 

Kalo maalur intok raginio, 
mokoondo' masuang bauwi nagi- 


nakan. 3! Riwato rano nakitaak ri 
Jisus, “Amun susubon Mu akal 
mingkual, pasubolo' akai no ra 
bauwi rano.” 

32 “Ongoi kano!” kon ri Jisus. 
Parayus riwato rano ingkual intor 
ra ruo ngaulun i bagu subol ra 
bauwi raginilo. Am bauwi rali ti- 
minindak ra lagam ralalom ru ta- 
sik am kolosor. 

3 Ulun magagalung ra bauwi 
rano nasimbul uli' ra pekan am 
pantunung ilo ngaangai' baal ra- 
ginio, am atan ondo' nasauk ra 
ruo ngaulun ondo' sinubol ru ri- 
wato i. 3#Ngaangai' ulun ru pe- 
kan i minongoi tuum ri Jisus. Paat 
ra ilo nakakito ri Jisus, kitaakon 
ilo i Jisus mangiruan ra intok ni- 
lono. 


Namabas i Jisus ra sangulun 
ondo' kalo makalulu' 
(Mrk. 12.1-12: Luk. 5.17-26) 


Sakoi i Jisus ra parau i am laup 
lo ra tasik no uli' ra pekan no 

galama'.” 2Giu' no kuukula' ngau- 
lun namandas ra sangulun ondo' 
kalo makalulu'. Ilai' ri Jisus ra 
maikang pangintapatan nilono, 
bagu indagu Io ra ulun ondo' kalo 
makalulu' no, “Kaikango' noyo 
guang muno, oi anak Ku! Inam- 
pun noyo tula muno.” 

3Kuukula' ngaulun mangingi- 
la' ra Ukum ri Musa' mangkara' 
ra ralalom ru guang nilo, “Ulun 
ragitio magasab ri Aki Kapuuno'!” 

#Napandayan ri Jisus atan 
guangon nilono, bagu indagu Io: 
“Kua ramuyun ti mangkara' ak 
ra baal ondo' malaat no? “Ati 
matasu' raguon, “Tula muno inam- 
pun noyo, kaapoam “Sukal am 
ugar no? 8Mampainono' Aku 
ramuyun ra Anak ru Ulun ma- 
kakuasa' ra tana' ti mangampun 
ra tula.” Bagu indagu i Jisus ra 
ulun ondo' kalo makalulu' no, 
“Sukal no, kayango' tilam muno 
am uli' no!” 

7 Bagu tirong io am uli' ra baloi 
nano. 8Pakakito ulun rali ra na- 
sauk koson raginio, nalaa' ilo am 
pongompor ilo ri Aki Kapuuno' 
nga nanaak lo ra kuasa' ondo' 
maayo toojo ra ulun. 


Nampiau i Jisus ri Matius 
(Mrk. 2.13-17: Luk. 5.27-32) 


9]ruani' ri Jisus intok raginio. 
Taatanga' ra lo nangkiralan, ka- 
kito no sangulun mampalulur ra 
sukai, ioginio i Matius, nanturung 
ra baloi ru sukai no. Indagu i Jisus 
riso, “Baya' Raki'!” 

Bigor i Matius am baya' io ri 
Jisus. 

10 Giu' ra baloi ri Matius i, na- 
ngakan i Jisus magugulung ra 
mampalulur ra sukai, ulun ondo' 
karaan ra malaat am maamaya' 
No rano ra rondo' mija’. 

11 Kuukula' ngaulun tayar Parisi 
nakakito ra baal raginio. Kuati' ni- 
lo maamaya' ri Jisus rano, “Kua ra 
mangingila' minno mangkan ma- 
gugulung ra mampalulur ra sukai 
am ulun ondo' karaan ra malaat?” 
12 Nokorongog i Jisus ra pangkua- 
tan nilono bagu taam Io, “Ulun 
maligag kalo muma' ra duktur; 
Kaa' ondo' ayuk ulun marualan. 
13Uyumo' min noyo atan arati' 
binatikan ru Alkitab ti: “Marara' 
Aku ra taak ondo' sinimbalui min 
kaa' masaga' Aku ra makaasi' kau 
ra ulun bokon.” Aku minatong sala' 
ka mampiau ra ulun ondo' moon- 
soi rokookoon, kaa' mampiau ra 
ulun ondo' karaan ra malaat.” 


Pangkuatan intor ra mampali 
(Mrk. 2.18-22, Luk. 5.33-39) 


14 Maamaya' ri Juanis Mampa- 
riu' timinuum ri Jisus am pang- 
kuot ilo, “Kua ramon am ulun 
tayar Parisi masalok mampali kaa' 
maamaya' Mu rati kalo igondo' 
pampali?” 

15 Taam i Jisus, “Malansan kau 
kia ra tambului ondo' minaya' ra 
ungkuyon uatin no mampali ra io 
soroi ak poyo risilo? Maaru' kalo! 
Kaa' masuku' niak orou ungku- 
yon uatin no alapon intor risilo 
am bagu mampali ilo. 

16 Kolondo' sangulun pana ma- 
ngangkup ra bayang lairon ra 
sabinsang konoon baguon. Nga 


# pekan No galama': 10gimuo Kapimaum, pekan inayanan Nalı (Ila1" 4.13). 

pangangkup raginio mampalilak 
ra bayang no, saboi malilak toojo. 
17Koson niak ra kolondo' sangu- 
lun pana mambuli ra ruu' ru anggur 
baguon ralalom kantungan kung- 
kung lairon. Nga maaru' malilak 
kantungan no am ruu' ru anggur 
no matuntuar. Anggur ra nakaba- 
gu no maaru' buliin ralalom kan- 
tungan ra baguon niak. Maa' raginio 
kalo bo malilak am matuntuar.” 


Anak ruandu' ru tingganai 
baloi sambayangan am 
ruandu' ondo' nangambong 
ra bayang maawar ri Jisus 
(Mrk. 5.21-43, Luk. 8.40-56) 


18 Taatanga' ri Jisus minindagu 
koson raginio risilo, sangulun ting- 
ganai baloi sambayangan mina- 
tong igulatur ra pinaguluan Nano 
am indagu, “Anak ruandu' kuno 
minatoi noyo. Kaa' ongoi kombo- 
ngo' am maayag io saguli'.” 

19 Ongoi i Jisus nababaya' ra ama' 
ru lalaing iam maamaya' No rano. 

20 Bagu sangulun ruandu' ondo' 
mopor am ruo ngambilor noyo naim- 
bolo' ra liniuran, ioginio maruol ru 
ruandu', mininggaar ra timbakulu- 
ngon ri Jisus am kambong io ra 
pompor ru bayang Nano. ?! Indagu 
ruandu' no ralalom ru guang nano, 
“Amun makakambong aku ak ra 
bayang Nano bagu mababas aku.” 

2 Pangkaili i Jisus am kakito No 
ruandu' i. Indagu lo riso, “Kaika- 
ngo" noyo guang muno, anak Ku! 
Nga okou nangintopot nababas 
kou noyo!” Paat niak ragili naba- 
bas ruandu' i. 

23 Paat i Jisus nakasuku' ra baloi 
ru tingganai i, ilai' no ulun rano 

manulali am posongonsol maya' ra 
kaulayan ru pampalabangan ru 
ulun Jaudi. % Indagu io, “Ingkual 
kau ngaangai'! Anak ruandu' ti 
sala' ka minatoi — io ti nombo- 
long ak.” 

Tumalimpuun ilo mangiis ri 
Jisus. “ Kaa' pakaingkual ak ulun 
rali, subol i Jisus ralalom ru lamin 
ru anak ruandu' no am guuto' no 
kalindu' no. Anak ruandu' i pana 
liminuat. 2 Tanou ragitio nakasu- 
ku' ra ati-ati libung ru pagun ra- 
ginio. 

Namabas i Jisus ra ruo 
ngaulun bolou 


27 Iruani' ri Jisus intok raginio. 
Taatanga' ra lo nangkiralan, mo- 
koondo' ruo ngaulun bolou simi- 
nunu' Riso. Golok ilo, “Anak ru 
raja' Daut, asii' akai.” 

28 Pakasubol ak i Jisus ra rondo' 
baloi, inggaar bo ruo ngaulun bo- 
lou i Riso, am kuati' ilo ri Jisus, 
“Mangintopot kau kia ra maalap 
takamin ra babas?” 

“Iou, Tuan!” kon nilo. 

2 Bagu kombongo' ri Jisus mato 
nilono am indagu Io, “Kasauk no- 
yo maya' ra pangintapatan min- 
no!” 3 Am makakito ilo bo saguli'. 
Pinsono' ilo bo ri Jisus, “Pai' kau 
pambala' ra baal ragitio ra osoi ak 
pana.” 

3t Kaa' ugar ilo am papatanou 
ra baal ti giu' ra ngaangai' libung 
ru pagun no. 


Namabas i Jisus ra 
sangulun bobou 


2 Taatanga' ra ulun rali mama- 
gugar, kuukula' ngaulun nagibit 

ra sangulun bobou ondo' sinuba- 
lan ru riwato paumaan ri Jisus. 
33 Indiboko' pagiruo' ri Jisus riwa- 
to no am makaindagu bo saguli' 
ulun no. Moonong ulun nangi- 
muag nakakito raginio. Indagu 
ilo, “Kalo poyo igondo' akai paka- 
kito ra kaimuagan koson ragitio ra 
pagun ru Israil ti!” 

Kaa' ulun tayar Parisi rali mi- 
nindagu, “Tingganai ru riwato no 
nanaak Riso ra kuasa' koson 
mampagiru' ra riwato.” 


Makaasi' i Jisus ra 
ulun masuang 


35 Minongoi i Jisus ra ngaangai' 
pekan am pamagunan. Nangila' lo 
glu' ra baloi sambayangan am 
nampatanou ra Tanou Moonsoi ra 
i Aki Kapuuno' mamarinta. Na- 
mabas lo ra ulun rali intor ra 
nansalinut maruol nilono. 35 Paat ra 
lo magilong ra ulun rali, makaasi' 
lo toojo risilo, nga ilo ti mangalaa' 
am mangalawo koson ra domba 
kolondo' magagalung. 37 Indagu i 
Jisus ra maamaya' No rano, “Ku- 
moson ti mauli' kaga', kaa' ulun 
mangkumos kalo masuang. #Pa- 
kiasi' kano ra tatangan ru kumo- 
son no maa' raginio manusub io 
ra ulun mangkumos ra tinanom 
nano.” 


Mopor am ruo ngaulun 
rasul rano 
(Mrk. 3.13-19: Luk. 6.12-16) 


1 Piawo' ri Jisus mopor am 

ruo ngaulun maamaya' 
No rano, bagu anii' No ilo ra 
kuasa' mampagiru' ra riwato am 
mamabas ra nansalinut maruol. 

2Gitio noyo inggalan ru mopol 
am ruo ngaulun rasul No rano: 
Kasaa', i Simon (ondo' poyo sa- 
biton ri Pitrus) am pinongkotob 
nano i Andrias; i Jakubus am 
pinongkotob nano i Juanis, ilo ti 
anak ri Jibidius, 3i Pilipus am i 
Bartolomius, i Tomas, am i Ma- 
tius mampalulur ra sukai no, i 
Jakubus anak ri Alpius, am i 
Tadius, “i Simon ulun parti Pa- 
triot no, am i Judas Iskariot 
ondo' nampataak ri Jisus ra pan- 
tula' No rano. 


Kandoi ru rasul rano 
(Mrk. 6.7-13: Luk. 9.1-6) 


SSusubo' ri Jisus mopor am 
ruo ngaulun rasul no am pambi- 
lin Io risilo koson ragitio: “Pai' 
kano ongoi ra libung ru ulun 
sala' ka Jaudi kaapoam pekan ru 
ulun Samaria. 8Kaa' ongoi kau 
ak ra ulun Israil, domba ondo' 
timinanggau rano. 7 Ongoi kau 
am pambala', “Mamaar noyo i 
Aki Kapuuno' mamarinta.” 8 Ba- 
baso' min noyo ulun ondo' ma- 
rualan, paluato' min noyo ulun 
ondo' minatoi, babaso' min no- 
yo ulun ondo' makamaruol ra 
kungkung maaja’, am pagiruo' 
min noyo riwato rano. Inanian 
kau ra kalo kinilagaan am pa- 
naak kau pai' min kilagai'! ? Pai' 
pagibit ra ruit maas, pirok, kaa- 
poam tambaga ralalom ru pakit 
minno. t@Pai' pagibit ra katia' 
pakitaakan, kaapoam konoon su- 
lungin paat ra akau mugar, kaa- 
poam La am susukur. Nga 
sangulun mangangandoi musiti' 
makaalap ra ampos nano. 

“Paat ra akau makasuku' ra 
rondo' pekan kaapoam rondo' pa- 
magunan subol am paguyum no 
ra sangulun ondo' masaga' ma- 
ngapu ramuyun. Ayan no riso sa- 
boi akau mangiruan ra intok 
raginio. 1? Paat ra akau sumubol ra 
rondo' baloi, indagu no, “Kaansa- 
yan ramuyun.” 8Amun ulun ru 
baloi no mangapu ramuyun, polo- 
soo" noyo ragu kaansayan no tumi- 
layun ayan risilo. Kaa' amun kalo, 
polosoo' noyo kaansayan no su- 
maguli' ramuyun. 1“Amun mo- 
koondo' baloi kaapoam bandar 
ondo' kalo mangapu am mangki- 
rongog ra ragu minno, iruani' min 
noyo intok raginio am kabuli' 
min noyo kaau ru kasut minno.’ 
NS Karaa' min! Paat ra Orou Pu- 
pus, i Aki Kapuuno' makaasi' ra 
ulun Sodom am Gomora, ka ulun 
ru pekan raginii!” 










Ag ng pam 
punan a KA Y 

Kaimboloon ra matong no 
(Mrk. 13.9-13: Luk. 21.12-17) 


16 Karaa' min! Susubon taka- 
min koson ra domba giu' ra taata- 
nga' ru taani. Akau musiti' no 
mapintar koson ra kukuo am 
moonsoi koson ra susuit asang. 
17 lala! min, nga mokoondo' 
ulun mamparakop am magibit ra- 
muyun giu' ra makama, am lopo- 
son kau giu' ra baloi sambayangan. 
18 Juin kau ra pinaguluan ru ting- 
ganai ru ulun rano am niak raja' 
rano nga akau mangintopot Ra- 
ki', am bagu mampatanou ra Ta- 
nou Moonsoi no risilo am poyo ra 
ulun sala' ka Jaudi. 1? Paat ra akau 
uuin, pai' kano kalaa' ra atan ku- 
laan akau mindagu. Paat ra masu- 
ku' paat no, balain kau ra atan 
ondo' raguon minno. 2? Nga ragu 
ondo' raguon minno sala' ka intor 

Taani (10.16) 


? kabuli' min noyo kaau ru kasut minno: Koson mansawan ra ulun bokon. 

ra guang min galama', kaa' io no 
matong intor ra Ambiluo ri Aki 
Kapuuno', ondo' sabiton ra Ama' 
min. lo no mangindangan ramu- 

n. 

21 Mokoondo' ulun mampataak 
ra pinongkotob nano galama' 
koson ra potoyon, am ama' pa- 
na mambaal niak koson raginio 
ra anak nano. Mokoondo' anak 
manggal ra matuo nano saboi pa- 
taakon nilo ra potoyon. 2 Ginio ra 
moonong ulun masisang ramuyun 
nga akau mangintopot Raki'. Kaa' 
osoi mokoorot saboi ra tauli no io 
ti bayagon. 4 Paat ra akau imbo- 
loon ra rondo' pekan, pagiru' no ra 
pekan ra bokon. Mindagu Aku 
ramuyun: Ra kalo poyo masuku' 
min ngaangai' pekan ru Israil, 
Anak ru Ulun rumatong noyo. 

24 Amun sangulun mangingila' 
kasisangin, migigila' no rano pana 
kasisangin. Amun sangulun tuan 
kasisangin, ulipon no rano pana 
kasisangin. Atan baalon nilo ra 
mangingila', baalon nilo niayuk ra 
migigila'. Am atan baalon nilo ra 
tuan, baalon nilo niayuk ra ulipon. 
Amun puun baloi no sabiton ra Biil- 
jibul” mumpara' pi bo laat ulun ru 
balbi raginio sabiton ru ulun.” 


Kalaa' kano ri Aki Kapuuno' 
(Luk. 12.2-7 


26 “Pai' no kalaa' ra ulun raginilo 
nga atan ondo' nolopot bungkala- 
ron am moonong ondo' kalo igon- 
do' pinabala' pasalulaan. 27 Atan 
ondo" rinagu Ku ramuyun ra mo- 
londom, musiti' no raguon min 
poyo sagulio' ra orou matawang. 
P Ilai' kamus. 

Susuit pilit (10.29) 


Am atan ondo' norongog min ra 
kinonos ak, pabalaa' min noyo ra 
ati-ati ak. ?8Pai' kano kalaa' risilo 
ondo' makapamatoi ramuyun, 
kaa' ondo' kolondo' kuasa' mam- 
pasubol ramuyun ra naraka. Kaa' 
kalaa' kano ri Aki Kapuuno' ondo' 
makapamatoi ramuyun am maka- 
kuasa' mampasubol ramuyun ra 
naraka. ?Mambali kau ra ruo 
ngainan susuit pilit ra sausin ak, 
kaa' kolondo' sanginan pana ma- 
ratu' ra tana' no amun kalo kasa- 
gaan ru Ama' min. Suang ru 
abuk ra ulu minno pana nauntob 
noyo. 3 Am bagu, pai' no kalaa'. 
Maatang kau toojo intor ra nasua- 
ngan susuit pilit!” 


Mangiou kaapoam magali' 
ri Kristus 
(Luk. 12.8-9) 

32 “Osoi ak mangiou ra pinagu- 
luan ru ulun ra io maamaya' Ra- 
ki', Aku pana mangiou niak riso 
ra pinaguluan ru Ama' Ku giu' ra 

suruga'. 9Kaa' osoi ak magali’ ra 
pinaguluan ru ulun ra io maamaya' 
Raki', Aku pana magali' riso ra 
pinaguluan ru Ama' Ku giu' ra 
suruga".” 

Sala' ka pababansayan, 

kaa' pantutulaan 
(Luk. 12.51-53, 14.26-27) 


34“Pai' no pangkara' ra Aku 
magibit ra pababansayan ra tana' 
ti. Kalo magibit Aku ra pababan- 
sayan, kaa’ pantutulaan. 3 Rata- 
ngan Ku noyo mangkinibit ra 
anak ungkuyon mantula' ra ama' 
nano, anak ruandu' mantula' ra 
ina' nano, am anak mangiwan ra 
ruandu' mantula' ra iwan no ra 
ruandu'. % Am pantula' maayo ru 
sasangulun no ioginio ulun ru ba- 
loi nano galama'. 

3Osoi ak motogom toojo ra 
ama' am ina' nano intor Raki' 
kalo sama' masauk io ra maama- 
ya' Ku. 8#Am osoi ak kalo man- 
saan ra salip nano am mugar 
maya' Raki' kalo masauk io ra 
maamaya' Ku. 3 Osoi ak kalo ma- 
saga' mampataak ra kaayagan no, 
io no matatakan ra kaayagan mo- 
topot, kaa' osoi ak mampataak ra 
kaayagan no nga Aku makaalap ra 
kaayagan motopot.” 


Ampos ru baal moonsoi 
(Mrk. 9.41) 


40 “Osoi ak ondo' mangapu ra- 
muyun, Aku niak apuon no. Am 
osoi ak ondo' mangapu Raki', lo 
ondo’ nanusub Raki' ti noyo on- 
do" apuon nati. “ Am osoi ak ma- 
ngapu ra nabi' nga io sangulun 
nabi', ampos ondo' moowot no 

mogondo' ra ampos ru sangulun 
nabi'. Am poyo, osoi ak mangapu 
ra ulun nga matanda' paliso nano, 
io pana mokoowot niak ra ampos 
ru sangulun matanda’. “2 Balain ta- 
kamin: osoi ak mampainum ra san- 
tiib timug ak pana ra sangulun ondo' 
kalo umparaan ru ulun nga maa- 
maya' Ku io, tootopot niak ma- 
kaalap ulun no ra ampos nano.” 


Ulun sinusub rano intor ri 
Juanis Mampariu' 
(Luk. 7.18-35) 
1 Kopongo i Jisus nangila' ra 
mopor am ruo maamaya' 
No rano, iruani' No bo intok ragi- 
nio am ongoi pangila' am poyo 
pampatanou giu' ra pekan ondo' 
nakapaginggaar rano. 

2 Paat ri Juanis Mampariu' on- 
do' soroi ralalom pangaputan no 
nokorongog ra kandoi ri Kristus, 
panusub io ra kuukula' ngaulun 
maamaya' nano mongoi ri Jisus. 
3 Indagu ilo, “Tuan, balai’ akai no, 
Okou kia kon ri Juanis, lo ondo' 
matong no, kaapoam maginaa po 
kia ra ulun ra bokon?” 

4#Taam i Jisus, “Saguli' no am 
balai' i Juanis ra atan ondo' moro- 
ngog am makito min: “Ulun bolou 
makakito, ulun kalo makalulu' 
makaugar, ulun makamaruol ra 
kungkung ondo' maaja' mababas: 
ulun barat mokorongog, ulun mi- 
natoi maayag saguli', am Tanou 
Moonsoi no pinatanou ra ulun 
kunsikang. SPakaansuk no ulun 
ondo' mangintopot ra Aku no kon 
ri Juanis.” 

7T aaatanga' ra maamaya' ri Jua- 
nis no minuli', indagu i Jisus intor 

ri Juanis ra ulun masuang rano, 
kon No: “Paat ra akau minongoi ri 
Juanis giu' ra intok masiluk, atan 
inongoi min ilai'? Magilong ra ulun 
ondo' magalig-alig pangilaan nano 
koson ra sakot nasiob ru angin? 
8Akau miningkual magilong ra 
atan? Sangulun ondo' nambayang 
ra moonsoi kia? Ulun ondo' nam- 
bayang ra koson raginio mayan ra 
istana! ?Balai' Aku, akau mining- 
kual magilong ra atan? Sangulun 
nabi' kia? lou, mindagu Aku ramu- 
yun ra i Juanis maatang poyo intor 
ra sangulun nabi'! 10° Nga io no on- 
do' rinagu ralalom ru Alkitab: 
To no sinusub Ku,” kon ri 
Aki Kapuuno', 
“Susubon Ku io magulu 
intor Rirun koson 
momongo ra ralan Muno.’ 
11 Karaa' min! I Juanis Mampa- 
riu no maatang toojo intor ra 
ngaangai' ulun giti ra tana" ti. 
Kaa' ulun ondo' kalo maatang ra 
ulun ri Aki Kapuuno' rano, maa- 
tang poyo intor ri Juanis. 1? Intor 
ri Juanis nampatanou ra tanou no 
suku' raino ti, Pamarintaan ri Aki 
Kapuuno' inanggal ru ulun ma- 
laat ondo' mangkinam mangua- 
sa' no ra kalaatan.? 13Ngaangai' 
ru nabi' am i Musa' ralalom 
Ukum nali suku' rinatangan ri 
Juanis, nambala' pagulu ra sauk 
raginio. 14 Amun masaga' kau ak 
mangintopot ra tanou nilai no, i 
Juanis ti noyo i nabi' Ilia, ondo' 
tatangan no pinabala' noyo pagu- 
lu. #Rongogo' am karaa' min! 
t6 Atan papagandaan Ku ra 

ulun ra raino ti? Ilo ti koson ra 

lalaing rano ondo' mantuturung 
giu' ra pasar. Sampulupuk no 
mampiau ra bokon no: 1? “Marim- 
bai akai ra rimbai kaansayan ra- 
muyun, kaa' kalo masaga' kau 
magililigo'! Marimbai akai ra rim- 
bai makalulumpus ra guang, kaa' 
kalo masaga' kau mantangi'!” 
18 Mogondo' niak paat i Juanis ri- 
minatong, nampali io am kalo na- 
nginum ra anggur, bagu ulun 
mindagu, “Sinubol io ru riwato!' 
19 Paat ra Anak ru Ulun no ma- 
tong mangakan am manginum, 
bagu ulun mindagu, “lai! min 
ulun no! Moroot, gagaukon, am 
rangan ru mampalulur ra sukai 
am ulun ondo' karaan ra malaat!” 
Kaa' kapandayan ri Aki Kapuuno' 
makito intor ra kaayagan ru maa- 
maya' No rano.” 


Ulun ru pekan rano ondo' 
kalo mangintopot 
(Luk. 10.13-15) 


24Bagu tumalimpuun i Jisus 
mansawai ra ulun ru pekan rano 
ondo' intok raginio nambaalan no 
ra masuang kaimuagan, nga ulun 
ondo' minayan ra pekan rano ra- 
ginio kalo tumalikur intor ra tula 
nilono. 2t “Mumpara' bo laat ru 
ulun Korajin! Am mumpara' bo 
laat ru ulun Bitsaida! Amun 
kaimuagan ondo' binaal ra taata- 
nga' min nabaal noyo giu' ra Ti- 
rus am Sidon, lair noyo ulun ru 
giu' no mangulir am manauk ra 
ulu nilai ra kaau, koson tatandu' 
ra ilo ti timinalikur noyo intor ra 
tula nilono! 2 Karaa' min, paat ra 
Orou Pupus no, maayo guang ri 


4 manggal ru ulun malaat ondo' mangkinam manguasa' no ra kalaatan, kaapoam matong mabaya' ra kinaikang, 

Aki Kapuuno' makaasi' ra ulun 
Tirus am Sidon rano ka akau! 
23 Am akau, ulun Kapirnaum! 
Guang min, painsawaton kau sa- 
boi ra suruga'? Patirin kau giu' ra 
naraka!” Amun kaimuagan ondo' 
binaal taatanga' ramuyun i binaal 
ra giu' Sodom, maaru' Sodom i 
lakat ak poyo soroi ra raino ti! 
%4 Karaa' min, paat ra Orou Pupus 
no, maayo guang ri Aki Kapuuno' 
makaasi' ra ulun Sodom ka 
akau!” :i 


Ratong kau Raki' am 
tangus kau 
(Luk. 10.21-22) 


25 Paat ragili indagu i Jisus; 
“Ama', Tuhan ru limbowon am 
tana'! Paringkuanangan Ku Rirun 
nga pinakito Mu ngaangai' ragi- 
nio ra ulun kolondo' kapandayan, 
am pinasibuni Mu intor ra ulun 
mapintar am nakaigigila'. 26 Iou 
Ama', gitio pinili' am kasagaan 
Mu galama'. 

27 Pinataakan ri Ama' ngaangai' 
Raki". I Ama' ak sangulun nakau- 
lig ra Anak, am Anak ak sangulun 
makaulig ra Ama' am poyo ulun 
ondo' kasagaan ru Anak ayuk ma- 
kaulig ri Ama". 

28 Ratong kano Raki' akau ngaa- 
ngai' ondo' naagui nga naagatan, 
patanguson takamin. 2? Gagayaa' 
noyo susuban Ku am igigila' kano 
Raki', nga Aku ti mataau am 
minggana' guang am bagu ma- 
kaalap kau ra kaansayan. 3 Gaga- 
yaa' noyo susuban Kuno nga 
matasu' am mamaan pasaanin Ku 
ramuyun.” 

" harfiah; Hades. 


MATIUS 11, 12 


Pangkuatan intor ra 
orou Sabat 
(Mrk. 2.23-28: Luk. 6.1-5) 


1 2 Kalo bo nabuoi ragili, paat 

rondo' orou Sabat, pansail 
i Jisus ra umo ru gandum. Maama- 
ya' No rano naitilan, am tumalim- 
puun ilo mangupu' ra gandum no 
am akano'. ? Paat ra ulun tayar Pa- 
risi rano nakakito ragitio, indagu 
ilo ri Jisus: “Ilai', maamaya' Mu 
rano minanggal ra Ukum ri Musa' 
mambaal koson raginio paat ra 
orou Sabat!” 

3 Taam i Jisus: “Kalo kia igondo' 
kau pambasa' atan ondo' binaal 
ru raja' Daut paat ra io am ulun 
no rali nangaitilan? #Subol io ra- 
lalom Baloi Tuhan. Bagu io am 
ulun no rali nangakan ra ruti' 
ondo' pinataak noyo ri Aki 
Kapuuno', kabalu' pana baal ragi- 
nio manggal ra Ukum ri Musa". 
Imam Jaudi rano ak ondo' maka- 
pangakan ra ruti' no. ? Kaapoam 
kalo poyo kia igondo' kau pamba- 
sa' ralalom ru Ukum ri Musa' ra 
paat ra moonong orou Sabat, 
imam Jaudi rano mangandoi rala- 
lom Baloi Tuhan am sotopot no 
manggal ilo ra ukum ru orou Sa- 
bat, kaa' ilo ti kolondo' sala! 9 Ba- 
lain takamin: ragiti mokoondo' 
mulu' poyo maatang intor ra Ba- 
loi Tuhan. 7Mokoondo' binati- 
kan ru Alkitab, “Marara' Aku ra 
taak ondo' sinimbalui min kaa' 
masaga' Aku ra makaasi' kau ra 
ulun bokon.’ Amun nakarati' kau 
ra atan koson ru raguon no, maa- 
ru' kalo manguu' kau ra ulun on- 

do' kolondo' sala. 8Nga Anak ru 
Ulun no Tuhan ra otou Sabat.” 


Ulun ondo' minatoi satata' 
ra longon nano 
(Mrk. 3.1-6: Luk. 6:6-11) 


Iruani' ri Jisus intok raginio, 
bagu ongoi ra rondo' baloi sam- 
bayangan. !?Giu' no mokoondo' 
sangulun ondo' longon ra satata' 
mano minatoi. Kaa' mokoondo' 
niak kuukula' ngaulun masaga' 
manguyu” ri Jisus ra baal masala. 
Pangkuot ilo ri Jisus, “Mamabas 
ra ulun paat ra orou Sabat ti 
manggal kia ra Ukum ri Musa' 
no?” 

11 Taam i Jisus, “Ati kulaan no 
amun sangulun intor ramuyun 
mokoondo' sanginan domba on- 
do' naratu' ralalom ra luang paat 
ra orou Sabat? Sala' ka kia guuton 
am paingkualon min iọ intor ra 
luang no? 12Ulun mologo kaga' 
intor ra domba! Ginio nga ra 
Ukum ri Musa' no makataak rita- 
kau mangindangan ra sasangulun 
paat ra orou Sabat.” 13 Bagu inda- 
gu i Jisus ra ulun no, “Patutuyo' 
longon muno.” 

Patutuyo' no longon nano, am 
kapali' bo koson ra longon no ra 
sapapa' no. 1Kaa' ulun tayar Pa- 
risi i nangiruan ra intok raginio, 
bagu maguyum ra panguyatan 
koson mamatoi ri Jisus. 


Ulun sinusub ondo' pinili' ri 
Aki Kapuuno' 

15 Paat i Jisus nakatutun ra pa- 
nguyatan mamatoi Riso, ugar lo 
intor ra intok raginio; am ma- 
suang ulun ondo' minaya’ Riso. 

Namabas Io ra ngaangai' ulun on- 
do' marualan, 18am nanusub risi- 
lo kalo mambala' ra tanou no ra 
ulun bokon. 1 Binaal No koson 
raginio maa' raginio masauk bo 
ragu ri Aki Kapuuno' ondo" pina- 
saboi ri nabi' Jisaya: 
18 “Citio noyo susubon ondo’ 
pinili" Ku, 
sangulun ondo' asiin Ku 
am mapakatasu' ra 
guang Kuno. 
Pataakin Ku Ambiluo Kuno 
Riso, 
am mampatanou lo ra 
ulun sala' ka Jaudi ra 
Aku ti motopot. 
19 Kaa' kalo maansang-ansang 
kaapoam gumolok lo, 
kaapoam mansang Io ra 
ralan pansailan ru ulun. 
4 Kalo mangangambai 10 
kalamio' ulun kolonde" lulu". 
Mangandoi Io saboi katapatan 
no manguasa' ra ati ak 
am ngaangai' bulu 
malansan Riso.” 

I Jisus am i Biiljibul 
(Mrk. 3.20-30: Luk. 11.14-23) 


22 Bagu ibito' ri Jisus ru ulun rali 
sangulun bolou am bobav nga si- 
nubol ru riwato. Binabas ri Jisus 
ulun no suku' io makaindagu am 
makakito saguli'. ?4Ngaangai' 
ulun rali nangimuag. Pangkuot 
ilo, “Sala' ka kia lo ti Anak ru raja' 
Daut ondo" pinili' i?” 

APaat ra ulim tayar Parisi sano 
nokorongog' ragitie, taam ilo, 
“Mampagiru" lo ga triwato, nga 
inanian lo ra kuasa' rt Biiljibul, 
Tingganai ru riwato no.” 

25 Napandayan ri Jisus ra atan 
pamaguangan nilo Riso, bagu in- 
dagu lo risilo, “Moonong pagun 
ondo' natayar-tayar am mantu- 
tula' ra ilo galama', maaru' mapu- 
so. Am moonong pekan kaapoam 
sambaloi ondo' natayar-tayar am 
mantutula' ra ilo galama', man- 
tutuliar ilo. #Amun sampulupuk 
riwato mansasangor ra riwato ra 
bokon natayar-tayar ilo am kua- 
sa' ru Tingganai ru riwato risilo 
maingkurangan. ?” Mindagu' kau 
ra Aku mampagiru' ra riwato rano 
nga inanian Aku ru Biiljibul no ra 
kuasa'. Amun koson raginio, osoi 
nangani' ra maamaya' min rano 
ra kuasa' koson mampagiru' ra 
riwato rano? Maamaya' minno 
galama' mampainono' ra pama- 
guangan minno nasala! 4 Ambiluo 
ri Aki Kapuuno' nangani' Raki' 
ra kuasa' mampagiru' ra riwato, 
am gitio mampainono' ra i Aki 
Kapuuno' nakatalimpuun noyo 
mamarinta ramwyun. 

2 Kolondo' sangulun pana ma- 
kasubol ra baloi ru ulun maikang 
am mantakou ra kuliamos nano 
ka ondo' ak am bangkilon ño pa- 
gulu ulun maikang no, bagu ma- 
gaau no ngaangai' kuliamos no. 

æ Osoi ak sala' ka bala Ku soto- 
pot no manggal Raki', am osoi ak 
kalo sumambaya' Raki' manimung, 
sotopot no mampatuliar! 3! Ginio 
nga balain takamin: tula ra atan ak 
pana binaal ru ulun, maalap ra am- 
pun. Kaa' osoi ak magasab ra 
Ambiluo ri Aki Kapuuno', kalo 
maalap ra ampun! 20O5soi ak ma- 
gasab ra Anak ru Ulun, maalap ra 
ampun. Kaa' osoi ak magasab ra 

Arabiluo ri Aki Kapuuno' kalo 
maalap ra ampun, paat raino kaa- 
poam Orou Pupus no!” 


Puun tataun am kinawa' rano 
(Luk. 6.43-45) 


33 “Amun masaga' makaalap ra 
kawa' moonsoi, akau no musiti' 
mokoondo' ra puun moonsoi. 
Amun kalo moonsoi puun no, ka- 
wa' nano pana kalo niak moonsoi. 
Kinoonsol ru rondo" puun tataun 
no mapandayan intor ra kawa' no. 
34 Akau ulun malaat. Ginio poyo, 
ati kulaan kau makaindagu ra baal 
ondo' moonsoi? Nga atan ondo' 
sorol ralalom ru guang, ginio noyo 
raguon ru kabang. Ulun moon- 
soi mampasalula' ra paliso moon- 
soi intor ra ralalom no, nga io ti 
moonsoi. Ulun malaat mampasa- 
lula' ra paliso malaat intor ra rala- 
lom no, nga io ti malaat. 

3? Mampakara' Aku ramuyun: 
Paat ra Orou Pupus moonong 
ulun mangiou ra ngaangai' ragu 
jajajou ondo' sinabit no. 37 Nga 
ragu muno galama' ondo' mami- 
sara' rirun, ra makasala kou kia 
kaapoam kalo.” 


Mompogogot milong ra 
kaimuagan 
(Mrk. 8.11-12: Luk. 11.29-32) 


#Bagu kuukula' ngaulun ma- 
ngingila' ra Ukum ri Musa' am 
tayar Parisi mindagu, “Mangingi- 
la', masaga' akai milong ra Okou 
mambaal ra kaimuagan.” 

9 Kaa' taam i Jisus, “Mumpara' 
bo laat am puka' ru ulun .ra orou 
raiti'! Makitaak kau Raki' mam- 
baal ra kaimuagan? Kolondo' kai- 


MATIUS 12, 13 


muagan patutunon Ku ramuyun, 
kaa' rondo' ayuk, ioginio kaimua- 
gan ri nabi' Junus. #Koson ri Ju- 
nus minayan talu ngoorou am talu 
ngorondom ralalom tinai' ru pa- 
pait maayo, mogondo' niak ra 
Anak ru Ulun mayan talu ngoorou 
am talu ngorondom ralalom tana'. 
41 Paat ra Orou Pupus no, ulun Ni- 
niwi rano migor am manguu' ra- 
muyun nga ilo timinalikur intor ra 
tula nilono paat ra ilo nangkiro- 
ngog ra ragu ri Junus! @Paat ra 
Orou Pupus no, ratu Syiba migor 
am manguu' ramuyun nga minu- 
gar io saboi ra sampiruo ru tana' ti 
mongoi pangkirongog ra pangi- 
laan matanda' toojo intor ri raja' 
Salomo. Balain takamin: Giti raino 
mokoondo' maatang toojo intor ri 
raja' Salomo!” 


Riwato siminaguli' 
(Luk. 11.24-26) 


43 “Sanggilan riwato no mangi- 
ruan ra inan ru sasangulun, mang- 
kayat riwato ra giu' ra intok 
masiluk maguyum ra intok ta- 
ngusan. Kaa' kolondo' matuum 
no. #Mindagu io bo, '“Sumaguli' 
aku ra inayanan ondo' tinatang 
kuli!” Saguli' io am ilai' no inaya- 
nan no kolondo' minayan, ma- 
pasau am matampos. #Bagu 
mingkual riwato no am mampiau 
poyo ra tulu' riwato ondo' malaat 
kaga' intor riso, bagu mayan ilo ra 
inan ru ulun no. Am pupus baal 
ru ulun no mulu' poyo malaat 
intor ra talimpuun 1. Gitio noyo 
kasaukan ru ulun malaat orcu 
raiti'.” 

Ina' am pabukat ri Jisus 
(Mrk. 3.31-35, Luk. 8.19-21) 


46Taatanga' ri Jisus minindagu 
ra ulun masuang no ratong ina' 
am pabukat Nano. Naginaa ilo ra 
liwar am masaga' ilo tumuum ri 
Jisus. 4% Sangulun intor ra ulun 
masuang i minindagu ri Jisus: 
“Ilai', ina' am pabukat Muno so- 
rol giu' ra liwar no am masaga' 
makimansunur Rirun.” 

#Indagu i Jisus: “Osoi ina' Ku? 
Osoi pabukat Ku?” 4 Bagu tuluo' 
no maamaya' No rano am indagu, 
“Iai' gitio Aa ina" Ku am pabu- 
kat Ku rati. WOsoi ak mampaga- 
gaya' ra kasagaan ri Ama' Ku giu' 
ra suruga', ulun ragitio noyo pabu- 
kat Ku ra ungkuyon am pabukat 
Ku ra ruandu', kaapoam ina' Ku.” 


Abig ra sangulun mapatias 
(Mrk. 4.1-9: Luk. 8.4-8) 


1 3 Orou ragili niak- i Jisus 

nangiruan ra baloi, bagu 
ongoi ra kiing ru Tasik Galilia. 
Panturung Io ra intok raginio am 
pangila'. Ulun ondo' liminimpu 
Riso no masuang toojo suku’ simi- 
nakoi Jo ra parau am panturung ra 
ralalom no. Ulun masuang.no mi- 
nigor giu' ra lantur no. 3 Nangila' 
i Jisus risilo ra masuang baal rala- 
lom ru abig.' 

Indagu lo, “Mokoondo' sangu- 
lun minongoi papatias. 4 Paat ra io 
napatias ra sampug nö, mokoon- 
do' niak naratu' ra ralan, bagu tin- 
duko” ru susuit. “Mokoondo' tiak 
naratu' ra tana' makabatu ondo' 
kalo masuang tana'. Bagu sampug 


$ Kuukula' naskah nakalaw kolondo ayat ragitio, $ Ilar" kamus 

Mapatias ra sampug (13.4) 


no mataki' timinuu' nga tana' no 
kalo masuang. #Paat ra mato ru 
orou no malasu , tutuu" ru sam- 
pug no liminonot nga bakat nano 
kalo makasuku' ra ralalom ant ma- 
pua' ra mataki'.  Mokoondo' niak 
naratu' ra taatanga' ru bulungkut 
ondo' timinuu' am mamisi' ra 
tutuu' ru sampug no. 8Kaa' mo- 
koondo' niak naratu' ra tana' 
malabung, bagu nangkawa' io. 
Mokoondo' maatus kawa' nano, 
mokoondo' onom ngoopor, am 
mokoondo' niak talu ngoopor.” 

? Bagu indagui Jisus, “Rongogo' 
am karaa' min!” 


Kua baalo' ri Jisus ra abig 
(Mrk. 4.10-12: Luk. 8:9-10) 


10Bagu ratong maamaya' ri 
Jisus am pangkuot Riso, “Kua ra- 
guo' Mu ra abig paat mangila' 
Kou ra ulun masuang no?” 

11 Taam i Jisus, “Binalaan kano 
ondo' kalo igondo' pinabala' ra ati 
kulaan i Aki Kapuuno' mamarin- 
ta, kaa. ulun masuang no kalo. 
2 Nga osoi mokoondo', ruangin 
poyo, am maulian io; kaa' osoi ko- 
londo', ondo' sanganu sorai riso no 
alapon niayuk. 3 Ginio nga ra Aku 
magabig paat Aku mindagu ra 
ulun rano, magilong ilo ra kaimua- 
gan Ku kaa' kalo mangintopot am 
mangkirongog ilo ra pangilaan Ku 
kaa' kalo makarati'! 14Bagu na- 
sauk bo ragu ru nabi' Jisaya risilo: 

‘Ulun ti mangkirongog am 
mangkirongog, 
kaa' kalo makarati': 
magigilong ilo kaa' kalo 
makakito. 
15 Nga pangkaraan nilono kalo 
kinalarom, 
sinilong nilo talingo nilono, 
am koromo' nilo mato 
nilono. 
Nga amun kalo, makakito 
mato nilono, 
mokorongog talingo nilono 
am pangkaraan nilono 
malarom 
am sumaguli' ilo Raki', 
bagu mamabas Aku risilo, 
kon ri Aki Kapuuno'. 
16Kaa' akau, mumpara' bo 
bonsoi minno! Makakito mato 
minno, am mokorongog talingo 
minno. 1 Karaa' min gitio! Ma- 
suang nabi" am ulun motopot ra 
galing i masaga' toojo milong atan 
ondo' makito min ra raino ti, kaa' 
kalo nakarampot ilo. Am masaga' 
ilo mangkirongog ra atan ondo' 
morongog min kaa' kalo nokoro- 


ngog ilo.” 

Nambala' i Jisus ra arati' ru 
abig ra sangulun mapatias 
(Mrk. 4.13-20, Luk. 8.11-15) 


18 “Rongogo' min noyo atan ara- 
ti' ru abig ra sangulun mapatias 
no. #Ulun ondo' mangkirongog 
ra tanou ati kulaan i Aki Kapuuno' 
mamarinta, kaa' kalo makarati', 
ulun koson ragitio noyo koson ra 
sampug ondo' naratu' ra ralan. 
Tingganat ru fiwato no rimina- 
tong am nampagaau ra atan ondo' 
nakatias ra ralalom ru guang nilo- 
no. 20 Sampug ondo' naratu' ra in- 
tok makabatu koson ra ulun ondo' 
maansayan mangapu ra tanou ti 
ra ilo mangkirongog. 21 Kaa' tanou 
raginio kalo mantilayun ra guang 
nilono am kalo tumaan ra mabuoi. 
Paat ra ilo makakapaganan kaa- 
poam maimbolo' nga tanou no, 
marayus kalawo guang nilono. 
22 Sampug ondo' naratu' ra taata- 
nga' ru bulungkut no koson ra 
ulun ondo' mangkirongog niak ra 
tanou no, kaa' maimamang ilo ra 

kaayagan nilai am pamaguangan 
nilo ra lumangkaya' mamisi' ra ta- 
nou no saboi kalo mangkawa' ilo. 
23 Am sampug ondo' nakatias ra 
tana' malabung no koson ra ulun 
ondo' mangkirongog ra tanou no 
am makarati' ilo. Mangkakawa' 
ila, mokoondo' mangkawa' ra 
maatus ruli' no, mokoondo' onom 
ngoopor am bokon no talu ngoo- 
por.” 


Abig ra alab 


2 Nantunung poyo i Jisus ri- 
silo ra rondo' abig. “Paat i Aki 
Kapuuno' mamarinta, baal no ko- 
son sangulun mapatias ra sampug 
ondo' moonsoi giu' ra umo nali. 
235 Igondo' io rondom, paat ngaa- 
ngai' ulun nombolong, sangulun 
pantula' ru mapatias no mina- 
tong am pampatanom ra alab pi- 
nalatok ra gandum no, bagu ugar 
io. 6Paat ra sampug no tumuu' 
am tumalimpuun manasal, mau- 
ligan bo alab no. 2? Ulipon ru tuan 
no minatong riso am indagu, 

“Tuan, sala' ka kia nantanom kou 
ra sampug moonsol giu' ra umo 
muno. Ati intor ru alab ti? 
2 Taam tuan no, “Sangulun pan- 
tula' nambaal ragitio!” Ulipon no 
rano nangkuot, “Masaga' kou kia 
bubulon mai alab no?” ? Taam io, 
‘Kalo, amun bubulon min alab no 
ati ru makaaya' niak gandum ra- 
no. @ Polosoon ak alab no tumuu' 
sabot mangkumos. Bagu mindagu 
aku ra ulun ondo' mangkumos 
rano: Bubulo' min galing alab no 
am bongkoso' min, bagu pasu- 
boon ra apui. Malupus raginio 
bagu luluro' min gandum am pau- 
lion ra gudang.” ” 


Abig ra sangunor puun 
mustard 
(Mrk. 4.30-32, Luk. 13.18-19) 


3! Nantunug poyo i Jisus ri- 
silo ra rondo' abig. “Paat i Aki 
Kapuuno' mamarinta, baal no ko- 
son ra sangunor puun mustard” 
ondo' tonomon ru sangulun giu' 
ra umo nali. #Unor no boborok 
kaga' intor ra nansalinut unor ra 
tana' ti. Kaa' paat ra io tumuu', 
masauk io maayo toojo intor ra 
nasalinut puun tonomon ra bo- 
kon no. Masauk io ra puun ta- 
taun, saboi susuit rano rumatong 
manabunsut ra raan nano.” 


Abig intor ra ragi 
(Luk. 13.20-21) 


3 Nantunung poyo i Jisus ri- 
silo ra rondo' abig. “Paat i Aki 
Kapuuno' mamatrinta, baal no ko- 
son ra ragi” ondo' inalap ru sangu- 
lun ruandu'. Polotoko' no ra apat 
# Ila" kamus. Y Ila" kamus, 

ngoopor ngakilo ra tapung, am 
samput bo tapung i.” 


Kua baalo' ri Jisus ra abig 
(Mrk. 4.33-34) 


34 Paat ri Jisus nangila' ra ulun 
masuang no ra ngaangai' baal ra- 
gitio, raguon no ra abig. Kalo ma- 
saga' lo mindagu risilo amun sala' 
ka abig. 3 Baalon ri Jisus ra koson 
raginio maa' raginio masauk bo 
ragu ru nabi' Jisaya, 

“Magabig Aku paat ra Aku 
mangila' risilo, 
Mambala' Aku risilo ra sauk 
ondo' kalo napandayan ru 
ulun intor ra tana' ti 
binaal.” 


Nambala' i Jisus ra arati' ru 
abig ra alab 


36 Bagu iruani' ri Jisus ulun ma- 
suang no am subol ra rondo" baloi. 
Maamaya' No rali minatong Riso 
am indagu, “Balai' akai no ra atan 
arati' ru abig ra alab ondo' taata- 
nga' ru gandum no.” 

37Taam i Jisus, “Ulun ondo' na- 
patias ra sampug moonsoi NO, i0- 
ginio Anak ru Ulun. #Umo no, 
ioginio tana' ti. Sampug moonsoi 
no, ioginio ulun ondo' nasauk no- 
yo ra ulun ri Aki Kapuuno', am 
alab no ulun ondo' maya' ra Ting- 
ganai ru riwato. 3 Pantula' ondo' 
napatias ra sampug ru alab no 
Tingganai ru riwato. Pangkumasan 
no, loginio Orou Pupus no, am 
ulun ondo' mangkumos no ma- 
sundu rano. %® Koson ra alab no ti- 
mungon am suruin ra apui, koson 
niak ra Orou Pupus ra tauli no. 

41 Anak ru Ulun no manusub ra 
masundu No rano manimung in- 
tor ra Pamarintaan Nano ngaa- 
ngai' ulun ondo' mangkinibit ra 
ulun makatula, am ngaangai' ulun 
ra bokon ondo' nambaal ra kalaa- 
tan. Ilo ngaangai' ti patirin ra 
apui. Giu' no pasalangis am saku- 
ritot ak bo ripon nilono nga ma- 
ruol kaga'. 4 Am bagu baal ru ulun 
motopot makito ru ngaangai' ko- 
son ra silau ru mato ru orou giu' 
ra Tana' Bagu ri Aki Kapuuno', 
Ama' nilono. Rongogo' am karaa' 
min!” 


Abig ra arata' nokolobong 
ra tana' 


#“Paat i Aki Kapuuno' mama- 
rinta, baal no koson ra arata' no- 
kolobong ra umo. Paat sangulun 
makatuum ra arata' no, pumpu- 
ni' no sagulio'. Nga naansukan io 
kaga', ongoyo' no talano' ngaa- 
ngai' kuliamos nano, bagu saguli' 
io am balio' no umo i.” 


Abig ra mutiara 
ondo' mologo 


45“Paat i Aki Kapuuno' ma- 
marinta poyo, baal no koson ra 
sangulun mantatalan ondo' ma- 
guyum ra mutiara mologo. 4 Paat 
ra io nakatuum rondo' mutiara 
ondo' mapasau kaga', ongoyo' no 
talano' ngaangai' kuliamos nano, 
bagu balion no mutiara i.” 


Abig ra ralo 


47 “Paat i Aki Kapuuno' mama- 
rinta poyo, baal no koson ra ralo 
ondo' pinataan ra tasik bagu ma- 
kaalap nansalinut papait. 48 Paat 

masuang sulung ru ralo no, aaso' 
ru mangimpait rano ralo i ra lan- 
tur no. Panturung ilo am pantu- 
liaro' nilo papait rano: papait 
moonsoi no pinauli ra rondo' 
pambulian, am papait ondo' ma- 
laat no pinatiran nilo. 4 Koson 
niak raginio baal no paat Orou 
Pupus. Mongoi masundu rano am 
pampasuai ra ulun malaat intor ra 
ulun moonsoi. ® Bagu patirin nilo 
ulun malaat no ra ralalom ru apui. 
Giu' no mantangi' ilo am mangu- 
ritot ripon nilono.” 


Mangila' ra katapatan 
nakabagu am nakalair 


St Pangkuot i Jisus, “Nakarati' 
kau kia ra abig ragitilo?” 

Taam maamaya' No rano, “Na- 
karati’ akai.” 

52 Bagu indagu poyoi Jisus, “Moo- 
nong mangingila' ra Ukum ri Mu- 
sa' ondo' nasauk ra ulun ri Aki 
Kapuuno', io ti koson ra sangulun 
puun baloi ondo' mapaingkual ra 
kuliamos nakabagu am lairon in- 
tor ra kaban ru arata' nano.” 


Kalo inapu i Jisus giu' 
ra Najarit 
(Mrk. 6.1-6, Luk. 4.16-30) 

33 Kopongo i Jisus nantunung ra 
abig no rano, iruani' no intok ragi- 
nio. ““Bagu uli' lo ra pamaguran 
No galama'. Nangila' lo giu' ra ba- 
loi sambayangan am ulun ondo' 
nangkirongog,Riso no nangimuag. 
Pangkuot ilo, “Ati maalapan No ra 
kapintaran koson ragitio? Hai' 
kuasa! No mambaal ra kaimua- 
gan! 9Sala' ka kia Io ti anak ru 
sangulun manambaloi ayuk? Sala' 

ka kia i Maria no ina' Nano, am 
pabukat No i Jakub, i Jusup, i Si- 
mon am i Judas? 38 Am sala' ka kia 
pabukat No ra ruandu' no soroi 
ritakau? Ati intor am naalapan No 
ra ngaangai' ragitio?” 3 Ginio nga 
ra ilo kalo nangapu Riso. 

Indagu i Jisus risilo, “Sangulun 
nabi' omporon ra ati-ati intok, 
kaa' kalo omporon io ru mama- 
gun am pabukat no galama'.” 
58 Kalo nambaal i Jisus ra masuang 
kaimuagan ra giu' no nga kalo 
nangintopot ilo Riso. 


Pinatayan ri Juanis 
Mampariu' 
(Mrk. 6:14-29: Luk. 97-9) . 

1 Paat ragili niak raja! Irodis, 

gabenor ru libung Galilia, 
nokorongog ra tanou ri Jisus. ? In- 
dagu raja' Irodis ra tingganai no 
rano, “Maaru' gitio i Juanis Mam- 
pariu' i! Naayag io saguli'! Ginio 
nga ra lo mokoondo' ra kuasa' 
mambaal ra kaimuagan.” 

3 Kuukula' buoi no ra nakasall i, 
maya' ra susuban ru raja' Irodis, 
i Juanis Mampariu' ti rinakop. 
Bangkilo' io am pasubolo' ra pa- 
ngaputan. Binaal ru raja' Irodis ra 
koson raginio maya' ra kasagaan ri 
Irodias, andu' ri Pilipus, pongko- 
tob ru raja' Irodis. “Nga masalok i 
Juanis mansawal ri raja' Irodis, 
kon no, “Kalo mabuli okou mana- 
ngandu' ri Irodias!” 3 Potoyon raan 
ri raja' Irodis i Juanis no kaa' ma- 
laa' io ra ulun Jaudi nga ilo ti 
mangkara' ri Juanis no sangulun 
nabi". 

6Paat ra pangiantakan orou 
naganakan ri Irodis, anak ruan- 

du' Irodias nansayau ra pinagu- 
luan ru tambului rali. Tinuyang- 
tuyang i raja' Irodis lumaai riso, 
7saboi io minindagu, “Magibot 
aku rirun ra atan ak kitaakon mu, 
aniin tokou!” 

8 Nga sinusuk io ru ina' nano, 
indagu bo ralaa no, “Pataaki' raki' 
raino niayuk ulu ri Juanis Mam- 
pariu' ra rondo' talam!” 

9 Mumpara' bo siluk guang ru 
raja' Irodis no, kaa' nakapagibot 
io no ra pinaguluan ru tambului 
rali. Ginio ra panusub 1 Irodis 
bayaan kitaakon ru ralaa no. 
10Ginio nga ra i Juanis ininggu- 
luan ra pangaputan. U Bagu ibi- 
to' ulu no am pataaki' ra ralaa 
no ra rondo' talam. Am ibito' 
poyo ru ralaa no ra ina' nano. 
12 Kalupus ragili ongoyo' bo ala- 
po' bangkai ri Juanis no ru maa- 
maya' no rano am lobongo' nilo. 
Bagu ugar ilo am balai' nilo i 
Jisus ra baal raginio. 


Nampaakan i Jisus ra limo 
ngaribu ngaulun 
(Mrk. 6.30-44: Luk. 9.10-17: 
Jua 6.1-14) 


13 Paat i Jisus nokorongog ra ta- 
nou ri Juanis no, iruani' No intok 
raginio, sakoi ra parau am bagu 
ongoi ra rondo' intok masiluk nga 
masaga' lo misasangulun. Kaa' 
ulun masuang no nakapandai ra 
angayan No. Iruani' nilo pekan 
nilono am baya' ilo ra ralan nan- 
tana' sumunu' ri Jisus. I4Paat i 
Jisus masak intor ra parau no am 
ilai' no masuang ulun, makaasi' 
lo risilo am babaso' no ulun ondo' 
marualan rali. 

46 Paat ra io mamai', maamaya' 
ri Jisus minatong am indagu Riso, 
“Mangingila', mamai' noyo, am 
intok ragitio masiluk. Susubo' no- 
yo ulun masuang rano mugar, 
mongoi ra ati ak pamagunan am 
makapambali ilo ra akanon nilo 
galama .” 

16 Kaa' taam i Jisus, “Kalo pana: 
paugaron ilo, akau galama' ma- 
ngani' risilo ra akanon.” 

17 Maamaya' No rano mininda- 
gu, “Mokoondo' akai limo ngam- 
pila' ruti' am ruo ngaunor papait 
ayuk!” 

18Indagu i Jisus, “Ibito' ragiti.” 
19 Bagu susubo' No ulun masuang 
rano mantuturung ra sakot no. 
Alapo' ri Jisus limo ngampila' ru- 
ti' am ruo ngaunor papait no. 
Pantingaa' lo ra limbowon am 
paringkuanang [o ri Aki Kapuuno'. 
Bagu pipilango' No ruti' no am 
pataaki' No ra maamaya' No rano 
am tatayaro' nilo ra ulun ma- 
suang no. @Moonong ulun na- 
kaakan am naasug. Bagu luluro' 
ru maamaya' No rano suo ru aka- 
non i am suang no mopor am ruo 
ngambakul. 21 Suang ru ungkuyon 
ondo' nangakan i olo-olo' limo 
ngaribu ngaulun, kalo poyo na- 
kaaya' kauntob ruandu' am la- 
laing. 


Minugar i Jisus ra rasawat 
ru timug 
(Mrk. 6.45-52, Jua. 6.15-21) 


22 Kopongo raginio panusub i 
Jisus ra maamaya' No rano suma- 
koi ra parau lumaup pagulu ra 
tasik no. Paat raginio niak nanu- 
sub lo ra ulun masuang rano mu- 

li'. 23 Pakaugar bo ulun masuang 
rano, bagu pagaloi i Jisus ra rondo' 
bulur am pakiasi' lo. lo mamai' 
noyo misasangulun ak 1 Jisus ra 
giu' no. #Paat ragili niak parau i 
nakalintanga' noyo ra tasik no, 
milimpatui bo parau no nalapos 
ru kinulun am masiob ru angin 
mapuor. 

235 0Olo-olo' lokot jam katalu am 
koonom io susuab,. minatong i 
Jisus risilo minugar ra rasawat ru 
timug. ?% Paat ra maamaya' No 
rano nakakito ra lo minugar ra 
rasawat ru timug no, nalaa' ilo 
kaga'. “Manambung!” kon nilo, 
saboi nompogolok nga nalaa'. 

2 Kaa' parayus taam i Jisus, 
“Kaikango' noyo guang minno! 
Aku gitio. Pai' kalaa'!” 

28 Bagu indagu i Pitrus, “Tuhan, 
amun Okou ginio, susubo' aku no 
matong Rirun mugar ra rasawat 
ru timug.” 

29 “Tbok no,” kon ri Jisus. Tuun 
1 Pitrus ra parau no am tumalim- 
puun ugar ra rasawat ru timug 
mongoi ri Jisus. @ Kaa' kalimani' 
no angin mapuor no, nalaa' i 
Pitrus am tumalimpuun io ma- 
linjob ru timug. Pompogolok io, 
“Tuhan, indangano' aku!” 

31 Paat niak ragili patutuyo' ri 
Jisus kalindu' Nano am guuto' No 
i Pitrus. Indagu lo, “Mumpara' bo 
borok ru pangintapatan muno! 
Kua kaimamang kou?” 

32 Sakoi ilo karuo ra parau no, am 
angin i pana limininos. 3 Maama- 
ya' No rano ondo' soroi ra parau 
no siminamba ri Jisus, kon nilo, 
“Topot-topot Okou no Anak ri 
Aki Kapuuno'!” 

Namabas i Jisus ra ulun 
marualan rano giu' ra 
Ginisarit 
(Mrk. 6.53-56) 


3#Laup ilo ra tasik no bagu pa- 
kasuku' giu' ra Ginisarit. # Ulun 
ra giu' no nakaulig ri Jisus. Piawo' 
nilo ngaangai' ulun marualan ra 
libung raginio am ibito' nilo ri 
Jisus. 3% Makitaak ilo ri Jisus po- 
kombongon ak ulun marualan ra- 
no ra pompor ru bayang maawar 
Nano. Am ngaangai' ulun ondo' 
nakakambong ra bayang maawar 
Nano nababas. 


Pangilaan ru kinamatuaan 


(Mrk. 7.1-13) 


Bagu kuukula' ngaulun ta- 
yar Parisi am mangingila' 
ra Ukum ri Musa' intor ra bandar 
Jirusalim timinuum ri Jisus am 
pangkuot Riso, ? “Kua ra maama- 
ya' Mu rano kalo gumagaya' ra 
pangilaan ondo' pinasaboi ru ki- 
namatuaan takali? Paat ra manga- 
kan kalo mambagu' ilo galing ra 
kalindu' maya' ra kaulayan ru 
ugama takau.” 
3Taam i Jisus, “Am kua pai' kau 
niak sugut ra panusuban ri Aki 
Kapuuno', kaa' sumugut kau ra 
pangilaan min galama'? “Nga mo- 
koondo' bala' ri Aki Kapuuno', 
“Urumato' noyo ina' am ama' 
muno, osoi ak mampaluta' ra ina' 
am ama' nano, maaru' ulun no 
potoyon.” 3Kaa' mangila' kau ra 
amun sasangulun no mokoondo' 
ra kuliamos ondo' sotopot no ma- 
kapangindangan ra ina' am ama' 

nano, kaa' mindagu bo ulun no, 
“Pinataakan ku noyo gitio ri Aki 
Kapuuno',' # kalo bo pana mangu- 
rumat ulun no ra ama' nano.” 
Bagu inimpayan min ragu ri Aki 
Kapuuno' am gumagaya' ra pa- 
ngilaan min galama'. 7 Akau ulun 
maabau-abau! Mumpara' bo to- 
pot ru nabi' Jisaya paat ra io min- 
dagu koson ramuyun! 
8Kon ri Aki Kapuuno', 

“Ulun koson raginio 
mongompor Raki' ra tagu 
nilono ak, 

kaa' sotopot no guang 
nilono maalur intor Raki'. 
9Kolondo' onong sumamba 
ilo Raki', 
nga ilo mangila' ra 
susuban ru ulun ak, 
sala' ka pangilaan ri 
Aki Kapuuno'.”” 
Baal ondo' mampajamol 
ra ulun 
(Mrk. 7.14-23) 


10 Bagu piawo' ri Jisus ulun ma- 
suang no Riso am indagu risilo, 
“Rongogo' am aratio' no! !! Sala' 
ka atan ondo' sumubol ra ralalom 
ra kabang ru sasangulun no mam- 
pajamol riso, kaa' atan ondo' 
mingkual intor ra kabang, ginio 
noyo mampajamol riso.” 

12 Bagu maamaya' ri Jisus mina- 
tong am indagu Riso, “Mangingi- 
la', makapandai kou kia ra guang 
ru ulun tayar Parisi rano nasin- 
dualan ra ragu Muni?” 

13 Taam i Jisus, “Moonong tata- 
nom ondo' kalo tinanom ru ama' 
Ku giu' ra suruga' maaru' bubu- 

lon. 14Pai' no kaimamang risilo. 
Ilo no tingganai ondo' noolou-ta- 
no, am paat ra ulun bolou no 
mangitang ra ulun bolou, ilo ka- 
ruo-ruo makasubol ra parit.” 

15]ndagu i Pitrus, “Balai' akai 
no atan arati' ru abig raginio.” 

“Taam i Jisus, “Akau niak ko- 
son ra ulun ra bokon. ¥ Kalo kia 
nakarati' kau? Atan ondo' sumu- 
bol ra kabang ru sasangulun, su- 
muang ra tinai' bagu mingkual 
poyo saguli' intor ra inan nano. 
18 Kaa' atan ondo' mingkual intor 
ra kabang ru ulun no mingkual 
intor ra guang nano, am baal ragi- 
tio noyo mampajamol ra ulun. 
19 Nga intor ra guang no matong 
“pangkaraan malaat, ondo! ma- 
ngayat ra sasangulun no mamatoi, 
lumapau, mambaal ra makauyu- 
yu', mantakou, magabau, am 
mampaluta'. @Baal raginio Noyo 
mampajamol ra ulun. .Mangakan 
ra kalo mabaguan kalindu' maya" 
ra kaulayan ru ugama, kalo mange 
kinibit ra sasangulun no maja- 
mol!” 


Pangintapatan ru sangulun 
ruandu' 
(Mrk. 7.24-30) 


21lruani' ri Jisus intok raginio 
bagu ongoi ra libung ondo' ma- 
maar ra bandar Tirus am Sidon. 
22 Mokoondo' sangulun ruandu' 
intor ra bulu Kanaan minayan 
ra intok raginio. Minatong ruan- 
du' no ri Jisus am indagu, “Tuan, 
Anak ru raja' Daut, pakaasi' no 
raki'! Anak ruandu' kuno sinu- 
bol ru riwato am makalalaa' baal 
nano.” 

23 Kalo tinaam io ri Jisus. Maa- 
maya' No rano minatong am na- 
kitaak Riso, “Susubo' ruandu' no 
muli". Ilai' baal nano maya' rita- 
kau. Mauta' kaga'!” 

Taam i Jisus ra ruandu' no, 
“Sinusub Aku mongoi ra ulun 
Israil ak, domba ra timinanggau 
rano.” 

25 Pokorongog ra ragu ri Jisus ni, 
ongoi ruandu' no igulatur ra pina- 
guluan Nano: Indagu io, “Inda- 
ngano" aku no.” 

26Kaa' taam i Jisus, “Kalo mo- 
onsoi akanon ru lalaing papatiron 
ra uku'!” 

27 “Topot tuan,” kon ru ryandu' 
no, “Kaa' uku' no pana mangakan 
niak ra tipopol ondo' naratu' in- 
tor ra mija' ru tuan nano.” 

4 Bagu indagu i Jisus ra ruan- 
du' no, “Maayo toojo panginta- 
patan muno. Kasayk noyd rirun 
maya' ra kasaga' muno!” Paat 
ragili niak anak ruandu' nano 
nababas. 


Namabas i Jisus ra ulun 
masuang 


2 lruani' ri Jisus intok raginio 
bagu pangkiralan ra kiing ru Tasik 
Galilia. Pagaloi lo ra rondo' bulut 
am panturung. @ Masuang ulun 
minatong Riso nagibit ra ulun on- 
do' pakira', bolou, kalo makalu- 
lu', bobou, am masuang poyo 
ulun narualan. Ibito' nilo ulun 
rati ra pinaguluan ri Jisus am ilo 
ngaangai' ti binabas ri Jisus. 
3! Ulun masuang rali nangimuag 
paat ra ilo nakakito ulun bobou 
makaindagu, ulun ondo' kalo 
makalulu' nababas, ondo' pakira' 

makaugar toojo am ondo' bolou 
makakito saguli'. Bagu omporo' 
nilo i Aki Kapuuno', Tuhan ru 
ulun Israil. 


Nampaakan i Jisus ra 
apat ngaribu ngaulun 
(Mrk. 8.1-10) 


2 Piawo' ri Jisus maamaya' No 
rano am indagu, “Makaasi' Aku 
toojo ra ulun rati, nga kataluan 
noyo minaya' ilo Raki', am raino 
ti nakayaan ilo no ra akanon. Kalo 
masaga' Aku -mornpoloso risilo 
muli' ra maitilan ilo, nga ati lair ru 
mangalausan ilo taatanga' ilo 
mangkiralan.” 

3 Maamaya' ri Jisus no nang- 
kuot Riso, “Ati kaalapan mai ra 
akanon giti ra intok masiluk ti?” 

34Pangkuot i Jisus risilo, “Kula' 
suang ru ruti' soroi ramuyun?” 

“Tulu' ngampila', am kuukula' 
ngaunor papait malumot,” kon 
nilo. 

35 Susubo' ri Jisus ulun masuang 
no mantuturung ra tana' no. 
36 Alapo' No tulu' ngampila' ruti' 
am papait no, bagu pataako' No ra 
maamaya' No rano, am tatayaro' 
ru maamaya' No rano ra ulun rali. 
37 Sigagama' ilo mangakan suku' 
naasug. Bagu timungo' ru maama- 
ya' No rano suo ru ruti' am papait 
no am tulu' poyo ngambakul. #Am 
apat ngaribu ngaulun ungkuyon 
nangakan, kalo poyo nakaaya' 
kauntob ruandu' am lalaing. 

3Kopongo raginio susubo' ri 
Jisus ulun rali minuli'. lo galama' 
siminakoi ra parau am ongoi ra 
libung ru Magadan. 

“ Kuukula' naskah nakalair kolondo' ayat 2 am 3 


MATIUS 15, 16 


Ulun tayar Parisi rali 
makitaak ri Jisus mambaal ra 
kaimuagan 
(Mrk. 8.11-13: Luk. 12:54-56) 


1 Kuukula' ngaulun tayar 
Parisi am tayar Saduki mi- 
natong ri Jisus. Masaga' ilo mang- 
kinam Riso. Nakitaak ilo ri Jisus 
mambaal ra kaimuagan koson 
mampainono' ra lo minatong in- 
tor ri Aki Kapuuno'. ? Kaa' taam i 
Jisus, [“Paat ra mato ru orou no 
tumolop, mindagu kau, “Kalo ru- 
masam nga nangkalamia'. 3Am 
paat ra susuab ti, mindagu kau, 
“Rumasam orou raiti', nga nang- 
kalamia' am majuut!” Magilong 
kau ra limbowon no maaru' ma- 
pandayan min baal ru orou -ti, 
kaa' tatandu' ondo' mambala' ra 
Orou Pupus no kalo maratian 
min!]? #Mumpara' bo laat am 
puka' ru ulun ra raiti'! Makitaak 
kau Raki' mambaal ra kaimua- 
gan? Kalo! Rondo' ak kaimuagan 
paintutunon Ku ramuyun ioginio 
kaimuagan ri nabi' Junus.” 
Kopongo minindagu koson ra- 
ginio, iruani' ilo i Jisus am ugar Io. 


Ragi ru ulun tayar Parisi am 
tayar Saduki rano 
(Mrk. 8.1421) 


5Paat ra maamaya' ri Jisus no 
siminandaup ra tasik no, nalilia- 
nan nilo magibit ra ruti'. 9Indagu 
i Jisus risilo, “Tataani' am ilalai' 
min ragi ru ulun tayar Parisi am 
tayar Saduki.” 

7 Tumalimpuun ilo galama' man- 
susunur, “Mindagu Io kon raginio 

nga kalo nakapagibit takau ra 
Yuti.” 
8Nakapandai i Jisus ra atan su- 
nurón nilono. Indagu lo, “Kua 

ansusunur kau ra kalo nakapagi- 

it kau ra ruti'? Mumpara' bo 
lawo ru pangintapatan minno! 
#Lakat kau ak poyo kia kalo naka- 
yati'? Kalo kia nakara' min ra ati 
kulaan Aku namimilang ra limo 
ngampila' ruti' ondo' pinataakan 
Ku ra limo ngaribu ngaulun ung- 
kuyon i? Kula' ngambakul suo 
ondo! linulur minni? 1 Am ati ku- 
laan ra tulu ngampila' ruti' ondo' 
pinaakan Ku ra apat ngaribu ung- 
kuyon i? Kula' ngambakul suo on- 
do' linulur minni? 1! Kua pai' kau 
pakarati' sala' ka mapakara' Aku 
ramuyun ra ruti'? Tataani' am 
ilalai' min ragi ru ulun tayar Parisi 
am tayar Saduki!” 

12 Bagu no maamaya' ri Jisus 
nakarati' ra kon ri Jisus ni sala' ka 
mangkara' ra ragi ondo' poloto- 
kon mambaal ra ruti', kaa' koson 
ra pangilaan ru ulun tayar Parisi 
am tayar Saduki. 


Pangiawan ri Pitrus ri Jisus 
(Mrk. 8.27-30, Luk. 9.18-21) 


13 Ongoi i Jisus ra libung ma- 
maar ra pekan Kaisaria Pilipi. Giu' 
no nangkuot Io ra maamaya' No 
rano, “Kon ru ulun, osoi sotopot 
no Anak ru Ulun no?” 

44Taam ilo, “Mokoondo' min- 
dagu i Juanis Mampariu'. Mo- 
koondo' niak mindagu nabi' Ilia. 
Bokon poyo mindagu nabi' Jiri- 
mia, kaapoarn sangulun nabi" ra 
bokon.” 

15“Kaa' akau, ” kon ri Jisus, 
Osoi Aku ti?” 

16 Taam i Simon Pitrus, “Okou 
no Mamamayag ondo' sinusub i, 
Anak ri Aki Kapuuno' ondo' maa- 

a AN 

17 “Pakaansuk no Siman, anak ri 
Juanis!” kon ri Jisus, “nga katapa- 
tan ragitio sala' ka intor ra ulun, 
kaa' gitio pinabala' rirun ri Ama' 
Ku giu' ra suruga'. 18 Nga raginio 
balain tokou: okou no i Pitrus, 
koson ra batu maikang, am tam- 
pak ru batu ti mampabigor Aku ra 
pasisimpungan Kuno. Kuasa' ru 
kapatayan pana kalo makagula' 
raginio. 1 Aniin tokou ra kunsi' 
ru Tana’ Bagu ri Aki Kapuuno'. 
Atan ondo' sawayon mu giti ra 
tana' ti, sawayon niak giu' ra su- 
ruga'. Atan ondo' iowon mu ra 
tana' ti, iowon niak ra suruga'.” 

2 Bagu manusub i Jisus ra maa- 
maya' No rano ra kalo mantu- 
nung ra osoi ak pana ra Io no 
Mamamayag ondo' sinusub ri Aki 
Kapuuno'.” 


Nambala' i Jisus ra 
kaimboloon am patayan Nano 
(Mrk. 8.31--9.1: Luk. 9.22-27) 


21 Paat raginio pambala' bo too- 
jo i Jisus ra maamaya' No rano, 
“Mongoi Aku ra Jirusalim am im- 
boloon Aku ru tingganai ru ulun 
Jaudi rano, tingganai imam Jaudi 
am mangingila' ra Ukum ri Musa' 
rano. Potoyon nilo Aku, kaa' ma- 
lupus kataluan bayagon Aku sa- 
guli' intor ra kapatayan!” 

2 Ibito' ri Pitrus i Jisus ra sang- 
kiingan am sawayo' no. Indagu 


Y Mamamayag ondo' sinusub n Aki Kapuuno', Harfiah Kustus 

io, “I Aki Kapuuno' mapainggalur 
ra baal raginio, Tuhan! Kalo ma- 
sauk baal raginio Rirun Tuhan!” 

43 Pangkaili i Jisus bagu indagu 
lo ri Pitrus, “Pagiru' intor Raki', 
okou Tingganai ru riwato! Okou 
mongompong ra ralan Kuno. Pa- 
maguangan muno pamaguangan 
ru ulun, sala' ka pamaguangan ri 
Aki Kapuuno'!” 

4 Bagu indagu i Jisus ra maama- 
ya' No rano, “Moonong ulun on- 
do' masaga' maya' Raki', lilianin 
no kasagaan nano galama', man- 
saan io ra salip nano am maya' 
Raki". 25 Nga osoi ak kalo masaga' 
mampataak ra kaayagan no, io no 
matatakan ra kaayagan ondo' 
motopot. Kaa' osoi ak mampa- 
taak ra kaayagan nga Aku makaa- 
lap ra kaayagan ondo' motopot. 
26 Atan onong ru ulun makaalap 
ra ngaangai' ru tana' ti amun ru 
matatakan io ra painawo nano? 
Maaru' kolondo'! Nga atan kia 
pangangalig ra painawo nano? 
27 Nga Anak ru Ulun no mamaar 
noyo rumatong ralalom katula- 
yan ru Ama' Nano sumbayaan ru 
masundu rali. Paat raginio mam- 
balos lo ra moonong ulun maya' 
ra ondo' binaal nali. “Karaa' 
min! Mokoondo' kuukula' ngau- 
lun ragiti kalo matoi suku' ilo 
makakito ra Anak ru Ulun no ru- 
matong koson ra raja'.” 

Natulayan ri Jisus 
(Mrk. 9.2-13: Luk. 9.28-36) 


1 7 Kalupus onom ngoorou ibi- 

to' ri Jisus'i Pitrus, i Jaku- 
bus am pinongkotob nano i Juanis, 
pagaloi ra rondo' gunung. ? Paat ra 

ilo magilong ri Jisus, minalui baal 
Nano; bulos Nano makabinusasal 
koson ra mato ru orou am bayang 
Nali mapulak kaga', kukuliat ak. 
3 Bagu maamaya' No rano nakaki- 
to i nabi' Ilia am i nabi' Musa' 
nakimansunur ri Jisus. “Indagu i 
Pitrus ri Jisus, “Tuhan, moonsoi 
toojo itakau soroi ragiti. Amun ru 
masaga' kou ak Tuhan, manirong 
aku ra talu kalukub, rondo' Rirun, 
rondo' ri nabi' Musa' am rondo' 
poyo ri nabi' Ilia.” 

STaatanga' ri Pitrus mindagu, 
ratong gaun ondo' makabinusasal 
no nangulumput risilo, am bolos 
intor ra gaun no mindagu, “Gitio 
noyo Anak Ku ondo' tagamin Ku, 
mapakatasu' Io ra guang Ku. Ro- 
ngogo' min Io no!” 

6Paat ra maamaya' No rano no- 
korongog ra bolos no, nalaa' ilo 
kaga', saboi nakakubu ilo ra tana". 
7Kaa' ratong i Jisus am kombo- 
ngo' No ilo. “Bigor no,” kon No, 
“Pai' no kalaa'!”. 8Pakabigor ilo 
ak am kolondo' osoi-osoi nakito 
nilo, ka ondo' ak am i Jisus. 

9 Paat ra ilo nambusul intor ra 
gunung no, panusub i Jisus risilo, 
“Pai" min tunungo' ra osol ak pa- 
na ondo' nakito minni, suku' 
Anak ru Ulun paluaton intor ra 
kapatayan.” 

10 Maamaya' No rano nangkuot 
Riso, “Kua ra mangingila' ra 
Ukum ri Musa' rano minindagu 
ra i nabi' Ilia matong pagulu am 
bagu Anak ru Ulun?” 

H Taam i Jisus, “Topot, i nabi' 
Ilia matong pagulu koson momo- 
ngo ra ngaangai' no. 7 Kaa' balain 
takamin: i nabi' Ilia nakaratong 

noyo, am ulun rano kalo nakaulig 
riso, ginio ra ilo nambaal ra atan 
ak kasaga' nilo riso. Ondo' binaal 
nilo ri nabi' Ilia, koson niak baa- 
lon nilo ra Anak ru Ulun.” 

13 Bagu no nakarati' ilo ra i na- 
bi' Ilia ondo' kon ri Jisus ni, io no 
i Juanis Mampariu . 


Namabas i Jisus ra sangulun 
lalaing ondo' sinubol 
ru riwato 
(Mrk: 9.14-29: Luk. 9.37-43a) 


14Paat ri Jisus am katalu maa- 
maya' No siminaguli' ra,ulun ma- 


suang no, mokoondo" sangulun 


minatong am igulatur ra pinagu- 
luan ri Jisus. 13 Indagu io, “Tuan, 
pakaasi' no ra lalaing kuno! lo ti 
masalok mamumukat. Paat ra 
maruol no matong masalok io 
mokororop ra timug am makasu- 
bol ra apui. 1Inibit ku io no ra 
maamaya' Mu rano kaa' kalo 
maalap nilo ra babas.” 

17 Taam i Jisus, “Mumpara' bo 
kalo mangintopot am timinang- 
gau kau! Kula' noyo buoi no Aku 
sumimpung mayan ramuyun? Ku- 
la' poyo buoi no Aku tumaan ra- 
muyun? Ibito' raiti' lalaing no!” 
18 Susubo' ri Jisus riwato no ming- 
kual intor ra lalaing no am riwato 
no pana miningkual. Paat ragili 
niak nababas bo lalaing i. 

19 Bagu maamaya' No rano mi- 
natong Riso ra ilo ak ngaangai' 
am pangkuot, “Kua pai' kaalap 
mai ra anjau riwato no?” 

2 Taam i Jisus, “Nga kalo ma- 
ngintopot kau toojo. Karaa' min! 
Amun makapangintapatan kau 

koson ra gayo ru sangunor puun 
mustard, makaindagu kau ra bu- 
lur ti, ‘Banding no intor ragiti 
ongoi ra giu' no!” am maaru' man- 
ding io! Makapambaal kau ra atan 
ak! [21 Kaa" riwato koson ragitio 
maalap ak ra anjau amun ru ma- 
kiasi' am mampali kau. ]”£ 


Nambala' poyo i Jisus ra 
patayan Nano 
(Mrk. 9.30-32, Luk. 9 43b-45) 


22 Paat ra ngaangai" maamaya' 
No nakatimung giu' ra libung Ga- 
lilia, bagu indagu i Jisus risilo, 
“Kalo bo mabuoi, Anak ru Ulun 
pataakon Jam potoyon lo ru 
ulun. Kaa' malupus kataluan, lua- 
ton lo saguli' intor ra kapatayan.” 

Mangiluk bo tojojo guang ru 
maamaya' No rano. 


Pambayaran ra sukai ru 
Baloi Tuhan 


24 Paat ri Jisus am maamaya' No 
rano nakasuku' ra pekan Kapir- 
naum, mampalulur ra sukai ru 
Baloi Tuhan rano minatong ri Pi- 
trus am pangkuot, “Mambayar 
kia mangingila' minno ra sukai ru 
Baloi Tuhan?” 

25 Taam i Pitrus, “Maaru' mam- 
bayar.” 

Pakasubol i Pitrus ra baloi, am 
kalo poyo nakaindagu io, pagu- 
lu i Jisus pangkuot riso, “Simon 
Pitrus, atan pamaguangan mu? 
Osoi mambayar ra sukai ru raja’ 
ru tana' ti? Mamagun galama' kia 
kaapoam ulun ra bokon?” 

26“Ulun ra bokon,” kon ri Pi- 


trus. 


Z Kuukula' naskah nakalair mamparuang ra ayat ragtıo (Ila! Markus 9 29) 

MATIUS 17, 18 





Pekan Kapirnaum (17.24) 


“Amun koson poyo raginio,” 
kon ri Jisus, “Mamagun galama' 
kalo pana mambayar. 7 Kaa' pai' 
takau sinduali' guang ru ulun rati. 
Ongol pagapon ra tasik. Intor ra 
kabang ru papait ra kasaa' maa- 
pon mu, makatuum kou ra ruit 
makaukop pambayar ra sukai ta- 
no. Alapo' ruit no am bayari' su- 
kai tano.” 


Osoi sotopot no maatang? 
(Mrk. 9.33--37: Luk. 9.46-48) 


1 8 Paat ragili niak maamaya' 


ri Jisus rali riminatong am 
pangkuot Riso, “Osoi maatang 
toojo ra ulun ri Aki Kapuuno' 
rano?” 

2 Bagu pampiau i Jisus ra sangu- 
lun lalaing am susubo' no migor 
ra taatanga' nilono. 3 Am indagu i 
Jisus, “Karaa' min! Amun kalo ku- 


mulau am sumauk kau koson ra 
lalaing ti, kalo masauk kau ra ulun 
ri Aki Kapuuno' rano. “Ulun on- 
do' minggana' guang am sumauk 
koson ra lalaing ti, io maatang 
toojo ra ulun ri Aki Kapuuno' 
rano. “Am osoi ak mangapu ra 
lalaing ti nga mangintopot io Ra- 
ki", Aku niak apuon no.” 


Baal ondo' mangkinibit 
ra tula 
(Mrk. 9:42-48: Luk. 17.1-2) 


6“Osoi ak magibit ra ulun on- 
do' mangintopot Raki' koson ra 
lalaing, tumalikur Raki', moonsol 
pabangkilo' batu maayo ra liog ru 
ulun no am papatiro' io ra taata- 
nga' ru raat malandom no. 7 Aibui 
bo ra ulun ru tana' ti ondo' mang- 
kinibit ra ulun makatula. Baal 
raginio masalok masauk, kaa' 

mumpara' bo usung ru ulun ra 
mambaal no! 

8 Amun kalindu' kaapoam kala. 
yam mangkinibit rirun ra tula, 
pungguo' am patiri'! Moonsoi 
makaliman kou ra kaayagan ri Aki 
Kapuuno' ra sakalinduan kaa- 
poam sangkalayaman ak, intor 
karuruo kalindu' am kalayam ti 
mangkinibit ra patirin kou ra apui 
naraka. "Am amun mato muno 
mangkinibit rirun makatula, kuo- 
lo' ain patiri'. Moonsoi makali- 
man kou ra kaayagan. ri Aki 
Kapuuno' ra samataan ak, intor 
karuruo mato muno mangkinibit 
ra patirin kou ra apui naraka.” 


Abig ra domba timin-anggau 
(Luk. 15.3-7) 


10f]alai'! Pai' kau pagasab ra 
ulun ondo' mangintopot Raki' 
koson ra lalaing. Balain takamin: 
masundu ondo' magalung risilo ti 
masalok maining ru Ama' Ku giu' 
ra suruga'. [1 Nga Anak ru Ulun 
minatong mamayag ra ulun timi- 
nanggau.]|” 

12 Amun sangulun mokoondo' 
maatus ngainan domba am sangi- 
nan intor ra maatus ni natatak, 
atan bagu alapon ru tatangan ra 
domba ti? Sala' ka kia tatangon 
nG siam ngoopor am siam domba 
no mongkotop ra bulur am ongoi 
uyumo' sanginan i. 13 Balain taka- 
min: paat nakito no saguli' sangi- 
nan ti, maringkuanang io toojo ra 
sanginan 1, intor ra siam ngoopor 
am siam ondo' kalo timinanggau. 
14 Koson niak Ama' min ra suru- 

ga” kalo masaga' ra sangulun 
intor ra ngaangai' ondo' mangin- 
topot Raki' ti koson ra lalaing 
tumanggau.” 


Amun sangulun ondo' 
mangintopot ri Jisus 
makatula rirun 


15“Amun sangulun ondo' ma- 
ngintopot Raki' makatula rirun, 
tuumo' am balai' sala nano ra 
akau ak ruo. Amun mangkirongog 
lo rirun, naalap mu io ti saguli'. 
1?Kaa' amun kalo mangkirongog 
lo rirun, pagibit no ka sangulun ra- 
ngan kaapoam ruo poyo: Ginio 
nga, mokoondo' binatikan ra Alki- 
tab: “Amun kalo kirongogon kou, 
pagibit no ruo kaapoam talu ngati- 
lun sasi' marabala' riso.” 1 Amun 
kalo niak mangkirongog io ti, pa- 
balaa' baal raginio ra .pasisimpu- 
ngan ulun Kristian. Am: pupus ti, 
amun kalo niak mangkirongog io 
ra ragu ragitio, alapo' noyo io ti 
koson ra kalo nakaulig ri Aki 
Kapuuno' kaapoam sangulun mam- 
palulur ra sukai.” 


Ondo' sawayon am 
ondo' iowon 


18 “Balain takamin: atan ak sa- 
wayon min ra tana' ti, sawayon 
niak ra suruga'. Am -atan ak io- 
won min ra tana' ti, iowon niak 
ra suruga'. 

19 Am karaa' min niak: Amun 
mokoondo' ruo ngaulun intor ra- 
muyun rorondo' guang makiasi' 
ra atan ayuk, pakiasian nilo ti 
saukon ru Ama' Ku giu' ra suru- 


4 Kuukula' naskah nakala mamparuang ra ayat ragitio (Tai! Lukas 19.10). b ama' min, Kuukuta' naskah 


nakala: Ama' Ku. 


€ Kuukula' naskah nakalam kolondo': nrun. 

ga'. @ Am amun ruo kaapoam ta- 
lu ngaulun tumimung ralalom 
inggalan Ku, soroi Aku ra taata- 
nga' nilono.” 


Abig ra ulipon ondo' kalo 
masaga' mangampun 
ra bokon 


21Paat rondo' orou ratong i 
Pitrus ri Jisus am pangkuot, 
“Tuhan, amun rangan ku maka- 
tula raki’, sabuoi ingkula' aku ma- 
ngampun riso? Saboi intulu' kia?” 

22 Taam i Jisus, “Kalo, sala' ka 
intulu' ak, kaa' intulu' tulu' ngoo- 
por.” 4 Nga paat i Aki Kapuuno' 
mamarinta, baal no koson ragitio: 
Mokoondo' sangulun raja' mana- 
lasai ra ira' ru ulipon no rali. 
24 Paat raja' ti tumalimpuun ma- 
nguntob, paumaa' riso sangulun 
ulipon ondo' ira' nati masuang 
kaga'. # Am kalo bagu mabayaran 
no saguli'. Bagu raja' ti manusub 
patalanin no ulipon ti mabaya' ra 
anak, andu' am niak ngaangai' 
arata' nano. Am ruit naalap intor 
raginii papusoon ra ira' ti. 26 Poko- 
rongog ak ulipon ragu ra raja' nii, 
ongoi io kubu ra kalayam nano 
am indagu, “Tuan, anii' aku poyo 
ra kaluagan. Bayarin ku ngaangai' 
ira' kuli.” 2? Bagu raja' ti makaasi' 
ra ulipon ti am minindagu riso, 
“Kalo pana bayarin mu ira' muli.” 

2Paat ulipon ti nakaingkual, 
pakauma' io ra rangan no ondo' 
ulipon niak, ondo' ira' nano riso 
kuukula' ngaatus ayuk. Rokopo' 
no rangan nati am sikako', bagu 
indagu, '“Bayari' ngaangai' ira' 
muli raki'! @Bagu kubu rangan 


1 t ' t 
7 intulu' tulu ngoopor, kaapoam. tulu' ngoopor am tulu 

nati am indagu, ‘Anii' aku poyo ra 
kaluagan. Bayarin ku ngaangai' 
ira' kuli.” 4 Kaa'. kalo rinongog no 
ragu nali. Kaa' ongoyo' no poyo 
pasubolo' makaira' riso ti ra pa- 
ngaputan saboi mabayaran no ira' 
nali. 3t Paat ulipon ra bokon rali 
nakakito, nakaasi' ilo ti am paba- 
laa' nilo ra raja'. 2 Piawo' ru raja' 
ulipon malaat i am indagu, “Okou 
ulipon ra malaat! Ngaangai' ira' 
muli kalo pabayarin nga nakaasi' 
aku rirun. 3 Sala' ka kia makaasi' 
kou niak ra rangan muno koson 
ra aku nakaasi' niak rirun? 3#Ra- 
Ja! ti siminangit kaga'. Bagu uli- 
pon ra malaat i pasubolo' bo ra 
pangaputan saboi makai' no ka- 
bayari' ira" nano.” 

35 Pupus ra tunung, indagu' po- 
yo i Jisus, “I Ama' ra suruga' 
mambaal niak ramuyun koson ra- 
ginio amun kalo masaga' ma- 
ngampun kau ra rangan minno.” 


Pangilaan ri Jisus ra 
pangalian 
(Mrk. 10.1-12) 


1 9 Kopongo ak i Jisus minin- 

dagu ra baal raginio, irua- 
ni' no Galilia ti am minongoi ra 
libung ru Judia ondo' sandaup ru 
Sungoi Jordan. ?Masuang ulun 
minaya' Riso am babaso' No ma- 
ngarualan rali ra giu' i. 

3Bagu kuukula' ngaulun tayar 
Parisi minatong koson mangki- 
nam ri Jisus ralalom pangkuatan. 
Kon nilo, “Sumugut ra Ukum ri 
Musa', iowon kia sangulun ma- 
ngali ra andu' nano maya' ra ka- 
sagaan nano galama'?” 


MATIUS 19 


4Taam i Jisus, “Kalo kia nakaba- 
sa' kau ra Alkitab ra lo ondo' nam- 
baal ra ngaangai" ulun ti, intor 
poyo ra talimpuun ru tana' ti, sau- 
ko' no ilo ungkuyon am ruandu'? 
5Am kon No,.'Anak ungkuyon 
mangiruan ra ama' am ina' nano 
mongoi simpung ra andu' nano 
am bagu ilo ti masauk rondo' “81o 
ti sala' ka ruo kaa' rondo', am ilo 
ondo' kinorondo' ri Aki Kapuuno', 
pai' ilo no patuliaron ru ulun.” 

7Pangkuot poyo ulun tayar Pa- 
risi rali, “Amun koson raginio, kua 
ra Ukum ri Musa' mangiou ra 
sangulun mangali ra andu' nano 
amun nambatik io galing ra surat 
pangalian.” 

8Taam i Jisus, “I nabi' Musa' 
nambaal koson raginio nga akau 
ti mokotog ulu, kaa' sotopot no 
sala' ka koson raginio paat ra ta- 
limpuun ru tana' ti. ? Balain taka- 
min: osoi ak mangali ra andu' 
nano kabalu' pana andu' nano 
kalo igondo' lapau, am bagu ma- 
nangandu' ungkuyon ti ra bokon, 
ungkuyon no niak lumapau.” 

10 Bagu maamaya' ri Jisus rali 
indagu Riso, “Amun koson ragi- 
nio baal nano, moonsoi kalo ma- 
nangandu'.” 

11Taam poyo i Jisus, “Ragu ra- 
ginio sala' ka patuluon ra ngaa- 
ngai' ulun kaa' ulun ondo' inaru' 
ri Aki Kapuuno' ak. 2 Mokoondo' 
niak ulun ra kalo makapaguot ra 
io inanak koson raginio. Am mo- 
koondo' ulun kalo makapaguot ra 
io ti naintalian, am mokoondo' 
niak kalo maguot nga io ti 
mangandoi ak ri Aki Kapuuno'. 


45 


Osoi makaapu ra pangilaan ragi- 
tio moonsoi sumugut io.” 


Namarakat i Jisus ra 
kuukula' ngaulun lalaing 
(Mrk. 10.13-16, Luk. 18.15-17) 


13 Mokoondo' kuukula' ngau- 
lun nagibit ra lalaing paumaan ri 
Jisus. Makitaak ilo ra papuyayon 
no kalindu' nano ra ulu ru lalaing 
ti am makiasi'. Kaa' maamaya' ri 
Jisus ti siminangit risilo. 14 Bagu 
indagu i Jisus ra maamaya' No 
rano, “Polosoo' min lalaing rano 
muma' Raki'! Pai' min ingai' ilo 
nga ulun koson ragitilo noyo ma- 
sauk ra ulun ri Aki Kapuuno' ra- 
no.” 

15 Bagu pabantaa' ri Jisus kalin- 
du' Nano ra ulu ru lalaing rali am 
barakato' No ilo, bagu ugar Io. 


Ulun mamulok ondo' 
Tangkaya' 
(Mrk. 10.17-31, Luk. 18.18-30) 


16 Paat rondo' orou mokoepndo' 
sangulun minuma' ri Jisus, am 
pangkuot, “Mangingila', baal mo- 
onsoi ra atan kia maaru' baalon 
koson mokoowot ra kaayagan 
mantilayun?” 

17 Taam i Jisus, “Kua pangkuot 
kou Raki' ra atan moonsoit? Nga i 
Aki Kapuuno” ak moonsoi. Amun 
masaga' kou maayag mantila- 
yun, baya' na ra Ukum ri Aki 
Kapuuno'.” | 

18“Ukum ra, atan?” kuot ru 
ulun i. 

Taam i Jisus, “Pa pampatoi, 
pai' lapau, pai' pantakou, pai' pa- 
gabau, ° Urumato' matuo muno; 


£ mangandot ak n Aki Kapuuno', Harfiah. Pamanntaan n Aki Kapuuno'. 

tagami' noyo ngaangai' ulun ko- 
at ra kaayagan mu galama'.” 

2 “Ngaangai. ukum ti binaya' 
ku noyo,” taam ru ulun mamulok 
i, “Atan poyo baalon ku?” 

EE: Indagu poyo i Jisus riso, 
“Amun masaga' koi matanda', 
ongoyo' talano' ngaangai' kulia- 
mos muno am ruit no pataaki' ra 
ulun kunsikang, bagu makaarata' 
kou giu' ra suruga'. Am ibok, ba- 
ya' no Raki'.” 

22 Norongog no ak ragu raginii, 
ugar l1o:am mangiluk toojo guang 
nano nga arata' nano masuang. 

23 Bagu indagu i Jisus ra maama- 
ya" No rali, “Balain takamin: ma- 
pagon toojo sangulun langkaya' 
masauk ra ulun ri Aki Kapuuno'.” 
“ndagu poyo i Jisus, “Matasu' 
poyo sanginan unta sumubol ra 
luang ru jarum intor sangulun 
langkaya’ makaumpos ra Tana' 
Bagu ri Aki Kaputno'. ? 

25 Paat maamaya' No rano no- 
korongog ragini, nangimuag ilo 
am indagu, “Amun koson raginio, 
osoi kia maalap kabayag?” 

26 Bagu ponontong i Jisus risilo 
am indagu, “Kaayagan mantila- 
yun ti kalo maalap ru ulun, i Aki 
Kapuuno' ak makapangani' ra ko- 
londo' atan kon kalo mabaal No.” 

27 Bagu taam i Pitrus, “Ilai',” 
kon no, “Tinatang mai ngaangai' 
kasagaan mai am baya' Rirun. 
Atan kia balos Mu ramon?” 

28 Ragu ri Jisus risilo, “Panginto- 
pot ak. Giu' ra Tana' Bagu, Anak 
ru Ulun mamarinta am mantu- 
rung ra takhta Nano. Paat raginio 
akau mopor am ruo maamaya' 
niak manturung ra takhta am ma- 


MATIUS 19, 20 


ngakim ra mopor am ruo tayar ru 
bulu Israil! ? Am osoi ak mangi- 
ruan ra baloi, kaapoam pabukat 
no ra ungkuyon, kaapoam pabu- 
kat no ra ruandu', kaapoam ina' 
am ama', kaapoam anak nano, 
kaapoam lanau am umo nano, 
ulun ragitio makaalap maatus ru- 
li' ra raino ti am niak aniin io ra 
kaayagan mantilayun. #@ Kaa' ma- 
suang ulun ra maatang ra raino ti 
masauk ra kalo maatang am on- 
do' raino ti kalo maatang masauk 
ra maatang.” 


Abig ra mangangandoi ra 
umo ru anggur rano 


20 “Paat i Aki Kapuuno' ma- 
marinta, baal no koson 


sangulun tatangan ra umo ru ang- 
gur. Rumondom io mingkual ma- 
guyum ra mangangandoi ra umo 
nano. “Mangiou io mambayar 
rondo' ruit pirok ra sangulun SO- 
ngorou ondo' masaga' mangandoi 
rali. Bagu patalimpuuno' nilo ra 
paat ragili niak. 3 Paat jam kasiam 
lo susuab, tatangan ra umoi sagu- 
li" ra pasar am kakito no kuukula' 
ngaulun kolondo' kandoi nantu- 
rung ra giu' i. #Bagu ragui' no ilo, 
“Ongoi kau pangandoi ra umo ku- 
no. Aniin takamin ra gaji' ru ku- 
li' 3Bagu ongoi ilo pangandoi. 
Paat ra tanga' ru orou am poyo 
jam katalu ra mamai', ongoi poyo 
tatangan ra umo i ra pasar am 
tiluo' no niak koson ra ongoi ga- 
ling nani. 9 Mamaar jam kalimo ra 
mamai' saguli' io poyo ra pasar i, 
bagu pakakito io mokoondo' po- 
yo kuukula' ngaulun kolondo' 
kandoi sabibigor ra giu' i. Pang- 


MATIUS 20 


kuot io risilo, “Kua ponsongorou 
kau sabibigor am kolondo' atan- 
atan kondoyon?” 7 Taam ulun rali, 
‘Nga kolondo' ulun mangkimait 
ramon mangandoi.” “Amun koson 
raginio, ragu ru tatangan ra umo 
i, “Ongoi kau niak pangandoi ra 
umo kuno.’ 

8 Paat ra lumondom, indagu ta- 
tangan ra umo i ra mandur ru ma- 
ngangandoi rali, “Piawo' ngaangai' 
mangandoi rali am gajii' noyo, in- 
tor ra piniau ku mangandoi ra ma- 
mai’ ti saboi ra ondo' nangandoi 
intor ra susuab i!’ ? Ondo' nangan- 
doi intor ra jam kalimo ra mamai' 
i ngaangai' nakaalap rondo' ruit 
pirok sangulun. 1° Bagu ratong on- 
do' nangandoi intor ra susuab i, 
guang nilo makaalap ra gaji' molo- 
go koborok. Kaa' ngaangai' ilo ti 
inanian rondo' ruit pirok ak. 
11 Paat ilo nangapu ra gaji' nilo, bu- 
buong ilo ak ra tatangan ru umo i. 
12 Indagu ilo, “Nangandoi ra pupus 
ti sanjam ak, am akai nonsongo- 
rou nangandoi ra orou mapangit, 
kaa' nanaak kou risilo nogondo' 
niak ramon!” 13 Tatangan ra umo 
ru anggur ti timinaam ra sangulun 
intor ra nangkuot rani: “Rangan, 
pai" ru namparuung aku ramuyun. 
Sala' ka kia nangiou kou ra gaji' 
rondo' ruit pirok songorou? 14 Ala- 
po' gaji' muno am uli' no. Amun 
masaga' aku, manaak aku ra na- 
ngandoi ra pupus ti nogondo' niak 
rirun. 15 Maaru' makapanaak aku 
maya' ra guang ku am ruit kuno 
galama'! Kua sangit kau ra kina- 
taau ru guang kuno?” ” 

16 Bagu indagu poyo i Jisus, “Ko- 
son niak ra ulun ondo' kalo maa- 

tang, masauk ilo ra maatang: am 
ulun ondo" maatang masauk ilo ra 
kalo maatang.” 


Kaintalu nambala' i Jisus ra 
patayan Nano 
(Mrk. 10.32-34: Luk. 18.31-34) 


17 Paat i Jisus minongoi ra ban- 
dar Jirusalim, ibito' no koopor am 
ruo maamaya' No rali tumuliar, 
am taatanga' ilo nangkiralan in- 
dagu i Jisus risilo. 14 “Rongogo' 
min, itakau raino sumaguli' ra 
bandar Jirusalim am maagu .no 
Anak ru Ulun pataakin ra tingga- 
nai imam Jaudi am mangingila' ra 
Ukum ri Musa' rano. Ukumin ni- 
lo lo ra potoyon, am pataakin lo 
no ra ulun sala' ka Jaudi. Ilo ti 
magagasab Riso, mampalapos Ri- 
so am salipon nilo lo. Kaa' malu- 
pus kataluan, bayagon lo saguli'.” 


Kitaakon ru ina' ri Jakubus 
am Juanis 
(Mrk. 1035-45) 


#Kalupus ragili andu' ri Jibi- 
dius ilo sangangaina' minuma' ri 
Jisus am igulatur Riso ra mokoon- 
do' kitaakon no. 

21Pangkuot i Jisus, “Atan pa- 
kiindanganan mu Raki'?” 

Taam io, “Makitaak aku Rirun 
ra paat ra Okou masauk ra raja', 
karuo anak kutu panturungon 
Mu koson ragitio; sangulun ra pa- 
miris am sangulun ra kait Mutu.” 

22 Indagu i Jisus risilo, “Akau 
kalo nakapandai ra atan kinitaak 
minno. Makakau' kau kia mangi- 
num ra sangkir kaimboloon ondo' 
maaru' inumon Ku?” 

Taam ilo, “Makakau' akai.” 

23 Indagu poyo i Jisus, “Maaru' 
manginum kau ra sangkir kaimbo- 
loon Kuno. Kaa' manturung ra pa- 
miris am kait Kutu sala' ka Aku ra 
kuasa'. Intok raginio mokoondo' 
noyo ulun inaru' ri Ama' Kuno.” 

%4 Paat ra mopor maamaya' ri 
Jisus ra bokon nokorong,g ra baal 
ragini, sangit ilo ra ruo magaka' ti. 
25 Bagu piawo' ri Jisus ngaangai' 
maamaya' No rali am indagu, 
“Nakapandai kau ra tingganai 
maayo sala' ka Jaudi rano ondo' 
kalo mulig ri Aki Kapuuno' ma- 
gingkaut ra mamagun rano. Am 
tingganai boborok rano mokotog 
mamarinta risilo no. #Kaa' akau 
pai' ru koson raginio. Amun sa- 
ngulun intor ramuyun masaga' 
sumauk ra maatang, moonsoi 
masauk io ra ulipon min. 7 Am 
amun mokoondo' intor ramuyun 
masaga' sumauk ra kasaa', moon- 
sol maangun io ra ulipon min. 
#Koson niak ra Anak ru Ulun 
minatong sala' ka makiindangan, 
kaa' mangindangan, am mampa- 
taak ra painawo nano am mama- 
yag ra masuang ulun.” 


Mamabas i Jisus ra ruo 
ngaulun bolou 
(Mrk. 10.46-52, Luk 18.35-43) 


2 Paat i Jisus am ngaangai' 
maamaya' rano miningkual ra 
bandar Jiriko, masuang ulun mini- 
ku' ri Jisus. @Kiing ru ralan i, 
mokoondo' ruo ngaulun bolou 
nanturung. Pakaining ilo ra 1 Jisus 
mansail risilo, golok ilo ruo, 
“Anak ru raja' Daut, pakaasi' no 
ramon!” 

f Tuhan, kaapoam tatangan no. -£ Ila!' kamus 


MATIUS 20, 21 


31Vlun masuang miniku' ri 
Jisus i siminangit am nanusub ri- 
silo mongkoror. Kaa' kosongowo' 
ru karuo-ruo bolou i golok nilo. 
“Tuan, Anak ru raja' Daut, pakaa- 
si' no ramon!” 

32 Bagu uog i Jisus am piawo' 
No, “Atan kasaga' min intor Ra- 
ki'?” kuot i Jisus. 

33 Taam ilo, “Tuan, masaga' 
akai makakito.” 

#4 Bagu makaasi' bo i Jisus risilo. 
Papuyayo' no kalindu' Nano ra 
mato ru karuo ulun bolou i, am 
paat ragili niak makakito ilo. Bagu 
baya" ilo ri Jisus. 


Inurumat toojo i Jisus 
sumubol ra bandar Jirusalim 
(Mrk. 11.1-11, Luk. 19.28-40, 
Jua. 12.12-19) 

2 Paat 1 Jisus am maamaya' 

No rano makaimpal ra Ji- 
rusalim, apit ilo galing ra pamagu- 
nan Bitpagi, giu' ra bulur Jaitun. 
Giu' ni nanusub i Jisus ruo ngau- 
lun maamaya' sumigulu risilo 
2am pambilin, “Ongoi kano ra pa- 
magunan no am bagu makakito 
kau sanginan kaladai pinarukug 
am anak nano soroi mininggaar. 
Bugali' am ibito' karuruo Raki'. 
3Amun mokoondo' ulun mang- 
kuot, balai' ulun no, ‘Tuhan’ ma- 
kapakuan ragitio,' am polosoon ru 
ulun no paibiti'.” 

4Gitio masauk, maa' raginio 
morontop bo pambalaan ru nabi': 
s“Balai' mamagun ru bandar 
Sion,ê 

Ilai', raja' minno matong 

ra raino ti rirun. 

lo no minggana' guang am 
siminakoi ra kaladai, 
am ra sanginan anak 

kaladai ondo' mamulok.” 
6Maamaya' ni ugar am baalo' 
nilo bala' ri Jisus risilo. 7 Ibito' nilo 
kaladai i am anak nano am apini' 
nilo bakulung ru kaladai rano ra 
bayang maawar nilo i, bagu sakoi 
i Jisus. 8 Ulun masuang rano napa- 
banta' ra bayang maawar nilona 
ra ralan, am mokoondo' niak ulun 
masuang rali napabanta' ra raan 
ondo' inindaanan nilo i. °? Ulun 
masuang rali ondo' minugar si- 
minigulu am timinauli ri Jisus i, 
tumalimpuun ilo mompogolok, 
“Omporo' Anak ru raja' Daut! 
Kabarakat noyo lo ondo' mina- 
tong ralalom inggalan ru Tuhan. 
Omporo' noyo i Aki Kapuuno' 

Ondo' Masawat Kaga'!” 

10 Paat i Jisus simumubol ra ban- 
dar Jirusalim, ngaangai' minayan 
ra bandar ni nakatigog am sauta- 
uta' ak. “Osoi kia Io ti?” ragu nilo. 

1 Taam siminunu' ri Jisus rali, 
“Gitio noyo nabi' Jisus, intor ra 
pekan Najarit, libung ru Galilia.” 


Sumubol i Jisus ra 
Baloi Tuhan 
(Mrk. 1115-19: Luk. 19.45-48: 
Jua. 2.13-22) 


12 Bagu subol i Jisus ra Baloi 
Tuhan am pagiruo' no ngaangai' 
mantalan am mambali ondo' so- 
roi ra giu'. Iuntuaro' no mija' ru 
magagalig ra ruit rali am niak pan- 
tuturungan ru mantatalan ra su- 
suit asang. 13 Indagu i Jisus risilo, 
“Mokoondo' binatikan ra Alkitab 
ra i Aki Kapuuno' minindagy, “Ba- 

Bandar Jirusalim (21.10) 


loi Kuno inggalanin ra intok pa- 
kiasian. Kaa' raino baalon min ra 
pansibunian ru mantatakou!” 

#Kuukula' ngaulun bolou am 
pakira' riminatong ri Jisus giu' ra 
Baloi Tuhan am binabas ilo ri 
Jisus. 15 Tingganai imam Jaudi am 
mangingila' ra Ukum ri Musa' 
rano siminangit paat ilo nakakito 
kaimuagan ondo' binaal ri Jisus. 
Am siminangit ilo nokorongog ra 
lalaing rali nompogoJok ra Baloi 
Tuhan, “Koompor noyo Anak ru 
raja' Daut!” 

161ndagu ilo ri Jisus, “Makai- 
ning kou ra atan sinabit nilono?” 

“lou, makaining Aku,” taam i 
Jisus. “Kalo kia igondo' kau pam- 
basa' tayar ru Alkitab ragitio? 'La- 
laing am lalagang inila Mu noyo 


VJ 


mongom por ri Aki Kapuuno'. 

17 Bagu iruani' ri Jisus ulun rali 
am ingkual ra bandar ongoi ra 
Bitania am nombolong ra giu'. 


Nagibot i Jisus ra sampuun ara 
(Mrk. 1112-14, 20-24) 


18 Paat tumawang ra susuab, su- 
maguli' i Jisus am maamaya' No 
rali ra bandar. Taatanga' ilo nang- 
kiralan nalimanan ri Jisus naitilan. 
1? Kiing ru ralan binayaan nilo mo- 
koondo' sampuun ara timinuu'. Ba- 
gu ongoi lo ra puun ru ara i, kaa' 
rondo' kawa' pana kolondo' nakito 
no, raun ru ara ak soroi. Bagu pagi- 
bot i Jisus ra puun ru ara ni, “Kalo 
bo mangkawa' kou ra sabuoi-buoi 
no!” Bagu lonot puun ara ni. 

@Paat maamaya' rano nakaki- 
to ra atan binaal ri Jisus ni, naka- 
tigog ilo. “Ati koson puun ara ni 
narampus minatoi?” kuot nilo. 

21 “Karaa' min,” taam ri Jisus, 
“Amun mangintopot kau am kalo 
pagantangan guang, makaalap 
kau ra atan ondo' binaal Ku ra 
puun ru ara ni. Am sala' ka ginio 
ak, kaa' maindaguan min bulur ti, 
‘Kakat no am patir no giu' ra 
raat! Bagu baal raginio masauk. 
22 Amun mangintopot kau Raki', 
atan ak kitaakon min ra akau ma- 
kiasi', makaalap kau.” 


Pangkuatan ra kuasa' ri Jisus 
(Mrk. 11.27-33: Luk. 20.1-8) 


23 Bagu saguli' i Jisus ra Baloi 
Tuhan. Paat lo nangila', tingganai 
imam Jaudi am tingganai ru ulun 
Jaudi rano ratong Riso am pang- 
kuot, “Atan kia ra kuasa' Mu mam- 
baal ra ngaangai' ragitio? Osoi 
nangani' Rirun kuasa' ragitio?” 


MATIUS 21 


#4 Taam i Jisus, “Mangkuot Aku 
niak ramuyun. Am amun ma- 
taaman min, bagu no mambala' 
Aku kuasa' ra atan ra Aku ma- 
kapambaal raginio. #I Juanis 
Mampariu' kuasa' ru osoi? I Aki 
Kapuuno' kia kaapoam ulun?” 

Bagu tingganai imam Jaudi 
am tingganai ru ulun Jaudi rano 
tumalimpuun minindagu ra ilo 
ak ngaangai', “Amun balain ta- 
kau, “Kuasa' ri Aki Kapuuno”, 
maaru' tumaam lo, “Amun i Aki 
Kapuuno', kua pai' kau pangin- 
topot riso? 26Kaa' amun balain 
takau, “Kuasa' ru ulun, malaa' 
takau ra ulun masuang ti, nga 
ilo ngaangai' ti mangkara' ra i 
Juanis i sangulun nabi'.” 27 Bagu 
pupus ni taam ilo, “Kalo maka- 
pandai akai.” 

Indagu i Jisus risilo, “Amun ko- 
son raginio, Aku pana kalo mam- 
bala' ramuyun ra kuasa' ru atan 
Aku makapambaal raginio.” 


Abig ra ruo ngaulun anak 


28 “Raino ti atan kulaan pama- 
guangan min ra baal ragitio?” ragu 
ri Jisus poyo. “Mokoondo' sangu- 
lun ama' ondo' makaruo anak 
ungkuyon. Ama' ti panusub ra 
katuaan ti, Ongoi no pangandoil 
ra umo ru anggur ra orou raiti'.” 
29 'Marara' aku, taam ru anak ni. 
Kaa' kabuoi ragini pampaaguang 
io saguli' am ongoi pangandoi ra 
umo i. #Kalupus ragili ama' ti 
ongol ra anak pupusan am inda- 
gu, “Ongoi no pangandoi ra umo 
ru anggur ra orou raiti"? Taam 
anak pupusan ni, lou, ama', kaa' 
kalo minongoi io pangandoi. 

31]lai', intor ra karuo anak ti, 
ati kia nangimaya' ra panusuban 
ru ama' ni?” 

“Katuaan ni,” taam ru tingga- 
nai imam Jaudi am tingganai ru 
ulun Jaudi rano. 

Indagu i Jisus risilo, “Panginto: 
pot no! Mampalulur ra sukai am 
ruandu' mantalan ra inan rano 
makasigulu masauk ra ulun ri Aki 
Kapuuno' rano intor ramuyun: 
32 Nga i Juanis Mampariu' mina- 
tong manulu' ramuyun ra kaaya- 
gan motopot ondo' kasagaan ri 
Aki Kapuuno'. Akau kalo nangin- 
topot ra: pangilaan nali, kaa' 
mam palulur ra sukai am ruandu' 
mantalan ra inan rano manginto- 
pot riso. Kabalu' pana nakito min 
ngaangai' ti, kaa' kalo niak timi- 
nalikur kau am mangintopot ri 
Aki Kapuuno'.” 


Abig ra ulun rali ondo' 
naniwa' ra umo tu anggur 
(Mrk. 12.1-12, Luk. 20.9-19) 


33 “Rongogo' poyo rondo' abig 
ragitio,” ragu ri Jisus. “Mokoondo' 
sangulun langkaya' ondo' nanta- 
nom ra umo ru anggur. Liputo' no 
pagaro' am pangkali io ra rondo' 
luang ra batu maayo, pamagaan ra 
anggur am niak nambaal io ra me- 
nara masawat pagimpalan. Bagu 
pasiwai' no umo ru anggur i ra kuu- 
kula' ngaulun, am ongoi io ra pa- 
gun ru bokon. # Kasuku' orou ra 
mangkumos, tatangan ra umo i 
nanusub ra kuukula' ngaulun uli- 
pon nano mongoi ra naniwa' rali, 
koson mongoi pangapu ra tayar 
nali intor ra naniwa' rali. 3 Kaa' 
rokopo' nilo ulipon ru tatangan ra 

umo i. Sangulun i linamba" nilo; 
ondo' bokon i pinatoi nilo am bo- 
kon binobol nilo ra batu. % Tata- 
ngan ra umo i nanusub poyo ra 
ulipon nali, masuang poyo intor ra 
ondo' minongoi ra kasaa' ni. Kae 
ilo ngaangai' jinamaran niak no- 
gondo' ra kasaa' ni. 3 Bagu pupus 
no tatangan ra umo ni, nanusub io 
ra anak nano galama' minongoi. 
“Maaru' anak kutu urumaton ni- 
lo, ra pamaguangan no. #Kaa' 
paat naniwa' rali nakakito ra anak 
ru tatangan ra umo ti, pagindagu 
ilo ngaangai', To gitio anak ru ta- 
tangan ra umo ti. Ibok, potoyo' 
takau io, ba agu makaalap takau ra 
waris no!” 3? Bagu rokopo' nilo io 
am ralaato' paingkualo' intor ra 
umo i, am potoyo'.” 

40 Pangkuot i Jisus, “Amun tata- 
ngan ra umo ru anggur ti matong, 
atan alapon no ra naniwa' rali?” 

41 Taam ilo, “Maaru' potoyon no 
ulun malaat rali, bagu pasiwain no 
umo anggur nano ra ulun bakon on- 
do' masaga' mantayar ra nakumos 
i paat masuku' orou pantayaran.” 

42 Indagu poyo i Jisus risilo, “Ka- 
lo poyo kia igondo' kau nakabasa' 
ra atan binatikan ra Alkitab? 

‘Batu ondo' kinara' ru 
manambaloi rali-ra 
kolondo' onong, 
nasauk ra batu maatang 
kaga'. 
Gitio noyo binaal ru Tuhan, 
mumpara' bo bonsoi no!” ” 
43“Bagu karaa' min,” ragu ri 
Jisus, “Barakat ru Pamarintaan ri 
Aki Kapuuno' alapon intor ramu- 
yun am pataakin ra bulu ondo' 
gumagaya' ra panusuban ri Aki 

Kapuuno'.” [@Osoi ak maratu' 
am makaingku' ra batu raginio 
mapipilang koson ra batu, am 
amun batu ti makatiu' ra sasa- 
ngulun, io no ligison ru batu no 
saboi saukon ra kaau.]” 

45 Paat tingganai imam Jaudi am 
ulun tayar Parisi rano nokorongog 
ra abig ri Jisus ni, mapandayan ni- 
lo ra ilo kon ri Jisus ni. #Bagu ilo 
ti mirot toojo mamparakop ri 
Jisus, kaa' malaa' ilo ra ulun ma- 
suang rali nga ulun rati mangkara' 
i Jisus ti sangulun nabi'. 


Abig ra bunsag naguatan 
(Luk. 14.15-24) 


2 2 Igondo' poyo i Jisus minin- 

dagu ra abig paat ra nam- 
bala' ra ulun masuang rali. “Kon 
No, “Paat i Aki Kapuuno' mama- 
rinta, baal no koson sangulun raja' 
mampatampos ra bunsag pagua- 
tan ra anak ungkuyon nano. 3Ra- 
ja' ti panusub ra ulipon no rali 
mongoi pambala' ra tambului ra 
binalaan nali matong ra bunsag ti. 
Kaa' binalaan rati kalo masaga' 
matong. #Bagu panusub poyo ra- 
ja' ti ra ulipon no ra bokon i mo- 
ngoi pambala'. Bilin no risilo, 
“Balai' noyo ondo' binalaan kuli ra 
akanon ra bunsag ti nakatampos 
noyo. Sapi' am anak ru sapi' mo- 
ngoonsoi kuno, nasimbalui noyo. 
Ngaangai' ti nopongo noyo. Ibok, 
ratong kano ra bunsag naguatan 
ti! 5Kaa' tambului ra binalaan ti 
kalo gumagaya'. Mongol ilo bagu 
pangandoi ra umo am mokoondo' 
niak mongoi ra kadai nilo galama', 
6 Am bokon rali bagu namparakop 

ra ulipon ru raja' rati, linamba' am 
pinatoi nilo ulipon rali. 

7Paat raja' ti nokorongog ra 
baal ragini, siminangit io kaga'. 
Panusub io ra saujor rano mongoi 
pamatoi risilo am ponolob ra ban- 
dar nilono. 3 Kalupus ragili piawo' 
no ulipon no rali, am indagu, 
“'Bunsag naguatan ti nakatampos 
noyo, kaa' tambului rali kalo 
maaya'. ? Raino ongoi kano ra ra- 
lan mangaayo am porotongo' min 
noyo osoi ak matuum min ra bun- 
sag ti’ 10Bagu ugar ulipon rali. 
Ongoi ilo ra ralan mangaayo bagu 
timungo' nilo ngaangai' ulun ra 
nauma' nilo ra giu' ni, ondo' 
moonsoi kaapoam malaat. Bagu 
napapak bo intok ru bunsag na- 
guatan i ra tambului. 

11 Paat raja' ti sumubol magilong 
ra tambului rano, kakito no mokoon- 
do' sangulun kalo nambayang ra 
bayang moonsoi. 12 Bagu kuati' no 
ulun no, “Rangan, atan kulaan na- 
kasubol kou ra kalo mambayang 
kou ra bayang moonsoi toojo? 
Ulun ti nongkoror. 13 Bagu indagu 
raja' ti ra ulipon no rano, “Bangki- 
lo' kalayam am kalindu' nano am 
patiri' 10 ti ra lisar ondo' intok mo- 
londom. Giu' no mantangi' io am 
manguritot bo ripon nano.’ ” 

14 Bagu pupusi' ri Jisus abig ra- 
gini, kon No, “Masuang piawon, 
kaa' kalo masuang pilion.” 


Pangkuatan ra pambayaran 
ra sukai 
(Mrk. 12.13-17, Luk. 20.20-26) 


15 Ulun tayar Parisi nampapakat 
koson mangkinam ri Jisus ra kuu- 


k Kuukula' naskah nakalair mamparuang ra ayat ragiti0 (llai Lukas 20.18). 

kula' pangkuatan. 18Panusub ilo 
kuukula' ngaulun maamaya' ru 
tayar Parisi am ulun tayar Irodis 
tumuum i Jisus. “Mangingila',” kon 
nilo, “Makapandai akai mabanis 
guang Muno. Mangila' Kou ra 
ulun.ra kasagaan ri Aki Kapuuno' 
ondo' motopot. Okou niak kalo 
baabaya' ra atan ak pangkaraan ru 
ulun am kalo mampili' ra osoi ak 
ulun. 17 Nga raginio, balai' akai atan 
koson pangkaraan Mu. Amun 
mambayar takau ra sukai ra Kaisar 
Roma, makasala takau kia ra 
Ukum ri Musa', kaapoam kalo?” 

18] Jisus nakapandai ra pang- 
karaan malaat nilono, bagu indagu 
lo, “Akau no kalo mangintopot 
ri Aki Kapuuno'! Kua pangki- 
nam kau Raki'? 19 Pakitono' Aku 
ra ruit pambabayar min ra sukai 
no!” 

Ibito' nilo ruit ni ri Jisus. @ Ba- 
gu pangkuot i Jisus risilo, “Bulos 
am inggalan ru osoi gitio?” 

21 Taam ilo, “I Kaisar.” 

Indagu i Jisus risilo, “Amun ko- 
son raginio, pasagulio' ra Kaisar 
ondo' io tabangan am pasagulio' 
niak ri Aki Kapuuno' ondo' lo ta- 
tangan.” 

4 Paat ilo nokorongog pamba- 
laan ragini, nangimuag ila am 
ugar ilo mangiruan ri Jisus. 


Pangkuatan ra maayag 
saguli' intor ra kapatayan 
(Mrk. 12.18-27, Luk. 20.27-40) 


4 Paat orou ragimio niak kuu- 
kula' ngaulun intor ra tayar Sa- 
duki minatong ri Jisus — (ulun 
ragitilo noyo ondo! mangkara' ra 
malupus matoi kolondo' kaa- 

yagan saguli'). #“Mangingila',” 
kon nilo, “I nabi' Musa' nangi- 
la', Amun sangulun ungkuyon 
matoi kolondo' anak, pongkotob 
no musiti' manangandu' ra na- 
puor no, bagu makaalap ilo ra 
anak koson manungkus ra sayat 
ru minatoi i! “#Mokoondo' na- 
sauk ra tulu' ngaulun sangkaaka' 
ra galing i minayan ragiti. Ondo' 
katuaan ti nanangandu' kaa' mi- 
natoi am kolondo' anak. Bagu 
tatango' napuor nati ra pinong- 
kotob no. “Baal ondo' nogondo' 
nasauk niak ra pinongkotob: no 
ra karuo, katalu saboi ra pupu- 
san no ra katulu' ti. 2? Pupus ti 
bagu, ruandu' ti minatoi. 28 Paat 
ra orou ulun minatoi bayagon 
saguli', ruandu' ti masauk ra 
andu' ri osoi? Ngaangai' pi- 
nongkotob ti nakapanangandu' 
riso.” 

2Taam i Jisus, “Mumpara' bo 
layau ru pangkaraan minno! Akau 
kalo makarati' ra Alkitab kaa- 
poam kuasa' ri Aki Kapuuno'. 
90 Nga paat ulun minatoi bayagon 
saguli', ilo ti masauk koson ra 
masundu ru suruga', kalo magu- 
guot ilo. 31 Kaa' intor ra baal ulun 
minatoi bayagon saguli', kalo kia 
igondo" kau pambasa' ra atan on- 
do' pinatanou ri Aki Kapuuno'? 
Kon no, #2 “Aku no i Aki Kapuuno' 
ondo' sambaan ri Abraam, i Isak 
am niak i Jakub.’ Aratr' no i Aki 
Kapuuno' sambaan ru ulun maa- 
yag, sala' ka sambaan Io ru ulun 
minatbi.” 

3 Paat ulam nsasuang nokaro- 
ngog ra. pambalaan ri Jisus ni, na- 


ngimuag ilo ra pangilaan ni. 

Panusuban ra maatang 
(Mrk. 12.28-34, Luk. 10.25-28) 


34Paat ulun tayar Parisi no- 
korongog ra i Jisus nambaal ra 
ulun tayar Saduki ti kalo ma- 
kakau' mangkuot Riso, timung 
ilo. 3Bagu sangulun intor ilo 
ngaangai' ti, ioginio sangulun 
mangingila' ra Ukum ri Musa', 
mangkinam mampalandak ri Jisus 
ra rondo' pangkuatan. 34 “Mangi- 
ngila',” kon no, “Ati rondo' panu- 
suban maatang intor ra ngaangai' 
Ukum ri Musa'?” 

37 Taam i Jisus, “ “Tagami' noyo 
i Aki Kapuuno' Tuhan mu ra too- 
topot ru guang, kaayagan am 
pangkaraan muno.” #Gitio noyo 
panusuban ondo' maatang kaga' 
am kasaa' toojo intor ra bokon 
rano. 3? Panusuban maatang ra ka- 
ruo nogondo' koson ra kasaa' i; 
‘Tagami' noyo ulun ra bokon ko- 
son ra kaayagan mu galama'.” 
4 Karuruo panusuban ti puun ru 
ngaangai' Ukum ri Musa' am pa- 
ngilaan ru nabi' rali.” 


Pangkuatan ra Mamamayag 
ondo' sinusub ri 
Aki Kapuuno' 
(Mrk. 12.35-37: Luk. 20:41-44) 


41 Paat ulun tayar Parisi timini- 
mung pangkuot i Jisus risilo, 
#“Atan kulaan pangkaraan min 
ra Mamamayag ondo' sinusub ri 
Aki Kapuuno'? Papag ru osoi kia 
lo ti?” 

Taam ilo, “Papag ru raja' Daut!” 
48 “Amun koson payo raginio,” 
taam ri Jisus, “Kua Ambiluo ri Aki 
Kapuuno' nampaliman ri Daut ra 

mampiau Riso “Tuhan”? Nga i ra- 
ja' Daut minindagu, 

#1 Aki Kapuuno' minindagu 

ra Tuhan ku: 
Panturung no ra pamiris 
Kutu, 
saboi baalon Ku pantula' 
Mu rali kumuku' ngai' 
Rirun.” 
“Amun i Daut mampiau Riso 
‘Tuhan’, ati koson Mamamayag 
ondo' sinusub ri Aki Kapuuno' 
masauk ra papag ri Daut?” 

46 Kolondo' sangulun pana ma- 
kataam ri Jisus ra rondo' ragu pa- 
na. Am intor ra orou raginio, 
kolondo' sangulun pana maka- 
kau' mangkuot Riso ra rondo' 
pangkuatan ak pana. 


Pangkaraan koson pagilalain 
paliso ru mangingila' ra 
Ukum ri Musa' am ulun 

tayar Parisi rano 
(Mrk. 12.38-39: Luk. 11.43, 46, 
20:45-46) 


2 3 Bagu indagu i Jisus ra ulun 


masuang am ra maamaya' 
No rano, ? “Mangingila' ra Ukum 
ri Musa' am ulun tayar Parisi ti 
noyo inanian ra kuasa' mampain- 
tutun ra Ukum ri Musa'. 3 Nga 
raginio, bayaa' am baalo' noyo 
ngaangai' panusuban nilono. Kaa' 
pai" noyo tiluo' paliso nilono, nga 
ilo ti mangila' ak kaa' kalo mam- 
pagagaya'. “Ilo ti mansusub ra 
ulun mambaal ra mapagon kaga', 
kaa' ilo galama' kalo manginda- 
ngan risilo ra koborok pana. 31Ilo 
mambaal ngaangai' ragitio maki- 
kiilong ak ra.ulun: Ilai' ak gayo ru 
pambulian ra tayar ru Alkitab on- 

do' pinabangkos ra ulu am longon 
nilono; Ilai' ak gawar ru rumbai 
ru bayang nilono! “Ilai' ak ra ilo 
manturung ra intok mongoonsoi 
paat mokoondo' bunsag, am pan- 
turungan pinabatang ra pinagu- 
luan ra baloi sambayangan. 7 Ilai' 
ak ra ilo makitabi' ra ulun giu' ra 
pasar am piawon ra mangingila'. 
#Kaa' akau kalo pana sabiton ra 
“Mangingila””, nga ngaangai' akau 
koson ak mabubukat am rondo" 
ak Mangingila'. ? Pai' kau panabit 
ra osoi ak pana ra tana' ti i Ama” 
nga rondo' ak Ama' min giu' ra 
suruga'. 10 Am niak pai' kau paki- 
sabit ra “Tingganai” nga rondo' ak 
toojo tingganai min, foginio Ma- 
mamayag ondo' sinusub ri Aki 
Kapuuno' i. !!llo intor ramuyun 
ondo' maatang toojo, musiti' ma- 
sauk ra ulipon min. 12Osoi ak 
makapaliso ra minsawat guang, 
paingganaan, am osoi ak makapa- 
liso minggana' guang, painsawa- 
ton.” 


Mansawa1l i Jisus ra 
mangingila' ra Ukum ri 
Musa' am ulun tayar Parisi 
rano ondo' maabau-abau 
(Mrk. 12.40: Luk. 11.39-42, 44, 52, 
20.47) 


13“Aibui bo ramuyun, mangi- 
ngila' ra Ukum ri Musa' am ulun 
tayar Parisi! Maabau-abau kau ka- 
ga', akau galama' kalo masaga' 
masauk ra ulun ri Aki Kapuuno' 
rano, am niak mongompong kau 
ra ulun bokon ondo' masaga' ma- 
sauk ra ulun ri Aki Kapuuno' rano. 

Pambulian ra tayar ru Alkitab (23.5) 


[14 Aibui bo ramuyun, mangi- 
ngila' ra Ukum ri Musa' rano am 
ulun tayar Parisi. Maabau-abau 
kau! Mamparuung kau ra.napuor 
rano am manalingau ra baloi nilo- 
no, bagu makiasi' ra mangaawar 
koson makiilong ra ulun. Ginio ra 
akau ukumin ra maagat kaga'.[/ 

15 Aibui bo ramuyun, mangingi- 
la' ra Ukum ri Musa' am ulun 
tayar Parisi! Maabau-abau kau! 
Lumaup kau ra raat am. ongoi ra 
ati ak pagun koson maalap ra sa- 
ngulun ayuk pana manhgintopot 
ra pangilaan min ti. Kaa' paat io 
masauk ra maamaya' min, io pa- 
na pasubolon ra naraka koson ra- 
muyun nga malaat io ka akau. 

16 Aibui bo ramuyun, tingganai 
ondo' nobolou! Mangila' kau ra: 
'Amun sasangulun magibot am 
alapon no Balot Tuhan no ra sasi' 
nano, ulun no kalo nogonggom ru 


f rumba ru bayang Rumban raginio pinaka koson ra tatandu' ra gumagaya" ilo tojojo n Aki Kapuuno' 
(lar' Bilangan 1537-41). / Kuukula' naskah nakala mamparuang ra ayat ragitio (llai Markus 12.40). 

ibot nano. Kaa' amun magibot io 
am alapon no maas ralalom Baloi 
Tuhan no ra sasi' nano, io no- 
gonggom ru ibot nano! 1 Akau 
ulun kolondo' pangaratian am 
bolou! Atan kia ondo' maatang 
toojo? Maas no kia kaapoam Baloi 
Tuhan ondo' mampatulai ra maas 
no? 18 Mangila' kau ra: “Amun sa- 
sangulun magibot am alapon no 
panalaban ra 'taak ra sasi' nano, 
ulun no kalo nogonggom ru ibot 
nano. 7? Mumpara' bo bolou 
minno! Atan kia ondo' maatang 
toojo? Ondo' pataakon no kia 
kaapoam panalaban no ondo' 
mampatulai ra taak nano? ?@ Intor 
poyo raginio, paat sasangulun 
magibot am alapon no panalaban 
ra taak ra sasi' nano, arati' no 
intok ragitio noyo nampataran no 
mabaya' poyo ra ngaangai' taak 
ra rasawat ru panalaban no. 2? Am 
paat sasangulun magibot am ala- 
pon no Baloi Tuhan ra sasi' nano, 
sala' ka baloi raginio ayuk, kaa' 
i Aki Kapuuno' alapon no ra 
sasi' nano. 2 Am paat sasangulun 
magibot am alapon no limbo- 
won ra sasi' nano, sala' ka lim- 
bowon ayuk, kaa' takhta ri Aki 
Kapuuno" am lo ondo' mantu- 
rung no alapon no ra sasi' nano. 
3 Aibui bo ramuyun, mangingi- 
la' ra Ukum ri Musa' am akau 
ulun tayar Parisi! Maabau-abau 
kau! Mangani' kau niak ri Aki 
Kapuuno' mopor piatus intor ra 
pampagamis ra akanon pana, iogi- 
nio selasih, adas manis kaapoam 
jintan. Kaat ondo' maatang kaga' 
ra Ukum ri Musa', ioginio koson 
akau kalo mampili' ra ulun, ma- 

luoi makaasi' am malansanan, 
polosoon min ak! Gitio noyo pa- 
nusuban ru Ukum ti ondo' moon- 
sol suguton min am bagu susuban 
ra bokon pana kalo manatang. 
4 Akau ti tingganai bolou! Bulo- 
ngor ralalom panginuman inimpi- 
lian min, kaa' unta ralalom no 
tolonon min. 

25 Aibui bo ramuyun, mangingi- 
la' ra Ukum ri Musa' am ulun 
tayar Parisi! Maabau-abau kau! 
Mampaliung kau ra liwar ru sang- 
kir am kakanan min suku' mapa- 
sau, kaa' ralalom no majamol, 
mapanu' ra baal malaat ra akau 
mampagaau ra kuliamos am mi- 
gingkaut. 2 Akau poyo ulun tayar 
Parisi, bolou kau nai! Bagui' pagu- 
lu atan ondo' ralalom ra sangkir 
no, bagu liwar no pana masauk 
mapasau. 

27 Aibui bo ramuyun, mangingi- 
la' ra Ukum ri Musa' am ulun 
tayar Parisi! Maabau-abau kau! 
Akau koson ra karanda' ondo' si- 
naat mapulak, ra liwar moonsoi 
ilain, kaa' ralalom no napanu' ra 
bungul ru ulun am bangkai ondo' 
mongootong. 4 Koson niak ramu- 
yun, pagilangan ru ulun akau 
moonsoi, kaa' ralalom ru guang 
min, mapanu' ra abau am tula.” 


Manala' i Jisus ra ukuman 
ru mangingila' ra Ukum ri 
Musa' am ulun tayar 
Parisi rano 
(Luk. 11.47-51) 


2 “Aibui bo ramuyun, mangi- 
ngila' ra Ukum ri Musa' am ulun 
tayar Parisi! Maabau-abau kaul 
Mambaal kau ra lobong moonsoi 

ra nabi' rali, am binungaan min 
lugu' pangkaraan ra ulun moonsoi 
ondo' naayag ra galing i. #Am 
mindagu kau, “Amun naayag akai 
paat ru kinamatuaan maili, kalo 
tiluon mai atan binaal nilo, koson 
mamatoi ra nabi' rali. #Intor ra- 
ginio mapandayan ra akau no mo- 
gondo' guang ra mamamatoi rali. 
32 Bagu baalo' am pongoono' min 
atan ondo' kinamatuaan minni 
nanalimpuun pambaal. 3 Akau 
ngaangai' ti ulun malaat! Sayat 
kau ru kukuo! Akau ukumin mo- 
ngoi ra naraka am kolondo' pagi- 
ruan min. 3? Ginio ra rongogo' min 
toojo gitio: Aku manusub ra nabi' 
rano matong ramuyun, am ulun 
pintar niak mangingila': Potoyon 
min kuukula' intor ilo ngaangai', 
salipon min bokon no am bokon 
no poyo loposon min ra baloi sam- 
bayangan, am mangilou kau niak 
risilo intor ra rondo' pekan mo- 
ngoi ra pekan ra bokon. #Pupus 
no, ukum ra namatoi ra ngaangai' 
ulun ondo' kolondo' sala i para- 
tuon ramuyun. Intor namatayan 
ri Abil ondo' kolondo' sala, suku' 
namatayan ri Jakaria, anak ri Bara- 
kia, ondo' pinatoi min ra lolot ru 
panalaban ra taak am Intok Matu- 
lai. #Balain takamin: ukum. ru 
ngaangai' raginio paratuon ra ulun 
ra raino ti!” 


Togom ri Jisus ra Jirusalim 
(Luk. 13.34-35) 


37 “Mamagun ru Jirusalim! Na- 
matoi kau ra nabi' rali am bino- 
bol min ondo' sinusub ri Aki 
Kapuuno' rali! Ingkula' noyo 
Aku masaga' mangampin ramu- 

yun, koson ra manuk puunan 
mampagupu' ra gogol ra kawo 
nano, kaa' akau marara'. 38 Nga 
raginio, Baloi Tuhan min iruanin 
ri Aki Kapuuno', am masiluk 
bagu. 9Balain takamin: Intor 
raino kalo bo makito min Aku 
saboi mindagu kau, “Kabarakat 
noyo lo ondo' minatong ralalom 
kuasa' ru Tuhan.” ” 


Ragu ri Jisus intor ra 
kalunsayan ru Baloi Tuhan 
(Mrk. 13.1-2: Luk. 21.5-6) 


2 4 Ugar i Jisus intor ra Baloi 


Tuhan. Taatanga' Io ming- 
kual ra intok no, maamaya' No 
rano ratong uma' Riso am panulu' 
Riso ra baloi rano ru Baloi Tuhan 
ondo' maginggaar. ? “Jou”, ragu ri 
Jisus, “Ilat! noyo ngaangai' til 
Balain takamin: kolondo' rondo' 
batu pana intor ragitio soroi ra in- 
tok nano, ngaangai' ti lunsayon.” 


Kapaganan am kaimboloon 
(Mrk. 13.3-13: Luk. 21.7-19) 


3 Paat i Jisus nanturung giu' ra 
bulur Jaitun, maamaya' No rano 
simininok pangkuot Riso, “Balai' 
akai, sanggilan ngaangai' baal ti 
masauk? Am baat ra atan masauk 
koson manulu' ra nasuku' noyo 
ratangan Mu am pamupusan ru 
tana' ti?” 

#Taam 1 Jisus, “Halai', am pai' 
min polosoo' osoi ak pana mam- 
paruung famuyun. “Nga ma- 
suang ulun matong sumalu Raki' 
anr mindagu, “Aku moyo Mama- 
mayag ondao' sinusub ri Aki 
Kapuuno'! Mamparuung ilo ra 
masuang ulun. 9 Mokorongog kau 

bolos ru pampatayan ra mamaar 
kaga', am tanou pampatayan giu' 
ra intok mangaalur. Kaa' rongo- 
go" min, pai' kau kalaa'! Baal ra- 
gitio musiti' masauk, kaa' pai' ru 
nasuku' noyo orou pamupusan. 
7Pagun mantula' ra pagun ra 
bokon am parinta mantula' ra pa- 
rinta ra bokon. Ati ak intok mo- 
koondo' bitilan makalalaa' am 
tana' mapuyu'. 3 Ngaangai' ragi- 
tio matong koson ra maruol ra 
maganak. 

3 Malupus ginio, rokopon kau, 
bagu imboloon am potoyon. 
Ngaangai' ru ulun masisang ra- 
muyun ra akau maya' Raki'. 
10 Paat raginio masuang ulun kalo 
bo mangintopot Raki'. Ilo ti 
mampataak ra rondo' am bokon 
ra pantula' am mansisang rondo' 
am bokon. "! Bagu masuang nabi' 
sumalu Raki' matong am mampa- 
ruung ra ulun masuang. !? Kalaa- 
tan lumanja' suang saboi ulun 
kalo motogom ra rondo' am bo- 
kon. 13 Kaa' osoi ak tumaan saboi 
ra pupus no bayagon. Am Ta- 
nou Moonsol ra i Aki Kapuuno' 
mamarinta posoboyon ra ngaa- 
ngai' ulun ru tana' ti koson ra 
sasi' mampaintutun risilo. Malu- 
pus ginio bagu no matong pamu- 
pusan ru tana' ti.” 


Sauk Malaat 
(Mrk. 13.14-23: Luk. 21.20-24) 


15 “Makakito kau ra Sauk Ma- 
laat, ondo' rinagu ri nabi' Daniil, 
migor ra Baloi Tuhan. (Pangka- 
raan ra mambabasa' rati: Aratio' 
min atan pambalaan ragitio!) 
16 Bagu osoi ak soroi ra Judia mu- 

siti' magiru' ra kabuluran. !? Ulun 
ondo' soroi giu' rasawat ru baloi 
nano kalo pana tumuun mongoi 
pangalap ra kuliamos intor raga- 
na' ru baloi no. #Ulun ondo' so- 
roi ra umo kalo pana rumuli' 
mangalap ra bayang maawar na- 
no. 1 Mumpara' bo lalaat orou 
raginio ra ruandu' mangaapang 
am ina' ondo' mampatiti' ra lala- 
gang nilai. @Pakiasi' kano ri Aki 
Kapuuno' koson ra pagiruan min 
ti kalo masauk ra paat masimu' 
kaapoam paat orou Sabat. ?! Nga 
kalaatan ru paat raginio kalo igon- 
do' nasauk intor ra tana' ti bi- 
ningkal saboi raino am kalo bo 
masauk saguli'. 2 Kaa' kinariwa' 
ri Aki Kapuuno' orou raginio, 
amun kalo, kolondo' sangulun pa- 
na ra ulun ti maayag. Am nga ra 
ulun pinili' rali, kinariwa' ri Aki 
Kapuuno' orou raginio. 

23 Am osoi ak mindagu ramu- 
yun, “Ilai', gitio Mamamayag on- 
do' sinusub ri Aki Kapuuno'! 
kaapoam, ‘Ginio Io, giu' no!” Pai' 
kau pangintopot ra ulun no. 
“Nga raginio ra ulun migiangku 
ra mamamayag am nabi' ruma- 
tong. Ilo ti mambaal ra baal kai- 
muagan ra mampalayau ra ulun ri 
Aki Kapuuno' rano amun maalap 
nilo. # Rongogo' min! Makainda- 
gu Aku no ramuyun paat ra kalo 
poyo nasuku' baal ti. 

26Kaa' amun ulun mindagu ra- 
muyun, “lai! soroi lo ra giu', ra 
intok masiluk!”, pai' kano ongoi 
ra gtu'. Kaapoam, amun mindagu 
ilo ramuyun, “lai', nansibuni Io 
ragiti!', pai' no pangintopot. 
27 Nga Anak ru Ulun rumatong 

koson ra ganit suminda ra ngaa- 
ngal" limbowon intor ra sirangon 
suku' ra kalasaan. 

28 Ati mokoondo' ra bangkai, gi- 
nio timungan ru susuit mangakan 
ra bangkai no.” 


Ratangan ru Anak ru Ulun 
(Mrk. 13.24-27, Luk. 21-25-28) 


“Kalo mabuoi malupus paat 
kapaganan raginio, mato ru orou 
lumondom, bulan kalo bo sumila' 
am butitin rano rumatu' intor ra 
limbowon, am ikang ru limbowon 
uyogon. @Bagu no tatandu' ra 
Anak ru Ulun no makito ra lim- 
bowon am bagu no ulun ra tana' 
ti mantatangi', am makito nilo 
Anak ru Ulun matong ra gaun 
mabaya' ra ikang am katulayan 
Nano ra maayo. 3! Tarumpit maa- 
yo manambolos am manusub lo ra 
masundu No rano mongoi ra 
ngaangai' pamagunan ru tana' ti, 
am manimung ilo ra ulun pinili' 
rali intor ra ngaangai' ru tana' ti.” 


Pangilaan intor ra puun ru ara 
(Mrk. 13.28-31, Luk. 21:29-33) 


32 “Toigila' noyo pangilaan intor 
ra puun ru ara. Paat raan nano 
masansam am malami' am tu- 
malimpuun manangumbus, na- 
pandayan min mamaar noyo 
manampio. 3 Koson niak paat 
makito min ngaangai' baal ragi- 
tio, napandayan min orou nano 
mamaar kaapoam tumalimpuun 
ra mataki'  #Karaa' min! Ngaa- 
ngai' baal raginio masauk ra kalo 
poyo matoi ngaangai' ulun ondo' 
si 
Í Kuukula' naskah nakalas kolondo" Anak Nano 

maayag ra raino ti. SLimbowon 
am tana' ti mapuso, kaa' ragu 
Kutu mantilayun.” 


Kolondo' sangulun 
makapandai ra orou am 
paat nano 
(Mrk. 13.32-37, Luk. 17.26-30, 
34-36) 


36 “Kaa' koson pana raginio, 
kolondo' sangulun makapandai ra 
orou kaapoam paat nano, ma- 
sundu rano pana kaapoam Anak 
Nano! I Ama' ak makapandai. 
37 Ratangan ru Anak ru Ulun ma- 
sauk koson ra atan nasauk ri nabi' 
Nuh. 38 Koson niak paat kalo poyo 
rosob i, ulun mangakan am ma- 
nginum, ungkuyon am ruandu' 
maguot saboi i Nuh siminubol ra- 
lalom ru kapal i. Kalo nakapan- 
dai ilo atan ondo' nasauk saboi 
rosob i nangabas risilo. Koson 
niak raginio paat Anak ru Ulun 
rumatong. #@Paat orou raginio, 
ruo ngaulun ungkuyon taatanga' 
mangandéi ra umo. Sangulun ibi- 
ton, am sangulun patatangon. 
41 Mogondo' niayuk ruo ngaulun 
ruandu' taatanga' mangandoi ra 
pangisaran ra gandum. Sangulun 
ibaon am sangulufi patatangon. 
42Jlalai' min, nga kalo napan- 
dayan orou ra atan Tuhan min 
rumatong. #@Karaa' min gitio! 
Amun ampu' ru baloi nakapandai 
sangulun mantatakou no matong, 
kalo mombolong io am kalo polo- 
soon no mantatakou no sumubol 
ra baloi nano. #Ginio ra akau 
pana musiti' tumampos, nga 


orou nano mamaar kaapoam tumalampuun ra mataki': kaapoam: lo no mamaar kaapoam matong ra matakı'. 

Anak ru Ulun matong paat ra 
orou kalo guangon min.” 


Ulipon ra malansanan am 
kalo malansanan 
(Luk. 12.41-48) 


#“Osoi kia ulipon ondo' ma- 
lansanan am mapintar? lo no 
ulun ondo' tuan nano manusub 
mapaakan ra ulipon no ra bokon 
rano paat ra inaru' i. # Mumpara' 
bo bonsoi ru ulipon no paat tuan 
nano sumaguli' am nakito ra uli- 
pon nati giminagaya' ra nanu- 
suban nali. “Balain takamin: 
mampalansan toojo tuan ti ra 
ngaangai' arata' nano ra ulipon 
ragitio. #@Kaa' amun ulipon ti 
ulun malaat, mampaguang io, 
“Mabuoi tuan kuli sumaguli'.” 
4 Ar tumalimpuun io mampa- 
lamba' ra ulipon ra bokon rano 
am mangakan am manginum io 

ra ulun gagaukon. ® Am muli" bo 
tuan ru ulipon ragitio ra paat kalo 
kinara' am kalo natutunan nano. 
51 Bagu totokon” no ulipon ti am 
poongoyon no intok ra ulun ma- 
ngalaat. Giu' no mantangi' io am 
manguritot ripon nano.” 


Abig ra mopor ngaulun ralaa 


2 5 “Paat i Aki Kapuuno' tu- 
malimpuun mamarinta, baal 


no koson ragitio: Mopor ngaulun 
ralaa mingkual magibit ra pilasut 
nilono mongoi panguma' ra ung- 
kuyon uatin. 2Limo ngaulun ti 
sasambungon, kaa' limo ti ma- 
tanda'. 3Limo ngaulun sasam- 
bungon ti nagibit ra pilasut 
nilono, kaa' kalo nagibit ra umau 
masuang. #Kaa' limo ngaulun 
ralaa ra matanda' ti nagibit ra 
pilasut am umau masuang. ? Ung- 


kuyon uatin ti nabuoi mina- 


Ralaa am pilasut (25.4) 


M totokon: kaapoamr patinn. 

tong, bagu pokororot ngaangai' 
ralaa ti. 

6Paat tanga' ru rondom, pakai- 
ning ilo ra bolos giminolok, “Ung- 
kuyon uatin sumuku' noyo! Ibok 
umaa' min io! 7 Mopor ngaulun 
ralaa ti karat am sikiti' nilo pila- 
sut nilai. 3 Ralaa sasambungon ra- 
no nakitaak ra matanda' rati, kon 
nilo, “Anii' akai koborok ra umau 
minno, nga pilasut mai no maar 
noyo malasa'.” ? ‘Kalo! kon ru ra- 
laa matanda' no, “Nga kalo ma- 
kaukop ra itakau ngai'. Ongoi 
kano bali giu' ra kadai.’ 1° Ralaa 
limo ngaulun ti ongoi bali. Buoi 
ilo minugar, pakasuku' bagu ung- 
kuyon uatin i, am limo ngaulun 
nakatampos ti subol ra bunsag 
mabaya' ra ungkuyon uatin am 
kulobon pana inangaban. 

11 Bagu limo ngaulun ralaa sa- 
sambungon i ratong, “Tuan, tuan,” 
golok nilono, “Ukabi' noyo kulo- 
bon ti, sumubol akai.’ 12 Kaa' ung- 
kuyon ti timinaam, “Kalo nakaulig 
aku ramuyun!” ” 

13 Bagu pupusi' ri Jisus abig ra- 
gitio ra, “Kaa' akau, ilalai', nga 
kalo napandayan min orou kaa- 
poam paat ratangan ru Anak ru 
Ulun no!” 


Abig ra talu ngaulun ulipon 
(Luk. 1911-27) 


14“Paat i Aki Kapuuno' tuma- 
limpuun mamarinta, baal no ko- 
son ragitio: Mokoondo' sangulun 
tuan masaga' mugar mongoi ra 
pagun ra bokon. Pampiau io ra 
ulipon no rano, bagu pataaki' no 
arata' nano am pailain no risilo. 
15 Inanian no ulipon nali maya' ra 





Riut maas (25.15) 


kapiratan nilai sigagama'. Sangu- 
lun inanian no limo ngaribu ruit 
maas. Bokon inanian no ruo nga- 
ribu ruit maas am sangulun poyo 
inanian no saribu ruit maas. Bagu 
ugar tuan ti. 16 Ulipon ondo' ina- 
nian ra limo ngaribu ruit maas ti 
parayus ongoi palaburo' ruit ra 
tinaakan riso, bagu pakaalap limo 
ngaribu poyo. 1 Mogondo' niak 
ra ulipon ondo' inanian ra ruo 
ngaribu ruit maas ni ra nakaalap 
io ruo ngaribu poyo. 18 Kaa' uli- 
pon ondo' inanian ra saribu ruit 
maas ti ongoi pangkali ra luang 
am bunio' no ruit ni. 

19 Bagu kabuoi ragili, tuan i sa- 
guli' am umaa" ta ulipon rali ko- 
son manguntob ra ruit pinailayan 
nali risilo. 2 Ulipon ondo' inanian 
ra limo ngaribu ruit maas ratong 
am pasagulio' no limo ngaribu am 
limo ngaribu poyo intor ra pinau- 
gar nali. Kon no, “Tuan, nampa- 
taak kou limo ngaribu ruit maas 
raki'. Ilai', nakaalap aku limo nga- 
ribu poyo. 21 “Moonsoi,” ragu ru 
tuan ni, “Okou ulipon ra moonsoi 
ondo' malansanan, nga okou 

maalap ra intopot ra sanganu, 
malansan aku niak rirun ra ma- 
suang. Ayan no simpung raki' ra- 
lalom kaansayan.” 

22 Bagu ulipon ondo' inanian ra 
ruo ngaribu ruit maas ratong am 
indagu ra tuan no, “Nangani' kou 
raki' ruo ngaribu ruit maas. Ilai', 
nakaalap aku ruo ngaribu poyo.’ 
23'Moonsoi, ragu ru tuan no, 
“Okou ulipon ra moonsoi ondo' 
malansanan. Nga okou maalap ra 
intopot ra sanganu, malansan aku 
niak rirun ra masuang. Ayan no 
simpung raki' ralalom kaansa- 
yan!” 

24 Bagu ulipon ondo' inanian ra 
saribu ruit maas ti ratong am in- 
dagu ra tuan no, “Napandayan ku 
okou ti mapuka', mangkaang kou 
ak ra ampos ru kandoi ra ulun 
bokon. # Nalaa' aku, bagu bunio' 
ku ruit ti ra ralalom ru tana". 
Noo", gitio ruit muli.” 

26“Okou ulipon ra malaat am 
matiar! kon ru tuan ni, “Naka- 
pandai kou ra aku mangkaang ra 
ampos ru kandoi ru ulun bokon. 
2? Amun koson raginio, kua guat 
kalo binulian mu ruit kutu ra 
bank, bagu paat aku sumaguli', 
maalap ku saguli' ruit kuli maba- 
ya' ra ampos nano? 28 Alapo' ruit 
no intor riso, am taaki' ra ulun 
ondo' mokoondo' mopor ngaribu 
no. ? Nga osoi mokoondo', rua- 
ngin poyo suku' maulian io, kaa' 
osoi kolondo', ondo’ sanganu so- 
roi riso no alapon niayuk. # Am 
ulipon ra kolondo" onong ti, pati- 
rin min io ti ra intok molondom 
kaga' no. Giu' no mantangi' io 
am manguritot ripon nano! ” 


Pangukuman ra orou pupus 
ru tana' ti 


31 “Paat Anak ru Ulun sumagu- 
li' koson ra raja' mabaya' ra ngaa- 
ngai' masundu Nano, manturung 
lo ra takhta matulai Nano, 2am 
ngaangai' ulun ru tana' ti timu- 
ngon ra pinaguluan Nano. Lilion 
No ilo ti ra ruo ngantayaran, ko- 
son ra magagalung mampalili' ra 
domba nano intor ra kambing. 
33 Lilion No domba rano ra pami- 
ris am kambing rano ra kait. 

% Bagu raja' ti mindagu ra ulun 
ra pamiris Nano: ‘Akau ondo' bi- 
narakat ru Ama' Ku, ayan kano ra 
pamarintaan ondo' inaru' ramu- 
yun intor ra tana' ti biningkal. 
3 Nga paat Aku naitilan, pinaa- 
kan min Aku am paat Aku pinaa- 
son, pinainum min Aku. Ra Aku 
sangulun latok, inapu min Aku ra 
baloi min. % Paat ra Aku kolondo' 
bayang, inanian min Aku ra ba- 
yang. Paat ra Aku narualan, tina- 
pisan min Aku am paat ra Aku 
inaput, inongoi min Aku ilai'.” 
3 Kaa' taam ulun motopot, “Kaa' 
Tuhan, sanggilan kia akai nakaki- 
to Rirun naitilan bagu inanian 
mai ra akanon, kaapoam inumon 
paat Okou pinaason? 4 Sanggilan 
kia akai nakakito Rirun ra Okou 
ulun latok am inapu mai Okou 
subol ra baloi mai, kaapoam ko- 
londo' bayang bagu inanian mai 
Okou ra bayang? # Sanggilan kia 
akai nakakito Rirun ra narualan 
kaapoam inaput bagu inongoi mai 
ilai'? @Tumaam bo raja' no, “Ba- 
lain takamin: paat akau nambaal 
koson raginio ra sangulun rangan 

Ku ondo' kalo maatang, koson 
binaal min niak ginio Raki'.” 

#1 Mindagu bo raja' no ra ulun 
ru kait rati: Pagiru' kano intor Ra- 
ki', akau ulun inibatan ri Aki 
Kapuuno'! Ayan kau ra ralalom 
apui ra mantilayun ondo' inaru' ra 
tingganai ru riwato am masundu 
no rano. #2 Nga paat Aku naitilan 
am pinaason kalo pinaakan kaa- 
poam pinainum min Aku. #Ra 
Aku sangulun latok, kalo inapu 
min Aku ra baloi minno. Ra Aku 
kolondo', kalo inanian min Aku ra 
bayang. Ra Aku narualan am ina- 
put, kalo inongoi min Aku ilai'.” 
4 Mindagu ilo Riso, “Kaa' Tuhan, 
sanggilan kia akai nakakito Rirun 
ra naitilan, kaapoam pinaason, 
kaapoam nasauk ra ulun latok, 
kaapoam kolondo' bayang, kaa- 
poam narualan, kaapoam inaput 
am akai kalo nangindangan Ri- 
run? #Tumaam raja' ti, “Balain 
takamin: paat akau kalo nangin- 
dangan ra sangulun kalo maatang 
ti, ginio nogondo' ra akau marara' 
nangindangan Raki'. #Akau ti 
ukumin ra ukum mantilayun, kaa' 
ulun motopot mokoowot ra kaa- 
yagan mantilayun.” 


Mangatang mamatoi ri Jisus 
(Mrk. 14.1-2, Luk. 22.1-2, 
Jua. 11.45-53) 


2 6 Kakai' ak i Jisus nangila' ra 

baal ragili, indagu lo ra 
maamaya' rano, ?“Koson raino 
nakapandai kau, ruo ngoorou poyo 
Pangiantakan ra Paska am Anak ru 
Ulun pataakin ra salipon!” 

3 Kabuoi bo ragili tingganai imam 
Jaudi am tingganai ru ulun Jaudi 

rano timinimung am magindagu giu' 
ra istana Iingganai maayo imam 
Jaudi, i Kayapas. “Ilo ti mangatang 
ra pamparakapan ri Jisus ra mama- 
toi Riso ra sinokon ak. 5Kaa' kon 
nilo, “Pai' takau sasati' ginio ra 
paat pangiantakan no, nga mama- 
gun rano kumuliangi-angi lair.” 


Inumau i Jisus ra umau 
maamis owou ra Bitania 
(Mrk. 14.3-9, Jua. 12.1-8) 


6Paat 1 Jisus soroi ra Bitania, 
giu' ra baloi ri Simon ondo' ra 
galing i nakamaruol ra kungkung 
ondo' maaja', 7 sangulun ruandu' 
minatong ri Jisus am nagibit ra 
rondo' butul pualam makasuang 
ra umau maamis owou ra mologo. 
Paat i Jisus nangakan, pabuuro' ru 


'ruandu' i umau no ra ulu ri Jisus. 


8 Maamaya' ri Jisus ni nakakito ra 
baal ragini, bagu sangit ilo, “Kua 
lubato' mu ginio?” kon nilo, 
3 “Umau raginio maalap katalan 
ra mologo kaga' am ruit no tata- 
yaron ra ulun kunsikang!” 

10 Nakapandai i Jisus ra pang- 
kuatan ru maamaya' Nano, bagu 
indagu lo risilo, “Kua sangit kau 
ra ruandu' ti? Ondo' binaal nati 
Raki' moorisoi kaga'. 11 Ulun kun- 
sikang rano masalok mabaya' 
ramuyun, kaa' Aku kalo mantila- 
yun mabaya' ramuyun. 2 Ondo' 
binaal ru ruandu' ti ra nampabuur 
ra umau maamis owou ra ulu Ku- 
ti, gitio mamintor ra pampalaba- 
ngan Raki'. 3Karaa' min gitio, 
ati-ati ak ra tana' ti Tanou Moon- 
soi ti potonowon, ondo' binaal ru 
ruandu' ti patunungon masauk ra 
pangkaraan riso.” 

Mangiou i Judas mampataak 
ri Jisus 
(Mrk. 14.10-11, Luk. 22.3-6) 


14 Bagu sangulun intor ra mopor 
am ruo maamaya' ri Jisus, ondo' 
ininggalanan i Judas Iskariot, mi- 
numa' ra tingganai imam Jaudi ra- 
no am indagu, !? “Atan panganian 
min raki' amun pataakin ku i Jisus 
ramuyun?” Panguntob ilo talu 
ngoopor ruit pirok am taaki' ri Ju- 
das. 1Intor ragini naguyum i Ju- 
das ra kaluagan papataakan no ri 
Jisus ra tingganai imam Jaudi rano. 


Nagagakan i Jisus am 
maamaya' No rano ra 
akanon ru Pangiantakan 
ra Paska 
(Mrk. 14.12-21, Luk. 22.7-13, 
21-23; Jua. 13.21-30) 


17 Paat orou kasaa' ru Pangian- 
takan Ruti' Kalo Linatakan ra Ra- 
gi,” maamaya' ri Jisus minuma' 
Riso am pangkuot, “Ati kia kasa- 
gaan Mu pongoonon mai pagaka- 
nan ru Paska no?” 

18 Taam i Jisus, “Ongoi uma' ra 
sangulun giu' ra bandar am balai', 
“Kon ru mangingila', Orou Kuno 
nasuku' noyo, Aku am maamaya' 
Ku rano masaga' mangiantak ra 
Orou Paska ra baloi muno.’ ” 

1? Bagu maamaya' rano bayaa' 
nilo bilin ri Jisus ti am pongoono' 
nilo noyo pagakanan ru Paska no. 

WPaat molondom i Jisus am 
mopor am ruo maamaya' rano 
nanturung nangakan. #!Taata- 
nga' ilo nangakan indagu i Jisus, 
“Balain takamin: sangulun intor 
# Va kamus 


ramuyun ti mampataak Raki' ra 
pantula' rano.” 

22 Maamaya' No rano tumalim- 
puun bo mangiluk guang, rorondo' 
ilo bagu mangkuot ri Jisus, “Maaru' 
sala ka aku kon Muno Tuhan?” 

23Taam i Jisus, “Ulun ondo' 
mompososop ra ruti' mabaya' Ra- 
ki", ulun raginio noyo mampataak 
Raki'. #Anak ru Ulun matoi ko- 
son ra binatikan ra Alkitab. Kaa' 
mumpara' bo lalaat ra ulun ondo' 
mampataak ra Anak ru Ulun! Mu- 
lu" bonsoi ru ulun no ra kalo ina- 
nak!” 

25 ] Judas ra mamparuung ti in- 
dagu, “Maaru' sala' ka aku kon 
Muno mangingila'?” 

Taam i Jisus, “Ginio noyo ragu 
muno!” 


Pagakanan ru Tuhan 
(Mrk. 14.22-26: Luk. 22.14-20: 
1 Kor. 11.23-25) 


26Taatanga' ilo nangakan, ala- 
po' ri Jisus sampila' ruti' am pa- 
kiasi' ra paringkuanangan, bagu 
pipilango' No ruti' i. Tatayaro' 
No ra maamaya' rano am indagu, 
“Alapo' am akano', gitio noyo 
inan Ku.” 

2 Kalupus raginii, alapo' No 
sangkir am pakiasi' ra paringkua- 
nangan ri Aki Kapuuno', bagu pa- 
taaki' No sangkir i ra maamaya' 
rano am indagu, “Panginum kano 
ngai' ragitio. 4 Nga gitio noyo ra- 
raa' Ku ondo' mampainono' ra na- 
bantuan ri Aki Kapuuno', ioginio 
raraa' Ku ondo' pasasaron, maa' 
raginio tula ru masuang ulun am- 
punon. ? Balain takamin: Kalo bo 

manginum Aku ra ruu' ru anggur 
saboi ra orou i Ama' tumalimpuun 
mamarinta am paat raginio bagu 
manginum Aku ra ruu' ru anggur 
baguon mabaya' ramuyun.” % Ka- 
lupus ilo narimbai ra rimbai mo- 
ngompor ri Aki Kapuuno', ugar ilo 
ongoi ra bulur Jaitun. 


Manala' i Jisus ra magali' i 
Pitrus Riso 
(Mrk. 14.27-31, Luk. 22.31-84: 
Jua. 13.36-38) 


31 Bagu indagu i Jisus ra maama- 
ya' No rano, “Rondom raiti' niak 
magiru' am manatang kau Raki'. 
Nga binatikan noyo ra Alkitab ra, 
“Potoyon Ku magagalung no am 
domba rano mantutuliar bagu.” 
32 Kaa' malupus Aku bayagon sa- 
guli' intor ra kapatayan, sumigulu 
Aku ramuyun mongoi ra Calilia.” 

33 Indagu i Pitrus ri Jisus, “Iou 
pana bokon no rano manatang 
Rirun, kaa' aku kalo.” 

34 Indagui Jisus riso, “Ilalai', ka- 
lo poyo maningkuluuk manuk tandaa' 


no ra rondom raiti', intalu kono 
pagali' ra kalo nakaulig Raki'.” 

35 Taam i Pitrus, “Ati kulaan min- 
dagu aku ra kalo nakaulig Rirun? 
Matoi aku pana marumar ak Rirun.” 

Ngaangai' maamaya' rano ra 
bokon pana minindagu koson ra- 
gino. 


Makiasi' i Jisus giu' ra 
Gitsimani 

(Mrk. 14.32-42: Luk. 22.39-46) 

36 Bagu i Jisus am maamaya' No 
rano ugar ongoi ra rondo' intok 
ondo' ininggalanan ra Gitsimani. 
Indagu Io risilo, “Panturung kau 

ragiti'. Mongoi Aku pakiasi' .ra 
giu* no.” 3 Inibit ri Jisus i Pitrus 
am karuo anak ri Jibidius. Mangi- 
luk toojo guang ri Jisus am mali- 
manan No kaimboloon. 38 Indagu 
bo i Jisus ra maamaya' No rano, 
“Mangiluk kaga' guang Kutu, ko- 
son matoi pamalimanan Ku. Pagi- 
naa” kano ragiti am pai' kau 
pombolong.” 

9 Jgar i Jisus inggalur koborok 
risilo bagu kubu ra tana' am pa- 
kiasi', “O Ama', amun maalap ak 
painggaluro' sangkir kaimboloon 
ti intor Raki'! Kaa' pai' gagayaa' 
kitaakon Ku, kaa' maya' ra kasa- 
gaan Mu Ama'.” 

@ Kalupus gini, saguli' Io ra talu 
ngaulun maamaya' Nano am ilai' 
No nombolong ilo. Indagu Io ri 
Pitrus, “Kua ra akau talu ti kalo 
makapaginaa mabaya' Raki' saboi 
sanjam ak pana? #Ilalai' min am 
pakiasi' kau koson kalo maratu' 
kau ra pangkinaman. Sotopot no, 
ambiluo minno masaga' mambaal 
ra motopot kaa' kalo gumagaya' 
kau nga paliso ru ulun malawo.” 

42 Saguli" poyo i Jisus ongoi pa- 
kiasi', “O Ama', amun sangkir 
kaimboloon ti kalo maalap ra ing- 
galur, polosoo' Aku manginum no 
maya’ ra kasagaan Mu Ama'.” 
8 Saguli' poyo i Jisus am ilai’ No 
maamaya' No rano nombolong 
ilo poyo saguli'! Matikoolong ilo 
kaga'. 

“T90ndo' poyo i Jisus mining- 
galur risilo am ongoi pakiasi' poyo 
ra kaintalu am nogondo' ak pakia- 
sian nora pagulu ni. #Bagu saguli' 
poyo i Jisus ra maamaya' No rano 
am indagu, “Lakat kapo kia mom- 

bolong am tumangus? Ilai' min! 
Nasuku' noyo paat ra Anak ru 
Ulun ti pataakin ra kuasa' ra ulun 
makatula. # Karat kano, mugar ta- 
kau! Hai' min! lo ondo' mampa- 
taak Raki' nakaratong noyo!” 


Rinakop i Jisus 
(Mrk. 14.43-50, Luk. 22.47-53, 
Jua. 18.3-12) 


47 Liliwa' i Jisus lakat ak poyo 
mindagu, ratong i Judas nabaya' ra 
ulun masuang ondo' nagibit ra 
ilang am lalamba'. Sinusub ilo ru 
tingganai imam Jaudi am tingga- 
nai ru ulun Jaudi rali. 8 Ulun mam- 
pataak no nangaru' noyo rondo’ 
tatandu' ra ulun masuang, kon no, 
“Osoi ondo' ganggalin am alakin 
kuno, ulun raginio noyo uyumon 
min. Rokopo' min Io no.” 

4 Pakasuku' ak i Judas parayus 
io ongoi uma' ri Jisus am indagu, 
“Kaansayan Rirun mangingila'.” 
Bagu ganggali' am alaki' no i Jisus. 

Taam i Jisus, “O rangan, riba- 
ki'!”? 

Paat raginio ulun masuang ma- 
tong am rokopo' nilo i Jisus am 
ikangi' nilo guuto'. 5tSangulun 
maamaya' ri Jisus paakango' no 
ilang am piaso' no talingo ru uli- 
pon ru Tingganai maayo imam 
Jaudi. = Indagu i Jisus riso, “Paang- 
kapo' sagulio' ilang muno, nga 
ngaangai' ulun ondo' manangi- 
lang potoyon ra ilang. 3 Kalo kia 
nakapandai kou ra amun ru ma- 
kiindangan Aku ak ri Ama' Ku, 
mangator lo masuang poyo intor 
ra mopor am ruo ngampulalai ma- 
sundu ondo' riribu suang nilo. 

54 Kaa' amun koson raginio, ati ko- 
son masauk ondo' binatikan ru Al- 
kitab, kon no, baal ragitio maaru' 
pasaukon.” 

S Bagu indagu i Jisus ra ulun 
masuang rano, “Ulun malaat Aku 
kia saboi matong kau magibit ra 
ilang am lalamba' koson mampa- 
rakop Raki'? Moonong orou soroi 
Aku mangila' ra Baloi Tuhan am 
kalo rinakop min Aku. “#Kaa' 
ngaangai' baal ragitio maaru' ma- 
sauk koson mampainono' ondo' 
binatikan ru nabi' rali ra Alkitab.” 

Kalupus gini ngaangai' maama- 
ya' Nano nagiru' nanatang ri Jisus. 


Inibit i Jisus ra Majlis 
Ugama no 
(Mrk. 14.53-65, Luk. 22.54-55, 
63-71: Jua. 18.13-14, 19-24) 


S7 Karakop nilo i Jisus ibito' nilo 
ra baloi ru Tingganai maayo imam 
Jaudi, i Kayapas. Giu' no naginaa 
noyo mangingila' ra Ukum ri Mu- 
sa' am tingganai ru ulun Jaudi ra- 
no. 381 Pitrus nansinok ak intor ra 
maalur. Siminunu' io ri Jisus suku' 
ra baloi ru Tingganai maayo imam 
Jaudi. Subol i Pitrus ra liliut ru 
baloi no am baya' panturung ra 
saujor ru Baloi Tuhan koson maka- 
pandai ra atan kapupusan no. 
59 Tingganai imam Jaudi rano am 
ngaangai' Majlis Ugama no magu- 
yum toojo ra sasi' koson mangki- 
nam mamparuung ri Jisus, maa' 
raginio bagu maalap nilo lo kapa- 
toi. @Kaa' kalo nakaalap ilo ra 
atan-atan sala ri Jisus kabalu' pana 
masuang sasi' nagabau piniau. Pu- 
pus ti mokoondo' ruo ngaulun mi- 


? O rangan, nbaki'!, kaapoam: Kua guat okou ragiti, rangan? 

ninggaar l am indagu, “Ulun ragi- 
tio minindagu, “Lunsayon Ku Ba- 
loi Tuhan no am ralalom talu 
ngoorou baalon Ku saguli'.” ” 

2 Tingganai maayo imam Jaudi 
minigor am indagu ri Jisus, “Ko- 
londo' kia pataamon Mu ra ma- 
nguu' rirun raginii?” 4 Nongkoror 
ak i Jisus. Igondo' poyo I ingganai 
maayo imam Jaudi ti mangkuot 
Riso, “Mansail ra inggalan ri Aki 
Kapuuno' ondo' naayag pambala' 
no ramon, Okou kia Mamamayag 
ondo' sinusub ri Aki Kapuuno', 
ioginio Anak ri Aki Kapuuno'?” 

#4Taam i Jisus, “Rinagu mu no- 
yo: Balain takamin, intor raino 
makakito kau ra Anak ru Ulun no 
manturung ra pamiris ri Aki 
Kapuuno' Ondo' Maayo Kaga' 
Kuasa'. Am makito min lo matong 
ralalom ru gaun giu' ra limbowon!” 

65 Bagu Tingganai maayo imam 
Jaudi ti nampalilak ra bayang nali 
galama' am indagu, “Nagasab Io 
ri Aki Kapuuno'! Raino kalo pana 
maguyum takau ra sasi'. Akau 
ngai' nakaining atan rinagu Nani, 
ra magasab ri Aki Kapuuno'. 
66 Raino atan koson ukum min?” 

67 Taam ilo, “Io ti makasala, moon- 
soi potoyon.” Bagu tiwagi' nilo bu- 
los ri Jisus am lambaa' am ulun ondo' 
nampalapis Riso no Sindagu, “Uli- 
gi' am balai' akai, O1 Mamamayag 
ondo' sinusub ri Aki Kapuuno', osoi 
nampalamba' Rirun!” 

Nagali' i Pitrus ri Jisus 
(Mrk. 14.66-72, Luk. 22.56-62, 
Jua. 18.15-18, 25-27) 


@ Paat i Pitrus nanturung ra li- 
liut ru baloi, ratong sangulun uli- 

pon ruandu' ru Tingganai maayo 
imam Jaudi am indagu, “Okou 
niak nabaya' ri Jisus ulun Galilia 
no!” 

70Kaa' alio' ri Pitrus ra pina- 
guluan nilai no, “Kalo makapan- 
dai aku atan rinagu muni,” taam 
nano. “Paat i Pitrus mingkual 
ra kulobon ru tembok ru baloi 
no, mokoondo' sangulun ulipon 
ruandu' ra bokon nakakito ri Pi- 
trus. Indagu io ra ulun ondo' 
soroi ra giu' no, “Ilain ku ulun 
raginio nabaya' niak ri Jisus ulun 
Najarit i.” 

72Igondo' poyo i Pitrus nagali' 
am indagu, “Magibot aku kalo 
nauligan ku ulun no!” 

73 Kalupus ragini, ulun rano on- 
do" minigor ra giu' i ratong ri Pitrus 
am indagu, “Maaru' okou ti sangu- 
lun intor raginilo. Mauligan mai 
intor ra lalayuk ru ragu muno.” 

74 Bagu pagigibot i Pitrus kon 
no, “Kalo nauligan ku ulun no. 
Amun topot aku po nakaulig ra 
ulun ti, kaluus aku no!” 

Paat raginio niak naningku- 
luuk manuk tandaa' no. 7” Bagu 
kakara' ri Pitrus ragu ri Jisus riso, 
“Kalo poyo maningkuluuk ma- 
nuk tandaa' no, intalu kono 
mindagu ra.kalo makaulig Ra- 
ki'.” Ingkuali Pitrus am sisingut 


nantang]'. 


(Mrk. 15.1, Luk. 23.1-2, 
2 ngai' tingganai imam Jau- 


Pinayma' i Jisus ri Pilatus 
Jua. 18.28-32) 

Paat ra tumawang ngaa- 
di am tingganai ru ulun Jaudi rano 
nambaal ra ragu pupus mamatoi 

ri Jisus. 2 Bangkilo' nilo Io am ibi- 
to' paumaan ri Pilatus, gabenor 
karajaan Roma. 


Pinatayan ri Judas 
(Rin. 1.18-19) 


3Paat i Judas, ondo' nampataak 
ri Jisus ra pantula' No rano, naka- 
kito ri Jisus inukuman ra poto- 
yon, pansagulian bo guang nano. 
Bagu alapo' no ruit pirok no ongo- 
yo' pasagulio' ra tingganai imam 
Jaudi am tingganai ru ulun Jaudi 
rano. “Indagu io, “Makatula aku 
ra nampataak ra ulun kolondo' 
sala saboi inukum lo potoyo'!” 

Kaa' taam ilo, “Pai' ru akai, 
okou nambaal!” 

JPapatiro' ri Judas ruit no ra 
ralalom Baloi Tuhan am iruani' 
no ilo. Bagu ugar io am ongoi sigot 
pantuwo. 

6 Anamo' ru tingganai imam Jau- 
di rano ruit no am indagu, “Ruit ra- 
gitio alig ru raraa'. Maya' ra Ukum 
ri Musa' ruit ragitio kalo moonsoi 
pasubolon ra ralalom kaban pani- 
mungan ra ruit ru Baloi Tuhan ta- 
kau ti.” 7 Bagu pabalio' nilo ruit ni 
ra sampila' tana' ru sangulun 
mambabaal ra rarapu' koson ra in- 
tok pampalabangan ra ulun latok. 
8Ginio nga saboi raino tana' no 
ininggalanan “Tana' Raraa'. 

? Maa' raginio bagu masauk ba- 
la' ri nabi' Jirimia, kon no, “Ala- 
pon nilo ruit pirok talu ngoopor i, 
ginio logo ru ulun Israil pambayar 
ra ulun nampataak ri Jisus i. 1? Am 
ruit no alapon pambabali ra tana' 
ru ulun mambabaal ra rarapu' 


maya' ra susuban ru Tuhan ra- 
ki.” 

Nangkuot i gabenor Pilatus 
ra binaal ri Jisus 
(Mrk. 15.2-5, Luk. 23.3-5, 
Jua. 18.33-38) 


11 Paat i Jisus pinauma' ra gabe- 
nor Pilatus, kuati' Io, “Okou kia 
raja' ru ulun Jaudi?” 

Taam i Jisus, “Rinagu mu no- 
yo.” 12 Kaa' kalo timinaam i Jisus 
ra atan ak panguuan ru tingganai 
imam Jaudi am tingganai ru ulun 
Jaudi rano. 

13 Nga raginio i Pilatus mindagu 
Riso, “Kalo kia norongog Mu ragu 
panguuan nilono Rirun?” 

14Kaa' kalo timinaam i Jisus ra 
rondo' pana ragu, saboi gabenor 
no nangimuag. 


Ukum ra potoyon pinataak 
ri Jisus 
(Mrk. 15.6-15; Luk. 23.13-25; 
Jua. 18.39—19.16) 


15 Moonong masuku' Pangian- 
takan ra Paska, gabenor ti nainda- 
lom mampalabus ra sangulun inaput 
no maya' ra kasagaan ru ulun ma- 
suang rano. tŚPaat raginio mo- 
koondo' sangulun inaput ondo' 
mauligan, inggalan nali i Jisus Ba- 
rabas. Paat ulun masuang rano 
nantitimung, pangkuot i Pilatus 
risilo, “Osoi kasagaan min labusin 
ku ramuyun? I Jisus Barabas kia, 
kaapoam i Jisus ondo' sabiton i 
Kristus?” 18 Napandayan noyo ru 
gabenor ti ra mangusolon tingga- 
nai ru ulun Jaudi rano am ginio 
nga nampataak ilo ri Jisus riso. 

1 Paat 1 Pilatus nanturung ra 
intok panalasayan no, panusub 
andu' nano ra sangulun mongoi 

pambala' riso, kon no, “Pai' no 
latok mangukum riso nga Io ti 
ulun kolondo' sala, nga magalabo 
aku ra inupi kuli ra rondom i intor 
Riso.” 2 Kaa' tingganai imam Jaudi 
am tingganai ru ulun Jaudi rano 
nanusuk ra ulun masuang koson 1 
Barabas palabuson am i Jisus po- 
toyon. 21 Pangkuot i Pilatus risilo, 
“Osoi kia intor ra ruo ngaulun ti 
kitaakon min palabuson ku ramu- 

n?” 

“I Barabas,” taam nilono. 

22 “Koson poyo raginio, atan kia 
baalon ku ri Jisus ti ondo' sabiton 
i Kristus?” kon ri Pilatus risilo. 

“Salipo' lo,” kon ru ulun ma- 
suang no. 

2 Kon poyo i Pilatus, “Atan kia 
sala ondo' binaal Nati?” 

Bagu giminolok ilo, “Salipo' Io.” 

2% Paat kalimani' ri Pilatus ra ko- 
londo' onong no mingkotog mam- 
baal raginio am ra ulun masuang 
rano maaru' lumunsai, alapo' no 
timug am bagui' no kalindu' nano 
am indagu, “Kolondo' tayar ku ra 
pinatayan Nano, akau ak ra kandoi.” 

25 Ngaangai' ru ulun rano timi- 
naam, “Polosoo' noyo akai am 
anak mai rano balasin ukumin 
nga ra pinatayan Nano.” 

26 Bagu palabuso' ri Pilatus i Ba- 
rabas, am susubon no saujor rali 
mampalapos ri Jisus am pataakin 
no risilo ra salipon. 


Nagasab saujor Roma rano 
xi Jisus 
(Mrk. 15.16-20; Jua. 19.2-3) 
27 Kalupus ragini, ibito' ru saujor 
Roma rano i Jisus mongoi subol ra 
istana ru gabenor, am ngaangal' 

saujor rano timung liput ri.Jisus. 
28 Aluso' nilo bayang ri Jisus am 
pambayango' ra bayang :maawar 
malia'. 2? Pambaal ilo rondo' ka- 
raun intor ra bulisang makaruui 
am pasampako' nilo ra ulu ri Jisus. 
Saujor rano niak nangani' Riso 
rondo' tataun ra kalindu' pamiris 
nano am igugulatur ra pinaguluan 
Nano am pagasab Riso, “Tabi', ra- 
ja' ru ulun Jaudi!” kon nilo. XTi- 
wagi' nilo am alapo' nilo tataun 
no bagu palambaa' ra ulu ri Jisus. 
31Kalupus ilo nagasab aluso' nilo 
bayang maawar no am pasulungo' 
saguli' bayang galama' ri Jisus. Ba- 
gu ibito' mingkual nilo 1 Jisus ra 
ongoyon salipo'. 


Sinalip i Jisus 
(Mrk. 15.21-32, Luk. 23.26-43, 
Jua. 19.17-27) 


2 Paat ilo mingkual, kauma' ni- 
lo sangulun intor ra pekan Kirini 
ininggalanan i Simon. Jinajalan io 
ti mansaan ra salip ri Jisus. 3 Su- 
ku' ilo ra rondo' intok ondo' 
ininggalanan ra Golgota, arati' no, 
Intok kuapak”. 3#Giu' no pinai- 
num nilo i Jisus ra rau' ru anggur 
naratok ra tatapis ondo" mapait 
kaga'. Kaa' kakinami' no ak ginio, 
marara' bagu lo manginum. 

35 Bagu salipo' i Jisus ru saujor 
rano am tatayaro' nilo bayang No 
ra magugundi galing. 39Kalupus 
raginio panturung am tamungi' 
nilo lo..3” Rasawat ru salip Nano 
pinolokot rondo' papan ondo' bi- 
natikan ra, “Gitio noyo i Jisus, 
raja' ru ulun Jaudi.” 4 Nababaya' 
ri Jisus sinalip nilo ruo ngaulun 
mantatakou, sangulun sinalip ra 

tampilon ra pamiris am ra sangu- 
lun sinalip tampilon ra kait. 

9 Ulun rano ondo' mansail ra 
intok ti mamisik ra ulu am maga- 
sab ri Jisus, kon nilo, ® “Ragu Mu, 
'Lunsayon Ku Baloi Tuhan am 
baalon Ku saguli' buoi kataluan': 
Amun Anak Kou ri Aki Kapuuno', 
ibayag no galama' am tuun ra 
salip no!” 

Koson niak ra tingganai 
imam Jaudi, mangingila' ra Ukum 
ri Musa' am tingganai ru ulun 
Jaudi rano magasab ri Jisus, kon 
nilo, “Ulun bokon bayagon no, 
kaa' lo galama' kalo maalap no! 
Sala' ka kia Io ti raja' ru ulun 
Israil? Amun raino ti tumuun Io 
ra salip ti mangintopot akai Riso. 
8o ti malansan ri Aki Kapuuno' 
am rokoon no, “Anak Aku ri Aki 
Kapuuno”. Moonsoi ilai' takau 
bayagon Io kia ri Aki Kapuuno'.” 

“4 Mantatakou ra sinalip rano 
pana nangiis Riso. 


Pinatayan ri Jisus 
(Mrk. 15.33-41, Luk. 23:44-49, 
Jua. 19.28-30) 


4 Paat tanga' ru orou, buoi talu 
nganjam pagun no liminondom. 
4 Paat jam katalu ra mamai', 
golok i Jisus ra bolos.mosongou, 
“Eli, Eli, lema sabakhtani?” Arati' 
no, “O Aki Kapuuno', O Aki 
Kapuuno', kua iruani' Mu Aku?” 

4 Kuukula' ngaulun ondo' mi- 
nigor ra giu' no nakaining ra golok 
nano am indagu, “Nampiau lo ra 
nabi' Ilia!” @Sangulun intor risilo 
no pasimbul ongoi pangalap ra 
busak ru karang ondo' kalo moko- 
tog. Bagu pososopo' no ra ruu' ru 

anggur mataris, pasusuko' no ra 
sambanis tataun malumot ondo' 
maawar am pasuuo' no ri Jisus. 

4Kaa' indagu ulun ra bokon 
rano, “Pai' poyo, ilai' takau galing 
amun ru matong i nabi' Ilia ma- 
mayag Riso!” 

90 ]sondo' poyo i Jisus gimino- 
lok, am kaampus bagu painawo 
Nano. 

51Tabir ondo' pinatair ralalom 
Baloi Tuhan napiruo kalilak intor 
ra rasawat suku' ra ragana'. Tana' 
ti nauyog am bulur batu rano 
nangapilang. 3?Lobong rano na- 
ngaukab am masuang ulun ri Aki 
Kapuuno' ondo' minatoi rali bi- 
nayag saguli'. 3 Ingkual ilo intor 
ra lobong rano am nalupus i Jisus 
binayag saguli', ongoi ilo ra Jiru- 
salim am giu' no masuang ulun 
nakakito risilo. 

94 Tingganai ru saujor am saujor 
rano ondo' nantamung ri Jisus ni 
nalaa' ilo kaga' paat ilo nakakito 
ra tana' ti nauyog am ngaangai' 
ondo' nasauk ni am bagu indagu, 
“Motopot toojo lo ti Anak ri Aki 
Kapuuno'!” 

5 Mokoondo' masuang niak 
ruandu' ondo' nagilong intor ra 
maalur. Ilo ti minaya' ri Jisus in- 
tor ra libung ru Galilia am nang- 
indangan Riso. “Talu ngaulun 
intor risilo ti am i Maria Magdali- 
na, i Maria ina' ri Jakubus am i 
Jusup, am andu' ri Jibidius. 


Nampalabangan ri Jisus 
(Mrk. 15.42-47: Luk. 23.50-56: 
Jua. 19.38-42) 


37 Paat ra palunggai', sangulun 
ra maamaya' ri Jisus intor ra pe- 

kan Arimatia ondo' ininggalanan 
i Jusup minatong. 3Uma' io ri 
Pilatus am kitaako' no bangkai ri 
Jisus. Bagu panusub i Pilatus ko- 
son bangkai no pataakin riso. 
5 Alapo’ ri Jusup bangkai no am 
kulumputo' no ra konoon kuma- 
las ondo' baguon. @Pabantaa' no 
bangkai ra lobong nano galama' 
ondo' bagu kopongo kinalian ra 
bulur batu. Bagu luiro' ri Jusup 
batu maayo pangangangob ra 
luang ru lobong no am ugar. 61I 
Maria Magdalina am i Maria ra 
bokon no soroi manturung ma- 
maar ra lobong no. 


Nantamung saujor rano ra 
lobong ri Jisus 


62 Suabon no, paat ra orou Sa- 
bat, tingganai imam Jaudi am 
ulun tayar Parisi rano uma' ri 
Pilatus 3 am indagu, “Tuan, ma- 
kara! mai paat magagabau no 
naayag, nakaindagu lo kon no, 
“Malupus kataluan bayagon Aku 
saguli'. #4#Panusub ra saujor mu 
rano mantamung toojo ra lobong 
no buoi kataluan. Maa' raginio 
maamaya' No rano kalo manta- 
kou ra bangkai no bagu mindagu 
ra ulun, “Binayag Io no saguli' 
intor ra kapatayan. Nga amun 
makapantakou ilo ra bangkai no, 
mumpara' bo abau tunungon ni- 
lo ra ulun intor ra abau nilo 
ragili.” 

65 Ragu ri Pilatus risilo, “Ongoi 
no am ibito' saujor rano am ta- 
mungi' tojojo lobong no.” 

66 Bagu ongoi ilo ra lobong i am 
tatandui' nilo kulobon no koson 
mapandayan amun linuir angob i 

am poyo paayano' nilo saujor ra- 
no mantamung ra kulobon no. 


Linuatan ri Jisus 
(Mrk. 16.1-10; Luk. 24.1-12; 
Jua. 20.1-10) 


2 Pakasail ra orou Sabat, 

paat tumawang ra orou 
minggu', i Maria Magdalina am i 
Maria ra bokon ongoi pagilong ra 
lobong no. ? Bagu uyog tana! ti ra 
makalalaa' am sangulun masun- 
du timinuun intor ra Ssuruga', 
nampaluir ra batu pangangob ra 
lobong am panturung ra rasawat 
no. 3 Baal ru masundu no koson ra 
ganit am bayang no mapulak ko- 
son ra kanawai. “Saujor rano na- 
laa' kaga' saboi nonontol am baal 
nilono koson ra bangkai. 

SIndagu masundu no ra ruan- 
du' rano, kon no, “Pai' kau kalaa'! 
Nakapandai aku maguyum kau ri 
Jisus ondo' sinalip i. #Kalio Io 
ragiti, liminuat noyo koson ra ri- 
nagu Nali. Ibok am ilai' intok na- 
pabantaan Riso no. 7 Ribaki' ugar 
no raino am balai' maamaya' No 
rano, “Liminuat Io intor ra kapa- 
tayan, am raino sumigulu Io intor 
ramuyun mongoi ra Galilia. Giu’ 
no makakito kau Riso.’ Karaa' 
atan rinagu ku ramuyun ti.” 

8Kabalu' pana naansukan ilo 
nalaa' pi bo kakaga' am bagu in- 
dibok ingkual intor ra lobong no 
am simbul ilo ongoi pambala' ra 
maamaya' No rano. 

9 Bagu pulusat ri Jisus uma' ra 
ruandu' rano am indagu, “Kaan- 
sayan Ku ramuyun.” Minggaar ilo 
Riso guut ra kalayam Nano am 


t 


samba Riso. 10 “Pai' kano kalaa', 

ragu ri Jisus risilo, “Ugar kano 
susubo' pabukat Ku rano mongoi 
ra Galilia, am giu’ no makakito ilo 
Raki'.” | 


Tunung ru saujor rano 


I! Taatanga' ruandu' rali mara- 
yus mugar, kuukula' saujor ondo' 
nantamung ra lobong i, saguli' ra 
bandar Jirusalim am pambala' ra 
tingganai imam Jaudi rano ra 
ngaangai' ondo' nasauk ni. 1? Ba- 
gu tingganai imam Jaudi rano 
nantitimung ra tingganal ru ulun 
Jaudi rano am mangatang ilo ma- 
ngani" ra ruit masuang ra saujor 
rano, 13bala' nilo, “Pambala' kau 
toojo, ra paat akau nombolong i 
maamaya' No rano minatong 
pantakou ra bangkai no. 14 Akau 
kalo pana magalabo ra potoyon 
amun makaining gabenor no ra 
baal ragitio, paintopoton mai io 
no.” 

15 Alapo' ru saujor rano ruit no 
am gagayaa' nilo susuban ru ting- 

ganai rano. Am ginio niak paba- 
laan ru ulun Jaudi saboi raino. 


Minuma' i Jisus ra 
maamaya' rano 
(Mrk. 16.14-18, Luk. 24.36-49, 
Jua. 20.19-23, Rin. 1.6-8) 


16 Koopor am rondo' maamaya' 
ri Jisus no minongoi ra bulur ru 
Galilia ondo’ intok binilinan ri 
Jisus risilo. 1? Paat nakito nilo i 
Jisus samba ilo Riso, ondo' pana 
kuukula' ngaulun intor risilo kalo 
nangintopot toojo. 18Inggar i 
Jisus risilo am indagu, “Ngaangai' 
kuasa' ra suruga' am ra tana' ti 
pinataak noyo Raki'. 1? Ongoi ra 
ngaangai' bulu ra tikop-tikop ru 
tana' ti am sauko' ilo no ra maa- 
maya' Ku. Riwo' ilo no ralalom 
inggalan ri Ama', Anak, am 
Ambiluo ri Aki Kapuuno'. 2? Am 
ilaa' ilo ti mampagagaya' ra atan 
ondo' panusuban Kuli. Am ka- 
raa', soroi Aku mabaya' ramuyun 
saboi pamupusan ru tana' ti.” 


Tanou Moonsoi 
pinasaboi ri 


MARKUS 


Pasiguluon 


Tanou Moonsoi pinasaboi ri Markus tumalimpuun ra pambalaan: “Gitio 
noyo talimpuun Tanou Moonsoi, i Jisus Kristus, Anak ri Aki Kapuuno”. 
Ralalom Tanou Moonsoi ti pinakito ra | Jisus sangulun ondo' masuang binaal 
am makakuasa'. Kuasa' Nano makito ra lo nangila' , ra lo nampagiru' ra riwato 
rano am ra lo nangampmn ra tula ru ulun. Nampakito i Jisus ra lo galama' 


“Anak ru Ulun” ondo' mampataak ra painawo Nano, maa' raginio makalabus 
ulun intor ra tula. 

Tunung intor ri Jisus ralalom Kitab ragitio pinasaboi ra tootopot makabun- 
duk ra guang. Binaal Nali kinaatang toojo intor ra rinagu am pangilaan Nali. 
Nopongo pasiguluon ra mariwa' intor ri Juanis Mampariu', pampariwan am 
poyo pangkinaman ri Jisus, Kitab Markus ti marayus pantunung ra kandoi ri 
Jisus ra pamabasan am pangilaan Nano. Buoi-kabuoi makarati' maamaya' ri 
Jisus rano Riso, kaa' pantula' No rano mantula' poyo Riso. Bab ra pupus 
mantunung ra kasaukan paat ra minggu’ pupus ru bayag ri Jisus ra tana' ti, 
mulu' poyo nanalipan am linuatan Nali intor ra kapatayan. 

Karuruo tayar pupus ondo' pinasubol ra tatandu' kurungan maayo [ ], 
karaan sala' ka binatikan ru mamamatik ra Kitab Markusti, kaa' ulun ra bokon. 


Suang 

Panalimpuunan 1.1-13 
Kandoi ri Jisus ra libung ru Galilia 1.14— 9.50 
intor ra Galilia mongoi ra Jirusalim 10.1-52 
Minggu' pupus ra Jirusalim am liliut no 11.1--15.47 
Linuatan ri Jisus 16.1-8 


Tinalangan am nangayangan ri Jisus ra Suruga' 16.9-20 

Tanou pinasaboi ri 
Juanis Mampariu' 
(Mat. 3.1-12, Luk. 3.1-18: 
Jua. 1-19-28) 


1 Gitio noyo talimpuun Tanou 
Moonsoi, i Jisus Kristus, Anak 
ri Aki Kapuuno'/ ?Tanou ti ko- 
son ra binatikan ru nabi' Jisaya, 
kon ragino, 
“ “Gitio noyo ulun sinusub 
Kutu,” kon ri Aki Kapuuno', 
“Ulun sinusub kutu, 
magulu io Rirun, 
maa' raginio mambaal io 
ra ralan Mu.’ 
3 Makaulun mampipiau giu' ra 
intok masiluk, 
“Pongoono' noyo ralan ru 
Tuhan, 
baniso' noyo pansailan 
Nano.” ” 

4Koson ra binatikan no, no- 
gondo' niak i Juanis Mampariu' 
siminila' giu' ra intok masiluk. 
Mampariu' ra ulun rali am mam- 
pabala' ra tanou ri Aki Kapuuno',” 
ragu no, “Talikur kano intor ra tula 
minno am pakiriu' kano am am- 
punon kau bo ri Aki Kapuuno'.” 
5 Masuang ulun intor ra Judia am 
bandar Jirusalim minongoi pang- 
kirongog ri Juanis am liliwa' nilo 
nangakun ra tula nilo, riwon ilo ra 
Sungoi Jordan. 

6 Binayang ri Juanis binaal intor 
ra bulu ru unta am abot nano 
kungkung. Akanon nano gapu' 
am ruu' ru maningot. 7 Gitio noyo 
ondo' pinabala' nali, “Mopongo 
aku, matong poyo sangulun on- 
do' maayo kaga' kuasa' ka aku. 
Mamugal ra kaputan ru kasut 
Nano pana kalo maaya' aku. 8Ri- 





Intok masiluk (1.4) 


4 Ralalom kuukula' naskah nakalair kolondo" “Anak n Aki Kapuuno'”  Kuukula' naskah nakalarr kolondo'- 


Mampanu' ra ulun rali 

won takamin ra timug, kaa' Io 
mampariu' ramuyun ra Ambiluo 
ri Aki Kapuuno'.”” 
Nampariwan ri Jisus 
(Mat. 3.13-17: Luk. 3.21-22) 


9 Paat ragili ratong i Jisus intor 
ra pekan Najarit, libung ru Galilia, 
am riwo' Io ri Juanis ra Sungoi 
Jordan. 10 Paat lo minasak intor ra 
sungoi i, makito No ra limbowon 
pabulowou am Ambiluo ri Aki 
Kapuuno' timinuun Riso koson ra 
susuit asang. "!Kalupus ragili, 
morongog bolos ri Aki Kapuuno' 
mambala', “Okou noyo Anak Ku- 
tu ondo' tagamin Ku, maansayan 
Aku Rirun.” 


Nangkinaman ri Jisus 
(Mat. 4.1-11: Luk. 4.1-13) 


12 Kopongo ragili, indibok Ambiluo 
ri Aki Kapuuno' nanhgaak Riso 
mongoi ra agis limayak. 13 Mina- 
yan Io ra giu' buoi apat ngoopor 
ngoorou, kininaman Io ru Tingga- 
nai ru riwato. lo soroi ra giu' am 
nagiantanga' ra maayag masigo 
am masundu rano nangindangan 
Riso. 


Nampiau i Jisus ra apat 
ngaulun mangimpait 
(Mat. 4.12-22: Luk. 4-14-15, 5.1-11) 


14 Kalupus i Juanis rinakop, ra- 
tong noyo i Jisus ra Galilia pam- 
pasaboi ra Tanou Moonsol intor 
ri Aki Kapuuno'. BRagu No, 
“Paat nano naukop noyo, i Aki 
Kapuuno' tumalimpuun mama- 
rinta. Talikur kano intor ra tula 


< Ambiluon Aki Kapuuno': Harfiah Ambiluo Matulas. 4 


Pamanntaan ri Aki Kapuuno' 

minno am pangintopot kano ra 
Tanou Moonsoi ti!” 

16Paat ri Jisus nangkiralan 
mansusug ra Tasik Galilia, kaki- 
to No ruo ngaulun mangimpait, 
i Simon am i Andrias magaka'. 
Namparambat ilo. WIndagu i 
Jisus risilo, “Ibok, baya' kano 
Raki', am ilaan takamin mang- 
kimait ra ulun maya' Raki'.” 
1]ruani' nilo ayuk rambat nilo- 
no am baya' Riso. 

19 Pakasail ayuk koborok i Jisus, 
ila! No i Jakobus am i Juanis, 
anak ilo ri Jibidius. Taatanga' ilo 
mamuna' ra ralo ralalom ru pa- 
rau. @Nalingas i Jisus nampiau 
risilo maya' Riso. Am iruani' nilo 
ama' nilono, i Jibidius, ondo' soroi 
ra parau, nababaya' ra ginajian 
rano, am baya' ilo ri Jisus. 


Ulun sinubol ru riwato 
(Luk. 4.31-37) 


21 Pakasuku' i Jisus am maama- 
ya' rano ra pekan Kapirnaum. 
Paat ra orou Sabat sumunu' no, 
mumpos 1 Jisus ra baloi sambaya- 
ngan am tumalimpuun mangila'. 
2 Ulun ondo' mangkirongog Riso 
mangimuag ra pakuan No mangi- 
la, nga lo mangila' makakuasa', 
sala' ka koson ra mangingila' ra 
Ukum ri Musa! rano. 

2 Paat ragili, sangulun ondo' 
sinubol ru riwato minumpos ra 
baloi sambayangan am pompogo- 
lok. % Kon no, “Atan kia kitaakon 
Mu ramon, O Jisus, ulun Najarit? 
Masaga' Kou kia mamuso ramon? 
Napandai aku osoi Kou: Okou no- 


1 Aki Kapuuno' tumalumpuun mamannta, Harfiah 

yo ulun sinusub ondo' binantu! ri 
Aki Kapuuno'!” 

25 Inggalari' ri Jisus riwato no, 
kon No, “Pongkoror am ingkual 
no intor ra ulun ti!” 

26 Ugoogogo' ru riwato no inan 
ru ulun no. Pompogolok io liliwa' 
ingkual intor ra inan ru ulun i. 
27 Ngaangai' ru ulun nangimuag 
saboi mindagu ilo rondo' am bo- 
kon, “Atan kia nua' gitio, rondo' 
pangilaan nakabagu? Ulun ti ma- 
kakuasa' mampagiru' ra riwato am 
gumagaya' ilo ra susuban Nano!” 

28 Tanou ri Jisus ti matasik na- 
katabual ra ngaangai' libung ru 
Galilia. 


Namabas i Jisus ra 
ulun masuang 
(Mat. 8.14-17, Luk. 4.38-41) 


2 Iruani' ri Jisus am maamaya' 
No rano baloi sambayangan no 
am parayus ongoi ra baloi ri Si- 
mon am Andrias. I Jakobus am 
i Juanis minaya' risilo. @Iwan 
ruandu' ri Simon botoi-botoi nga 
mansalom. Kakasaboi nilo ra giu', 
pambala' ilo mataki' ra baabaal 
nano ri Jisus. 3! Ongoi Io ra intok 
ru ruandu' no, guuto' No kalindu' 
nano am sukalo' No. Kairu' bagu 
salom nali am kalo nabuoi mino- 
ngoi io pansulung risilo. 

#210 palunggai', nokotolop no- 
yo mato ru orou, ngaangai' ulun 
marualan am sinubol ru riwato 
pinauma' nilo ri Jisus. 3 Ngaa- 
ngai' ulun namagun ra pekan no 
kumuriulu-ulu ra lisar ru baloi no. 
% Masuang ulun ondo' nansali- 


“ maalap Mu aku ra babas: Maya' ra kaulayan ru ugama 
sumamba n Aki Kapuuno' ra baloi sambayangan. 

nut maruol binabas No am nam- 
pairu' lo ra masuang riwato. Ing- 
galari' No riwato rali mindagu 
nga nakaulig ilo Riso. 


Nambala' i Jisus ra Tanou 
Moonsoi giu' ra libung 
ru Galilia 
(Luk. 4.42-44) 


35 Suabon no, maar matawang, 
luat i Jisus am ongoi ra lisar ru 
pekan. Minongoi Io ra intok ma- 
siluk nga makiasi' lo ra giu' no. 
3 Kaa' i Simon am rangan no rali 
naguyum Riso. 3”Pakatuum ilo 
Riso indagu ilo, “Ngaangai' ru 
ulun maguyum Rirun.” 

#Taam Io, “Ibok kano ongoi 
takau ra pekan ra bokon rano on- 
do' libung ru gitio. Nga giu' no 
pana, musiti' mampabala' Aku ra 
Tanou Moonsoi, nga ginio ra Aku 
minatong!” 

3 Ugar Io bo ra tikop-tikop ru 
Galilia. Pambala' lo ra Tanou 
Moonsol ralalom ru baloi samba- 
yangan rano am mampagiru' Io ra 
riwato. 


Namabas i Jisus ra sangulun 
makamaruol ra kungkung 
ra maaja' 

(Mat. 8.1-4: Luk. 5.12-16) 


@Sangulun ondo' makamaruol 
ra kungkung ondo' maaja' minu- 
ma' ri Jisus. Ulun no minigulatur 
am indagu, “Amun masaga' Kou, 
maalap Mu aku ra babas.”” 

4 Makaasi' i Jisus ra ulun no! 
Pokopoo' No kalindu' Nano ra 
ulun no liliwa' No mindagu, 


Jaudi maruol ragıtıo mangkinibit ra ulun kalo maaya' 
Makaasi': Kuukula' naskah nakalanr: sumangit. 


MARKUS 1,2 


ZA 





Baloi ru ulun Jaudi (2.4) 


“Maansayan Aku, kababas no!” 
42 Paat ragili niayuk maruol nano 
nairu' am ulun no nababas noyo. 
43 Susubo' bo ri Jisus ulun i mugar 
am pinson No bilini', #“Karaa', 
pai' pantunung ra nasauk ragitio 
ra osoi-osoi ayuk pana, kaa' ongoi 
no ra imam Jaudi am polosoo' io 
mangiou ra okou nababas noyo. 
Malupus raginio, patalango' noyo 
taak sumugut ra parinta ri Musa', 
koson mapaintutun ra ulun ra 
okou ti raino nababas noyo.” 

4 Kaa' ulun no minugar am 
mantuutunung ra ati-ati ayuk ra 
io ti binabas noyo. Sabol i Jisus 
kalo bo makaumpos mintalang ra 
ati ayuk pekan. Nongkoror Io ak 
ra intok masiluk am ulun intor ra 
ati-ati minatong Riso. 


Namabas i Jisus ra sangulun 
kalo makalulu' 
(Mat. 9.1-8: Luk. 5.17-26) 


Tauli, kuukula' ngoorou buoi, 
paat i Jisus minatong saguli' 
ra pekan Kapirnaum, nakasuku' 


noyo tanou ra lo soroi ra baloi. 
2Ratong noyo ulun kumuriuju- 
ulu saboi kolondo' intok ngaa- 
ngai' ru kulobon pana. Buubuat 
No mampasaboi ra Tanou Moon- 
soi risilo, 3 mokoondo' apat ngau- 
lun matong namandas ra ulun 
kalo makalulu'. #Kaa' kalo ma- 
kainggar ilo Riso nga masuang ka- 
ga' ulun no. Bagu, sukiapo' nilo 
taap ru baloi tuma' ri Jisus no am 
patuuno' nilo namandasan ra 
ulun no. 3 Paat i Jisus magilong ra 
nangintopot ilo toojo, indagu lo 
ra ulun marualan no, “Anak Ku, 
tula muno inampun noyo!” 

6Kaa' mokoondo' niayuk kuu- 
kula' ngaulun mangingila' ra 
Ukum ri Musa' nantuturung ra 
giu' i,.mampaguang ilo, 7 “Kua 
indagu lo koson raginio? I Aki 
Kapuuno' ayuk galama' maka- 
kuasa' mangampun ra tula! Ma- 
gasab Io ri Aki Kapuuno'!” 

8Paat ragili niak napandayan ri 
Jisus ra ilo mampaguang koson 
raginio, bagu indagu Io risilo; 

“Kua pampaguang kau koson ra- 
ginio? ? Ati poyo matasu', minda- 
gu ra ulun kalo makalulu' ti, “Tula 
muno inampun noyo,” kaapo am 
mindagu riso, “Tirong no, kaya- 
ngo' noyo tilam muno am ugar’? 
10 Kaa' mapainono' Aku ramuyun 
ra tana' ti ra Anak ru Ulun maka- 
kuasa' mangampun ra tula.” In- 
dagu Io ra ulun kalo makalulu' no, 
11 “Tirong, kayango' tilam muno 
am uli' no ra baloi muli!” 

12 Am liliwa' ru ulun ngaangai' 
no magilong ra ulun kalo makalu- 
lu' no, timinirong am kayango' 
no tilam nano am ingkual. Nangi- 
muag ilo kaga', bagu nongompor 
ilo ri Aki Kapuuno', ragu nilo, 
“Kalo poyo igondo' takau pakaki- 


to ra nasauk koson ragitio!” 


Nampiau i Jisus ri Liwi 
(Mat. 9.9-13: Luk. 5.27-32) 

13 Kopongo ginio ongoi poyo i 
Jisus ra kiing ru Tasik Galilia, am 
ulun masuang matong Riso. Ma- 
ngila' Io bo risilo. 14 Tauli, paat Io 
nansail ragitio, kakito No sangu- 
lun mampalulur ra sukai, inggalan 
nano i Liwi, anak ri Alpius. Nan- 
turung io ra Jamin ru sukai am in- 
dagu bagu i Jisus riso, “Baya' no 
Raki'!” Bigor i Liwi am baya' Riso. 

15 Tauli, paat i Jisus am maama- 
ya' No rali nangakan giu' ra baloi 
ri Liwi£ masuang mampalulur ra 
sukai am ulun ondo' karaan ra ma- 
laat giminulung. Masuang niayuk 
intor risilo minaya' ri Jisus. 16 Paat 
ru mangingila' ra Ukum ri Musa' 
intor ra tayar Parisi nakakito ra i 
Jisus giminulung ra ulun mampa- 

lulur ra sukai am ulun ondo' ka- 
raan ra malaat rano, pangkuot ilo 
ra maamaya' No rali, “Kua gulung 
lo ra mampalulur ra sukai am ulun 
ondo' karaan ra malaat rano?” 

17 Nokorongog i Jisus am inda- 
gu risilo, “Sala' ka ulun maligag 
makibabas, kaa' ulun marualan. 
Aku minatong sala' ka mampiau 
ra ulun ondo' moonsoi rokoo- 
koon, kaa' ulun ondo' karaan ra 
malaat.” 


Pangkuatan ra mampali 
(Mat. 9.1417; Luk. 5.33-39) 


18Paat rondo" orou ru maama- 
ya' ri Juanis Mampariu' am ulun 
tayar Parisi rali mampali, ratong 
ulun rali am pangkuot ri Jisus, 
“Kua ra maamaya' ri Juanis Mam- 
pariu' rano am maamaya' ru ulun 
tayar Parisi rano mampali, kaa' 
maamaya' Mu rati kalo?” 

19Taam i Jisus risilo, “Maka- 
pampali kia rangan ru ungkuyon 
uatin rano paat mabaya' io risilo? 
Buoi ru uatin no mabaya' risilo 
kalo makapampali ilo. ? Kaa' paat 
nano masuku' uatin no ongoyon 
alapo' intor risilo, am paat raginio 
ilo makapampali. 

21Kolondo' sangulun pana ma- 
paangkup sabinsang konoon ba- 
guon ra bayang lairon, nga amun 
koson raginio pangangangkup no 
mampalilak ra lairon no. Bagu gu- 
mayo lilak nano. 2 Koson niayuk 
kolondo' sangulun pana mambuli 
ra ruu' ru anggur baguon ralalom 
ru kantungan kungkung lairon. 
Nga amun koson raginio ruu' ru 
anggur no mampalilak ra kantu- 


8 gu" ra balot n Liwi; kaapoam: giu’ ra balot Nano (ogmuo balo ri Jisus). 


MARKUS 2, 3 


ngan kungkung no, suku' ruu' ru 
anggur am kantungan kungkung 
karuuruo patirin. Kaa' ruu' ru 
anggur ondo' baguon no maaru' 
buliin ra ralalom ru kantungan 
kungkung baguon poyo.” 


Pangkuatan ra orou Sabat 
(Mat. 12.1-8: Luk. 6.1-5) 


23 Paat rondo' orou Sabat, ugar 
i Jisus ra umo ru gandum. Am 
paat ilo marapas, maamaya' No 
rano nantipu' ra kawa' ru gan- 
dum. “Indagu bo ulun tayar Pa- 
risi rali Riso, “Ilai'! Kua pambaal 
ilo ra ondo' inggalarin ru Ukum 
ri Musa' ra orou Sabat?” 

#3 Taam No risilo, “Kalo poyo 
kia igondo' kau pambasa' atan bi- 
naal ru raja' Daut, paat ra io am 
maamaya' no rali nakayaan ra 
akanon? 26 Am minumpos io ra Ba- 
loi Tuhan, paat i Abiatar nasauk ra 
Tingganai maayo imam Jaudi, am 
nangakan io ra ruti' pasulungon ri 
Aki Kapuuno' no. Maya' ra Ukum 
ri Musa' osoi pana kalo makaakan 
ra ruti' ti, ondo' ayuk am imam 
Jaudi rali, kaa' nangani' io poyo ra 
maamaya' no rano.” 

27 Bagu i Jisus minindagu risilo, 
“Orou Sabat ti binaal koson pa- 
taakon ra ulun, am sala' ka ulun 
binaal koson pataakon ru orou 
Sabat. #Ginio ra Anak ru Ulun 
pana, manguasa' ra orou Sabat.” 


Ulun ondo' minatoi satata' 
ra longon nali 
(Mat. 12.9-14: Luk. 6:6-11) 


Tauli umpos poyo i Jisus ra 
baloi sambayangan. Giu' i mo- 
koondo' sangulun ondo' minatoi 

satata' ra longon nano. ? Mangu- 
rio toojo ulun rali ri Jisus, insan ru 
mamabas Io ra ulun paat ra orou 
Sabat, maa' raginio mauuan nilo 
Jo. 3 Indagu i Jisus ra ulun minatoi 
satata' ra longon no, “Ibok ragiti!” 
#Tauli pangkuot lo risilo, “Ati kia 
rondo' maaru' baalon takau ra 
orou Sabat, mambaal ra moonsoi 
kaapoam malaat, mangampin ra 
painawo ru ulun, kaapoam ma- 
matoi ra ulun?” 

Kaa' ilo no nongkoror ayuk. 
5 Mongoror lo risilo nga maruol 
guang Nano, kaa' mangiluk Io ra 
mokotog ulu nilo. Indagu Io bo ra 
ulun no, “Patutuyo' noyo longon 
muno!” Am patutuyo' ru ulun no 
longon nano, am kapali' bo. 6 Ing- 
kual noyo bagu ulun tayar Parisi 
rali am ongoi ilo simpung ra ulun 
tayar Irodis mangatang koson 
mamatoi Riso. 


Ulun masuang kiing ru 
Tasik Galilia 

7Tauli i Jisus am maamaya' No 
rano mininggalur ongoi ra ma- 
maar ra Tasik Galilia, am ma- 
suang ulun intor ra libung ru 
Galilia sumunu' Riso. Am niayuk 
intor ra Judia, 3 bandar Jirusalim, 
libung ru Idumia, tampilon sira- 
ngon ru Sungoi Jordan, am bandar 
Tirus am Sidon. Masuang timi- 
nuum Riso nga nokorongog ilo no 
ra ngaangai' binaal Nano. ? Susu- 
bo' No maamaya' No rali manga- 
lap ra rondo' parau sakayan No 
nga masuang toojo ulun, maa' ra- 
ginio kalo mapanjit lo. Nga ma- 
suang ulun binabas Nano, am 
masuang poyo marualan mampi- 

pisi' nga masaga' kumambong Ri- 
so. 1! Pakakito Riso ulun sinubol 
ru riwato rali, pakakubu ilo ra 
pinaguluan Nano am mompogo- 
lok ilo, “Okou ti noyo Anak ri Aki 
Kapuuno'.” 

12 Kaa' inggalari' No ilo ra kalo 
mambala' ra osoi Io. 


Nampili' i Jisus ra mopor am 
ruo ngaulun maamaya' No 
(Mat. 10.1-4: Luk. 6.12-16) 


13 Tauli pagaloi i Jisus ra tam- 
pak ru bulur. Piawo' No ulun ka- 
sagaan No rali am ratong ilo Riso. 
14 Pilio' No mopor am ruo ngau- 
lun” mamarangan Riso am susu- 
bon No ilo mampasaboi ra Tanou 
Moonsoi, Pam aniin No ilo ra 
kuasa' mampagiru' ra riwato. 

16 Koopor am ruo ngaulun pini- 
li' Nano ilo ginio: 1 Simon (ondo' 
ininggalanan ri Jisus ra i Pitrus), 
17i Jakobus ilo magaka' ri Juanis 
anak ri Jibidius (ilo ruo no ining- 
galanan No ra i Boanirjis, ondo' 
arati' nano “Anak Iingkalur”), 
18 am bokon no i Andrias, i Pilipus, 
i Bartolomius, i Matius, i Tomas, 
i Jakobus anak ri Alpius, i Tadius, 
i Simon ulun parti Patriot, 1° am i 
Judas Iskariot ondo' nampataak ri 
Jisus ra pantula' No rano. 

I Jisus am i Biiljibul 
(Mat. 12.22-32, Luk. 111423, 
12.10) 


2 Tauli, uli' i Jisus ra baloi. Ra- 
tong bo ulun masuang liminimpu 
Riso, saboi kalo makapangakan Io 
am maamaya' No rano. 21 Intor 

raginio mokoondo' niayuk ulun 
mindagu ra kalo bo matanda' Io. 
Paat ra pabukat ri Jisus rano no- 
korongog raginio, matong ilo ma- 
gibit Riso. 

22 Am mangingila' ra Ukum ri 
Musa' ondo' minatong intor Jiru- 
salim minindagu, “Sinubol i Jisus 
ru Biiljibul, Tingganai ru riwato 
no mangani' Riso ra kuasa' mam- 
pagiru' ra riwato.” 

23 Piawo' ilo ri Jisus am indagu 
To bo risilo ra abig, “Tingganai ru 
riwato kalo mampairu' ra Ting- 
ganai ru riwato! % Amun ron- 
do' pamagunan mantutuliar am 
manggal, maaru' pamagunan ragi- 
nio mapuso. “Am amun samba- 
loi mantutuliar am mantutula', 
sambaloi raginio maaru' mabin- 
tas ilo. 2% Koson niayuk ra pama- 
rintaan ru Tingganai ru riwato, 
amun mantutuliar am manggal, 
maaru' kalo makatanggang am 
mapuso. 

27 Am kolondo' sangulun pana 
makasubol ra baloi ru sangulun 
maikang koson mantakou ra ba- 
loi raginio, amun kalo bangkilon 
no galing ulun maikang no, am 
bagu makapantakou io ra kulia- 
mos no. 

28 Balain takamin, sotopot no 
ngaangai' tula am asab rinagu 
ru ulun ampunon! ? Kaa' osoi 
ak magasab ra Ambiluo ri Aki 
Kapuuno', kalo ampunon io sa- 
buoi-buoi no, nga nambaal io ra 
tula mantilayun.” 4@(Mindagu i 
Jisus koson raginio nga mininda- 
gu ilo, “Sinubol Io ru riwato”.) 


k Ralalom kuukula' naskah nakalair mokoondo': am inggalanin No ilo rasul. / ngaangat' tula am asab nnagu 
ru ulun; kaapoam ngaangat' tula am asab ninagu ru ulun n Aki Kapuuno". 

Ina' am pongkotob 
ri Jisus rali 
(Mat. 12.46-50: Luk. 8.19-21) 


31 Ratong bo ina' am pongkotob 
ri Jisus rali. Buot nilo minigor ra 
liwar, susubo' nilo ulun mangkuot 
Riso. # Mokoondo' masuang ulun 
nantuturung liminimpu Riso, am 
indagu ilo Riso, “Ilai', ina am 
pongkotob Mu rano soroi gju' ra li- 
war, am moogot tumuum Rirun.” 

33 Taam i Jisus risilo, “Mapain- 
tutun Aku ramuyun osoi pakii- 
naan am pakipangkataban ku.” 
34 Monontong Io ra ulun tali on- 
do' nantuturung liminimpu Riso 
no am indagu, “Akau noyo ina' 
Ku am pongkotob Ku rati! 3 Osoi 
ak mambaal ra kasagaan ri Aki 
Kapuuno', io no pongkotob Ku ra 
ungkuyon, io no pongkotob Ku ra 
ruandu', io no ina' Ku.” 


Abig ra sangulun mapatias 
(Mat. 13.1-9, Luk. 8.4-5) 


Paat rondo' orou, tumalim- 
puun i Jisus mangila' giu' ra 
kiing ru Tasik Galilia. Ratong bo 
ulun masuang kakaga' liminimpu 
Riso, saboi mainsi' Io ra kiing ru 
timug no. Sakoi Io bo ayuk ra ron- 
do' parau am loyog ra malaalan- 
dom no am panturung. Am ulun 
masuang rano soroi ra lantur no. 
2Am mangila' lo risilo masuang 
igigilaan ralalom ru abig. Ralalom 
pangilaan Nano risilo indagu Io, 
3“Rangog kau! Mokoondo' sa- 
ngulun minongoi papatias. “Paat 
ra io napatias, mokoondo' sampug 
naratu' ra ralan. Ratong bo susuit 
rali am tinduko' suku' nakai'. 


3 Mokoondo' niak naratu' ra tana' 
makabatu, ondo' kalo masuang 
tana' nano. Bagu sampug no ma- 
taki' timinuu' nga tana' no mani- 
pis. 9Kaa' pakasirang bo mato ru 
orou no, kapua' am kolonot bo 
nga mariwa' bakat nano. 7 Mo- 
koondo' poyo naratu' ra tanga' ru 
bulungkut no, ondo' timinuu' am 
pinisi' io saboi kalo nangkawa'. 
8 Am mokoondo' naratu' ra tana' 
malabung. Malabung tuu' nano 
am nangkawa' io. Sampug ti mo- 
koondo' nangkawa' talu ngoopor 
ruli', mokoondo' onom ngoopor 
ruli' am poyo maatus ruli'.” 

? Am ragu No, “Amun makata- 
lingo kau, pangkirongog tojojo!” 


Kua baalo' ri Jisus ra abig 
(Mat. 13.10-17: Luk. 8.9-10) 


10 Paat lo misasangulun, ratong 
noyo ulun rali am koopor am ruo 
maamaya' Nano mangkuot Riso 
ra arati' ru abig rano. !! Taam lo, 
“Binalaan kano ondo' kalo igon- 
do' pinabala' ra ati koson i Aki 
Kapuuno' mamarinta, kaa' ulun 
ra bokon nansalinut posoboyon 
ralalom ru abig, 1? maa' raginio: 

“Magilong ilo pana, 
kalo mauligan, 
Mangkirongog ilo pana, 
kalo mapandayan. 
Maa' raginio kalo sumaguli' 
ilo ri Aki Kapuuno' am 
ampunon.” ” 


Nambala' i Jisus ra arati' ru 
abig ra sangulun mapatias 
(Mat. 13.18-23: Luk. 8.11-15) 


13 Bagu indagu Io risilo, “Kalo 
kia nakarati' kau ra abig ragitio? 


82 


Amun koson raginio ati kulaan 
min makarati' ra ngaangai' abig 
ra bokon? 14Ulun no mapatias 
ra Tanou Moonsoi. 1 Mokoondo' 
niayuk ulun koson ra sampug na- 
ratu' ra ralan. Kalupus ilo nangki- 
rongog ra Tanou ti, ratong bo 
Tingganai ru riwato nangalap ra 
Tanou no ondo' bagu rinongog 
nilo i. 16 Mokoondo' poyo ulun 
koson ra sampug naratu' ra tana' 
makabatu-batu, am kalupus ilo 
nangkirongog ra Tanou ti naan- 
sayan ilo no nangapu. 1 Kaa' kalo 
riminondon ra guang nilo am 
sangkinolor ilo ayuk. Paat ilo na- 
tiu' ra imbolo' am kapaganan nga 
Tanou ti, mataki' ilo kalo bo 
mangintopot. 13 Mokoondo' poyo 
ulun koson ra sampug nakatias ra 
bulungkut. Ilo ti nangkirongog ra 
Tanou no, #kaa' kaimamangan 
ru bayag ti, kasagaan lumangka- 
ya' am nansalinut lilipok poyo, 
mamisi' ra Tanou no saboi kalo 
mangkawa'. @Kaa' mokoondo' 
poyo ulun koson ra sampug naka- 
tias ra tana' malabung. Mangki- 
rongog am mangapu ilo ra Tanou 
ti suku' nangkawa'. Mokoondo' 
nangkawa' talu ngoopor ruli', 
mokoondo' onom ngoopor ruli' 
am poyo maatus ruli'.” 


Lampung tiningkapan ra pasu 
(Luk. 8.16-18) 

21 Minindagu i Jisus risilo, “Ko- 
londo' ulun magibit ra lampung 
am tingkapin ra pasu. Am kolon- 
do' mampasusut ra papangkau. 
Maaru' patampakon no ra papa- 
tampakan ru lampung. 2 Atan ak 
/ Ilar' kamus. 

ondo' nakasibuni paintalangon, 
am atan ak ondo' nolopot bung- 
kalaron. “Amun makatalingo 
kau, pangkirongog tojojo!” 

24 Indagu poyo i Jisus, “Talinaa- 
si' min noyo ondo' norongog min 
ti! Atan ayuk pangukum min ra 
ulun, ginio niayuk pambabalos ri 
Aki Kapuuno' ramuyun -- am 
janjain No poyo. 4 Osoi mokoon- 
do', ruangin poyo, kaa' osoi ko- 
londo', ondo' sanganu soroi riso 
no alapon niayuk.” 


Abig ra sampug timinuu' 


26 [ndagu bo i Jisus, “Koson no- 
yo ragitio ra i Aki Kapuuno' ma- 
marinta; koson ra ulun mapatias 
ra sampug giu' ra umo.  Paat ra 
rondom mombolong io. Paat ra 
matawang makarat io, kaa' sam- 
pug ra pinatias nali timinuu' am 
siminawat. Kalo napandayan no 
atan kulaan io timinuu'. #Tana' 
ti noyo mapatuu' ra puun rano 
sumawat am mangkawa'. Mana- 
ngumbus io galing, bagu mangan- 
tian, am pupus no mangkawa!'. 
29 Paat kawa' nano maansak, indi- 
bakin tantabo' ru ulun no, nga 
nasuku' noyo pangkumasan.” 


Abig sangunor puun mustard 
(Mat. 13.31-32, 34: 
Luk. 13.18-19) 


3 Indagu i Jisus, “Ati koson baal 
nano ra 1 Aki Kapuuno' mamarin- 
ta? Atan pagabigan nano? 3! Sauk 
nano nogondo' sangunor puun 
mustard ondo' tonomon ra ta- 
na'. Naaru' unor no boborok ka- 
ga' intor ra nansalinut unor ra 

tana' ti. 32 Kaa' kalo mabuoi, tu- 
muu' io am masauk maayo kaga' 
intor ra nansalinut puun tono- 
mon ra bokon, am mananraan 
makalu saboi matong susuit rali 
manabunsut ra raan ondo' masin- 
dungan no.” 

33 Nambala' i Jisus risilo ra abig 
koson ragitilo, koson mampaintu- 
tun risilo polos ru kapandayan 
nilo. #Ondo' nangilaan No ra 
ulun masuang abig ayuk, kaa' 
paat ilo-ilo ayuk, nambala' Io to- 
jojo ra maamaya' No rali ra arati' 
nano. 


Nampalinos i Jisus ra 
angin mapuor 
(Mat. 8.23-27: Luk. 8.22-25) 


35 Paat mamai’ orou ragili inda- 
gu i Jisus risilo, “Ibok kano, laup 
takano ra sandaup ru tasik no!” 
36 Truani' nilo ak ulun masuang no 
am maamaya' No rano siminakoi 
ra parau ondo' nanturungan ri 
Jisus, am lumaup ilo. Am mo- 
koondo' parau ra bokon ra giu' i. 
37 Bagu angin mapuor no am kinu- 
lun ru timug lumapos suang ra 
parau, suku' parau no maar ma- 
panu' ra timug. 38 Paat ragili no- 
kororot i Jisus ra ulin ru parau. 
Minulun lo ra rondo' ulunan. 
Maamaya' No rali nangkarat Riso 
am pangkuot, “Mangingila', ka 
lioon Mu amun molosor takau?” 

9Kakarat lo, am susubo' No 
angin mapuor no am indagu ra 
tasik no, “Pongkoror! Linos no!” 
Bagu angin no limininos am tasik 
no liminiuk. #@Indagu Io “risilo, 
“Kua kalaa' kau koson raginio? 
Kua pai' kau pangintopot Raki'?” 

41 Malaa' ilo bo kaga' am min- 
dagu ilo sangulun am bokon, 
“Osoi kia nua’ ulun ti, saboi angin 
mapuor am kinulun rano guma- 
gaya" Riso?” 


Namabas i Jisus ra sangulun 
ondo' sinubol ru riwato 
(Mat. 8.28-34: Luk. 8.26-39) 


5 Pakasuku' bagu i Jisus am 
maamaya' No rali ra sandaup 
ru Tasik Galilia, libung ru Girasa. 
2Bagu ak i Jisus minasak intor ra 
parau, uma' noyo sangulun ung- 
kuyon ondo' miningkual intor ra 
kalabangan, ioginio luang ru bulur 
batu. Sinubol io ru riwato, 3am 
minayan io ra kalabangan. Kolon- 
do' sangulun pana makaalap mo- 
pogonggong riso ra rantai pana. 
“Nga masalok noyo kalindu' am 
kalayam no gonggongon ra rantai, 
kaa' ukaton no rantai no am lun- 
sayon no ondo' pinomogonggong 
ra kalayam nano. Mapanggol io 
kaga' saboi kolondo' makagula' ri- 
so. 3Orou-rondom mangkayat io 
ra kalabangan no am golok-golok 
ra kabubuluran liliwa' no mamilat 
ra inan nano ra pilang ru batu. 

6Pakakito io ri Jisus intor ra 
maalur, pasimbul io rapog am igu- 
latur ra talupak ri Jisus no, 7am 
golok io, “Atan raguon Mu raki' 
inda' Jisus, Anak ri Aki Kapuuno' 
Ondo' Masawat Kaga'? Ralalom 
inggalan ri Aki Kapuuno', pai' 
aku imboloo'!” (8 Ulun ti minin- 
dagu koson raginio nga i Jisus 
nambala' riso, “Ingkual riwato! 
Ingkual intor ra ulun ti!”) 

3 Pangkuot bo i Jisus riso, “Osoi 
inggalan mutu?” 

Taam ulun no, “Inggalan kutu 
1 Lijon’, nga akai ti masuang.” 
10 Nakitaak io ri Jisus kalo pagi- 
ruon riwato rano intor ra pama- 
gunan no. 

1Giu' ra pipilon ru bulur no 
masuang bauwi maguyum ra aka- 
non. 1? Mompogogot riwato rali 
intor ri Jisus, kon nilo, “Susubo' 
akai no manding am polosoo' akai 
no sumubol ra bauwi rano!” 13 Gi- 
nagaya' ri Jisus kitaak nilono. Ing- 
kual bo riwato rali intor ra ulun 
no am subol ilo ra ralalom ru 
bauwi rano. Bauwi rali, ondo' 
suang nilo olo'-olo' ruo ngaribu 
ngainan, saguguluyur am rimina- 
tu' intor ra lagam ru tasik no am 
nolosor ilo ngai'. 

14 Am pasisimbul magagalung 
ra bauwi no, ongoi ra bandar am 
pamagunan ra libung no am pan- 
tunung ra atan nakito nilai. Ing- 
kual bo ulun rali koson magilong 
atan ondo' nasauk. ? Uma' ilo ri 
Jisus am nakito nilo ulun sinubol 
ru riwato i. Ulun no nanturung, 
nakapambayang am matanda' 
bo, am mangalaa' bo ulun rali. 
16 Ulun ondo' nakakito galama' ra 
atan nasauk ra ulun i am bauwi 
rali, pinatunung nilo ra ulun ma- 
suang. 17 Kitaako' bo ru ulun rali i 
Jisus mangiruan ra intok nilo. 

18 Paat i Jisus sumakoi poyo ra 
parau, ulun sinubol ru riwato ra 
raitii' i, moogot maya' Riso. 

19 Kaa' i Jisus kalo mapaaya' ri- 
so, ragu No, “Uli' no ra baloi muli 
am pabukat mu rali. Tunungi' ilo 
ngaangai' binaal ru Tuhan rirun 
am atan kulaan lo nakaasi' rirun!” 

2% Ugar bo ulun ra binabas i, am 
tumalimpuun mantunung ra ron- 
do' libung Mopor Pekan ra ngaa- 
ngai' binaal ri Jisus ra bayag nano, 
am mangimuag bagu ulun ra tinu- 
nungan nano. 


Anak ruandu' ri Jairus am 
sangulun ruandu' ondo' 
narualan 
(Mat. 9.18-26; Luk. 8.40-56) 


21 Pakalaup saguli' i Jisus ra san- 
daup i, Io lakat ak poyo ra kiing 
ru Tasik Galilia, saguguluyur ulun 
rali matong lumimpu Riso. 2 Ra- 
tong bo sangulun tingganai ru ba- 
loi sambayangan, ininggalanan ri 
Jairus. Pakakito io ri Jisus, minigu- 
latur io ra pinaguluan ri Jisus 
23am makitaak io toojo Riso, 
“Anak ruandu' kuno marualan 
malanjag, mamaar matoi, ratong 
am pabantaa' kalindu' Muno ra 
inan nano am maaru' mababas 
am maayag io.” 

24 Ugar bo i Jisus am ulun no. 
Ulun masuang ondo' minaya' sa- 
guguluyur liminimpu am nampa- 
juul Riso. 

25 Mokoondo' sangulun ruan- 
du' ondo’ mopor am ruo ngambi- 
lor noyo naimbolo' ra liniuran, 
ioginio maruol ru ruandu'. 2% Ru- 
li'-ruli' io babason ru nansalinut 
duktur, suku' kinai' no ngaangai' 
ruit no kaa' kolondo' sonor am 
nyumanya' poyo bagu. ?” Nakai- 
ning io no ra tanou ru kandoi ri 
Jisus, nakaunor io no ra ulun ma- 
suang am inggar io ri Jisus intor ra 
bakulung am kambong ra bayang 
maawar Nano. 4 Nampaguang io, 


k Paat ra Kaisar Augustus, rondo" Lyon mokoondo' 6000 ngaulun saujor. 

“Makakambong aku ayuk ra ba- 
yang maawar Nano, maaru' ma- 
taru' aku.” 

2 Kombongo' no am sangkino- 
lor ragili niak taru' bo raraa' nano, 
am malimanan no ra napali' io 
noyo intor ra maruol nali. 3 Paat 
ragili niayuk nalimanan ri Jisus ra 
mokoondo' binuor mingkual in- 
tor Riso. Am pangkaili bo lo ra 
taatanga' ru ulun masuang am 
pangkuot, “Osoi kiminambong ra 
bayang maawar Kutu?” 

31Taam maamaya' No rano, 
“Okou galama' nakapandai ra 
ulun masuang ti liminimpu am 
nampajuul Rirun, kaa' kua pang- 
kuot Kou poyo ra osoi kiminam- 
bong Rirun?” 

32 Pagilong Io bo ra libung Nano 
koson magulig ra osoi ondo' kimi- 
nambong Riso. 3 Ruandu' i nalaa' 
saboi nonontol am ongoi io igula- 
tur ra pinaguluan ri Jisus am pam- 
bala' io ra ngaangai' binaal nali. 
3#Indagu i Jisus ra ruandu' no, 
“Anak Ku, pangintapatan muno 
Raki' namabas noyo rirun. Tu- 
moojo kou, nga napali' kou no.” 

35 Paat i Jisus lakat ak poyo ma- 
kimansunur, ratong noyo ulun si- 
nusub intor ra baloi ri Jairus, 
indagu ulun no, “Anak muno mi- 
natoi noyo. Atan poyo pakuan 
mu mantipagon ra Mangingila' 
no?” 

36 Kaa' i Jisus kalo mampagaga- 
ya" ra ragu nilono am indagu lo 
ri Jairus, “Pai' kalaa', pangintopot 
ak.” 37 Ugar bo i Jisus am kalo 
mapaaya' ra sangulun pana, kaa' 
ondo' ayuk pinaaya' no am i Pi- 
! kalo mampagagaya', kaapoam. kalo mangkirongog 

trus, i Jakubus, am pongkotob na- 
no i Juanis. #Pakasuku' ilo ra 
baloi ri Jairus, am ilai' No ulun 
rati posongonsol am noloos ak ti- 
nangjan am sulaboi. 2? Pakaumpos 
ak i Jisus, indagu lo ra ulun rano, 
“Kua kumulisasayan kau am pa- 
satangi'? Lalaing ti kalo minatoi 
kaa' nokororot ayuk.” 

@Kaa' kuritin lo bo. Bagu ing- 
galari' No ulun rano am ibito' No 
matuo ru anak no am talu ngau- 
lun maamaya' Riso minumpos ra 
lamin ru anak no. 4 Guuto' No bo 
longon ru anak no, kon No, “Ta- 
lita Kum!” Ondo' arati' nano, 
“Anak, mindagu Aku rirun, sukal 
no!” 

#2Sangkinolor ragili niayuk 
anak no siminukal am ugar-ugar. 
(Sukor nano mopor am ruo ngam- 
bilor noyo.) Ulun rali nangimuag 
kaga' raginii. 8 Mapiot kaga' bilin 
No risilo, kon No, “Pai' kau pan- 
tunung ra osoi-osoi ak ondo' na- 
sauk ragiti.” Susubo' No bo ilo 
mangani' ra anak no ra akanon. 


Kalo inapu i Jisus giu' 
ra Najarit 

(Mat. 13.53-58, Luk. 4.16-30) 
6." i siminaguli' i Jisus ra 

pamagunan galama' Nali, am 
maamaya' No rali minaya' Riso. 
2 Paat ra orou Sabat tumalimpuun 
mangila' lo giu' ra baloi sambaya- 
ngan. Ulun masuang i nangimuag 
paat nokorongog Riso am indagu 
ilo, “Ati naalapan No ra ngaangai' 
ragitio? Kapintaran koson ra atan 
kia ondo' Riso ti? Ati kulaan No 
mapakito ra kaimuagan? 3 Sala' ka 

Baloi sambayangan (6.2) 


kia lo ti sangulun manambaloi, 
anak ri Maria, pabukat ri Jakubus, 
i Josis, i Judas am i Simon? Am 
sala' ka kia pabukat No ra ruan- 
du' rano soroi ritakau?” Am kalo 
bo nangapu ilo Riso. 

4Am indagu bo i Jisus risilo, 
“Sangulun nabi' omporon ra ati 
ak intok kaa' kalo omporon io ru 
mamagun, pabukat am baloi na- 
no galama'.” 

“Kalo makapambaal Io ra kai- 
muagan ra giu' i, kaa' namabas lo 
ak ra kuukula' ngaulun marualan 
ra kinambong No ilo. Mangi- 
muag Io risilo ra ilo kalo mangin- 
topot. 


Nanusub i Jisus ra mopor am 
ruo ngaulun maamaya' Nano 
(Mat. 10.5-15: Luk. 9.1-6) 


Bagu ongoi i Jisus ra kuukula' 
pamagunan paginggar am mangi- 
la' lo ra ulun. 7Piawo' No mopor 
am ruo ngaulun maamaya' No am 
susubo' No ilo tumaruruo. Ina- 
nian No ilo ra kuasa' mampagiru' 
ra riwato rano, Sam bilini' No ilo, 
“Pai' kau pagibit ra atan-atan ayuk 
buoi akau mangkiralan. Ondo’ ak 
am susukur; ruti' pana pai', katia' 
pakitaakan kaapoam ruit pana 
pai'. ?Pangkasut kau kaa' pai' pa- 
gibit ra ralinan.” Ragu No poyo 

risilo, “Amun paumposon kau ra 
rondo" baloi, ayan kano raginio su- 
ku' akau manding intor ra bandar 
no. 'Kaa' amun makasuku' kau 
ra rondo' bandar am mokoondo' 
kalo mapaumpos am kalo masaga' 
mangkirongog ramuyun, iruani' 
bandar raginio am kabuli' min no- 
yo kaau ru kasut minno koson 
pangkaraan risilo.” 

12Bagu ugar mopor am ruo 
ngaulun maamaya' no mampaba- 
la' ra ulun musiti' tumalikur intor 
ra tula nilai. 13 Mapairu' ilo ra ma- 
suang riwato am masuang ulun 
marualan pipilin nilo ak ra umau 
jaitun am mamabas risilo no. 


Pinatayan ri Juanis 
Mampariu' 
(Mat. 14.1-12: Luk. 97-9) 


14 Norongog noyo ru raja' Iro- 
dis” ngaangai' ondo' nasauk, nga 
inggalan ri Jisus nauligan ru ngaa- 
ngai' ulun. Mokoondo' mindagu, 
“I Juanis Mampariu' naayag sagu- 
li'! Ginio nga ra lo mokoondo' ra 
kuasa' mambaal ra kaimuagan.” 

15Ondo' bokon mindagu, “Io 
no i nabi' Ilia!” 

Ondo' bokon mindagu, “To no 
sangulun nabi' nogondo' ra nabi' 
rali ra galing i.” 

16 Paat norongog ru raja' Irodis 
sunur raginio, indagu io, “Io no i 
Juanis Mampariu' ondo' ininggu- 
luan kuli kaa' naayag ia saguli':” 

17 Nga ragili nanusub raja' Iro- 
dis ra ulun namparakop ri Juanis 
am ganggangi' ra lamin pangapu- 
tan. Nga raja' Irodis sinawai ri 

Juanis ra io namundus am naguot 
ri Irodias, andu' ri Pilipus, pong- 
kotob nano galama'. 13 Ragy ri 
Juanis ra io nansawai, “Kalo ma- 
buli okou manangandu' ra andu' 
nu pinansukapo muno!” 

19-20 Nga malikokot i Irodias ri 
Juanis am mangatang io koson 
mamatoi ri Juanis, kaa' kalo maa- 
lap, nga raja' Irodis malaa' ri Jua- 
nis ra i Juanis ti sangulun moonsoi 
ondo' sinusub ri Aki Kapuuno'. 
Ginio nga ra raja' Irodis mangam- 
pin riso. Maansayan io mangki- 
rongog ra pangilaan ri Juanis, 
kabalu' pana ragu ri Juanis mam- 
pakaimamang riso tojojo. 

21 Pupus nali nakaalap niak i Iro- 
dias ra kaluagan. Paat ragili, pia- 
wo" ru raja' Irodis tingganai ru 
parinta rali, tingganai ru saujor rali 
am tingganai ru libung ru Galilia 
rali mongoi pangiantak ra orou na- 
ganakan nano. ?? Paat ragili anak 
ralaa ri Irodias” nansayau, am sa- 
yau nali mampakaansuk ra guang 
ru raja' Irodis am tambului no rali. 
Raja' ti minindagu ra ralaa i, 
“Atan ak kitaakon mu intor raki' 
aniin tokou!” “4Bagu pagigibot i 
raja' Irodis, “Atan ak kitaakon mu, 
aniin tokou, iou pana sampiruo in- 
tor ra pinarinta kutu!” 

24Ongoi ralaa no pangkuot ra ina' 
nano, “Atan nua' kitaakon ku?” 

Taam i krodias, “Ulu ti Juanis 
Marmpariu'!” 

25 Nalingas ralaa no ongoi inda- 
gu ra raja', “Taaki' raki' raino 
niayuk ulu ri Juanis Mampariu' ra 
rondo' talam!” 


# raja" Irodis: Irodis Antipas, ondo’ nanguasa' ra Gallia. ” anak ralaa n Irodias, Kuukula' naskah nakalair anak 
ralaa nano {ioguuo anak ralaa n raja' Irodis) ondo' inggalan nano Irodias. 

26 Intor raginio mangiluk bo ka- 
ga' guang ru raja' no, kaa' naka- 
pagibot io no am tambului no 
rano nokorongog am maaru' ga- 
gayaan no. 7 Raja' Irodis nanusub 
sangulun saujor mongoi pangalap 
ra ulu ri Juanis. Ongoi ulun no am 
inggului' no i Juanis ralalom la- 
min pangaputan. 4Inibit no ulu i 
ra rondo' talam, am taaki' no ra 
ralaa i, am taaki' ru ralaa i ulu no 
ra ina' nali. ?? Paat ru maamaya' 
ri Juanis rano nokorongog ra ko- 
son ra ginii, ongoyo' nilo alapo' 
bangkai i am lobongo'. 


Nampaakan i Jisus ra limo 
ngaribu ngaulun 
(Mat. 14.13-21, Luk. 9.10-17: 
Jua. 6.1-14) 


WTauli rasul rali timinimung 
saguli' ri Jisus am nambala' Riso 
ondo' ngaangai' kinandoi am ini- 
la' nilo i. 4 Masuang ulun matong 
am mugar ra giu' i, saboi kalo bo 
makapangakan i Jisus am maama- 
ya' No rali. Bagu indagu Io risilo, 
“Ibok! Ongoi takau ra intok masi- 
luk, maa' ra itakau ak galama' am 
makatangus kau  sangkinolor.” 
32 Am pamparau ilo ongoi ra intok 
masiluk. 

3Kaa' paat ra ilo mintor, ma- 
suang ulun makakito risilo am na- 
kapandai ra katingkuangan nilo i. 
Ulun masuang intor ra ngaangai' 
bandar libung raginio nagisisim- 
bul, saboi nakasigulu ilo po risilo. 
#Paat i Jisus masak, kakito No 
masuang kaga' ulun am makaasi' 
Io bo risilo, nga ilo koson ra dom- 
ba kolondo' magagalung. Am ta- 
limpuun Io no mangila' risilo ra 

masuang baal. 35 Paat ra io palung- 
gal', ratong noyo maamaya' No 
rali Riso am indagu, “Masiluk in- 
tok ragitio am lumondom noyo. 
3 Susubo' ulun rati mugar maa' 
raginio makapambali ilo ra aka- 
non giu' ra pamagunan am pekan 
ondo' mangamaar ti.” 

3Kaa' taam lo, “Akau maaru' 
mapaakan risilo!” 

Indagu ilo Riso, “Kua, kalo na- 
kapandai Kou kula' kinasuang ru 
ruit pambabali ra akanon ra ulun 
rati?” 

3Kaa' indagu Io risilo, “Kula' 
ngampila' ruti' soroi ramuyun? 
Kinami' ilai'!” 

Kopongo nagilong indagu ilo, 
“Limo ngampila' ruti' am ruo 
ngaunor papait.” 

39 Susubo' No ulun rali mantu- 
tuliar ra rorondo' pantulibungan 
ra sakot no. @ Panturung ilo pan- 
tutulibung, mokoondo' maatus 
ngaulun, mokoondo' limo ngoo- 
por ngaulun. “Am kaalap No 
limo ngampila' ruti' am ruo ngau- 
nor papait no, pantingaa' lo ra 
rasawat am paringkuanang lo ri 
Aki Kapuuno'. Bagu piipilango' 
No ruti' no am pataaki' No ra 
maamaya' rali koson patayaron 
nilo ra ulun masuang. Koson nia- 
yuk ra ruo ngaunor papait no taa- 
tayaro' No ra ngaangai' ulun i. 
42 Am ilo ngaangai' 'nakaakan 
saboi naasug. @Tauli luluro' ru 
maamaya' No rali suo ru ruti' 
am papait rano ondo' makasuang 
mopor am ruo ngambakul napa- 
nu'. #Suang ru ungkuyon ondo' 
minaya' pangakan i am limo nga- 
ribu ngaulun. 

Minugar i Jisus ra rasawat 
ru timug 
(Mat. 14.22-33; Jua. 6.15-21) 


# Kopongo ragili i Jisus nanu- 
sub ra maamaya' No rali, koson 
sumakoi ra parau magulu lumaup 
ra Bitsaida. Paat raginio niak na- 
nusub lo ra ulun masuang muli'. 
#6Pakatuliar lo ak intor risilo, 
ongoi lo ra bulur koson makiasi'. 
47 Paat ra io molondom galing, pa- 
rau no nakalintanga' ra tasik, 
kaa! 1 Jisus lakat ak poyo misa- 
sangulun ra lantur. # Maimpal 
No ilo mapagon kaga' mangkabil 
nga mauma' nilo angin mapuor. 
Am olo-olo' lolot jam katalu am 
koonom io susuab, mininggaar lo 
risilo am minugar rasawat ru ti- 
mug, koson mansail risilo.” 4 Paat 
ilo magilong Riso minugar rasa- 
wat ru timug guang nilo [o ti 
manambung am pompogolok ilo. 
50 Nga paat ilo nakakito Riso na- 
ngalaa' ilo. 

Kaa' nataki' i Jisus minindagu 
risilo, “Pongkoror kau! Pai'ykau 
kalaa'! Aku i Jisus.” 5t Bagu sakoi 
Io ra parau no am angin mapuor 
pana liminonos. Nangimuag ilo 
kaga', 5 nga kalo nakarati' ilo ra 
kaimuagan ra limo ngampila' ru- 
ti' i, am mailo ilo toojo makarati'. 


Namabas i Jisus ra ulun 
marualan rano giu' ra libung 
ru Ginisarit 
(Mat. 14.34-36) 

53 Pakalaup i Jisus am maama- 
ya' No rano ra tasik, rukugi' nilo 

parau no am asak ilo ra libung 
ru Ginisarit. 54 Paat masak ilo ra 
parau mataki’ ulun rano nakau- 
lig ri Jisus. 55 Pasisimbul ilo ra 
ngaangai' intok am ati ak kara- 
ngagan nilo ra Io soroi, tumalim- 
puun ilo mamandas ra ulun 
marualan rali ra rasawat ru tilam 
nilono mongoi ri Jisus. 56 Ati ak 
angayan No, pamagunan, pekan 
kaapoam bandar, ulun mapaban- 
ta' ra ulun marualan giu' ra 
tamu, am makitaak ilo Riso kọ- 
son pokombongon ilo ayuk rą 
pompor ru bayang maawar Na- 
no. Am ngaangai' ulun ra naka- 
kambong i, nababas. 


Kaulayan ru kinamatuaan 
(Mat. 15.1-9) 


7 Kuukula' ngaulun tayar Parisi 
am mangingila' ra Ukum ri 
Musa’ intor ra bandar Jirusalim 
liminimpu ri Jisus. 2 Nakakito ilo 
ra maamaya' ri Jisus nangakan ra 
kalindu' nilo kalo mapasau, iogi- 
nio kalo mambagu' galing ra ka- 
lindu' sumugut ra kaulayan ru 
ugama Jaudi. 

3 Nga ulun tayar Parisi rali no- 
gondo' niayuk ra ulun Jaudi rali ra 
bokon, sumugut toojo ra kaula- 
yan ru kinamatuaan nilo i. Kalo 
igondo' ilo pangakan ru kalo poyo 
makapambagu' galing sumugut 
ra kaulayan ondo inagu' “Atan 
baliots nijo inter ra pasar, kalo 
igondo' Ho pangakan ru kalo ha- 
guin poyo galing, Masuang poyo 
kaulayan binaya' nilo intor ra ki- 
namatuaan nilo i kosên ra mam- 


? mansal nsilo; kaapoam: sumambaya' nsilo. P Atan balon tulo intor ra pasar, kaapoam: Pakauli' intor ra 
pasar, kalo mangakan ilo amun ru kalo mangimpasau ra man nilai galama' 

paliung ra sangkir, pinggan am 
kakamot tambaga'.1 

3 Ulun tayar Parisi rali am ma- 
ngingila’ ra Ukum ri Musa' rali 
nangkuot ri Jisus, “Kua ra maama- 
ya' Mu rano kalo maya' ra kaula- 
yan ru kinamatuaan takau rali? 
Kua ilo mangakan kalo mambagu' 
galing toojo ra kalindu'?” 

6Taam i Jisus risilo, “Motopot 
tupo kon ru nabi' Jisaya ramu- 
yun, akau ti ulun maabau-abau! 
Koson binatikan ru nabi' Jisaya, 
kon ri Aki Kapuuno', 

“Bulu ragitio mongompor 
Raki' ralalom ru ragu nilo, 
kaa' guang nilono maalur 
intor Raki'. Mg? 
7Papalo nilo sumamba Raki", 
nga mangila' ilo ra 
kaulayan ru ulun, 
koson ginio bo pangilaan Ku.” 
8Inimpayan min pangilaan ri 
Aki Kapuuno' am gagayaan min 
bo tojojo ra kaulayan ru ulun.” 

9 Indagu poyo i Jisus, “Mapan- 
dai kau mampaalig ra pangilaan ri 
Aki Kapuuno' ra kaulayan min 
galama'. 10 Nga nakaindagu i Mu- 
sa' ra galing i, “Urumato' noyo 
ama' am ina' minno! Osoi ak 
mampaluta' ra ama' kaapoam 
ina' nano, maaru' ukumin ra 
potoyon! 11Kaa' mangila' kau, 
‘Amun ulun mindagu ra matuo 
nano, atan ondo' maaru' taakin 
ku ramuyun, nakapampataak aku 
noyo ri Aki Kapuuno".” 2 Nompo- 
loso kau ra ulun ti intor ra kandoi 
nano mangindangan ra ama' am 
ina' nano. 3 Ginio nga paat akau 

mangila' ra kaulayan min ra ulun 
ra bokon, luluon min bala' ri Aki 
Kapuuno' am masuang poyo ko- 
son raginio binaal minno.” 


Baal ondo' mampajamol ra ulun 
(Mat. 15.10-20) 


14 Bagu igondo' poyo piawo' ri 
Jisus ulun masuang rano, “Akau 
ngaangai', rongogo' am pakarati' 
kano ra ragu Kuno. #Kolondo' 
rondo" intor ra lisar sumubol rala: 
lom ru sasangulun mampajamol 
riso, kaa' atan ondo' mingkual 
intor ra sasangulun, ginio noyo 
mamipajamol riso. [1'8 Amun ma- 
katalingo kau, pangkirongog tojo- 
jo!]” 

17 Paat ri Jisus nangiruan ra ulun 
masuang rano am subol ra rondo' 
baloi, maamaya' No rano nang- 
kuot Riso arati' ru abig nii. 
18 Taam i Jisus risilo, “Akau niak 
koson ra ulun ra bokon. Kalo kia 
nakarati' kau? Kolondo' rondo' 
pana sumubol ra sasangulun intor 
ra lisar ru inan nano topot-topot 
mampajamol riso. 1? Nga ondo' 
sumubol kalo maya' ra guang na- 
no, kaa' sumubol ra tinai' nano 
am tauli mingkual poyo intor ra 
inan nano.” (Am ondo' rinagu ri 
Jisus, nambala' lo ra ngaangai' 
akanon maakan.) 

@Tungguli' poyo ri Jisus ragu 
Nano, “Atan ondo' mingkual in- 
tor ra guang ru sasangulun, ginio 
noyo mampajamol riso. 21 Nga in- 
tor ra guang nano mingkual pang- 
karaan malaat ondo' mangayat 
riso mambaal ra kalaatan: koson 


4 Ralalom kuukula' naskah nakalair ruangin: am kaalangan. ” Kuukula' naskah nakalair mokoondo' ra ayat 


ragtio. 

mansasawa', mantakou, mam- 
patoi, “lumapau, kumaluluung, 
manabaal ra makauyuyu', mam- 
paruung, mangusolon, manim- 
baal ra ragu, masumbung, bungas 
am atan ak kalaatan. 2 Baal ondo' 
malaat nii, mingkual intor ra 
gaang am ginio noyo ondo' mam- 
pajamol riso.” 


Pangintapatan ru sangulun 
ruandu' 
(Mat. 15.21-28) 


24 Bagu ugar i Jisus intor raginio 
am ongoi ra libung mamaar ra 
bandar Tirus. Subol lo ra rondo' 
baloi, nga kalo masaga' lo ra ulun 
makatutun ra ayanan Nano. Kaa' 
rinatangan Nali kalo naalap ra 
ali'. 35 Ati ka ratong bo sangulun 
ina' ondo' anak ruandu' nano si- 
nubol ru riwato, naala' ra ondo' 
binaal ri Jisus. Bagu ratong io am 
igulatur ra tuma' ru kalayam ri 
Jisus. “4 Kitaakon no i Jisus mam- 
pagiru' ra riwato intor ra inan ru 
anak nano. Ruandu' no sangulun 
latok intor ra Siria ondo' inanak 
ra libung Pinisia. 7 Kaa' taam i 
Jisus riso, “Polosoo' noyo lalaing 
rati magulu kaasug, nga kalo 
moonsoi akanon ru lalaing alapon 
am papatiro' ra uku'.” 

28Kaa' taam ruandu' no, “To- 
pot, tuan. Kaa' uku' ondo' saau ru 
mija' no mangakan niayuk ra tipo- 
pol ondo' ratuin ru lalaing rano!” 

24. Bagu indagu i Jisus ra ruandu' 
no, “Nga taaman muni, ugar no 
raino nga riwato no miningkual 
noyo intor ra anak muno!” 

#Uli' ruandu' no ra baloi am 
ilai' no anak nano liminuya' ra 


kaalangan no am motopot riwato 
i miningkual noyo intor ra anak i. 


Namabas i Jisus ra sangulun 
bobou am nabarat 


3t Kopongo ragili iruani' ri Jisus 
libung ru Tirus am pansail lo ra 
bandar Sidon am libung ru Mopor 
Pekan mongoi ra Tasik Galilia. 
2 Giu' ra Mopor Pekan kuukula' 
ngaulun nangaak sangulun bobou 
am nabarat patuumon ri Jisus. Ki- 
taakon nilo i Jisus mapabanta' ra 
kalindu' Nano ra ulun no. # Patu- 
liaro' ri Jisus ulun no intor ra ulun 
masuang, pasilongo' no tutulu' 
Nano ra karuo-ruo talingo ru ulun 
no. Bagu pantiwog i Jisus am ti- 
wog Nano pinapiir No ra rila' ru 
ulun no. 3##Kopongo raginio pan- 
tingaa' am pampalaa i Jisus bagu 
indagu ra ulun no, “Ipata!” Ondo' 
arati' no “Kaukab no!’ 

35 Paat ragili niak ulun no moko- 
rongog am kalo bo mokotog rila' 
nano bagu makasail io toojo min- 
dagu. 3% Bagu pangampol i Jisus ra 
ulun rano, kalo mantunung ra 
ondo' nasauk no ra osoi ak pana. 
Kaa' mampagaai-gaai ayuk risilo 
mantutunung. 7 Am ngaangai' 
ondo' nokorongog no nangimuag 
kaga'. Indagu ilo, “Moonsoi toojo 
baalon Nano, ondo’ barat mokoro- 
ngog am bobou makaindagu.” 


Nampaakan i Jisus ra apat 
ngaribu ngaulun 
(Mat. 15.32-39) 


2 Paat ragili masuang toojo ulun 
timinimung am kolondo' aka- 
non nilo. Piawo' ri Jisus maamaya' 
No rano am indagu lo, ? “Makaasi' 

Aku toojo ra ulun rati. Nataluan 
ilo noyo minaya' ritakau am raino 
ti nakayaan ilo no ra akanon. 
3 Amun susubon Ku ilo muli' ra ilo 
naitilan, maaru' malausan ilo ra 
tanga' ru ralan, nga mokoondo' ri- 
silo minatong intor ra maalur.” 
#Taam maamaya' No rano, 
“Ati koson maguyum risilo ra aka- 
non ra intok masiluk ti?” 
5Pangkuot i Jisus risilo, “Kula' 
ngampila' ruti' sorot ramuyun?” 
Taam ilo, “Tulu' ngampila'.” 
6Bagu susubo' No ulun ma- 
suang rano mantuturung ra tana". 
Bagu alapo' No ruti' tulu' ngam- 
pilat no pogompor lo ri Aki 
Kapuuno', pipilango' No am pa- 
tayari' ra maamaya' No rano ra 
ulun masuang i. 7 Mokoondo' ilo 
niayuk kuukula' ngaunor papait 
malumot. Kopongo i Jisus nogom- 
por ri Aki Kapuuno', susubo' No 
maamaya' No rali manayar koson 
niayuk ra ruti' i. 8Ngaangai' nilo 
nangakan suku' naasug. Tauli, lu- 
luro' ru maamaya' No rano suo ru 
akanon no, tulu' poyo ngambakul 
napanu'. ? Suang ru ulun nanga- 
kan no am olo-olo' apat ngaribu 
ngaulun. Bagu susubo' ilo ri Jisus 
mugar. 19 Parayus Io am maama- 
ya' No rano sakoi ra parau am 
mongoi ra libung ru Dalmanuta’. 


Ulun tayar Parisi rali 
makitaak ri Jisus mambaal 
ra kaimuagan 
(Mat. 16.1-4) 


11 Bagu ratong ulun tayar Parisi 
rali am makimantaam ilo ri Jisus. 
Koson mangkinam Riso, kitaakon 
nilo 1 Jisus mambaal rondo' kai- 

muagan koson mapainono' ra Io 
sinusub ri Aki Kapuuno'. 1? Pam- 
palaa i Jisus am indagu, “Kua pa- 
kitaak kau ra kaimuagan? Mindagu 
Aku ramuyun, sotopot no akau ti 
kalo pakitonon Ku ra kaimuagan.” 

131ruani' ilo ri Jisus am sakoi 
saguli' ra parau am laup ra san- 
daup ru tasik. 


Ragi ru ulun tayar Parisi am 
tayar Irodis 
(Mat. 16.5-12) 


14 Kabuoi ragili, bagu napanda- 
yan ru maamaya' ri Jisus rano ra 
ilo nakalilian nagibit masuang ru- 
ti'. Mokoondo' sampila' ak ruti' 
soroi risilo ralalom ru parau nilo- 
no. 15 Bagu nampakara' i Jisus ri- 
silo, ragu No, “Ilalai' min ragi ru 
ulun tayar Parisi am tayar Irodis.” 

16 Nangkakara' am minindagu 
ilo ra rondo" am bokon, “Mindagu 
Io koson raginio nga itakau ti ko- 
londo' ruti'!” 

17 Nakapandai i Jisus ra atan on- 
do' rinagu nilo, am ginio ra lo 
minindagu risilo, “Kua sunuro' 
min ra akau kolondo' ruti'? Kalo 
poyo kia nakapandai am nakarati' 
kau? Talingo kau kia ru kingkilat? 
18 Makamato kau! Kalo kia maka- 
kito kau? Makatalingo kau! Kalo 
kia mangkirongog kau? Kalo bo 
kia makara' min, °? paat ra Aku 
namimilang ra limo ngampila' ru- 
ti' i, paakanin ra limo ngaribu 
ngaulun? Kula' ngambakul suo ru 
akanon linulur minni?” 

Taam ilo, “Mopor am ruo 
ngambakul.” 

2“ Am poyo paat ra Aku nami- 
milang ra tulu' ngampila' ruti' 

paakanin ra apat ngaribu ngaulun 
t,.kula' ngambakul suo ru akanon 
linulur minni?” 
Taam ilo, “Tulu' ngambakul.” 
2t Pangkuot poyo i Jisus risilo, 
“kakat ak poyo kia akau kalo ma- 
karati'?” 


Namabas i Jisus ra ulun 
bolou giu' ra Bitsaida 


2 Kabuoi ragili pakasuku' noyo 
i Jisus am maamaya' No rano ra 
Bitsaida. Ulun rano nangaak ra sa- 
ngulun bolou paumaan ri Jisus am 
kitaakon nilo i Jisus mapabanta' ra 
kalindu' nano ra ulun bolou no. 
23 Aako' ri Jisus kalindu' ru bolou no 
am ibito' mingkual ra pekan no. 
Bagu tiwagi' ri Jisus mato ru bolou 
no am pabantaa' kalindu' Nano ra 
mato ru ulun no, bagu pangkuot, 
“Makakito kono kia ra atan-atan?” 

APagilong ulun no am indagu, 
“Iou, makakito aku ra ulun mu- 
gar-ugar, kaa' koson ak ra puun 
tataun.” 

25 Pabantaa'. poyo ri Jisus kalin- 
du' Nano ra mato ru ulun no. 
Ponontong ulun no am makakito 
bo am makaulig io toojo. 2? Kalu- 
pus raginio susubo' io ri Jisus mu- 
li' ra baloi nali am bilini' No, “Pai' 
no. saguli' ra pekan raginio.” 


Pangiawan ri Pitrus ri Jisus 
(Mat. 16.13-20; Luk. 9.18-21) 


27 Kalupus raginio i Jisus am 
maamaya' No rano minongoi ra 
kuukula' pamagunan libung ru 
Kaisaria Pilipi. Tanga' ru ralan 
pangkuot i Jisus ra maamaya' No 
rano, “Osoi Aku ti, rokoon ru 
ulun?” 

23 Taam ilo, “Mokoondo' ulun 
mindagu, Okou i Juanis Mam- 
pariu'. Mokoondo' poyo bokon 
mindagu, nabi' Ilia am niayuk bo- 
kon mindagu, sangulun nabi'.” 

29 “Kaa' akau galama', osoi Aku 
ti?” 

Taam i Pitrus, “Okou noyo 
Kristus, Mamamayag ondo' sinu- 
sub ri Aki Kapuuno'!” 

4 Bagu pangampol i Jisus risilo 
koson kalo mantunung ra osoi- 
osoi ak ra osoi lo sotopot no. 


Nambala' i Jisus ra 
kaimboloon am patayan.Nano 
(Mat. 16.21-28, Luk. 9.22-27) 


31 Kalupus ragili, tumalimpuun 
i Jisus mangila' ra maamaya' No 
rano, “Anak ru Ulun maaru' ma- 
suang imbolo', anggalon lo ru 
tingganai ru ulun Jaudi rano, ting- 
ganai imam Jaudi rano am mangi- 
ngila' ra Ukum ri Musa' rano. 
Potoyon Io, kaa' malupus kata- 
luan, bayagon lo saguli'.” #2Ri- 
nansak toojo ri Jisus ra lo 
nambala' ra maamaya' No rano. 
Kulayuso' ri Pitrus i Jisus ra sang- 
kiingan am sawayo' No. 3 Kaa' 
kailio' ri Jisus maamaya' No rano 
am sangiti' Noi Pitrus. Indagu lo, 
“Pagiru' intor raki', okou Tingga- 
nai ru riwato! Pamaguangan mu- 
no pamaguangan ru ulun, sala' ka 
pamaguangan ri Aki Kapuuno'.” 

#Kabuoi raginii, piawo' ri Jisus 
ulun masuang rano am maamaya' 
No rano. Indagu Io risilo, “Moo- 
nong ulun masaga' maya' Raki', 
lilianin no kasagaan nano galama' 
am mansaan io ra salip nano am 
maya' Raki', 9 Nga osoi ak kalo 

masaga' mampataak ra kaayagan 
no, io no matatakan ra kaayagan 
ondo' motopot. Kaa' osoi ak 
mampataak ra kaayagan nga aku 
am Tanou Moonsoi intor ri Aki 
Kapuuno', makaalap ra kaayagan 
ondo' motopot. 35 Atan onong ru 
ulun makaalap ra ngaangai' kulia- 
mos ru tana' ti, kaa' matatakan io 
ra kaayagan nano? 3” Nga atan kia 
ondo' mataakan no ra alig ru pai- 
nawo nano? Maaru' kolondo'. 
38 Nga osoi ak mauyu' mangiou 
Raki' am pangilaan Ku ra taata- 
nga' ru ulun ondo' kalo bo ma- 
ngintopot am makatula ti, Anak 
ru Ulun pana mauyu' mangiou ra 
ulun raginio paat lo matong rala- 
lom katulayan ru Ama' Nano, 
sumbayaan ru masundu matulai 
rano.” 

Indagu poyo lo risilo, “Balain 

takamin, sotopot no mokoon- 
do' poyo ulun ragiti kalo matoi 
saboi ra makakito ilo ri Aki 
Kapuuno' mamarinta am maka- 


s JN 


kuasa'. 


Natulayan ri Jisus 
(Mat. 17.1-13: Luk. 9.28-36) 


2 Kalupus onom ngoorou ibito' 
ri Jisus i Pitrus, i Jakubus am i 
Juanis am pabaya' ilo pagaloi ra 
rondo' gunung masawat. Ilo ak 
apat.ngaulun ra giu' i. Bagu balui 
baal ri Jisus ra talupak ru mato 
nilo. 3 Am binayang Nali mapulak 
kaga' am kukuliat ak. Kolondo' 
sangulun pana ra tana' ti maka- 
pampupu' ra kinapulak ru bayang 
koson raginio. “Kakito nilo bo i 
Ilia nabaya' ri Musa', ilo ruo ti 
nakimansunur ri Jisus. 5 Indagu i 

Pitrus ri Jisus, “Mangingila', ma- 
para' pi bo bansuk mai soroi ra 
intok ragitio. Moonsoi manirong 
akai talu kalukub: rondo' Rirun, 
rondo' ri Musa' am rondo' ri Ilia.” 
6 Minindagu io koson raginii nga 
kalo nakapandai io atan sotopot 
raguon no, nga malaa' i Pitrus am 
karuo ngaulun rangan nano. 

7 Ratong bagu gaun nangulum- 
put risilo am intor ra ralalom ru 
gaun no norongog nilo bolos: 
“Gitio noyo Anak Kutu ondo' ta- 
gamin Ku, rongogo' min Io!” 8 In- 
dibok ilo pampulolou ra libung 
no, kaa' kolondo' sangulun pana 
nakito nilo nababaya' risilo ondo' 
ak am i Jisus sangulun. 

9Paat nambusul ilo intor ra 
gunung no, nangampol i Jisus ri- 
silo, “Pai' min tunungo' ra osoi ak 
pana ondo' nakito min nii, saboi 
Anak ru Ulun lumuat intor ra 
kapatayan.” 

10 [nintopot nilo bilin nii liliwa' 
nilo mansusunur atan nua' arati' 
ru ragu “Lumuat intor ra kapata- 
yan.” 4 Pangkuot ilo ri Jisus, “Kua 
mangingila' ra Ukum ri Musa' 
rano minindagu ra maaru' i Iia 
matong pagulu am bagu Anak ru 
Ulun?” - 

12 Taam i Jisus, “Topot, i Ilia 
matong pagulu koson momongo 
ra ngaangai' no, kaa' ati kulaán ra 
Anak ru Ulun? Nogondo' ra bina- 
tikan ralalom ru Alkitab ra Io im- 
boloon am anggalon ru ulun. 
13 Balain takamin, i Ilia nakara- 
tong noyo am ulun rali nambaal 
ra atan ak kasagaan nilo riso, no- 
gondo' ra binatikan ralalom ru 
Alkitab tutunungon intor ri Ilia.” 

Namabas i Jisus ra sangulun 
lalaing sinubol ru riwato 
(Mat. 17.14-21, Luk. 9.87- 43a) 


14 Paat ri Jisus, i Pitrus, i Jakubus 
am i Juanis siminaguli' ra maa- 
maya' No ra bokon rali, ilai' nilo 
masuang ulun liminimpu risilo. 
Kuukula' ngaulun mangingila' ra 
Ukum ri Musa' mantataam ra 
maamaya' No rano. 19 Kakito ulun 
masuang rano ri Jisus, nangimuag 
am nasimbul ilo minuma' Riso. 
16 Pangkuot i Jisus ra maamaya' No 
rano, “Atan nantaaman min ra ma- 
ngingila' ra Ukum ri Musa' ranii?” 

17Sangulun intor ra ulun ma- 
suang rali timinaam, “Mangingi- 
la', nagibit aku ra lalaing kuno 
Rirun, nga sinubol io ru riwato 
am bobou bo. 18Paat riwato no 
sumubol riso, inan nano migi- 
glampas ra tana', manamputa' 
kabang nano, manguritot ripon 
nano am ngaangai' inan nano ku- 
motog. Nakiindangan aku ra maa- 
maya' Mu rati mampagiru' ra 
riwato no, kaa' kalo naalap nilo.” 

19 Indagu bo i Jisus risilo, “To- 
pot-topot noyo akau ti kolondo' 
pangintapatan! Nabuoi Aku noyo 
minayan ramuyun am kalo poyo 
mangintopot kau. Ati kulaan Aku 
tumaan ramuyun? Ibito' lalaing 
no ragiti!” 2Ibito' nilo bo lalaing 
nii ri Jisus. 

Pakakito ak riwato no ri Jisus, 
pokoroyo' no inan ru lalaing no 
saboi naratu' pagiluluir ra tana' 
am nanamputa' kabang nano. 
21Bagu pangkuot i Jisus ra ama' 
ru lalaing no, “Kula' noyo buoi io 
koson ragino?” 

Taam ama' ru lalaing i, “Intor 
ak poyo ra io boborok! 22 Masalok 
riwato no mangkinam mamatoi 
riso am paratuon ralalom ru apui 
am timug. Pakaasi' no ramon. In- 
dangano' akai ru maalap Mu ak!” 

23 Taam i Jisus, “Atan? Amun 
maalap Ku? Osoi ak mangintopot 
ri Aki Kapuuno', ngaangai' maa- 
lap no kabaal.” 

24 Golok bo ama' ru lalaing no, 
“Tuhan, mangintopot aku kaa' 
indangano' aku koson manginto- 
pot aku poyo tojojo!” 

25 Paat i Jisus nakakito ra ulun 
masuang mongoi limpu, susubo' 
No riwato no, “Riwato mampaka- 
barat am mompokobobou, susu- 
bon tokou mingkual intor ra 
lalaing ti am pai' no subol saguli'!” 

26 Riwato no nompogolok am 
pagiampaso' inan ru lalaing no, 
am bagu miningkual. Lalaing no 
kolondo' pongkotoi saboi ngaa- 
ngai' ulun minindagu, “Minatoi 
io no!” 27 Kaa' guuto' ri Jisus lo- 
ngon ru lalaing no am indangano' 
no migor. Am bigor bo lalaing i. 

28 Subol i Jisus am maamaya' No 
rano ra baloi. Paat ilo-ilo ayuk kua- 
ti' ru maamaya' No rano i Jisus, “Kua 
kalo naalap mai ra unjau riwato i?” 

29 Taam i Jisus, “Riwato koson ra- 
ginio kalo maalap ra unjau ru kalo 

makiasi' kau ri Aki Kapuuno'. 


Nambala' payo. i Jisus ra 
patayan Nano 
(Mat. 17.22-23, Luk. 9.43b-45) 


30 ]ruani" ri Jisus am maamaya' 
No rali intok raginio, am ugar ilo 
pansail ra libung ru Galilia. Mara- 
ra' i Jisus ra ulun rali makapandai 

ra ati Io, 3! nga mangila' Io ra maa- 
maya' No rano. Kon no, “Anak ru 
Ulun pataakon ra ulun, rokopon 
am potoyon nilo lo. Kaa' malupus 
kataluan lumuat lo saguli'!” 

2 Maamaya' ri Jisus rano kalo 
nakarati' ra pangilaan ragitio am 
malaa' ilo mangkuot. 


Osoi sotopot no maatang? 
(Mat. 18.1-5: Luk. 9:46-48) 


33 Pakasuku' ilo ra pekan Kapir- 
naum am umpos ilo ra baloi. 
Pangkuot i Jisus ra maamaya' No 
rali, “Atan kia sinunur min. ra ta- 
nga' ru ralan ra raiti!' ni?” 

3##Nongkoror ilo ak nga naga- 
gansang ilo ra tanga' ru ralan ra 
osol maatang toojo risilo. # Pan- 
turung i Jisus,” bagu piawo' No 
koopor am ruo ngaulun maama- 
ya' Nano. Indagu lo risilo, “Ulun 
ondo' riasaga' ra maatang toojo, 
maaru' io tumauli am masauk ra 
ulipon ra ngaangai' ulun.” 36 Kalu- 
pus ragili pangalap i Jisus sangu- 
lun lalaing am pabigoro' ra 
taatanga' nilono. Ganggali' No la- 
laing no am indagu risilo, 3” “Osoi 
ak mangapu ra lalaing koson ragi- 
tio nga mangintopot Raki', arati' 
no mangapu 10 Raki'. Am osol ak 
mangapu Raki', sala' ka Aku 
ayuk, kaa' 1 Aki Kapuuno' poyo 
ondo' nanusub Raki' apuon no.” 


Osoi kalo manggal ritakau, 
io no bala takau 
(Luk. 9:49-50) 


38 Indagu i Juanis ri Jisus, “Ma- 
ngingila', nakakito akai ra sangu- 

lun nampagiru' ra riwato rala- 
lom ru inggalan Mu. Am ingga- 
lari' mai io nga io sala' ka bala 
takau.” 

9 Kaa' indagu i Jisus, “Pai' min 
inggalari' io, nga kolondo" sangu- 
lun pana mambaal ra kaimuagan 
ralalom ru inggalan Ku am sang- 
kinolor raginio magugulas 10 
Raki'. Nga osoi kalo manggal 
ritakau, io no bala takau. # Balain 
takamin! Osoi ak mapainum ra- 
muyun ra akau maamaya' Raki', 
ulun no maaru' makaalap ra am- 
pos nano.” 


Baal mangkinibit ra tula 
(Mat. 18.6-9: Luk. 17.1-2) 


#“Osol ak mangkinibit ra sa- 
ngulun intor lalaing rati kalo bo 
mangintopot Raki', moonsoi batu 
maayo pobongkoson ra liog ru 
ulun no am patapungon ra raat 
no. 8 Amun kalindu' muno mang- 
kinibit rirun ra tula, pungguo' no- 
yo kalindu' no! Moonsoi poyo 
okou maayag ra sakalinduan, kaa' 
okou ruo kalindu' am paumposon 
ra naraka, ralalom ru apui manti- 
layun. [#Giu' no ulor kalo matoi- 
atoi am apui kalo malaalasa'.]' 
4 Am amun kalayam muno mang- 
kinibit ra tula, pungguo' io no! 
Moonsoi poyo okou maayag ra 
sangkalayaman ak, kaa' okou ruo 
kalayam paumposon ra naraka. 
[@Giu' no ulor kalo matoi-atoi 
am apui kalo malaalasa'.]4 # Am 
amun mato muno mangkinibit ra 
tula kuolo' noyo mato no! Moon- 
soi poyo mumpos ra Tana' Bagu ri 


$ panturung: Paat ragil, uluh Jaudi nanturung amun mangila" ! Kuukula' naskah nakalaır mokoondo' ra ayat 
tagito “ Kuukula' naskah nakalar mokoondo' ta ayat ragitio. 

Aki Kapuuno"” ra samataan ayuk, 
kaa" okou ruo mato paumposon ra 
naraka. #Giu' no ulor kalo matoi- 
atol am apui kalo malaalasa'. 

# Koson ra taak impasawin ra 
usi', moonong ulun mpasawin ra 
apui. 

50 Usi' moonsoi, kaa' amun ma- 
palo usi' no, ati koson kaasinon 
saguli'? 

Tilu kano ra usi", ioginio mobo- 
bansoi kau ra rondo' am bokon.” 


Pangilaan ri Jisus ra 
pangalian 
(Mat. 19.1-12: Luk. 16.18) 


1 0 Kopongo ragili, ugar i Jisus 

intor ra intok no am ongoi 
ra Judia ondo’ sandaup ru Sungoi 
Jordan. Masuang ulun minatong 
am liminimpu poyo ri Jisus am 
koson ra kaindalaman No mangi- 
la' Io risilo. 

2 Kuukula' ngaulun tayar Parisi 
minatong koson mangkinam ri 
Jisus. Pangkuot ilo, “Sumugut ra 
Ukum ri Musa’, ioginio ukum ru 
ugama takau, iowon kia sangulun 
mangali ra andu' nano?” 

3 Taam i Jisus ra mangkuot risi- 
lo, “Atan guat parinta tinaak ru 
nabi’ Musa’ ramuyun?” 

#Taam ilo, “I Musa' nangiou 
koson sasangulun mangali ra an- 
du' nano kaa' mambatik io galing 
ra surat pangalian.” 

S-Tndagu i Jisus risilo, “I Musa' 
namatik ra undang raginio nga 
akau ti mokotog ulu. 6 Kaa' paat ra 
talimpuun i, paat i Aki Kapuuno' 
namingkal ra tana' ti, kon ru Ki- 


V Tana' Bagu n Aki Kapuuno', Harfiah Pamanntaan n Aki Kapuuno' 


ra. masumpung ra andu' nano 

tab, ‘I Aki Kapuuno' nambaal ri- 
silo ungkuyon am ruandu'.” Ginio 
nga ra sasangulun ungkuyen 
makasuai ra matuo no rano am 
masimpung ra andu’ nano,” Sam 
karuuruo no maangun rondo',” 
Amun koson raginio sala' ka ruo 
ilo kaa" rondo". ° Am ilo ondo' ki- 
norondo' ri Aki Kapuuno', pai' ilo 
noyo pantuliaro' ru ulun.” 

10 Pakauli' ilo ra baloi, pangkuot 
maamaya' rano ri Jisus ra pagaga- 
lian ti. “Indagu i Jisus risilo, 
“Osoi mangali ra andu' nano am 
bagu maguot ra ruandu' ra bokon, 
ulun no lumapau ra andu’ galing 
nano. “Am koson niayuk ra 
ruandu' mangali ra ralaki nano 
am bagu mangindalaki ra bokon, 
io pana lumapau niayuk.” 


Namarakat i Jisus ra 
kuukula' ngaulun lalaing 
(Mat. 19.13-15: Luk. 18.15-17) 


13 Mokoondo' kuukula' ngaulun 
nagibit ra lalaing patuumon ri 
Jisus ra mapabanta' ra kalindu' 
Nano koson mamarakat risilo. 
Kaa' maamaya' ri Jisus rano simi- 
nangit ra ulun rali. “Pakakito i 
Jisus, sangit Io am indagu ra maa- 
maya' No rano, “Polosoo' ak la- 
laing rano matong Raki'! Pai" min 
ingai' ilo, nga ulun koson ra lalaing 
rati noyo masauk ra ulun ri Aki 
Kapuuno' rano. 1 Balain takamin! 
Sotopot no Qsoi kalo mangapu ra 
pamarintaan ri ' Aki Kapuuno' 
koson ra sangulun lalaing, ulun 
no kalo masauk ra ulun ri Aki 
Kapuuno'.” 16 Kopongo mininda- 


W Kuukula' naskah nakalas kolondo' 

gu, ganggali' ri Jisus lalaing rali, 
bagu pabantaa' kalindu' Nano ri- 
silo koson mamarakat risilo. 


Ulun langkaya' 
(Mat. 19.16-30, Luk. 18.18-30) 


17 Paat i Jisus minintor, nanung- 
gul ra pangkiralanan nano, ratong 
sangulun nasisimbul rumampot Riso. 
Ulun no minigulatur ra pinaguluan 
ri Jisus am pangkuot, “Mangingi- 
la' ra moonsoi, atan maaru' baalon 
ku koson mokoowot ra kaayagan 
ondo' motopot am mantilayun?” 

18 Taam i Jisus, “Kua guat ingga- 
lani' mu Aku ra moonsoi? Kolon- 
do' sangulun pana moonsol kaa' 
rondo" ayuk i Aki Kapuuno'. 1? Okou 
maaru' makapandai ra susuban ri 
Aki Kapuuno': “Pai! pampatoi, 
pai' lapau, pai' pantakou, pai' pa- 
nguu' ra ulun bokon amun kalo 
motopot, pai’ pamparuung, uru- 
mato’ noyo ina' am ama' muno.’ ” 

20 Bagu taam ulun no, “Mangi- 
ngila', intor ra aku mamulok ak 
poyo, ngaangai' susuban raginio 
ginagaya' ku noyo.” 

21Kaa' pagilong i Jisus ra ulun 
no am maansayan riso, bagu inda- 
gu, “Rondo' ak bo kalo nabaal 
mu. Ugar no am talano' kuliamos 
muno, am tatayaro' ruit no ra 
ulun kunsikang, bagu makakulia- 
mos kou giu' ra suruga': bagu 
saguli' ragiti am baya' Raki'.” 
22 Pokorongog ra ragu ri Jisus no, 
ulun no mangiluk toojo guang 
nga kuliamos nano masuang. 

23 Bagu ponontong i Jisus ra maa- 
maya' No rali am indagu, “Mapa- 
ra' bo pagon ru ulun Jangkaya' 
masauk ra ulun ri Aki Kapuuno'!” 

24Maamaya' No rano mangi- 
muag nokorongog ra ragu ri Jisus 
nii. Kaa' indagu lo poyo, “Anak 
kau, mapagon toojo masauk ra 
ulun ri Aki Kapuuno'! 4 Matasu' 
poyo sanginan unta sumubol ra 
luang ru jarum intor sangulun 
langkaya' makaumpos ra Tana' 
Bagu ri Aki Kapuuno".” 

26 Maamaya' ri Jisus rali mangi- 
muag toojo ra pangilaan No am 
bagu pangkuot ilo ra rondo' am 
bokon, “Amun koson poyo ragino 
osoi ak bo bayagon?” 

27 Ponontong i Jisus risilo am 
indagu, “Ginio kalo mabaal ru 
ulun, kaa' kolondo' kalo mabaal ri 
Aki Kapuuno'. Ngaangai' mabaal 
No.” 

28 Bagu indagu i Pitrus, “Tlai', 
ngaangai' iniruanan mai am baya' 
Rirun.” 

29 Taam i Jisus, “Balain taka- 
min ra sotopot no, osoi ondo' 
nangiruan ra pamagunan nano 
kaapoam pinongkotob no ra ung- 
kuyon kaapoam ruandu', ina', 
ama' kaapoam lalaing no rano, 
kaapoam lanau am umo nano nga 
maya' io Raki' am nga mampasa- 
boi ra Tanou Moonsoi no, 38 Am 
paat ra raino ti ulun no maaru' 
makaalap maatus poyo ruli'. 
Maruangan poyo ayanan, pinong- 
kotob ra ungkuyon kaapoam 
ruandu"', ina', lalaing no rano, la- 
nau am umo nano am maimbolo' 
niayuk. Am orou tauli no makaa- 
lap ulun no ra kaayagan motopot 
am mantilayun. 3! Kaa' masuang 
ulun ondo’ raino ti sumigulu, tu- 
mauli ilo am masuang ulun ondo' 
raino ti tumauli, sumigulu ilo.” 


MARKUS 10 


Kaintalu nambala' i Jisus ra 
patayan Nano 
(Mat. 20.17-19: Luk. 18.31-84) 


3? I Jisus am maamaya' No rali 
mangkiralan mongoi ra Jirusalim. 
I Jisus minugar siminigulu risilo 
am maimamang ilo ngaangai'. 
Am ulun raro ondo' siminunu' 
risilo i pana nangalaa'. Igondo' 
poyo piawo' ri Jisus koopor am 
ruo ngaulun maamaya' No rali ra 
sangkiingan am pambala' [o risilo 
ra atan ondo' masauk Riso no. 
33 Kon no, “Rongogo' min. Raino 
mongoi takau ra Jirusalim. Giu' i 
Anak ru Ulun pataakon ra tingga- 
nai imam Jaudi rano am mangi- 
ngila' ra Ukum ri Musa' rano. 
Ukumin nilo lo ra potoyon am 
pataakin nilo ra ulun sala' ka Jau- 
di. # Mangiis ilo Riso, tiwagin Io, 
loposon Io, potoyon lo kaa' malu- 
pus kataluan maayag Io saguli'.” 

Kitaakon ri Jakubus am 
i Juanis 
(Mat. 20.20-28) 

-35 Bagu i Jakubus am i Juanis, 
anak ilo ri Jibidius, mininggaar 
ri Jisus am indagu ilo Riso, “Ma- 
ngingila', makiindangan akai Ri- 
run!” 

36 Pangkuot i Jisus risilo, “Atan 
pakiindanganan min Raki'?” 

37 Taam ilo, “Paat Okou mama- 
rinta mabaya' ra kuasa' matulai 
moogot akai manturung ra pami- 
ris” am kait Muno.” 

38 Taam i Jisus, “Akau ti kalo 
makapandai atan gogoton min- 

no. Makakau' kau kia mangi- 
num ra sangkir kaimboloon on- 
do' maaru' inumon Ku? Makakau' 
kau kia manguma' ra pampari- 
wan kaimboloon ondo' maaru' 
umaan Ku?” 

Taam ilo, “Makakau' akai.” 

Indagu poyo ft Jus risilo, “Maa- 
ru' manginum kau ri sangkir 
kaimboloon ondo' maaru' inu- 
mon Ku am manguma' kau ra 


gampariwan kaimboloon ondo' 


maaru' umaan Ku. @Kaa' osoi 
ondo' tuggurung ra pamiris am 
kait Kuno sala! ka Aku manga- 
tang. I Aki Kapuuno' mangatang 
osoi panturungon ra intok ragi- 
nio.” 

#1Paat mopor ngaulun maama- 
ya' ri Jisus ra bokon no nokoro- 
ngog raginio, siminangit ilo ri 
Jakubus am i Juanis. #2 Bagu pia- 
wo' ilo ngaangai' ri Jisus am inda- 
gu lo, “Napandai kau ra tingganai 
ru ulun ondo' kalo makaulig ri 
Aki Kapuuno' mamarinta mami- 
sit am manginjang tojojo ra ma- 
magun nilono. #Kaa' akau ngai' 
kalo kọson raginio. Amun sa- 
ngulun intor ramuyun moogot 
sumauk ra maatang, musiti' maa- 
ngun io ra ulipon ru bokon. # Am 
amun osoi ak intor ramuyun 
masaga' masauk ra kasaa', mu- 
sitii maangun io ra ulipon ru 
ngaangai'. “Nga Anak ru Ulun 
no pana kalo minatong koson 
maningganai ra ulipon, kaa’ lo 
galama' sumauk, ra ulipon am 
mampataak ra painawo Nano ko- 
son mamayag ra masuang ulun.” 


X manturung ra pamuns. Muno: Maya' ra kaulayan fu ulun Jaudi, ondo' urumaton am makakuasa' ak 


manturung ra tampilon ra pamunis 


100 


MARKUS 10, 11 





Pamagunan Bitania (11.1) 


Namabas i Jisus ri Bartimius 
ondo' nobolou 
(Mat. 20.29-34, Luk. 18.35-43) 


46Bagu pakasuku' i Jisus am 
maamaya' No rano ra bandar Jiri- 
ko. Am paat ilo mingkual intor ra 
bandar no, saguguluyur ulun ma- 
suang maya' risilo, Mokoondo' 
sangulun nobolou nanturung ma- 
kikitaak ra kiing ru ralan. Ingga- 
lan nano i Bartimius, anak ri 
Timius. # Pokorongog io ak ondo' 
mansail no am i Jisus, ulun Naja- 
rit, pompogolok io, “Jisus, Anak 
ru raja' Daut! Pakaasi' no raki'!” 

48Sinangitan io ru ulun ma- 
suang, pongkororon io. Kaa' ko- 
songowon no poyo golok nali, 
“Anak ru raja' Daut! Pakaasi' no 
raki'!” 

4 Uog i Jisus bagu indagu, “Pia- 
wo' io nga!” 


Piawo' nilo nobolou no kon ni- 
lo, “Pai' pagalabo, luat no mam- 
piau lo rirun.” 

5 Aluso' ru ulun bolou no ba- 
yang maawar nano am patiri', ba- 
gu indibok bigor am rapog ri Jisus. 

51 Pangkuot i Jisus, “Atan kitaa- 
kon mu Raki'?” 

Taam nobolou no, “Mangingi- 
la', masaga' aku makakito.” 

5? Indagu i Jisus, “Ugar no, nga 
mangintopot kou Raki' mababas 
kou noyo.” 

Paat ragili niak makakito bo 
ulun no. Bagu baya' io ri Jisus 
nangkiralan. 


Inurumat toojo i Jisus 
sumubo! ra bandar Jirusalim 
(Mat. 21.1-11; Luk. 19.2840; 
Jua. 12.12-19) 


Paat maar makasaboi ra Ji- 
rusalim, nakasuku' ilo ra 

libung ru pamagunan Bitpagi am 
Bitania, giu' ra kiing ru Bulur 
Jaitun. Giu' i susubo' ri Jisus ruo 
ngaulun maamaya' Nali . am 
pambilin: “Ongoi kau ra pamagu- 
nan ra giu' no. Makasuku' kau ra 
gtu' no makakito kau ra sanginan 
anak kaladai ondo' kalo igondo' 
sakai' ru ulun. Bugali' min anak 
kaladai no am ibito' min ragiti. 
3Am amun mokoondo' ulun 
mangkuot ramuyun ra akau ma- 
mugal ra anak kaladai no, balai' 
min, “Makapakuan Tuhan ragitio 
am pasagulion No ra mataki'.” ” 

4Karuruo ngaulun maamaya' 
Nali pana minongoi am kakito 
nilo sanginan anak kaladai rinu- 
kugan ra kiing ru ralan tuma' ru 
kulobon ru baloi. Am bugali' nilo 
bo. “Kuukula' ngaulun ondo' si- 
minoroi ragili nangkuot risilo, 
“Kua bugali' min anak kaladai no? 
Atan pakuan min?” 

6Balai' nilo ulun rali ra atan 
nanusuban ri Jisus risilo am polo- 
soo' ilo ak bagu ru ulun rali nagi- 
bit ra anak kaladai i. 7” Paat ra anak 
kaladai i nakasuku' ri Jisus, apini' 
nilo bakulung ru anak kaladai i ra 
bayang nilai am sakoi bagu i Jisus. 
8 Masuang ulun nangapin ra ralan 
i ra bayang maawar nilai, am bo- 
kon i nangalap ra bulisang ru ta- 
taun ondo' inalap intor ra umo 
am pabantaa' nilo ra tanga' ru 
ralan. ? Ulun rano ondo' minugar 
ra pinaguluan am tinaulian ngaa- 
ngai' giminolok, “Omporo' noyo 
i Aki Kapuuno'! Kabarakat noyo 
Io ondo' minatong ralalom inggar 
lan ru Tuhan! 1° Kabarakat noyo 
pamarintaan No ra orou matong 

no — pamarintaan ru raja" Daut 
kinamatuaan takau! Omporo', no- 
yo i Aki Kapuuno'!” 

“Pakasuku' ra Jirusalim, pa- 
rayns:Jo subol ra Baloi Tuhan am 
pulolowo' No ngaangai'. Paat 
ragHi tumalimpuun noyo lumon- 
dom, miningkwal lo am maa- 
maya" No rali minongoi ra 
Bitania. 


Ibot ri Jisus ra sampuun ara 
(Mat. 21.18-19) 


lo suabon, paat ilo minugar 
intor ra Bitania, naitilan i Jisus. 
1 Intor ra maalur nakito No sam- 
puun ara ondo' maawas raun no, 
Ongoyo' No ilai' ru mokoondo' 
kawa". Kaa' pakasuku' ra puun ru 
ara i, ilai' No raun ak, nga paat 
ragili kalo poyo pangkawaan ru 
ara. 14 Ragui' bagu ri Jisus puun ru 
ara i, “Intor raino kolondo' sangu- 
lun pana mangakan ra kawa' in- 
tor rirun ti!” 

Ngaangai' maamaya' ri Jisus 
nokorongog ra ragu i. 


Sumubol i Jisus ra 
Baloi Tuhan 
(Mat. 21.12-17: Luk. 19:45-48: 
Jua. 2.13-22) 


15Pakasuku' ilo ra Jirusalim, 
ongoi i Jisus ra Baloi Tuhan am 
tumalimpuun mampagiru' ra ngaa- 
ngai' ulun ondo' mantalan am 
mambali ra giu' i. Mija' ru ulun 
mangangalig ra ruit rano am pan- 
tuturungan ru ulun mantatalan ra 
susuit asang, tinuntuar No ngaa- 
ngai'. 19 Kolondo' sangulun mataak 
No magibit ra atan-atan kuliamos 
magantos ra liliut ru Baloi Tuhan 

i. 7 Am pangila' lo bagu.ra ulun 
ondo' soroi ra giu' i. Indagu Io, 
“Binatikan noyo ralalom ru Alki- 
tab koson rapitio: I Aki Kapuuno' 
minindagu, “Baloi ku sabiton ra 
intok pakiasian ru ngaangai' bu- 
lu! Kaa' binaal min bagu Baloi 
Tuhan ti ra pansibynian ru man- 
tatakou!” 

18Tingganai imam Jaudi am 
mangingila' ra Ukum ri Musa' rali 
nokorongog ra ragu Nani. Am tu- 
malimpuun ilo maguyum ra ralan 
mamatoi ri Jisus. Malaa' ilo Riso 
nga ulun masuang rali mabunduk 
guang mangkirongog ra pangilaan 
Nali. 

19 lo palunggai', i Jisus am maa- 
maya' No rano nangiruan ra ban- 
dar no. 


Pangilaan intor ra 
sampuun ara i 
(Mat. 21.20--22) 


@ lo susuab, paat ilo nansail ra 
puun ru ara no, ilai' nilo puun no 
minatoi noyo suku' ra bakat no 
rali. “Am kakara' bagu ri Pitrus 
ibot ri Jisus ra puun i. Indagu bagu 
i Pitrus ri Jisus, “Mangingila', ilai' 
puun ru ara ondo' inibatan Muli, 
naguol noyo!” 

22 Taam i Jisus risilo, “Panginto- 
pot kano ri Aki Kapuuno'! 23 Ba- 
lain takamin: amun mindagu kau 
ra bulur no, “Kakayang no am 
patir no giu' ra raat!” Ginio maa- 
ru' masauk amun kalo maima- 
mang kau kaa' mangintopot ra 
ondo' raguon minno topot-topot 
masauk. 2 Nga raginio karaa' min 
gitio: paat kau makiasi' ri Aki 
Y Kuukula' naskah nakalair mokoondo' ra ayat ragitio 

Kapuuno' am makitaak ra atan 
ayuk, pangintopot kano ra naapu 
min noyo kitaakon minni, am 
maaru' aniin kau. “Am paat ra 
akau -makiasi', amun sasangulun 
makasala ramuyun, ampuno" no- 
yo galing ulun no bagu Ama' min 
giu' ra suruga' mangampun niak 
ra tula min.” [2?Amun kalo ma- 
ngampun kau ra tula ru ulun, 
Ama' min giu' ra suruga' niak 
kalo mangampun ra tula min.]” 


Pangkuatan ra kuasa' ri Jisus 
(Mat. 21.23-27, Luk. 20.1-8) 


27 Saguli' ilo poyo ra Jirusalim. 
Am paat ri Jisus minugar ra liliut 
ru Baloi Tuhan i, tingganai imam 
Jaudi, mangingila' ra Ukum ri 
Musa' am tingganai ru ulun Jaudi 
rali minatong Riso. 4Pangkuot 
ilo Riso, “Atan kuasa' Mu mam- 
baal raginio? Osoi nangiou Rirun 
mambaal raginio?” 

9Taam i Jisus, “Kuatin taka- 
min galing. Amun makataam kau 
ra pangkuatan Kuti, bagu no 
mambala' Aku osoi nangiou Raki' 
mambaal raginió? @Balai' min 
Aku: osoi nangiou ri Juanis Mam- 
pariu’ mampariu' ra ulun, i Aki 
Kapuuno' kia kaapoam ulun?” 

3tTumalimpuun ilo mansusu- 
nur, kon nilo, “Atan paraguon ta- 
kau? Amun mindagu takau, ‘Intor 
ri Aki Kapuuno',” maaru' minda- 
gu lo bo ritakau, “Kua pai' kau 
pangintopot ri Juanis? 3 Kaa' 
mapagon niak mindagu, Tntor ra 
ulun... ” (Nga malaa' ilo ra ulun 
masuang ondo' mangintopot ra 
i Juanis no sangulun nabi'.) 

Umo ru anggur (12. 1) 


33 T aam ilo bagu, “Kalo nakapan- 
dai akai.” 

Indagu bagu i Jisus risilo, “Ko- 
son poyo ragino, Aku pana kalo 
niak mambala' osoi nangiou Raki' 
mambaal raginio.” 


Abig ra ulun rali ondo' 
naniwa' ra umo ru anggur 
(Mat. 21.33--46: Luk. 20.9-19) 


1: Am tumalimpuun i Jisus 
; ded mantunung ra abig ra ting- 
ganai imam Jaudi, mangingila' ra 
Ukum ri Musa' am tingganai ru 
ulun Jaudi rali. Indagu i Jisus, 
“Mokoondo' sangulun ungkuyon 
nanangumo ra anggur, bagu paga- 
ro' no umo i. Kopongo ragili, pang- 
kali io ra rondo' luang ra batu 
maayo, pamagaan ra anggur, bagu 
pambaal io ra menara masawat 
pagimpalan. Bagu pasiwai' umo 
nali ra ulun bokon am ongoi io ra 


pagun bokon. ?Kasuku' pangu- 
puan ra kawa' ru anggur, ulun ti 
nanusub ra sangulun ulipon mo- 
ngoi pangalap ra tayar nali intor ra 
ulun nampasiwaan no ra umo i. 
3 Kaa’ rokopo' ru naniwa' rali uli- 
pon i am lambaa' nilo, bagu susu- 
bo' nilo io muli' am kalo pinagibit 
ra atan-atan. #“Bagu tatangan ra 
umo no nanusub poyo ra sangulun 
ulipon ra bokon. Kaa' lambaa' ru 
naniwa' rali ulu ru ulipon no am 
tauyuwo' nilo. 3Bagu panusub io 
ra sangulun ulipon ra bokon, kaa' 
potoyo' nilo. Am masuang poyo 
ulipon ra bokon i, mokoondo'" li- 
namba' am mokoondo' niak pina- 
toi nilo. #Sangulun ak bo soroi, 
anak nali galama' ondo' tagamin 
nali. Susubo' no bo anak nali mo- 
ngoi ra naniwa' rali, “Maaru' anak 
kutu urumaton nilo,” pangkaraan 
nali. ” Kaa' naniwa' rali minindagu 

ra ilo-ilo ak, “Gitio anak nati ondo' 
manungkus ra arata' nati, moon- 
soi potoyon takau. Tauli no itakau 
tatangan ra arata' ti! 8Rokopo' 
am potoyo' nilo anak tatangan ra 
umo i. Bangkai nali patiri' nilo ra 
lisar ru umo no.” 

9 Pangkuot bagu i Jisus, “Atan 
bo alapon ru tatangan ra umo i? 
Maaru" 1hatong io am potoyon no 
ngaangai" naniwa' rali, am pasi- 
wai' umo no ra ulun ra Bokor., 
10 Kalo kia igondo' kau pambasa' 
ragu ragitio ralalom ru Alkitab? 

‘Batu ondo" pinatiran ru 
manambaloi rano 
nasauk noyo ra batu 
maatang. 
11 Ginio binaal ru Tuhan 
am mumpara' bo bonsoi 
no!” ” 

12 Tingganai ru ulun Jaudi rali 
mirot mamparakop ri Jisus, nga 
napandayan nilo ra ilo inabigan ri 
Jisus. Kaa' malaa' ilo ra ulun ma- 
suang rali, bagu nangiruan ilo ri 
Jisus. 


Pangkuatan intor ra 
mambayar ra sukai 
(Mat. 22.15-22: Luk. 20.20-26) 


13 Santayaran ulun tayar Parisi 
am tayar Irodis sinusub mangki- 
nam ri Jisus ra kuukula' pangkua- 
tan. 14Ratong ilo ri Jisus am 
indagu, “Mangingila', nakapandai 
akai ra Okou ti masalok mindagu 
ra motopot am kalo mangkara' ra 
atan ak pangkaraan ru ulun. Ma- 
ngila' Kou ra kasagaan ri Aki 
Kapuuno' ondo' motopot ak, nga 
Okou kalo mangkara' ra osoi ak 
ulun no. Kinami' akai balai', 

amun mambayar takau ra sukai ra 
Kaisar Roma, ginio makasala kia 
ra Ukum ri Musa', kaapoam ka- 
lo?” 

15 Nakapandai i Jisus ra guang 
nilono. Taam Io, “Kua,pangkinam 
kau Raki'? Pakitono' min Aku ra 
rondo' ruit pirok.” 

16 Pakitono' nilo i Jisus ra sam- 
6ila' ruit pirok am pangkuot i 
Jisus, “Osoi ra bulos am inggalan 
ragiti0?” 

“I Kaisar,” kon nilo. 

17 Kon ri Jisus, “Amun koson 
poyo raginio, pasagulio' ra Kaisar 
ondo' io tatangan am pasagulio' 
niayuk ri Aki Kapuuno' ondo' Io 
tatangan.” 

Nangimuag ilo ngaangai' nakai- 
ning ra ragu ri Jisus. 


Pangkuatan ra kaayagan 
saguli' 
(Mat. 22.23-33: Luk. 20.27--40) 


18 Santayaran ulun tayar Saduki 
minatong ri Jisus. Ilo ti noyo am 
ulun ondo' mangkara' ra malupus 
matoi kalo maayag saguli'. Inda- 
gu ilo ri Jisus: !? “Mangingila', i 
Musa' namatik ritakau ra ukum 
ti: “Amun sangulun ungkuyon 
makaandu' matoi, kaa' kolondo' 
anak nilo, boborok no ra ungku- 
yon ti musiti' manangandu' ra 
along nano. Amun makaanak ilo, 
anak ragitio karaan koson ra sayat 
intor ra ralaki ra minatoi i.’ % Ra- 
gili tulu' ngaulun sangkaaka'. Ka- 
tuaan i nanangandu' kaa' minatoi 
am kolondo' anak. 2! Boborok nali 
poyo nanangandu' ra napuor i, 
kaa' io pana minatoi am kolondo' 
anak. Koson niak ra boborok ra 

katalu Z saboi ra pupusan i. Ka- 
gulu'-tulu' nilo nanangandu' ra 
tuandu' i am minatoi ilo ngaa- 
ngai' kolondo' anak. Pupus į tuan- 
du' i pana minatoi. 4 Paat ra orou 
kaayagan saguli' no, osoi bo tata- 
ngan ra ruandu' i? Nga katulu'- 
tulu' nilo nanangandu' riso!” 

24 Taam i Jisus, “Sotopot no na- 
sala kau. Kalo nangarati' kau ra 
Kitab am kuasa' ri Aki Kapuuno'. 
2#Nga-paat ngaangai' ulun mina- 
toi maayag saguli', ilo kalo bagu 
maguguot, kaa' maayag ilo koson 
ra Masundu giu' ra suruga'. #Am 
koson ra ulun matoi bayagon sa- 
guli’, kalo kia igondo' kau pamba- 
sa' ra Ukum ti Musa', koson 
sampuun tataun magana' ondo' 
mapaang kaa' kalo nosolob? Ginio 
mokoondo' binatikan ra i Aki 
Kapuuno' minindagu ri Musa", 
“Aku noyo i Aki Kapuuno' ondo' 
sambaan ri Abraam, ri Isak am 
ri Jakub. 7 Arati' no, i Aki 
Kapuuno' sala' ka Tuhan ondo' 
sambaan ru ulun minatoi, kaa' 
ulun maayag. Nakalayau toojo 
pangkaraan minno.” 


Panusuban ondo' 
maatang kaga' 
(Mat. 22.34-40, Luk. 10.25-28) 


28Bagu ratong sangulun mangi- 
ngila ra Ukum ri Musa' ondo' 
nangkirongog ra sunur ri Jisus 
am ulun tayar Saduki rali. Ro- 
ngogon no motopot taam ri Jisus 
i. Pangkuot io niayuk ri Jisus, 
“Ati rondo' panusubam ondo' 

maatang kaga' intor ra nggangai 
Ukum ri Musa'?” 

2 Taam i Jisus, “Gitio noyo pa- 
nusuban ondo' maatang kaga': 
“Rongog kau bulu ru Israil! Tuhan 
no, lo no į Aki Kapuuno' takau. 
Tuhan no rondo' ak? @Tagami' 
noyo Tuhan, i Aki Kapuuno' min 
ra topot-topot ru guang min, kaa- 
yagan min, pangkaraan min am 
ikang min. Am  panusuban 
maatang ra karuo: “Tagami' noyo 
ulun ra bokon koson okou niayuk 
mitotogom galama'.” Kolondo' bo 
panusuban ra bokon ondo'. maa- 
tang intor ra ruo nii.” 

32 Indagu bo mangingila' ra 
Ukum ri Musa’ no, “Moonsoi, 
Mangingila'! Topot toojo ragu 
Muno ra Tuhan no, Io no i Aki 
Kapuuno' ondo' rorondo' ak am 
kolondo' bokon. 3 Am ulun mu- 
siti' motogom ri Aki Kapuuno' ra 
topot-topot ru guang, kaayagan, 
pangkaraan am niayuk ikang na- 
no. Am niayuk musiti' motogom 
ra ulun ra bokon koson i0 mitoto- 
gom galama'. Gumagaya' ra pa- 
nusuban ra ruo ti maatang kaga' 
intor ra mangani' ri Aki Kapuuno' 
ra taak simbaluyon ondo' solo- 
bon” am niak taak ra bokon.” 

34 Nalimanan ri Jisus ra motopot 
toojo taam ru mangingila' ra Ukum 
ri Musa' i. Am Indagu i Jisus riso, 
“Raino bagu mamaar kou masauk 
ra ulun ri Aki Kapuuno'.”? 

Koporigo ragi kolendo bo ma- 
kakau’ mangkunt ri Jisus koson 


Z Tuhan no, Io no 1 Aki Kapuuno" takau. Tuhan no rondo' ak, kaapoamy Tuban, Ie pol Aki Kapuunc' takau, lo 
rorondo' ak Tuhan takau. 4 taak sumbaluyon ondo" solobon: kaapoam: taak sambaluyon ondo' mampakatasu' 
ra guang ru Tuhan b masauk ra ulun n Aki Kapuuno", Harfiah: Pamarintaan n Aki Kapuuno". 

Pangkuatan ra Mamamayag 
ondo' sinusub ri 
Aki Kapuuno' 
(Mat. 22.41-46, Luk. 20.41-44)- 


35 Liliwa' i Jisus mangila' giu' ra 
Balot Tuhan, pangkuot Io, “Ati 
kulaan mangingila' ra Ukum ri 
Musa' rano mangila' ra Mama- 
mayag no papag ru raja' Daut? 
3% Am i raja' Daut galama' minin- 
dagu ra io binalaan ru Ambiluo ri 
Aki Kapuuno', kon no, 

‘I Aki Kapuuno' minindagu 
ra Tuhan kuno: 
Panturung no ra pamiris 
Kutu 
saboi baalon Ku pantula' 
Mu rali kumuku' ngai' 
Rirun.” 
YI raja" Daut galama' nampiau 
Riso “Tuhan.” Ati kulaan Mama- 
mayag ondo' sinusub ri Aki 
Kapuuno' no masauk ra papag ru 
raja' Daut?” 


Pangkaraan koson pagilalain 
paliso ru mangingila' ra 
Ukum ri Musa' rano 
(Mat. 23.1-36: Luk. 20.45-47) 


Ulun masuang maansayan mang- 
kirongog ra pangilaan ri Jisus. 38 In- 
dagu Io risilo, “Ilalai! min ra 
mangingila' ra Ukum ri Musa' ra- 
no. Masaga' ilo ak ugar-ugar am 
mambayang ra maawar, am masa- 
ga' ilo makitabi' ra ulun giu' ra 
pasar. 3? Masaga' ilo manturung ra 
panturungan pinabatang ra pina- 
gujuan ra baloi sambayangan am 
ra pangiantakan. # Mamparuung 
ilo ra napuor rano am talingaawon 
nilo baloi nilono. Am koson ma- 

ngampin ra kalaatan ru inggalan 
malaat nilo rano, kaawaron nilo 
makiasi'. Ukum taakin risilo ra 
maagu no makalalaa".” 


Taak ru sangulun napuor 
(Luk. 21.1-4) 


4 Paat i Jisus nanturung maar 
ra kaban panimungan ra ruit ru 
Baloi Tuhan i, tantangin No ngaa- 
ngai' ulun ondo' mampasubol ra 
ruit nilo ra kaban no. Masuang 
ruit pasuangon ru ulun langkaya'. 
42 Bagu sangulun napuor kunsi- 
kang nampasuang ra ruo ngampi- 
la' ruit tambaga', ioginio sanganu 
ak logo nano. #8 Pampiau i Jisus ra 
maamaya' No rano am bagu inda- 
gu risilo, “Balain takamin: Ondo' 
pinasuang ru napuor kunsikang 
nii mauli' toojo ka pasuangon ru 
ulun bokon rano. # Nga ngaangai' 
nilo nangani' intor ra suo ru ruit 
nilo. Kaa' napuor i, kabalu' pana 
ra io kunsikang, pinataak no 
ngaangai' ondo' soroi riso no — 
nanaak io ra tukir ru kaayagan 
nano.” 


Ragu ri Jisus intor ra 
kalunsayan ru Baloi Tuhan 
(Mat. 24.1-2, Luk. 21.5-6) 


1 3 Paat i Jisus nangiruan ra 


Baloi Tuhan no, sangulun 
intor ra maamaya' No rali minin- 
dagu, “Mangingila', kinami' ilai' 
baloi ru Baloi Tuhan, mangasa- 
wat am mangaayo. Ilai' batu ra- 
no, moonsoi kaga'!” 

2] Jisus timinaam, “Baloi ra ma- 
ngasawat am mangaayo rano kia 
nakito mu? Kolondo' rondo' batu 
pana intor ra baloi raginio soroi ra 

intok nano. Ngaangai' no lunsa- 
yon.” 


Kapaganan am kaimboloon 
(Mat. 24.3-14: Luk. 217-19) 


3 Pakasuku' i Jisus ra Bulur Jai- 
tün ondo' kalo maalur intor ra 
Baloi Tuhan, panturung „Io am 
ratong bo i Pitrus, i Jakubus, i 
Judnis am i Andrias koson mang- 
kuot Riso. Paat ragili naluluur ilo 
ayuk. #Indagu ilo ri Jisus, “Balai' 
akai ra sanggilan. ngaangai' ragi- 
nio masauk? Am tatandu" no rano 
ra mapandayan fa mamaar noyo 
orou ngaangal' raginio masauk.” 

STaam i Jisus, “Ilalai' min, pai' 
kau karuung ru osoi ak pana. 
6Masuang ulun matong am mi- 
giangku ra “Aku noyo lo! Ilo ti 
mamparuung ra masuang ulun. 
7 Amun maining min bubuor kaa- 
poam tanou ru pampatayan, pai' 
kau kalaa'. Baal ragitio musiti' 
masauk, kaa' sala' ka nasuku' no- 
yo kiamat. 3Rondo' bulu maki- 
mampatoi ra bulu ru bokon. 
Rondo' pagun makimampatoi ra 
pagun ru bokon. Ati-ati ak ma- 
sauk tana' mogonggon am paat 
kolondo' bo akanon. Ngaangai' 
no talimpuun ayuk, koson ra ma- 
ruol ru sangulun ruandu' paat io 
matipaganak. 

2 Ilalai' min, rokopon am ibiton 
kau ra intok pamisaraan. Lam- 
baan kau ra giu' ra baloi sam- 
bayangan rano. Ongoyon kau 
paumaa' ra tingganai am raja' ra- 
no, nga akau maamaya' Ku, am 
koson raginio akau mampaintu- 
tun risilo ra Tanou Moonsoi intor 
Raki'. 12? Tanou Moonsoi ti musi- 

ti“ pabalaan galing ra mgaangai' 
bulu. 1 Paat akau rokopon amibis 
ton ra pamisaraan, pai' kau kalaa' 
ra “atan raguon min, nga paat 
raginio raguon min ak ondo' pa- 
taakon ramuyun. Ragu ondo" sa 
bitom. minno sala' ka intor-ra 
guang' min, kaa' matong-intor ra 
Ambiluo ri Aki Kapuuno'. 2 5a: 
ngulun mampataak ra pongkotob 
koson ra papatayin. Ama' niak 
mambaal koson raginio ra anak 
no galama', am anak rano mang: 
gal ra matuo nilo suku' papata- 
yin. BNgaangai' ulun masisang 
ramuyun nga akau maamaya' Ku, 
kaa' ulun ondo' mokoorot saboi 
ra pupus no, ulun no bayagon.,” 


Sauk Malaat giu' ra Jirusalim 
(Mat. 24.15-28, Luk. 21.20-24) 


MTungguli" poya ri Jisus ragu 
Nali, “Makakito kau ra ‘Sauk Ma- 
laat” migor ra intok panginggala- 
ran no. (Ngaangai' mambabasa' 
pakarati' kano ragitio!) Am paat 
raginio, ulun ondo' soroi ra Judia 
musiti' magiru' ra kabuluran. 
15 Ulun ondo' soroi ra rasawat ru 
baloi, kalo pana tumuun manga- 
lap ra atan-atan kuliamos intor ra 
baloi. 19Ulun ondo' minongoi ra 
umo, pai' noyo saguli' mangalap 
ra bayang maawar nano. 17 Aibui 
bo ra ruandu' ra maapang am on- 
do' mampatiti' -ra lalagang rano 
paat raginio. 18Pakiasi' kano ri 
Aki Kapuuno' koson baal ragitio 
kalo masauk musim mangkawa- 
nan. @ Paat raginio tumalimpuun 
kaimboloon ondo' kalo igondo' 
kasauk ra tana' ti, intor ri Aki 
Kapuuno' nambaal ra tana' ti sa- 

boi raino am kalo bo baalon. 2 Ki- 
nariwa' noyo ri Aki Kapuuno' 
orou no, amun kalo, kolondo' sa- 
ngulun pana maayag. Am nga ra 
ulun pinili' Nano, kinariwa' noyo 
ri Aki Kapuuno' orou no. 
4 Paat raginio, amun sasangu- 
lun mindagu ramuyun, “Ilai', Ma- 
mamayag ondo' sinusub ri Aki 
Kapuuno' soroi ragiti Kaapo am, 
‘Ginio Io soroj ra giu', pai' kau 
pangintopot riso, 2? Nga mama- 
mayag magabau am migiangku ra 
nabi' rano rumatong. Mambaal 
ilo ra kaimuagan koson mampa- 
ruung ra ulun ri Aki Kapuuno' 
amun maalap. 3 Am ilalain min! 
Ngaangai' pinabala' Ku noyo ra- 
muyun ra kalo poyo masuku' 
paat raginio.” l 


Ratangan ru Anak ru Ulun 
(Mat. 24.29-31, Luk. 21.25-28) 


4 “Mopongo orou kaimboloon 
raginio, mato ru orou lumondom 
am bulan kolondo' binusasal. 
25 Mangaratu' butitin rano intor 
ra limbowon, am mangunguasa' 
ru limbowon rano majajou. 26 Paat 
raginio, makito Anak ru Ulun 
matong ralalom ru gaun mabaya' 
ra kuasa' am katulayan Nano. 
27 Anak ru Ulun manusub ra ma- 
sundu rano mongoi ra ngaangai' 
pamagunan ru tana' am mani- 
mung ilo ra ngaangai' ulun pinili' 
ri Aki Kapuuno'.” 

Pangilaan intor ra puun 
ru ara 
(Mat. 24.32-35, Luk. 21.29-33) 

28 “Alapo' min ra igigilaan puun 

ru ara. Amun masansam raan na- 

no am malami', am tumalimpuun 
manalantar, mapandayan min ra 
mamaar noyo musim mogorou. 
2 Mogondo' niayuk amun maki- 
to min baal raginio masauk, ma- 
pandayan min ra maar noyo kaga' 
ratangan nano. # Balain takamin! 
Ngaangai' baal raginio masauk ra 
kalo poyo matoi ngaangai' -ulun 
ondo' maayag ra raino ti. 3t Lim- 
bowon am tana' ti mapuso, kaa' 
ragu Kutu mantilayun.” 


Kolondo' sangulun | 
makapandai ra ofou am 
paat nano , 

(Mat. 24 36-44) 


32 “Kaa' koson pana raginio, ko- 
londo' sangulun makapandai ra 
orou kaapoam paat nano, masun- 
du rano giu' ra suruga' kaapoam 
Anak, kaa' i Ama' ak makapan- 
dai. 3Ilalai't am tataanin min! 
Nga kalo napandayan min sanggi- 
lan paat nano sumuku'. #Am 
sauk nano koson sangulun mugar 
ra maalur, ondo' mangiruan ra 
baloi nano am paalungin no ra 
ulipon no rano. Sigagama' ina- 
nian no ra kondoyon, am nambi- 
lin io ra magagalung ra kulobon ra 
ilalain toojo. #Ginio nga tataa- 
nin, nga akau kalo nakapandai 
paat ulian ru tatangan ra balot, 
paat mamai', kaapoam tanga' 
rondom, kaapoam mampayung 
rondom  kaapoam matawang. 
3% Amun pulusat tatangan ru baloi 
no matong, pai' no karampati" 
kau mokororot. 37 Ondo' raguon 
Ku ramuyun, raguon Ku niayuk 
ra ngaangai' ulun: Pantataani' 
min!” ; 

Narwastu am butul (14.3) 


Mangatang mamatoi ri Jisus 
(Mat. 26.1-5: Luk. 22.1-2, 
Jua. 11.45-53) 


1 4 Pangiantakan ra Ruti' Ka- 
lo Linatakan ra Ragi am 
Pangiantakan ra Paska, karuaan 
poyo am tumalimpuun. Tingga- 
nai imam Jaudi am mangingila' ra 
Ukum ri Musa' rali maguyum ra 
ralan koson mamparakop am ma- 
matoi ri Jisus, koson kalo mapan- 
dayan ru ulun ra bokon. ?Kaa' 
indagu ilo, “Pai' takau sasati' ra 
paat ru pangiantakan, nga mama- 
gun rano kumuliangi-angi lair.” 


Inumau i Jisus ra umau 
maamis owou ra Bitania 
(Mat. 26.6-13: Jua. 12.1-8) 


3 Paat ragili i Jisus soroi ra Bita- 
nia, giu' ra baloi ri Simon ondo' ra 
galing i makamaruol ra kungkung 
C Ilat" kamus, 

ondo' maaja’: Paat ilo nagagakan, 
ratong sangulun ruandu' nagibit 
ra :butul pualam makasuang. ra 
umau maamis owou narwastu” 
ondo' mologo kaga'. Kopongo na- 
mabak ra liog ru butul no, pabuu- 
r0 "Ao umau i ra ulu ri Jisus. “Ra 
Bit i, mokoondo” kuukula' ngau- 
un siminangit am nagindagu ta 
rondo' am bokon, “Kua lubato' 
umau maamis owou no? 5 Nga 
umau raginio maalap katalan labi" 
talu ngaatus ruit pirok am tataya: 
ron ra ulun kunsikang.” Am sangi- 
ti" bo nilo ruandu' no. 

6Kaa' indagu i Jisus, “Polosoo' 
min io no. Kua sangit kau riso? 
Nambaal io ra :kandoi moonsoi 
Raki'. 7 Nga ulun kunsikang rano 
masalok mabaya' ramuyun am 
makapangindangan kau risilo ra 
sasanggilan ayuk, kaa' Aku kalo bo 
masalok maya' ramuyun. 3 Ruan- 
du" ti nambaal ra atan malulu’ no 
kabaal. Nampabuur io ra umau no 
ra inan Kutu koson namintor ra 
pampalabangan Raki'. ?Balain ta- 
kamin: Ati ak pambalaan ra Ta- 
nou Moonsoi ra tana' ti, ondo' 
binaal ru ruandu' ti patunungon 
niayuk koson mangkara' riso.” 


Nangiou i Judas mampataak 
ri Jisus ra pantula' No rano 
(Mat. 26.14-16, Luk. 22.3-6) 


10 Ugar bo i Judas Iskariot, sa- 
ngulun intor ra mopor am ruo 
ngaulun maamaya' ri Jisus rano, 
tumuum ra tingganai imam Jaudi 
rano nga guang no mampataak ri 
Jisus risilo. 1t Naansukan kaga' 
tingganai imam Jaudi rano paat 

nangkitongog am bantu' nilo ma- 
ngani' riso ra ruit. Kopongo ragili 
mamipaguang io ra orou moonsoi 
pataakon no i Jisus risilo. 


Nagagakan i Jisus am 
maamaya' No rali ra akanon 
ru Pangiantakan ra Paska 
(Mat. 26.17-25, Luk. 22.7-14, 21-23, 
Jua. 13.21-30) 


2 Paat orou kasaa' ra Pangian- 
takan ra Ruti' Kalo Linatakan ira 
Ragi, paat ulun manimbalui ra 
anak domba ru Pangiantakan Pas- 
ka, maamaya' ri Jisus rano minin- 
dagu Riso, “Ati intok kasagaan 
Mu ra pagakanan ru Paska?” 

13 Panusub Io bagu ra ruo ngau- 
lun maamaya' Nano am bilini' No, 
“Ongoi kau ra bandar. Makatuum 
kau sangulun ungkuyon ondo' mu- 
l nansagou am baya' kano riso. 
14Paat io sumubol ra baloi kuati' 
min tatangan ra baloi no, kamin, 
“Bilin ru Mangingila', Ati kia 
lamin sinadia' Raki' koson paga- 
kanan ru Paska mabaya' ra maa- 
maya' Kuno? 5 Tuluin kau bo ru 
ulun no rondo' lamin ra rasawat 
ondo' maayo, ondo' sinadiaan ra 
ngaangai' kuliamos. Ra giu' no sa- 
diaa' min noyo ngaangai' ritakau!” 

16Pintor noyo bo ruo ngaulun 
maamaya' am pakasuku' ilo ra 
bandar. Kakito nilo ngaangai' ko- 
son ra rinagu ri Jisus risilo. Bagu 
sadiaa' nilo pagakanan ru Paska no. 

17 Jo rondom, ratong i Jisus na- 
baya' ra koopor am ruo ngaulun 
maamaya' Nali. 18 Paat ilo nagaga- 
kan indagu i Jisus, “Balain taka- 
min: pataakon Aku ru sangulun 

intor ramuyun ra partula' rano 
— sangulun ondo' raino ti ma- 
ngakan gumulung Raki'.” 

19 Maamaya' No rali mangiluk 
bagu guang nilo. Rorondg" ilo 
nangkuot ri Jisus, “Sala' ka aku, 
kon Muno?” 

@Taam i Jisus, “Akau mopor am 
ruo ngaulun, io:no sangulun intor 
ramuyun. Gumulung io ra akanon 
am papatunjakan Ku “ra ruti' ti. 
21 Maaru" Anak: ri Ulun matoi ko- 
son ra binatikati'talaldm ru Alki- 
tab, Kaa' mumpara' bo pagon ra 
maagu no ru ulun ondo' mampa- 
taak Riso rêpantula' rano! Moon- 
soi amun kalo inanak ulun raginio!” 


Pagakanan ru Tuhan 
(Mat. 26.26-30, Luk. 22.14-20, 
1 Kor. 11.23-25) 


22 Paat ri Jisus am maamaya' No 
rali magagakan, alapo' ri Jisus ru- 
ti' am naringkuanang lo ri Aki 
Kapuuno'. Piipilango' No bo am 
taaki' No risilo, indagu lo, “Alapo' 
noyo, gitio noyo inan Ku.” 

23Kopongo ragili, alapo' No 
sangkir am indagu lo ra paring- 
kuanangan, taaki': No bo risilo, 
am ngaangai' nilo nanginum in- 
tor ra sangkir no. “#Am indagu i 
Jisus risilo, “Gitio noyo raraa' Ku, 
raraa' nabantuan ri Aki Kapuuno' 
ondo' pasasaron ra masuang ulun. 
25 Balain takamin: sotopot no kalo 
bo manginum Aku ra anggur sa- 
boi Aku manginumi saguli" ra ang- 
gur baguon giu' ra Tana' Bagu ri 
Aki Kapuuno'.”“ 

26 Kopongo ilo narimbai ra ron- 
do' rimbai mongompor ri Aki 


4 Tana' Bagu ri Aki Kapuuno', Harfah: Pamanntaan n Aki Kapuuno' 

Kapuuno', ongoi ilo bagu ra Bulur 
Jaitun. 


Manala' i Jisus ra magali' i 
Pitrus Riso 
(Mat. 26.31-35, Luk. 22.31-34, 
Jua. 13.36-38) 


2? Indagu i Jisus risilo, “Akau 
ngaangai' magiru' manatang Ra- 
ki'. Nga binatikan noyo ra Alkitab, 
“Potoyon ri Aki Kapuuno' magaga- 
lung no, am ngaangai' domba na- 
no mantutuliar. #Kaa' mopongo 
Aku bayagon saguli', sumigulu 
Aku ramuyun mongoi ra Galilia.” 

29 Indagu bo i Pitrus, “Polosoon 
noyo ngaangai' ilo manatang Ri- 
run, kaa' aku ti kalo.” 

WKon ri Jisus, “Balain tokou: 
rondom ra raiti' niak, ra kalo poyo 
minduo paningkuluuk manuk tan- 
daa' no, intalu kou no pagali' ra 
okou kalo nakaulig Raki'.” 

31 Kaa' ansang i Pitrus, kon no, 
“Ati kulaan mindagu aku ra kalo 
nakaulig Rirun? Matoi aku pana 
marumar ak Rirun!” 

Am maamaya' ra bokon rali pa- 
na minindagu koson raginio. 


Makiasi' i Jisus giu' ra 
Gitsimani 

(Mat. 26:36-46: Luk. 22.39--46) 

32 Pakasuku' ilo ra rondo' intok 
ininggalanan ra Gitsimani, inda- 
gu i Jisus ra maamaya' No rali, 
“Panturung kau ragiti buoi Aku 
mongoi pakiasi'. 3 Am kimaiti' 
bagu ri Jisus i Pitrus, i Jakubus am 
i Juanis mabaya' Riso. Am maga- 
labo am mangiluk toojo guang 
Nali. 34#“Mangiluk kaga' guang 
Kutu, koson matoi pampaliman 

Ku. Paginaa kau ragiti am pai' kau 
pombolong,” kon No ra katalu 
ngaulun pinaaya' Nali. 

35 Ongoi i Jisus ra maalur kobo- 
rok i am kubu lo ra tana' am 
pakiasi'. Nakitaak lo amun ru maa- 
lap ak, pasailon lo ra orou kaim- 
boloon no. #Kon No, “Ama', O 
Ama'! Kolondo' rondo' panaon- 
da' kalo mabaal Mu. Painggaluro' 
noyo sangkir kaimboloon ti intor 
Raki', kaa' pai' noyo gagayaa' ka- 
sagaan Kutu, kaa' kasagaan Mu 
ayuk.” 

37 Saguli' bo i Jisus, ilai' No ka- 
talu ngaulun pinaaya' Nali nom- 
bobolong. Am indagu Io ri Pitrus, 
“Simon, nombolorig kou kia? Kalo 
kia makapaginaa kou sabot san- 
jam?” #Indagu bagu i Jisus risilo, 
“Ilalai' min am pakiasi' kau koson 
kala maratu' kau ra 'pangkina- 
man. Sotopot no, ambiluo minno 
masaga' mambaal ra motopot 
kaa’ kalo gumagaya'.kau nga pa- 
liso ru ulun malawo.”. 

3Igondo' poyo i Jisus mino- 
ngoi pakiasi' am nogondo' ak ra 
pakiasian No ra raitii' ni. ® Saguli' 
lo poyo ra intok ru maamaya' No 
rali am ilai' No nombobolong ilo 
po saguli'. Matikoolong ilo kaga' 
am kalo nakapandai ilo ra atan 
bagu paraguon nilo ri Jisus. 

41 Paat ra kaintalu Io siminagu- 
li', indagu i Jisus, “Lakat ak poyo 
mombolong am tumangus kau kia? 
Sama' noyo! Nasuku' noyo ra 
Anak ru Ulun pataakin ra kuasa' 
ru ulun makatula. € Tirong kano 
am ugar takau. Ilai', io ondo' 
mampataak Raki' nakaratong no- 


yo!” 

Rinakop i Jisus 
(Mat. 26.47-56: Luk. 22.47-53: 
Jua. 18.3-12) 


8 Lakat ak poyo i Jisus minda- 
gu, ratong i Judas. Io ti sangulun 
intor ra koopor am ruo ngaulun 
maamaya' ri Jisus. Minatong io 
nababaya' ra ulun masuang ondo' 
nagibit ra ilang am tataun lalam- 
ba'. Sinusub ilo ru tingganai 
imam Jaudi, mangingila' ra Ukum 
ri Musa' am tingganai ru ulun 
Jaudi rano. #Ulun nampataak Ri- 
so nambaal kalalair ra rondo' ta- 
tandu' risilo: “Ulun ondo' umaan 
am alakin ku, lo ginio. Rokopo' 
am ibito' min lo am alungi' tojo- 
o,” kon no risilo. 

“Ratong i Judas, parayus io 
ongoi ri Jisus am indagu, “Mangi- 
ngila'.”.Bagu alaki' no.bo i Jisus. 
46 Ulun rane ondo' minatong na- 
babaya" ri Judas i namparakop ri 
Jisus am guuto' nilo toojo. “ Kaa' 
sangulun ondo' soroi ragili nam- 
paakang ra ilang nali am piriso' no 
talingo ru ulipon ru Tingganai 
maayo imam Jaudi i. @Indagu i 
Jisus risilo, “Ulun malaat Aku kia, 
saboi akau minatong nagibit ra 
ilang am tataun lalamba' koson 
mamparakop Raki'? @ Moonong 
orou nangila' Aku giu' ra Baloi 
Tuhan ra tatanga' min, am kalo 
rinakop min Aku. Kaa' inaru' no- 
yo masauk atan ondo' binatikan 
ra Alkitab.” 

5 Ngaangai' maamaya' ri Jisus 
nangiruan Riso. 

5t Mokoondo' sangulun tuu'-ba- 
gu siminunu' ri Jisus, nansabuk ak 
ra sampila' konoon. Kinamin nilo 

rokopo' “kaa' labaso' no konoon 
i am nagibabaang ak io nagiru'. 
Inibit i Jisus ta Majlis 
Ugama ru Jaudi no 
(Mat. 26.57-68: Luk. 22.54-55, 
63-71, Jua. 18.13-14, 19-24) 

33 Inibit i Jisus giu' ra baloi ru 
Tingganai maayo imam Jaudi. 
Giu' i, ngaangai' tingganai imam 
Jaudi, tingganai ru ulun Jaudi am 
mangingila ra Ukum ri Musa' 
rano timinimung. #Siminunu' i 
Pitrus ri Jisus intor ra maalur po- 
los nakasubol ra liliut baloi ru 
Tingganai maayo imam Jaudi i. 
Giu' i, nanturung io am rimina- 
rang nababaya' ra saujor rali. 
5 Tingganai imam Jaudi rano am 
ngaangai' Majlis Ugama mirot 
toojo maguyum ra kaintutunan 
ondo' mampasala ri Jisus koson 
maukuman nilo lo ra potoyon. 
Kaa' kolondo' rondo" naalap nilo. 
86 Masuang sasi' magabau piniau, 
kaa' ragu nilo kalo nogogondo' ra 
rondo' am bokon. 

37 Minigor kuukula'" ngaulun sa- 
si' am nangani' ra kaintutunan 
magabau ri Jisus. 58 Kon nilo, “No- 
korongog akai ra ulun ti mininda- 
gu, “Lunsayon Ku Baloi Tuhan 
ondo' binaal ru ulun, am mopo- 
ngo talu ngoorou, baalon Ku sagu- 
lio' Baloi Tuhan ra bokon ondo' 
sala' ka baalon ru ulun.” #@Kaa' 
kaintutunan ru ulun rano niak 
nansasala' ra rondo' am bokon. 

60 Bigor Tingganai maayo imam 
Jaudi no ra taatanga' ru Majlis am 
pangkuot ri Jisus, “Kolondo' kia 
pataamon Mu ra ragu manguu' 
Rirun rano?” 

ól Nongkoror ak i Jisus am kalo 
tinaam No. Kuati' poyo ru Ting- 
ganai maayo imam Jaudi i, “Okou 

ia Mamamayag ondo' sinusub i,’ 
Anak ri Aki Kapuuno' ondo' Ma- 
tulai 1?” 

62 Taam i Jisus, “Iou, akau ngaa- 
ngai' makakito ra Anak ru Ulun 
manturung ra pamiris ri Aki Ka- 
puuno' ondo' Maayo Kaga! Kuasa. 
Am makito min lo matong rala- 
lom ru gaun giu' ra limbowon:” 

6]jlako' ru Tingganai maayo 
imam Jaudi i bayang nali galama', 
nga nakatigog am siminangit io 
toojo nakaining ra ragu ri Jisus nii 
am indagu, “Kalo pana rongogon 


sasi' ra bokon! #Nakaining kano - 


galama' ra ragu magasab Nani. 
Raino atan bo ukum min?” 

Ilo ngaangai' nangiou ra maka- 
sala i Jisus, am musiti' ukumin ra 
potoyon. 

65 Nantiwog bo kuukula' ngau- 
lun ri Jisus. Mokoondo' poyo 
nanili ra mato No am linamba' 
nilo. Am kon nilo, “Kinami' sabi- 
to', osoi nampalamba' Rirun?” 
Saujor rali pana minaya' panam- 
piling Riso. 


Nagali' i Pitrus ri Jisus 
(Mat. 26:69-75: Luk. 22.56-62: 
Jua. 18.15-18, 25-27) 


66] akat ak poyo i Pitrus soroi ra 
liliut ru baloi i, ratong sangulun 
ruandu' ulipon ru Tingganai maa- 
yo imam Jaudi.  Kakito no i Pi- 
trus riminarang ra giu' i, uligi' no 
toojo bulos ri Pitrus am indagu, 
“Okou niak .masalok maya' ri 
Jisus, ulun Najarit no.” 


113 


#8 Kaa' pagali' i Pitrus, kon no, 
“Atan rinagu muni? Kalo nakara- 
ti'.aku.” Ingkual bo i Pitrus mino- 
ngoi ra susubalan ru baloi no. 
[Paat ragili naningkuluuk manuk 
tapdaa' i.]f 

#:Ulipon ruandu' i nakakito po- 
yo ri Pitrus: Balai' nó ulun ra giu' 
i, “lup tagitio maaru' sangulun 
intor.faymaamaya' ri Jisus no!” 
#Kaa'.alio' poyo ri Pitrus. 

Kalo nabuoi ragili, ulun rali mi- 
nindagu ri Pitrus, “Pai' pagali', 
maaru' okou sangulumantor risilo, 
nga okou ulun Galilia?” 
“Am pagibot bo i Pitrus, kon 
no, “Amun topot aku po nakaulig 
ra ulun ti, kaluus aku no!” 

72Paat ragili niak kainduo ru 
manuk tandaa' i naningkuluuk. 
Am kakara' bagu ri Pitrus ragu 
ri Jisus riso, “Kalo poyo minduo 
paningkuluuk manuk tandaa' 
no, intalu kono indagu kalo ma- 
kaulig Raki'.” Pantatangi' bo i 
Pitrus. 


Pinauma' i Jisus ri Pilatus 
(Mat. 27.1-2, 11-14: Luk. 23.1-5: 
Jua. 18.28-38) 


1 5 lo suabon, tingganai imam 
Jaudi, tingganai ru ulun 


Jaudi, mangingila' ra Ukum ri 
Musa' am ulun Majlis Ugama ra- 
no ra bokon, nagindibok nansu- 
sunur. Rantayo' nilo i Jisus, 
paumaa' am pataaki' nilo lo ra 
gabenor Pilatus. ? Pangkuot i Pila- 
tus ri Jisus, “Topot kia Okou no 
raja' ru ulun Jaudi?” 

“Okou galama' minidagu,” kon 
ri Jisus. 


€ Mamamayag ondo' sinusub i; Harfiah: Kristus. f Kuukula' naskah nakalairkolondo" ayat ragrtio. 

Saujor Roma (15. 16) 


3Tingganai imam Jaudi rano 
nambaal masuang ragu manguu' 
ri Jisus. 4Kuati' po ri Pilatus i 
Jisus, “Kalo kia masaga' Kou tu- 
maam? Ilai', mumpara' bo suang 
ru ragu manguu' Rirun ti!” 

5 Kaa' kalo niak tinaam ri Jisus, 
saboi nakasioro i Pilatus. 


Ukum ra potoyon pinataak 
ri Jisus 
(Mat. 27.15-26; Luk. 23.13-25, 
Jua. 18.39--19.16) 


6Paat moonong Pangiantakan 
ra Paska, kaindalaman ri Pilatus 
mampalabus sangulun inaput ma: 
ya' ra kasagaan ru ulun masuang. 
7Ralalom ru pangaputan, mokoon- 
do' sangulun ungkuyon makaing- 
galan ri Barabas ondo' minaya' 


pampatoi ra ulun paat ra ulun ma- 
suang minanggal ra karajaan. 8 Ra- 
tong ulun masuang ri Pilatus am 
makitaak ilo ra palabuson sangu- 
lun inaput koson ra kaindalaman. 
9 Pangkuot i Pilatus risilo, “Masa- 
ga' kau kia ra palabuson ku raja' 
ru ulun Jaudi ti ramuyun?” 10 Na- 
pandayan ri Pilatus ra tingganai 
imam Jaudi rano nampataak ri 
Jisus riso nga sumolon ilo. 

#Kaa' tingganai imam Jaudi 
rano nanusuk ra ulun masuang 
koson manusub ri Pilatus mampa- 
labus ri Barabas risilo. Indagu 
poyo i Pilatus ra ulun masuang 
rali, “Amun koson ragino, atan 
baalon ku ra ulun sabiton min ra 
raja' ru ulun Jaudi no?” 

13 Golok ilo, “Salipo' lo!” 

14Pangkuot poyo i Pilatus, 
“Kaa' atan kalaatan Nati?” 

Kosongowo' nilo poyo golok ni- 
lat, “Salipo' Io!” 

15 Palabuso' bagu ri Pilatus i Ba- 
rabas risilo, nga mampakaansuk 
ra guang nilo. Bagu susubo' no 
ulun mampalapos ri Jisus am pi- 
'noloso no salipon. 


Nagasab saujor rano ri Jisus 
(Mat. 27.27-31, Jua. 19.2-3) 


16 Inibit i Jisus ru saujor rali ra 
liliut ru Panalasayan giu' ra istana 
ru gabenor. Piawo' bagu sampula- 
lai saujor ra bokon tumimung. 
17 Am pambayango' nilo i Jisus ra 
bayang maawar matanggilung, 
am pambaal ra karaun intor ra 
bulisang ra makaruui am pasam- 
pako" ra ulu ri Jisus. 18 Kopongo 
ragili, tumalimpuun ilo manabi' ri 
Jisus, kon nilo, “Tabi', raja' ru 
ulun Jaudi!” 1? Lambaa' nilo ulu ri 
Jisus ra tataun, tiwagi' nilo lo, 
igulatur am sambaa' nilo Io. 
20 Kaasabi' nilo i:Jisus, iruo' nilo 
bayang maawar matanggilung i 
am pambayango' nilo ra bayang 
Nali galama'. Ibito' nilo bo i Jisus 
miningkual ra ongoyon salipo'. 


Sinalip i Jisus 
(Mat. 27.32-44, Luk. 23.26-43, 
Jua. 19.17-27) 


21 Taatanga' ru ralan, jajali' nilo 
sangulun ungkuyon nansaan ra 
salip ri Jisus. Ulun i bagu ak poyo 
intor ra pamagunan am masaga' 
sumubol ra bandar Jirusalim. (Ing- 
galan nano i Simon. Intor io ra 
bandar Kirini, ama' ri Aliksandar 
8 Kuukula' naskah nakalaır kolondo' ayat ragitio, 

am i Rupus.) 2Inibit i Jisus ra 
rondo" intok ininggalanan ra Got 
gota, ondo' arati' nano, “Intok 
kuapak”. ?Giu' i, mangani' ilo 
Riso ra anggur naratok ra mur, 
kaa' kalo masaga' i Jisus mangi- 
num. 24Bagu salipo' pilo i Jisus. 
Bayang Nano tinayar-tayar nilo, 
am nagugundi' ilo koson manga- 
ru' ra alapon ru sasangulun. 2? Na- 
nalipan Riso no paat jam kasiam 
ra io susuab. 28 Rasawat ru salip i, 
pinolokot nilo ra ragu manguu' 
Riso. Gitio noyo ondo' binatik 
raginio, “Raja' ru Ulun Jaudi.” 
27 Nababaya' ri Jisus, sinalip nilo 
ruo ngaulun mantatakou, sangu- 
lun sinalip tampilon ra pamiris 
am sangulun sinalip tampilon ra 
kait. [23 Am raginio nasauk noyo 
ondo' binatikan ra Alkitab, koson 
ragino, “Kinara' lo ra ulun ma- 
laat.”]8 

2 Ulun rano ondo' nansail ra 
giu' i pisik-pisik ilo nagasab ri 
Jisus, kon nilo, “Oi, napasat Kou 
raino! Masaga' Kou mampalunsai 
ra Baloi Tuhan am baalon Mu 
saguli' ralalom talu ngoorou! 3? Ki- 
nam tuun intor ra salip no am 
ibayag galama'!” 

351 Koson niak ra tingganai 
imam Jaudi am mangingila' ra 
Ukum ri Musa' rali, magasab ilo 
ri Jisus. Mindagu ilo ra rondo' am 
bokon, “Ulun ra bokon bayagon 
No, kaa' Io galama' kalo! 2 Amun 
raja' lo ru ulun Israil, Mama- 
mayag ondo' sinusub ri Aki 
Kapuuno' i, moonsoi tumuun lo 
intor ra salip, bagu makakito am 
mangintopot takau Riso!” 

Ulun ondo' sinalip nababaya' ri 
Jisus i pana nangiis Riso. 


Pinatayan ri Jisus 
(Mat. 27.45-56: Luk. 23.44-49: 
Jua. 19.28-30) 


33 Paat tanga' ru orou, buoi talu 
nganjam ngaangai' pagun no mo- 
londom. #Am paat jam katalu ra 
io mamai', i Jisus giminolok ra 
mosongou kaga', “Eloi, Eloi, lema 
sabakhtani?” ondo' arati' no, “I 
Aki Kapuuno' Ku, i Aki Kapuuno' 
Ku, kua iruani' Mu Aku?” 

35 Kuukula' ngaulun ondo' no- 
korongog ra golok i minindagu, 
“Rongogo' min, nampiau lo ri 
nabi' Ilia!” 35 Sangulun intor risilo 
pagindibok ongoi pangalap ra bu- 
sak karang ondo' malami' am po- 
sosopo' no ra anggur mataris. 
Pasusuko' ra pompor ru rondo' 
tataun, am patunjako' ra bibil ri 
Jisus, liliwa' minindagu, “Inaani' 
takau! Hai' takau ru matong i Ilia 
mampatuun Riso intor ra salip 
no.” 

37 Bagu golok i Jisus am patoi. 

38 Tabir panili ondo' pinatair ra 
Baloi Tuhan nalilak kapiruo intor 
ra rasawat suku' ra gana'. 3? Ting- 
ganai ru saujor ondo' minigor ra 
tuma' ru salp i, nakakito ati 
kulaan i Jisus matoi” Tingganai 
ru saujor i minindagu, “Moto- 
pot toojo ulun ti Anak ri Aki 
Kapuuno'!” 

48 Giu' i mokoondo' niak kuu- 
kula' ngaulun ruandu' ondo' na- 
gilong ra ngaangai' baal ti intor ra 
maalur. Intor risilo am i Salomi, i 
Maria Magdalina am 1 Maria, ina' 
h matoi; Kuukula' naskah nakalair: guminolok am pato: 


MARKUS 15 


ri Josis am i Jakubus Mamulok. 
“Jlo no masalok maya’ am ma- 
ngindangan ri Jisus paat Io soroi 
ra Galilia. Am mokoondo' ma- 
suang poyo ruandu' ra bokon rali 
ra glu' i minatong ra Jirusalim 
nababaya' ri Jisus. 


Nampalabangan ri Jisus 
(Mat. 27.57-61: Luk. 23.50-56: 
Jua. 19.38-42) 


4243 Qrou mamaar noyo lu- 
mondom paat i Jusup, ulun Ari- 
matia, minatong. lo sangulun 
suang ru Majlis Ugama ondo' 
urumaton ru ngaangai' ulun. lo 
galama' naginaa niak ra i Aki 
Kapuuno' tumalimpuun mama- 
rinta. Orou ragili orou Tampasan 
(io ti am songorou kalo poyo 
orou Sabat), nga raginio, baani i 
Jusup minuma' ri ‘Pilatus am 
kitaako' no bangkai ri Jisus. 
#4 Nangimuag i Pilatus nangkiro- 
ngog ra 1 Jisus minatoi noyo. I 
Pilatus nampiau ra tingganai ru 
saujor i koson mangkuot ra na- 
buoi noyo kia i Jisus minatoi. 
45 Pakaining -ak ra ragu ru ting- 
ganai ru saujor i, polosoo' ri 
Pilatus i Jusup mangalap ra bang- 
kai ri Jisus i. #Pambali i Jusup 
ra konoon mapulak ondo' ku- 
malas. Kopongo nampatuun ra 
bangkai ri Jisus i, kulumputo' no 
ra konoon i. Am paulio’ no bang- 
kai i ralalom rondo' gua ondo' 
bagu ak poyo kalio' ra bulur 
batu. Kopongo ragili, luiro' no 
rondo' batu maayo koson ma- 
ngangob ra luang ru lobong no. 
4 Liliwa' ragili, 1 Maria Magda- 

lina am Maria ina' ri Josis naka- 
kito ati napabantaan ra bangkai 
ri Jisus i. 

Linuatan ri Jisus 


(Mat. 28.1-8; Luk. 24.1-12; 
Jua. 20.1-10) 


1 6 Kopongo orou Sabat, i Ma- 
ria Magdalina, i Maria ina' 
ri Jakubus am i Salomi minongoi 
pambali ra tatapis maamis owou 
koson pakupilon ra bangkai ri 
Jisus. ? Paat orou minggu i, naka- 
sirang mato ru orou, minongoi ilo 
ra kalabangan. *4 Paat ilo nangki- 
ralan nansusunur ilo, “Osoi nua' 
mangindangan ritakau mampa- 
luir ra batu pinaangob ra lobong 
i?” (Nga batu i maayo toojo.) Kaa' 
pakasuku' ak ra giu' i, kakito nilo 
batui naluir noyo. 5 Am umpos ilo 
ra lobong i. Ralalom i tampilon ra 
pamiris, nakito nilo mokoondo' 
sangulun ungkuyon mamulok nan- 
turung, nambayang ra bayang 
maawar ondo' mapulak, ginio ra 
ilo nakatigog. 
8Ungkuyon i minindagu risilo, 
“Pai' kalaa'! Nakapandai aku ma- 
guyum kau ri Jisus ulun Najarit 
ondo' sinalip i. Kalio lo ragiti. Bi- 
nayag lo saguli'! Ilai', gitio intok 
napabantaan ra bangkai Nali. ” Rai- 
no ongoyo' min balai' maamaya' 
No rali am i Pitrus niak. Balai' min, 
“Nagulu lo ramuyun mongoi ra 
Galilia. Giu' no makatuum kau Riso, 
koson ra rinagu No ramuyun i.” ” 
8Ingkual ilo intor ra lobong i 
am pasimbul ilo nga nakatigog am 
nalaa'. Kalo nagindagu ilo ra osoi 
ak pana nga nangalaa' ilo. 

PUPUS RU INJIL MARKUS. 
SUMUGUT RA-NASKAH 
NAKALAIR RANO' 


Minintalang i Jisus ri 
Maria Magdalina 
(Mat. 28.9-10, Jua. 20.11-18) 


[? Kalupus binayag noyo saguli' 
i Jisus, io susuab ra orou minggu, 
minintalang lo galing ri Maria 
Magdalina. (Intor ri Maria ti, 
igondo' i Jisus napaingkual ra tu- 
lu' riwato.) 191 Maria Magdalina 
minongoi pambala' ra rangan ri 
Jisus rali ra atan nasauk. Nanula- 
boi am nangulir ilo. 11 Kaa' paat 
ilo nokorongog ra i Jisus naayag 
noyo am ra i Maria nakakito Riso, 
kalo nangintopot ilo. 


Minintalang i Jisus ra ruo 
ngaulun maamaya' Nali 
(Luk. 24.13-35) 


12 Kopongo ragili, minintalang i 
Jisus ra ruo ngaulun maamaya' 
Nali am minalui Io. Gitio nasauk 
paat ilo nangkiralan mongoi ra 
rondo' pamagunan. 13 Saguli' ilo 
am pambala' ra baal ti ra rangan 
nilo rali. Kaa' ilo pana kalo na- 
ngintopot. 


Minintalang i Jisus ra mopor 
am rondo' ngaulun 
maamaya' Nali 
(Mat. 28.16-20, Luk. 24.36-49, 
Jua. 20:19-23: Rin. 1.6-8) 


14 Pupus nali, minintalang i Jisus 
ra koopor am rondo' maamaya' 
Nali paat ilo nangakan. Giu' i si- 
nawai No ilo nga kolondo' pangin- 
tapatan am mokotog ulu nilo 


Í Kuukula' naskah am ahg ra ragu nakalair kolondo' tayar ragitso (ayat 9-20) 

saboi kalo nangintopot ilo ra ulun 
ondo' nakakito galama' ra lo naa- 
yag. 19 Bagu indagu Io risilo, “Ugar 
kano ra tikop-tikop ru tana' ti, ba- 
lai' min moonong ulun ra Tanou 
Moonsoi. 1“@soi ak mangintopot 
am riwon, io no bayagon, kaa' 
osoi ak kalo mangintopot, io no 
ukumin. 17 Tatandu' ragitio su- 
mumbaya' ra ulun ondo' mangin- 
topot: Mampagiru' ilo ra riwato 
ralalom inggalan Ku, mansusunur 
ilo ra ragu kalo maratian nilo. 
18 Amun mampaguut ilo ra kukuo 
kaapoam manginum ilo ra tuwo, 
kolondo' malaat masauk risilo. Pa- 
bantaan nilo kalindu' nilo ra ulun 
marualan am ulun no mababas.” 


I Jisus kinayang ra suruga' 
(Luk. 24.50-53, Rin. 1.9-11) 
19 Kopongo ak ragu ri Jisus risi- 
lo, kayango' Io no ra suruga', am 

panturung lo ra pamiris ri Aki 
Kapuuno'. 291lo pana ugar mam- 
pabala' ra Tanou Moonsoi ra 
ati-ati ayuk, am Tuhan maya' 
pangandoi am mampainono' ra 
tanou no motopot mansall ra ta- 
tandu' ondo' binaal nilo.] 


PUPUS RU INJIL MARKUS 
SUMUGUT RA NASKAH 
NAKALAIR RA BOKON RANO/ 


[Tuum ruandu' rano ri Pitrus 
am rangan no rali am ontoso' nilo 
tunungo' ngaangai' ondo’ pina- 
bala' ru ungkuyon mamulok i.ri- 
silo. 1? Kopongo raginio, intor ra 
sirangon mongoi ra, kalasaan, 
mansail ra maamaya' No rali, i 
Jisus galama' nampabala' ra ta- 
nou ondo' mapasau am mantila- 
yun, ioginio pamaayagan ondo' 
sabuoi-buoi no.) 


Í Kuukula" naskah am alıg ra ragu nakalas mokoondo' poyo ruo ayat ragitio 


Tanou Moonsoi 
pinasaboi ri 


LUKAS 


Pasiguluon 


Tanou Moonsoi pinasaboi ri Lukas mantunung ra i Jisus Mamamayag 
ondo" sinusub ri Aki Kapuuno' ra ulun Israil am ngaangai' ulun. Namatik i 
Lukas ra i Jisus inanian ra kandoi ru Ambiluo ru Tuhan koson mampabala' ra 
Tanou Moonsoi ra ulun kunsikang. Tanou Moonsoi ti mampaguang toojo ra 
ulun rano ondo' mansalinut kapaganan. Mokobolos ra maansukan ralalom 
Kitab Lukas ti, mulu’ poyo ra talimpuun no, ioginio ratangan ri Jisus, am ra 
pupus no niak, ioginio nangayangan ri Jisus ra suruga'. Tunung intor ra 


naralatan am natabualan ru ugama Kristian kakaaloi ri Jisus ra suruga', 
tinunung niak ru mamamatik ra Kitab ti ra Kitab Rinalatan. 


Tayar 2 am6 (ilai' suang ra gana" ti) makamasuang tunung ondo' matuum 
ak ra Kitab Lukas: koson ra tunung intor ra rimbai ru masundu rano am niak 
nanambuluyan ru magagalung ra domba rano paat kakaanak ri Jisus, i Jisus 


giu' ra Baloi Tuhan paat lakat poyo lalaing, pagabigan intor ra Ulun Samaria 
ondo' moonsoi guang am niak Anak ra Timinanggau. Kitab ragitio mampa- 
kaatang niak ra baal pakiasian, Ambiluo ri Aki Kapuuno', baalon ru ruandu' 
ralalom kandoi ri Jisus am pangampunan ri Aki Kapuuno' ra tula. 


Suang 
Panalimpuunan 1.1-4 
Naganakan ri Juanis Mampariu' am 

i Jisus am paat ilo lalaing 1.5--2.52 
Kandoi ri Juanis Mampariu' 3.1-20 
Nampariwan am nangkinaman ri Jisus 3.21-4.13 
Kandoi ri Jisus ra libung ru Galilia 4.14---9.50 
Intor ra Galilia mongoi ra Jirusalim 9.51---19.27 
Minggu" pupus ra Jirusalim am liliut no 19.28--23.56 


Linuatan, tinalangan am nangayangan ru Tuhan 24.1-53 

Ragu Magulu 


1 Tiopilus ondo' urumaton ku, 
Masuang noyo ulun nopongo 
namatik ra pambalaan motopot 
koson ra atan ondo' nasauk ra 


tatanga' takau. ? Namatik ilo ma- 


ya' ra tinunung ramon i ru ulun 
rali ondo' nakakito galama' ra 
atan ondo' nasauk intor ra puun 
i am tauli nampatanou ra bala’ i. 
3Kopongo ngaangai' no naimu- 
muyan ku tojojo intor ra puun i, 
aku pana nampaguang ra moon- 
soi mamatik aku rirun ra rondo' 
pambalaan ondo' masusui tojojo. 
#Binaal ku gitio koson makatutun 
kou ra ngaangai' atan ondo' na- 
ngilaan rirun i motopot toojo. 


Pinabala' ra i Juanis 
Mampatiu' anakon 


5 Paat i Irodis raja' ru Judia,” mo- 
koondo' sangulun imam Jaudi ma- 
kainggalan ri Jakaria. lo sangulun 
papag ru imam Jaudi rali, tayar ru 
Abia. Inggalan ru andu' nano ami 
Ilisabit, am niak papag ru imam 
rali. SKaayagan ru mansawo rati 
mampakaansuk ra guang ri Aki 
Kapuuno'. Ilo karuruo gumagaya' 
tojojo ra ngaangai' susuban am 
ukum ru Tuhan. ”Kaa' kolondo' 
anak nilo nga i Ilisabit ti tabanang 
am matutuo ilo no karuruo. 

8Paat rondo' orou, i Jakaria 
nampaugar ra kandoi nano koson 
ra imam ra pinaguluan ri Aki 
Kapuuno', maya' ra paat ru tayar 
Abia no. ?Sumugut ra pampilian, 
ondo' masalok baalon ru imam 


LUKAS 1 


rali, napili io sumubol ra Balot 
Tuhan am monolob ra kemenyan. 
101iliwa' monolob i pinaugar, ulun 
masuang makiasi' giu' ra liwar. 

1 Paat ragili, pulusat masundu 
ru Tuhan ri Jakaria. Minigor ma- 
sundu no tampilon ra pamiris ru 
panalaban, intok nanalaban ra ke- 
menyan. 12 Paat i Jakaria nakakito 
ra masundu no, naliangan am na- 
laa' io. IBKaa' indagu masundu 
no, “Pai' kalaa', Jakaria! Noro- 
ngog noyo ri Aki Kapuuno' pina- 
kiasian muli. I Ilisabit, andu' 
muno maganak ra sangulun anak 
ra ungkuyon. Inggalani' io ri Jua- 
nis. 14Maansukan kou kaga' am 
masuang ulun maansukan ra 10 
maanak lalaing no! 3 Masauk io 
ra sangulun maatang maya' ra pa- 
gilangan ru Tuhan, ginio nai ra 
kalo makainum io ra anggur kaa- 
poam inumon ra bokon ondo' 
makagauk am kuasaan io ru 
Ambiluo ri Aki Kapuuno'?” intor 
ra io kakaanak ak poyo. 16 Ma- 
suang ulun Israil ibiton no suma- 
guli' ri Aki Kapuuno', Tuhan 
nilai. 7 Momomgo io ra ralan ru 
Tuhan am maikang am makakua- 
sa' io koson ra nabi' Ilia. Mopo- 
bonsoi io ra ama' am anak, 
magibit ra ulun ondo' kalo guma- 
gaya' sumaguli' ra .pangkaraan 
motopot. Am koson raginio, mo- 
mongo io ra ulun rano tumampos 
manguma' ra Tuhan.” 

18 Kuati' ri Jakaria masundu no, 
“Atan kulaan aku makapandai 
ginio masauk? Akai mansawo 
matutuo froyo.” 


A Judia: Arati' ru ragu ragito am ngaangai" pagun Palestina. b Ambiluon AkiKapuuno", Hatfiah: Ambiluo 

Pekan Najant (1.26) 


19 Taam masundu no, “I Gabriil 
aku. Mangandoi aku ri Aki 
Kapuuno'. Am Io nanusub raki' 
mamipasaboi ra pambalaan moon- 
soi ti rirun. @ Atan ondo' rinagu 
kutu, masauk toojo ra orou inaru' 
no. Kaa' kalo mangintopot kou, 
kalo makaindagu kou saboi ma- 
sauk atan ondo' rinagu kuli.” 

21 Liliwa' raginio, ulun rali nagi- 
naa ak ri Jakaria. Nangimuag ilo 
kua nabuoi io kaga' ralalom ru 
Baloi Tuhan i. 2 Am paat io mi- 
ningkual, kalo bo makaindagu io 
risilo, mambaal io ak ra tatandu' 
ra kalindu' mambala' risilo. Am 
ilo pana nakapandai ra i Jakaria ti 
nakakito ra rondo' pagilangan in- 
tor ri Aki Kapuyno' ralalom ru 
Baloi Tuhan i. 

23 Kopongo kandoi no ra giu' i, 
uli' i Jakaria ra baloi. “#Kalo na- 
buoi ragili, andu' nali i Ilisabit 
pana maapang. Nagaput io ra ba- 
loi buoi limo ngambulan. “9 Inda- 
gu io, “Pupus nali, inindangan aku 


ru Tuhan ra lo namuso ra asab 
kutu!” 


Pambalaan ra i Jisus anakon 


26 Paat i Ilisabit maapang onom 
ngambulan noyo, panusub i Aki 
Kapuuno' ra masundu Nano, i 
Gabriil mongoi ra Najarit, rondo' 
pekan ru libung Galilia. 7 Sinusub 
i Gabriil mongoi ra sangulun ra- 
laa, makainggalan i Maria. Ralaa 
ti makatamung makainggalan i 
Jusup, am io ti intor ra papag ru 
raja' Daut ra galing i. 78 Ratong 
masundu no ri Maria am indagu, 
“Kaansayan rirun, okou no toto- 
pot kaansayin ru Tuhan! Tuhan 
mabaya' rirun!” 

2 Naliangan kaga' i Maria na- 
kaining ra ragu ru masundu i, sa- 
boi nampaguang io, atan arati' ru 
ragu ni. @Indagu poyo masundu 
riso, “Maria, pai' kalaa', nga 
maansayan i Aki Kapuuno' no ri- 
run. 3! Maapang kou am maganak 
kou ra sangulun anak ungkuyon. 

Inggalani' anak no i Jisus. 2 Ma- 
sauk lo ra sangulun ondo' maa- 


LUKAS 1 


mosongou, “Okou no binarakat 
tojojo intor ra ngaangai' ruandu'! 


tang kaga' am lo ti sabiton Anak Am binarakat niayuk anak ondo' 


ru Tuhan Ondo' Masawat Kaga'. 
Am bagu saukon lo ri Aki 
Kapuuno' ra sangulun raja', ko- 
son ra kinamatuaan Nali, i raja' 
Daut. 8 Mantilayun lo mamarin- 
ta ra papag ri Jakub am pamarin- 
taan Nano kolondo' pupus.” 

34Indagu i Maria ra masundu 
no, “Aku ti ralaa am kalo igondo' 
lampit ra ungkuyon. Atan kulaan 
masauk baal raginio?” 

359Taam masundu no, “Matong 
Ambiluo ri Aki Kapuuno' rirun am 
kuasa' ri Aki Kapuuno' sumoroi 
rirun. Ginio nga ra anak ondo' 
anakon muno sabiton Anak ri Aki 
Kapuuno' ondo' matulai. #Ilai', i 
Ilisabit pabukat muno, maapang 
io onom ngambulan noyo, kabalu' 
pana matutuo io no am ulun min- 
dagu ra tabanang io. 3 Kaa' kolon- 
do' kalo mabaal ri Aki Kapuuno".” 

38 Am indagu i Maria, “Aku ti 
ulipon ru Tuhan. Polosoon noyo 
masauk raki' koson ra rinagu mu- 
nii.” Am liot bagu ru masundu no 
nangiruan ri Maria. 


Minongoi i Maria pagayam 
ri Ilisabit 

3 Kopongo ak raginii, parayus i 
Maria ra rondo' pekan ra Judia, 
giu' ra kabuluran. #@ Minongoi io 
ra baloi ri Jakaria, am paat io mi- 
numpos, indagu io ri Ilisabit, 
“Kaansayan rirun”. #Kainihg ak 
ri Ilisabit ragu ri Maria ni, lalagang 
tininai' nali pana minimbuir. Am 
kinuasa' i Ilisabit ru Ambiluo ri 
Aki Kapuuno', Zam taam io ra 


anakon muno! # Osoi niak aku ti 
saboi ina' ru Tuhan ku matong 
raki'. “#Kaining ku ak ragu muni, 
lalagang tininai' kutu pana mi- 
nimbuir naansukan. #4 Mumpara' 
bansuk muno, nga nangintopot 
kou ra rinagu ru Tuhan rirun no 
masauk!” 


Rimbai ri Maria mongompor 
ri Aki Kapuuno' 


46 Indagu bagu i Maria, 
“Mongompor aku ra Tuhan 
ra sotopot-topot ru guang 
kutu. 

47 Am maansukan aku tojojo 

nga i Aki Kapuuno' 
Mamamayag ku. 

48 Nangkara' Io raki', 

kabalu' pana aku ti ulipon 

Nano ondo' kunsikang! 
Intor raino aku ti sabiton ru 
ngaangai' ulun 

ra aku binarakat ru Tuhan. 

8 Mongompor aku ri 
Aki Kapuuno' Ondo' 
Makakuasa' 

nga binaal No raki' baal 
ondo' maatang kaga'. 
. Matulai inggalan Nano. 

5 Makaasi' i Aki Kapuuno' ra 
ulun ondo' mangurumat 
Riso, 

Nntor ra rondo' papag 
suku' ra papag ra bokon. 

“I Mampakito Io ra kuasa' Nano 

am mampatuliar ra ulun 
mangasumbung rano. 

9 Patuunon No raja' ondo' 
nanguasa' rali, 

kaa' pasingkoton No 
ulun ondo' kunsikang. 

8 Basugon No ulun 
nangaitilan ra ngaangal' 
ondo' moonso1, 

kaa' paugaron No ulun 
langkaya' ra kolondo' 
taakin risilo. 

54 Mangindangan lo ra ulun 
Israil, ulipon No rano, 

nga mangkara' lo ra asi' 
Nali. 

5 Koson ondo' binantu' No ra 
kinamatuaan takali, 

i Abraam am papag no ra 
sabuoi-buoi no.” 

56 Talu ngambulan buoi i Maria 

siminimpung ri Ilisabit, bagu mi- 
nuli' ra baloi nano galama'. 


Naganakan ri 
Juanis Mampariu' 


5Kasuku' orou paganakan ri 
[lisabit, am naganak io ra sangu- 
lun lalagang ungkuyon. 4Pakai- 
ning pinasambalayan am pabukat 
no rali ra atan kulaan gayo ru asi' 
ru Tuhan ri Ilisabit i, minaya' ilo 
niayuk riso maansukan. 

5 Balu! ngoorou noyo buoi ru 
lalagang i, ratong ilo koson mo- 
ngoi panunat riso. Masaga' ilo 
manginggalan ra lalagang no i 
Jakaria, paansangayon ra ama' 
nano. @Kaa' indagu ina' nano, 
“Kalo! Inggalan nano i Juanis.” 

61 Indagu ilo riso, “Kolondo' sa- 
ngulun pana intor ra pabukat mu 
rati makainggalan koson raginio.” 
62 Am nambaal ilo ra tatandu' ru 
kalindu' koson mangkuot ri Jaka- 
ria ra osoi painggalanon ra anak 
no. 

63 Pakitaak i Jakaria ra rondo' 
papan pamatikan am pamatik i0, 
“1 Juanis inggalan nano.” Nangi- 
muag ilo ngaangai'. #Paat ragili 
niak makaindagu bo saguli' i Ja- 
karia am pongompor io ri Aki 
Kapuuno'. # Nangalaa' ngaanga'' 
pinasambalayan no rali am tanou 
raginio nakatabual ra ngaangai' 
pamagunan ru kabuluran ru Judia. 
66 Ng aangai' ulun ondo' nakaining 
ra tanou raginii nampaguang, 
“Atan nua' kasaukan ru lalagang 
no ra tauli no?” nga kuasa' ru 
Tuhan sumorol riso. 


Nampasaboi i Jakaria ra 
pambalaan ru Tuhan 


67 ] Jakaria, ama' ru lalagang no, 
kinuasa' ru Ambiluo ri Aki Kapuuno' 
am nampasaboi io ra pambalaan 
ru Tuhan. Indagu io, 

#8 “Omporo' takau no i 

Aki Kapuuno', 
Tuhan ru ulun Israil, 
nga minatong lo 
mangindangan am 
mam palabus ra ulun No rano. 
@ Nanusub Io ra Mamamayag 
ondo' maikang matong 
ritakau, 
ulipon Nano intor ra 
papag ru raja' Daut. 

P Sumugut ra nabi' rali ondo' 

pinili" No ra galing i, 
nangani' Tuhan ra 
bantu' Nano 

7 koson mamayag ritakau 

intor ra pantula' takau rano, 
am niak intor ra kuasa' ru 
ulun mangasisang ritakau. 

72 Koson mampakito ra asi! 

Nano ra kinamatuaan takali 

am suluton No bantu' 
Nali ra matulal i. 
7374 Nagibot am namantu' Io ri 
Abraam, kinamatuaan takali, 
mamayag lo ritakau intor 
ra pantula' takau rano, 
maa' raginio makakau' 
takau mangandoi Riso, 
75am mambaal ra kasagaan 
Nano am mangandoi Riso ak, 
buoi itakau maayag ra 
tana' ti. 
76 Am okou anak ku, 
piawon ra nabi' ri 
Aki Kapuuno' Ondo' 
Masawat Kaga'. 
Sumigulu kou ra Tuhan 
koson momongo ra ralan 
Nano. 
7 Koson mampabala' ra 
ngaangai' ulun No rano 
ra bayagon ilo nga 
ampunon tula nilai no. 
78 Tuhan takau no mataau am 
makaasi' kaga' 
am matong lo mamayag 
ritakau. 
Koson niak ra mato ru orou 
sumirang paat ra susuab, 
7 mangani' Io ra sinda ra ulun 
rali 
ondo' mayan ra 
kalandaman am malaa' 
ra kapatayan, 
am maningganai ritakau 
ra ralan sumuku' ra 
kaansayan.” 

80 Anak ri Jakaria i siminukor 
am kinuasa' io poyo tojojo ri Aki 
Kapuuno'. Minayan io giu' ra in- 
tok masiluk suku' ra orou pamba- 
laan no ra ulun Israil osoi io 
sotopot no. 


LUKAS 1,2 


I Jisus inanak 
(Mat. 1.18-25) 


Paat ragili i Kaisar Agustus na- 

nusub ra ngaangai' mamagun 
ralalom Empayar Roma, mongoi 
pamatik ra inggalan nilo koson 
manguntob ra suang ru ulun. 2 Pa- 
nguntaban kasaa' ti pinaugar paat 
i Kirinius nasauk ra gabenor ru 
pagun Siria. 3Paat ragili, moo- 
nong ulun mongoi ra pamagunan 
nilo galama' koson sumuang ra 
panguntaban ti. 

#Pintor bo i Jusup intor ra pe- 
kan Najarit, giu' ra libung ru 
Galilia, am minongoi ra rondo' 
pekan makainggalan ra Bitliim ra 
pagun Judia, intok i raja' Daut 
inanak ra galing i. Minongoi io ra 
giu' no nga io galama' papag ri 
Daut. 3 Minongoi io suang ra pa- 
nguntaban ti nabaya' ra tamung 
no i Maria, ondo' kaayaan noyo 
kaga". SPaat ilo nakasaboi ra Bit- 
liim, nasuku' noyo orou pagana- 
kan ri Maria. 7Am naganak io ra 
sangulun lalagang ungkuyon. Gi- 
tio anak no ra katuaan. Kusibi' no 
lalagang no ra konoon am pala- 
ngano' ralalom rondo’ papaaka- 
nan ra bibiag nga kolondo' intok 
pambalangan natuum nilo ra giu'. 


Masundu am magagalung 
ra domba 


8 Mamaar ra Bitliim rondom ra- 
gili, mokoondo' niayuk kuukula' 
ngaulun magalung ra domba rali 
giu' ra pampakatapan. ? Pulusat ru 
masundu ru Tuhan i risilo am ka- 
sinda ilo ru kinatulai ru Tuhan. 
Am nalaa' ilo kaga'. 19 Kaa' indagu 

masundu no, “Pai' kalaa'! Aku 
ti minatong nagibit ra tanou 
moonsoi ramuyun. Tanou ragitio 
mampakaansuk ra ngaangai' ulun. 
11 Orou raiti' sangulun Mamama- 
yag inanak noyo ramuyun giu’ ra 
pekan ru raja' Daut. lo no i 
Kristus, ioginio Tuhan. ! Gitio ta- 
tandu' nano, makatuum kau sa- 
ngulun lalagang kinusib ra konoon 
ondo' pinalangan ra rondo' papaa- 
kanan ra bibiag.” 

13Pulusat bagu masuang ma- 
sundu ra bokon intor ra suruga' 
nababaya' ra masundu ra raitil' 
ni. Am nongompor ilo ri Aki 
Kapuuno', kon nilo, 

14 “Noompor tojojo inggalan ri 
Aki Kapuuno' giu' ra 
rasawat! 

Am giti ra tana', 
kaansayan pataakin 
noyo risilo ondo' 
mampakatasu' ra guang 
ru Tuhan!” 

15 Kopongo masundu rali nangi- 
ruan risilo am saguli' ra suruga', 
ulun magagalung rali nagiginda- 
gu ra rondo' am bokon, “Ongoi 
takau ra Bitliim am ilai' takau 
ondo' pinabala' ru Tuhan ritakau 
ra raitii' ni.” 

16 Pagindibok ilo ugar, am ka- 
tuum nilo i Maria, i Jusup am niak 
lalagang ondo' pinalangan rala- 
lom papaakanan ra bibiag. 1” Kaki- 
to nilo lalagang ti, tunungo' nilo 
atan ondo' rinagu ru masundu rali 
intor ra lalagang ti. 18Am nangi- 
muag ngaangai' ulun ondo' nang- 
kirongog ra tunung nilai. !? Kaa' 
kinara' am ginuang ri Maria ngaa- 
“< Mamamayag ondo’ sinusub ru Tuhan, Harfiah Kristus 

ngai’ baal raginio. ? Ulun: maga- 
galung rali riminuli' liliwa' mo- 
ngongompor ri Aki Kapuuno' ra 
ngaangai' ondo' norongog am na- 
kito nilai. Ngaangai' no nasauk 
koson ra rinagu ru masundu i. 


Inggalani' nilo Io ri Jisus 


21 Balu’ ngoorou noyo buoi lala- 
gang i, sunati' nilo am inggalani' 
nilo Io ri Jisus. Gitio pinainggalan 
ru masundu i Riso ra Io kalo poyo 
tininai' ru ina' Nali. 


I Jisus pataakon ra Tuhan 
giu' ra Baloi Tuhan 


22 Nasuku' orou pangimpasa- 
wan maya' ra kaulayan ru Ukum 
ri Musa”, inibit nilo lalagang no ra 
bandar Jirusalim koson pataakon 
ra Tuhan. 4 Nga binatikan noyo 
ra Ukum ru Tuhan koson ragitio, 
“Moonong anak katuaan ra ung- 
kuyon pataakon ra Tuhan.” #Am 
nangani' ilo poyo ra taak koson 
inaru' ra Ukum ru Tuhan, iogi- 
nio santuop susuit maningku- 
luuk kaapoam ruo ngainan susuit 
asang ondo" mamulok. 

25 Paat ragili giu' ra bandar Jiru- 
salim mokoondo' sangulun ung- 
kuyon, makainggalan ri Simion. 
lo sangulun motopot ondo' gu- 
magaya' ri Aki Kapuuno' am ma- 
ginaa ra pamayagan ru Israil. 
Kinuasa' 2am binalaan io ru 
Ambiluo ri Aki Kapuuno' no ra 
kalo poyo matoi io ru kalo maka- 
kito io ra Mamamayag ondo' si- 
nusub ru Tuhan. #Inibit io ru 
Ambiluo ri Aki Kapuuno' sumu- 
bol ra Baloi Tuhan. Paat ragili 

niak minumpos i Jusup am i Ma- 
ria nagibit ri Jisus koson mambaal 
ra nanusuban ru Ukum ri Musa' 
no. #Alapo' am kubibilo' ri Si- 
mion lalagang no, bagu pongom- 
por io ri Aki Kapuuno', kon no, 

2 “Tuhan, sinugut Mu noyo 

bantu' Muli raino. 

Polosoo' noyo ulipon Mu 
mugar mabaya' ra 
kaansayan. 

4 Nga nakito ku noyo 

Mamamayag intor Rirun, 

31 ondo' inatang Mu noyo ra 

ngaangai' bulu. 

2 Koson ra sinda 

mampakatawang ra ralan 
manulu' Io ra ulun sala' 
ka Jaudi rumatong Rirun. 
lo niayuk sinda ondo' 
mampasauk ra ulun Mu 
Israil urumaton.” 

3 Matuo ru lalagang no nangi- 
muag nokorongog ra rinagu ri Si- 
mion i ra anak nilono. % Barakato' 
ilo ri Simion am indagu io ri Maria, 
ina' ru lalagang no, “Anak ragitio 
pinili' noyo ri Aki Kapuuno' koson 
mangukum am niayuk mamayag 
ra masuang ulun Israil. Masauk Io 
ra tatandu' intor ri Aki Kapuuno' 
kaa' masuang poyo manggal Riso. 
39 Am ginio nai mapandayan bo 
ondo' gogoton ru guang nilo. Am 
. okou pana mangiluk kaga' guang 
muno ra maagu no koson tobokon 
ra ilang.” 

3 Mokoondo' sangulun nabi' 
ruandu' ondo' matutuo kaga' ma- 
kainggalan i Ana. Anak io ri Pa- 
nuil, intor ra papag ru Asyir. 

Tulu' io ak ngambilor nasimpung 
ra ralaki nali am nasauk io no ra 
napuor. “Raino balu' ngoopor 
am apat ngambilor noyo kinatuo 
nano? Orou-rondom io soroi ra 
Baloi Tuhan koson makiasi' ri 
Aki Kapuuno' am mampali. 33 Na- 
kapaat ragitio niayuk riminatong io 
am pongompor io ri Aki Kapuuno' 
am pambala' io intor ra lalagang 
no ra ulun rali, ondo' maginaa ri 
Aki Kapuuno' mampalabus ra 
bandar Jirusalim. 


Siminaguli' ra Najarit 
3? Kabaal noyo ngaangai' nanu- 
suban ra Ukum ru Tuhan, i Jusup 
am 1 Maria siminaguli' ra intok 
nilo, pekan Najarit, giu' ra libung 
ru Galilia. #@Siminukor lalaing i 


am maikang, mapintar am taga- 
min lo tojojo ri Aki Kapuuno'. 


Giu' i Jisus ra Baloi Tuhan 


4 Moonong bilor matuo ri Jisus 
mongoi pangiantak ra Orou Paska 
giu' ra Jirusalim. @Paat i Jisus 
moopor am ruo ngambilor, mino- 
ngoi ilo poyo ra pangiantakan ra- 
gitio, maya' ra kaindalaman nilai. 
8 Kopongo pangiantakan i, uli' 
ilo. Kaa' kalo natutunan ru matuo 
ri Jisus ra lakat ak poyo soroi lo ra 
Jirusalim. “Indos nilo nakaaya' 
Io no ra pababaya' nilai. Songorou 
noyo buoi ilo nangkiralan, bagu 
uyumo' nilo i Jisus, insan lair 
minaya' lo ra pabukat kaapoam 
rangan nilai. # Kaa' kolondo' na- 
tuum nilo lo am saguli' ilo po ra 
Jirusalim mongoi paguyum Riso. 


4 balu' ngoopor am apat ngambilor noyo kinatuo nano, kaapoam balu' ngoopor am apat ngambilor noyo nasauk 


ra napuor. 

46 Kataluan ilo naguyum am bagu 
katuum nilo lo ralalom ru Baloi 
Tuhan. Nanturung i Jisus ra giu' 
no mangkirongog am mangkuot 
ra mangingila' ra ugama Jaudi rali. 
#7 Ngaangai' ulun ondo' nangkiro- 
ngog Riso i nangimuag nga ma- 
pintar lo am matimpok tojojo 
taaman No rali. @Matuo Nali 
pana nangimuag nagilong Riso. 
Indagu ina' Nali Riso, “Anak, kua 
guat Kou koson raginio? Akai 
mangkatuo maimamang kaga' 
Rirun!” 

Taam i Jisus, “Kua uyumo' 
min Aku? Kalo kia nakapandai 
kau ra inatang noyo Aku ti soroi 
ra baloi ru Ama' Ku?” #Kaa' kalo 
nakarati' ilo ra taaman ri Jisus ni. 

51 Kopongo ragili, saguli' i Jisus 
baya' ra matuo Nano ra Najarit 
am gumagaya' risilo. Nampa- 
guang ina' Nano ra ngaangai' ra- 
ginio. “2Siminukor bo i Jisus am 
gaai-gaai kapintaran Nano am 
niak kasagain Io ri Aki Kapuuno' 
am ulun. 


Tanou ondo' posoboyon fi 
Juanis Mampatiu' 
(Mat. 3.1-12, Mrk. 1.1-8, 
Jua. 1.19-28) 


Paat bilor koopor am limo ra 

pamarintaan Kaisar Tibirius, 1 
Pontius Pilatus nasauk ra gabenor 
ru Judia, raja' Irodis namarinta 
giu' ra pagun Galilia, Pongkotob ri 
Irodis, raja' Pilipus, namarinta giu' 
ra pagun Ituria am Trakonitis, ra- 
ja' Lisanias namarinta giu' ra pa- 
gun Abilini. ? Paat i Anas am i Ka- 
yapas nasauk ra Iingganai Maayo 
imam Jaudi, minindagu i Aki 

Kapuuno' ri Juanis, anak ri Jakaria, 
giu' ra intok masiluk. 3 Am ongo- 
yo ri Juanis ngaangai' intok ra li- 
bung ru Sungoi Jordan am nampa- 
tanou ra bala' ri Aki Kapuuno', 
kon no, “Talikur kano intor ra tula 
minno am pakiriu' kau, bagu am- 
punon kau ri Aki Kapuuno'.” #Ra- 
gu ri Juanis koson ra binatikan ra 
kitab ru nabi' Jisaya, 
“Makaulun mampipiau giu' 
ra intok masiluk, 
“Pongoono' noyo ralan ru 
Tuhan, 
baniso' noyo pansailan 
Nano. 
3 Moonong limayak pumpunin, 
moonong gunung am 
bulur lampayon. 
Ralan ra parikou-rikou 
banison, 
am ralan ra takulubok 
pumpunin. 
6 Am ngaangai' ulun ru tana' 
ti makakito 
ra atan kulaan i 
Aki Kapuuno' mamayag 
ra ulun!” ” 

7 Masuang ulun minatong ma- 
kiriu' ri Juanis. Indagu i Juanis 
risilo, “Ulun malaat kau! Osoi 
mindagu ramuyun ra makapagi- 
ru' kau intor ra sangit am ukum 
ri Aki Kapuuno' ra maagu no? 
8Pakitono' min noyo paliso am 
baal minno ra nakatalikur kano 
intor ra tula minno! Pai' kau in- 
dagu ra rondo' am bokon ra ki- 
namatuaan min am i Abraam. 
Karaa' min! Intor ra batu rati pa- 
na maangun ri Aki Kapuuno' ra 
papag ri Abraam! ?Raino mo- 
koondo' noyo panaa' koson man- 

tagar ra puun ru tataun suku' ra 
bakat no rano. Moonong puun 
ondo' kalo mangkawa' ra moon- 
soi, tagaron am solobon ra apui.” 

10 Pangkuot ulun rali ri Juanis, 
“Amun koson poyo raginio, atan 
kia musiti' baalon mai?” 

11Taam i Juanis, “Osoi ak ma- 
kabayang ruo, taaki' rondo' ra 
ulun kolondo' bayang! Osoi ak 
mokoondo' ra akanon, tayaro' 
akanon no!” 

2 Ulun ondo' mampalulur ra 
sukai rali, minatong ri Juanis ko- 
son makiriu'. Pangkuot ilo, “Ma- 
ngingila', atan musiti' baalon 
mai?” 13 Taam i Juanis, “Pai' min 
kologoo' sukai no intor ra ondo' 
inaru' no.” 

14 Mokoondo' niak saujor nang- 
kuot, “Atan kulaan ramon? Atan 
musiti' baalon mai?” 

Taam i Juanis, “Pai' kau pam- 
pagaau ra ruit ru osol ak pana am 
pai' kau pangilalaa' ra ulun koson 
mangalap ra ruit nilo. Sama' noyo 
ra gaji' minno galama'!” 

15Liliwa' ragitio niayuk tuma- 
limpuun ulun rali mampaguang 
ru i Juanis ti noyo kia Mama- 
mayag ondo' sinusub ri Aki 
Kapuuno'.” 18 Kaa' indagu i Juanis 
risilo, “Aku ti mampariu' ramu- 
yun ra timug ayuk, kaa' ra maagu 
no matong sangulun ondo' maayo 
kuasa' Nano intor raki'. Mamagus 
ra kasut Nano pana kalo maaya' 
aku. Mampariu' lo ramuyun ra 
Ambiluo ri Aki Kapuuno' am apui. 
17 lo ti koson ra ulun ondo' manga- 
tap ra ngaangai' gandum nano sa- 
boi mapasau, am timungon no 





LUKAS 3 


ralalom ru kulapa'. Kaa' ngaangai' 
apol solobon no ra apui ondo' kalo 
malasa' ra sabubuoi.” 

18 Paat i Juanis nampasaboi ra 
Tanou Moonsol ra ulun rali ma- 
suang poyo bilin rinagu no risilo. 
19 Kaa' nansawai i Juanis ra raja' 
Irodis, gabenor ru pagun CGalilia, 
ra 10 namundus ra andu' ru pong- 
kotob nano. Inggalan ru ruandu' 
no am i Irodias. Am masuang po- 
yo kalaatan ra bokon ondo' binaal 
no. @Kaa' giminaai poyo tojojo 
laat ru raja' Irodis koson pinaapu- 
tan no i Juanis ra lamin pangapu- 
tan. 


I Jisus riniu' 

(Mat. 3.13-17; Mrk. 1:9-11) 
21 Kakai' ngaangai' ulun riniu', 
i Jisus pana riniu'. Am paat Io 
nakiasi', naukab limbowon Zam 
bagu Ambiluo ri Aki Kapuuno' 
koson ra baal ru susuit asang timi- 
nuun Riso. Am morongog bolos ri 
Aki Kapuuno' mambala', “Okou 
noyo Anak Kutu ondo' tagamin 

Ku, maansayan Aku Rirun.” 


Suang ru kinamatuaan 
ri Jisus 
(Mat. 1.1-17) 

23] Jisus nanalimpuun ra kan- 
doi Nano ra lo talu ngoopor 
ngambilor. Sumugut ra tunung ru 
ulun, anak Io ri Jusup. I Jusup 
anak ri Ili. 241 Ili anak ri Matat, i 
Matat anak ri Liwi, i Liwi anak ri 
Malki, ı Malki anak ri Janai, i 
Janai anak ri Jusup. 3 I Jusup anak 
ri Matatias, i Matatias anak ri 
Amos, i Amos anak ri Naum, i 


“ Mamamayag ondo' sinusub n Akı Kapuuno': Harfiah Knstus 


LUKAS 3, 4 


Naum anak ri Isli am i Isli anak ri 
Nagai. 26] Nagai anak ri Maat, i 
Maat anak ri Matatias, i Matatias 
anak ri Simi, i Simi anak ri Josik 
am i Josik anak ri Joda. 21 Joda 
anak ri Joanan, i Joanan anak ri 
Risa, i Risa anak ri Jirubabil, i 
Jirubabi! anak ri Sialtil am Sialtil 
anak ri Niri. 21 Niri anak ri Malki, 
i Malki anak ri Adi, i Adi anak ri 
Kosam, i Kosam anak ri IImadam 
am i IImadam anak ri Ir. PI Ir 
anak ri Jisua, I Jisua anak ri Ilijir, 
i Ilijir anak ri Jorim, i Jorim anak 
ri Matat am i Matat anak ri Liwi. 
WI Liwi anak ri Simion, i Simion 
anak ri Juda, i Juda anak ri Jusup, 
i Jusup anak ri Jonam am i Jonam 
anak ri Ilyakim. 211 Ilyakim anak 
ri Milia, i Milia anak ri Mina, 1 
Mina anak ri Matata, i Matata 
anak ri Natan am i Natan anak ri 
Daut. 2[ Daut anak ri Isai, I Isai 
anak ri Obid, i Obid anak ri Boas, 
i Boas anak ri Salmon am i Salmon 
anak ri Naason. I Naason anak 
ri Aminadab, i Aminadab anak ri 
Admin, i Admin anak ri Arni, i 
Arni anak ri Ijiron, i Ijiron anak ri 
Piris am i Piris anak ri Juda. #I 
Juda anak ri Jakub, i Jakub anak ri 
Isak, i Isak anak ri Abraam, i 
Abraam anak ri Tira am 1 Tira 
anak ri Naor. SI Naor anak ri 
Sirug, i Sirug anak ri Riu, i Riu 
anak ri Pilig, i Pilig anak ri Ibir am 
i [bir anak ri Sila. 31 Sila anak ri 
Kinan, i Kinan anak ri Arpaksad, 
i Arpaksad anak ri Sim, i Sim anak 
ri Nuh am i Nuh anak ri Lamik. 
37] Lamik anak ri Mitusala, i Mi- 
tusala anak ri Inok, i Inok anak ri 
Jarid, i Jarid anak ri Malalil am i 

Malalil anak ri Kinan. 3] Kinan 
anak ri Inos, i Inos anak ri Sit, i 
Sit anak ri Adam am i Adam anak 
ri Aki Kapuuno'. 


Tingganai ru riwato 
nangkinam ri Jisus 
(Mat. 4.1-11, Mrk. 1.12-13) 


Paat i Jisus minuli' intor ra 

Sungoi Jordan, kinuasa' lo to- 
Jojo ru Ambiluo ri Aki Kapuuno' 
am inibit lo ru Ambiluo ri Aki 
Kapuuno' no giu' ra intok masi- 
luk. “Kininaman [o ru Tingganai 
ru riwato no ra giu' i buoi apat 
ngoopor ngoorou. Buoi raginio 
nampali i Jisus am kalo nangakan 
lo ra atan ak pana am pupus nali 
naitilan Lo. 

3 Indagu Tingganai ru riwato no 
Riso, “Amun motopot Anak Kou 
ri Aki Kapuuno", kinami' susubo' 
batu rati masauk ra ruti'.” 

#Taam i Jisus, “Binatikan noyo 
ralalom Alkitab, “Sala' ka ruti' 
ayuk mampakaayag ra ulun.”” 

5 Bagu ibito' i Jisus ru Tingganai 
ru riwato no ra rondo' intok 
ondo' masawat. Am sangkuliop 
ayuk pinakito no i Jisus ra ngaa- 
ngai' karajaan ra tana' ti. 5Indagu 
Tingganai ru riwato no ri Jisus, 
“Pataakin ku Rirun ngaangai' 
kuasa' am kalangkayaan ti. Nga 
ngaangai' no pinataak noyo raki' 
am pataakin ku ra osoi ak pana 
ondo' kasagaan ku. 7 Okou tata- 
ngan ngaangal' no amun ru min- 
sugut Kou sumamba raki'.” 

8Taam i Jisus, “Binatikan noyo 
ralalom Alkitab, | Aki Kapuuno' 
ayuk sambaan mu am mangandoi 
ak Riso! ” 


130 





Naskah rinulun (4. 17) 


9 [bito' i Jisus poyo ru Tingga- 
nai ru riwato no giu' ra Jirusalim. 
Am patampako' no Io ra rasawat 
ru taap ru Baloi Tuhan am inda- 
gu, “Amun Anak kou ri Aki 
Kapuuno', kinam ratu' intor ragi- 
ti. 10 Binatikan noyo ralalom Alki- 
tab, ‘Manusub i Aki Kapuuno' ra 
masundu No rano magalung tojo- 
jo Rirun.” 11 Am niayuk, “Kaangin 
Kou ru masundu No rali, koson 
kalayam Muno kalo bo mapilatan 
ra batu.” ” 

12 Taam i Jisus, “Binatikan no- 
yo ralalom Alkitab, ‘Pai' pangki- 
nam ra Tuhan, i Aki Kapuuno' 
muno.” ” 

13Kopongo ak Tingganai ru ri- 
wato no nangkinam ri Jisus ra 
nansalinut baal raginio, iruani' 
no i Jisus buoi maginaa ra ka- 
luagan. 


LUKAS 4 


Kandoi ri Jisus 
timinalimpuun giu' ra Galilia 
(Mat. 4.12-17, Mrk. 1.14-15) 


14 Kopongo ragili saguli' i Jisus 
ra libung Galilia am kinuasa' Io ru 


Ambiluo ri Aki Kapuuno' no. Ta- 


nou intor Riso nakatabual ra ati 
ak intok ra libung raginio. 15 Na- 
ngila' Io ra ati ak makabaloi sam- 
bayangan, am ngaangai' ulun 
nongompor Riso. 


Kalo inapu i Jisus giu' 
ra Najarit 
(Mat. 13.53-58: Mrk. 6.1-6) 


16Kopongo ragili, ongoi i Jisus 
ra Najarit, intok nasukaran Nali. 
Paat ra orou Sabat, maya' ra kain- 
dalaman Nano, mongoi Io ra baloi 
sambayangan. Bigor lo koson 
mambasa' ra Alkitab 1am ina- 
nian lo ra tayar ru nabi' Jisaya. 
Bungkalaro' ri Jisus naskah rinu- 
lun no am basaa' No ragu ragitio, 
18“ Ambiluo ru Tuhan soroi 
Raki', 
nanusub lo no Raki' 
mampabala' ra Tanou 
Moonso1 ra ulun 
kunsikang. 

Pinili' No Aku koson 
mambala' ra pampalabusan 
ra ulun rinakop rali 

am mamabas ra ulun 
noolou. 

Am niayuk mampalabus ra 
ulun kikinjangin. 

19 Am mambala' ra nasuku' 
noyo paat ru Tuhan 
mamayag ra ulun No rano.” 
#Ruluno' No saguli' naskah i 
am pasagulio' No ra ulun mangi- 


LUKAS 4 


ngindangan ra giu' i am pantu- 
rung! lo. Ngaangai' ulun giu' ra 
baloi sambayangan i nangurio Ri- 
so. “1 Bagu nangila' i Jisus risilo, 
kon No, “Ragu ru Alkitab ra raitit' 
ni nasauk noyo ramuyun paat no- 
rongog min ra orou raiti' niayuk.” 

22 Moonsoi kaga' rinagu Nali, 
saboi nangimuag am nangiou 
ulun rali Riso, kon nilo, “Anak alia 
gitio ri Jusup.” 

23 Indagu i Jisus risilo, “Maaru' 
magabig kau Raki' koson ragitio, 
‘Duktur, okou galama' mibabas.” 
Kaimuagan ondo' norongog mai 
ra binaal Muni giu' ra Kapirnaum, 
baalo' niak giti ra intok Muno 
galama'.” #Tungguli' poyo ri Jisus 
ragu Nali, “Karaa' min, kolondo' 
sangulun nabi' pana urumaton 
kaapoam apuon ra intok no ga- 
lama'. #@Balain takamin tojojo: 
Paat ru nabi' Ilia ra galing i, mo- 
koondo' tampio buoi talu ngam- 
bilor am naintanga' ra ngaangai' 
pagun. Paat ragili bitilan giti ra 
pagun Israil am masuang napuor. 
26 Kabalu' pana koson raginio, sa- 
la' ka ulun Jaudi nampaangayan 
ri Aki Kapuuno' ri Ilia. Pinoongoi 
io ayuk ra sangulun napuor ondo' 
sala' ka ulun Jaudi ra bandar Sa- 
rapat giu' ra pagun Sidon. 7 Ko- 
son niak ra paat ru nabi' Ilisa, 
masuang ulun Israil makamaruol 
ra kungkung ondo' maaja'. Ko- 
londo' sangulun pana intor risilo 
napali'. Ondo' napali' i Naaman 
ayuk, ulun Siria am sala' ka bulu 
ru Israil.” 

28 Pakaining ngaangai' ulun giu' 
ra baloi sambayangan i ra atan 

ondo' rinagu ri Jisus nii, simina- 
ngit ilo tojojo. 2? Ingkakat ilo am 
pagiruo' nilo i Jisus ra liwar ru 
pekan. Am ibito' nilo lo ra kiing 
ru bulur ondo' mapasuk, nambaa- 
lan ra pekan ragitio, nga masaga' 
ilo mampajuul ri Jisus intor ra 
giu'. @Kaa' pansail i Jisus ra ulun 
masuang rali am ugar lo. 


Sangulun ondo' sinubol 
ru riwato 
(Mrk. 1.21-28) 


3! Kopongo ragili, ongoi i Jisus 
ra pekan Kapirnaum giu' ra Gali- 
lia. Moonong orou Sabat nangila' 
lo ra ulun ru giu' i. 2 Nangimuag 
ilo ra baal ru pangilaan ri Jisus nga 
ragu Nali makakuasa'. #Giu' ra 
baloi sambayangan i, mokoondo' 
sangulun sinubol ru riwato. Golok 
ulun no, #“Anii Jisus, ulun Naja- 
rit, atan kia kitaakon Mu ramon? 
Mongoi Kou kia pamuso ramon? 
Makaulig aku Rirun, Okou no 
Matulai ondo' sinusub ri Aki 
Kapuuno'!” 

35Sawayo' ri Jisus riwato no, 
kon No, “Pongkoror am ingkual 
no intor ra ulun ti!” Bigogo' ru 
riwato ulun no ra saang ru ulun 
rali am ingkual kaa' kalo nampa- 
karuol ra ulun ti. 

35 Nangimuag ngaangai' ulun 
am pansusunur ilo ra rondo' am 
bokon, “Mapara' bo bonsoi ru 
ragu Nano. Mabaya' ra kuasa' 
ru ragu Nano, susubon No riwa- 
to rano magiru' am gumagaya' 
ilo!” 3 Am tanou intor ri Jisus 
nakatabual ra ngaangai' libung 
raginio. 


f panturung: Paat ragil manturung ulun Jaudi amun mangia’. 

Namabas 1 Jisus ra 
masuang ulun 
(Mat. 8:14-17: Mrk. 1.29-34) 


38Iruani' ri Jisus baloi samba- 
yangan no am ongoi ra baloi ri 
Simon. Iwan ri Simon ra ruandu' 
no boobotoi mansalom am pa- 
babasin io ri Jisus ru ulun rano. 
3 Ongoi i Jisus ra nambalangan 
ru ruandu' no am pagiruo' No 
salom i am bagu kababas io. Am 
parayus iwan ri Simon siminukal 
am nampasulung risilo ra aka- 
non. 

Ra io palunggai', ngaangai' 
nagibit ra ulun mokoondo' nansa- 
linut maruol muma' ri Jisus. Pa- 
bantaan ri Jisus kalindu' Nali 
risilo sigagama' am namabas risi- 
lo. #Riwato rali pana miningkual 
intor ra inan ru masuang ulun 
liliwa' ilo giminolok, “Anak Kou 
ri Aki Kapuuno"!” 

Kaa' sawayo' ilo ri Jisus am 
kalo paindaguon No ilo nga naka- 
pandai ilo ra lo no Mamamayag 
ondo' sinusub ri Aki Kapuuno'. 


Nangila' i Jisus ra intok 
ra bokon 
(Mrk. 1.35-39) 


42 Suabon i, riminondom i Jisus 
nangiruan ra pekan Kapirnaum 
ongoi ra rondo' intok masiluk. 
Kaa' inuyum Io ru ulun rali am 
katuum nilo Io, ingai' nilo i Jisus 
koson kalo mangiruan risilo. 
8Kaa' indagu i Jisus, “Tanou 
Moonsoi ra ati kulaan i Aki 
Kapuuno' mamarinta” potono- 
won Ku ra bandar ra bokon niak. 


LUKAS 4, 5 


Ginio nai ra Aku sinusub ri Aki 
Kapuuno' matong ra tana' ti.” 

#4 Am nangila' i Jisus ra ati ak 
baloi sambayangan ra ngaangai' ru 
Judia. 


1 Jisus timalimpuun 
mampili' ra maamaya' 
No rano 
(Mat. 4.18-22, Mrk. 1.16-20) 


5 Paat rondo" orou, nangintairoi 
1 Jisus ra nagas ru tasik Gini- 
sarit. Masuang ulun liminimpu 
Riso koson mangkirongog ra Bala' 
intor ri Aki Kapuuno'. ? Kakito ri 
Jisus ruo parau ra nagas i. Ulun 
mangingimpait rali minasak intor 
ra parau am mambagu' ra ralo 
nilai. 3 Rondo' intor ra parau ragi- 
nii i Simon tatangan. Gitio sina- 
kayan ri Jisus am panusub lo ri 
Simon mompoloyog koborok ra 
parau no. Panturung 1 Jisus am 
pangila' ra ulun masuang. 

“Kakai' Io nangila', indagu lo ri 
Simon, “Kabili' parau mutu ra 
malandom no am paatango' ralo 
muno koson mampasulung ra pa- 
pait.” 

3Indagu i Simon, “Tuan, saboi 
nasuaban akai namparalo, kaa' 
kolondo' siminulung! Kaa' amun 
okou manusub, paatangon ku po- 
yo ralo ti.” SPakaatang ralo nilai, 
nakaalap ilo ra masuang papait 
saboi mamaar malilak ralo nilai. 
7Ginio nga ra pangulawi ilo pa- 
kiindangan ra rangan nilo ra bo- 
kon i intor ra parau ra bokon. 
Ratong rangan nilai, suangi' nilo 
karuruo parau i ra papait saboi 
napanu' am maar makalom parau 


8 1AkiKapuuno' mamannta, Harfiah Pamanntaan n Aki Kapuuno'. 

Paatango' ralo muno (5.4) 


nilai. 8Kakito ri Simon baal ragi- 
nio, igulatur io ra pinaguluan ri 
Jisus am indagu, “Iruani' aku, 
Tuhan! Nga aku ti ulun makatu- 
la!” 

9] Simon am ngaangai' ulun 
pababaya' nali nangimuag naka- 
kito ra masuang kaga' papait noo- 
wot nilai. 19 Rangan ri Simon rali 
pana naliangan. Ilo ti am i Jaku- 
bus am i Juanis, karuruo ti anak ri 
Jibidius. Indagu i Jisus ri Simon, 
“Pai' kalaa'! Intor raino mangki- 
mait kou ra ulun mangintopot 
Raki'.” 

11 Paasako' nilo parau nilai am 
iruani' nilo ngaangai' no am baya' 
ilo ri Jisus. 


Namabas i Jisus ra sangulun 
ungkuyon makamatruol ra 
kungkung ondo' maaja' 
(Mat. 8.1-4, Mrk. 1.40-45) 


12 Paat rondo' orou, soroi i Jisus 
ra rondo' pekan am giu' i mo- 


koondo' sangulun ungkuyon ma- 
kamaruol ra kungkung ondo' 
maaja'. Napuu inan nali ra ma- 
ruol no. Pakakito io ri Jisus, igula- 
tur io ra pinaguluan Nali am 
indagu, “Tuan, amun masaga' 
Kou, maalap Mu aku ra babas!” 

13 Bagu pokopoo' ri Jisus kalin- 
du' Nali ra ulun no liliwa' minin- 
dagu, “Masaga' Aku, kapali' no!” 
Paat ragili niak nairu' maruol ru 
ulun i. 14 Am kalo pantunungon ri 
Jisus ulun i ra osoi ak pana ra atan 
nasauk riso. Kon No, “Sumugut ra 
Ukum ri Musa', ongoi no ra imam 
Jaudi am polosoo' io mangiou ra 
okou nababas noyo. Am pangani' 
niak ra taak maya' ra susuban 
ralalom Ukum ri Musa', koson 
tatandu' mu ra ulun rano ra na- 
pali' kono.” 

15 Kaa' nakatabual poyo tanou 
intor ri Jisus ti saboi masuang 
ulun minatong mangkirongog am 
makibabas Riso. 16 Kaa' masalok i 


h maalap Mu aku ra babas Maya' ra kaulayan ru ugama Jaudi maruol ragitio mangkimıbıt ra ulun kalo maaya' 


sumamba n Akı Kapuuno' ra balot sambayangan. 

Jisus mongoi ra intok masiluk nga 
masaga' lo poyo makiasi'. 


Namabas i Jisus ra sangulun 


kalo makalulu' 
(Mat. 9.1-8; Mrk 2.1-12) 


17 Sangarawan ragili paat i Jisus 
nangila', mokoondo' kuukula' ngau- 
lun intor ra tayar Parisi am mangi- 
ngila' ra Ukum ri Musa' rali 
nantuturung mangkirongog Riso. 
Minatong ilo intor ra bandar Jiru- 
salim am poyo intor ra moonong 
intok giu' ra libung Galilia am Ju- 
dia. Am kuasa' ru Tuhan simino- 
roi ri Jisus koson mamabas ra ulun 
marualan rali. 18 Paat ragili ratong 
kuukula' ngaulun ungkuyon na- 
mandas ra sangulun ungkuyon 
ondo' kalo makalulu'. Ulun no pi- 
nalangan ra intok namandasan. 
Kinamin nilo paumposo' ulun no 
ra baloi no paumaan ri Jisus. 
19Kaa' kalo nakaumpos ilo nga 
masuang kaga' ulun ra giu' i. Gi- 
nio nga pagaloi ilo ra rasawat ru 
baloi am sukiapo' nilo taap i. Pa- 
tuuno' nilo ulun no nabaya' ra 
bandasan nali giu' ra tuma' ri Jisus 
ra tatanga' ru ulun masuang rali. 
%Pakakito i Jisus ra maikang pa- 
ngintapatan nilai, indagu lo ra 
ulun no, “Rangan, tula muno 
inampun noyo.” 

21 Kaa' mangingila' ra Ukum ri 
Musa' am ulun tayar Parisi rali 
nansusunur ra rondo' am bokon, 
“Osoi ulun ragitio ondo' maka- 
kau' magasab ri Aki Kapuuno'? 
Osoi mangampun ra tula kaa' i 
Aki Kapuuno' ayuk galama'?” 

22 Nakapandai i Jisus ra pama- 
guangan nilai, indagu lo, “Kua 


LUKAS 5 


pampaguang kau koson raginio? 
23 Ati kia matasu' raguon, ‘Inam- 
pun noyo tula muno’, kaapoam 
mindagu ra, ‘Sukal am ugar no’? 
“AKaa' raino aniin takamin ra ta- 
tandu' ra Anak ru Ulun makakuasa' 
ra tana' ti mangampun ra tula.” 
Am indagu i Jisus ra ulun kalo ma- 
kalulu' no, “Sukal no, kayango' 
noyo bandasan muno am uli' no!” 

2 Tirong ulun no ra saang nilai 
ngaangai'. Kayango' no bandasan 
nali am uli' liliwa' nongompor ri 
Aki Kapuuno'. % Nokosolong to- 
jojo ngaangai' ulun am pongom- 
por ilo ri Aki Kapuuno. Am 
nabaya' ra pangkaraan malaa', in- 
dagu ilo, “Orou raiti' nakakito ta- 
kau ra kaimuagan.” 


Nampiau i Jisus ri Liwi 
(Mat. 9.9-13: Mrk. 2.13-17) 
27Kopongo ragili, ugar i Jisus 
am pakakito lo ri Liwi, sangulun 
mampalulur ra sukai. Panturung 
io ra pangandayan nali. Indagu i 
Jisus riso, “Baya' Raki'.” 238 Bigor i 
Liwi am iruani' no ngaangai', ba- 
gu baya' io ri Jisus. 

29 Kopongo ragili pambaali Liwi 
ra rondo' bunsag giu' ra baloi na- 
no koson mangiantak ra ratangan 
ri Jisus. Masuang mampalulur 
ra sukai am ulun ra bokon rali 
poyo giminulung pangakan risilo. 
#Kuukula' ngaulun tayar Parisi 
am mangingila' ra Ukum ri Musa' 
rali kalo naansayan ilo raginio. 
Am indagu ilo ra maamaya' ri 
Jisus rali, “Kua gulung kau panga- 
kan am panginum ra ulun mam- 
palulur ra sukai am poyo ulun 
ondo' karaan ra malaat?” 


LUKAS o, 6 


31 Taam i Jisus, “Pai' ru ulun ma- 
ligag makibabas kaa' ulun marua- 
lan ayuk. 2 Aku minatong sala' ka 
mampiau ra ulun ondo' moonsoi 
rokookoon, kaa' ulun makatula 
koson tumalikur ilo intor ra tula.” 


Pangkuatan ra mampali 
(Mat. 9.14-17: Mrk. 2.18-22) 


3 Indagu ulun rali ri Jisus, 
“Maamaya' ri Juanis rano am 
maamaya' ra ulun tayar Parisi ra- 
no masalok mampali am makiasi'. 
Kaa' maamaya' Mu rati manga- 
kan am manginum ilo.” 

34 Taam i Jisus, “Manusub kau 
kia ra ulun ondo' minongoi sual 
ra bunsag ru paguguatan no 
mampali, amun ru ungkuyon 
uatin lakat ak poyo soroi risilo? 
Maaru' kalo! 35 Kaa' masuku' 
ungkuyon uatin no alapon intor 
ra ngaangai' nilo am kalio bagu, 
paat raginio niak ilo mampali.” 

36 Am tunungo' bo ri Jisus risilo 
abig ragitio: “Kolondo' sangulun 
pana mampaangkup ra sabinsang 
konoon intor ra bayang baguon ra 
bayang lairon. Amun baalon no 
ginio, maaru' makumbo bayang 
baguon no am niayuk kalo matim- 
pok amun bibinsang baguon 
paangkupon ra bayang lairon. 
3 Koson niak ra kolondo' sangu- 
lun pana mampalingig ra ruu' ru 
anggur baguon ralalom kantungan 
kungkung ondo' lairon. Maaru' 
malilak kantungan no nga ruu' ru 
anggur baguon no, am lumawas 
bagu ruu' no am kantungan no 
pana maapu', 4 Kaa' ruu' ru ang- 
gur baguon no maaru' lingigon ra- 
lalom kantungan baguon niayuk. 

#Koson niayuk ra osoi ak pana 
maindalom manginum ra ruu' ru 
anggur ondo' lairon, marara' io 
bo manginum ra ruu' ru anggur 
ondo' baguon. Nga, 'Lairon no 
moonsoi kaga',” kon no.” 


Pangkuatan intor ra 
orou Sabat 
(Mat. 12.1-8, Mrk. 2.23-28) 


Paat rondo' orou Sabat, ra i 
Jisus am maamaya' No rano 

nansail ra kuukula' umo ru gan- 
dum, maamaya' No rano nangu- 
pu' ra kawa' ru gandum i. Pisolo' 
nilo kawa' ru gandum no am aka- 
no'. “Indagu kuukula' ngaulun 
intor ra tayar Parisi i, “Kua angga- 
lo' min nanusuban ru Ukum ri 
Musa'. Kua baalo' min ondo' kalo 
sinusub mai baalon paat ra orou 
Sabat?” 

3Taam i Jisus, “Kalo kia igondo' 
kau pambasa' ra atan ondo' bi- 
naal ri raja' Daut ragili, ra io am 
ulun ondo' minaya' no rali naiti- 
lan? #Subol io ralalom Kim Samba- 
yangan am alapo' no ruti' ondo' 
pinataak noyo ri Aki Kapuuno' 
am akano' no. Am anii' no niayuk 
ulun ondo' minaya' riso i. Am 
sotopot no sumugut ra Ukum ri 
Musa', imam Jaudi rali ak manga- 
kan ra ruti' raginio.” 

“Am indagu i Jisus risilo, “Anak 
ru Ulun manguasa' ra orou Sabat 
niayuk.” 


Ulun ondo' minatoi satata' 
ra longon nano 
(Mat. 12.9-14; Mrk. 3.1-6) 


6 Sangarawan ragili, paat rondo' 
orou Sabat poyo, minongoi i Jisus 

pangila' ra rondo' baloi sambaya- 
ngan. Giu' i mokoondo' sangulun 
ungkuyon ondo' minatoi satata' 
longon nali ra pamiris. 7 Kuukula' 
ngaulun mangingila' ra Ukum ri 
Musa' am ulun tayar Parisi rali 
mangurio toojo ri Jisus insan ru 
mamabas lo ra ulun paat ra orou 
Sabat, bagu mokoowot ilo ra 
panguuan. 3Kaa' napandayan ri 
Jisus pamaguangan nilai. Indagu 
lo ra ulun ondo' minatoi satata' 
ra longon no, “Ibok, bigor ra tata- 
nga' ti!” Bagu bigor ulun no. ? Ko- 
pongo ragili, kuati' ri Jisus ulun 
rali, “Atan pamaguangan min? 
Sumugut ra Ukum ri Musa', atan 
kia maaru' baalon takau ra orou 
Sabat? Mambaal ra moonsoi kia 
kaapoam malaat? Mamayag kia 
kaapoam mamatoi ra ulun?” 
10 Oloro' ilo ngaangai' ri Jisus am 
indagu' ra ungkuyon no, “Patutu- 
yo' longon muno.” Pakatutui ak 
longon nali am bagu kapali'. 

1 Kaa' malikokot tojojo mangi- 
ngila' ra Ukum ri Musa' am ulun 
tayar Parisi rali, am tumalimpuun 
ilo mansusunur ra atan baalon ni- 
lo ri Jisus. 


Nampili' i Jisus ra mopor am 
ruo ngaulun rasul rali 
(Mat. 10.1-4, Mrk. 3.13-19) 


12 Paat ragili i Jisus nagaloi ra 
rondo" bulur koson makiasi'. Na- 
suaban lo nakiasi' ri Aki Kapuuno' 
ra giu' i. 3 Mamaar matawang, 
piawo' No maamaya' No rano, 
am pampili' lo suang mopor am 
ruo ngaulun intor risilo. Inggalani' 
No ilo ra rasul. Ilo no am **i Simon 


" indagu, Kuukula' naskah nakalaw: indagu am sumangit 

(ondo' ininggalanan no ri Pitrus) 
am boborok nano i Andrias. I Ja- 
kubus am i Juanis, i Pilipus am i 
Bartolomius. 13] Matius am i Tu- 
mas, i Jakubus anak ri Alpius, i 
Simon (ondo' sabiton ri Patriot). 
16] Judas anak ri Jakubus am i Ju- 
das Iskariot, ondo' pupus i nampa- 
taak ri Jisus ra pantula' No rali. 


Nangila' am namabas i Jisus 
ra ulun 
(Mat. 4.23-25) 


17 Bagu pambusul i Jisus am ra- 
sul No rali intor ra bulur no am 
uog ilo ra rondo' limayak. Giu' i 
mokoondo' poyo masuang maa- 
maya' No ra bokon. Am masuang 
poyo ulun nakaratong intor ra Ju- 
dia, Jirusalim am bandar Tirus am 
Sidon, ondo' karuruo ti mamaar 
ra raat. 18 Minatong ilo mangkiro- 
ngog ri Jisus am niayuk makiba- 
bas intor ra maruol nilai. Ondo' 
sinubol ru riwato pana minatong 
am nababas ilo. ?Gogoton ru 
ngaangai' ulun gumuut ri Jisus 
nga mokoondo' ra kuasa' ming- 
kual intor Riso mamabas risilo 
ngaanga''. 


Maansukan am mangiluk 
(Mat. 5.1-12) 


@Tantangi' ri Jisus maamaya' 
No rano am indagu, 
“Pakaansuk kano, ondo' 
kunsikang, 
nga akau noyo ulun ri 
Aki Kapuuno' rano. 
21 Pakaansuk kano ondo' 
nangaitilan raino, 
nga basugon kau! 

Pakaansuk kano ondo' 
mantangi raino, 
nga pakuriton kau. 

22 Pakaansuk kano ondo' kasi- 
sangin, kalo apuon, asabin am 
raguon ra ulun malaat nga ma- 
ngintopot kau ra Anak ru Ulun! 
23 Pakaansuk kano amun masauk 
gitio ramuyun, nga maayo ampos 
maginaa ramuyun giu' ra suruga'. 
Nga koson raginio niak pinama- 
kuan ru kinamatuaan nilai ra na- 
bi' rali ra galing i. 

4 Kaa' aibui bo ramuyun no 

ondo' langkaya' raino ti, 
nga kalangkayaan ru tana' 
ti ayuk ampos minno! 

25 Aibui bo ramuyun ondo' 

naasug ra raino ti, 
mangaitilan kau ra 
maagu no! 
Aibui bo ramuyun ondo' 
pasakurit ra raino ti 
nga mangiluk guang am 
mantangi' kau ra 
maagu no! 

26 Aibui bo ramuyun no, amun 
ngaangai' ulun mongompor ramu- 
yun. Nga koson raginio niak pina- 
makuan ru kinamatuaan takali ra 
nabi' maabau-abau rali ra galing i.” 


Monogom ra pantula' 
(Mat. 5.38-48, 7.12a) 


27 “Kaa' akau ngaangai' ondo' 
mangkirongog Raki' raino ti, gitio 
bilin Kutu: Tagami' noyo pantu- 
la' minno, am koonsoi kano ra 
ulun masisang ramuyun. #Bara- 
kato' min ulun ondo' magasab 
ramuyun, am pakiasi' kano ri Aki 
Kapuuno' ra ulun ondo' malaat 
ramuyun no. ? Amun pingas mu 

ra sapapa' no lapison, palapisi' 
niak sapapa' no. Amun gaawon 
ru ulun bayang muno, pataako' 
poyo bayang mu ra bokon. 
3 Amun mokoondo' makitaak ra- 
muyun ra atan ak pana, anii' 
ayuk. Am amun alapon ru ulun 
kuliamos muno, pai' kitaako' sa- 
guli'. 3t Ondo' kasagaan min baa- 
lon ru ulun bokon ramuyun, ginio 
niayuk baalon min risilo. 

32 Amun motogom kau ra ulun 
ondo' motogom ramuyun no 
ayuk, atan onong no ramuyun? 
Ulun makatula pana motogom ra 
osoi ak motogom risilo! 3 Amun 
moonsoi kau ra ulun ondo' moon- 
soi ramuyun no ayuk, atan onong 
no ramuyun? Ulun makatula pa- 
na koson niak raginio! % Amun 
mampaira' kau ra ruit ra ulun 
ondo' makapambalos no ayuk, 
atan onong no ramuyun? Ulun 
makatula pana mampaira' ra ruit 
ra ulun ondo' makapambalos 
ayuk! 3 Kaa' akau, tagami' noyo 
pantula' minno am koonsoi kau 
risilo. Pairaa' min ayuk am pai' 
kau kalansan maalap saguli'. 
Amun koson raginio, maayo am- 
pos minno am akau masauk ra 
anak ri Aki Kapuuno' Ondo' Ma- 
sawat Kaga'. Nga moonsol Io to- 
jojo ra ulun ondo' kalo mapandai 
maringkuanang am ra ulun ondo' 
malaat niak. % Kataau kano koson 
i Ama' min pana mataau!” 


Mangakim ra ulun 
(Mat. 7.1-5) 


37 “Pai' kau kasauk ra akim ru 
ulun bokon, koson 1 Aki Kapuuno' 
kalo mangakim ramuyun. Pai' kau 

pangukum ra ulun, koson kalo 
ukumin kau ri Aki Kapuuno'. 
Ampuno' noyo ulun ra bokon, 
koson akau pana ampunon ri Aki 
Kapuuno'. #Pangani' kano, koson 
i Aki Kapuuno' pana mataau 
mangani' ra tayar moonso1 ramu- 
yun. Tayar ondo' insokon no tojo- 
jo am ruangin no saboi mapapak. 
Panunuku' ondo' alapon min ma- 
ngakim ra ulun ra bokon, panunu- 
ku' raginio niak alapon ri Aki 
Kapuuno' mangakim ramuyun.” 

3 Am tunungo' bo ri Jisus abig 
ragitio risilo: “Amun ulun noolou 
mangitang ra ulun noolou ra bo- 
kon, maaru' ilo karuruo maratu' 
ra parit. @Kolondo' sangulun pa- 
na migigila' mapandai poyo intor 
ra mangingila' nano. Kaa' amun 
makai' ru migigila' no inigigilaan 
nano, mogondo' bo kapandayan 
nano ra nangila' riso i. 

41 Kua kakito mu tipolon ru ta- 
taun nakasubo ra mato ru pabukat 
mu, kaa' tataun makalu nakasubo 
ra mato mu galama' kalo natutu- 
nan mu. # Kalo noyo lair mindagu 
kou ra pabukat muno, “Rangan, 
ibok, paingkualo' ku tipolon ru ta- 
taun intor ra mato muno, kaa' ta- 
taun makalu ra mato mu galama' 
kalo matutunan mu! Maabau- 
abau kou! Ingkualo' poyo galing 
tataun makalu intor ra mato mu- 
no. Bagu makakito kou tojojo am 
maalap mu kaingkual tipolon no 
intor ra mato ru pabukat muno.” 


Puun am kawa' nano 
(Mat. 7.16-20, 12.33-35) 


#4 “Maaru' puun ra malabung 
kalo mangkawa' ra malaat. Koson 

niak ra puun ondo' kalo malabung 
kalo mangkawa' ra moonsoi. 
#Moonong puun mauligan intor 
ra kawa' nano. Bulungkut ra ma- 
karuui, kalo mangkawa' ra ara, am 
kusingan kalo mangkawa' ra ang- 
gur. SUlun moonsoi makapaliso 
niayuk ra moonsoi, nga guang na- 
no napanu' ra kaansayan. Ulun 
malaat makapaliso niayuk ra ma- 
laat, nga guang nano napanu' ra 
kalaatan. Nga atan ondo' raguon 
ru ulun matong intor ra guang.” 


Ruo ngaulun manambaloi 
(Mat. 7.24-27) 


46“Kua piawo' min Aku ra, 
“Tuhan, Tuhan,” kaa' kalo ga- 
gayaan min panusuban Ku ra- 
muyun? #” Raino balain takamin 
paliso ru sasangulun no ondo' ma- 
tong Raki', mangkirongog ra ra- 
guon Kuno am gumagaya': “Jo 
no koson ra sangulun manamba- 
loi. Kolondomo' no kali no ra 
luang am patirongo' toojo lugu' 
no ra batu. Paat mampaliur, kalo 
matungkob baloi ti nga inindon 
am piniot toojo. “Kaa' ulun on- 
do' mangkirongog ra raguon Kutu 
am kalo gumagaya', io no koson 
sangulun manambaloi ondo' kalo 
mampatirong tojojo ra lugu'. Paat 
mampaliur, matungkob bagu am 
malunsai toojo baloi no!” 


Namabas i Jisus ra sangulun 
ulipon ru tingganai 
saujor Roma 
(Mat. 8.5-13) 


Kakai i Jisus nambala' ra 
ngaangai' baal raginio ra ulun 
rali, ugar lo ongoi ra Kapirnaum. 

2Giu' i mokoondo' sangulun ting- 
ganai ru saujor Roma ondo' ma- 
kaulipon ra tagamin no toojo. Ma- 
rualan malanjag am maar matoi 
ulipon no. 3Kaining ru tingganai 
ru saujor Roma no ra i Jisus soroi, 
panusub io ra kuukula' ngaulun 
tingganai ru ulun Jaudi no mongoi 
uma" ri Jisus, koson mompoongoi 
Riso mamabas ra ulipon nano. 
#Katuum nilo i Jisus, gumogot ilo 
makiindangan ri Jisus, kon nilo, 
“Moonsoi indanganon Mu ulun 
raginio “nga moonsoi guang nano 
am motogom io ra bulu takau. 
Ilai', tinambalayan no akai poyo 
ra baloi sambayangan.” 

6Bagu baya' i Jisus risilo. Ilo 
maar makasuku' ra baloi i, susubo' 
ru tingganai ru saujor no rangan 
no rali mambala' ri Jisus, “Tuan, 
kalo pana mantipagon kou mo- 
ngoi ra baloi kutu. Kalo maaya’ 
aku mangapu Rirun ra baloi kutu. 
7Am aku galama' kalo maaya' 
muma' Rirun. Panusub ayuk, bagu 
mababas ulipon kutu. 8Nga aku 
galama' gumagaya' ra susuban ru 
tingganai mai rali. Am niak mo- 
koondo' saujor rano ondo' guma- 
gaya' ra panusuban kuno. Amun 
ru manusub aku ra sasangulun 
saujor, ‘Ugar!’, io pana mugar. Am 
amun mindagu aku ra bokon no 
poyo, “bok ragiti!, io pana ma- 
tong. Am amun manusub aku ra 
ulipon kuno, “Baalo" gitio!”, io pa- 
na gumagaya'.” 

9 Nangimuag i Jisus nakaining 
raginio. Pangkaili lo ra ulun rali 
ondo' sasunu'-sunu' Riso i am 
indagu io, “Kalo igondo' Aku pa- 


Í Kalo nabuan ragil, Kuukula' naskah nakalair. Suabon no. 

katuum ra pangintapatan mai- 
kang koson ragitio, intor ra bulu 
ru Israil pana!” 

10 Uli' ulun sinusub rali ra baloi 
ru tingganai ru saujor i, ilai' nilo 
nababas noyo ulipon nali. 


Binayag saguli' ri Jisus anak 
ungkuyon ru sangulun 
napuor 


UKalo nabuoi ragili ongoi i 
Jisus ra pekan Nain. Maamaya' 
No rano am ulun masuang rali pa- 
na minaya' Riso. 12 lo maar naka- 
suku' ra subalan ru pekan no, 
mokoondo' ulun mingkual intor ra 
pekan namandas ra bangkai. On- 
do' minatoi i am sangulun anak 
ungkuyon, anak langkuir ru sa- 
ngulun napuor. Masuang ulun ru 
pekan i siminumbaya' ra napuor 
ti. 13 Kakito ri Jisus napuor no, na- 
kaasi' lo riso am indagu, “Pai' pan- 
tangi'!” 14Inggaari' no bo ri Jisus 
am kopoo' No bandasan napaala- 
ngan ra bangkai i am bagu uog 
ulun namandas rali. Indagu i Jisus, 
“Tuu'-bagu, sukal no!” 15Sukal 
anak ungkuyon ra minatoi i, pan- 
turung am pakaindagu io bagu, 
am pasagulio' ri Jisus ra ina' nali. 

16 Ngaangai' ulun nalaa' tojojo 
am nongompor ri Aki Kapuuno'. 
Bagu indagu ilo, “Sangulun nabi' 
ondo' makakuasa' minatong ra 
taatanga' takau! Minatong noyo 
i Aki Kapuuno' mongoi pamayag 
ra ulun No rati!” 

17 Tanou ragitio intor ri Jisus 
nakatabual ra ngaangai' ru Judia 
am poyo ra ngaangai' libung on- 
do' nakainggaar no. 

I Jisus am i Juanis Mampariu' 
(Mat. 11.2-19) 


18 Maamaya' ri Juanis rali nam- 
bala' riso ra ngaangai' atan ondo' 
nasauk ri Jisus. Piawo' no ruo 
ngaulun maamaya' nano, 19 bagu 
susubo' no ilo tumuum ri Jisus am 
pangkuot, “Okou kia ondo' ma- 
tong sumugut ra bantu' ri Aki 
Kapuuno' kaapoam maginaa akai 
poyo kia ra bokon?” 

% Ongoi ilo uma' ri Jisus am in- 
dagu, “I Juanis Mampariu' nanu- 
sub ramon mangkuot Rirun, “Okou 
kia ondo' matong sumugut ra ban- 
tu' ri Aki Kapuuno' kaapoam ma- 
ginaa akai poyo kia ra bokon?’ ” 

21 Paat ragili niayuk, namabas i 
Jisus ra nansalinut maruol am 
kaimboloon ru ulun. Am nampa- 
giru' lo poyo ra riwato am niak 
namabas ra ulun noolou. 2? Taam 
i Jisus, “Saguli' kau ri Juanis am 
pambala' kau ra atan ondo' nakito 
am norongog min. Ulun bolou 
makakito, ulun kalo makalulu' 
makaugar, ulun makamaruo! ra 
kungkung ondo' maaja' mababas, 
ulun barat makaining, ulun matoi 
maayag saguli' am Tanou Moon- 
sol intor ri Aki Kapuuno' pinabala' 
noyo ra ulun kunsikang. @Pa- 
kaansuk no ulun ondo' panginta- 
patan no Raki' kalo malawo!” 

24 Pakaugar ak ulun ondo' sinu- 
sub ri Juanis rali, tunungo' bo ri 
Jisus ra ulun masuang kandoi ri 
Juanis, kon No, “Atan inongoi 
min ilai' ra intok masiluk? Sakot 
nasiob ru angin kia? 4 Atan ino- 
ngoi min ilai' ra giu'? Sangulun 
nambayang ra moonsoi kia? Ulun 

ondo' mambayang koson raginio 
am langkaya' kaga' mayan ak ra 
istana! #Atan guat inongoi min 
ilai'? Sangulun nabi' kia? Topot, 
kaa' mulu' poyo intor ra sangulun 
nabi'. 7 Nga i Juanis ti noyo on- 
do' kon ru Alkitab, 
“Gitio noyo ulun sinusub Kutu, 
kon ri Aki Kapuuno', 
“Susubon Ku io sumigulu Rirun, 
koson momongo ra ralan 
Muno! ” 

28 Indagu i Jisus, “Karaa' min! 
Giti ra tana' ti, kolondo' sangulun 
pana maatang intor ri Juanis 
Mampariu'. Kaa' ulun ondo' kalo 
maatang ra ulun ri Aki Kapuuno' 
rano, maatang poyo intor ri Jua- 
nis Mampariu'.” 

29 Ngaangai' ulun am mampalu- 
lur ra sukai pana nangkirongog ri 
Juanis. Ilo no giminagaya' ra susu- 
ban ri Aki Kapuuno' ondo' moto- 
pot am nakiriu' ilo ri Juanis. # Kaa' 
ulun tayar Parisi rali am mangingi- 
la' ra Ukum ri Musa' rali, kalo inapu 
nilo pamaguangan ri Aki Kapuuno' 
am kalo nakiriu' ilo ri Juanis. 

31 Tungguli' poyo ri Jisus, kon 
No, “Atan kia papagandaan Ku 
ra ulun raiti'? Koson ra atan ga ilo 
ti? 3?Koson ak ra paliso ru lalaing 
mantuturung giu' ra pasar. Sam- 
pulupuk mampiau ra bokon i, 
“Sinamputan mai suling ra kaan- 
sukan, kaa' kalo nagiligo' kau! Na- 
rimbai akai ra makalulumpus ra 
guang, kaa' kalo nantangi' kaul’ 
83Ratong i Juanis Mampariu', 
nampali am kalo nanginum 10 ra 
anggur. Am minindagu kau, ‘Sinu- 
bol io ru riwato!” #Ratong Anak 
ru Ulun, mangakan am mangi- 


LUKAS / 


num lo am minindagu kau, “Ilai' 
ulun no! Moroot, gagaukon, ku- 
mubayau Io ra ulun mampalulur 
ra sukai am ulun ondo' karaan ra 
malaat.' 3 Kaa' osoi ak manga- 
pu ra kapandayan intor ri Aki 
Kapuuno' makatutun 10 ra ngaa- 
ngai' baalon Nano motopot.” 


I Jisus giu' ra baloi ru 
sangulun tayar Parisi 


86 Sangulun intor ra tayar Parisi, 
nangkimait ri Jisus mangakan giu' 
ra baloi nano. Ratong i Jisus ra ba- 
loi no am pangakan. 3” Giu' ra pe- 
kan no, mokoondo' sangulun ruandu' 
ondo' kauligan ra makatula. Pakai- 
ning io ra nangakan i Jisus giu' ra 
baloi ru sangulun tayar Parisi no, 
ratong io nagibit sambutul bobo- 
rok sinuangan ra umau maamis 
owou. #Bigor io ra bakulung ri 
Jisus, mamaar ra kalayam Nano, 
am pantangi' io sabot naasa' kala- 
yam ri Jisus ra lomou nali. Bagu 
piiri' no kapuaa' kalayam ri Jisus 
ra abuk nali, alaki' no kalayam Na- 
no am buuri' no ra umau maamis 
owou i. 3 Kakito ru ulun tayar Pa- 
risi no raginio, kon ru guang nali, 
“Amun ru sangulun nabi' Io, kua 
polosoo' no ruandu' koson ragitio 
kumambong Riso. Maaru' naka- 
pandai lo ra sotopot no ruandu' ti 
kauligan ra makatula!” 

40 Am indagu i Jisus ri Simon, 
“Simon, mokoondo' poyo paba- 
laan Ku rirun.” 

Taam i Simon, “lou mangingi- 
la', raguo' ak.” 

#4 Indagu i Jisus, “Mokoondo' 
ruo ngaulun nagutang intor ra 
ulun mampaira' ra ruit. Sangulun 

1 nagutang suang limo ngaatus 
ruit pirok, am bokon i nagutang 
suang limo ngoopor ruit pirok. 
42 Karuruo ilo kalo nakabayar ra 
ira' nilai am pinuso ayuk bagu ru 
nampaira' i. Osoi intor ra ruo 
ngaulun ti motogom toojo ra ulun 
nampaira' ra ruit 1?” 

Taam i Simon, “Guang ku 
ulun ondo' masuang toojo pinuso 
ra ira' 1!” 

Taam i Jisus, “Motopot ragu 
muni.” #Tantangi' ri Jisus ruan- 
du' no am indagu ri Simon, “Ilai' 
ruandu' ti! Ratong Aku ra baloi 
mutu am kalo nangani' kou Raki' 
ra timug pambaguan ra kalayam 
Kutu. Kaa' binaguan ru ruandu' ti 
kalayam Kutu ra lomou nano am 
piniiran no ra abuk nano. #Kalo 
inuma' mu Aku ra alok. Kaa' ruan- 
du' ti kalo lumonggo' mangalok ra 
kalayam Kutu intor ra Aku mina- 
tong. #Kalo pinasakan mu ulu 
Kutu ra umau. Kaa' ruandu' ti 
nompoposok ra kalayam Kutu ra 
umau maamis owou. “ Togom no 
topot-topot maayo nga inampun 
io noyo kabalu' pana masuang tu- 
la nano! Amun sanganu ayuk tula 
ru ulun no ampunon, togom nano 
pana kalo maayo.” 

4 Indagu i Jisus ra ruandu' no, 
“Inampun noyo tula mu rali.” 

#@Ulun rali ondo' giminulung 
pangakan ri Jisus mansusunur ba- 
gu ra rondo' am bokon, “Osoi 
ulun ragitio saboi makapangam- 
pun bo ra tula?” 

5 Kaa' indagu i Jisus ra ruandu' 
no, “Pangintapatan muno nama- 
yag rirun. Uli' no mabaya' ra 
kaansayan!” 

Inindangan i Jisus ru 
ruandu' rali 


Kalo nabuoi ragili, mugar-ugar 

i Jisus ra masuang bandar am 
pamagunan. Nampabala' lo ra Ta- 
nou Moonsoi ra i Aki Kapuuno' 
tumalimpuun noyo mamarinta. 
Am mopor am ruo ngaulun maa- 
maya' Nali minaya' niayuk Riso. 
2 Mokoondo' niayuk kuukula' ngau- 
lun ruandu' minaya' risilo. Gili pi- 
nagiru' noyo ri Jisus riwato intor 
risilo am binabas ilo intor ra ma- 
ruol nilai. Ilo ti am i Maria, ondo' 
poyo sabiton Magdalina, ondo' si- 
nubol ru tulu' riwato kaa' pinagi- 
ru' noyo ri Jisus, 3i Joana, andu' ri 
Kuja, tingganai ru baloi raja' Iro- 
dis, i Susana am masuang poyo 
ruandu' ra bokon rali. Masalok ilo 
mangindangan ri Jisus am maama- 
ya' No rano koson mangani' risilo 
ra balanja’. 


Abig ra sangulun mapatias 
ra sampug 
(Mat. 13.1-9, Mrk. 4.1-9) 


#Saguguluyur ulun masuang 
rali matong ri Jisus. Intor ilo ra 
nansalinut bandar am pamagu- 
nan. Pakatimung ulun rali, tunu- 
ngo' ri Jisus abig ragitio risilo: 

S“Mokoondo' sangulun mangan- 
doi ra umo mapatias ra sampug. 
Paat io napatias i, mokoondo' na- 
ratu' ra bayaan ru ulun saboi ki- 
ninjangan am niak inakan poyo ru 
susuit. “Mokoondo' niak naratu' 
ra tana' makabatu. Paat ra tutuu' 
ti minulai, liminonot io ra mataki' 
nga tana' no mapua' kaga'. 7 Mo- 
koondo' poyo sampug naratu' ra 

tana' makakusingan. Am karuruo 
timinuu'. Kaa' napisi' tutuu' ti ru 
kusingan saboi minatoi. #Kaa' 
sampug ondo' naratu' ra tana' 
malabung, timinuu' am nanang- 
kawa' ra maatus poyo ruli'.” 

Bagu pupusi' ri Jisus ra bolos 
mosongou, “Rongogo' am karaa' 
min tojojo!” 


Kua baalo' ri Jisus ra abig 
(Mat. 13.10-17, Mrk. 4.10-12) 


9Pangkuot maamaya' rali ri 
Jisus ra arati' ru abig i. ?Taam i 
Jisus, “Binalaan kano ondo' kalo 
igondo' pinabala' ra ati kulaan i 
Aki Kapuuno' mamarinta. Kaa' 
ulun ra bokon ilaan ayuk ra paga- 
bigan, nga kabalu' pana monon- 
tong ilo kaa' kalo makakito, 
mangkirongog ilo noyo kaa' kalo 
makarati'.” 

Arati' ru abig ra sangulun 

mapatias ra sampug 
(Mat. 13.18-23, Mrk. 4.13-20) 


11 “Gitio noyo arati' ru abig no: 
Sampug no am bala' intor ri Aki 
Kapuuno'. 2 Ondo' naratu' ra ba- 
yaan ru ulun i, io no ulun ondo' 
mangkirongog ra bala' ragitio. 
Kaa' ratong tingganai ru riwato 
am alapo' no bala' no intor risilo 
koson kalo bo mangintopot am 
kalo bo bayagon ilo. 13 Ondo' na- 
ratu' ra tana' makabatu i, io no 
ulun ondo' mangkirongog ra bala' 
no am maansukan ilo mangapu. 
Kaa' bala' no kalo siminoroi ra 
guang nilai. Sangkinolor ak ilo 
mangintopot. Pakauma' ilo ra 
pangkinaman kalo bo manginto- 
pot ilo. 1Ondo' naratu' ra tana' 


LUKAS 8 


makakusingan i, io no ulun ondo' 
mangkirongog ra bala' no, kaa' 
pagalabaan, kalangkayaan am ka- 
sagaan ru guang nilai ti galama' 
mamisi' ra bala' no saboi kawa' 
nilai kalo maansak toojo. 5 Ondo' 
naratu' ra tana' malabung i, io no 
ulun ondo' mangkirongog ra bala' 
no am porondonon nilo ra guang 
ra matanda'. Mongorot ilo saboi 
manangkawa'.” 

Lampung tiningkapan 

ra pasu' 
(Mrk. 4.21-25) 


16 “Kolondo' sangulun pana man- 
sikit ra lampung am tingkapin no 
ra pasu' kaapoam pasusuton ra 
saau ru pambalangan. Kaa' maaru' 
patampakon tupo ra tatampakan 
ru lampung koson makito ru ulun 
binusasal no paat ilo mumpos. 

17 Am atan ak nasibuni, painta- 
langon am atan ak kalo igondo' 
pinabala' ra ulun pabalaan am 
mapandayan. 

18 Ginio nga talinaasi' min noyo 
atan ondo' norongog minno. Nga 
osoi mokoondo' masuang, rua- 
ngin poyo. Kaa' osoi kolondo' 
atan-atan, sanganu ak pana ondo' 
indos no soroi risa, alapon poyo.” 


Ina' am pabukat ri Jisus 
(Mat. 12.46-50: Mrk. 3.31-35) 


19 Ina' am pabukat ri Jisus rali 
minongoi uma' Riso, kaa' kalo 
nakatuum ilo nga masuang kaga' 
ulun rali. 2 Mokoondo' nambala' 
ri Jisus, kon no, “Tuan, ina' am 
pabukat Mu rano sorol ra liwar 
no. Masaga' 1lo tumuum Rirun.” 

2 Kaa' indagu i Jisus risilo, 
“Ulun ondo' sumugut ra bala' ri 
Aki Kapuuno' am gumagaya', ilo 
no ina' am pabukat Ku rano.” 


Nampalinos 1 Jisus ra 
angin mapuor 
(Mat. 8.23-27; Mrk. 4.35-41) 


22 Paat rondo' orou, i Jisus am 
maamaya' No rano siminakoi ra 
parau. Indagu i Jisus risilo, “Ongoi 
takano ra sandaup.” Bagu pasun- 
doi ilo. “3 Paat ilo nasundoi i, no- 
kororot i Jisus. Bagu ratong angin 
mapuor kaga' giu' ra tasik i. Su- 
mubol bo timug i ra parau, saboi 
mampakalalaa' risilo ngaangai'. 
24 Bagu maamaya' No rano nang- 
karat ri Jisus, kon nilo, “Tuan, 
tuan, makalom takau!” 

Bagu palinoso' ri Jisus angin am 
kinulun ra makalalaa' 1. Am long- 
go' bo angin am kinulun i, tasik i 
pana maliuk bo kaga'. @Indagu 
bo 1 Jisus ra maamaya' No rano, 
“Kua pai' kau pangintopot Ra- 
ki'?” 

Nangimuag am nalaa' ilo. Am 
pasakuot ilo ra rondo' am bokon, 
“Osoi kia sotopot no ulun ragitio 
saboi gumagaya' angin am kinu- 
lun no ra susuban Nano!” 


Namabas 1 Jisus ra sangulun 
ondo' sinubol ru riwato 
(Mat. 8.28-34; Mrk. 5.1-20) 


26 Nasundoi i Jisus am maama- 
ya' No rano sumandaup ra tasik 
Galilia saboi ra rondo' intok ing- 
galanin ra Girasa." ? Paat i Jisus 
minasak ra nagas i, umaa' lo ru 
sangulun ungkuyon intor ra giu' 


k Girasa, Kuukula' naskah nakalarr: Gadara (Ila' Matius 8 28), mokoondo' poyo Girgisa. 

ondo' sinubol ru nansalinut riwa- 
to. Nabuoi io no nantilagas ayuk 
am marara' mayan ra baloi, kaa' 
sumoroi io ak ta kalabangan. 28 Pa- 
kakito io ri Jisus golok io, bagu 
igulatur io ra pinaguluan Nano 
am indagu ra mosongou, “Jisus, 
Anak ri Aki Kapuuno' Ondo' Ma- 
sawat Kaga'! Atan kitaakon Mu 
raki'? Pai' aku imboloo'!” ?? Mi- 
nindagu ulun no koson raginio 
nga susubon ri Jisus riwato no 
mingkual intor riso, nga riwato 
no masalok mangayat riso. Kaba- 
lu' pana kalindu' am kalayam na- 
no bangkilon ra rantai am alungin 
lo tojojo, kaa' lakat io ak poyo 
makauntas ra rantai no am aya- 
ton io ra intok masiluk. 

#Kuati' ri Jisus riwato no, 
“Osoi inggalan muno?” 

Taam io, “I Lijon,” nga ma- 
suang kaga' riwato siminubol ri- 
so. 3 Am gumogot tojojo riwato 
rali ri Jisus koson kalo pagiruon ilo 
giu' ra intok ru ulun namagatoi.” 

3 Mamaar ra giu' i masuang 
kaga' bauwi naginakan ra kiing ru 
bulur. Ginio ra gumogot tojojo 
riwato rali ri Jisus koson pasu- 
bolon ilo ra bauwi rano. Kalo 
iningaan ilo ri Jisus. 3 Ingkual ri- 
wato rali intor ra ungkuyon no 
am subol ra bauwi rano. Bagu 
pagigiru' bauwi rano, karatu' ra 
lagam am pakatapung ra tasik am 
kolosor ilo ngai'. 

“Ulun magagalung ra bauwi 
rano nakakito ra atan ondo' na- 
sauk. Pagiru' ilo am mongol 
pambala' giu' ra pekan am poyo 

ondo' makabaloi ra nakainggaar. 
3 Am ongoi ulun rali ilong ra 
atan ondo' nasauk i. Pakasuku' 
ilo ra giu' i, kakito nilo ungku- 
yon ondo' sinubol ru riwato ra 
raitii' ni. Nanturung io bagu ra 
tuma' ri Jisus, nambayang am 
niak matanda' io. Am nalaa' ilo 
bo. 31o ondo' nakakito ra na- 
sauk 1 nantunung ra ulun bokon 
rali ra atan kulaan ungkuyon 1 
nababas. 3” Ngaangai' mamagun 
ru Girasa no nakitaak ri Jisus 
koson mangjruan ra intok ragi- 
nio nga nalaa' ilo kaga'. Bagu 
sakoi 1 Jisus ra parau am uli' lo 
no. 3 Ulun iniruanan ru riwato 
rali masaga' maya' ri Jisus. 

Kaa’ kalo pinaaya' io. 3? Kon ri 
Jisus, “Uli' no ra intok mu galama’ 
am potonowo' noyo ra atan ondo' 
binaal ri Aki Kapuuno' rirun.” 

Bagu ugar ungkuyon no am 
ongoi pampatanou ra ngaangai' 
ulun ra giu' i ra atan ondo' binaal 
ri Jisus riso. 


Anak ruandu' ri Jairus am 
ruandu' ondo' nangambong 
ra bayang ri Jisus 
(Mat. 9.18-26; Mrk. 5.21-43) 


40 Pakasandaup i Jisus ra tasik 
no, naansukan kaga' ulun rali 
nanguma' Riso nga nagiginaa ilo 
Riso. 4 Bagu ratong sangulun 
tingganai ru baloi sambayangan 
makainggalan ri Jairus. Igulatur io 
ra pinaguluan ri Jisus am makiasi' 
koson mompoongoi ra baloi nano. 
42 Nga anak ruandu' langkuir na- 
no ondo' makaumur mopor am 


! Paat ra Kasar Augustus, rondo' Lijon mokoondo' 6000 ngaulun saujor. !" intok ru ulun namagator Kon ru 
ulun Jaudi, nwato aputon ra luang malandom liliwa' maginaa ra ukuman nilo ra pamupusan. 

ruo ngambilor marualan am maar 
noyo matoi. 

Liliwa' i Jisus mangkiralan mo- 
ngoi ra baloi ri Jairus ti, magigisok 
ulun rali minggaar Riso. #Mo- 
koondo' intor risilo i sangulun 
ruandu' ondo' mopor am ruo 
ngambilor noyo buoi no makama- 
ruol ra liniuran. Am maruol nano 
kalo naalap kababas. #Inggaar 
ruandu' no ri Jisus intor ra baku- 
lung am kambong ra pompor ru 
bayang ri Jisus i. Sangkuliop ak 
am kapali' io. # Pangkuot i Jisus, 
“Osoi kiminambong nii?” 

Kaa' inali' ru ngaangai' ulun. 
Am taam bagu i Pitrus, “Tuan, 
masuang kaga' ulun makaguut 
Rirun nga magigisok ilo minggaar 
Rirun!” 

4Kaa' indagu i Jisus, “Raitii' ni 
mokoondo' nangambong Raki', 
nga nalimanan Ku mokoondo' 
kuasa' miningkual intor Raki'.” 
47 Pakatutun ruandu' no ra binaal 
nali napandayan noyo, nonontol 
lo mininggaar ri Jisus am bagu 
igulatur ra pinaguluan Nano. Tu- 
nungo' no ra ulun masuang rali 
kua kambong io ri Jisus am atan 
kulaan kapali' maruol nali ra ma- 
taki". 48 Indagu i Jisus ra ruandu' 
no, “Napali' kou bo nga nanginto- 
pot kou Raki'. Ugar no mabaya' 
ra kaansayan.” 

49 Paat i Jisus lakat ak poyo mın- 
dagu, mokoondo' sangulun mina- 
tong intor ra baloi ri Jairus. 
Indagu io ri Jairus, “Tuan, anak 
muno minatoi noyo. Pai' noyo 
pantipagon ra Mangingila' no.” 

5 Pakaining ak i Jisus raginio 
indagu lo bo ri Jairus, kon No, 

“Pai' kalaa', kaa pangintopot ak 
am mababas anak muno.” 

51 Pakasuku' ak ra baloi, inggala- 
ri' ri Jisus ulun rali maya' umpos. 
Ondo' ak inibit Nali am i Pitrus, i 
Juanis, i Jakubus am matuo ru 
lalaing no ak. 32Ngaangai' ulun 
nantangi" am nanulaboi nga pina- 
tayan ru anak no. Kaa' indagu i 
Jisus, “Pai' pantangi'. Kalo mina- 
toi anak no, kaa' nokororot ak.” 

53 Nangiis ilo ri Jisus nga na- 
kapandai ilo ra anak ruandu' no 
minatoi noyo tojojo. #Guuto' ri 
Jisus longon ru anak no am in- 
dagu lo ra mosongou, “Anak, 
sukal no!” 33 Paat ragili niak anak 
ruandu' ti namainawo saguli' 
am bagu sukal io. Bagu susubo' 
ilo ri Jisus mampaakan ra anak 
no. 56 Matuo ru anak no nangi- 
muag tojojo. Kaa' kalo pantunu- 
ngon ilo ri Jisus ra baal ragitio 
ra osoi ak pana. 


Nanusub i Jisus ra mopor am 
ruo ngaulun maamaya' 
No rano 
(Mat. 10.5-15, Mrk. 6.7-13) 


Q Piawo' ri Jisus mopor am ruo 
ngaulun maamaya' No rano. 
Anii' No ilo ra kapandayan am 
kuasa' mampagiru' ra riwato am 
mamabas ra ulun marualan. ? Bagu 
susubo' No ilo mongoi pamabas ra 
ulun marualan am pampabala' ra 
ati kulaan i Aki Kapuuno' mama- 
rinta. 3Indagu i Jisus risilo, “Pai' 
kau pagibit ra atan ak pana ra ugar 
minno. Pai' kau pagibit ra susukur, 
katia' pakitaakan, akanon, ruit 
kaapoam bayang ralinan. “Ati ak 
intok mangapu ramuyun, ayan 

kau ra baloi raginio saboi manding 
kau ra intok ra bokon. 5 Ati ak in- 
tok kalo mangapu ramuyun, irua- 
ni' min am kabuli' min kaau ru 
kasut minno koson mampakara' 
tojojo risilo.” 

6 Ugar maamaya' ri Jisus rali am 
ongoi ilo ra moonong pamagunan 
mampabala' ra Tanou Moonsol 
am mamabas ra ulun marualan ra 
ati ak nasukuan nilo. 


Magalabo i Irodis 
(Mat. 14.1-12: Mrk. 6.14-29) 


7Pakaining i Irodis, raja' ru li- 
bung Galilia, ra ngaangai' ondo' 
nasauk no, nagalabo io bagu nga 
kon ru ulun, “Naayag saguli' i 
Juanis Mampariu'!” 8 Mokoondo' 
poyo minindagu ra i nabi' Ilia 
naayag saguli'. Bokon i poyo mi- 
nindagu ra sangulun nabi' ra bo- 
kon intor ra nabi' ra galing i 
naayag: saguli'. ?Indagu i Irodis, 
“Pinaingguluan ku noyo i Juanis. 
Kaa' “osoi poyo sotopot no ulun 
ragitio? Masuang norongog ku ra 
tutunungon intor Riso.” Ginio bo 
ra gumogot tojojo i Irodis tu- 
muum fi Jisus. 


Nampaakan i Jisus ra limo 
ngaribu ngaulun 
(Mat. 14.13-21, Mrk. 6.30-44, 
Jua. 6.1-14) 


l0Saguli' rasul rali am pantu- 
nung ilo ri Jisus ra ngaangai' bi- 
naal nilai. Ibito' ilo ri Jisus ra 
rondo' intok masiluk mamaar ra 
pekan Bitsaida. !! Pakatutun ulun 
masuang rali ra giu' lo, sunu' ilo 
ri Jisus. Apuo' No ilo am pantu- 
nung lo ati kulaan i Aki Kapuuno' 

mamarinta am namabas lo niak 
ra ulun marualan rali. 

12 Ra io palunggai', ratong mo- 
por am ruo ngaulun maamaya' 
Nali am indagu, “Intok ragitio 
masiluk. Moonsoi susubon Mu 
ulun rano muli' koson makau- 
yum ilo ra akanon am pambala- 
ngan ra ati ak pamagunan ondo' 
nakainggaar no.” 

I3Kaa' taam i Jisus, “Akau ak 
pana mampaakan risilo.” 

Indagu maamaya' No rano, 
“Kaa' limo ngampila' ruti' am ruo 
ngaunor papait ayuk soroi ramon. 
Mongoi akai kia bali ra akanon 
koson pataakin risilo ti?” 14 (Nga 
suang ru ungkuyon ra giu' i, limo 
ngaribu ngaulun.) 

Indagu i Jisus ra maamaya' 
No rano, “Pantulibungo' min ilo 
ra kuukula' ngampulupuk, limo 
ngoopor ngaulun ra sampulupuk.” 

I5Bagu gagayaa' nilo nanusu- 
ban ri Jisus i. 19 Am alapo' ri Jisus 
limo ngampila' ruti' am ruo ngau- 
nor papait i. Bagu pantingaa' lo ra 
limbowon am paringkuanang ri 
Aki Kapuuno'. Pipilango' no ruti' 
am papait no am pataaki' ra maa- 
maya' No rano koson tatayaron 
ra ulun rali. 1 Pagagakan ilo ngaa- 
ngai' saboi naasug. Am luluro' ru 
maamaya' ri Jisus rali suo ru aka- 
non i am suang no mopor am ruo 
ngambakul. 


Pangintapatan ri Pitrus 
ri Jisus 
(Mat. 16.13-19, Mrk. 8.27-29) 
181sondo' ragili, taatanga' i 
Jisus misasangulun makiasi', ra- 
tong maamaya' No rano Riso. 

Pangkuot i Jisus risilo, “Maya' ra 
ragu ru ulun, osoi kia Aku ti?” 

19 Taam ilo, “Mokoondo' min- 
dagu ra i Juanis Mampariu' kou 
lair. Am mokoondo' mindagu ra 
nabi' Ilia kou. Bokon rano poyo 
mindagu ra okou ti lair sangulun 
intor ra nabi' ru galing i ondo' 
naayag saguli'.” 

@Pangkuot i Jisus, “Kaa' maya’ 
ra pamaguangan min, osoi kia 
Aku ti?” 

Taam i Pitrus, “Okou no Kristus, 
Mamamayag ondo' sinusub ri Aki 
Kapuuno'.” 


Nambala' i Jisus ra 
kaimboloon am patayan Nano 
(Mat. 16:20-28: Mrk. 8.30—9.1) 


21 Bagu pangampol i Jisus risilo 
koson kalo mambala' ra baal ragi- 
nio ra osoi ak pana. ? Tungguli' ri 
Jisus, “Anak ru Ulun maaru' 
maimbolo' tojojo am anggalon ru 
tingganai ru ulun Jaudi rano, ting- 
ganai imam Jaudi rano am mangi- 
ngila' ra Ukum ri Musa' rano. 
Potoyon io, kaa' malupus kata- 
luan bayagon Io saguli'.” 

23 Indagu lo risilo ngaangai', 
“Osoi masaga' maya' Raki' no, 
lilianin no katasuan ru kaayagan 
no galama'. Am moonong orou 
mansaan io ra salip nano galama' 
am maya' Raki'. 7% Nga ulun on- 
do' masaga' maya' ra kasagaan 
nano galama' kalo makaalap ra 
kaayagan mantilayun. Kaa' ulun 
ondo' mampataak ra kaayagan 
nano, arati’ no gumagaya' 10 Ra- 
ki', io no makaalap ra kaayagan 
mantilayun. 2 Atan onong ru sa- 
sangulun no amun makaalap io 

ngaangai' arata' ru tana' ti, kaa' 
maluusan am mapusaan io ra kaa- 
yagan nano? Maaru' kolondo' 
onong. 28 Nga osoi ak mauyu' ma- 
ngiou Raki' am pangilaan Kuno, 
Anak ru Ulun pana mauyu' ma- 
ngiou ra ulun no paat ra lo ma- 
tong ra tauli no. Matong Io 
mabaya' ra katulayan Nano am 
niak Ama' Nano am poyo katula- 
yan ru masundu rano ondo' ma- 
tulai kaga'! 27 Balain takamin ra 
mokoondo' niayuk ulun ragiti on- 
do' kalo matoi saboi makakito ilo 
ati kulaan i Aki Kapuuno' mama- 
rinta.” 


Katulayan ri Jisus 
(Mat. 17.1-8, Mrk. 9.2-8) 


“#Pakasaminggu' i Jisus nangi- 
la' ra ngaangai' ondo' naila' ra 
raitii" ni, ibito' no bagu i Pitrus, i 
Juanis am i Jakubus ra rasawat ru 
rondo' gunung mongoi pakiasi". 
2 Liliwa' lo makiasi' ra giu' i, 
minalui bulos Nali am binayang 
Nali pana nasauk ra 4napulak 
manguliat. 3 Bagu pusat ru ruo 
ngaulun nabi', io no i Musa' ami 
Ilia, nagigindagu ri Jisus. 3t Karuo 
nabi ti minintalang nabaya' ra 
sinda intor ra suruga' am nagigin- 
dagu ilo ri Jisus intor ra baal ru 
patayan Namo ondo' masauk 
giu' ra Jirusalim ra maagu no. 
32 Paat ragili nakalunus i Pitrus am 
rangan no rali. Kaa' kakarat ilo 
am kakito nilo i Jisus nabaya' ra 
katulayan Nano am mokoondo' 
poyo ruo ngaulun minigor naba- 
ya' Riso. 3Paat ruo ngaulun no 
sumaguli" mangiruan ri Jisus, in- 
dagu bo i Pitrus, “Tuan, moonsoi 

tojojo itakau ragiti. Mangkalu- 
kub akai talu ringai'. Rondo' Ri- 
run no, rondo' ri Musa am 
rondo' niayuk ri Ilia.” (Minindagu 
i Pitrus kon raginii nga kalo naka- 
pandai io ra atan ondo' sotopot 
no raguon.) 

34 Liliwa' i Pitrus lakat ak poyo 
minindagu, ratong bagu gaun na- 
ngulumput saboi nalaa' ilo kaga'. 
35 Kaining nilo bolos intor ra gaun 
minindagu, “Gitio noyo Anak on- 
do' pinili" Ku. Pangkirongog kano 
Riso!” 

86 Longgo' bolos i am kakito ni- 
lo misasangulun ak bo i Jisus ra 
giu' i. Nongkoror maamaya' No 
rano am kalo nambala' ilo ra atan 
ondo' nakito nilai ra osoi ak pana. 


Namabas i Jisus ra sangulun 
lalaing sinubol ru riwato 
(Mat. 17:14-18, Mrk. 9.14-27) 


37 lo suabon, tuun i Jisus intor 
ra gunung i nababaya' ra talu 
ngaulun maamaya' Nali. Am 
masuang ulun minuma' ri Jisus. 
38 Sangulun intor ra ulun rali gi- 
minolok makiasi', “Mangingila', 
ongoyo' raki' ilai' anak langkuir 
kuno! 39 Paat io subolon ru riwato 
mompopogolok io am inan no 
pana kumakang saboi manampu- 
ta' kabang nano. Imboloon io ru 
riwato no ondo' kalo masaga' 
mingkua! intor riso! # Nakiinda- 
ngan aku noyo ra maamaya' Mu 
rano mampagiru' ra riwato no 
kaa' kalo naalap nilo.” 

41Taam i Jisus, “Akau ti tojojo 
kalo mangintopot am nakalayau! 
Kalo bo tumaan Aku sumimpung 
ramuyun!” Bagu indagu i Jisus ra 

ama' ru lalaing no, “Ibito' lalaing 
muno ragiti!” 

42 Pakainggaar lalaing no ri 
Jisus, pinagiampas io ru riwato no 
am inan nano pana kumakang. 
Kaa' susubo' ri Jisus riwato no 
magiru' am babaso' no lalaing i. 
Bagu pasagulio' no lalaing i ra 
ama' nali. @Nangimuag ngaa- 
ngai' ulun nakakito ra gayo ru 
kuasa' ri Aki Kapuuno'. 


Nambala' poyo i Jisus ra 
patayan Nano 
(Mat. 17.22-23, Mrk. 9.30-32) 


Paat ra ulun rali lakat ak poyo 
nokosolong nagilong ra binaal ri 
Jisus, indagu lo ra maamaya' No 
rano, #“Rongogo' am aratio' 
min bilin Ku ragitio: Inaru' noyo 
ra Anak ru Ulun pataakin ra 
kuasa' ru ulun.” #Kaa' kalo na- 
ngarati' maamaya' No rano ra 
rinagu Nali, nga kalo poyo pina- 
talang risilo arati' ru bilin ragitio 
am malaa' ilo poyo mangkuot 
Riso. 


Osoi maatang poyo? 
(Mat. 18.1-5, Mrk. 9.33-37) 


#Nagagansang maamaya' ri 
Jisus rali ra osoi maatang poyo 
intor risilo. “7 Nakapandai i Jisus 
ra pangkaraan nilai, bagu piawo' 
No sangulun lalaing am susubo' 
no minigor ra kiing Nali. 48 Am 
indagu lo ra maamaya' No rano, 
“Ulun ondo' mangapu ra lalaing 
ti nga Aku, arati’ no mangapu io 
niak Raki'. Am ondo' mangapu 
Raki', mangapu niak Riso ondo' 
nanusub Raki' i. Nga io ondo' 
kalo maatang ra pamaguangan 

min ngai', sotopot no io no ondo' 
maatang kaga'.” 


Osoi kalo manggal ritakau, 
io no bala takau 
(Mrk. 9.38-40) 


# Indagu i Juanis, “Tuan, naka- 
kito akai ra sangulun ondo' nam- 
pagiru' ra riwato ralalom ra inggalan 
Mu. Am inggalari' mai io nga io 
sala' ka bala takau.” 

9 Indagu i Jisus ri Juanis am 
maamaya' No ra bokon rali, “Pai' 
10 inggalari'! Nga osoi kalo mang- 
gal ramuyun, arati' no io no bala 
min.” 


Mamagun ru Samaria kalo 
nangapu ri Jisus 


51 Paat mamaar noyo pangaka- 
tan ri Jisus mongoi ra suruga', 
aruo' No ra mongoi lo ra Jiru- 
salim. 32Susubo' No ulun bokon 
sumigulu Riso. Ugar ulun ondo' 
sinusub No rati suku' ra rondo' 
pamagunan giu' ra Samaria. Giu' 
1 pongoonon nilo pambalangan 
ri Jisus. 3 Kaa' mamagun ra giu' 
i kalo masaga' mangapu ri Jisus, 
nga nakapandai ilo ra mangki- 
ralan lo mongoi ra Jirusalim.” 
4 Katutun maamaya' rano, i Ja- 
kubus am i Juanis, ra baal ragi- 
nio, indagu ilo ri Jisus, “Tuhan, 
masaga' Kou kia ru kitaakon mai 
apui intor ra suruga' mamuso 
risilo?”? 

5 Talikur i Jisus am pansawai 
risilo” “#Bagu ugar ilo ongoi ra 


pamagunan ra bokon. 

Ulun ondo' masaga' sumauk 
ra maamaya' ri Jisus 
(Mat. 8.19-22) 


7 Liliwa' i Jisus am maamaya' 
No rano nanunggul ra pangkirala- 
nan nilai, mokoondo' sangulun 
minindagu ri Jisus, “Maya' aku 
Rirun ra ati ak pana!” 

Taam i Jisus, “Munin mo- 
koondo' ra luang no galama' am 
susuit ra bunsut no galama', kaa' 
Anak ru Ulun kolondo' intok lu- 
yaan am tangusan.” 

“Am indagu i Jisus ra sangulun 
poyo, “Baya' no Raki'.” 

Kaa' indagu ulun i, “Ongoyo' 
ku poyo galing lobongo' bangkai 
ru ama' kuli.” 

@Taam i Jisus, “Kalo pana. 
Polosoo' ak ra ulun ondo' kalo 
maya' Raki' mompolobong ra 
bangkai no. Kaa' okou, ongoi no 
pampabala' ra i Aki Kapuuno' ti- 
minalimpuun noyo mamarinta.” 

61 Indagu bokon i, “Tuan, ma- 
ya' aku Rirun, kaa' uli' aku po 
galing pambala' ra pabukat ku ra- 
no.” 

62 Taam i Jisus, “Ulun ondo' tu- 
malimpuun mamparagus am ma- 
gail ak mangkaili ra tinaulian, 
kalo maaya' masauk ra ulun ri Aki 


| 


Kapuuno'. 


Nanusub i Jisus ra tulu' 
ngoopor am ruo ngaulun 
maamaya' nano 


1 0 Kopongo ragili, pampili' i 
Jisus ra tulu' ngoopor am 


“ Kinamatuaan ru ulun Samana mimundagu ra kalo pana mongol samba n Aki Kapuuno' giu" ra Jirusalim, kaa" 
gu' ra ntok mulaigalama' ayuk ° Kuukula' naskah nakalar mokoondo' ragu ragitio koson binaal n nabi' Ila 
P Kuukula' naskah nakalar mokoondo' ra ragu ragitio: Kalo makaulig kau Ambiluo ondo' manguasa' ramuyun, 
nga Anak ru Ulun kalo manatong mamuso ra ulun, kaa' mamayag nsilo. 

ruo? ngaulun poyo maamaya' 
nali. Susubo' no ilo tumaruo su- 
migulu intor Riso mongoi ra 
moonong bandar am intok api- 
tan nano. ?Indagu i Jisus risi- 
lo, “Kumoson no mauli' kaga' 
kaa' mangkukumos rano kalo 
masuang. Pakiasi' kano ri Aki 
Kapuuno' ondo' tatangan ra ku- 
moson ti koson manusub lo poyo 
ra ulun mangkumos ra umo no. 
3Ugar kano! Susubon takamin 
koson ra anak domba ra taatanga' 
ru taani. “Pai' kau pagibit ra rum- 
pit kaapoam beg kaapoam kasut. 
Pai' kau uog tumabi' ra osoi ayuk 
pana matuum min giu' ra ralan. 
Ss Ati ak pana baloi umpasan min, 
indagu kau ra, “Kaansayan sumo- 
roi ra baloi ragitio” Amun ma- 
magun no masaga' ra kaansayan, 
polosoo' noyo tabi! minno soro1 
riso. Amun kalo, tabi" no sumagu- 
li' ramuyun. 7 Ayan kau ra baloi 
no. Atan ak akanon am inumon 
pasulungon ramuyun, apuo' min 
ak. Nga sangulun mangangando1 
maaya' makaalap ra ampos ru 
kandoi nano. Pai" pababanding ra 
ayanan. 3Amun sumubol kau ra 
rondo' bandar am apuon kau ru 
mamagun rano, akano' min ak 
ondo' pasulungon ramuyun no. 
9Babaso' min ulun marualan ra 
giu' no am pambala' risilo, ‘Ma- 
maar noyo 1 Aki Kapuuno' tuma- 
limpuun mamarinta ramuyun.' 
10 Kaa' amun sumubol kau ra ron- 
do' bandar am kalo apuon, ongoi 
kau ra ralan maayo am indagu ra, 
11 'Kaau pana ru bandar min ti 

ondo' siminokot ra kasut mai ti, 
kabulin mai ra pinaguluan min. 
Kaa' karaa' min, mamaar noyo i 
Aki Kapuuno' tumalimpuun ma- 
marinta ramuyun.” 12 Balai! taka- 
min, paat Orou Pupus no, maayo 
poyo guang ri Aki Kapuuno' ma- 
kaasi' ra ulun bandar Sodom intor 
ra bandar raginii!” 


Bandar ondo' kalo 
mangintopot rano 
(Mat, 1120-24) 


13 “Mumpara' bo laat ru bandar 
Korajin! Mumpara' bo laat ru ban- 
dar Bitsaida! Amun kaimuagan 
ondo' binaal ra taatanga' min na- 
baal noyo giu' ra bandar ru Tirus 
am Sidon, lair poyo ulun ru giu' i 
timinalikur intor ra tula nilai am 
nangulir. 14Paat Orou Pupus no, 
maayo guang ri Aki Kapuuno' ma- 
kaasi' ra ulun Tirus am ulun Sidon 
ka akau! 15 Am okou, pekan Kapir- 
naum! Guang mu, painsawaton 
kou kia saboi ra suruga'? Patirin 
kou nai ra naraka!” 

16 Indagu bo i Jisus ra maamaya' 
No rano, “Osoi ak mangkirongog 
ra raguon minno, mangkirongog 
niak Raki'. Kaa' osoi ak manggal 
ramuyun, manggal niak Raki'. Am 
osoi ak manggal Raki', manggal 
niak Riso ondo' nanusub Raki'.” 

Siminaguli' katulu' ngoopor 
am ruo ngaulun ra sinusub 
ri Jisus 

17 Katulu ngoopor am ruo’ 
ngaulun ondo’ sinusub ri Jisus i 
naansukan kaga' ra ilo siminaguli' 


4 tulu' ngoopor am ruo, Kuukula' naskah nakalair tulu' ngoopor. ” Harfiah Hades “ tulu' ngoopor am ruo; 


Kuukula' naskah nakalai tulu' ngoopor (lla 10 1) 

Lingait (10.19) 


tuum Riso. Indagu ilo, “Tuhan, 
riwato rali pana giminagaya' paat 
sinabit mai inggalan Mu ra akai 
nampagiru' risilo!” 

18 Indagu i Jisus risilo, “Nakito 
Ku Tingganai ru riwato naratu' 
intor ra limbowon koson ra ganit. 
19Rongogo' min! Inanian taka- 
min ra kuasa' manginjang ra ku- 
kuo makabisa' am lingait am niak 
kuasa' makaanggal ra ikang ru 
pantula' minno. Kolondo' mam- 
pakaruol ramuyun. @Kaa' kaba- 
lu' pana koson raginio, pai' kau 
pakaansuk nga riwato rano guma- 
gaya' ramuyun, kaa' pakaansuk 
kano nga inggalan minno binati- 
kan noyo ra suruga'.” 


Naansukan i Jisus 
(Mat. 11.25-27: Mrk. 13.16-17) 


21 Paat ragili niak naansukan i 
Jisus ra kinuasa' Io ru Ambiluo ri 
Aki Kapuuno', kon No, “Ama', 
Tuhan ru limbowon am tana'! 

Paringkuanangan Ku Rirun nga 
pinakito Mu noyo ra ulun kolon- 
do' kapandayan ondo' pinasibuni 
Mu intor ra ulun mapintar. Ama”, 
ginio noyo kasagaan Mu. 

22 Pinataakan ri Ama' ngaangai' 
Raki". I Ama' ak rondo' makaulig 
ra Anak am Anak ak rondo' ma- 
kaulig ra Ama'. Am osoi ak kasa- 
gaan ru Anak no mambala' am 
mampaulig ra Ama' Nano.” 

23 Am talikur i Jisus ra luur ru 
maamaya' No rano am indagu 
risilo, “Mumpara' bo bonsoi 
min ondo' makakito ra inilayan 
minno! 2Balai' takamin, intor 
noyo ra galing i masuang nabi' am 
raja' masaga' magilong ra nakito 
min ti, kaa' kalo nakakito ilo. Am 
masaga' mangkirongog ra naining 
min ti, kaa' kalo nakaining ilo.” 


Abig intor ra ulun Samaria 
ondo' moonsoi guang 


235 Igondo' ragili, ratong sangu- 
lun mangingila' ra Ukum ri Musa' 
ri Jisus koson mangkinam Riso. 
Pangkuot io, “Tuan! Atan kia baa- 
lon ku koson makaalap ra kaaya- 
gan mantilayun?” 

25 Taam i Jisus, “Atan kon ru 
Alkitab? Atan pamaguangan mu 
raginio?” 

27 Taam ulun i, “ “Tagami' noyo 
i Aki Kapuuno', Tuhan muno, ra 
ngaangai' guang muno, saliguor 
muno, ikang muno am pangka- 
raan muno. Am ‘Tagami' noyo 
ulun ra bokon koson okou niayuk 
monogom ra kaayagan mu gala- 
ma'.”” 


t kimuasa" lo ru Ambiluo n Aki Kapuuno': Kuukula' naskah nakalair Ambiluo, mokoondo' poyo: ralalam 


arnbiluo Nano 

48 Indagu i Jisus riso, “Motopot 
taam muno. Baalo' noyo ginio, 
am maayag kou.” 

2Kaa' mangingila' ra Ukum ri 
Musa' no masaga' mampakito ra 
io motopot. Pangkuot io, “Osoi 
ulun ra bokon ondo' tagamin ku?” 

3 Taam i Jisus, “Mokoondo' sa- 
ngulun intor ra Jirusalim mongoi 
ra Jiriko. Inawangan io ru ulun 
malaat am ginaawan ra kuliamos 
am linamba' io ru giali am pino- 
loso io nalausan. 3! Nakainamot 
ragili nansail sangulun imam Jau- 
di ra giu' i. Kakito no ulun nalau- 
san i, pagiliu io.  Koson niak ra 
sangulun papag ru Liwi, mangi- 
ngindangan ra imam, nansail ra 
giu' i. Inggaari' am ilai' no ulun i, 
kaa' saili' no ayuk am ugar. 33 Ba- 
gu mokoondo' poyo sangulun in- 
tor ra libung ru Samaria nansail ra 
giu' i. Kakito no ulun i, makaasi' 
io kaga' riso. #Inggaari' no ulun 
i, tapisi' no pipilat nali ra umau 
am anggur am bongkoso' no. Ba- 
gu posokoyo' no ulun i ra kaladai 
nano am ibito' no ra baloi siwa' 
am alungi' no ra giu' i. 3 Io sua- 
bon, anii' no tatangan ra baloi 
siwa' i ra ruo ngampila' ruit pirok 
am ragui' no, “Alungi' ulun no am 
paat aku sumaguli' ragiti, bayarin 
ku poyo atan ak pinaruang mu 
ragitio.” ” 

86 Am pupusi' ri Jisus, “Guang 
mu, osoi intor ra talu ngaulun ti 
motogom ra ulun tinakawan 1?” 

37 Taam mangingila' ra Ukum ri 
Musa' i, “Ulun ondo' makaasi' riso 
no.” 

Indagu bo i Jisus, “Ugar am ba- 
yaa' noyo paliso koson raginio!” 

I Marta am i Maria 


38 Paat i Jisus am maamaya' No 
rano nangkiralan, minapit ilo ra 
rondo' pamagunan. Giu' i, mo- 
koondo' sangulun ruandu' ma- 
kainggalan ri Marta nangapu 
risilo ra baloi nali. PI Marta ti 
mokoondo' sangulun pongkotob 
ra ruandu' makainggalan ri Maria. 
Nanturung i Maria ra tuma' ru 
kalayam ru Tuhan Jisus mangki- 
rongog ra pangilaan Nali. #Kaa' 
magalabo i Marta nga masuang 
kandoi baalon no. Inggaari' no i 
Jisus am indagu, “Tuhan, polo- 
soon Mu ak kia pongkotob kutu 
kalo mangindangan raki'? Susu- 
bo' io mangindangan raki'!” 

41 Taam i Jisus, “Marta, magala- 
bo am maimamang kou ra ma- 
suang baal. 4# Kaa' sotopot no 
rondo' ak maaru' baalon mu. On- 
do' pinili' ri Maria ti motopot, am 
tumilayun ginio riso.” 


Pangilaan ri Jisus intor 
ra makiasi' 
(Mat. 6.9-13, 7.7-11) 


1 Paat rondo' orou, nakiasi' 
i Jisus giu' ra rondo' intok. 
Kakai' nakiasi', indagu sangulun 
intor ra maamaya' No rano, 
“Tuhan, ilaa' akai makiasi' koson 
i Juanis nangila' ra maamaya' no 
rali nakiasi'.” 
2Indagu i Jisus risilo, “Pakiasi' 
kano ri Aki Kapuuno' koson ragi- 
tio, 
“Ama', omporon inggalan 
Muno. 
Gama' ru Okou mamarinta 
giti ra tana' ti. 

3 Anii' akai no ra akanon ra 

moonong orou.” 

#Ampuno' noyo tula mai 

nga akai pana 
mangampun ra 
moonong ulun ondo' 
makatula ramon. 
Am pasailo' akai no ra 
pangkinaman. ” 

SPagabig i Jisus ra maamaya' 
No rano, “Amun sangulun intor 
ramuyun mongoi ra baloi ru ra- 
ngan ra io tanga' rondom, am 
mindagu io, “Rangan, pairaa' aku 
talu ngampila' ruti', “nga mo- 
koondo' sangulun rangan ku rala- 
lom pangkiralanan minapit ra 
baloi kuno am kolondo' akanon 
pasulungon ku riso!’ 7 Ati koson 
amun ru tumaam rangan muno 
intor ra ralalom, 'Pai' pantipagon 
raki'! Inangaban ku noyo kulobon 
no. Aku am anak ku rati nombo- 
bolong noyo, boboon aku sumu- 
kal mangani' rirun ra atan ayuk 
pana. ” 8Indagu i Jisus, “Atan 
kulaan? Kabalu' pana marara' io 
sumukal mangani' ra kitaakon 
muno, nga io rangan mu, sumu- 
kal io niak am mangani' rirun, 
nga kalo mauyu' kou makikitaak. 
? Ginio nga mambala' Aku ramu- 
yun: Pakitaak kano am aniin kau, 
paguyum kano am makaalap kau, 
titiko' min kulobon no am ukabin 
kau. 1? Nga moonong ulun ondo' 
makitaak makaalap, ondo' magu- 
yum makatuum am kulobon uka- 
bin ra ulun ondo' manitik. !! Kalo 
noyo lair sangulun ama' manga- 
ni' ra anak nano ra kukuo amun 
ru papait kitaakon nano! 2 Kaa- 


H akanon ra orou raiti, kaapoam, akanon ra susuab 

poam mangani' ra lingait amun 
makitaak io ra talu'! 13 Kula' pana 
laat minno, mapandai kau ma- 
ngani' ra moonsol ra anak minno. 
Mulu' poyo i Ama’ giu’ ra suru- 
ga'! lo pana mangani' ra Ambiluo 
Nano risilo ondo' makitaak Riso!” 


I Jisus am i Biiljibul 
(Mat. 12.22-30: Mrk. 3.20-27) 

14 Paat rondo' orou' nampagiru' 
i Jisus ra riwato ondo' nompoko- 
bobou. Pakapagiru' riwato i, tu- 
malimpuun ulun no mindagu. 
Nangimuag ulun rali. 15 Kaa' mo- 
koondo' minindagu, “Makapam- 
pagiru' lo ra riwato nga inanian 
lo ri Biiljibul, Tingganai ru ngaa- 
ngai' riwato no, ra kuasa'.” 

19 Mokoondo' ulun ra bokon i 
masaga' mangkinam ri Jisus. Susu- 
bo' nilo i Jisus mambaal ra kai- 
muagan koson tatandu' ra iniou lo 
ri Aki Kapuuno'. 1 Kaa' napanda- 
yan ri Jisus atan guangon nilai. 
Indagu Io risilo, “Rondo' pagun 
ondo' nakapantutuliar nga man- 
sasangor ilo ra rondo" am bokon, 
maaru' mapuso. Sambaloi ondo' 
nansusuai nga mansasangor ilo ra 
rondo' am bokon, maaru' mabin- 
tas. '8Amun natatayar pamarin- 
taan ru Tingganai ru riwato no 
nga mansasangor ilo ra rondo" am 
bokon, atan kulaan ilo tumaan? 
Mindagu kau nampagiru' Aku ra 
riwato nga inanian Aku ri Biiljibul 
ra kuasa'. ?Koson poyo raginio, 
osoi ra kuasa' inalap ru maamaya' 
min rano mampagiru' ra riwato? 
Ilo galama' mapaintutun ra akau 
no galama' kalo motopot! @I Aki 

Kapuuno' nangani' Raki' ra kua- 
sa' mampagiru' ra riwato am gitio 
noyo tatandu' ra timinalimpuun 
noyo 1 Aki Kapuuno' mamarinta 
ramuyun. 

21 Amun sangulun maikang on- 
do' makailang magalung ra baloi 
no galama', ngaangai' kuliamos 
nano kalo matakou. ? Kaa' amun 
sangulun ondo' maikang poyo in- 
tor riso no, mongoi pakimansa- 
ngor riso, maaru' kalo maanggal 
no. Gaawo' ru ulun no sanjata' 
nali ondo' pinagalung no ra kulia- 
mos nali, am ondo' tinakou nali 
tatayaron no. 

23 Osoi kalo maya' Raki', soto- 
pot no manggal Raki'. Osoi kalo 
mangindangan Raki' manimung, 
sotopot no mampatuliar!” 


Riwato siminaguli' 
(Mat. 12.43-45) 


24“ Paat riwato mangiruan ra sa- 
sangulun, mangkakayat riwato no 
ra intok masiluk maguyum ra in- 
tok tangusan. Amun kolondo' ma- 
tuum no, indagu io, ‘Moonsoi 
sumaguli" aku subol ra intok on- 
do' tinatang kuli.’ 4Saguli' io am 
ilai' no mapasau am moonsoi baloi 
i. “#]ngkual riwato no am pangki- 
mait ra tulu' riwato ra bokon on- 
do' malaat poyo intor riso, am 
ongoi ilo ayan ra inan ru ulun no. 
Am malaat bo tojojo baal ru ulun 
no intor ra galing i.” 


Kaansayan mantilayun 


27 Paat i Jisus minindagu raginii, 
indagu bo Riso sangulun ruandu' 
intor ra taatanga' ru ulun rali, 

“Pakaansuk noyo ruandu' ondo' 
naganak am nampatiti' rirun!” 

4 Kaa' taam i Jisus, “Sotopot 
no, pakaansuk noyo ilo ondo' 
mangkirongog ra ragu ri Aki 
Kapuuno' am gumagaya'!” 


Mompogogot ra kaimuagan 
(Mat. 12.38-42) 


#Taatanga' ulun rali liminim- 
pu ri Jisus, tungguli' No ragu Nali, 
“Mumpara' bo laat ru ulun raiti! 
Mompogogot ilo ra kaimuagan. 
Kolondo' rondo' pana kaimuagan 
taakin risilo kaa" kaimuagan intor 
ri nabi' Junus ak. % Koson ri nabi' 
Junus nasauk ra rondo' tatandu' 
ra ulun bandar Niniwi ra galing 1, 
Anak ru Ulun pana masauk ra 
tatandu' ra ulun raitii'. 3t Paat 
Orou Pupus no, ratu ru pagun 
Seba migor am manguu' ra ulun 
raiti, nga maalur ugar nali mongoi 
pangkirongog ra pangilaan ma- 
tanda' intor ra raja' Salomo i. Am 
mindagu Aku ramuyun, giti raino 
mokoondo' sangulun maatang 
poyo intor ra raja' Salomo! 32 Paat 
Orou Pupus no, ulun Niniwi rano 
migor am manguu' ramuyun, nga 
timinalikur ilo no intor ra tula 
nilo paat ilo nangkirongog ra ragu 
ri Junus. Kaa' giti raino mokoon- 
do' sangulun ondo' maatang po- 
yo intor ri Junus!” 


Lampung ru inan 
(Mat. 5.15, 6.22-23) 


3 “Kolondo' sangulun pana 
mansikit ra lampung am pasibu- 
nion kaapoam tingkapin ra pa- 
su'.” Maaru' patampakon no ra 


” Kuukula' naskah nakalaur kolondo' ra ragu: tingkapin ra pasu’ 

tatampakan ru lampung, am bagu 
makito ru ulun sinda nano paat 
ilo mumpos. #Mato muno koson 
ra. lampung ru inan muno. Amun 
mato muno moonsoi, ngaangai' 
inan muno matawangan ru sinda 
no. Kaa' amun mato muno ma- 
laat: ngaangai' inan muno molon- 
dom. 35 Ginio nga ra ilalai', pai' 
masaboi sinda ru inan muno lu- 
mondom! % Amun natawangan 
inan muno ra sinda am kolondo' 
malandaman, ngaangai' inan mu- 
no matawang, koson sinilau kou 
ru lampung ondo' mapaang ka- 


ga'.” 
Manguu' i Jisus ra ulun 
tayar Parisi am mangingila' 
ra Ukum ri Musa' rali 
(Mat. 23.1-36: Mrk. 12.38-40) 


3 Kakai” ak i Jisus minindagu 
raginii, pangkimait sangulun in- 
tor ra tayar Parisi no Riso manga- 
kan giu' ra baloi nano. Ongoi i 
Jisus am panturung am tumalim- 
puun mangakan. 3 Nangimuag 
ulun tayar Parisi no nagilong ri 
Jisus nangakan am kalo nambagu' 
galing ra kalindu' maya' ra kaula- 
yan nilai. 3? Kaa' indagu Tuhan 
riso, “Akau ulun tayar Parisi! 
Mampaliung kau ra ralimbou ru 
galas am piring min rano, kaa' 
ralalom guang minno masuang 
puka' am kalaatan. @Sasambu- 
ngon kau! Karuo-ruo ralimbou 
am niak ralalom, binaal ri Aki 
Kapuuno'. 41 Pataaki' ngyo suang 
ru galas am piring minno ra ulun 
kunsikang, bagu maya' ra pagi- 
laian ri Aki Kapuuno', ngaangai' 
no mapasau ramuyun. 

42 Mumpara' bo usung minno 
ulun Parisi! Kabalu' pana taakin 
min ri Aki Kapuuno' mopor pia- 
tus ra selasih, inggu am ngaangai' 
pampagamis ra akanon ra bokon, 
kaa' inimpayan min ak katapatan 
am togom ri Aki Kapuuno'. Baa- 
lo' min karuo-ruo am pai' impai' 
bokon no. 

43 Mumpara' bo usung minno 
ulun Parisi! Masaga' kau ak ra 
panturungan pinabatang ra pina- 
guluan ra baloi sambayangan am 
urumaton ru ulun giu' ra pasar. 
4 Mumpara' bo usung minno! 
Koson kau ra lobong kolondo' ta- 
tandu' ondo' kinjangin ru ulun 
kaa' kalo mapandayan nilo.” 

45 Indagu sangulun intor ra ma- 
ngingila' ra Ukum ri Musa' rano 
ri Jisus, “Mangingila', amun ko- 
son raginio ragu Muno, akai pana 
asabin Mu niak!” 

#Taam i Jisus, “Akau pana 
mangingila' ra Ukum ri Musa', 
mumpara' bo usung minno! Pa- 
ngilaan min ra maagat no pasaa- 
nin min ra ulun, kaa' akau 
galama' kalo masaga' manginda- 
ngan risilo.  Mumpara' bo usung 
minno! Mambaal kau ra lobong ra 
moonsoi ru nabi' rali ondo' pina- 
toi ru kinamatuaan min i. 48 Bi- 
naal min ti mangiou niayuk ra 
kandoi ru kinamatuaar min i. Ilo 
mamamatoi ra nabi' rali am akau 
mambabaal ra lobong nilai! 4 Gi- 
nio nai kon ru kapintaran ri Aki 
Kapuuno', ‘Manusub Aku ra na- 
bi' am rasul Ku rano mongoi risi- 
lo, kaa' sampiruo intor risilo no 
potoyon nilo am imboloon bokon 
rano!’ #Ginio bo ra ulun ra raiti 

ukumon nga namatayan ra nabi' 
rali intor ra tana' ti binaal. lo 
ginio intor ra namatayan ri Abil 
saboi ra namatayan ri Jakaria. Pi- 
natol io ra lolot ru panalaban ra 
taak am Intok Matulai. Am balain 
takamin, ulun ra raitii' ukumon 
nga namatayan ra nabi' rali. 

32 Akau mangingila' ra Ukum 
ri Musa', mumpara' bo usung 
minno! Binuni min kunsi' ru ku- 
lobon kapandayan. Akau galama' 
marara' sumubol kaa' manginga' 
kau ra ulun bokon ondo' mapirot 
mumpos!” 

33 Pakaugar i Jisus intor ra giu' 
i, sigain ragu Nali ru mangingila' 
ra ukum ri Musa' am ulun tayar 
Parisi rali. Masuang pangkuatan 
nilai Riso, #koson maguyum ilo 
ra sala ralalom raguon Nali, maa' 
raginio makaalap ilo ra panguuan 
mamparakop Riso. 


Pangilaan ra ulun 
maabau-abau 
(Mat. 10.26-27) 


1 PNG kuukula' ngaribu 

ngaulun nagigisok, saboi 
mangakinjangan nilo kalayam ru 
rondo' am bokon, indagu galing i 
Jisus ra maamaya' No rano, “Ila- 
lai' min pangilaan ru ulun tayar 
Parisi rano, ioginio pagabawan 
nilai. “Atan ondo' nolopot bung- 
kalaron am moonong ondo' ka- 
lo igondo' pinabala' pasalulaan. 
3 Atan ondo' raguon min ra intok 
molondom, maining ra intok ma- 
tawang, am atan ondo' konoson 
min ra talingo ru ulun ra lamin 
naaput, pabalaan ra ulun ma- 
suang.” 

Kalaa' kano ri Aki Kapuuno' 
(Mat. 10.28-31) 


#“Pabukat kau ngaangai', ka- 
raa' min, pai' kau kalaa' risilo 
ondo' mamatoi ra inan, kaa' ma- 
lupus raginio kolondo' kuasa' 
mambaal ra atan ondo' malaat 
poyo. ?Tuluin takamin  osoi 
kalaanin. Kalaa' kano ri Aki 
Kapuuno'! Nga mopongo mama- 
toi, makakuasa' poyo mamatir ra 
ambiluo ru ulun ra naraka! Balain 
takamin tojojo, kalaa' kano Riso! 

6 Kalo kia limo ngainan pilit ta- 
lanon ra logo ruo ngausin? Kaa' 
kolondo' sanginan pana lilianin ri 
Aki Kapuuno'. 7 Sotopot no inun- 
tob noyo ngaangai' abuk ra ulu 
minno. Ginio nga ra pai' kau ka- 
laa'. Mologo kau poyo intor ra 
masuang pilit ra pagilangan ri Aki 
Kapuuno'!” 


Mangiou kaapoam magali' 
ri Jisus 

(Mat. 10.32-33, 12.32, 10.19-20) 

8“Mindagu Aku ramuyun, osoi 
mangiou ra pinaguluan ru ulun ra- 
no ra mangintopot io Raki', Anak 
ru Ulun pana mangiou ra ulun no 
ra pinaguluan ru masundu ri Aki 
Kapuuno' rano. ? Kaa’ osoi magali' 
Raki' ra pinaguluan ru ulun rano, 
Anak ru Ulun niak magali' ra ulun 
no ra pinaguluan ru masundu ri 
Aki Kapuuno' rano. 

100soi ak magasab ra Anak ru 
Ulun, ampunon niayuk: kaa' osoi 
ak magasab ra Ambiluo ri Aki 
Kapuuno', kalo ampunon. 

11 Paat salasayon kau ra pinagu- 
luan ru gabenor rano, kaapoam 

giu' ra baloi sambayangan rano, 
pai' kau pagalabo ra atan kulaan 
akau tumaam kaapoam atan para- 
guon minno. 2 Nga paat raginio 
ilaan kau ru Ambiluo ri Aki 
Kapuuno' ra atan pataamon min.” 


Abig ra sangulun langkaya' 
ondo' sasambungon 


13 Indagu sangulun intor ra ulun 
masuang rali ri Jisus, “Mangingi- 
la', susubo' maayo ku ra ungku- 
yon no mantayar ra waris ru ama' 
maili.” 

14Indagu i Jisus riso, “Kua rirun 
ti, pai' ru Aku inanian ra kuasa' 
sumauk ra akim, kaapoam manta- 
yar ra waris minno!” 15 Bagu inda- 
gu i Jisus risilo ngaangai', “Karaa' 
min, am ilalain kalit minno. Nga 
sotopot no, sala' ka kuliamos on- 
do' maatang ra kaayagan ru ulun, 
kabalu’ pana langkaya' io tojojo.” 

16Bagu tunungo' ri Jisus abig 
ragitio risilo, “Sangulun langkaya' 
mokoondo' ra tana' ondo' mau- 
lian ra moonsoi. 1 Mangkara' io, 
“Kolondo' bagu intok pambulian 
ku ra ampos ru tatanom kutu. 
Atan baalon kutu? 18 Mambaal 
aku koson ragitio; lunsayon ku bo 
gudang ku rano am mambaal aku 
ra maayo poyo, koson papasua- 
ngan ku ra ampos ru tana' am 
ngaangai' kuliamos ku ra bokon. 
19 Bagu mampaguang aku, pa- 
kaansuk no! Masuang toojo ku- 
liamos ku ondo' sama' saboi 
kuukula' ngambilor. Matasu' aku 
bo! Pangakan, panginum, am pa- 
kaansuk no!” @Kaa' indagu i Aki 


Kapuuno' riso, “Ulun sasambu- 


W maalap maayag mabuoi, kaapoam: sumawat koborok. 

ngon! Rondom ra raiti' niak pata- 
yan muno! Osoi mangalap ra 
ngaangai' ondo' tinimung muno 
galama'?” ” 

21 Am pupusi' ri Jisus, “Gitio 
noyo -pinambalos ra ulun ondo' 
lumuntuk ak manimung ra kulia- 
mos, kaa' sotopot no kunsikang 
io ra pagilangan ri Aki Kapuuno'.” 


Pangintopot kano ri 
Aki Kapuuno' 
(Mat. 6.25-34) 


2 ]ndagu i Jisus ra maamaya' 
No rano: “Ginio ra mindagu Aku 
ramuyun, Pai' kau pagalabo ra 
kaayagan min koson atan aka- 
non kaapoam bayangon minno. 
#Kaayagan maatang poyo intor 
ra akanon, am inan maatang po- 
yo intor ra bayang min. #Ilai' 
min ak susuit bangkaak rano! 
Kalo mantanom ilo ra sampug 
kaapoam mangkumos, kolondo' 
intok pampaulian nilo ra aka- 
non, kaa' paakanon ilo ri Aki 
Kapuuno'! Mologo kau poyo in- 
tor ra susuit rano! #Osoi intor 
ramuyun no maalap maayag ma- 
buoi” ru maimamang io raginio? 
2% Amun kolondo' kuasa' min 
mambaal raginio, kua pagalabo 
kau ra baal ra bokon? 7 Ilat min 
atan kulaan busak tumuu' giu' ra 
limayak. Kalo mangandoi ilo kaa- 
poam manalur ra konoon. Kaa' 
mindagu Aku ramuyun, kabalu' 
pana langkaya' tojojo i raja' Salo- 
mo, kalo nambayang io koson ra 
kinoonsoi ru busak no! 28 Amun 
mamparamai i Aki Kapuuno' ra 
sakot giu' ra limayak, ondo" orou 

raiti' tumuu' kaa' susuab talason 
am solobon ra apui, mulu' poyo 
bo ramuyun. Topot-topot kalo 
maikang pangintapatan minno! 

2 Ginio nga ra sala' ka magala- 
bo kau ayuk mangkara' ra atan 
akanon am inumon. % (Nga ginio 
ondo' masalok karaan ru ulun 
ondo' kalo mangintopot ri Aki 
Kapuuno'.) I Ama’ min giu' ra 
suruga' nakapandai ra kitaakon 
min. #Kaa' pirot kano ra i Aki 
Kapuuno' mamarinta ra kaaya- 
gan minno, bagu aniin kau ra 
ngaangai' raginio.” 


Arata' giu' ra suruga' 
(Mat. 6.19-21) 

32 “Pai' kau kalaa’, kabalu’ pana 
kalo masuang kau, nga i Ama' 
min masaga' mangani' ramuyun 
ra barakat ru pamarintaan Nano. 
3Talano' ngaangai' arata' min, 
am ruit no tatayaro' ra ulun kun- 
sikang rano. Baalo' min beg pam- 
bulian ra ruit ondo' kalo maapu', 
loginio arata' giu' ra suruga' on- 
do" mantilayun, kalo matakou am 
kalo niak mokokot ru lipos. 3? Nga 
ati ak pana arata' minno, giu' 
niak guang minno!” 


Ulipon ondo' nakatampos 


35 Tampos kano manguma' ra 
atan ak ondo' maaru' masauk, 
koson ra ulun mambayang am 
manikit ra lampung. % Tilu kau ra 
ulipon ondo' maginaa ra tuan ni- 
lai no muli' intor ra bunsag ru 
paguguatan. Paat tuan nilono ma- 
kiukab ra kulobon, ukabin nilo ra 
mataki'. 3 Mumpara' bo bonsoi 
ru ulipon rano ondo' nangkuli- 

man am nakatampos paat tuan 
nilai no matong! Balain takamin, 
rumalin bo tuan no, susubon no 
ulipon no rano manturung am 
sulungin no ilo. 38 Mumpara' bo 
bonsoi ru ulipon rano, amun ilai' 
ru tuan nilai no nangkuliman am 
nakatampos ilo, kabalu' pana ma- 
tong io ra tanga' ru rondom kaa- 
poam mabuoi intor raginio! 
9 Karaa' min gitio! Amun napan- 
dayan ru tatangan ra baloi no 
sanggilan ratangan ru mantata- 
kou, kalo polosoon no mantata- 
kou no sumubol ra baloi. @ Am 
akau pana, pangkuliman am tam- 
pos kau, nga Anak ru Ulun no 
sumaguli' ra orou kalo guangon 
min.” 


Ulipon ra gumagaya' 
kaapoam kalo gumagaya' 
(Mat. 24.45-51) 


411ndagu i Pitrus, “Tuhan, 
Okou nantunung ra abig ti, pasu- 
kuon ak kia ramon kaapoam 
ngaangai' ulun?” 

#2 Taam ru Tuhan, “Osoi ulipon 
ra gumagaya' am matanda' tojo- 
jo? lo no ondo' susubon ru tuan 
nano maningganai ra ulipon ra 
bokon rano, am mangani' risilo ra 
akanon paat ra inaru' noyo. 
#4 Mumpara' bo bonsoi ru ulipon 
matanda' no amun muli' tuan na- 
li, am ilai’ no binaal no ngaangai' 
nanusuban nali! #Balain takamin, 
ulipon matanda' no lansanin ru 
tuan nano magalung ra ngaangai' 
arata' nano. #Kaa' amun kon ru 
guang ru ulipon no, “Mabuoi sagu- 
lian ru tuan kuli’, am tumalim- 
puun io mampalamba' ra ulipon 

ra bokon rali, ungkuyon am ruan- 
du', mangakan am manginum io 
saboi magauk, @ bagu paat ra kalo 
kinara am kalo napandayan ru 
ulipon no, pusat ru tuan nali mi- 
nuli'. Am totokon” io ru tuan na- 
no am patiluon ra ukum ru ulun 
ondo' kalo gumagaya' ra panusu- 
ban ri Aki Kapuuno'. 

47 Ulipon ondo' nakapandai no- 
yo ra kasagaan ru tuan nano, kaa' 
kalo tumampos mambaal io, lopo- 
son io ra maruol tojojo. #Kaa' 
ulipon ondo' kalo nakapandai ra 
kasagaan ru tuan nano, am maka- 
sala niayuk, loposon io ra ka kula’ 
ruol. Ulun ondo' inanian ra ma- 
suang no, masuang niak sikaan 
intor riso no. Am amun masuang 
poyo pinalansan ra sangulun no, 
mulu' poyo suang ru kitaakon in- 
tor riso.” 


Mangkinibit i Jisus ra 
pantutuliaran 
(Mat. 10.34-36) 


#@“Minatong Aku ra tana" ti 
magibit ra apui ru ukum ri Aki 
Kapuuno'. Malansan Aku kaga' ra 
napaangan noyo apui no! 4? Mo- 
koondo' kaimboloon masauk Raki' 
am mumpara' bo labo Kuno saboi 
ngaangai' no mopongo! 7! Guang 
min rinatangan Kutu magibit ra 
pababansayan ra tana' ti kia? 
Balain takamin, sala' ka pababan- 
sayan, kaa' pantutulaan. 2Intor 
raino, sambaloi makasuang limo 
ngaulun mantutula', talu ngau- 
lun mantula' ra ruo ngaulun kaa- 
poam ruo ngaulun mantula' ra 
talu ngaulun. 3 Ama' mantula' ra 
* totokon, kaapoam: patinn 

anak ungkuyon nano, am anak 
ungkuyon mantula' ra ama' na- 
no. Ina' mantula' ra anak ruandu' 
nano, am anak ruandu' mantula' 
ra ina' nano. Iwan ra ruandu' 
mantula' ra anak mangiwan ra 
ruandu' nano, am anak mangi- 
wan ra ruandu' mantula' ra iwan 
ra ruandu' nano.” 


Mangulig ra tatandu' 
(Mat. 16.2-3) 


4 Indagu poyo i Jisus ra ulun 
rali, “Paat makito min gaun giu' 
ra tampilon ra kalasaan, mindagu 
kau, “Rumasam orou raiti', am 
totopot rumasam. 3 Paat makali- 
man kau ra angin intor ra rabugus 
sumoyob, mindagu kau, “Ma- 
pangit orou raiti'” am totopot 
malasu'. ““Akau maabau-abau! 
Mapandai kau magilong ra tatan- 
du' ru limbowon am tana', kua 
pal” kau pakarati' ra tatandu' ra 
orou raitii'.” 

Koonsoi kano ra pantula' 

minno 
(Mat. 5.25-26) 

57 “Kua pai' kau pakapandai ra 
atan motopot baalon min? 3 Amun 
mokoondo' sasangulun manguu' 
rirun giu’ ra pinaguluan ru akim, 
kinami' salasayo' baal ragitio ra 
akau kalo poyo makasuku' ra 
akim. Amun kalo, pataakin kou ru 
akim no ra pulis am pasubolon 
kou ralalom ru lamin pangaputan. 
99 Mindagu Aku ramuyun, kalo 
makaingkual kou intor ra lamin 
pangaputan no ru kalo bayarin mu 
ngaangai' tagi' mu no.” 

Talikur kano intor ra tula 
kaapoam matoi 


1 3 Paat ragili mokoondo' kuu- 

kula' ngaulun ra giu' i 
nambala' ri Jisus ra saujor ru gabe- 
nor Pilatus namatoi ra kuukula' 
ngaulun intor ra Galilia, paat ra ilo 
nangani' ra taak nilo ri Aki 
Kapuuno'. ?Indagu i Jisus risilo, 
“Guang min pinatayan ru ulun 
Galilia rali tatandu' ra masuang 
tula nilo intor ra ulun Galilia ra 
bokon rano kia? 3 Kalo! Balain ta- 
kamin, amun kalo tumalikur kau 
intor ra tula minno, akau ngaa- 
ngai' matoi koson risilo am pasu- 
bolon ra neraka. #Atan kulaan ra 
mopor am balu' ngaulun ondo' 
minatoi giu' ra Siloam ra naabaan 
ilo ru baloi masawat i? Guang min 
pinatayan nilai tatandu' ra ma- 
suang tula nilo intor ra ngaangai' 
ulun ra bokon ondo' soroi giu' ra 
Jirusalim kia? “Kalo! Balain taka- 
min, amun kalo tumalikur kau in- 
tor ra tula minno, akau pana 
matoi koson risilo am pasubolon 
ra neraka.” 


Abig ra sampuun ara ondo' 
kalo mangkawa' 


6Bagu tunungo' ri Jisus abig ra- 
gitio risilo, “Mokoondo' sampuun 
ara timinuu' giu' ra umo ru ang- 
gur ru sangulun. Naguyum ulun 
no ra kawa' ru ara no, kaa' kolon- 
do' natuum no. ” Ginio nga inda- 
gu 10 ra ulun magalung ra umo 
nano, “Ilai', talu ngambilor aku no 
minatong ragiti maguyum ra ka- 
wa' ru ara ti, kaa' kolondo' na- 
tuum ku. Tagaro' ak! Kolondo' 

onong no tumuu' ra tana’ ti. 
8Kaa' taam ulun magalung ra 
umo nali, “Tuan, polosoon 10 sam- 
bilor poyo. Liputon ku kalii' puun 
nano am taukin ku ra baja. 
9 Amun mangkawa' io bilor ra su- 
munu' ti, moonsoi. Amun kalo, 
bagu tagaron mu.’ ” 


Namabas i Jisus ra sangulun 
ruandu' paat ra orou Sabat 


10Paat rondo' orou Sabat, na- 
ngila' i Jisus ra baloi sambayangan. 
NGtiu' i mokoondo' sangulun 
ruandu' ondo' sinubo! ru riwato. 
Mopor am balu' ngambilor noyo 
io narualan saboi tangkuung inan 
nano am mailo migor ra mabanis. 
12 Kakito io ri Jisus, piawo' No, 
kon No, “Minan, nababas kono in- 
tor ra maruol muni!” 18 Pabantaa' 
ri Jisus kalindu' Nali ra ruandu' 
no, am paat ragili niak nabanis 
inan nali am nongongompor io ri 
Aki Kapuuno'. 

14Kaa' tingganai ru baloi sam- 
bayangan siminangit nga nama- 
bas i Jisus paat ra orou Sabat. 
Indagu tingganai i ra ulun rali, 
“Onom ngoorou itakau makapa- 
ngandoi, ratong kau pakibabas ra 
orou raginio am sala' ka paat ra 
orou Sabat!” 

15 Taam ru Tuhan ra tingganai 
no, kon No, “Okou ti maabau- 
abau! Ngaangai' ulun maaru' 
mampalabus ra kaladai kaapoam 
sapi" nilo ongoyon painumo' ka- 
balu' pana paat ra orou Sabat. 
16]]ai' ruandu' papag ri Abraam 
ti, binangkil io ru Tingganai ru 
riwato buoi mopor am balu' 
ngambilor. Kalo kia bugalon ba- 

bangkil nano paat ra orou Sabat?” 
17 Nangauyu' bo ngaangai' ulun 
minanggal ri Jisus ra taaman Nali, 
kaa' ngaangai' ulun ra bokon rali 
naansukan ra kaimuagan ondo' 
binaal ri Jisus. 


Abig ra sangunor puun 
mustard 
(Mat 13 31-32, Mrk 4 30-32) 


18 Indagu i Jisus, “Masaga' Aku 
mapaintutun ramuyun ati kulaan 
i Aki Kapuuno' mamarinta. Atan 
papagandaan Ku raginio? 19 Baal 
nano koson ra sangunor mustard” 
ondo' inalap ru sangulun am to- 
nomo' no giu' ra umo. Kabalu' 
pana malumot unor no, tumuu' 
am masauk ra puun masawat sa- 
boi manabunsut susuit rali ra raan 
nano.” 


Abig intor ra ragi 


(Mat. 13.33) 
@Indagu poyo i Jisus, “Atan 
papagandaan Ku ra i Aki 


Kapuuno' mamarinta? 21 Baal na- 
no koson ra ragi ondo' inalap ru 
sangulun ruandu'. Polotoko' no ra 
apat ngoopor ngakilo ra tapung, 
am samput bo tapung i!” 


Kulobon ondo! mapisok 
(Mat. 7.13-14, 21-23) 


2 Nangila' i Jisus ra kuukula' 
bandar am pamagunan ondo' si- 
nailan Nali paat lo mongol ra Ji- 
rusalim. “4Pangkuot sangulun i 
Riso, “Tuan, kalo masuang kia 
ulun bayagon?” 

Taam i Jisus risilo, “4 “Kinami' 
min tojojo sumubol ra kulobon 

ondo' mapisok no. Balain taka- 
min, masuang ulun kuminam su- 
bol kaa' kalo makaumpos ilo. 
25 Mingkakat bagu tatangan ra ba- 
loi no am angabin no kulobon. Mi- 
gor kau ra liwar am manitik ra 
kulobon liliwa' mindagu, “Tuan, 
ukabi' ramon kulobon ti! Taam 
ru tuan no, “Kalo makapandai aku 
ati intor min!”  Tumaam kau bo, 
“Nangakan am nanginum akai no 
gulung rirun, am nangila' kou no 
giu' ra intok mai!” ? Kaa' indagu 
saguli' tuan no, “Kalo makapandai 
aku ati intor min. Pagiru' kau in- 
tor raki', akau ngaangai' ondo' 
mambaal ra kalaatan!” 4 Mumpa- 
ra' bo sulaboi am kinuritot ru ri- 
pon min ra tauli no, paat makito 
min i Abraam, i Isak, i Jakub am 
ngaangai' nabi' rali giu' ra Tana' 
Bagu ri Aki Kapuuno', kaa' akau 
patirin ak ra liwar! ? Am matong 
ulun intor ra sirangon, kalasaan, 
ralayo am rabugus mantulibung 
ilo pangakan giu' ra Tana' Bagu ri 
Aki Kapuuno' 7 @Bagu ulun ondo' 
raino ti makatauli, makasigulu ilo 
ra maagu no, am ulun ondo' raino 
ti makasigulu, makatauli ilo.” 


Togom ti Jisus ra Jirusalim 
(Mat. 23.37--39) 


31 Paat ragili niak, mokoondo' 
kuukula' ngaulun tayar Parisi mi- 
natong ri Jisus am pambala', 
“Iruani' intok ragitio. Ongoi no 
intok ra bokon, nga raja' Irodis 
masaga' mamatoi Rirun.” 

2 Jaam i Jisus, “Ongoi balai' 
ulun kolondo' onong no, ra: 
“Orou raitii' am susuab mokoon- 


Y Ila''kamus “ Tana' Bagu n Aki Kapuuno'. Harfsah. Pamanintaan m Aki Kapuuno' 

do' poyo kandoi Ku mampagiru' 
ra riwato am mamabas ra ulun, 
kaa' malaas no pongoonon Ku 
kandoi Kutu.’  Raitii', susuab am 
malaas tunggulin Ku pangkirala- 
nan Kutu suku' ra Jirusalim nga 
giu' ak pamatayan ru nabi' rano. 

34Jirusalim, Jirusalim! Namatoi 
kou ra nabi' rali am binobol mu ra 
batu ondo' sinusub ri Aki Kapuuno' 
rali rirun! Ingkula' Aku noyo 
masaga' mampalulur ra ngaangai' 
mamagun muno, koson ra sangi- 
nan manuk puunan manggupu' 
ra gogol no rano, kaa' marara' 
kau! #Sotopot no iruanin bo ri 
Aki Kapuuno' Baloi Tuhan minno. 
Kalo bo makakito kau Raki' saboi 
mindagu kau, “Nabarakat noyo lo 
ondo' matong ralalom inggalan ru 
Tuhan. ” 


Namabas i Jisus sangulun 
marualan 
1 Paat rondo' orou Sabat ru 
ulun Jaudi, minongoi i 
Jisus pangakan giu' ra baloi ru 
sangulun intor ra tayar Parisi on- 
do' nauligan toojo. Tantangin to- 
jojo ru ulun rali i Jisus ra atan 
ondo' baalon nali. ? Giu' ra pina- 
guluan ri Jisus mokoondo' sangu- 
lun ondo' liminanit kalindu' am 
kalayam nali. 3 Kuati' ri Jisus ma- 
ngingila' ra ukum ri Musa' am 
ulun tayar Parisi rali, “lowon kia 
ru Ukum ri Musa' mamabas ra 
ulun marualan paat ra orou Sabat 
kaapoam kalo?” 

#Kaa' nongkoror ilo ayuk. Gi- 
nio nga piawo' ri Jisus ulun ma- 
rualan i am babaso' no, am 
susubo' no mugar. 5 Bagu indagu 

i Jisus risilo, “Amun sangulun 
intor ramuyun mokoondo' ra la- 
laing kaapoam sapi' naratu' rala- 
lom ru parigi paat ra orou Sabat, 
kalo kia indibakin min paingkua- 
lo' kabalu' pana nakainamot ra 
orou Sabat?” 

6Kaa' kalo nakataam ilo ra 
pangkuatan ri Jisus ni. 


Guang ra minggana' 
am mataau 


7]nilayan ri Jisus atan kulaan 
kuukula' ngaulun tambului nam- 
pili" ra intok moonsoi toojo. Ginio 
nga ra tunungo' no abig ragitio ri- 
silo ngaangai': “Kon no, “Amun 
piawon kau ru sasangulun mongol 
ra bunsag ru paguatan, pai' kau 
ongoi turung ra intok moonsoi to- 
jojo, nga mokoondo' pi lair ulun 
maatang toojo ondo' piniau. ? Am 
tatangan ra baloi ondo' nampiau 
karuruo ramuyun matong rirun 
am mindagu, 'Pataaki' intok ragi- 
tio riso. Am maaru' mauyu' kou 
ongoyon paturungo' ra intok on- 
do' kalo moonsoi no. 12Ginio nga 
ra amun piawon kou, ongoi kou 
panturung ra intok kalo moonsoi, 
maa' raginio tatangan ra baloi no 
matong am mangkimait rirun, 
“bok, ongoi turung ra intok 
moonso1l ti.” Baal ragitio mampa- 
kaansuk rirun ra pinaguluan ru 
tambului ra bokon rano. 1! Moo- 
nong ulun makapaliso ra min- 
sawat guang, paingganaan, am 
moonong ulun makapaliso ming- 
gana" guang, painsawaton.” 

12 Bagu indagu i Jisus ra tata- 
ngan ra baloi i, “Sasanggilan ak 
okou mampiau ra ulun mongoi 


LUKAS 14 


akan ra baloi muno, pai' piawo' 
pabukat mu rano, rangan mu ra- 
no, kaapoam pasambalayan mu 
ondo' langkaya' no ayuk. Nga ba- 
lasin kou bagu piawo', am ginio 
noyo ampos muno. 13 Kaa' amun 
mampiau kou ra ulun mongoi 
akan ra baloi, piawo' niayuk ulun 
kunsikang, ulun kalo makalulu', 
ulun kimpo' am ulun bolou, 14ba- 
gu barakaton kou. Nga ulun ragi- 
tilo kalo makabalos rirun, kaa' 1 
Aki Kapuuno' mamalos rirun 
paat ra ulun motopot bayagon 
saguli'.” 


Abig ra bunsag maayo 
(Mat. 22.1-10) 


15 Kaining ru sangulun tambu- 
lui i ragu ri Jisus, indagu io Riso, 
“Mumpara' bonsoi nilo ondo' 
mabaya' ri Aki Kapuuno' manga- 
kan ra bunsag maayo ra Tana' 
Bagu ri Aki Kapuuno'.”“ 

16]ndagu i Jisus ra ulun no, 
“Mokoondo' sangulun munsag 
am mampiau io ra masuang ulun. 
17 Kasuku' paat ru bunsag i, susu- 
bo' no ulipon nali mongol pamba- 
la' ra ngaangai' piniau nali am 
indagu, “Ibok kano, nopongo no- 
yo ngaangai'!” 18 Kaa' rorondo" ilo 
makimaap ra kalo mokoongoi ilo. 
Ondo'" kasaa' i nambala' ra ulipon 
no, “Nambali aku bagu ra sampila' 
tana'. Musiti' aku mongol pagi- 
long. Makimaap aku ra kalo mo- 
koongoi! 1Bokon i mindagu, 
“Nambali aku bagu mopor ngai- 
nan karabau am masaga' aku 
mangkinam risilo. Makimaap aku 
ra kalo mokoongoi!” @Bokon i 

mindagu, “Bagu aku ak naguot, 
ginio nga ra aku: kalo makara- 
tong.” 21Uli' ulipon no am pam- 
bala' ra tuan nano. Siminangit io 
tojojo am indagu ra ulipon nano, 
“Ribaki' ongoi ra ralan maayo am 
boborok giu' ra bandar am piawo' 
ulun kunsikang rano, ulun kalo 
makalulu', ulun bolou am ulun 
kimpo'.” 2 Kopongo ragili indagu 
ulipon no, “Tuan, nanusuban muli 
binaal noyo, kaa' lakat ak poyo 
mokoondo' masuang intok pan- 
turungan” #lIndagu tuan no ra 
ulipon nano, “Ongoi no ra ralan 
maayo am boborok giu' ra liwar 
ru bandar am jajali' porotongo' 
ulun rano, koson mapapak bagu 
baloi kutu. #Balain takamin, 
kolondo' sangulun pana intor ra 
piniau galing kuli makasia' ra aka- 
non ru bunsag kutu! ” 


Mampaguang galing ra kalo 
poyo sumauk ra maamaya' 
ri Jisus 
(Mat. 10.37-38) 

25 Sasusunu' ulun masuang rali 
ri Jisus ralalom pangkiralanan Na- 
li. Pangkaili i Jisus risilo am indagu, 
26“Osoi ak matong Raki' no, kalo 
masauk ra maamaya' Ku amun 
kalo motogom io tojojo Raki' in- 
tor ra togom no ra ina’ nano, ama' 
nano, andu' nano, anak no rano, 
pinongkotob no ra ungkuyon am 
ruandu' am kaayagan nano gala- 
ma' pana. 2? Osoi ak kalo masaga' 
mansaan ra salip nano am maya' 
Raki', kalo masauk ra maamaya' 
Ku. 4 Amun mokoondo' sangulun 
intor ramuyun masaga’ mambaal 


4 Tana' Bagu n Aki Kapuuno' Harfiah, Pamanntaan n Aki Kapuuno' 

ra baloi masawat, mangkara" io po 
galing am manguntob ra kula' 
suang ru balanja' nano, koson ma- 
pandayan no ru maukop kia ruit 
nano momongo ra baloi no. 2? Kaa' 
amun ru nopongo no noyo tinan- 
sakan kaa' kalo makaukop ruit na- 
no, maaru' kalo bagu masauk baloi 
no. Am ngaangai' ulun ondo' 
nakakito rali mangiis riso. 3 Min- 
dagu ilo, “Ilai', timinalimpuun 
ulun ti nanambaloi, kaa' kalo 
pinongo no! 3Amun sangulun 
raja: ondo' makasaujor mopor 
ngaribu ngaulun makimantula' ra 
raja' ra bokon ondo' makasaujor 
ruo ngoopor ngaribu ngaulun, 
mampaguang io poyo galing ru 
maikang io no kia manggal ra pan- 
tula' nano. 2Amun napandayan 
no ra kalo maikang, paat ra maalur 
ak poyo pantula' nano, manusub 
lo ra ulun susubon nano mongoi 
pakimansaung ra raja' ra bokon 
no.” 3Pupusi" ri Jisus ragu Nali, 
“Koson niak ramuyun, kolondo' 
sangulun pana masauk ra maama- 
ya' Ku amun ru kalo mangiruan 


:5 7] 


kau ra ngaangai'. 


Usi' ondo' mapalo 
(Mat. 5.13: Mrk. 9.50) 


34 “Usi" moonsoi kaa' amun ma- 
palo usi' no, mailo bo kaasinon sa- 
guli". #Kolondo' bo onong no ra 
tana' kaapoam baja, patirin ayuk. 
Rongogo' am karaa' min tojojo!” 


Domba ra timinanggau 
(Mat. 18.12-14) 


1 Paat rondo' orou, ulun 
mampalulur ra sukai am 
ulun ondo' karaan ra malaat rali 

minongoi pangkirongog ri Jisus. 
2 Am tumalimpuun ulun tayar Pa- 
risi am mangingila' ra ukum ri 
Musa' rali mangalimut Riso, kon 
nilo, “Ilai', ulun ti mangapu ra 
ulun ondo' karaan ra malaat am 
niak gumulung risilo mangakan!” 
3 Ginio nga tunungo' ri Jisus abig 
ragitio risilo: 

#“Amun sangulun intor ramu- 
yun mokoondo' maatus ngainan 
domba am tumanggau sanginan i, 
atan baalon ru ulun no? Iruanin 
no siam ngoopor am siam ngai- 
nan no giu' ra pampakatapan, 
am mongol paguyum ra sanginan 
i saboi matuum. 5Katuum no, 
naansukan io toojo am saanin no 
domba i Sam ibito' muli". Bagu 
mampiau ra rangan am pasamba- 
layan no rali am pambala' risilo, 
“Pakaansuk kano mababaya' raki', 
nga natuum ku noyo domba ra 
timinanggau i! 7Balain takamin: 
koson niak giu' ra suruga' maan- 
sukan tojojo nga sangulun maka- 
tula tumalikur intor ra tula nano, 
intor ra siam ngoopor am siam 
ngaulun moonsoi ondo' kalo pana 
tumalikur intor ra tula.” 


Ruit pirok ondo' natatak 


8 “Kaapoam amun sangulun ruan- 
du' mokoondo' mopor ngampila' 
ruit pirok am matatak sampila', 
atan baalon nano? Mansikit io ra 
lampung, alusin no baloi nano am 
uyumon no tojojo saboi matuum. 
?3Katuum no, mampiau ruandu' 
no ra rangan am pasambalayan no 
rali am mambala' io risilo, “Pa- 
kaansuk kano mababaya' raki' 
nga natuum ku saguli' ruit ra na- 

Domba ra timinanggau (15.4) 


tatak i!” 1@Balain takamin: koson 
niak ra masundu ri Aki Kapuuno' 
maansukan nga sangulun maka- 
tula tumalikur intor ra tula na- 

no. 


Anak ra timinanggau 


u Tungguli' poyo ri Jisus ragu 
Nali, “Mokoondo' sangulun ma- 
kaanak ra ungkuyon magaka'. 
12 Am indagu pupusan i ra ama' 
nali, “Ama', pataaki' raki' raino 
tayar ku ra arata' no.” Tayaro' 
bagu ru ama' i arata' nali ra maga- 
ka' rali. 13 Kuukula' ngoorou ragi- 
li, talano' ru pupusan i ngaangai' 
tayar nali am tanggau nababaya' 
ra ruit nali. Minongoi io ra rondo' 
pagun ondo' maalur tojojo, am 
giu' i kalo bo naaru'-aru' pama- 


kuan no ra ruit nali am jajajou 
kaayagan nali. 1tAm kinai' no 
ruit nali ra mataki'. Bagu mo- 
koondo' bitilan ra ngaangai' pa- 
gun no, am io galama' kolondo' 
atan ak pana. 13 Bagu nangandoi 
io ra sangulun mamagun ru giu' i. 
Sinusub io magalung ra bauwi 
giu' ra umo. 16 Matiakan io kaga' 
ra papakan ru bauwi i, kaa' kolon- 
do' sangulun pana mangani' riso 
ra akanon. 1 Katutuni' no binaal 
nali, nampaguang io, “Ngaangai' 
mangangandoi ri ama' masuang 
tojojo akanon, am aku ragiti ma- 
toi ak kalo ra bitil! 18 Ginio nga ra 
mongoi aku tuum ri ama am 
mindagu riso: Ama', makatula 
aku ri Aki Kapuuno' am niak ri- 
run. ? Kalo bo sama' sabiton aku 

ra anak mu. Karaa' aku ak koson 
ra mangangandoi rirun.’ @ Kalu- 
pus ragili uli' io ra ama' nali. 

Lakat io ak poyo maalur ra ba- 
loi, nakito io noyo ru ama' nali. 
Makaasi' kaga' ama' nali saboi 
nasimbul uma' riso, ganggali' am 
alaki' no io. ?!Indagu anak i, 
'Ama', makatula aku ri Aki 
Kapuuno' am niak rirun. Kalo bo 
sama' sabiton aku ra anak mu.’ 
22 Kaa' piawo' ru ama' i ulipon no 
rali am indagu, “Ribaki', ibito' ba- 
yang moonsoi am pabayangi' min 
riso. Pasulungo' min sinsing riso 
am anii' min io ra kasut. 4 Alapo' 
min anak ru sapi' ondo' molomok 
am simbaluyo' min, bagu munsag 
am pakaansuk takau. 24 Nga anak 
ku koson ra minatoi ti naayag 10 
po saguli', timinanggau io, kaa' 
raino siminaguli'! Am bunsag i 
pinatalimpuun. 

25 Liliwa' ragili, anak no ra ka- 
tuaan nangandoi giu' ra umo. 
Paat io minuli' am maar nakasu- 
ku' ra baloi, norongog no titikas 
am sayau ru ulun. 2“Piawo' no 
sangulun ulipon am kuati', ‘Atan 
kia posogolos no?” 2? Taam ulipon 
no, “Boborok muno siminaguli'! 
Am nanimbalui ama' minno ra 
anak ru sapi' ondo' molomok, nga 
naalap no saguli' anak nali am 
moonsoi io ayuk.” 4 Kaa' simina- 
ngit tojojo anak ra katuaani saboi 
marara' mumpos ra baloi i. Am 
ingkual bo ama' i manimayo riso. 
2 Kaa' indagu io ra ama' nali, 
'Tlai', moonong bilor mangandoi 
aku rirun koson ra ulipon. Kalo 
igondo' aku anggal ra atan ak pa- 
na panusuban mu raki'. Am atan 

pinambalos mu raki'? Kalo nakai- 
li' kou nanimbalui ra sanginan 
kambing pana koson mampaakan 
ra rangan ku rano! @Kaa' anak 
mu ragitio ondo' nangai' ra ngaa- 
ngai' arata' muli ra ruandu' ma- 
laat rano, paat io siminaguli', 
sinimbaluyan mu io ra sapi' ondo' 
moonsoi tojojo! 3'Taam ama' 
nali, “Anak ku, minayan kou na- 
baya" raki' ra baloi ti, am ngaa- 
ngai' arata' kuno, okou niak 
tatangan. 2Kaa' musiti' bunsag 
takau am pakaansuk, nga bobo- 
rok muno koson ra minatol i naa- 
yag io po saguli': timinanggau io, 


ID 


kaa' raino siminaguli'. 
Manijor ondo' mapintar 


1 6 Indagu i Jisus ra maamaya' 
No rano, “Mokoondo' sa- 


ngulun langkaya' mampagaji' ra 
sangulun manijor magalung ra 
arata' nali. Binalaan io ra manijor 
ti mangakan ra ruit nano. 2 Piawo' 
no manijor i am indagu, “Atan 
nua' norongog ku ra tunung in- 
tor rirun? Pataaki' raki' buuk 
panguntaban intor ra ngaangai' 
arata’ kuno, nga intor raino po- 
longgoon tokou.” 3Manijor ti 
nangkara', “Atan bo nua' baalon 
kutu? Polonggoon aku ru tuan ku- 
tu. Kalo makalulu' aku manang- 
kul am mauyu' aku makikitaak. 
4 Nakapandai aku ra atan baalon 
kutu, koson paat ra aku polong- 
goon mokoondo' rangan manga- 
pu raki' ra baloi nilono.” 5Ginio 
nga piawo' no bo ngaangai' ulun 
ondo' nagira' ra tuan nali. Indagu 
io ra ulun kasaa' i, “Kula' suang ru 
ira muno ra tuan kuli? $Taam 

ulun no, “Maatus ngalunggau 
umau jaitun. Indagu manijor no 
riso, “Gitio buuk panguntaban 
mutu, ribaki' panturung, am ba- 
tiki" limo ngoopor.” 7 Indagu io ra 
ulun bokon i, “Okou, kula" ira' 
muli? Taam ulun no, ‘Saribu 
ngangkarung gandum.” Indagu 
manijor i, “Gitio buuk pangunta- 
ban mutu, batiki' balu' ngaatus 
ak.” 3Inompor ru ulun langkaya' i 
manijor ondo' kalo kalalansanan 
no nga mapintar io. Nga ulun ru 
tana' ti mapintar tojojo magu- 
yum ra rangan ka ulun ondo' ma- 
kaulig ri Aki Kapuuno".” 

?“Balain takamin: Paguyum 
kau ra rangan mampakai ra ruit, 
koson paat kalangkayaan mapu- 
so, apuon kau ra ayanan mantila- 
yun. 19Osoi kalansanin ra baal 
kalo maatang, kalansanin niak ra 
baal maatang. Kaa' osoi mampa- 
ruung ralalom baal kalo maatang, 
mamparuung io niak ralalom baal 
maatang poyo. 1! Amun kalo bo 
kalansanin kou ra okou mampa- 
kai ra kalangkayaan ru tana' ti 
raino, atan kosonon ra kalangka- 
yaan ondo' mantilayun? 1? Am 
amun akau kalo bo kalansanin 
mampakai ra kuliamos ru ulun, 
osoi masaga' mangani’ ramuyun 
ra atan ak pana? 

13Kolondo' sangulun ulipon 
pana makapangandoi ra ruo tuan. 
Amun koson raginio, tagamin no 
sangulun am kasisangin no sa- 
ngulun, kaapoam gagayaan no 
sangulun am kalo rongogon no 
sangulun. Koson niak ramuyun 
ra kalo makapangandoi kau 
tojojo ri Aki Kapuuno' ma- 

gampan maguyum ra kalangka- 
yaan.” 
Ragu ri Jisus 
(Mat. 11.12-13, 5.31-32: 
Mrk. 10.11-12) 


14 Paat ulun tayar Parisi rali no- 
korongog ra ngaangai’ ragu ragi- 
tio, nangiis ilo ri Jisus nga ruit ak 
karaan nilo. 15 Indagu i Jisus risilo, 
“Paliso minno koson moonsoi 
ayuk ra pagilangan ru ulun, kaa' 
suang ru guang minno napanda- 
yan ri Aki Kapuuno'. Atan ondo' 
kinara' ru ulun ra mokologo, ko- 
londo' logo ra pagilangan ri Aki 
Kapuuno'. 

16 Sotopot no Ukum ri Musa’ 
am kitab ru nabi' rali pinataak 
polos ra paat ri Juanis Mampariu' 
ayuk. Intor ragili, Tanou Moonsoi 
intor ati kulaan i Aki Kapuuno' 
mamarinta pinabala' noyo, am 
ulun gumogot masauk ra ulun ri 
Aki Kapuuno' rano. 1 Kaa' ma- 
luoi poyo tojojo limbowon am 
tana' ti mapuso intor ra rondo' 
urup pana ralalom Ukum ri Mu- 
sa' luluon. 

18 Osoi mangali ra andu' nano 
am maguot ra ruandu' bokon, lu- 
mapau io. Koson niak ra ungku- 
yon ondo' maguot ra ruandu' 
ondo' nangali ra ralaki, io ti pana 
lumapau.” 


Ulun langkaya' am i Lajarus 


19 “Mokoondo' sangulun lang- 
kaya', bayang no mongologo am 
maayag io ralalom kalangkayaan 
ra moonong orou. % Mokoondo' 
poyo sangulun makikitaak, ma- 
kainggalan ri Lajarus. Napuu inan 

nali ra ruruko. Maindalom 1 Laja- 
rus ibiton ra tuma' ru baloi ru 
langkaya' no "tam malansan io 
makaalap ra akanon ondo' napu- 
layat ru langkaya' i. Am tilain 
poyo ru uku' ruruko nali. 

22Patoi i Lajarus am inibit ru 
masundu ra kinamatuaan nali, 1 
Abraam, giu' ra suruga'. Ulun 
langkaya' no pana minatoi am li- 
nobong. ? Liliwa' io imboloon giu' 
ra naraka,” nantingaa' io ra rasa- 
wat am nakito no intor ra maalur 
1 Abraam am i Lajarus nagumbir. 
24 Golok io, “Aki Abraam! Pakaasi' 
no raki'! Susubo' i Lajarus mom- 
pososop ra tutulu' nano ra timug 
pampasalui ra rila' kutu, nga 
maimbolo' aku tojojo ralalom ru 
apui til” #Kaa' taam 1 Abraam, 
“Aki, karaa', paat ra okou naayag 
manian kou ra ngaangai' ondo' 
moonsoi, am i Lajarus nakaalap ra 
ngaangai' ondo' malaat. Kaa' rai- 
no makaansuk i Lajarus ragiti, am 
okou maimbolo' tojojo. 2? Suai po- 
yo intor raginio, mokoondo' poyo 
rondo' lolot ritakau, saboi ulun ru 
giti kalo mokoongoi ra giu' no, am 
ulun ru giu' no kalo mokoongoi 
ragiti!! 27]ndagu ulun langkaya' 
no, “Aki, amun koson poyo ragi- 
nio, makitaak aku rirun ra poo- 
ngoyo' raki' i Lajarus ra baloi ri 
apa'. #Nga lakat poyo soroi limo 
ngaulun pinongkotob ku ra giu' i. 
Polosoon io no mongoi pansawai 
risilo, koson pinongkotob ku rano 
kalo makasuku' ra intok pangim- 
boloon ti.” ? Taam i Abraam riso, 
“Sala' ka kia mokoondo' Ukum ri 
Musa" am kitab ru nabi' rali mam- 
P Harfiah: Hades. 

pakara' risilo? Polosoon noyo pi- 
nongkotob mu rano gumagaya' 
ra kaintutunan raginio.” 4 Kaa' 
indagu ulun langkaya' no, “Aki 
Abraam, kalo mampaguang ilo to- 
jojo, kaa' amun ru mokoondo' sa- 
ngulun naayag saguli' intor ra 
kapatayan am matong risilo, bagu 
tumalikur ilo intor ra tula nilo.” 
31 Kaa' taam i Abraam riso, “Amun 
kalo mangkirongog ilo ra kaintu- 
tunan ri Musa' am nabi' rali, kalo 
niak mangintopot ilo kabalu' pana 
mokoondo' maayag saguli' intor 
ra kapatayan.”” 


Mangkinibit ra makatula 
(Mat. 18.6-7, 21-22, Mrk. 9.42) 


1 Pa i Jisus ra maama- 


ya' No rano, “Maaru' mo- 
koondo' niayuk pangkinaman saboi 
ulun mambaal ra tula pana kaa' 
aibui bo ra ulun ondo' mangkini- 
bit ra tula ti! “Moonsoi poyo 
amun ru pobongkoson batu maayo 
no ra liog nano, am papatiron io 
ra raat, bagu kalo mangkinibit io 
ra ulun malawo pangintapatan. 
3]lalai' min! 

Amun makatula pabukat mu- 
no, sawayo' io. Am amun ru tu- 
malikur io, ampuno' noyo io. 
4Amun intulu' io makatula rirun 
ralaom songorou no am moo- 
nong io matong rirun am min- 
dagu, ‘Makiampun aku tojojo; 
ampuno' io no.” 


Baal ru pangintapatan 


SIndagu rasul rali ri Jisus, 
“Tuhan, iroto' pangintapatan 
mai ti.” 


LUKAS 17 


6Taam i Jisus, “Amun mokoon- 
do' kau sanganu ayuk pangintapa- 
tan koson ra gayo ru unor ru 
mustard pana, bagu makaindagu 
kau ra puun ru ara ti, Kabubul no 
am pakatanom giu' ra raat!”, io pa- 
na gumagaya' ra susuban muno.” 


Kandoi ru sangulun ulipon 


74Amun ru mokoondo' ramu- 
yun sangulun ulipon ondo' mam- 
paragus kaapoam magalung ra 
domba, mindagu kau kia riso ra 10 
minuli' intor ra umo, “Ibok no, 
ribaki' mangakan?' 8 Maaru' kalo! 
Kaa' mindagu kou riso ra, “Po- 
ngoono' akanon kuno, ralin no, 
am sulungin mu aku ra akanon 
am inumon, mopongo raginio 
okou bagu mangakan.” ? Sangulun 
ulipon kalo pana omporon ra io 
gumagaya' ra susuban ru tuan na- 
no. 1? Koson niak ramuyun, amun 
nabaal min noyo ngaangai' nanu- 
suban, raguo' min, “Akai ti ulipon 
ayuk, nambaal akai ak ra kandoi 
maili.” ” 


Namabas i Jisus ra mopor 
ngaulun makamaruol ra 
kungkung ondo' maaja' 


11 Paat i Jisus nangkiralan mino- 
ngoi ra Jirusalim, minaya' lo ra 
lolot ru pagun Samaria am Galilia. 
12 Taatanga' Io sumubol ra rondo' 
pamagunan, natuum Io ru mopor 
ngaulun makamaruol ra kung- 
kung ondo' maaja'. Minigor ilo 
intor ra maalur 1am golok, 
“Jisus! Tuan! Pakaasi' no ramon!” 

14 Kakito ilo ri Jisus, indagu Io, 
“Ongoi kano ra imam Jaudi am 

polosoo' io mangiou ra akau na- 
babas noyo.” 

Liliwa' ilo nangkiralan i, naba- 
bas ilo.” 13 Katutuni' ru sangulun 
intor risilo i ra nababas io, saguli' 
io liliwa' nongongompor ri Aki 
Kapuuno' ra bolos mosongou. 
16 [oulatur io ra tuma' ru kalayam 
ri Jisus am naringkuanang io. 
Ulun io ru Samaria? 17Indagu i 
Jisus, “Sala' ka kia mopor ngaulun 
binabas i? Ati bo siam ngaulun i? 
18 Kua ulun bulu ru bokon ti ayuk 
siminaguli' mongompor ri Aki 
Kapuuno'?” 1? Am indagu i Jisus 
ra ulun no, “Sukal no, am ugar no, 
pangintapatan muno namabas 
rirun.” 


Ratangan ru pamarintaan ri 
Aki Kapuuno' 
(Mat. 24.23-28, 37-41) 


@Pangkuot kuukula' ngaulun 
tayar Parisi ri Jisus sanggilan i Aki 
Kapuuno' matong mamarinta. 
Taam i Jisus, kon No, “Kolondo' 
tatandu' makito ra pamarintaan 
ri Aki Kapuuno' no matong. 
4Kolondo' sangulun pana ma- 
kaindagu, “lai', gitio io!” kaa- 
poam, “Ginio, giu' no!” Sotopot 
no timinalimpuun noyo i Aki 
Kapuuno' mamarinta ramuyun.” 

42 Kopongo ragili indagu i Jisus 
ra maamaya' No rano, “Masuku' 
paat no ra akau moogot makaki- 
to ra orou ru Anak ru Ulun, kaa' 
kalo makakito kau. 4 Mokoondo' 
mindagu ramuyun, “lai', giu' io 
no!” kaapoam, ‘Ilai', giti io no!” 
Pai' kau pagibaya'. “4 Nga nogon- 
do' ra ganit mainpiat giu' ra lim- 


“ nababas Ila'512 4 Ila'kamus “ ramuyun, kaapoam' ralalom kau, kaapoam: pulusat ramuyun 

bowon, masilau intor ra sirangon 
polos ra kalasaan, koson raginio 
orou ratangan ru Anak ru Ulun. 
3 Kaa' imboloon Io tojojo galing 
am kalo apuon Io ru ulun raiti’. 
26 Koson ra paat ru nabi' Nuh ra 
galing i, koson niak raginio ra 
orou ru Anak ru Ulun: 2? Moo- 
nong ulun nagagakan am nagigi- 
num ak, naguguot ilo saboi ra 
orou sinubalan ri Nuh ra kapal 
maayo no. Ratong bo rosob am 
naluus bagu ngaangai' ulun ra bo- 
kon i. 4 Am niak koson ra paat ri 
Lot. Moonong ulun nagagakan 
am nagiginum, nantatalan am 
nambabali, nagitatanom am nata- 
tambaloi. 2Kaa' kasuku’ orou i 
Lot ilo sambaloi nangiruan ra ban- 
dar Sodom, ratu' bo apui am bali- 
rang intor ra suruga' am naumpo 
ngaangai' ulun ru bandar i. #Ko- 
son niak raginio orou ru Anak ru 
Ulun paintalangon. 

31 Paat orou raginio, ulun ondo’ 
soroi ra tampak ru baloi nano, pai' 
noyo subol mongoi pangalap ra 
kuliamos. Koson niak ra ulun on- 
do' soroi giu' ra umo, pai' saguli' 
ra baloi. #Karaa' atan ondo' na- 
sauk ra andu' ri Lot! 3Osoi ak 
kalo masaga' mampataak ra kaa- 
yagan no, io no matatakan ra kaa- 
yagan ondo' motopot, kaa' osoi 
ak mampataak ra kaayagan no 
makaalap ra kaayagan ondo' mo- 
topot.” # Mindagu Aku ramuyun, 
paat rondom raginio, ruo ngaulun 
narulug nombolong ra rondo' 
pambalangan, sangulun ibiton 
am sangulun tatangon. 3Ruo 
ngaulun ruandu' mangisar ra gan- 


f Kuukula' naskah nakala mamparuang ayat ragit10 


LUKAS 17, 18 


dum; sangulun ibiton am sangu- 
lun tatangon.” [Ruo ngaulun 
ungkuyon mangandoi ra umo; sa- 
ngulun ibiton am sangulun tata- 
ngon. |f 

37 Pangkuot maamaya' No rano 
ri Jisus, “Ati, Tuhan?” 

Taam i Jisus risilo, “Ati mo- 
koondo"' ra bangkai, giu' no timu- 
ngan ru susuit mangakan ra 
bangkai.” 


Abig ra sangulun napuor am 
sangulun akim 


1 g Bagu tunungo' ri Jisus abig 

ragitio koson mangila' ra 
maamaya' No rano kalo lumong- 
go' makiasi'. ?Kon No, “Giu' ra 
rondo' bandar mokoondo' sangu- 
lun akim. Kalo malaa' io ri Aki 
Kapuuno' am kalo mangurumat 
ra ulun bokon. ĉGiu' ra bandar no 
niak mokoondo' sangulun napuor 
ondo' masalok mongoi ra akim no 
makitaak ra panalasayan. Indagu 
napuor no, ‘Indangano' aku mana- 
lasai ra pantula' kuno.” 4Nabuoi 
noyo akim no marara’ manginda- 
ngan riso, kaa' pupus nali naka- 
pangkara' bo guang nali, ‘Kabalu’ 
pana kalo malaa' aku ri Aki 
Kapuuno' am kalo mangurumat 
ra ulun bokon, 3 kaa' koson ra kalo 
bo mantipagon napuor ti raki', 
moonsoi salasayon ku ak kapaga- 
nan nano. Amun kalo, matong io 
ak raki' am mapagon aku poyo! ” 

6 Am indagu Tuhan, “Rongogo' 
ragu ru akim ra malaat no! 
7 Amun kon poyo raginio, mulu' 
poyo 1 Aki Kapuuno' manalasai ra 
kapaganan ru ulun mangintopot 


LUKAS 18 


riso nga makiasi' ilo Riso orou- 
rondom. Mangindangan io kia ra 
mataki'? 8Balain takamin, salasa- 
yon niak ri Aki Kapuuno' ra ma- 
taki'! Kaa' paat Anak ru Ulun no 
matong, mokoondo' kia ulun ma- 
ngintopot Riso?” 


Abig intor ra ulun tayar 
Parisi am mampalulur 
ra sukai 


9 Tinunung niak ri Jisus abig 
ragitio ra ulun rali ondo' mangka- 
ra' ra ilo ak galama' motopot am 
magasab ilo poyo ra ulun bokon. 
10 Indagu Io, “Ruo ngaulun mino- 
ngoi ra Baloi Tuhan koson makia- 
si". Sangulun intor ra tayar Parisi 
am sangulun mampalulur ra su- 
kai. 11 Ulun tayar Parisi no mini- 
gor am nakiasi' io,” kon no, “Aki 
Kapuuno', paringkuanangan ku 
Rirun, nga kalo makalit aku 
kaapoam magabau, kaapoam lu- 
mapau, koson ra ulun bokon. Pa- 
ringkuanangan ku nga aku sala' 
ka koson ra mampalulur ra sukai 
no. ZRuo ngoorou ralalom sa- 
minggu' aku mampali am tayarin 
tokou mopor piatus ra ngaangai' 
ampos maalap kuno.” 13Kaa' 
mampalulur ra sukai no giu' ayuk 
ra tinaulian am kalo makakau' 
mantingaa' ra suruga'. Luntugo' 
no kubab nga mangiluk guang 
nali liliwa' minindagu, “Aki 
Kapuuno', pakaasi' no raki' nga 
aku ti ulun makatula!' ” 14 “Balain 
takamin: intor ra ruo ngaulun i, 
sala' ka ulun tayar Parisi i, kaa' 
ulun mampalulur ra sukai i ondo' 
motopot ra pagilangan ri Aki 

Kapuuno'. Ginio nga moonong 
ulun minsawat guang, paingga- 
naan, am moonong ulun mingga- 
na guang, painsawaton.” 


Namarakat i Jisus ra 
lalaing rali 
(Mat. 19.13-15, Mrk. 10.13--16) 


1Kuukula' ngaulun nagibit ra 
lalaing boborok nilo ri Jisus koson 
mapabanta' lo ra kalindu' ra la- 
laing rali. Kakito ru maamaya' No 
rano baal raginio, sawayo' nilo 
ulun rali. 19Kaa' piawo' ri Jisus 
lalaing rali am indagu, “Polosoo' 
ak lalaing rati mongoi Raki'. Pai' 
min inggalari', nga ulun koson 
ragitilo ondo' masauk ra ulun ri 
Aki Kapuuno' rano. 1 Karaa' min 
gitio! Osoi kalo mangapu ra pa- 
marintaan ri Aki Kapuuno' koson 
ra sangulun lalaing, ulun no kalo 
masauk ra ulun ri Aki Kapuuno'.” 


Ulun langkaya' 
(Mat. 19:16-30: Mrk. 10.17-31) 


18 Pangkuot sangulun tingganai 
ru ulun Jaudi ri Jisus, “Mangingi- 
la' ra moonsoi, atan kia maaru' ku 
baalon koson mokoowot ra kaa- 
yagan mantilayun?” 

19 Taam i Jisus riso, “Kua indagu 
kou ra Aku ti moonsoi? Kolondo' 
sangulun pana moonsoi, kaa' i 
Aki Kapuuno' ayuk. % Nakapan- 
dai kou ra Ukum ri Musa', Tai' 
pansawa', pai” pamatoi, pai" pan- 
takou; pai' pagabaui, am urumato' 
matuo muno.’ ” 

2 Taam ulun no, “Ngaangai' 
susuban no ginagaya' ku intor 
aku mamtlok ak poyo.” 


8 nakiasi', Kuukula' naskah nakalair: nakiasi" 10 ralalom guang nano 

22 Korongog ri Jisus ginio, inda- 
gu lo ra ulun i, “Rondo' poyo baa- 
lon muno: Talano' ngaangai' 
arata' muno, am ruit no tatayaro' 
ra ulun kunsikang am bagu mo- 
koowot kou ra arata' giu' ra suru- 
ga'. Mopongo raginio, baya' no 
Raki'!” 4Kaa' pokorongog ulun 
no ra ragu ri Jisus, mangiluk bo 
guang nali nga langkaya' io tojojo. 

APonontong i Jisus riso am in- 
dagu, “Mumpara' bo pagon ru sa- 
ngulun langkaya' masauk ra ulun 
ri Aki Kapuuno'! # Matasu' poyo 
sanginan unta sumubol ra luang 
ru jarum intor sangulun langka- 
ya' makaumpos ra Tana' Bagu ri 
Aki Kapuuno".” 

26 Pangkuot ulun rali ondo' na- 
kaining ra ragu ri Jisus, “Amun 
koson raginio, osoi kia bayagon?” 

27 Taam i Jisus, “Atan kalo ma- 
baal ru ulun mabaal niak ri Aki 
Kapuuno'!” 

48 Bagu indagui Pitrus, “Ilai' no- 
yo akai, iniruanan mai baloi maili 
koson maya' Rirun.” 

29 Indagu i Jisus, “Balain taka- 
min: osoi ak mangiruan ra baloi, 
andu', pabukat, matuo, kaapoam 
anak nano nga mangandoi ayuk ri 
Aki Kapuuno', #@mauli' pamba- 
balos riso ra raino ti am ra orou 
tauli no mokoowot io ra kaayagan 
mantilayun.” 


Kaintalu nambala' i Jisus ra 
patayan Nano 
(Mat. 20.17-19: Mrk. 10.32-34) 


31 Piawo' i Jisus mopor am ruo 
ngaulun maamaya' rali am indagu 
lo risilo, “Rongogo'! Raino mo- 
AA 


LUKAS 18 


ngoi takau ra Jirusalim, nga giu' 
masauk ngaangai' ondo' binatikan 
noyo ru nabi' rali intor ra Anak ru 
Ulun. #Pataakin Io ra ulun sala' 
ka Jaudi. Asabin, iison am niak ti- 
wagin io. 3Loposon am potoyon 
nilo io, kaa' malupus kataluan ra 
orou bayagon Io po saguli'.” 

#Kaa' kalo nangarati' maama- 
ya' No rano ra ragu nali. Nga 
nasibuni arati' ru ragu no am kalo 
nakapandai ilo ra atan ondo’ rina- 
gu ri Jisus ni. 


Namabas i Jisus 
sangulun bolou 
(Mat. 20 29-34: Mrk. 10 46-52) 


35 Paat i Jisus mamaar sumuku' 
ra bandar Jiriko, mokoondo' sa- 
ngulun bolou makikitaak nan- 
turung ra kiing ru ralan i. 
36 Korongog ru ulun bolou no ma- 
suang ulun mansall ra giu' i, pang- 
kuot io, “Atan nasauk no?” 

37Pambala' ilo, “I Jisus, ulun 
Najarit no sumall.” 

38 Golok io, “Jisus, Anak ru raja' 
Daut! Pakaasi' no raki'!” 

3 Ulun ondo' nakasigulu i nan- 
sawai riso, koson manusub riso 
mongkoror. Kaa' giminaai poyo 
golok ru ulun i, “Anak ru raja' 
Daut, pakaasi' no raki'!” 

4 Uog i Jisus am panusub Io ra 
ulun bolou no ibiton Riso. Pa- 
kainggaar 10, kuati' io ri Jisus, 
4 “Atan guat kitaakon mu Raki'?” 

Taam ulun bolou no, “Tuhan, 
masaga’ aku makakito.” 

42 Indagu i Jisus riso, “Pakakito 
no! Pangintapatan muno nama- 
bas rirun.” 


nga mangandot ayuk n Akı Kapuuno', Harfiah nga ra Pamanntaan n Aki Kapuuno'. 


LUKAS 18, 19 


4 Am paat ragili niayuk nakaki- 
to io, bagu baya' io ri Jisus am 
nongompor io ri Aki Kapuuno'. 
Pakakito ulun rali ra baal raginio, 
ilo pana nongompor ri Aki 
Kapuuno'. 


I Jisus am i Jakius 
1 Q Tungguli' ri Jisus pangkira- 


lanan Nali sumubol ra Jiri- 
ko am pansail lo ra bandar no. 
2 Giu' i mokoondo' sangulun ting- 
ganai ru mampalulur ra sukai 
makainggalan ri Jakius. lo ti sa- 
ngulun langkaya'. 3Gumogot io 
mintutun osoi i Jisus no, kaa' giu' 
i masuang ulun am kalo makakito 
io ri Jisus nga ulun magana' io. 
#Pasimbul io sigulu ra ulun rali am 
pangkiwa' ra sampuun tataun si- 
kamor, koson makakito io ri Jisus 
ra lo mansail ra giu' i. 3 Pakasuku' 
i Jisus ra tuma' ru puun tataun i, 

katingaa' No am indagu riso, “Ja- 
kius, ribaki' tuun! Nga raiti' nia- 
yuk mongoi Aku ra baloi muno.” 

6Pagindibok i Jakius timinuun 
am ibito' no i Jisus ra baloi nano 
nabaya' ra kaansukan. 7Bagu 
ulun rali pana sabubuong manga- 
limut magilong ragitio. Indagu 
ilo, “Ulun ti mapit poyo bagu ra 
baloi ru ulun makatula.” 

8Kaa' bigor i Jakius am indagu 
ri Jisus, “Tuan, rongogo', sampi- 
ruo intor ra arata' kuno tataya- 
ron ku ra ulun kunsikang, am 
ondo' rinuung kuli pana, pasa- 
gulion ku poyo saboi inggapat 
suang no!” 

? Indagu i Jisus riso, “Orou raiti' 
akau sambaloi binayag ri Aki 
Kapuuno', nga okou pana papag 
ri Abraam. 19 Nga Anak ru Ulun 
no minatong paguyum am pama- 
yag ra ulun nakalayau.” 





Puun sikamor (19.4) 

Abig ra ruit maas 
(Mat. 25.14-30) 


1! Maar Io noyo ra Jirusalim am 
ulun rali lakat poyo nangkirongog 
ra ragu Nali. Indoson nilo mamaar 
noyo i Aki Kapuuno' mamarinta, 
bagu tunungo' ri Jisus abig ragitio 
risilo: Ykon No, “Mokoondo"' sa- 
ngulun langkaya' minongoi ra ron- 
do" pagun ondo' maalur koson saukon 
io ra sangulun raja'. Am mopongo 
raginio sumaguli' io ra intok no 
galama'. 3Kaa' io kalo poyo mi- 
nugar, piawo' no mopor ngaulun 
ulipon nali am sinonong ilo anii' 
ra sampila' ruit maas. Kon no, 'Ki- 
nami' min ruangi]' ruit ti paat ra 
aku kalio.’ 14Kaa' mamagun nali 
galama' pana masisang riso. Bagu 
panusub ilo ra ulun mongoi pam- 
bala' ra giu' i, kon nilai, “Marara' akai 
ra ulun ti masauk ra raja' mai.” 

15 Sinauk niak uluni ra raja', am 
saguli' io ra pagun nali. Piawo' no 
mopor ngaulun ulipon nali ondo' 
pinaira' no ra ruit maas i, nga ma- 
saga' io mintutun ra kula' poyo 
suang ru naalap nilai. 16 Ratong 
ulipon ra kasaa' i am indagu, ‘Tuan, 
nakaalap aku poyo mopor ngam- 
pila' ruit mas intor ra ruit ondo' 
pinairaan muli.” 1 “Moonsoi tojo- 
jo, kon no, “Okou no ulipon ra 
matanda'! Malansanan kou ra 
kandoi ondo' kalo kula' maatang, 
paalungin ku rirun mopor ngaban- 
dar. 1Ratong ulipon ra karuo i 
am indagu, “Tuan, nakaalap aku 
poyo limo ngampila' ruit maas in- 
tor ra ruit ondo' pinairaan muli.” 
19 Indagu io riso, “Okou pana, paa- 
lungin ku rirun limo ngabandar.” 


LUKAS 19 


#@Ratong poyo ulipon ra bokon i 
am indagu, “Tuan, ilai' gitio ruit 
maas muli. Binulian ku ayuk polo- 
poto' ra konoon. “Sotopot no 
malaa' aku rirun nga nakapandai 
aku ra okou ti kolondo' guang. Sa- 
la' pana ka okou tatangan, alapon 
mu niayuk, am sala' ka tinanom 
mu, kumoson mu niayuk.” 2 Inda- 
gu raja" no riso, “Okou no ulipon 
ra kolondo' onong! Am ragu mu 
galama' mangukum rirun. Naka- 
pandai kou no ra aku kolondo' 
guang. Sala' pana ka aku tatangan, 
alapon ku niayuk, am sala' ka ti- 
nanom ku, kumoson ku niayuk. 
23 Ginio poyo, kua pai' mu paulio' 
ruit kuli ra bank am ra aku suma- 
guli' maapu ku bo ruit i mabaya' 
ra ampos nano.” #Kopongo ragili 
indagu raja' ra ulun rali ondo' mi- 
nigor ra giu' i, “Alapo' min ruit maas 
nano, am pataaki' ra ulipon ondo' 
mokomopor ngampila' i 25 Inda- 
gu ilo ra raja' i, Tuan, kaa' mokoon- 
do' io no alia mopor ngampila'! 
26T aam ru raja' i, “Balain takamin: 
osoi ak mokoondo' masuang, rua- 
ngin poyo. Kaa' osoi kolondo' 
atan-atan, sanganu ak pana dndo' 
indos no soroi riso, alapon poyo. 
27 Am ilo ondo' nakimantula' raki' 
rali, ondo' marara' ra aku saukon 
ra raja', rokopo' am potoyo' min ilo 
ngaangai' ra pinaguluan kutu! ” 


Inurumat toojo i Jisus 
sumubol ra bandar Jirusalim 
(Mat, 21.1-11: Mrk. 11.1-11: 
Jua. 12.12-19) 


28 Kopongo Io minindagu ragi- 
nii, sigului' ilo ri Jisus am tunggu- 
li' No pangkiralanan Nali mongoi 


LUKAS 19 


ra Jirusalim. 2? Maar nakasuku' Io 
ra pamagunan Bitpagi am Bitania, 
giu' ra Bulur Jaitun, susubo' No 
ruo ngaulun maamaya' No rano 
sumigulu Vam bilini' No, “Ongoi 
kau ra pamagunan giu' ra pinagu- 
luan no. Paat ra akau makasuku', 
makito min sanginan anak kala- 
dai rinukugan, am kalo igondo' 
kurai' ru ulun. Bugali' am ibito' 
min anak kaladai no ragiti. 
3t Amun mokoondo' mangkuot 
ramuyun, “Kua bugali' min anak 
kaladai no?” Balai' min ulun no, 
‘Tuhan makapakuan ragitio.” ” 
32 Ugar ilo am katuum nilo nga- 
ngai' ondo' rinagu ri Jisus i moto- 
pot. #Liliwa' ilo namugal ra anak 
kaladai, indagu tatangan ra kala- 


k. 
1: prih, 

dai i risilo, “Kua bugali' min anak 
kaladai no?” 

“Taam ilo, “Tuhan makapa- 
kuan ragitio.” 3 Am bagu ibito' 
nilo anak kaladai i ri Jisus. Paapi- 
no' nilo bayang nilai ra bakulung 
ru anak kaladai i am posokoyo' 
nilo i Jisus. #Liliwa' lo nangura' 
ra anak kaladai i, paapino' ru ulun 
masuang bayang nilai ra ralan on- 
do' bayaan ri Jisus no. 

37 Maar makasaboi i Jisus ra 
Jirusalim, giu' ra ralan tumuun 
intor ra Bulur Jaitun, talimpuun 
ngaangai' maamaya' rali manga- 
ngansuk am mongongompor ri 
Aki Kapuuno' ra bolos mosongou 
nga ngaangai' kaimuagan ondo' 
nakito nilai. 38 Indagu ilo, “Binara- 





Anak kaladai (19.30) 





! Tuhan, kaapoam tatangan no 

kat lo ondo' minatong nabaya' ra 
kuasa' ru Tuhan! Kaansayan giu' 
ra suruga', am koompor toojo i 
Aki Kapuuno'!” 

3 Am indagu kuukula' ngaulun 
tayar Parisi intor ra ulun masuang 
rali, “Mangingila', susubo' maa- 
maya' Mu rati mongkoror.” 

@Kaa' taam i Jisus, “Balain ta- 
kamin: amun mongkoror ilo, batu 
rati pana maaru' gumolok.” 


Mangiluk i Jisus nga 
makaasi' ra mamagun ru 
Jirusalim 


41 Mamaar nakasuku' ra bandar 
no, tantangin ri Jisus am tangi 
No, #Z kon No, “Mumpara' bonsoi 
no ru matutunan mu ngaangai' 
ondo' magibit ra kaansayan! Kaa' 
saboi raino, kalo matutunan mu. 
43 Nga ra maagu no limpuin kou ru 
pantula' mu rano, ampangin am 
awangin kou ra ngaangai' intok. 
4 Mamagun mu rano potoyon am 
kolondo' rondo' batu pana poso- 
royon ra intok nano am lunsayon 
kou. Gitio masauk nga kalo natu- 
tunan mu ra minatong noyo i Aki 
Kapuuno' mamayag rirun!” 


Siminubol i Jisus ra 
Baloi Tuhan 
(Mat. 21.12-17: Mrk. 11.15-19: 
Jua. 213-22) 


45 Subol i Jisus ra Baloi Tuhan i 
am pagiruo' No mantatalan rali, 
46 kon No risilo, “Binatikan noyo, 
Baloi Kutu intok pakiasian.” Kaa' 
sinauk min bagu ra pansibunian 
ru mantatakou!” 

47 Moonong orou nangila' i Jisus 
giu' ra Baloi Tuhan. Kaa' tingga- 

nai imam Jaudi rali, mangingila' ra 
Ukum ri Musa' am tingganai ru 
ulun Jaudi rali mirot tojojo mama- 
toi Riso. #Kaa' kalo naalap nilo 
kapatoi, nga ngaangai' ulun na- 
bunduk tojojo am mapirot mang- 
kirongog ra raguon nano. 


Pangkuatan ra kuasa' ri Jisus 
(Mat. 21.23-27, Mrk 11.27-33) 
2 Rondo' orou, paat i Jisus 

nangila' am nampabala' ra 
Tanou Moonsoi ra ulun masuang 
giu' ra Baloi Tuhan, ratong ting- 
ganai imam Jaudi, mangingila' ra 
Ukum rı Musa' am tingganai ru 
ulun Jaudi rali Zam indagu Riso, 
“Balai' akai, atan kuasa' Mu 
mambaal raginio? Osoi kia nanga- 
ni' rirun ra kuasa'?” 

3Taam i Jisus, “Aku pana masa- 
ga' mangkuot ramuyun. Balai' 
Aku, “osoi kia nangani' ri Juanis 
Mampariu' ra kuasa' mampariu' 
ra ulun, i Aki Kapuuno' kia kaa- 
poam ulun?” 

5 Bagu nagagansang ilo ra rondo" 
am bokon, “Atan nua' pataamon 
takau? Amun tumaam takau, “In- 
tor ri Aki Kapuuno”, maaru' min- 
dagu lo ritakau, “Kua' pai' kau 
pangintopot ri Juanis? #Kaa' 
amun tumaam takau, “Intor ra 
ulun, bobolon takau ra batu ru 
ngaangai' ulun, nga mangintopot 
tojojo ilo ra i Juanis ti sangulun 
nabi'.” 7Ginio nga timinaam ilo, 
“Kalo nakapandai akai osoi nanga- 
ni' riso ra kuasa' no.” 

8Indagu i Jisus risilo, “Amun 
koson poyo raginio, Aku pana 
kalo mambala' ramuyun atan 
kuasa' Ku mambaal raginio.” 

Abig ra ulun rali ondo! 
naniwa' ra umo ru anggur 
(Mat. 21.33-46, Mrk. 12.1-12) 


9 Tunungo' ri Jisus abig ragitio 
ra ulun rali, kon No: “Mokoondo' 
sangulun nantanom ra anggur ra 
umo nano. Pasiwai' no ra kuuku- 
la' ngaulun, bagu ugar io mino- 
ngoi ra sampagunan am nabuoi io 
ra giu' i. 1 Kasuku' pangupuan ra 
kawa' ru anggur, tatangan ra umo 
1 nanusub ra ulipon nali mongoi ra 
naniwa' rali mangalap ra tayar na- 
li intor risilo. Kaa' linamba' ulipon 
nali ru naniwa' rali, pinauli' am 
kalo pinagibit ra atan ak pana. 
1 Tatangan ra umo i nompoongoi 
poyo ra sangulun ulipon ra bokon. 
Kaa' linamba' niak ulipon ragitio, 
tinauyu', pinauli' am kalo pinagi- 
bit ra atan ak pana. 12Am pansu- 
sub io ra ulipon katalu. Kaa' 
linamba' nilo niak saboi napilatan 
ulipon ragitio am pinatiran poyo 
ra lisar ru umo i. BIndagu tata- 
ngan ra umo i, ‘Atan poyo baalon 
kutu? Susubon ku anak galama' 
ondo' tagamin kuno; maaru' uru- 
maton io!” 14Kaa' kakito io ru na- 
niwa' rali, pansusunur ilo, ‘Gitio 
anak ru tatangan ra umo ti. Poto- 
yon takau am bagu itakau makaa- 
lap ra umo ti.” 15Papatiro' nilo io 
ra lisar ru umo i am potoyo'.” 

Pangkuot i Jisus ra ulun rali, 
“Atan poyo baalon ru tatangan ra 
umo i ra naniwa' rali? 16 Matong 
io am potoyon no ilo ngaangai' 
am pasiwain no ra ulun ra bo- 
kon.” 

Pakaining ulun rali ragitio, in- 
dagu ilo, “Kalo tupo masauk!” 

17Ponontong i Jisus risilo am 
pangkuot, “Atan guat arati' ragu 
ru Alkitab ragitio? 
‘Batu ondo' inimpayan ru 
manambaloi rano 
nasauk noyo ra batu 
ondo' maatang kaga'.” 

18 Moonong ulun ondo' mara- 
tu' pokoontot ra batu no matu- 
tuk; am amun batu ti maratu' ra 
sasangulun, maaru' mapanjit io.” 


Pangkuatan intor ra 
mambayar ra sukai 
(Mat. 22.15-22: Mrk. 12.13-17) 


19 Mangingila' ra Ukum ri Mu- 
sa am tingganai imam Jaudi rali 
nangkinam mamulali' mampara- 
kop ri Jisus, nga natutunan nilo ra 
ilo galama' kon ru abig ni, kaa' 
nalaa' ilo ra ulun masuang rali. 
@Cinio nga ra naginaa ilo ra 
kaluagan moonsoi. Bagu susubo' 
nilo kuukula' ngaulun ondo' ma- 
ngintopot kunu' Riso mongoi 
pangkuot koson makaalap ilo 
ra panguuan mamparakop Riso. 
Maa' raginio mataakan nilo i Jisus 
ra kuasa' ru gabenor. 4 Indagu 
giali ri Jisus, “Mangingila', naka- 
tutun akai ra motopot ngaangai' 
raguon am pangilaan Muno. Am 
nakatutun akai niayuk ra kalo 
mampili' Kou ra ulun, kaa' ma- 
ngila' Kou ayuk ra atan ondo' 
motopot intor ra kasagaan ri Aki 
Kapuuno' ra ulun. 2 Balai' akai, 
sumugut ra Ukum ri Musa', ma- 
kasala kia kaapoam kalo mamba- 
yar ra sukai ra Kaisar Roma?” 

23 Nakarati' i Jisus ra pamagua- 
ngan malaat nilai. Indagu lo risilo, 
4 “Ilong Aku ra ruit no. Osoi kia 

ra bulos am inggalan ondo' pino- 
lokot ra ruit ti?” 

Taam ilo, “I Kaisar!” 

25 Indagu bo i Jisus risilo, “Amun 
koson poyo raginio, pasagulio' 
min ra Kaisar ondo' io tatangan 
am pasagulio' niayuk ri Aki 
Kapuuno' ondo' Io tatangan.” 

2% Kolondo' natuum nilo ra pa- 
nguuan ri Jisus giu' ra pinaguluan 
ru ulun masuang rali. Nongkoror 
ilo am nangimuag ra pinataam 
Nali. 


Pangkuatan ra kaayagan 
saguli' 
(Mat. 22.23-33: Mrk. 12.18-27) 


27 Ratong ri Jisus kuukula' ngau- 
lun intor ra tayar Saduki ondo' 
kalo mangintopot ra kaayagan sa- 
guli". Kuati' nilo i Jisus, 4 “Mangi- 
ngila', mokoondo' binatikan ra 
Ukum ri Musa', “Amun matoi 
sangulun ungkuyon makaandu', 
kaa' kolondo' anak nilo, napuor 
no paanduin ra pongkotob ru mi- 
natoi i. Amun makaanak ilo, gitio 
karaan koson sayat intor ra ralaki 
no ra minatoi i.” ?Ginio nai mo- 
koondo' tulu' ngaulun ungkuyon 
sangkaaka'. Katuaan i nanangan- 
du' am minatoi kaa' kolondo' 
anak. 3 Bagu karuo i nanangandu' 
ra ruandu' i, tam katalu i poyo. 
Am gitio nasauk ra katulu' ringai' 
sangkaaka' i, minatoi ilo ngaangai' 
am kolondo' anak. 3#Pupus i, 
ruandu' i pana minatoi. #Paat ra 
orou kaayagan saguli' no, ati bo 
rondo' ralaki ru ruandu' ti, nga ilo 
ringai' nakapanangandu' riso.” 

#4Taam i Jisus, “Ulun ra raino 
ti magagandu', “kaa' ilo ondo' 

sama' bayagon saguli' am maayag 
ra mantilayun kalo bo magagan- 
du' ilo. #Ilo ti koson bo ra ma- 
sundu, kalo bo matoi ilo. Masauk 
ilo ra anak ri Aki Kapuuno' nga 
binayag ilo intor ra kapatayan. 3 I 
nabi' Musa' pana nambala' ra to- 
topot ulun ondo' matoi bayagon 
saguli'. Koson ra binatikan intor 
ra bulungkut nosolob i, indagu io 
ra i Aki Kapuuno' no “Tuhan on- 
do' sambaan ri Abraam, i Isak am 
i Jakub.’ 3 Nga i Aki Kapuuno' 
sala' ka Tuhan ondo' sambaan ru 
ulun minatoi, kaa' ulun maayag, 
nga ra pagilangan ru Tuhan ngaa- 
ngai' ulun maayag ayuk.” 

39 Indagu kuukula' ngaulun ma- 
ngingila' ra Ukum ri Musa', “Na- 
timpok tojojo pinataam muni.” 
40 Nga sotopot no kalo bo maka- 
kau' ilo mangkuot ra atan ak pana 
ri Jisus. 


Pangkuatan ra Mamamayag 
ondo' sinusub ri 
Aki Kapuuno' 
(Mat. 22.41-46, Mrk. 12.35-37) 


#1 Pangkuot i Jisus risilo, “Atan 
kulaan raguon ru ulun ra Ma- 
mamayag ondo' sinusub ri Aki 
Kapuuno' no papag ru raja' Daut? 
#2] Daut galama' minindagu ra 
kitab Mazmur nano, kon no, 

“Minindagu i Aki Kapuuno' 
ra Tuhan ku: 
Panturung tampilon ra 
pamiris Kutu, 
8 saboi baalon Ku pantula' 
Mu rali kumuku' ngai' 
kurun.” 
“4 Amun sabiton lo ri Daut ra 
‘Tuhan’, atan kulaan Mamama- 

yag ondo' sinusub ri Aki Kapuuno' 
masauk ra papag ri Daut?” 


Mampakara' i Jisus ra ilalain 
paliso ru mangingila' ra 
Ukum ri Musa' rano 
(Mat. 23.1-36, Mrk. 12.38-40) 


#Liliwa' ru ulun rali nangkiro- 
ngog ra ragu ri Jisus, indagu i Jisus 
ra maamaya' No rano, #@“Tlalai' 
min miangingila ra Ukum ri 
Musa'. Masaga' ilo mugar am 
mambayang ra moonsoi am ma- 
kikiilong ra ulun giu' ra pasar. 
Manturung ilo ra panturungan pi- 
nabatang ra pinaguluan ra baloi 
sambayangan am giu' ra bunsag. 
#7 Mamparuung ilo ra napuor ko- 
son talingawon nilo baloi nilai, 
kaa' giu' ra pinaguluan ru ulun, 
mabuoi ilo rokokoon makiasi'! 
Mulu' poyo bagat ru ukuman nilo 
ra maagu no.” 


Taak ru sangulun napuor 
(Mrk. 12.41-44) 


2 1 Pampulolou i Jisus am ka- 

kito No ulun langkaya' rali 
mampasuang ra taak nilai ra ka- 
ban panimungan ra ruit giu' ra 
Baloi Tuhan. ? Am kakito No nia- 
yuk sangulun napuor ondo' kun- 
sikang mampasuang ruo ngampila' 
ruit tambaga', ondo' kalo kula' 
logo no. 3 Kaa' indagu i Jisus, “So- 
topot no, ondo' pinataak ru na- 
puor kunsikang ti mauli' poyo 
intor ra taak ru ulun bokon rali. 
4Nga ulun bokon nampataak in- 
tor ra kalangkayaan nilo, kaa' 
ruandu' ti, kabalu' pana kunsi- 
kang io, kinai' no pataako' ruit 
nano.” 

Ragu ri Jisus intor ra 
kalunsayan ru Baloi Tuhan 
(Mat. 24.1-2; Mrk. 13.1-2) 


5 Mokoondo' kuukula' ngaulun 
mansusunur ra kinoonsoi ru Balot 
Tuhan no. Indagu ilo ra mumpa- 
ra' pi bonsoi ru batu ru Baloi 
Tuhan no am kuliamos mongoon- 
soi rano ondo' pinataak ru ulun 
ri Aki Kapuuno'. Indagu i Jisus, 
6“Masuku' paat no, ngaangai' 
makito min ti lunsayon, kolondo' 
rondo' batu pana soroi ra intok 
nano.” 


Kapaganan am kaimboloon 
(Mat. 24.3-14, Mrk. 13.3-13) 

7 Kuati' nilo i Jisus, “Mangingi- 
la', sanggilan kasaukan ru ginio? 
Am atan kia tatandu' nano ra io 
masauk?” 

8Indagu i Jisus, “Ilalain koson 
kalo ruungon kau! Nga masuang 
ulun matong am manabit ra ing- 
galan Kutu, kon nilo, “Aku no lo!” 
am, ‘Maar noyo masuku' paat na- 
no! Kaa' pai' kau baya" risilo. 
?Pai' kau pakatigog amun mai- 
ning min tanou ru pantutulaan 
am ulun manggal ra Parinta. Baal 
koson ragitilo maaru' masauk ga- 
ling, kaa' gitio sala' ka arati' no ra 
nasuku' noyo pupus ru tana' ti.” 

10 Tungguli' poyo ri Jisus, “Mo- 
koondo' bulu mampapatoi ra ron- 
do' am bokon, am niayuk pagun 
mantutula' ra rondo' am bokon. 
11 Masauk gonggon ru tana' ra 
makalalaa', bitilan am niayuk ma- 
ruol ra ati ak. Giu' ra limbowon 
makito baa! malaat am tatandu' 
ondo' makalalaa'. 1 Kaa' io kalo 

poyo masauk ngaangal' no, roko- 
pon am imboloon kau. Pataakin 
am uuin kau giu' ra baloi samba- 
yangan, am aputon poyo ra lamin 
pangaputan. Ibiton kau ra pina- 
guluan ru raja' am niayuk tingga- 
nai rano nga mangintopot kau 
Raki". 13 Paat raginio bo kaluagan 
min mampabala' risilo ra Tanou 
Moonsoi no. MGinio poyo ika- 
ngo' min guang ra kalo pana ma- 
galabo atan kulaan kau tumaam, 
15nga Aku galama' mangani' ra- 
muyun ra kapintaran tumaam, 
saboi kolondo' sangulun pana 
pantula' minno makaanggal kaa- 
poam  makaansang ramuyun. 
16K asisangin am pataakin kau ra 
pantula' min ru matuo, pinong- 
kotob, pabukat am niayuk rangan 
minno. Am mokoondo' niayuk 
intor ramuyun no potoyon. 1” Am 
ngaangai' ulun masisang ra- 
muyun nga mangintopot kau Ra- 
ki'. #Kaa' alungin kau ri Aki 
Kapuuno' saboi kolondo' rondo' 
pana ra abuk minno maubul. 
19 Oroto' min ayuk am bagu mo- 
koowot kau ra kaayagan moto- 
pot.” 


Sauk Malaat giu' ra 
bandar Jirusalim 
(Mat. 24.15-21, Mrk. 13.14-19) 


WAmun makito min bandar 
Jirusalim limpuin ru saujor, bagu 
matutunan min ra lunsayon io ra 
maagu no. “4Paat raginio, ulun 
Judia musiti' magiru' giu' ra ka- 
buluran, ondo' soroi ra bandar 
musiti' mangiruan ra bandar no, 
am ondo' giu' ra lisar ru bandar 
pana, pai" no subol saguli'. 2 Nga 

ginio noyo “Orou Pangukuman”, 
koson ra masauk ngaangai' ondo' 
binatikan ra Alkitab. 23 Aibui bo ra 
ruandu' ra mangaapang am ondo' 
mantalaanak paat raginio! Maka- 
kapaganan maayo pagun ragitio 
am likokot ri Aki Kapuuno' pasu- 
kuon ra bulu ragitio. ?'? Mokoon- 
do' ulun potoyon ra ilang, am 
mokoondo' poyo ibiton am ulipo- 
non ra ati ak pagun ra bokon, am 
bandar Jirusalim kikinjangin ru 
bulu ondo' kalo makaulig ri Aki 
Kapuuno' saboi paat ra inaru' no 
risilo maukop.” 


Ratangan ru Anak ru Ulun 
(Mat. 24.29-31, Mrk. 13.24-27) 


3 “Gitio noyo tatandu' ru pa- 
mupusan no, mato ru orou, bulan 
am butitin rano kulawon. Ngaa- 
ngai' ulun ru tana' ti malawo am 
malaa' ilo ra bobolos am kinulun 
ru raat. 2? Malausan ak ulun nga 
malaa’ tojojo magilong ra atan 
masauk giti ra tana' ti. Nga ngaa- 
ngai' kuasa' ru limbowon no ugo- 
gon. ?? Bagu makito Anak ru Ulun 
matong ra gaun nabaya' ra kuasa' 
am katulayan maayo Nano. # Tu- 
malimpuun poyo masauk baal ra- 
gitio, ingkakat am pantingaa' nga 
mamaar kano bayagon.” 


Abig ra puun ru ara 
(Mat. 24.32-35, Mrk. 13.28-31) 


29 Am tunungo' ri Jisus abig ra- 
gitio risilo, kon No, “Ilai' min 
puun ru ara am ngaangai' puun ra 
bokon. Amun makito min tu- 
malimpuun manalantar, mapan- 
dayan min mamaar noyo tampio. 
31 Ginio niak amun makito min 

Puun ara am kawa' nano (21.29) 


tatandu' ragitio masauk, mapan- 
dayan min mamaar noyo i Aki 
Kapuuno' mamarinta. 

32 Karaa' min! Ngaangai' ragitio 
masauk ra kalo poyo matoi ngaa- 
ngai' ulun ondo' maayag ra raino 
ti. 33 Limbowon am tana' ti mapu- 
so, kaa' ragu Kutu mantilayun.” 


Ilalai' min! 


34 “Ilalai' min! Pai' kau bunsag 
am magiginum ayuk, kaapoam 
magalabo ra kaayagan minno ak, 
saboi Orou ru Tuhan mamulali' 
matong am kalo makatampos kau. 
35 Nga ratangan nano mampalan- 
dak ra ngaangai' ulun ru tana' ti. 
86 [lalai' am kasalok makiasi', bagu 
makapantataan kau baal ragitio ra 
io masauk am paat akau paumaan 
ra Anak ru Ulun.” 


37 Am moonong orou nangila' i 
Jisus giu' ra Baloi Tuhan, am paat 
ra mamai' mongoi lo koolong ra 
Bulur Jaitun. 3 Moonong susuab 
matong ulun masuang rali ra Ba- 
lot Tuhan koson mangkirongog ra 
pangilaan ri Jisus. 


Mangatang ra orou mamatoi 
ri Jisus 
(Mat. 26.1-5: Mrk. 14.1-2: 
Jua. 11:45-53) 


PA Hanga: noyo Pangianta- 
kan ra Ruti' Kalo Linata- 


kan ra Ragi ondo' sabiton ra 
Paska. ?Tingganai imam Jaudi 
am mangingila' ra Ukum ri Mu- 
sa' rali maguyum ra kaluagan 
mamatoi ri Jisus ra kalo mapan- 
dayan ru ulun, nga nalaa' ilo ra 
ulun masuang. 

I Judas nampataak ri Jisus ra 
pantula' No rano 
(Mat. 26.14-16, Mrk. 14.10-11) 


3] Judas, ondo' sabiton ri Is- 
kariot, sinubol ru Tingganai ru 
riwato. I Judas ti sangulun intor 
ra mopor am ruo ngaulun maa- 
maya” ri Jisus. “Ongoi bo i Judas 
am pansusunur ra tingganai 
imam Jaudi am tingganai ru ma- 
gagalung ra Baloi Tuhan rali ra 
atan kulaan i Jisus rokopon am 
pataakin risilo. 35Naansukan am 
nangiou ilo koson mangani' ri 
Judas ra ruit. SI Judas pana na- 
ngiou am intor ra gili maguyum 
io ra kaluagan ra atan kulaan io 
mampataak ri Jisus ra kalo ma- 
pandayan ru ulun. 


Momongo ra intok 
pagakanan ru Paska 
(Mat. 26.17-25, Mrk. 14.12-21, 
Jua. 13 21-30) 


7Nasuku' noyo orou ra Pa- 
ngiantakan ra Ruti' Kalo Linata- 
kan ra Ragi, ioginio paat anak 
domba simbaluyon ra pagakanan 
ru Paska. 8 Panusub i Jisus ri Pitrus 
am i Juanis, kon No, “Ongoyo' 
min pongoono' intok pagakanan 
takau ra Paska.” 

9 Pangkuot ilo, “Ati ra intok ka- 
sagaan mu pongoonon mai?” 

10 Taam i Jisus, “Ra akau sumu- 
bol ra bandar, makatuum kau ra 
sangulun ungkuyon muli' nansa- 
gou. Am sunuo' min io suku' ra 
baloi umpasan nano, !! am kamin 
ra tatangan ru baloi no, ‘Kon ru 
Mangingila', ati nua' intok paga- 
kanan Ku am maamaya' Ku rati 

ra Paska? 2 Bagu tuluin kau ru 
ulun no rondo' lamin maayo ra 
rasawat ondo' natampos noyo. 
Pongoono' min ak ra giu' no ngaa- 
ngai'.” 

13Ongoi ilo am katuum nilo 
ngaangai' ondo' rinagu ri Jisus i, 
am bagu pongoono' nilo intok pa- 
gakanan ru Paska no. 


Pagakanan ru Tuhan 
(Mat. 26.26-30: Mrk. 14.22-26, 
1 Kor. 11.23-35) 


14Kasuku' pagakanan ru Paska 
no, nantulibung i Jisus am rasul 
No rali ra rondo' mija'. 19 Bagu 
indagu Io risilo, “Masaga' Aku 
toojo mangakan ra pagakanan ru 
Paska ti magugulung ramuyun ra 
Aku kalo poyo imboloon! 16 Ba- 
lain takamin: kalo bo mangakan 
Aku ra pagakanan ragitio saboi 
arati' no pabalaan ra Tana' Bagu 
ri Aki Kapuuno'".” 

17 Bagu alapo' ri Jisus sangkir, na- 
ringkuanang lo ri Aki Kapuuno', 
am indagu, “Alapo' min gitio, am 
sonongo' min tatayaro". 18Balain 
takamin: intor raino kalo bo ma- 
nginum Aku ra ruu' ru anggur ti 
saboi i Aki Kapuuno' mamarinta 
ra ngaanga''.” 

19 Bagu alapo' No ruti', naring- 
kuanang lo ri Aki Kapuuno', pipi- 
lango' am tatayaro' No risilo, 
liliwa' minindagu, “Gitio noyo 
inan Ku, ondo' pataakon ramu- 
yun. Baalo' min gitio koson ra 
pangkaraan min Raki'.” @Koson 
niak raginii, kopongo ilo nanga- 
kan, pataako' No sangkir i risilo 
liliwa' minindagu, “Sangkir ra- 
gitio nabantuan bagu ri Aki 


LUKAS 22 


Kapuuno', saukon mansall ra ra- 
raa' Ku, ondo' pasasaron ramu- 

n. 

21 Kaa' ilai'! Ulun ondo' mam- 
pataak Raki' soroi ragiti limi- 
nibung ra mija' ti! 7? Anak ru 
Ulun matoi koson ra inaru' ri 
Aki Kapuuno', kaa' aibui bo ra 
usung ru ulun ondo' mampataak 
Riso!” 

23 Bagu tumalimpuun ilo mang- 
kukuot ra rondo' am bokon, ra 
oso1 nua' intor risilo mambaal ra- 
ginio. 

Pagansangan ra osoi maatang 


24 Maamaya' ri Jisus rali naga- 
gansang ra osoi kia intor risilo i 
maatang tojojo. #Indagu i Jisus 
risilo, “Raja' ru tana' rati maka- 
kuasa' ra mamagun nilono, am 
mokoondo' intor risilo no sabiton 
ra ‘Mangangampin ra mamagun’. 
2% Kaa' pai' kau tilu raginio. Soto- 
pot no, ulun ondo' maatang tojo- 
jo intor ramuyun musiti' masauk 
koson ra ulun mamulok am niak 
osoi ak tingganai min musiti' 10 
masauk koson ra ulipon. 2? Osoi 
maatang toojo? Ulun ondo' man- 
turung pangakan ra mija' kia, 
kaapoam ondo' mampasulung ri- 
so no? Ondo' manturung panga- 
kan ra mija' tupo. Kaa' Aku soroi 
ra taatanga' min koson ra ulun 
ondo' mampasulung. 

4 Kaa' siminimpung kau Raki' 
buoi ru pangkinaman Kutu. ? Am 
koson niak ra Aku inanian ru 
Ama' Kuno ra kuasa' mamarinta, 
Aku pana mangani' ramuyun ra 
kuasa' raginio. 3 Mangakan am 
/ Kuukula' naskah ra bokon kolondo" ayat 19b-20 

manginum kau ra rondo' mija' 
mababaya' Raki' paat Aku ma- 
sauk ra raja'. Am akau pana sau- 
kon ra raja' koson mangakim ra 
mopor am ruo ngantayaran bulu 
ru Israil.” 


Manala' i Jisus ra magali' i 
Pitrus Riso 
(Mat. 26.31-35; Mrk. 14.27-31: 
Jua. 13.36-38) 


31 “Simon, rongogo'! Tingganai 
ru riwato no iniou noyo mang- 
kinam ramuyun ngaangai' koson 
ra sangulun mangatap ra bilor. 
4 Kaa' nakiasi' Aku no ra pangin- 
tapatan muno kalo malawo. Am 
ra okou sumaguli' Raki', okou tu- 
po niak mampaikang ra panginta- 
patan ru pabukat mu rano.” 

3Taam i Pitrus, “Tuhan, apu- 
ton kaapoam matoi marumar Ri- 
run pana, nakatampos aku noyo!” 

34 Indagu i Jisus, “Pitrus, balain 
tokou: ra kalo poyo maningku- 
luuk manuk tandaa' no rondom 
raiti', intalu kono magali' ra na- 
kaulig kou Raki'.” 


Rumpit, beg am ilang 


3 Bagu pangkuot i Jisus risilo, 
“Ra Aku nanusub ramuyun ragili 
am kalo pinagibit ra rumpit, beg 
kaapoam kasut, makakapaganan 
kau kia?” 

Taam ilo, “Kolondo' rondo" pana!” 

36]ndagu i Jisus, “Kaa' raino, 
osoi ak mokoondo' ra rumpit kaa- 
poam beg, ibito' noyo; am osoi ak 
kolondo' ilang, talanon no bayang 
nano am pabalion no. 37 Balain ta- 
kamin ondo' binatikan noyo ra Al- 

kitab, “Kinara' lo koson ra sangulun 
malaat, maaru' masauk Raki', am 
sotopot no masauk noyo ra raino ti.” 
38]ndagu maamaya' No rano, 
“Tuhan, ilai' giti mokoondo' ruo 
ilang.” 
Taam i Jisus, “Sama' noyo!” 


Nakiasi' i Jisus giu' ra 
Bulur Jaitun 
(Mat. 26.36-46, Mrk. 14.32-42) 


39 Iruani' ri Jisus bandar no, am 
koson ra kaindalaman No, mino- 
ngoi Io ra Bulur Jaitun am maama- 
ya' No rano minaya' niayuk Riso. 
4 Pakasuku' ra giu' i, indagu i Jisus 
risilo, “Pakiasi' kano bagu makaing- 
galur kau intor ra pangkinaman.” 

4 Bagu inggalur Io koborok, 
olo-olo' koson ra galur ru kababa- 
lan ra batu, igulatur am pakiasi' 
Io, kon No, @ “Ama', amun masa- 
ga' Kou, painggaluro' noyo sang- 

kir kaimboloon ti intor Raki'. 
Kaa' sala' ka sumugut ra kasagaan 
Ku, kaa' kasagaan Mu ayuk sau- 
kon.” #Bagu pulusat sangulun 
masundu ru Tuhan mampaikang 
ra guang Nano. #Maimbolo' Io 
tojojo am mapirot lo poyo nakia- 
si', saboi rasang Nano koson ra 
raraa' momosok ra tana'.É 

45 Kopongo nakiasi', saguli' i 
Jisus ra maamaya' No rano am 
ilai' No nokororot ilo nga mangi- 
luk toojo guang nilai. #Ginio ra 
indagu i Jisus risilo, “Kua pombo- 
long kau? Karat kano am pakiasi'! 
Bagu makainggalur kau intor ra 
pangkinaman.” 


1 Jisus rinakop 
(Mat. 26.47-56: Mrk. 14.43-50: 
Jua. 18 3-11) 


47 Taatanga' i Jisus lakat ak po- 
yo minindagu, ratong ulun ma- 

Bulur Jaitun am bandar Jirusalim (22.39) 


È Kuukula' naskah nakalas kolondo' ra ayat 43-44 

suang rali. I Judas, sangulun intor 
ra mopor am ruo ngaulun maama- 
ya' ri Jisus rali, siminigulu risilo. 
Bagu alaki' ri Judas i Jisus. #Kaa' 
indagu i Jisus, “Judas, mabaya' ra 
alok kia okou mampataak ra Anak 
ru Ulun?” 

4 Pakaliman maamaya' ri Jisus 
ra bokon rali ra atan masauk ra 
maagu no, minindagu ilo, “Tuhan, 
pirison mai kia ilo ra ilang?” “9 Ba- 
gu sangulun intor risilo nampiris 
ra ulipon ru Tingganai maayo 
imam Jaudi i am napias talingo ra 
pamiris nali. 

51 Indagu i Jisus, “Langgai' no- 
yo!” Bagu kamaa' No talingo ru 
ulun i am napali' io no. 

52 Bagu indagu i Jisus ra tingga- 
nai imam Jaudi, tingganai ru ma- 
gagalung ra Baloi Tuhan am niak 
tingganai ru Ulun Jaudi rali ondo' 
minongoi pamparakop Riso, kon 
No, “Ilain min ra Aku ti koson ra 
sangulun malaat kia ra mananggal 
kau ra ilang am pamalamba' ko- 
son mamparakop Raki'. 3 Moo- 
nong orou soroi Aku giu' ra Baloi 
Tuhan mabaya' ramuyun am ka- 
lo rinakop min Aku. Kaa' gitio 
noyo kaluagan min, paat kuasa' 
ru molondom mamarinta.” 


Nagali' i Pitrus ra makaulig 
ri Jisus 
(Mat. 26:57-58, 69-75: Mrk 14.53-54, 
66-72; Jua. 18.12-18, 25-27) 


54 Rokopo' am ibito' nilo i Jisus 
giu' ra baloi ru Tingganai maayo 
imam Jaudi, am i Pitrus siminu- 
nu’ intor ra maalur. SGiu' ra li- 
liut ru baloi i namipaang ilo ra apui 
am i Pitrus pana riminarang naba- 

baya' ra ulun rali. #Kakito ru 
sangulun ulipon ra ruandu' ra i 
Pitrus nanturung rarang ra apui ra 
giu' i, tantangi' no io am indagu, 
“Ulun ragitio niak minaya' ri 
Jisus.” 

5 Kaa' pagali' i Pitrus, kon no, 
“Kalo nakaulig aku ra ulun ragi- 
tio!” 

8 Kalo nabuoi ragili, sangulun 
poyo nakakito ri Pitrus am inda- 
gu, “Okou niak sangulun intor 
risilo i!” 

Kaa' taam i Pitrus, “Kalo, sala' 
ka aku!” 

5 Malupus olo-olo' sanjam, ngan- 
sab poyo ru sangulun, “Topot 
ulun ragitio maamaya' ri Jisus, 
nga ulun io tupo ru Galilia!” 

@Kaa' taam i Pitrus, “Sala', 
kalo nangarati' aku ra rinagu 
muni!” 

Paat ragili niak, ra i Pitrus lakat 
ak poyo minindagu, paningku- 
luuk manuk tandaa' i. 9! Pangkaili 
am ponontong Tuhan ri Pitrus. 
Bagu kakara' ri Pitrus ragu ru 
Tuhan i, kon No, “Ra kalo poyo 
maningkuluuk manuk tandaa' no 
rondom raiti', intalu kono magali' 
ra okou makaulig Raki'.” @Bagu 
ingkual bo i Pitrus intor ra giu' i 
am sisingut nantangi'. 


I Jisus iniis am linamba' 
(Mat. 26:67-68, Mrk. 14.65) 


Ulun ondo' namparakop ri 
Jisus i nangiis am nampalamba' 
Riso. ##Silii" nilo mato Nali am 
indagu, “Amun ru nabi' Kou, ki- 
nami' sabito' osoi kia nampalam- 
ba' Rirun ti?” SAm masuang 
poyo ragu nilo magasab ri Jisus. 

I Jisus inibit giu' ra 
Majlis Ugama 
(Mat. 26:59-66: Mrk. 14.55-64: 
Jua. 18.19-24) 


élo suabon, tingganai ru ulun 
Jaudi, tingganai imam Jaudi am 
mangingila' ra ukum ri Musa’ rali 
timinimung ra Majlis Ugama, am 
bagu paumaa' i Jisus risilo. %7 In- 
dagu ilo, “Balai' akai! Okou kia 
Mamamayag ondo' sinusub ri Aki 
Kapuuno'?” 

Taam i Jisus, “Balain takamin 
pana, kaa' kalo niak mangintopot 
kau. Am amun mangkuot Aku 
ra atan ak pana, kalo niak tu- 
maam kau. @Kaa' intor raino, 
Anak ru Ulun paturungon ra pa- 
miris ri Aki Kapuuno' ondo' Maa- 
yo Kaga' Kuasa'.” 

70 Nagagampan ilo minindagu, 
“Ginio poyo, Anak Kou kia ri Aki 
Kapuuno'?” 

Taam i Jisus, “Kamin, Aku no- 

o lo.” 

71 Indagu ilo, “Atan pakuan ta- 
kau maguyum poyo ra sasi'! No- 
rongog takau no ra Io nangiou!” 


I Jisus pinauma' ri Pilatus 
(Mat. 27.1-2, 11-14, Mrk. 15.1-5: 
Jua. 18.28-38) 


Ngaangai' ulun giu' ra 

Majlis Ugama i miningka- 
kat am ibito' nilo i Jisus muma' ri 
gabenor Pilatus. ? Uuin nilo i Jisus 
ra giu' i, kon nilo, “Narampatan 
mal ulun ti nampakalayau ra bulu 
mai. Nanusub Io ra ulun masuang 
kalo mambayar ra sukai ra Kaisar, 
am migiangku ra Io no i Kristus, 


1» 


ioginio raja". 

SPangkuot i Pilatus ri Jisus, 
“Motopot kia Okou ti raja' ru 
ulun Jaudi?” 

Taam 1 Jisus, “Kamu, Aku noyo 
lo.” 
4Indagu i Pilatus ra tingganai 
imam Jaudi am ulun masuang 
rali, “Kolondo' sala ru ulun ti 
naalap ku koson mangukum 
Riso.” 

SKaa' gumogot ilo poyo, kon 
nilo, “Intor ra pangilaan Nano 
manusuk Io ra mamagun ru Judia 
manggal ra Parinta. Timinalim- 
puun Io ra libung Galilia am na- 
kasuku' noyo ragiti raino.” 


I Jisus pinauma' ri Irodis 


6Korongog ri Pilatus raginii, 
pangkuot io, “Ulun Galilia kia gi- 
tio?” 7 Kapandai' no ra intor i Jisus 
ra libung ondo' kinuasa' ru raja' 
Irodis, paatari' no i Jisus riso. Na- 
paat ragili niak, soroi i Irodis ra 
Jirusalim. 8Naansukan tojojo i 
Irodis nakakito ri Jisus, nga lair io 
no nakaining ra tunungon intor 
Riso am gumogot io milong Riso. 
Am malansan io poyo magilong 
Riso mambaal! ra kaimuagan. ? Gi- 
nio nga ra masuang pangkuatan ri 
Irodis Riso, kaa' kalo tinaam No. 
10Tingganai imam Jaudi am ma- 
ngingila' ra Ukum ri Musa' rali 
mininggaar am maagat panguuan 
nilo ri Jisus. !Iniis am inasaban 
lo ri Irodis am saujor no rali. Bagu 
pambayango' nilo lo ra bayang 
moonsol ru raja' am paatari' no 
saguli' ri Pilatus. 1? Am intor ragili 
niak, i Irodis am i Pilatus nobonsoi 
bo saguli' nga ra buoi ti nantula' 
ilo. 

Ukum ra potoyon pinataak 
: ri Jisus 
(Mat. 27.15-26, Mrk. 15.6-15, 
Jua. 18.39--19.16) 


13Piawo' ri Pilatus ngaangai' 
tingganai imam Jaudi, tingganai 
ru ulun Jaudi am ulun masuang 
rali. 14Indagu io risilo, “Pinauma' 
min ulun ti raki' am nambala' 
kau ra nampakalayau Io ra ulun 
masuang. Kaa' inilayan ku lo no 
toojo ra pinaguluan min, am ko- 
londo' sala natuum ku koson ra 
nanguuan min Riso i. 19 Nogon- 
do' niak ri Irodis, nga inataran 
no i Jisus saguli' ritakau. Kolon- 
do' rondo' pana ondo' binaal 
Nati saboi sama' lo ukumon ra 
potoyon. 16 Ginio ra palapasin ku 
lo ak am palabuson ku bagu.” 
[ Nga kaindalaman no, moo- 
nong Pangiantakan ra Paska, 
mampalabus i Pilatus ra sangu- 
lun ondo' inaput maya' ra kasa- 
gaan ru mamagun.]' 

18 Giminolok ulun masuang rali, 
“Potoyo' Io am palabuso' ramon i 
Barabas!” (191 Barabas inaput ra 
lamin pangaputan nga nakaaya' 
io minanggal ra Parinta ondo' na- 
sauk giu' ra bandar Jirusalim am 
nga nampatol io poyo.) 

20 Masaga' i Pilatus mampala- 
bus ri Jisus, ginio nga minindagu 
io igondo’ poyo ra ulun masuang 
rali. Kaa' golok ilo, kon nilo, 
“Salipo' Io! Salipo' Io!” 

22 Indagu i Pilatus risilo ra kain- 
talu, “Kaa' atan guat sala Nati? 
Kolondo' sala natuum ku ondo' 
binaal ru ulun ti saboi sama' lo 
Í Kuukula' naskah ra bokon kolondo' ra ayat 17 

ukumon ra potoyon. Loposon lo 
ak am palabuson ku bagu.” 

23 Kaa' gino ilo ak googolok ra i 
Jisus salipon, am pupus i ilo na- 
manang nga golok nilai. “Inu- 
kum i Jisus ri Pilatus maya' ra 
kasagaan ru ulun rali. 4 Am pala- 
buso" no ulun kinitaak nilai, ulun 
ondo' inaput ra lamin pangapu- 
tan nga minanggal ra Parinta am 
nampatoi. Am pinoloso no ulun 
rali mambaal ra atan ak kasagaan 
nilai ri Jisus. 


I Jisus sinalip 
(Mat. 27.32-44; Mrk. 15.21-32, 
Jua. 19.17-27) 


26 Saujor rali nagibit ri Jisus ko- 
son ongoyon salipo'. Ingkual ilo 
ra bandar i am katuum nilo i Si- 
mon, ulun Kirini, ondo' sumubol 
ra bandar. Bagu rokopo' io ru sau- 
jor rali am jajali' mansaan ra salip 
i sumunu' ri Jisus. 

27 Masuang ulun siminunu' ri 
Jisus; intor risilo i mokoondo' kuu- 
kula' ngaulun ruandu' nantangi' 
am nanulaboi. 4Pangkaili i Jisus 
risilo am indagu, “Aibui bo ramu- 
yun, ruandu' ru Jirusalim, pai' 
min Aku tangii'; tangii' min ak 
akau galama' am anak min rano. 
29 Nga maar noyo masuku' orou ra 
ulun mindagu, “Mumpara' bo 
bonsoi ru ruandu' ondo' kalo igon- 
do' kaapang, kalo igondo' paganak 
kaapoam pampatiti'.” #@Paat ragi- 
nio ulun mindagu ra gunung no, 
Pumpuni' akai!’ Am ra bulur poyo, 
“Bunio' akai! 31 Nga amun mam- 
baal ilo ragitio Raki' ondo' koson 
ra tataun biag, mulu' poyo ra maa- 

gu no baalon nilo ramuyun ondo' 
koson ra guo!!” 

32 Mokoondo' poyo ruo ngau- 
lun malaat inukum ra potoyon 
pinabaya' ri Jisus. 3 Pakasuku' ilo 
ra rondo' intok ondo' piawon ra 
‘Kuapak’, salipo' nilo i Jisus ra giu' 
i nababaya' ra ruo ngaulun malaat 
i, sangulun i tampilon ra pamiris 
am sangulun 1 poyo tampilon ra 
kait. % Indagu i Jisus, “Ama', am- 
puno' ilo no, nga kalo makatutun 
ilo ra atan baalon nilo ti.”” 

Pagugundi' ilo poyo koson man- 
tayar ra bayang ri Jisus. 3 Ulun 
masuang ondo' soroi ra giu' i no- 
nontong ak, liliwa' tingganai ru ulun 
Jaudi rali nangiis Riso, kon nilo, “Na- 
mayag Io ra ulun bokon, kaa' amun 
motopot ra lo no Mamamayag on- 
do' sinusub ri Aki Kapuuno', po- 
losoon lo mibayag galama'!” 

36 Saujor rali pana nangiis Riso 
am inggaari' am anii' nilo i Jisus 
ra ruu' ru anggur ondo' mataris. 
37 Indagu ilo, “Amun raja' Kou ru 
ulun Jaudi, ibayag no galama'!” 

38 Ra rasawat ru salip i makabi- 
natikan, “Gitio noyo raja' ru ulun 
Jaudi.” 

9 Am sangulun intor ra ruo 
ngaulun sinalip i pana nagasab to- 
jojo ri Jisus, kon no, “Sala' ka kia 
Okou no Mamamayag ondo' sinu- 
sub ri Aki Kapuuno'? Ibayag no ga- 
lama' am bayago' akai ruo poyo!” 

#@Kaa' sawayo' io ru rangan nali 
ra sinalip i, kon no, “Kua pai' kou 
kalaa' ri Aki Kapuuno'? Okou nia- 
yuk inukuman nogondo' Riso. 
#1 Ukuman tati ragitio sama' pam- 
babalos ru binaal tali, kaa' ulun 

ragitio:kolondo' tupo sala!” 4 Am 
indagu io bo ri Jisus, “Jisus, karaa’ 
aku no, paat Okou saukon ra raja'!” 

3 Indagu i Jisus riso, “Balain to- 
kou: sotopot no, orou raiti' nia- 
yuk mababaya' kou Raki' giu' ra 
Pirdaus.”” 


Pinatayan ti Jisus 
(Mat. 2745-56, Mrk. 15.33-41, 
Jua. 19:28-30) 


#445 Olo-olo' jam koopor am ruo 
ra tanga' ru orou, ngaangai' ru pa- 
gun no liminondom buoi talu ngan- 
jam nga mato ru orou kalo bo 
siminirang. Am tabir makapal ondo' 
pinatair giu' ralalom Baloi Tuhan 
i nalilak kapiruo. 46 Golok i Jisus ra 
mosongou, “Ama', pataakin Ku 
painawo Kutu Rirun!” Kopongo 
lo minindagu raginii, patoi Io no. 

47 Kakito ru tingganai ru saujor 
atan ondo' nasauk i, pongompor 
io ri Aki Kapuuno', kon no, “Mo- 
topot, ulun ti kolondo' sala!” 

48 Kakito ru ulun rali ondo' mi- 
natong mongoi ilong ra giu' i, 
atan nasauk i, uli' ilo ngaangai' ra 
baloi liliwa' mampaluntug ra ku- 
bab nga mangiluk kaga' guang ni- 
lai. “Am ngaangai' ulun ondo' 
nakaulig ri Jisus, am niak ruandu' 
rali pana ondo' siminumbaya' ri 
Jisus intor ra Galilia i, minigor am 
nagilong intor ra maalur ra ngaa- 
ngai' ondo' nasauk i. 


Nampalabangan ri Jisus 
(Mat. 27.57--61, Mrk. 15.42-47, 
Jua. 19.38-42) 


5051 Mokoondo' sangulun ung- 
kuyon makainggalan ri Jusup, 

intot ra bandar Arimatia ra Judia. 
loti sangulun metopot am kalan- 
sanan ru ulun am maginaa io ra i 
Aki Kapuuno' matong am mama- 
rinta. Kabalu' pana io sangulun 
suang ru Majlis Ugama, kalo na- 
ngiou io ra binaal nilo. ra raitii' i. 
52 Bagu ongoi io uma' ri Pilatus am 
kitaako' no bangkai ri Jisus. BGi- 
nio ra patuuno' no bo bangkai ri 
Jisus intor ra salip am kulumputo' 
ra konooh makalas. Bagu ongoi no 
palangano" ra rondo' lobong on- 
do' kinali ra bulyr batu, ondo' 
kalo igondo' labangi'. “#Orou ra- 
gili orou Tampasan, am maar no- 
yo tumalimpuun orou Sabat. 

SRuandu' rali ondo' siminum- 
baya' ri Jisus intor ra Galilia, siminu- 
nu' ri Jusup. Inilayan nilo kalabangan 
i am atan kulaan pinalangan bang- 
kai ri Jisus ra ralalom i. # Kopongo 
ragili, uli' ilo am pomongo ra tata- 
pis maamis owou koson pauma- 
won ra bangkai ri Jisus. 

Suabon i orou Sabat ru ulun 
Jaudi, am sumugut ra Ukum ri 
Musa' timinangus ilo. 


1 Jisus naayag saguli' 
(Mat. 28.1-10, Mrk. 16.1-8, 
Jua. 20.1--10) 


2 Ginio ra nokorondom ra 

orou minggu' ongoi ruan- 
du' rali ra kalabangan 1 am pagibit 
ra tatapis maamis owou ondo' pi- 
nongo nilai. ? Pakasuku' ilo, kakito 
nilo ra naluir bo batu pinaangob ra 
subalan ru kalabangan i. 3Umpos 
ilo ra ralalom i, kaa' kalondo' natuum 
nilo ra bangkai ru Fuhan Jisus. 
“Am liliwa' ilo minigor ra giu' i 
? Kuukula' naskah kolondo' ra ayat 12 

am nangimuagmampaguang ragi- 
nio, bagu pul'isat ru ruo ngaulun 
ungkuyon namibayang ra mapulak 
manguliat mininggaar risilo. “Nga 
nangalaa' tojojo bagu kubu ruan- 
du' rali ra tana'. Kaa' indagu bo 
ruo ngaulun i risilo, kon nilo, “Kua 
guat uyumo' min ulun ondo' maa- 
yag ra intok ru ulun minatoi. í Ka- 
lio lo ragiti,” kon nilo, “Binayag Io 
saguli'! Kalo kia nakara' min atan 
ondo' rinagu Nali paat ra Io soroi 
ramuyun giu' ra Galilia. 7” Kon no, 
“Anak ru Ulun pataakon ra kuasa' 
ru ulun makatula, salipon am ma- 
lupus kataluan maayag Io saguli'.” ” 

8Kakara' bo ru ruandu' rali on- 
do' rinagu ri Jisus i. ?Ginio ra uli' 
ilo intor ra kalabangan i am pam- 
bala' ilo ra ngaangai' ondo' nasauk 
i ra mopor am rondo' ngaulun 
maamaya' ri Jisus am ngaangai' 
ulun ra bokon i. '@Ruandu' rati 
ondo' nantunung ra ngaangai' ti 
ra rasul rali, am i Maria Magdalina, 
1 Juana am i Maria ina' ri Jakub, 
am poyo ruandu' ra bokon ondo! 
minaya' risilo. "Kaa' pangkaraan 
ru rasul rali raragu ak ginio ru 
ruandu' rali am kalo nangintopot 
ilo. 2 Kaa' ingkakat i Pitrus am na- 
gindibok minongoi ra kalabangan 
i. Lilig io am konoon pinangulum- 
put i ayuk nakito no. Bagu uli' io 
ra balot am nampaguang io tojojo 
ra atan ondo' nasauk i.’ 


Pangkiralanan mongoi 
ra Imaus 
(Mrk. 16.12-13) 


13 Qrou ragili niak, mokoondo' 
ruo ngaulun maamaya' ri Jisus 


LUKAS 24 


nangkiralan mongoi ra pamagu- 
nan Imaus. Intok ti olo-olo’ mo- 
por am rondo' kilometer galur no 
intor ra Jirusalim. !#Liliwa' nang- 
kiralan, nansusunur ilo intor ra 
ngaangai' ondo' nasauk ri Jisus ra 
raitii' ni. 1 Taatanga' ilo mansu- 
nur, bagu mininggaar i Jisus gala- 
ma' am sumbaya' risilo minugar. 
16 Nakito nilo i Jisus, kaa' nakulau 
bagu panantagan nilai saboi kalo 
nakaulig ilo Riso. 1? Indagu i Jisus 
risilo, “Atan sunuron min?” 

Uog am pongkoror ilo ra bulos 
patilaut. 13 Sangulun i makaingga- 
lan ri Kliopas nangkuot ri Jisus, 
“Okou rorondo' ak kia minongoi 
ra Jirusalim am kalo naala' ondo' 
nasauk ra giu' i ra babagu ti!” 

19 Pangkuot i Jisus, “Atan guat 
nasauk i?” 

Taam ilo, “Ondo' nasauk ri 
Jisus ulun Najarit i. lo tupo sangu- 
lun nabi'. Ngaangai' ragu am baa- 
lon Nali kinuasa' ri Aki Kapuuno' 
am ngaangai' mamagun nangiou 
Riso. ?@Kaa' tingganai imam 
Jaudi am tingganai ru bulu takau 
rali nampataak Riso ra pantula' 
No rano saboi inukuman lo ra 
potoyon am sinalip nilo io! 
21Nalansan akai ragili ra lo no 
mampalabus ritakau, bulu ru 
Israil! Kaa' atan poyo, nataluan 
noyo ra ginii nasauk. ? Mokoon- 
do' niak kuukula' ngaulun rangan 
mai ra ruandu' nampaimuag ra- 
mon. Nokorondom ilo minongoi 
ra lobong Nali, ?3 kaa' kalio na- 
tuum nilo bangkai Nali. Bagu 
paruli' ilo am pambala' ra naka- 
kito ilo ra masundu ru Tuhan 
ondo' nambala' ra naayag Io. 

“AMokoondo' kuukula' ngaulun 
rangan mai poyo ra bokon mino- 
ngoi ra kalabangan i am ilai' nilo 
motopot ragu ru ruandu' rali, 
kaa' kalio nakito nilo lo ra giu' 1.” 

25 Kaa' i Jisus minindagu risilo, 
“Sasambungon kau tojojo! Mum- 
para' bo buoi min mangintopot ra 
ngaangai' rinagu ru nabi' rali! 
26 Sala' ka kia Mamamayag ondo' 
sinusub ri Aki Kapuuno' i maaru' 
maimbolo' galing ra lo kalo poyo 
katulayon?” ?7Bagu pambala' i 
Jisus risilo ra atan ondo' binatikan 
intor Riso ralalom ru ngaangai' ru 
Alkitab, tumalimpuun intor ra ta- 
yar ru kitab ri Musa' am niak 
ngaangai' nabi' rali. 

4 Maar ilo no sumuku' ra pa- 
magunan angayan nilai, bagu 
ugar ak i Jisus koson manunggul 
lo ra pangkiralanan Nali. ? Kaa' 
ingai' nilo lo, kon nilo, “Pombo- 
long ak ragiti nga mamai' noyo 
nai am lumondom galing noyo.” 
Ginio nga ra apit i Jisus am um- 
pos ra intok nilai. #Panturung 
lo gulung risilo, alapo' No ruti' i 
am paringkuanang lo ri Aki 
Kapuuno'. Am pipilango' No, ba- 
gu tatayaro' No risilo. 3! Bagu pa- 
kaulig ilo Riso, kaa' liot kon no ak 
ra pagilangan nilai. 2 Pagigindagu 
ilo, “Ka kia mabunduk guang to ra 
lo minindagu rito ra pangkirala- 
nan tanii, am nambala' rito ra 
binatikan ra Alkitab?” 

33 Bagu saguli' ilo ra Jirusalim. 
Giu' i natuum nilo mopor am 
rondo’. 'ngaulun 'maamaya' ri 
Jisus ondo' -natitimung :mabaya' 
ra rangan nilai. #Indagu ilo ra 
ka ruo ngaulun i, “Totopot naa- 

yag noyo saguli' Tuhan i! I Simon 
nakakito Riso!” 

35 Tunungo' bo ru ruo ngaulun 
i atan ondo' nasauk ralalom pang- 
kiralanan nilai am atan kulaan ilo 
nakaulig ra Tuhan ra lo namilang 
ra ruti' i. 


Minintalang i Jisus ra 
maamaya' No rano 
(Mat. 28.16-20; Mrk. 16.14-18; 
Jua. 20.19-23; Rin. 1.6-8) 


36] iliwa' ruo ngaulun i lakat ak 
poyo mantunung, pulusat ri Jisus 
minigor ra taatanga' nilai am in- 
dagu, “Kaansayan ramuyun!”/ 

37 Naliangan am nalaa' ilo kaga', 
nga guang nilai nangambiluo io. 
38 Kaa’ pangkuot lo risilo, “Kua guat 
kalaa' am kaimamang kau? # Ilai' 
min palar ru kalindu' am kalayam 
Kutu, am ilai' min Aku galama' 
gitio! Kombongo' min Aku am 
ilai', nga ambiluo kolondo' kua! 
am bungul, kaa' Aku mokoondo'".” 

#@Kopongo i Jisus minindagu 
ragitio bagu patalango' No palar 
ru kalindu' am kalayam Nano ri- 
silo.? 4 Kalo poyo nangintopot ilo 
nga naansukan ilo toojo am na- 
ngimuag! Bagu pangkuot i Jisus 
risilo, kon No, “Mokoondo' kau 
kia ra akanon ragiti?” #2 Anii' nilo 
lo ra saputu! papait tinunuan. 
43 Alapo' ri Jisus papait i am aka- 
no' No ra pinaguluan nilai. 

#Kopongo ragili indagu lo risi- 
lo, “Gitio noyo rinagu Kuli ramu- 
yun paat ra Aku lakat ak poyo 
soroi ramuyun i; ra moonong baal 
ondo' binatikan intor Raki' rala- 

lom Ukum ri Musa", kitab ru Na- 
bi' rali am kitab Mazmur, gitio 
musiti' ukopon.” 

45 Kopongo ragili, nampainutun 
lo risilo atan kon ru Alkitab, 
kon No, “Nabatikan noyo ra 
Alkitab ra Mamamayag ondo' si- 
nusub ri Aki Kapuuno' i musiti' 
maimbolo' galing am bagu maa- 
yag saguli' malupus kataluan. 
“7 Am poyo, Tanou Moonsoi ti 
musiti' potonowon ra ngaangai' 
bulu ru tana' ti, tumalimpuun 
intor ra Jirusalim. Maa' raginio 
mansail ra inggalan Ku tumalikur 
ilo intor ra tula nilono bagu am- 
punon ilo ri Aki Kapuuno'. # Am 
akau no sasi' ondo' mampaintu- 
tun risilo ra ngaangai' ti. ® Aku 
galama' mangator ramuyun on- 
do' binantu' ri Ama' i. Kaa' mu- 
siti' kau maginaa galing ra bandar 
ragitio saboi mokoowot kau ra 
kuasa' ti intor ri Aki Kapuuno', 
bagu mongoi kau pampatanou.” 


I Jisus kinayang ra suruga' 
(Mrk. 16.19-20: Rin. 19-11) 


W#Wkopongo ragili ibito' ilo ri 
Jisus mongoi ra lisar ru bandar 
mamaar sumaboi ra pamagunan 
Bitania. Pakasuku' ra giu' i, kaka- 
to' No kalindu' Nali am pamara- 
kat risilo. “1 Liliwa' namarakat lo 
risilo, kakayang lo ra suruga" 
mangiruan risilo. 3? Siminamba ilo 
Riso am bagu siminaguli' ra Jiru- 
salim nabaya' ra kaansukan nilo 
toojo. 4 Ginio ra masalok ilo mo- 
ngoi ra Baloi Tuhan koson mo- 
ngompor ri Aki Kapuuno'. 


P Kuukula' naskah ra bokon kolondo' ra ragu: am indagu, “Kaansayan ramuyun!” 4 Kuukula' naskah ra bokon 


kolondo" ra ayat 40 


F Kuukula" naskah ra bokon kolondo' ra ragu: kakayang Io ra suruga' 


Tanou Moonsoi 
pinasaboi ri 

Pasiguluon 


Tanou Moonsoi pinasaboi ri Juanis ti, mantunung ra i Jisus noyo Ragu ri 
Aki Kapuuno' ondo' mantilayun, ondo' “nasauk ra ulun am minayan rita- 
kau”. Koson rinagu ralalom kitab ti, Tanou Moonsoi ti binatikan koson mam- 
babasa' rano makapangintopot ra i Jisus noyo Mamamayag ondo' sinusub i 
— Anak ri Aki Kapuuno' — maa' raginio mansail ra intopot Riso makakaaya- 
gan ilo (20.31). 

Mopongo pasiguluon ondo' mambala' ra i Jisus noyo Ragu ri Aki 
Kapuuno' ondo' mantilayun, tayar kasaa' ru Kitab ti mantunung ra nansalinut 
kaimuagan ondo' mampakito ra i Jisus noyo Mamamayag ondo' sinusub i, 
ioginio Anak ri Aki Kapuuno'. Moonong kaimuagan binaya' ru ragu ri Jisus ra 
ulun ondo' mambala' ra kuayan ru kaimuagan rano. Ralalom tayar ragitio 
pinabala' ra mokoondo' ulun ondo' nangintopot ri Jisus am nasauk ra maa- 
maya' Nali, kaa' mokoondo' poyo manggal am marara' mangintopot Riso. 
Tayar 13---17 binatikan ra maawar atikulaan kinamaar ri Jisus ra maamaya' 
No rano paat ra rondom pamparakapan Riso, am atikulaan lo timinampos am 
niak nangikang ra guang nilo rondom raginio. Tayar ra pupus rano mambala' 
atikulaan i Jisus rinakop am binisara', atikulaan io sinalip am liminuat saguli', 
am atikulaan lo timinalang ra maamaya' No rano. 

Tunung intor ra ruandu' narampatan liminapau (8.1-11) pinasubol ra 
tatandu' kurungan maayo [ ], nga masuang naskah am ragu inaligan ra 
galing i kalo mampasubol ra tunung ti, liliwa' bokon no mampasubol ra 


kuukuta' intok. 
Ralalom Kitab Juanis ti guangon toojo taak ru kaayagan motopot am 


mantilayun, ondo' taakin ri Aki Kapuuno' mansail ri Kristus. Taak no tumalim- 
puun noyo raino am malimanan ru ulun rano ondo' mangapu ri Jisus koson 
ra ralan mulig ri Aki Kapuuno', am koson ra mananaak ra kaayagan. Tandu' 
matimpok ru Kitab Juanis ioginio pompogondoon ondo' inalap intor ra baal 
songongorou koson mampakito ra katapatan ri Aki Kapuuno', koson ra timug, 
ruti', sinda, magagalung am domba, puun ru anggur am kawa' nano. 

Suang 


Panalimpuunan 


| Juanis Mampariu' am maamaya' ri Jisus ra kasaa' rano 


Kandoi ri Jisus ra taatanga' ru ulun masuang 
Orou pupus ra Jirusalim am liliut no 
Linuatan am tinalangan ru Tuhan 


Pamupusan: Rondo' tinalangan poyo ra Galilia 


Ragu ondo' mampakaayag 


1 Paat ra talimpuun i, ra kalo 
poyo nabingkal tana' ti, mo- 
koondo' noyo Ragu. Ragu no soroi 
ri Aki Kapuuno' am [o ti niayuk 
nogondo' ri Aki Kapuuno'. ?Intor 
noyo ra talimpuun i soroi lo ri Aki 
Kapuuno'. 3Mansail Riso ngaa- 
ngai' mangun ri Aki Kapuuno', 
am kolondo' rondo' pana nasauk 
ru kalio lo. #Ragu ti noyo puun ru 
ngaangai' kaayagan,” am kaaya- 
gan ti mampakasinda ra ulun. 
5S Sinda no mampakatawang ra ka- 
landaman, am kalandaman no ka- 
lo makapampalasa' ra sinda no. 

5 Am mokoondo' sangulun si- 
nusub ri Aki Kapuuno', inggalan 
nano i Juanis. 7lo ti minatong 
mampabala' ra sinda no ra ulun, 
koson ngaangai' ulun manginto- 
pot ra pambalaan nano. 8 [o ti sala' 
ka sinda no, kaa' mampabala' io 
ayuk ra sinda no.? Am sinda tojojo 
no, ondo' mampakasinda ra ngaa- 
ngai’ ulun, matong ra tana’ ti. 

10Ragu no soroi noyo ra tana' 
ti, am kabalu' pana tana' ti ina- 
A 

1.1--18 
1.193-51 
2.1— 12.50 


13. 1— 19.42 
20.1-31 
21.1-25 


ngun mansail Riso, kalo nauligan 
lo ru ulun ru tana' ti. 1! Minatong 
lo ra intok Nano galama', kaa' 
bulu Nano galama' kalo nangapu 
Riso. 1 Kaa' osoi ak mangapu Ri- 
so, ioginio mangintopot Riso, pa- 
saukon No ilo ra anak ri Aki 
Kapuuno'. 13 Sala' ka pasaukon ilo 
ra anak ri Aki Kapuuno' nga ina- 
nak ilo noyo ru ulun, kaa' i Aki 
Kapuuno' galama' mampasauk 
risilo ra anak No rano. 

14Ragu no nasauk ra ulun am 
minayan lo ritakau. Nakito takau 
noyo ra lo matulai tojojo, nga 
lo no rorondo' Anak Langkuir 
ri Ama'. Mansail Riso i Aki 
Kapuuno' galama' am togom Nano 
pinakito ritakau.? 

15Kosongowo' ri Juanis nam- 
paintutun Riso, kon no, “To no kon 
kuli ra, Tumauli lo raki' kaa' maa- 
tang lo toojo intor raki', nga soroi lo 
noyo ra aku kalo poyo inanak.” ” 

16 Nga ra togom No ra maayo no, 
kalo lumonggo' lo mamarakat rita- 
kau. 1 Mansall ra nabi" Musa’, pina- 
taak ri Aki Kapuuno' ritakau Ukum 
ri Musa', kaa! mansall ri Jisus 


Ragu ti noyo puun ru ngaanga1' kaayagan, kaapoam: Ngaangai" ondo' snauk maayag nga sumumpung ra Ragu 


P Mansal Riso1 Akı Kapuuno" galama" am togom Nano pinakito ntakau, Harfiah: nototop ra togom tinaakan 


am katapatan. 

Ulun Liwi am imam Jaudi (1.19) 


Kristus, pinakito ri Aki Kapuuno' 
ritakau togom am pampagagayaan 
Nano. 18 Kolondo' sangulun pana na- 
kakito ri Aki Kapuuno'. Kaa' Anak 
Langkuir ri Ama' ayuk, ondo' mo- 
gondo" Riso am rondo' guang Riso, 
lo nampaintalang ri Aki Kapuuno'. 


Kaintutunan ri 
Juanis Mampariu' 
(Mat. 3.1-12, Mrk. 1.1-8, 
Luk. 3.1-18) 


19 Tingganai ru ulun Jaudi rano 
giu' ra Jirusalim nanusub ra imam 
Jaudi am ulun papag ru Liwi rali, 
mongoi pangkuot ri Juanis, “Osoi 
kou?” 

#Kaa' inali' ri Juanis, kon no, 
“Sala' ka aku Mamamayag ondo' 
sinusub ri Aki Kapuuno' i.” 

21 Ginio ra pangkuot ilo, “Koson 
poyo ragino, osoi kou guat? Nabi' 
Ija kia?” 


Taam i Juanis, “Sala'.” 

Pangkuot ilo poyo, “Nabi' bi- 
nantu' if kia?” 

Taam io, “Sala'.” 

2 Indagu ilo, “Balai' akai, osoi 
kou! Nga musiti' mai balain on- 
do' nanusub ramon rali. Osoi kou 
kia rokoon mu?” 

2 Taam i Juanis, “Aku noyo on- 
do' kon ru nabi' Jisaya, 

“Makaulun mampipiau giu' 
ra intok masiluk: 
Baniso' noyo ralan ru Tuhan 

4 Mokoondo' intor risilo ti si- 
nusub ru ulun tayar Parisi. #Gi- 
nio ra pangkuot ilo ri Juanis, 
“Amun sala' ka okou Mamamayag 
ondo’ sinusub ri Aki Kapuuno', 
kaapoam i Ilia, kaapoam Nabi' 
binantu' i, kua pampariu' kou ra 
ulun?” 

26 Taam i Juanis, “Aku mampa- 
riu' ra timug ayuk, kaa' giti ra 


p» 


€ Mamamayag ondo' smusub n Akı Kapuuno', Harfiah: Mesias. 4 Nabi" binantu" 1: To ondo" lansanin rumatong 


mampabala' ra ratangan ru Mamamayag 

taatanga' min mokoondo' poyo 
sangulun ondo' kalo mauligan 
min.  Makatauli lo raki', kaa' 
mamugal ra kaputan ru kasut 
Nano pana kalo maaya' aku.” 

4 Ngaangai' no nasauk giu' ra 
pamagunan Bitania, tampilon ra 
sirangon ru Sungoi Jordan, intok 
nampariwan ri Juanis ra ulun. 


Anak Domba ri 
Aki Kapuuno' 


29 lo suabon ragili, nakito ri Jua- 
nis 1 Jisus minatong riso, am inda- 
gu io, “Ilai' min, gitio noyo Anak 
Domba ri Aki Kapuuno' ondo' 
mamuso ra tula ru ulun ru tana' 
ti! #]o no kon kuli ra, Tumauli 
lo raki', kaa' maatang Io toojo 
intor raki', nga soroi Io no ra aku 
kalo poyo inanak.” 3 Ragili, kalo 
nakatutun aku osoi lo ti, kaa' 
koson mampaintutun Riso ramu- 
yun, ulun Israil, minatong aku 
mampariu' ramuyun ra timug.” 

32 Nampaintutun poyo i Juanis, 
kon no, “Nakito ku Ambiluo ri Aki 
Kapuuno” timinuun Riso koson 
ra susuit asang intor ra limbowon, 
am siminoroi Riso. 3 Ragili, kalo 
nakatutun aku osoi Io ti. Kaa' i 
Aki Kapuuno' ondo' nanusub ra- 
ka" mampariu' ra timug no minin- 
dagu raki', kon no, “Makito mu 
Ambiluo ri Aki Kapuuno' tumuun 
ra sangulun am sumoroi riso. Ulun 
raginio noyo ondo' mampariu' ramu- 
yun ra Ambiluo ri Aki Kapuuno'.” 
4 Am aku galama' nakakito ra na- 
sauk ti, ginio ra mampaintutun 
aku toojo ramuyun: Gitio noyo 
Anak ri Aki Kapuuno'.” 
€ Ambiluo n Aki Kapuuno', Harfiah. Ambiluo Matulai. 

Maamaya' kasaa' ri 
Jisus rano 


35 lo suabon, minigor i Juanis na- 
baya' ra ruo ngaulun maamaya' 
nali ra giu' i poyo. % Kakito no ra i 
Jisus nansail, indagu io, “Tlai', ginio 
noyo Anak Domba ri Aki Kapuuno'!” 

3/Korongog ru ruo ngaulun 
maamaya' ri Juanis ragu nali, ba- 
gu ugar ilo ruo baya' ri Jisus. 
38 Pangkaili i Jisus am kakito No 
ra siminunu' ilo Riso bagu kuati' 
No ilo, “Atan uyumon min?” 

Taam ilo, “Rabbi, ati inayanan 
Mu?” (Rabbi, arati no “mangi- 
ngila'.’) 

99 Indagu i Jisus, “Ibok, ongoyo' 
min ilai'.” (Paat ragili olo-olo' jam 
kaapat ra io mamai'.) Bagu baya' 
ilo Riso am kakito nilo intok Nali, 
soroi ilo ra giu' i orou raginio. 

40 Sangulun intor ra ruo ngau- 
lun ti, ondo' nokorongog ra rina- 
gu ri Juanis am baya' ri Jisus, 10 ti 
am i Andrias, pagaka' ri Simon 
Pitrus. 41 Ginio ra ongoi i Andrias 
tuum ri Simon ra mataki' am in- 
dagu 10 riso, “Natuum mai noyo 
Mesias.” (Arati' no “Mamamayag 
ondo' sinusub ri Aki Kapuuno'.”) 
42 ]bito' no bo i Simon ri Jisus. 

Tantangi' ri Jisus i Simon, am 
indagu, “Inggalan mu i Simon 
anak ri Juanis, kaa' piawon kou 
poyo ri Kaipas.” (Kaipas nogondo' 
ra Pitrus, arati' nano ‘bulur batu.) 


Piniau ri Jisus i Pilipus am 
1 Natanil 


4810 suabon, nangaru' i Jisus 
mongol ra libung ru Galilia. Na- 


JUANIS 1, 2 


tuum No i Pilipus am indagu Io 
riso, “Baya' no Raki!” (#Intor 1 
Pilipus ra pekan Bitsaida, io no 
pamagunan ri Andrias am i Pi- 
trus.) # Katuum ri Pilipus i Nata- 
nil am indagu io riso, “Natuum 
mai noyo lo ondo' binatikan ri 
Musa' ra Ukum am kon ru Nabi' 
rali. lo no i Jisus anak ri Jusup 
intor ra Najarit.” 

46 Kaa' taam ri Natanil, “Kolon- 
do' lair moonsoi matong intor ra 
Najarit.” 

Indagu bo i Pilipus, “Ibok, ongo- 
yo" ilai'.” 

47 Kakito ri Jisus 1 Natanil ma- 
tong Riso, indagu Io, “Gitio noyo 
sangulun bulu ru Israil ra moto- 
pot: ulun ti mabanis guang.” 

48 Pangkuot i Natanil Riso, “Ati 
kulaan Okou nakaulig raki'?” 

Taam i Jisus, “Kalo poyo piniau 
kou ri Pilipus, nakakito Aku no ri- 
run siminindung ra puun ru ara no.” 

#Indagu i Natanil, “Mangi- 
ngila', Okou no Anak ri Aki 
Kapuuno' am raja' ru ulun Israil!” 

90 Indagu i Jisus, “Nangintopot 
kono kia nga minindagu Aku ra 
nakakito Aku rirun siminindung 
ra puun fu ara 1? Mulu' poyo ra 
makakito kou ra baal maayo poyo 
intor ragitio.” 5!Indagu poyo i 
Jisus risilo, “Balain takamin tojo- 
jo: makito min suruga' pabulowo 
am masundu ri Aki Kapuuno' ra- 
no magaloi am tumuun mongol ra 
Anak ru Ulun.” 


Bunsag paguguatan giu' 
ra Kana 


Naruaan ragili, mokoondo' 
rondo' bunsag paguguatan 

glu' ra pamagunan Kana, libung 
ru Galilia. Ina' ri Jisus pana soroi 
ra giu' i. ?I Jisus am maamaya' 
No rano piniau niayuk minongoi 
ra bunsag i. 3 Kakai' ruu' ru ang- 
gur 1, indagu ina' ri Jisus Riso, 
“Nakayaan ilo no ra ruu' ru ang- 
gur.” 

4Taam i Jisus, “Ina', kua panti- 
pagon kou Raki' raginio? Kalo po- 
yo nasuku' orou Kuno.” 

SIndagu ina' Nano ra kambo 
rali, kon no, “Gagayaa' min 
atan ak panusuban Nano ramu- 
yun.” 

“Mokoondo' ra giu' i onom 
ngampuun sampa' pambulian ra 
timug pambaguan sumugut ra 
kaulayan ru ugama Jaudi. Moo- 
nong sampuun masuangan balu' 
ngoopor kaapoam maatus ruo 
ngoopor liter. / Indagu i Jisus ra 
kambo rali, “Suangi' min sampa' 
rati ra timug.” Bagu suangi' nilo 
bo koonom-onom sampa' i ra ti- 
mug saboi nototop. #Indagu bo i 
Jisus, “Raino suuko' sanganu ti- 
mug no am pakinami' ra ulun 
ondo' mangatang ra bunsag ragi- 
tio.” Am ibito' nilo bo timug i 
riso. ? Nangkinam io ra timug, on- 
do' nasauk bo ra ruu' ru anggur, 
kaa' kalo napandayan no ati intor 
i, (kambo rali ak nakapandai), ba- 
gu piawo' no ungkuyon inuatan 
1, kon no, “Kaindalaman ru 
ulun, mampasulung galing ra ruu' 
ru anggur moonsoi, am amun ma- 
suang noyo ininum..ru tambului, 
pasulungon no bo ruu' ru anggur 
ondo' kalo kula' moonsoi: Kaa' 
okou nambuli ra inumoh ondo' 
moonsoi toojo saboi raino!” 


198 


1 Ondo' binaal ri Jisus ra Kana, 
libung ru Galilia, kaimuagan ka- 
saa' Nali. Ginio ra nampakito lo 
ra lo ti matulai am nangintopot 
maamaya' No rano Riso. 

12 Kopongo ragili i Jisus, ina 
Nano, pabukat No am maamaya' 
No rano minongoi ra pekan Kapir- 
naum am minayan ra glu' i ra 
kuukula' ngoorou ayuk. 


Siminubol i Jisus ra 
Baloi Tuhan 
(Mat. 21.12-13; Mrk. 11.15-17; 
Luk. 19.4546) 


13 Maar noyo masuku' Pangian- 
takan ra Paska, ginio ra i Jisus mi- 
nongoi ra Jirusalim. '#Giu' ra liliut 
ru Baloi Tuhan i, kakito No man- 
tatalan ra sapi', domba am susuit 
asang am niak mangangalig ra ruit 
rano nantuturung ra giu' i. BGi- 
nio ra pamitol Io ra rondo' lalapos 
am paugaro' No ilo ngaangai' ma- 
baya' ra domba am sapi' nilai intor 
ra Baloi Tuhan i. Tuntuaro' No mi- 
ja' ru mangangalig ra ruit rano am 
pinatabulias No ruit nilai. “#Indagu 
lo ra mantatalan ra susuit asang 
rano, “Paingkualo' noyo ngaangai' 
kuliamos min ti. Pai' min sauko' 
Baloi ru Ama' Ku ra pasar!” 17 Ba- 
gu kakara' ru maamaya' No rano 
ondo' binatikan ra Kitab: “Aki 
Kapuuno', togom Ku ra Baloi Mu 
mangkinibit ra patayan Ku.” 

18 Tingganai ru ulun Jaudi rano 
minanggal Riso, kon nilai, “Atan 
kia kaimuagan saukon Mu koson 
mampainono' ra makakuasa' Kou 
mambaal ragitio?” 


JUANIS 2, 3 


19 Taam i Jisus, “Amun lunsa- 
yon min Baloi Tuhan ti, motoojo 
Ku buoi kataluan.” 

#Wlndagu ilo, “Apat ngoopor 
am onom ngambilor buoi Baloi 
Tuhan ti naangun, am matapuli' 
Mu kia buoi kataluan?” 24 Kaa' 
Baloi Tuhan kon ri Jisus nii, soto- 
pot no inan Nano galama'. 2 Ba- 
gu paat i Jisus binayag saguli' 
intor ra kapatayan, kakara' ru 
maamaya' No rali ra minindagu 
lo no koson ragitio. Am nanginto- 
pot ilo bo ra binatikan ra Alkitab 
am niak ondo' rinagu ri Jisus i. 


Makaintutun i Jisus ra guang 
ru ngaangai' ulun 


23 Paat i Jisus soroi ra Jirusalim 
ra Pangiantakan ra Paska, ma- 
suang ulun nangintopot Riso, nga 
nakakito ilo ra kaimuagan ondo' 
binaal Nano. #Kaa' i Jisus gala- 
ma' kalo nalansan risilo, nga 
makaintutun lo ra guang ru ngaa- 
ngai' ulun. # Kalo pana paintutu- 
non Io ra osoi ak pana, nga lo 
galama' nakatutun noyo ra ngaa- 
ngai' guangon ru ulun. 


I Jisus am i Nikodimus 


3 Mokoondo' sangulun tingga- 
nai ru ugama Jaudi intor ra 
tayar Parisi, makainggalan ri Niko- 
dimus. ?Sarandaman ragili ongoi 
io tuum ri Jisus am indagu, “Ma- 
ngingila', makapandai akai ra 
Okou no sinusub ri Aki Kapuuno' 
mongoi pangila'. Nga kolondo' 
sangulun pana makapambaal ra 
kaimuagan koson ra baalon Mu- 


j kamuagan- naskah Junaru ‘tatandu” Ralalom Tanou Moonsoi ondo’ pinasaboi n Juanus, ragu “tatandu” 
masalok makaarati" ra kaimuagan ondo" mampainono' ra 1 Jisus noyo Anak n Aki Kapuuno'. 


JUANIS 3 


no, amun ru kalo indanganon io ri 
Aki Kapuuno'.” 

3Taam i Jisus, “Balain tokou 
tojojo: kolondo' sangulun pana 
masauk ra ulun ri Aki Kapuuno'8 
amun kalo anakon io saguli'.”? 

4Pangkuot i Nikodimus, “Ati 
kulaan ulun nasukor maanak sa- 
guli'? Kalo lair makasubol saguli' 
ra binunakan ru ina' nano am 
maanak ra kainduo!” 

5Taam i Jisus, “Balain tokou 
toojo: kolondo' sangulun pana 
masauk ra ulun ri Aki Kapuuno' 
amun kalo anakon ulun no man- 
sail ra timug am Ambiluo ri Aki 
Kapuuno'. #Lalagang anakon ru 
ulun, kaa' ulun anakon saguli' ru 
Ambiluo ri Aki Kapuuno'. 7Pai' 
pangimuag amun ru mindagu Aku 
ra musiti' kou anakon saguli'!' 
8 Angin sumoyob ra ati ak kasa- 
gaan nano: maining ak bolos no, 
kaa' kalo mapandayan mu intor 
kaapoam ulian nano. Naganda' 
niayuk baal ru ulun anakon saguli' 
ru Ambiluo ri Aki Kapuuno'.” 

3Pangkuot poyo i Nikodimus, 
“Ati kulaan gitio masauk?” 

10 Taam i Jisus, “Okou sangulun 
mangingila' kauligan ra Israil, kua 
pai' kou pakarati' ragitio? 11 Ba- 
lain tokou tojojo: Akai ti mam- 
paintutun ramuyun ra atan 
napandayan am nakito Mai, kaa' 
marara' kau mangapu. 2 Kalo ma- 
ngintopot kau ra pinabala' Ku on- 
do' masauk ra tana' ti, atan bo 
kulaan akau mangintopot amun 
balain takamin ondo' masauk giu' 
ra suruga'? 13 Kolondo' sangulun 


5 masauk ra ulun n Aki Kapuuno', Harfiah Pamanntaan n Aki Kapuuno". 

pana nakaaloi ra suruga', suai 
Anak ru Ulun ayuk, ondo' timi- 
nuun intor ra suruga'. 

14 Am koson kukuo tambaga' 
pinainsawat ra tataun ri nabi' 
Musa' giu' ra intok masiluk, 
nogondo' niayuk ra Anak ru Ulun 
musiti' painsawaton koson ra- 
ginio.  Maa' raginio moonong 
ulun ondo' mangintopot Riso 
mokoowot ra kaayagan motopot 
am mantilayun. 19 Nga maayo ka- 
ga' guang ri Aki Kapuuno' ra ulun 
ru tana' ti, saboi nanaak lo ra 
Anak Langkuir Nano, maa’ ragi- 
nio moonong ulun ondo' mangin- 
topot Riso kalo mapuso, kaa' 
mokoowot ra kaayagan mantila- 
yun. 17 Nga i Aki Kapuuno' nanu- 
sub ra Anak Nano mongoi ra 
tana' ti sala' ka mongoi pangakim 
ra ulun, kaa' mongoi pamayag 
risilo. 

18 Osoi ak mangintopot ra Anak 
no kalo ukumon. Kaa' osoi ak 
kalo mangintopot Riso, inukum 
noyo nga kalo nangintopot io ra 
Anak Langkuir ri Aki Kapuuno'. 
19 Am gitio noyo ukuman ti: sinda 
no nakaratong noyo ra tana' ti, 
kaa' ulun masaga' poyo ra kalan- 
daman intor ra sinda nga ondo' 
baalon nilai malaat. % Osoi ak 
mambaal ra kalaatan masisang ra 
sinda am marara' matong ra sin- 
da, maa' raginio ondo' baalon nilo 
ra malaat no kalo makasalula'. 
21Kaa' osoi ak gumagaya' ra 
kasagaan ri Aki Kapuuno'/ io ti 
matong ra sinda, maa' raginio 
makasalula' ra io totopot gu- 


h saguli"" kaapoam intor ra rasawat 


t saguli' kaapoam intor rarasawat. / kasagaan n Aki Kapuuno', harfiah katapatan. 

magaya' ra kasagaan ri Aki 
Kapuuno'.” 


I Jisus am i Juanis Mampariu' 


22 Kopongo ragili i Jisus am 
maamaya' No rali minongoi ra 
Judia. Minayan Io ra giu' i naba- 
baya' risilo ra kuukula' buoi lili- 
wa' nampariu' ra ulun. 2224 Paat 
ragili i Juanis kalo poyo inaput. 
Nampariu' io ra ulun giu' ra Ai- 
nun, kalo maalur intor ra pekan 
Salim, nga maayo timug ra giu' 
no. Ulun rali minongoi pakiriu' ri 
Juanis ra giu' i. 

235 Intor raginio, kuukula' ngau- 
lun maamaya' ri Juanis naga- 
gansang ra sangulun Jaudit ra 
kaulayan mambagu' sumugut ra 
ugama Jaudi. 26Bagu ongoi ilo ri 
Juanis am indagu, “Mangingila', 
lo ondo' nababaya' rirun am pi- 
naintutun mu ramon giu' ra san- 
daup ru Sungoi Jordan i, raino lo 
pana mampariu' am ngaangai' 
ulun mongoi bo Riso.” 

27 Kaa' taam i Juanis, “Kolondo' 
atan ak pana maapu ru sasangulun 
amun ru kalo i Aki Kapuuno' ma- 
ngani'. #Akau galama' sasi' ra 
mokoondo' ragu ku ramuyun ra, 
“Aku ti sala ka Mamamayag on- 
do" sinusub ri Aki Kapuuno' i, kaa' 
aku ti sinusub ayuk sumigulu Ri- 
so.” ? Koson niak ra paguguatan: 
ungkuyon uatin mokoowot ra an- 
du', kaa' mamparangan ra ungku- 
yon uatin ti ondo' mangkirongog 
riso pana maansukan. Ginio nai ra 
raino ti maansukan aku tojojo, 
4 nga lo ti musiti' masauk ra maa- 
tang toojo am aku kalo bo.” 


JUANIS 3, 4 


lo ondo' matong intor 
ra suruga' 


31 ]o ondo' matong intor ra su- 
ruga' maatang intor ra ngaangal'. 
Kaa' io ondo' intor ra tana' ti, 
ulun io tupo ru tana' ti, am ragu 
nano pana intor ak ra baal ru 
tana". Kaa' lo ondo' matong intor 
ra suruga' maatang intor ra ngaa- 
ngai'. 32 Mampaintutun lo ra 
norongog am nakito Nali, kaa' 
kolondo' sangulun pana mangin- 
topot ra kaintutunan Nali. 33 Kaa' 
osol ak mangintopot ra kaintu- 
tunan Nano, io no mangiou ra i 
Aki Kapuuno' no motopot. % Io 
ondo' sinusub ri Aki Kapuuno' 
mampasaboi ra ragu Nano, nga 
kalo palasin i Aki Kapuuno' ma- 
ngani' Riso ra Ambiluo Nano. 
35 Nga Ama' no motogom ra Anak 
Nano, am nangani' ra ngaangai' 
kuasa' Nano Riso. 34 Maa' raginio 
osoi ak mangintopot ra Anak no 
mokoowot ra kaayagan motopot 
am mantilayun. Kaa' osoi ak kalo 
gumagaya' Riso no, kalo mokoo- 
wot ra kaayagan no, kaa' manti- 
layun i Aki Kapuuno' masisang 
riso. 


I Jisus am ruandu' Samaria 


4 Nakaining noyo ulun tayar 
Parisi rali ra masuang poyo 
ulun minaya' am pakiriu' ri Jisus 
ka i Juanis. (? Sotopot no sala' ka 
i Jisus galama' ondo' nampariu' ra 
ulun, kaa' maamaya' No rali ak.) 
3 Kapandayi' ri Jisus ginio, iruani' 
No bo Judia am saguli' ra libung 
ru Galilia. #“Mangkiralan mongoi 


E sangulun Jaudy; Kuukula' naskah nakalaar. kuukula' ngaulun Jaudi 


JUANIS 4 


ra giu’, musiti' lo mansail ra li- 
bung ru Samaria. 

ŠPakasuku' lo ra pekan Sikar, 
giu' ra libung ru Samaria, mamaar 
ra sampila' tana' ondo' pinataa- 
kan ri Jakub ra anak nali i Jusup 
ra galing i. 93 Giu' i makatulubong 
ondo' binaal ri Jakub ra galing i. 
Paat tanga' ru orou, panturung i 
Jisus ra kiing ru tulubong i nga 
naagui lo ra pangkiralanan. Maa- 
maya' No rali minongoi pambali 
ra akanon giu' ra pekan. Bagu 
ratong sangulun ruandu' Samaria 
mongoi sagou am indagu i Jisus 
riso, “Anii' Aku ra inumon.” 

9Kaa' taamo' lo ru ruandu' no, 
“Okou ulun Jaudi am aku ulun 
Samaria, kua pakitaak Kou raki' 
ra inumon?” (Nga ulun Jaudi kalo 
lumatok ra ulun Samaria.) 

10 Taam i Jisus, “Amun ru naka- 
pandai kou ak ra taak ri Aki 
Kapuuno' am osoi makitaak rirun 
ra inumon, maaru' makitaak kou 
po Riso am mangani’ lo rirun ra 
timug ondo' mampakaayag.” 

11 Indagu ruandu' i Riso, “Tuan, 
tulubong ti malandom kaga' am 
kotondo' susuuk Mu. Ati kaala- 
pan Mu ra timug mampakaayag 
no? 12 Kinamatuaan maili, i Jakub, 
nangani' ramon ra tulubong ti am 
io, anak am niak bibiag no rali 
nanginum ra timug ragitio. Maa- 
tang Kou po kia intor ri Jakub?” 

13 Taam i Jisus, “Osoi ak mangi- 
num ra timug ragitio, paason po- 
yo, #kaa' osoi ak manginum ra 
timug ondo' taakin Ku, ulun no 

kalo igondo' bo paason. Nga ti- 
mug ondo' taakin Kuno koson ra 
taur bubuluak ondo' mangani' ra 
kaayagan motopot am mantila- 

n.” 

19Indagu ruandu' i, “Tuan, 
anii' aku'ra timug no am kalo bo 
paason aku, am kalo pana bo 
mansagou aku ragiti.” 

16Taam i Jisus, “Ongoyo' pia- 
wo' ralaki muno am saguli' ragiti.” 

17 “Kolondo' ralaki ku,” kon ru 
ruandu' i. 

Kon ri Jisus, “Motopot ragu 
munii ra kolondo' ralaki mu. 
18 Nga inlimo kono kauot am ung- 
kuyon pasimpung mu raino ti sa- 
la' ka ralaki mu. Motopot rinagu 
muni.” 

19 Indagu ruandu' i, “Tuan, ma- 
kapandai aku ra Okou ti sangulun 
nabi". @Kinamatuaan maili simi- 
namba ri Aki Kapuuno' ra bulur 
ti, kaa' akau ulun Jaudi mindagu 
ra giu' ra bandar Jirusalim ayuk 
intok sumamba ri Aki Kapuuno'.” 

21 Indagu i Jisus ra ruandu' no, 
“Pangintopot no Raki', nga ra 
sangarawan kalo bo sambaan i 
Ama' ra bulur ti kaapoam giu' ra 
Jirusalim. 2 Akau ulun Samaria 
sotopot no kalo makatutun Gsoi 
sambaan min, kaa' akai ulun Jau- 
di nakatutun osoi sambaan mai, 
nga pamayagan matong intor ra 
bulu Jaudi. 4 Raino ti nasuku' no- 
yo paat no, mansail ta: indangan 
ru Arabiluo ri Aki Kapuuno'” 
ulun sumamba ri Ama',-ioginio i 
Aki Kapuuno' ondo’ motopot,” 


l Nga ulun Jaudi kalo lumatok ra ulun Samana, kaapoam; ulun Jaudi marara' mamaka; ra sangkir am piring ru 
ulun Samana“ mansai ra mdangan ru Ambiluo n Aki Kapuuno', Harfiah ralalomambiuo ” 1Akı 


Kapuuno' ondo' motopot; Harfiah: am katapatan. 

nga ginio noyo kasagaan ri 
Ama". “Nga i Aki Kapuuno' no 
Ambiluo am mansail ra indangan 
ru Ambiluo ri Aki Kapuuno' ayuk 
ulun makasamba ri Aki Kapuuno' 
ondo' motopot.” 

25 Indagu ruandu' i ri Jisus, “Na- 
pandayan ku noyo matong Ma- 
mamayag ondo' sinusub ri Aki 
Kapuuno', ondo' niak sabiton ri 
Kristus. Paat ra lo matong, mam- 
bala' lo ritakau ra ngaangai' no.” 

26 Taam i Jisus, “Aku no kon mu- 
ni, ondo' makimansunur rirun ti.” 

27 Paat ragili maamaya' ri Jisus 
rali siminaguli'. Nangimuag ilo 
nakakito ri Jisus nakimansunur ra 
sangulun ruandu'. Kaa' kolondo' 
sangulun pana intor risilo nang- 
kuot ra ruandu' i ra, “Atan kia 
kasaga' mu?” kaapoam nangkuot 
ri Jisus ra, “Kua pakimansunur 
Kou riso?” 

#Kopongo ragili, tatango' ru 
ruandu' i rarapu' nali am saguli' ra 
pekan pambala' ra ulun ru giu' i, 
kon no, ?“Ibok, ongoi takau ilai' 
sangulun ungkuyon ondo' namba- 
la' raki' ra ngaangai' ondo' binaal 
kuli. lo no kinua' Mamamayag 
ondo" sinusub ri Aki Kapuuno' i?” 
3 Bagu ingkual ulun rali intor ra 
pekan minongoi tuum ri Jisus. 

MLiliwa' ragili kimaiti' lo ru 
maamaya' No rali, “Mangingila', 
pangkan!”. 

# Kaa' taam i Jisus, “Makaaka- 
non Aku ondo' kalo natutunan 
min.” 

3 Ginio bo maamaya' No rali 
pasakuot ra rondo' am bokon, 
“Mokoondo' kinua' nagibit Riso 
ra akanon?” 


JUANIS 4 


34 Indagu i Jisus, “Akanon Ku io 
no, gumagaya' ra kasagaan ru lo 
ondo' nanusub Raki' am momo- 
ngo ra kandoi ondo' pinataak No 
Raki'. 3 Kon ru ulun, “Apat poyo 
ngambulan am mangkumos no- 
yo.” Kaa' pulolowo' min noyo umo 
ra nangalia' rano, sama' noyo ku- 
moson. % Raino ulun mangkumos 
rano nokoowot ra ampos am am- 
pos raginio magibit ra kaayagan 
motopot am mantilayun. Ginio ra 
ulun ondo' manias am ondo' mang- 
kumos no mabaya' bo maansu- 
kan. 37 Motopot ragu ru ulun, 
“Sala' manias, kaa' sala' mangku- 
mos.” 3 Manusub Aku ramuyun 
mangkumos giu' ra umo ondo' 
kalo tiniasan min, ulun ra bokon 
nangandoi am akau mangumung 
ra ampos ru kandoi nilo.” 

39 Masuang ulun Samaria intor 
ra pekan raginio nangintopot ri 
Jisus, nga ra bala' ru ruandu' i, kon 
no, “Nambala' lo raki' ra ngaa- 
ngai' ondo' binaal kuli.” 4 Paka- 
tuum ak ulun Samaria rali ri Jisus, 
kimaiti' nilo lo mayan risilo. Am 
naruaan i Jisus ra giu' i. 

41 Siminuang poyo ulun nangin- 
topot ri Jisus nga pangilaan Nano. 
4 Am indagu ilo ra ruandu' i, 
“Raino mangintopot akai, kaa' sa- 
la' ka nga bala' muli ayuk, kaa' 
akai galama' noyo nangkirongog 
Riso. Am mangintopot akai ra lo 
no totopot Mamamayag ru ulun 
ru tana" ti.” 


Namabas i Jisus ra anak ru 
sangulun pegawai istana 


4 Kalupus naruaan giu' ra pa- 
magunan Sikar, ongoi bo i Jisus ra 


JUANIS 4, 5 


libung ru Galilia, #kabalu' pana 
nakaindagu lo, “Sangulun nabi' 
kalo urumaton ra intok nano ga- 
lama'.” #Kaa' pakasuku' lo ra 
Galilia, inuma' lo ru namagun ra 
giu' i, nga ilo pana minaya' ra 
Pangiantakan ra Paska ra Jirusa- 
lim am nakakito niak ra ngaangai' 
ondo' binaal ri Jisus i. 

46Bagu saguli' i Jisus ra pama- 
gunan Kana, libung ru Galilia, in- 
tok nampasaukan No ra ruu' ru 
anggur intor ra timug. Giu' ra 
pekan Kapirnaum, mokoondo' 
niayuk sangulun pegawai istana 
ondo' anak no marualan. # Pakai- 
ning io ra minongoi i Jisus ra li- 
bung ru Galilia intor ra Judia, 
ongoi io uma' ri Jisus am pangki- 
mait Riso mongoi ra Kapirnaum 
mamabas ra anak no ondo' ma- 
maar noyo matoi. 

48 Kaa' indagu i Jisus riso, “Kalo 
mangintopot kau amun ru kalo 
makakito kau ra tatandu' am kai- 
muagan.” #Taam ru pegawai i, 
“Tuan, ibok no ra kalo poyo ma- 
toi anak kuno.” 

90 Indagu i Jisus riso, “Uli" no, 
napali' noyo anak muno.” 

Nangintopot ulun i ra rinagu ri 
Jisus ni am uli' io bo. 3! Taatanga' 
io nangkiralan muli', inuma' io ru 
ulipon no rali ondo' nagibit riso ra 
tanou, “Napali' noyo anak mu- 
no!” 

52 Am pangkuot io, “Jam kaku- 
la' anak kuno napali'?” Taam ilo, 
“Jam kasaa' tanga' ru orou ra mai' 
i nairu' salom nali.” 3 Kakara' no 
jam ragili niak inindaguan ri Jisus 

riso ra, “Napali' noyo anak mu- 
no.” Am nangintopot ilo sambaloi 
ri Jisus. 

34 Ginio noyo kaimuagan karuo 
ondo' binaal ri Jisus giu' ra libung 
ru Galilia ra lo minuli' intor ra 
Judia. 


Namabasan giu' ra 
kulam ru Bitisda 


5 Kalupus ragili, minongoi i Jisus 
ra bandar Jirusalim koson ma- 
ya' ra rondo' pangiantakan ru uga- 
ma Jaudi. 2Giu' no, maar ra um- 
pasan ru bandar ondo' inggalanin 
ra, “Kulobon ru Domba”, mo- 
koondo' rondo' kulam, ondo' rala- 
lom ragu ru Ibrani sabiton ra 
“Bitisda”. Mamaar ra kulam ti mo- 
koondo' limo ngantulus langgar. 
3 Am masuang ulun marualan sa- 
langan-langan ak ra tulus i: ilo no 
ulun bolou, kimpo' am niak ondo' 
kalo makalulu'. [Maginaa ilo ra ti- 
mug ti luminggan. “Nga sanga- 
nuan, tumuun masundu ru Tuhan 
ra kulam no mampalinggan ra ti- 
mug. Makalinggan timug no, ulun 
marualan ondo' makapagulu tu- 
molop ra kulam mapali' intor ra 
atan ak pana maruol nali.|? 5 Giu' 
i mokoondo' sangulun ungkuyon 
ondo' talu ngoopor am balu' 
ngambilor noyo marualan. Kaki- 
to ri Jisus ra parilangan io ra giu' i, 
am napandayan No ra ulun no na- 
buoi noyo narualan, kuati' ri Jisus 
ulun i, “Masaga' kou kia mapali'?” 

7Taam ulun i, “Tuan, kolondo' 
sangulun pana mampatapung 
raki' ra kulam paat ra timug no 


0 maar ra umpasan ru bandar ondo' inggalanin ra, “Kulobon ru Domba”, kaapoam: maar ra “Kulobon ru Domba” 
mokoondo' rondo' intok F Kuukula' naskah nakalaw mamparuang ta ayat ragitio 





Ralan boborok ra bandar Jirusalim (5. 1) 


luminggan. Am paat aku mongoi 
sosop, makasigulu noyo ulun ra 
bokon.” 

8 Indagu i Jisus riso, “Sukal no, 
kayango' apin muno am ugar.” 
9 Paat ragili niayuk napali' bo ulun 
1. Kayango' no apin nali am magi- 
gugar io bo. 

Ginio nasauk ra orou Sabat. 
10 Ginio bo ra indagu tingganai ru 
ulun Jaudi rali ra ulun ondo' bagu 
ak kapali' i, “Orou raiti' orou Sa- 
bat takau; minanggal kou no ra 
Ukum ri Musa' ra nangkayang 
kou ra apin muno.” 

11 Kaa' taam io, “Ulun ondo' 
namabas raki' ra raitii' ni, lo noyo 
nanusub raki', kon No, “Kayango' 
apin muno am ugar.”” 

12 Pangkuot ilo riso, “Osoi na- 
nusub rirun nangkayang ra apin 
muno am mugar?” 


JUANIS 5 


13 Kaa' ulun bagu binabas i kalo 
nakapandai osoi io, nga minongoi 
i Jisus latok ra ulun masuang ru 
giu' 1. 

14 Kalo nabuoi ragili, tinuum io 
ri Jisus giu' ra Baloi Tuhan am 
ragui' no ulun i, “Napali' kono 
raino. Pai' noyo bo inganganai' 
tula mutu, koson kalo matiu' kou 
ra baal makalalaa' poyo.” 

15Ugar ulun i am pambala' ra 
tingganai ru ulun Jaudi rali, “I 
Jisus ti noyo ondo' namabas ra- 
ki".” 16 Ginio bo ra timinalimpuun 
ilo mantipagon ri Jisus, nga nama- 
bas lo ra ulun paat ra orou Sabat. 
17 Kaa' taam i Jisus risilo, “Ama' 
Kuno magail mangandoi, am Aku 
pana mangandoi.” 

1Ragu raginio nangkinibit ra 
tingganai ru ulun Jaudi rali gu- 
mogot poyo mamatoi Riso. Nga 
sala' ka minanggal Io ak ra Ukum 
ri Musa' ra orou Sabat, kaa' 
minindagu lo poyo ra i Aki 
Kapuuno' noyo Ama' Nano: ara- 
ti' no lo galama' mogondo' ri Aki 
Kapuuno'. 


Kuasa' ru Anak 


19 Taam i Jisus risilo, “Balain ta- 
kamin tojojo: kalo makapambaal 
Anak ra atan ak pana intor ra 
kuasa' Nano galama'. Atan ondo' 
makito No baalon ru Ama', ginio 
ak baalon Nano. Nga ondo' baa- 
lon ru Ama', nogondo' niak ra 
baalon ru Anak. @ Nga motogom 
1 Ama' ra Anak am manulu' Riso 
ra atan ak baalon Nano galama'. 
Am manulu' lo poyo ra Anak ra 
baal ondo' maatang poyo saboi 
mangimuag kau ngai'. ?! Koson i 

Ama' mampakaluat ra ulun mina- 
toi am manaak risilo ra kaayagan, 
nogondo' niak ra Anak manaak ra 
kaayagan ra osoi ak kasagaan 
Nano. 21 Ama' kalo mangakim ra 
osoi ak pana, kaa' ngaangai' kua- 
sa':mangakim no pinataak No no- 
yo ra Anak. @Ginio sinauk No 
koson ngaangai' ulun manguru- 
mat ra Anak nogondo' ra ilo ma- 
ngurumat ra Ama'. Osoi ak kalo 
mangurumat ra Anak, kalo niak 
mangurumat ra Ama' ondo' na- 
nusub Riso. 

24 Balain takamin tojojo: Osoi 
ak mangkirongog ra ragu Kutu am 
mangintopot Riso ondo' nanusub 
Raki', mokoowot ulun no ra kaa- 
yagan motopot am mantilayun. 
Am kalo ukumon io, kaa' nakala- 
bus io noyo intor ra kapatayan am 
nakatalimpuun noyo maayag. 
25 Balain takamin tojojo: Paat no 
masuku', am sotopot no nasuku' 
noyo, ra ulun minatoi pana maka- 
pangkirongog ra bolos ru Anak ri 
Aki Kapuuno', am osoi ak mang- 
kirongog am gumagaya', maayag 
io. 26 Koson i Ama' noyo intaran 
ru kaayagan, nogondo' niak ra 
Anak inanian No ra kuasa' koson 
lo ti pana intaran ru kaayagan. 
27 Nangani' Io ra Anak ra kuasa' 
mangakim, nga lo no Anak ru Ulun. 
2 Pai' kau pangimuag mangkiro- 
ngog raginio, nga masuku' paat ra 
ngaangai' ulun minatoi mokoro- 
ngog ra bolos Nano. 2? Mingkual 
ilo: bo intor ra lobong nilai no. 
Oso; ak nambaal ra meonsoi, lu- 
muat io am maayag, kaa' osoi ak 
nambaal ra malaat, lumuat io am 
ukumon.” 

Kaintutunan intor ri Jisus 


“Kalo makapambaal Aku ra 
atan ak pana maya' ra kuasa' Ku 
galama'. Kaa' mangakim Aku ra 
ulun sumugut ra nambalaan ri 
Ama' Raki'. Matimpok toojo pa- 
ngakiman Kutu, nga kalo magu- 
yum Aku ra kasagaan galama', 
kaa' kasagaan Nali ondo' nanu- 
sub Raki' i ayuk. 

3t Amun ru Aku ak galama' 
mampaintutun ra baal Kutu, kain- 
tutunan Kuno kalo maaya' into- 
poton. 3 Kaa' mokoondo' poyo 
ondo' mampaintutun intor Raki', 
am nakapandai Aku ra kaintutu- 
nan nano motopot. 3 Akau no na- 
nusub ra ulun mongoi pangkuot ri 
Juanis osoi Aku, am kaintutunan 
nano intor Raki" motopot. % Aku 
kalo pana paintutunon ru ulun, 
kaa' raguon Ku gitio, maa' raginio 
bayagon kau. #1 Juanis i koson 
ra lampung ondo' mapaang am 
mampakasinda, kaa' sangkinolor 
ak akau masaga' siminia' ra sinda 
nali. #Kaa' mokoondo' kaintutu- 
nan ra bokon ondo' maatang poyo 
intor ra kaintutunan ri Juanis i. lo 
ginio atan ondo' baalon Kutu, 
ondo' pinalansan ri Ama' Raki', 
ngaangal' ti mampainono' ra i 
Ama' noyo nanusub Raki'. 37 Am 
i Ama', ondo' nanusub Raki', lo 
no galama' mampaintutun Raki'. 
Akau kalo poyo igondo' pokoro- 
ngog ra bolos Nali kaapoam paka- 
kito ra bulos Nali. 3Ragu Nano 
kalo sumoroi ra guang min, nga 
kalo mangintopot kau Riso on- 
do' sinusub Nali. 32 Gumogot kau 
mintutun ra Alkitab nga indos 

min koson raginio akau mokoo- 
wot ra kaayagan motopot am 
mantilayun. Sotopot no Alkitab 
noyo mampaintutun Raki', #kaa' 
marara' kau matong Raki' koson 
mokoowot ra kaayagan motopot. 
41 Kalo makiompor Aku ra ulun. 
#2 Kaa' koson ramuyun, nakaulig 
Aku ra kalo motogom kau ri Aki 
Kapuuno' ralalom ru guang min. 
43 Aku minatong mansail ra kuasa' 
ru Ama' Ku, kaa' kalo inapu min 
Aku. Kaa' amun ru mokoondo' 
poyo ulun ra bokon matong ramu- 
yun mansail ra kuasa' no galama', 
io apuon min. #Ati kulaan kau 
makapangintopot Raki', amun ru 
makiompor kau ak ra ulun am 
kalo makiompor kau ri Aki 
Kapuuno' ondo' rondo' ak. @Pai' 
kau pangkara' ra Aku manguu' ra- 
muyun ra pinaguluan ru Ama' Ku. 
I nabi' Musa' ondo' manguu' ra- 
muyun, io no ondo' lalansanin 
min. % Amun tojojo kau nanginto- 
pot ri Musa', maaru' nangintopot 
kau niayuk Raki', nga io pana na- 
matik noyo intor Raki'. # Kaa' 
amun ru kalo nangintopot kau ra 
binatikan nali, ati kulaan akau ma- 
ngintopot ra atan raguon Kutu?” 


Nampaakan i Jisus ra 
limo ngaribu ngaulun 
(Mat. 14.13-21, Mrk. 6.30-44, 
Luk. 9.10-17) 

Kopongo ragili, siminandaup i 
Jisus ra Tasik Galilia, ondo' 
inggalanin poyo ra tasik Tibirias. 
2 Masuang ulun saguguluyur mi- 
naya" Riso nga nakakito ilo ra kai- 
muagan No paat lo namabas ra 

ulun marualan rali. 3Pagaloi bo i 
Jisus am maamaya' No rali ra bu- 
lur am panturung lo ra giu' i. 
4Paat ragili maar noyo Pangianta- 
kan ra Paska. 5Pampulolou i Jisus 
am kakito no ulun saguguluyur 
matong Riso. Ginio ra pangkuot lo 
ri Pilipus, “Ati nua' pambalian ta- 
kau ra akanon koson mapaakan ra 
ngaangai' ulun rati?” (f Minindagu 
i Jisus koson raginii nga masaga' lo 
mangkinam ri Pilipus, kaa' lo ga- 
lama' nakapandai ra atan ondo' 
saukon No ra maagu no.) 

7Taam i Pilipus, “Ruti' ra mo- 
kologo ruo ngaatus ruit pirok? pa- 
na kalo makaukop ra ulun rano, 
kabalu' pana sanganu ak maalap 
ru moonong ulun.” 

8 Indagu poyo sangulun maama- 
ya' No ra bokon, i Andrias, pi- 
nongkotob ri Simon Pitrus, kon 
no, ?“Giti mokoondo' sangulun 
lalaing ungkuyon ondo' makaruti' 
barli limo ngampila' am makapa- 
pait ruo ngaunor. Kaa' atan onong 
ru ginio ra suusuang ru ulun ti?” 

10]ndagu i Jisus ra maamaya' 
No rali, “Susubo' ilo manturung.” 
Masakot intok ra giu' i, bagu 
pantuturung ulun masuang am 
suang ru ungkuyon rali limo nga- 
ribu ngaulun. "!Bagu alapo' ri 
Jisus ruti' i, paringkuanang lo ri 
Aki Kapuuno' am tatayaro' No 
ra ulun masuang ondo' nantutu- 
rung i. Papait i pana binaal No 
koson raginii, am ngaangai' ulun 
i nangakan saboi nangaasug ilo. 
12 Kaasug ilo ngaangai' raiti, inda- 
gu i Jisus ra maamaya' No rali, 
“Luluro' min ngaangai' suo no am 


4 sampila' ruit pirok gap" songorou ru sangulun kuli! (Ila:' Matrus 20 2) 

kalo bo malubat.” 3 Ginio ra lulu- 
ro' bo ru maamaya' No rali, am 
mokoondo' mopor am ruo ngam- 
bakul suang ru suo nalulur nilai 
intor ra limo ngampila' ruti' barli 
ondo' inakan ru ulun rali. 

14Kakito ak ru ulun rali kai- 
muagan sinauk ri Jisus i, mininda- 
gu ilo, “Totopot lo ti noyo nabi'” 
ondo' matong ra tana' ti!” 15 Kaa' 
natutunan noyo ri Jisus ra jajalin 
nilo lo masauk ra raja', ginio ra 
inggalur lo risilo am ongoi misa- 
sangulun ra kabuluran. 


Minugar i Jisus ra rasawat 
ru timug 
(Mat. 14.22-33, Mrk. 6.45-52) 


16 Paat ra palunggai', tuun maa- 
maya' ri Jisus rali saguli' ra Tasik 
Galilia. VSakoi ilo ra parau am 
sindaup ilo ra tasik i mongoi ra 
pekan Kapirnaum. Kabalu' pana 
molondom noyo, kaa' lakat ak 
poyo kalio i Jisus minatong ri- 
silo. 18Am paat ragili mapuor 
angin am kinulun pana lumapos. 
19 Nangkabil maamaya' rali olo- 
olo' limo kilometer noyo galur am 
kakito nilo i Jisus mugar ra rasa- 
wat ru timug. Mininggaar lo ra 
parau i am nangalaa' ilo kaga'. 
@Kaa' indagu i Jisus risilo, “Pai' 
kau kalaa', aku noyo gitio!” ?1 Gi- 
nio ra masaga' ilo mampasakoi 
Riso ra parau i am paat ragili nia- 
yuk nakasaboi parau i ra intok 
sukuan nilai. 


Ulun rali maguyum ri Jisus 


22 Paat ra suabon, ulun rali on- 
do' nombolong ra sandaup ru ta- 
f nabi". Ila 121 

sik i, nakatutun ra rondo' ak pa- 
rau ra giu' i. Am nakapandai ilo ra 
minugar maamaya' ri Jisus rano 
siminakoi ra parau i, kaa' kalo 
minaya' i Jisus risilo. 4 Mokoon- 
do' kuukula' parau ra bokon intor 
ra pekan Tibirias minatong am 
raral mamaar ra intok ru Tuhan 
minindagu ra paringkuanangan ra 
ruti' ondo' inakan ru ulun ma- 
suang i. #Kaa' paat ulun rali na- 
kakito ra kalio i Jisus kaapoam 
maamaya' No rali ra giu' i, sakoi 
ilo ra parau rali am ongoi ra pekan 
Kapirnaum maguyum ri Jisus. 


I Jisus noyo ruti' ondo' 
mampakaayag 


3 Katuum ru ulun rali i Jisus 
giu' ra sandaup i, pangkuot ilo 
Riso, “Mangingila', sanggilan Kou 
pakasuku' ragiti?” 

26 Taam i Jisus, “Balain takamin 
tojojo: maguyum kau Raki', nga 
pai' ru nakarati' kau ra kaimuagan 
binaal Ku, kaa' nakaakan kau no 
ra ruti' i saboi naasug. ?7 Pai' kano 
paguyum ra akanon ondo' mata- 
ki' malaat. Kaa' paguyum kano ra 
akanon ondo' tumaan, ioginio ma- 
ngani' ra kaayagan motopot am 
mantilayyn. Am Anak ru Ujun no- 
yo mangani' ramuyun ra:akanon 
ragitio, nga i Aki Kapuuno' noyo 
galama' nangiou Riso.” 

z8 Pangkuot ilo Riso, “Atan 
maaru' baalon mai koson sumu- 
gut tojojo ra kasagaan ri Aki 
Kapuuno'?” 

2 Indagu i Jisus, “Gitio noyo 
baalon min koson sumugut ra ka- 
sagaan ri Aki Kapuuno'; pangin- 

topot kano Riso ondo' sinusub ri 
Aki Kapuuno'.” 

Ginio ra pangkuot ilo Riso, 
“Atan kaimuagan baalon Mu, 
maa' raginio makapangintopot 
akai Rirun? Ati kia rondo' baalon 
Mu? 3! Kinamatuaan maili nanga- 
kan ra manna” giu' ra intok masi- 
luk. Koson binatikan ra Alkitab, 
“Nangani' Io risilo ra ruti' intor ra 
suruga'.”” 

32 Indagu i Jisus risilo, “Balain ta- 
kamin tojojo: sala ka i Musa' ondo' 
nangani! ramuyun' ra ruti' intor ra 
suruga', kaa' 1 Ama' Ku'noyo ma- 
ngani" ramuyun ra ruti' motopot 
intor ra suruga'. 3 Nga ruti' ondo' 
taakin ri Aki Kapuuno' sotopot no 
lo ondo" timinuun intor ra suruga' 
am manaak ra kaayagan motopot 
ra ulun ru tana' ti.” 

“Ginio ra indagu ilo, “Tuan, 
kasalok no pangani' ramon ra ru- 
ti" raginio.” 

#Indagu poyo i Jisus risilo, 
“Aku no ruti' ondo' mampakaa- 
yag. Osoi ak matong Raki', kalo 
bo maitilan, am osoi ak: ma- 
ngintopot Raki', kalo bo paason. 
3? Nambala' Aku noyo ramuyun, 
ra nakakito kano Raki', kaa' kalo 
niak mangintopot kau Raki'. 
37 Moonong ulun ondo' taakin ri 
Ama' Raki', makaratong Raki'. 
Am kalo inggalarin Ku osoi ak 
pana ondo' matong Raki'. 38 Nga 
Aku ti timinuun intor ra suruga' 
sala' ka mambaal ra kasagaan Ku 
galama', kaa mambaal ra kasa- 
gaan ru lo ondo' nanusub Raki'. 
9? Gitio noyo kasagaan ru lo ondo' 

nanusub Raki': kalo matatakan 
Aku ra sangulun pana intor risilo 
ngai' ondo' pinataak Raki', kaa' 
mampakaayag Aku risilo paat ra 
Orou Pupus. # Nga gitio noyo ka- 
sagaan ri Ama': moonong ulun 
ondo' makaulig ra Anak Nano am 
mangintopot Riso, mokoowot ra 
kaayagan motopot am mantila- 
yun am mampakaayag Aku risilo 
paat ra Orou Pupus.” 

41 Ginio ra pasabutok ak bo ulun 
Jaudi rali ri Jisus nga minindagu lo 
ra, “Aku no ruti' ondo' timinuun 
intor ra suruga'.” # Indagu ilo, “Io 
ti i Jisus, anak ri Jusup. Mauligan 
mai ama' am ina' Nano. Ati ku- 
laan Io makaindagu ra timinuun 
lo intor ra suruga'?” 

Taam i Jisus risilo, “Pai' kau 
pambubutok! #Kolondo' sangu- 
lun pana makaratong Raki', 
amun ru kalo kimaitin io ri Ama' 
ondo' nanusub Raki' i, am ulun 
no bayagon Ku paat ra Orou Pu- 
pus no. # Binatikan noyo ra Kitab 
ru Nabi' rali, “Ngaangai' ulun 
ilaan ri Aki Kapuuno'. Moonong 
ulun ondo' mangkirongog ri 
Ama' am migigila' intor Riso ma- 
tong Raki'. #Ginio sala' ka ara- 
tion ra mokoondo' noyo ulun 
nakakito ri Ama'. lo ondo' intor 
ri Aki Kapuuno' ak nakakito ri 
Ama'. #Balain takamin tojojo: 
osoi ak mangintopot, mokoo- 
wot io ra kaayagan motopot am 
mantilayun. 48 Aku no ruti' on- 
do' mampakaayag. # Kinamatuaan 
min rali minatoi niayuk, kabalu' 
pana nangakan ilo ra manna giu' 


3 manna Ila' kamus ! salaka: Musa" ondo' nangami' ramuyun, kaapoam: ondo' tinaakan n Musa' ramuyun 


sala' ka 

ra. intok masiluk. # Kaa' ruti' on- 
do' timinuun intor ra suruga' 
sala' ka koson raginio, osoi ak 
mangakan ra ruti' ti kalo matoi. 
51 Aku no ruti' mampakaayag on- 
do' timinuun intor ra suruga'. 
Osoi ak mangakan ra ruti' ragitio, 
maayag io ra mantilayun. Ruti' ra 
pataakin Kuno, io no inan Kutu, 
maa' raginio ulun ru tana' ti mo- 
koowot ra kaayagan.” 

32 Intor ra ragu Nanii, mansasa- 
ngor bagu ulun Jaudi rali ra rondo' 
am bokon, kon nilo, “Ati kulaan 
ulun ti mampaakan ritakau ra 
inan Nano?” 

33 Indagu i Jisus risilo, “Balain 
takamin tojojo: amun ru kalo ma- 
ngakan kau ra inan ru Anak ru 
Ulun am manginum ra raraa' 
Nano, kalo tootopot maayag kau. 
%3% Osoi ak mangakan ra inan Ku 
am manginum ra raraa' Ku, mo- 
koowot io ra kaayagan motopot 
am mantilayun am bayagon Ku io 
paat ra Orou Pupus. 3 Nga inan 
Kutu noyo akanon ra motopot, 
am raraa' Kutu pana inumon ra 
motopot. % Osoi ak mangakan ra 
inan Kutu am manginum ra raraa' 
Kutu, sumoroi io Raki' am Aku 
pana sumoroi riso. 371 Ama' on- 
do' maayag nanusub Raki', am 
makakaayagan Aku intor Riso. 
Koson niak ra osoi ak mangakan 
ra inan Kutu, makakaayagan io 
intor Raki'. 58 Gitio noyo ruti' on- 
do' timinuun intor ra suruga': lo 
ti sala' ka koson ra ruti' ondo' 
inakan ru kinamatuaan min i, on- 
do' minatoi:niayuk. Kaa' ulun on- 
do' mangakan ra ruti' ti maayag 
ra mantilayun.” 

5? Ngaangai' ti rinagu ri Jisus ra 
lo nangila' giu' ra baloi sambaya- 
ngan giu' ra Kapirnaum. 


Ragu ondo' mangani' ra 
kaayagan motopot am 
mantilayun 


@Korongog nilo ragu ri Jisus 
nil, masuang intor ra maamaya' 
No rali minindagu, “Mapagon 
toojo pangilaan ti. Osoi tumaan 
mangkirongog raginio?” 

61Kapandai' ri Jisus ra pasabu- 
tok maamaya' Norali ra nangilaan 
Nali, pangkuot Io risilo, “Mampa- 
kalawo kia ra guang min nangi- 
laan Kuni? #2 Atan poyo kulaan ru 
makakito kau ra Anak ru Ulun ru- 
muli' ra intor Nali? 6 Ambiluo ri 
Aki Kapuuno' noyo mangani' ra 
ulun ra kaayagan, kuasa' ru ulun 
kalo makapambaal raginio. Ragu 
Kutu intor ra Ambiluo ri Aki 
Kapuuno' ondo' mampakaayag 
ramuyun. #Kaa' mokoondo' niak 
kuukula" ngaulun intor ramuyun 
ondo' kalo mangintopot.” (Nga 
natutunan ri Jisus intor ra talim- 
puun i, osoi kalo mangintopot 
Riso am osoi mampataak Riso ra 
pantula' No rano.) @Indagu lo po- 
yo, “Ginio nga ra nambala' Aku 
ramuyun ra kolondo' sangulun pa- 
na makaratong Raki' amun kalo 
iowon ru Ama' Ku.” 

661ntor raginii, masuang maa- 
maya' No rali timinuliar am kalo 
bo maya' ilo Riso. 7 Bagu pangkuot 
i Jisus ra mopor am ruo ngaulun 
maamaya' No rali, “Akau pana, ma- 
saga' kau kia mangiruan Raki'?”. 

& Taam i Simon Pitrus Riso, 
“Tuhan, osoi poyo angayan mai? 

Ragu Muno mangani' ra kaaya- 
gan motopot am mantilayun. 
@ Raino mangintopot akai tojojo 
ra Okou no Matulal ondo' sinu- 
sub ri Aki Kapuuno'.” 

70 Indagu bo i Jisus risilo, “Ka- 
balu' pana Aku no nampili' ra- 
muyun mopor am ruo ngaulun 
ringai', kaa' sangulun intor ra- 
muyun no riwato.” 711 Judas kon 
Nati, anak ri Simon Iskariot. Nga 
kabalu' pana io sangulun intor 
ra mopor am ruo ngaulun maa- 
maya' ri Jisus, kaa mampataak 
io ri Jisus ra pantula' No rano 
ra tauli no. 


I Jisus am pabukat No rano 


Kopongo ragili, ongoi i Jisus ra 
ati ak intok ra libung ru Gali- 
lia. Marara’ lo mongoi ra Judia 
nga tingganai ru Jaudi rali ra 
glu' i gumogot mamatoi Riso. 
2 Mamaar noyo ra Pangiantakan 
Mangkalukub ra Raun“ 3 Ginio ra 
indagu bo pabukat ri Jisus rano 
Riso, “Iruani' noyo intok ragitio 
am ongoi no ra Judia, maa' raginio 
maamaya' Mu rano pana makaki- 
to ra atan ondo' baalon Muno. 
#Kolondo' sangulun pana mam- 
buni ra baalon nano amun masa- 
ga' io kauligan ru ulun. Amun ru 
baalon Mu ngaangai' tatandu' ra- 
ginio, polosoo' noyo ngaangai' 
ulun ru tana' ti makapandai.” 
(Nga pabukat No rali galama' 
pana kalo nangintopot Riso.) 
#Indagu bo i Jisus risilo, “Kalo 
poyo nasuku' orou inaru' Raki', 
kaa' akau sasanggilan ayuk. 
7 Akau kalo kasisangin ru ulun ru 

tana" ti, kaa" Aku kasisangin nilo 
nga masalok Aku mampasalula' 
ra kalaatan nilono. 3Ongoi kano 
ra pangiantakan no, kaa' Aku kalo 
mokoongoi!” nga kalo poyo nasu- 
ku' orou inaru' Raki'.” ? Karagu ri 
Jisus koson raginii ra pabukat No 
rano, tatang lo ra Galilia. 


I Jisus paat ra Pangiantakan 
Mangkalukub ra Raun 


10 Pakaugar ak pabukat No rano 
minongoi ra pangiantakan i, ami 
Jisus pana siminunu' niayuk. Kaa' 
kalo timinalang lo ra ulun ma- 
suang, simininok Io ak minongoi. 
11 Tingganai ru ulun Jaudi rali na- 
guguyum Riso paat ra pangianta- 
kan i, kon nilo, “Ati lo?” 

2Ulun masuang i pana po- 
sokonos ak mansunur Riso. Moko- 
ondo' mindagu ra, “Ulun moonsol 
lo.” Mokoondo' poyo bokon min- 
dagu, “Kalo! Mampakalayau Io 
ra ulun.” 13Kaa' kolondo' sangu- 
lun pana makakau' mansunur 
Riso ra bolos mosongou, nga na- 
laa’ ilo ra tingganai ru ulun Jaudi 
rali. 

14Naintanga' noyo pangianta- 
kan i, subol bo i Jisus ra Baloi 
Tuhan am timinalimpuun mangi- 
la'. 15 Nangimuag tojojo tingganai 
ru ulun Jaudi rali, bagu pagindagu 
ilo, “Ati kulaan ulun ti makapan- 
dai ra masuang pangilaan, kabalu' 
pana baal raginio kalo igondo' lo 
ilaa'?” 

16 Taam i Jisus, “Pangilaan Kutu 
sala' ka intor Raki', kaa' intor ri 
Aki Kapuuno' ondo' nanusub Ra- 
ki'. 1Osoi ak masaga' mambaal 


# Ila' kamus. ” kalomokoongor kuukula' naskah nakalair, kalo poyo mokoongot 


JUANIS 7 


ra kasagaan ri Aki Kapuuno', ma- 
katutun io ati intor ru pangilaan 
Kutu, intor kia ri Aki Kapuuno' 
kaapoam intor Raki' galama' 
ayuk. 18Ulun ondo' mangila' su- 
mugut ra pangkaraan nano gala- 
ma', io no makiompor ayuk. Kaa' 
ulun ondo' mongompor Riso on- 
do' nanusub riso, io ti motopot 
am kalo magabau. 19 Sala' ka kia 
i Musa' nangani' ramuyun ra 
Ukum no? Kaa' kolondo' sangu- 
lun pana intor ramuyun no guma- 
gaya' tojojo ra Ukum no. Kua 
gogot kau mamatoi Raki'?” 

@Taam ulun masuang rali, 
“Mantuyang Kou! Osoi masaga' 
mamatoi Rirun?” 

21 Taam ri Jisus, “Rondo' ak kai- 
muagan binaal Ku am nangimuag 
kau ngai'. 2I Musa' nanusub ra 
sunatin kau am ginio ra orou Sa- 
bat pana sunatin min lalaing ung- 
kuyon (sotopot no kaulayan ru 
sunat no sala' ka intor ri Musa', 
kaa' intor ra kinamatuaan ra 
galing i). BAmun sunatin min 
lalaing ungkuyon paat ra orou 
Sabat am gitio kalo manggal ra 
Ukum ri Musa', kolondo' sasaban 
sumangit Raki' nga kinapali' Ku 
ngaangai' ra sangulun paat ra 
orou Sabat? “#Langgai' min noyo 
mangakim ra ulun maya' ra atan 
ondo' makito ayuk, kaa' akimi' 
min. noyo maya' ra atan ondo' 
motopot.” 


I Jisus kia Mamamayag 
ondo' sinusub ri 
Aki Kapuuno'? 


25 Mokoondo' kuukula' ngau- 
lun mamagun Jirusalim mindagu 

ra, #sala' ka kia Io ti ondo' uyu- 
mon ry tingganai takano ra pọ- 
toyon? 26]lai', mindagu lo ra 
pinaguluan ru ulun masuang, am 
tingganai takano kalo niak mang- 
gal Riso. Natutunan nilo nua' ra 
lo ti noyo Mamamayag ondo' si- 
nusub ri Aki Kapuuno' i? 27 Paat 
Mamamayag no matong, kolon- 
do' sangulun pana makapandai 
ra intor nano, kaa' makapandai 
takau ngai' ra intor ru ulun ti.” 

#Taatanga' i Jisus nangila' giu' 
ra Baloi Tuhan, pangkuot Io ra 
mosongou toojo, “Motopot kia ra 
nakaulig kau Raki' am nakapan- 
dai kau ra intor Ku? Kalo mina- 
tong Aku ra kuasa' Ku galama', 
kaa' sinusub Aku ru Io ondo' 
maintopot, am Io no kalo mauli- 
gan min. ? Aku makaulig Riso, 
nga lo noyo ondo' nanusub Raki' 
am Aku ti minatong intor Riso.” 

3 Ginio ra nangkinam ilo pampa- 
rakop Riso, kaa' kolondo' sangu- 
lun pana makakau' mam paguut 
Riso, nga kalo poyo nasuku' orou 
inaru' no. 3! Kaa' masuang intor 
ra ulun rali nangintopot Riso. Kon 
nilo, “Paat Mamamayag ondo' si- 
nusub ri Aki Kapuuno' i matong, 
kalo lair makapambaal Io ra ma- 
suang poyo kaimuagan intor ra 
ulun ti.” 


Maguyum ra ralan 
mamparakop ri Jisu's 

#-Jluri tayar-Parisi tali. hoKöro- 
ngog ra ati kulaan ulun rali,peso- 
konos mansunur, ri. Jisus.. Gili bo 
ra ilo am tingganai imam Jaudi 
rali nanusub ra kuukula' ngaulun 
pulis ru Baloi Tuhan mongoi 

pamparakop Ruso. 3 Kaa' indagu i 
Jisus, “Kalo bo mabuoi Aku soroi 
ramuyun am sumaguli" Aku Riso 
ondo' nanusub Raki'. #Uyumon 
min Aku, kaa' kalo matuum.min 
Aku, nga ati angayan Kuno, kalo 
mokoongoi kau.” 

35 Tingganai ru ulun Jaudi rali 
nagindagu ra rondo' am bokon, 
“Ati nua' angayan Nano saboi ka- 
lo makatuum takau Riso? Mongoi 
lo kia ra ulun Jaudi ondo' limina- 
tok ayan ra bandar ru ulun Juna- 
ni? Mongoi lo kia pangila' ra ulun 
Junani? 3 Atan kon No ra, “Magu- 
yum kau Raki', kaa' kalo maka- 
tuum kau Raki'.” Am niak ra, 
‘Akau kalo mokoongoi ra angayan 
Kuno.” ” 


Timug ondo' mampakaayag 


37 Paat ra orou namupusan ru 
pangiantakan i, ioginio orou maa- 
tang toojo, bigor i Jisus am indagu 
ra mosongou, “Osoi ak paason, 
polosoo' io no matong Raki' am 
manginum. 3 Koson binatikan ra 
Alkitab, “Osoi ak mangintopot 
Raki', tumilis intor ra guang nano 
timug ondo' mampakaayag” ”w 
(9? Kon Nano am Ambiluo ri Aki 
Kapuuno' ondo' pootoron ra osoi 
ak ondo' mangintopot Riso. Kaa' 
paat ragili Ambiluo ti kalo poyo 
pinaator nga katulayan ri Jisus 
kalo poyo pinatalang.) .” 


Nagagansang ulun masuang 


#@Mokoondo' 'kuukula' ngau- 
lun ondo' nokorengog ra ragu ni, 


JUANIS 7 


minindagu ra, “Tootopot lo ti no- 
yo Nabi' inaanin takau.”” 

#Kon poyo ru bokon i, “lo ti 
noyo Mamamayag ondo' sinusub 
ri Aki Kapuuno'.” 

Kaa' mokoondo' poyo minin- 
dagu ra, “Mamamayag ondo' si- 
nusub ri Aki Kapuuno' sala' ka 
intor ra Galilia. # Binatikan noyo 
ra Alkitab ra: Mamamayag ondo' 
sinusub ri Aki Kapuuno' intor ra 
papag ri Daut, am intor lo ra 
pamagunan Bitliim, intok ri Daut 
ragili. ” 8 Am nagagansang bo ulun 
masuang nga i Jisus. #Mokoon- 
do' niak kuukula' ngaulun ma- 
saga' mamparakop Riso, kaa' 
kolondo' sangulun pana nampa- 
guut Riso. 


Tingganai ru ulun Jaudi rano 
marara' mangintopot ri Jisus 


45 Paat siminaguli' pulis ru Baloi 
Tuhan rali ondo' sinusub mampa- 
rakop ri Jisus, pangkuot tingganai 
imam am ulun tayar Parisi rali 
risilo, “Kua, kalio nai inibit min 
lo?” 

Taam ru pulis rali, “Kalo 
igondo' akai pakaining ra sangu- 
lun makaindagu koson ra ulun 
raginio.” 

47 Indagu ulun tayar Parisi rali, 
“Akau pana pinalayau No kia? 
#8]lai', kolondo' sangulun pana 
tingganai takau kaapoam ulun ta- 
yar Parisi rati mangintopot Riso. 
#Kaa' ulun masuang ondo' kalo 
makatutun ra Ukum ri Musa' ra- 
ti, mausung ilo!” 


W Ragu n Jisus ra ayat 37-38 maaligan ra “Ulun paason moonso: matong Raki', am ulun mangintopot Raki’ 
moonso1 manginum, Koson binatikan ra Alkitab, “Intor ra ralalom guang nano tumulis tumug ondo" 


mampakaayag'” ? Ilar 1.21 


JUANIS 7:8 


30 Mokoondo' sangulun intor ra 
tayar Parisi, i Nikodimus, ondo' 
minongoi tuum ri Jisus ragili, mi- 
nindagu risilo, 9! “Sumugut ra 
Ukum ri Musa', kalo makapangu- 
kum takau ra sasangulun ru kalo 
poyo morongog ragu nano am 
niak mapandayan takau atan bi- 
naal nano.” 

2 Taam ilo, “Kua saungo' mu 
Io, okou pana intor ra Galilia kia? 
Aratio' Alkitab no am mapanda- 
yan mu ra kolondo' sangulun pa- 
na nabi' matong intor ra Galilia.”” 


Sangulun ruandu' 
narampatan liminapau 


[3 Am uli' ilo ngaangai' ra baloi 
nilai sigagama', 
kaa' i Jisus minongoi ra Bulur 
Jaitun. ? Nokorondom ra sua- 
bon i, subol lo ra Baloi Tuhan am 
ulun masuang rali minatong Riso. 
Ginio ra panturung lo am tuma- 
limpuun mangila' risilo. 3 Mangi- 
ngila' ra Ukum ri Musa' am ulun 
tayar Parisi rali nagibit ra sangu- 
lun ruandu' ondo' narampatan li- 
minapau. Pabigoro' nilo ruandu' i 
ra pinaguluan ru ulun masuang. 
4Indagu ilo ri Jisus, “Mangingila', 
ruandu' ti narampatan limina- 
pau. 5Sumugut ra Ukum ri Musa', 
ruandu' koson ragitio bobolon ra 
batu suk! matoi. Kaa' atan kia 
pangkaraan Mu raginio?” 9 Nang- 
kuot ilo koson raginio nga masaga' 
ilo mangkinam Riso, koson maka- 
panguu' ilo bo Riso. Kaa' kuung i 
Jisus am batiki' no tana' i ra ka- 

lindu' :Nali. 7Pasakuot ilo ak ri 
Jisus, ginio ra bigor lo bo-am inda- 
gu risilo, “Osoi ak intor ramuyun 
no ondo' kolondo' tula, io no ma- 
gulu momobol riso ra batu.” 8Ba- 
gu kuung lo saguli' am pamatik 
poyo ra tana'. 

Kaining nilo ragu Nani, roo- 
rondo' ilo bo nangiruan ra intok i. 
Ondo' matutuo i siminigulu mu- 
gar, saboi sangulun ak bo i Jisus 
nabaya' ra ruandu' i, ondo' pari- 
bigor poyo ra giu' i. 10 Bigor i Jisus 
am indagu riso, “Ati bo giali? Ko- 
londo' kia mangukum rirun?” 

11 Taam io, “Kolondo'.” 

Kon ri Jisus, “Aku pana kalo ma- 
ngukum rirun. Raino, ugar no 
am pai' no bo pambaal ra tula.” ¥ 


I Jisus noyo sinda ondo' 
mampakatawang ra ulun ru 
tana' ti 


12Indagu poyo i Jisus ra ulun 
masuang, “Aku noyo sinda ru ta- 
na' ti. Osoi ak maya' Raki' kalo 
mangkiralan ra kalandaman, kaa' 
mokoowot ra sinda ondo' manga- 
ni" ra kaayagan.” 

13 Ginio ra mindagu ulun tayar 
Parisi rali, “Raino Okou mampain- 
tutun ra baal Muno galama'. Kain- 
tutunan Muno kalo motopot!” 

14Taam i Jisus risilo, “Kabalu' 
pana mampaintutun Aku ra baal 
Ku galama', ginio motopot, nga 
nakapandai Aku: ra intor Ku am 
angayan Ku,'kaa' akau:kalo maka- 
pandai ra intor kaapoam angayan 
Ku. 3 Akau mangakim. ra ulun su- 
mugut ra pamaguangan ru ulun, 


Y kolondo' sangulun pana nabi" matong, Rondo' naskah nakalarr: nabi' no kalo matong. 7 Masuang naskah am 


alig ra ragu nakalair kolondo' tayar ragiti0 (8 1-11) 

Aku kalo mangakim ra osoi ak 
pana. 19 Kaa' amun ru mangakim 
Aku pana ra ulun, pangakiman 
Kuno motopot, nga pai' ru Aku 
sangulun ak mangakim, kaa' i 
Ama' ondo' nanusub i, mabaya' 
Raki'. 7 Mokoondo' binatikan 
ra Ukum ri Musa': Kaintutunan 
ru ruo ngaulun sasi' motopot. 
18 Mampaintutun Aku ra baal Ku 
galama', am i Ama' ondo' nanu- 
sub Raki' i pana, mampaintutun 
niak Raki'.” 

19 Ginio ra pangkuot ilo, “Ati i 
Ama' Mu?” 

Taam i Jisus, “Kalo makaulig 
kau Raki', kaapoam i Ama' Ku. 
Amun makaulig kau Raki', Ama' 
Kuno pana mauligan min niak.” 

2 Ngaangai' ti rinagu ri Jisus 
paat lo nangila' giu' ra Baloi 
Tuhan, maar ra kaban papataa- 
kan rali. Kaa' kolondo' sangulun 
pana namparakop Riso, nga kalo 
poyo nasuku' orou Nano. 


Kalo mokoongoi kau ra 
angayan Ku 

21Indagu poyo i Jisus risilo, 
“Aku ti mugar am maguyum kau 
poyo Raki', kaa' matoi kau ak 
mabaya' ra tula minno. Akau kalo 
mokoongoi ra angayan Ku.” 

2 1ndagu bo tingganai ru ulun 
Jaudi rali, “Mantuwo lo nua', ra 
minindagu lo, “Kalo mokoongoi 
kau ra angayan Ku.’ ” 

23 Indagu i Jisus, “Akau intor ra 
gana' ti, kaa' Aku intor ra rasa- 
wat. Akau ulun ak ru tana' ti, 


JUANIS 8 


kaa' Aku sala' ka intor ra tana' ti. 
24 Ginio nga ra Aku minindagu 
ramuyun ra matoi kau ak ra tula 
minno. Am amun kalo mangin- 
topot kau ra “Aku noyo AKU”, 
matoi kau ak mabaya' ra tula 
minno.” 

SGinio ra kuati' nilo poyo, 
“Osoi Kou guat?” 

Taam i Jisus, “Intor poyo ra 
talimpuun i, nambala' Aku no ra- 
muyun!’ 2? Masuang baal minno 
ondo' akimon Ku. Kaa' lo ondo' 
nanusub Raki' i motopot, am 
mambala' Aku ra ulun ru tana' ti 
maya' ra atan ondo' morongog 
Ku intor Riso.” 

2 Kaa' kalo nakarati' ilo ra i 
Ama' kon ri Jisus ni. @Indagu i 
Jisus risilo, “Makainsawat min 
Anak ru Ulun no, bagu matutu- 
nan min ra “Aku noyo AKU’. Am 
Aku kalo makapambaal ra atan ak 
pana sumugut ra kasagaan Ku ga- 
lama', kaa' paraguon Ku ak ondo' 
nangilaan ri Ama' Raki'. @ Io on- 
do' nanusub Raki' i masalok ma- 
baya' Raki', kalo pinaluur No 
Aku, nga masalok Aku sumugut 
ra kasagaan Nano.” 

3 Kaining ak ulun rali ragu 
raginii, masuang bo nangintopot 
ri Jisus. 

I Aki Kapuuno' ondo' 
motopot ondo' mampalabus 
ra ulun 

3!Kopongo ragili indagu bo i 
Jisus ra ulun Jaudi rali ondo' na- 
ngintopot Riso, “Amun gumaga- 


4 AKU: Maaru' larr inggalan ti mogondo' ra inggalan ondo' sinabit n Aki Kapuuno” paat lo minintalang a Musa" 


ragil (Keluaran 3 14). 
Ku mindagu ramuyun. 


Intor poyo ra talimpuun 1, nambala' Aku no ramuyun, kaapoam Atan pi bo pakuan 


JUANIS 8 


ya' kau toojo ra pangilaan Ku, 
tootopot akau no maamaya' 
Ku. 3 Am mauligan min i Aki 
Kapuuno' ondo' motopot am gi- 
nio mampalabus ramuyun.” 

8 Taam ilo, “Akai papag ri 
Abraam, kalo igondo' akai kasauk 
ra ulipon ru osol ak pana! Atan 
kon Mu ra, “Palabuson kau”?” 

#4Taam i Jisus, “Balain taka- 
min tojojo: moonong ulun ondo' 
mambaal ra tula, uliponon io 
ru tula. 3Sangulun ulipon kalo 
mantilayun sumoroi ra baloi ru 
Tuan nano, kaa' anak ru Tuan no, 
mantilayun io. % Ginio ra amun 
ru palabuson kau ru Anak, bagu 
tootopot kau malabus. 37 Maka- 
pandai Aku no ra papag kau ri 
Abraam. Kaa' gumogot kau nia- 
yuk mamatoi Raki', nga kalo 
apuon min pangilaan Ku. 3 Aku 
mambala' ra atan ak pinatalang 
Raki' ru Ama' Ku, kaa' akau 
mamabaal ra atan ak pinabala' ru 
ama' min ramuyun.” 

39 Taam ilo Riso, “I Abraam no- 
yo ama' mai.” 

Kaa' indagu i Jisus, “Amun too- 
topot kau papag ri Abraam, maa- 
ru' baalon min” ondo' binaal ri 
Abraam 1. @Nampasaboi Aku ra- 
muyun ra katapatan ondo' noo- 
wot Ku intor ri Aki Kapuuno', 
kaa' gumogot kau mamatoi Raki'. 
I Abraam kalo igondo' pambaal 
koson raginio. “Am akau mam- 
baal niak ondo' baalon ru ama' 
min.” 

Taam ilo, “Pai' ru anak sawa' 
akai! Rondo' ak Ama' mai, i Aki 
Kapuuno' galama'.” 

42 Kon ri Jisus risilo, “Amun too- 
topot i Aki Kapuuno' no Ama' 
min, tagamin min Aku, nga mina- 
tong Aku intor ri Aki Kapuuno' 
am raino soroi Aku. Kalo mina- 
tong Aku maya' ra kasagaan Ku 
galama', kaa' sinusub No Aku. 
#Kua pai' kau pakarati' ra kon 
Kutu? Nga kalo tumaan kau 
mangkirongog ra pangilaan Ku. 
#Tingganai ru riwato no ama' 
min am maayo guang min guma- 
gaya' ra kasagaan nano. Nainta- 
ran ra galing i, mamamatoi io ak 
am kalo igondo' giminagaya' ra 
katapatan, nga kolondo' katapa- 
tan riso. Paat ra io magabau, ma- 
ya' io ak ra paliso nano, nga io no 
maabau-abau, am puun io ru 
ngaangai' abau. $ Kaa' Aku min- 
dagu ra motopot. Ginio nai bo 
ra akau kalo mangintopot Raki'. 
46 Osoi intor ramuyun no mam- 
painono' ra makatula Aku? Amun 
mindagu Aku ra motopot, kua pai' 
kau pangintopot Raki'? # Osoi 
ak intor ri Aki Kapuuno', mang- 
kirongog ra ragu Nano. Kaa' akau 
sala' ka intor ri Aki Kapuuno', 
ginio bo ra akau kalo mangkiro- 
ngog Riso.” 


I Jisus am i Abraam 


48 Taam ilo Riso, “Motopot ra- 
gu mai ra Okou ti noyo ulun 
Samaria ondo' sinubol ru riwa- 
to.” 

Kon ri Jisus, “Sala', pai' ru 
sinubol Aku ru riwato. Aku ma- 
ngurumat ra Ama' Ku, kaa' akau 
magasab Raki'. “Kalo makiom- 
por Aku, kaa" mokoondo' noyo 


c Amun tootopot kau maaru' baalon min, Kuukula' naskah nakalar Amun kau. .baalo' noyo. 

gumogot ra Aku ti omporon, am 
lo noyo ondo' mangakim. 51 Ba- 
lain takamin tojojo: osoi ak guma- 
gaya' ra pangilaan Ku, ulun no 
kalo makaili' ra kapatayan.” 

32 Indagu ilo ri Jisus, “Raino nai- 
mumuyan mai noyo toojo ra mo- 
topot sinubol Kou ru riwato! I 
Abraam galama' minatoi, nogon- 
do' niak ra nabi' rali, kaa' kamu, 
‘Osoi ak gumagaya' ra pangilaan 
Ku, ulun no kalo makaili' ra kapa- 
tayan. 9Kinamatuaan maili i 
Abraam, am ngaangai' ru nabi' pa- 
na minatol. Maatang Kou po kia ka 
1 Abraam? Indos Mu, osoi Kou?” 

“Taam i Jisus, “Amun ru ma- 
kiompor Aku, ginio kolondo' 
onong. Ondo' mongompor Raki', 
am i Ama' Ku. Io noyo iowon min 
ra i Aki Kapuuno' minno. 3 Akau 
kalo makaulig Riso, kaa' Aku ma- 
kaulig Riso. Amun ru mindagu 
Aku ra kalo makaulig Riso, maa- 
bau-abau Aku koson ramuyun. 
Kaa' makaulig Aku niak Riso am 
gumagaya" Aku ra ragu Nano. 

Kinamatuaan min i Abraam, 
naansayan ra makakito ra rata- 
ngan Ku. Nakakito io noyo am 
naansukan io.” 

37 Indagu ilo Riso, “Bai-bai Ko- 
no bo nakakito ri Abraam” am 
umur Muno kalo poyo limo ngoo- 
por ngambilor.” 

Kon ri Jisus, “Balain takamin 
tojojo: ra kalo poyo inanak i 
Abraam, ‘Soroi Aku no'.” 

5 Ginio ra anam ulun Jaudi rali 
ra batu pomobol ri Jisus, kaa' nan- 
sibuni lo am nangiruan ra Baloi 
Tuhan i. 


JUANIS 8, 9 


Namabas i Jisus ra 
sangulun bolou 


9 Paat i Jisus nangkiralan, naki- 
to No sangulun ondo' noolou 
intor io inanak. ? Pangkuot maa- 
maya' No rano Riso, “Mangingi- 
la', osoi ra tula nangkinibit ra 
ulun ti noolou intor ra io inanak? 
Tula nano galama' kia kaapoam 
matuo nano?” 

3Taam i Jisus, “Ulun ti noolou 
sala' ka nga tula nano galama' 
kaapoam tula ru matuo nano, kaa' 
koson mansail riso paintalangon 
kuasa' ri Aki Kapuuno'. #Buoi ma- 
tawang ak poyo, itakau musiti' 
mangandoi ra atan ondo' pakan- 
dain ru lo ondo' nanusub Raki' i. 
Nga matong molondom no am paat 
raginio kolondo' sangulun pana 
makapangandoi. 3 Buoi Aku soroi 
poyo ra giti, Aku no mampakasin- 
da ra ulun ru tana' ti.” 

6Kalupus i Jisus minindagu ra 
ngaangai' ni, pantiwog lo ra tana' 
am kutowo' no tana' i. Bagu pa- 
kupilo' No losok i ra mato ru ulun 
i. 7Indagu bo i Jisus riso, “Ongoi 
no panginjagup giu' ra kulam ru 
Siloam.” (Arati' ru Siloam no, ‘si- 
nusub’.) Ginio ra ongoi ulun i 
panginjagup am ra io minuli', ma- 
kakito io no. 

8Bagu pangkuot pasambala- 
yan no rano am niak ulun ondo' 
magail nakakito riso makiki- 
taak, “Sala' ka kia ulun ragitio 
ondo' masalok manturung maki- 
kitaak?” 

? Mokoondo' bokon mininda- 
gu, “Topot, io no.” Kaa' bokon i 


4 Kono bo nakakito ri Abraam; Kuukula' naskah nakala nakakito 1 Abraam Rirun. 


JUANIS 9 


poyo minindagu ra, “Sala', pansa- 
lu no ak ulun ti.” . 

Kaa' ulun i nangiou ra, “Aku 
noyo io.” 

10 Pangkuot ilo riso, “Atan ku- 
laan okou makakito bo raino?” 

1 Taam io, “Ulun ondo' ingga- 
lanin ri Jisus nangkutou ra tana', 
bagu pakupilo' No losok ra mato 
kutii am poyo minindagu lo, 
“Ongoi no panginjagup giu' ra ku- 
lam ru Siloam.’ Gili ra ongoi aku 
am pakapanginjagup, makakito 
aku bo.” 

12 Pangkuot ilo, “Ati bo ulun i?” 
Taam io, “Tawa.” 


Ulun tayar Parisi mintutun 
toojo ra namabasan 


13-14 Drou nangutawan ra tana' 
am namabasan ri Jisus ra ulun 
bolou i nakapaat ra orou Sabat. 
Ginio bo ibito' nilo ulun ondo' gili 
noolou ra ulun tayar Parisi rali. 
15 Kuati' ru ulun tayar Parisi ulun 
i, atan kulaan ra io makakito bo. 
Indagu io risilo, “Kinupilan mato 
kutu ru ulun i ra losok. Pakapa- 
nginjagup aku am makakito aku 
bo.” 

16 Mokoondo' kuukula' ngau- 
lun intor risilo i minindagu, kon 
nilo, “Ulun ondo' namabaal ragitio 
maaru' sala' ka intor ri Aki 
Kapuuno', nga kalo gagayaan No 
aturan ru orou Sabat.” 

Kaa' kon poyo ru bokon i, “Sa- 
la', atan kulaan sangulun makatu- 
la makapambaal ra kaimuagan 
koson raginio?” Ginio ra nagagan- 
sang ilo. 

17 Bagu pangkuot poyo ulun ta- 
yar Parisi rali ra ulun i, “Kamu, 

binabas No mato muni. Koson 
poyo raginio, guang mu, osoi lo?” 

“Io ti sangulun nabi',” kon bo 
ru ulun i. 

18 Kaa' tingganai ru ulun Jaudi 
rano kalo nangintopot ragili noo- 
lou io am raino makakito bo, sa- 
boi piniau nilo poyo matuo nano. 
19 Ginio ra kuati' nilo, “Motopot 
kia gitio noyo anak min ondo' 
noolou intor io inanak? Amun ru 
io, atan kulaan io makakito rai- 
no?” 

2 Taam matuo nano, “lou, akai 
ra anak, am noolou io intor io 
inanak. 21Kaa' kalo nakapandai 
akai atan kulaan io makakito ral- 
no, kaapoam osoi namabas ra ma- 
to no. Moonsoi kuatin min ak io, 
nga nasukor io no, io galama' ma- 
kapambala' ramuyun.” 2 Matuo 
nano minindagu koson raginii nga 
nalaa' ilo ra tingganai ru ulun 
Jaudi rano. Nga nakapampakat ilo 
noyo ra osoi ak mangjou ra i Jisus 
noyo Mamamayag ondo' sinusub 
ri Aki Kapuuno', inggalarin ulun 
no mumpos ra baloi samabaya- 
ngan. ?3 Ginio nga minindagu bo 
matuo nano ra, “Kuati' min ak io, 
nasukor io no.” 

24 Bagu piawo' nilo poyo ulun 
binabas ni am kon nilo riso, “Pa- 
gibot no mansail ra inggalan ri Aki 
Kapuuno' ra mindagu kou ra mo- 
topot! Nga nakapandai akai noyo 
ra ondo' namabas rirun i ulun 
makatula.” 

2 Taam io, “Makatula lo kia 
kaapoam kalo, ginio kalo maka- 
pandai aku, ondo' ak napandayan 
ku, ra gili noolou aku, kaa' raino 
makakito aku bo.” 

26 Ginio ra kuati' nilo poyo ulun 
i, “Atan binaal No rirun? Ati ku- 
laan lo namabas ra mato muno?” 

27 Kon ru ulun i, “Nakapamba- 
la' aku no ramuyun, kaa' kalo 
nangkirongog kau. Kua poyo pa- 
kibala' kau? Masaga' kau lair su- 
mauk ra maamaya' No rano?” 

28 Kaa' nangiis ilo riso, kon nilo, 
“Okou noyo maamaya' Nano, 
kaa' akai ti maamaya' ri Musa". 
2 Akai nakapandai ra i Aki 
Kapuuno' minindagu ri Musa', 
kaa' ulun raginio kalo nakapandai 
akai ra intor no.” 

2 Indagu bo ulun i, “Makaimu- 
muag tojojo ragu min ti. Kua pai' 
kau pakapandai ra intor ru ulun i 
ondo' namabas ra mato kutii? 
31 Nakapandai takau ra kalo ro- 
ngogon ri Aki Kapuuno' ulun ma- 
katula. Ondo' ak iowon no ulun 
ondo' mangurumat Riso am niak 
mambaal ra kasagaan Nano. #In- 
tor poyo ra tana" ti biningkal, kalo 
igondo' korongog ra mokoondo' 
sangulun makapamabas ra mato 
ru ulun ondo' noolou intor ra io 
inanak. 3 Amun ru ulun no sala' 
ka intor ri Aki Kapuuno', kolon- 
do" atan-atan mabaal No.” 

#4 Kon nilo riso, “Okou ti maka- 
tula noyo intor ra okou inanak ak 
poyo; am mangila' kou bo kia 
ramon?” Bagu ininggalaran nilo io 
mumpos ra baloi sambayangan i. 


Bolou ra pagilangan ri 
Aki Kapuuno' 


35 Pakaining i Jisus raginio, tuu- 
mo' No ulun i am kuati' no, “Ma- 
ngintopot kou kia ra Anak ru 
Ulun?” 

35Taam ulun i, “Tuan, balai' 
aku osoi lo am mangintopot aku 
bo Riso.” 

37 Indagu bo i Jisus riso, “Naka- 
kito kono Riso am lo noyo maki- 
mansunur rirun raino.” 

kon ru ulun i, “Tuhan, ma- 
ngintopot aku.” Am igulatur 10 bo 
ra pinaguluan ri Jisus. 

9 Kon ri Jisus, “Aku minatong 
ra tana' ti mongoi pangakim, ko- 
son ulun noolou makakito am 
ulun makakito moolou bo.” 

4 Kuukula' ngaulun tayar Parisi 
ondo' soroi ra giu' i, nakaining ra 
rinagu Nani. Ginio ra pangkuot 
ilo Riso, “Atan, akai ti bolou kia 
rokoon Mu?” 

41Taam i Jisus, “Amun ru noo- 
lou kau, kolondo' tula min. Kaa' 
nakaindagu kano ra kalo noolou 
kau, ginio ra tula minno pana tu- 
milayun ak bo.” 


Abig ra domba am 
magagalung 
10." takamin tojojo: 

ulun ondo' sumubol ra 
kandang ru domba kalo maya' ra 
kulobon, kaa' mangkiwa' ak ra 
tembok, io no sangulun mantata- 
kou am mampapagaau. ?Kaa' 
ulun ondo' sumubol maya' ra 
kulobon, io no magagalung ra 
domba rano. 3lo no ukabin ru 
magagalung ra kandang no. Am 
domba rali pana mokorongog ra 
bolos nano ra io mampiau ra ing- 
galan nilo sigagama', am ibiton 
no ilo mingkual. #Maingkual no 
domba rali, magulu bo magaga- 
lung no am sumunu' ilo riso nga 
mauligan nilo bolos nano. 3 Kaa' 

marara' ilo maya' ra ulun bokon 
am magiru' ilo intor riso, nga kalo 
mauligan nilo bolos nano.” 

6 Gitio noyo abig ondo' pinatu- 
nung ri Jisus risilo, kaa' kalo na- 
ngarati' ilo ra kon Nali. 


I Jisus noyo magagalung 
ra moonsoi 


7 Ginio ra indagu poyo 1 Jisus, 
“Balain takamin tojojo: Aku noyo 
kulobon ru domba. 3 Ngaangai' 
ondo' nakasigulu Raki', ilo ti man- 
tatakou am mampapagaau ayuk, 
kaa' kalo nangkirongog domba rali 
risilo. ? Aku noyo kulobon. Osoi ak 
mangintopot Raki', bayagon io, 
mingkual am sumubol am poyo 
makaakanon io. 1?Mantatakou 
matong mongoi pantakou, ma- 
matoi am mampalunsai. Kaa' aku 
minatong koson ilo ondo' mangki- 

rongog Raki' mokoowot ra kaaya- 
gan, io no kaayagan ondo' mala- 
baan. 

11 Aku noyo magagalung ra 
moonsoi, am magagalung ra 
moonsoi mampataak ra painawo 
Nano ra domba No rano. "? Kaa' 
ulun gajiin, ondo' sala' ka magaga- 
lung kaapoam tatangan ra domba 
rano, pai' ru koson raginio. Paat 
makito no taani matong iruanin 
no ak domba rano am magiru' io. 
Ginio ra saamon am pantutuliaron 
bo domba rano ru taani no. 3 Ma- 
giru' io nga ulun gajiin io ak am 
pai' ru karaan pi bo domba rano. 
14 Aku noyo magagalung ra moon- 
soi. Koson ri Ama' makaulig Raki' 
am Aku makaulig ri Ama', mogon- 
do' niak ra Aku pana makaulig ra 
domba Ku rano am ilo niak ma- 
kaulig Raki'. Am Aku mampa- 

Magagalung ra moonso (10.11) 

taak ra painawo Ku risilo. 19 Am 
makadomba Aku poyo ra bokon 
ondo' kalo nakaaya' ra tayar ragi- 
tio. Ilo pana musiti' Ku ibiton, am 
mokorongog ilo bo ra bolos Ku. Ilo 
ti simpungon Ku am rondo' ak 
magagalung risilo. 

17] Ama' motogom raki' nga 
mampataak Aku ra painawo Ku 
koson maayag Aku saguli'. 18 Ko- 
londo' sangulun pana makapa- 
matoi Raki" amun kalo iowon Ku. 
Maya' ra kasagaan Ku galama' 
mampataak Aku ra painawo Ku. 
Makakuasa' Aku mampataak ra 
painawo Ku am maayag saguli'. 
Ginio noyo nanusuban Raki' ru 
Ama" Ku.” 

1 Ginio ra nagagansang bo ulun 
Jaudi rali. 2 Masuang intor risilo 
minindagu ra, “Sinubol Io tu ri- 
wato! Mantuyang lo! Kua pang- 
kirongog kau Riso?” 

4 Kaa' bokon i poyo mininda- 
gu, “Sala', ulun sinubol ru riwato 
kalo makaindagu koson raginio. 
Kalo noyo lair mamabas riwato ra 
ulun bolou.” 


I Jisus kalo inapu ru ulun 
Jaudi rali 


2 Nasuku' noyo Pangiantakan 
Pangurumatan ra Baloi Tuhan 
giu' ra Jirusalim. lo no nakapaat 
ra musim masimu'. 4 Minugar- 
ugar 1 Jisus ra langgar ru Baloi 
Tuhan ondo' inggalanin ra Lang- 
gar Salomo. “#Bagu tingganai ru 
ulun Jaudi rali liminimpu ri Jisus, 
indagu ilo Riso, “Kula' poyo buoi 
ru kaimamangan mai ti? Pambala' 
no toojo ramon, motopot kia ra 
Okou no Mamamayag ondo" si- 
nusub ri Aki Kapuuno'?” 

25 Taam i Jisus, “Nambala' Aku 
noyo ramuyun, kaa' kalo nangin- 

Langgar Salomo (10.23) 

topot kau. Ondo' baalon Ku man- 
sail ra kuasa' ru Ama' Ku, ginio 
noyo mampaintutun Raki". 26 Kaa' 
kalo niak mangintopot kau nga 
akau sala' ka domba Ku. ?” Dom- 
ba Ku rano mangkirongog ra bo- 
los Kuno: makaulig Aku risilo am 
maya' ilo Raki'. 4Mangani' Aku 
risilo ra kaayagan mantilayun ko- 
son kalo mapuso ilo. Am kolondo' 
noyo mampagaau risilo intor Ra- 
ki'. 1 Ama' Ku ondo' nampa- 
taak risilo Raki', maayo poyo 
intor ra ngaangai'. Ginio ra kolon- 
do' noyo mampagaau risilo intor 
ri Ama'. Aku am i Ama' no 
rondo" ak.” 

31 Nga raginii, tingganai ru ulun 
Jaudi rali nanganam ra batu koson 
momobol ri Jisus. 2 Kaa' indagu i 
Jisus risilo, “Masuang binaal Ku ra 
moonsoi maya' ra nanusuban ri 
Ama': ati kia rondo' binaal Kuli ra 
akau momobol bo Raki'?” 

33T aam ru ulun Jaudi rali, “Sala' 
ka binaal Mu ra moonsoi pamaba- 
lan mai Rirun, kaa' nga nagasab 
Kou tupo ri Aki Kapuuno'. Okou 
ti ulun ayuk, kaa' makimogondo' 
Kou bo ri Aki Kapuuno'.” 

34 Indagu i Jisus risilo, “Kalo kia 
binatikan noyo ra Ukum ri Mu- 
sa', kon ri Aki Kapuuno', ‘Akau 
no tuhan’? 3 Nakapandai takau 
no ra ragu ru Alkitab kalo malu- 
lu'. I Aki Kapuuno' galama' nam- 
piau risilo ra tuhan, ioginio ulun 
rali ondo' nampasukuan no ra ra- 
gu Nano. # Aku pinili! am sinu- 
sub ri Ama' matong ra tana' ti. 
Kua indagu kau ra magasab Aku 

ri Aki Kapuuno' ra ragu Kuli, “Aku 
ti Anak ri Aki Kapuuno"”? 3 Amun 
ru kalo mambaal Aku ra kandoi ri 
Ama', pai' kano pangintopot Ra- 
ki'. #Kaa' amun ru baalon Ku, 
am kalo mangintopot kau ra ragu 
Kutu, pangintopot kano Raki' ra 
binaal Kuli. Bagu makapandai am 
makarati' kau ra 1 Ama' masim- 
pung Raki', am Aku pana masim- 
pung ri Ama'.” 

3 Nangkinam ilo poyo pampa- 
rakop ri Jisus, kaa' kalo naalap 
nilo. 

40 Bagu saguli' i Jisus ra sandaup 
ru Sungoi Jordan, nampariwan ri 
Juanis ra ulun ragili, am ayan lo 
ra giu' i. # Masuang ulun mino- 
ngoi Riso, am kon nilo, “I Juanis 
no kalo nambaal ra kaimuagan, 
kaa' ngaangai' rinagu nali intor ra 
ulun ti motopot.” # Am masuang 
ulun ra giu' i nangintopot ri Jisus. 


Pinatayan ri Lajarus 


1 1 12 Mokoondo' sangulun ung- 
kuyon makainggalan ri La- 
jarus ondo' marualan. lo ti intor ra 
pamagunan Bitania am pagaka' io 
ri Maria am i Marta. I Maria ti 
noyo ondo' nampabuur ra umau 
maamis owou ra kalayam ru 
Tuhan, am piiri' no ra abuk nali. 
3 Magaka' ra ruandu' ti napasaboi 
ra bilin ri Jisus ra; “Tuhan, rangan 
ra tagamin Muno marualan.” 
4Pakaining i Jisus ra bilin i, inda- 
gu lo, “Maruol ragitio kalo mang- 
kinibit ra kapatayan; kaa' mansail 
ragitio katulayan ri Aki Kapuuno' 
am Anak Nano pakitonon.” 


€ I Ama' Ku ondo' nampataak risilo Raki", maayo poyo, Kuukula’ naskah nakalar Ondo’ tinaakan Raki" n Ama’, 


maayo poyo 

5 Motogom toojo i Jisus ri Mar- 
ta, 1 Maria am i Lajarus. “Kabalu' 
pana nokorongog lo ra i Lajarus 
marualan, siminingon lo soroi ra 
giu' i buoi karuaan poyo. 7 Kalupus 
ragili, indagu i Jisus ra maamaya' 
No rano, “Saguli' takau ra Judia.” 

8Taam maamaya' No rano, 
“Mangingila', kalo poyo nabuoi ra 
bobolon kou raan ra batu ru ulun 
Jaudi rali am raino rumuli' kou po 
kia ra giu' i?” 

? Kon bo ri Jisus, “Orou ti mata- 
wang mopor am ruo nganjam. 
Amun sasangulun no mugar ra 
matawang, kalo makasaru io, nga 
makito no ralan. 1? Kaa' amun sa- 
sangulun no mugar ra molondom, 
makasaru io, nga kolondo' sinda ri- 
so. 11 Į Lajarus rangan takano nom- 
bolong, am ongoyon Ku io karato'.” 

12 Ginio ra indagu maamaya' 
No rano, “Mangingila', amun 
nombolong i Lajarus, mapali' io ra 
maagu no.” 

13 Kaa' ondo' kon ri Jisus nii am 
minatoi noyo i Lajarus. Kaa' indos 
nilo, kon Nanii, nombolong ak 
toojo i Lajarus. 1 Ginio ra pamba- 
la' tojojo i Jisus risilo, “Minatoi 
noyo i Lajarus. 3 Kaa' naringkua- 
nang Aku niak ra kalo nokosoroi 
ra giu' i, maa' raginio manginto- 
pot kau. Raino ongoi takau ra 
intok ri Lajarus no.” 

16 Ginio ra i Tomas, ondo' niak 
sabiton Magapir, minindagu io ra 
maamaya' ra bokon rano, “Ibok, 
marurumar takau matoi!” 


I Jisus noyo kaayagan saguli' 


17 Pakasaboi i Jisus ra giu' i, ilai' 
No naapatan noyo i Lajarus lino- 

bong. 13 Pamagunan Bitania ti olo- 
olo' talu kilometer galur intor ra 
Jirusalim. 1? Masuang ulun Jaudi 
minongoi panimayo ri Maria am i 
Marta nga ra pinatayan ru paga- 
ka' nilai, i Lajarus. 

% Pakaining ak i Marta ra naka- 
ratong noyo i Jisus, ongoyo' no 
umaa', kaa' i Maria soroi ak ra 
baloi. 21 ĮIndagu i Marta, “Tuhan, 
amun ru nokosoroi kou ragiti, 
maaru' ungkuyon mai kalo matoi. 
2? Kaa' makapandai aku ra raino ti 
pana 10won ri Aki Kapuuno' atan 
ayuk kitaakon Mu Riso.” 

23Taam i Jisus, “Pagaka' muno 
bayagon saguli'.” 

“Kon ri Marta, “Iou, makapan- 
dai aku i Lajarus bayagon saguli' 
paat ra ulun namagatoi paluaton 
ra Orou Pupus.” 

235Indagu i Jisus, “Aku noyo 
mampakaayag ra ulun minatoi am 
manaak ra kaayagan. Osoi ak ma- 
ngintopot Raki', kabalu' pana ma- 
toi ulun no, maayag lo saguli'. 
26 Am osoi ak maayag am mangin- 
topot Raki', kalo mantilayun io ma- 
toi. Mangintopot kou kia ragitio?” 

?7 Kon ri Marta, “lou Tuhan, 
mangintopot aku ra Okou noyo 
Anak ri Aki Kapuuno', Mamama- 
yag ondo' inaru' noyo matong ra 
tana' ti.” 

Nantangi' i Jisus 

#Karagu ri Marta nii, ongoyo' 
no sinoko' piawo' pongkotob na- 
no 1 Maria. Kon ri Marta riso, 
“Sumuku' noyo Mangingila' am 
mompoongoi lo rirun.” 2? Kaining 
ak ri Maria, ingkakat io am pagin- 
dibok ongoi uma' ri Jisus. 3 Paat 

ragili kalo poyo nakasuku' lo ra 
pamagunan no. Lakat lo ak poyo 
soroi ra intok inumaan ri Marta 
Riso. 3t Ulun Jaudi rali, ondo' 
namparangan ri Maria ra baloi i, 
nakakito riso nagindibok mining- 
kakat am ingkual, bagu sunu' ilo 
riso. Indos nilai mongoi io panta- 
ngi' ra kalabangan ri Lajarus. 

32 Pakasuku' io ra intok ri Jisus 
am kakito no, igulatur io ra pina- 
guluan Nali am indagu, “Tuhan, 
amun ru nokosoro1 Kou ragiti, maa- 
ru' ungkuyon mai kalo matoi.” 

33 Paat i Jisus nakakito riso nan- 
tangi', am niayuk ulun Jaudi rali 
ondo' nababaya' riso i nantata- 
ngi', mangiluk toojo guang Nali 
am makaasi' lo. “#Pangkuot lo bo 
risilo, “Ati nampalabangan min 
riso?” 

Taam ilo, “Ibok, ongoyo' takau 
ilai', Tuhan.” 

35 Pantangi' bo i Jisus. #Indagu 
ulun Jaudi rali, “Ilai', mumpara' 
bo togom No ri Lajarus!” 

37 Kaa' kon ru bokon i, “Mama- 
bas lo ra mato ru ulun bolou, kaa' 
kua pai' No kaalap ra inga' pina- 
tayan ri Lajarus i?” 


I Lajarus binayag saguli' 


38 Mulu' poyo ngiluk ru guang ri 
Jisus, bagu ongoi lo ra kalabangan. 
Lobong i rondo' luang batu ondo' 
inangaban ra batu maayo. ? Inda- 
gu i Jisus, “Insiro' min batu no.” 

Kaa' i Marta, pagaka' ru mina- 
toi i, timinaam, “Tuhan, maaru' 
mootong noyo bangkai no, naapa- 
tan noyo io linobong.” 

#0 1ndagu i Jisus, “Sala' ka kia 
nambala' Aku no rirun; amun 

mangintopot kou, makakito kou 
ra kuasa' ri Aki Kapuuno'?” #In- 
siro' nilo bo batu i. Bagu panti- 
ngaa' i Jisus ra limbowon am 
indagu, “Ama', paringkuanangan 
Ku Rirun, nga rinongog Mu noyo 
pakiasian Ku. @ Nakapandai Aku 
ra masalok Kou mangkirongog ra 
pakiasian Ku. Kaa' rinagu Ku kon 
raginii, koson giatilo ondo' soroi 
ragiti mangintopot ra Okou noyo 
nanusub Raki'.” 48 Bagu golok io, 
“Lajarus, ingkual!” #Ingkual bo 
ulun minatoi i. Kalindu' am kala- 
yam nali lakat ak poyo nakulum- 
put ra konoon mapulak am bulos 
nali pana nakulumput ra konoon. 
Kon ri Jisus ra ulun rali, “Iruo' 
min konoon rano am polosoo' io 
luminjau.” 


Nampapakatan mamatoi 
ri Jisus 
(Mat. 26.1-5, Mrk. 14.1-2, 
Luk. 22.1-2) 


45 Masuang ulun Jaudi ondo' 
minatong ra intok ri Maria am 
nakakito ra nasauk nii, nanginto- 
pot ri Jisus. # Kaa' kuukula' ngau- 
lun intor risilo i siminaguli' am 
pambala' ra ulun tayar Parisi ra 
binaal ri Jisus i. 7 Ginio ra ulun 
tayar Parisi am tingganai imam 
Jaudi rali miting ra Majlis Ugama. 
Kon nilo, “Atan nua' baalon ta- 
kau? Ilai', masuang kaimuagan bi- 
naal ru ulun ti. 4 Amun polosoon 
takau ak lo, ngaangai' ru ulun 
mangintopot Riso. Pupus no, 
tingganal ru pagun Roma mongol 
pampalunsai ra Baloi Tuhan ta- 
kau am mamuso ra ngaangai' bu- 
lu takau.” 

#4 Kaa' sangulun intor risilo i, 
makainggalan ri Kayapas, io no 
Tingganai maayo imam Jaudi 
paat ra bilor ragili, minindagu, 
“Akau ti kolondo' katandaan! 
#Kalo kia matutunan min ra 
moonsoi poyo sangulun suali ak 
matoi intor ra ngaangai' ru bulu 
mapuso?” 3!Sotopot no rinagu 
nati kalo sumugut ra pangkaraan 
nali galama', kaa' koson sangulun 
Tingganai maayo imam Jaudi bi- 
lor ragili, nambala' io ra i Jisus ti 
potoyon koson ra kaatangan ra 
ulun Jaudi. 3? Am sala' ka manga- 
ngalig ra ulun Jaudi ak, kaa' koson 
manimung ra ngaangai' anak ri 
Aki Kapuuno' ondo' nantutuliar 
rali. 

93 Intor orou ragili niak tingga- 
nai ru ulun Jaudi rali nampapakat 
mamatoi ri Jisus. * Ginio ra i Jisus 
kalo bo minintalang ra ulun ma- 
suang ra Judia, kaa' minongoi lo 
ra pekan Ipraim, maar ra intok 
masiluk, am ayan lo ra giu' i na- 
baya' ra maamaya' No rano. 

Paat ragili Pangiantakan ra 
Paska mamaar noyo, am masuang 
ulun intor ra moonong pamagu- 
nan minongoi ra Jirusalim. Maya' 
ilo ra kaulayan pambaguan ra kalo 
poyo masaboi pangiantakan no. 
5 Naguyum ilo ri Jisus, am paat 
ilo timinimung giu' ra Baloi 
Tuhan i, nangkukuot ilo ra rondo' 
am bokon, “Atan guang mu? Ma- 
tong lo nua' ra pangiantakan ti?” 
57 Nga mokoondo' noyo susuban 
intor ra tingganai imam am ulun 
tayar Parisi rali, ra osoi ak maka- 
pandai ra ati i Jisus, musiti' mam- 
bala' koson marakop nilo Io. 

Inumau i Jisus ra umau 
maamis owou ra Bitania 
(Mat. 26.6-13; Mrk. 14.3-9) 


1 Jon ngoorou poyo Pa- 


ngiantakan ra Paska, mino- 
ngoi i Jisus ra Bitania, pamagunan 
ri Lajarus ondo' binayag no sagu- 
ki". ?Giu' i pinaakan nilo lo. I Mar- 
ta nampasulung ra akanon liliwa' 
i Lajarus mabaya' ra tambului rali 
nagayam ri Jisus. 3Bagu alapo' ri 
Maria sambutul umau maamis 
owou narwastu ondo' mologo kaga' 
makasuang satanga' liter. Pabuu- 
ro' no ra kalayam ri Jisus, am piiri' 
no ra abuk nali. Am raginio owou 
ru umau i maalok ra ngaangai' in- 
tok ru baloi i. #Kaa' i Judas Iska- 
riot, sangulun intor ra maamaya' 
ri Jisus, ondo' mampataak Riso ra 
pantula' No rano ra maagu no, 
minindagu ra, 3 Kua pai' talano' 
umau no ra logo talu ngaatus ruit 
pirok, am ruit no pataakon ra ulun 
kunsikang rano?” #Rinagu no ginio 
sala' ka nga masaga' io manginda- 
ngan ra ulun kunsikang, kaa' soto- 
pot no io sangulun mantatakou. lo 
ti mampaguut ra rumpit nilai, am 
maindalom io noyo mantakou ra 
ruit ondo' pinabulian riso. 
7Kaa' indagu i Jisus riso, “Polo- 
soo' io ak! Mambaal io raginio 
koson ra mangkara' ra orou pam- 
palabangan Raki'! 8Nga ulun 
kunsikang rano masalok soroi ra- 
muyun, kaa' aku kalo.” 


Nampapakatan mamatoi 
ri Lajarus 
9 Masuang ulun Jaudi nakai- 
ning ra i Jisus soroi ra Bitania. 


JUANIS 12 


Gili ra ilo pana minongoi ra giu' 
i, am sala' ka nga ri Jisus ayuk, 
kaa' masaga' ilo niak magilong 
ri Lajarus ondo' binayag saguli' 
ri Jisus. 19Kaa' tingganai imam 
Jaudi rali gumogot mamatoi ri 
Lajarus poyo. !! Nga io ti noyo 
nangkinibit ra masuang ulun 
Jaudi nangiruan risilo am na- 
ngintopot ri Jisus. 


Inurumat toojo i Jisus giu' 
ra Jirusalim 
(Mat. 21.1-11, Mrk. 11.1-11; 
Luk. 19.28-40) 


1210 suabon ragili, ulun ma- 
suang ondo' minongoi pangian- 
tak ra Paska, nakaining ra i Jisus 
taatanga' mangkiralan mongoi ra 
Jirusalim. 13 Alapo' nilo raun pal- 
ma am ongoi uma' Riso, golok ilo, 
“Omporo' noyo i Aki Kapuuno'! 
Kabarakat noyo lo ondo' matong 
mansail ra inggalan ru Tuhan! 
Kabarakat noyo raja' ru Israil!” 

14 Paat ragili natuum ri Jisus sa- 
ngınan kaladai mamulok am ku- 
rai' no kaladai i, koson binatikan 
noyo ra Alkitab; 

15 “Pai' kalaa’ mamagun ru 

bandar Sion!’ 
Iai', mokoondo' raja' 
min matong 
nangura' ra sanginan 
kaladai mamulok!” 

16 Maamaya' No rano kalo na- 
karati' kua baalo' no ginii. Kaa' 
kalupus ak katulayan ri Jisus pi- 
naintalang mansail ra pinatayan 
am linuatan Nano, kakara' nilo bo 
ragu ru Alkitab ra ngaangal' ti 
binaal nilo Riso. 


f Ila kamus 

17 Nantunung poyo. ulun rali 
ondo' nakasaang paat i Jisus nam- 
piau ri Lajarus miningkual ra lo- 
bong am namayag riso saguli'. 
18 Ginio nga ra ulun masuang rali 
minuma’ ri Jisus, nga nakaining 
ilo ra'lo no ondo' nambaal ra 
kaimuagan i. 1? Bagu ulun tayar 
Parisi rali nagindagu ra rondo' am 
bokon, kon nilo, “Ilai', ngaangai' 
ulun ru tana' ti maya' bo Riso. 
Banangan takau ak!” 


Kuukula' ngaulun Junani 
naguyum ri Jisus 


#Kuukula' ngaulun Junani pa- 
na minongoi ra Jirusalim koson 
maya' sambayang ra pangianta- 
kan i. 2! Minongoi ilo uma' ri Pili- 
pus am indagu ilo, “Tuan, masaga' 
akai toojo tumuum ri Jisus.” (I Pi- 
lipus ti intor ra pamagunan Bitsai- 
da, libung ru Galilia.) 

2 Ongoi balai' ri Pilipus i An- 
drias, am ongoi ilo pambala' ri 
Jisus. 3 Indagu i Jisus risilo, “Na- 
suku' noyo orou ra Anak ru Ulun 
katulayon. 4 Balain takamin tojo- 
jo: amun sangunor gandum kalo 
tiason ra tana', kalo matoi io am 
sangunor io ayuk. Kaa' amun tia- 
son am matoi 10, manangkawa' io 
ra masuang. %3 Ginio mogondo' 
niak ra osoi ak motogom ra kaa- 
yagan nano galama', matatakan 
io ra kaayagan nano. Kaa' osoi ak 
mampataak ra kaayagan no giti ra 
tana' ti, makaapu io ra kaayagan 
mantilayun. ?%% Osoi ak mangan- 
doi Raki' musiti' io maya' Raki', 
bagu ati ak angayan Kuno, soroi 
mangangandoi Ku rano. Am i 


226 


Ama' Ku mangurumat ra osoi ak 
ondo' mangandoi Raki'.” 


Nambala' i Jisus ra 
patayan Nano 


27 “Maimamang Aku raino. 
Atan nua' raguon Kutu? Raguon 
Ku kia, “Ama', pai' Aku paintu- 
maa' ragitio'? Kalo, gitio ra aku 
minatong, koson makaili' aku ra 
kairaboloon ti. 4 Ama', pakitono' 
noyo katulayan Muno.” 

Bagu mokobolos intor ra suru- 
ga', “Pinakito Ku noyo katulayan 
Kuno, am pakitonon Ku poyo.” 

2 Ulun masuang ondo" soroi ra 
giu" 1 nakaining ra bolos i. Gili ra 
kon nilo, “Tingkalur.” Kaa' mo- 
koondo' niayuk minindagu, “Ma- 
sundu minindagu Riso.” 

30 Kaa' indagu i Jisus risilo, “Bo- 
los naintng i sala ka manginda- 
ngan Raki', kaa' mangindangan 
ramuyun. 3! Raino ti noyo panga- 
kiman ra ulun ru tana' ti: raino ti 
alapon noyo kuasa' intor riso on- 
do' manguasa' ra tana' ti. 2 Am 
paat ra Aku ti painsawaton intor 
ra tana', poongoyon Ku ngaangai' 
ulun Raki'.” 8Rinagu No koson 
raginio koson mambala' ra atan 
kulaan Io matoi. 

“Taam ru ulun masuang Riso, 
“Sumugut ra Ukum ri Musa', Ma- 
mamayag ondo' sinusub ri Aki 
Kapuuno' i maayag ra mantila- 
yun. Ati kulaan mindagu Kou ra 
Anak ru Ulun musiti' painsawa- 
ton intor ra tana' ti? Osoi Anak 
ru Ulun no?” 

35Indagu bo i Jisus, “Kalo bo 
mabuoi sinda no mayan ramu- 
yun. Tungguli' noyo pangkirala- 


JUANIS 12 


nan min buoi ru sinda no soroi 
ramuyun, koson kalo maliputan 
kau ru kalandaman. Ulun ondo' 
mangkiralan ra kalandaman kalo 
mapandayan no ati kaangayan. 
36 Pangintopot kano ra sinda buoi 
no soroi ramuyun, koson masauk 
kau ra ulun ondo' mayan ra 
sinda.” 


Kalo mangintopot ulun 
Jaudi rali 


Karagu ri Jisus ginii, iruani' No 
ilo am pansibuni lo. 3 Kabalu' 
pana nambaal lo masuang kai- 
muagan ra pinaguluan nilai, kalo 
nangintopot ilo Riso, 4 koson na- 
sulut bo bala' pinasaboi ru nabi' 
Jisaya: 

“Tuhan, osoi kia 
mangintopot ra pambalaan 
mai? 

Am osoi nua' 
papakitanan ra kuasa' ru 
Tuhan?” 

Kalo nakapangintopot ilo, 
nga nakaindagu niayuk nabi' 
Jisaya, 

#@ “Nompokoolou i Aki 

Kapuuno' ra mato nilai, 
am nambaal risilo mailo 
mangarati', 

koson mato nilai kalo 
makakito, 

ana guang nilai pana kalo 
makarati': 

ana kalo sumaguli' ilo ra 
Tuhan, 

koson babason No ilo.” 

4 Rinagu ri nabi' Jisaya koson 
raginio nga nakakito io no ra 
katulayan ri Jisus am nampabala' 
io no ra sauk intor Riso. 


JUANIS 12, 13 


#Kabalu' pana raginio, ma- 
suang niayuk tingganai ru ulun 
Jaudi nangintopot ri Jisus. Kaa' 
kalo makakau' ilo mangiou ragi- 
nio, nga malaa' ilo mapandayan 
ru ulun tayar Parisi am inggalarin 
ilo mumpos ra baloi sambaya- 
ngan. 8 Nga maansayan ilo poyo 
makiurumat ra ulun kaa' makiu- 
rumat ri Aki Kapuuno'. 


Ragu ri Jisus ti noyo ondo' 
mangakim 


#Bagu kosongowo' ri Jisus ragu 
Nali, kon No, “Osoi ak manginto- 
pot Raki', sala' ka Aku ak ininto- 
pot no, kaa' lo ondo' nanusub 
Raki' pana. Osoi ak makakito 
Raki', makakito io niayuk ra Io 
ondo" nanusub Raki' i. 4 Aku mi- 
natong ra tana' ti koson ra sinda, 
maa' raginio moonong ulun ondo' 
mangintopot Raki' kalo bo mayan 
ra kalandaman. 47 Osoi ak mangki- 
rongog ra ragu Kutu kaa' kalo gu- 
magaya', kalo ukumon Ku io. Aku 
minatong sala' ka mangakim ra 
ulun ru tana' ti, kaa' mamayag ri- 
silo. #Osoi ak manginggi' Raki' 
am ragu Kuno, mokoondo' noyo 
mangakim riso. Ragu ondo' pina- 
saboi Kuli mangakim riso ra Orou 
Pupus. # Nga kalo minindagu Aku 
sumugut ra kuasa' Ku galama', 
kaa' i Ama', ondo' nanusub Raki', 
nambala' ra atan ondo' raguon am 
posoboyon Ku. 3? Nakapandai Aku 
no ra panusuban Nano mangani' 
ra kaayagan mantilayun. Am po- 
soboyon Ku atan ondo' pinabala' 
ri Ama' no Raki'.” 

Nambagu' i Jisus ra kalayam 
ru maamaya' No rano 


1 3 Songorou poyo am tuma- 
limpuun Pangiantakan ra 


Paska. Nakapandai 1 Jisus ra ma- 
saboi noyo paat Nano mangiruan 
ra tana' ti sumaguli' ra Ama' 
Nano. Masalok lo monogom ra 
maamaya' No rano, am tinaga- 
man No ilo saboi ra pupus. 

2 Nagagakan i Jisus am maa- 
maya' No rano, am Tingganai 
ru riwato no minindagu ra guang 
ri Judas, anak ri Simon Iskariot, 
koson mampataak ri Jisus ra 
pantula' No rano2 3 Nakapandai 
i Jisus ra ngaangai' kuasa' pina- 
taak noyo ri Ama' Riso. Am 
nakapandai lo niayuk ra mina- 
tong lo intor ri Aki Kapuuno' 
am sumaguli' poyo Riso. “Am 
ginio bo ra ingkakat lo, aluso' 
No bayang maawar Nali am po- 
bongkoso' No tiwala' ra awak 
Nali. 3Bagu suangi' ri Jisus ron- 
do' bisin ra timug am tumalim- 
puun mambagu' ra kalayam ru 
maamaya' No rano. Kabagui' 
raiti, piiri' No bo ra tiwala' pi- 
nabangkos No ra awak Nali. 

6Pakasuku' i Jisus ri Simon 
Pitrus, kon ri Simon, “Tuhan, to- 
pot-topot Kou mambagu' ra kala- 
yam kutu?” 

7Taam i Jisus, “Kalo makarati' 
kou raino, kaa' maagu no maka- 
rati' kou ra baalon Kutu.” 

8Indagu i Pitrus Riso, “Kalo 
Tuhan, kalo noyo pabaguin ku 
kalayam kutu Rirun!” 


£ Tingganairu nwatono mampataak n Jisus ra pantula' No rano, Kuukula' naskah nakala. Inaru' noyo ru 
Tingganai ru nwato ra 1 Judas Iskanot mampataak n Jisus ra pantula' No rano 

Kaa' kon ri Jisus, “Amun kalo 
baguin tokou, kalo bo karaan kou 
ra maamaya' Ku.” 

3 Kon ri Simon Pitrus, “Tuhan, 
amun koson poyo raginio, sala' ka 
kalayam kutu ak baguin Mu, kaa' 
kalindu' am ulu kutu pana.” 

10 Indagu bo i Jisus riso, “Osoi ak 
nakapariu', mapasau noyo ngaa- 
ngai' inan nano; am kalayam nano 
ak bo baguin. Mapasau kano, kaa' 
sala' ka akau ngai'.” (!! Nga naka- 
pandai noyo i Jisus osoi mampa- 
taak Riso ra pantula' No rano. 
Ginio ra rinagu No, “Mapasau ka- 
no, kaa' sala' ka akau ngai'.”) 

12 Kabagui' ak ri Jisus kalayam 
nilai, bayango' No saguli' bayang 
maawar Nali am panturung lo po. 
Indagu lo bo risilo, “Makarati' kau 
kia kua baalo' Ku ginii ramuyun? 
13 Mampiau kau Raki' ra Mangi- 
ngila' am Tuhan. Motopot noyo 
pampiawan minno, nga Aku no 
Mangingila' am Tuhan. “Amun 
ru Aku ti, ondo' Tuhan am Mangi- 
ngila' min, nambagu' ra kalayam 
min, akau pana musiti' mambagu' 
ra kalayam ru rondo' am bokon. 
ISNanulu' Aku noyo ramuyun, 
maa' raginio mambaal kau ra atan 
ondo" binaal Kuli noyo ramuyun. 
lé Balain takamin tojojo: sangulun 
ulipon kalo maatang poyo intor ra 
tuan nano. Mogondo' niak ra sa- 
ngulun sinusub kalo maatang po- 
yo intor ra nanusub riso. 7 Amun 
makapandai kau raginio, mulu' 
poyo bansuk min amun ru Sugu- 
ton min. 

18 Sala' ka akau ngaangai' kon 
Kuli. Nakapandai Aku osoi pinili' 
h Ta 824. 


JUANIS 13 


Kuli. Kaa' ragu ru Alkitab ragitio 
suluton noyo, ‘Ulun ondo' gumu- 
lung Raki' mangakan, tumula" io 
Raki". 19 Balain takamin raino ra 
kalo poyo masulut baal ragitio, 
maa' raginio ra io masauk ra maa- 
gu no, mangintopot kau ra “Aku 
noyo AKU.” 2Balain takamin 
tojojo: Osoi ak mangapu ra sinu- 
sub Ku, Aku pana apuon no. Am 
osoi ak mangapu Raki', apuon no 
niayuk lo ondo' nanusub Raki'.” 


Nanala' i Jisus ra pataakon 
lo ra pantula' No rano 
(Mat. 26.20-25: Mrk. 14.17-21: 
Luk. 22.21-23) 


21 Karagu ri Jisus ginii, maima- 
mang am pambala' lo, “Balain 
takamin tojojo: sangulun intor ra- 
muyun mampataak Raki' ra pan- 
tula' Ku rano.” 

2 Pototontong maamaya' No 
rano ra rondo" am bokon, nga kalo 
nakapandai ra osoi kon Nano. 
23 Sangulun intor ra maamaya' ri 
Jisus nanturung ra sapapa' Nano, 
io ti noyo ondo' tagamin ri Jisus. 
“ACinio ra anii' io ri Simon Pitrus 
ra pulanu am indagu, “Kuati' ga 
Mangingila' no, osoi kon Nano.” 

25 Inggaari' no bo i Jisus am pang- 
kuot, “Tuhan, osoi kon Munii?” 

% Taam i Jisus, “Ondo' aniin 
Ku ra ruti' ra patunjakon ti, io no 
ginio.” Bagu alapo' ri Jisus sangki- 
nis ruti', tunjaki' No am taaki' 
No ri Judas, anak ri Simon Iska- 
riot. 7 Kaalap ak ri Judas ruti' i, 
subol bagu Tingganai ru riwato 
riso. Am indagu i Jisus riso, “Baa- 
lo' noyo atan guangon muno ra 


JUANIS 13 

Nagagakan 1 Jisus am maamaya' No rano (13.21) 


mataki'!” #@Kaa' kolondo' sangu- 
lun pana intor risilo ondo' nanga- 
kan i, nakarati' kua indagu i Jisus 
ri Judas koson raginii. ? Nga i Ju- 
das ti mampaguut ta ruit nilai, 
ginio ra kuukula' intor risilo nang- 
kara' ra sinusub io ri Jisus mam- 
bali ra atan ondo' maatang ra 
pangiantakan, kaapoam manayar 
ra ruit no ra ulun kunsikang rali. 

# Kaalap ak ri Judas ruti' i, pa- 
ringkaagou io ingkual. Paat ragili 
molondom noyo. 


Panusuban bagu 


31 Pakaugar i Judas, indagu i Jisus, 
“Raino noyo Anak ru Ulun katu- 
layon, am raino niayuk i Aki 
Kapuuno' katulayon mansail Riso. 
2 Amun i Aki Kapuuno' katula- 
yon mansail Riso, katulayon lo 
niayuk ri Aki Kapuuno' galama'. 
Am pongoon No ginio ra mataki'. 
33 Pabukat ondo' tagamin Ku, kalo 


bo mabuoi Aku soroi ramuyun. 
Maguyum kau pana Raki', kaa' 
ondo' rinagu Ku ra tingganai ru 
ulun Jaudi rali, raino raguon Ku 
poyo ramuyun, “Kalo mokoongoi 
kau ra angayan Ku.” 3% Gitio noyo 
panusuban bagu ondo' raguon Ku 
ramuyun, Kotogom kano ra rondo' 
am bokon. Koson ra Aku motogom 
ramuyun, akau niayuk musiti' moto- 
gom ra rondo' am bokon. #Amun 
ru motogom kau ra rondo' am bo- 
kon, bagu mapandayan ru ngaangai' 
ulun ra akau no maamaya' Ku.” 


Manala' i Jisus ra magali' i 
Pitrus Riso 
(Mat. 26:31-35: Mrk. 14.27-81, 
Luk. 22.31-84) 


36Pangkuot i Simon Pitrus ri 
Jisus, “Tuhan, ati angayan Mu?” 

Taam i Jisus, “Kalo mokoongoi 
kou ra angayan Ku raino, kaa' 
makasunu' kou niak ra tauli no.” 

37 Pangkuot poyo i Pitrus, 
“Tuhan, kua pai' aku pakaaya' 
raino? Nakatampos aku noyo 
mampataak ra painawo ku nga 
Okou.” 

38 Kon bo ri Jisus riso, “Totopot 
kia mampataak kou ra painawo 
mu nga Aku? Balain tokou tojojo: 
kalo poyo maningkuluuk manuk 
tandaa' no, intalu kono magali' ra 
makaulig kou Raki'!” 


I Jisus ti noyo ralan mongoi 
ri Ama' 


Indagu i Jisus ra maamaya' 

No rano, “Pai' kau kaima- 
mang. Pangintopot kano ri Aki 
Kapuuno' am pangintopot kau 
niayuk Raki'. ?“Mokoondo' ma- 
suang lamin giu' ra baloi ri Ama' 
Ku, am mongoi Aku pomongo ra- 
muyun ra intok. Kalo raguon Ku 
gitio ramuyun amun ru kalo mo- 
topot. 3Mopongo Ku intok min, 
sumaguli' Aku mongoi pangalap 
ramuyun, maa' raginio mabaya' 
kau Raki' ra intok Ku. “Am naka- 
pandai kau ra ralan mongol ra 
angayan Ku.” 

5 Pangkuot i Tomas Riso, “Tuhan, 
kalo makapandai akai ra angayan 
Muno. Ati kulaan akai makatan- 
da' ra ralan no?” 

6Taam i Jisus riso, “Aku noyo 
ralan mulig ri Aki Kapuuno', am 
mokoowot ra kaayagan. Kolon- 
do' sangulun pana mokoongoi ri 
Ama', amun kalo mansail io Ra- 
ki'. Amun makaulig kau Raki'/ 
makaulig kau niayuk ra Ama' Ku. 


JUANIS 13, 14 


Intor raino nakaulig kano am na- 
kakito niak Riso.” 

8Indagu i Pilipus ri Jisus, 
“Tuhan, pakitono' i Ama' no ra- 
mon. Ginio sama' noyo ramon.” 

?Kaa' kon ri Jisus, “Pilipus, na- 
buoi takano nababaya', kaa' lakat 
ak poyo kalo makaulig kou Raki'? 
Osoi ak nakakito Raki', nakakito 
io niak ri Ama'. Kaa' kua indagu 
kou po ra, “Pakitono' i Ama' no 
ramon? 10Pilipus, kalo kia ma- 
ngintopot kou ra Aku ti masim- 
pung ri Ama', am i Ama' pana 
masimpung Raki'? Atan ondo' ri- 
nagu Ku ramuyun, sala' ka intor 
Raki' galama', kaa' i Ama' ondo' 
masimpung Raki', Jo galama' 
mampasauk ra ngaangai' raginio. 
11 Pangintopot kano ra Aku ma- 
simpung ri Ama', am i Ama' ma- 
simpung Raki'. Kaa' amun ru 
kalo, pangintopot kano ak ra bi- 
naal Kuli. ZOndo' raguon Kutu 
motopot: Osoi ak mangintopot 
Raki', mambaal ra kandoi mogon- 
do' ra binaal Kuli. Am mulu' poyo 
baalon no ka Aku, nga sumaguli' 
Aku ri Ama'. BGinio ra atan ak 
kitaakon min mansail ra inggalan 
Ku, baalon Ku. Maa' raginio i Aki 
Kapuuno' katulayon mansail ra 
Anak Nano. 14 Amun ru makitaak 
kau ra atan ak mansail ra inggalan 
Ku,” baalon Ku.” 


Mamantu' i Jisus ra Ambiluo 
ri Aki Kapuuno' atarin 


15“Amun ru motogom kau Ra- 
ki', suguton min panusuban Ku 


pi 


i ralan mulig nm Akı Kapuuno', am mokoowot ra kaayagan, Harfiah ralan, katapatan am kaayagan 
/ Amun makaulig kau Raki', Kuukula' naskah nakalar Nga nakaulig kano Raki" k mansall ra inggalan Ku. 


Kuukula' naskah nakala kolondo" ragu ragtio 


JUANIS 14, 15 


rano. 16 Makitaak Aku ri Ama' am 
mangator lo ramuyun ra Mangi- 
ngindangan ra bokon, ondo' tumi- 
layun ramuyun. Io no Ambiluo 
ri Aki Kapuuno', ondo' mambala' 
ra katapatan ri Aki Kapuuno'. 
Ulun ru tana' ti kalo makapanga- 
pu Riso, nga kalo makakito kaa- 
poam makaulig ilo Riso. Kaa' akau 
makaulig Riso, nga mabaya' am 
sumimpung lo ramuyun. 

18 Kalo manatang Aku ramuyun 
koson ra anak napatayan ra ma- 
tuo. Kaa' sumaguli' Aku po ramu- 
yun. 1? Sangkinolor poyo am ulun 
ru tana' ti kalo bo makakito Ra- 
ki', kaa' makakito kau Raki': am 
nga Aku ti maayag, akau pana 
maayag. 2 Masuku' orou raginio, 
bagu no makapandai kau ra ma- 
simpung Aku ri Ama', am akau 
pana masimpung Raki', mogon- 
do' niak ra Aku masimpung ra- 
muyun. 

21 Osoi ak mangapu am sumu- 
gut ra pansusuban Ku rano, io no 
ondo' motogom Raki'. Am osoi 
ak motogom Raki' tagamin io ru 
Ama' Ku, am Aku pana motogom 
riso am paintalangon Ku riso osoi 
Aku sotopot no.” 

22 Pangkuot i Judas (sala' ka i 
Judas Iskariot) ri Jisus, “Tuhan, 
kua akai ak balain Mu ra osoi 
Okou sotopot no, kaa' ulun ru 
tana' ti kalo?” 

23 Taam i Jisus, “Osoi ak moto- 
gom Raki', sumugut io ra ragu 
Ku. Tagamin io ru Ama' Ku am 
matong Akai ruo sumimpung ra 
ulun no. #Osoi ak kalo motogom 
Raki', kalo sumugut io ra ragu Ku. 
Am ragu ondo' norongog min ti, 

sala' ka intor Raki' kaa' intor ri 
Ama' ondo' nanusub Raki'. 

25 Ngaangai' ti rinagu Ku ra 
Aku lakat ak poyo soroi ramuyun. 
#Kaa' Ambiluo ri Aki Kapuuno', 
lo no Mangingindangan ondo' su- 
subon ri Ama' mansall ra inggalan 
Ku, lo noyo mangila' ramuyun ra 
ngaangai' no am mampakara' ra- 
muyun ra ngaangai' ondo’ rinagu 
Ku noyo. 

27 Kaansayan patatangon Ku ra- 
muyun, kaansayan Ku galama' 
pataakon Ku ramuyun. Am kaan- 
sayan Ku sala' ka koson ra kaansa- 
yan ondo' taakin ru tana" ti. Ginio 
ra pai' kano pagalabo kaapoam ka- 
laa'. @Nokorongog kano ra ragu 
Kuli, “Mugar Aku, kaa' sumaguli' 
Aku poyo ramuyun. Amun ru 
motogom kau Raki', akau pana 
maansukan ra Aku mongoi ri 
Ama', nga maatang poyo i Ama' 
ka Aku. “?Pabalaan Ku ginio ra- 
muyun raino ra kalo poyo masauk 
ngaangai' no, maa' raginio ra io 
masauk, mangintopot kau Raki’. 
3 Kalo bo masuang raguon Ku ra- 
muyun, nga nasuku' noyo paat ra 
io ondo' manguasa' ra tana' ti ma- 
tong. Kaa' kalo makapanguasa' io 
Raki'. 3t Kaa' suguton Ku ngaa- 
ngai' nanusuban ri Ama', maa' ra- 
ginio ulun ru tana' ti makapandai 
ra motogom Aku ri Ama'. 

Ibok am iruani' takano intok 
bi.” 

I Jisus puun anggur 
ondo' motopot 


1 5 “Aku noyo puun anggur 
ondo' motopot: I Ama' Ku 


noyo magagalung ra umo. ? Moo- 

nong pango Ku ra kalo manangka- 
wa" iruon No, am moonong pango 
ra manangkawa' intawangin No, 
maa raginio makapangkawa' ra 
maawas poyo. 3Kinapasau kano 
ru pangilaan ondo' pinasaboi Ku 
ramuyun. “Rondon kano Raki' 
am Aku pana rumondon ramu- 
yun. Pango kalo noyo makapang- 
kawa" amun ru kalo soroi ra puun 
no. Mogondo' niayuk ramuyun, 
kalo makapangkawa' kau amun 
ru kalo rumondon Raki '. 

“Aku noyo puun anggur am 
akau noyo pango. Osoi ak ru- 
mondon Raki', am Aku rumon- 
don riso, makapangkawa' io ra 
maawas, kaa' amun kalo mangin- 
dangan Aku ramuyun, kalo maka- 
pambaal kau ra atan ak pana. 
6Osoi ak kalo rumondon Raki', 
patirin koson ra pango am ma- 
pua' io bo. Pango koson raginio 

luluron am suruin ak. 7 Amun ru 
rumondon kau Raki' am ragu Ku 
rumondon ra guang,min, pakitaak 
kau ri Ama' ra atan ak kasagaan 
min am aniin kau. 8] Ama' katu- 
layon ra akau manangkawa' ra 
maawas, gitio noyo ra akau mau- 
ligan ra maamaya' Ku. ?Moto- 
gom Aku ramuyun nogondo' ri 
Ama' motogom Raki'. Rondon 
kano ra togom Kuno. 10 Amun gu- 
magaya' kau ra panusuban Ku 
rano, rumondon kau ra togom 
Kuno. Ginio mogondo' ra Aku gu- 
magaya' ra panusuban ri Ama', 
am rumondon Aku ra togom 
Nano. 

11 Ngaangai' ti pinabala' Ku 
ramuyun, maa' raginio masalok 
Aku mampakaansuk ramuyun 
am topot-topot kau maansukan. 
2 Gitio noyo panusuban Kutu; 
kotogom kano ra rondo' am bo- 





Kawa' ru anggur (15.1) 

kon, nogondo' ra Aku pana moto- 
gom ramuyun. 3 Kolondo' togom 
maayo poyo intor ra togom ru 
sangulun ondo' mampataak ra 
painawo nano ra rangan no rano. 
14 Amun gumagaya" kau ra panu- 
suban Ku rano, akau no rangan 
Ku. 1 Kalo bo sabiton takamin ra 
ulipon, nga ulipon kalo makapan- 
dai ra ngaangai' ondo' baalon ru 
tuan nano. Kaa' sabiton takamin 
ra rangan Ku, nga ngaangal' on- 
do' norongog Ku intor ri Ama', 
pinabala' Ku noyo ramuyun. 
16 Pai' ru akau nampili' Raki', kaa' 
Aku noyo nampili' ramuyun am 
inaru' takamin mongoi ra ati-ati 
ak am manangkawa' ra maawas, 
am kawa' min rano tumilayun. 
Am atan ak kitaakon min mansail 
ra inggalan Kuno, aniin kau ri 
Ama'. 1 Gitio noyo panusuban 
Ku ramuyun, kotogom kano ra 
rondo' am bokon.” 


Kasisangin kau ru ulun ru 
tana' ti 


18“Amun kasisangin kau ru 
ulun ru tana' ti, karaa' min ra Aku 
galing nasisangan nilo. 1 Amun 
magibaya' kau ra ulun ru tana' ti, 
maaru' tagamin kau koson ra 
ulun nilo galama'. Kaa' pinili' ta- 
kamin noyo intor ra ulun ru tana' 
ti, am raino ti kalo bo mogondo' 
kau risilo. Ginio nga ra akau kasi- 
sangin nilo. @Karaa' min rinagu 
Kuli, “Sangulun ulipon kalo maa- 
tang intor ra tuan nano.” Amun 
nangimbolo' ilo Raki', mangim- 
bolo' ilo niak ramuyun. Amun 
ru ragu Kuli sinugut nilo, ragu 
minno pana gagayaan nilo. ?! Kaa' 

ngaangai' no 'baalon nilo ramu- 
yun nga akau maamaya' Ku, am 
nga kalo nakaulig ilo Riso ondo' 
nanusub Raki' i. 22 Amun kalio 
Aku minatong am nambala' ra 
ngaangai' ti risilo, kolondo' tula 
nilo. Kaa' raino mailo ilo bo min- 
dagu ra, “Kalo nakapandai akai ra 
natulaan akai.’ ?3 Osoi ak masi- 
sang Raki', Ama' Ku pana kasisa- 
ngin no. % Amun ru kalo binaal 
Ku ra pinaguluan nilo ondo' kalo 
igondo' baalo' ru ulun, kolondo' 
noyo tula nilo. Kaa' kabalu' pana 
nakakito ilo ra binaal Ku rali, ma- 
sisang ilo niayuk Raki' am Ama' 
Ku. 4 Maa' raginio masulut ondo' 
binatikan ra Ukum nilo, ‘Masi- 
sang ilo Raki' kabalu' pana kolon- 
do' sasaban.’ 

26 Porotongon Ku ramuyun Ma- 
ngingindangan intor ri Ama'. Io 
no Ambiluo ondo' mambala' ra 
katapatan ri Aki Kapuuno' am lo 
niayuk mampaintutun Raki' ra- 
muyun. 2 Am akau pana mam- 
paintutun Raki', nga nababaya' 
takano intor ra talimpuun i ak 


poyo. 
1 Nambala' Aku ramuyun 

raginio koson pangintapa- 
tan minno kalo malawo. ?Ing- 
galarin kau mumpos ra baloi 
sambayangan. Am masuku' niak 
paat ra osoi ak mamatoi ramuyun 
mangkara' ilo raginio mangandoi 
ri Aki Kapuuno'. 3Ginio baalon 
nilo ramuyun nga kalo nakaulig 
ilo ra Ama' Ku kaapoam Aku ga- 
lama'. “Kaa' mambala' Aku ra- 
muyun raino, maa' raginio ra io 
masauk, makara' min ra binalaan 
takamin noyo kalalair.” 

Kondoyon ru Ambiluo ri 
Aki Kapuuno' 


“Kalo binalaan takamin raginio 
intor ra talimpuun i, nga lakat Aku 
ak poyo nabaya' ramuyun. ? Kaa' 
raino sumaguli' Aku Riso ondo' 
nanusub Raki' i; am kolondo' 
sangulun pana intor ramuyun 
mangkuot ra ati angayan Ku. 
6Raino mangiluk guang min nga 
binalaan takamin noyo. 7 Ondo' 
raguon Kutu ramuyun motopot: 
Moonsoi ra Aku mugar, amun ru 
kalo, Mangingindangan no kalo 
matong ramuyun. Kaa' amun ru 
mugar Aku, bagu porotongon Ku 
lo ramuyun. “SPaat lo matong, 
mampainono' Io ra ulun ru tana' 
ti atan sotopot no tula, osoi moto- 
pot am atan sotopot no ukum ri 
Aki Kapuuno'. ? Mampainono' lo 
ra osol kalo mangintopot Raki", io 
no makatula. 1? Am mampainono' 
lo ra Aku motopot, nga mongol 
Aku ri Ama' am kalo bo makito 
min Aku. 11 Am niayuk nakatalim- 
puun noyo i Aki Kapuuno' ma- 
ngukum, nga io ondo' manguasa' 
ra tana' ti inukum noyo. 

12 Masuang poyo pabalaan Ku 
ramuyun, kaa' raino ti kalo poyo 
maapu min. 8Kaa' paat Ambiluo 
ri Aki Kapuuno' no matong, mam- 
bala! lo ra katapatan ri Aki 
Kapuuno' am mampaintutun [o ra- 
muyun ra ngaangai' ru katapatan. 
Kalo mambala' lo sumugut ra kua- 
sa' No galama', kaa' mambala' Io 
ra atan ondo' morongog No am 
atan ondo' masauk ra tauli no. 
14Katulayon No Aku, nga paba- 
laan No ramuyun ngaangai' ondo' 

norongog no intor Raki'. 15 Ngaa- 
ngai' ondo" i Ama' noyo tatangan, 
Aku niak tatangan. Ginio nga ra 
Aku minindagu ra atan ondo' 
posoboyon ru Ambiluo ri Aki 
Kapuuno' no ramuyun intor noyo 
Raki'.” 


Mangiluk guang am 
maansukan 


16“Sangkinolor ak bo am kalo 
makakito kau Raki', am sangki- 
nolor poyo am makakito kau sa- 
guli" Raki'.” 

17 Ginio ra pasakuot bo kuuku- 
la' maamaya' No rano ra rondo' 
am bokon, “Atan kon No ra, 
“Sangkinolor ak bo am kalo maka- 
kito kau Raki', am sangkinolor 
poyo am makakito kau saguli' Ra- 
ki'? am poyo ra, “Mongoi Aku ri 
Ama'?” 18 Atan kon No ra, “Sang- 
kinolor ak bo?” Kalo maratian ta- 
kau ragu Nano.” 

19 Natutunan ri Jisus ra masaga' 
ilo mangkuot Riso, ginio ra indagu 
lo risilo, “Raitii' ni minindagu Aku 
ra, Sangkinolor ak bo am kalo ma- 
kakito kau Raki', am sangkinolor 
poyo am makakito kau saguli' Ra- 
ki". Ginii kia ra akau pasakuot? 
@Balain takamin tojojo: manta- 
ngi' am manulaboi kau, kaa' ulun 
ru tana' ti maansukan. Mangiluk 
guang minno, kaa' guang min ra 
mangiluk no makulau bo ra maan- 
sukan. ?t Paat sangulun ruandu' 
matipaganak, magalabo io nga 
masaboi noyo maruol ru maganak 
nano. Kaa' maanak no ak lalagang 
no, maansukan io am kalo bo ma- 
kara' no maruol nali nga sangulun 
lalagang inanak noyo ra tana' ti. 

22 Mogondo' niayuk ramuyun, 
raino mangiluk guang min. Kaa' 
makapantuum takau saguli', am 
maansukan kau bo tojojo, am 
kaansukan minno kalo malang- 
gaan ru osoi ak pana. 

23 Drou raginio, kalo bo mang- 
kuot kau Raki' ra atan ak pana. 
Balain takamin tojojo: Aniin kau 
ri Ama' ra atan ak kitaakon min 
mansail ra inggalan Ku! 24Saboi 
raino ti kolondo' poyo kinitaak 
min mansail ra inggalan Ku. Paki- 
taak kano am moowot min, bagu 
maansukan kau tojojo.” 


Kinala noyo tana' ti 


235 “Ngaangai' ti rinagu Ku ramu- 
yun ra abig. Kaa' masaboi paat no 
ra kalo bo raguon Ku ramuyun ra 
abig, kaa' mambala' Aku tojojo ra- 
muyun ra atan kulaan i Ama' Ku. 
26 Drou raginio, akau galama' ma- 
kitaak Riso mansail ra inggalan 
Ku; am kalo pana bo makitaak 
Aku Riso nga akau, “nga i Ama' 
galama' motogom ramuyun. Mo- 
togom lo ramuyun nga motogom 
kau Raki' am mangintopot kau ra 
minatong Aku intor Riso. @ Aku ti 
intor ri Ama' am nakaratong noyo 
ra tana' ti, kaa' raino iruanin Ku 
tana' ti am sumaguli' Aku Riso.” 

22 Indagu bo maamaya' No ra- 
no, “Raino mambala' Kou toojo 
am kalo bo magabig Kou. ® Raino 
nakatutun akai no ra Okou maka- 
pandai ra ngaangai' am kolondo' 
bo pangkuatan mai Rirun. Ginio 
bo ra akai mangintopot ra Okou 

intor ri Aki Kapuuno'. 

3t Kon bo ri Jisus risilo, “Ma- 
ngintopot kau kia raino ti? 3? Paat 
no masuku', am sotopot no nasu- 
ku' :noyo, ra akau pantutuliaron 
am muli' ra intok min sigagama'. 
Tatangon min Aku misasangu- 
lun. Kabalu' pana koson raginio, 
kalo misasangulun Aku nga i Ama' 
mabaya' Raki'. 33 Ngaangai' ti pina- 
bala' Ku ramuyun, maa' raginio 
makakaansayan kau nga masim- 
pung kau Raki'. Giti ra tana' ti 
maimbolo' kau, kaa' paikango' 
noyo guang min, nga kinala Ku 


noyo tana" ti.” 
1 Kopongo i Jisus minindagu 
raginio, pantingaa' lo ra 
limbowon am indagu, “Ama', rai- 
no nasuku' noyo paat ondo' ina- 
ru' no. Katulayo" Anak Mu, maa' 
raginio Anak mampatulai Rirun. 
“Iniou Mu Anak manguasa' ra 
ngaangai' ulun, maa' raginio ma- 
kapangani' Anak Mu ra kaayagan 
motopot am mantilayun ra ngaa- 
ngai' ulun ondo' pinataak Mu Riso. 
3Gitio noyo kaayagan motopot 
am mantilayun, ra makaulig ilo 
Rirun, i Aki Kapuuno' ondo' mo- 
topot, am poyo 1 Jisus Kristus on- 
do" sinusub Mu. #Pinatulai Tokou 
noyo ra pinaguluan ru ulun ru ta- 
na' ti, ioginio nopongo Ku noyo 
kandoi ondo' pinalansan Mu Raki'. 
5 Ama', raino ti katulayo' Aku no- 
yo, mogondo' ra katulayan Tali paat 
ra tana' ti kalo poyo biningkal. 
6Pinaulig Tokou noyo ra ulun 
rati ondo' pinataak Mu Raki'. Ilo 


Pakiasian ri Jisus 


l atan ak kitaakon mun mansali ra inggalan Ku, Kuukula' naskah nakalaır Amun makakitaakon kau n Ama', 


taakin No ramuyun mansa ra inggalan Ku 

ti Okou no tatangan, kaa' pina- 
taak Mu ilo Raki' am siminugut 
ilo ra ragu Mu. 7Raino nakapan- 
dai ilo ra ngaangai' tinaak Muli 
Raki' intor Rirun. 8Pinasaboi Ku 
noyo risilo nangilaan Muli Raki' 
am inapu nilo. Am nakapandai ilo 
no ra tootopot Aku minatong in- 
tor Rirun am mangintopot ilo po- 
yo ra Okou no nanusub Raki'. 

9 Ama", ilo kiasiin ku. Kalo kia- 
siin ku ulun ru tana' ti, kaa' ilo 
ondo' pinataak Mu Raki', nga 
Okou no tatangan risilo. 1? Ngaa- 
ngai' ulun ondo' Aku tatangan, 
Okou niak tatangan, am ngaa- 
ngai' ulun ondo' Okou tatangan, 
Aku niak tatangan. Am mansail 
risilo katulayan Kuno pakitonon. 
11 Raino sumaguli' Aku Rirun. Ka- 
lo bo mayan Aku ra tana' ti, kaa' 
ilo lakat poyo soroi ra tana' ti. 
Ama' ra matulai. Alungi' ilo noyo 
mansail ra kuasa' ru inggalan Mu, 
loginio inggalan ondo' pinataak 
Mu Raki' --- maa' raginio rondo' 
guang nilo, nogondo' Rito. 12 Buoi 
Aku soroi risilo, inalungan Ku ilo 
mansail ra kuasa' ru inggalan Mu 
-- io no kuasa' ondo' pinataak 
Mu Raki'. Inalungan Ku ilo am 
kolondo' sangulun pana intor risi- 
lo naluus, suai poyo ra sangulun i, 
ondo' inaru' noyo maluus. Maa' 
raginio, masulut bo ondo' binati- 
kan ra Alkitab. 

BRaino sumaguli' Aku Rirun. 
Am ngaangai' ti raguon Ku buoi 
Aku soroi ak poyo ra tana' ti, 
koson maansukan ilo tojojo mo- 
gondo' Raki". 14 Pinasaboi Ku no- 
yo risilo Ragu Muli am kasisangin 
ilo ru ulun ru tana' ti, nga ilo kalo 

mogondo' ra ulun ru tana' ti, ko- 
son niak ra Aku kalo mogondo' ra 
ulun ru tana' ti. 1 Kalo kitaakon 
Ku ra ilo paingkualon intor ra 
tana' ti, kaa' alungin Mu ilo intor 
ri Malaat no. 1? Koson ra Aku kalo 
mogondo' ra ulun ru tana" ti, ilo 
pana kalo mogondo' ra ulun ra 
tana' ti. 1 Sauko' ilo no ra Ulun 
Mu rano mansail ra katapatan 
Muno. Am bala' Mu noyo kata- 
patan. 18Sinusub Ku ilo mampa- 
tanou ra ulun ru tana' ti, koson 
Aku sinusub Mu. @Taakin Ku 
kaayagan Ku Rirun, maa' raginio 
tootopot mampataak ilo ra kaaya- 
gan nilo mangandoi Rirun. 

#Sala' ka ilo ti ak kiasiin Ku, 
kaa' koson ra ulun rano ondo' 
mangintopot Raki' mansail ra 
kaintutunan nilo ti pana. ?! Ama', 
makiasi' Aku gama' ru ilo ngaa- 
ngai' rondo' guang. Koson Okou 
masimpung Raki', am Aku ma- 
simpung Rirun. Gama' ru masim- 
pung ilo Rito, maa' raginio 
mangintopot bo ulun ru tana' ti 
ra Okou noyo nanusub Raki'. 
2 Katulayan ondo' pinataak Muli 
Raki', pinataak Ku niak risilo, 
maa' raginio rondo' guang ilo mo- 
gondo' Rito. JAku masimpung 
risilo am Okou masimpung Raki', 
maa' raginio tootopot ilo rondo' 
guang. Bagu makatutun ulun ru 
tana' ti ra Okou no nanusub Raki' 
am motogom Kou risilo nogondo' 
ra Okou motogom Raki'. 

24 Ama', masaga' Aku ilo ondo' 
pinataak Muli Raki', mabaya' Ra- 
ki' ra ati ak intok Ku. Maa' raginio 
makatutun ilo ra Okou mampatu- 
lai Raki', nga motogom Kou no 

Raki' ra tana' ti kalo poyo bining- 
kal. 4 Ama' ra motopot, kalo mau- 
ligan Kou ru ulun ru tana' ti, kaa' 
Aku makaulig Rirun. Am ulun ra- 
gitilo niak nakapandai ra Okou no 
nanusub Raki". #@Pinaintutun To- 
kou no risilo, am rayuson Ku poyo 
ginio; maa' raginio rumondon risi- 
lo togom Muno Raki' am Aku pa- 
na masimpung risilo.” 


I Jisus rinakop 
(Mat. 26.47-56; Mrk. 14.43-50: 
Luk. 22.47-53) 


1 g Kopongo i Jisus nakiasi' ra- 
ginii, ugar Io nabaya' ra 
maamaya' No rano am sindaup 
ilo ra rondo' sungoi ininggalanan 
ra Kidron. Giu' i minongoi ilo ra 
rondo! taman. 21 Judas, ondo' 
nampataak Riso ra pantula' No 
rano, nakapandai ra intok i, nga 
masalok i Jisus am maamaya' No 
rano mongoi ra giu' i. 3Ginio ra i 
Judas pana minongoi ra giu' i na- 
babaya' ra santayaran saujor Ro- 
ma am kuukula' ngaulun pulis ru 
Baloi Tuhan, ondo' sinusub ru 
tingganai imam Jaudi am niak 
ulun tayar Parisi rano. Ilo ti nagi- 
bit ra lentera am titiu am poyo 
ilang. “Nakapandal i Jisus ra ngaa- 
ngai' ondo' masauk Riso no. 
Ginio ra inggaari' No ilo am pang- 
kuot, “Osoi uyumon min?” 
STaam ilo, “I Jisus, ulun Naja- 
rit.” 
Kon ri Jisus risilo, “Aku no lo.” 
Am i Judas, ondo' nampataak 
Riso ra pantula' No rano, minigor 
niak nabaya' risilo. é Pakaindagu 
ak i Jisus risilo ra, “Aku no lo,” 
pakalugut ilo ngaangai' am kara- 

tu'. 7Pangkuot lo poyo risilo, 
“Osoi uyumon min?” 

Taam ilo, “I Jisus, ulun Naja- 

rit.” 

8Kon ri Jisus, “Nambala' Aku 
noyo ramuyun ra Aku no Io. 
Amun ru Aku no uyumon min, 
polosoo' min ak rangan Ku rati 
mugar.” (? Minindagu lo raginii, 
koson nasulut bo ondo' rinagu No 
ragil; “Ama', intor ra ulun rati 
ondo' pinataak Mu Raki', kolon- 
do' sangulun pana maluus.') 

10] Simon Pitrus nagibit ra 
ilang. Bagu butuso' no ilang i am 
piaso' no talingo ra pamiris ru 
sangulun ulipon ru Tingganai 
maayo imam Jaudi. I Malkus ing- 
galan ru ulipon i. !Kaa' indagu 
bo i Jisus ri Pitrus, “Paangkapo' 
ilang muno! Musiti' Aku mangi- 
num ra sangkir kaimboloon ondo' 

inaru' noyo ri Ama' Raki'. 
I Jisus pinauma' ri Annas 


12 Ginio bo ra santayaran saujor 
Roma nabaya' ra tingganai nilai 
am pulis ru Baloi Tuhan rano, 
namparakop ri Jisus am bangkilo' 
nilo lo. BAm ibito' nilo i Jisus 
paumaa' galing ri Annas, iwan ri 
Kayapas. I Kayapas ti noyo Ting- 
ganai maayo imam Jaudi ra bilor 
ragili. “lo no ondo' minindagu ra 
ulun Jaudi rali ra, “Moonsoi poyo 
sangulun ak matoi, suali ru ngaa- 
ngai' bulu.” 

Nagali' i Pitrus 

(Mat. 26.69-70; Mrk. 14.66-68, 

Luk. 22.55-57) 


15] Simon Pitrus am sangulun 
maamaya' ra bokon i siminunu' ri 

Jisus. Maamaya' ra bokon ti nau- 
ligan ru Tingganai maayo imam 
Jaudi i, ginio ra pakasubol io ma- 
baya" ri Jisus ra liliut ru istana ru 
Tingganai maayo imam Jaudi. 
I6 Kaa' i Pitrus naginaa ra liwar, 
giu' ra kulobon ru tembok. Kabuoi 
ra gili maamaya' ri Jisus ra bokon 
ti miningkual poyo am minindagu 
ra ruandu' magagalung ra kulobon 
1. Bagu paumposo' no i Pitrus. 
17 Kaa' indagu ruandu' i riso, “Sa- 
la" ka kia okou niak sangulun intor 
ra maamaya' ru ulun no?” 

Taam io, “Sala'.” 

18 Paat ra gili masimu', ginio ra 
pampaang ulipon am pulis rali ra 
apui, am rarang ilo. Bagu inggaar 
io risilo am baya' rarang. 


Tingganai maayo imam Jaudi 
nangkuot ri Jisus 
(Mat. 26.59-66: Mrk. 14.55--64: 
Luk. 22.66-71) 


19Ginio ra Tingganai maayo 
imam Jaudi i nangkuot ri Jisus ra 
maamaya' No rano am niak pangi- 
laan Nali. @Taam lo, “Nambala' 
Aku noyo tojojo ra pinaguluan ru 
ulun masuang. Nangila' Aku ra 
baloi sambayangan am giu' ra Ba- 
loi Tuhan, ondo' masalok titimu- 
ngan ru ulun Jaudi. Kalo nansibuni 
Aku ra Aku minindagu. ?! Kua 
kuati' mu Aku? Kuati' ilo ondo' 
nokorongog ra nangilaan Kuli. Nga 
ilo no nakapandai ra rinagu Ku.” 

22 Karagu No ginii, sangulun pu- 
lis ra giu' i nampalapis ra pingas 
Nali, am indagu, “Ginio kia tataam 
Mu ra Tingganai maayo imam?” 

3Taam i Jisus “Amun kalo 
motopot ragu Ku, balai' noyo 

ulun rati atan nasala. Kaa' amun 
motopot ragu Ku, kua lapiso' mu 
Aku?” 

#Kopongo ragili, i Jisus ondo' 
lakat ak poyo nabangkil, pinau- 
ma' ri Annas ri Kayapas, Tingga- 
nai maayo imam Jaudi. 


Nagali' poyo i Pitrus 
(Mat. 26.71-75, Mrk. 14.69-72, 
Luk. 22.58-62) 


25] Simon Pitrus lakat ak poyo 
nangintairoi rarang ra giu' i. Pang- 
kuot ulun rali riso, “Sala' ka kia 
okou ti pana sangulun maamaya' 
Nano?” 

“Sala'!” kon ri Pitrus ra io na- 
gali". 

#6Sangulun ulipon ru Tingga- 
nai maayo imam Jaudi i, io ti 
pabukat ru ulun ondo' piniasan ri 
Pitrus ra talingo, minindagu, “Sa- 
la' ka kia okou nakito ku giu' ra 
taman i nabaya' Riso?” 27 Kaa' 
igondo' poyo i Pitrus nagali' am 
paat ragili niak naningkuluuk ma- 
nuk tandaa' i. 


I Jisus pinauma' ri Pilatus 
(Mat. 27.1-2, 11-14: Mrk. 15.1-5: 
Luk. 23.1-5) 


28 Nokorondom ra susuab, ibi- 
to' nilo i Jisus intor ra baloi ri 
Kayapas mongol ra istana ru ga- 
benor. Kaa' tingganai ru Jaudi rali 
galama' kalo minumpos ra istana 
i, koson kalo majamol ilo sumu- 
gut ra kaulayan ru ugama nilai, 
nga masaga' ilo gumulung ra aka- 
non ru Pangiantakan ra Paska. 
29 Bagu ingkual i Pilatus tumuum 
risilo am pangkuot io, “Atan kia 
panguuan min ra ulun ti?” 


JUANIS 18, 19 


#Taam ilo, “Kalo paumaan mai 
lo rirun amun ru kolondo' sala No.” 

31 Indagu i Pilatus risilo, “Alapo' 
am ukumi' min lo sumugut ra 
ukum min galama'.” 

Kaa' taam tingganai ru ulun 
Jaudi rali, “Kolondo' kuasa' mai 
mangani' ra ukuman potoyon.” 
(32 Gitio nasauk koson nasulut bo 
ragu ri Jisus ra atan kulaan pata- 
yan Nano.) 

33 Ginio ra subol i Pilatus saguli' 
ra istana am pampiau ri Jisus am 
kuati' no, “Okou no kia raja' ru 
ulun Jaudi?” 

#Taam i Jisus, “Pangkuatan 
mutu intor ra guang mu galama' 
kia kaapoami tinunungan kou ru 
ulun bokon?” 

35 Taam i Pilatus, “Aku sala' ka 
ulun Jaudi. Ulun ru bulu Muno 
galama' am tingganai imam minno 
ondo' namapauma' Rirun raki'. Atan 
guat binaal Mu?” 

36Kon ri Jisus, “Pamarintaan 
Kuno sala' ka giti ra tana' ti. 
Amun giti ra tana' ti, maaru' 
maamaya' Ku rano manggal, 
maa' raginio kalo pataakin Aku ra 
tingganai ru Jaudi rano. Kaa' so- 
topot no pamarintaan Kuno sala' 
ka giti ra tana' ti.” 

37 Indagu i Pilatus Riso, “Ginio 
poyo, Okou ti sangulun raja'?” 

Taam i Jisus, “Rinagu mu noyo 
ra Aku ti sangulun raja'. Ginio ra 
Aku inanak am minatong ra tana' 
ti, koson mampatanou ra katapa- 
tan ri Aki Kapuuno'. Am osoi ak 
gumagaya' ra katapatan ti mang- 
kirongog io Raki'.” 

38Pangkuot i Pilatus 
“Atan nua' katapatan?” 


Riso, 

I Jisus inukum potoyo' 
(Mat. 27.15-31: Mrk. 15.6-20: 
Luk. 23.13-25) 


Pakapangkuot 1 Pilatus raginii, 
ingkual io poyo am indagu ra 
ulun rano, “Kolondo' rondo' pa- 
na sala natuum ku ra ulun ti. 
39 Kaa' sumugut ra kaindalaman, 
moonong Pangiantakan ra Paska 
mampalabus aku ra sangulun 
inaput. Masaga' kau kia ru pa- 
labuson ku ramuyun raja' ru 
ulun Jaudi ti?” 

4 Golok ilo, “Kalo! Sala' ka Io! 
Palabuso' ramon i Barabas!” (I Ba- 
rabas ti sangulun teroris.) 

1 Bagu palapasi' ri Pilatus i 

Jisus. “Saujor rano pana 
nanabaal ra karaun intor ra buli- 
sang ra makaruui am pasampako' 
ra ulu Nali. Pinambayang nilo 
poyolo ra bayang maawar matang- 
gilung. 3 Am nampapalit ilo mo- 
ngoi inggaar Riso am indagu, 
“Tabi', raja' ru ulun Jaudi.” Mo- 
pongo ragili lapison nilo pingas 
Nali. 

4Igondo' poyo miningkual i 
Pilatus am indagu ra ulun rano, 
“Ilai'! Paingkualon ku lo ramu- 
yun, maa' raginio makapandai kau 
ra kolondo' rondo' pana sala na- 
tuum ku ra ulun ti.” 3 Am ingkual 
bo i Jisus, pinangkaraun ra buli- 
sang makaruui am pinambayang 
ra bayang maawar matanggilung. 
Indagu i Pilatus risilo, “Ilai' noyo 
ulun ti.” 

“Kakito lo ak ru tingganai 
imam Jaudi am pulis ru Baloi 
Tuhan rano, golok ilo, “Salipo' Io, 
salipo" lo!” 

Indagu bo i Pilatus risilo, “Ala- 
po' min noyo lo am akau galama' 
ak manalip Riso, nga kalo natuum 
ku rondo" pana sala nati.” 

7 Taam ulun Jaudi rano, “Sumu- 
gut ra ukum mai, lo ti musiti' 
ukumon ra potoyon nga rokoon 
No, Anak lo ri Aki Kapuuno'.” 

8Korongog ri Pilatus ragu nilai 
nii, nalaa' io bo tojojo. ? Bagu su- 
bol io saguli' ra istana i am pang- 
kuot ri Jisus, “Ati intor Mu?” 

Kaa' nongkoror ak i Jisus. 
@kon poyo ri Pilatus, “Kalo kia 
tumaam Kou raki'? Karaa', maka- 
kuasa' aku mampalabus kaapoam 
manalip Rirun.” 

1 Taam i Jisus, “Kolondo' kua- 
sa' mu Raki' amun kalo aniin kou 
ri Aki Kapuuno'. Am ginio bo ra 
ulun nampataak Raki' i rirun, 
maayo tula nano ka okou.” 

12 Korongog ri Pilatus ragu ragi- 
ni, gumogot io mampalabus ri 
Jisus. Kaa' golok ulun masuang 
rano, “Amun palabuson mu lo, 
sala' ka rangan kou ru Kaisar. 
Osoi ak migiangku ra raja', mang- 
gal io niak ri Kaisar.” 

13 Korongog ri Pilatus ragu ragi- 
nii, ibito' no i Jisus miningkual am 
panturung io giu' ra intok pamisa- 
raan ininggalanan ra ‘Sulig Batu.’ 
(Ralalom ragu ru Ibrani, inggalan 
no Gabata.) 14 Paat ragili maar no- 
yo tanga' ru orou ra orou Tampa- 
san ra Pangiantakan ra Paska 
noyo. Indagu i Pilatus ra ulun ra- 
no, “Ilai', gitio noyo raja' min.” 

15 Ginio ra golok ilo, “Potoyo' 
lo! Potoyo' lo! Salipo' 10!” 

Pangkuot poyo i Pilatus, “Sali- 
pon ku kia raja' min ti?” 


JUANIS 19 


Taam tingganai imam Jaudi ra- 
no, “Rorondo' ak raja' mai, 1 Kai- 
sar.” 

16 Pupus i, pataaki' bo ri Pilatus 
i Jisus risilo koson salipon. 


I Jisus sinalip 
(Mat. 27:32-44: Mrk. 15.21-32: 
Luk. 23:26-43) 


Ginio ra ibito' ru saujor rano i 
Jisus am ugar. VIngkual lo bo 
nansaan ra salip Nano mongoi ra 
intok ondo' sabiton ra “Intok kua- 
pak.” (Ralalom ragu ru Ibrani, Gol- 
gota.) 18Giu' i noyo nanalipan 
nilo Riso. Mokoondo' ruo ngau- 
lun poyo sinalip nabaya' Riso, 
sangulun tampilon ra kait am sa- 
ngulun tampilon ra pamiris, am 
pinaayan-tanga' Io risilo. !? Nanu- 
sub i Pilatus mamaku' ra rondo' 
papan rasawat ru salip Nano, on- 
do' binatikan ra: ‘I Jisus, ulun 
Najarit, raja' ru ulun Jaudi' 
2 Masuang ulun Jaudi nakabasa' 
ra binatikan i nga intok napasali- 
pan Riso i kalo maalur intor ra 
bandar. Pambalaan ti pinabatik ra 
talu ragu, ragu ru Ibrani, Latin am 
Junani. ?! Ginio ra indagu tingga- 
nai imam Jaudi rano ri Pilatus, 
“Pai' batiki' ra “Raja' ru ulun Jau- 
di, kaa' batiki' ra “Kon ru ulun ti, 
Aku no raja' ru ulun Jaudi.”” 

2Kaa' taam i Pilatus, “Ondo' 
binatikan ku noyo, malayun ak.” 

23 Kopongo lo sinalip ru saujor 
rano, alapo' nilo bayang Nali am 
tinayar nilo ra apat ngantayaran, 
santayar sangulun. Bayang maa- 
war Nali niak inalap nilo, kaa' 
mapila' toojo konoon i am kolon- 
do' pipikit. #Pagindagu ilo ra sa- 


JUANIS 19 


ngulun am bokon, “Pai' takau ri- 
lako' bayang maawar ti. Moonsoi 
magugundi takau koson manga- 
ru' osoi makaalap.” Gitio masauk 
koson nasulut ondo' binatikan ra 
Alkitab; 
“Bayang Ku tatayaron nilo, 
am magugundi ilo 
mangalap ra bayang 
maawar Ku.” 
Am totopot binaal ru saujor rano 
koson raginii. 

25 Mamaar ra salip ri Jisus i mi- 
nigor ina' Nano, pinongkotob ru 
ina' Nano, i Maria andu' ri Klopas 
am niak i Maria Magdalina. 2 Na- 
kito ri Jisus ina' Nano nabaya' ra 
maamaya' tagamin Nano minigor 
ra giu' i. Ginio ra indagu Io ra ina' 
Nano, “Ina', pinakaanak mu ak 
10.” 

27 Am indagu Io poyo ra maa- 
maya' no, “Rangan, pinakaina' 
mu ak io.” Intor ragili, ibito' ru 
maamaya' no ina' ri Jisus mina- 
yan ra baloi nano galama'. 


Pinatayan ri Jisus 
(Mat. 27.45-56: Mrk. 15 33-41, 
Luk. 23.44-49) 


28 Napandayan ri Jisus ra raino 
ngaangai' nopongo noyo, am na- 
sulut noyo ondo' binatikan ra Al- 
kitab, indagu Io, “Pinaason Aku.” 

2 Giu' i mokoondo' mangkuk 
makasuang ra ruu' ru anggur ma- 
taris. Pososopo' nilo busak ru ka- 
rang ondo' malami' ra ruu' i, am 
pasusuko' ra rondo' tataun hisop 
am patumaa' ra kabang ri Jisus. 
#Kainum ri Jisus ruu' i, indagu 
lo, “Nopongo noyo!” 

Bagu kuku' lo am kairui' lo ra 
painawo. 


I Jisus tinura' 


31 Orou ragili orou kalimo, orou 
Tampasan ra Pangiantakan ra Pas- 
ka. Tingganai ru ulun Jaudi rano 
marara' mompoloso ra bangkai ni- 
lai ra salip paat ra orou Sabat, nga 
minggu ragili orou Sabat i maa- 
tang kaga'. Ginio ra nakitaak ilo ri 
Pilatus ra kalayam ru ulun sinalip 
rano pandakon, am bangkai nilai 
patuunon intor ra salip. 2Bagu 
ongoyo' galing pandako' ru saujor 
rano kalayam ru ruo ngaulun sina- 
lip nabaya' ri Jisus i. 33 Kaa' paka- 
suku' ilo Riso, ilai' nilo minatoi lo 
noyo. Ginio ra kalo pinandak nilo 
kalayam Nano. #Kaa' turaa' ru 
sangulun saujor tiagang Nano, am 
paat ragili niak antis bo raraa' am 
timug. (To ondo' nakakito ra na- 
sauk ti noyo mampatanou ragitio 
koson akau pana mangintopot.” 
Kaintutunan nati motopot, am 
nakapandai io ra rinagu nati mo- 
topot.) 35Am gitio pana nasauk 
koson nasulut ondo' binatikan ra 
Alkitab, “Kolondo' rondo' pana 
bungul Nano pandakon.” 37 Mo- 
koondo' poyo binatikan ra Alki- 
tab, “Ulun rano monontong Riso 
ondo' tinura' nilai no.” 


Nampalabangan ri Jisus 
(Mat. 27.57-61, Mrk. 15.42-47, 
Luk. 23.50-56) 

38 Kopongo ragili, i Jusup, intor 
ra bandar Arimatia, nakitaak ra 
bangkai ri Jisus intor ri Pilatus. 
(1 Jusup sangulun maamaya' ri 


H mangintopot, Kuukula' naskah nakalai: marayus mangintopot 

Jisus, kaa' ginio kalo napandayan 
ru ulun nga nalaa' io ra tingganai 
ru ulun Jaudi rano.) Am ginagaya' 
niak ri Pilatus kitaakon nali, bagu 
ongoyo' no alapo' bangkai i. 9 Am 
i Nikodimus pana minaya' ri Ju- 
sup, io no ondo' ra talimpuun i 
minuma' ri Jisus paat io rondom. 
I Nikodimus ti nagibit ra pampa- 
gamis ra owou ondo' pinaratok ra 
mur am gaharu,” ondo' bagat ringai' 
ti talu ngoopor ngakilo. @ Alapo' 
nilo bangkai i, kulumputo' ra ko- 
noon mapulak ondo' moonsoi am 
anil' ra pampagamis ra owou i su- 
mugut ra kaulayan ru ulun Jaudi 
mompolobong. # Intok nanalipan 
Riso i mokoondo' rondo' taman, 
am giu' i mokoondo' rondo' lo- 
bong ondo' kinali ra bulur batu, 
ondo' kalo poyo igondo' labangi'. 
42 Nga kalabangan i mamaar, am 
orou Sabat pana maar noyo tuma- 
limpuun, ginio ra pabantaa' nilo 
ak bangkai Nali ra giu' i. 


Lobong ra kolondo' suang 
(Mat. 28.1-8: Mrk. 16.1-8: 
Luk. 24.1-12) 

2 lo maar matawang ra orou 
minggu', ongoi i Maria 
Magdalina ra kalabangan i am ka- 
kito no batu pinaangob linuir bo 
intor ra luang ru lobong i. ? Ginio 
ra nagisimbul io mongoi ri Simon 
Pitrus am maamaya' ondo' taga- 
min ri Jisus am pambala' risilo, 
“Inalap bo Tuhan i intor ra lo- 
bong, am kalo nakapandai akai ati 

nampabantaan Riso.” 
Ginio ra i Pitrus nabaya' ra 
maamaya' ra bokon i narayus 
" Ta’ kamus. 


JUANIS 19, 20 


ongoi ra lobong i. “Ilo karuruo 
nasimbul, kaa' nalibok maamaya' 
ra bokon i intor ri Pitrus am naka- 
sigulu io pakasuku' ra lobong i. 
5 Kuung io ak pampalilig ra lobong 
i am kakito no konoon mapulak 
paribanta' ra giu' i, kaa' kalo simi- 
nubol io. “Bagu i Simon Pitrus 
pana nakasuku' am rayuso' no 
subolo' lobong i. Ilai' no konoon 
mapulak i paribanta' ak ra giu' 1. 
7 Kaa' konoon pinabangkos ra ulu 
ri Jisus i nakasuai am napurun. 
8 Bagu maamaya' ra bokon ondo' 
nakasigulu i siminubol niak ra lo- 
bong. lo pana nakakito am na- 
ngintopot bo. (?Nga lakat poyo 
kalo nakarati' ilo ondo' binatikan 
ra Alkitab ra lo musiti' maayag 
saguli'.) 1? Kopongo ragili uli" bo 
karuruo maamaya' į. 


Minintalang i Jisus ri 
Maria Magdalina 
(Mat. 289-10: Mrk. 16:9-11) 


11 Minigor i Maria mamaar ra 
lobong i am nantangi'. Liliwa' 
nantangi', kuung io pampalilig ra 
lobong i. 12Ilai' no ruo ngaulun 
masundu nambayang ra mapulak, 
nanturung ra nampabantaan ra 
bangkai ri Jisus i, rondo' tampilon 
ra ulu am rondo' tampilon ra tu- 
pakon. 13 Pangkuot masundu rano 
riso, “Kua pantangi' kou?” 

Taam io, “Inalap bo bangkai ru 
Tuhan kuli, am kalo nakapandai 
aku ati nampabantaan Riso.” 

1 Karagu no ginii, pangkaili io 
am kakito no i Jisus minigor ra 
giu' i. Kaa' kalo nakaulig io ra Io 
noyo i Jisus. 9 Pangkuot i Jisus 


JUANIS 20 

Ulun mampalilig ra lobong (20.5) 


riso, “Kua pantangi' kou? Osoi 
uyumon mu?” 

Indos ri Maria Io ti magaga- 
lung ra taman am indagu io Riso, 
“Tuan, amun Okou napabanding 
Riso, balai' aku ati nampaban- 
taan mu Riso, am moongoi ku 
bo kaalap.” 

16Indagu i Jisus bo riso, “Ma- 
ria.” 

Bagu ponontong i Maria ri Jisus 
am indagu, “Rabuni.” (Arati' no 
“Mangingila"”). 

17 Kaa' indagu i Jisus riso, “Pai' 
Aku guuto'! Nga kalo poyo no- 
koongoi Aku ri Ama'. Kaa' ongoi 
no ra maamaya' Ku rano am ba- 
lai' ilo ra raino sumaguli' Aku ri 
Ama' Ku am i Ama' min, ioginio 
i Aki Kapuuno' Ku am i Aki 
Kapuuno' min.” 

18 Ginio ra ongoi balai' ri Maria 
maamaya' No rano ra nakakito io 


no ra Tuhan am atan rinagu Nali 
riso. 


Minintalang i Jisus ra 
maamaya' No rano 
(Mat. 28.16-20; Mrk. 16.14-18; 
Luk. 24.3649) 


19 Orou minggu! ragili niak ra io 
palunggai', maamaya' ri Jisus rano 
timinimung ra rondo' baloi am na- 
gaput ilo, nga nangalaa' ilo ra ting- 
ganai ru ulun Jaudi rano. Bagu 
pusat ri Jisus, minigor ra taatanga' 
nilai am indagu, “Kaansayan ramu- 

n.” @Karagu No ginii, patala- 
E No kalindu' am tiagang Nali 
risilo. Naansukan ilo kaga' nagi- 
long ra Tuhan. 21lndagu poyo i 
Jisus risilo, “Kaansayan ramuyun. 
Koson ri Ama' nanusub Raki', 
Aku pana manusub ramuyun.” 
22 Bagu sampuyo' No ilo am inda- 
gu, “Apuo' noyo Ambiluo ri Aki 

Kapuuno'. “Amun mangampun 
kau ra tula ru ulun, i Aki 
Kapuuno' pana mangampun ra 
ulun no. Kaa' amun kalo mangam- 
pun kau ra tula ru ulun, i Aki 
Kapuuno' pana kalo mangampun 
ra ulun no.” 


I Jisus am i Tomas 


“ASangulun intor ra mopor am 
ruo ngaulun maamaya' ri Jisus, 1 
Tomas (sabiton niak ‘I Nagapir'), 
kalo nababaya' ra maamaya' ra 
bokon rano paat i Jisus mininta- 
lang. ?5 Ginio ra pambala' ilo ri 
Tomas, “Nakakito akai no ra 
Tuhan.” 

Kaa' taam i Tomas, “Kalo ma- 
ngintopot aku amun kalo makito 
ku babaya' ru paku' ra kalindu' 
Nali am niak amun kalo makama' 
ku pilat ru kalindu' am tiagang 
Nali.” 

% Kalupus ak saminggu', maa- 
maya' ri Jisus rano timinimung 
poyo ra baloi i, am soroi niak i 
Tomas ra giu' i. Ngaangai' ru ku- 
lobon kinusi', kaa' pusat ri Jisus, 
minigor ra taatanga' nilai am 
indagu, “Kaansayan ramuyun.” 
27 Bagu indagu lo rı Tomas, “Ilai' 
noyo kalindu' Kutu am kamaa'! 
Am pakamaa' poyo kalindu' mu- 
no ra tiagang Kutu. Sala' ka pa- 
gantangan, kaa' pangintopot ak!” 

#Indagu i Tomas ri Jisus, 
“Okou no Tuhan ku am i Aki 
Kapuuno' ku.” 

29 Indagu i Jisus riso, “Mangin- 
topot kou nga nakakito kou Ra- 
ki', Kaa' pakaansuk noyo ilo 
ondo' mangintopot kabalu' pana 
kalo igondo' pakakito.” 


JUANIS 20, 21 


Arati' ru Tanou Moonsoi 
ti binatikan 


3 Masuang poyo kaimuagan 
ondo' binaal ri Jisus ta pinaguluan 
ru maamaya' No rano kalo bina- 
tik ra kitab ti. 3! Kaa' ngaangai' ti 
binatik noyo, maa' raginio ma- 
ngintopot kau ra 1 Jisus noyo Ma- 
mamayag ondo' sinusub ri Aki 
Kapuuno' i, ioginio Anak ri Aki 
Kapuuno'. Am ra pangintapatan 
minno Riso, mokoowot kau ra 
kaayagan motopot. 


Minintalang poyo i Jisus ra 
maamaya' No rano ra 
Tasik Tibirias 
2 1 Kopongo ragili, igondo' po- 

yo minintalang i Jisus ra 
maamaya' No rano giu' ra Tasik 
Tibirias. Koson ragitio io nasauk, 
2 Timinimung poyo i Simon Pitrus, 
i Tomas (ondo' sabiton ri Naga- 
pir), i Natanil (intor ra pamagunan 
Kana ra libung Galilia), anak ri Ji- 
bidius rano, am niak ruo ngaulun 
maamaya' ri Jisus ra bokon 1. 3 Kon 
ri Pitrus ra bokon rano, “Masaga' 
aku mongoi pamparalo.” 

Indagu ilo, “Maya' akai rirun.” 
Ginio ra ugar ilo no am sakoi ra 
parau. Kabalu' pana nosorondom 
ilo namparalo, kolondo' sangunor 
pana noowot nilo. “lo maar ma- 
tawang, minigor 1 Jisus ra nagas 
ru tasik 1, kaa' kalo nauligan nilo 
ra lo noyo I Jisus. 3Indagu i Jisus 
risilo, “Kolondo' kia papait noo- 
wot min?” 

Taam ilo, “Kolondo'.” 

6[ndagu i Jisus risilo, “Pataano' 
ralo minno tampilon ra pamiris ru 


JUANIS 21 


parau no, am mokoowot kau bo.” 
Ginio ra pataano' nilo ralo nilai, 
am kalo bo makabunduk ilo nga 
masuang toojo papait siminulung. 

7 Bagu indagu maamaya' taga- 
min ri Jisus i ri Pitrus, “Tuhan nai 
ginio.” Korongog ri Pitrus ginii, 
pambayang io bo (nga inalus no 
bayang nali) am tapung ra timug. 
8Kaa' maamaya' ra bokon rano 
namparau ak siminunu', liliwa' 
namunduk ra ralo ondo' napanu' 
ra papait. Kalo maalur ilo intor 
ra lantur, olo-olo' maatus meter 
ayuk. ? Pakaasak ilo intor ra parau, 
nakito nilo baa ru apui am papait 
tinunuan am mokoondo' niak ru- 
ti" ra giu' i. 1 Indagu i Jisus risilo, 
“Ibito' ra giti kuukula' ngaunor 
papait ra kakarakop min ni.” 

11 Ongoi i Simon Pitrus ra parau 
1 am ralaato' no ralo i, ondo' na- 
panu' ra papait mangasalag. Maa- 
tus limo ngoopor am talu ngaunor 
ringai'. Kaa' kabalu' pana koson 
raginii suang ru papait i, kalo na- 
rilak ralo i. ? Indagu i Jisus risilo, 
“Pagagakan takau.” Kolondo' sa- 
ngulun pana intor ra maamaya' 
No rano nakakau' nangkuot Riso, 
“Osoi Kou?” Nga nakatutun ilo ra 
lo no Tuhan. B Inggaar bo i Jisus 
risilo, alapo' no ruti' am pataaki' 
No risilo. Kinooi No niak papait i. 
MGitio kaintalu ri Jisus mininta- 
lang ra maamaya' No rano nalu- 
pus Io binayag saguli'. 

1 Jisus am i Pitrus 

15 Pakaakan ilo, pangkuot bo i 

Jisus ri Simon Pitrus, “Simon, 


anak ri Juanis, motogom kou po 
kia Raki' ka ilo ti?” 

Taam 1 Simon Pitrus, “lou 
Tuhan, nakapandai Kou ra moto- 
gom aku Rirun.” 

Kon ri Jisus riso, “Alungi' noyo 
anak domba Ku rano.” 16 Kainduo 
ri Jisus nangkuot riso, “Simon 
anak ri Juanis, motogom kou kia 
Raki'?” 

Taam io Riso, “lou Tuhan, na- 
kapandai Kou ra motogom aku 
Rirun.” 

Kon ri Jisus riso, “Alungi" noyo 
domba Ku rano.” #Kaintalu ri 
Jisus nangkuot riso, “Simon anak 
ri Juanis, motogom kou kia Ra- 
ki'?” 

Nangiluk guang ri Pitrus nga 
nangkuot i Jisus riso saboi intalu 
ra, “Motogom kou kia Raki'?” In- 
dagu io Riso, “Tuhan, nakapandai 
Kou ra ngaangai'". Okou noyo na- 
kapandai ra motogom aku Rirun.” 

Kon bo ri Jisus riso, “Alungi' 
noyo domba Ku rano. 18Balain 
tokou tojojo: Buoi okou mamu- 
lok, okou galama' tumampos am 
mugar ra ati ak kasagaan mu. Kaa' 
paat okou matutuo, patutuyon 
mu kalindu' muno am bangkilon 
kou ru ulun bokon, am ibiton kou 
ra intok kararaan mu.” 1? (Am ra- 
gu ri Jisus raginii mambala' atan 
kulaan patayan ri Pitrus mampa- 
tulai ri Aki Kapuuno'.) Bagu inda- 
gu i Jisus riso, “Baya' no Raki'.” 

Maamaya' ondo' tagamin 

ri Jisus 

@ Pangkaili i Pitrus am kakito no 
maamaya' ondo' tagamin ri Jisus i 
siminunu' risilo. lo noyo ondo' 
nakainggaar Riso paat ilo nagaga- 
kan am nangkuot, “Tuhan, osoi 

kia mampataak Rirun ra pantula' 
Mu rano?” ?! Kakito io ri Pitrus, 
kuati' no i Jisus, “Tuhan, atan 
nua' masauk ra ulun ti?” 2Kon ri 
Jisus riso, “Amun masaga' Aku ra 
maayag io saboi Aku matong sagu- 
li', kua kaimamang kou raginio? 
Kaa' okou baya' no Raki'.” ?3 Gi- 
nio ra nakatabual bo ra maamaya' 
No rano ra maamaya' raginio kalo 
matoi. Kaa' sotopot no 1 Jisus ga- 
lama' kalo minindagu ra kalo 
matoi io; kaa' kon No, “Amun ma- 
saga' Aku ra maayag io saboi Aku 


JUANIS 21 


matong saguli', kua kaimamang 
kou raginio?” 

24 Maamaya' raginio noyo on- 
do' mampaintutun ra nasauk ti 
am mamatik ragitio. Am naka- 
pandai takau ra motopot kaintu- 
tunan nano. 


Ragu pupus 
25 Masuang poyo binaal ri Jisus 
ra bokon. Kaa' amun koyoon pa- 
batiko', guang ku ngaangai' tana' 
ti pana kalo sama' pambulian ra 
suusuang ru buuk no. 


RINALATAN 


ru Rasul rano 


Pasiguluon 


Rinalatan ti tunggul ru kitab Tanou Moonsoi pinasaboi ri Lukas. Kuayan 
kasaa' ru Rinalatan ti am mantunung ati kulaan ra tiningganai ru Ambiluo ri 
Aki Kapuuno', maamaya' ri Jisus ondo' kasaa' galing nampabala' ra Tanou 
Moonsoi intor ri Jisus “...giu' ra Jirusalim, ngaangai' ra Judia, am Samaria, 
am saboi ra ati ak intok ra tana' ti.” (1.8). Kitab ti mantunung ra kaugaran ru 
Kristian ondo” inintaran ra ulun Jaudi, tauli nasauk ra pangintapatan ru titikop 
ra tana'. Mamamatik ru kitab ti masaga' tojojo mampaintopot ra mambabasa' 


rano ra ulun Kristian sala' ka santayaran politik ondo' mampajajou ra parinta 
ru Empayar Roma, am poyo ugama Kristian momporontop ra ugama Jaudi. 


Rinalatan ti matayar ra talu ngantayaran. Moonong tayar manulu' ra 
kinaayo ru intok Tanou Moonsoi intor ri Jisus pinabala', am intor ra ati kulaan 
pasisimpungan ulun Kristian pinuunan: 

(1) Tinalimpuunan ru kaugaran Kristian ra Jirusalim kakakayang ri Jisus 

ra suruga', 

(2) rinalatan ra libung ra bokon ra Palistina; am 

(3) rinalatan parampus ra pagun ra liliut ru Raat Tanga' saboi ra Roma. 

Kandoi maatang ru Ambiluo ri Aki Kapuuno' rondo' baal matimpok ra kitab 

Rinalatan. Ambiluo ri Aki Kapuuno' minatong ra maamaya' ri Jisus giu' ra 
Jirusalim paat ra orou Pentekosta koson mangani' risilo ra kuasa'. Ralalom 
ngaangai' kasaukan ondo' nakabatik ra kitab ti, Ambiluo ri Aki Kapuuno' 
magail maningganai am mangikang ra pasisimpungan ulun Kristian am niak 
tingganai nilo rano. Tanou ru Kristian paat ra talimpuun i inantos ralalom 


khutbah. Ngaangai' kasaukan ondo' binatikan ra kitab ti manulu' ra mapara' 


kinakuasa' ru tanou no ra kaayagan ru ulun Kristian am pabukatan ra popolos 
ru pasisimpungan ulun Kristian rano. 


Suang 

Tampasan ru pampatanawan 1.1-26 
a. Susuban pupus am Bantu' intor ri Jisus 1.1-14 
b. Pamamalit ri Judas 1.15-26 


Pampatanawan giu' ra Jirusalim 2.1--8.3 

Pampatanawan giu' ra Judia am ra Samaria 


Kandoi ri Paulus 


RINALATAN 1 


a. Pangkiralanan kasaa' koson mampatabual 


ra Tanou Moonsoil 


b. Pantuuman maatang giu' ra Jirusalim 


c. Pangkiralanan karuo koson mampatabual 


ra Tanou Moonsol 


d. Pangkiralanan katalu koson mampatabual 


ra Tanou Moonsoil 


e. | Paulus nasauk ra ulun inaput giu' ra 


Jirusalim, Kaisaria am Roma 


I Tiopilus pabukat ku, ralalom 

kitab kasaa' kuli, namatik aku 
noyo ra ngaangal' ondo' binaal am 
nangilaan ri Jisus, intor ra lo nana- 
limpuun ra kandoi Nali, ? saboi ra 
orou nangkayangan Riso mongoi 
ra suruga'. lo kalo poyo minugar, 
mabaya' ra Ambiluo ri Aki 
Kapuuno” nambilin lo ra rasul 
ondo' pinili' No rali. 3 Kalupus ra 
pinatayan Nali, ra buoi apat ngoo- 
por ngoorou i, ingkuukula' lo mi- 
nintalang risilo am niak nampain- 
topot risilo ra lo totopot naayag. 
Nakakito ilo Riso, am nakimansu- 
nur lo risilo intor ra Pamarintaan 
ri Aki Kapuuno'. “Am poyo ra ilo 
nantitimung,” panusub lo risilo, 
kon No, “Pai' kau ugar intor ra 
Jirusalim. Paginaa kau ayuk saboi 
i Ama' mangani' ra ondo' binan- 
tu' Nali sumugut ra nambalaan ta- 
kamin ra gili. 5 Nampariu' i Juanis 
ramuyun ra timug, kaa' kuukula' 
ngoorou poyo am riwon kau ra 
Ambiluo ri Aki Kapuuno'.” 


4 Ambiluo n Aki Kapuuno'; Harfiah" Ambiluo Matulai. 


kaapoam paat lo nagulung nsilo mangakan. 


8.4--12.25 
13.1--28.31 
13.1— 14.28 
15.1-35 
15.36-- 18.22 
18.23— 21.16 
21.17—28.31 





Kinayang i Jisus mongoi 
ra suruga' 


6 Paat rasul rali am i Jisus nanti- 
mung poyo, pangkuot ilo Riso, 
kon nilo, “Tuhan, raino kia pabi- 
goron Mu saguli' Pamarintaan ru 
Israil?” 

7Taam i Jisus, “Ama' Ku gala- 
ma' mangaru' ra orou am paat na- 
no. Ginio kalo pana makapandai 
kau, nga ginio i Ama' ra kuasa'. 
8Kaa' akau makaalap ra kuasa' 
paat ra Ambiluo ri Aki Kapuuno' 
no matong ramuyun. Am masauk 
kau ra sasi' Ku giu' ra Jirusalim, 
ngaangai' ra Judia, am Samaria, 
am saboi ra ati ak intok ra tana' 
ti.” ?Karagu ak i Jisus ginii, kina- 
yang lo mongol ra suruga' liliwa' 
ilo nagilong, am gaun i pana nanili 
Riso intor ra pagilangan nilai. 

10 Paat ilo lakat ak poyo nanti- 
ngaa' ra rasawat, liliwa' 1 Jisus 
kinayang, bagu pusat ru ruo ngau- 
lun nambayang ra mapulak mini- 


É lo nantitimung: kaapoam: paat lo munayan nsilo, 


RINALATAN 1 


gor umbir risilo. ! Kon nilo risilo, 
“Ulun Galilia rati, kua bigor kau 
ak ra giti am pantingaa' ra rasa- 
wat? I Jisus, ondo' nakito min 
kinayang mongoi ra suruga', su- 
maguli' lo poyo mogondo' ra na- 
kito min raiti' ni.” 


Pamamalit ri Judas 


12 Bagu saguli' rasul rali ra Jiru- 
salim intor ra Bulur Jaitun. Bulur 
ti galur no olo-olo' rondo' kilome- 
ter intor ra Jirusalim. 13Giu' ra 
Jirusalim minongoi ilo ra baloi 
inayanan nilo, bagu pagaloi ilo ra 
lamin ra rasawat. Rasul rati am i 
Pitrus, i Juanis, i Jakubus am i 
Andrias, i Pilipus am i Tomas, i 
Bartolomius am i Matius, i Jaku- 
bus anak ri Alpius, i Simon ulun 
Patriot am i Judas anak ri Jakubus. 
14 Ngaangai' ilo ti rondo' guang 
am masalok ilo tumimung makia- 
si' mababaya' ra ruandu' rano, i 
Maria ina' ri Jisus am pabukat ri 
Jisus rano. 

15 Paat rondo' orou timinimung 
olo-olo' maatus ruo ngoopor ngau- 
lun, bigor i Pitrus koson mambala' 
risilo, kon no, 1#“Pabukat kau 
ngaangai'! Atan ondo' binatikan 
ra Alkitab no, maaru' masauk. Ra- 
gili Ambiluo ri Aki Kapuuno' 
nambala' noyo mansail ra ragu ru 
raja" Daut intor ri Judas ti, ra io 
nanulu' ra ulun rali mamparakop 
ri Jisus. 11 Judas i sangulun intor 
ritakau, am io niak napili' noyo 
koson maya' mangandoi mabaya' 
ritakau.” 

(18 Nambali i Judas ra sampila' 
tana' ra ruit ondo' naapu no intor 

ra kalaatan nali. Karatu' am patoi 
lo ra giu' i, suku' tinai' nali nabu- 
riak am ngaangai' suang no na- 
kaingkual. Am ngaangai' ulun 
ondo' minayan ra Jirusalim i naa- 
la' ra atan nasauk ti. Ginio nga 
inggalani' nilo tana' no ra ralalom 
ragu nilai ra Akildama, ondo' ma- 
kaarati' ra “Tana' Raraa'.”) 

@Tungguli' poyo ri Pitrus, kon 
no, “Ralalom kitab Mazmur mo- 
koondo' binatikan koson ragitio, 

Polosoon ak inayanan nano 
masiluk: 

Am sangulun pana pai' 
ayan ra intok no.” 
Mokoondo' niak binatikan koson 

ragitio, 
“Polosoon noyo ulun bokon 
pamamalit riso.” 

21 Nga raginio, musiti' sangulun 
poyo maya' ritakau masauk ra 
sasi' ra Tuhan Jisus naayag noyo 
saguli' intor ra kapatayan. Ulun 
no musiti' sangulun intor ra ulun 
ondo' masalok minaya' ritakau 
paat itakau maya-aya' ra Tuhan 
Jisus ra ati ak pana paat ra gili, 
#intor i Juanis timinalimpuun 
mamipariu' ra ulun” saboi ra orou 
i Jisus kinayang mongol ra suru- 
ga'.” 

23 Ulun ondo' nakasaang ragili 
nangaru' ra ruo ngaulun, ilo ti am 
i Jusup ondo" sabiton ri Barsabas 
(ondo' sabiton niak i Justus), am 
i Matias. “5 Bagu pakiasi' ilo, 
kon nilo, “Tuhan, Okou nakapan- 
dai ra guang ru ngaangai' ulun. 
Tinatang noyo ri Judas kandoi na- 
li koson sangulun rasul am mina- 
toi noyo. Tului' akai, osoi intor ra 


€ intor 1 Juanis timinalimpuun mampanu' ra ulun, kaapoam mampariu' I Juanis Riso 

ruo ngaulun ti ondo' pilion Mu 
koson pamamalit ri Judas i.” 
25Kopongo ragili pagugundi' ilo 
am kapili' i Matias masauk ra 
rasul, koson maya' ra mopor am 
rondo' rasul ra bokon i. 


Ratangan ru Ambiluo ri 
Aki Kapuuno' 


Paat nasuku' orou Pentekos- 

ta,” rondo' pangiantakan maa- 
yo ru ugama Jaudi, ngaangai' ulun 
ondo' mangintopot ri Kristus 
rali timinimung ra rondo' intok. 
2 Sangkinolor ragili morongog bo- 
los intor ra rasawat koson ra angin 
mapuor, am baloi ondo' nanturu- 
ngan ru ulun rali pana natikop ru 
bolos i. 

3 Kakito nilo bo simbula' ru apui 
koson ra rila' mugar-ugar am mi- 
norop ra rasawat ru ulu nilai siga- 
gama'. #Ilo ngaangai' kinuasa' ru 
Ambiluo ri Aki Kapuuno'. Tuma- 
limpuun ilo mindagu ralalom nan- 
salinut ragu ra bokon maya' ra 
atan ondo" tinaakan ru Ambiluo ri 
Aki Kapuuno' no risilo. 

9 Paat ragili masuang ulun Jaudi 
intor ra nansusuali pagun ru tana' 
ti minongoi ra Jirusalim. Ilo ti am 
ulun ondo' sumamba ri Aki 
Kapuuno'. #Pakaining ra bolos ra- 
ginii, masuang ulun nantitimung 
bo ra giu' i. Ilo ngaangai' nakati- 
gog mangining ra maamaya' ri 
Kristus rali minindagu ra ragu nilai 
sigagama'. 7 Nabaya' ra sioro' am 
imuag indagu ilo, “Sala ka kia on- 
do’ pasaragu ti ulun Galilia? 8 Atan 
kulaan maining takati ilo makain- 
dagu ra ragu intor ra pagun takano 
4 Tai’ kamus 


RINALATAN 1, 2 


sigagama'? ?Itakau ulun intor ra 
Partia, Media am Elam; am intor 
poyo ra Mesopotamia, Judia am 
Kapadokia; am ondo' intor ra Pon- 
tus am pagun Asia. !? Am intor po- 
yo ra Prigia am Pamfilia, intor ra 
pagun Mesir am intor ra libung ru 
Libia ondo' mamaar ra bandar Ki- 
rini. Mokoondo' ulun takau mina- 
tong intor ra Roma, lliou pana 
ulun Jaudi am niak ulun bulu ra 
bokon ondo' siminubol noyo ra 
ugama Jaudi; am poyo mokoondo' 
minatong intor ra pulu' Krita am 
pagun Arab. Itakau ngaangai' 
makaining risilo mindagu ra ragu 
takau sigagama' intor ra baal 
kaimuagan ondo' sinauk ri Aki 
Kapuuno'!” 12 Nabaya' ra imuag 
am liang pasakuot ilo ra rondo' am 
bokon, “Atan kia arati' ragitio?” 

13 Kaa' mokoondo' niak maga- 
sab ra maamaya' ri Kristus, kon 
nilo, “Ulun raginilo nangagauk 
ak!” 


Pambalaan ri Pitrus 


14 Bagu bigor i Pitrus nababaya' 
ra mopor am rondo' rasul ra bo- 
kon am indagu io ra ulun ma- 
suang ra bolos mosongou, kon 
no, “Pabukat kau ngaangai', ulun 
Israil am ngaangai' ondo' mayan 
ra Jirusalim! Rongogo' tojojo 
atan ondo' pabalaan ku ramuyun. 
15 Ulun ragitilo kalo nangagauk 
koson ra pangkaraan min, nga rai- 
no jam kasiam ak poyo ra susuab. 
16 Kaa' baal ragitio pinabala' noyo 
ri Aki Kapuuno' mansail ra nabi' 
Joil: 

17 Kon ri Aki Kapuuno', 


RINALATAN 2 


‘Paat orou pupus pataakon Ku 
Ambiluo Ku ra ngaangai' 
ulun. 

Ginio ra anak ungkuyon am 
ruandu' minno mampasaboi 
ra bala' intor Raki': 

Tuu'-bagu min rano 
makakito ra baal ondo' 
pakitonon Ku risilo, 

am matutuo min rano 
maginupi ra baal ondo' 
paintalangon Ku risilo. 

18 Atan poyo, osoi ak ulipon 
Ku, ungkuyon kaapoam 
ruandu' pana, 

pataakon Ku risilo Ambiluo 
Ku paat orou raginio. 

Mampasaboi ilo ra bala' 
intor Raki'. 

19 Mampakito aku ra kuukula' 
kaimuagan giu' ra 
limbowon, 

am niayuk tatandu' ra 
tana" ti' 

Mokoondo' raraa', apui am 
binuun ru lisun. 

2 Mato ru orou lumondom, 

bulan lumia' koson ra 
raraa', 

ra kalo poyo Orou ru 
Tuhan, orou ondo' 
maayo am maatang 
tojojo no rumatong. 

21 Paat raginio, osoi ak 
makiindang ra Tuhan, 
bayagon io.’ 

22 Pabukat kau ngaangai' ulun 
Israil, rongogo' min ragu kuti: I 
Jisus ulun Najarit 1 sinusub ri Aki 
Kapuuno'. Ginio pinakito ramu- 
yun ralalom kaimuagan am tatan- 
du' ondo' binaal ri Aki Kapuuno' 
€ Harfiah: Hades 

mansail Riso. Akau ngaangai' ma- 
katutun noyo raginio, nga ginio 
nasauk noyo ra taatanga' min. 
3 Sumugut ra nangaruan ri Aki 
Kapuuno', nakapandai lo noyo 
intor poyo ra galing i koson i Jisus 
ti pataakon ramuyun. Pinatoi min 
lo ra nangkinibit kau ra ulun ma- 
katula rano nanalip Riso. 2 Kaa' 
binayag lo saguli' ri Aki Kapuuno' 
intor ra kapatayan. Pinalabus lo ri 
Aki Kapuuno' intor ra kaimbo- 
loon ru kapatayan, nga kalo lair 
maaput lo ru kapatayan. > Nara- 
gu noyo ru raja' Daut intor ri Jisus 
ti, kon no, 
“Masalok aku makakito 
Rirun Tuhan ra 
pinaguluan ku, 
Sumumbaya' Kou raki' 
saboi kolondo' 
mantipagon raki'. 
26 Ginio ra aku makaansuk 
am ragu ku ra 
mongongompor, 
kabalu' pana aku ulun ayuk, 
kaa' malansan aku ayuk 
Rirun, 

27 nga Okou kalo mangiruan 
raki' ralalom intok ru ulun 
namagatoi rali.” 

Kalo mompoloso Kou ra 
inan ru ulipon Mu 
ondo' gumagaya' Rirun 
no mapasa". 

#8 Okou nanulu' raki' ra ralan 
ondo' mongoi ra kaayagan 
motopot. 

Naansukan aku kaga' nga 
Okou no mabaya' raki'.” 

29 Pabukat ku ngaangai', raino 

balain takamin toojo ondo' na- 

sauk ra raja' Daut i, sangulun ki- 
namatuaan takali. Minatoi io am 
nolobong noyo, am saboi raino 
lobong nano pana lakat ak poyo 
soroi ra taatanga' takau. WI Aki 
Kapuuno' namantu' noyo ri Daut 
nabaya' ra ibot ra sangulun intor 
ra papag ri Daut saukon ra raja' 
koson ri Daut galama'. Nakapan- 
dai i Daut raginio nga io sangulun 
nabi' niak, lam nakapandai io 
ondo' saukon ri Aki Kapuuno' ra 
tauli no. Ginio ra nambala' io in- 
tor ra Mamamayag ondo' sinusub 
ri Aki Kapuuno' i, ra bayagon Io 
saguli' intor ra kapatayan. Kon ri 
Daut, 
“Kalo iruanin Io ralalom ru 
intok ulun namagatoi rali, 
Inan Nano kalo mapasa' 
ra lobong.” 
21 Jisus ti noyo ondo' binayag sa- 
guli! ri Aki Kapuuno' intor ra ka- 
patayan. Am akal sasi' noyo ra 
baal raginio. 3Kinayang lo mo- 
ngoli ra intok makakuasa' ra tam- 
pilon pamiris ri Aki Kapuuno' am 
niayuk nakaapu ra Ambiluo ri Aki 
Kapuuno' ondo' binantu' ri Ama". 
Am ondo' makito am morongog 
min raino ti am Ambiluo no ondo' 
pinataak ri Jisus ramon. % Sala' ka 
i Daut ondo' nagaloi ra suruga', 
kaa' io galama' minindagu ra, 
“Tuhan minindagu ra Tuhan 
ku: 
Panturung ra tampilon 
pamiris Ku, 
3 saboi baalon Ku pantula' 
Mu rano tuminduku' Rirun.” 
3% Ginio nga ra ngaangai' ulun 
Israil musiti' makapandai ra i 
Jisus ondo' sinalip minni, lo noyo 


RINALATAN 2 


ondo' sinauk ri Aki Kapuuno' ra 
Tuhan am Mamamayag!” 

37 Pakaining ulun rano ra ragu ri 
Pitrus nii, napasilak guang nilai. 
Bagu pangkuot ilo ri Pitrus am 
rasul ra bokon rali, “Pabukat kau, 
raino atan kia maaru' baalon 
mai?” 

88Taam i Pitrus, “Talikur kau 
ngai' intor ra tula minno. Am 
musiti' akau riwon mansail ra 
inggalan ri Jisus Kristus, koson ra 
tula minno ampunon. Bagu ma- 
kaapu kau ra taak intor ri Aki 
Kapuuno', ioginio Ambiluo ri Aki 
Kapuuno'. 3? Ginio binantu' ri Aki 
Kapuuno' ramuyun am papag 
minno poyo, am niak ra ngaangal' 
ulun ondo! mangaalur intok — 
ioginio osoi ak piawon ri Aki 
Kapuuno', Tuhan takau, koson 
matong Riso.” 

4 Ginii noyo ragu ri Pitrus nam- 
bala' toojo risilo. Am masuang po- 
yo ragu nano ra bokon manusub 
risilo koson magibayag intor ra pa- 
ngukuman ri Aki Kapuuno' ondo' 
paratuon ra ulun mangalaat ra pa- 
gun ti. 4 Masuang ulun nanginto- 
pot ra rinagu ri Pitrus, am ilo pana 
riniu'. Suang ru ulun nangintopot 
ri Kristus paat orou raginio rimi- 
nuang poyo ra talu ngaribu ngau- 
lun. 4 Mapirot toojo ilo migigila' 
intor ra rasul rali. Nakipabukat ilo 
ra rondo' am bokon, magugulung 
mangakan am mababaya' makia- 
si' ri Aki Kapuuno'. 

Kiralan ru kaayagan ru 
maamaya' ri Kristus 


4 Masuang toojo kaimuagan 
am tatandu' ondo' binaal ru rasul 


RINALATAN 2, 3 

Baloi Tuhan ra Jirusalim (3.1) 


rano saboi ngaangai' ulun nang- 
imuag am nalaa.. #Ngaangai' 
maamaya' ri Kristus masalok tu- 
mimung am nagagapu ilo ra kulia- 
mos nilo. # Mokoondo' intor risilo 
mantalan ra arata' nilai, am ruit i 
tinayar-tayar ra popolos nilo ma- 
ya' ra pakuan ru sasangulun. #Gi- 
nio ra moonong orou tumimung 
ilo ra Baloi Tuhan, am mabaya' ra 
ansuk am guang minggana' masa- 
lok ilo magugulung mangakan giu' 
ra baloi nilai. # Mongongompor 
ilo ri Aki Kapuuno' am kaansayin 
ilo ru ngaangai' ulun. Moonong 
orou ruangin ru Tuhan suang nilo 
ra ulun ondo' bayagon ri Aki 
Kapuuno'. 


Ulun kalo makalulu' binabas 


Paat rondo' orou i Pitrus am 
i Juanis minongoi ra Baloi 


Tuhan paat jam katalu ra mamai', 
ginio nakaintuma' ra pakiasian 
mamai'. ?Giu' ra tuma' ru Baloi 
Tuhan, mamaar ra subalan ondo' 
sabiton ra “Kulobon Gerbang 
Moonsoi', mokoondo' sangulun 
ungkuyon ondo' kalo makalulu' 
intor ra io inanak. Moonong orou 
io ibiton ra giu' no koson maki- 
taak ra ulun ondo' sumubol ra Ba- 
loi Tuhan. 3 Pakakito io ra i Pitrus 
am i Juanis sumubol ra Baloi 
Tuhan, pakitaak io risilo. #Tanta- 
ngi' nilo io, bagu indagu i Pitrus 
riso, kon no, “Ponontong ramon!” 
SPonontong io risilo ra malansan 
mokoondo' taakin nilo riso. 9 Kaa' 
indagu i Pitrus riso, “Kolondo' 
ruuruit ku. Kaa' atan ondo' mo- 
koondo' raki' ti, ginio pataakin ku 
rirun: mansall ra kuasa' ru Tuhan 
Jisus Kristus, ulun Najarit, igugar 

no!” 7 Bagu guuto' ri Pitrus kalin- 
du' pamiris ru ulun kalo makalulu' 
no am indangano' no io migor. 
Am kaikang bagu kalayam am 
buntingol ru ulun i. 3Ginio ra ing- 
kakat 10 bo, bigor am mugar-ugar 
io bo. Subol io ra Baloi Tuhan na- 
baya' ri Pitrus am i Juanis, liliwa' 
io minugar pagitindak am pongo- 
ngompor io ri Aki Kapuuno'. 
? Ngaangai' ulun rali nakakito riso 
minugar am mongongompor ri 
Aki Kapuuno'. @Kauligi' nilo ra 
io no makikitaak ondo' masalok 
manturung giu' ra “Kulobon Ger- 
bang Moonso!' ra Baloi Tuhan i, 
mangimuag ilo toojo am nakasio- 
ro" nakakito ra atan ondo' nasauk 
riso i. 


Bala' ri Pitrus ralalom 
Baloi Tuhan 


1 Ulun no siminunu' ri Pitrus 
am 1 Juanis. Pakasuku' ilo ra liliut 
ondo' sabiton ra “Langgar Salo- 
mo”, ngaangai' ulun nasisimbul 
am limpu risilo nga nakasioro' ilo. 
12 Pakakito i Pitrus ra ulun rano, 
indagu io risilo, “Pabukat kau 
ngaangai' ulun Israil, kua pangi- 
muag kau ragitio? Kua urioo' min 
akai? Guang min kia ra ulun ti 
makaugar nga makakuasa' akai, 
kaapoam mampagagaya' akai 
toojo ri Aki Kapuuno'? 131 Aki 
Kapuuno' ondo' sambaan ri 
Abraam, Isak am Jakub, am kina- 
matuaan takali, nampatulai noyo 
ra Ulipon Nano, i Jisus. I Jisus 
noyo ondo' pinataak min ra kua- 
sa' ru parinta min, am kalo inapu 
min lo paat lo inibit ra pinagu- 
f Mamarnayag ondo' sinusub No Harfiah, Knstus. 

luan ri Pilatus, kabalu' pana i 
Pilatus makaguang mampalabus 
Riso. 141 Jisus noyo matulai am 
moonsoi, kaa' kalo inapu min Io, 
am kinitaak min 1 Pilatus nampa- 
labus ra sangulun mamamatoi. 
15 Akau namatoi Riso, lo ondo' 
manaak ra kaayagan motopot ra 
ngaangai' ulun. Kaa' binayag Io 
saguli' ri Aki Kapuuno' intor ra 
kapatayan am akai noyo sasi' ra 
baal raginio. 16 Mansail ra kuasa' 
ri Jisus ulun kalo makalulu' ti pi- 
naligag. Atan ondo' makito am 
matainuan min nasauk nga na- 
ngintopot io ri Jisus am kuasa' 
Nano. Nga ulun ti nangintopot ri 
Jisus, nababas 10, koson ra nakito 
min galama'. 

17 Pabukat kau ngaangai'! Rai- 
no nakapandai aku ra atan ondo' 
binaal min am tingganai minno ri 
Jisus i, ginio binaal min nga kalo 
nakarati' kau. 18 Ra galing i man- 
sail ra ngaangai' nabi', nambala' i 
Aki Kapuuno' ra Mamamayag on- 
do' sinusub No! musiti' maimbo- 
lo', am ginio binaal No koson ra 
nasauk i. "9 Nga raginio, talikur 
kano intor ra tula minno am sa- 
guli' kano ri Aki Kapuuno', koson 
pusoon No ngaangai' tula minno. 
% Amun tumalikur kau, makali- 
man kau ngaangai' ra panalimba- 
guan ri guang. Susubon ru Tuhan 
i Jisus matong ramuyun, nga Io 
inaru' noyo masauk ra Mamama- 
yag min. lo musiti' mayan ra 
limbowon saboi talimbaguin ri 
Aki Kapuuno' ngaangai' no, ko- 
son rinagu ri Aki Kapuuno' man- 
sail ra nabi' matulai No rali paat 

ra galing i. 2 Nakaindagu i Musa", 
“Tuhan, i Aki Kapuuno' minno 
manusub sangulun nabi' intor ra 
bulu minno, koson lo nanusub 
raki'8 Akau musiti' mangkiro- 
ngog ra ngaangai' ondo' raguon 
no ramuyun. ?3 Osoi ak kalo gu- 
magaya" ra raguon ru nabi' no, 
ulun no suayon intor ra ulun 
ri Aki Kapuuno' am pusoon.' 
24 Ngaangai' nabi' ondo' naka- 
pampasaboi noyo ra bala' intor ri 
Aki Kapuuno', tumalimpuun in- 
tor ra nabi' Samuil am suku' ra 
nabi' ra bokon ondo' minatong ra 
tauli i, ngaangai' i nambala' ra 
baal ondo' masauk ra raino ti. 
2Bantu' intor ri Aki Kapuuno' 
ondo' pinasaboi ru nabi' rali pa- 
taakin niak ramuyun. Ralalom 
bantu' ri Aki Kapuuno' ondo' bi- 
naal no ra kinamatuaan min rali, 
kon No ri Abraam, “Mansail ra 
papag muno barakaton Ku ngaa- 
ngai' bulu ru tana' ti.” Bantu’ ra- 
ginii pinataak niak ramuyun. 
2% Ginio nga ra i Aki Kapuuno' 
nampili' am nanusub ra Ulipon 
Nano matong ramuyun galing ko- 
son mamarakat lo no ramuyun. 
Binaal No ginio koson akau ngaa- 
ngai' tumalikur intor kiralan ru 
bayag min ra malaat.” 


I Pitrus am i Juanis binisara' 
giu' ra Majlis Ugama 


Liliwa' i Pitrus am 1 Juanis 
lakat ak poyo makimansunur 
ra ulun masuang, ratong bo imam 
Jaudi rali,” tingganai ru magaga- 
lung ra Baloi Tuhan am niak ulun 

tayar Saduki rali. ? Siminangit ilo 
ri Pitrus am i Juanis ra ilo namba- 
la' ra ulun masuang ra i Jisus 
binayag saguli' intor ra kapata- 
yan. Ginio mampainono' ra ulun 
matoi bayagon saguli'. 3 Bagu ro- 
kopo' nilo ruo ngaulun rasul i am 
pasubolo' ra lamin pangaputan. 
Nga molondom noyo, pinoloso ilo 
ra giu' i saboi ra suabon. #Kaa' 
masuang ulun ondo' nokorongog 
ra pambalaan ru rasul rali nangin- 
topot ri Jisus. Suang nilo rimi- 
nuang saboi olo-olo' limo ngaribu 
ngaulun. 

SSuabon no, tingganai imam 
Jaudi, tingganai ru ulun Jaudi am 
mangingila' ra Ukum ri Musa' rali 
timinimung ra Jirusalim. 6 Nagu- 
guma' ilo ra Tingganai maayo 
imam Jaudi, i Anas am i Kayapas, 
i Juanis am i Aliksandir, am ngaa- 
ngai' pabukat ru lingganai maa- 
yo imam Jaudi no. 7I Pitrus am i 
Juanis pinauma' risilo am kuati', 
“Atan kulaan akau nakapamabas 
ra ulun kalo makalulu' no? Atan 
kia ra kuasa' kaapoam osoi kia ra 
kuasa' naalap min mambaal ragi- 
nio?” 

8] Pitrus kinuasa' ru Ambiluo ri 
Aki Kapuuno' ra io timinaam risi- 
lo, kon no, “Tingganai ulun Jaudi 
rati! ? Bisaraan min akai orou rai- 
ti' nga nangindangan akai ra ulun 
kalo makalulu' no, am poyo ra 
moogot kau makapandai atan 
kulaan ulun no binabas. 1° Akau 
tingganai am niayuk ngaangai' 
ulun Israil ra bokon musiti' maka- 
pandai ra ulun ti ondo' migor ra 


8 koson Io nanusub rakı’, kaapoamr koson rakı’. f imam Jaudi ral; Kuukula' naskah nakalas: tingganar mam 


Jaudi rah 

pinaguluan min nababas nga ra 
kuasa" ri Jisus Kristus, ulun Na- 
jarit. Sinalip min lo, kaa' binayag 
lo saguli' ri Aki Kapuuno' intor ra 
kapatayan. 11 Jisus noyo kon ru 
ragu ti ra Alkitab, 
“Batu ondo' inimpayan ru 
manambaloi rali, 
— joginio akau galama' — 
nasauk ra batu maatang 
kaga'.’ 

12 Mansail ak ri Jisus ulun baya- 
gon, nga giti ra tana' ti kolondo' 
ulun ra bokon makaalap ra kuasa' 
intor ri Aki Kapuuno' koson ma- 
mayag ritakau.” 

13Ulun Majlis Ugama nangi- 
muag magilong ra kinabaani ri 
Pitrus am i Juanis, am poyo katu- 
tuni' nilo karuo rasul ti sala' ka 
ulun maatang am kolondo' sikul. 
Katutuni' nilo bo ruo ngaulun ra- 
sul ti rangan toojo ri Jisus. 1 Kaa' 
kalo bo nakapaguta' ilo, nga naki- 
to nilo ulun ra nababas no bigor ra 
giu' no nabaya' ri Pitrus am i Jua- 
nis. 15 Susubo' nilo ruo ngaulun ra- 
sul no miningkual ra lamin Majlis 
Ugama no, bagu pansusunur ilo. 
16 Pasakuot ilo, “Atan kia musiti' 
baalon takau ra ruo ngaulun ni? 
Ngaangai' mamagun ra Jirusalim 
nakapandai noyo ra ilo nambaal ra 
kaimuagan i. Am baal raginio kalo 
maali' takau. 1? Kaa' koson baal ra- 
ginio kalo makatabual poyo ra 
ulun masuang, moonsoi lolobon 
takau ilo ruo no koson kalo bo 
mampatanou ra osol ak pana man- 
sail ra inggalan ri Jisus.” 

18 Kalupus ra gili, piawo' nilo 
ruo ngaulun rasul i sumubol sag- 
" kuasa', Harfiah inggalan. 

uli' am inggalari' ilo ra kalo bo 
pasabitin inggalan ri Jisus kaa- 
poam makapangila' mansail ra 
inggalan Nano. 

19 Kaa' taam i Pitrus am i Juanis, 
“Guango' min galama' atan moto- 
pot ra pagilangan ri Aki Kapuuno ': 
gumagaya' ramuyun kia kaapoam 
gumagaya' n Aki Kapuuno'? @ Nga 
kalo malanggaan mai mindagu ra 
atan nakito am norongog mai ga- 
lama'.” #Lolobo' poyo ru ulun 
Majlis Ugama rali i Pitrus am i Jua- 
nis, bagu palabuso' nilo. Kalo naka- 
tuum ilo ra sasaban koson mangukum 
risilo, nga ngaangai' ulun nongo- 
ngompor ri Aki Kapuuno' nga ra 
ondo' nasauk i. #Ulun ondo' na- 
babas ra kaimuagan i nasailan no- 
yo apat ngoopor ngambilor. 


Maamaya' ri Jisus rali 
makitaak ra kakawan intor 
ra Tuhan 


2 Pakalabus ak i Pitrus am i 
Juanis, saguli' ilo ra rangan nilai 
am tunungo' bo ngaangai' ondo' 
rinagu ru tingganai imam Jaudi 
am tingganai ru ulun Jaudi rali. 
A Kaining nilo ginii, pakiasi' ilo ra 
rondo' guang ri Aki Kapuuno", 
kanilo, “Tuhan, Okou no nam- 
baal ra limbowon, tana' am raat 
nabaya' ra suang nano. Am 
mansail ra Ambiluo Mu mininda- 
gu Kou ra kinamatuaan maili, i 
Daut ulipon Mu, Kamu, 

“Kua ulun sala' ka Jaudi 
sumangit? 
Kua bulu ra bokon rano 
mangatang ra kolondo' 
onong? 

26 Raja' ru tana' rati nakatampos 
noyo mongoi ra pantutulaan, 
am mangunguasa' rano 
nakatimung noyo 
gumula' ra Tuhan 
am Mamamayag ondo' 
sinusub ri Aki Kapuuno'.” 
27 Motopot ra raja' Irodis am i 
Pontius Pilatus naguma' ra ulun 
sala' ka Jaudi am poyo ulun Israil 
giti ra bandar ti, koson manggal ri 
Jisus Ulipon Mu ra matulai, ondo' 
sinauk Mu ra Mamamayag. “Ilo 
rondo' guang nambaal ra ngaa- 
ngai' ondo' inaru' Mu kalalair 
masauk. Inaru' Mu koson raginio 
maya' ra kuasa' am kasagaan Mu. 
29 Am raino Tuhan, ilai' atan ku- 
laan akai lolobon nilo. Anii' akai, 
ulipon Mu rati, ra kakawan mam- 
pabala' ra tanou Mu. @Paintala- 
ngo' noyo kuasa' Mu koson ra 
ulun marualan mababas. Gama' 
ru kaimuagan am tatandu' ra bo- 
kon masauk mansall ra kuasa" ri 
Jisus, Ulipon Mu ra matulai.” 
31t Kopongo ilo makiasi', intok 
tinimungan nilai nauyog. Kinua- 
sa' ilo ngaangai' ru Ambiluo ri Aki 
Kapuuno', am tumalimpuun ilo 
mampabala' ra tanou intor ri Aki 
Kapuuno' ra kalo malaa'. 


Maamaya' ri Jisus magagapu 
ra kuliamos 


32 Ngaangai' maamaya' ri Jisus 
tojojo rondo' guang. Kolondo' sa- 
ngulun pana intor risilo nangkara' 
am nangangku ra kuliamos nano 
galama', kaa' nagagapu ilo ra ku- 
liamos. 8 Am mabaya' ra kuasa' 
maayo, rasul rano nangani' ra 
/ kuasa', Harfiah' inggalan. 


257 


kaintutunan ra Tuhan Jisus bi- 
nayag noyo saguli'. Am i Aki 
Kapuuno' namarakat tojojo risilo. 
4 Am ngaangai' ilo maukop ra 
atan-atan. Nga osoi ak makatana' 
kaapoam baloi, talanon nilo arata' 
raginio am ampos ru ginio pataa- 
kin nilo ra rasul rano. 4 Bagu ruit 
no tatayaron ra moonong ulun 
ondo' makapakuan. 

35 Koson niak ri Jusup. Io ti am 
sangulun papag ru Liwi am inanak 
lo giu' ra pulu' Siprus. Sabiton io 
ru rasul rali ri Barnabas (arati' 
nano “Mampapirot ra guang'. 
37 Nantalan io ra tana' nano bagu 
pataako' no ruit i ra rasul rali. 


I Ananias am i Sapira 


Mokoondo' sangulun ungku- 

yon makainggalan ri Ananias 
am andu' noi Sapira. Nantalan ilo 
ra sampila' tana' nilai. ?Santaya- 
ran ru ruit no pinauli' no galama' 
am santayaran no poyo pinataak 
no ra rasul rali. Andu' nali pana 
nangiou ra binaal nali. 3Indagu i 
Pitrus riso, “Ananias, kua polo- 
soo' mu Tingganai ru riwato 
mangkinibit rirun magabau ra 
Ambiluo ri Aki Kapuuno', ra ina- 
lap mu santayaran ra ruit ru tana' 
tinalan muli? #Tana' i okou tata- 
ngan ra kalo poyo natalan. Kata- 
lan mu raiti, ruit 1 pana lakat ak 
poyo okou tatangan. Kua kasaga' 
kou mambaal raginio? Sala' ka 
ulun inabawan muni, kaa' 1 Aki 
Kapuuno'!” 3Pakaining ak i Ana- 
nias ra ragu ni, kaaba' io am patoi. 
Ngaangai' ulun ondo' nokoro- 
ngog ra baal no nangalaa'. 8Ra- 

tong bagu tuu'-bagu rali nangu- 
lumput ra bangkai ri Ananias, 
paingkualo' nilo am ongoyo' lo- 
bongo'. 

7 Pakatalu nganjam raiti, umpos 
andu"' ri Ananias, kaa' kalo naka- 
pandai io ra atan ondo' nasauk 
nii. 8Bagu pangkuot i Pitrus riso, 
“Pambala', gitio ak kia logo ru 
tana' ra tinalan minni?” 

“Iou, ginio ak,” kon no. 

9 Indagu i Pitrus riso, “Kua pam- 
pakat kau mansawo nangkinam 
ra Ambiluo ru Tuhan? Ilai'! Ulun 
ondo' nompolobong ra ralaki mu- 
li nakasaguli" noyo. Am okou niak 
paingkualon nilo.” 10Paat ragili 
niak i Sapira naaba' am patoi ra 
pinaguluan ri Pitrus. Umpos tuu'- 
bagu rali am kakito nilo ra mina- 
toi io no. Paingkualo' nilo bangkai 
i am pagumbiro' lobongo' ra rala- 
ki nali. 11 Ngaangai' ulun mangin- 
topot rali am ulun ra bokon rali 
nangalaa' toojo nakaining ra baal 
raginio. 


Kaimuagan am tatandu' 


12 Masuang kaimuagan am ta- 
tandu' sinauk ru rasul rano ra 
ulun masuang. Ngaangai' maa- 
maya' ri Jisus masalok tumimung 
ra Langgar Salomo. 13 Am ilo on- 
do' kalo poyo mangintopot ri 
Jisus kalo makakau' lumatok ra 
maamaya' ri Jisus rano, kabalu' 
pana urumaton ilo tojojo ru ulun 
masuang. 14Ginio ra buoi-kabuoi 
rumuang poyo ulun mangintopot 
ra Tuhan, ungkuyon am ruandu'. 
15 Nga ra kaimuagan ondo' binaal 
ru rasul rano, ulun mangarualan 
k Nai" kamus, 

palanganon ra tilam kaapoam 
apin, bagu ibiton ilo ra ralan ko- 
son malansan makatiu' ra babara' 
ri Pitrus, paat io mansall ra giu' i. 
16Am ratong bo masuang ulun 
intor ra pekan mamaar ra Jirusa- 
lim. Inibit nilo ulun mangarualan 
am ondo' sinubol ru riwato, am 
ngaangai' ilo binabas. 


Inimbolo' rasul rano 


17 Tingganai maayo imam Jaudi 
am ngaangai' maamaya' no rali, 
ondo' niayuk ulun tayar Saduki, 
tumalimpuun gumuor nga ma- 
ngusolon ilo kaga' ra rasul rano. 
18 Rokopo" nilo rasul rano am pa- 
subolo' ra lamin pangaputan ru 
bandar. 1 Kaa' rondom ragili, sa- 
ngulun masundu ru Tuhan na- 
ngukab ra kulobon ru lamin 
pangaputan rano, am ibito' no 
rasul rano miningkual. Bagu inda- 
gu masundu no risilo, kon no, 
#“QOngoi kau ra Baloi Tuhan no 
am potonowo' min noyo ra ulun 
masuang intor ra kaayagan bagu 
ti.” 2 Rasul rano giminagaya' ra 
bilin ru masundu i. Riminondom 
ilo minongoi ra Baloi Tuhan no 
am timinalimpuun ilo mangila'". 

Tingganai maayo imam Jaudi 
am maamaya' no rano nampiau 
ra ngaangai' tingganai ru ulun 
Jaudi matong ra miting ru 
Majlis Ugama. Bagu susubo' nilo 
koson rasul rano ibiton intor ra 
lamin pangaputan paumaan risi- 
lo. 2 Kaa' pakasuku' ulun sinusub 
ra lamin pangaputan i, ilai' nilo 
kalio bo rasul rali ra giu' i. Saguli' 
ilo am pambala' ra Majlis Ugama, 

kanilo, 3 “Pakasuku' akai ra Jamin 
pangaputan i, ilai' mai kulobon 
no nakaput toojo, am soroi maga- 
galung rali ra liwar ru kulobon i. 
Kaa' paat ukabo' mai kulobon i, 
kolondo' sangulun pana natuum 
mai ra giu' i.” #Pakaining tingga- 
nai magagalung ra Baloi Tuhan 
am tingganai imam Jaudi rano ra 
ragu raginii, naliangan ilo ra atan 
kinua' nasauk ra rasul rali. 5 Um- 
pos bo sangulun ungkuyon pam- 
bala' risilo, kon no, “Ulun ra 
inaput minni soroi ra Baloi Tuhan 
raino, am mangila' ilo ra ulun 
masuang!” #Tingganai magaga- 
lung ra Baloi Tuhan mabaya' ra 
magagalung ra bokon rali mino- 
ngoi pamparakop saguli' ra rasul 
rali. Kaa' kalo jinajalan nilo rasul 
rali nga malaa' ilo ra bobolon ru 
ulun masuang ra batu. 

27 Ibito' nilo rasul rano paumaan 
ra Majlis Ugama. Indagu Tingga- 
nai maayo imam Jaudi no, kon no, 
28 “Linolob takamin noyo ra pai' 
kau pangila' ra pangilaan ru ulun 
ragili. Kaa' ilai' bo binaal min! Nam- 
patabual kau ra pangilaan min ra 
ngaangai' ru Jirusalim ti, am na- 
nguu' kau poyo ra akai no nangki- 
nibit ra pinatayan ru ulun i.” 

2] Pitrus am rasul ra bokon 
rano timinaam, “Akai musiti' gu- 
magaya' ri Aki Kapuuno' am sala' 
ka ulun. WI Jisus ondo' pinatoi 
min ra salip i, binayag noyo sagu- 
li' intor ra kapatayan ri Aki 
Kapuuno', ondo' sambaan ru ki- 
namatuaan takali. 3! Pinainsawat 
lo ri Aki Kapuuno' ra tampilon 
pamiris Nano, ioginio intok ma- 
kakuasa', koson masauk ra Ting- 

ganai am Mamamayag. Maa' ra- 
ginio bulu ru Israil ti makatalikur 
intor ra tula nilo am maampun 
ilo. 32 Akai no sasi' ra ngaangai' 
raginio — akai am Ambiluo ri Aki 
Kapuuno' niak, ondo' pataakon ri 
Aki Kapuuno' ra ulun ondo' gu- 
magaya' Riso.” 

33 Pakaining ulun Majlis Ugama 
rali ra ragu ni, siminangit ilo toojo 
saboi masaga' ilo ra rasul rano 
ukumin ra potoyon. #Kaa' rala- 
lom Majlis Ugama no mokondo' 
sangulun tayar Parisi makaing- 
galan ri Gamalil. lo sangulun 
mangingila' ra Ukum ri Musa' on- 
do' urumaton toojo ru ngaangai' 
ulun. Bigor io am panusub ra ra- 
sul rano paingkualon sangkinolor. 
35 Bagu indagu io ra Majlis Ugama 
no, “Pabukat ku ulun Israil, karaa' 
min toojo atan baalon min ra ulun 
rano. % Ra gili mokoondo' sangu- 
lun inggalanin ri Tiudas ondo' mi- 
giangku ra io tingganai maatang. 
Mokoondo' olo-olo' apat ngaatus 
ngaulun minaya' riso, kaa' pinatoi 
io am ngaangal' maamaya' nali 
nantutuliar, am kandoi nali pana 
napuso. 37Kalupus raginio, paat 
panguntaban ra ulun, mokoondo' 
poyo sangulun, io no i Judas intor 
ra Galilia. Nangkinibit io ra ma- 
suang ulun minaya' riso. Kaa' io 
niak pinatoi am ngaangai' maa- 
maya' nali nantutuliar bo. 3 Nga 
raginio, pisonon takamin ra pai' 
kau pambaal ra atan-atan ra ulun 
rano. Paugaron ilo ak, nga amun 
atangon am atan ondo' baalon ni- 
lai intor ra ulun ayuk, maaru' ma- 
puso ra tauli no. Kaa' amun 
ondo' baalon nilono intor ri Aki 


260 


Kapuuno', kalo maala min ilo. Ati 
lair i Aki Kapuuno' galama' angga- 
lon min.” 

Am pison ri Gamalil iniou ru 
Majlis Ugama. @Piawo' nilo sa- 
guli' rasul rano, bagu palapasi' am 
inggalari' ilo manabit ra inggalan 
ri Jisus. Bagu pinalabus ilo. 
#1 Naansukan rasul rano ra ilo mi- 
ningkual ra Majlis Ugama, nga ilo 
ti kinara' noyo ri Aki Kapuuno' 
maaya' imboloon nga ra inggalan 
ri Jisus. # Moonong orou, giu' ra 
Baloi Tuhan kaapoam baloi ru 
ulun niak, kalo linanggaan nilo 
mangila' am mampabala' ra Ta- 
nou Moonsoi, ra i Jisus noyo Ma- 
mamayag ondo' sinusub ri Aki 
Kapuuno'. 


Tulu' ngaulun 
mangingindangan ra rasul 


6!” ragili niayuk siminuang 
ulun ondo' mangintopot ri 
Jisus i, am nansasangor bagu ulun 
Jaudi ondo' mindagu ra ragu Ju- 
nani am ondo' mindagu ra ragu 
Ibrani. Ilo ondo' mindagu ra ragu 
Junani ti nanguu' ra bokon rali ra 
napuor nilo ti linilianan ra kalo 
aniin ra ruit moonong orou. ? Nga 
ragini am timungo' bo ru mopor 
am ruo ngaulun rasul rali ngaa- 
ngai' ulun ondo' minaya' risilo i 
am indagu, “Kalo moonsoi amun 
langgain mai mampasaboi ra 
Tanou Moonsoi ri Aki Kapuuno' 
koson mampaugar ra kandoi 
pantayaran ra ruit ti. 3 Nga ragi- 
nio, aruo' min tulu' ngaulun 
ondo' mangatanda', kinuasa' ru 
Arabiluo ri Aki Kapuuno' am ma- 
Í Ulun Pinalabus- Ilo ti ragili ulipon, kaa' pinalabus ilo 

pintar, ginio ra makapalit ilo bo 
ramon mambaal ra kandoi ti. #Gi- 
nio nga ra akai matasu' bagu ma- 
kiasi' am mampasaboi ak ra tanou 
intor ri Aki Kapuuno'".” 

3 Ngaangai' ru ulun rali pana 
nangiou ra rinagu ru rasul rali, am 
aruo' nilo i Stipanus, sangulun 
ondo' mapiot pangintapatan na- 
no am niak kinuasa' ru Ambiluo 
ri Aki Kapuuno', am poyo i Pili- 
pus, i Porokus, i Nikanor, i Timon, 
i Parminas, i Nikolaus intor ra 
Antiokia, ondo' ragili minaya' ra 
ugama Jaudi, kabalu' pana io sala' 
ka bulu Jaudi. #Bagu tulu' ngau- 
lun rati pinauma' bo ra rasul rati, 
am pabantaa' nilo kalindu' nilai 
risilo koson makitaak ra barakat 
intor ri Aki Kapuuno'. 

7Am Tanou Moonsoi ri Aki 
Kapuuno' nakatabual poyo am 
giu' ra Jirusalim i pana, riminuang 
poyo bagu ondo' mangintopot ri 
Jisus. Am koson niayuk ra ma- 
suang poyo imam Jaudi ondo' na- 
ngintopot. 


I Stipanus rinakop 


8] Stipanus binarakat toojo ri 
Aki Kapuuno' am makakuasa', 
saboi makapambaal ra kaimuagan 
am tatandu' ra ulun masuang. 
9Kaa' mokoondo' niak kuukula' 
ngaulun manggal riso. Ilo no intor 
ra baloi sambayangan ondo' sa- 
biton ra 'Pasisimpungan ru Ulun 
Pinalabus'! Ilo ti am ulun Jaudi 
intor ra Kirini am Aliksandria, am 
poyo intor ra Kilikia am niayuk 
Asia. Ilo ngaangai' ti nakimansa- 
ngor ri Stipanus. 1? Nga Ambiluo 

ri Aki Kapuuno' nangani' ri Stipa- 
nus ra kapintaran manaam, ginio 
ra kalo bo makaanggal ilo riso. 
1 Anii' nilo kuukula' ngaulun ra 
ruit koson ilo ti mongoi bo pam- 
bala' ra ulun masuang rano ra, 
“Nokorongog akai ra ulun no na- 
gasab ra nabi" Musa' am niak i 
Aki Kapuuno'!” 2 Nanusuk ilo 
niak ra ulun masuang, tingganai 
ru ulun Jaudi am poyo mangingi- 
la' ra Ukum ri Musa", saboi ongo- 
yon nilo rokopo' i Stipanus koson 
bisaraan giu' ra Majlis Ugama. 
13Bagu susubo' nilo sasi' ondo' 
maabau-abau rali mindagu koson 
raginio, “Ulun ti masalok maga- 
sab ra Baloi Tuhan am susuban ri 
Aki Kapuuno' ondo' binatikan ra- 
lalom Ukum ri Musa', 14 Nga no- 

korongog akai ra io minindagu ra 
i Jisus intor ra Najarit i mampa- 
lunsai ra Baloi Tuhan ti am ngaa- 
ngai' kaulayan ondo' nangilaan ri 
Musa' ritakau i kulawon no!” 
S5 Am nonontong bo ngaangai' 
ulun ondo' minongoi ra Majlis 
Ugama i ri Stipanus. Am kakito 
nilo ra bulos nali pana koson ra 
masundu. 


Ragu ri Stipanus 


Pangkuot Tingganai maayo 
imam Jaudi i ri Stipanus, “Mo- 
topot kia ginio?” 
2Taam i Stipanus, “Pabukat ku 
ngaangai'! Rongogo' min gitio! I 
Aki Kapuuno' nampakito ra katu- 
layan Nano ra kinamatuaan takau 
i Abraam paat ra io lakat ak poyo 





Santayaran ru Majlis Ugama (6.12) 

minayan giu' ra pagun Misopo- 
tamia, ra kalo poyo minanding 
ra pagun Aran. 3Indagu i Aki 
Kapuuno' riso, Truani' pagun ra- 
gitio am ngaangai' pongkotob am 
pabukat muno, am ongoi ra ron- 
do' pagun ondo' patuluon Ku 
rirun.’ 4 Kalupus ragitio iruani' ba- 
gu ri Abraam pagun Kasdim am 
ayan ra Aran. Patoi ama' nali, am 
panusub bo i Aki Kapuuno' riso 
manding intor ra giu' i mongoi ra 
pagun ondo' ayanan min ra raino 
ti. 5 Paat ra gili kalo nangani' i Aki 
Kapuuno' riso ra sampila' tana' 
pana intor ra pagun ti koson ra io 
tatangan. Kaa' namantu' i Aki 
Kapuuno' ra taakin no ginio ri 
Abraam am ngaangai' papag na- 
no. Kaa' paat ragili 1 Abraam ti 
kolondo' anak. #Kaa' indagu i Aki 
Kapuuno' riso, “Papag muno ma- 
yan ra pagun ru ulun bokon, uli- 
ponon am imboloon ilo saboi apat 
ngaatus ngambilor buoi no. ” Kaa' 
ukumon Ku bulu ondo' manguli- 
pon risilo am bagu makaingkual 
ilo intor ra pagun no am bagu 
makasamba' ilo raki' ra intok 
ragitio. 3Nangani' niak i Aki 
Kapuuno' ri Abraam ra kaulayan 
ru sunat koson rondo' tatandu' ru 
bantu' i. Bagu sunati' ri Abraam 
anak nali i Isak ra io makaumur 
saminggu' ak poyo; am sunati' bo 
ri Isak anak nali i Jakub am poyo 
sunati' bo ri Jakub anak no ra 
ungkuyon ondo' mopor am ruo 
ngaulun; ilo i am kinamatuaan ru 
bulu takau. 

3 Kaa' nangusolon bagu kinama- 
tuaan ru bulu takali ri Jusup i. Gi- 
M Ha kamus. 

nio ra talano' nilo io ra pagun Mi- 
sir koson saukon ra ulipon. Kaa' 
inindangan io ri Aki Kapuuno', 
10am pinalabus intor ra ngaangai' 
kapaganan. Paat io minongoi 
uma' ra raja' Misir i, ondo' sabiton 
ra Piraun” inanian io ri Aki 
Kapuuno' ra paliso moonsoi am 
kapintaran saboi raja' i nampa- 
sauk riso ra gabenor pagun raginio 
am magagalung ra istana. 1! Bagu 
mokoondo' bitilan giu' ra ngaa- 
ngai' pagun Misir am Kanaan ondo' 
nangkinibit ra ngaangai' ulun ma- 
kakapaganan. Am kinamatuaan 
takali pana kalo nakauyum ra aka- 
non. !?Paat i Jakub naala' ra mo- 
koondo' akanon giu' ra Misir, 
poongoyo' no anak no rali, kina- 
matuaan takau ra giu' i. Ginio am 
kainsaa' nilo ak poyo pakajanjang 
ra pagun i. B3 Ongoi ilo ra kainduo 
i, pambala' bo i Jusup ra pongko- 
tob no rali ra io no i Jusup. Paat ra 
gili bagu nakatutun raja' Misir ra 
pinongkotob ri Jusup am bulu nali. 
MGinio ra pambilin i Jusup ra 
ama' nali i Jakub, mabaya' ra 
ngaangai' pabukat nano koson 
manding ra pagun Misir. Ilo ti ma- 
kasuang tulu' ngoopor am limo 
ngaulun ringai'. 15 Bagu banding i 
Jakub ra pagun Misir am giu' i ak 
bo pinatayan nali am niayuk kina- 
matuaan takali ra bokon i poyo. 
16 Kaa' bangkai nilo rali inibit mu- 
li' ra Kanaan ra libung Sikim am 
linobong ra kalabangan ondo' bi- 
nali ri Abraam ra ruit pirok intor 
ra bulu ru Imor giu' ra Sikim. 

17 Paat maar masuku' kaukapan 
ru bantu' ri Aki Kapuuno' ri 

Abraam, bulu takau giu' ra Misir 
i siminuang poyo. 18 Am mokoon- 
do' poyo sangulun raja' bagu na- 
marinta ra pagun Misir ondo' 
kalo nakatutun ri Jusup. !? Nam- 
paruung raja' no ra bulu takau am 
niak mapuka' ra kinamatuaan ta- 
kali. Am poyo jinajalan ilo mam- 
palisar ra lalagang nilo saboi 
matoi. 2 Paat ra gili i Musa' ina- 
nak. Io am maindon toojo. Inalu- 
ngan io buoi ru talu ngambulan ru 
matuo nali. ?! Am paat io pinalisar 
i, mokoondo' anak ruandu' raja' 
Misir nakatuum riso, bagu alungi' 
no io koson ra anak nano galama'. 
221]aa' io ra ngaangai' kapanda- 
yan ru ulun Misir am kasauk 10 ra 
sangulun mapintar, koson matan- 
da' toojo ragu am baalon nano. 
23 Nakaumur i Musa' apat 
ngoopor ngambilor, makaguang 
io mongoi bujak ra bulu nali, ulun 
Israil. #Pakakito io ra sangulun 
intor ra bulu nano linalamba' ru 
sangulun Misir. Bagu ongoyo' no 
indangano' am potoyo' no ulun 
Misir i. (3 Pangkaraan nali, maa- 
ru' bulu nati makatutun ra io 
inalap ri Aki Kapuuno' koson ma- 
ngindangan mampalabus risilo. 
Kaa' kalo nakatutun ilo.) 2610 sua- 
bon, pakakito io ra ruo ngaulun 
Israil nansangor am kinami' no ilo 
sawayo'. Kon no risilo, “Akau ti 
mabukat. Kua malaat kau ra ron- 
do' am bokon? ?7Kaa' indagu 
ulun ondo' nampalamba' ra ra- 
ngan nali, “Osoi guat nanusub ri- 
run masauk ra tingganai am akim 
mai? 4 Mamatoi kou po kia raki' 
koson ra okou namatoi ra ulun 
Misir ra mai' i? ? Pakaining i Mu- 

sa' ra ragu ru ulun i, pagiru' io 
intor ra Misir am ayan ra pagun 
Midian. Buoi ra giu' i, nokoowot 
io ra ruo ngaulun anak ungkuyon. 

# Kalupus apat ngoopor ngam- 
bilor, pusat sangulun masundu ra 
pinaguluan ri Musa' ralalom bu- 
lungkut ondo' bibilak giu' ra in- 
tok masiluk, mamaar ra Gunung 
Sinai. 3t Nangimuag i Musa' naka- 
kito raginio, am inggaari' no bu- 
lungkut i koson magilong toojo. 
Pakasuku' ra giu' i, kaining no 
bagu bolos ru Tuhan minindagu, 
2'Aku ti i Aki Kapuuno' ondo' 
sambaan ru kinamatuaan min ra- 
li, i Abraam, i Isak am i Jakub.’ 
Ginio ra nonontol i Musa' am kalo 
bo makakau' magilong. 3 Am inda- 
gu poyo i Aki Kapuuno'", 'Paguso' 
kasut muno, nga binigaran muno 
matulai toojo. # Nakatutun Aku 
noyo toojo ra kaimboloon am ka- 
paganan ru bulu Ku giu' ra Misir. 
Am niayuk nakaining Aku ra ilo 
naguros. Ginio ra raino masaga' 
Aku mongoi pampalabus risilo. 
Ibok no! Poongoyon tokou ra pa- 
gun Misir.’ 

35] Musa' kalo iniou ru ulun 
Israil rali. Ginio ra minindagu ilo, 
‘Osoi guat nanusub rirun masauk 
ra tingganai am akim mai? Kaa' io 
no sinusub ri Aki Kapuuno' na- 
sauk ra tingganai am mamama- 
yag, mabaya' ra indangan ru 
masundu ondo' nakito no ra bu- 
lungkut bibilak i. lo ti noyo 
ondo' nagibit ra bulu Israil mi- 
ningkual intor ra Misir nabaya' ra 
kuukula' kaimuagan sinauk no 
giu' ra Raat Malia' am poyo giu' 
ra intok masiluk saboi apat ngoo- 

por ngambilor buoi. 3” Am i Musa' 
ti noyo minindagu ra bulu Israil ra, 
“Manusub poyo 1 Aki Kapuuno' ra 
sangulun nabi' intor ra bulu min 
galama', koson niak ra lo nanusub 
raki'” 8Am i Musa' ti noyo on- 
do" nangkinibit ra bulu Israil timi- 
nimung giu' ra intok masiluk. 
Ginio ra soroi io ra giu' i nabaya' 
ra kinamatuaan takali am masun- 
du ondo' makimansunur ri Musa' 
giu' ra Gunung Sinai. lo no ondo' 
inanian ri Aki Kapuuno' ra tanou 
ondo' manaak ra kaayagan koson 
posoboyon ritakau. 

39 Kaa' kinamatuaan takali kalo 
nangiou ilo riso. Atan nai ra inim- 
payan nilo io am masaga' ilo su- 
maguli" ra Misir. @ Kalupus ragili 
indagu ilo ri Arun, “Baali' akai 
ra kuukula' sinungkalalaing ondo' 
pasiguluon takau mugar. Nga i 
Musa' ondo' nagibit ritakau ming- 
kual intor ra Misir, tawa atan bo 
nasauk riso no!” 4 Pambaal ilo ra 
rondo' sinungkalalaing koson ra 
sapi' ungkuyon am pangani' ra 
taak ra binaal nilo raginio. Am 
pambaal ilo poyo ra bunsag maayo 
koson mangurumat ra ondo' bi- 
naal nilo galama' ti. Ginio ra 
iruani' ilo ri Aki Kapuuno' am po- 
losoo' No ilo sumamba ra butitin. 
Koson noyo ondo' binatikan sa 
Kitab ru Nabi' rali, 

“Alii bagu ramuyun, ulun 
Israil! Pai" ru sinimbalui 
min ginio Raki', 

kabalu' pana apat 
ngoopor ngambilor buoi 
min giu' ra intok masiluk. 

8 Kim ru sinungkalalaing 
ininggalanan ra Molok 
ondo' ibibiton min ayuk, 

mabaya' poyo ra tuhan 
min ra butitin, 
inggalanin ra Ripan, 

ginio ngaangai' ondo' 
binaal min galama' am 
sambaa'. 

Nga raginio patirin takamin 
giu' ra pagun Babil.’ 

#Kinamatuaan takali mokoon- 
do' ra Kim Sambayangan ondo' 
nababaya' risilo giu' ra intok 
masiluk. Kim no binaal maya' ra 
nanusuban ri Aki Kapuuno' ri 
Musa', sumugut ra ondo' nanu- 
luan No riso i. #Kalupus ragili 
kinamatuaan takali nangapu ra 
Kim ti am inibit nilo paat ra ilo 
minaya' ri Josua minongoi pam- 
pagaau ra pagun takau ti. loginio 
paat i Aki Kapuuno' nampagiru' 
ra bulu ru bokon ondo' nongom- 
pong risilo. Kim i siminoroi ra giu' 
i saboi ra paat ru raja' Daut. #I 
Daut nampakatasu' ra guang ri 
Aki Kapuuno'. Ginio ra kitaako' 
no koson mambaal ra rondo" baloi 
ri Aki Kapuuno' ondo' sambaan ri 
Jakub? # Kaa' i Salomo bo tupo 
ondo' nakapambaal raginio. 

48 Kaa' i Aki Kapuuno' Ondo' 
Masawat Kaga' kalo mayan rala- 
lom baloi ondo' baalon ru ulun, nga 
kon noyo ru Kitab ru Nabi' rali: 

@ Limbowon no takhta Ku, 

am tana' ti kinjangan Ku. 
Atan kia ra baloi maalap 
min kabaal koson Raki"? 
Ati guat inayanan Ku? 


1 koson mak ra lo nanusub raki': kaapoam koson aku. ° AkiKapuuno' ondo’ sambaan n Jakub, Kuukula' 


naskah nakalasr: bulu 1srall. 

9 Sala' ka kia Aku nambaal ra 
ngaangai' ti?” Ginio noyo 
ragu ri Aki Kapuuno'. 

3 Mapara' bo kotog ru guang 
min! Mapara' pagon minno mang- 
kirongog ra bala' ri Aki Kapuuno' ! 
Naganda' kau ra kinamatuaan 
min rali, masalok manggal kau ra 
Ambiluo ri Aki Kapuuno'! 2 Mo- 
koondo' kia sangulun nabi' pana 
ondo' kalo inimbolo' ru kina- 
matuaan min rali? Am pinatoi 
nilo poyo ulun sinusub ri Aki 
Kapuuno' rali ondo' ragili nam- 
bala' ra ratangan ru Ulipon Nano 
ra motopot i. lo no ondo' pina- 
taak min ra pantula' No rali am 
pinatoi min. “Am akau no nia- 
yuk nakaapu ra susuban ri Aki 
Kapuuno' ondo' pinataak ru ma- 
sundu rali ramuyun, kaa' kalo nai 
sinugut min!” 


I Stipanus binobol ra batu 
saboi minatoi 


54Pakaining ak ulun Majlis 
Ugama ondo' rinagu ri Stipanus, 
malasu' bo toojo guang nilo ma- 
baya' ra kinuritot ru ripon. = Kaa' 
i Stipanus ondo' inikang ru 
Ambiluo ri Aki Kapuuno' nanti- 
ngaa' ra limbowon. Bagu kakito 
no katulayan ri Aki Kapuuno' am 
i Jisus minigor ra intok makakua- 
sa' ra tampilon pamiris ri Aki 
Kapuuno"'. % Am indagu io, “Ilai', 
nakito ku suruga' no naukab am 
Anak ru Ulun minigor ra tampi- 
lon pamiris ri Aki Kapuuno'!” 

3 Kaa' silongo' nilo talingo ni- 
lai ra kalindu' liliwa' gogolok, am 
gabuo' nilo i Stipanus. 9 Bagu ra- 

laato' nilo io miningkual ra ban- 
dar i am bobolon io ra batu saboi 
matoi. Sasi' rali napabanta' ra ba- 
yang maawar nilo ra tuma' ru 
kalayam ru sangulun tuu'-bagu 
makainggalan ri Saulus. ?? Paat ilo 
nomomobol i, pakiasi' i Stipanus, 
kon no, “Tuhan Jisus, apuo' noyo 
ambiluo kutu!” @Bagu igulatur io 
am pompogolok poyo ra moso- 
ngou, “Tuhan, pai' polosoo' tula 
ti sumaboi risilo!” Paat ragili niak 
1 Stipanus minatoi. 

Q Am i Saulus niayuk nangiou 

ra namatayan ri Stipanus. 


Nangimbolo' i Saulus ra 
pasisimpungan ulun Kristian 


Orou ragili niak pasisimpungan 
ulun Kristian ra Jirusalim inimbo- 
lo' ra maaja'. Am ngaangai' ulun 
nangintopot nantutuliar pagiru' 
ra Judia am niayuk Samaria, kaa' 
rasul rali ak kalo. ? Mokoondo' 
kuukula' ngaulun ondo' sumugut 
toojo ri Aki Kapuuno' nompolo- 
bong ra bangkai ri Stipanus, am 
tangi!" nilo bo io. 

3 Kaa' i Saulus mangkinam ma- 
muso risilo. Ginio ra mongoi io ra 
baloi nilai am ralaaton no ulun 
nangintopot rali am pasubolon no 
ilo ra lamin pangaputan. 


Tanou Moonsoit pinasaboi 
giu' ra Samaria 

#Ulun nangintopot rali ondo' 
nantutuliar minongoi ra ati ak in- 
tok am nampasaboi ilo ra Tanou 
Moonsoil ra ati ak kasukuan nilo. 
5 Am i Pilipus niayuk minongoi ra 
pekan maatang ra Samaria” am 


P pekan maatang ra Samana; Kuukula' naskah mokoondo': pekan. 

pampatanou ra ulun rali ondo' 
minayan ra giu' i ra 1 Jisus no 
Mamamayag ondo' sinusub ri Aki 
Kapuuno'. 6 Paat ulun rali nokoro- 
ngog ra rinagu ri Pilipus am na- 
kakito ra kaimuagan binaal no, 
nampaguang ilo toojo raginio. 
7 Nga masuang riwato ondo' simi- 
nubol ra ulun miningkual intor 
risilo liliwa' gumogolok am ma- 
suang niayuk ulun kalo makalulu' 
am kimpo' nababas. 3Ginio ra 
nakaansuk tojojo ulun ru kota 
Samaria i. 

3Giu' no mokoondo' niak sa- 
ngulun ungkuyon makainggalan 
ri Simon. Am nabuoi noyo io 
nambaal ra ulun Samaria rali ma- 
ngaliangan koson magilong ra 
baal kaimuagan nali. lo rokoon 
sangulun mapandai mangingi- 
long, am ngaangai' ondo' mina- 
yan ra kota i pana siminugut riso. 
Kon nilo, “To ti makakuasa' intor 
ri Aki Kapuuno' ondo' kauligan ra 
‘Kuasa’ Maayo’.” 11 Ginio ra ro- 
ngogon nilo io, nga nabuoi noyo 
kapandayan nali namunduk ra 
guang nilai. Kaa’ nangintopot 
ilo ra bala' ri Pilipus, ioginio Ta- 
nou Moonsoi intor ra Pamarin- 
taan ri Aki Kapuuno' am i Jisus 
Kristus, am riniu' ilo, ungkuyon 
am niak ruandu'. 3 Am i Simon 
galama' pana nangintopot ra Ta- 
nou raginio. Kariu' io raiti am 
baya" io ak bo ri Pilipus, am na- 
ngimuag io nakakito ra tatandu' 
am kaimuagan ondo' binaal ri Pi- 
lipus. 

14 Kaining bo rasul ru Jirusalim 
rali ra ulun Samaria nangapu ra 
Tanou Moonsoi, susubo' nilo bo i 

Pitrus am i Juanis minongol ra 
giu' 1. BPakasaboi ilo ak ra giu' i, 
nakiasi' ilo koson ra ulun nangin- 
topot rali makaalap ra Ambiluo ri 
Aki Kapuuno'. 16 Nga kolondo' ra 
sangulun intor risilo i nokoowot 
raginio. Ilo ti riniu' ak poyo man- 
sail ra inggalan ri Jisus. 17 Ginio ra 
pabantaa' bo ri Pitrus am i Juanis 
kalindu' nilai ra ulun rali, am ilo 
pana nokoowot ra Ambiluo ri Aki 
Kapuuno'. 

18] Simon nakakito ra Ambiluo 
ri Aki Kapuuno' pinataakan ra 
ulun rali paat rasul rali napaban- 
ta' ra kalindu' nilai ra ulun i. Nga 
raginio pagibit io ra ruit ri Pitrus 
am i Juanis, 1? am indagu, “Pataa- 
ko' raki' niayuk kuasa’ ragini, ko- 
son amun pabantaan ku kalindu' 
kutu ra osoi ak pana, ulun no 
mokoowot ra Ambiluo ri Aki 
Kapuuno".” 

#@Kaa' taam i Pitrus, “Mau- 
sung kou mabaya' ra ruit muno, 
nga indoson mu kia ra maalap 
mu kabali taak ri Aki Kapuuno'! 
21 Kolondo' tayar mu ralalom kan- 
doi mai, nga guang muno kalo 
motopot ra pagilangan ri Aki 
Kapuuno'. #Talikur kono ak ra 
paliso malaat muno, am pakiasi' 
no ra Tuhan koson pangkaraan 
mu ra malaat no ampunon no! 
23 Nga nakapandai aku ra guang 
muno mapanu' ra solon am 
lakat kou ak poyo kinuasa' ru 
tula.” 

2% Indagu i Simon ri Pitrus am i 
Juanis, “Indangano' min aku ma- 
kiasi' ri Aki Kapuuno' koson kalo 
matiu' aku ra atan ak ondo' rina- 
gu min ra raitii' ni.” 

25 Kopongo ilo nangani' ra sasi' 
am nampatanou ra bala' ru Tuhan, 
i Pitrus am i Juanis siminaguli' ra 
Jirusalim. Am ralalom pangkirala- 
nan nilai nampasaboi ilo ra Tanou 
Moonsoi ti ra ati ak pekan ru ulun 
Samaria. 


I Pilipus am sangulun 
pegawai intor ra Itiopia 


26 Mokoondo' sangulun masun- 
du ru Tuhan minindagu ri Pilipus, 
“Tampos no am ongoi ra tampilon 
ra rabugus, giu' ra ralan Jirusalim 
ondo' mongoi ra Gasa.” (Ralan i 
kalo bo bayain.)” 77 Ginio ra tam- 
pos bo i Pilipus am ugar io. Am 
giu' ra tanga' ru ralan i mokoon- 
do' sangulun pegawai Itiopia on- 
do' mangkiralan muli' ra pagun 
nali. lo ti pegawai ondo' magalung 
ra ngaangai' arata' ri Kandaki, ra- 
tu' ru pagun Itiopia. ?8 Pegawai i 
minongoi sambayang giu' ra Jiru- 
salim, am raino mangkiralan mu- 
li'. Nanturung io ra sinakayan nali 
liiwa' mambasa' ra kitab Nabi' Ji- 
saya. ?Bagu indagu Ambiluo ri 
Aki Kapuuno' no ri Pilipus, “Ing- 
gaari' sinakayan nano.” @Bagu 
pasimbul i Pilipus am inggaari' no 
sinakayan i am korongog no ulun 
no nambasa' ra kitab Nabi' Jisaya. 
Pangkuot i Pilipus riso, “Mangara- 
ti' kou kia ra binasa' muno?” 

31 Taam ulun ragitio, “Atan ku- 
laan aku mangarati' amun kolon- 
do' ulun mapaintutun raki'?” Am 
kimaiti' no i Pilipus siminakoi, 
bagu pagumbir ilo nanturung. 
2 Am ondo' binasa' nali, ioginio: 
4 tampilon ra rabugus, kaapoam paat ra tanga" ru orou 
$ Ayat ragitio kolondo' ra kuukula' naskah nakalarr. 

“Koson lo ra domba ondo' 
potoyon: 
am koson ra anak domba 
mongkoror paat 
lamparin ra bulu; 
koson niak Riso, kalo 
minindagu Io. 
8 Tinauyu' lo am inakim Io 
ra kalo motopot. 
Bayag Nano napuso ra 
tana" ti, 
bagu kolondo' sangulun 
pana makapantunung ra 
papag Nano.” 
34Indagu pegawai no ri Pilipus, 
“Balai' aku, osoi kia kon ru nabi' 
1? lo kia galama' kaapoam ulun ru 
bokon?” #Intor ra binatikan ru 
nabi' raginii pambala' i Pilipus ra 
Tanou Moonsoi intor ri Jisus. 
36Paat ra ilo nanunggul ra pang- 
kiralanan nilai, pakasuku' ilo ra 
intok makatimug. Bagu indagu 
pegawai no, “Ilai', giti makati- 
mug. Atan poyo manginga' raki' 
ra aku riwon?” [37 Indagu i Pilipus, 
“Mariu' tokou amun manginto- 
pot kou toojo.” Taam io, “Ma- 
ngintopot aku ra i Jisus Kristus 1 
noyo Anak ri Aki Kapuuno'.”]” 
38Panusub pegawai no mam- 
pauog ra sinakayan nano. Pakauog 
ak tuun ilo karuo, am tapung ra 
timug bagu riwo' io ri Pilipus. 
39 Pakaasak ilo, bagu ibito' i Pi- 
lipus ru Ambiluo ru Tuhan intor 
ra giu' i. Kalo bo nakito io ru 
pegawai i, bagu tungguli' pang- 
kiralanan nilo nabaya' ra kaan- 
sukan. @Am i Pilipus pana 
mokoondo' noyo giu' ra Asdod. 


f Ralant kalo bo bayaan, kaapoam: masiluk 

Ongol io ra ngaangali' intok ru 
libung ragitio am mampatanou ra 
Tanou Moonsol intor ri Jisus sa- 
boi nakasuku' io ra Kaisaria. 


Mangintopot i Saulus ri Jisus 
(Rin. 22.6-16, 26.12-18) 


Qia ragili i Saulus nampa- 
gaai poyo ra kalaatan nano 
koson mamatoi ra ulun ondo' na- 
ngintopot ra Tuhan rali. Ginio ra 
ongoi io tuum ra Tingganai maa- 
yo imam Jaudi Zam nakitaak ra 
surat kuasa' koson patalangon ra 
tingganai ru baloi sambayangan 
ru ulun Jaudi rali giu' ra Damsik. 
Koson ragino, amun makatuum 
io ra maamaya' ru Tuhan rali, 
ungkuyon kaapoam ruandu', ro- 
kopon no am ibiton ilo ra Jirusa- 
lim. 

3 Ralalom pangkiralanan no mo- 
ngoi ra Damsik, paat io maar ma- 
kasuku' ra giu' i, pulusat silau 
intor ra limbowon liminiput riso. 
4Pakalaub io ra tana' am koro- 
ngog no bolos minindagu riso, 
“Saulus, Saulus! Kua kia imboloo' 
mu Aku?” 

“Pangkuot bo i Saulus, “Osoi 
guat okou?” 

Taam bolos i, “I Jisus Aku, ondo' 
imboloon mu. Kaa’ raino sukal 
am ongoi ra Damsik no. Giu' no 
balain tokou atan ondo' musiti' 
baalon muno.” 

7Ulun ondo' minaya' ri Saulus 
rali pana nakauog am nokopong- 
koror. Nakaining ilo toojo ra bolos 
i, kaa' kolondo' nakito nilo. 8Su- 
kali Saulus am singkarato' no ma- 
to nali, kaa' kalo nakakito io bagu. 
Ginio ra indangano' io ak bo kita- 

ngo' mongoi ra Damsik. ? Nataluan 
buoi no io noolou, am buoi ragili 
kalo nangakan am nanginum io. 

10 Giu' ra Damsik i mokoondo' 
sangulun maamaya' ri Jisus ma- 
kainggalan ri Ananias. Am rala- 
lom rondo' pagilangan nakakito 
io ra Tuhan nampiau riso, kon 
No, “Ananias!” 

Taam i Ananias, “Iou Tuhan, 
giti aku”. 

11 Indagu Tuhan i riso, “Tam- 
pos no am baya' ra ralan ondo' 
inggalanin ra Ralan Mabanis, am 
ongoi ra baloi ri Judas koson 
mangkuot ra sangulun ungkuyon 
ondo' makainggalan ri Saulus in- 
tor ra bandar Tarsus. Paat ra raino 
niayuk makiasi' io, Zam ralalom 
rondo' pagilangan pakakito io sa- 
ngulun ungkuyon makainggalan 
ri Ananias tumuum riso. Paban- 
taa' no kalindu' nano riso koson 
makakito io saguli'.” 

13 Kaa' taam i Ananias, “Tuhan, 
nokorongog aku no intor ra ulun 
masuang ra kalaatan ondo' binaal 
ru ulun ti ra ulun Mu rano giu' 
ra Jirusalim. Rinatangan no ra 
Damsik ti pana am mokoondo' io 
ra surat pangiawan intor ra ting- 
ganai imam Jaudi rali koson mam- 
parakop ra ngaangai' ulun ondo' 
sumamba Rirun.” 

15Kaa' indagu Tuhan no riso, 
“Ugar no, nga io pinili' ku ma- 
ngandoi Raki', koson mampasaboi 
ra tanou intor raki' ra ngaangai' 
bulu ondo' sala' ka Jaudi am raja' 
rano am niak ulun Israil rano. 
16 Am Aku galama' manulu' riso ra 
suang ru kapaganan ondo' mau- 
ma' no nga Aku.” 

17 Am ongoi niak i Ananias ra 
baloi i am pabantaa' no kalindu' 
no ri Saulus. Indagu io, “Saulus, 
pabukat ku, i Tuhan Jisus ondo' 
nakito mu ra tanga' ru ralan paat 
okou minongoi ragiti, nanusub ra- 
ki' muma' rirun koson makakito 
kou saguli' am mokoowot ra 
Ambiluo ri Aki Kapuuno'.” 18 Paat 
ragili niak mokoondo' koson ra 
sisi ru papait naratu' intor ra 
mato ri Saulus am makakito io bo 
saguli”. Ginio ra sukal am riwo' io. 
19 Pakaakan io ak ragili, maikang 
io bo saguli'. 


Nangila' i Saulus giu' 
ra Damsik 


Minayan i Saulus ra ulun na- 
ngintopot rali ra kuukula' ngoo- 
rou giu' ra Damsik. ? Minongoi io 
ra ngaangai' baloi sambayangan 
ra giu' i am timinalimpuun mam- 
patanou ra i Jisus 1 noyo Anak ri 
Aki Kapuuno'. 

2 Ngaangai' ulun ondo' noko- 
rongog i nangimuag ri Saulus. Na- 
gindagu ilo, “Sala' ka kia io no 
ondo' giu' ra Jirusalim i namatoi 
ra ulun ondo' sumamba ri Jisus? 
Am minatong 10 ragiti pana koson 
mamparakop am magibit risilo ra 
tingganai imam Jaudi rali?” 

Kaa' mulu' poyo ikang ru bala' 
ri Saulus i. Atan ondo' pinabala' 
nali ra 1 Jisus noyo Mamamayag 
ondo' sinusub ri Aki Kapuuno' 
mintutun toojo, saboi ulun Jaudi 
ondo' minayan ra Damsik rali kalo 
bo makataam riso. 

23 Kuukula' ngoorou ragili, ulun 
Jaudi rali nangatang mamatoi ri 
Saulus. “Kaa' napandayan ri Sau- 

lus nangatangan nilo raginio. Orou- 
rondom nagawang ilo subalan ru 
bandar i koson mamatoi riso. 2 Kaa' 
sarandaman ragili, pinasuang i 
Saulus ra bakul maayo am pina- 
tuun 10 ru maamaya' rali intor ra 
rondo" gigimpalan ru tembok i. 


I Saulus giu' ra Jirusalim 


4#0Ongoi i Saulus ra Jirusalim 
am kuminam io sumimpung ra 
maamaya' ri Jisus rali. Kaa' nalaa' 
ilo riso,nga kalo nangintopot ilo ra 
i Saulus totopot nasauk ra maa- 
maya' ri Jisus. 7 Kaa' inindangan 
io ri Barnabas ondo' nagibit riso 
paumaa' ra rasul rali. Tunungo' ri 
Barnabas risilo atan kulaan i Sau- 
lus nakakito ra Tuhan ra tanga' ru 
ralan am atan kulaan Tuhan mi- 
nindagu riso. Am nambala' io 
niak ra atan kulaan i Saulus ma- 
kakau' toojo nampasaboi ra Ta- 
nou Moonsoil intor ri Jisus giu' ra 
Damsik. 4 Bagu minayan i Saulus 
risilo, am makakau' io mangila' ra 
ati ak giu' ra Jirusalim mansail ra 
inggalan ru Tuhan. ? Am naki- 
mantaam io niayuk ra ulun Jaudi 
ondo' mindagu ra ragu Junani rali, 
am nangkinam ilo poyo mamatoi 
riso. 3% Bagu napandayan ru ulun 
nangintopot rali ra baal raginio, 
ibito" nilo i Saulus giu' ra Kaisaria 
am atari' nilo io poyo ra Tarsus. 

31 Intor raginio ngaangai' pasi- 
simpungan ulun Kristian ra Judia, 
Galilia am Samaria kolondo' bo 
kapaganan. Nagurumat ilo ri Aki 
Kapuuno' am nabaya' ra inda- 
ngan ru Ambiluo ri Aki Kapuuno’ 
siminuang am maikang panginta- 
patan nilo. 

MUKA 
-RaT 


I Pitrus giu' ra Lida am Jopi 


32 Kalupus ragili ugar bo i Pitrus 
ra ati ak intok. Am ralalom pang- 
kiralanan nali minongoi io pagi- 
long ra ulun ri Aki Kapuuno' ra 
bandar Lida. 33Giu' i nakatuum io 
ra sangulun ungkuyon makaing- 
galan ri Inias, ondo' kalo makalu- 
lu' am lumuya' ak ra kaalangan 
nali buoi balu' ngambilor noyo. 
#4 Indaguii Pitrus riso, “Inias, i Jisus 
Kristus mamabas rirun. Sukal no 
am ruluno' kaalangan muno.” Am 
paat ragili niak siminukal i Inias. 
35 Ginio ra ngaangai' ulun ondo' 
minayan ra Lida am Saron nakaki- 
to ra atan nasauk ri Inias, am ilo ti 
pana nangintopot bo ra Tuhan. 

3% Giu' ra Jopi mokoondo' poyo 
sangulun ruandu' makainggalan 





1 Paulus pinatuun ralalom bakul maayo (9.25) 


ri Tabita. Nangintopot io ri Jisus. 
(Inggalan nano ralalom ragu Juna- 
ni am i Dorkas ondo' makaarati' 
“Tambang.”) Masalok moonsoi 
baalon nano am mangindangan io 
niayuk ra ulun kunsikang. 3” Paat 
ragili narualan io am pupus i mi- 
natoi io bo. Kopongo ak bangkai 
nali riniu', palangano' nilo ra ron- 
do' lamin rasawat ru baloi i. 38 Jo- 
pi ti kalo maalur intor ra Lida. 
Paat ulun nangintopot ri Jisus in- 
tor ra Jopi nokorongog ra i Pitrus 
soroi ra Lida, pambilin ilo ra ruo 
ngaulun intor risilo mongoi ri Pi- 
trus. Mambala' ilo riso, kon nilai, 
“Ribaki' noyo am ratong ra Jopi.” 
3 Tampos i Pitrus am baya' risilo. 
Pakasuku' ra giu' i, ibito' io ra 
lamin ru rasawat i. Ngaangai' na- 
puor rali liminimpu ri Pitrus lili- 

wa' nantangi’ am patalango' nilo 
bayang rali ondo' pinikit ri Dor- 
kas i risilo ra io lakat ak poyo 
soroi. # Susubo' ilo ri Pitrus ming- 
kual, bagu igulatur io am pakiasi'. 
Kopongo ragili inggari' no bang- 
kai ri Dorkas ti am indagu, “Tabi- 
ta, sukal no!” Singkarato' no 
mato nali, am paat 10 nakakito ri 
Pitrus, panturung io bagu. 4 Guu- 
to" ri Pitrus longon nali am inda- 
ngano' no bigor. Piawo' no bo 
ulun ondo' nangintopot rali am 
niayuk napuor rali, koson nampa- 
kito risilo ra naayag io poyo sagu- 
li'. 42 Tanou raginii nakatabual ra 
ngaanga!' intok giu' ra Jopi, saboi 
masuang ulun nangintopot ra 
Tuhan. @Minayan i Pitrus ra 
kuukula' ngoorou poyo ra Jopi, 
giu' ra baloi ri Simon, io ti sangu- 
lun mamabaal ra kuliamos intor ra 
kungkung ru maayag. 


I Pitrus am i Konilius 


1 D o sangulun ung- 
kuyon makainggalan ri 


Konilius minayan ra Kaisaria. lo 
ti tingganal ru tayar saujor Ro- 
ma ondo' sabiton ra “Rejimen 
ru Itali.” 2lo sangulun ondo' su- 
mugut toojo ri Aki Kapuuno' am 
masalok ilo sambaloi sumamba 
ri Aki Kapuuno'. Am masuang 
indangan nano ra ulun Jaudi 
ondo' kunsikang am niak masa- 
lok makiasi' io ri Aki Kapuuno'. 
3Paat rondo' orou, olo-olo' jam 
katalu ra mai', ralalom rondo' 
pagilangan nakakito io tojojo 
sangulun masundu ru Tuhan 
minatong riso am minindagu, 
“Konilius!” 

4Nalaa' i Konilius am nonon- 
tong ra masundu indagu io, “Kua 
guat, Tuan?” 

Taam masundu i, “Ngaangai' 
pakiasian am indangan muno ra 
ulun kunsikang i naapu noyo ri 
Aki Kapuuno' am tumaam io 
rirun. “Raino panusub ra kuuku- 
la' ngaulun mu mongol ra Jopi 
koson mampiau ra ulun ondo' 
makainggalan ri Simon Pitrus. 
6Soroi io ra intok ru sangulun 
mambaal ra kuliamos intor ra 
kungkung ru maayag, ondo' mi- 
nayan ra kiing ru raat. lo pana 
i Simon inggalan no.” 7 Pakaugar 
ak masundu ondo' minindagu 
riso i, piawo' no ruo ngaulun 
ulipon nali am sangulun saujor 
ondo' mangampin riso. lo poyo 
sangulun ondo' sumamba ri Aki 
Kapuuno'. 3 Kapiau no raiti, bagu 
tunungo' ri Konilius risilo atan 
ondo' nasauk riso i am panusub 
rislo mongoi ra Jopi. 

lo suabon, paat katalu ngau- 
lun ti lakat ak poyo mangkiralan 
am maar noyo nakasuku' ra Jopi, 
pagaloi i Pitrus ra rasawat ru baloi 
i am pakiasi' ra tanga' ru orou. 
10 Naitilan io bagu am matiakan 
io. Liliwa' maginaa ra akanon i, 
nakito no rondo' pagilangan. 
11 Nakito no koson naukab lim- 
bowon am sampila' konoon ma- 
pila pinatuun ra tana' ondo' 
nakatair ra kaapat-apat pisuk na- 
no. 12 Suang ru konoon i.am nan- 
salinut maayag mayan ra lantur 
ondo' makaapat kalayam, ondo' 
mamuntana' am niayuk susuit 
masigo. 13 Mokoondo' poyo bolos 
naining no ondo' minindagu, 

Baloi ra galing (10.9) 


“Pitrus, sukal no! Panimbalui am 
akano'!” 

14Taam i Pitrus, “Kalo, Tuhan! 
Kalo igondo' aku pangakan ra on- 
do' majamol sumugut ra kaula- 
yan ru ugama.” 

15 Kaa' naining poyo bolos i mi- 
nindagu riso, “Pai' pangkara' ragi- 
nio malaat amun ru iniou noyo ri 
Aki Kapuuno'.” 16 Baal raginii in- 
talu nasauk, bagu konoon am 
suang nali nakayang saguli' ra 
limbowon. 

17 Mangkakara' i Pitrus ra atan 
kinua' arati' ru pagilangan ni. 
Paat ragili niak ulun sinusub ri 
Konilius rali nakatuum noyo ra 
baloi inayanan ri Simon am mini- 
gor ilo ra kulobon ru tembok. 
18 Nampiau ilo pangkuot, “Giti 
kia baloi inayanan ru ulun ma- 
kainggalan ri Simon Pitrus?” 

19Paat i Pitrus lakat ak poyo 
maguyum ra arati' ru pagilangan 


ni, indagu Ambiluo ri Aki 
Kapuuno' riso, “Pitrus, mokoon- 
do' talu ngaulun' maguyuma rirun. 
@Tuun ra gana’ no am pai’ kalaa’ 
maya' risilo, nga aku noyo nanu- 
sub risilo matong.” 2! Bagu tuuni 
Pitrus ra gana' i am indagu ra ulun 
rali, “Aku no ondo' uyumon min. 
Atan ongoyon min raiti?” 

2Taam ilo, “Tingganai Koni- 
lius nanusub ramon mongoi ragi- 
ti. lo ti sangulun moonsoi ondo' 
sumamba ri Aki Kapuuno' am 
niak ngaangai' ulun Jaudi mangu- 
rumat riso. Sangulun masundu ru 
Tuhan nanusub riso mompoo- 
ngoi rirun ra baloi nano koson 
mangkirongog ra atan raguon 
muno.” 4Bagu kimaiti' ilo ri Pi- 
trus mombolong ra inayanan na- 
no buoi sorondom. 

lo suabon, tampos i Pitrus am 
baya' risilo. Am mokoondo' nia- 
yuk kuukula' ngaulun nanginto- 


E talu ngaulun, Kuukula' naskah nakalair kuukula' ngaulun: Rondo’ naskah: ruo ngaulun. 

pot pana intor ra Jopi minaya' 
nso. #Kalupus songorou nakasu- 
ku' ilo ra Kaisaria. I Konilius ti 
naginaa noyo ra giu' 1 mabaya' ra 
ulun ondo' piniau no, io no pabu- 
kat no rali am niak rangan no rali. 
29 Paat i Pitrus minumpos, i Koni- 
lius pana minuma' riso am kubu 
io ra pinaguluan nali. 2 Kaa' pabi- 
goro' io ri Pitrus am indagu, 
“Sukal no! Aku ti pana am ulun 
niayuk.” 2Liliwa' i Pitrus naki- 
mansunur ri Konilius, umpos io ra 
rondo' lamin am kakito no ma- 
suang ulun timinimung ra giu' i. 
28 Indagu i Pitrus risilo, “Akau ga- 
lama' nakapandai ra maya' ra 
kaulayan ru ugama Jaudi, ulun 
Jaudi kalo makasubol ra baloi ru 
ulun sala' ka Jaudi kaapoam 
kumabayau risilo. Kaa' i Aki 
Kapuuno' nampakito noyo raki' 
ra kalo mabuli aku mangkara' ra 
ulun bokon malaat kaapoam ma- 
jamol. 2? Ginio nga ra paat aku 
pinoongoi, minaya' aku ak. Rai- 
no, pambala' bo raki', atan guat 
napaangayan mu raki' ragiti?” 
Taam i Konilius, “Talu ngoo- 
rou ra nakasail i, olo-olo' jam ka- 
talu ra io mai', nakiasi™” aku ri Aki 
Kapuuno' giti ra baloi ti. Am pu- 
sat bo ru sangulun ungkuyon 
nambayang ra mapulak mangu- 
liat ra pinaguluan kuli. 34 Indagu 
io, ‘Konilius! Norongog noyo ri 
Aki Kapuuno' pakiasian muno 
am nangkara' io ra kataawan ru 
guang muno. ZPanusub ra ulun 
mongoi ra Jopi koson mampiau 
ra sangulun ungkuyon ondo' ma- 
kainggalan ri Simon Pitrus. Mi- 


4 nakiasi': Kuukula' naskah nakalair nakiasi" am nampak 

nayan io ra sangulun ondo' ma- 
kainggalan ri Simon niayuk, on- 
do' kandoi nano mambaal ra 
kuliamos intor ra kungkung maa- 
yag am baloi nano ra kiing ru 
raat. 3Ginio nga nampiau aku 
rirun ra mataki' am naringkua- 
nang akai ra minatong kou ragiti. 
Raino tumimung akai ra pinagu- 
luan ri Aki Kapuuno' koson 
mangkirongog ra atan ak panusu- 
ban nano koson pabalaan mu ra- 
mon.” 


Pambalaan ri Pitrus 


Indagu i Pitrus, “Bagu aku 
nakatutun ra nogondo' ak ngaa- 
ngai' ulun ra pagilangan ri Aki 
Kapuuno'. #Am intor ra ngaa- 
ngai' bulu, osoi ak pana sumamba 
ri Aki Kapuuno' am mambaal ra 
motopot, ulun no apuon ri Aki 
Kapuuno'. 3 Nakapandai kau no 
ra bala' ondo' pinasaboi ri Aki 
Kapuuno' ra bulu ru Israil. Ginio 
noyo Tanou Moonsol intor ra pa- 
bansayan mansall ri Jisus Kristus, 
Tuhan ru ngaangai' ulun. 37 Na- 
kapandai kau niayuk ra atan on- 
do' nasauk ra ngaangai' Judia, 
timinalimpuun intor ra Galilia, 
kokopongo ak i Juanis Mampariu' 
nampatanou pampariwan nali. 
3 Nakapandai kau poyo ra i Aki 
Kapuuno' nampili' noyo ri Jisus, 
ulun Najarit i, am inanian No ra 
Ambiluo ri Aki Kapuuno' am niak 
kuasa'. Minongoi lo ra ati ak in- 
tok koson mambaal ra moonsoi 
am mamabas ra ulun masuang 
ondo' kinuasa' ru Tingganai ru 
riwato, nga sinumbaya' ri Aki 

Kapuuno' i Jisus. ? Am akai noyo 
sasi' ra ngaangai' ondo' binaal 
Nali ra Judia am niak ra Jirusalim. 
Am poyo ra atan kulaan sinalip 
am pinatoi nilo lo. @Kaa' malu- 
pus kataluan, binayag lo saguli' ri 
Aki Kapuuno' intor ra kapatayan 
am minintalang lo ra ulun. # Kalo 
minintalang lo ra ngaangai' ulun; 
kaa' ra akai ak ondo' pinili' ri Aki 
Kapuuno' nasauk ra sasi' No rali. 
Nangakan am nanginum akai gu- 
mulung Riso kalupus lo binayag 
saguli' intor ra kapatayan. 4 Na- 
nusub lo ramon mampasaboi ra 
Tanou Moonsoi no ra ngaangai' 
bulu, am ra lo no ondo' sinusub ri 
Aki Kapuuno' mangakim ra ngaa- 
ngai' ulun ondo' lakat ak poyo 
naayag am ondo' minatoi noyo. 
8o ti noyo ondo' kon ru ngaa- 
ngai' nabi' rali, osoi ak manginto- 
pot Riso, ampunon tula nano 
mansail ra kuasa' ru inggalan 
Nano.” 


Ulun sala' ka Jaudi 
nokoowot ra Ambiluo ri 
Aki Kapuuno' 


#Liliwa' i Pitrus lakat ak po- 
yo minindagu, Ambiluo ri Aki 
Kapuuno' timinuun ra ngaangai' 
ulun ondo' nangkirongog ra pam- 
balaan i. # Ulun Jaudi ondo' na- 
ngintopot ri Jisus, am ondo' 
minaya"' ri Pitrus intor ra Jopi, na- 
ngimuag nagilong ri Aki Kapuuno' 
mangani' ra Ambiluo Nano ra 
ulun sala' ka Jaudi niayuk. # No- 
korongog ilo ra ulun rano minin- 
dagu ralalom ra ragu imuagan 
koson mongompor ra kuasa' ri 
Aki Kapuuno'. Bagu indagu i Pi- 

trus, # “Ilai', ulun ragitilo nokoo- 
wot ra Ambiluo ri Aki Kapuuno' 
koson niak ritakau. Ginio ra ko- 
londo' makapanginga' ra ilo ri- 
won ra timug.” #Bagu susubo' ilo 
ri Pitrus riwon mansall ra ingga- 
lan ri Jisus Kristus. Am kopongo 
ragili kitaako' nilo i Pitrus tuma- 
tang poyo risilo kuukula' ngoo- 
rou. 


Pambalaan ri Pitrus ra 
pasisimpungan ulun Kristian 
ra Jirusalim 


1 1 Rasul rali am ngaangai' 
ulun nangintopot ra ati ak 


ra Judia nakaining ra ulun sala' ka 
Jaudi nokoowot ra bala' ri Aki 
Kapuuno'. ?Paat i Pitrus mino- 
ngoi ra Jirusalim, ulun Jaudi rali 
ondo' nangintopot ri Kristus am 
lakat poyo maya' ra kaulayan su- 
nat, siminangit riso. Kon nilo, 
3“Minongoi kou po ra baloi ru 
ulun sala' ka Jaudi, ioginio ondo' 
kalo poyo sinunatan, am giminu- 
lung kou risilo niayuk nangakan!” 
4Ginio ra pambala' bo i Pitrus 
risilo intor ra talimpuun i ngaa- 
ngal' atan ondo' nasauk: 
S“Taatanga' ra aku nakiasi' ri 
Aki Kapuuno' giu' Jopi, nakito ku 
rondo" pagilangan. Nakito ku ko- 
son sampila' konoon mapila' on- 
do" nakatair ra kaapat-apat pisuk 
nano pinatuun intor ra limbowon 
ra tuma' kuli. SIlai' ku toojo suang 
nali, mokoondo' maayag makaa- 
pat kalayam, maayag masigo, 
maayag mamuntana' am niayuk 
susuit masigo. 7 Naining ku bolos 
minindagu raki', Pitrus, sukal no! 
Panimbalui am akano'!' 8Kaa' 

taam aku, “Kalo, Tuhan! Kalo 
igondo' aku pangakan ra ondo' 
majamol sumugut ra kaulayan ru 
ugama.’ ? Indagu bo bolos intor ra 
rasawat, “Pai! pangkara' raginio 
malaat amun ru iniou noyo ri Aki 
Kapuuno'.” @Intalu baal koson ra- 
ginii am pupus nali konoon am 
suang nali nakayang saguli' ra lim- 
bowon. !! Paat ragili niak mokoon- 
do' talu ngaulun sinusub intor ra 
Kaisaria timinuum raki' ra inaya- 
nan kuli.” 2 Indagu Ambiluo ri Aki 
Kapuuno' i raki' koson maya" tisilo 
am kalo pana maimamang. Onom 
ngaulun ragitilo minaya' raki' mo- 
ngoi ra Kaisaria am ngaangai' akai 
minumpos ra baloi ri Konilius i. 
13 Tunungo' bo ri Konilius ramon 
atan kulaan io nakakito ra sangu- 
lun masundu minigor ra baloi nali 
am indagu, “Panusub ra ulun mo- 
ngoi ra Jopi mampiau ra sangulun 
ungkuyon makainggalan ri Simon 
Pitrus. 14 Mampasaboi io ra tanou 
ondo' makapamayag ramuyun 
sambaloi.” 3 Am paat aku timina- 
limpuun mindagu risilo, Ambiluo 
ri Aki Kapuuno' pana minatong 
risilo koson ra nasauk ritakau ragi- 
li. 19Kakara' ku bagu rinagu ru 
Tuhan, 1 Juanis nampariu' ramu- 
yun ra timug, kaa' riwon kau poyo 
ra Ambiluo ri Aki Kapuuno'.” 
17 Raino, napandayan noyo ra i 
Aki Kapuuno' galama' mangani' 
noyo ra ulun sala' ka Jaudi ra atan 
ondo' tinaakan no ritakau paat 
itakau nangintopot ra Tuhan Jisus 
Kristus. Atan kulaan aku makapa- 
nginga' ri Aki Kapuuno.”” 

18 Pakaining ilo raginii, kalo bo 
siminangit ilo ri Pitrus. Kaa' pongom- 
por ilo bagu ri Aki Kapuuno', kon 
nilo, “Koson poyo raginio, i Aki 
Kapuuno' nangani' noyo ra ka- 
luagan ra ulun sala' ka Jaudi 
tumalikur ra tula nilo am maka- 
bayag ra mantilayun.” 


Pasisimpungan ulun Kristian 
ra Antiokia 


19 Kalupus i Stipanus pinatoi, 
ulun ondo' nangintopot ri Jisus 
rali nakapantutuliar ra ati ak in- 
tok nga inimbolo" ilo. Mokoondo' 
nagiru' ra Pinisia, Siprus am An- 
tiokia am nampasaboi ilo ra pam- 
balaan intor ri Aki Kapuuno' ra 
ulun Jaudi ak. @Kaa' mokoondo' 
poyo intor risilo ti ulun Siprus am 
Kirini, ondo' minongoi ra Antio- 
kia am nampasaboi ra Tanou 
Moonsol intor ri Jisus ra ulun sa- 
la' ka Jaudi” niayuk. ?! Am kuasa' 
ru Tuhan siminumbaya' risilo sa- 
boi masuang ulun nangintopot 
am minaya' ra Tuhan. 

22 Kaala’ pasisimpungan ulun 
Kristian ra Jirusalim raginio, susu- 
bo' nilo i Barnabas minongoi ra 
Antiokia. ?3 Paat io nakasaboi ra 
giu' i, nakakito io ra atan kulaan 
i Aki Kapuuno' namarakat ra 
ulun rano am naansukan io. Panu- 
sub io risilo gumagaya' tojojo ra 
Tuhan. “1 Barnabas ti sangulun 
moonsoi, mokoondo' ra kuasa' ru 
Ambiluo ri Aki Kapuuno' am ma- 
ngintopot toojo ra Tuhan, am 
masuang ulun nangintopot ra 
Tuhan. 


V inayanan kuli; Kuukula' naskah nakalai mayanan mai. W ulun sala' ka Jaudi, Kuukula' naskah nakalarr: ulun 
Jaudi ondo" mindagu ra ragu ru Junani, kaapoam: ulun ondo' mindagu ra Junani 

Kota Antiokia (11.20) 


29 Bagu ongoi i Barnabas pagu- 
yum ri Saulus giu' ra Tarsus. 
2 Katuum no i Saulus, ibito' no ra 
Antiokia am buoi sambilor simi- 
nimpung ilo ra pasisimpungan 
ulun Kristian ra giu' i liliwa' na- 
ngila' risilo. Am giu' ra Antiokia 
noyo maamaya' ri Jisus kainsaa' 
sabiton ra ulun Kristian. 

27 Paat ragili mokoondo' kuuku- 
la' ngaulun nabi' intor ra Jirusalim 
minongoi ra Antiokia. #Sangulun 
intor risilo i makainggalan ri Aga- 
bus. Bigor io am mansail ra kuasa' 
ru Ambiluo ri Aki Kapuuno' nana- 
la' io ra matong rondo' bitilan 
maaja' ra tikop-tikop ru tana' ti. 
(Bitilan ragitio nasauk niak paat 
ra i Kaisar Klaudius namarinta.) 
2 Ginio ra ngaangai' maamaya' ri 
Jisus ra giu' i nangiou koson ma- 
ngindangan ra ulun Kristian ra 
Judia rali, nangani' ilo maya' ra 
X raja" Irodis Irodis Agnpa I (Ilar kamus) 


kamaanan ru sasangulun. ĉ® Kopo- 
ngo ilo ak nangani' ra indanganan 
nilo, susubo' nilo i Barnabas am i 
Saulus mongoi pangator ra ruit i ra 
tingganai ru pasisimpungan ulun 
Kristian ra giu' i. 


Pasisimpungan ulun Kristian 
inimbolo' poyo 
1 2 Paat ragili niak raja' Irodis" 
timinalimpuun nangim- 
bolo' ra kuukula' ngaulun Kris- 
tian. ? Nanusub io ra i Jakubus, 
maayo ri Juanis, potoyon ra ilang. 
3llai' ri Irodis maansayan ulun 
Jaudi rali ra baal raginio, giminaai 
poyo laat nati am panusub io ko- 
son mamparakop ri Pitrus. (Ginio 
nasauk paat ra Pangiantakan ra 
Ruti' Kalo Linatakan ra Ragi.) 
4Karakop i Pitrus, pasubolo' io ra 
lamin pangaputan. Mokoondo' 
apat ngantayaran saujor sinusub 

magalung riso am moonong tayar 
mokoondo' apat ngaulun saujor. 
Mopongo Pangiantakan ra Paska 
masaga' i Irodis mamisara' ri Pi- 
trus ra pinaguluan ru ulun ma- 
suang. 5Ginio noyo ra i Pitrus 
inaput ra lamin pangaputan, kaa' 
pasisimpungan ulun Kristian na- 
kiasi' toojo ri Aki Kapuuno' ko- 
SON riso. 


Pinalabus i Pitrus intor ra 
lamin pangaputan 


61o rondom ra kalo poyo pami- 
saraan ri Pitrus ra pinaguluan ru 
ulun masuang, nombolong io ra 
tatanga' ra ruo ngaulun saujor am 
karuruo kalindu' nali binangkil ra 
rantai. Giu' ra kulobon ru lamin 
pangaputan mokoondo' niak sau- 
jor ra bokon rali magalung ra 
pangaputan i. 7Paat ragili niak, 
pusat bo sangulun masundu ru 
Tuhan bigor ra giu' i am sinilau 
lamin i. Bigogo' ru masundu i lim- 
bawo ri Pitrus ti saboi nakarat am 
indagu riso, “Ribaki', sukal no'!” 
Paat ragili niak nabugal bo rantai 
ru kalindu' ri Pitrus i. 3Indagu 
masundu i, “Pambayang am pang- 
kasut kou.” Ginagaya' niayuk ri 
Pitrus nanusuban ru masundu i. 
Indagu poyo masundu i, “Kulau- 
pi' poyo ra bayang maawar no am 
baya' no raki'.” ?Bagu sunu' i 
Pitrus ra masundu i miningkual ra 
pangaputan i. Kaa' kalo napanda- 
yan no ra totopot ginio binaal ru 
masundu i, nga pangkaraan no 
koson ra naginupi io ak. !? Pansail 
ilo ra intok nagalungan kasaa' ru 
saujor rali am niak ra karuo i. 
Tauli pakasuku' ilo bo ra kulobon 

basi', ingkualan mongoi ra bandar 
i. Kaukab bo kulobon no am ing- 
kual ilo bagu. Nangkiralan ilo ra 
rondo' ralan boborok am masun- 
du i nangiruan ri Pitrus. 

UKatutuni' bo ri Pitrus atan 
ondo' nasauk riso i, indagu io bo, 
“Raino nakapandai aku ra i Aki 
Kapuuno' totopot nanusub ra 
masundu nano mampalabus raki' 
intor ra kuasa' ru raja' Irodis am 
ngaangai' baal ondo' kalansanan 
ru ulun Jaudi masauk raki'.” 

12 Katutun ak ri Pitrus nasauk i, 
narayus io bo ra baloi ri Maria, 
ina' ri Juanis Markus. Am giu' no 
masuang ulun timinimung taa- 
tanga' makiasi'. 13Pakasuku' ak 
ra giu' titiko' ri Pitrus kulobon i, 
am mokoondo' sangulun ulipon 
ruandu' makainggalan ri Rodi mi- 
nongoi pampalilig ra osoi kia io. 
14 Kauligi' no bolos ri Pitrus, kaa' 
nga ra bansuk nali kalo inukaban 
no kulobon i. Pagiribok io ongoi 
pambala' ra ulun rali ra mokoon- 
do' i Pitrus giu' ra liwar no. 15 Kaa' 
indagu ilo bo riso, “Mantuyang 
kou!” Kaa' ruruli' ragu ri Rodi ra 
motopot i Pitrus mokoondo' ra 
giu' no. Kaa' indagu ilo, “Masundu 
nali lair ginio!” 

16Kaa' lakat ak poyo titiko' ri 
Pitrus kulobon i. Tauli no nangu- 
kab ilo ra kulobon am ilai' nilo ra 
1 Pitrus tupo. Nangimuag ilo too- 
jo. 1 Nangani' i Pitrus risilo ra 
pulanu koson mongkoror am tu- 
nungo' no atan kulaan Tuhan na- 
gibit riso miningkual ra lamin 
pangaputan. Kon no poyo, “Balai' 
min i Jakubus am ulun Kristian ra 
bokon ra atan ondo' nasauk raki' 

ti.” Kopongo ragili, iruani' bo ri 
Pitrus intok raginio am ongoi ra 
intok ra bokon. 

18]o suabon ragili, ponsongon- 
sol bo saujor rali naubong ra atan 
kia bo nasauk ri Pitrus 1? !? Nanu- 
sub raja' Irodis ra ulun maguyum 
ri Pitrus, kaa' kalio nauyum nilo. 
Panusub io bo koson imumuin 
tojojo saujor rali am papatain bo. 

Bagu iruani' bo raja' Irodis pa- 
gun Judia ti am minayan io ra 
Kaisaria ra kuukula' buoi. 


Pinatayan ru raja' Irodis 


2 Mokoondo' kasisangan ru ra- 
ja' Irodis ra ulun Tirus am Sidon 
rali. Ginio nga ra nababaya' ilo 
minuma' ra raja' Irodis. Ragui' 
nilo galing i Blastus, pegawai ista- 
na, koson makiindangan risilo. 
Kalupus ragili ongoi ilo uma' ri 
Irodis koson makimobonsoi riso, 
nga pagun nilo makaalap ra aka- 
non intor ra pagun ru raja' Irodis. 

21 Sangarawan ragili ondo' ina- 
ru' no, nambayang i Irodis ti ra 
bayang ru raja' am panturung ra 
takhta am nangani' ra pambalaan 
ra ulun masuang. ZUlun ondo' 
nangkirongog rali giminolok, kon 
nilo, “Gitio bolos ru tuhan am 
sala' ka bolos ru ulun!” @Paat 
ragili niak masundu ru Tuhan 
namparatong ri Irodis ra maruol, 
nga kalo nangurumat io ri Aki 
Kapuuno'. Ginio ra inan nati inu- 
loron am patoi io bo. 

24 Am liliwa' raginio tanou in- 
tor ri Aki Kapuuno' nakatabual 
poyo ra ati ak intok am masuang 
ulun nangintopot ri Jisus. 

2 Kopongo kandoi ri Barnabas 
am i Saulus, saguli' ilo intor ra 
Jirusalim” am paayaan nilo poyo 
1 Juanis Markus. 


I Barnabas am i Saulus 

pinili' am sinusub 
1 3 Ralalom pasismpungan ulun 

Kristian ra Antiokia, mo- 
koondo' kuukula' ngaulun nabi' 
am niayuk mangingila'. Ilo ti am 
1 Barnabas, i Simon ondo' sabiton 
ri Maitom, i Lukius intor ra Kirini, 
i Minaim ondo' tinalanak nabaya' 
ra gabenor Irodis am niayuk i 
Saulus. ? Igondo" ra gili, taatanga' 
ilo sambayang am nampali, inda- 
gu Anabiluo ri Aki Kapuuno' no 
risilo, “Pasuayo' min i Barnabas 
am i Saulus koson mangangandoi 
raki' ra kandoi ondo' inaru' Ku 
noyo risilo.” 

3 Kalupus ilo nampali am nakia- 
si', pabantaa' nilo kalindu' nilai ri 
Barnabas am 1 Saulus. Bagu susu- 
bo' nilo ruo ngaulun i mugar. 

Giu' ra pulu' Siprus 

4Pakapanusub ak Ambiluo ri Aki 
Kapuuno' risilo, ongoi i Barnabas 
am i Saulus ra Silikia. Intor ra giu' 
i siminundoi ilo ra pulu' Siprus. 
5Pakasaboi ra Salamis, nampasa- 
boi ilo ra bala' ri Aki Kapuuno' ra 
baloi sambayangan. Am indanga- 
no' ilo ri Juanis Markus. 

6Inongoi nilo ngaangai' intok 
ra pulu' no, saboi nakasuku' ra 
Papos. Giu' i nakatuum ilo ra sa- 
ngulun mangingilong, makaing- 
galan 1 Bar-Jisus, ulun Jaudi ondo’ 
migiangku ra io no sangulun na- 


Y intor ra Jirusalim, Kuukula' naskah nakalasr. ra Jirusalum. “ gabenor Irodis, Irodis Antipas (Ha kamus) 

bi". ?lo ti noyo rangan ri Sirgius 
Paulus, gabenor ru pulu' no, sa- 
ngulun mapintar. Nampiau gabe- 
nor no ri Barnabas am 1 Paulus nga 
masaga' io mangkirongog ra bala' 
ri Aki Kapuuno'. 8 Kaa' i Ilimias, 
(ginio inggalan ri Bar-Jisus rala- 
lom ragu Junani), mangingilong i, 
nanginga' risilo. Nangkinam io 
mangikinibit ra gabenor no kalo 
mangintopot ri Jisus. ? Kaa' i Sau- 
lus (ondo' niak sabiton ri Paulus), 
kinuasa' ru Ambiluo ri Aki 
Kapuuno' am ponontong io ra 
mangingilong i Wam indagu, 
“Okou no anak ru Tingganal ru 
riwato! Am okou po pantula' ru 
ngaangai' moonsoi. Mapanu' kou 
ra ruung malaat am manumbalik 
kou ra pangilaan motopot intor ra 
Tuhan. #Ilai' raino, ukumon kou 
ri Aki Kapuuno'. Moolou kou am 
kalo makakito kou mato ru orou 
ra kuukula' buoi!” 

Paat ragili niak nalimanan ri Ili- 
mias ra mokoondo' nanili ra mato 
nali, saboi kakakama' no ak bo 
mugar am makikitang io ra ulun. 
12 Paat ra gabenor no nakakito ra 
nasauk ni, nangintopot io ri Jisus, 
nga nabunduk toojo guang no ra 
pangilaan ru Tuhan. 


Giu' ra Antiokia ra libung 
ru Pisidia 

13[ Paulus am rangan no rali 
siminakoi ra kapal ra Papos mo- 
ngoi ra Pirga, giu' ra libung ru 
Pampilia. Kaa' tatango' ilo bo ri 
Juanis Markus ra giu' i am saguli' 
io bo ra Jirusalim. '4Intor ra Pirga, 

tungguli' nilo poyo pangkiralanan 
nilai mongoi ra Antiokia ra libung 
ru Pisidia. Paat orou Sabat, mi- 
numpos ilo ra baloi sambayangan 
am nanturung ra giu'. 3 Kopongo 
binasa' Ukum ri Musa' am Kitab 
ru Nabi' rali, tingganai ru baloi 
sambayangan rali nanusub ra 
ulun mangkuot ri Paulus am ra- 
ngan no rali, kon nilo, “Pabukat 
kau, amun mokoondo' paraguon 
min koson mangila' ra ulun rati, 
posoboyo' min ak.” 16Bigor bo i 
Paulus am nangani' risilo ra pula- 
nu am indagu 10; 

“Pabukat kau ngaangai', ondo' 
ulun Israil am niayuk bulu ru 
bokon ondo' sumamba ri Aki 
Kapuuno', rongogo' min pamba- 
laan ku ragitio: 1 Nangaru' i Aki 
Kapuuno' ra kinamatuaan takali 
masauk ra bulu kauligan toojo, 
paat ilo pinaayan giu' ra Misir ko- 
son ra ulun latok. Am mansail ra 
kuasa' maayo No, nampalabus i 
Aki Kapuuno' risilo intor ra Misir 
i. 18 Am buoi apat ngoopor ngam- 
bilor nokoorot” Io risilo giu' ra in- 
tok masiluk. #Pinuso No tulu' 
ringai' bulu ra tana' Kanaan i am 
pataaki' no pagun raginio risilo ko- 
son ra waris. @ Ngaangal' raginio 
nasauk buoi 450 bilor ragili. 

Kopongo ragili” anii' ilo bo ri 

i Kapuuno' ra akim suku' i 
Nabi' Samuil. ?! Paat ilo nakitaak 
ra raja", anii' ilo ri Aki Kapuuno' 
ra sangulun anak ri Kis intor ra 
tayar ru Binjamin, io no i Saul, 
koson namarinta buoi apat ngoo- 
por ngambilor. 2 Kalupus i Saul 


4 nokoorot, Kuukula' naskah nakalau: nagalung b Ngaangai' raguo nasauk buot 450 biior ragil Kopongo 


ragil; kaapoam Olo-olo" kalupus 450 ngambilor. 

iningi', papalito' ri Aki Kapuuno' 
i Daut koson ra raja' nilo. Gitio 
ragu ri Aki Kapuuno' ra i Daut, 
“Napandayan ku ra i Daut, anak ri 
Isai, kasagaan ru guang Ku, am 
niayuk gumagaya' io ra ngaangai' 
susuban Ku.’ 231 Jisus ti noyo pa- 
pag ri Daut am sinauk Io ri Aki 
Kapuuno' ra Mamamayag ra ulun 
Israil sumugut ra bantu' Nali. 
APaat ra i Jisus kalo poyo nakata- 
limpuun ra kandoi Nali, i Juanis 
nanusub ra ngaangai' ulun [Israil 
rali koson tumalikur ilo intor ra 
tula nilo am riwon. #Am maar 
mopongo kandoi ri Juanis, indagu 
io ra ulun masuang, ‘Osoi kia aku 
ti ra pangkaraan min? Pai' ru aku 
no ulun ondo' inaanin min. Kaa' 
rongogo' tojojo! Matong lo ra 
tauli no, am mamagus ra kasut 
Nano pana kalo maaya' aku.” 

26 Pabukat kau ngaangai', papag 
ri Abraam am niayuk ngaangai' 
sala' ka Jaudi ondo' sumamba ri 
Aki Kapuuno': itakau no napasa- 
bayan ra Tanou pamayagan no. 
27 Nga ulun minayan ra Jirusalim 
am tingganai nilo rali kalo naka- 
tutun ra lo no Mamamayag i. 
Kalo nangarati' ilo ra nangilaan ru 
nabi' rali, kabalu' pana basaan ra 
moonong orou Sabat. Ginio nang- 
kinibit risilo nangukum ri Jisus 
am koson raginio norontop ragu 
ru nabi' rali. 8 Am kabalu' pana 
kolondo' natuum nilo ra atan ak 
sasaban koson ra lo ukumon po- 
toyon, kaa' kitaako' nilo niayuk ri 
Pilatus ra io ti potoyon. ? Kopo- 
ngo noyo sinauk nilo ri Jisus ngaa- 
ngai' ondo' binatikan ra Alkitab 
intor Riso, patuuno' nilo bo bang- 

kai Nali intor ra salip am ongoi 
nilo lobongo'. @Kaa' binayag Io 
bo saguli' ri Aki Kapuuno' intor 
ra kapatayan. 31t Am tauli no buoi 
kuukula' ngoorou, minintalang lo 
ra ulun ondo' nababaya' Riso in- 
tor ra Galilia suku' ra Jirusalim 
ra gili. Am raino ilo ti noyo sasi' 
Nano ra bulu ru Israil. * Raino 
akai mampasaboi ra Tanou Moon- 
sol ti ramuyun: Atan ondo' binan- 
tu' ri Aki Kapuuno' ra kinamatuaan 
takali, 3 sinauk No noyo ritakau, 
loginio papag nilo, ra i Jisus bina- 
yag saguli' intor ra kapatayan. 
Koson binatikan ra Kitab Maz- 
mur, tayar karuo, 
“Okou no Anak Ku, 
orou raiti' niak Aku 
masauk ra Ama' Mu." 
34Binayag lo no saguli' ri Aki 
Kapuuno' intor ra kapatayan, ko- 
son kalo mapasa' Io ralalom ra 
lobong. Kon ragino ragu ri Aki 
Kapuuno', 
“Aniin tokou ra barakat 
ondo' matulai, 
barakat ondo' binantu' 
Ku ri Daut i. 
3 Koson poyo ragu Nano ra tayar 
ra bokon, 
‘Kalo polosoon Mu Ulipon 
Mu ondo' gumagaya' 
tojojo matutuk ra lobong.’ 
36 Am sinugut noyo ri Daut ondo' 
nanusuban ri Aki Kapuuno' paat 
ra io naayag. Bagu patoi am lino- 
bong io ra labangan ru kinama- 
tuaan no rali. Am bangkai nali 
pana napasa'. 3Kaa' ginio kalo 
nasauk Riso ondo' binayag saguli' 
ri Aki Kapuuno' intor ra kapata- 
yan. #9 Nga raginio, pabukat 

kau ngaangai', intutun kano too- 
jo ra mansail ri Jisus noyo tanou 
ti posoboyon ramuyun, koson ra 
tula minno maampun. Osoi ak 
mangintopot Riso makalabus in- 
tor ra ngaangai' tula ondo' kalo 
maalap kapuso ru Ukum ri Musa". 
4 Ginio ra ilalai' min koson kalo 
masauk ramuyun atan ondo' ri- 
nagu ru nabi' rali, 

#la!' min, ulun magagasab! 
Pangimuag am kapuso kau 
bagu! 

Nga ra raino ti 
mokoondo' saukon Ku 
poyo 

ondo' kalo lair intopoton 
min, 

ra kabalu' pana 
mokoondo' noyo ulun 
mambala' ramuyun”” 

4 Paat i Paulus am i Barnabas 
miningkual intor ra baloi samba- 
yangan i, ulun rali nanusub risilo 
sumaguli' poyo paat ra orou Sabat 
ra matong no, koson mangila' 
poyo risilo. 8 Pakaingkual bo ngaa- 
ngai' ulun intor ra baloi sambaya- 
ngan i, masuang ulun siminunu' 
ri Paulus am i Barnabas, ilo ti am 
ulun Jaudi am niayuk ulun sala' 
ka Jaudi ondo' siminubol noyo ra 
ugama Jaudi. Bagu pambilin ruo 
ngaulun rasul i risilo koson mara- 
yus malansan ra kataawan ri Aki 
Kapuuno'. 

#Paat ra orou Sabat ra sumu- 
nu' no, mamaar ngaangai' ulun 
ondo' minayan ra bandar i mino- 
ngoi pangkirongog ra bala' ru 
Tuhan. # Kaa' paat ulun Jaudi rali 
nakakito ra ulun masuang rano, 
€ Kuukula' naskah nakalair kolondo': ramuyun. 


281 


nangusolon ilo toojo. Am inang- 
gal nilo ngaangai' rinagu ri Paulus 
saboi nagasab riso. #Kaa' mulu' 
pi bo 1 Paulus am i Barnabas ma- 
kakau' mindagu, kon nilo, “Akau 
no galing sotopot no papasabayan 
ra bala' intor ri Aki Kapuuno' ti. 
Kaa' kalo inapu min am pangka- 
raan min poyo ra kalo noyo maa- 
ya' kau mokoowot ra kaayagan 
motopot am mantilayun ti. Nga 
raginio, akau iruanin mai am mo- 
ngoi akai poyo ra ulun sala' ka 
Jaudi. “Nga gitio noyo nanusu- 

ban ru Tuhan i ramon, kon No, 

‘Inaru' Ku noyo ra akau no 

masauk ra sinda ru ulun 
sala' ka Jaudi, 
koson ngaangai' bulu ru 
tana' ti bayagon.”” 

48Pakaining ak ulun sala' ka 
Jaudi rali raginii, naansukan ilo 
toojo saboi mongongompor ilo 
ra bala' intor ra Tuhan i. Am 
ulun ondo' inaru' noyo ri Aki 
Kapuuno' koson mokoowot ra 
kaayagan motopot am mantila- 
yun, nangintopot ilo ri Jisus nia- 


4 Bagu bala' ru Tuhan nakata- 
bual ra ati ak intok ra libung ragi- 
nio. # Kaa' ulun Jaudi rali nanusuk 
ra tingganai ru bandar ragitio am 
poyo ruandu' kauligan ondo' na- 
ngintopot ri Aki Kapuuno' am sa- 
la' ka Jaudi. Am pinasalula' nilo bo 
ra rondo' imbolo' ri Paulus am i 
Barnabas, saboi pinaugar ilo karuo 
intor ra libung nilai. 5t Ginio ra ka- 
buli' nilo jamol ru kalayam nilai ra 
pinaguluan ru ulun rali koson ron- 
do' pangkaraan intor ra paliso ma- 

laat nilai. Kakabuli' nilo ak ragiti 
am ugar ilo bo ongoi ra Ikonium. 
s2 Kaa' naansukan niayuk ulun na- 
ngintopot ri Jisus giu' ra Antiokia, 
nga ilo kinuasa' ru Ambiluo ri Aki 


Kapuuno'. 
1 Giu' ra Ikonium pana no- 
gondo' ayuk nasauk: Mi- 
nongol 1 Paulus am i Barnabas ra 
baloi sambayangan am nga ra 
pambalaan nilo masuang ulun Jau- 
di am sala' ka Jaudi pana nangin- 
topot ri Jisus. ?Kaa' ulun Jaudi 
ondo" kalo nangintopot rali nanu- 
suk poyo ra ulun sala' ka Jaudi sa- 
boi nasisang ilo ra ulun ondo' 
nangintopot ri Jisus rali. 3 Rasul ra- 
li nabuoi niayuk minayan ra giu' i 
am makakau' ilo bo mampasaboi 
ra tanou intor ra Tuhan. Am nam- 
painono' Tuhan ra pambalaan ni- 
lo intor ra togom Nano motopot 
ra mangani' risilo ra kuasa' mam- 
baal ra kaimuagan am tatandu'. 
4#Kaa' mamagun ru bandar i nan- 
sasangor ra rondo' am bokon: 
mokoondo' santayaran ondo' mi- 
naya' ra ulun Jaudi rali am santa- 
yaran i poyo minaya' ra rasul rali. 
5Ginio ra pupus ti ulun Jaudi 
am tingganai nilai nababaya' ra 
ulun sala' ka Jaudi rali pana nam- 
papakat mangimbolo' ra ruo 
ngaulun rasul rali ra bobolon ilo ra 
batu. “Kaa' napandayan ru rasul 
rali ra nampakatan nilai ti, pagiru' 
ilo bo ra pagun Likaonia, io no 
bandar Listra am Darbi am ra li- 
bung ondo' nakainggaar no. 7Am 
giu' i nampasaboi ilo bo ra Tanou 
Moonsoi. 


Giu' ra Ikonium 


RINALATAN 13, 14 


Giu' ra Listra am Darbi 


8Ciu' ra Listra mokoondo' sa- 
ngulun ungkuyon ondo' kalo 
makalulu' intor ra io inanak am 
kalo igondo' makapantana'. ? [o ti 
nanturung liliwa' nangkirongog ri 
Paulus. Kakito ri Paulus ra ulun ti 
maalap kababas nga mangintopot 
io. Ginio ra tantangin no ulun 1 
10am indagu ra bolos mapuor, 
“Ingkakat am bigor no!” Bagu bi- 
gor pulali' ulun ti am tumalim- 
puun mugar-ugar. Paat ulun 
masuang no nakakito ondo' si- 
nauk ri Paulus ti, golok ilo ralalom 
ragu ru Likaonia, kon nilo, “ Mina- 
tong noyo tuhan rano ra tana' ti 
koson nasauk ra ulun!” 1? Ginio ra 
pansangayo' nilo i Barnabas ri 
Zeus am i Paulus ri Irmis, nga io 
no matasik mindagu. Karuruo na- 
pansangayan ti am inggalan ru 
tuhan nilai. Ginto nai minatong 
bo imam ru tuhan Zeus i, ondo' 
baloi sambayangan no giu' ra li- 
war ru bandar. Nagibit io poyo ra 
sapi' ungkuyon am niayuk kuu- 
kula' ngabangkos busak ra suba- 
lan ru bandar i nga io am ulun 
masuang rali masaga' mangani" ra 
taak simbaluyon ra rasul rali. 

14 Paat i Barnabas am i Paulus 
nokorongog ra kasagaan nilai, li- 
lako' nilo bayang nilai am pa- 
simbul ilo ra taatanga' ru ulun 
masuang am pompogolok, 13 “Kua 
guat baalo' min gitio? Akai ti ko- 
son niak ramuyun, ulun ak toojo! 
Akai minongoi ragiti mampasaboi 
ra Tanou Moonsol ramuyun ko- 
son mapainggalur ramuyun ra 
baal kolondo' onong ti am mapa- 


RINALATAN 14, 15 


saguli' ramuyun ri Aki Kapuuno' 
ondo' maayag. lo no ondo' nia- 
yuk nambaal ra limbowon, ta- 
na', raat am ngaangai' suang 
nati. 16 Galing i pinoloso ri Aki 
Kapuuno' ngaangai' bulu maayag 
maya' ra kasagaan nilo sigagama'. 
17 Kaa' kalo linilianan No nanga- 
ni' risilo ra tatandu' ra Io ti soroi 
mansail ra baal moonsoi Nano: 
Mapatuun ra rasam intor ra lim- 
bowon am niayuk nampasalula' 
ra tutuu' ru tana' paat ra pangka- 
waan nano, mangani' lo po ra 
akanon am katasuan ru guang 
min.” 19 Kaa' kabalu' pana minin- 
dagu ilo koson raginii, mamaar ilo 
kalo makapanginga' ra ulun rali 
manimbalui ra taak nilo risilo. 

19 Mokoondo' kuukula' ngau- 
lun Jaudi minatong intor ra An- 
tiokia giu' ra pagun Pisidia am 
poyo intor ra Ikonium. Ilo ti noyo 
nanusuk ra ulun masuang saboi 
minaya' ilo ak risilo. Ginio ra bo- 
bolo' nilo i Paulus ra batu am 
ralaato' io ra liwar ru bandar i nga 
pangkaraan nilo 1 Paulus ti mina- 
toi noyo. @Kaa' paat ulun na- 
ngintopot ri Jisus rali minongoi 
limpu riso, sukal io am subol sa- 
guli' ra bandar i. lo suabon, ugar 
io mabaya' ri Barnabas am mino- 
ngoi ra Darbi. 


I Paulus am i Barnabas 
siminaguli' ra Antiokia ra 
pagun Siria 

21 Giu' ra Darbi, nampasaboi i 
Paulus am i Barnabas ra Tanou 
Moonsoi am masuang ulun na- 
ngintopot ri Jisus. Saguli' ilo bo ra 
Listra, bagu ongoi ilo ra Ikonium 

am niayuk ra Antiokia, giu' ra 
pagun Pisidia. 2Nampaikang ilo 
ra ulun nangintopot rali am 
nangkimait risilo koson marayus 
mangintopot ri Jisus. “Masuang 
kapaganan matuum takau galing, 
bagu makaili' takau Pamarintaan 
ri Aki Kapuuno'” nangilaan nilo. 
3 Inaru' i Paulus am i Barnabas ra 
magagalung ra moonong pasisim- 
pungan ulun Kristian. Ginio ra 
nakiasi' am nampali ilo, bagu 
nampataak risilo ra alungin ru 
Tuhan ondo' inintopot nilo. 

#Koongoi ri Paulus am i Barna- 
bas ra ngaangai' intok ru giu' ra 
Pisidia, ongoi ilo bo ra pagun Pam- 
pilia. 4 Am pakapampasaboi ilo ra 
Tanou Moonsoi ra Pirga, ongoi ilo 
poyo ra Atalia. #Am intor ra giu' 
i saguli' ilo bo ra Antiokia. Bandar 
ragitio noyo nampataakan ilo ri 
Aki Kapuuno' ondo' nagalung to- 
jojo risilo buoi kandoi nilo nopo- 
ngo. 

27 Paat ilo nakasaboi ra Antio- 
kia, timungo' nilo pasisimpungan 
ulun Kristian am tunungo' nilo 
atan ondo' sinauk ri Aki Kapuuno' 
mansail risilo. Tinunung nilo niak 
ra atan kulaan i Aki Kapuuno' na- 
ngukab ra ralan koson ulun ondo' 
sala' ka Jaudi pana mangintopot ri 
Jisus. 4 Nabuoi i Paulus am i Bar- 
nabas minayan ra giu' i, nasisim- 
pung ra ulun ondo' nangintopot ri 


Jisus rali. 

1 Mokoondo' kuukula' ngau- 
lun Kristian intor ra Judia 

minatong ra Antiokia am nangila' 

ilo ra ulun Kristian rali ra, “Kalo 


Miting ra Jirusalim 

bayagon kau ri Aki Kapuuno' 
amun ru kalo sunatin kau maya' 
ra Ukum ri Musa'.” ? Kaa' minan- 
sang toojo 1 Paulus am i Barnabas 
ra pangilaan ru ulun rati. Pupus i, 
1 Paulus, i Barnabas am poyo kuu- 
kula' ngaulun Kristian intor ra 
Antiokia pinoongol ra Jirusalim 
koson mongoi uma' ra rasul am 
tingganai ru Kristian rali ra mana- 
lasai ra kapaganan ragitio. 

3 Ginio ra ulun Kristian rali ra 
Antiokia nompoongoi noyo risilo 
ra Jirusalim. Am minapit ilo po- 
yo ra Pinisia am Samaria. Paka- 
suku' ilo ra giu' i, pantunung ilo 
bagu ra atan kulaan ulun sala' 
ka Jaudi nangintopot noyo ri Aki 
Kapuuno'. Tanou ragitio nampa- 
kaansuk toojo ra guang ru ulun 
Kristian ondo' soroi ra giu' i. 
4Pakasaboi ilo ra Jirusalim, inu- 
ma' ilo ru ulun Kristian rali, 
rasul rali am niayuk tingganai 
ru pasisimpungan ulun Kristian 
rali. Ginio ra tunungo' nilo bo 
ngaangai' ondo' sinauk ri Aki 
Kapuuno' mansail risilo. 3Kaa' 
kuukula' ngaulun tayar Parisi 
ondo' nangintopot ri Jisus mi- 
nindagu ra pinaguluan ru ngaa- 
ngai', kon nilo, “Ulun Kristian 
ondo' sala' ka Jaudi musiti' su- 
natin am poyo sumugut toojo ra 
ngaangai' ru Ukum ri Musa'.” 

6Ginio ra timung bo rasul am 
tingganal rali koson manalasai ra 
kapaganan ragitio. “Am nabuoi 
ilo toojo nagindagu, bigor bo i 
Pitrus am indagu, “Pabukat kau 
ngaangai'! Akau galama' naka- 
pandai ra aku inaru' ri Aki 
Kapuuno' intor ramuyun koson 


RINALATAN 15 


mampasaboi ra Ianou Moonsoi 
ra ulun sala' ka Jaudi, koson ilo ti 
niayuk makaining ragitio am ma- 
ngintopot. SAm i Aki Kapuuno' 
ondo' makaintutun ra guang ru 
ulun, nampakito ra nangapu lo no 
risilo, nga nangani’ lo risilo ra 
Ambiluo Nano nogondo' niak ra 
ondo' tinaakan no ritakau i. ? Nga 
1 Aki Kapuuno' kalo manginggi' 
ra osoi ak pana: ulun Jaudi kia 
kaapoam sala' ka Jaudi. Ampu- 
non No niayuk tula nilai nga ma- 
ngintopot ilo. 1? Ginio ra, kua guat 
pangkinam kau ri Aki Kapuuno' 
koson mantipagon ra ulun Kris- 
tian rati ondo' kalo noyo nasugut 
ru kinamatuaan takali am mulu' 
poyo itakau galama'? !! Kalo noyo 
lair masauk gitio! Mangintopot 
am bayagon takau mansail ra ka- 
taawan ru Tuhan Jisus, mogon- 
do' niayuk risilo.” 

12Nongkoror ak  ngaangai' 
ulun ondo' timinimung ra giu' i 
liliwa' i Barnabas am i Paulus 
nantunung ra tatandu' am kai- 
muagan ondo' sinauk ri Aki 
Kapuuno' ra ulun sala' ka Jaudi 
rali mansail risilo. 13 Kopongo ilo 
nantunung, indagu i Jakubus, 
kon no, “Pabukat kau ngaangai', 
rongogo' min gitio! 14Raitii' ni 
nantunung 1 Simon ra intor poyo 
ra galing i i Aki Kapuuno' no- 
nogom ra ulun sala' ka Jaudi 
niayuk. Nampili' lo ra santaya- 
ran intor risilo masauk ra ulun 
No rano. #Ginio norontop ra 
ondo' pinasaboi ru nabi' ralin 
nga binatikan noyo ra Alkitab, 

16 Tauli no am matong Aku 

po saguli', kon ru Tuhan, 

Tirongon Ku saguli" baloi 
ri Daut ra nalunsal i, 
am toojoon Ku ondo' 
naaba' i. 
Pabigoron Ku ginio saguli', 
17 koson ngaangai' ulun ra 
bokon maguyum Raki', 
ulun sala' ka Jaudi 
niayuk ondo' piniau Ku 
masauk ra Ulun Ku rano. 
18 Ginio noyo ragu ru Tuhan, 
ondo' pinabala' No intor 
ra galing 1.” 

19 Pupusi' ri Jakubus, kon no, 
“Sumugut ra pamaguangan ku, 
pai' takau pantipagon ra ulun sa- 
la' ka Jaudi ondo' raino mangin- 
topot ri Aki Kapuuno'. @Kaa' 
batikin takau ak ilo ra surat, ko- 
son kalo mangakan ilo ondo' 
majamol maya' ra kaulayan ru 
ugama, ioginio, akanon ondo' pi- 
nairang ra sinungkalalaing, kual 
makararaa' am kalo niak raraa', 
am niayuk minggalur intor ra baal 
pansasawaan. ?! Nga intor ra ga- 
ling i noyo, Ukum ri Musa' ti 
binasa! ra moonong orou Sabat 
giu' ra baloi sambayangan am pi- 
nabala' ra moonong pekan.” 


Surat posoboyon ra ulun 
Kristian sala' ka Jaudi 


22Pupus bo ragitio, rasul am 
tingganai rali nabaya' ra ngaangal' 
ulun Kristian namili' ra ruo ngau- 
lun intor risilo poongoyon ra An- 
tiokia mabaya' ri Paulus am 1 
Barnabas. Ondo' pinili" nilai ti 1 
Silas am i Judas, ondo' sabiton ri 
Barsabas, karuruo ti inurumat to- 
jojo ru ulun Kristian giu' ra Jirusa- 
lim. 4Mokoondo' surat pinaaya' 

nilat-ondo' suang nali koson ragi- 
nio; 

“Pabukat kau ngaangai' ondo' 
sala' ka Jaudi, ondo' mayan ra 
Antiokia, Siria am Kilikia. Kaan- 
sayan intor ramon, io no rasul, 
tingganai am ngaanga!' pasi- 
simpungan ulun Kristian ra giti. 
24 Naala' akai noyo ra mokoondo' 
kuukula' ngaulun intor ramon 
nantipagon am niayuk nampaja- 
jou ramuyun ra nangilaan nilai. 
Kaa' pai' ru akai nanusub risilo. 
25 Ginio nga ra miting am nangiou 
akai ra kuukula' ngaulun poongo- 
yon ramuyun mabaya' ri Barna- 
bas am i Paulus @ondo' tagamin 
mai. Ilo karuo ti masuang noyo 
kapaganan natuum nilo nga i 
Jisus Kristus, Tuhan takau i. FI 
Judas am 1 Silas sinusub mal 
koson mambala' ramuyun ra atan 
suang ru surat ti. 4@Ambiluo ri 
Aki Kapuuno' nabaya' ramon na- 
ngiou ra kalo mantipagon akai ra- 
muyun suai poyo gitio ak ondo' 
kalo mabaal min: ?Pai' kau pa- 
ngakan ra akanon ondo' pinai- 
rang ra sinungkalalaing, Pai' kau 
pangakan ra raraa', Pai' kau pa- 
ngakan ra kual makararaa' am po- 
yo inggalur kau no intor ra baal 
pansasawaan. Amun ru sumugut 
kau ra susuban raginio, moonsoi 
niak. Ginio ayuk, kaansayan ra- 
muyun!” @Ulun sinusub rali mi- 
nugar am minongoi ra Antiokia. 
Pakasuku' ra giu' 1, timungo' nilo 
bo ngaangai' ulun Kristian am pa- 
taako' risilo surat i. 3t Pakabasa' 
ilo ra surat ragitio, naansukan ilo 
toojo, nga surat i nampaikang ra 
guang nilo. 21 Judas am i Silas, 

ondo' karuruo ti nabi', nampasa- 
boi ra masuang pambalaan am 
nampaikang ra guang ru ulun 
Kristian rali koson makakau' ilo 
bo. 33 Kaayan ilo ra giu' i ra kuu- 
kula' buoi, pasisimpungan ulun 
Kristian rali pana nampasaguli' ri- 
silo ra intor nilai. 34 [Kaa' i Silas ti 
siminoroi ak bo ra giu' i.]/ 

35] Paulus am i Barnabas niak 
minayan ra Antiokia ra kuukula' 
buoi. Nabaya' ra kuukula' ngau- 
lun ra bokon, nangila' am nam- 
pasaboi ilo ra bala' intor ra 
Tuhan. 


Nantuliar i Paulus am 
1 Barnabas 


3 Kuukula' buoi bo ragili, inda- 
gu i Paulus ri Barnabas, “Ongoyo' 
takau poyo ilai' ulun Kristian rali 
ra ngaangai' nampasabayan takau 
ra bala' intor ra Tuhan i, koson 
mapandayan bo rumondon ilo kia 
mangintopot ra Tuhan.” 3? Masa- 
ga' raan i Barnabas magibit ri Jua- 
nis Markus, 4 kaa' kalo iniou io ri 
Paulus, nga nangiruan io risilo ra- 
gili giu' ra Pampilia, am kalo ki- 
nai' no kandoi nilai. 4Ginio 
nangkinibit ra i Paulus am i Bar- 
nabas nansangor toojo am pupus 
i nantuliar ilo bo: I Barnabas nagi- 
bit bo ri Markus am minongoi ilo 
ra pulu' Siprus. #@Kaa' i Paulus 
nagibit ri Silas. Minugar ilo ma- 
lupus pasisimpungan ulun Kris- 
tian nampataakan risilo ri Aki 
Kapuuno' ondo' magalung tojojo 
risilo. # Ongoi ilo ra Siria am Kili- 
kia koson mampaikang ra pasi- 
simpungan ulun Kristian rali. 


RINALATAN 15, 16 


I Timotius minaya' ri Paulus 
am i Silas 

1 Minongoi i Paulus ra Dir- 

bi am Listra. Giu' ra Lis- 
tra mokoondo' sangulun Kristian, 
inggalan nali i Timotius. Ina' na- 
no ulun Jaudi, ondo' niak sangu- 
lun Kristian kaa” ama' nano ulun 
Junani. ? Ngaangai' ulun Kristian 
ondo' minayan ra Listra am Iko- 
nium i nongompor ri Timotius. 
3 Masaga' i Paulus magibit riso am 
nga raginio, pinasunatan no i Ti- 
motius. Binaal no ginio nga ulun 
Jaudi rali ondo' minayan ra giu' i 
nakapandai ra ama' ri Timotius ti 
ulun Junani. “Am ati ak inanga- 
yan nilai, nampasaboi ilo ra kau- 
layan ondo' inaru' noyo ru rasul 
am tingganai rali giu' ra Jirusalim. 
Nambala' ilo risilo koson gumaga- 
ya" toojo ra susuban raginio. 3In- 
tor ra raginio, pangintapatan ru 
ulun Kristian rali pana pinaikang 


poyo toojo. Am orou koorou su- 
muang ilo poyo. 


Giu' ra bandar Troas: 
Pagilangan ri Paulus 


#Tungguli' bo i Paulus am i 
Silas pangkiralanan nilai mansail 
ra pagun Prigia am Galatia nga 
Ambiluo ri Aki Kapuuno' kalo na- 
ngiou ra ilo mampasaboi ra tanou 
ri Aki Kapuuno' giu' ra Asia. 
7 Paat ilo nakasuku' ra Misia, ku- 
minam ilo mongoi ra Bitinia, kaa' 
Ambiluo ri Jisus ti noyo nanginga' 
risilo. Nga raginio, pakasail ilo 
ra Misia am parayus ilo bo ra 
Troas. ? Rondom ragili, nakakito i 


d Ayat ragitio kolondo' ra kuukula' naskah nakalaw ê pakasail: kaapoam: pakasuku'". 

Paulus ra pagilangan, mokoondo' 
sangulun Makidonia minigor ra 
pinaguluan nali am mangkimait, 
kon no, “Sandaup kano ra giti am 
indangano' akai!” 19 Pakakito ak i 
Paulus raginii, tampos akai bo 
mongoi ra Makidonia, nga gitio 
noyo rondo" pulanu ondo‘ naalap 
mai ra i Aki Kapuuno' nanusub 
ramon mampasaboi ra Tanou 
Moonsoi no ra ulun Makidonia 
rali. 


Giu' ra Pilipi: Nangintopot i 
Lidia ri Aki Kapuuno' 

11 Sandaup akai intor ra Troas 
mansail ra pulu' Samotraki, am io 
suabon ragili nakasuku' akai ra 
bandar Niapolis. 12 Intor ra giu' i, 
injul akai bo ra bandar Pilipi, ban- 
dar maayo giu' ra libung kasaa' ru 
pagun Makidonia. Pilipi poyo pi- 
narinta ru Empayar Roma. Mina- 
yan akai ra ra giu' i ra kuukula' 
ngoorou. BPaat ra orou Sabat, 
miningkual akai intor ra bandar 
am minongoi akai ra kiing ru su- 
ngoi, nga pangkaraan mai giu' no- 
yo lair sambayangan ru ulun 
Jaudi. Nanturung am nansunur 
akai ra ruandu' rali ondo' timini- 
mung ra giu' i. “Sangulun intor 
risilo i, i Lidia, ondo' mantatalan 
ra konoon matanggilung. lo no 
intor ra Tiatira am nangintopot ri 
Aki Kapuuno'. Ginio ra ukabo' ri 
Aki Kapuuno' guang nano koson 
nangapu ra pangilaan ri Paulus. 
15 Am riniu' bagu i Lidia ilo sam- 
baloi. Kopongo ilo riniu', pangki- 
mait bo i Lidia ramon, kon no, 

“Amun mangintopot kau ra aku 
ti nangapu noyo ri Jisus, ongoi 
kano ayan ra baloi kuno.” Nang- 
kikimait io ramon saboi akai pana 
giminagaya' ak. 


I Paulus inaput ra Pilipi 


16]o0ndo' ragili, paat ra akai 
minongoi ra intok pakiasian, pa- 
katuum akai sangulun ulipon 
ruandu'. Mokoondo' io ra ambi- 
luo ondo' mapandai magilong ra 
nasip ru sasangulun. Kandoi no 
raginio niayuk panginduitan maa- 
yo ra nangandayan nali. 17 Mina- 
ya' io ri Paulus am akai am 
nompogolok io, kon no, “Ulun 
ragitilo noyo ulipon ri Aki 
Kapuuno' Ondo' Masawat Kaga’! 
Minatong ilo ragiti mambala' ra- 
muyun ra atan kulaan akau baya- 
gon ri Aki Kapuuno'!” 18Ginio 
binaal no ra kuukula' ngoorou 
buoi, saboi kalo bo tumaan i Pau- 
lus. Ginio nga, pangkaili io am 
indagu ra riwato no, “Mansail ra 
inggalan ri Jisus Kristus, manusub 
aku rirun: Ingkual kou intor ra 
ruandu' no!” Paat ragili niayuk 
riwato no miningkual. 19 Pakatu- 
tun ak nangandayan ra ruandu' ti 
ra kolondo" bo panginduitan nilai, 
rokopo' nilo i Paulus am i Silas am 
ralaato' paumaa' ra tingganait ru 
bandar giu' ra intok pamisaraan. 
% Paumaa' nilo i Paulus am i Silas 
ti ra tingganai ru parinta Roma 
am pambala', kon nilo, “Ilo ti 
ulun Jaudi am mongoi ilo pampa- 
jajou ra bandar ti. ?! Mangila' ilo 
bo ra kaulayan ondo' sotopot no 


Í bandar maayo giu’ ra libung kasaa' ru pagun Makiadonia, Kuukula' naskah nakalas" bandar kasaa' ru libung 


raginlo ra pagun Makadonsa 

kalo iowon ru ukum takau. Itakau 
ulun Roma am kalo moonsoi ita- 
kau sumugut raginio.” 2Ulun 
masuang rali pana minongoi pam- 
palamba' ri Paulus am i Silas. 

Susubo' ru tingganai rali koson 
mampalilak ra bayang ru ruo 
ngaulun ti am palapasin nilo po- 
yo. 4 Kalapos ilo ragili, pasubolo' 
ilo bo ra lamin pangaputan. Am 
susubo' bo tingganai ru magalung 
ra pangaputan i ra ilo ti alungin 
tojojo. % Nga ra panusuban ragi- 
nii, pasubolo' ilo ra ralalom toojo 
ru lamin pangaputan am pioto' 
nilo toojo bangkil ra kalayam ni- 
lai. 

25 Olo-olo' tanga' ru rondom, i 
Paulus am i Silas nakiasi' am 
narimbai mongompor ri Aki 
Kapuuno'. Am ulun bokon ondo' 
inaput rali pana nangkirongog ri- 
silo. #Paat ragili niak kalunggun 
bo tana', saboi ngaangai' panga- 
putan ti nakaaya' kalunggun. Am 
ngaangai' kulobon i naukab am 
rantai pinabangkil risilo i naugal. 
27 Tingganai ru magalung ra pa- 
ngaputan i pana sukal am nakaki- 
to ra kulobon ru pangaputan i 
naukab. Pangkaraan nali ra nagi- 
ru' noyo ulun inaput rali. Ginio ra 
alapo" no bo ilang nali koson man- 
tuwo io kunu'. #Kaa' golok bo i 
Paulus ra mosongou, kon no, “Pai' 
pantuwo! Nga akai ngaangai' la- 
kat ak poyo ragiti!” 

2 Pakitaak bo tingganai i ra 
lampung, pasimbul io ra ralalom 
ru pangaputan am nonontol io ak 
pakakubu ra pinaguluan ri Paulus 
am i Silas. #lIbito' no ilo mining- 
kual am indagu io, “Tuan, atan 

kia maaru' baalon ku koson ba- 
yagon aku?” 3! Taam i Paulus am 
i Silas, “Pangintopot ayuk ra 
Tuhan Jisus am bayagon kou -- 
akau ngaangai' sambaloi niak!” 
32 Bagu posoboyo' ri Paulus am i 
Silas bala' ru Tuhan ra tingganai 
i am ngaangai' ulun ru baloi nali. 
33 Paat ra rondom i niak, inibit ilo 
ru tingganai i mambagu ra pilat 
nilai. Am ragili niak ngaangai' 
ulun ru baloi i riniu'. 3% Bagu ibito' 
no i Paulus am i Silas ra baloi nali 
am paakano' no ilo. Am ngaangai' 
ulun ru baloi i naansukan toojo, 
nga raino nangintopot ilo ri Aki 
Kapuuno'. 

35 [o suabon, susubo' bo ru ting- 
ganai parinta Roma rali pulis 
mongol ra pangaputan i, koson 
mampalabus i Paulus am i Silas. 

36Bagu pambala' bo tingganai 
magalung ra pangaputan no ri 
Paulus ragu raginii, kon no, “Ting- 
ganai ru parinta rali nanusub no- 
yo koson mampalabus ramuyun. 
Raino, uli' kano am toojo kau 
ak!” 

37 Kaa' indagu bagu i Paulus ra 
tingganai ru pulis i, “Kolondo' pa- 
na sala mai, kaa' linapos akai ra 
pinaguluan ru ulun masuang, am 
pasubolo' akai bo ra pangaputan 
kabalu' pana akai ti warganegara 
Roma! Am raino paugaron nilo 
ayuk akai ra kalo mapandayan ru 
ulun! Sala' ka koson raino! Ilo 
galama' musiti' mongoi ra giti 
pampalabus ramon.” 

8Tingganai ru pulis rali pana 
minongoi pambala' ra tingganai 
parinta Roma rali ra bala' ri Pau- 
lus i. Pakatutun ilo ak ra i Paulus 

am i Silas no warganegara Roma, 
nalaa' ilo bagu. 3 Ginio ra ongoi 
ilo bo pakimaap ri Paulus am i 
Silas. Am labusi' nilo bo karuruo 
ti intor ra pangaputan i, bagu ki- 
taako' ra ilo mingkual intor ra 
bandar ti. 4? Bagu iruani' bo i Pau- 
lus am i Silas pangaputan 1 am 
ongoi ra baloi ri Lidia. Pakatuum 
ilo ra ulun Kristian rali ra giu' 1, 
nampaikang ilo poyo ra pangin- 
tapatan nilai. Kalupus ragili ugar 
ilo bo. 


Giu' ra bandar Tisalonika 


1 7 Kalupus ragili tungguli" bo 
ri Paulus am i Silas pangki- 


ralanan nilai nansail ra bandar 
Ampipolis am Apolonia suku' ra 
Tisalonika. Giu' i mokoondo' ba- 
loi sambayangan ru ulun Jaudi. 
2Koson ra kaindalaman no, ongoi 
i Paulus ra baloi sambayangan ra 
mangkuot am mangila' 10 intor ra 
Alkitab. Saboi intalu ra moonong 
orou Sabat nambaal io raginio. 
3Intor ra Alkitab i, nampaintutun 
am nampaintopot io risilo ra Ma- 
mamayag ondo' sinusub ri Aki 
Kapuuno' i, maaru' imboloon am 
maayag saguli' intor ra kapatayan. 
“Į Jisus i noyo ondo' pabalaan ku 
ramuyun, lo no Mamamayag on- 
do' sinusub i,” kon ri Paulus. $ Mo- 
koondo' kuukula' ngaulun ıntor 
risilo nangintopot am minaya' ilo 
bo ri Paulus am i Silas. Koson nia- 
yuk ra masuang poyo toojo ulun 
Junani ondo' sumamba ri Aki 
Kapuuno' am niayuk masuang ruan- 
du' kauligan. 

5Kaa' maruol guang ru ulun 
Jaudi rali. Ginio ra panusub ilo 

kuukula' ngaulun malaat ongoi ra 
ralan koson mampakasalula' ra 
pagagabuan giu' ra bandar i. Am 
subolo' nilo poyo baloi ri Jason, 
koson maguyum ri Paulus am i 
Silas nga masaga' ilo magibit risilo 
ra pinaguluan ru ulun masuang. 
6Kaa' kalio natuum nilo i Paulus 
am Silas. Ginio ra ralaato' nilo bo 
i Jason ti am kuukula' poyo ngau- 
lun Kristian koson paumaan ra 
tingganai ru bandar i. Nompogo- 
lok ilo, “Nakimagabu' ngaangai' 
ulun ti ra ati ak angayan nilo! Am 
raino minongoi ilo poyo ra bandar 
takau ti 7am apuo' bo ri Jason ra 
baloi nano. Ilo ngaangai' manggal 
ra ukum ru Kaisar Roma am inda- 
gu ilo poyo ra mokoondo' raja' 
ra bokon makainggalan ri Jisus.” 
8Ragu ra ginii nangkinibit ra ulun 
masuang am tingganai ra bandar 
rali nagalabo bagu. ? Am tingganal 
rali nakitaak bo ra ruit panging- 
kual ri Jason am niak rangan no 
rali. Kopongo ragili palabuso' ilo 
bagu. 


Giu' ra bandar Biria 


10 Rondom ra gili niayuk, ulun 
Kristian ra giu' i nanusub ri Pau- 
lus am i Silas mongoi ra Biria. 
Pakasuku' ra giu' i, ongoi ilo ra 
baloi sambayangan. !! Giu' ra Bi- 
ria, ulun Jaudi rali moonsoi guang 
intor ra ulun Jaudi ru Tisalonika. 
Naansayan ilo mangkirongog ra 
tanou intor ri Jisus. Moonong 
orou mambasa' ilo ra Alkitab ko- 
son magilong ra motopot kia pa- 
ngilaan ri Paulus ti. 2 Masuang 
intor risilo nangintopot ri Jisus. 
Am masuang poyo ruandu' kauli- 

gan am niayuk ungkuyon Junani 
nangintopot ri Jisus. 3 Mokoon- 
do' ulun Jaudi giu' ra Tisalonika 
nakaining ra i Paulus nampasaboi 
ra bala' intor ri Aki Kapuuno' giu' 
ra Biria poyo. Ginio ra ongoi ilo ra 
Biria am panusuk ilo ra ulun ra 
giu' i kumuliangi-angi. 14Bagu 
atari' bo i Paulus ra mataki' ru 
ulun Kristian mongoi ra nagas ru 
raat. Kaa' 1 Silas am i Timotius 
soroi ra bandar i. #Kaatari' nilo i 
Paulus saboi ra bandar Atina, sa- 
guli" bo ulun rali ra Biria am nagi- 
bit ra bilin intor ri Paulus ra 
pasunuon no 1 Silas am i Timotius 
ra mataki'. 


Giu' ra bandar Atina 


16 Liliwa' i Paulus naginaa ri Si- 
las am 1 Timotius ra Atina, mangi- 
luk toojo guang nali nakakito ra 
bandar no masuang sinungkala- 
laing ondo' sambaan. 17 Nga ragi- 
nio, nakimansusunur i Paulus baal 
raginio giu' ra baloi sambayangan 
ra ulun Jaudi rali am ulun sala' ka 
Jaudi pana ondo' sumamba ri Aki 
Kapuuno'. Giu' ra pasar niak 
moonong orou nakimansunur io 
ra osoi ak mokoondo' ra giu' i. 
18 Mokoondo' mangingila' ra pa- 
ngilaan ru Ipikuros am Stoikos na- 
kimantaam riso, kon nilo, “Atan 
nua' raguon ru naupa' ti?” 

Kaa' bokon i poyo minindagu, 
“Pampatanou io po lair intor ra tu- 
han ru ulun latok.” Rinagu nilo ra- 
ginii nga nambala' i Paulus ra i 
Jisus ti naayag saguli' intor ra ka- 
patayan 1?Ginio ra ibito' nilo i 

Paulus ra Majlis bandar inggalanin 
ra Ariopagus. Indagu ilo, “Masaga' 
akai mintutun poyo ra pangilaan 
bagu ondo' tinunung muni. #Nga 
nampakasalula' kou ramon ra baal 
ondo' nampabunduk ra guang 
mai. Ginio nga ra masaga' akai 
mintutun ra atan kia arati' no.” 
(21 Nga kaindalaman ru ngaangai' 
mamagun ra Atina am ulun latok 
ondo' minayan ra giu' i, koson 
magail ak makimansusunur kaa- 
poam mangkirongog ra pangilaan 
nakabagu.) 

22 Bigor bo i Paulus ra pinagu- 
luan nilai giu' ra pantimungan ru 
Ariopagus i am indagu, “Ulun Ati- 
na! Pagilangan ku ra akau ti sumu- 
gut toojo ra ugama. ?3 Nga paat 
aku minugar-ugar ra bandar min ti 
am minongoi pagilong ra intok 
sambayangan min rano, mokoon- 
do' binatikan nauma' ku ra rondo' 
panimbaluyan ra taak minno, 
io no: “Intok sambaan ri Aki 
Kapuuno' Ondo' Kalo Nauligan.” 
Kabalu' pana kalo nauligan min 
ondo' sambaan min ti, kaa' ginio 
noyo ondo' raino pabalaan ku ra- 
muyun. #1 Aki Kapuuno' noyo 
ondo' namingkal ra tana' ti am 
suang nano. lo niak Tuhan ru lim- 
bowon am tana". Kaa' kalo niayuk 
mayan lo ra sambayangan ondo' 
binaal ru ulun. 4 Mokoondo' lo no 
ngaangai' am kalo pana indanga- 
non ru ulun. Kaa' lo ondo' nanga- 
ni' ra ngaangai' ulun ra painawo 
am kaayagan am atan-atan ak. 
26I1ntor ra sangulun ak nakapam- 
baal lo ra nansalinut bulu am pi- 


8 i Jisus ti naayag saguli' ıntor ra kapatayan, Ralalom ragu Junani ragu “naayag saguli”” maratian ra inggalan ru 


rondo" tuhan. 


RINALATAN 17, 18 


naayan No ilo ra ati ak intok ra 
tana" ti. Intor ra galing i noyo ina- 
ru' No niak ra atan ak masauk ri- 
silo: am ati ayanan nilo. ?7 Ginio 
sinauk ri Aki Kapuuno' koson 
ulun maguyum Riso, am maka- 
tuum “lair Riso paat ilo magugu- 
yum. Kaa' sotopot no, kalo maalur 
i Aki Kapuuno' intor ritakau siga- 
gama'. 4 Nga kon ru ulun, 
“Maayag am mugar takau 
am soroi ra tana" ti 
mansail ra kuasa' Nano.” 
Mogondo' niak ra kuukula' lulu- 
pot minno, kon nilo, 
Itakau ti ngaangai' anak 
Nano.” 

2 Nga itakau anak ri Aki 
Kapuuno', kalo mabuli takau 
mangkara' ra i Aki Kapuuno' no 
koson ra sinungkalalaing ondo’ bi- 
naal ak intor ra maas, pirok kaa- 
poam batu maya' ra kapandayan 
ru ulun. @Kalo bo karaan ri Aki 
Kapuuno' paat ulun kalo nakaulig 
Riso ra galing i. Kaa' raino nanu- 
sub lo ra ngaangai' ulun ru tana' 
ti tumalikur intor ra tula nilai. 
31 Ginio ra inaru' No noyo rondo’ 
orou koson mangukum ra ngaa- 
ngai' ulun ru tana' ti ra matanda". 
Ginio saukon No mansail ra sa- 
ngulun ondo' inaru' noyo Riso, 
am gitio noyo tatandu' no ra 
ngaangai' ulun, Ulun no binayag 
saguli' ri Aki Kapuuno' intor ra 
kapatayan.” 

32 Paat ilo nakaining ri Paulus 
minindagu ra ulun matoi naayag 
saguli' intor ra kapatayan, kuriti' 
io bo ru kuukula' ngaulun. Kaa' 
mokoondo' niak minindagu ra, 
“Masaga' akai mangkirongog po- 


291 


yo raginio.” 3 Bagu ingkual i Pau- 
lus.: “Am mokoondo' niayuk 
kuukula' ngaulun intor risilo i na- 
ngintopot am minaya' ri Paulus. 
Ondo' minaya' intor risilo i am i 
Dionisius, sangulun ru Majlis 
bandar, am sangulun ruandu' ma- 
kainggalan ri Damaris am kuuku- 


la' ngaulun poyo. 
1 Iruani' bo ri Paulus Atina, 
ongoi io ra Korintus. ? Giu' 
i nakatuum io ra sangulun Jaudi 
makainggalan ri Akwila nabaya' 
ra andu' nali, i Prisila. Intor nilo 
am pagun Pontus kaa' minayan 
ilo ra bandar Roma giu' ra pagun 
Itali. Bagu ilo ak poyo minatong 
ra Korintus nga Kaisar Klaudius 
napaingkual ra ngaangai' ulun 
Jaudi intor ra Roma. Ongoi i Pau- 
lus tuum risilo 3am siminimpung 
risilo, nga nogondo' ak kondoyon 
nilo, koson mambaal ra kim. 
4#Moonong orou Sabat, minongoi 
i Paulus pangila' giu' ra baloi sam- 
bayangan koson mangkimait ra 
ulun Jaudi am niayuk ulun Junani 
mangintopot ri Jisus. 

5 Pakasaboi i Silas am i Timo- 
tius intor ra Makadonia, narayus 
pampasaboi i Paulus ra tanou ra 
ngaangai' ulun Jaudi ra i Jisus i 
noyo Mamamayag ondo' sinusub 
ri Aki Kapuuno'. #Kaa' ulun rali 
minanggal riso mabaya' ra ragu 
malaat. Ginio ra tingkabuli' ri 
Paulus jamol ru bayang nali koson 
mansawai risilo, kon no, “Akau 
no galama' ra sala amun maluus 
kau. Kolondo' sala ku ramuyun. 
Intor raino mongol aku ak pam- 


Giu' ra bandar Korintus 

patanou ra ulun sala' ka Jaudi.” 
7 Ginio ra iruani' no ilo am ongoi 
ayan ra rondo" baloi ondo' nansa- 
papa' ra baloi sambayangan. Ta- 
tangan ra baloi ti am sangulun 
sala' ka Jaudi makainggalan ri Ti- 
tius Justus, ondo' sumamba ri Aki 
Kapuuno'. 3Kaa' tingganai ru ba- 
loi sambayangan, io no i Krispus 
am ilo sambaloi, nangintopot ri 
Jisus. Masuang niak ulun Korin- 
tus ra bokon rali nokorongog ra 
pinasaboi ri Paulus am nanginto- 
pot ilo ri Jisus am riniu' ilo. 

9 Sarandaman ragili, ralalom pa- 
gilangan minindagu Tuhan ri Pau- 
lus, kon no, “Pai' kalaa'! Pai' 
langgai' pangilaan muno. !? Nga 
mabaya' Aku rirun. Kolondo' sa- 
ngulun pana mampakaruol rirun 
nga masuang ulun Ku rano ra 
bandar ti.” 11 Ginio ra ayan bo i 
Paulus ra Korintus buoi sambilor 
naintanga' am nangila' io ra bala' 
intor ri Aki Kapuuno' ra ulun rali. 

12 Paat i Galio nasauk ra gabe- 
nor libung Akaya, nampapakat 
ulun Jaudi rali am namparakop ilo 
ri Paulus am ibito' io ra bisaraan. 
13 Nanguu' ilo riso, kon nilo, 
“Ulun ti nanusuk ra ulun ma- 
suang sumamba ri Aki Kapuuno', 
kaa' pangilaan nano kalo nogon- 
do' ra ukum mai.” 

14Taam raan i Paulus, kaa' in- 
dagu bo i Galio ra ulun Jaudi rali, 
“Amun pinabala' min ti rondo' 
kasalaan kaapoam kalataan, ro- 
ngogo' ku niayuk raguon minno. 
15 Kaa' pansangaran min ti am in- 
tor ra ragu, inggalan am poyo 


RINALATAN 18 


ukum min ak galama'! Marara' 
aku manalasai raginio. Akau ga- 
lama' niayuk musiti' manalasai 
raginio.” 19Bagu pagiruo' nilo i 
Galio mingkual intor ra giu' i. 
17 Kaa' rokopo' nilo bo i Sostinis, 
tingganai ru baloi sambayangan i, 
am lambaa' nilo io ra pinaguluan 
ru intok pamisaraan i. Kaa' pino- 
loso ak ri Galio. 


Siminaguli' i Paulus 
ra Antiokia 


18 Minayan i Paulus kuukula' 
ngoorou poyo giu' ra Korintus. 
Bagu iruani' no ulun Kristian ra 
giu' i am pasundoi ra Siria naba- 
ya' ri Prisila am i Akwila. Kalo 
poyo minugar ilo intor ra Kingki- 
ria, pambulut io. Binaal no gitio 
koson rondo' tatandu' ra nagibot 
io ra Tuhan? "Pakasaboi ak ra 
bandar Ipisus, tatango' bo ri Pau- 
lus i Prisila am i Akwila. Bagu 
ongoi io ra baloi sambayangan am 
pakimansunur io ra ulun Jaudi ra 
giu' i. @ Am kitaako' nilo i Paulus 
mayan ra kuukula' buoi ra giu' 
i, kaa' kalo iniou no. ?!Indagu 
io, “Amun iowon aku ri Aki 
Kapuuno', sumaguli' aku po ra 
giti.” Bagu nasundoi io no intor ra 
Ipisus ti. 

22 Pakasaboi io ra Kaisaria, 
ongoi io ra Jirusalim koson ma- 
ngani' ra bilin kaansayan ra ulun 
Kristian rali ra giu' i. Am parayus 
io poyo ra Antiokia. 4 Kalupus ra 
kuukula' buoi io minayan ra An- 
tiokia, ongoi io bo ra pamagunan 
Galatia am Prigia, koson mampai- 


h Maya' ra kaulayan ru ulun Jaudi, gamo mampaktto ra atan ondo' nnagu ra Tuhan saukon nak ru ulun 


sinabit no. 

kang poyo ra pangintapatan ru 
ulun Kristian ra giu' i. 


I Apolos giu' ra Ipisus 
am Korintus 


4#Mokoondo' poyo sangulun 
Jaudi makainggalan i Apolos. Io 
inanak ra bandar Aliksandria am 
bagu io ak minongoi ra Ipisus. Ma- 
pintar io toojo mindagu am niak 
makaintutun toojo ra ragu ru Al- 
kitab. #Inila' io no ra pangilaan 
intor ra Tuhan. Mapirot io toojo 
mampasaboi pangilaan ri Jisus on- 
do' motopot, kaa' koson ra pam- 
pariwan, pangilaan ri Juanis ayuk 
napandayan nali. # Am makakau' 
io toojo mangila' ra baloi samba- 
yangan. Paat i Prisila am i Akwila 
nakaining ra pangilaan nali, ibito' 
nilo io ra baloi nilai am pambala' 
riso ra motopot toojo intor ra pa- 
mayagan ri Aki Kapuuno' mansail 
ri Jisus. ? Bagu makaguang i Apo- 
los mongoi ra Akaya. Ginio ra ulun 
Kristian ra Ipisus namatik ra surat 
ra ulun Kristian ra Akaya koson ra 
apuon nilo i Apolos ti. Pakasuku' 
ra giu' i, pangindanganan nali to- 
topot mokoonong ra ulun Kris- 
tian, ondo' mansail ra kataawan ri 
Aki Kapuuno' nangintopot n Jisus. 
28 Mapintar io toojo manggal ra 
ulun Jaudi rali ralalom pantataa- 
man ra pinaguluan ru ulun ma- 
suang. Am mampaintopot io risilo 
intor ra ragu ru Alkitab ra i Jisus ti 
noyo Mamamayag ondo' sinusub i. 


I Paulus giu' ra Ipisus 
1 9 Paat i Apolos soroi ra Ko- 


rintus, i Paulus nangkira- 
lan mongoi ra intok nakaujok ra 

pagun ti am pupus i nakasuku' io 
ra Ipisus. Giu' i nakatuum io ra 
kuukula' ngaulun ondo' nangin- 
topot ri Jisus. ?Pangkuot io risilo, 
“Paat akau nangintopot ri Jisus, 
mokoondo' kia noowot min ra 
Ambiluo ri Aki Kapuuno'?” 

Taam ilo, “Kalo igondo' naining 
mai koson ra mokoondo': Ambiluo 
ri Aki Kapuuno"'.” 

3 Pangkuot poyo i Paulus, “Amun 
koson poyo raginio, pAmpariwan 
ra atan kia akau riniu'?” 

Taam ilo, “Pampariwan ti Jua- 
nis Mampariu'.” 

4Indagu i Paulus, “I Juanis ti 
nampariu' noyo ra ulun koson 
mambala' ra timinalikur ilo intor 
ra tula. Kaa' nambala' io poyo ra 
ulun Israil rali ra ilo ti musiti' 
mangintopot ra Ulun ondo' tu- 
mauli riso, io no i Jisus.” 

SPokorongog ilo raginii, riwo' 
ilo bo mansail ra inggalan ru 
Tuhan Jisus. #Bagu pabantaa' ri 
Paulus kalindu' nali risilo am ki- 
nuasa' ilo ru Ambiluo ri Aki 
Kapuuno". Ginio ra minindagu ilo 
ra ragu imuagan am nampasaboi ra 
pambalaan intor ri Aki Kapuuno'. 
7 Suang nilai olo-olo' mopor am 
ruo ngaulun. 

8 Talu ngambulan buoi ri Paulus 
nampatanou ra ulun rali giu' ra 
baloi sambayangan am kalo ma- 
laa' io. Nakimansunur io risilo ko- 
son mampaintopot risilo intor ra 
Pamarintaan ri Aki Kapuuno'. 
93Kaa' mokoondo' intor risilo i 
mokotog guang am kalo nangin- 
topot, am nagasab ilo poyo ra 
pamayagan ri Aki Kapuuno' ra 
pinaguluan ru ulun masuang. Nga 

raginio, 1 Paulus pana nangiruan 
risilo am ibito' no ulun ondo' na- 
ngintopot noyo ri Jisus am moo- 
nong orou’ nangila' io risilo giu' 
ra intok igigilaan ri Tiranus. 19 Sa- 
buoi ruo ngambilor io nambaal 
raginio am ngaangai' pagun ru 
Asia, io no ulun Jaudi am niak 
ulun sala' ka Jaudi, nokorongog 
niak ra bala' intor ra Tuhan. 


Anak ri Skiva rali 


11 Mansail ri Paulus i Aki 
Kapuuno' nambaal ra kuukula' 
kaimuagan ondo' mapakabunduk 
toojo ra guang ru ulun masuang 
rali. 2 Ginio ra konoon parasa' am 
poyo konoon ra bokon ondo' pi- 
nakai ri Paulus inibit ra ulun ma- 
ngarualan. Am maruol nilai pana 
nairu' am riwato pana pinagiru' 
intor risilo. 3Mokoondo' poyo 
kuukula' ngaulun Jaudi ondo' 
mangkiralan ra ati ak intok koson 
mampagiru' ra riwato intor ra 
ulun sinubol. Ilo pana nangkinam 
mampagiru' ra riwato mansail ra 
inggalan ri Jisus, kon nilo ra riwa- 
to, “Mansail ra inggalan ri Jisus 
ondo' pabalaan ri Paulus no, pagi- 
ruon tokou!” 14Ondo' nampa- 
sauk raginio am tulu' ngaulun 
ungkuyon sangkaaka', anak ru sa- 
ngulun Tingganai maayo imam Jau- 
di makainggalan ri Skiva. 

15 Kaa' taam bo riwato no risilo, 
“Nakaulig aku ri Jisus am naka- 
pandai aku niayuk ri Paulus, kaa' 
osoi guat akau ti?” 

16Timinindak ulun sinubol ru 
riwato i am nambungkayut risilo 


! 

ngai’, saboi nangapilat am nagiba- 
bang ilo nagiru' intor ra baloi ru 
ulun i. 1 Ngaangai' ulun Jaudi am 
sala' ka Jaudi ondo' minayan ra 
Ipisus i nangalaa' paat ilo nokoro- 
ngog ra nasauk i. Ginio ra ingga- 
lan ru Tuhan Jisus ti inompor 
poyo. 18 Masuang ulun ondo' rai- 
no ti mangintopot ri Jisus na- 
ngiou ra pinaguluan ru ulun 
masuang ra kalaatan ondo' binaal 
nilo ragili. Ilo ondo' mapandai 
magilong, nanimung ra buuk igi- 
gilaan nilo am solobo' ra pinagu- 
luan ru ulun masuang. Am logo ru 
buuk rati mokoondo' lair limo 
ngoopor ngaribu ruit pirok. 2 Gi- 
nio ra bala' intor ra Tuhan naka- 
tabual poyo am masuang ulun 
nangintopot ri Jisus. 


Kumuliangi-angi ulun 
ra Ipisus 


21 Kasauk ak ngaangai' raginio, 
makaguang i Paulus/ mongoi ra 
Jirusalim mansail ra Makidonia 
am Akaya, kon no, “Pokoongoi 
aku ra giu', musiti' mongoi aku 
niak ra Roma.” 2 Nga raginio, su- 
subo' no ruo ngaulun mangingin- 
dangan riso, i Timotius am i 
Irastus, magulu mongoi ra Maki- 
donia. Kaa' minayan io poyo ra 
kuukula' buoi ra pagun Asia. 

23Paat ragili, kumuliangi-angi 
ulun ra Ipisus nga ra pangilaan 
intor ri Jisus ti. “4Giu' ra bandar 
no, mokoondo' sangulun ma- 
kainggalan ri Dimitrius, kandoi 
no mambaal ra model baloi sam- 
bayangan tuhan ruandu' Artimis 


moonong orou; Kuukula' naskah nakalair mamparuang intor ra 11.00 susuab suku! ra 4.00 mamai' 


/ makaguang 1 Paulus; kaapoar Mansall ra Ambiluo n Aki Kapuuno', makaguang 1 Paulus. 

Armis - tuhan ruandu' ru ulun Ipisus (19.24) 


intor ra pirok. Masuang niak ruit 
moowot ru ulun mangandoi riso 
intor ra kandoi raginio. 4 Nga ra- 
ginio, piawo' no ngaangai' ondo' 
mangandoi riso 1, am poyo ma- 
ngangandoi ra bokon rali ondo' 
nogondo' niak kandoi nilai am 
indagu, “Pabukat kau ngaangai'! 
Nakapandai kano ra intor ra kan- 
doi raginio itakau makaalap ra 
ruit masuang. 2 Raino nakito min 
am norongog min noyo galama' 
atan kia baalon ri Paulus ti. Min- 
dagu io ra atan ak sinungkalalaing 
ondo' baalon ru ulun, ginilo sala' 
ka Tuhan toojo. Am masuang 
ulun mangintopot riso, sala' ka 
giti ak ra Ipisus ti, kaa' maar ma- 
kai' pagun Asia ti poyo. ?7 Ginio 
kalaanin takau raino ti, nga maa- 
ru' kondoyon takau kalaatin ru 
ulun. Am sala' ka ginio ak, kaa' 

baloi sambayangan ri Artimis 
niak kalo bo urumaton ru ulun 
am katulayan nano lumiot -- ka- 
balu' pana sambaan io ru ngaa- 
ngai’ ulun giti ra Asia am 
ngaangai' pagun ru tana' ti!” 

#Korongog nilo ragu ri Dimi- 
trius i, siminangit am golok ilo, 
“Katulai noyo i Artimis, tuhan ru 
ulun Ipisus!? ? Am kumuliangi- 
angi ulun rali ra ngaangai' ru 
bandar i. Am ulun masuang nam- 
parakop niayuk ri Gayus am i 
Aristarkus, karuruo ti ulun Maki- 
donia ondo' namparangan ri Pau- 
lus ralalom pangkiralanan nali. 
Am ralaato' ilo bo ra stadium ru 
bandar i. 3 Masaga' i Paulus su- 
munu” risilo, kaa' ulun Kristian 
nanginga' riso. 3t Kuukula' ngau- 
lun tingganai ru pagun Asia no 
pana, ondo' rangan ri Paulus i, 
nambilin riso koson kalo mongoi 
ra stadium no. 2 Kumuliangi-angi 
ulun ondo' timinimung ra sta- 
dium i. Mokoondo' giminolok ko- 
son ragitio am mokoondo' poyo 
bokon giminolok koson raginio, 
nga kasuangan ru ulun ra giu' i 
kalo nakapandai ra kua guat tu- 
mimung ilo. 3 Mokoondo' nang- 
kara' ra i Aliksandir ti nangkinibit 
raginio, nga io ti ondo' jinuulan ru 
ulun Jaudi rali ra pinaguluan ru 
ulun masuang. Ginio ra nangani' 
i Aliksandir ra ulun rano ra pulanu 
koson mongkoror, nga masaga' 
io mambala' risilo atan masauk. 
#Kaa' pakapandai' nilo ra io ti 
ulun Jaudi, pagagampan ilo nom- 
pogolok saboi ruo nganjam, kon 
nilo, “Katulai noyo i Artimis, 
tuhan ru ulun Ipisus!” 

35 Pupus i sangulun tingganai ru 
bandar i nakapampalinos risilo. 
Indagu io, “Rongogo' min, ulun 
Ipisus! Ngaangai' ulun nakapan- 
dai ra bandar Ipisus ti ondo' ma- 
galung ra baloi sambayangan ru 
tuhan Artimis ondo' maayo, am 
niak batu matulai ondo' naratu' 
intor ra limbowon. 3? Kolondo' sa- 
ngulun pana makaanggal raginio. 
Nga raginio pongkoror kau ayuk 
am pai' kau jajajou. 3 Inibit min 
poyo ulun rati ra giti, kabalu' pa- 
na ra kalo nantakou ilo intor ra 
baloi sambayangan minno kaa- 
poam nagasab ri Artimis, tuhan 
takau. 38 Amun mokoondo' poyo 
panguuan ri Dimitrius am ulun 
mangangandoi riso no ra sasangu- 
lun, moonsoi salasayon nilo ayuk 
ra makama. Paat ra orou inaru' no 
moonsoi mongoi ilo ra makama 
am ginio salasayon ru akim ra giu' 
no. 3 Kaa' amun ru mokoondo' 
kau poyo kitaakon ra bokon, 
moonsoi salasayon ginio ra pina- 
guluan ru tingganai mamagun on- 
do' inaru' noyo. ® Nga atan ondo' 
nasauk ra orou raiti', itakau nia- 
yuk mauuan ra kumuliangi-angi. 
Kolondo' sasaban ginio polosoon 
takau.” #4 Kaindagu ginii, pinauli' 
no ulun rali. 


Minongoi i Paulus ra 
Makidonia am Akaya 


20 Kalinos bo bandar Ipisus i, 


timungo' ri Paulus ulun 
Kristian rali am pambilin io koson 
mampaikang ra pangintapatan ni- 
lai. Bagu ugar io ongoi ra Makido- 
nia. ?Minongoi io ra ngaangai' 
k orou koonom, kaapoam. orou minggu". 

libung ru Makidonia am pambilin 
io ra ulun Kristian rali koson mam- 
paikang ra pangintapatan nilai. 
Bagu ongoi io ra Akaya 3am mina- 
yan io ra giu' no buoi talu ngam- 
bulan. Nakatampos 10 no mongol 
ra Siria, kaa" nakaining io ra ulun 
Jaudi rali nampapakat mamatoi ri- 
so. Ginio nangkinibit riso minugar 
mansail ra Makidonia. #Ulun on- 
do' minaya' riso i am i Supatir 
anak ri Pirus intor ra Biria, i Aris- 
tarkus am i Sikundus ulun Tisalo- 
nika, i Gayus ulun Dirbi, i Tikikus 
am i Tropimus intor ra Akaya am 
poyo i Timotius. ? Ilo ti siminigulu 
am naginaa ramon giu' ra Troas. 
6Kopongo Pangiantakan ra Ruti' 
Kalo Linatakan ra Ragi, iruani' 
mai Pilipi ti maya' ra kapal. Nali- 
maan buoi raiti, nakapantuum 
akai bo saguli' risilo giu' ra Troas. 
Am saminggu' buoi mai ra giu' 1. 


Pamupusan ri Paulus mongoi 
ra Troas 


7 Paat orou koonom' ra io ron- 


dom, timinimung akai mangakan 
ra pabukatan Kristian rano. Na- 
ngila' 1 Paulus ra ulun rali, nga 
mugar io no ra suabon. Kalo limi- 
nonggo' io saboi tanga' ru ron- 
dom. ŝAm masuang lampung 
napaangan ra lamin ra rasawat, 
intok tinimungan maili. ? Mo- 
koondo' niak sangulun tuu'-bagu 
makainggalan ri Itikus nanturung 
ra gigimpalan i. Nga i Paulus na- 
buoi toojo minindagu, matikoo- 
long am pokororot bo tuu'-bagu 
ti am naratu' intor ra tingkat ka- 
talu. Am paat ra io inongoi kaya- 

ngo', minatoi io no. !? Ginio ra 
tuun bo i Paulus. Laubi' am ga- 
ngali! no tuu'-bagu ti am indagu 
io, “Pai' kau pagalabo, naayag io 
po!” 11 Pagaloi bo saguli' i Paulus 
am pantayar io ra ruti' am panga- 
kan ilo bo. Minindagu io ra ulun 
rali saboi natawangan, bagu ugar 
io. 2Tuu'-bagu ondo' naayag i 
inibit muli' ra baloi no am naan- 
sukan ilo bo kaga'". 


Intor ra Troas mongoi 
ra Militus 


13 Siminakoi akai ra kapal am 
pagulu ongoi ra Asos, koson ma- 
nguma' ri Paulus ra giu' i, nga io 
galama' masaga' maya' ra lantur 
ayuk. 14Pakapantutuum akai giu' 
ra Asos, sakoi bo 1 Paulus ra kapal 
sinakayan maili bagu ongoi akai 
ra Mitilini. 1 Suabon ragili, naka- 
suku' akaı ra intok ondo' nantu- 
ma' ra pulu' Kios. lo malaas, 
nakasaboi akai ra pulu' Samos am 
songorou poyo nakasuku' akai 
poyo ra Militus. 16 Kalo masaga' i 
Paulus kalo mapit ra Ipisus, koson 
kalo mamatir ra masa giu' ra pa- 
gun Asia. Masaga' io makasuku' 
ra Jirusalim ra mataki', ra io kalo 
poyo orou Pentekosta. 


Ragu pintaran ri Paulus 
ra Ipisus 


17 Intor ra Militus nampasabol i 
Paulus ra bilin ra tingganai ru 
ulun Kristian ra Ipisus ra ilo ti 
mongoi uma" riso. 18 Pakasaboi ilo 
ak, indagu i Paulus risilo, “Naka- 
pandai kano ra kaayagan ku buoi 
aku nabaya' ramuyun, io no 
naimpuun ra aku minatong ra 

Asia ti. ? Mabaya' ra guang ming- 
gana’ am masuang lomou, na- 
ngandoi aku koson ra ulipon ru 
Tuhan. Kabalu' pana naimbolo' 
aku ra kalaatan ondo' binaal ru 
ulun Jaudi rali raki'. @ Nakapan- 
dai kano ra pinasalula' ku noyo 
ngaangai' ondo' mokoonong no 
ramuyun. Nangila' aku ramuyun 
ra pinaguluan ru ulun masuang 
am niayuk ra rorondo' baloi. 
21 Nampakara' aku ra ulun Jaudi 
am niayuk sala' ka Jaudi koson ra 
tumalikur ilo intor ra tula am su- 
maguli' ri Aki Kapuuno' am ma- 
ngintopot ra Tuhan Jisus. 2 Am 
raino, maya" ra susuban ru 
Ambiluo ri Aki Kapuuno', mongoi 
aku ra Jirusalim. Am kalo naka- 
pandai aku ra atan kia masauk 
raki' ra giu' no. 3Ondo' ak na- 
pandayan ku ra Ambiluo ri Aki 
Kapuuno' nambala' raki' ra moo- 
nong bandar ondo' inapitan kuli, 
ra pasubolon aku ra pangaputan 
am niak maimbolo' poyo. 24 Kaa’ 
kalo mangkara' aku ra maayag 
aku kia kaapoam kalo, ondo' ka- 
raan ku ayuk am momongo ra 
kandoi ondo' pinataakan raki' ru 
Tuhan Jisus, ioginio mampasaboi 
ra Tanou Moonsol intor ra kataa- 
wan ri Aki Kapuuno'. 

25 Minongoi aku noyo ra intok 
minni am nampasaboi aku no ra 
tanou intor ra Pamarintaan ri Aki 
Kapuuno'. Kaa’ raino, makapan- 
dai aku ra kalo bo makapantuum 
takau saguli'. 28 Nga raginio, ba- 
lain takamin tojojo ra orou raiti’; 
Amun ru mokoondo' lair intor 
ramuyun no mapuso ra tauli no, 
pai' min aku sonsolo'. ?7 Kalo 

igondo' aku nompoloso ra kandoi 
kutu koson mambala' ramuyun 
ra ngaangai' kasagaan ri Aki 
Kapuuno' no ramuyun. Tu- 
moojo kau am alungi' min niak 
ngaangai' ulun Kristian ondo' 
pinalansan ru Ambiluo ri Aki 
Kapuuno' no ramuyun. Alungi' 
min ilo tojojo koson ra domba 
alungin toojo ru magagalung 
rano, nga pinasauk ilo ri Aki 
Kapuuno' ra ulun No rano man- 
sail ra pinatayan ru Anak Nali 
galama'.! 2 Napandayan ku noyo 
ra pakaugar aku, mokoondo' ulun 
koson ra taani masangit mongoi 
simpung ramuyun am ulun ondo' 
inalungan minno gaawon intor 
ramuyun. #Am mokoondo' niak 
kuukula' ngaulun intor ramuyun 
no magabau am mampalayau ra 
ulun Kristian rano koson maya' 
ilo bo risilo. 3! Nga raginio, ilalai' 
min! Am karaa' min ra buoi talu 
ngambilor orou rondom aku na- 
ngila' ra moonong ramuyun ma- 
baya' ra lomou. 

32 Am raino, pataakin takamin ri 
Aki Kapuuno' am ra pambalaan ru 
kataawan Nano ondo' makapaga- 
lung ramuyun. Io ti mokoondo' ra 
kuasa' mampaikang ramuyun am 
niak mangani' poyo ra barakat on- 
do' pinongo No ra ngaangai' ulun 
ondo' mangintopot Riso no. 3 Am 
kalo poyo igondo' aku pakitaak ra 
ruit kaapoam bayang ru sasangu- 
lun. 

34 Am akau nakapandai noyo ra 
akanon kutu am niak akanon ru 
rangan rati ondo' minaya' raki' ra 
pangkiralanan ti, intor ra kandoi 


| pinatayan ru Anak Nahi; kaapoarn pinatayan Nalı 

ku galama'. #Ginio ra nanulu' 
aku no ramuyun ra amun ma- 
ngandoi takau koson raginio ma- 
kapangindangan takau ra ulun 
malawo. Karaa' min atan kulaan 
bala' ru Tuhan Jisus ra io minin- 
dagu, “Moonsoi poyo mangani' in- 
tor ra makitaak.” ” % Pakapambilin 
i Paulus, igulatur io bo nabaya' ra 
ulun rali ondo' nangkirongog riso 
am pakiasi' ilo. 3 Nantatangi' ilo 
ngaangai' liliwa' giminanggol ilo ri 
Paulus am indagu ra tumoojo. 
38 Am nangiluk guang nilo ra i Pau- 
lus ti nambala' risilo ra kalo bo 
makapantuum ilo. Bagu atari' nilo 
io ra kapal. 


Minongoi i Paulus 
ra Jirusalim 


2 Karagui' mai tingganai ru 

ulun Kristian intor ra Ipi- 
sus rali ra tumoojo, narayus akai 
no nasundol ra pulu’ Kos. Am io 
suabon nakasuku' akai ra pulu' 
Rodos. Am intor ra giu' i pasun- 
doi akai poyo ra Patara. ?Giu' ra 
Patara natuum mai rondo' kapal 
mongoi ra Pinisia am ginio sinaka- 
yan mai. 3 Ugar akai saboi naim- 
pal mai pulu' Siprus, kaa' narayus 
akai ak ra Siria. Am asak akai bo 
ra Tirus nga kapal ondo' sinaka- 
yan maili nampatuun ra kuliamos 
ra giu' i. #“Bagu ongoi akai tuum 
ra ulun Kristian rali am minayan 
akai risilo buoi saminggu'. Man- 
sail ra kuasa' ru Ambiluo ri Aki 
Kapuuno', bilini' nilo i Paulus ko- 
son kalo mongoi ra Jirusalim. 
5Kaa' nasuku' noyo orou ugaran 
mai, ugar akai ak manunggul ra 

pangkiralanan mai ti. Ngaangai' 
ilo nabaya' ra andu' am anak nilai 
pana nangator ramon polos ra li- 
war ru bandar. Am giu' ra nagas 
ru raat i, igulatur akai ngaangai' 
am pakiasi'. #Kalupus ak ilo mi- 
nindagu ra tumoojo, sakoi akai no 
ra kapal am ilo pana minuli'. 

7Narayus akai intor ra Tirus 
ongoi ra Potolimis. Minongoi akai 
tuum ra ulun Kristian ra giu’ i, am 
ayanrisilo buoi songorou. 810 sua- 
bon, ugar akai po am nakasuku' 
ra Kaisaria. Giu' i, minayan akai 
baloi ru sangulun mampasaboi ra 
Tanou Moonsoi, makainggalan ri 
Pilipus. 10 ti sangulun intor ra 
tulu' ngaulun ondo' pinili' giu' ra 
Jirusalim i. ?lo mokoondo' apat 
ngaulun anak ralaa ondo' mapan- 
dai toojo mampatanou ra bala' 
intor ri Aki Kapuuno'. 19 Kuukula' 
ngoorou mai noyo ra giu' i, ratong 
bo sangulun nabi' makainggalan 
ri Agabus intor ra Judia. 11 Bagu 

inggaar io ramon am alapo' no 
abot ri Paulus. Pobongkoso' no 
kalindu* am kalayam nali galama' 
ra abot i am indagu io, “Koson 
ragitio ragu ru Ambiluo ri Aki 
Kapuuno': “Ulun tatangan ra abot 
ragitio, bangkilon koson ragitio 
niayuk ru ulun Jaudi giu' ra Jiru- 
salim. Am pataakon 1o poyo ra 
kuasa' ru ulun sala' ka Jaudi.” ” 

12 Korongog mai ragu ri Agabus 
nii, akai am ngaangai' ulun Kris- 
tian ondo' minayan ra Kaisaria i 
nanginga' ri Paulus mongol ra Jiru- 
salim. 13 Kaa' taam i Paulus, “Kua 
kia tangii' min aku koson ragitio 
saboi mangiluk bo toojo guang ku- 
tu? Nakatampos aku no ra bangki- 
lon kia kaapoam matoi pana giu' 
ra Jirusalim, nga 1 Tuhan Jisus.” 

14Kaa' kalo noyo lair makapa- 
nginga' akai riso. Ginio ra indagu 
akai, kamai, “Gama' ru atan ma- 
sauk riso sumugut kasagaan ru 
Tuhan.” 

15Kalupus kuukula' ngoorou 
akai minayan ra giu' 1, tomposo' 
mai bo kuliamos maili am ongoi 
poyo ra Jirusalim. 16 Mokoondo' 
kuukula' ngaulun Kristian intor 
ra Kaisaria minaya' am nangator 
ramon ra baloi ri Manason, nga 
ginio inayanan mai.” 1 Manason 
ti ulun Siprus ondo' lair noyo si- 
minauk ra Kristian. 


Minongoi i Paulus uma' 
ri Jakubus 


17 Pakasuku' akai ra Jirusalim, 
inuma' akai ru ulun Kristian ra 
giu' iam naansayan ilo toojo. 1810 
suabon, nababaya' ri Paulus, mi- 
nongoi akai uma' ri Jakubus. Mo- 
koondo' niak ngaangai' tingganai 
ru ulun Kristian soroi ra giu' i. 
19 Pakauma' ak risilo, tunungo' bo 
ri Paulus ngaangai' ondo' binaal ri 
Aki Kapuuno' ra ulun ondo' sala' 
ka Jaudi mansail ra kandoi nano. 
4 Pakaining ilo ra ngaangai' ondo' 
rinagu ri Paulus i, nongompor ilo 
bo ri Aki Kapuuno'. Bagu indagu 
ilo ri Paulus, “Paulus, pabukat 
mai! Mokoondo' kuukula' ngari- 
bu noyo ulun Jaudi nangintopot 
ri Jisus ragiti) am gumagaya' ilo 
tojojo ra Ukum ri Musa". 21 Kaa' 
nokorongog ilo ra okou kunu' ma- 
ngila' ra ngaangai' ulun Jaudi on- 
do' mayan ra bulu ru bokon i, 
koson kalo bo pana maya' ra 
Ukum ri Musa'. Am poyo koson 
kalo pana sunatin anak nilono 
kaapoam suguton poyo kaulayan 
ru ulun Jaudi. 2Ba raino, atan 
kulaan? Maaru' nokorongog ilo 
noyo ragiti kou raino.  Ginio po- 

yo, moonsoi gagayaan mu bilin 
mai ti. Mokoondo' apat ngaulun 
ragiti ondo' nagibot ra Tuhan. 
AMoonsoi ru maya' kou risilo 
mampaugar ra kaulayan pangim- 
pasawan am mamalanja' kou risi- 
lo, bagu bulutin ilo. Gitio noyo 
mampatutun ra ulun ra atan on- 
do' naining nilo intor rirun i kalo 
motopot. Nga okou galama' pana 
gumagaya' ra Ukum ri Musa". 
25 Kaa' koson ra ulun Kristian on- 
do' sala' ka Jaudi, nampasaboi 
akai noyo risilo ra surat. Am ginio 
suang ru surat maili; kalo mabuli 
ilo mangakan ra akanon ondo' 
pinairang ra sinungkalalaing, ra- 
raa' kaapoam kual makararaa' am 
minggalur niayuk intor ra baal 
pansasawaan.” 

2610 suabon ragili, i Paulus naba- 
baya' ra apat ngaulun i nampau- 
gar ra kaulayan pangimpasawan. 
Subol ilo bo ra Baloi Tuhan am 
pambala' ra kula' poyo ngoorou 
am mopongo pangimpasawan, ko- 
son makapanimbalui ilo bo ra taak 
nilo sigagama!'. 


Rinakop i Paulus giu' ra 
Baloi Tuhan 

27 Paat tulu' ngoorou maar mo- 
pongo, kuukula' ngaulun Jaudi in- 
tor ra pagun Asia minongoi ra 
Baloi Tuhan ti am nakito nilo i 
Paulus ra giu' i. Ginio ra susuko' 
nilo ulun masuang rali am roko- 
po' nilo i Paulus. 4 Giminolok ilo, 
“Pabukat kau ngaangai', ulun 
Israil! Makiindangan akai. Gitio 
noyo ulun ondo' mangila' ra ati 
ak intok ra ngaangai' ulun ra pa- 


"I nangator ramon ra balo: n Manason, kaapoam nagibit n Manason. 

ngilaan ondo' manggal ra bulu 
Israil, Ukum ri Musa' am niak 
Baloi Tuhan ti. Am mulu' poyo, 
raino ti nagibit io po ra ulun on- 
do' sala' ka Jaudi sumubol ra Baloi 
Tuhan. Mampajamol io ra intok 
matulai ti.” (2? Minindagu ilo ko- 
son raginii nga giu' ra bandar ti 
nakakito nilo noyo i Tropimus, 
ulun Ipisus nabaya' ri Paulus. Am 
indoson nilo ra io no ondo' inibit 
ri Paulus ra Baloi Tuhan.) 
W#Kumuliangi-angi ngaangai' 
ulun giu' ra bandar i am pasisim- 
bul ilo ra Baloi Tuhan. Rokopo' 
nilo i Paulus am ralaato' paing- 
kualo' intor ra Baloi Tuhan am 
angabi' bo kulobon i ra mataki:. 
31 Paat ra ulun rali nangkinam ma- 
matoi ri Paulus, tingganai maayo 
ru saujor Roma binalaan ra ku- 
muliangi-angi ra ngaangai' bandar 
Jirusalim. 3 Pagindibok bo tingga- 
nai i nagibit ra kuukula' ngaulun 
kaptin am niayuk saujor am ongoi 
ra intok ru ulun masuang i. Paka- 
kito ak ulun rali ra tingganai maa- 
yo ru saujor nabaya' ra kaptin am 
saujor rali, langgai' nilo bagu 
mampalamba' ri Paulus. 3 Ingga- 
ri' ru tingganai maayo ru saujor 
no i Paulus am rokopo' no io. 
Bagu pabangkili' no i Paulus ra 
ruo rantai. Bagu pangkuot io, 
“Osoi kia ulun ragitio am atan 
guat binaal nano?” % Mokoondo' 
ulun giminolok koson ragitio am 
bokon rali poyo raginio. Poso- 
ngonsol ilo ak saboi tingganai 
maayo ru saujor 1 kalo napanda- 
yan no atan kia sotopot no na- 
sauk ti. Nga raginio, paibiti' no bo 
i Paulus giu' ra kim ru saujor. 

35 Pakasuku' ak ra tukar, bagu ka- 
yango’ ru saujor rali i Paulus, nga 
ulun masuang ondo' namparakop 
riso raitii' ni magagaau mamung- 
kayut riso. #Ilo ngaangai' si- 
minunu' risilo liliwa' giminolok, 
“Potoyo' io!” 


Nagisaung i Paulus 


37 Maar ilo makaumpos noyo ra 
kim, indagu i Paulus ra tingganai 
maayo ru saujor i, “Tuan, mabuli 
aku kia mindagu?” 

Taam tingganai maayo ru sau- 
jor i, “Mapandai kou nai ra ragu 
Junani! 3 Koson poyo raginio, sa- 
la' ka okou ulun Misir i ondo' gili 
nagibit ra ulun masuang kumulia- 
ngi-angi. Naningganai io ra apat 
ngaribu ngaulun malaat ondo' 
makasenjata mongoi ra intok ma- 
siluk.” 

9 Taam i Paulus, “Aku ti ulun 
Jaudi, intor aku ra Tarsus, io no 
bandar maatang ra Kilikia. Polo- 
soo' aku ak mindagu ra ulun ra- 
no.” 

40 Nangiou io niak am i Paulus 
pana minigor ra tukar i am nanga- 
ni' io ra ulun rali ra pulanu koson 
mongkoror. Pokopongkoror ilo 
bo, indagu i Paulus risilo ra ragu 
Ibrani. 

22 “Pabukat kau ngaangai'! 

Rongogo' min aku! Masa- 
ga' aku mapaintutun ramuyun ra 
sala ka malaat aku.” ?Paat ilo 
nokorongog ra i Paulus minindagu 
ra ragu Ibrani, nongkokoror ilo. 
Bagu tungguli' poyo ri Paulus ra- 
gu nali: 

3 “Ulun aku toojo ru Jaudi. Intor 
aku ra bandar Tarsus ra pagun Ki- 

likia, kaa' giti ak ra Jirusalim ti na- 
sukaran ku am minigigila' aku ri 
Gamalil. Inila' aku tojojo ra Ukum 
ri Musa' ru kinamatuaan takau 
am patimpokon ku kaayagan ku 
ri Aki Kapuuno' nogondo' akau 
ngaangai' ra orou raiti'. “Nangim- 
bolo' noyo ra ulun rali ondo' mi- 
naya’ ra pangilaan bagu ti sabot 
mokoondo' minatoi. Am mokoon- 
do' niayuk ungkuyon am ruandu' 
intor risilo ti ondo' rinakop ku am 
pinasubol ra lamin pangaputan. 
5 Tingganai maayo imam Jaudi am 
niak ngaanga!' tingganai ru Majlis 
Ugama, makapangani' ra sasi' ra 
kalo magabau aku. Ilo no ondo' 
nangani' raki' ra surat kuasa' pa- 
tuluon ra ulun Jaudi ra Damsik, 
ioginio mangiou raki' mampara- 
kop ra ulun Jaudi ondo' nanginto- 
pot ri Jisus koson ibiton ra 
Jirusalim ra ukumon.” 


Nantunung i Paulus ra atan 
nasauk riso 
(Rin. 9 1-19, 26.12-18) 


6“Paat ra nangkiralanan ku ragi- 
li am maar makasaboi ra Damsik i 
ra 10 tanga' ru orou, pulusat silau 
ondo' mapaang kaga' intor ra lim- 
bowon liminiput raki'. 7 Ginio ra 
laub aku ak bo ra tana' am noko- 
rongog aku rondo' bolos mininda- 
gu raki', “Saulus, Saulus!' Kua kia 
imboloo' mu Aku?” 8Nangkuot 
aku ra bolos i, “Osoi kou, Tuhan? 
Taam ru bolos no, “Aku ti i Jisus, 
ulun Najarit ondo" imboloon mu.” 
? Ulun rali ondo' minaya' raki' na- 
kakito ra silau i, kaa' kalo nokoro- 
ngog ilo ra bolos ondo' minindagu 
raki'. 19Pangkuot aku po, ‘Atan 

baalon ku, Tuhan? Taam bo 
Tuhan, “Sukal no am ongoi ra 
Damsik. Giu' no bagu balain to- 
kou ra ngaangai' ondo' inaru' no- 
yo ri Aki Kapuuno' rirun.’ UPaat 
ragili niayuk noolou aku nga ma- 
paang kaga' silau i. Ginio ra ra- 
ngan ku rali nangitang ak raki' 
mongot ra Damsik. 

NGiu' i mokoondo' sangulun 
makainggalan ri Ananias. lo sa- 
ngulun ondo' sumamba ri Aki 
Kapuuno' am sumugut niak ra 
Ukum ri Musa' takau. lo niayuk 
kauligan ra sangulun moonsoi too- 
jo ru ulun Jaudi ondo' minayan ra 
Damsik. 13 Minongoi io pagilong 
raki', bigor io ra sapapa' kuli am 
indagu, “Saulus pabukat ku, paka- 
kito no saguli'!” Paat ragili niak na- 
kakito aku saguli' am nagilong aku 
riso. “Indagu io po raki', T Aki 
Kapuuno' ondo' sambaan ru kina- 
matuaan takau rali nampili' noyo 
rirun makapandai ra kasagaan 
Nano, makakito toojo ra Ulipon 
no ondo' masalok gumagaya' Riso 
am mokorongog ra bolos ri Jisus 
galama'. 15Ginio ra okou noyo 
masauk ra sasi' ra ngaangai' ulun 
ra atan ondo' nakito am niayuk 
norongog muli. 19 Am raino, pai' 
no bo paginaa. Kaa' sukal am pa- 
kiriu' kou. Pakiasi no ra Tuhan 
bagu palabuson kou intor ra ngaa- 
ngai' tula muno.”” 


Sinusub i Paulus ru Tuhan 
mampasaboi ra Tanou 
Moonsai ra ulun sala' 

ka Jaudi 


17 “Pakasaguli' aku poyo ra Jiru- 
salim am nakiasi' giu' ra Baloi 

Tuhan, nakakito aku ra pagila- 
ngan, 1Sioginio, nakakito aku ra 
Tuhan am minindagu lo raki', 
kon No, “Ribaki', iruani' Jirusalim 
ti ra mataki', nga ulun ragiti kalo 
mangapu ra kaintutunan muno 
intor Raki'” Kaa, taam aku, 
‘Tuhan, nakatutun ilo ra aku no- 
ya ondo' minongoi ra ati ak baloi 
sambayangan am namparakop 
am napalamba' ra ulun ondo' ma- 
ngintopot Kirun. 2? Am paat niak 
pinatayan ru sasi' Muli i Stipa- 
nus, aku galama' nangiou ra 10 
pinatoi am aku poyo nantamung 
ra bayang ru ulun rali ondo' na- 
matoi riso.’ ?!Kaa' indagu poyo 
Tuhan i raki', “Ugar no, nga Aku 
noyo mopoongoi rirun ra intok 
maalur, io no ra ulun ondo' sala' 
ka Jaudi.” ” 

22 Ulun rali lakat ak poyo nang- 
kirongog ra atan rinagu ri Paulus, 
kaa' ondo' rinagu no ra pupus ti 
bo, golok ilo, “Potoyo' io! Kalo 
maaya' io maayag!” “Liliwa' 
nompogolok, tingkabuli' nilo ba- 
yang am niak pasiabo' nilo kaau 
ru tana'. “ Ginio ra subol Tingga- 
nai maayo ru saujor Roma i am 
nanusub io ra i Paulus ibiton ra 
kim ru saujor am palapasin 10 too- 
jo koson mapandayan kua galaki' 
i Paulus ru ulun Jaudi rali. 4 Kaa' 
paat i Paulus nabangkil koson lo- 
poson, indagu io ra tingganai ru 
saujor ondo’ minigor ra giu' i, 
“Pai' poyo, sumugut ra ukum 
min, mabuli kau kia mampalapos 
ra ulun Roma, kabalu' pana ra io 
ti kalo poyo nabisara'?” 

26 Korongog ak ru tingganai i 
ginio, parayus io ongoi uma' ra 

tingganai maayo i am pambala' 
io, “Atan kia baalon takau raino? 
Nga ulun ti warganegara Roma!” 
27 Am ongoi bo tingganai maa- 
yo no tuum ri Paulus am pang- 
kuot io, “Pambala' no, totopot kia 
okou ti warganegara Roma?” 
“Motopot,” kon ri Paulus. 
#Kaa' indagu poyo tingganai 
maayo ru saujor no, “Mologo to- 
jojo pinambayar ku mangalap ra 
warganegara Roma.” 
Kaa' taam i Paulus, “Kaa' aku 
noyo intor ra aku inanak ak poyo.” 
2 Paat ragili niak saujor rali 
ondo' masaga' mampalapos am 
mangkuot riso liminugut. Tingga- 
nai maayo ru saujor i niak nalaa', 
nga namangkil io no ri Paulus 
Ondo! sotopot no warganegara 
Roma. 


Binisara' i Paulus ra 
Majlis Ugama 


3 Tingganai maayo ru saujor 
Roma no masaga' toojo mintutun 
ra kua ulun Jaudi rali manguu' ri 
Paulus. Nga raginio io suabon, 
piawo' no tingganai imam Jaudi 
rali am niak ngaangai' ru Majlis 
Ugama i timinimung. Ginio ra bu- 
galo' nilo pinamangkil ri Paulus i 
am ibito' io bo pauma' risilo. 

2 Tantangi' bo ri Paulus 

ngaangai' ulun Majlis Uga- 
ma i am indagu, “Pabukat kau 
ngaangai'! Polos ra orou raiti’, bo- 
los ru guang ku mambala' raki' ra 
kaayagan ku kolondo' sala ra pagi- 
langan ri Aki Kapuuno".” ? Kaining 
ak ragu ragini ri Ananias, Tingga- 
nai maayo imam Jaudi, susubo' no 
ulun rali ondo' nakainggaar i nam- 

palapis ra kabang ri Paulus. 3 Taam 
ri Paulus riso, “Okou po lapison ri 
Aki Kapuuno', okou ti ulun maa- 
bau-abau, koson ra tembok sinaat 
ra mapulak! Manturung kou ra 
gtu' no manalasai raki' maya' ku- 
nu' ra Ukum ri Musa', kaa' okou 
po niayuk galama' manggal ra 
Ukum ti ra okou nanusub ra ulun 
nampalapis raki'!” 

#Indagu ulun rali ondo' na- 
kaumbir ri Paulus, “Nagasab kou 
ra Tingganat maayo imam Jaudi, 
ondo' pinili' ri Aki Kapuuno'.” 

5 Taam i Paulus, “Pabukat kau 
ngaangai'! Sotopot no kalo naka- 
tutun aku ra io ti am Tingganai 
maayo imam Jaudi. Nga mokoon- 
do' binatikan ra Alkitab, ‘Pai’ pa- 
gasab ra tingganai ru bulu minno 
galama'.” ” 

éKaa' pakakito bo ri Paulus ra 
mokoondo' sampiruo intor ra 
Majlis Ugama i ulun tayar Saduki 
am sampiruo 1 poyo ulun tayar 
Parisi, indagu io risilo ra mapuor, 
“Pabukat kau ngaangai'! Aku ti 
ulun tayar Parisi am papag poyo 
ru ulun tayar Parisi. Bisaraan aku 
ragiti nga mangintopot aku ra 
ulun matoi bayagon saguli'.” 

7Pakaindagu io ak raginii, ulun 
tayar Saduki am ulun tayar Parisi 
rali nansasangor bagu saboi ulun 
Majlis i liminili' bo. (8Nga ulun 
tayar Saduki ti mangintopot ra 
ulun matoi kalo bayagon saguli', 
am poyo ra kolondo' masundu 
kaapoam ambiluo. Kaa' ulun tayar 
Parisi mangintopot ra mokoondo' 
niak ra ngaangai' ti.) ? Am gimino- 
lok ilo bo ra mapuor toojo. Kuuku- 
la' ngaulun mangingila' ra Ukum 

ri Musa' intor ra tayar Parisi timi- 
naam am minansang toojo, kon 
nilo, “Kolondo' rondo' pana sala 
ru ulun ti! Motopot lair ra mo- 
koondo' ambiluo kaapoam ma- 
sundu minindagu riso!” 

10Cili bo ra pansasangaran i 
giminaai toojo, sabot tingganai 
maayo ru saujor no malaa' ra uu- 
pin nilo lair 1 Paulus. Ginio ra 
susubo' no i Paulus paingkualon 
intor ra taatanga' ru ulun rali am 
ibiton ra kim ru saujor. 

1 lo rondom ragili, bigor Tuhan 
ra sapapa' ri Paulus am indagu, 
“Kaikango' ak guang muno! Nga 
nampaintutun kou ra ulun rali 
intor Raki' giti ra Jirusalim ti, am 
musiti' kou mampaintutun poyo 
koson ragitio giu' ra Roma nia- 
yuk.” 


Nampakat mamatoi ri Paulus 


12 Nokorondom io ra suabon, 
nampapakat ulun Jaudi rali. Nagi- 
gibot ilo ra kalo mangakan am 
manginum amun ru kalo poyo 
mapatoi nilo galing i Paulus. 
13 Am suang ru ulun ondo' nam- 
papakat ti mokoondo' olo-olo' 
apat ngoopor ngaulun. 14Bagu 
ongoi ilo tuum ra tingganai imam 
rali am poyo tingganai ru ulun 
Jaudi rali, am indagu, “Akai ngaa- 
ngai' nagibot kalo mangakan am 
manginum ra atan ak, amun ru 
kalo mapatoi mai galing i Paulus. 
15 Raino, akau am ulun Majlis 
Ugama musiti' mangator ra surat 
ra tingganai maayo ru saujor Ro- 
ma no koson kitaakon ra i Paulus 
ti paumaan ramuyun saguli', nga 
mangimumui poyo riso koson ra- 

gili. Akai am nakatampos noyo 
mamatoi riso ra io kalo poyo ma- 
kasaboi ragiti.” 

16Kaa' mokoondo' sangulun na- 
kaining ra nampakatan nilo ragi- 
nio, io no akon ri Paulus, anak ru 
maayo no ra ruandu'. Ginio ra 
ongoi io ra kim ru saujor i am 
pambala' ri Paulus. YAm pam- 
piau 1 Paulus ra sangulun tingga- 
nai ru saujor am indagu, “Ibito' 
noyo tuu'-bagu ti muma' ra ting- 
ganal maayo min ti, nga mo- 
koondo' io pabalaan no riso.” 
1Paumaa' tingganai ru saujor i 
tuu'-bagu ti ra tingganai maayo 
nali am indagu, “I Paulus, ulun 
inaput i, nakiindangan raki' nagi- 
bit ra tuu'-bagu ti muma’ rirun. 
Nga mokoondo' io pabalaan no 
rirun.” 

19 Kitango' ru tingganai maayo 
ru saujor no tuu'-bagu i, ibito' no 
ra intok kolondo' ulun am kuati', 
“Atan kia pabalaan mu raki'?” 

@Taam tuu' bagu no, “Ulun 
Jaudi rano nampapakat ra maki- 
taak rirun magibit ri Paulus bisa- 
raan giu' ra Majlis Ugama ra 
susuab. lo no ra masaga' ilo ro- 
koon mangimumui poyo riso. 
21 Kaa' pai' gagayaa' kitaakon ni- 
lono, nga mokoondo' olo-olo' 
apat ngoopor ngaulun nansibuni 
koson magawang riso. Nagigibot 
ilo no ngaangai' ra kalo mangakan 
am manginum amun ru kalo poyo 
mapatoi nilo galing i Paulus. Am 
raino, nakatampos ilo no, magi- 
naa ak bo ra pangiawan muno.” 

2 Īndagu tingganai maayo ru 
saujor no, “Pai' pambala' ra osoi 
ak pana ra ondo' pinabala' mu 

raki' ra raitii' ni.” Bagu susubo' no 
bo tuu'-bagu i muli'. 


Paumaan I Paulus ra 
gabenor Piliks 


23 Bagu piawo' ru tingganai 
maayo no ruo ngaulun tingganai 
ru saujor am pambala' io, “Po- 
ngoono' min ruo ngaatus ngaulun 
saujor, tulu' ngoopor saujor ma- 
nangkuda' am poyo ruo ngaatus 
saujor manantutura'. Ilo ti poo- 
ngoyon ku ra Kaisaria ra jam 
kasiam rondom ra raiti' niak. 
“APongoono' min niak kuukula' 
ngainan kuda' ri Paulus am alu- 
ngi" am atari! min io ra gabenor 
Piliks.” “Am pamatik io bo ra 
surat ra gabenor Piliks, ondo' 
suang no: 

26 “Kaansayan rirun, gabenor Pi- 
liks ondo' maurumat, intor raki', 
i Klaudius Lisias! 2 Ulun ragitio 
rinakop noyo am potoyon raan ru 
ulun Jaudi, kaa' kaala' aku ak ra 
io ti warganegara Roma, ongoi 
aku nabaya' ra saujor ku rali ma- 
mamayag riso. ?8Nga masaga' 
aku mintutun ra atan sotopot no 
panguuan nilo riso, ibito' ku io ra 
Majlis Ugama nilai. 2? Pakaintu- 
tun aku raiti am kolondo' sala 
natuum riso, koson makapangu- 
kum riso potoyon kaapoam apu- 
ton, nga panguuan nilai riso i am 
intor ak ra ukum ru ugama nilai 
galama'. 3 Am binalaan aku noyo 
ra mokoondo' nampakatan ru 
ulun Jaudi rali mamatoi riso. Gi- 
nio ra parampuso' ku io bo poo- 
ngoyon rirun. Sinusub ku noyo 
ulun rali ondo' manguu' riso ra 
ibiton ak panguuan nilo ti rirun.” 

31 Ginio ra suguto' bo ru saujor 
rali panusuban nilai raginio am 
rondom ragili niak ibito' nilo 1 
Paulus saboi ra Antipatris. ZIo 
suabon, saujor ra bokon am niak 
saujor nanantutura' rali simina- 
guli' bo ra kim nilai ra Jirusalim, 
kaa' saujor nanangkuda' rali ak 
bo namaya' ri Paulus. 9 Pakasaboi 
ra Kaisaria, paumaa' nilo i Paulus 
ra gabenor i am pataako' nilo bo 
riso surat i. #Kopongo gabenor 
nambasa' ra surat i, kuati' no i 
Paulus ati kia intor no. Kaala' no 
ra i Paulus ti intor ra Kilikia, 3 in- 
dagu io, “Imumuin tokou ra ma- 
karatong ak ulun ondo' manguu' 
rirun.” Bagu panusub io ra i Pau- 
lus aputon giu' ra istana ondo' gili 
binaal ru raja' Irodis. 


Inuuan i Paulus ru ulun 
Jaudi rali 


2 Kalimaan ragili, 1 Ananias, 

io no Tingganai maayo 
imam Jaudi am poyo tingganai ru 
ulun Jaudi ra bokon nababaya' ra 
sangulun akim makainggalan ri 
Tirtulus, ngaangai' ilo minongoi 
ra Kaisaria. Umaa' nilo gabenor Pi- 
liks am pambala' riso ra atan pa- 
nguuan nilo ri Paulus i. ZPaat i 
Paulus piniau ra pinaguluan nilo, 
panguu' i Tirtulus ri Paulus koson 
ragitio, kon no, 

“Tuan gabenor ondo' urumaton 
mai! Paningganayan mu ramon 
moonsoi am pagun mai kolondo' 
kapaganan. Maya' ra pintar mu- 
no, masuang baal moonsoi am ka- 
singkatan sinauk mu ra bulu mai. 
3Tuan, ngaangai' raginio inapu 
# Kuukula' naskah nakala mamparuang ayat 6b-8a. 

mai mabaya' ra paringkuanangan 
mai rirun. #Kaa' Tuan, koson kalo 
mangaawar ragu, raino makitaak 
aku ra rongogon mu panguuan 
mai ondo' mariwa' ti. > Napanda- 
yan mai ulun ti masalok mampa- 
kasalula' ra kalaatan, mampajajou 
io ak ra ulun Jaudi ra ati ak intok 
am lo poyo maningganal ra paati 
ru ulun Najarit. ? Nangkinam io po 
mampajamol ra Baloi Tuhan, kaa' 
rokopo' mai io. [Bisaraan mai io 
raan maya' ra ukum ru ugama mai 
galama', 7 kaa' i Lisias, tingganai 
maayo ru saujor, nagaau bo ri Pau- 
lus intor ramon. 8Am susubo' no 
bo ngaangai' ondo' manguu' riso 1 
muma' rirun.]” Amun makuatan 
mu toojo ulun ragitio, okou gala- 
ma' bo makapandai ra motopot 
niak ngaangat' ondo' panguuan 
maili riso.” ? Am ulun Jaudi rali pa- 
na ondo' sorot ra giu' i minaya' 
panguu' ri Paulus am nangiou ra 
ragu ri Tirtulus ti. 


Nagisaung i Paulus ra 
pinaguluan ri Piliks 


10 Bagu nangani' gabenor no ra 
pulanu ri Paulus ra mabuli 10 min- 
dagu. Kon ri Paulus, 

“Nakapandai aku ra nabuoi kou 
no nangakim ru pagun ti, ginio ra 
maansayan aku magisaung ra pi- 
naguluan mu. #Okou galama' 
makapangaru' ra olo-olo' mopor 
am ruo ngoorou ra nakasail i, mi- 
nongoi aku sambayang giu' ra Ji- 
rusalim. Am kalo nai igondo' 
ulun Jaudi rano nakakito raki' na- 
nusuk ra ulun masuang giu' ra 
Baloi Tuhan, baloi sambayangan 

ra bokon kaapoam giu' pana ra 
bandar. 13 Am kalo mampainono' 
niayuk ra rondo' pana panguuan 
ondo' pinabala' nilo rirun i. 4 Ma- 
ngiou aku rirun: sumamba aku ri 
Aki Kapuuno' ru kinamatuaan 
mai maya' ra pangilaan ri Jisus, 
ondo' karaan nilo ra kalo moto- 
pot. Kaa' lakat aku ak poyo ma- 
ngintopot ra ngaangai' ondo' 
binatikan ra Ukum ri Musa' am 
Kitab ru Nabi' rali. 15 Naganda' 
koson risilo, aku niak malansan ri 
Aki Kapuuno' ra ngaangai' ulun 
maayag saguli' intor ra kapata- 
yan, io no ulun moonsoi kaapoam 
niak ulun malaat. 16 Ginio nga ra 
masalok aku mangkinam ra tu- 
manda' ak guang kuno ri Aki 
Kapuuno' am ngaangai' ulun. 

17 Kuukula' ngambilor kalio aku 
ra Jirusalim am bagu siminaguli' 
aku. Inangayan ku ra giu' i koson 
magibit ra ruit paindanganon ra 
bulu ku galama' am poyo manga- 
ni! ra taak ri Aki Kapuuno'. 
18Paat ra aku nambaal raginio, 
natuum nilo aku giu' ra Baloi 
Tuhan, kokopongo ak aku mina- 
ya' ra kaulayan pangimpasawan. 
Am kolondo' jajajou pinasalula' ku 
ra ulun masuang ragili. !? Kaa' 
kuukula' ngaulun Jaudi intor ra 
pagun Asia minongoi ra giu' i. 
Sotopot no moonsoi ru ilo gala- 
ma' mongoi uma' rirun Tuan, am 
mambala' ra panguuan nilai rirun 
amun ru mokoondo' ilo. % Kaa- 
poam polosoon ak pana ilo ondo' 
mokoondo' noyo ragiti mambala' 
ra atan kia kalaatan ku ondo' na- 
tuum nilo paat aku binisara' giu' 
ra Majlis Ugama i. 21 Rondo’ ak 

nga nauyatan nilai ti, iogini0 on- 
do' golok ku ra pinaguluan nilai 
ragitio; “Bisaraan aku ra orou raiti' 
ngà mangintopot aku ra ulun ma- 
toi bayagon saguli'.”” 

: %2] Piliks ti, ondo' masuang no- 
yo kaintutunan intor ra pangilaan 
ri Jisus, namupus ak ra nantimu- 
ngan ti, kon no, “Salasayon ku ak 
gitio, paat makaratong 1 Lisias, ting- 
ganai maayo ru saujor no.” 3 Am 
susubo' no poyo sangulun tingga- 
nat ru saujor no rai Paulus ti aputon 
po. Kaa' inanian no niak ra kaluagan 
koborok, koson nataak no rangan 
ri Paulus rali magalung riso. 


Paumaan i Paulus ri Piliks 
am i Drusila 


24 Kuukula' ngoorou raiti, mi- 
natong bo i Piliks am andu' nano, 
i Drusila ulun Jaudi. Am piawo' 
bo ri Piliks i Paulus i am nangkiro- 
ngog ilo ra pangilaan ri Paulus 
intor ra pangintapatan ri Jisus 
Kristus. 4 Kaa' paat i Paulus na- 
nunggul ra ragu nali intor ra ka- 
taawan, kaaratan am niayuk intor 
ra ukum ra Orou Pupus, nalaa' bo 
i Piliks am indagu, “Moonsoi su- 
maguli' kou raino am amun ru 
makakaluagan aku poyo, piawon 
tokou saguli'.” #@Liliwa' raginio, 
nalansan i Piliks niayuk ra makaa- 
lap io ra ruit pampalabus intor ri 
Paulus. Ginio nga ra magail io ak 
manusub ri Paulus porotongon ri- 
so koson makimansunur io bo. 

27 Kalupus ruo ngambilor, mo- 
koondo' gabenor bagu, io no i 
Pirkius Pistus namalit ri Piliks. 
Kaa' pinoloso io ak i Paulus giu' 
ra [amin pangaputan nga masaga' 

io mampagamis ra guang ru ulun 
Jaudi rali. 
Nakitaak i Paulus bisaraan 
ru Kaisar 
2 Nataluan noyo 1 gabenor 
Pistus nakasaboi ra Kaisa- 
ria, ugar io ongoi ra Jirusalim. 
2Giu' i, tingganai imam Jaudi am 
tingganai ru ulun Jaudi rali nam- 
bala' riso ra panguuan nilai ri Pau- 
lus. Kitaakon nilo toojo ri Pistus 
3 ra i Paulus ibiton ra Jirusalim nga 
mokoondo' noyo nampakatan ni- 
lai koson mamatoi ri Paulus rala- 
lom pangkiralanan. #Kaa' taam i 
Pistus, “Giu' ra Kaisaria ak nanga- 
putan ri Paulus, am aku galama' 
pana kalo mabuoi sumaguli' poyo 
ra giu'. “Nga raginio, moonsoi 
tingganai min rati mabaya’ raki' 
mongol ra Kaisaria am manguu' 
riso ra giu' i, amun ru mokoondo' 
io ra sala.” 

6Soroi i Pistus olo-olo' balu' 
kaapoam mopor ngoorou poyo ra 
Jirusalim bagu saguli' io ra Kaisa- 
ria. lo suabon no, panturung io ra 
makama koson mangakim am i 
Paulus sinusub porotongo'. 7 Paat 
i Paulus minatong, ulun Jaudi rali 
ondo' intor ra Jirusalim minongoi 
limpu riso am tumalimpuun ma- 
nguu' riso ra maagat. Kaa' pa- 
nguuan nilo ngaangai' kolondo' 
sasi'. 3Nagisaung i Paulus, “Ko- 
londo' rondo' pana sala kutu ra 
Ukum ri Musa', ra Baloi Tuhan 
kaapoam ra Kaisar Roma.” 

9 Kaa' masaga' i Pistus mampa- 
gamis ra guang ru ulun Jaudi rali. 
Ginio ra kuati' no bo i Paulus, kon 
no, “Masaga' kou kia poongoyon 


RINALATAN 24, 25 


ra Jirusalim koson giu' ak bisaraan 
ku rirun?” 

16 Taam i Paulus, “Gitio noyo 
Makama Kaisar Roma. Giti ak pa- 
na pamisaraan raki'. Am okou 
galama' niayuk nakapandai ra 
kolondo' sala ku ra ulun Jaudi. 
1 Amun inanggal ku ukum am 
nambaal ra kalaatan ondo' mau- 
kum ra potoyon, polosoon ak aku 
potoyon. Kaa' amun panguuan 
nilai no kalo motopot, kolondo' 
sangulun pana makakuasa' mam- 
pataak raki' risilo. Kitaakon ku ra 
aku bisaraan ru Kaisar Roma 
galama"!?” 

12 Kopongo i Pistus nansusunur 
ra mangingindangan ru Makama 
rali, indagu io, “Kinitaak mu noyo 
ra bisaraan ru Kaisar Roma, nga 
raginio paatarin tokou toojo pau- 
maan riso.” 


Paumaan i Paulus ri Agripa 
am i Birniki 

13 Kalo nabuoi ragili, raja! Agripa 
am i Birniki minongoi panguma' 
ri Pistus ra Kaisaria. 14 Kuukula' 
ngoorou buoi nilo ra giu' i, pamba- 
la' bo toojo i Pistus ra raja' Agripa 
ondo' nasauk ri Paulus i. Indagu i 
Pistus, kon no, “Giti mokoondo' 
sangulun ondo' tinatang ak ri Pi- 
liks ra pangaputan. !9 Paat aku giu' 
ra Jirusalim, tingganai imam Jaudi 
rali am tingganai ru Jaudi rali na- 
ngauu' ra ulun no am nakitaak ra- 
ki' ra ukumon io. 19 Kaa' taamo' 
ku ilo ra kalo mabuli ulun Roma 
mompolosoo ak ra sasangulun 
ukumaon ra io kalo poyo mabisara' 
ra pinaguluan ru ulun ondo' na- 
nguu' riso, am aniin poyo ra kalua- 

gan magisaung. 17 Pakaratong ilo 
ak ragiti, kalo naginaa aku ma- 
buoi, kaa' suabon ragili niak pani- 
mung aku ra makama am panusub 
ra ulun no paumaan. 18Paat ulun 
rali nambala' ra panguuan nilai, 
kolondo' rondo' pana kalaatan 
nakasalula' nilo ra maukum io. 
9 Kaa' atan ondo' nagansangan 
nilai ti io no kinibit ak ru ugama 
nilo galama' am niayuk sangulun 
ungkuyon makainggalan i Jisus, 
ondo' minatoi noyo, kaa' karaan 
ri Paulus ra naayag io kunu'. 
#Nga kalo noyo makapanalasai 
aku raginio, kuati' ku i Paulus 
amun masaga' to mongoi ra Jiru- 
salim, koson giu' ak bisaraan. 
21 Kaa' makialung toojo i Paulus 
am makibisara' ak ru Kaisar Ro- 
ma, Ginio bo ra susubo' ku io apu- 
ton saboi mokoondo' aku ra 
kaluagan mangator riso ra Kaisar.” 
22Indagu i Agripa ri Pistus, 
“Aku galama' pana masaga' 
mangkirongog ra ulun no.” 

Taam iPistus, “Susuab mokoro- 
ngog kou niayuk ragu nano.” 

23 Suabon ragili, i Agripa am Bir- 
niki siminubol ra Makama maba- 
ya' ra tingganai maayo ru saujor 
rali am poyo ulun maatang ru 
bandar no, maya' ra kaulayan ru 
raja'. Bagu i Pistus nampaumpos 
ri Paulus. #Indagu i Pistus, “Raja' 
Agripa am niak ngaangai' ondo' 
siminimpung ti! Inuuan ulun ti ru 
ulun Jaudi rali, giu' ra Jirusalim 
am ragiti niak. Gumolok ilo ra 
ulun ti kalo maaya' pana maayag. 
2 Kaa' kolondo' natuum ku ra 
atan ak kasalaan nano ra io maa- 
lap kaukum ra potoyon. Am io 

galama' nga nakitaak koson bisa- 
raan 10 ru Kaisar, ginio ra pooto- 
ron ku io ra Kaisar. %Kaa' kalo 
makapandai aku ra atan kia bati- 
kin ku intor riso ra surat posobo- 
yon ku ra Kaisar. Ginio nga ra 
pinatuum ku io ramuyun am mu- 
lu' poyo okou, raja' Agripa. Binaal 
ku koson raginio ra mopongo io 
maimumuyan mu, bagu makaba- 
tik aku ra surat. ? Nga pangka- 
raan ku, kalo moonsoi pootoron 
ku sangulun inaput amun ru kalo 
mabalaan toojo panguuan no.” 


Nagisaung i Paulus ra 
pinaguluan ru raja' Agripa 
2 6 Indagu i Agripa ri Paulus, 

“Raino kaluagan mu magi- 
saung.” Am nangani' i Paulus ra 
pulanu koson kinayang kalindu' 
nali bagu indagu io koson ragitio: 

2“Raja' Agripa, paringkuana- 
ngan ku rirun ra magisaung am 
makapambala' aku rirun am 
ngaangai' panguuan raki' ru ulun 
Jaudi rali. 3 Mulu' poyo nga okou 
nakaintutun toojo ra kaulayan 
am niayuk kapaganan ru ulun 
Jaudi. Nga raginio, malansan aku 
ra masaga' kou niak mangkiro- 
ngog raki' ra guang mataan. 

4#Ngaangai' ulun Jaudi naka- 
pandai ra atan kulaan kaayagan 
ku intor ra aku mamulok ak poyo. 
Nakapandai ilo niayuk ra ngaa- 
ngai', intor poyo ragili ra aku so- 
roi ra pagun ku galama' am bagu 
giu' ra Jirusalim. “Lair noyo na- 
kaulig ilo toojo raki'. Am amun 
masaga' ilo, makapangani' ilo ra 
kaintutunan ra intor ragili noyo 
minaya' aku ra tayar Parisi ondo' 

sumugut toojo ra ngaangai' kau- 
layan ru ugama mai. “Am raino 
bisaraan aku ragiti nga lakat aku 
poyo mangintopot ra bantu' ri 
Aki Kapuuno' ra kinamatuaan 
takau rali. 7Bantu' ragili niak 
ondo' kalansanan ru koopor am 
ruo ngantayaran ru Israil, sabot 
orou-rondom ilo sumamba ri Aki 
Kapuuno'. Raja' Agripa, nga ra 
kalansanan raginii noyo aku ti 
inuuan ru ulun Jaudi. 8Kua ramu- 
yun ti ulun Jaudi? Kua kalo maka- 
pangintopot kau ra ulun matoi 
bayagon saguli' ri Aki Kapuuno'? 

? Kaa' mogondo' niak raki' ragi- 
li, ra aku pana nampaguang ra i 
Jisus, ulun Najarit i, musiti' ang- 
galon ku tojojo. 12Am nambaal 
aku niak koson raginio giu' ra 
Jirusalim. Inanian aku noyo ra su- 
rat pangiawan ru tingganai imam 
Jaudi rali, ra masuang ulun ri Aki 
Kapuuno' pasubolon ra lamin pa- 
ngaputan. Am nangiou aku niak 
ra ilo ti potoyon. 1! Masalok aku 
niayuk nangimbolo' risilo giu' ra 
balot sambayangan am nampaja- 
jal risilo lumugut intor ra ininto- 
pot nilai. Nasisang aku kaga' risilo 
sabot sinunu’ ku ilo ra ati ak ban- 
dar ra pagun bokon koson ma- 
ngimbolo' risilo.” 


Nantunung i Paulus ra 
nangkulawan nali 
(Rin. 9.1-19, 22.6-16) 


12“ Am koson raginii niak naka- 
pagibit aku ra surat pangiawan in- 
tor ra tingganai ru Jirusalim rali 
mongoi ra Damsik. 3 Raja' Agripa, 
paat ra aku nangkiralan ra io ta- 
° Kuukula' naskah nakalair kolondo"" Ku 

nga' ru orou ragili, mokoondo' pu- 
lusat silau intor ra limbowon on- 
do' mapaang kaga' intor ra mato 
ru orou. Am silau i linainiput raki' 
am niayuk rangan ku rali. 'Bagu 
laub akai bo ngaangai'. Am mo- 
koondo' rondo" bolos norongog ku 
minindagu raki' ra ragu Ibrani, 
kon no, “Saulus, Saulus! Kua pa- 
ngimbolo' kou Raki'? Marualan 
kou ak galama' amun ru manggal 
kou niayuk Raki'.” BIndagu aku, 
‘Osoi Kou, Tuhan? Taam Tuhan 
i IT Jisus Aku, ondo' imboloon 
muno. 15Kaa' raino, ingkakat no 
am bigor! Minintalang Aku rirun 
nga pasaukon tokou ra ulipon Ku- 
no. Ginio musiti' kou mambala' ra 
ulun bokon ondo' pinakito Ku” 
rirun ra orou raiti' am niayuk on- 
do' panuluan Ku rirun paat ra ma- 
tong no. 1? Palabuson tokou intor 
ra ulun Israil am niayuk ulun sala’ 
ka Jaudi. Am susubon tokou poyo 
mongol ra ulun sala' ka Jaudi 8 ko- 
son mangukab ra guang nilo. Gi- 
nio ra makaingkual ilo bo intor ra 
kalandaman am mokoongoi ra 
matawang; koson makalabus ilo 
bo intor ra kuasa' ru Tingganai ru 
riwato no am makasaguli' ri Aki 
Kapuuno'. Am koson raginio, 
mansail ra pangintapatan nilo Ra- 
ki', tula nilono ampunon am ma- 
sauk ilo ra ulun pinili' ri Aki 
Kapuuno'.”” 

Nambala' i Paulus ra 

kondoyon nano 


19 “Raja' Agripa, ginio puun ra 
aku ti mapirot toojo sumugut ra 
pagilangan no ondo' pinakito ri 

Aki Kapuuno' raki'. % Ginio ra 
mambala' aku toojo ra ulun ra 
musiti' ilo tumalikur intor ra 
tula nilo am sumaguli' ri Aki 
Kapuuno', am niayuk maayag ra 
matanda'. Giu' ra Damsik galing 
nambalaan ku raginio, giu' poyo ra 
Jirusalim am niayuk ngaangai' ru 
Judia am poyo intok ru ulun sala' 
ka Jaudi. ?! Ginio noyo ra ulun Jau- 
di rano namparakop raki' giu' ra 
Baloi Tuhan am nangkinam ilo pa- 
matoi raki'. 2Kaa' saboi raino ti 
inindangan aku ri Aki Kapuuno'. 
Ilai" raino ti, mangani' aku niayuk 
ra kaintutunan ku ra ngaangai' 
ulun, ondo' maatang kaapoam 
kalo. Atan ondo' rinagu kutu 
koson ak ra ondo' pinabala' ru na- 
bi' rali am niayuk ri Musa': 23 Ma- 
mamayag ondo' sinusub ri Aki 
Kapuuno' musiti' imboloon. Am 
lo no ulun kasaa' ondo' maayag 
saguli' intor ra kapatayan. Maa' 
raginio mampabala' lo ra pamaya- 
gan ra ulun Jaudi am niayuk ulun 
intor ra ngaangai' bulu. Pamaya- 
gan ti koson ra silau risilo.” 

%4 Liliwa' ak nagisaung i Paulus, 
golok bo i Pistus, kon no, “Paulus, 
totopot kou no sasambungon! Ini- 
gigilaan mu ra najanjayan ondo' 
nangkinibit rirun mantuyang!” 
4 Kaa' taam i Paulus, “Tuan, kalo 
mantuyang aku. Ngaangai' ondo' 
rinagu kuni motopot toojo am 
matanda'. 26Raja' Agripa! Maka- 
kau' aku mindagu ra pinaguluan 
mu nga makatutun kou ra ngaa- 
ngai' ti. Natutunan ku niayuk ra 
norongog mu noyo ginio, nga pai 
ru nakasibuni ngaangai' ti.  Raja' 
Agripa! Mangintopot kou kia ra 

rinagu ru nabi' rali? Maaru' ma- 
ngintopot kou niayuk!” 

#Taam bo i Agripa ri Paulus, 
“Indoson mu kia ra mampasauk 
kou raki' ra Kristian ra mataki'?” 

2 Taam i Paulus, kon no, “Ma- 
taki' kia kapoam mabuoi, ginio 
kalo maatang, kaa' makiasi" aku 
ri Aki Kapuuno' ra okou am ngaa- 
ngat" ondo' mangkirongog raki' ra 
orou raiti' masauk niayuk ra Kris- 
tian koson raki'. Kaa' ondo' ak 
kalo am makaaya' rantayon.” 

4 Pupus i, raja" Agripa, gabenor 
Pistus, i Birniki pana am niayuk 
ngaangai' ulun rali miningkakat 
am miningkual. 3t Pakaingkual ilo 
ak raiti am indagu ilo ra rondo" am 
bokon, “Kolondo' ra rondo" pana 
sala ru ulun ti ra io ukumon ra 
potoyon kaapoam aputon.” 2 Am 
indagu bo i Agripa ri Pistus, “Soto- 
pot no, makalabus raan ulun ti, kaa' 
makibisara' io poyo ra Kaisar.” 

Nasundoi i Paulus ra Roma 
2 Kalupus ilo nangaru' ra 

poongoyon akai ra pagun 
Itali, i Paulus am kuukula' ngau- 
lun ondo' inaput rali pinaalungan 
ri Julius. lo ti sangulun tingganai 
ru saujor Roma intor ra tayar on- 
do' sabiton ra “Rejimen ru Kai- 
sar”. 2Bagu siminakoi akai ra 
kapal intor ra Adramitium, ondo' 
nakatampos mongoi ra intok rara- 
lan ru kapal ra pagun Asia. Am 
Aristarkus, ulun Tisalonika intor 
ra pagun Makidonia, minaya' ra- 
mon. ŝlo suabon, nakasuku' akai 
ra Sidon. Am moonsoi i Julius ri 


Paulus. Nangiou io riso muma' ra 
rangan no rali ondo' masaga' ma- 

ngani' riso ra atan ak kolondo' 
riso. “Tungguli' mai poyo pangki- 
ralanan, kaa' nakauma' akai ra 
angin mapuor, ginio ra nasundoi 
akai nansusug ra pulu' Siprus, ko- 
son kalo matiu’ ra angin no. 3Pa- 
kasandaup akal ra raat ra tuma' 
ru pagun Kilikia am Pampilia, na- 
kasabot akai poyo ra bandar Mira, 
giu' ra pagun Likia. #Giu' i, na- 
tuum ru tingganai ru saujor no 
rondo' kapal intor ra Aliksandria 
ondo' masundoi mongol ra Itali. 
Am pabandingo' no akai ra kapal 
raginio. 

7Kaa' kuukula' ngoorou magi- 
nut ak ugar ru kapal sinakayan 
maili nga inibit ru angin i. Pupus 
nali maar akai no makasuku' ra 
bandar Knidus, Nga lakat ak poyo 
mapuor angin 4, kalo niak nakara- 
yus akai. Intor raginio, pantabas 
akal ak bo mongol ra rabugus ru 
pulu' Krita, mansail ra Tanjung 
Salmoni, koson kalo matiu' ra 
angin no. 8Am mapagon akai ka- 
ga' nansusug ra nagas ru pulu' i. 
Pupus i, nakasuku' akai ra rondo' 
intok ininggalanan ra Raralan 
Moonsoi, ondo' kalo niak maalur 
toojo intor ra bandar Lasia. 

9 Paat ragili Orou Pangampunan 
ra Tula? ru ulun Jaudi nasail noyo, 
sabot ra orou moonsoi ru pasunda- 
yan i pana nalubat ayuk, nga nan- 
sail noyo bagu. Ginio ra i Paulus 
nampakara' risilo, kon no, !9“Pa- 
bukat kau ngaangai', guang ku 
makalalaa' toojo amun ru tunggu- 
lin takau poyo pangkiralanan ti. 
Sala' ka kuliamos am kapal takau 
ti ak malunsai, kaa' maaru' mo- 

koondo' niayuk ondo' matoi no.” 
UKaa' tingganai ru saujor i kalo 
niak minaya' ra ragu ri Paulus. Na- 
ngintopot io ak ragu ru kaptin ru 
kapal am ondo' tatangan ra kapal 
i. 12 Sotopot no kalo moonsoi muog 
ra intok raginio amun musim ma- 
simu'. Ginio ra kasuangan ru ma- 
ngangandoi ra kapal no mangiou 
ra marayus ak masundoi am kumi- 
nam sumuku' ra Piniks am muog 
ra giu' i sabot musim masimu' ti 
makati". Piniks ti rondo’ raralan ru 
kapal ra pulu' Krita ondo' tumuma' 
ra kait am pamiris ru kalasaan. 


Angin mapuor kaga' giu' 
ra raat 


13Kalo bo nabuoi ragili am ra- 
tong angin bagu intor ra rabugus. 
Ginio ra pangkaraan nilai ra 
moonsoi niak ru masundoi noyo. 
Bagu posokoyo' nilo sau ru kapal 
i am pasundoit bo pansusug ra na- 
gas ru pulu' Krita. 'Kaa' ratong 
bo angin mapuor kaga' intor ra 
lantur. Angin ragitio ininggalanan 
ra “Nagayantanga' ra ralayo am 
sirangon.” #Kakapatir ak kapal 
mai matiu' ra angin mapuor i. Nga 
kalo lair magula' mai, pinoloso 
mai ak kapal i maabas ibiton ru 
angin. 19 Matasu' koborok ra akai 
nakaintuma' ra rabugus ru pulu' 
Kauda ondo' boborok. Giu' pa- 
na mokoondo' niayuk kapaganan 
mai magalung ra parau ru kapal i. 
17 Kopongo parau i pinasakoi ra 
kapal i, pioto' nilo pinamangkos 
nilai. Am kapal i niak liniput rini- 
litan ra tali, nga malaa' ilo maka- 
raral ra intok makaagis ra Sirtis. 


P Ilai'kamus. 4 kait am pamuris ru kalasaan, kaapoam: kait am pamuris ru sirangon. 

Bagu puruno' nilo layar ru kapal i 
am pinoloso ak maayat ru angin. 
18]akat akai ak poyo inibit ra 
angin mapuor i, sabot ra suabon 1, 
kuliamos pinasakoi ru kapal i pana 
pihatiran ra raat. ? Am suabon po- 
yo Tagili, mangangandoi ra Kapal 
rali 'galama' namatir poyo ra atan 
ak kuliamos ru kapal ra raat. 0 Buoi 
kuukula' ngoorou kalo nakakito 
akai ra mato ru orou kaapoam bu- 
titin am angin mapuor ti pana la- 
kat ak poyo makalalaa' toojo. 
Pupus nali kolondo' bo kalansa- 
nan mai ra maayag akai poyo. 

21 Nabuoi noyo kalo nangakan 
ulun rali, bigor bo i Paulus ra taa- 
tanga' nilai am indagu, “Pabukat 
kau ngaangai'! Amun giminaga- 
ya' kau ak ra ragu kuli ra kalo 
masundoi intor ra Krita, kalo lair 
maluusan am malunsayan takau 
koson ragitio. 2 Kaa' raino mam- 
bilin aku toojo ra pai' kau pagala- 
bo nga kolondo' sangulun pana 
intor ritakau ti matoi. Kaa' kapal 
ti ak matungkob. 3 Nga mokoon- 
do' masundu minatong raki' ra 
rondom i. Sinusub io ri Aki 
Kapuuno' ondo' sambaan ku am 
ondo' masalok sumimpung raki'. 
24 ]ndagu masundu i, 'Pai' kalaa' 
Paulus! Makauma' kou niayuk 
ra Kaisar. Am mataau i Aki 
Kapuuno' ra ulun nabaya' rirun ra 
kapal ti, ra ilo pana maayag ma- 
baya' rirun.’ # Nga raginio, pabu- 
kat kau ngaangai', paikango' ak 
guang minno, nga mangintopot 
aku no ri Aki Kapuuno' ra masauk 
noyo sumugut ra atan ondo"' rina- 
gu Nali raki'. #Kaa' makaasak 
takau ra nagas ru rondo' pulu'.” 

2 Kalupus koopor am apat 
ngoorou buoi, lakat ak poyo akai 
nakalabui ra Raat Tanga'. Kaa' 
olo-olo' tanga! ru rondom, ma- 
ngangandoi ra kapal i nakaliman 
ra maar noyo makasuku' ra lan- 
tur. #Ginio ra patapungo' nilo 
rondo' panukat koson mangki- 
nam ra landom ru timug. Am lan- 
dom ti mokoondo' maar apat 
ngoopor meter. Am kalo nabuoi 
ragili patapungo' nilo poyo panu- 
kat 1 am raino landom ru timugi 
maar talu ngoopor meter ak bo. 
29 Am malaa' ilo ra kapal ti maka- 
junjung ra batu maayo, ginio ra 
patapungo' nilo apat sauh intor ra 
tinaulian ru kapal i. Bagu pakiasi' 
ilo am malansan ra tumawang ra 
mataki'. 3 Kaa' mangangandoi ra 
kapal rali nangkinam magiru'. 
Patuuno' nilo rondo' parau ra 
timug, koson mampatuun ilo 
kunu' ra sauh ra pinaguluan ru 
kapal i. 3! Kaa' indagu i Paulus ra 
saujor rali am niak tingganai nilai, 
“Amun mangangandoi ra kapal 
rano kalo sumoroi ra kapal ti, 
akau pana ngaangai' kalo noyo 
lair maayag.” @ Nga raginio, putu- 
lo" bo ru saujor rali tali ru parau i 
am pinoloso nilo ak bo naabas. 

3 Maar matawang, susubo' ilo 
ri Paulus mangakan. Indagu io, 
“Mopor am apat ngoorou noyo 
buoi min magalabo am kalo ma- 
ngakan. % Ginio ra maminson aku 
ramuyun ra pangakan kau! Ginio 
koson mampaligag poyo ramu- 
yun. Kalo matoi kau, rondo' abuk 
min pana am kalo maubul.” 
35 Kaindagu raginii, alapo' ri Pau- 
lus ruti' am paringkuanapg ri Aki 

Kapuuno' ra pinaguluan nilai. Ba- 
gu pilango' no am pangkan io. 
36 Am maikang bo saguli' guang 
nilai am bagu rorondo' ilo nanga- 
kan. 3 Suang mai ondo' minaya' 
ra kapali am 276 ngaulun ringai'. 
38 Kaasug ilo ngaangai', patiri' ni- 
lo ngaangai' gandum ra raat ko- 
son mampamaan poyo ra kapal ti. 


Kapal i nakalom 


3 Paat matawang, mangangan- 
doi ra kapal i nakakito ra nagas, 
kaa' kalo nakatutun ilo libung ru 
lantur no. Guang nilo ra pararalon 
ak kapal ra giu' i. 4 Ginio ra pinu- 
tul nilo tali sauh ru kapal i am 
pinoloso ak ilo luminjob ra raat. 
Am paat ragili niak palabuso' nilo 
tali ondo' pinarilit nilo ra kemudi 
rali. Bagu bingkalo' nilo layar ra 
pinaguluan ru kapal i koson mai- 
bit ru angin mongoi ra nagas i. 
#|Kaa' nakajunjung kapal i ra in- 
tok makaagis ralalom ru timug 
am nakararal ak bo. Tampilon pi- 
naguluan ru kapal ondo' nakalom 
i kalo bo makaimbuor. Am tampi- 
lon ra tinaulian i nalunsai bo nga 
linapos ru aug maayo kaga'. 

42 Saujor rali makaguang mama- 
toi ra ngaangai' ulun inaput rali, 
nga malaa' ilo bo ra makapansarui 
lair ulun inaput rali ra lantur am 
magiru'. 8Kaa' kalo iniou ilo ru 
tingganai nilai nga masaga' io ma- 
mayag ri Paulus. Ginio ra susubo' 
no ngaangai' ulun ondo' mapan- 
dai mansarui galing tumindak am 
mansarui ra nagas. #Am, ondo' 
bokon rali siminunu' ak bo ra gi- 
minuut ra kuliamos ra makalah 


RINALATAN 27, 28 


kaapoam pilang ru kapal i. Am ko- 
son raginio noyo nakasuku' akai 
ngai' ra lantur am naayag. 


Giu' ra Malta 
28 Kakaasak akai ngaangai', 


bagu napandayan mai in- 
tok raginio pulu! Malta. 2Ma- 
magun ra intok ti mongoonsoi 
ngaangai' ramon. Nangkimait ilo 
ramon makararang ra apui, nga 
timinalimpuun noyo rumasam 
am angin niayuk sumoyob masi- 
mu'. 3Nakiluton i Paulus am 
nampaang ra apui. Ingkual bo sa- 
nginan kukuo intor ra apui i nga 
malasu' kaga' am paninduk bo ra 
longon ri Paulus. #Pakakito nama- 
gun ra pulu' no ra kukuo i naka- 
tayung ak ra kalindu' ri Paulus, 
pansusunur ilo ra rondo' am bo- 
kon, “Maaru' ulun ti sangulun 
mamamatoi, nga kabalu’ pana bi- 
nayag 10 noyo intor ra raat, kaa' 
kalo lair polosoon io maayag ru 
tuhan Mambalos.” 3 Kaa' tagago' 
bo ri Paulus kukuo i ralalom ru 
apui am kolondo' nalimanan no 
ra atan ak ruol. #Pangkaraan nilai 
maaru' longon ri Paulus lumanit 
kaapoam matoi io pamuaga'. Na- 
buoi ilo niayuk naginaa, kaa' 
kolondo' nasauk riso koson ra 
pangkaraan nilai. Ginio ra naku- 
lau bo pangkaraan nilai am inda- 
gu ilo ra, “lo ti maaru' tuhan.” 

7 Kalo maalur intor ra giu' i, mo- 
koondo' intok ru gabenor ru pulu' 
i, makainggalan i Pabilus. lo na- 
nguma' ramon ra guang moonsoi, 
sabot nataluan tinambului no akai 
ra baloi no. 8Paat ragili niak ama' 


r 276: Kuukula' naskah nakalair: 275: naskah ra bokon: olo-olo' 60. 

ta AGA naia tan 


NG A N N man h 





Nakalom kapal ı (27.41) 


ri Pabilus luluya' marualan, nga 
natiu' ra salom am makatai' ra ra- 
raa'. Ginio ra subol i Paulus ra la- 
min nano, pakiasi' io, pabantaa' 
no bo kalindu' nali riso am kaba- 
bas io bo. ? Ginio bo ngaangai' ulun 
ondo' marualan giu' ra pulu' i mi- 
nongoi uma' ri Paulus am ilo ti 
pana binabas niayuk. '9Am mo- 
koondo' masuang pinataak nilo ra- 
mon. Paat ra akai masaga' masundoi, 
ibiti' nilo akai ra kapal ra atan ak 
kuliamos ru pangkiralanan mai. 


Intor ra Malta mongoi 
ra Roma 


11 Talu ngambulan buoi mat ra 
giu' i, bagu tatango' mai pulu' i 
am sakoi ra rondo' kapal ondo' 
minapit ra pulu' ti buoi musim 


masimu'. Kapal raginio intor ra 
Aliksandria am giu' ra pinaguluan 
no mokoondo' ruo tuhan sinung- 
kalalaing ondo' ininggalanan niak 
ra “Tuhan Magapir”. 2 Bagu apit 
akai ra bandar Sirakusa, saboi na- 
taluan akai ra giu' i. BIntor ra 
giu', pasundoi akai po ra bandar 
Rigium. lo suabon ragili, tuma- 
limpuun angin monsoyob intor ra 
rabugus. Am kalupus naruaan na- 
kasuku' akai bo ra bandar Putioli. 
14 Am giu' niayuk nakatuum akai 
ra kuukula' ngaulun Kristian. 
Nangkimait ilo ramon mayan risi- 
lo am saminggu' akai ra giu' 1. Am 
kopongo ragili, narayus akai bo ra 
Roma maya' ra lantur. 19 Kaa' 
ulun Kristian ra Roma nakaining 
noyo ra tanou intor ramon am 

minongot ilo uma' ramon giu' ra 
ruo pekan ondo' ininggalanan ra 
Apius am Talu Ngaintok Apitan. 
Pakauma' i Paulus risilo, naring- 
kuanang no ri Aki Kapuuno' am 
guang nali pana pinaikang bo. 


Giu' ra Roma 


16 Pakasaboi ra Roma, i Paulus 
iniou mayan sangulun ra rondo' 
baloi, kaa' alungin io niayuk ru 
sangulun saujor. 

17 Kalupus nataluan, timungo' ri 
Paulus tingganai ru ulun Jaudi rali. 
Pakapantitimung ilo, pambala' bo 
i Paulus, kon no, “Pabukat kau 
ngaangai'! Kolondo' sala ku ra bu- 
lu takau galama', kaapoam kalo 
minaggal aku ra kaulayan ru kina- 
matuaan takau rali. Kabalu' pana 
koson raginio, rinakop aku niayuk 
giu' ra Jirusalim am pinataak aku 
ru ulun Roma. 18 Kopongo ilo na- 
ngimumui toojo raki', makaguang 
ilo mampalabus raki', nga kolon- 
do' noyo kalaatan binaal ku ra ma- 
kapangukum ilo raki' ra potoyon. 
19Kaa' minanggal ulun Jaudi rali 
ragitio, ginio ra nakibisara' aku bo 
ra Kaisar Roma, kabalu' pana ko- 
londo' panguuan ku ra bulu ku ga- 
lama'. @ Am ginio ra nakiuma' am 
nakimansunur aku ramuyun. Bi- 
nangkil aku nga lo ondo' kalansa- 
nan ru bulu Israil.” 

21 Kaa' indagu ilo riso, “Kolon- 
do' surat naapu mai intor ra Judia 
nambala' koson rirun. Am kolon- 
do' sangulun pana minatong in- 
tor ra giu' 1 nagibit ra pambalaan 
kaapoam tanou ra kalaatan muli. 
22 Kaa' akai pana masaga' mang- 
kirongog ra pangkaraan muno. 

Nga akai ngaangai' nakaining no- 
yo ra pangilaan ondo' binayaan 
muno anggalon ra ati ak intok.” 
23 Ginio ra aruo' nilo rondo' 
orou pangumaan am masuang 
ulun minatong ra inayanan ri 
Paulus. Intor ra io susuab saboi 
mamai', nampaintutun toojo i 
Paulus risilo ra Pamarintaan ri Aki 
Kapuuno'. Am mapirot 1 Paulus 
mampaintopot risilo ra ondo' bi- 
natikan ralalom Ukum ri Musa' 
am niayuk Kitab ru Nabi' rali ba- 
la' niayuk intor ri Jisus. MAm 
mokoondo' intor risilo nanginto- 
pot ra atan rinagu ri Paulus i, kaa' 
mokoondo' niayuk kalo nangin- 
topot riso. # Bagu nantutuliar am 
nansasangor ilo rondo" am bokon 
intor ra rinagu ri Paulus ragitio, 
kon no, “Motopot toojo rinagu ru 
Ambiluo ri Aki Kapuuno' ra kina- 
matuaan minni mansail ra Nabi' 
Jisaya, kon No, 
26'Ongoi no pambala' ra bulu 
ragitio: 
Mangining kau ak, kaa' kalo 
maratian min, 
Monontong kau ak, kaa' 
kalo makito min. 
27 Mokotog toojo guang ru 
bulu ragitio, 
sinilong nilo talingo nilai, 
am sinilian nilo mato 
nilai. 
Nga amun ru kalo, makito 
nilo tupo, 
am morongog nilo niak, 
am guang nilo pana 
matanda', 
am sumaguli' ilo bo Raki', 
am babas Ku ilo, kon ri 


vin 


Aki Kapuuno'. 

28 Pupus i poyo i Paulus, “Balain 
takamin: Raino ti pambalaan ru 
pamayagan intor ri Aki Kapuuno' 
pinabala' noyo ra bulu ondo" sala’ 
ka Jaudi. Am ilo ti masaga' mang- 
kirongog.” [2? Pakaindagu i Paulus 
raginii, iruani' ru ulun Jaudi rali 
intok i am nantataam ilo bo ron- 
do' am bokon.]” 


$ Kuukula' naskah nakalair mamparuang ayat ragitio. 

æ Buoi ruo ngambilor 1 Paulus 
minayan ra Roma, giu' ra baloi 
siniwaan nali. Am masaga' io ma- 
ngapu ngaangai' ulun ondo' mi- 
nongoi uma' riso i. 3! Am nangila' 
io-risilo tanou intor ri Jisus Kristus 
am Pamarintaan ri Aki Kapuuno'. 
Kalo nalaa' io am kolondo' nia- 
yuk nongompong riso. 


Surat ri Paulus 
posoboyon ra 
pasisimpungan ulun Kristian ra 


ROMA 


Pasiguluon 


Surat ri Paulus posoboyon ra pasisimpungan ulun Kristian ra Roma 
binatikan koson mampatampos risilo ra ratangan nano. Nangatang io ma- 
ngandoi sangkinolor risilo, am tauli mansail ra indangan nilo, makaguang io 


mongoi ra Sepanyol. Ralalom ru surat nano, nambala' i Paulus ra arati' ru 
mangintopot ri Jisus am panuluan ra matimpok ru kaayagan ulun Kristian. 
Pakapampasaboi i Paulus ra kaansayan nano ra pasisimpungan ulun 


Kristian ra Roma am pambala' risilo ra ilo kiasiin no, pambala' io ra puun ru 
surat nati: “Tanou Moonsoi no manulu' ra ati koson i Aki Kapuuno' am ulun 
mobonsoi saguli' — ginio masauk mansail ra mangintopot ri Aki Kapuuno', intor 
ra talimpuun suku' ra pupus no” (1.17). 

Tauli pabalaa' ri Paulus puun ru surat no. Ngaangai' ulun, Jaudi am sala’ 
ka Jaudi, musiti' mobonsoi saguli' ri Aki Kapuuno', nga ngaangai' ilo kinuasa' 
ru tula. Pabukatan ru ulun am i Aki Kapuuno' mobonsoi saguli', paat ilo 
mangintopot ri Jisus Kristus. Tauli pambala' i Paulus ra kaayagan bagu mailian 
ru ulun Kristian nga maayag masimpung ri Kristus. Kaayagan bagu no ampos 
intor ra pabukatan bagu ri Aki Kapuuno'. Ulun ondo' mangintopot ri Jisus 
makapabansayan noyo ri Aki Kapuuno' am pinalabus ilo ru Ambiluo ri Aki 
Kapuuno' intor ra kuasa' ru tula am kapatayan. Ralalom bab 5---8 mambala' 
niak i Paulus ra kuayan ru Ukum ri Aki Kapuuno' am kuasa' ru Ambiluo ri Aki 
Kapuuno' ralalom kaayagan ru ulun ondo' mangintopot ri Jisus. 

Tauli mambala' i Paulus ra pabukatan ru ulun Jaudi am sala' ka Jaudi 
ralalom inatangan ri Aki Kapuuno' ra ngaangai' ulun. Inantos ri Paulus ra i Jisus 
ininggi" ru ulun Jaudi koson santayaran intor ra inatangan ri Aki Kapuuno'. Baal 
raginio nasauk maa' raginio ngaangai' ulun makaapu ra asi' ri Aki Kapuuno' 
mansail ri Jisus Kristus. Mangintopot i Paulus ra kalo mantilayun i Jisus inggion 
ru ulun Jaudi. Pupus no mamatik i Paulus intor ra baal ru kaayagan ulun 
Kristian, mulu' poyo baal manulu' ra togom ra ulun bokon. Mambala' niak i 
Paulus ra baal ra bokon koson ragitio: kumambo ri Aki Kapuuno', ulun Kristian 

musiti' gumagaya' ra parinta am mangindangan ra ulun Kristian ra bokon, am 
mansalinut pangkuatan ra bolos ru guang. Mamupus i Paulus ra surat nati ra 
bilin.galama' am ompor ri Aki Kapuuno'. 


Suang 


Panalimpuunan am puun 
Ulun musiti" bayagon 


Ralan ri Aki Kapuuno' mamayag ra ulun 
Kaayagan bagu nga masimpung ri Kristus 
Israit ralalom inatangan ri Aki Kapuuno' 


Paliso ru ulun Kristian 


Pamupusan am bilin kaansayan galama' 


Pabukat kau ngaangai', aku i 
Paulus, ulipon ri Jisus Kristus 
am rasul ondo' pinili am piniau 
ri Aki Kapuuno' mampabala' ra 
Tanou Moonsoi Nano. 
2Tanou Moonsoi no binantu' 
noyo ri Aki Kapuuno' ra nabi' 
No rano ra galing i am pinabatik 
noyo ra Alkitab. 3 Tanou Moon- 
soi no mantunung ra baal ru 
Anak "ri Aki Kapuuno', ioginio 
Tuhan takau i Jisus Kristus. Ma- 
ya' ra papag No ra tana' ti, Io 
no sangulun anak ru raja' Daut; 
4kaa' maya' ra papag No ra su- 
ruga', nampakito I Aki Kapuuno' 
ra lo no Anak Nano, am mansail 
ra kuasa' maayo binayag Io intor 
ra kapatayan. “Am mansail Riso 
ti noyo tinimpok taaki' ri Aki 
Kapuuno' raki' kandot masauk 
ra rasul, koson mangandoi aku 
ri Kristus am magibit ra ngaa- 
ngai' ulun mangintopot am gu- 
magaya' Riso. “ Akau pana ondo' 
soroi ra Roma piniau niak ri Aki 


11-17 
1.18—3.20 
3.21—4.25 

5.1—8.39 
9.1—11.36 

12.1--15.13 
15.14--16.27 


Kapuuno' masauk ra ulun ma- 
ngintopot ri Jisus Kristus. 

7 Ginio ra namatik aku ra surat 
ti ramuyun ngaangai' ra Roma 
ondo' tagamin ri Aki Kapuuno' 
am ondo' piniau noyo masauk ra 
ulun No rano. 

Gama' ru Ama' takau i Aki 
Kapuuno' am i Tuhan Jisus 
Kristus manaak ramuyun ra bara- 
kat am pabansayan. 


Pakiasian ra Paringkuanangan 


8Pagulu ti, mansail ri Jisus 
Kristus, maringkuanang aku ri 
Aki Kapuuno' nga ra pangintapa- 
tan min ri Jisus Kristus raino ma- 
pandayan noyo ru ulun ra titikop 
ru tana" ti. ™10 Am i Aki Kapuuno' 
noyo sasi' ra atan ondo' raguon 
kutu motopot. lo no i Aki 
Kapuuno' ondo' pangandayan ku 
ra sotopot-topot ru guang ra 
mampasaboi ra Tanou Moonsot 
intor ra Anak Nano. Moonong ra 
aku makiasi' karaan takamin am 

Ralan ra bandar Roma (1.6) 


makitaak ri Aki Kapuuno' ra poo- 
ngoyon No aku ramuyun maya' 
ra kasagaan Nano. !!Ginio ra 
moogot: aku toojo muma’ ramu- 
yun am niak magapu ramuyun 
ra barakat ru Ambiluo ri Aki 
Kapuuno' ra mapaikang ra guang 
minno. 2 Arati' ku ragitio, pagi- 
kangon takau rondo" am bokon ru 
pangintapatan takau ri Jisus. 

13 Pabukat kau ngaangai', masa- 
ga' aku makapandai kau ra ingku- 
la' noyo aku pangatang mongoi 
ramuyun, kaa' masalok mokoon- 
do' ak mongompong raki'. Moo- 
got aku magibit ra ulun ra intok 
minno mangintopot ri Kristus, 
mogondo"' ra ulun sala' ka Jaudi ra 
intok ra bokon. 14Musiti' aku 
mampabala' ra Tanou Moonsoi ra 
ngaangal' bulu: ilo ondo' makaso- 
pan am niak ondo' kolondo' so- 
pan, am ilo ondo' nakasikul am 


niak ondo' kolondo' sikul. 15 Gi- 
nio ra aku gumogot mampasaboi 
ra Tanou Moonsoi ramuyun on- 
do' mamagun ra bandar Roma. 


Kuasa' ru Tanou Moonsoi 


16 Ginio ra mangintopot aku to- 
jojo ra Tanou Moonsol ti mampa- 
kito ra kuasa' ri Aki Kapuuno' 
mamayag ra ngaangai' ulun ondo' 
mangintopot ri Jisus, kasaa' ra 
ulun Jaudi am niak ra bulu ra 
bokon. 1 Nga Tanou Moonsoi 
no manulu' ra ati koson i Aki 
Kapuuno' am ulun mobonsoi sa- 
guli' — ginio masauk mansail ra 
mangintopot ri Aki Kapuuno', 
intor ra talimpuun suku’ ra pupus 
no. Koson niak binatikan ra 
Alkitab, “Ulun ondo' manginto- 
pot saboi mobonsol saguli' ri Aki 
Kapuuno', ulun no topot-topot 
maayag.” 


4 Ulun ondo' mangintopot. topot-topot maayag: kaapoam: Ulun ondo" mobonsoi saguli" n Aki Kapuuno' 


maayag nga pangintapatan nano. 

Kasalaan ru ngaangai' ulun 


18Intor ra suruga' nampainta- 
lang noyo i Aki Kapuuno' ra sa- 
ngit am ukum Nano ra ngaangai' 
tula am kalaatan ru ulun, nga 
ginio mongompong ra ulun 
mintutun ra pangilaan motopot 
intor Riso.  Mangukum.i Aki 
Kapuuno' risilo nga atan ondo 
mapandayan ru ulun intor Riso, 
napandayan noyo risilo. I Aki 
Kapuuno' galama' ondo' nanulu' 
risilo. @ Intor ra tana' ti biningkal, 
paliso ri Aki Kapuuno' ondo' kalo 
makito, ioginio ra lo topot-topot 
i Aki Kapuuno' am kuasa' Nano 
ra mantilayun, natutunan noyo 
ru ulun mansall ra ngaangal' on- 
do' sinauk Nano. Intor raginio 
kolondo' sasaban ru ulun. ?! Kaba- 
lu' pana nakatutun ilo ri Aki 
Kapuuno', kalo mangurumat kaa- 
poam maringkuanang ilo Riso. 
Kaa' pamaguangan nilo kolondo' 
onong am guang nilo ra jaaja- 
jou no liminondom. # Indos nilo 
mapintar ilo, kaa" sotopot no sa- 
sambungon ilo. 3Sala' ka i Aki 
Kapuuno' ondo' mantilayun sam- 
baan nilo, kaa' sinungkalalaing 
ondo' tumilu ra ulun mapandai 
matoi, susuit, maayag mamun- 
tana' kaapoam maayag manung- 
kama'. 

24lntor raginio, pinoloso ilo ri 
Aki Kapuuno' mambaal ra kinibit 
ru guang nilo ra majaka' sabot 
baabaal nilo ra rondo" am bokon 
makauyuyu'. # Am pangilaan mo- 
topot intor ri Aki Kapuuno' aligin 
nilo bo ra abau. Nga maansayan 

ilo sumamba am mongompor 
ra atan ondo' sinauk ri Aki 
Kapuuno' intor ri-Aki Kapuuab” 
galama', ondo' sotopot no ompo- 
ron ra sabuoi-buoi no. Amin. 

26 Intor poyo raginio, pinoloso 
ilo rt Aki Kapuuno' sumugut ra 
kinibit ru guang majaka' ti. Ruan- 
du' rano kalo bo rumulug ra ung- 
kuyon koson ra kaindalaman, 
kaa” ilo ti lesbian. 2? Ungkuyon 
pana kalo bo rumulug ra ruandu', 
kaa' ilo ti homoseksual. Ungku- 
yon am ungkuyon mambaal ra 
makauyuyu' saboi balasin ri Aki 
Kapuuno' maya' ra binaal nilono. 

#@Nga ulun rati marara' ma- 
ngiou ra katapatan ri Aki 
Kapuuno', pinoloso No pamagua- 
ngan nilo lumaat, saboi baalon 
nilo majaka'. 2? Guang nilono 
napanu' ra kalaatan, magingkaut 
ilo, mampalaat ra rondo' am 
bokon: mangusolon ilo, maki- 
mampatoi, mansasangor, mam- 
paruung, malikokot. Mansunur 
ilo ra ulun bokon, @mangilaat ra 
bokon, masumbung ilo am mailo 
balain, masisang ri Aki Kapuuno"” 
am lumimbau. Maguyum ilo ra 
ralan bagu koson mambaal ra ma- 
laat am kalo gumagaya' ra ragu ru 
matuo nilo, 3'jaajajou ilo, lu- 
mungkang ilo am kalo makaasi" ra 
ulun bokon. 4 Nakapandai ilo ra 
maya' ra ukum ri Aki Kapuuno' 
ulun ondo' nambaal koson ragi- 
nio ukumin ra potoyon. lou pana 
koson raginio, rayuson nilo ginio 
am maansayan ilo poyo ra ulun 
bokon ondo' mambaal koson niak 
raginio. 


b nalo balain, masisang n Aki Kapuuno', kaapoam mailo balam am masisang n Aki Kapuuno". 

Ukum ri Aki Kapuuno' 


Pabukat kau ngaangai', intor 

raginio, makakau' kau kia 
mononsol ra ulun bokon? Ko- 
londo' sasaban min amun ru 
ukumin kau. Nga amun ru mo- 
nonsol kau ra ulun bokon kaa' 
akau galama' pana nogondo' niak 
makasala, akau galama' migu- 
kum. ? Mapandayan takau ukum 
ri Aki Kapuuno' no motopot ra 
mangukum lo ra ulun ondo' 
mambaal koson raginio. 3 Kaa' pa- 
bukat kau ngaangai', sotopot no 
akau pana makasala ra baal-baal 
koson risilo ondo' inakim min. 
Indos min kia ra kalo ukumon kau 
ri Aki Kapuuno'? #Kaapoam kalo 
loon min i Aki Kapuuno' ondo' 
mataau tojojo, maayo guang am 
mataan. Am napandayan min no- 
yo ra mataau i Aki Kapuuno' no 
ramuyun nga masaga' lo ra tuma- 
likur kau intor ra tula. ? Kaa' akau 
mailo raguin am mokotog ulu! 
Intor raginio mampagaai kau po 
ra bagat ru ukum min ra Orou 
Pupus no, ioginio paat i Aki 
Kapuuno' mampaintalang ra sa- 
ngit am ukum ondo' mabanis. 
6Nga moonong ulun balasin ri 
Aki Kapuuno' maya' ra binaal na- 
no. 7Ilo ondo' masalok mambaal 
ra moonsot, loginio malansan ra 
katulayan, urumat am kaaya- 
gan mantilayun intor ri Aki 
Kapuuno"', ilo noyo aniin No ra 
kaayagan motopot am mantila- 
yun. 8Kaa' ilo ondo' masalok ma- 
guyum ra kasingkatan galama', 
manginggi' ri Aki Kapuuno' am 
poyo gumagaya' ra kalaatan, ilo 

no kasangitan am ukumin ri Aki 
Kapuuno'. ?Ginio ra moonong 
ulun ondo' mambaal ra kalaatan 
no maimbolo' am makakapaga- 
nan: kasaa' ulun Jaudi am niak 
sala! ka Jaudi. 19Kaa' moonong 
ulun ondo' mambaal ra moonsoi 
taakin ri Aki Kapuuno' ra katula- 
yan, urumat am kaansayan, ka- 
saa' ra ulun Jaudi am niak sala' ka 
Jaudi. !! Nga i Aki Kapuuno' kalo 
mamapili' ra ulun ondo' akimon 
Nano. 

Ulun sala' ka Jaudi kolondo' 
ra Ukum ri Musa', makatula ilo 
am mapuso kaa' kalo ukumin ilo 
maya' ra Ukum ri Musa'. Kaa' 
ulun Jaudi mokoondo' ra Ukum ri 
Musa', makatula ilo am ukumin 
niak maya' ru Ukum no. BSala' 
ka ilo ondo' mangkirongog ak ra 
Ukum ri Musa' no mobonsoi sa- 
guli' ri Aki Kapuuno', kaa' ilo on- 
do' mambaal no. “Ulun sala' ka 
Jaudi kolondo' ra Ukum ri Musa', 
kaa' paat suguton nilo panusuban 
ru Ukum no maya' ra bolos ru 
guang nilo galama', ginio mampa- 
kito ra ilo makapandai ra atan mo- 
topot am kalo motopot. 1? Baal 
nilai ti mampakito ra panusuban 
ru Ukum no soroi ra guang nilo. 
Bolos ru guang nilo poyo mapain- 
tutun ra baal raginio, nga pangka- 
raan nilo sanganuan mononsol am 
poyo sanganuan manaung “risilo. 
16 Am intor raginio, maya' ra Ta- 
nou Moonsoi ondo' posoboyon 
ku, gitio noyo sauk nano ra Orou 
Pupus no, mansail ri Jisus Kristus 
mangakim i Aki Kapuuno' ra 
ngaangai' ondo' nasibuni ra guang 
ru ulun. 


ROMA 2, 3 


Ulun Jaudi am Ukum 
ri Musa! 


17 Raino atan kulaan ramuyun? 
Kamin, “Akai ulun Jaudi.” Luman- 
san kau ra Ukum ri Musa' am 
lumimbau ra akau ulun ri Aki 
Kapuuno'. 1Migigila' kau ra 
Ukum no bagu makapandai kau 
ra kasagaan ri Aki Kapuuno' am 
ati kulaan mampili' ra motopot. 
19 Am mangintopot kau ra akau ti 
koson ra mangingitang ra ulun bo- 
lou am koson ra sinda risilo ondo' 
ralalom kalandaman. ?@Mampa- 
tanda' kau ra ulun sasambungon 
am mangingila' kau niayuk ra 
ulun kolondo' guang. Manginto- 
pot kau ra intor ra Ukum ri Musa' 
ti mokoowot kau ra ngaangai' ka- 
pandayan am pangilaan motopot. 
21 Mangila' kau poyo ra ulun ra bo- 
kon, kaa' akau galama' kalo guma- 
gaya' ra pangilaan no. Ilaan min, 
“Pai' pantakou,” kaa' akau bo ga- 
lama' mantatakou. ZIlaan min, 
“Pai' lapau,” kaa' akau bo galama' 
lumapau. Salaan min ilo ondo' su- 
mamba ra sinungkalalaing, kaa' 
akau galama' mongoi pantakou ra 
sasambayangan nilo. 3 Lumimbau 
kau ra akau mokoondo' ra Ukum 
ri Musa', kaa' akau galama' mam- 
pakauyu' ri Aki Kapuuno' ra kalo 
gumagaya' kau ra susuban Nano. 
24 Nga binatikan noyo ra Alkitab, 
“Nga ra paliso min ulun Jaudi, ing- 
galan ri Aki Kapuuno' asabin ru 
ulun sala' ka Jaudi.” 

25 Amun gumagaya' kau ra 
Ukum ri Musa', sunat minno 
mokoonong. Kaa' amun kalo gu- 
magaya' kau ra Ukum no, sunat 


323 


minno kolondo' bo onong ra- 
muyun. #Amun sangulun sala' 
ka Jaudi, ondo' kalo sinunatan, 
gumagaya' ra Ukum ri Musa', 
apuon 10 ri Aki Kapuuno' koson 
ra ulun sinunatan noyo. ?” Sonso- 
lon kau ru ulun kalo sinunatan, 
nga kabalu' pana mokoondo' kau 
ra Ukum ri Musa' am niak sinu- 
natan noyo, kalo gumagaya' kau 
ra Ukum no. Kaa' ilo ondo' kalo 
sinunatan no, gumagaya' niak ra 
Ukum ri Musa' no. 4 Nga ilo on- 
do' sotopot no karaan ra ulun 
Jaudi, sala' ka ilo ak ondo' piawon 
ra ulun Jaudi. Am ilo ondo' soto- 
pot no karaan ra ulun sinunatan, 
sala' ka ilo ak ondo' tojojo sinu- 
natan. ? Kaa', ulun ondo' sotopot 
no ulun Jaudi, ioginio ulun ondo' 
guang nano nakai' ra ulun Jaudi. 
Am sunat ra sotopot no, ioginio 
guang ondo' kinulau ru Ambiluo 
ri Aki Kapuuno', am sala' ka on- 
do' binatikan ra Ukum no. Am 
poyo sala' ka ulun, kaa' 1 Aki 
Kapuuno' galama', ondo' mo- 
ngompor ra ulun koson raginio. 
a. man ru koson poyo raginio, 
atan kaansayan ru ulun Jaudi 
intor ra ulun sala' ka Jaudi? Am 
atan kia onong ru sunat risilo? 
2Maaru' masuang onong! Intor 
poyo ra talimpuun i, ulun Jau- 
di noyo napalansanan ri Aki 
Kapuuno' ra ragu Nano. 3Kaa' 
atan koson amun ru mokoondo' 
ulun Jaudi kalo mampagagaya' 
ra ragu Nano? Ginio kia mangki- 
nibit ra i Aki Kapuuno' kalo ma- 
nulut ra bantu' Nano risilo? 
4Maaru' kalo! Ondo' raguon ri 
Aki Kapuuno' motopot, kabalu' 

pana ngaangai' ulun maabau- 
abau. Mokoondo" binatikan ra Al- 
kitab intor ri Aki Kapuuno', 
“Paat Okou mindagu, 
ngaangai' makapandai ondo' 
raguon Muno motopot, 
am paat Okou uuin, 
maala ngaangai' ondo' 
manguu' Rirun.” 

5 Kaa' amun kalaatan takati mam- 
painono' ra i Aki Kapuuno' maba- 
nis guang, atan taaman takau? 
Makasala kia 1 Aki Kapuuno' 
amun ru mangukum Io ritakau? 
(Ragu kutu maya' ra pangakaraan 
ru ulun ak.) # Maaru' kalo! Nga amun 
ru guang ri Aki Kapuuno' kalo ma- 
banis, maaru' kalo noyo makapa- 
ngakim Io ra ulun ru tana" ti. 

7 Am amun intor ra baalon kuno 
ondo' kalo motopot, guang maba- 
nis ri Aki Kapuuno' makito saboi 
omporon lo ru ulun, kua guat 
sonsolo" aku ra sangulun makatu- 
la? 8Kua guat pai' takau raguo', 
“Moonsoi mambaal takau ra ma- 
laat, bagu atan ondo' moonsoi no 
masauk”? Mokoondo' niak kuu- 
kula' ngaulun bo magasab am ma- 
nguu' raki', kon nilo, “Mindagu i 
Paulus koson raginio!” Ukumin ilo 
ri Aki Kapuuno' maya' ra binaal 
nilai no. 


Ngaangai' ulun makatula 


? Koson poyo raginio, ralalom 
pagilangan ri Aki Kapuuno', akai 
ulun Jaudi moonsot poyo kia intor 
ra ulun sala' ka Jaudi? Maaru' 
kalo! Pinabala' ku noyo ra iou 
pana ulun Jaudi kaapoam sala' ka 

Jaudi, ngaangai' noyo kinuasa' ru 
tula. '?Koson binatikan ra Alki- 
tab; 
“Kolondo' sangulun 
motopot ra pagilangan ri 
Aki Kapuuno', 

11 kolondo' ra sangulun pana 
makarati' ra atan ondo' 
motopot 

am sumamba ri 
Aki Kapuuno'. 
12 Ngaangai' ulun timinalikur 
intor ri Aki Kapuuno': 
ilo ngaangai' kolondo' 
onong, 
kolondo' sangulun pana 
mambaal ra motopot, 
topot-topot kolondo'. 

8 Ragu nilo mangkinibit ra 
kapatayan, 

mamparuung ilo ra ulun 
mansail ra abau nilo, 

am ragu simbaal nilo, 
koson ra bisa' ru kukuo. 

4 Moporos ulas nilono. 

B Malingas ilo mangimbolo' 
am mamatoi. 

16 Mangkinibit ilo ra kaluusan 
am kapaganan ra ati ayuk 
angayan nilo. 

17 Kalo makatutun ilo ra ralan 
pabansayan, 

18am kalo mangurumat ilo ri 
Aki Kapuuno'.” 

19 Ginio ra raino mapandayan 
takau noyo ra ngaangai' ondo' 
binatikan ra Ukum i, pasukuon 
risilo ondo' gumagaya' ra Ukum 
no. Bagu kolondo' sasaban ru sa- 
ngulun pana am ngaangai' ulun 
ru tana' ti maukum ri Aki 


€ akar ulun Jaudi moonso1 poyo kia intor ra ulun sala' ka Jaudi? Maaru' kalo!: kaapoam: akar ulun Jaudi malaat 


poyo intor ra ulun sala' ka Jaudi? Kalo niak 

Kapuuno'. ? Nga kolondo' sangu- 
lun pana pobonsoyon ri Aki 
Kapuuno' nga sumugut io ra pa- 
nusuban ru Ukum no. Sotopot 
no, Ukum raginio mambala' ak ra 
itakau ulun makatula. 


Ati kulaan itakau mobonsoi 
saguli' ri Aki Kapuuno' 


21Kaa' raino manulu' i Aki 
Kapuuno' ra ralan ati kulaan ita- 
kau mobonsoi saguli' Riso. Ralan 
raginio sumiang intor ra Ukum ri 
Musa', kabalu' pana Ukum ri 
Musa' am Kitab nabi' rano nam- 
paintutun noyo ritakau ra baal 
raginio. 2 Mansail ra pangintapa- 
tan ri Jisus Kristus ayuk ulun mo- 
bonsoi saguli' ri Aki Kapuuno'. 
Ginio saukon ra ulun Jaudi am 
poyo sala' ka Jaudi nga i Aki 
Kapuuno' kalo mampili' ra ulun. 
23 Ngaangai' ulun makatula noyo 
am maalur intor ri Aki Kapuuno' 
ondo' mamayag risilo. 2? Mansail 
ra asi' ri Aki Kapuuno' ondo' ti- 
naakan ak, ulun mobonso: saguli' 
Riso: ioginio, mansail ri Kristus 
Jisus ondo' mampalabus risilo. 
25 Ginio ra i Jisus Kristus pinataak 
ri Aki Kapuuno' ra potoyon koson 
mansail ra pinatayan Nano tula 
ru ulun ampunon amun mangin- 
topot ilo Riso. Binaal ri Aki 
Kapuuno' ginio koson manulu' ra 
kinabanis ru guang Nano, nga ga- 
ling i mataan guang Nano ra tula 
ru ulun saboi kalo nangukum risi- 
lo. #Kaa' raino kalo bo polosoon 
No tula ru ulun koson mampakito 
ra kinabanis ru guang Nano. Gi- 
nio mampakito ra i Aki Kapuuno' 
motopot am mopobonsot saguli' 

lo ra moonong ulun ondo' ma- 
ngintopot ri Jisus. 

27 Intor raginio kolondo' bo sa- 
saban takau lumimbau. Kua guat 
koson ragino? Nga ra itakau gu- 
magaya' ra Ukum ri Musa' kia? 
Kalo, kaa' nga mangintopot takau. 
%8 Arati' ru ngaangai' raginio, ulun 
mobonsoit saguli' ri Aki Kapuuno' 
nga mangintopot io ri Jisus Kristus 
am sala' ka nga gumagaya' ra 
Ukum ri Musa'. @Ginio ra i Aki 
Kapuuno' intopoton ru ulun Jaudi 
ayuk kia? Maaru' kalo! Intopo- 
ton Io niak ru ulun sala' ka Jaudi. 
301 Aki Kapuuno' rondo" ak, lo no 
mopobonsot saguli' ra ulun Jaudi 
Riso maya' ra pangintapatan nilo. 
Am poyo lo no mopobonsoi sa- 
guli' ra ulun sala' ka Jaudi Riso 
maya' ra pangintapatan nilo. 
31 Motopot kia nga ra pangintapa- 
tan takau ri Kristus Ukum ri 
Musa' no patirin bo? Maaru' kalo! 
Sotopot no mangurumat takau ra 
Ukum ri Musa' no. 


I Abraam pinabonsoi saguli' 
ri Aki Kapuuno' nga 
pangintapatan nali 
gm ru ginio poyo, atan bo 

paraguon takau intor ra nai- 
lian ri Abraam, kinamatuaan ta- 
kali? ? Amun i Abraam pinabonsoi 
saguli' ri Aki Kapuuno' nga ra 
binaal nali, makasasaban io lu- 
mimbau. Kaa' sotopot no ra pagi- 
langan ri Aki Kapuuno' kolondo' 
sasaban io lumimbau. 3 Nga mo- 
koondo' binatikan noyo ra Alki- 
tab, “I Abraam inapu ri Aki 
Kapuuno' koson sangulun ondo' 
mobonsoi saguli' Riso nga ra pa- 

ngintapatan nali.” #Osoi ak ma- 
ngandoi, gajiin am gaji' nano sala' 
ka karaan ra taak ak, kaa' ginio 
ampos ru kandoi nano. ? Kaa' osoi 
ak kalo lumansan ra kapiratan na- 
no ra Tuhan, kaa' mangintopot 
ak ri Aki Kapuuno' ondo' ma- 
ngiou ra ulun makatula no kolondo' 
bo kasalaan, ulun no mobonsoi 
saguli' ri Aki Kapuuno' nga ra 
pangintapatan nali. 9 Kon niak ru 
raja' Daut ra io minindagu intor 
ra kaansukan ru ulun ondo' mo- 
bonsoi saguli' ri Aki Kapuuno', 
kabalu' pana kalo makalansan 
10 ra kapiratan nano ra Tuhan. 
Kon no, 
7“Pakaansuk noyo ulun 

ondo' kasalaan nano 

inampun noyo ri 

Aki Kapuuno' 

am tula nano iniru' No 
noyo! 
8Pakaansuk noyo ulun ondo' 
tula nano kalo bo karaan 
ru Tuhan.” 

3 Ati kulaan, kaansukan ondo' 
sinabit ru raja' Daut nii tinimpok 
kia ra ulun ondo' sinunatan ayuk, 
kaapoam ra ulun kalo sinunatan 
payo? Maaru' karuruo! Nga mi- 
nindagu akai ra raitii' nii, “Na- 
ngintopot i Abraam ri Aki 
Kapuuno', am nga ra pangintapa- 
tan nano Riso, inapu io ri Aki 
Kapuuno' koson sangulun ondo' 
mobonsoi saguli' Riso.” 19 Sanggi- 
lan ginio nasauk? Kalo poyo i 
Abraam sinunatan kia kaapoam 
ra 10 sinunatan noyo? Gitio na- 
sauk ra io kalo poyo sinunatan. 
"Tauli i sinunatan io, am sunat 
ti tatandu' ra apuon io ri Aki 

Kapuuno' koson ra sangulun on- 
do' mobonsoi saguli' Riso nga ra 
pangintapatan nali. Intor raginio 
io no koson ra ama' ru ngaangai' 
ulun ondo' mangintopot, am on- 
do' inapu koson ulun ondo' mo- 
bonsoi saguli' ri Aki Kapuuno', 
kabalu' pana kalo sinunatan ilo. 
2 Am i Abraam niak koson ra 
ama' ru ngaangai' ulun sinuna- 
tan, sala! ka nga ra sunat nilo 
ayuk, kaa' nga ra pangintapatan 
nilai ti mogondo' ra pangintapa- 
tan ri Abraam ra io kalo poyo 
sinunatan. 


Bantu' ri Aki Kapuuno' 
apuon ru ilo ondo' 
mangintopot Riso 


13] Aki Kapuuno' namantu' ri 
Abraam am ra papag nali, ra tana' 
ti ilo no tatangan. Ginio binantu' 
No sala' ka nga giminagaya' i 
Abraam ra Ukum ri Musa', kaa' 
nga nangintopot am inapu io ri 
Aki Kapuuno' koson ra sangulun 
ondo' mobonsoi saguli' Riso. 
14Amun bantu' ri Aki Kapuuno' 
pataakon ayuk risilo ondo' guma- 
gaya' ra Ukum ri Musa', kolondo"' 
bo arati' ru mangintopot ri Aki 
Kapuuno' am bantu' Nano kolon- 
do' tojojo onong. Ukum ri Mu- 
sa' ti mangkinibit ak ra sangit am 
ukum ri Aki Kapuuno', kaa' amun 
Ukum ri Musa' no kalo mauligan, 
kolondo' niayuk kaanggalan. 

16Bantu' no inimpuun ra pa- 
ngintapatan ru ulun ri Aki 
Kapuuno', maa' raginio bantu' no 
aruon koson ra taak intor ri Aki 
Kapuuno' ra ngaangai' papag ri 
Abraam. Sala' ka ayuk risilo ondo' 

gumagaya’ ra Ukum ri Musa”, 
kaa' niayuk risilo ondo' manginto- 
pot ri Aki Kapuuno' mogondo' ri 
Abraam ragili. Nga i Abraam ko- 
son ra ama' ru itakau ngaangat'. 
17 Koson ra binatikan noyo ra Al- 
kitab, “Inaru' tokou no masauk ra 
ama' ru masuang bulu.” Ginio na- 
mantu' i Aki Kapuuno' ri Abraam 
am nangintopot i Abraam Riso: lo 
no ondo! mampakaayag ra ulun 
minatoi am ondo' mansail ra ragu 
Nano mampasauk ra atan ondo' 
kalo poyo igondo' kasauk. 18 Na- 
ngintopot am liminansan ak 1 
Abraam ri Aki Kapuuno' kabalu' 
pana guang nano kelondo' bo ka- 
lansanan. Ginio bo ra sinauk io ko- 
son ra ama' ru masuang bulu, am 
koson binatikan ra Alkitab, “Papag 
muno masauk ra masuang kaga'.” 
19Paat ragili pangintapatan ri 
Abraam raginio kalo liminawo, ka- 
balu' pana nampaguang io ra ko- 
londo' lair bo sayat nano nga inan 
nano matutuo noyo tojojo, tuu' 
nali olo-olo' maatus ngambilor am 
andu' nano i Sara pana tabanang. 
20 Kalo nagalabo i Abraam ra ban- 
tu' ri Aki Kapuuno', kaa' nangin- 
topot io ak. Am minikang poyo 
pangintapatan nano am nongom- 
por-ompor io bo ri Aki Kapuuno'. 
21 Nangintopot io tojojo ra atan 
ondo' binantu' ri Aki Kapuuno' 
totopot masauk. ? Ginio ra i 
Abraam “inapu ri Aki Kapuuno' 
koson ra ulun ondo' mobonsot sa- 
guli' Riso”, nga ra pangintapatan 
nali. 4 Ragu raginio, “inapu ri Aki 
Kapuuno' koson ra ulun ondo' 
mobonsoit saguli' Riso,” binatikan 
4 Ambiluo Nano: Harfiah. Ambiluo Matula 

sala' ka ri Abraam ak, ?4kaa' rita- 
kau niak. Itakau niak apuon ri Aki 
Kapuuno' koson ra ulun ondo' 
mobonsoi saguli' Riso, nga ma- 
ngintopot takau Riso ondo' nam- 
pakaayag ri Jisus, Tuhan takau, 
intor ra kapatayan. ?5Ginio ra i 
Jisus no pinataak ra potoyon nga 
ra tula takau, am binayag lo sagu- 
li' koson itakau mobonsot saguli' 
ri Aki Kapuuno'. 


Mobonsoi saguli' ri 
Aki Kapuuno' 


Raino itakau mobonsoi saguli' 

ri Aki Kapuuno' nga ra pangin- 
tapatan takau Riso am makapa- 
bansayan noyo Riso mansail ra 
Tuhan takau, i Jisus Kristus. ? Nga 
ra pangintapatan takau ri Kristus, 
nagibit lo ritakau mimong ra bara- 
kat ri Aki Kapuuno' ondo' mali- 
manan takau raino. Nga raginio 
maansukan takau am malansan ra 
magapu takau ra katulayan ri Aki 
Kapuuno'. 3Mulu' poyo itakau 
maansukan amun makakapaga- 
nan, nga mapandayan noyo kapa- 
ganan no magibit ritakau mokoo- 
rot, 4am kaaratan no iowon ri Aki 
Kapuuno', am ginio mangani” ri- 
takau ra kalansanan. “Am kalan- 
sanan raginio kalo mangkinibit 
ritakau mangkaus, nga nanaak 
noyo i Aki Kapuuno' ritakau ra 
Ambiluo Nano” ondo' mampakito 
ritakau ra togom ri Aki Kapuuno'. 
6Gili poyo, paat ra itakau kolon- 
do' kaindanganan, nakaintuma' ra 
inaru' ri Aki Kapuuno', minatot 1 
Kristus koson mamayag ra ulun 
makatula. 7 Nga mapagon sangu- 

lun masaga' matoi malit ra ulun 
ondo' mampakaatang ra ukum, 
kaa' mokoondo' lair sangulun ma- 
kakau' matoi malit ra ulun moon- 
soi guang. 3Kaa' i Aki Kapuuno' 
nampakito ritakau ra togom Nano 
nga i Kristus minatoi mamayag ri- 
takau, paat itakau makatula ak 
poyo. ? Raino itakau mobonsoi sa- 
guli' ri Aki Kapuuno' mansail ra 
pinatayan ri Kristus. Intor raginio 
maaru' bayagon takau ri Kristus 
intor ra sangit am ukum ri Aki 
Kapuuno'. 19Galing i mantutula' 
takau ri Aki Kapuuno', kaa' itakau 
pinobonsoit saguli' Riso mansaif ra 
pinatayan ru Anak Nano. Raino, 
ra itakau rangan ri Aki Kapuuno', 

maaru' bayagon takau nga i 
Kristus maayag. "!Sala' ka ginio 
ak, kaa" maansukan takau poyo ri 
Aki Kapuuno' mansail ri Jisus 
Kristus Tuhan takau, ondo' raino 
magibit ritakau mabubukat ri Aki 
Kapuuno'. 


I Adam am i Kristus 


2 Tula riminatong ra tana' ti 
mansail ra sangulun, am tula na- 
no nagibit ra kapatayan. Am so- 
nor no ngaangai' ulun matoi, nga 
ngaangai' ulun makatula noyo. 
3 Kalo poyo i Aki Kapuuno' na- 
naak ra Ukum ri Musa', makatula 
noyo ulun ru tana' ti. Kaa' amun 
kolondo' ukum, tula ru ulun kalo 
untobon ri Aki Kapuuno'. #Ka- 
balu' raginio, intor ri Adam suku' 
ri Musa', minatoi ngaangai' ulun, 
ilo pana ondo’ kalo makatula ko- 
son kaanggalan ri Adam, ra io kalo 
giminagaya' ra panusuban ri Aki 
Kapuuno'. 

I Adam ti noyo panginuuyan ra 
lo ondo' matong no. BKaa' taak 
ri Aki Kapuuno' mansuai tojojo ra 
tula ri Adam. Motopot, masuang 
ulun minatoi nga ra tula ru sangu- 
luni, kaa' mumpara' poyo barakat 
ri Aki Kapuuno' ra ulun masuang 
am taak Nano risilo mansail ra 
kataawan ru sangulun, Io no i 
Jisus Kristus. 19 Am, taak ri Aki 
Kapuuno' no maayo kaga' sonor 
no intor ra sonor ru tula ru sangu- 
lun i. Rondo" tula no mangkinibit 
ra ngaangai'” ulun akimin ra, “Ma- 
kasala”, kaa' kalupus masuang tu- 
la binaal ru ulun, mampakito i Aki 
Kapuuno' ra kataawan Nano am 
mindagu risilo, “Kalo makasala”. 
17 Motopot, mansail ra tula ru sa- 
ngulun i, ngaangai' ulun minatoi 
nga ra sangulun i, kaa' mulu' poyo 
sonor ru binaal ru sangulun ra bo- 
kon, lo no i Jisus Kristus. Nga 
mansail Riso, ngaangai' ondo' ma- 
ngapu ra barakat ri Aki Kapuuno' 
ondo' kalo mauntob am ra taak 
Nano, ilo mobonsoi saguli' Riso 
am maayag am mamarinta ilo 
mansail ri Kristus. 

181ntor raginio, ngaangai' ulun 
inukum nga ra tula ru sangulun. 
Koson niak ngaangai' ulun iowon 
“Kalo makasala” am antin ra kaa- 
yagan nga ra binaal ru sangulun 
ondo' giminagaya' ra kasagaan ri 
Aki Kapuuno'. 9 Am poyo intor 
ra sangulun kalo giminagaya' ra 
susuban ri Aki Kapuuno' ngaa- 
ngai' ulun makatula. Koson niak 
intor ra binaal ru sangulun ondo' 
giminagaya' ra susuban ri Aki 
Kapuuno', ulun mobonsoit saguli' 
Riso. 

Kaayagan lair takau pinuso paat i Kristus pinatoi ra salip (6.6) 


WUkum ri Musa' tinaakan ri 
Aki Kapuuno'. Kaa' kapiratan ru 
ulun gumagaya' raginio mangki- 
nibit risilo manggal ra Ukum no 
am tumula ri Aki Kapuuno'. Kaa' 
rumuang pana tula no, mulu' po- 
yo kataawan ri Aki Kapuuno' no 
rumuang. 2f Intor raginio, koson 
niak ra tula nangkinibit ra ngaa- 
ngai' ulun matoi, kataawan ri Aki 
Kapuuno' pana mangkinibit rita- 
kau mobonsoi saguli' Riso, sabot 
mokoowot takau ra kaayagan 
motopot am mantilayun mansail 
ri Jisus Kristus, Tuhan takau. 


Maayag takau sumimpung 
ri Kristus 
6” ru ginio poyo, atan bo 
paraguon takau? Rumayus ta- 
kau kia pambaal ra tula, maa' 


raginio gumaai poyo togom ri Aki 
Kapuuno' no ritakau? ? Maaru' 
kalo! Itakau ondo' kalo bo kua- 
saan ru tula, sotopot no kalo bo 
rumayus mambaal ra tula. 3 Naka- 
pandai takano ra paat itakau ri- 
niu', pinasimpung takau noyo ri 
Jisus Kristus. Arati' no koson ita- 
kau pinasimpung ra pinatayan 
Nali. #Paat ra itakau riniu', ginio 
noyo koson ra itakau pana lino- 
bong mabaya' Riso am magapu ra 
pinatayan Nali. Maa' raginio, mo- 
gondo' ri Kristus binayag intor ra 
kapatayan mansail ra kuasa' ma- 
tulai ri Ama', koson niak itakau 
makaili' ra kaayagan bagu. 

5 Nga amun pinasimpung takau 
noyo ri Kristus am nagapu ra pi- 
natayan Nali, maaru' pasimpu- 
ngon takau Riso poyo ra itakau 

bayagon saguli' koson Riso. é Ma- 
pandayan takano ra kiralan ru 
kaayagan lair takau pinuso noyo 
paat i Kristus pinatoi giu' ra salip, 
koson kuasa' ru paliso takau on- 
do' makatula no pusoon. Maa' 
raginio, kalo bo uliponon takau ru 
tula. 7 Nga amun sasangulun ma- 
toi, ulun no malabus intor ra kua- 
sa' ru tula. Amun ru nagapu 
takau ra pinatayan ri Kristus, ma- 
ngintopot takau ra maayag takau 
masimpung Riso. ? Nga napanda- 
yan takau ra binayag noyo i 
Kristus intor ra kapatayan am ka- 
lo bo matoi Io. Kapatayan no kalo 
bo manguasa' Riso. 19 Pinatayan ri 
Kristus no namuso ra kuasa' ru 
tula, ginio nasauk ra igondo' ayuk 
am sama' ra sabuoi-buoi no, kaa' 
raino kaayagan Nano masimpung 
noyo ri Aki Kapuuno'. | Koson ak 
ragitio pangkaraan min, intor ra 
kuasa' ru tula akau koson ra ulun 
minatoi, kaa' maayag kau masim- 
pung noyo ri Aki Kapuuno' man- 
sail ri Jisus Kristus. 

12 Intor raginio, pai' noyo polo- 
soo' tula manguasa' ra kaayagan 
minno ondo' mapuso, maa' ragi- 
nio kalo bo mampagagaya' kau ra 
kinibit ru guang malaat. BPai' 
min polosoo' ra atan ak tayar ru 
inan minno kuasaan ru tula, ko- 
son pambabaal ra malaat. Kaa' 
polosoo' noyo i Aki Kapuuno' 
manguasa' ra kaayagan minno, 
koson ra ulun ondo' binayag noyo 
saguli' intor ra kapatayan am rai- 
no maayag. Am taaki' noyo ngaa- 
nga!” kaayagan minno ri Aki 
Kapuuno' koson pambabaal ra 
moonsoi. Tula kalo bo makapa- 

nguasa' ramuyun, nga kaayagan 
minno kalo bo inimpuun ra 
Ukum ri Musa', kaa' inimpuun ra 
kataawan ri Aki Kapuuno'. 


Ulipon ru kasagaan ri 
Aki Kapuuno' 


15 Ati kulaan raino? Makapam- 
baal takau-kia ra tula, nga kaaya- 
gan takau inimpuun ra kataawan 
ri Aki Kapuuno' am kalo bo inim- 
puun ra -Ukum ri Musa"? Maaru' 
kalo! 19Maaru' mapandayan min 
amun polosoon noyo kaayagan 
min kuasaan ru sasangulun koson 
mampagagaya' ra susuban nano, 
akau noyo ulipon ru ulun no --- 
iou pana ulipon ru tula ondo' ma- 
gibit ra kapatayan, kaapoam uli- 
pon ondo' gumagaya' ra kasagaan 
ri Aki Kapuuno' ondo' mopobon- 
soi ramuyun Riso. 1 Kaa' paring- 
kuanangan ri Aki Kapuuno', nga 
ra galing i inulipon kau ru tula, 
kaa' raino gumagaya' kau tojojo ra 
pangilaan motopot ondo' inapu 
min. 18Pinalabus kano intor ra 
kuasa' ru tula am siminauk ra uli- 
pon ru kasagaan ri Aki Kapuuno'. 
19 Alapon ku tiluan ru ulipon ti nga 
mangailo kau mangarati'. Ra ga- 
ling 1 pinoloso noyo kaayagan 
minno galama' sumauk ra ulipon 
ru baal majamol koson mambaal 
ra malaat. Koson niak raino, polo- 
soo' noyo kaayagan minno gala- 
ma' sumauk ra ulipon ru kasagaan 
ri Aki Kapuuno' koson akau gala- 
ma' patimpokon Riso. 

2@Paat inulipon kau ru tula, 
kalo kinuasa' kau ru kasagaan ri 
Aki Kapuuno'. 21 Ragili kolondo' 
onong no ra akau nampaugar ra 

baal-baal ondo' raino mampaka- 
uyu' ramuyun. Baal-baal raginio 
mangkinibit ra kapatayan. 2 Kaa' 
raino, pinalabus kano intor ra 
tula am masauk ra ulipon ri Aki 
Kapuuno'. Onong ru ginio kaaya- 
gan minno patimpokon noyo ri 
Aki Kapuuno' am ginio mana- 
ngampos ra kaayagan motopot 
am mantilayun. Nga tula no 
mangkinibit ra kapatayan, kaa' 
taak ri Aki Kapuuno' no kaayagan 
motopot am mantilayun mababa- 
ya' ri Kristus Jisus, Tuhan takau. 


Paguatan rondo' panginuuyan 


PA kau ngaangai', maa- 
ru' nakapandai kano ra ukum, 
am ra ukum no makakuasa' ra sa- 
sangulun buoi ra io maayag ak. 
2Koson panginuuyan ragitio: ma- 
ya' ra ukum, ruandu' makaralaki 
no musiti' masimpung ra ralaki 
nano buoi ra io maayag ak. Kaa' 
amun ru matoi ralaki nano naka- 
labus ruandu' no intor ra ukum 
raginio. 3 Kaa' amun ru ruandu' no 
sumimpung ra ungkuyon ra bo- 
kon paat ra ralaki nano lakat ak 
poyo soroi, ruandu' no sabiton ra 
lumapau. Kaa' amun ru minatoi 
noyo ralaki nano, nakalabus noyo 
ruandu' no intor ra ukum am sala' 
ka lumapau io amun ru manginda- 
laki io poyo. #Pabukat kau ngaa- 
ngai', koson niak raginio ramu- 
yun. Maya' ra pagilangan Ukum ri 
Musa' koson ra minatot kau noyo, 
nga siminimpung kau ra inan ri 
Kristus. Am akau raino i Kristus 
noyo tatangan, lo ondo' binayag 
saguli' intor ra kapatayan, bagu 
kaayagan takau mokoonong ri Aki 

Kapuuno'. “Ra galing i kaayagan 
takau kinuasa' ru paliso ru ulun, 
am nga ra kinibit ru Ukum ri 
Musa', mansalinut kasagaan ma- 
katula miningkual intor ra guang 
takau. Ginio noyo nangkinibit ri- 
takau ra kapatayan. $Kaa' raino 
nakalabus takau noyo intor ra 
Ukum ri Musa' no, nga koson ra 
ulun minatoi takau noyo, ioginio 
kalo bo manguasa' io ritakau. Rai- 
no kalo bo mangandoi takau ri Aki 
Kapuuno' maya' ra ukum ondo' 
binatikan, kaa' maya' ra ralan ba- 
gu ondo' tuluin takau ru Ambiluo 
ri Aki Kapuuno'. 


Ukum ri Musa! am Tula 


7Amun ru ginio poyo, atan 
bo paraguon takau? Malaat kia 
Ukum ri Musa' no? Maaru' kalo! 
Kaa' Ukum ri Musa' niak ondo' 
mampatutun raki' ra atan soto- 
pot no tula. Amun ru kolondo' 
binatikan ra Ukum ri Musa' no, 
“Pat! pagingkaut,” maaru' kalo 
makapandai aku ra arati' ru ma- 
gingkaut. 3 Nga mansail ra ukum 
no, tula noyo mangkinibit ra nan- 
salinut kasagaan magingkaut rala- 
lom ru guang kuno. Amun ru 
kolondo' ukum, tula no kolondo' 
bo kuasa'. Ra gili kalo nakatutun 
aku toojo ra ukum, kaa' pakatu- 
tun aku ra ukum no, tumalim- 
puun tula no manguasa' raki', 
19am koson ra minatoi aku. Am 
ukum ondo' inaru' mangani' ra 
kaayagan, sotopot no mangkini- 
bit raki' ra kapatayan. M Nga 
mansail ra ukum. no, makakaluya- 
gan tula mamparuung am mang- 
kianibit raki' ukumon ra potoyon. 

12Ginio ra Ukum ri Musa' no 
intor ri Aki Kapuuno' am moo- 
nong susuban Nano mabanis am 
moonsoi. 3 Amun koson poyo ra- 
ginio, ondo' moonsoi no kia mang- 
kinibit raki' ra kapatayan? Maaru' 
kalo! Mansail ra ukum ondo' moon- 
soi, tula noyo ondo' mangkinibit 
raki' ra kapatayan. Bagu guang 
mamabaal ra tula mauligan tojojo 
am mansail ra ukum mapandayan 
noyo ra kinalaat ru tula no. 


Pantutulaan ralalom guang 
ru ulun 


14Makapandai takau noyo ra 
Ukum ri Musa' no intor ra 
Ambiluo ri Aki Kapuuno', kaa' 
aku ti ulun ak ondo' inulipon ru 
tula. 15 Kalo makarati' aku ra baa- 
lon kutu. Nga ondo' kasagaan ku, 
kalo makapambaal aku, kaa' on- 
do' kasisangin ku, ginio noyo 
ondo' baalon kuno. Amun ru 
mambaal aku ra ondo' sala' ka ka- 
sagaan ku, arati' no mangiou aku 
ra Ukum ri Musa' no motopot. 
17 Nga sotopot no sala' ka aku on- 
do' mambaal ra malaat, kaa' tula 
ondo' manguasa' ra guang ku 
mangkinibit raki'. 13Ginio ra ko- 
londo' moonsoit sorot ra guang ku- 
tu, toginio paliso ku ra ulun. Nga 
iou pana masaga' aku mambaal 
ra moonsoi, kalo makapambaal 
aku. 1? Kalo makapambaal aku ra 
moonsot ondo' kasagaan ku, kaa' 
mambaal aku ra malaat ondo' so- 
topot no sala' ka kasagaan ku. 
2 Amun ru mambaal aku ra ondo' 
sala' ka kasagaan ku, arati' no sa- 
la' ka aku ondo' mambaal ra ma- 


ROMA 7, 8 


laat, kaa' tula ondo' manguasa' ra 
guang kutu mangkinibit raki'. 

21]ntor raginio ilain ku maka- 
kuasa' ukum ragitio: Amun ru ma- 
saga' aku mambaal ra moonsoi, 
ondo' malaat ak rorondo' pilion 
kuno. ?? Maansukan guang ku ra 
ukum intor ri Aki Kapuuno'. 
2Kaa' matutunan ku ralalom ru 
guang kuno mokoondo' poyo 
ukum ondo' mantutula' ra ukum 
ondo' iowon ru guang kuno. Ginio 
ra uliponon aku ru ukum ru tula 
ondo' manguasa' ra inan kuno. 
2-25Koson ragitio kaayagan ku: 
Ralalom ru guang ku masaga' 
aku gumagaya' ra ukum ri Aki 
Kapuuno', kaa' paliso ku ra ulun 
kinuasa' ru tula. Aku noyo koson 
ra ulun inibatan! Osoi kia maka- 
pamayag. raki' intor ra inan ti 
ondo' mangkinibit raki' ra kapa- 
tayan? Paringkuanangan ri Aki 
Kapuuno', nga mansail ri Jisus 
Kristus mamayag Io raki'. 


Kaayagan sumugut ra 
kasagaan ru Ambiluo ri 
Aki Kapuuno' 


@ intor raginio, raino kalo bo 
ukumin ri Aki Kapuuno' ilo 
ondo' siminimpung ri Kristus 
Jisus. “Nga ukum ru Ambiluo ri 
Aki Kapuuno' ondo' mangani' ra 
kaayagan ra pasisimpungan takau 
ri Kristus Jisus, nampalabus noyo 
raki' intor ra ukum ondo' mang- 
kinibit ra tula am kapatayan. 
3 Atan ondo' kalo nabaal ru Ukum 
ri Musa' nga ra paliso ru ulun no 
ondo' malawo, binaal noyo ri Aki 
Kapuuno'. Koson mamuso ra kua- 


e raki': Kuukula' naskah nakalair ramuyun: mokoondo' poyo: ntakau. 

sa' ru tula ralalom paliso ru ulun, 
nangator i Aki Kapuuno' ra Anak 
No galama'. Minayag lo koson ra 
ulun, ioginio baal ru ulun ondo' 
makatula am intor raginio kinala 
No kuasa' ru tula. “I Aki 
Kapuuno' nambaal raginio koson 
ra susuban ru Ukum ri Musa' no 
gagayaan takau ondo' maayag 
maya' ra kuasa' ru Ambiluo ri Aki 
Kapuuno' am sala' ka paliso ru 
itakau ulun. 5Ilo ondo' maayag 
maya' ra paliso ru ulun mampa- 
kaatang ayuk atan ondo' kasagaan 
ru paliso nilo. Kaa' ilo ondo' maa- 
yag maya' ra Ambiluo ri Aki 
Kapuuno' mampakaatang ayuk ra 
atan ondo' kasagaan ru Ambiluo 
no. 9 Nga pamaguangan ondo" ki- 
nuasa' ru paliso ru ulun ayuk 
mangkinibit ra kapatayan, kaa' 
pamaguangan ondo' kinuasa' ru 
Ambiluo ri Aki Kapuuno' magibit 
ra kaayagan am  pabansayan. 
7Ulun ondo' pamaguangan nano 
kinuasa' ru paliso ru ulun mantu- 
la' ri Aki Kapuuno"', nga kalo gu- 
magaya' io ra ukum ri Aki 
Kapuuno' am sotopot no kalo ma- 
gagaya' no ukum raginio. 8Ginio 
nai ra ulun ondo' maayag maya' 
ra paliso ru ulun, kalo makapam- 
paansuk ri Aki Kapuuno'. 

9 Kaa' akau no kalo maayag ma- 
ya' ra paliso ru ulun, kaa' maya' 
ra Ambiluo ri Aki Kapuuno' — 
amun totopot Ambiluo ri Aki 
Kapuuno' no maningganai ramu- 
yun. Osoi ak kolondo' ra Ambiluo 
ri Kristus, io no sala' ka i Kristus 
tatangan. 19Am amun i Kristus 
sumimpung ramuyun, kabalu' 

pana inan minno maaru' matoi 
nga ra tula, bayagon kau ru 
Ambiluo ri Aki Kapuuno'f nga 
mobonsoi kano saguli' ri Aki 
Kapuuno'. 8 Amun ru Ambiluo ri 
Aki Kapuuno' ondo' namayag 
noyo ri Jisus intor ra kapatayan 
sumimpung ramuyun, bagu Io 
ondo' namayag ri Kristus intor ra 
kapatayan mamayag niak ra 
inan minno ondo' mapatoi. Ginio 
baalon No mansail ra Ambiluo 
Nano ondo' sumimpung ramuyun. 

2Intor raginio pabukat kau 
ngaangai', musiti' takau maayag 
maya' ra kasagaan ru Ambiluo ri 
Aki Kapuuno' am sala' ka maya' 
ra kasagaan ru paliso ru ulun. 
13 Nga, amun ru maayag kau ma- 
ya' ra paliso ru ulun, maaru' ma- 
toi kau. Kaa' amun mansall ra 
indangan ru Ambiluo ri Aki 
Kapuuno' langgain min baal ra 
makatula, maayag kau. 1 Ngaa- 
ngai' ulun ondo' tingganayon ru 
Ambiluo ri Aki Kapuuno', ilo no 
anak ri Aki Kapuuno'. #Nga 
Ambiluo ondo' pinataak ri Aki 
Kapuuno' ramuyun, kalo mangu- 
lipon am mambaal ramuyun ma- 
laa'. Kaa' sotopot no Ambiluo no 
mampasauk ramuyun ra anak ri 
Aki Kapuuno', am mansall ra in- 
dangan ru Ambiluo no, iowon ta- 
kau mampiau ri Aki Kapuuno', 
“Ama', i Ama' ku.” 16Intor ragi- 
nio Ambiluo ri Aki Kapuuno' 
mabaya' ra guang takau mindagu 
ra itakau noyo anak ri Aki 
Kapuuno'. "Y Nga itakau noyo 
anak ri Aki Kapuuno', makaapu 
takau ra barakat Nano ondo"' pi- 


f bayagon kau ru Ambiluo n Ak: Kapuuno', kaapoam' ambiluo mun maayag. 

natampos No ra ulun No rano. 
Mabaya' ri Kristus, makaapu ta- 
kau poyo ra atan ondo' pinatam- 
pos noyo ri Aki Kapuuno' Riso. 
Nga amun ru itakau makaaya' 
maimbolo' koson ri Kristus, ma- 
kaaya' takau niak katulayon ko- 
son Riso. 


Katulayan ondo' mantilayun 


18Intor raginio mangintopot 
aku ra ngaangai' kaimboloon on- 
do' malimanan takau raino kalo 
sama' pogondoon ra katulayan on- 
do' paintalangon ri Aki Kapuuno' 
ritakau ra maagu no. PAm 
ngaangai' ondo' pinasauk ri Aki 
Kapuuno' maginaa ra guang moon- 
dom paat i Aki Kapuuno' mam- 
patalang osoi anak No rano. 
2 Ngaangai' ondo' pinasauk ri Aki 
Kapuuno' pinoloso masauk ra ko- 
londo' onong, am ginio sala' ka 
kasagaan galama', kaa' kasagaan ri 
Aki Kapuuno'. Kabalu' pana ko- 
son raginio, mokoondo' ra kalan- 
sanan: 2 tauli no ngaangai" ondo' 
pinasauk ri Aki Kapuuno' palabu- 
son intor ra kuasa' ondo' mamuso 
am palabuson am katulayon ma- 
babaya' ra anak ri Aki Kapuuno' 
rano. 

22 Nga mapandayan takau noyo 
sabot raino ngaangai' ondo' pina- 
sauk ri Aki Kapuuno' mampalaa 
am malimanan ra maruol koson 
sangulun ruandu' paat io matipa- 
ganak. #Kaa' sala' ka tana' am 
ngaangai' suang nano ayuk ondo' 
mampalaa, kaa' itakau pana. Ita- 

kau ondo' inanian noyo ra 
Ambiluo ri Aki Kapuuno' koson 
taak Nano ra kasaa', mampalaa ra- 
lalom ru guang liliwa' mangkuli- 
man ra i Aki Kapuuno' mampalabus 
am mampasauk ritakau ra anak 
No rano “Nga intor ra lu- 
mansan, bayagon takau ri Aki 
Kapuuno'. Kaa' amun makakito 
takau ra atan ondo' linansanan i, 
sala' bo ka kalansanan. Nga kalo 
pana lumansan ondo' nakito no- 
yo. # Nga amun ru lumansan ta- 
kau ra atan ondo' kalo poyo 
makito, kulimanon takau ra guang 
mataan. 

24 Suai poyo raginio Ambiluo ri 
Aki Kapuuno' mangindangan rita- 
kau ondo' malawo pangintapatan. 
Kalo mapandai takau ati koson 
makiasi' ri Aki Kapuuno': kaa' 
Ambiluo Nano galama' makitaak 
ri Aki Kapuuno' ritakau mabaya' 
ra ragu ondo' kalo masabit ru 
ulun. ?7 Am i Aki Kapuuno' ondo' 
makapandai ra ngaangai' ru guang 
ru ulun, makarati' ra kitaakon ru 
Ambiluo Nano. Nga maya' ra ka- 
sagaan ri Aki Kapuuno' galama' 
makitaak Ambiluo Nano ri Aki 
Kapuuno' koson ra ulun No rano. 

# Am mapandayan takau ra 
ralalom ru ngaangai' baal mana- 
ngampos i Aki Kapuuno' ra moon- 
soi risilo ondo' motogom Riso” am 
ondo' piniau No maya' ra inata- 
ngan Nano galama'. @Ilo ondo' 
pinili' noyo ri Aki Kapuuno', ina- 
ru' niak intor ra talimpuun i ma- 
sauk koson ra Anak Nano, i Jisus 


8 Kuukula' naskah naka naskah nakalas kolondo' ra ragu: am mampasauk ntakau ra anak Norano. “ ralalomru ngaangat' 
baal manangampos 1 Aki Kapuuno' ra moonsal nsilo ondo" motogom Riso, Kuukula' naskah nakalair: ngaanga:' 
baal manangampos ra moonsoi nsilo ondo' motogom n Aki Kapuuno'. 

Kristus, am koson raginio Anak 
No masauk ra katuaan ru ma- 
suang pabukat. @Am ilo ondo' 
inaru' noyo ri Aki Kapuuno' kala- 
lair, ilo niak piawon No. Am ilo 
ondo' piniau ri Aki Kapuuno', ilo 
niak pobonsoyon saguli' poyo Ri- 
so. Am ilo ondo' pinabonsoi sagu- 
lP? ri Aki Kapuuno' no, ilo niak 
katulayon No. 


Togom ri Aki Kapuuno' 
mansall ri Jisus Kristus 


31]ntor raginio, atan bo pa- 
raguon takau? Amun i Aki 
Kapuuno' bala takau, osoi kia ma- 
kagula' ritakau? Maaru' kolondo"! 
32 Kalo iningaan ri Aki Kapuuno' 
Anak Nano galama', kaa' pinoloso 
No Io potoyon koson ra kaata- 
ngan takau. Nga pinataak No 
Anak Nano ritakau, maaru' ma- 
ngani' lo poyo ritakau ngaangai' 
ra bokon. 33 Osoi makapanguu' ri- 
silo ondo' pinili' ri Aki Kapuuno'? 
Maaru' kolondo'! I Aki Kapuuno' 
galama' mambala' ra itakau ko- 
londo' sala. #Osoi makapampasa- 
la ritakau? Maaru' kolondo'! I 
Kristus Jisus noyo ondo' minatoi, 
binayag saguli' am sorot ra pamiris 
ri Aki Kapuuno': lo no manaung 
ritakau. 3 Mokoondo' kia makapa- 
nginga' ri Kristus monogom rita- 
kau? Kapaganan kia? Pagalabaan 
kia? Kaimboloon kia? Bitilan kia? 
Kunsikang kia? Baal makalalaa' 
kia? Kaapoam kapatayan kia? 
Maaru' kolondo'! % Koson ragitio 
binatikan ra Alkitab, 

“Masalok akai makauma' ra 
baal makapatoi nga akai 
ulun Mu rano, 

akai koson niak ra domba 

ondo' simbaluyon.” 
37 Kaa' ralalom ru ngaangai' baal 
raginio makakamanangan takau 
ra maayo, nga motogom i Kristus 
ritakau. 383? Mangintopot aku ra 
kokondo' makapanginga' ri Kristus 
monogom ritakau: iou pana ka- 
patayan kaapoam kaayagan, iou 
pana masundu kaapoam mangu- 
nguasa', iou pana ondo' masauk 
raino kaapoam ra orou matong 
no, iou pana kuasa' ondo' sorot ra 
rasawat kaapoam ra ragana' ti, 
Kolondo' intor ra pinasauk no 
makapanginga' ri Aki Kapuuno' 
monogom ritakau koson ra pina- 
kito No mansall ri Kristus Jisus, 
Tuhan takau. 


I Aki Kapuuno' am ulun 
pinili' No rano 


9 Ondo' raguon kutu motopot, 
siminimpung aku ri Kristus 
am kalo magabau aku. Bolos ru 
guang ku ondo' kinuasa' ru 
Ambiluo ri Aki Kapuuno' mam- 
painono' ra kalo magabau aku. 
2 Mangiluk toojo am maimbolo' 
guang kutu paat aku 3mangkara' 
ra pabukat ku rano, ioginio bulu 
ku galama'. Gama' ru makapa- 
ngindangan aku risilo, amun ki- 
taakon tumampos aku ukumin ri 
Aki Kapuuno' am patuliaron in- 
tor ri Kristus. “Ilo no ulun Israil 
ondo' pinili" ri Aki Kapuuno'. Pi- 
niau ilo noyo ri Aki Kapuuno' ra 
anak No rano galama', am pinaki- 
to No ilo ra katulayan Nano. Bi- 
nantuan No ilo am inanian No ilo 
ra Ukum ri Musa'. Tinuluan No 
ilo ra sambayang ondo' motopot 

am naapu nilo ondo' binantu' Na- 
li. Ilo ti papag ru kinamatuaan 
takali ra nauligan, am intor ra 
papag ri Kristus ra ulun no, ina- 
nak Io sangulun Israil. Gama' ru i 
Aki Kapuuno' ondo' manguasa' 
ra ngaangai', omporon ra sabuoi- 
buoi no.” Amin. 

6 Kalo mindagu aku ra bantu' ri 
Aki Kapuuno" i kalo nasulut. Kaa' 
sala' ka ngaangai' bulu ru Israil 
pinili' ri Aki Kapuuno', 7 am sala' 
ka ngaangai' papag ri Abraam no 
anak ri Aki Kapuuno'. Nga kon ri 
Aki Kapuuno' ri Abraam, “Ondo' 
papag ri Isak ayuk sabiton ra pa- 
pag muno.” 8Arati' no, sala' ka 
ngaangai' papag ri Abraam! no 
sabiton anak ri Aki Kapuuno', 
kaa' ilo ayuk ondo' inanak maya' 
ra bantu' Nali. “Nga gitio noyo 
ondo" binantu' ri Aki Kapuuno' ri 
Abraam, kon No, “Sumaguli' Aku 
ra orou ondo' inaru'? noyo am 
paat raginio maganak i Sara ra 
sangulun anak ungkuyon.” 

10 Am sala' ka ginio ayuk. Ron- 
do' ak ama' ru ruo ngaulun anak 
ungkuyon ri Ribika, ioginio i Isak 
kinamatuaan takali. 11-12 Koson 
mampakito ra sangulun intor ra 
anak rano pilian Nano, minindagu 
i Aki Kapuuno' ri Ribika, “Anak ra 
katuaan no mangandoi ra boborok 
nano.” Ginio rinagu No ra kalo po- 
yo karuruo anak ni inanak am kalo 
poyo nambaal ilo ra moonsoi kaa- 
poam malaat. Maa' raginio maki- 
to toojo ra pilian ri Aki Kapuuno' 
no kalo inimpuun ra baal nilo, kaa' 

maya' ra pampiawan Nano gala- 
ma’ ayuk. 3 Koson ra binatikan ra 
Alkitab, kon ri Aki Kapuuno', 
“Motogom. Aku ri Jakub, kaa' ma- 
sisang Aku ri Isau.” 

141ntor raginio, atan bo para- 
guon takau? Mabanis kia guang 
ri Aki Kapuuno'? Maaru' Io 
mabanis guang! Pindagu i Aki 
Kapuuno' ri Musa', “Mamarakat 
Aku ra osoi ak pilion Ku, am ma- 
kaasi' Aku ra osoi ak kasagaan 
Ku.” 16 Baal raginio kalo maya' ra 
kasagaan kaapoam 'kapiratan ru 
ulun, kaa' maya' ra kataawan ri 
Aki Kapuuno'. 1 Nga binatikan 
noyo ra Alkitab, kon ri Aki 
Kapuuno' ra raja' Misir, “Pina- 
sauk tokou ra raja' koson mansail 
rirun mampakito Aku ra kuasa' 
Kuno, am koson inggalan Kuno 
mauligan ra ati-ati ak ra tana" ti.” 
18 ]ntor raginio, amun masaga' i 
Aki Kapuuno' makaasi' ra sasa- 
ngulun, ginio baalon No. Am po- 
yo, amun masaga' lo mambaal ra 
sasangulun mokotog ulu, ginio 
baalon No. 


Sangit am asi' ri 
Aki Kapuuno' 


19 Raino makamangkuot lair ra- 
ki', “Amun koson ragino kua guat 
lakat ak poyo mampasala i Aki 
Kapuuno' ra ulun? Nga kolondo' 
sangulun pana makaanggal ra ka- 
sagaan ri Aki Kapuuno'.” @Pabu- 
kat ku, makakau' kou kia tumaam 
ri Aki Kapuuno' koson raginio? 
Makapangkuot kia rarapu' no ra 


l Gama' ru 1 Aki Kapuuno' ondo' manguasa" ra ngaangal', omporon ra sabuoi-buot no., kaapoam Gama" ru lo, 1 
Aki Kapuuno" ondo" manguasa' ra ngaangat', omporon ra sabuorbuoi no. / sala' ka nganga!" papag n Abraam, 
Gino intor ra papag n Abraam ondo' manak intor n Ismail, anak rı Abraam ondo' ma" nali1 Agar 


(Ilan" Galatia 4.22-23). 


orou ondo" inaru': kaapoam orou ra mogondo' bilor ra sumunu' 

mambabaal no, “Kua guat baalo' 
mu aku koson ragitio?” 21 Mamba- 
baal no makakuasa' mangalap ra 
tana' lia' no mampasauk ra atan 
ak kasagaan nano galama'. Intor 
ra tana' lia! ra nogondo', baalon 
no rarapu' mologo am niak rara- 
pu' kalo mologo. 

22 Am mogondo' niak atan on- 
do' binaal ri Aki Kapuuno'. Masa- 
ga' lo mampakito ra sangit am 
kuasa' Nano, kaa' mataan lo risilo 
ondo' sotopot no sama' sangitin 
am luuson No. 3Am masaga' lo 
niak mampakito ritakau ra kalua- 
ban ru kaansayan Nano. Ginio 
tinaakan No ritakau ondo' asiin 
No, ioginio itakau ondo' pinongo 
No makaapu ra kaansayan Nano. 
24 Nga itakau noyo ondo' piniau 
No, am sala' ka itakau ulun Jaudi 
ayuk, kaa' ulun sala' ka Jaudi pa- 
na. #Gitio kon ri Aki Kapuuno' 
ra Kitab ru nabi" Osia, 

“Ulun ondo' sala' ka ulun 


Ku rano, 
sabiton Ku “Ulun Ku 
rano.’ 
Am ulun ondo' kalo 
tagamin Ku, 


sabiton Ku ‘Ulun 
tagamin Ku rano.’ 

26 Am giu' ra intok ondo' 
inindaguan ri Aki Kapuuno' 
risilo “Akau sala' ka ulun 
Ku rano’, 

giu' no niak sabiton ilo ra 
anak ri Aki Kapuuno' 
ondo' maayag.” 
27 Am kon poyo ru nabi' Jisaya 
intor ra ulun Israil, “Kabalu' pana 
suang ru ulun Israil no koson ra 
! Har" kamus. 

agis ru raat, kaa' sanganu ayuk 
bayagon, 4 nga ukumin ri Aki 
Kapuuno' ra mataki' ngaangai' 
ulun ru tana' ti.” 2 Am kon poyo 
ru nabi' Jisaya ragili, “Amun 
Tuhan Ondo' Maayo Kaga' Kua- 
sa' kalo nanatang ritakau ra pa- 
pag, maaru' maluus takau koson 
nasauk ra mamagun ru bandar 
Sodom am Gomora i.” 


Tanou Moonsoi am 
ulun Israil 


#WGitio noyo arati' ru raguon 
mai, ulun sala' ka Jaudi ondo' 
kalo mirot mobonsoi saguli' ri Aki 
Kapuuno', ilo noyo pinobonsoi 
saguli' ri Aki Kapuuno' mansail ra 
pangintapatan nilo Riso. 3t Kaa' 
ulun Israil ondo' mansail ra 
Ukum ri Musa' mirot mobonsoi 
saguli' ri Aki Kapuuno', kalo no- 
koowot ilo. Kua guat? Nga 
mangkinam ilo mobonsoi saguli' 
ri Aki Kapuuno' mansail ra kapi- 
ratan nilo galama', am sala' ka 
mansail ra pangintapatan nilo ri 
Aki Kapuuno". Ginio ra ilo naka- 
saru ra “batu nasaruan'. 8 Binati- 
kan noyo ra Alkitab intor ra batu 
no koson ragitio, 

“Ilai', mapabanta' Aku ra 
batu giu' ra Sion, 
ondo' kasaruan ru ulun, 
rondo' batu maayo ondo' 
karatuan ru ulun. 
Kaa' osoi ak mangintopot 
Riso kalo mangkaus.” 
10. kau ngaangai', 
kaandaman ru guang ku 
am pakiasian ku ri Aki Kapuuno', 
ioginio ra ngaangai' bulu ku rano 

bayagon. ? Mampaintutun aku ra 
ilo ti mirot toojo mangandoi ri 
Aki Kapuuno', kaa' binaal nilono 
kalo inimpuun ra katutunan in- 
tor ri Aki Kapuuno'. 3 Kalo maka- 
rati ilo ra ralan atan kulaan ra 
ulun mobonsoi saguli' ri Aki 
Kapuuno', am mirot ilo maya' ra 
ralan nilo galama' ak koson mo- 
bonsoi saguli' ri Aki Kapuuno'. 
Nga raginio marara' ilo ra ralan 
nanuluan ri Aki Kapuuno'. “Nga 
pinalasan noyo ri Kristus ra 
Ukum ri Musa', bagu osoi ak ma- 
ngintopot Riso, io no pobonsoyon 
saguli' ri Aki Kapuuno'. 


Osoi ak makiindangan ra 
Tuhan, bayagon io 


SGitio noyo binatikan ru nabi' 
Musa' intor ra ralan mobonsoi sa- 
guli' ri Aki Kapuuno' mansail ra 
Ukum no, “Osoi gumagaya' ra 
ngaangai' susuban ru Ukum no, 
maayag io.” #Kaa' gitio noyo kon 
ru Alkitab intor ra ralan mobonsoi 
saguli' ri Aki Kapuuno' mansail ra 
pangintapatan Riso, “Pati! pampa- 
guang, osoi malot ra suruga'? (io- 
ginio koson magibit ri Kristus 
tumuun ritakau.) 7Kaapoam pai' 
pampaguang, osot mongol ra in- 
tok ru ulun namagatoi rali? (io- 
ginio koson magibit ri Kristus 
magaloi intor ra kapatayan.)” 
8 Am kon poyo ru Alkitab, “Ragu 
ri Aki Kapuuno' mamaar ramu- 
yun, masabit min am maguang 
min.” Gitio noyo tanou ondo' pa- 
balaan mai; musiti' mangintopot 
kau ri Aki Kapuuno'. “Amun ru 
mangakun kau ra i Jisus noyo 
Tuhan am mangintopot tojojo ra 

lo binayag saguli' ri Aki Kapuuno' 
intor ra kapatayan, bayagon kau. 
10 Nga intor ra pangintapatan ru 
guang, itakau pobonsoyon saguli' 
ri Aki Kapuuno', am intor ra pa- 
ngakunan, itakau bayagon. 11 Kon 
poyo ru Alkitab, “Osoi ak mangin- 
topot Riso kalo mangkaus.” 1? Nga 
raino mogondo' ak ralan mama- 
yag ra ulun Jaudi kaapoam sala' ka 
Jaudi; i Aki Kapuuno' rondo' ak 
am lo no Tuhan ru ngaangai' am 
mauli' barakat No risilo ondo' ma- 
kiindangan Riso. 13Kon poyo ru 
Alkitab, “Osoi ak makiindangan ra 
Tuhan, bayagon io.” 

14Kaa' mailo ilo makiindangan 
ra Tuhan amun ru kalo poyo na- 
ngintopot ilo Riso. Am mailo ilo 
mangintopot Riso amun ru kalo 
poyo nokorongog ilo ra tanou 
intor Riso. Am mailo ilo mangki- 
rongog ra tanou no amun ru ko- 
londo' mampabala' risilo. Am 
mailo ilo mampatanou amun ru 
kolondo' manusub risilo. Kon niak 
binatikan ra Alkitab, “Mumpara' 
bo bonsoi ratangan ru ilo ondo' 
mampabala' ra tanou moonsoi!” 
16Kaa' sala' ka ngaangai' ulun ma- 
ngintopot ra Tanou Moonsoi. Kon 
ru nabi' Jisaya, “O Tuhan, mo- 
koondo' kia mangintopot ra tanou 
pabalaan maiti?” 1 Ginio ra man- 
sail ra pangkirangagan nilo ra ta- 
nou no mangintopot ilo, am 
morongog nilo tanou no nga mo- 
koondo' mambala' risilo ra tanou 
intor ri Kristus. 

18Kaa' mangkuot aku: Moto- 
pot kia kalo poyo nokorongog ilo 
ra tanou no? Maaru' nokorongog 
ilo noyo! Nga kon ru Alkitab, 

“Bolos ru sinusub rali 
nakaralat noyo ra 
tikop-tikop ru tana' ti, 

am ragu nilai nakasuku' 
noyo ra ujok ru mamagun.” 
19 Mangkuot aku poyo: Kalo kia 
nakarati' ulun Israil rano? Maaru' 
nakarati' ilo. I nabi' Musa' kasaa' 
timinaam, “Gitio noyo kon ri Aki 
Kapuuno", 

“Saukon takamin mangusolon 
ra bulu ondo"' sala' ka 
pinili" Ku, 

am saukon takamin 
sumangit ra bulu ondo' 
sasambungon.” ” 
20 Am makakau' poyo i nabi' Ji- 
saya mindagu, 

“Gitio noyo kon ri 
Aki Kapuuno', 

‘Matuum Aku ru ulun 
ondo' kalo maguyum 
Raki', 

am tumalang Aku ra ulun 

ondo' kalo mangkuot Raki’. ” 
21 Kaa' koson ra ulun Israil rano, 
kon ri nabi' Jisaya, “Gitio noyo 
kon ri Aki Kapuuno', ‘Monsongo- 
rou Aku maginaa risilo sumaguli' 
Raki', kaa' ilo no mokotog ulu am 
kalo gumagaya'.”” 

Asi' ri Aki Kapuuno' ra 

ulun Israil 


1 1 Ginio ra mangkuot aku po- 

yo: Inimpayan kia ri Aki 
Kapuuno' ulun pinili' No rano? 
Maaru' kalo! Aku galama' pana 
ulun Israil, papag ri Abraam tayar 
ri Binjamin. 2Kalo mangimpai i 
Aki Kapuuno' ra ulun No rano 
ondo' pinili' No ra talimpuun i. 
Mapandayan min ondo' binati- 

kan noyo ra Alkitab paat i nabi' 
Ilia nononsol ra ulun Israil ri Aki 
Kapuuno'. Kon no, 3“O Tuhan, 
pinatoi nilo noyo nabi" Mu rano 
am linunsai nilo noyo. panalaban 
ra taak Mu rano. Raino aku ak 
sangulun nabi' ondo' soroi ti, am 
mangkinam ilo mamatoi raki'.” 
4 Atan taaman No riso? Kon ri Aki 
Kapuuno"', “Soroi Raki' tulu' nga- 
ribu ngaulun ondo' kalo igondo' 
siminamba ra tuhan sinungkala- 
laing Baal.” 3 Koson niak ra raino 
ti, mokoondo' kuukula' ngaulun 
pinili" ri Aki Kapuuno' maya' ra 
kataawan Nano. “#Pampilian ri 
Aki Kapuuno' maya' ra kataawan 
Nano am sala' ka maya' ra atan 
ondo' binaal ru ulun. Nga amun 
ru pampilian ri Aki Kapuuno' ma- 
ya' niak ra binaal ru ulun, arati' 
no ginio sala' ka tootopot kataa- 
wan. 

7 Arati’ ru ginio kalo natuum ru 
ulun Israil atan ondo' inuyum 
nilai. Kaa' ondo' nakatuum am 
kuukula' ngaulun pinili" No rano 
ayuk am bokon rano nangimpai 
ra pampiawan ri Aki Kapuuno'. 
8Koson binatikan ra Alkitab, “I 
Aki Kapuuno' nampasauk risilo ra 
sasambungon, suku' orou raiti' 
kalo maimansaan am kalo matali- 
naasan nilo.” 9Am kon niak ru 
raja' Daut ragili, 

“Polosoon ilo malandak am 
rokopon ra bunsag nilo 
galama’, 

gama' ru maratu' am 
maukum ilo! 

10 Polosoon noyo mato nilono 

bolowon, bagu kalo 
makakito ilo, 

gama” ru ilo magail 
maimbolo' nga ra 
kapaganan.” 
11Ginio ra mangkuot aku po: 
Karatu' ulun Jaudi rano koson luu- 
son ilo kia ri Aki Kapuuno'? Maa- 
ru' kalo! Kaa' nga ra tula ru ulun 
Jaudi, ondo' sala' ka Jaudi bo ba- 
yagon, koson ra ulun Jaudi rano 
mangusolon bo risilo. 1? Nga ra tu- 
la ru ulun Jaudi rano ulun ru tana' 
rati binarakat ri Aki Kapuuno', am 
nga ra pangintapatan ru ulun Jau- 
di malawo, barakat ra ulun sala' ka 
Jaudi mauli’. Amun koson poyo 
raginio, mulu' poyo barakat ri Aki 
Kapuuno' ra ulun Jaudi rano paat 
ra ilo ngai' sumaguli' Riso. 


Ulun sala' ka Jaudi bayagon 


13 Raino mindagu aku ramuyun 
ulun sala' ka Jaudi, buoi aku mam- 
paugar ra kandoi koson ra sangu- 
lun rasul ra ulun sala' ka Jaudi, 
karaan ku kandoi ragitio maatang 
kaga'. 14Intor raginio mangkinibit 
aku lair ra ulun ru bulu ku rano 
mangusolon am makapamayag i 
Aki Kapuuno' ra santayaran risi- 
lo. BPaat ilo kalo inapu ri Aki 
Kapuuno' ulun ra bokon ra tana' 
ti mobonsoit saguli' Riso. Atan ku- 
laan amun apuon ilo saguli' ri Aki 
Kapuuno'? Maaru' ginio koson ra 
ulun minatoi maayag saguli'! 

16 Amun sampilang kasaa' intor 
ra rondo' ruti' paun pataakin ri 
Aki Kapuuno", arati' no ngaangai' 
ruti' binaal i lo tatangan. Am 
amun bakat ru tataun timpokon ri 
Aki Kapuuno', arati' no raan rano 
pana Io tatangan. !7 Ginio ra kuu- 
kula' raan intor ra puun jaitun ti- 

nanom indaanin am raan intor ra 
puun Jaitun lumayau pakawinon 
pamalit ra inindaanan no. Akau, 
ulun sala' ka Jaudi, koson ra raan 
ru puun jaitun lumayau ondo' 
makasia’ ra barakat ru kaayagan 
ru ulun Jaudi. #Kaa' pai' pagasab 
risilo ondo' inindaanan noyo ko- 
son ra raan no! Pai' kano limbau! 
Nga akau no raan ak. Am sala' ka 
akau no nanambakat ra puun no, 
kaa' sotopot no bakat no ondo' 
mampatuu' ramuyun. 

19 Mokoondo' lair mindagu ra, 
“Kaa' raan rali inindaanan koson 
akai papaliton risilo.” ? Motopot 
ginio. Inindaanan ilo nga kalo na- 
ngintopot ilo, am soroi kau nga ra 
pangintapatan minno. Intor ragi- 
nio, pai' kano limbau, kaa" ilalai' 
min! 21 Nga amun i Aki Kapuuno' 
kalo nakaasi' ra ulun Jaudi rano 
ondo' koson ra raan kopoyo inin- 
daanan Nali, mulu' poyo kalo 
makaasi' lo ramuyun. 2 Ginio ma- 
pandayan takau ra kataawan am 
ukum ri Aki Kapuuno'. Moporos 
ukum Nano risilo ondo' matulaan, 
kaa' mataau lo ramuyun amun ru 
rumayus kau lumansan ra kataa- 
wan No. Kaa' amun ru kalo, akau 
niak indaanin No. @Am amun 
ulun Jaudi rano sumaguli' am 
mangintopot, patapulion ilo ra in- 
tok nilai, nga makakuasa' i Aki 
Kapuuno' mambaal raginio. #Akau 
ulun sala' ka Jaudi, koson ra raan 
puun jaitun lumayau ondo' pina- 
kawin ra puun jaitun tinanom. 
Ginio kalo niak maya' ra kaindala- 
man. Bagu atan poyo ulun Jaudi 
rano ondo' koson ra raan puun jai- 
tun tinanom no? Maaru' maluoi 1 

Aki Kapuuno' mampatapuli' risilo 
ra puun kopoyo. 


Makaasi' i Aki Kapuuno' ra 


ngaangai' ulun 


25Pabukat kau ngaangai', ma- 
paintutun aku ramuyun ra kata- 
patan ondo' kalo igondo' pinabala', 
nga maa' ra akau makapandai no, 
kalo bo lumimbau kau. Gitio noyo 
katapatan i, kalo mantilayun ulun 
Israil rano mokotog ulu, kaa' polos 
ak ra morontop noyo suang ru 
ulun sala' ka Jaudi matong ri Aki 
Kapuuno'. @Koson raginio ngaa- 
ngai' ulun Israil bayagon. Binati- 
kan noyo ra Alkitab; 
“Intor ra bandar Sion 
matong Mamamayag no, 
mangiru' lo ra ngaangai' 
kalaatan ru papag ri 
Jakub. 
27 Am gitio noyo bantu' Ku 
risilo 
paat Aku mangampun ra 
tula nilai.” 
28 Intor ra ulun Israil kalo nanga- 
pu ra Tanou Moonsoit, pantula' 
ilo ri Aki Kapuuno', am ginio nai 
ra akau ulun sala' ka Jaudi maka- 
kaluagan. Kaa' maya' ra pampi- 
lian Nano, ulun Israil rano lakat 
tagamin ri Aki Kapuuno' nga on- 
do' binantu' ra kinamatuaan ni- 
lai. ? Nga kalo makulau guang ri 
Aki Kapuuno' ra ulun pinili" am 
binarakat No. % Ra galing i akau, 
ulun sala' ka Jaudi, kalo giminaga- 
ya' ri Aki Kapuuno', kaa' raino 
nakaapu kau ra asi' Nano nga ra 
kalo nampagagayaan ru ulun Jau- 
di rano. 3t Mogondo' niak ra ulun 
M Kuukula' naskah nakalas kolondo' ra ragu: raimo. 

Jaudi rano ondo' raino” kalo 
gumagaya’ ri Aki Kapuuno', ilo 
pana makaapu ra asi' ri Aki 
Kapuuno' koson ra naapu min 
noyo. 2 Ngaangai' ulun inukum 
noyo ri Aki Kapuuno' koson ra 
ulun inaput, nga ilo ti kalo gimi- 
nagaya' Riso. Maa' raginio maka- 
pangasi' [o ra ngaangai' ulun. 


Omporon takau i 
Aki Kapuuno' 


33 Mumpara' bo susuang ru asi' 
ri Aki Kapuuno'! Mumpara' bo 
kinatanda' ru kapintaran am ka- 
pandayan Nano! Kolondo' sangu- 
lun makarati' ra inaru' Nano. Am 
kolondo' makapandai ra kokon- 
doyon Nano. #Koson binatikan 
ra Alkitab: 

“Osoi kia makapandai ra 
guang ri Aki Kapuuno'? 
Am osoi kia makapanulu' 
Riso? 
8 Mokoondo' kia nakapanaak 
ra atan-atan ra Tuhan, 
saboi makibalos Riso?” 
36 Ngaangai' ondo' soroi inangun 
ri Aki Kapuuno'. Mampakaayag 
lo ra ngaangai' am ngaangai' no 
mangandoi Riso. Koompor noyo 1 
Aki Kapuuno' ra sabuoi-buoit no! 
Amin. 


1 Aki Kapuuno' kaayagan am 
pangandayan takau 


1 P Aming kau ngaangai', 

nga i Aki Kapuuno' ` ma- 
kaasi' ritakau kitaakon takamin 
tojojo: Patimpoko' noyo kaaya- 
gan minno ri Aki Kapuuno' ayuk 


koson ra rondo' taak ondo' maa- 

yag, nga ginio noyo mampa- 
kaansuk Riso. Ginio noyo bayaan 
ra matanda' sumamba ri Aki 
Kapuuno'. “Am pai" min tiluo' 
kiralan ru ulun ondo' kalo ma- 
ngintopot ra Tuhan, kaa' polo- 
soo” noyo pamaguangan minno 
talimbaguin ri Aki Kapuuno'. In- 
tor raginio makatutun kau bo ra 
kasagaan ri Aki Kapuuno", iogi- 
nio, atan ondo' moonsoi, ondo' 
mampakaansuk Riso am poyo on- 
do' matanda’. 

3Nga ra kataawan ri Aki 
Kapuuno' raki', mindagu aku ra 
moonong ramuyun: Pai' kano 
minsawat guang, ioginio majanja- 
yan intor ra ondo' sotopot no. 
Kaa' moonsoi kau minggana' 
guang am karaa' kaayagan minno 
maya' ra kapandayan ondo' ti- 
naakan ri Aki Kapuuno' ramuyun 
sigagama' nga mangintopot kau ri 
Jisus. #Inan takati masuang tayar 
am moonong tayar mosonong ra 
kandoi. 3Koson niak ra itakau 
ulun, kabalu' pana masuang, kaa' 
itakau rondo" ak ralalom pasisim- 
pungan takau ri Kristus. Masisim- 
pung takau ra rondo' am bokon 
koson ra tayar rano masimpung ra 
rondo" inan. 6 Nga raginio musiti' 
takau pakayon kapandayan ra 
nansusuai ondo' pinataak ri Aki 
Kapuuno' no ritakau sigagama', 
maya' ra kataawan Nano. Osoi 
ondo' inanian ra kapandayan 
mampabala' ra tanou ri Aki 
Kapuuno', kondoyon no ginio 
maya' ra pangintapatan nano ri 
Jisus. 7Osoi ondo' inanian ra 
kapandayan mangindangan, pa- 
ngindangan no. Osoi ondo' ina- 

nian ra kapandayan mangila', 
pangila' no. 3Osoi ondo' inanian 
ra kapandayan mampaikang ra 
guang ru ulun, papiroto' noyo. 
Osoi ondo' manian ra guang ma- 
ngani' ra arata' no ra bokon, pa- 
ngani’ no maya' ra kataawan. 
Osoi ondo' inanian ra kapanda- 
yan maningganai, paningganat no 
tojojo. Osoi ondo' inanian ra 
guang makaasi' ra ulun bokon, 
pakaasi' no mabaya' ra maansu- 
kan. 

9 Tagami' noyo ulun bokon ra 
tootopot ru guang min. Kasisa- 
ngi' min baal ra malaat am rayu- 
so' min mambaal ra moonsoi. 
10Raino mabubukat kau nga i 
Kristus, nga raginio pontotogom 
kano ra rondo' am bokon. Pirot 
kano pagugurumat ra rondo' am 
bokon. !!Pirot kano pangandoi 
am pai' katiar. Mabaya' ra kaika- 
ngan ru Ambiluo ri Aki Kapuuno', 
pangandoi kano ra Tuhan ra too- 
topot ru guang min. 12 Lansan ka- 
no ra Tuhan ra guang maansukan. 
Kataan kano amun ru makakapa- 
ganan am kasalok pakiasi' ra 
Tuhan. 8 Pangani' kano ra arata' 
minno ra ulun Kristian ondo' 
kunsikang rano. Am pai' kano ka- 
rara' tambuluyon ru pabukat ra 
Kristian ondo' kalo nauligan min. 

#4 Pakiasi' noyo ri Aki Kapuuno' 
koson mamarakat ra ulun ondo' 
mangimbolo' ramuyun. lou, pa- 
barakatin ilo am sala' ka ulason. 
15 Baya" kano pakaansuk risilo on- 
do' maansukan, am baya' kano 
pantangi" risilo ondo' mangiluk 
guang. 16 Kaayag kano ra rondo' 
guang ra rondo' am bokon. Pai' 

pampaguang ra akau ti maatang, 
kaa' latok kano ra ulun kunsi- 
kang.” Am pai pampaguang ra 
akau ti poyo mapintar. 

17 Pai’ pambalos ra ulun ondo' 
lumaat ramuyun. Kinam kano 
pagabaal ra moonsoi, ioginio on- 
do' iowon ra matanda' ru ngaa- 
ngai! ulun. 18Amun ru maalap 
min, pobobonsoi kano ra ngaa- 
ngai" ulun. 1° Pabukat ondo' taga- 
min ku: pai' pambalos ra kalaatan 
ru ulun, kaa' polosoo" noyo i Aki 
Kapuuno' mangukum risilo. Nga 
binatikan noyo ra Alkitab, “ “Aku 
noyo mambalos am Aku noyo 
mangukum, kon ru Tuhan.” 
2 Kaa' binatikan poyo ra Alkitab, 
“Amun pantula' muno maitilan, 
paakano' to. Amun ru pantula' 
muno pinaason, painumo' io. Nga 
maa' raginio mampakauyu' kou 
bo riso.” 21Pai' polosoo' kalaatan 
ru ulun no mangkinibit ramuyun 
mamibalos saguli', kaa' balasi' 
min kalaatan no ra moonsot. 


Mampagagaya!' ra Parinta 


1 3 Moonong ulun musiti' 

gumagaya' ra parinta, nga 
ngaangai' kuasa' nilono intor ri 
Aki Kapuuno' am parinta ra rai- 
no ti pana inaru' noyo ri Aki 
Kapuuno'. ? Ginio nai ra osoi ak 
manggal ra parinta no, manggal 
io niak ra ondo' inaru' ri Aki 
Kapuuno'. Am osoi mambaal ra- 
ginio maukuman ri Aki Kapuuno'. 
3Nga ulun ondo' mambaal ra 
moonsoi kalo pana malaa' ra pa- 
rinta, kaa' ilo ondo' mambaal ra 
malaat no. Amun kalo masaga' 

kau malaa' ra parinta, pambaal 
kano ra moonsoi, am intor raginio 
omporon kau bo. “Nga parinta no 
ulipon ri Aki Kapuuno' koson ma- 
ngindangan ramuyun. Kaa' amun 
ru mambaal kau ra malaat, kalaa' 
kano, nga parinta no makakuasa' 
mangukum. Am inaru' io no ri 
Aki Kapuuno' koson mangukum 
ra osoi ak ondo' mambaal ra ka- 
laatan. 3 Ginio ra akau musiti' gu- 
magaya' ra parinta -- sala' ka nga 
malaa' ra ukum ri Aki Kapuuno' 
ayuk, kaa' nga bolos ru guang min 
mampaintutun ramuyun raginio. 
6 Ginio nai ra akau ti mambayar 
ra sukai, nga parinta no mampau- 
gar ra kandoit ri Aki Kapuuno' 
ondo' inaru' No noyo. 7 Intor ra- 
ginio bayari’ noyo ngaangai' on- 
do' pakibayarin nilo; ioginio sukai 
ru ampos ru kandoi min am sukai 
ru arata' min. Am urumato' noyo 
tojojo ngaangai' parinta no. 


Pontotogom kano ra rondo' 
am bokon 


8Ginio ra pai" kano pagutang ra 
atan ayuk osot ak pana, kaa' pon- 
totogom kano ra rondo' am bo- 
kon. Nga osoi ak motogom ra ulun 
bokon giminagaya' io noyo ra ngaa- 
ngai’ susuban ru Ukum ri Musa". 
9 Nga kon ru Ukum no, “Pai' la- 
pau, pai” pampatoi, pai" pantakou 
am pai' pagingkaut.” — ngaangai' 
raginio am ukum ra bokon niayuk 
pinogondo' ak ra rondo' susuban 
ti, ioginio, “Tagami' noyo ulun ra 
bokon koson ra:okou galama' mi- 
togom.” 10Osoi ak manogom . ra 
ulun bokon kalo mambaal ra ma- 


# kaa' latok kano ra ulun kunsikang, kaapoam: pai' impar' kando! ra kalo kuukula' maatang, 

laat riso, nga ulun ondo' monogom 
no giminagaya' io no ra ngaangai' 
susuban ru Ukum ri Musa". 
HBaalo' min ginio ngaangai' 
am pai' poyo pombolong nga ma- 
pandayan min noyo ra raino ti 
musiti' pagilalain min nga orou 
pamayagan ritakau mamaar poyo 
intor itakau talimpuun panginto- 
pot. 12 Baal nano koson ra rondom 
ondo' maar noyo tumawang. In- 
tor raginio iruani' takau noyo baal 
ra mangalaat ondo' baalon paat ra 
molondom, am baalo' takau noyo 
baal ra mongoonsoi, ioginio koson 
sanjata' takau ra matawang. 13 Am 
kaayag takano ra matanda' koson 
ra kaindalaman ru ulun paat ra 
matawang. Pai' kano rumamai 
ra jaajajou kaapoam mangagauk. 
Pai'. kano pansawa' kaapoam 
mamabaal ra makauyuyu". Pai' ka- 
no pansangor am pai’ panguso- 
lon. #Kaa' polosoo' noyo Tuhan 
Jisus Kristus maningganai ramu- 
yun, am pai' min gagayaa' paliso 
min galama', ioginio mamasug ra 
kasagaan ru guang makatula. 


Pai' sonsolo' pabukat 
Kristian mu rano 


1 Aro noyo ulun ondo' 
malawo pangintapatan am 


pai' noyo ansangi' io nga ra pa- 
maguangan galama' nano. ? Mo- 
koondo' ulun ondo' mangintopot 
ra atan-atan ak maakan, kaa' ulun 
malawo pangintapatan no kalo 
mangakan ra kual. 3Kaa' ulun on- 
do" makaakan ra atan-atan ak pai' 
noyo pagasab riso ondo' kalo ma- 
ngakan ra kual. Am ulun ondo' 
kalo mangakan ra kual, pai' noyo 

sonsolo' io ondo' makaakan ra 
atan-atan ayuk, nga inapu io no- 
yo ri Aki Kapuuno'. #Kolondo' 
kuasa' mu mononsol ra ulipon ru 
ulun bokon.. Matanda' io kaa- 
poam kalo, ginio aruon ru tuan 
nano galama' ayuk. Am maaru' 
makapambaal io ra matanda' 
nga Tuhan niayuk mangindangan 
riso. 

3 Mokoondo' ulun mampakaa- 
tang ra orou tinimpok nilo in- 
tor orou ra bokon. Am mokoondo' 
ulun mangkara' ra ngaangai' 
orou mogondo' ak. Polosoon no- 
yo itakau gumagaya' ra bolos ru 
guang sigagama'. 6 Osoi ak mam- 
pakaatang ra orou tinimpok no, 
baalon no ginio koson manguru- 
mat ra Tuhan. Am osoi ak ma- 
kaakan ra atan-atan ak, baalon 
no ginio koson mangurumat ra 
Tuhan, nga maringkuanang io ri 
Aki Kapuuno' ra nangani' ra 
akanon. Am osoi ak kalo manga- 
kan ra kual, mangurumat io niak 
ra Tuhan am maringkuanang 
io ri Aki Kapuuno'. 7Kolondo' 
sangulun intor ritakau maayag 
kaapoam matoi nga ra kaata- 
ngan nano galama'. “lou pana 
maayag kaapoam matoi, itakau 
musiti' mangurumat ra Tuhan. 
lou pana maayag kaapoam ma- 
toi, itakau ti Tuhan ak tatangan. 
9Ginio ra i Kristus minatoi am 
naayag saguli' koson masauk ra 
Tuhan ru ulun maayag am ulun 
namagatoi. 1?Intor raginio, kua 
guat pononsol kau ra pabukat 
Kristian ra bokon? Am kua guat 
pagasab kau ra pabukat Kristian 
ra bokon? Itakau ti ngaangai' 

paumaan am akimon ri Aki 
Kapuuno'. N Nga binatikan noyo 
ra Alkitab, kon ru Tuhan, 
“Aku ti i Aki Kapuuno' 
ondo' maayag, 
moonong ulun migulatur 
ra pinaguluan Kuno, 
am poyo mangiou ra Aku 
ti 1 Aki Kapuuno".” 
12 Intor raginio itakau sigagama' 
mampataam ri Aki Kapuuno' ra 
atan binaal takau. 


Pai' kano pangkinibit ra 
pabukat Kristian makatula 


13 Intor raginio, pai' takano po- 
nonsol ra rondo" am bokon. Kaa' 
aruo' noyo kalo mambaal ra atan- 
atan ondo' mampakalayau kaa- 
poam mangkinibit ra pabukat 
Kristian makatula. !4Nga pi- 
naintutun aku toojo ru Tuhan 
Jisus, ginio ra mangintopot aku ra 
ngaangai' akanon karaan ri Aki 
Kapuuno' ra maakan. Kaa' amun 
ru sasangulun mangintopot ra 
mokoondo' akanon mampajamol 
riso sumugut ra kaulayan ru uga- 
ma, akanon raginio niak mampa- 
jamol riso. !ïGinio ra amun ru 
mampakasinduol kou ra pabukat 
Kristian mu nga ra atan ondo' 
akanon mu, ginio kalo bo inim- 
puun ra togom. Pai' noyo pompo- 
loso ra atan ondo' akanon muno 
mangkinibit ra sasangulun lumu- 
gut, ngá i Kristus minatoi noyo 
koson mamayag riso. !? Intor ragi- 
nio, pai' polosoo' ra akau sang- 
kaakani' ra atan ayuk karaan ru 
ulun ra bokon ra malaat. 7 Nga 

amun ru mamarinta i Aki 
Kapuuno” ra kaayagan ru sa- 


sangulun, akanon am inumon 
sala ka: bo maatang. Kaa' “gitio 
noyo ondo' maatang, gumagaya' 
ra kasagaan Nano, katasuan ru 
guang am kaansukan, ondo' ri- 
ngai' no pataakin ru Ambiluo ri 
Aki Kapuuno". 18 Am osoi ak ma- 
ngandoi ri Kristus koson raginio, 
io no ondo' mampakaansuk ri Aki 
Kapuuno' am urumaton poyo ru 
ulun. 

19 Intor raginio, kasalok takano 
mirot” maayag ra rondo' guang 
am magigikang ra pangintapatan. 
2 Pai' kau pampajajou ra atan on- 
do" binaal noyo ri Aki Kapuuno' 
nga ra akanon palion min. Ngaa- 
nga!” ru akanon maakan, kaa' 
akau ra sala amun ru atan ondo' 
akanon min mangkinibit ra ulun 
bokon makatula. 2! Ginio ra moon- 
soi poyo kalo mangakan ra kual, 
manginum ra ruu' ru anggur kaa- 
poam mambaal ra atan ayuk, 
amun ru ginio poyo mangkinibit 
ra pabukat Kristian muno maka- 
tula. 2 Atan ak intapatin min ra 
maatang intor raginio, raguon 
min ak ri Aki Kapuuno'. Pakaan- 
suk noyo ulun ondo' mambaal ra 
intopoton ru guang nano am kalo 
makaliman ra makasala io. 2 Kaa' 
osoi ak maimamang ra atan ondo' 
inakan no, sonsolon io ri Aki 
Kapuuno' amun ru akanon no gi- 
nio. Nga binaal no ginio manggal 
ra atan karaan no ra moonsoi, am 
atan ak manggal ra moonsoi, gi- 
nio noyo makatula. 


? mamannta1 Aki Kapuuno', Harfiah. Pamarintaan n AkiKapuuno' P kasalok takano mirot; Kuukula' naskah 


nakalas: masalok mirot takau 

Kaatango' ulun bokon am 
sala' ka akau galama' 

1 Itakau ondo' maikang pa- 

ngintopot, pirot takano 
pangindangan risilo ondo' mala- 
wo pangintapatan, am pai' takau 
pangkara' ra kaatangan galama' 
ayuk. ?Ginio ra pirot takano pa- 
ngindangan ra pabukat Kristian 
rano koson kaatangan nilo am 
bagu mikang pangintapatan nilo. 
3 Nga sala' ka nangkara' i Kristus 
ra kaatangan Nano galama', kaa' 
koson binatikan ra Alkitab, “Ngaa- 
ngal' pagasaban ru ulun rano Ri- 
run, O Aki Kapuuno', nakatiu' 
niak raki'”. #Ngaangai' ondo' bi- 
natikan ra Alkitab makapangila' 
ritakau, am pangilaan raginio 
mampaikang ra guang takau am 
mangani' ra guang mataan sa- 
boi makakalansanan takau ri 
Aki Kapuuno'. 5Gama' ru i Aki 
Kapuuno' ondo' mampaikang ra 
guang min am mangani' ramuyun 
ra guang mataan, mangindangan 
ramuyun maayag ra rondo' guang 
sumugut ra tiluan i Kristus Jisus. 
éMaa' ra akau rondo' guang no, 
mokopongompor kano ri Aki 


Kapuuno', Ama' ru Tuhan takau i 
Jisus Kristus. 


Tanou Moonsoi pabalaan ra 
ulun sala' ka Jaudi niayuk 


7Intor raginio, apuo' noyo ron- 
do' am bokon koson i Kristus 
noyo nangapu ramuyun, maa' 
raginio omporon bagu 1 Aki 
Kapuuno'. 8Ginio ra balain taka- 
min, 1 Kristus siminauk ra mangi- 
ngindangan ra ulun Jaudi koson 

manulu' risilo ra suluton ri 
Aki Kapuuno" ra atan ondo' bi- 
nantu' Nali ra kinamatuaan nilai. 
9 Am niak magibit Io ra ulun sala' 
ka Jaudi mongompor ri Aki 
Kapuuno' nga ra asi' Nano risilo. 
Koson binatikan ra Alkitab, 
“Mongompor aku Rirun ra 
taatanga' ru ulun sala' ka 
Jaudi, 
am marimbai aku 
mongompor Rirun.” 
10 Binatikan poyo ra Alkitab, 
“Akau ulun sala' ka Jaudi, 
pakaansuk kano mababaya' 
ra ulun ri Aki Kapuuno' 
rano.” 
11 Am binatikan poyo ra Alkitab, 
“Akau ngai' ulun sala' ka 
Jaudi, omporo' noyo Tuhan! 
Akau ngaangai' bulu, 
omporo' Io no.” 
2 Kon poyo ru nabi' Jisaya, 
“Matong sangulun intor ra 
papag ru Isai; 
mamarinta Io ra bulu rano, 
am lumansan ilo Riso.” 
13Gama' ru i Aki Kapuuno', 
puun ru kalansanan takau, ma- 
ngani' ramuyun ra kaansukan am 
katasuan ru guang mansail ra pa- 
ngintapatan min Riso. Maa' ragi- 
nio, mansail ra kuasa' ru Ambiluo 
ri Aki Kapuuno', mikang poyo 
kalansanan minno Riso. 


Kua guat pakakau' i Paulus 
mamatik koson raginio 


14 Pabukat kau ngaangai', ma- 
ngintopot aku ra moonsoi kau 
toojo am makapandai kano ra 
ngaangai' saboi makapangila' ra 
rondo' am bokon. 13 Kaa' ralalom 

surat ku ragitio makakau' aku 
mampakara' ramuyun ra kuukula' 
baal, nga i Aki Kapuuno' noyo 
nangani' raki' ra kandoit raginio. 
16 Pinili! No aku masauk ra ulipon 
ri Kristus Jisus koson manginda- 
ngan ra ulun sala' ka Jaudi. Mam- 
paugar aku ra kandoi koson 
sangulun imam ondo' mampaba- 
la' ra Tanou Moonsot intor ri Aki 
Kapuuno'. Maa' raginio, ulun 
sala' ka Jaudi timpokon ri Aki 
Kapuuno' ru Ambiluo Nano ko- 
son rondo' taak ondo' mampa- 
kaansuk Riso. 1 Nga nasimpungan 
ku ri Kristus Jisus, maayo bo 
guang ku nga ra kandoi ku ri Aki 
Kapuuno'. 18 Makakau' aku ayuk 
mambala' ra atan ondo' binaal ri 
Kristus mansail raki' ra maningga- 
nai ra ulun sala' ka Jaudi gumaga- 
ya' ri Aki Kapuuno'. Ginio nasauk 
mansail ra atan ondo' rinagu am 
binaal ku, '?mansail ra tatandu' 
am kaimuagan am mansail niayuk 
ra kuasa' ru Ambiluo ri Aki 
Kapuuno'. Pinabala' ku noyo Ta- 
nou Moonsot intor ri Kristus ra 
ati-ati ayuk, inintaran ku ra ban- 
dar Jirusalim suku’ ra libung ru Ili- 
rikum. 2? Moogot aku mampabala' 
ra Tanou Moonsoi ra intok ru 
ulun ondo' kalo igondo' nakaining 
ra tanou ri Kristus. Maa' raginio, 
sala' ka manunggul aku ra kandoit 
ondo' tinalimpuunan ru ulun ra bo- 
kon. 21 Binatikan noyo ra Alkitab, 
“Ilo ondo' kalo igondo' 
tunungi' ra tanou intor 
Riso, makakito ilo, 
Am ilo ondo" kalo 
igondo' pakaining, 
makarati" ilo.” 

Mangatang i Paulus mongoi 
ra bandar Roma 


22 Nga ra kandoi ku raginio ma- 
salok aku maampangan mongoi 
tuum ramuyun. 4 Kaa' raino kan- 
dot kuno tampilon ragiti nopongo 
noyo am kula' noyo ngambilor 
aku mangatang mongoi tuum ra- 
muyun. #Paat ra aku mangkira- 
lan mongoi ra pagun Sipaniol, 
masaga' aku niak mapit tumuum 
ramuyun. Am makapanambalui 
aku ramuyun ra kuukula' buoi, 
malansan aku mangani' kau raki' 
ra lutuon mongol ra giu' no. 
25 Kaa' raino mongoi aku ra Jiru- 
salim pangator ra ruit panginda- 
ngan ra ulun ri Aki Kapuuno' 
rano ra giu' no. 4 Nga ulun Kris- 
tian giu' ra libung ru Makidonia 
am Akaya mangasaga' mangani' 
ra ruit paindanganon ra ulun ri 
Aki Kapuuno' ondo' kunsikang 
rano giu' ra Jirusalim. 27 Sala' ka 
Jinajalan ilo raginio, kabalu’ pana 
matimpok baalon nilo. Nga intor 
ra ulun Jaudi rano, ulun sala' ka 
Jaudi nakaapu noyo ra barakat ri 
Aki Kapuuno'. Am raino matim- 
pok tojojo ulun sala' ka Jaudi ma- 
ngindangan ra ulun Jaudi rano ra 
manayar ra arata' nilono risilo. 
28 Mopongo ku kandoi ragitio, io 
no makataak ku ruit no risilo ra 
Jirusalim, mapit aku tumuum 
ramuyun ra pangkiralanan ku 
mongol ra Sipaniol. @Paat aku 
makaratong ra giu', maaru' mau- 
li" barakat ri Kristus ramuyun. 

3 Pabukat kau ngaangai', kitaa- 
kon takamin tojojo mansall ra 
Tuhan takau i Jisus Kristus am 

mansail ra togom tinaakan ru 
Ambiluo ri Aki Kapuuno', koson 
mababaya' takau mirot makiasi' ri 
Aki Kapuuno' nga aku. 3! Pakiasi' 
kano raki' ri Aki Kapuuno' ra am- 
pinin No aku intor ra ulun ondo' 
kalo mangintopot ra Tuhan giu' ra 
Judia am ra pangindanganan kuno 
apuon ru ulun ri Aki Kapuuno' ra- 
no giu' ra Jirusalim. 3 Malupus 
raginio, amun ru iowon ri Aki 
Kapuuno', matong aku ramuyun 
ra guang maansukan am maka- 
kaansayan aku ra akau no. 3 Ga- 
ma' ru i Aki Kapuuno', intaran ru 
ngaangai' pabansayan, mabaya' 
ramuyun ngaangai". Amin. 


Bilin kaansayan intor 
ri Paulus 


1 6 Giti masaga' aku mampau- 
lig ramuyun ra pabukat ta- 
kau ra i Pibi, ondo' mangindangan 
ra pasisimpungan ulun Kristian 
giu' ra bandar Kingkria. ZApuo' 
min 10 koson ra pabukat Kristian, 
ioginio kaindalaman ru ulun ri Aki 
Kapuuno' mangapu ra rondo' am 
bokon. Atan ak pakiindanganan 
nano indangano' min noyo, nga io 
galama' nakapangindangan noyo 
masuang ulun am aku niayuk. 
3Posoboyon ku poyo bilin kaan- 

sayan ku ri Priskila am i Akwila, 
ilo ti rangan ku mangangandoi ri 
Kristus Jisus. “Ilo ti maar noyo 
matoi paat nangindangan pama- 
yag raki'. Paringkuanangan ku ri- 
silo, am sala' ka aku ayuk, kaa' 
ngaangai' ulun Kristian sala' ka 
Jaudi niayuk maringkuanang risi- 
lo. 3Bilin kaansayan ku niak ra 
4 Junas; kaapoam: Juru, Kuukula' naskah nakalair Julia 

pasisimpungan ulun Kristian ondo' 
tumimung ra baloi nilono. 

Bilin kaansayan ku ra rangan ta- 
gamin ku i Ipinitus, io ti ulun ka- 
saa' ondo' nangintopot ri Kristus 
ra libung ru Asia. Bilin kaansayan 
ku ri Maria ondo' mirot tojojo pa- 
ngandoi mangindangan ramuyun. 
7 Bilin kaansayan ku niak ri Andro- 
nikus am i Junias, ilo ti ulun Jaudi 
koson raki' ondo' nakaaya' raki' 
inaput. Mauligan ilo noyo ra rasul 
rano am nakasigulu ilo manginto- 
pot ri Kristus ka aku. 

8 Bilin kaansayan ku ri Amplia- 
tus ondo' rangan tagamin ku nga 
pasisimpungan mai ra Tuhan. ? Bilin 
kaansayan ku niak ri Urbanus, ra- 
ngan mangangandoi takau ri Kristus, 
am rangan tagamin ku i Stakis. 
10 Bilin kaansayan ku ri Apilis on- 
do' nampagagayaan no ri Kristus 
mauligan noyo. Bilin kaansayan 
ku poyo risilo giu' ra baloi ri Aris- 
tobulus. "Bilin kaansayan ku ri 
Irodion, ulun Jaudi koson raki'. Bi- 
lin kaansayan ku niak ra pabukat 
Kristian giu' ra baloi ri Narkisus. 

12 Bilin kaansayan ku ri Tripina 
am i Triposa ondo' mirot ma- 
ngandoi ra Tuhan. Bilin kaansa- 
yan ku ra rangan tagamin ku i 
Pirsis ondo' mirot tojojo pangan- 
doi ra Tuhan. Bilin kaansayan 
ku ri Rupus, io sangulun manga- 
ngandoi ra Tuhan ondo' uruma- 
ton, am bilin kaansayan ku niak 
ra ina' nano ondo' pinangkaina' 
ku. Bilin kaansayan ku ri Asin- 
kritus, i Pligon, i Irmis, i Patrobas, 
i Irmas am ngaangai' pabukat 
Kristian ondo' mababaya' risilo. 


ROMA 16 


15 Bilin kaansayan ku ri Pilologus 
am i Julia, i Nirius am pagaka' ra 
ruandu' nano, i Olimpas am ngaa- 
ngai' ulun ri Aki Kapuuno' ondo' 
mababaya' risilo. 

16 Paat akau manguma' ra ron- 
do' am bokon indagu kano ra 
kaansayan mabaya' ra guang ma- 
pasau. Ngaangai' pasisimpungan 
ulun Kristian mampasaboi ramu- 
yun ra bilin kaansayan nilono. 


Bilin pupus 


17 Pabukat kau ngaangai', kitaa- 
kon takamin tojojo, ilalai' noyo ilo 
ondo' mampatuliar am mampali- 
ngou ra pangintapatan ru ulun 
Kristian. Pangilaan nilo kalo mo- 
gondo' ra nangilaan ramuyun i. 
Ginio ra inggalur kano risilo! 
18 Nga ilo ondo' mambaal raginio 
kalo mampakaatang ri Kristus, 
Tuhan takau, kaa' mampakaatang 
ayuk ra kasagaan nilo galama'. 
Ragu nilo ra mangaamis am ma- 
ngambi' mamparuung ra ulun on- 
do' kalo maindalom ra kalaatan. 
19 Napandayan noyo ru ngaangai' 
ulun ra nampagagayaan minno ra 
Tanou Moonsoi, am intor raginio 
maansukan aku ramuyun. Masa- 
ga' aku ra makatutun kau ra atan 
ak moonsoi am kalo noyo mainda- 
lom ra atan ak kalaatan. Am i 
Aki Kapuuno', intaran ru ngaa- 
ngai' kaansayan, mamuso ra kua- 
sa' ru Tingganai ru riwato saboi 
kumuku' io ramuyun. 

Gama' ru Tuhan takau 1 Jisus 
Kristus mamarakat ramuyun. 

211 Timotius, rangan ku manga- 
ngandoi, mampasabot ra bilin 
kaansayan nano ramuyun. Kon 

niak i Lukius, i Jason am 1 Sosipa- 
tir, rarrgan ku ra Jaudi rano. 

2 Am ondo' nangindangan pa- 
matik ra surat ragitio am aku, i 
Tirtius. Mampasaboi aku ra bilin 
kaansayan ramuyun koson ra sangu- 
lun ondo' mangintopot ra Tuhan. 

Pyun baloi inayanan kutu pa- 
na, i Gayus, mampasaboi ramu- 
yun ra bilin kaansayan nano. 
Ulun Kristian rano mantitimung 
ra baloi nano. I Irastus, bendahari 
ru bandar Korintus, mampasaboi 
ramuyun ra bilin kaansayan nano, 
am koson niak i Kuartus, pabukat 
takau ra Kristian. 

[4Gama' ru Tuhan takau i 
Jisus Kristus mamarakat ramu- 
yun ngaangai'. Amin.] 


Pakiasian ra paringkuanangan 


23 Omporo' noyo i Aki Kapuuno'! 
Makakuasa' lo mampaikang ra 
pangintapatan minno sumugut 
ra Tanou Moonsot intor ri Jisus 
Kristus ondo' pinabala' ku ramu- 
yun. Ginio potonowon ku sumu- 
gut ra ondo' pinaintalang noyo ri 
Aki Kapuuno' raki', ioginio ka- 
tapatan ondo' kalo igondo' pi- 
nabala' intor ra galing i. #Kaa' 
raino katapatan raginio pinasalu- 
la' mansail ra namatikan ru nabi' 
rali. Am mansail ra susuban ri Aki 
Kapuuno' ondo' mantilayun, ka- 
tapatan raginio potonowon ra 
ngaangai' bulu, koson manginto- 
pot am gumagaya' ilo bo Riso. 

27] Aki Kapuuno' noyo roron- 
do' ak am lo no intaran ru ngaa- 
ngai' kapandayan. Omporo' lo no 
ra mantilayun mansail ri Jisus 
Kristus. Amin. 


Surat kasaa' ri Paulus 
posoboyon ra 
pasisimpungan ulun Kristian ra 


KORINTUS 


Pasiguluon 


Surat kasaa' ri Paulus posoboyon ra pasisimpungan ulun Kristian ra 
Korintus binatikan koson manalasai ra kapaganan ondo' nasauk nsilo ondo' 
pinuunan ri Paulus ra Korintus. Kapaganan raginilo intor ra kaayagan am 
pangintapatan ru Kristian. Paat raginio Korintus rondo' bandar Junani, pusor 
bandar wilayah Akaya ra Empayar Roma. Bandar ti pinagun ru nansalinut 
bulu, kauligan nga singkot ru pantalanan no am kaulayan no ra giminaai, kaa' 
niak nga ra paliso jajajou no am nasalinutan ugama no. 

Kapaganan kasaa' nauma' n Paulus intor ra pantuliaran am paliso jajajou 
ru pasisimpungan no, am niak pangkuatan seks am paguatan, kapaganan 
intor ra bolos ru guang, disiplin ralalom pasisimpungan no, taak ru Ambiluo ri 
Aki Kapuuno' am kaayagan saguli' ru ulun matoi. Nabaya' ra pintar, mambala' 
toojo i Paulus ra Tanou Moonsoi intor ri Aki Kapuuno' makapanalasai ra 
kapaganan raginilo. 

Tayar 13 mambala' ra taak ondo' moonsoi toojo intor ri Aki Kapuuno' ra 
ulun No rano, ioginio togom. Tayar ragitio lair ondo' kauligan toojo intor ra 
kasalingai' ru surat ti. 


Suang 
Panalimpuunan 1.1-9 
Pantuliaran ra pasisimpungan ulun Kristian 1.10— 4.21 
Pangkuatan seks am kaayagan ru pasambaloi 5.1--7.40 
Ulun Kristian am ulun kalo sumamba ri Aki Kapuuno' 8.1--11.1 
Kaayagan ru pasisimpungan ulun Kristian 

am sambayang 11.2— 14.40 
Kaayagan saguli' ru Kristus am kaayagan saguli' 

ru ulun mangintopot 15.1-58 
Ruit taakin ra ulun Kristian giu' ra Judia 16.1-4 


Baal galama' am pamupusan 16.5-24 


1 KORINTUS 1 


1 12Pabukat kau ngaanga'', 
ulun Kristian ru bandar Korin- 
tus. Surat ti intor raki', i Paulus 
am niak i Sostinus. 

Akau piniau noyo ri Aki 
Kapuuno' koson masauk ra ulun 
No rano, nga akau i Jisus Kristus 
tatangan, nogondo' ra ngaangai' 
ulun ra ati ak intok ondo' sumam- 
ba ra Tuhan takau i Jisus Kristus, 
toginio Tuhan nilo am niak 
Tuhan takau. Binatikan ku surat 
ti ramuyun koson ra aku rasul ri 
Jisus Kristus, ondo' pinili' ri Aki 
Kapuuno' galama' maya' ra kasa- 
gaan Nano. 

3Gama' ru i Aki Kapuuno', 
Ama' takau, am i Jisus Kristus 
manaak ramuyun ra barakat am 
pabansayan. 


Barakat intor ri 
Aki Kapuuno' mansalil ri 
Jisus Kristus 


#Masalok aku maringkuanang 
ri Aki Kapuuno' koson ramuyun, 
nga nakaapu kano ra asi" Nano 
mansail ri Jisus Kristus. “Am gi- 
nio ra masuang bo katutunan min 
ralalom ngaangai' baal, niayuk 
ondo' raguon am kapandayan 
min. 5Ginio mampakito ra tanou 
intor ri Kristus i siminoroi toojo 
ra guang min, 7 saboi kalo matata- 
kan kau ra atan ak pana taak intor 
ri Aki Kapuuno', buoi min magi- 
naa ra ratangan saguli' ru Tuhan 
takau, i Jisus Kristus. 8 Am Io no- 
yo galama' mampaikang ramu- 
yun saboi ra orou pupus, maa' 
raginio akau kalo mauuan ra 
makasala ra orou ratangan Nano. 
21 Aki Kapuuno' no kalansanin 

tojojo. lo no ondo' nampiau ra- 
muyun koson masimpung ra 
Anak Nano, i Jisus Kristus, Tuhan 
takau. 


Pantutuliaran ru rondo' 
pasisimpungan ulun Kristian 


10 Pabukat kau ngaangai'. Rala- 
lom inggalan ru Tuhan takau, 1 
Jisus Kristus, kitaakon ku toojo ra 
pakarati' kano ra rondo' am bo- 
kon, maa’ raginio kalo mantutu- 
liar kau. Pogogondoo' min noyo 
guang am niak kasagaan min. 
1 Nga mokoondo' kuukula' ngau- 
lun pabukat ri Koloi nambala' ra- 
ki' ra nansasangor kau. 2Kon 
kutu ra sigagama' kau mindagu 
ra, “Maya' aku ri Paulus,” am kon 
ru bokon, “Maya' aku ri Apolos,” 
kon poyo ru bokon, “Maya' aku ri 
Pitrus,” am mokoondo' niak min- 
dagu ra, “Maya' aku ri Kristus.” 
B Kaa' ilo ondo! mangintopot ri 
Kristus kalo maalap katatayar. 
Pai' ru aku minatoi sinalip koson 
ra kaatangan min. Akau pana pai' 
ru riniu' koson masauk ra maa- 
maya' kuno. 

14 Maringkuanang aku ri Aki 
Kapuuno' ra kalo nampariu' aku 
ramuyun, ondo' ak-riniu" ku, am 
i Krispus am i Gayus. PGinio ra 
kalo sangulun pana makaindagu 
ra, “Riniu' no aku koson masauk 
ra maamaya' ri Paulus.” (14O iou, 
i Stipanus sambaloi tupo riniu' 
ku, kaa' bokon intor raginio, 
guang ku kolondo' bo riniu' ku.) 
17 Sinusub aku ri Kristus sala' ka 
mampariu' ra ulun, kaa mampa- 
bala' ra Tanou Moonsoi; am ginio 
pana musiti' ku baalon, kaa' kalo 

maya' ra kapintaran ru ulun ak, 
maa' raginio pinatayan ri Kristus 
ra salip kalo mairuan ra kuasa”. 


Kuasa' am kapintaran ri 
Aki Kapuuno' soroi ri Kristus 


18 Tanou ru pinatayan ri Kristus 
ra salip 1 koson ak ra ragu sasam- 
bungon ra ulun makalayau, kaa' 
ritakau ondo' bayagon, ioginio 
mamipakito ra kuasa' ri | 
Kapuuno'. 1? Nga binatikan noyo 
ra Alkitab: 

“Pusoon Ku kapintaran ru 
ulun mapintar, 
am iruon Ku pangaratian 
ru ulun mapandat,” 

kon ri Aki Kapuuno'. 
@Intor raginio, atan onong ru 
ulun mapintar? Atan onong ru 
ulun mapandai? Am atan poyo 
onong ru ulun ru tana' ti ondo' 
mapandai tumaam? Nga i Aki 
Kapuuno' nampakito noyo ra ka- 
pintaran ru ulun ru tana' ti soto- 
pot no sasambungon. 

21 Sumugut ra kapintaran Na- 
no, nangaru' I Aki Kapuuno' ra 
osoi ak kalo makaulig Riso maya' 
ra kapintaran nano galama'. Kaa' 
lo no mamayag risilo ondo' ma- 
ngintopot Riso mansail ra tanou 
ondo' posoboyon maino, ondo' 
karaan ru ulun ru tana' ti ra ragu 
sasambungon. 2Ulun Jaudi ku- 
makikito ra kaimuagan koson 
kainanaan nilo, am ulun Junani 
mangkara' ak ra kapintaran ru 
tana' ti. 3 Kaa' itakau ti mampa- 
tanou ak ra tanou ri Kristus ondo’ 
minatot ra sinalip. Tanou raginio 
mampakaruol ra guang ru ulun 
Jaudi am poyo karaan ru ulun 

sala' ka Jaudi ragu sasambungon. 
24Tanou raginio ralan ri Aki 
Kapuuno' mampakito ra kuasa' 
am kapintaran Nano risilo ondo' 
mangintopot Riso — iou pana 
ulun Jaudi kaapoam sala' ka Jau- 
di. 4 Nga ondo' karaan ak koson 
ra sambung ri Aki Kapuuno', so- 
topot no mapintar toojo ka kapin- 
taran ru ulun, am pinatayan ri 
Kristus ondo' ilain ak ra kalawaan 
ri Aki Kapuuno', sotopot no mai- 
kang toojo ka ikang ru ulun. 


Kuasa' ri Aki Kapuuno' am 
kalawaan ru ulun 


26Pabukat kau ngaangai', ka- 
raa' min ati kulaan baal min paat 
akau piniau ri Aki Kapuuno'. Ma- 
ya' ra pagilangan ru ulun, kalo 
masuang intor ramuyun mapintar, 
makakuasa' kaapoam makapang- 
kat. 2? Siningon ri Aki Kapuuno' 
nampili' ra ondo' kinara' ra sa- 
sambungon ru ulun ru tana' ti, 
koson mampakauyu' ra ulun ma- 
pintar rano. I Aki Kapuuno' niak 
nampili' ra ondo' kinara' ra mala- 
wo ru ulun ru tana' ti, koson 
mampakauyu' ra ulun maikang 
rano. #Pinili' No ondo' karaan ru 
ulun ru tana' ti koson kolondo' 
pangkat, kalo maatang am kolon- 
do' onong. Maa' raginio maliom 
bo ri Aki Kapuuno' ondo' karaan 
ru ulun ru tana' ti maatang. ?In- 
tor raginio, kolondo' sangulun pa- 
na lumimbau ra pinaguluan ri Aki 
Kapuuno'. 4 Kaa' i Aki Kapuuno' 
noyo ondo' nampasimpung ra- 
muyun ri Jisus Kristus. Am man- 
sail ri Kristus, i Aki Kapuuno' 
nangani' ritakau ra kapintaran 

Nano. Am mansail Riso niak, pi- 
nobonsoi am pinalabus takano ri 
Aki Kapuuno' masauk ra ulun No 
rano ondo' mangandoi ayuk Riso. 
31 Ginio nga binatikan ra Alkitab, 
“Osoi ak masaga' lumimbau, 
moonsot io no mongompor ra 
atan ondo' binaal ru Tuhan.” 


Tanou ru pinatayan ri 
Kristus ra salip 


Pabukat kau ngaangai', paat 

aku minatong ramuyun am 
nampatanou ra katapatan ri Aki 
Kapuuno' ondo' kalo igondo' pi- 
nabala',” kalo nampatanou aku ra 
ragu ondo' kalo naratian min am 
kalo binaya' ku kapintaran ru ta- 
na' ti. ? Nga buoi ku soroi ramu- 
yun, kolondo' rinagu ku ra bokon, 
ondo' ak am tanou ri Jisus Kristus 
am sauk ru pinatayan No ra salip. 
3Gili bo ra aku soroi ramuyun, 
malawo guang ku am nalaa' aku 
toojo sabot nonontol. #Tanou am 
pangilaan ondo' pinasaboit kuli ra- 
muyun, kalo minaya' ra kapinta- 
ran ry ulun ondo' makabunduk ra 
guang, kaa' pinainono' ku atan 
kulaan kuasa' ru Ambiluo ri Aki 
Kapuuno'? 5Kinooi ku raginio, 
koson pangintapatan min ri 
Kristus kalo inimpuun ra kapinta- 
ran ru ulun, kaa' inimpuun niak 
ra kuasa' ri Aki Kapuuno'. 


Kapintaran ri Aki Kapuuno' 


6Kabalu' pana koson raginio, 
koson ra ulun ondo' nakaintutun 
noyo toojo ra kaayagan Kristian, 
motopot mindagu aku risilo ra 

kapintaran. Kaa' kapintaran ti sa- 
la' ka intor ra tana' ti kaapoam 
intor ra mangunguasa' rano on- 
do" mamarinta ra tana' ti, nga 
pamarintaan koson raginio ma- 
puso. 7 Kapintaran ra rinagu kuli 
io no kapintaran intor ri Aki 
Kapuuno', ondo' kalo igondo' pi- 
nabala'. Ginio nga ra kalo poyo 
biningkal tana' ti, pinongo noyo 
ri Aki Kapuuno' kapintaran Nano 
koson itakau pana katulayon. 
8Kolondo' sangulun intor ra ma- 
ngunguasa' ru tana' rano nakara- 
ti' ra kapintaran raginio. Amun 
nakarati' ilo, maaru' kalo masalip 
nilo Tuhan ondo' matulai kaga' i. 
9 Kaa' koson binatikan ra Alkitab, 
“Atan ondo' kalo igondo' 
kakito am korongog ru ulun, 
ondo" kalo igondo' karaa' 
ru ulun ra mabaal, 
ginio inatang ri Aki 
Kapuuno' ra ulun ondo' 
motogom Riso.” 
l0Kaa” ondo' kalo igondo' pina- 
bala' raginio pinabala' noyo ri Aki 
Kapuuno' ritakau mansail ra 
Ambiluo Nano. Ngaangai' imu- 
muin toojo ru Ambiluo ri Aki 
Kapuuno', suku' ra kasagaan ru 
guang ri Aki Kapuuno' ondo' na- 
buni toojo no pana. UM Koson ra 
guang ru sasangulun, io galama' 
ak makapandai ra guangon nano. 
Nogondo' niak ri Aki Kapuuno', 
Ambiluo Nano galama' ak maka- 
pandai ra ngaangai' ru guangon 
Nano. P Itakau kalo nokoowot ra 
kapintaran ru tana' ti, kaa' ondo' 
ak noowot takau, io no Ambiluo 


4 katapatan n Aki Kapuuno' ondo' kalo 1gondo' pinabala', Kuukula' naskah nakalair kaintutunan intor n Aki 


Kapuuno' 


Ambiluo n Aki Kapuuno', Harfiah Ambiluo Matula “ kaa', Kuukula' naskah nakalair nga 

ri Aki Kapuuno'. Maa' raginio ma- 
karati' takau ra ngaangai' ondo' 
pataakon ritakau ri Aki Kapuuno'. 
13 Ginio nga ra sasanggilan ak 
akai mambala' ra katapatan ri Aki 
Kapuuno' risilo ondo' nokoowot 
noyo ra Ambiluo ri Aki Kapuuno'/ 
kalo mindagu akai sumugut ra 
kapintaran ru ulun, kaa' sumugut 
ra pangilaan ru Ambiluo Nano. 
Ulun ondo' kalo nokoowot ra 
Ambiluo ri Aki Kapuuno', io kalo 
makaapu ra taak intor ra Ambiluo 
no. Tootopot kalo makarati' io ra 
taak no. Pangkaraan no, ginio 
sasambungon ak. Nga kalo ma- 
karati' io amun ru kalo indanga- 
non ru Ambiluo ri Aki Kapuuno' 
no. BUlun ondo' nokoowot ra 
Ambiluo ri Aki Kapuuno' makai- 
mumui ra ngaangai' no, kaa' 
kolondo' sangulun pana makai- 
mumui ra ulun no. t6 Koson bina- 
tikan ra Alkitab, 
“Osoi kia makatutun ra 
guang ri Aki Kapuuno'? 
Osoi kia makapangila' Riso?” 
Kaa' pangkaraan takati mogondo' 
ri Kristus. 


Ulipon ri Aki Kapuuno' rano 


E biag kau ngaangai', soto- 
pot no ragili kalo nakaindagu 
aku ramuyun koson ra ulun ondo' 
nokoowot ra Ambiluo ri Aki 
Kapuuno'. Kaa' rinagu ku ak ra- 
muyun koson ra ulun ondo' maa- 
yag sumugut ra kasagaan ru tana' 
ti, ioginio kalo maikang panginta- 
patan minno ri Kristus. ? Ginio nai 
ra koson ra susu ak pinataak ku 

ramuyun, sala' ka koson ra aka- 
non ondo' mapagon sapaan, nga 
kalo poyo nasukor kau toojo ko- 
son mangapu raginio. Am raino 
pana lakat kau ak poyo kalo ma- 
kaapu ra pangilaan malandom ti. 
3 Nga paliso minno lakat ak poyo 
koson ra ulun ru tana' rati. 
Mangusolon am mansasangor kau 
ra rondo' am bokon. Sala' kia ka 
gitio mampakito ra kaayagan min 
lakat ak poyo sumugut ra paliso ru 
ulun ondo' kalo makaulig ri Aki 
Kapuuno'? “Amun mokoondo' 
mindagu ra, “Maya' aku ri Paulus,” 
am bokon mindagu ra, “Maya' 
aku ri Apolos,” sala' kia ka paliso 
minno koson ra ulun makatula? 

3 Sotopot no, osoi i Apolos no? 
Am osoi poyo Aku? Akai ulipon ak 
ri Aki Kapuuno', ondo' nang- 
kimait ramuyun mangintopot ri 
Kristus. Akai sigagama' maya' ak 
ra ondo' pakandain ru Tuhan. 
6 Aku mantanom am i Apolos ma- 
nguas, kaa' i Aki Kapuuno' gala- 
ma' mapatuu' ra tatanom no. 
7Sala' ka ulun ondo' mantanom 
kaapoam manguas no maatang. 
Kaa' i Aki Kapuuno' ak maatang, 
nga lo noyo mapatuu' ra tatanom 
no. 8Ginio ra ondo' mantanom 
am ondo' manguas mogondo' ak, 
nga i Aki Kapuuno' mangani' ra 
ampos ra moonong ulun sumugut 
ra kandoi nilono sigagama'. ° Akai 
masisinggau' mangandoi ri Aki 
Kapuuno': am akau koson ra umo 
Nano. 

Am koson ra tinambalayan kau 
niak ri Aki Kapuuno'. 19 Maya' ra 


t ' Li r 
4 nalo ondo nokoowot noyo ra Ambiluo n Aki Kapuuno': kaapoam. mabay' ra ragu ondo' tinaakan ru Ambiluo 


Matula. 

kapintaran ondo' pinataak ri Aki 
Kapuuno' raki', aku noyo nam- 
baal ra turungan ru lugu' am ulun 
ba fa bokon manunggul panam- 
baloi. Kaa' musiti' pagilalain ru 
moonong ulun ati kulaan io ma- 
nunggul ra kandoi ti. | Nga i Aki 
Kapuuno' galama' nangatang ra i 
Jisus Kristus ti rorondo' ak puun 
ru panambalayan no. 1? Kaa' man- 
salinut poyo kuliamos pananam- 
baloi ru ulun, mokoondo' intor ra 
mas, pirok am poyo batu perma- 
ta. Kaa' mokoondo' poyo ma- 
nambaloi ak intor ra tataun, sakot 
ra mapua' kaapoam rami. 33 Kaa' 
bonsoi ru kandoi ru moonong 
ulun no makito niak paat ra orou 
ratangan saguli' ri Kristus. Nga 
paat raginio, kandol ru moonong 
ulun makito am bonsoi ru kandoi 
nano pana kinamin ru apui. 
14 Amun ru pangilaan nano tu- 
maan ra pangkinaman ti, ulun ra- 
gitio mokoowot ra ampos. 13 Kaa' 
amun kandoi ru ulun no mosolob, 
matatakan lo raginio; kaa' io ga- 
lama' bayagon koson sangulun 
magiru' intor ra baloi mosolob. 

16 Kalo kia nakapandai kau ra akau 
koson ra baloi ri Aki Kapuuno' am 
Ambiluo Nano sumimpung ramu- 
yun. 7Osoi ak mampalunsai ra 
baloi ri Aki Kapuuno', 10 pana 
lunsayon ri Aki Kapuuno'. Nga 
matulai toojo ayanan ri Aki 
Kapuuno' am akau noyo ayanan 
Nano. 

18Pai' sasangulun pana miru- 
ruung galama'. Amun mokoondo' 
intor ramuyun makapangkaraan 
ra mapintar io sumugut ra pagila- 
ngan ru ulun ru tana' ti, moonsoi 

ulun-no mangkara' ra io sasambu- 
ngon, am bagu tootopot io mapin- 
tar. 1? Nga ondo' karaan ru ulun ru 
tana' ti ra mapintar, karaan ri Aki 
Kapuuno' ra sasambungon. Nga 
mokoondo' binatikan ra Alkitab, 
“Linandak ri Aki Kapuuno' ulun 
mangapintar ra kapintaran nilo 
galama'.” @Am mokoondo' poyo 
binatikan ra Alkitab, “Nakapan- 
dai i Aki Kapuuno' ra pangkaraan 
ru ulun mangapintar kolondo' 
onong.” ?! Nga raginio, pai' kau lu- 
mimbau ra kapandayan ru ulun, 
nga ngaangai' no pinataak noyo 
ramuyun ri Aki Kapuuno': 2 Aku, 
i Apolos, am i Pitrus pana pinataak 
noyo ramuyun. Am niak tana' ti, 
kaayagan kaapoam kapatayan, am 
poyo paat ra raino ti am paat ra 
orou matong pana. Ngaangai' no 
akau noyo tatangan. 33 Am akau i 
Kristus noyo tatangan, am i 
Kristus no i Aki Kapuuno' noyo 
tatangan. 


Rasul ri Kristus rano 


Karaa' min noyo ra akai ti 

ulipon ri Kristus. Akai ti noyo 
manian ra kando1 mampatanou ra 
katapatan ri Aki Kapuuno' ondo' 
kalo igondo' pinabala'. ?Rondo' 
ak maatang ra sangulun ulipon, 
loginio gumagaya' io toojo ra 
tuan nano. 3 Kalo gagayaan ku pa- 
nguuan minno raki', kaapoam pa- 
nguuan ru osoi ak pana. Am kalo 
miguguu' aku galama'. #Kolondo' 
nai malimanan ku ra aku makasa- 
la', kabalu' pana ra mokoondo' 
lair. Kaa' Tuhan ayuk mangakim 
raki'. 3Ginio nga pai! kau panga- 
kim ra osoi ak pana ru kalo poyo 

masabot paat orou inaru' no. Pa- 
ngukuman ra pupus inaanin ta- 
kau saboi Tuhan matong saguli'. 
lo noyo mambala' ra ngaangai' 
ondo' nakasibuni ra kalandaman, 
am mapaingkual ra ngaangai' 
suang ru guang ru ulun. Am paat 
raginio bagu moonong ulun ma- 
ngapu ra ompor intor ri Aki 
Kapuuno' sumugut ra binaal nilo- 
no sigagama'. 

6Pabukat kau ngaangai', aku 
am i Apolos nampagagaya' noyo 
ra ngaangai' ni. Akai galama' ala- 
pon min ra tiluan, maa' raginio 
makaigigila' kau ra atan arati' ru 
ragu ragitio, “Gagayaa' min noyo 
aturan ra motopot.” Am raginio 
kolondo' sangulun pana ramuyun 
mongompor ra sasangulun kaa- 
poam magasab ra bokon. 7 Osoi 
kia nampasauk ramuyun maa- 
tang intor ra ulun bokon? Sala' ka 
kia i Aki Kapuuno' nangani' ra- 
muyun ra ngaangait' ondo' naapu 
minno? Kua guat lumimbau kau, 
koson atan ondo' soroi ramuyun 
sala' ka tinaakan? 

8Indoson min kia ra mokoon- 
do' kano ngaangai'? Langkaya' 
kano tupo. Mamarinta kano ko- 
son ra raja'. Kaa' akai ti kalo. 
Mapara' bo bonsoi no amun too- 
topot niak nasauk kau ra raja', 
maa' raginio makapabaya' takau 
mamarinta. ? Sumugut ra pangka- 
raan ku, akai rasul pinatauli toojo 
ra ngaangai' ulun. Akai ti mogon- 
do' ra ulun ondo' inukum poto- 
yo' ra pinaguluan ru ngaangai' 
masundu am ulun ru tana' ti. 
10 Nga i Kristus, akai nasauk ko- 
son ak ra sasambungon, kaa' akau 

nasauk ra ulun Kristian ondo' ma- 
pintar. Akai malawo, kaa" akau 
maikang! Akai asabin, kaa' akau 
urumaton tupo. VSaboi raino 
naitilan am pinaason akai; am lai- 
ron ngaangai' konoon maino; 
inimbolo' akai: kalo mokorondon 
akai ra rorondo' intok: 1 mirot 
akai mangandoi maguyum ra ba- 
lanja’ mai galama’. Paat akai sim- 
baalin ra ragu, ruliin mai ra 
barakat; paat akai imboloon, oro- 
ton mai ak, Bpaat akai uuin, ru- 
liin mai ra ragu moonsoi. Saboi 
raino akai koson ra ginsamol ru 
tana' ti; akai noyo nasauk koson 
ra jamol ra pagilangan ru ulun. 

14 Binatikan ku gitio sala' ka ko- 
son mampakauyu' ramuyun, kaa' 
mangila' ramuyun koson ra anak 
ku galama' ondo' tagamin ku. 
15Nga kabalu' pana akau mo- 
koondo" lair mopor ngaribu ngau- 
lun mangingila' ra Kristian, kaa' 
sangulun ak ama' min. Ginio ra 
ralalom kaayagan minno koson ra 
sangulun Kristian, aku noyo ama' 
min, nga aku no nampabala' ra- 
muyun ra Tanou Moonsoi ri Jisus 
Kristus. 19 Maa' raginio, kitaakon 
takamin tojojo ra tilu kano raki'. 
17 Ginio nga mompoongoi aku ri 
Timotius ramuyun. Koson sangu- 
lun Kristian, io ti anak ku ondo' 
tagamin ku am malansanan. Io 
mamipakara' ramuyun ra atan ku- 
laan kaayagan ku koson ra sangu- 
lun ondo' mangintopot ri Kristus. 
Ginto noyo pangilaan ku ra ngaa- 
ngai’ pasisimpungan ulun Kris- 
tian ra ati ak intok. 

1Kaa' mokoondo' kuukula' 
ngaulun intor ramuyun masum- 

bung.bagu, nga indos nilo kalo bo 
mongoi aku pagilong ramuyun. 
# Amun poongoyon aku ru 
Tuhan, ongoyon takamin ilai' ra 
mataki'. Bagu maimumuyan ku 
galama' kuasa' ru ulun manga- 
sumbung rali, kaapoam raragu 
nilo.ak kia ginio. ? Nga amun i 
Aki Kapuuno' mamarinta” ra kaa- 
yagan ru sasangulun, pamarin- 
taan Nano makito ra makakuasa' 
kaayagan nano am sala' ka ragu 
ak. “Ati kia rondo' kasagaan 
min? Masaga' kau kia ra aku mo- 
ngoi panangit ramuyun kaapoam 
mongoi pangila' ra molomoi am 
makaasi'? 


Pansasawaan ra 
pasisimpungan ulun Kristian 


Ky oto po! no binalaan aku ra 
mokoondo' intor ramuyun 
mansawa', mokoondo' sangulun 
liminapau ra ina' nanukapu riso. 
Ginio malaat toojo intor ra kain- 
dalaman ru ulun ondo' kalo ma- 
kaulig ra Tuhan. ?Kabalu' pana 
koson raginio, lakat kau ak poyo 
masumbung. Sotopot no akau 
musiti' mangiluk guang, am ulun 
ondo' mansawa' no, pasuayo' 
min intor ra pasisimpungan min- 
no. 3 Am kabalu' pana maalur aku 
intor ramuyun, kaa' mamaar ak 
ra guang. Am mansail ra inggalan 
ru Tuhan Jisus Kristus, mindagu 
aku ra ulun nansawa' no musiti' 
ukumin. “Amun matitimung kau, 
karaa' min ak koson ra soroi aku 
ramuyun mabaya' ra kuasa' ru 
Tuhan takau i Jisus. 3Polosoo' 
min ak ulun no kuasaan ru Ting- 

ganai ru riwato koson mamuso ra 
inan nano, maa' raginio bayagon 
bo ambiluo nano paat ra Tuhan 
matong saguli'. 

6Kalo moonsoi kau masum- 
bung koson raginio. Nakapandai 
kano lair ragu ragitio, “Ragi ra 
sanganu ak mampagayo ra ngaa- 
ngal" ru ruti', ioginio tapung li- 
natakan ra timug am umau.” 
7Patiri' galing ragi ra nakalair, io- 
ginio tula, maa' raginio masauk 
kau ra ruti' ondo' nakabagu, ma- 
pasau intor ra ragi nakalair. Am 
makapandat aku ra gagayaan min 
ginio. Nga Pangiantakan ra Paska 
nasuku' noyo, am i Kristus ondo' 
nasauk ra anak domba ru Paska 
takau, sinimbalui noyo. #Ginio 
poyo, ibok antako' takau bunsag 
ra Ruti' Kalo Linatakan ra Ragi no, 
toginio kapasawan ru guang am 
ondo' kasagain ri Aki Kapuuno'. 
Pai' takau antako' bunsag no ra 
ruti ondo' linatakan ra ragi naka- 
lair, toginio makatula am kalaa- 
tan. 

3Ralalom ru surat ku ragili, 
nambala' aku ramuyun koson 
kalo lumatok ra ulun mansa- 
wa'. 1@Kon kuli am sala' ka ulun 
kalo nakaulig ra Tuhan ondo' 
mansawa', makalit, mamparuung 
kaapoam ondo' sumamba ra si- 
nungkalalaing. Sala' ka ilo kon 
kuli, nga amun minggalur kau in- 
tor risilo, moonsoi marayus irua- 
nin min tana' ti. UKaa' ondo' 
kon kuli, pai' kano latok ra ulun 
ondo' migiangku ra io Kristian, 
kaa' mansawa', makalit, sumam- 
ba ra sinungkalalaing, manimbaal 


E 1 Aki Kapuuno' mamannta Harfiah Pamanntaan n Aki Kapuuno' 

ra ragu ra ulun bokon, gagaukon, 
kaapoam mantatakou. Gumulung 
riso mangakan pana am pai'! 
12-13 Sala' ka aku ra kandoi ma- 
ngakim ra ulun ondo' sala' ka 
Kristian rano. I Aki Kapuuno' ga- 
lama' ondo' mangakim risilo. 
Kaa' sotopot no sala' kia ka akau 
no galama' mangakim ra ulun 
Kristian intor ra pasisimpungan 
minno? Koson binatikan ra Alki- 
tab, “Pasuayo' noyo ulun malaat 
intor ra pasisimpungan minno.” 


Mantagi' ra pabukat Kristian 
giu' ra makama 


Amun sangulun intor ramu- 

yun mansangor ra pabukat 
Kristian rano, kua ibito' no pan- 
sasangaran ti ra akim ondo' sala' 
ka ulun Kristian? Kua pai' paki- 
salasai io ra ulun ri Aki Kapuuno' 
ra kapaganan nano? 2Kalo kia 
nakapandai kau ra ulun ri Aki 
Kapuuno' mangakim ra ulun ru 
tana' ti ra tauli no? Amun akau 
no mangakim ra ulun ru tana' ti, 
maaru' masalasai min baal ra kalo 
kula' maatang koson raginio? 
3Kalo kia nakapandai kau ra ita- 
kau niak mangakim ra masundu 
rano? Intor raginio, mulu' poyo 
masalasai min niak kapaganan ru 
kaayagan min ra moonong orou 
ti. “Amun mokoondo' kapaganan 
koson raginio, kua pakisalasai kau 
ra akim ondo' kalo makaulig ri 
Aki Kapuuno'? Nga ilo kalo uru- 
maton ra pasisimpungan ulun 
Kristian. 3Mapara' bo uyu' no! 
Maaru' mokoondo' intor ramu- 
yun ondo' mapintar koson mana- 
lasai ra pansasangaran ru ulun 

Kristian rano. Kaa' pinoloso min 
ak ulun Kristian rano mantatagi' 
ra rondo' am bokon giu' ra maka- 
ma, am ulun sala' ka Kristian no 
bo manalasai risilo. 

7Sotopot no, nga ra pansasa- 
ngaran koson raginio, nasalingai' 
kau bo mampakito ra pangintapa- 
tan malawo. Mulu' bonsoi ru 
akau kalaatin kaapoam gaawin 
intor ra akau mantatagi' ra rondo' 
am bokon. 3 Kaa' akau bo galama' 
mangkalaat ra rondo' am bokon 
am migagaau ra rondo' am bokon, 
ioginio pabukat min ra Kristian 
rano. ? Maaru' natutunan min ra 
ulun malaat kalo masauk ra ulun 
ri Aki Kapuuno'. Pai' kano 
iruung, ulun ondo' mansawa', su- 
mamba ra sinungkalalaing, luma- 
pau am ungkuyon homoseksual, 
105ndo' mantakou, makalit, ga- 
gaukon, manimbaal ra ragu ra 
ulun bokon, am poyo ulun mam- 
pagaau — ngaangai' ulun raginio 
kalo masauk ra ulun ri Aki 
Kapuuno'. #Ragili mokoondo' 
kuukula' ngaulun intor ramuyun 
makapaliso koson raginio. Kaa' 
raino kinapasau kano intor ra tula 
min am nasauk kano ra ulun ri 
Aki Kapuuno' galama'. Am pino- 
bonsoi kano ri Aki Kapuuno' 
mansail ra Tuhan takau, i Jisus 
Kristus, am poyo ra kuasa' ru 
Arabiluo ri Aki Kapuuno' takau. 


Urumato' noyo i Aki 
Kapuuno' ra inan minno pana 


12 Mokoondo' ulun mindagu ra, 
“Kolondo' bo mokopongompong 
raki' mambaal ra atan ayuk kasa- 
gaan ru guang ku.” Ginio moto- 

pot: Kaa' sala’ ka ngaangai' no 
moonsot rirun. Aku pana makatilu 
mindagu ra, “Kolondo' bo moko- 
pongompong raki' mambaal ra 
atan ayuk kasagaan ru guang ku.” 
Kaa' kalo masaga' aku ra atan ak 
pana mangulipon raki'. 13 Mo- 
koondo' niak ulun mindagu ra, 
“Akanon pasuangon ra tinat', am 
tinai’ papasuangan ra akanon.” 
Ginio motopot: Kaa' karuruo no 
pusoon ri Aki Kapuuno"'. Kaa' kalo 
moonsoi amun ulun mansasawa' 
ak, nga musiti' takau manguru- 
mat ra Tuhan ra inan takano pa- 
na. Bagu alungin ru Tuhan inan 
takati. 141 Aki Kapuuno' namayag 
saguli' ra Tuhan Jisus intor ra ka- 
patayan, mogondo' niak ritakau ra 
bayagon No saguli' mansail ra 
kuasa' Nano. 

15 Nakapandai kano ra inan 
minno koson ra santayaran ru 
inan ri Kristus. Ginio poyo, moon- 
soi kia ru alapon santayaran ra 
inan ri Kristus no am pasimpu- 
ngo' ra ruandu' mantalan ra inan? 
Kalo, kalo noyo toojo. !?Kaa- 
poam, musiti' makapandai kau ra 
osoi ak makasimpung ra ruandu' 
mantalan ra inan, masauk io ron- 
do' riso. Nga gitio noyo binatikan 
ra Alkitab, “Karuruo no masauk 
bo rondo'.” 1 Kaa' ulun ondo' 
masimpung ra Tuhan, io am 
Ambiluo ru Tuhan masauk bo 
rondo’. 

18Inggaluri' min noyo pansasa- 
waan. Atan ayuk tula ra bokon 
ondo' baalon ru sasangulun, kalo 
mangkinibit ra inan nano. Kaa' 

ulun ondo! mansawa', io galama' 
mangkinibit ra inan nano maka- 
tula. #Musiti' makapandai kau 
ra inan minno noyo ayanan ru 
Ambiluo ri Aki Kapuuno', ondo' 
tinaakan No koson paayanon ra 
guang min. Ginio ra inan minno 
sala' ka akau galama' tatangan, 
kaa' i Aki Kapuuno'. @ Mologo too- 
jo pinambabali ri Aki Kapuuno' 
ramuyun, ioginio i Kristus. Nga 
raginio, urumato' noyo i Aki 
Kapuuno' ra inan minno pana. 


Pangkuatan ra paguatan 


7 Raino masaga' aku manaam 
ra pangkuatan ru surat min i 
raki'. Amun sangulun ungkuyon 
kalo manangandu', ginio moon- 
soif 2Kaa' koson kalo makinibi- 
tan kau ru paliso pansasawaan, 
moonsoi poyo ru moonong ung- 
kuyon makaandu' sigagama' am 
niak moonong ruandu' makara- 
laki sigagama'. 3Kalo moonsoi 
sangulun ralaki magimpong ra an- 
du' nano. Am mogondo' niak kalo 
moonsoi sangulun andu’ magim- 
pong ra ralaki nano, musiti' ilo 
mapaansuk ra rondo' am bokon. 
#Sangulun andu' kalo makakua- 
sa' ra inan nano galama', kaa' 
ralaki nano ayuk, nogondo' niak 
ra sangulun ralaki kalo makakua- 
sa' ra inan nano galama', kaa' 
andu' nano ayuk. 3Pai' pagim- 
pong ra rondo' am bokon, ondo' 
ak am ra kuukula' buoi ak, amun 
mangiou karuruo, maa' raginio 
makapakiasi' kau toojo. Kaa’ ma- 
lupus raginio, karuruo no musiti' 


Í Amun sangulun ungkuyon kalo manangandu', gino moonsol, kaapoam Kamun, “Amun sangulun ungkuyon 


kalo manangandu', gno moonso1” 

marampit saguli'. Maa' raginio 
kalo makinibitan kau ru Tingga- 
nai ru riwato no nga kalo moorot 
min kasagaan ru guang minno. 
6Rinagu ku ginio sala' ka koson 
manusub ramuyun, kaa' koson ra 
rondo' pangkaraan min ayuk. 7 So- 
topot no, maansayan aku toojo 
amun ru ngaangai' ulun koson ra- 
ki', ra kalo maguot,: kaa' sigagama' 
mokoondo' ra taak nano intor ri 
Aki Kapuuno', sangulun mokoon- 
do' ra taak koson ragitio, am kalo 
mogondo' taak ru bokon no. 

8]lo ondo' kalo poyo naguot 
am ondo' napuor rano, karaa' 
min ragu ragitio, Mulu' bonsoit 
no ra akau misasangulun koson 
raki'. ?Kaa' amun kalo moorot 
min kasagaan ru guang minno, 
paguot kano. Nga mulu' poyo 
bonsot no ra akau maguot, intor 
ra gumaai poyo kasagaan ru 
guang minno. 

10 Koson ra ilo ondo' nakapa- 
guot noyo, gitio panusuban ku. 
(Sotopot no sala' ka intor raki', 
kaa' Tuhan), koson ra sangulun 
ruandu', “Pai' iruani' ralaki mu- 
no!” UKaa' amun iniruanan no 
noyo, “Pai' pangindalaki ra bo- 
kon!” kaapoam, “Saguli' poyo ra 
ralaki muno!” Am sangulun ralaki 
pana, “Pai' alio' andu' muno!” 

12 Pabukat ra bokon rano, ka- 
raa' min ragu ragitio, (gitio intor 
raki' am sala' ka Tuhan); amun 
sangulun ungkuyon Kristian ma- 
kaandu' ra sala' ka ulun Kristian, 
am masaga' andu' no masimpung 
riso, moonso1 kalo alion no andu' 
nano. 3 Am amun sangulun ruan- 
du' Kristian makaralaki ra sala' ka 

ulun Kristian, am ralaki no masa- 
ga' masimpung riso, moonso1 kalo 
alion no ralaki nano. '#Sangulun 
ralaki ondo' sala' ka Kristian io- 
won niak ri Aki Kapuuno' nga 
nasimpung io ra andu' Kristian 
nano. Am sangulun andu' ondo' 
sala ka Kristian iowon ri Aki 
Kapuuno' nga nasimpung io ra 
ralaki Kristian nano. Amun ru ka- 
lo, anak nilono mogondo' ra anak 
ru ulun ondo' kalo iowon ri Aki 
Kapuuno': kaa' sotopot no anak 
raginilo iowon niak ri Aki 
Kapuuno'. # Kaa' amun sangulun 
ondo' kalo mangintopot ri Aki 
Kapuuno' no moogot mangiruan 
ra andu' kaapoam ralaki nano ra 
Kristian, pai' ilo no ingai', Amun 
nasauk koson raginio, ralaki kaa- 
poam andu' ra Kristian no, pai' ilo 
jajali' masimpung, nga i Aki 
Kapuuno' galama' masaga' ramu- 
yun maayag ra kaansayan. 16 An- 
du' ra Kristian kau, maalap min 
nua' ralaki minno mangintopot ra 
Tuhan? Mogondo' niak ramuyun, 
ralaki kau ra Kristian, maalap min 
nua' andu' minno mangintopot 
ra Tuhan? 


Kaayag kano sumugut ra 
kasagaan ri Aki Kapuuno' 


17 Kaayag kano sigagama' su- 
mugut ra tinaakan ru Tuhan ra- 
muyun, ioginio tayar ru kaayagan 
min paat i Aki Kapuuno' nampiau 
ramuyun. Ginio noyo pangilaan 
ku ra moonong pasisimpungan 
ulun Kristian. 18 Amun sangulun 
nasunatan noyo paat ri Aki 
Kapuuno' nampiau riso, ulun no 
kalo pana makiiru' ra sunat nano. 

Koson niak ra sangulun ondo' ka- 
lo. poyo sinunatan paat ri Aki 
Kapuuno' nampiau riso, ulun no 
kalo pana makisunat. !? Nga ma- 
kasunat kaapoam kalo, ginio kalo 
maatang ri Aki Kapuuno'. Ondo' 
ak maatang am gumagaya' ra su- 
suban :Nano. #@Moonong ulun 
musiti' maayag sumugut ra tayar 
ru kaayagan ondo’ soroi riso paat 
1 Aki Kapuuno' nampiau riso. 
2 Amun ulipon kou paat i Aki 
Kapuuno' nampiau rirun, pai' ka- 
pagon mangkara' raginio. Kaa' 
amun makakaluagan kou koson 
lumabus intor ra pangulipanan, 
alapo' noyo kaluagan raginio3 
22 Nga sangulun ulipon ondo' pi- 
niau ru Tuhan, sotopot no pinala- 
bus io no ru Tuhan. Mogondo' 
niak ra sangulun sala' ka ulipon 
ondo' piniau ru Tuhan, uliponon 
io no ri Kristus. 3 Mologo toojo 
pinambabali ri Aki Kapuuno' 
ramuyun, toginio i Kristus. Nga 
raginio pai' bo polosoo' paliso ma- 
laat ru ulun no mangulipon ramu- 
yun. #Pabukat kau ngaangai', 
simpung kano ri Aki Kapuuno' 
am kaayag kano sigagama' sumu- 
gut ra tayar ru kaayagan ondo' 
soroi ramuyun paat ra akau pi- 
niau ragili. 


Pangkuatan ru ulun kolondo' 


ralaki kaapoam andu' 


25 Koson ra ulun ondo' kalo po- 
yo nauot, kolondo' pambalaan ru 
Tuhan posoboyon ku ramuyun, 
kaa' mangani' aku ayuk ramuyun 
ra pamaguangan koson ra pangka- 

raan. Nga ra asi' ru Tuhan raki', 
maaya' aku mindagu am niak ma- 
lansanan min. 

2Koson mangkara' ra ngaangai' 
kapaganan paat ra taino ti, guang 
ku moonsoi moonong ulun mara- 
yus maayag koson ra -buoi ti. 
27 Amun ru makaandu' kou noyo, 
pai' io no iruani'. Amun kalo poyo 
nakapanangandu' kou, pai" noyo 
gogot panangandu'. #Kaa' amun 
maguot kau, kolondo' tula min. 
Koson niak amun sangulun ralaa 
mangindalaki, kolondo' tula nano. 
Kaa' masaga' aku ak ra akau ma- 
kainggalur ra kapaganan ondo' ma- 
tuum ru ulun nakapaguot rano. 

2 Pabukat kau ngaangai', gitio 
arati' ru kon kuli: kaluagan takau 
kalo bo mabuoi. Ginio ra tumalim- 
puun intor raino, moonong ung- 
kuyon ra makaandu', moonsoi 
mampakaatang io ri Aki Kapuuno' 
ka mampakaatang ra andu' nano 
ayuk. #Mogondo' ra ulun ondo' 
mantangi', koson ak ra ilo kalo 
mangiluk guang; mogondo' ak ra 
ulun ondo' makakurit, koson ak ra 
ilo kalo maansukan; am poyo ko- 
son ra ulun ondo' nakabali, koson 
ak ra kalo nokoowot ilo. 3tAm 
ulun ondo' mangingindapu' ra ta- 
na' ti, koson ak ra kalo guguangon 
nilo ginio. Nga pupus no atan on- 
do' mokoondo' ra tana' ti, mapu- 
so bo! 

2 Malansan aku ra makalabus 
kau intor ra pagalabaan. Ungku- 
yon 'kolondo' andu' 'mampakaa- 
tang toojo ra kandbi ru Tuhan, 
koson mampakatasu io ra 


8 amun makakaluagan kou koson lumabus ıntor ra pangulipanan, alapo' noyo kaluagan ragio, kaapoam 
kabalu' pana makakaluagan kou lumabus intor ra pangulipanan, kinami' noyo tumilayun koson ra ulipon 

Tuhan. 3 Kaa' ungkuyon ra ma- 
kaandu', mampakaatang ra kaa- 
yagan ru tana' ti, nga masaga’ 10 
mampakatasu' ra guang ru andu' 
nano. 3 Ginio mangkinibit ra guang 
nano matatayar bo. Kalo mogon- 
do' ra sangulun ruandu' kolondo' 
ralaki, kaapoam sangulun ralaa. 
Ilo mampakaatang toojo ra kan- 
doi ru Tuhan, nga ilo no ma- 
ngandoi ayuk ri Aki Kapuuno' 
kapupupus ru bayag nilo. Kaa' 
ruandu' ra makaralaki mampa- 
kaatang ak ra kaayagan ru tana' 
ti, nga masaga' io mampakatasu' 
ra guang ru ralaki nano. 

35 Ngaangai' ragitio binatikan 
ku nga masaga' aku manginda- 
ngan ramuyun, am sala' ka man- 
tipagon ramuyun. Masaga' aku 
koson mambaal kau ra motopot 
am matanda', maa' raginio maka- 
pangandoi kau toojo ra Tuhan ra 
sotopot-topot ru guang min. 

36 Koson ra ilo santamung ak po- 
yo: amun ungkuyon ti masaga' su- 
mimpung ra tamung nano nga 
kalo moorot no kasagaan ru guang 
nano galama', ginio poyo moonsoi 
polosoon ilo ak maguot maya' ra 
kasagaan no.” Pai' ru makatula gi- 
nio. 3?Kaa' amun sangulun ung- 
kuyon napatas noyo ra kalo 
manangandu', am kalo jinajalan 
ru osoi ak pana, am amun moorot 
no toojo kasagaan ru guang nano 
galama', am poyo naintutunan no 
noyo tojojo ra atan baalon nano, 
mulu' poyo bonsot amun kalo ma- 

nangandu' io? Amun ru ma- 
guot? kau, ginio moonsoi toojo, 
kaa' mulu' poyo bonsoi no amun 
ru kalo pana maguot. 

39 Sangulun ruandu' ra makara- 
laki musiti' masimpung riso buoi 
ru ralaki no maayag. Kaa' malu- 
pus ralaki nano matoi, ruandu' no 
makapangindalaki poyo ra osoi ak 
kasagaan no, kaa' ondo' ak am 
ulun Kristian. #Kaa' mulu' bon- 
sot ru kalo bo mangindalaki io. 
Ginio sumugut ra pangkaraan ku 
ayuk, kaa' guang ku maaya' aku 
niak mindagu koson raginio, nga 
aku pana kinuasa' ru Ambiluo ri 
Aki Kapuuno'. 


Pangkuatan ra akanon ondo' 
pinairang ra sinungkalalaing 


Roo manaam aku ra pang- 
kuatan min poyo ra bokon in- 
tor ra akanon ondo' pinairang ra 
sinungkalalaing. 

Motopot ragu ru ulun ra, “Ita- 
kau ngaangai' makakapandayan.” 
Kaa' kapandayan no mangkinibit 
ra ulun masauk masumbung, kaa' 
togom mompokoonsot ra paliso 
ru ulun. ? Ulun ondo' indoson no 
makakapandayan io no tojojo, so- 
topot no kalo poyo natutunan no 
ngaangai'. 3Kaa' ulun ondo' too- 
topot motogom ri Aki Kapuuno', 
io ti mauligan ri Aki Kapuuno'. 

4Ondo' pangkuatan min ra ma- 
ngakan ra akanon ondo' pinairang 
ra sinungkalalaing: Makapandai 
takau ra ginilo sotopot no binaal 


l Koson ra ilo santamung. .maya' ra kasagaan no, kaapoam” sangulun ungkuyon am ralaa nano. amun kalo 
moonso) baalon no nso, am ralaa nano nasukor noyo koson uatin, moonso: gumagaya" 10 ra kasagaan nano am 
poron 10 maguot ! kalo manangandu'; kaapoam: kalo mompoloso ra anak ruandu' nano maguot 


manangandu' 10; kaapoam: mompoloso ra anak ruandu' maguot 


ruandu' nano maguot. 


maguot, kaapoam: mompoloso ra anak 


kalo pana maguot, kaapoam kalo mompoloso 10 ra anak ruandu' nano maguot 

ak ru ulun, nga kolondo' tuhan ra 
bokon. Am nakapandai takau ra 
rorondo' ak i Aki Kapuuno', am 
kolondo' bo bokon. ? Kabalu' pana 
mokoondo' niak giu’ ra suruga' 
kaapoam giti ra tana' ti masuang 
ondo' piawon ru ulun “tuhan”, 
“kaa' itakau mangintopot ra ron- 
de! ak i Aki Kapuuno', i Ama' on- 
do' namangun ra ngaangai' no, 
am intor Riso itakau naayag. Am 
niak rondo' ak Tuhan takau, iogi- 
nio i Jisus Kristus. Mansail Riso 
noyo ngaangai' no nasauk am in- 
tor Riso niak itakau naayag. 

7Kaa' sala' ka ngaangai" ulun 
nakatutun raginio. Mokoondo' 
niak ragili naindalom noyo su- 
mamba ra sinungkalalaing, am sa- 
boi raino lakat ak poyo mangkara' 
ra makatula ilo amun mangakan 
ra akanon ondo' pinairang ra si- 
nungkalalaing. Pangkaraan nilo 
makatula ilo nga pangintapatan 
nilo malawo. 3 Sotopot no, pai' ru 
akanon no mompokoonsoi poyo 
ritakau ri Aki Kapuuno'. Amun 
mangakan takau raginio, kalo ma- 
tatakan takau ra atan ak pana. 
Mogondo' niak ra amun ru kalo 
mangakan, kalo niak maulian ta- 
kau. 

9Kaa' ilalai'! Pai' polosoo' ka- 
luagan minno mambaal ra atan- 
atan mangkinibit ra ulun malawo 
pangintapatan rano mambaal po- 
yo ra tula. 19 Amun sangulun ma- 
lawo pangintapatan no makakito 
ramuyun ondo' maikang pangin- 
tapatan mangakan giu' ra tapi- 
kung nangirangan, sala' kia ka 
baal raginio mangkinibit ra ulun 
no pana mangakan ra akanon on- 


363 


do" pinairang no? Il Amun koson 
poyo raginio, kapandayan minno 
mangkinibit ra pabukat Kristian 
muno ondo' malawo pangintapa- 
tan makalayau bo. Kaa' sotopot 
no, minatoi i Kristus mamayag rı- 
so niak. 1 Amun akau mangkini- 
bit ra pabukat Kristian minno 
ondo' malawo pangintapatan ma- 
katula am manininduol ra guang 
nilo, ginio mogondo' ak ra maka- 
tula kau ri Kristus. I3 Ginio poyo, 
amun ru akanon koson raginio 
mangkinibit ra pabukat Kristian 
ku makatula, kalo bo mangakan 
aku ra kual, maa' raginio kalo bo 
makinibitan ku ilo ti makatula. 


Kuasa' am kandoi ru rasul 


9 Kalo bo uliponon aku ru kau- 
layan Jaudi. Aku ti sangulun 
rasul. Nakakito aku no toojo ri 
Jisus, Tuhan takau am akau no 
ampos ru kandoi kuli. ?Kabalu' 
pana ra mokoondo' lair ulun ra 
bokon ondo' kalo mangiou ra aku 
ti sangulun rasul, kaa' maaru' 
akau mangiou! Nga kaayagan min 
koson ra ulun Kristian no rondo' 
tatandu' noyo ra aku ti sangulun 
rasul. 

3Insan ru mononsol lair ulun 
rano raki', gitio pataamon. ku: 
“Kua? Makaapu aku ra akanon 
am inumon nga ra kandoi kutu. 
3Makakuasa' aku mapaaya' ra 
andu' Kristian ra aku mugar-ugar, 
tumilu ra rasul ra bokon rano, 
pabukat ru Tuhan Jisus am i Si- 
mon Pitrus. é Kaapoam akai ruo ri 
Barnabas ak kia musiti' maguyum 
ra kaukapan ru akanon mai gala- 
ma'? 7 Kolondo' saujor maguyum 

ra balanja' nano galama' paat io 
makaaya' ra pantulaan. Kaapoam 
kolondo' ulun magitanom kalo 
mangakan ra kawa' ru anggur 
intor ra umo nano galama’. Kaa- 
poam kolondo' magagalung on- 
do' kalo manginum ra gatas intor 
ra domba nano galama'. 

8 Ngaangai' abig ra sinabit ku ra 
raiti!! ni intor ra ragu ru ulun, 
kaa' mokoondo' niak binatikan ra 
Ukum ri Musa'. ?Koson ragitio 
ragu no, “Pai' bongkoso' kabang 
ru sapi' ondo' mangagik ra gan- 
dum.” Sapi' no kia ondo' karaan ri 
Aki Kapuuno'? 1? Kaapoam itakau 
nua' koson ru ginio? Motopot, 
itakau noyo kinaatang ru bi- 
natikan ti. Ginio ra ulun ondo' 
mantanom am mangkumos no 
mangandoi nga malansan makaa- 
pu io ra tayar intor ra ampos ru 
kandoi nano. 11 Akai no ondo' na- 
patias ramuyun ra sampug, io0gi- 
nio nampasaboi ra bala' ri Aki 

Kapuuno' ramuyun. Am raino 
mantipagon kia amun mangku- 
mos akai ondo' pinatias mai ragili, 
ioginio makitaak ra akanon so- 
ngongorou? 2 Amun ulun ra bo- 
kon rano makakuasa' lumansan 
ramuyun, mulu' poyo akai ka ilo. 

Kaa' kalo poyo igondo' ku pa- 
salulaa' kuasa' raginio. Mulu' po- 
yo bonsoi no ru aku ak galama' 
maguyum ra kaukapan ru akanon 
ka mampajajou ra pantanawan ra 
Tanou Moonsoi ri Jisus Kristus. 
13 Nakapandai kano ra ulun ondo' 
mangandoi ra Baloi Tuhan ma- 
kaapu ra akanon intor ra pangan- 
dayan nano. Mogondo' niak ra 
ulun ondo' mapabandai ra taak 
sinimbalui ra panalaban ra taak, 
makasia' intor ra taak raginio. 
14Ginio ra Tuhan pana nangaru' 
ra ulun ondo' mampasaboi ra Ta- 
nou Moonsoi no musiti' makaapu 
ra akanon songongorou intor ra 
kandot no raginio. 





Mangagik ra gandum (9.9) 

15Kabalu' pana koson raginio, 
kalo: poyo igondo' ku pasalulaa' 
kyasa' raginio koson makitaak ra 
afan ak pana. Am raino pana, aku 
namatik ra surat ti, sala' ka mapa- 
salula' aku ra rondo' pakitaakan. 
Mgonsoi poyo matoi aku galing ka 
matatakan ra kaansukan kutu ra- 
ginio: 1? Kalo maaya' aku lumim- 
bau amun mampabala' aku ra 
Tanou Moonsoi, nga aku ti sinu- 
sub ri Aki Kapuuno'. Mapara' bo 
ysung ku amun kalo mampatanou 
aku ra Tanou Moonsoi no. ! Amun 
kondoyon kutu sumugut ra ka- 
sagaan ku galama', maaya' aku 
niak makitaak ra ampos. Kaa' aku 
mampasabot ra Tanou Moonsoi 
no, nga ginio musiti' baalon ku, 
io no kandoi tinaakan ri Aki 
Kapuuno' raki'. 18Ginio poyo, 
atan kia ampos raki'? Gitio noyo 
amapos ti: makapampasaboi aku ra 
Tanou Moonsoi am kalo manti- 
pagon ra ulun bokon mampaakan 
raki'. Nga, koson sangulun mam- 
patanou ra Tanou Moonsot no, 
kalo gogoton ku atan-atan pamba- 
lasan. 

19 Aku ti sala' ka ulipon ru osoi 
ak pana. Kaa' aku galama' simi- 
nauk ra ulipon ru ngaangai' ulun, 
maa' raginio makapangkimait aku 
ra masuang ulun mangintopot ri 
Kristus. ? Ginto ra amun sumim- 
pung aku ra ulun Jaudi, paliso ku 
koson ak ra ulun Jaudi, maa' ragi- 
nio makapangkimait aku risilo 
mangintopot ri Kristus. Am niak 
ra ulun ondo' sumugut ra Ukum 
ri Musa', aku pana ilain koson ak 
risHo, kabalu' pana kalo bo. Kaa- 
yagan ku koson raginio, maa' ra- 

ginio makapangkimait aku ra risi- 
lo mangintopot ri Kristus. 21 Mo- 
gondo" niak ra aku sumimpung ra 
ulun ondo' sala' ka Jaudi, paliso 
ku koson ak ra ulun sala' ka Jaudi, 
maa' raginio makapangkimait 
aku risilo mangintopot ri Kristus. 
Arati' nati, sala' ka kalo guma- 
gaya' aku ra susuban ri Aki 
Kapuuno', sotopot no sumugut 
aku ra susuban ri Kristus. 2 Am 
poyo ra aku sumimpung ra ulun 
ondo' malawo pangintapatan, pa- 
liso ku koson ra ulun ondo' mala- 
wo pangintapatan, maa' raginio 
makapangkimait aku risilo ma- 
ngintopot ri Kristus. lou, maki- 
mogondo' aku noyo ra nansalinut 
paliso ru ulun, maa' raginio, 
amun maalap, makapangkimait 
aku ra kuukula' ngaulun risilo 
mangintopot ri Kristus. 

23 Ngaangai' ti baalon ku nga ra 
kaatangan ru Tanou Moonsoi no, 
maa' raginto aku pana mabarakat. 
24 Pabukat kau, maaru' nakapan- 
dai kano ra ralalom pagigilayan 
masimbul, moonong ulun ondo' 
maya" raginio masimbul, kaa' sa- 
ngulun ak mokoowot ra taak ka- 
manangan. Pasimbul kano koson 
riso, saboi mokoowot kau ra taak 
raginio. “#Moonong ulun ondo' 
makaguang maya' ra pagigilayan 
masimbul, magalung io toojo ra 
inan nano. Am mongorot io t00jo, 
maa' raginio mokoowot io ra ka- 
raun kamanangan ondo' mapuso 
niak ra tauli. Kaa' itakau ti mo- 
ngorot, maa' raginio mokoowot 
takau ra karaun kamanangan 
ondo' mantilayun. 2?Cinio nga 
ra mangandoi aku ak ri Aki 

Kapuuno', mogondo' ra sangulun 
masimbul gumogot ra kamana- 
ngan kaapoam mogondo' ra sa- 
ngulun peninju mopokono' ra 
gonggom nano ra pantula' nano. 
27Intor raginio, pantataanin ku 
kaayagan kutu suku' manguasa' 
aku ra ngaangai' kinibit no. Nga 
malaa' aku ra, kabalu' pana aku 
mangkimait ra bokon maya' ra 
pagigilayan ti, kaa' pupus aku pi 
bo impain. 


Pai' min sambaa' 
sinungkalalaing 


1 Pabukat kau ngaangai', 
masaga' aku mapakara' ra- 
muyun ra ondo' nasauk ra kinama- 
tuaan takali paat nangkiralanan 
nilai mabaya' ri Musa'. Ngaangai' 
nilo kinulumput ru gaun am na- 
muntana' liminaup ra Raat Malia' 
i. ?Mansail ra gaun am raat i, 
ngaangai' nilai koson ak bo ra ri- 
niu' masauk ra maamaya' ri nabi' 
Musa'. 3Ilo ngaangai' nangakan 
ra akanon ondo' inanian ri Aki 
Kapuuno' mansail ra kuasa' Nano. 
4Am niak nanginum ilo ra inu- 
mon ondo' pinaingkual ri Aki 
Kapuuno' intor ra batu ondo' na- 
maya" risilo, sotopot no batu i i 
Kristus galama'. “Kabalu' pana 
koson ragili, kasuangan nilai kalo 
kaansayin ri Aki Kapuuno', am gili 
nga ra bangkai nilai rumampala- 
ngan ak bo giu' ra intok masiluk. 
6 Ngaangai' no nasauk ra pangi- 
nuuyan ritakau koson mapakara' 
ritakau ra pai' gogoto' baal ma- 
laat koson risilo ti. 7 Koson ra pai' 
takau samba ra sinungkalalaing 
#4 Tuhan, Kuukula' naskah nakalar Kristus 

mogondo' ra binaal ru santayaran 
nilai. Nga mokoondo' binatikan 
ra Alkitab, “Nagagakan, nagi- 
ginum, am saligo'-ligo' ilo su- 
mamba ra sinungkalalaing.” 8 Pai' 
takau pansawa' koson ra binaal ru 
santayaran nilai, sabot mokoon- 
do' ralalom songorou ruo ngoopor 
am talu ngaribu ngaulun intor ri- 
silo i minatoi nga ra binaal nilo 
raginio. ? Pai' takau pangkinam ra 
Tuhan” koson ra binaal ru santa- 
yaran nilai ragili, sabot minatoi ilo 
tininduk ru kukuo. !0 Am pai" ta- 
kau buubuong sumangit ri Aki 
Kapuuno' koson ra binaal ru san- 
tayaran nilai ragili, saboi pinatoi 
ilo ru Masundu Kapatayan. 

11 Ngaangai' no nasauk risilo 
koson alapon ra panginuuyan ra 
ulun bokon. Am ngaangai' no bi- 
natikan niak koson rondo' pam- 
pakaraan ritakau, ondo' raino 
maayag ra paat ra pamupusan ru 
tana" ti. 

12 Pagilalat' noyo ulun ondo' in- 
dos no maikang pangintapatan 
nano, bagu kalo maratu' io. 
13 Moonong pangkinaman ondo' 
matuum minno, io no rondo' 
kaindalaman masalok matuum 
ru ulun. Kaa' suluton ri Aki 
Kapuuno' bantu' Nano am kalo 
mompoloso lo ramuyun kinamin 
makajanjai ra ikang minno. Paat 
akau matiu' ra pangkinaman, 
mampaikang lo ramuyun, maa' 
raginio moorot min. 

14 Am nga raginio, pabukat kau 
ngaangai' ondo' tagamin ku, pai' 
min noyo sambaa' sinungkala- 
laing! 5 Mindagu aku toojo ramu- 

yun koson ra akau ti ulun matan- 
da'. Guango' min noyo galama' 
rinagu kutu. 16 Paat itakau mangi- 
num ra anggur no, maringkua- 
nang takau ri Aki Kapuuno', paat 
itakau manginum no, makapaga- 
gapu takau ra raraa' ri Kristus. 
Nogondo' niak ra ruti' ondo' pi- 
pilangon takano ra itakau manga- 
kan, makapagagapu takau ra inan 
ri Kristus. ! Nga rondo" ak ruti' 
no, itakau pana masauk ra rondo' 
inan, kabalu' pana' itakau ma- 
suang, nga itakau ngaangai' ma- 
kapagagapu ra rondo' ruti'. 

18]]a1' min ulun Jaudi rano: Ilo 
ondo' mangakan ra santayaran ru 
akanon ondo' pinabandai ra ra- 
sawat ru panalaban, makapaga- 
gapu am sumamba niak ri Aki 
Kapuuno'. 9 Atan sotopot no kon 
kuni? Sinungkalalaing kaapoam 
akanon ondo' pinairang risilo 
kolondo' tojojo arati'. % Atan on- 
do' simbaluyon ra bandayan ru 
sinungkalalaing, sala' ka i Aki 
Kapuuno' papataakan, kaa' riwa- 
to rano. Ginio ra kalo masaga' aku 
ra akau magagapu ra riwato rano. 
21Pai' kau panginum ra anggur 
intor ra sangkir ru Tuhan am niak 
manginum poyo ra atan ondo' 
nakairang ra riwato rano. Nogon- 
do' niak ra pai' pangapu kau ra 
inan ri Kristus am niak mangakan 
poyo ra ondo' nakairang ra riwato 
rano. 2Kaapoam masaga' takau 
kta mapasinduol ra guang ru 
Tuhan? Itakau ti kia maayo kua- 
sa' intor ra Tuhan? 

4 Mokoondo' ulun mindagu ra, 
“Atan ak kasagaan takau, ginio 
baalon takau.” Motopot, kaa' sala' 

ka ngaangai' kasagaan takau mo- 
koonong. “Atan ak kasagaan ta- 
kau, ginio baalon takau.”. Motopot, 
kaa' sala' ka ngaangai' kasagaan 
takau mapasingkot ra kaayagan 
takau. #Pai' sangulun pana magu- 
yum ra kaatangan ru kaayagan na- 
no galama' ak, kaa" karaa' niak 
kaatangan ru ulun ra bokon. 

25 Ngaangai' kual ondo' talanon 
giu' ra pasar maakan min. Kalo 
pana kuatin galing, maa" raginio 
kolondo' kaimamangan ru guang 
minno. “Nga mokoondo' bina- 
tikan ra Alkitab, “Tana' ti am 
ngaangat' ru suang nano i Aki 
Kapuuno' intor.” 

27 Amun piawon kau paakano' 
ru sangulun ondo' sala' ka Kris- 
tian am mongoi kau, akano' ak 
ondo' pasulungon no ramuyun, 
kalo pana kuatin galing ati intor 
ru akanon no, maa' raginio ko- 
londo' kaimamangan ru guang 
minno. #Kaa' amun mokoondo' 
mindagu ramuyun ra, “Akanon ti 
nakairang noyo ra sinungkala- 
laing,” pai! noyo akano', nga ma- 
kara' ra kaatangan ru ulun no am 
nga ra kaimamangan ru guang. 
(2? Kon kuno sala' ka akau, kaa' 
kaimamangan ru guang ru ulun 
minindagu i.) 

Maampon lair mokoondo' 
mangkuot, “Kua kaluagan kuno 
musiti' ompongon koson sumu- 
gut ra kaimamangan ru guang ru 
ulun bokon? Amun mangakan 
aku mabaya' ra paringkuanangan 
ku ri Aki Kapuuno', kua ra ulun 
musiti' mononsol raki' nga aka- 
non ondo' naringkuanangan ku ri 
Aki Kapuuno' ni?” 

31 Atan ak pana baalon minno, 
kaapoam akanon am inumon min 
niak, baalo' min ngaangai' ginio 
koson mangurumat n Aki Kapuuno'. 
32 Kaayag kano koson raginio am 
pai' pangkinibit ra osoi ak pana 
makatula:, koson ra ulun Jaudi, 
ulun sala' ka Jaudi kaapoam ulun 
Kristian. 8 Tilu' kano raki'. Koson 
ra atan ak pana baalon ku, mang- 
kinam aku mapakatasu' ra guang 
ru ngaangait' ulun. Kalo niak ma- 
guyum aku ra kaatangan ku gala- 
ma', nga makara' ku ulun ra 
bokon, maa' raginio bayagon ilo. 
1 Tilu kano raki', mogondo' 

ra aku pana tumilu ri 
Kristus. 


Marundung paat 
sumambayang 


2 Paringkuanangan ku ramuyun 
nga masalok kau mangkara' ra 
nangilaan kuli ramuyun am gu- 
magaya' kau niak. 3Kaa' masaga' 
aku ra akau makarati' ra i Kristus 
noyo maningganai ra moonong 
ungkuyon, ralaki maningganai 
ra andu', am i Aki Kapuuno' no 
maningganai ri Kristus. “Amun 
sangulun ungkuyon marundung 
paat io makiasi' kaapoam mam- 
pasaboi ra bala' intor ri Aki 
Kapuuno' giu' ra baloi sambaya- 
ngan, arati' no kalo mangurumat 
io ri Kristus. “Amun sangulun 
ruandu' kalo marundung paat io 
makiasi' kaapoam mampasaboi ra 
bala' intor ri Aki Kapuuno' giu' ra 
balo: sambayangan, arati' no kalo 
mangurumat io ra ralaki nano, 
ginio nogondo' ak bo ra sangulun 
ruandu' nambulut. 6Nga amun 

sangulun ruandu' marara' marun- 
dung, moonsoi abuk nano lompo- 
ron. Kaa' amun sangulun ruandu' 
bulutin kaapoam lamparin abuk 
nano, ginio mampakauyu' riso. 
Ginio ra moonsoi marundung io. 
7Ungkuyon kalo pana marun- 
dung, nga io inaru' mampakito 
ra baal am katulayan ri Aki 
Kapuuno'. Kaa' ruandu' inaru' 
mangurumat ra ungkuyon. 3 Nga 
ungkuyon kalo inangun intor ra 
ruandu', kaa' ruandu' inangun in- 
tor ra ungkuyon. ? Am ungkuyon 
kalo niak inangun koson kaata- 
ngan ru ruandu', kaa' ruandu' 
inangun koson kaatangan ru 
ungkuyon. 10 Ginio ra, nga ra ma- 
sundu rano, sangulun ruandu' 
musiti' marundung koson ra ta- 
tandu' ra io iowon makiasi'. 
11 Kabalu' pana koson raginio, ra- 
lalom kaayagan takau koson ulun 
Kristian, ruandu' kalo makatang- 
gang ru kolondo' ungkuyon, am 
ungkuyon pana kalo makatang- 
gang ru kolondo' ruandu'. 1? Nga 
kabalu' pana ruandu' kasaa' ragili 
inangun intor ra ungkuyon, kaa' 
kopongo ginii ruandu' bo maga- 
nak ra ungkuyon, i Aki Kapuuno' 
sotopot no mampasauk ra ngaa- 
ngal" ti. 

13 Karaa' min galama', moonsoi 
kia sangulun ruandu' kalo marun- 
dung, amun makiasi' io ri Aki 
Kapuuno' paat sumambayang? 
14Sala' kia ka maya' ra kaindala- 
man min, ungkuyon ondo' maa- 
war abuk no makauyuyu' toojo. 
15 Kaa' abuk maawar tinaakan no- 
yo ra ruandu' koson pananaub ra 
ulu nilono, am ginio rondo' kaan- 

sukan nilai. 19Amun mokoondo' 
magagansang raginio, ginii ak su- 
suban intor ramon am niak intor 
ra pasisimpungan ulun Kristian ra 
bokon koson ra kaulayan ra su- 
mambayang. 


Pagakanan ru Tuhan 
(Mat. 26.26-29: Mrk. 14.22-25, 
Luk. 22.14-20) 


IM Ugar ru sambayang minno 
sotopot no kalo magibit ra kasing- 
katan, kaa' kalaatan. Intor raginio 
kalo mokopongompor aku ramu- 
yun. 18Kasaa' i, nokorongog aku 
ra paat ru pasisimpungan minno, 
mokoondo' mansusuai am mansa- 
sangor ra rondo' am bokon. Am 
mangintopot aku niak ra tanou ra- 
ginio. PSotopot no kalo makai- 
muag amun mokoondo' ramuyun 
mansusuat, maa' raginio mapan- 
dayan bo osoi ulun Kristian toojo. 
2 Am poyo ra akau masisimpung, 
sotopot no sala' ka pagakanan 
ru Tuhan ondo' paugaron min. 
2INga paat ra pagakanan min, 
sigagama' kau mangakan ra aka- 
non galama' am manginum suku' 
mokoondo' magauk, kaa' bokon 
rano maitilan nga kalo matayaran 
ilo. “Kua guat? Kolondo' kia 
pagakanan am paginuman ra baloi 
min galama'? Kua pai' min uruma- 
to' ra pasisimpungan ulun Kris- 
tian, am kua pampakauyu' poyo 
ra ulun kunsikang? Atan kia para- 
guon ku ramuyun? Omporon ta- 
kamin kia? Kalo! Topot-topot kalo 
mokopongompor aku ramuyun. 

23 Nga pangilaan ondo' pinasa- 
boi ku ramuyun i, naapu ku intor 
ra Tuhan, ioginio paat ra rondom 

ra Tuhan Jisus pinataak ra pantu- 
la' No rali, alapo" No tuti', 4am 
pakaparingkuanangan .lo ri Aki 
Kapuuno' raginio, pipilango' No 
ruti’ i liiwa' minindagu, “Gitio 
noyo inan Ku ondo' pataakin ra- 
muyun. Akano' min gitio koson 
pangkaraan min Raki'.” 4 Nogon- 
do" niak ra lo nopongo nangakan, 
alapo' No sangkir ru anggur am 
indagu, “Sangkir ti am nabantuan 
bagu ri Aki Kapuuno', ondo' sau- 
kon ru raraa' Ku galama'. Moo- 
nong ra akau manginum raginio, 
baalo' min gitio koson pangka- 
raan min Raki'.” 

26 Nga raginio moonong ra akau 
mangakan ra ruti' ti am niak ma- 
nginum ra sangkir ti, mampata- 
nou kau ra pinatayan ru Tuhan 
saboi ra lo matong saguli'. ?7 Gi- 
nio nga ra osoi ak mangakan ra 
ruti' ru Tuhan kaapoam mangi- 
num ra sangkir ru Tuhan ra kalo 
mangurumat Riso, ulun no maka- 
tula, nga kalo mampakaatang ra 
inan am raraa' ru Tuhan. 4 Ginio 
ra moonong ulun musiti' galing 
mangimumui ra baal ru guang na- 
no galama', bagu no mangapu ra 
ruti' am sangkir no. ?? Nga amun 
ulun no mangakan ra ruti' no am 
manginum: ra anggur no am kalo 
makarati' :ra-pagakanan raginio 
makainamot , ra' inan-ru Tuhan, 
ulun nō ukumin ri Aki Kapuuno', 
nga kalo mangurumat io raginio. 
4 Ginio nga ra masuang bo intor 
ramuyun marualan am malawo, 
am mokoondo' niak kuukula' 
ngaulun minatoi. 3!Kaa' amun 
mangimumui takau galing ra baal 
ru guang takau, kalo bo akimin 

takau ri Aki Kapuuno'. #Kaa' 
amun ru akimin takau pana ri Aki 
Kapuuno , ginio rondo' pangilaan 
no ak ritakau, maa' raginio kalo 
bo ukumin takau mabaya' ra ulun 
ru tana' rati. 

3Cinio nga ra pabukat kau 
ngaangai', amun tumimung kau 
mangakan ra pagakanan ru Tuhan, 
inaani' min galing ra makaratong 
ngaangai'. 3% Osoi maitilan, moon- 
soi mangakan io galing giu' ra ba- 
loi, maa' raginio kalo ukumin kau 
ri Aki Kapuuno' nga ra pasisimpu- 
ngan minno. Ondo' kapaganan ra 
bokon, balain takamin ak paat aku 
sumaguli' poyo ramuyun. 


Taak intor ra Ambiluo ri 


Aki Kapuuno' 
1 Raino mambala' aku 
atan kulaan taak intor ra 
Ambiluo ri Aki Kapuuno'. 


Pabukat kau ngaangai', masa- 
ga' aku ra akau makatutun toojo 
ra atan sotopot no taak raginio. 
2Karaa' min paat akau kalo poyo 
nakaulig ra Tuhan, nakalayau kau 
siminamba ra  sinungkalalaing 
ondo' kolondo' painawo. 3Ginio 
ra balain takamin: ulun ondo' 
kinuasa' ru Ambiluo ri Aki 
Kapuuno' kalo makaindagu ra, 
“Kaluus i Jisus!” Koson niak ra 
kolondo' sangulun pana makain- 
dagu ra, “I Jisus noyo Tuhan!” 
amun kalo kuasaan ulun no ru 
Ambiluo ri Aki Kapuuno'. 

4Mokoondo' nansalinut taak 
ru Ambiluo ri Aki Kapuuno', kaa' 
rondo' ak intor nilai no. 5Mo- 
koondo' nansalinut kondoyon ko- 
son mangandoi ra Tuhan, kaa' 

rondo' ak Tuhan pangandayan. 
6Mokoondo' nansalinut kapan- 
dayan takau koson mangandoi ra 
Tuhan, kaa' ondo' mampaikang 
ra moonong ulun am rondo' ak, 
ioginio i Aki Kapuuno'. 7 Sigaga- 
ma' takau inintopot ra Ambiluo 
ri Aki Kapuuno' am ginio koson 
ra kaatangan takau ngaangai'. 
8 Ambiluo no mangani' ra sangu- 
lun ra taak mindagu ra mapintar 
toojo. Am ulun ra bokon inanian 
poyo ru Ambiluo raginio ra taak 
mambala' ra kapandayan intor ri 
Aki Kapuuno'. ? Ambiluo raginio 
niak ondo' mangani' ra sangulun 
ra pangintapatan, am taak No 
ra ulun bokon poyo ioginio kua- 
sa' mamabas ra ulun marualan. 
10 Ambiluo raginio noyo mangani' 
ra sangulun ra kuasa' mambaal ra 
kaimuagan, am ulun ra bokon 
inanian no ra kapandayan mam- 
pasabot ra bala' intor ri Aki 
Kapuuno'. Ulun ra bokon poyo 
inanian ru Ambiluo no ra kapan- 
dayan magilong ra ati ka rondo' 
intor ra Tuhan am ati sala'. Mo- 
koondo' inanian ra kapandayan 
mindagu ra nansalinut ragu imua- 
gan, am mokoondo' poyo inanian 
ra kapandayan mambala' ra arati' 
ru ragu imuagan no. !! Ngaangai' 
no saukon ru rondo' ak, ioginio 
Ambiluo ri Aki Kapuuno'. Jo no 
ondo' mangani' ra ulun ra kapan- 
dayan sigagama' sumugut ra ka- 
sagaan Nano galama'. 


Masuang tayar kaa' rondo' 
ak inan 


2 [takau ondo' mangintopot ri 
Kristus mogondo' ra inan ru ulun; 

inan no rondo' ak, kaa' masuang 
tayar. Kabalu' pana masuang ta- 
yar, kaa' rondo' ak inan no. 8 Ko- 
son niak ritakau ngaangai': ulun 
Jaudi kaapoam sala' ka Jaudi, uli- 
pon kaapoam sala' ka ulipon, ri- 
niu' takau ngaangai' masauk ra 
rondo' inan ri Kristus mansail ra 
Ambiluo ri Aki Kapuuno'. Am ita- 
kau ngaangai' inanian ra Ambiluo 
raginio ondo' rondo' ak. 

14 Nga inan toojo ru ulun sala’ 
ka rondo' tayar ak, kaa masuang 
tayar nano. 3 Amun ru mindagu 
kalayam ra, “Aku sala' ka kalin- 
du", ginio nga ra aku sala' ka tayar 
ru inan,” ginio kalo noyo makaa- 
rati' ra kalayam no sala' ka tayar 
ru inan. 19Am amun ru mindagu 
talingo ra, “Aku sala' ka mato, gi- 
nio nga ra aku sala' ka tayar ru 
inan,” ginio kalo noyo makaarati' 
ra talingo no sala' ka tayar ru inan. 
17 Amun ru ngaangai' inan no 
masauk ra mato, ati kulaan io 
mokorongog? Kaapoam, amun ru 
ngaangai' inan no masauk ra tali- 
ngo, ati kulaan io makapangalok? 
18Sotopot no koson ragitio, i Aki 
Kapuuno' nambaal ra moonong 
tayar ru inan nansasala', sumugut 
ra kasagaan Nano galama'. 19 Kalo 
noyo lair maukop inan ti amun ru 
ngaangai' tayar rondo' ak. ? Ginio 
ra motopot niak ra inan ti ma- 
suang tayar, kaa' rondo' ak inan. 

21 Ginio nga ra mato mailo min- 
dagu ra kalindu', “Kalo mokoo- 
nong kou raki'.” Kaapoam ulu 
mailo mindagu ra kalayam, “Kalo 
mokoonong kou raki'.” 2 Mulu' 
poyo sotopot no tayar ru inan 
ondo' malawo toojo, mokoonong 

poyo toojo. 3 Tayar ondo' ilain ak 
ra kalo mokoonong toojo, ginio 
bo karaan takau makaampos too- 
jo. Am poyo tayar ru inan ondo' 
makauyuyu' ilain, ginio alungin 
takau toojo. “#Kaa' tayar ondo' 
moonsoi ilain no, kalo pana alu- 
ngin tojojo. Kaa' i Aki Kapuuno' 
noyo nangaru' ra inan takau, 
koson tayar ondo' makauyuyu' 
ilain, ginio alungin tojojo. # Am 
koson raginio, inan no kalo bo 
matatayar, kaa' moonong tayar 
no motogom am magalung ra ron- 
do' am bokon. #Amun rondo' 
tayar maimbolo', ngaangai' tayar 
ra bokon pana makaliman pakaa- 
ya' kaimbolo'. Am amun rondo' 
tayar omporon, ngaangai' tayar ra 
bokon no pana makaaya' pakaan- 
suk. 

27 Akau ngaangai' ti inan ri 
Kristus am moonong akau niak 
tayar poyo ru inan Nano. 28 Rala- 
lom pasisimpungan ulun Kristian, 
nangaru' i Aki Kapuuno' ritakau 
ra tayar sigagama':, kasaa' am ra- 
sul rali: karuo am nabi' rali: katalu 
am mangingila' rali, bagu ilo on- 
do' mambaal ra kaimuagan, am 
niak ilo ondo' inanian ra kapanda- 
yan mamabas ra ulun, manginda- 
ngan ra ulun, maningganai ra 
ulun, kaapoam mindagu ra nansa- 
linut ragu imuagan. Sala! ka 
ngaangai' masauk ra rasul, nabi' 
kaapoam mangingila". : Pai' ru 
ngaangai" makakuasa' , mambaal 
ra kaimuagan, 4 kaapoam mama- 
bas ra ulun, kaapoam rhindagu ra 
ragu imuagan, kaapoam mamba- 
la' ra arati' ru ragu imuagan no. 
3t Nga raginio, gogoto' min noyo 

tojojo kapandayan ondo' maa- 
tang no. 

Kaa' ralan ondo' moonsoi toojo 
tiluon min am koson ra sumunu' ti. 
1 Kabalu' pana mapandai 

aku mindagu ra nansalinut 
ragu ru ulun, am niak ragu ru 
masundu, kaa' amun kalo moto- 
gom aku ra ulun bokon, ragu ku- 
no nogondo' ak ra bolos ru agung 
kaapoam lunsing ondo' makauso- 
so. ?Kabalu' pana mapandai aku 
mampasaboit ra tanou intor ri Aki 
Kapuuno', kaapoam makarati' ra 
katapatan ri Aki Kapuuno' ondo' 
kalo igondo' pinabala', am maka- 
pandai ra ngaangai' am poyo pa- 
ngintapatan ku ri Aki Kapuuno' 
maikang kaga', saboi gunung no 
pana maalap ku pakabanding, 
kaa' amun kalo motogom aku ra 
ulun bokon, kolondo' noyo onong 
ku. 3Kabalu' pana pataakin ku 
ngaangai' atan ondo' raki' ra ulun 
kunsikang, am pataakin poyo 
inan kutu koson solobon," kaa' 
amun kalo motogom aku ra ulun 
bokon, ginio kolondo' ampos ra- 


Togom 


4Ulun ondo' motogom ra ulun 
bokon no mataan guang am 
maluoi makaasi'. Ulun no kalo 
maingot kaapoam lumimbau, am 
poyo kalo masumbung. “Kalo 
makuliga' io, kalo maguyum ra 
kaatangan galama', kalo mataki' 
angitan am kalo malikokot 10 ra 
ulun. “Kalo kaansayin no kalaa- 
tan, kaa' maansayan io ra baal 
moonsoi. ” Mataan io ra ngaangai' 

am masalok maguyum ra kaansa- 
yan ra ulun ra bokon. Ralalom 
ngaangai' baal kalo matatakan io 
ra kalansanan am magail mataan 
guang. 

8Ulun musiti' masalok mono- 
gom ra bokon. Raino ti mokoon- 
do' ulun mapandai mampasaboi 
ra bala' intor ri Aki Kapuuno', 
kaa' ginio kalo mantilayun. Mo- 
koondo' niak ulun inanian ra 
kapandayan mindagu ra ragu 
imuagan, kaa' ginio pana kalo 
mantilayun. Mokoondo' poyo 
ulun makapambala' ra kapanda- 
yan intor ri Aki Kapuuno', kaa' 
kapandayan nilono mapuso niak. 
? Nga atan ondo' kapandayan am 
potonowon takau intor ri Aki 
Kapuuno' kalo maukop. @Kaa' 
paat i Aki Kapuuno' mangukop ra 
ngaangai' no, kapandayan ra kalo 
maukop raginio maliom bo. 

"Paat aku lakat ak poyo la- 
laing, ragu ku, pamalimanan ku 
am pamaguangan ku koson ra la- 
laing. Kaa' raino aku nasukor, pa- 
liso koson ra lalaing i linilianan ku 
bo. 12 Atan ondo' kapandayan ta- 
kau raino am koson ra asilan ru 
saramin ondo' kalo makito toojo. 
Kaa' tauli no makakito takau too- 
jo. Raino ti kalo mapandayan ku 
ngaangai', kaa' tauli no mapanda- 
yan ku bo ngaangai', mogondo' ri 
Aki Kapuuno' ondo' makapandai 
ra ngaangai' baal ru kaayagan ku. 

13 Pupus no, ondo' pantilayu- 
non am talu ringai': manginto- 
pot ri Kristus, malansan ri Aki 
Kapuuno' am motogom ra ulun 
bokon. Ondo' maatang toojo in- 


# koson solobon, Kuukula' naskah nakalai” koson Jumimbau 

tor ra katalu-talu, io no motogom 
ra ulun bokon. 


Pambalaan poyo ra taak 
intor ra Ambiluo ri 
Aki Kapuuno' 


1 A” kano motogom ra 


ulun bokon. Am gogoto' 
min niak taak intor ra Ambiluo ri 
Aki Kapuuno', mulu' poyo ra 
kapandayan mampasaboi ra ba- 
la' intor ri Aki Kapuuno'. ?Ulun 
ondo' inanian ra kapandayan min- 
dagu ra ragu imuagan, kalo maki- 
mansunur ra ulun bokon, kaa' ri 
Aki Kapuuno', nga ulun kalo ma- 
karati' ra ragu raginio. Mindagu io 
mansail ra kuasa' ru Ambiluo ri 
Aki Kapuuno' intor ra baal ondo' 
kalo igondo' pinabala'. 3Kaa' 
ulun ondo' mampasabot ra bala' 
intor ri Aki Kapuuno', poto- 
nowon no ginio ra ulun koson 
mampasingkot, mampaikang am 
mampakaansuk risilo. #Ulun on- 
do' inanian ra kapandayan min- 
dagu ra ragu imuagan, migikang 
io galama' ak, kaa' ulun ondo' 
mampasaboi ra bala' intor ri Aki 
Kapuuno', mampaikang ra pasi- 
simpungan ulun Kristian. 
5Mapara' bonsoi no ru akau 
ngaangai' makakapandayan min- 
dagu ra ragu imuagan rano. Kaa' 
mulu' poyo bonsoi no amun ma- 
kapampasaboit kau ra bala' intor ri 
Aki Kapuuno'. Nga ulun ondo' 
mampasaboi raginio, makaampos 
toojo ka ulun ondo' inanian ra 
kapandayan mindagu ra ragu 
imuagan. Kaa' ondo' ak am amun 
ulun no makapambala' ra arati' 
ru rinagu nano, maa' raginio pasi- 

simpungan ulun Kristian mainda- 
ngan no. é Pabukat kau ngaangai', 
amun mongoi aku ramuyun am 
mindagu ra ragu imuagan, atan 
onong no ramuyun? Kolondo' 
toojo onong, ondo' ak am amun 
mambala' aku ondo' pinakito ri 
Aki Kapuuno', kaapoam mantu- 
nung intor Riso, kaapoam mam- 
pasaboi ra bala! intor ri Aki 
Kapuuno' kaapoam mangila' ra- 
muyun. 

7Mogondo' ak ra kakamot ru 
muzik ondo' kalo maayag, koson 
ra suling am gitar kecapi, amun ru 
kulion am lalayuk no kalo matim- 
pok, ati kulaan ulun makapandai 
ra rimbai no? #Kaapoam tarum- 
pit, amun bonyowon ak samput 
no, Osoi saujor tumampos mongol 
ra pantutulaan? ? Koson niak ra 
ati kulaan ulun mangarati' atan 
raguon min amun mindagu kau ra 
ragu tmuagan? Ragu minno ra- 
ginio lumiot, koson masiab ru 
angin. WGiti ra tana' ti nansali- 
nut ragu, kaa' moonong rondo' 
ragu mokoondo' arati'. +! Ginio ra 
amun kalo makarati' aku ra ragu 
ru sasangulun, pangkaraan ku io 
ulun latok; am mogondo' niak 
pangkaraan no intor raki'. 12 Ma- 
kapandai aku ra mompogogot kau 
ra kapandayan intor ra Ambiluo ri 
Aki Kapuuno' no. Kaa' ondo' 
maatang toojo, musiti' mompo- 
gogot kau ra kapandayan ondo' 
mampaikang ra pasisimpungan 
ulun Kristian. 

13 Nga raginio, ulun ondo' ina- 
nian ra kapandayan mindagu ra 
ragu imuagan, moonsoi makitaak 
io ri Aki Kapuuno' ra kapandayan 

mambala’ ra arati' ru ragu raginio. 
14 Nga amun makiasi' aku maba- 
ya' ra ragu imuagan, motopot 
Ambiluo ri Aki Kapuuno” makia- 
si' ralalom ku, kaa' pangkaraan 
kuno kalo makapabaya'. #Ginio 
poyo, atan baalon ku? Koson ragi- 
tio, makiasi' Ambiluo ri Aki 
Kapuuno' ralalom ku, kaa' makia- 
si' aku niak mabaya' ra pangka- 
raan kuno. Marimbai Ambiluo ri 
Aki Kapuuno' ralalom ku, kaa' 
marimbai aku niak mabaya' ra 
pangkaraan kuno. 16Paat akau 
maringkuanang ri Aki Kapuuno' 
mabaya' ra ragu tinaakan ru 
Ambiluo” no, ati kulaan ulun ra 
bokon ondo' kolondo' kapanda- 
yan raginio mindagu ra “Amin” ra 
kiasi' minno? Kalo makarati' io ra 
kiasi' minni. 1 Kabalu' pana kiasi' 
paringkuanangan minno moonsoi 
toojo, kaa' ginio kolondo' onong 
ra ulun bokon. 

18 Maringkuanang aku ri Aki 
Kapuuno' nga aku poyo mapan- 
dai makiasi' ra ragu imuagan ka 
akau ngai'. 9 Kaa' paat aku ma- 
ngila' ra pasisimpungan ulun 
Kristian, moonsoi poyo ru minda- 
gu aku limo ragu ak pana ondo' 
maratian ru ulun intor ra kuu- 
kula' ngaribu ragu ralalom ragu 
imuagan. 

@Pabukat kau ngaangai', pai' 
kau pangkara' koson ra lalaing, 
kaa' musiti' kau makapaliso ko- 
son ra ulun nasukor, ondo' ak am 
ralalom baal kalaatan, tilu kano ra 
lalagang. ?! Mokoondo' binatikan 
ra Alkitab, 

“Tuhan mindagu, 
° harfiah: ambiluoku ¥ harfiah: ralalom ambiluo. 

“Mansail ra ulun ondo' 
makaindagu ra ragu 
ondo' kalo maratian, 

pabalaan Ku ra ulun Ku 
rano. 

Am mansall ra bulu ra 
bokon, mindagu Aku 
risilo, 

kaa' kabalu' pana raginio, 

kalo masaga' ilo 
mangkirongog ra ragu 
Kutu.”” 

22 Am kapandayan mindagu ra ra- 
gu imuagan, ginio rondo' tatan- 
du' intor ri Aki Kapuuno' ra ulun 
ondo' kalo mangintopot rali, am 
sala' ka ra ulun mangintopot ri 
Kristus rano. Am kapandayan 
mampasaboi ra bala' intor ri Aki 
Kapuuno', io no tatandu' ra ulun 
mangintopot ri Kristus, sala' ka 
risilo no ondo' kalo mangintopot. 

23 Amun paat ra pasisimpungan 
ulun Kristian, ngaangai' makiasi' 
mindagu ra ragu imuagan, am ra- 
tong bo kuukula' ngaulun ra 
bokon kaapoam ulun ondo' sala' 
ka Kristian, maaru' ulun ragi- 
nilo mindagu ra akau ngaangai' 
ti mantuyang. “#Kaa' amun ru 
ngaangai' min mampasabot ra 
bala' intor ri Aki Kapuuno', am 
ratong bo sangulun ra bokon kaa- 
poam ulun ondo' sala' ka Kris- 
tian, ondo' pinabala' minno niak 
ngaangai' mampakito ra tula ru 
ulun no am mapatutun riso ra 
tula nano. Ginio bo ra atan 
ondo' soroi ra guang nano ma- 
kasalula', sabot sumamba io ri 
Aki Kapuuno' mabaya' ra guang 
minggana' am mangiou ra, “I Aki 

Kapuuno' topot-topot soroi ra- 
muyun.” 


Pampaugaran ru sambayang 


26Pabukat kau ngaangai', kon 
kutu am paat akau tumimung 
sumambayang, mokoondo' ma- 
rimbai, mokoondo' mangila' am 
niayuk mampasaboi ra bala' intor 
ri Aki Kapuuno'. Mokoondo' po- 
yo mindagu ra ragu imuagan am 
mokoondo' mambala' ra arati' ru 
ragu raginio. Kaa' ngaangai' ti 
musiti' mangindangan ra pasisim- 
pungan ulun Kristian. 7 Amun 
mokoondo' ulun masaga' minda- 
gu ra ragu imuagan, moonsot ruo 
kaapoam talu ngaulun ak am 
mampapalit ilo, am musiti' mo- 
koondo' ulun mapandai mam- 
bala' ra arati' ru ragu raginio. 
28 Amun kolondo' makapandai 
mambala' ra arati' no, ulun ondo' 
mindagu ra ragu imuagan musiti' 
mongkoror ak paat ra sambayang 
no. Polosoo' ilo ak mindagu rala- 
lom ru guang nilai no ri Aki 
Kapuuno'. ? Koson niak ra ilo on- 
do' mampasaboi ra bala' intor ri 
Aki Kapuuno', moonsoi ru ruo 
kaapoam talu ngaulun ak mampa- 
saboi liliwa' bokon rano mampa- 
guang toojo ra atan ondo' raguon 
nilo. #Kaa' paat ra sambayang, 
amun mokoondo' bala' intor ri 
Aki Kapuuno' aniin ra ulun bo- 
kon, ulun ondo' lakat ak poyo 
mampasaboi no, musiti' lumong- 
go'. Sl Maa' raginio, akau ngaa- 
ngai' makapampapalit ra rondo' 
am bokon mampasaboi ra ba- 
la' intor ri Aki Kapuuno', bagu 
ngaangai' min makaapu ra pangi- 

laan am paikangon pangintapa- 
tan min. 2 Kapandayan intor ra 
Ambiluo ri Aki Kapuuno' mam- 
pasaboi ra bala' intor ri Aki 
Kapuuno', musiti' makuasa' ru 
ulun ondo' inanian. 3 Nga i Aki 
Kapuuno' marara' ra jajajou, kaa' 
masaga' lo ritakau matanda' am 
makakaansayan. 

Koson ra kaindalaman ru 
ngaangai' pasisimpungan ulun 
Kristian, #ruandu' rano musiti' 
mongkoror paat ra pampaugaran 
ru sambayang no. Pai' polosoo' ilo 
mansusunur, maya' ra susuban ru 
Ukum ri Musa', kalo moonsoi ilo 
maningganai. #Amun masaga' 
ilo makapandai ra kalo naratian 
nilo, musiti' ilo mangkuot ra rala- 
ki nilo giu' ra baloi. Nga makau- 
yuyu' toojo amun ru ruandu' 
rano mansusunur paat ra pam- 
paugaran ru sambayang. 

36[ntor ramuyun kia bala' ri 
Aki Kapuuno'? Kaapoam akau ak 
kia inanian ra bala' no? 3 Osoi ak 
mangkara' ra io no sinusub ri Aki 
Kapuuno', kaapoam mokoondo' 
ra kapandayan ra bokon intor ra 
Ambiluo ri Aki Kapuuno', ulun 
no musiti' makatutun ra atan on- 
do' binatikan kuni, io no susuban 
ru Tuhan. 4Kaa' amun kalo 
mampalio io ragitio, io pana pai' 
min lioo’. 

39 Pabukat kau ngaangai', gogo- 
to' min noyo mampasaboi ra 
bala' intor ri Aki Kapuuno', am 
pai' min inggalari' ulun ondo' 
masaga' mindagu ra ragu imua- 
gan rano. @Kaa' ngaangai' no 
musiti' paugaron ra moonsot am 
matanda". 

I Kristus binayag saguli' 
intor ra kapatayan 


1 Pabukat kau ngaanga', 

raino masaga' aku mam- 
pakara' saguli' ramuyun ra Tanou 
Moonsoi intor ri Aki Kapuuno' 
ondo' pinasaboi ku ramuyun ragi- 
li. Ginto inapu min am nanginto- 
pot kau ri Kristus nga ra tanou 
raginio. 2? Amun mangintopot kau 
toojo ra Tanou Moonsoi ondo' 
pinasaboi kutu, ginio noyo ma- 
mayag ramuyun, ondo' ayuk 
amun kalo naratian min tojojo. 

3Tanou ra pinasaboi ku ramu- 
yun ti, io no ondo' naapu ku ga- 
lama' am ondo' maatang toojo 
toginio: ra i Kristus minatoi nga ra 
tula takau, koson binatikan ra Al- 
kitab, “linobong io, kaa' nalupus 
nataluan binayag io saguli'. Ginio 
niak nabatikan noyo ra Alkitab. 
5 Nambala' aku niak ramuyun ra 
i Kristus ondo' binayag saguli' i 
minintalang ri Pitrus, am tauli in- 
talang lo poyo ra koopor am ruo 
ngaulun rasul No rali. #Kopongo 
ragil igondo' lo po minintalang ra 
maamaya' No rali ondo' suang 
olo-olo' limo ngaatus ngaulun. 
Kasuangan nilono lakat ak poyo 
maayag, kaa' kuukula' ngaulun 
minatot noyo bo. 7 Kopongo ragili 
minintalang lo poyo ri Jakubus 
am tauli no ra ngaangai' ru rasul 
No rali. 

8Pupus toojo minintalang Io 
niak raki' — aku ti ondo' kalo na- 
karampot Riso am tauli bagu na- 
sauk ra rasul. ? Aku no rasul ru 
Tuhan ondo' nakatauli toojo. Aku 
kalo maaya' piawon ra rasul, nga 

nangimbolo' aku ra pasisimpu- 
ngan ulun Kristian rano. '@Kaa' 
kataawan ri Aki Kapuuno' niak 
ondo' nampasauk raki' ra osoi aku 
raino ti. Am kataawan Nano kalo 
ntak nalubat. Kaa' sotopot no aku 
ondo' nangandoi toojo ka ngaa- 
ngai' rasul ra bokon. Kaa' ginio 
noyo sala' ka aku galama', kaa' 
kataawan ri Aki Kapuuno' ondo' 
nangandoi nabaya' raki'. 11 Ginio 
nga -- ra intor raki' kia kaapoam 
rasul ra bokon nangapuan min ra 
Tanou Moonsot no — ginio kalo 
maatang, ondo' ak am atan pina- 
saboi mai raginio inintopot min. 


Ulun bayagon saguli' intor 
ra kapatayan 


12 Mampatanou akai no ra i 
Kristus binayag saguli' intor ra 
kapatayan. Kaa' kua mokoondo' 
poyo intor ramuyun no mindagu 
ra ulun ondo' minatoi noyo kalo 
bo bayagon saguli'? 8 Amun mo- 
topot ra ulun kalo bo bayagon 
saguli', arati' no i Kristus pana 
kalo binayag saguli'. Am amun 
i Kristus kalo binayag saguli' in- 
tor ra kapatayan, kolondo' rondo' 
pana potonowon mai, am niak 
kolondo' rondo' pana intopoton 
min. SMulu' poyo amun ginio 
motopot, ilain ak koson magabau 
akai. Nga mampatanou akai no ra 
i Aki Kapuuno' namayag saguli' ri 
Kristus intor ra kapatayan. Amun 
ru motopot ra ulun minatoi kalo 
bayagon saguli' intor ra kapata- 
yan, i Kristus pana kalo binayag 
saguli'. 16 Nga amun ulun minatoi 
kalo bayagon saguli', i Kristus pa- 
na kalo niak binayag saguli'. 

17 Am amun i Kristus kalo binayag 
saguli', pangintapatan minno ko- 
londo' onong, am niak akau lakat 
ak poyo kuasaan ru tula. 18 Arati' 
no poyo ra ulun Kristian ondo' 
minatoi rali pana kolondo' bo ka- 
lansanan. ? Am amun malansan 
takau ri Kristus ra kaayagan takau 
giti ra tana' ti ak,? itakau noyo 
malaat nasib intor ra ngaangai' 
ulun ru tana' ti. 

@Kaa' motopot toojo ra i 
Kristus binayag noyo saguli' intor 
ra kapatayan. Ginio noyo puun ru 
kalansanan takau ra ulun ondo' 
minatoi noyo bayagon saguli'. 
21 Nga itakau matoi mansall ra bi- 
naal ru sangulun ak, mogondo' 
niak ra itakau bayagon saguli' in- 
tor ra kapatayan mansall ra binaal 
ru sangulun ak. ? Ginio bo ra ita- 
kau ulun mapandai matoi nga na- 
kaaya' takau ra tula ri Adam, am 
koson niak ra itakau ngaangai' ti 
bayagon saguli' nga nakaaya' ta- 
kau ri Kristus. 3Kaa' sigagama' 
bayagon saguli' sumugut ra pa- 
ngaruan Nano, kasaa' i Kristus, 
am tauli paat ra lo matong saguli', 
bagu ulun ondo' mangintopot Ri- 
so kano. “#Mopongo raginio, ma- 
sauk pamupusan ru tana' ti. Paat 
raginio 1 Kristus mamiuso ra ngaa- 
ngai' ondo' maningganai, ondo' 
manguasa' am ondo' mamarinta 
ra tana' ti, am kuasa' Nano gala- 
ma' koson ra raja" pataakon No ri 
Aki Kapuuno', Ama' takau. 4 Nga 
i Kristus musiti' mamarinta saboi 
ngaangai' pantula' No rano patin- 
dukuon ri Aki Kapuuno' Riso. 

26 Pantula' ondo' pusoon ra pupus 
no, ioginio kapatayan. 27 Nga 
mokoondo' binatikan ra Alkitab, 
“Ngaangai' ulun pinatinduku' no- 
yo ri Aki Kapuuno' Riso.” Kaa' i 
Aki Kapuuno' galama' kalo tu- 
minduku' ri Kristus, nga lo no on- 
do' mapatinduku' ra ngaangai' 
ulun Riso. “#Pakatinduku' noyo 
ngaangai' ulun Riso, ioginio ra 
Anak Nano, i Kristus galama' tu- 
minduku' ri Aki Kapuuno'. Am i 
Aki Kapuuno' bo galama' mama- 
rinta ra ngaangai' ulun. 

29 Raino, amun ru ulun minatoi 
kalo bayagon saguli', kua mo- 
koondo' nai ulun makiriu' koson 
ra alig ru ulun ondo' minatoi no- 
yo? Atan onong ru ginio? Amun 
motopot ulun minatoi kalo bo ba- 
yagon saguli', atan onong maki- 
riu’ ilo koson raginio? 3 Am atan 
pakuan mai magail makauma' ra 
kapaganan? 3tPabukat kau ngaa- 
ngai', moonong orou aku makau- 
ma' ra baal makapatoi: Mindagu 
aku koson raginio nga maansukan 
aku ra kaayagan minno ra nangin- 
topot kano ra Tuhan takau, i Jisus 
Kristus. #Kolondo' onong aku gu- 
mula' ra ulun malaat giti ra bandar 
Ipisus, amun ampos no kaayagan 
ru tana' ti ayuk. Amun ulun mi- 
natoi kalo bayagon saguli', moon- 
soi maya' takau ra abig ragitio, 
“Ibok! Akan, inum am rumamai 
takau, nga susuab matoi takano.” 

33Pai' kau karuung ru ulun. 
Pangkubayawan ra malaat mam- 
pakalaat ra paliso moonsoi. 
3 Tandaa' noyo pangkaraan min- 


f 
4 amun malansan takau ri Knstus ra kaayagan takau giti ra tana' ti ak, kaapoam: amun git: ra tana' tt 


mokoondo' ayuk kalansanan takau n Kristus, 

no, am pai' bo pambaal ra tula. 
Sotopot no mauyu' kau ra mo- 
koondo' intor ramuyun ondo’ la- 
kat ak poyo kalo makaulig ri Aki 
Kapuuno'. 


Atan kulaan inan ru ulun 


ondo' binayag saguli' 


35 Mokoondo' lair mangkuot ra, 
“Ati kulaan ulun namagatoi rali 
bayagon saguli'? Ati kulaan baal ru 
inan ondo' pataakin risilo paat ra 
ilo bayagon saguli'?” 3 Sasambu- 
ngon kau toojo. Paat ra akau man- 
tanom ra rorondo' unor, kalo 
tumuu' sampug no amun ru kalo 
mapasa' galing kulapa' ru unor no. 
3 Am ondo! tinanom minno, 
mampon ru gandum kaapoam bo- 
kon, to no unor nati ayuk, sala' ka 
tutuu' nano, ginio tumuu' ak ra 
maagu no. 4 Kaa' i Aki Kapuuno' 
galama' ondo' mangaru' ra atan 
kulaan baal ru tutuu' no, sumugut 
ra pagilangan am kasagaan No ga- 
lama'. Moonong tutuu' aniin No 
ra baal nilai no sigagama'. 

9 Koson niak ngaangai' ondo' 
makapainawo no kalo nogondo' 
inan. Inan ru ulun sala', inan ru 
maayag ru lantur sala', inan ru 
susuit sala' am iman ru papait sa- 
la' poyo. 

40 Mogondo' ra atan ondo' bi- 
naal ri Aki Kapuuno' giu' ra lim- 
bowon am giti' ra tana' ti. Ondo' 
giu' ra limbowon sigagama' mo- 
koondo' ra kinoonsoi nilai gala- 
ma', am ondo' giti ra tana' ti pana 
sigagama' mokoondo' ra kinoon- 
soi nilai no galama'. #! Mato ru 
orou makakinoonso1 galama', bu- 

lan pana makakinoonsoi galama' 
am koson niayuk ra butitin maka- 
kinoonsoi galama'. Am kinoonsoi 
ru rorondo' butitin kalo niak no- 
gogondo'. 

#Koson niak raginio baal ru 
ulun namagatoi paat ilo bayagon 
saguli". Inan ra lobongon mapan- 
dai malagas: kaa' inan ondo' ba- 
yagon saguli', mantilayun. 8 Paat 
io lobongon, baal ru inan no ma- 
pasa' am malawo, kaa' paat baya- 
gon saguli', baal ru inan no 
moonsoi am maikang. “#Ondo' 
lobongon, io no inan ondo' intor 
ra tana', kaa' ondo' bayagon sa- 
guli", 10 no inan intor ra suruga'. 
Nga amun ru mokoondo' inan 
intor ra tana', mokoondo' niak 
inan intor ra suruga'. #Koson ra 
binatikan ra Alkitab, “I Adam no- 
yo ulun kasaa' inangun ra maka- 
painawo,” kaa' i Adam ra pupus 
no, toginio Ambiluo ondo' mam- 
pakaayag. #Ondo' kasaa' ina- 
ngun am inan intor ra tana', bagu 
tauli ak inan intor ra suruga' no. 
471 Adam kasaa' binaal intor ra 
tana', kaa' i Adam kainduo no, 
intor ra suruga'. Ulun ru tana' 
rati mogondo' ri .Adam kasaa', 
inangun intor ra tana', kaa' ulun 
ru suruga' mogondo' Riso ondo' 
minatong intor ra suruga'. @ Ko- 
son niak itakau raino mogondo' ri 
Adam ondo' binaal intor ra tana’, 
kaa' maagu no itakau mogondo' 
Riso ondo' intor ra suruga' i. 

30 Pabukat kau ngaangai', ondo' 
kon kuli ra inan takau, io no umas 
am raraa', kalo makasubol ra Ta- 
na' Bagu ri Aki Kapuuno',” nga 


F Tana' Bagu n Aki Kapuuno', Harfiah: Pamanntaan n Aki Kapuuno'. 

man ondo' mapandai mapuso no 
kalo noyo mantilayun. 
5t Rongogo', nga balain taka- 
min ondo' kalo igondo' pinabala': 
kalo ngaangai' takau matoi, kaa' 
pulali' kon ak itakau kulawon. 
32 Koson ra sangkuliop ak, paat ra 
tarumpit ra pupus no samputin, 
ulun namagatoi rali bayagon sa- 
guli" mabaya' ra inan mantilayun, 
am itakau ti pana kulawon. #Gi- 
nio ra inan takau ra mapandai 
mapuso ti musiti' aligin ra inan 
ondo' kalo mapandai mapuso. 
“Am paat ra ondo' mapuso no 
maaligan ra mantilayun, ioginio 
ondo' matoi maaligan ra kalo ma- 
toi, bagu no masulut ragu ru Alki- 
tab ra, “Kapatayan mapuso noyo, 
namanang noyo i Aki Kapuuno'.” 
s5 “Ali kapatayan, ati bo 
kamanangan muli? 
Alii kapatayan, ati bo kuasa' 
muli?” 
s6Kapatayan no makakuasa' ra 
ulun nga makatula ilo, am maka- 
tula ilo nga kalo sumugut ilo ra 
Ukum ri Musa'. J Kaa' paring- 
kuanangan ri Aki Kapuuno' ra 
pinamanang takano mansail ra 
Tuhan takau, i Jisus Kristus! 

. 88Pabukat kau ngaangai' ondo' 
tagamin ku, ingkotog kano am 
ikango' toojo pangintapatan min- 
no. Pirot kano pangandoi ra 
Tuhan, nga nakapandai kano ra 
kandoi minno Riso kalo noyo ma- 
lubat. 


Ruit paindanganon ra 
ulun Kristian 


Raino, intor ra ruit painda- 
nganon min ra ulun ri Aki 

Kapuuno' giu' ra Judia. Bayaa' 
min ak atan ondo' nanusuban ku 
ra pasisimpungan ulun Kristian 
giu' ra pagun Galatia. ? Koson ragi- 
tio: moonong orou Minggu, akau 
ngaangat!' musiti!! manimung ra 
ruit sumugut ra maalap ru sigaga- 
ma'. Tumungo' min kalalair ruit 
no sabot ra aku makaratong, maa' 
raginio, kalo pana timungon ra 
aku makasuku'. 3Ginio ra paat 
aku mokoongoi ramuyun, poo- 
ngoyon ku ulun ondo' kalansanin 
min ra bandar Jirusalim, mabaya' 
ra surat pangtawan am ruit pain- 
danganon min. “Am amun karaan 
min ra aku ti maatang payaan, 
maya' aku niak risilo. 


Inatang ri Paulus 


5 Mongoi aku niak pagilong ra- 
muyun paat aku mansail ra pagun 
Makidonia, nga makaguang aku 
mongoi ra giu'. Ati lair mabu- 
buoi aku sumoroi ramuyun, saboi 
mopongo musim masimu' no. 
Maa' raginio makapangindagan 
kau raki' manunggul ra pangkira- 
lanan kutu. 7 Amun iowon aku ru 
Tuhan, masaga' aku sumoroi ra- 
muyun mabuoi koborok, am sala' 
ka mapit ak. 

8Kaa' liliwa' raginio sumoroi 
aku poyo giti ra bandar Ipisus 
saboi orou Pentekosta. ? Nga ma- 
suang kaluagan moonsoi ku ma- 
ngandoi ra Tuhan ragiti, kabalu' 
pana masuang niak manggal raki'. 

10 Amun ru mongol i Timotius 
ramuyun, umaa' min io ra moon- 
soi, maa' raginio maansayan 10 
mayan ramuyun, nga io pana ko- 
son niak raki', ra mangandoi io ra 

Tuhan. UPai' kau pangkara' ra io 
sangulun kalo maatang, kaa' akau 
musiti' mangindangan riso ma- 
nunggul ra pangkiralanan no ma- 
baya' ra kaansayan. Maa' raginio 
makasaguli' io raki', nga maginaa 
aku riso mabaya' ra pabukat Kris- 
tian ra bokon rano. 

2Koson ra pangkuatan min 
intor ri Apolos: ingkuukula' aku 
no panunusub riso mongoi ramu- 
yun mabaya' ra pabukat Kristian 
ra bokon, kaa' kolondo' poyo ka- 
tasuan nano” mongol raino. Paat 
lo makakatasuan, bagu no mo- 
ngoi io. 


Ragu pupus 
13 Pagilalai' am pangintopot ka- 
no toojo, baani am mikang kau. 
14 Ngaangai' ru baalon minno mu- 
siti' mabaya' ra togom. 
15Rondo' poyo bilin ku ramu- 
yun: nakaulig kano ri Stipanus 
sambaloi. Ho noyo ulun kasaa' 
ondo' nasauk ra Kristian giu' ra 
pagun Akaya, am mapirot ilo too- 
jo mangindangan ra ulun ri Aki 
Kapuuno'. 16 Pabukat kau ngaa- 
ngai', bayaa' min noyo ulun ko- 
son raginilo, am niak moonong 
ulun ondo' mangindangan ma- 
ngandoi koson risilo. 

17 Naringkuanang aku ra rinata- 
ngan ri Stipanus, Portunatus am i 
Akaikus. Nga ilo ti noyo koson 
suali min minongoil ragiti. 18 Na- 
pakaansuk ilo raki', koson niak ilo 
napakaansuk ramuyun. Ulun ko- 
son ragitilo, tutuno' min toojo ilo. 

19 Pasisimpungan ulun Kristian 
intor ra pagun Asia ti mampasa- 
boi ra ragu kaansayan nilo ramu- 
yun. I Akwila am i Priskila am 
niak pasisimpungan ulun Kristian 
ondo' tumimung ra baloi nilai pa- 
na, mampasaboi ra ragu kaansa- 
yan nilo ramuyun. 2? Ngaangai' 
pabukat Kristian ragiti mampasa- 
boi ra ragu kaansayan nilo ramu- 
yun. 

Paat akau manguma' ra pabu- 
kat Kristian indagu kano ra kaan- 
sayan mabaya' ra guang mapasau. 

21 Am gitio noyo binatikan ku 
ondo' tinatanduan ku galama', 
Kaansayan intor raki', i Paulus. 

20soi ak kalo. motogom ri 
Tuhan Jisus, ukumin io ri Aki 
Kapuuno'! Maranata, arati' no “O 
Tuhan mai, ratong no!” 

23 Cama' ru Tuhan takau i Jisus 
Kristus mamarakat ramuyun. 

4Togom kuno pana sumim- 
pung ramuyun ngaangai' mansail 
ri Jisus Kristus. 


$ kolondo' poyo katasuan nano; kaapoam: sala' ka kasagaan ri Aki Kapuuno'. 


Surat karuo ri Paulus 
posoboyon ra 
pasisimpungan ulun Kristian ra 


KORINTUS 


Pasiguluon 


Surat karuo ri Paulus posoboyon ra pasisimpungan ulun Kristian ra 
Korintus binatikan nainamot ra pabukatan ri Paulus am pasisimpungan ulun 
Kristian ra giu' no mapagon tojojo. Kuukula' ngaulun intor ra pasisimpungan 
no nanguu' ra malasang ri Paulus, kaa' nanulu' i Paulus ra kasagaan nano 
makimansaung. Nainamot raginio nasauk, naansukan i Paulus. 

Ralalom tayar kasaa' ru surat nati, mambala' i Paulus ra pabukatan nano 
ra pasisimpungan ulun Kristian ra Korintus. Mambala' io tojojo kua kalasango' 
no sawai nano ra anggal am ilaat ru pasisimpungan ulun Kristian no riso. 
Nampakito io ra kaansukan nano ra paliso no ra malasang no nanangampos 
ra nanalikuran ra tula am kaansayan. Kopongo ginio nanusub io ra pasisim- 
pungan ulun Kristian ra Korintus mangumung ra indangan koson manginda- 
ngan ra ulun Kristian ra Judia. Ralalom bab ra pamupusan magisaungi i Paulus 
intor ra kandoi nano ra rasul. Kuukula' ngaulun ra Korintus migiangku ra ilo 
no rasul ra motopot, kaa' i Paulus rasul ra kalo motopot. 


Suang 

Panalimpuunan 1.1-11 
| Paulus am pasisimpungan ulun Kristian ra Korintus 1.12--7.16 
Indangan pataakon ra ulun Kristian ra Judia 8.1--9.15 
Magisaung i Paulus intor ra kandoi nano ra rasul 10.1— 13.10 


Pamupusan 13.11-14 


382 


1 12Pabukat kau ngaangai' ra 
pasisimpungan ulun Kristian 
ra bandar Korintus am poyo ngaa- 
ngai' ulun ri Aki Kapuuno' ra pa- 
gun Akaya. 

Surat ti intor raki', i Paulus, 
rasul ri Jisus Kristus ondo' piniau 
ri Aki Kapuuno', am intor ra pa- 
bukat takau i Timotius. Gama' ru 
i Aki Kapuuno', Ama' takau am i 
Tuhan Jisus Kristus manaak ra- 
muyun ra barakat am pabansa- 
yan. 


Naringkuanang i Paulus ri 
Aki Kapuuno' 


3 Koompor noyo i Aki Kapuuno', 
Ama' ru Tuhan takau i Jisus 
Kristus; ioginio i Ama' ondo' ma- 
kaasi' kaga' am puun ru ngaa- 
ngai' kaindanganan ru guang. 
#Mangindangan lo ramon rala- 
lom ru ngaangai' kapaganan mai, 
maa' raginio mansail ra kainda- 
ngan ondo' maapu mai intor ri 
Aki Kapuuno', akai pana makapa- 
ngindangan ra ngaangai' ulun on- 
do' makakapaganan. 3” Masuang 
kaimboloon nailian mai nga ma- 
ya' akai ri Kristus, kaa' masuang 
poyo kaindangan naapu mai 
mansail Riso. #Mapaat ra akai 
maimbolo', ginio mangindangan 
am mampakaayag ramuyun. Am 
amun ru indanganon akai, akau 
pana indanganon am aniin ra kua- 
sa' mongorot ra kaimboloon ko- 
son ramon. 7Kalo igondo' akai 
kaimamang malansan ramuyun, 
nga nakapandai akai ra kabalu' 
pana akau maimbolo' pakaaya' 


2 KORINTUS 1 


ramon, makaapu kau niak ra kain- 
danganan koson ramon. 

8Pabukat kau ngaangai', masa- 
ga' akai ra makaintutun kau ra 
kapaganan ondo' nailian mai giu' 
ra pagun Asia, najanjayan am 
maagat toojo, saboi kolondo' bo 
kalansanan mai maayag. ? Nali- 
manan mai koson ak ra inukum 
akai noyo ra potoyon. Kaa' so- 
topot no ginio nasauk, maa' ra- 
ginio kalo malansan akai ak ra 
ikang mai galama', kaa' ri Aki 
Kapuuno' ak ondo' mampakaa- 
yag ra ulun matoi. 1?lo no niak 
namayag ramon intor ra kapaga- 
nan ru kapatayan ondo' makala- 
laa' no,” am masalok mamayag lo 
poyo ramon, nga gitio noyo ka- 
lansanan mai tojojo Riso. Am 
mansail ra indangan ru pakiasian 
min mamayag lo poyo ramon. 
Nga masuang pakiasian min i io- 
won ri Aki Kapuuno', am mama- 
rakat lo ramon, am nga raginio, 
bagu masuang ulun maringkua- 
nang ri Aki Kapuuno'. 


Kinulau ri Paulus inatang nali 


12 Maringkuanang akai toojo 
nga bolos ru guang mai mamison 
ramon ra kiralan ru kaayagan mai 
ra tana' ti, mulu' poyo pabukatan 
mai ti ramuyun, masalok maba- 
nis” am matanda'. Ginio mabaal 
mai mansail ra kuasa' ri Aki 
Kapuuno' am asi' Nano galama', 
am sala' ka mansail ra kapintaran 
ru ulun. SOndo' binatikan mai 
ramuyun matasu' ak basaan am 
maratian. Raino kalo makarati' 


4 kapaganan ru kapatayan ondo' makalalaa': Kuukula' naskah nakalaw- kapatayan ondo' makalalaa'. 
b masalok mabanis, Kuukula' naskah nakala: masalok mapasau 

kau toojo ramon, kaa' malansan 
akai ra makaintutun kau toojo 
ramon. I#Maa' raginio, paat ra 
Orou ru Tuhan Jisus matong sa- 
guli', maringkuanang kau ramon, 
koson akai pana maringkuanang 
ramuyun. 

15 Nga ra ikang ru kalansanan ku 
raginio, nangatang aku no mongoi 
uma' galing ramuyun, maa' ragi- 
nio mainduaan kau kabarakat. 
19 Nampaguang aku no tumuum 
ramuyun ralalom pangkiralanan 
ku mongoi ra Makidonia, am ma- 
pit aku po saguli' ramuyun paat ra 
aku sumaguli', maa' raginio main- 
dangan min aku manunggul ra 
pangkiralanan ku mongoi ra Judia. 
17 Kabalu' pana kinulau ku noyo 
ratangan ku ramuyun, pai' ru ko- 
son ra mataki’ makulau guang ku- 
no. Paat aku mampaguang ra 
ondo' atangon kuno, mangkara' 
aku ak kia ra kaatangan ku gala- 
ma', koson ra sangkinolor minda- 
gu ra “lou”, am sangkinolor poyo 
am “Kalo”? Maaru' kalo! 18 Nga i 
Aki Kapuuno' ondo' malansanan 
toojo, ragu ku ramuyun kalo 
makulau ra “lou” am “Kalo”. 
19 Nga i Jisus Kristus, Anak ri Aki 
Kapuuno', ondo' pinatanou mai 
ramuyun, ioginio aku, i Silas am i 
Timotius, kalo noyo makulau ra 
“lou” am “Kalo”. Kaa' sotopot no 
lo no taaman “lou” intor ri Aki 
Kapuuno'. @Nga mansail Riso, i 
Aki Kapuuno' mindagu ra “Iou” ra 
moonong ondo' binantu' Nali. Gi- 
nio ra itakau mindagu ra “Amin”, 
nga i Jisus Kristus, maa' raginio 
urumaton takau i Aki Kapuuro'. 
€ Ambiluo Nano: Harfiah. Ambiluo Matulas. 

21] Aki Kapuuno' galama' mam- 
paikang ramon, mababaya' ramu- 
yun, sumimpung ri Kristus; [o 
niak nampili" ritakau ra Io no ta- 
tangan. 2? Koson ragitio noyo ita- 
kau tinatanduan ri Aki Kapuuno' 
ra lo tatangan, pinataak No 
Ambiluo Nano” ra guang takau 
koson mapakalansan ra mangani' 
lo ritakau ra ngaangai' ondo' bi- 
nantu' Nali. 

2] Aki Kapuuno' noyo tojojo 
sasi' ku am makapandai lo ra 
ngaangai' suang ru guang kuno! 
Kalo nasulut ku mongoi ra Ko- 
rintus, nga makara' ku ginio 
mampakaruol ra guang min. 
AKalo mompogogot akai ma- 
ningganai ramuyun koson mam- 
bala' ra atan musiti' intopoton 
min, nga mangintopot kano toojo 
ri Kristus. Kaa' masaga' akai ak 
maguguyu ramuyun, maa' ragi- 
nio maansayan kau toojo. 

2 Ginio nga nangkara' aku toojo 

ra kalo bo mongoi ramuyun 
koson mampangiluk ra guang 
min. “Nga amun mampangiluk 
aku ra guang min, osoi bo kia 
mampakaansuk raki', amon ru sa- 
la' ka ulun ondo' pinangiluk ku ra 
guang nilai no niak? 3 Ginio nai ra 
binatikan ku ramuyun koson ragi- 
nio, nga marara' aku mongoi ra- 
muyun am pangilukon guang 
kutu ru ulun ondo' sotopot no 
mamipakaansuk raki'. Nga ma- 
ngintopot aku toojo ra ondo' 
kaansukan kuno am kaansukan 
min niayuk. “Gili narjatik aku 
ramuyun ra guang #ragalabo am 
mangiluk toojo ohdo' mabaya’ ra 

tangi". Sotopot no kon kuli pai' 
ru mampangiluk ramuyun, kaa' 
maa' raginio mampaintutun ra- 
muyun ra motogom aku toojo ra- 
muyun. 


Ampunon ulun makatula 


5 Amun mokoondo' noyo nang- 
kinibit ra sasangulun mangiluk 
guang nga ra tula nano, pai' ru 
aku ak pangilukon no, kaa' soto- 
pot no akau ngaangai', kaapoam 
santayaran, ondo' nakaliman ra- 
ginio. (Mindagu aku koson ragi- 
nio nga marara' aku mampagaai 
ra kapaganan ti.) “Ondo' pinau- 
kum noyo ru kasuangan min, 
sama' noyo riso. ” Raino akau mu- 
siti’ mangampun riso am paika- 
ngo' min io, maa' raginio kalo 
mangiluk guang no suku' mairu' 
kalansanan nano. Ginio ra maki- 
taak aku ramuyun, pakitono' min 
io ra akau topot-topot motogom 
riso. ? Ginio nai puun ru surat kuli 
ra masaga' aku mangkinam ra- 
muyun, koson masalok kau kia 
mampagagaya' ra panusuban ku. 
10 Amun mangampun kau ra osoi 
ak makatula, aku pana mangam- 
pun riso. Nga amun ru moko- 
ondo' musiti' ku ampunon, ginio 
ampunon ku ra pinaguluan ri 
Kristus koson ra kaatangan min. 
1! Maa' raginio kolondo' kaluagan 
ru Tingganai ru riwato mangua- 
sa' ritakau, nga nakapandai takau 
no ra atan ondo' atangon nano. 


Pagalabaan ri Paulus ra 
bandar Troas 


12 Paat aku nakasaboi ra bandar 
Troas koson mampabala' ra Ta- 


2 KORINTUS 2, 3 


nou Moonsot ri Kristus i, ilain ku 
ra pinongo noyo kalalair ru Tuhan 
ralan ku mangandoi ra giu' i. 
13 kaa" guang ku nagalabo tojojo, 
nga kalio natuum ku i Titus, pa- 
bukat takau ra Kristian. Ginio ra 
tatango' ku ulun Troas rali koson 
manunggul ra pangkiralanan ku 
ra pagun Makidonia. 


Mamanang mansalil ri Kristus 


#Kaa' maringkuanang aku ri 
Aki Kapuuno'! Masalok lo ma- 
ningganai ramon koson mokoowot 
ra kamanangan, nga ra pasisim- 
pungan mai ri Kristus. Magibit lo 
ramon mampabala' ra tanou ri 
Kristus ra ati ak pana, am tanou 
raginio kosori ra owou maamis. 
1516 Nga akai ti koson ra keme- 
nyan- ra maamis owou ondo' pa- 
taakin ri Kristus ri Aki Kapuuno'". 
Koson ra ulun ondo' mangaluus 
rano, akai ti mogondo' ra owou 
mootong, io no kapatayan, kaa' 
koson ra ulun ondo' bayagon, 
akai ti mogondo' ra owou maa- 
mis, ondo' magibit ra kaayagan. 
Kaa' raino, osoi kia maaya’ mam- 
paugar ra kandoi raginio? 1 Nga 
akai ti pai' ru koson ra ulun bokon 
rali ondo! mampasaboi ra bala! ri 
Aki Kapuuno' nga masaga' lu- 
mangkaya'. Sala', kaa' intor ra 
guang mapasau am nga sinusub 
akai ri Aki Kapuuno', mampasa- 
boi akai ra tanou ti koson ra uli- 
pon ri Kristus. 


Ulipon ra Nabantuan Bagu 


3 Morongog min kia koson akai 
lumimbau poyo? Kaapoam 
musiti' akai kia mampakito ra- 


2 KORINTUS 3 


muyun ra surat pangiawan, kaa- 
poam makitaak raginio intor ra- 
muyun, koson kitaakon ru ulun ra 
bokon rali? 2 Sala', kaa' akau noyo 
galama' surat mai ti, ioginio surat 
-ondo' nakabatik ralalom ru guang 
mai. Ginio maalap katutuni' am 
kabasa' -ru moonong ulun. 3 Na- 
kaintalang noyo toojo ra akau ko- 
son ra surat ondo' binatikan ri 
Kristus galama' ondo' pinakirim 
mansail ramon. Surat raginio pai' 
ru binatikan ra dawat, kaa" man- 
sail ra Ambiluo ri Aki Kapuuno' 
ondo' maayag, am poyo pai' ru 
pinabatik ra rondo' batu pamati- 
kan, kaa' ralalom guang ru ulun. 

4Mindagu akai koson raginio 
nga maayo toojo kalansanan mai 
ri Aki Kapuuno' mansail ri 
Kristus. “Nga kolondo' kon atan 
pana ramon ondo' mangiou ra 
akai maaya' mambaal ra kandoi 
ti. Kaa' pangtawan maino intor 
noyo ri Aki Kapuuno'. “Jo no na- 
pasauk ramon maaya' makapa- 
ngandoi Riso ra Nabantuan Bagu 
no. Am Nabantuan no kalo bo 
inimpuun ra ukum binatikan i, 
kaa' Ambiluo ri Aki Kapuuno'. 
Nga ukum ondo' binatikan i 
mangkinibit ra kapatayan, kaa' 
Ambiluo ri Aki Kapuuno' manaak 
ra kaayagan. 

7Paat ukum ri Musa' i pinaba- 
tik ra rondo' batu pamatikan, ka- 
tulayan ri Aki Kapuuno' pana 
pinaintalang noyo. Kabalu' pana 
sinda ru katulayan ra bulos ri Mu- 
sa' moboot noyo, kaa' mapaang 
kaga' saboi ulun Israil rali kalo 
nokoponontong ra bulos nali. 

Amun ru Ukum ri Musa' ondo' 
nangkinibit ra kapatayan no, ina- 
nian miak mabaya' ra katulayan 
maayo, 8mulu' poyo gayo ru ka- 
tulayan ondo' paintalangon ru 
Ambiluo ri Aki Kapuuno'! ? Nga 
amun ru nabantuan ondo' nang- 
kinibit ra pangukuman matulai 
noyo, mulu' poyo kinatulai ru na- 
bantuan ondo' magibit ra ulun 
mobonsot ri Aki Kapuuno'! 10 So- 
topot no amun ru pogondoon ta- 
kau atan kulaan kinatulai” ru 
Nabantuan Bagu ra raino ti, katu- 
layan ru Ukum ri Musa' i nalulu' 
noyo. N Nga amun ru atan ondo' 
nalulu' 1 makakatulayan noyo, 
mulu' poyo katulayan ru Naban- 
tuan Bagu ondo' mantilayun no. 

12 Nga ra makakalansanan akai 
raginio, makakau' akai bo mam- 
patanou. 1 Akai ti sala" ka koson 
ri Musa' ondo' nanili ra bulos 
nali, maa' raginio ulun Israil rali 
kalo makakito ra moboot kaa- 
poam malulu' sinda ru katulayan 
i. 14 Kaa' koson risilo, kinotog nilo 
guang nilai no. Am sabot orou 
raiti' guang nilai no lakat ak poyo 
nasilian paat ilo mambasa' ra ki- 
tab Nabantuan Lair rano. Ginio 
maalap ak kairu' paat ra sasangu- 
lun no masimpung ri Kristus. 
15 Raino pana, moonong ak ra ilo 
mambasa' ra Ukum ri Musa', 
guang nilai no lakat ak poyo nasi- 
lian. !śKaa' paninili no tatangon, 
nga binatikan noyo ra Alkitab, 
“Tinatang ri Musa' paninili i, paat 
io nakauma' ra Tuhan.”? 17 Arati' 
ru ragu “Tuhan” ragitio am 
Ambiluo; am ati ak kasarayan ru 


d Ayat 16 maalap kaalig koson ragitio: Panındı no muon paat sasangulun sumaguli' ra Tuhan. 


386 


Ambiluo ru Tuhan no, giu' no 
niak mokoondo' kalabusan. 18 Rai- 
no bulos takau ngai' kalo nasilian 
am mapatampulau takau bo ra 
sinda ru katulayan ru Tuhan. Am 
sinda ru katulayan raginio niak 
ondo' mangulau ritakau masauk 
nogondo' Riso, koson buoi-ka- 
buoi gumaai sinda ru katulayan 
takau. Am ngaangai' ti intor noyo 
ra Ambiluo ru Tuhan. 


Arata' mokologo intor ra 
suruga' pinauli' ra 
pagangan tana!' 


4 Ginio nai kalo malawo guang 
mai, nga mansall ra asi' Nano 
nangani' i Aki Kapuuno' ramon 
ra kandoi ragitio. ? Iniruanan mai 
noyo ngaangai' baal ra nakasibuni 
ondo' makauyuyu'. Kalo mampa- 
ruung akai ra ulun kaapoam 
mampajajou ra bala' ri Aki 
Kapuuno". Nga Io no sasi' mai ra 
kalo sinokon mai mampabala' ra 
Tanou Moonsoi am niak miloloso 
akai urioon ru ngaangai' ulun 
maya' ra bolos ru guang nilai. 
3Amun ru nakasibuni Tanou 
Moonsoi ondo' posoboyon maiti, 
ginio nakasibuni ayuk ra ulun on- 
do' makalayau. #Guang ru ulun 
ondo' kalo mangintopot ti kino- 
londom ru tingganai malaat on- 
do' mamarinta ra tana' ti. Am 
io no ondo' manginga' risilo ma- 
kakito ra sinda intor ra Tanou 
Moonsoi, ioginio katulayan ri 
Kristus ondo' mogondo' ri Aki 
Kapuuno'. “Pai' ru mampasaboi 
akai ra tanou mai galama', kaa' 
tanou ra 1 Jisus Kristus noyo 
Tuhan, am akai ti ulipon min 


2 KORINTUS 8, 4 


ak nga i Jisus. 6 Minindagu 1 Aki 
Kapuuno', “Kasauk noyo sinda ra 
kalandaman.” I Aki Kapuuno' 
niak ondo' mampakasinda ra guang 
mai, koson makaintutun akai too- 
jo ra katulayan Nano ondo' simi- 
ninda ra bulos ri Kristus. 

7 Akai ti koson ra pagangan ta- 
na', ondo' nambulian ra arata' 
mokologo intor ra suruga'. Ginio 
mampakito ra i Aki Kapuuno' no- 
yo maayo kaga' kuasa', am sala' 
ka akai. #Magail akai ak imbo- 
loon, kaa' moorot mai niak. Mai- 
mamang akai, kaa' kalo masaboi 
malawo guang mai no. ? Masuang 
makimantula' ramon, kaa' ka- 
lo igondo' akai iruani' ri Aki 
Kapuuno'. Am kabalu' pana ma- 
gail akai ak pampasin, kaa' kalo 
noyo maluus akai. 19 Masalok akai 
makauma' ra baal makapatoi mo- 
gondo' ri Jisus, maa' raginio kaa- 
yagan Nano pana makaintalang 
toojo mansail ramon. H Buoi ra 
akai maayag, masalok akai ma- 
kauma' ra baal makapatoi nga i 
Jisus, maa' raginio kaayagan ri 
Jisus pana makito ra kaayagan 
mai ti ondo' tauli no mapuso. 
2 Arati' raginio: nga akai masalok 
makauma' ra baal makapatoi, 
akau makaapu ra kaayagan intor 
ri Aki Kapuuno'. 

B Binatikan noyo ra Alkitab, 
“Mindagu aku nga mangintopot 
aku ri Aki Kapuuno'.” Akai pana 
makapangintapatan koson ragi- 
nio, ginio nai ra akai makainda- 
gu. #Nakapandai akai ra i Aki 
Kapuuno', ondo' namayag saguli' 
ra Tuhan Jisus i, mamayag saguli' 
ramon mabaya' ri Jisus am niak 


2 KORINTUS 4, 5 


magibit ritakau ngaangai' masi- 
sinapung Riso. 3 Ngaangai' kaim- 
boloon no masauk koson ra 
kaatangan min. Nga raginio ru- 
muang ulun ondo' makaapu ra 
kataawan ri Aki Kapuuno', bagu 
mulu' poyo maringkuanang am 
mangurumat ilo ri Aki Kapuuno'. 


Bayag ra makapangintapatan 


3@Cinio nga ra akai kalo mala- 
wo.'guang. Kabalu' pana inan 
maiti mapuso, kaa' guang mai 
talimbaguin ra moonong orou. 
17 Am kapaganan ra kalo maaja' 
ondo’ mailian mai ra sangkinolor 
ti, magibit ramon ra katulayan 
mantilayun ondo' maayo poyo 
tojojo intor ra ngaangai' ru ka- 
paganan mai ti. 13 Nga kalo mam- 
pakaatang akai ra atan ondo' 
makito, kaa' ondo' kalo makito 
no. Nga atan ondo' makito no, 
kalo pantilayunon, kaa' ondo' ka- 
lo makito no ak mantilayun. 
5 Makapandai akai ra amon ru 
inayanan takau ra tana' ti pu- 
soon bo, ioginio inan takau, ma- 
kaayanan takau niak ra suruga'. 
Am ayanan raginio mantilayun, 
nga binaal ri Aki Kapuuno' gala- 
ma' am sala' ka ulun. ?Buoi ita- 
kau mayan ra tana' ti, manguang 
takau nga ra ondom takau mo- 
ngoi ra ayanan takau giu' ra suru- 
ga". 3 Nga paat takau soroi ra giu' 
no, makainan takau bo ra nakaba- 
gu. #Raino manguang takau nga 
inan inayanan takau ra tana" ti 
mantipagon ritakau. Sala' ka ma- 
saga' takau manatang ra inan ta- 
kau ra tana' ti, kaa mompogogot 
takau toojo ra inan ru suruga' no, 

maa’ raginio ondo’ mapuso ma- 
kulau ra kaayagan mantilayun. 
5I Aki Kapuuno' noyo ondo' 
mampasauk raginio ritakau. Am 
lo galama' nangani’ ra Ambiluo 
Nano ritakau koson mapakalan- 
san ra mangani’ lo ra ngaangai' 
ondo' binantu' Nali. 

6 Ginio ra masalok akai kalo ma- 
laa'. Nakapandai akai ra buoi mai 
mayan ra inan ti, maalur akai in- 
tor ra ayanan ru Tuhan. 7Nga 
kiralan ru kaayagan mai ti inim- 
puun ra pangintapatan, am sala' 
ka ondo' makito mai ayuk. 8Gi- 
nio nai ra kalo malaa' akai am 
masaga' akai niak manatang ra 
inan ti, maa' raginio makapasim- 
pung akai ra Tuhan. ?Kaa' ondo' 
kasaa' tojojo, masaga' akai ak 
mampakatasu' ra guang Nano, 
iou pana soroi akai ra inan mai ra 
tana' ti, kaapoam giu' ra ayanan 
ru Tuhan. 1° Nga itakau ngaangai' 
paumaan niak ri Kristus am aki- 
mon no. Bagu moonong ulun ru- 
liin sumugut ra atan ondo' binaal 
nali giti ra tana' ti, moonsoi kaa- 
poam malaat. 


Mansalil ri Kristus itakau 
mobonsoi ri Aki Kapuuno' 


"Ginio nga nakapandai akai 
atan arati' malaa' ra Tuhan, am 
ginio ra mapaintopot akai ra ulun. 
Guang mai napandayan toojo ri 
Aki Kapuuno', am malansan :aku 
ra akau pana. makatutun toojo 
ramon. 1Kalo :makiompor akai 
poyo ramuyun, kaa' mangani' 
akai ak ramuyun ra sasaban 
moonsol, maa' raginio maansu- 
kan kau ramon. Bagu makapandai 


388 


kau tumaam ra ulun ondo' mam- 
pakaatang ra bulos ru ulun ayuk 
am sala' ka bonsoi ru guang. 
13 Amun akai ti ilain ra mantu- 
yang, ginio bo kinibit mai nam- 
baal ra kasagaan ri Aki Kapuuno'. 
Am amon ru akai ti ilain ra ma- 
tanda', ginio pana koson ra kaata- 
ngan min niak. 14Nga togom ri 
Kristus nanguasa' ramon. Maka- 
tutun akai ra amun kapatayan ru 
sangulun koson ra alig ru ngaa- 
ngai' ulun, arati' ru ginio, koson 
moonong ulun minatot nabaya' 
riso. 1] Kristus minatoi noyo ko- 
son ra alig ru ngaangai' ulun, 
maa' raginio ngaangai' ulun on- 
do' maayag kalo bo mampakaa- 
tang ra kaayagan nilo galama' ak, 
kaa' mangkara' ak bo Riso, ondo' 
minatoi am binayag saguli' nga 
ilo.: 

t6 Nga raginio, akai kalo bo ma- 
ngimumui ra osoi ak pana sumu- 
gut ra pagilangan ru ulun. Kabalu' 
pana nangimumui akai niak ri 
Kristus koson raginio ragili, kaa' 
raino kalo bo. 'VPaat sangulun 
masimpung ri Kristus, masauk io 
ra ulun baguon, ondo' lairon i 
napuso, malit bo baguon. 18 Ngaa- 
ngai' no pinasauk noyo ri Aki 
Kapuuno'. Mansail ri Kristus, 
nangulau Io ritakau intor ra pan- 
tula' no sabot mobonsoit takau bo 
Riso, am nangani' lo ramon ra 
kandoi mopobonsoi Riso ra ulun 
ra bokon pana. '?Gitio noyo ta- 
nou posoboyon mai, mansail ri 
Kristus i Aki Kapuuno' nopobon- 
soi ra ngaangai' ulun Riso? am 


2 KORINTUS5, 6 


kalo bo karaan No tula nilai. Am 


tanou raginio pinakandayan No 
ramon. 

#@Koson ra ulun sinusub ri 
Kristus mampasaboi akai ra tanou 
ti am i Aki Kapuuno' galama' 
mindagu ramuyun mansail ra- 
mon. Ginio ra makitaak akai 
tojojo ra: Polosoo' noyo akau po- 
bonsoyon ri Aki Kapuuno'. ?! Ko- 
londo' noyo tula ri Kristus, kaa' 
koson ra kaatangan takau,.kinara' 
lo ri Aki Kapuuho' koson maka- 
tula. Maa' raginio, nga ra pasisim- 
pungan takau ri Kristus, itakau 
ondo' makatula mobonsoit saguli' 
ri Aki Kapuuno'. 

6 Nga akai mangandoi mabaya' 
ri Aki Kapuuno', makitaak 
akai ramuyun ra pai' min polo- 
soo" ak kataawan ri Aki Kapuuno' 
ondo' naapu min i. Kon ri Aki 
Kapuuno' ralalom Alkitab, 
“Paat ra naaru' noyo, 
rinongog tokou, 
am ra io orou pamayagan, 
nangindangan Aku no 
rirun.” 
Rongogo' min, raino noyo: paat 
inaru' no, am raiti’ niak orou pa- 
mayagan! 

3Kalo masaga' akai amon . ru 
sonsolon kandoi mai, ginio nga 
kalo mangani' akai ra sasaban ra 
osoi ak pana mononsol ra kandoi 
mai. #Kaa' ralalom ru ngaangai' 
baalon mai, mampakito akai ra 
ulipon akai ri Aki Kapuuno', ra ati 
kulaan mongorot ra nansalinut 
kapaganan ra guang mataan: “la- 
lambaan akai, aputon akai, uupin 


E mansal n Knstus1 Aki Kapuuno' nopobonsoi ra ngaanga:' ulun Riso, kaapoam: (nangandot) 1 Aki Kapuuno' 


ralalom Kristus mopobonsoi ngaanga1' ulun Ruso. 


2 KORINTUS 6, 7 


akai, pongondoyon akai bo ra 
maagat, maitilan am malukou 
akai. SMabaya' ra guang mapa- 
sau, kapintaran, guang mataan, 
guang mataau, indangan ru 
Ambiluo ri Aki Kapuuno' am to- 
gom ra motopot, pinakito mai no- 
yo ra akai ti ulipon ak ri Aki 
Kapuuno'. 7Mampabala' akai ra 
tanou motopot mansall ra kuasa' 
ri Aki Kapuuno'. Kaayagan mai ra 
motopot koson ra senjata ondo' 
alapon mai mampabala' am niak 
mangampin ra [anou Moonsoil. 
8Urumaton akai am niak asabin: 
omporon akai am niak ilaaton. 
Kabalu' pana mabanis guang mal, 
uuin akai ra maabau-abau. ? Ka- 
raan akai ra kalo kauligan, kaa' 
matutunan akai niak ru ngaangai' 
ulun. Masalok akai makauma' ra 
baal makapatoi, kaa' ilai', maayag 
akai niak. Kabalu' pana imboloon 
akai, kaa' kalo. poyo napatoi. 
10Kabalu' pana guang mai pangi- 
lukon, kaa' maansukan akai niak. 
Ilain ak ra akai ti kunsikang, kaa' 
masuang ulun palangkayaan mai. 
Ilain ra rondo' ak pana kolondo' 
ramon, kaa" sotopot no akai tata- 
ngan ra ngaangal no. 

UPabukat kau ngaangai' ra 
bandar Korintus, naransak rinagu 
mai ramuyun. Pinabala' mai ra 
motogom akai tojojo ramuyun. 
12 Kalo liminonggo' akai moto- 
gom ramuyun, kaa' liminonggo' 
kau motogom ramon. !3Raguin 
takamin'raino koson ra anak ku 
galama', pampakito kano ramon 
ra paliso ondo' pinakito maili no- 
yo ramuyun. Ukabo' guang min- 
no ramon. 

Pansawayan ra pangayatan 
ru ulun kolondo' 
pangintapatan 


14Pai' kau pakimaguyu ra ulun 
ondo' kalo mangintopot ra Tuhan. 
Ginio kalo noyo matimpok. Nga 
ati kulaan katapatan masimpung 
ra kalaatan? Kaapoam sinda maga- 
pu ra kalandaman? 5 Ati kulaan i 
Kristus am JIingganai ru riwato 
rondo' guang? Kaapoam mokopo- 
gondo' kia sangulun Kristian am 
ondo' sala' ka Kristian? 16Mo- 
koondo' kia sinungkalalaing sam- 
baan ra Baloi Tuhan? Maaru' 
kolondo'! Itakau ti noyo Baloi 
Tuhan, ioginio i Aki Kapuuno' on- 
do' maayag. Nga i Aki Kapuuno' 
galama' minindagu, 

“Rumondon Aku risilo 

am luminjau Aku ra 
taatanga' nilo. 

Masauk Aku ra Tuhan nilo, 

am masauk ilo noyo ra 
ulun Ku rano. 
17 Nga raginio, 

Inggalur kano ra ulun ondo' 
kalo makaulig ri Aki 
Kapuuno', 

am niak tuliar kau risilo. 
Pai' kau pangambong ra... - 
atan ak majamol, 
bagu apuon takamin. 
18 Masauk Aku ra ama' min, 
am akau masauk ra: anak 
ungkuyon am anak 
ruandu' Ku. 

Ginio noyo ragu ru Tuhan 
Maayo Kaga' Kuasa'.” 

7 Pabukat kau ngaangai' ra ta- 
gamin ku! Binantu' noyo ri 
Aki Kapuuno' ngaangai' no rita- 

kau. Nga raginio musiti' takau 
magipasau intor ra ngaangai' baal 
am pamaguangan majamol, maa' 
raginio i Aki Kapuuno' urumaton 
takau am maayag takau tojojo 
ayuk Riso. 


Kaansukan ri Paulus 


2UJkabo' noyo guang min ra- 
mon. Kalo igondo' akai pakasala ra 
osoi ak pana, kaapoam nampala- 
yau ra sangulun pana, am kolon- 
do' sangulun kon rinuung mal. 
3 Mindagu aku raginio sala' ka koson 
mononsol ramuyun. Nga nakain- 
dagu aku no alia ra maayag kaapoam 
matoi motogom akai ramuyun. 
4#Malansan am maringkuanang 
aku ramuyun. Ginio bo ra kabalu' 
pana masuang kapaganan mai, 
kaa' guang kuno pinaikang min 
am maansukan aku tojojo. 

5Paat akai nakasaboi ra pagun 
Makidonia kolondo' tangus mai, 
nga ati-ati ak makakapaganan: 
mokoondo' mantataam ramon 
am guang mai galama' pana ma- 
laa'. SKaa' paringkuanangan ri Aki 
Kapuuno', ondo' mampaikang ra 
ulun nasindualan, nga guang mai 
niak pinaikang No ra rinatangan ri 
Titus i. 7 Akai pinaansuk am sala' 
ka luur ak ru rinatangan nali, kaa' 
ondo' niak ra io nambala' ra nam- 
paikang kau ra guang nali. Nam- 
bala' io poyo ra moogot kau 
tumuum raki' nga pansagulian bo 
guang min am raino masaga' kau 
manungka' raki'. Ginio noyo on- 
do' nampakaansuk tojojo raki'. 

8Kabalu' pana surat kuli nam- 
pangiluk ra guang min, kalo pan- 
sagulian guang ku ra binatikan 


2 KORINTUS / 


kuli. Kaa' sotopot no pansagulian 
niak guang ku paat ra natutunan 
ku ra maniluk guang min nga ra 
kinibit ru surat kuli, kabalu' pana 
sangkinolor ak. ? Kabalu' raginio, 
maansukan aku raino, kaa' sala' 
ka nga ra ngiluk ru guang min. 
Sotopot no, kasilukan ru guang 
min ti noyo nagibit ramuyun na- 
kulau. Nga guang min ra mangi- 
luk i siminugut ra kasagaan ri Aki 
Kapuuno'. Intor raginio, kalo niak 
sinindulan mai guang min! 1° Nga 
ngiluk ru guang koson raginio no- 
yo magibit ra pangkulawan ru 
guang am pamayagan -- am kalo 
pana pansagulian raginio. Kaa' 
guang mangiluk ondo' sumugut 
ak ra kasagaan ru ulun, mangkini- 
bit ra kapatayan. !! Ilai' min noyo 
ampos ru guang mangiluk .min 
ondo' sumugut ra kasagaan ri Aki 
Kapuuno': mirot kau mampaino- 
no' ra kalo makasala kau. Mum- 
para' bo sisang min ra tula i am 
mumpara' bo laa' min ra sonor 
no. Mumpara' poyo ondom min 
raki' am kasagaan min mangu- 
kum ra baal makasala. Nampakito 
kano ra ralalom ru ngaangai' baal 
ti ra kolondo' sala min. 

12 Ginio ra kabalu' pana nabati- 
kan ku noyo surat i, sala' ka koson 
ra kaatangan ru sangulun maka- 
tula i ak, kaapoam ra ulun ondo' 
sininduol i ak, kaa' koson kaata- 
ngan min niayuk. Maa' raginio 
makatutun kau ra pinaguluan ri 
Aki Kapuuno' atan kulaan kino- 
togom min ramon. 3 Ginio noyo 
nampaikang ra guang mai. 

Am suai poyo raginio, pinaikang 
niak guang mai nga ra kinabansuk 


2 KORINTUS 7, 8 


ri Titus. Guang no pinaikang min 
ngaangai". 14Nokopongompor aku 
no alia ramuyun ra pinaguluan na- 
li, am maansayan aku ra kalo tupo 
nampakauyu' kau raki". Ngaangai' 
ragu mai ramuyun motopot 
ak, mogondo' niak ra ompoporon 
maili ri Titus i pana motopot. 
18 Am rumuang poyo kinotogom 
nano ramuyun, paat io nakakara' 
ra ati kulaan kau ngaangai' gimi- 
nagaya' ra panusuban nali, am 
niak ati kulaan kau nangapu riso 
ra guang minggana' am urumat. 
16 Maansukan aku toojo nga ma- 
kakalansanan aku ramuyun rala- 
lom ngaangai' baal. 


Ruit paindanganon intor ra 
ulun Kristian 


2 Pabukat kau ngaangai', ma- 
saga' akai ra akau makapan- 
dai ra atan kulaan asi' ri Aki 
Kapuuno' ra pasisimpungan ulun 
Kristian giu' ra pagun Makidonia. 
2 Kininaman ilo toojo ru nansali- 
nut kapaganan, kaa' naansukan 
ilo toojo. Kabalu' pana kunsikang 
ilo toojo, kaa' mataau ilo manga- 
ni" ra ulun bokon. 3 Makapampai- 
nono' aku ra nangani' ilo ra kula' 
ak ondo' mataakan nilo, am mu- 
lu" pi bo suang pinataak nilo. Ma- 
ya' ra kinataau ru guang nilai 
galama', #nangitaak ilo tojojo ra- 
mon, koson iowon ilo bo mangin- 
dangan ra ulun ri Aki Kapuuno' ra 
Jirusalim. “Am mulu' poyo pi- 
nataak nilo intor ra linansanan 
maili. Kasaa', pinatimpok nilo 
kaayagan nilai galama' ra Tuhan 
am niak ramon, sumugut ra kasa- 

gaan ri Aki Kapuuno'. 6Ginio nga 
ra akai nanusub ri Titus ondo' 
nanalimpuun ra pangindanganan 
ti, koson manunggul am mangin- 
dangan io ramuyun momongo ra 
kandoi moonsoi ti. 7 Mokoondo' 
noyo ngaangai' ramuyun: mai- 
kang pangintapatan, matanda' 
mindagu, makakapandayan, ma- 
taau am motogom kau ramon. 
Ginio nai bo ra piroto' min poyo 
pangindanganan moonsoi ti. 

8Bilin kutu am sala' ka karaan 
min ra rondo' panusuban. Kaa' 
mamabala' aku ak ra kapiratan ru 
ulun bokon rano mangani' ra pa- 
ngindanganan no, nga masaga' 
aku makapandai ra motogom kau 
kia toojo ra ulun bokon. ? Maka- 
pandai kano tojojo ra kataawan 
ru Tuhan takau i Jisus Kristus. 
Kabalu' pana langkaya' Io, kaa' 
koson ra kaatangan min, simi- 
nauk Io ra kunsikang, maa' ragi- 
nio mansail ra kinamusikin nano 
lumangkaya' kau ra pagilangan ri 
Aki Kapuuno'. 

19Sumugut ra pamaguangan 
ku, moonsoi pongoonon min rai- 
no ondo' natalimpuunan min ra 
sambilaran i. Akau kasaa’ tojojo 
nampaguang am nakatampos na- 
ngani" ra ruit pangindanganan ti. 
N Raino, pirot kano momongo ra 
atan ondo' kinasaga' ru guang 
min ragili, kaa' maya’ ra kula' ak 
ondo! mataakan min. 2Amun 
maayo guang min mangani', 
apuon ri Aki Kapuuno' taak 
minno maya' ra atan ondo' ma- 
taakan min, sala' ka maya' ra 
ondo' kalo mataakan min. 


f motogom kau ramon, Kuukula' naskah nakala motogom akai ramuyun. 

1314 Sala' ka masaga' aku mam- 
pakatasu' ra ulun ra bokon liliwa' 
mantipagon ramuyun, kaa' paat 
ra raino ti makakaukapan kano 
am moonsoi mangindangan kau 
ra ulun ondo' kolondo' kaukapan. 
Koson niak ra paat akau kolondo' 
kaukapan am ilo makakaukapan, 
mangindangan ilo niak ramuyun. 
Am koson ragitio makapanginda- 
ngan kau ra rondo' am bokon. 
15 Binatikan noyo ra Alkitab, 

“Ulun ondo' masuang 
naanam no, kolondo' niak suo, 
am ulun ondo' sanganu 
ak naanam no, kalo niak 
makayaan.” 


I Titus am rangan no rano 


t6Paringkuanangan mai ri Aki 
Kapuuno' ondo' nangani' ri Titus 
ra kapiratan masaga' manginda- 
ngan ramuyun mogondo' ramon. 
17 Sala' ka masaga' io ak mampa- 
gagaya' ra kitaakon maili, kaa' 
mulu’ poyo kinapirot nano sabot 
io galama’ topot-topot masaga' 
mongoi ramuyun. 13 Sangulun po- 
yo ungkuyon pamarangan mai ri 
Titus. lo mauligan ru ngaangai' 
pasisimpungan ulun Kristian ragi- 
ti nga ra kinapandai no mampaba- 
la' ra Tanou Moonsoi. PSala' ka 
ginio ak, kaa' pinili" am inaru' io 
poyo ru pasisimpungan ulun Kris- 
tian koson mamparangan ramon 
ra pangkiralanan mai am mangin- 
dangan mampaugar ra ruit pain- 
danganon ti. Maa' raginio Tuhan 
noyo urumaton am kinataau ru 
guang mai mangindangan makito. 

20 Pinaaya' mai io, maa! raginio 
kolondo' sangulun kon pana ma- 


2 KORINTUS 8, 9 


kapanguu' ramon ra atan kulaan 
akai mampaugar ra kinasuang ru 
ruit ti. “Kinooi mai ragino nga 
masaga' akai mambaal ra atan 
onda' motopot, sala' ka ra pagila- 
ngan ru Tuhan ak, kaa' ra pagila- 
ngan ru ulun niak. 

22 Mokoondo' sangulun poyo pa- 
marangan mai ri Titus, ondo' ing- 
kuukula' mai noyo kinami' ra 
nansalinut baal am makito toojo 
kinapirot ru guang nati mangihda- 
ngan. Mulu' poyo bo raino, nga ra 
ikang ru kinalansan no ramuyun. 
23] Titus ti noyo rangan ku ma- 
ngandoi mangindangan ramuyun. 
Am ruo ngaulun i poyo ondo' ma- 
marangan riso, sinusub ilo ru pasi- 
simpungan ulun Kristian ragiti am 
mansail risilo i Kristus urumaton. 
ACinio ra ponogom kano risilo, 
maa' raginio makapampakito kau 
ra ngaangai' pasisimpungan ulun 
Kristian ra ompor mai ramuyun 
am motopot ak. 


Ruit paindanganon pataakin 
ra ulun Kristian ra bokon 


9 Sotopot no kalo bo pana ma- 
matik aku ramuyun intor ra 
ruit paindanganon pataakin ra 
ulun ri Aki Kapuuno' ra Jirusalim. 
2 Nga nakapandai aku ra akau ma- 
saga' mangindangan. Koson ragi- 
tio ompor ku ramuyun ra ulun 
Makidonia ra aku minindagu risi- 
lo, “Pabukat min ra Kristian ra 
pagun Akaya nakatampos noyo 
kalalair ra taak nilai intor ra sam- 
bilaran i.” Am kinataau min ti no- 
yo nampakapirot ra guang ru ka- 
suangan nilai. 3Raino poongoyon 
ku i Titus am ruo ngaulun ungku- 


2 KORINTUS 9, 10 


yon i, maa' raginio ompor maili 
ramuyun sala' ka raragu ayuk, 
kaa' motopot ondo' rinagu kuli ra 
nakatampos kano mangindangan. 
#Atan bo kulaan amon ru mo- 
koondo' ulun Makidonia rati ma- 
baya' raki' mongol ramuyun, am 
ilai' nilo ra kalo niak nakatampos 
kau. Mumpara' bo uyu' mai, kaa' 
mulu' pi bo uyu' min, nga naka- 
lansan akai ramuyun. ?Ginio nga 
ra aku nampaguang ra moonsol 
poongoyon ku talu ngaulun 1 ra- 
muyun magulu intor raki', maa' 
raginio makatampos kau ra ruit 
paindanganon ondo' binantu' min i. 
Bagu nakatampos noyo ruit pain- 
danganon minno ra aku makasuku'. 
Am ginio mampakito ra mangani' 
kau maya' ra kinataau ru guang 
min, am sala' ka najajalan kau. 

6Karaa' min! Ulun ondo' sa- 
nganu ak sampug tiason no, sa- 
nganu niak kumoson no. Kaa' 
ulun ondo' masuang sampug tia- 
son no, masuang niak kumoson 
no. 7Pangani' kano sumugut ra 
ondo' inaru' minno. Pai" min pa- 
ginduoon guang min mangani', 
kaapoam koson ra jajalin kau, nga 
i Aki Kapuuno' motogom ra ulun 
ondo! mangani’ intor ra guang 
maansayan. #Kalo lumonggo' i 
Aki Kapuuno' mamarakat ramu- 
yun, maa' raginio akau galama' 
masalok maukapan am malabaan 
kau niak koson makapangani' ra 
oso ak makakaatangan raginio. 
? Binatikan noyo ra Alkitab, 

“Tatayaro' No ra ulun 
kunsikang, 
am kinataau ru guang 
Nano mantilayun.” 

10] Aki Kapuuno' noyo manga- 
ni” ra sampug ra ulun mapatias 
am poyo akanon ru itakau ulun. 
lo niak ondo' mangani' am mam- 
patuu' ra tiniasan minno suku' 
rumuang ampos no, maa' raginio 
makapangani' kau ra ulun bokon. 
111 Aki Kapuuno' mangani' ramu- 
yun ra kaukapan suku' makapa- 
ngani' kau ra ulun bokon, am 
koson raginio masuang ulun ma- 
ringkuanang ri Aki Kapuuno' nga 
ra ruit paindanganon ondo' tinaa- 
kan min mansail ramon. 

12 Pangindangan minti sala' ka 
pangingiru' ayuk ra kapaganan ru 
ulun ri Aki Kapuuno' rano giu' ra 
Jirusalim, kaa' niak mangkinibit 
ra ulun masuang maringkuanang 
ri Aki Kapuuno'. 13 Masuang ulun 
Kristian ra Jirusalim mongompor 
ri Aki Kapuuno' nga ra indangan 
min, nga ginio mampakito atan 
kulaan pampagagayaan min ra 
Tanou Moonsot ri Kristus ondo' 
pabalaan min. Mongompor ilo po- 
yo ri Aki Kapuuno' nga ra kina- 
taau ru guang min, sabot ruit min 
tinayar-tayar risilo am poyo ra 
ngaangai' ulun ra bokon. !#Ginio 
ra moondom ilo ramuyun, am ra 
moonong pakiasian nilai mangka- 
ra' ilo ra atan kulaan gayo ru 
kataawan ri Aki Kapuuno' no ra- 
muyun. #Paringkuanang takano 
ri Aki Kapuuno' nga ra taak Nano 


ondo' kalalabaan ak. 

1 Aku, 1 Paulus, mangitaak 
ramuyun, aku ondo' ra- 

guon ra molomot paat makatuum 

ramuyun, kaa' baani paat maka- 


Magisaung i Paulus 

paginggalur ramuyun. Mansall ra 
kinolomoi am kinataau ru guang 
ri Kristus, kitaakon takamin 2 ko- 
son kalo mangkinibit raki' mala- 
sang ragu ku ramuyun paat ra aku 
matong ra maagu no. Nga totopot 
saukon ku niak ginio ra ulun on- 
do' mindagu ra kiralan ru kaaya- 
gan mai sumugut ra ulun ru tana' 
ti. 3 Maaru' motopot noyo ra akai 
ti maayag ra tana' ti, kaa' sala' ka 
gumula' akai maya' ra paliso ru 
ulun. #Sanjata' ondo' ibiton mai 
ra pantutulaan, sala' ka intor ra 
tana' ti, kaa' intor noyo ri Aki 
Kapuuno' ondo' makakuasa'. Am 
sanjata' ti noyo makapamuso ra 
kinaikang ru pantula'. Mompo- 
longgo' akai ra pantataaman Sam 
mamuso ra ngaangai' sasaban on- 
do' manginga' ra ulun kalo ma- 
kaulig ri Aki Kapuuno'. Kulawon 
mai guang ru ulun, maa' raginio 
gumagaya' ilo bo ri Kristus. é Mo- 
pongo kau mampainono' ra pam- 
pagagayaan min ri Kristus, bagu 
no akai tumampos mangukum ra 
osoi ak ondo' kalo gumagaya". 

7 Akau mangakim maya' ra on- 
do' makito min ayuk. Osoi ak 
makaliman ra io galama' i Kristus 
tatangan, moonsoi ra mangkara' 
io niak ra akai ti pana i Kristus 
tatangan, mogondo' riso. 3Kalo 
mauyu' aku, kabalu’ pana lumim- 
bau aku toojo ra kuasa' ondo' 
pinataak ramon ru Tuhan. Nga 
kuasa' ti tinaakan koson mampai- 
kang ra pangintapatan min, sala' 
ka mampalawo ramuyun. ?Kalo 
noyo masaga' aku ra surat ku rali 
ilaim ak koson mampakalaa' ra- 
muyun. 19?Mokoondo' mindagu 


2 KORINTUS 10 


ra, “Surat ri Paulus.rali malarom 
am moporos, kaa' paat io moko- 
soroi ritakau, malawo ulun no 
am ragu nano pana kalo sama' 
iningon.” 1! Moonsoi poyo maka- 
tutun ilo ra pamakuan mai ramu- 
yun paat ra akai sumaguli' ra 
Korintus, mogondo' niak ra atan 
ondo' binatikan mai ralalom ru 
surat maili. 

12 Motopot noyo ra kalo ma- 
kimogondo' akai ra kaayagan mai 
ra ulun rano, ondo' mangkara! ra 
ilo ak maatang kaga'. Sasambu- 
ngon ulun raginilo! Mitutuku' 
ilo ra tutuku' binaal nilo galama’. 
13Kaa' akai ti pai ru makiompor 
koson raginio. Kaa’ makiompor 
niak morontop ra atan ondo' ina- 
ru' ri Aki Kapuuno' ramon, iogi- 
nio ondo' kinandoi mai ramuyun. 
14 Nga paat akai minongoi ramu- 
yun nagibit akai no ra Tanou 
Moonsoi ri Kristus, kalo simi- 
niang akai nga ginio morontop ra 
atan ondo' inaru' ri Aki Kapuuno' 
ramon. 19 Am kalo niak lumimbau 
akai ra atan ondo' kinandoi ru 
ulun bokon, ondo' ak am atan 
ondo' inaru' noyo ramon ri Aki 
Kapuuno'. Kaa' malansan akai ra 
mikang poyo pangintapatan min, 
bagu makakaluagan akai poyo 
mangandoi ramuyun, nga ginio 
morontop ra ondo' inaru' ri Aki 
Kapuuno'. !9 Bagu makapampasa- 
boi akai niak ra Tanou Moonsoi 
no ra pagun ra bokon poyo, maa' 
raginio kalo lumimbau akai ra 
atan ondo' kinandoi noyo ra pa- 
ngandayan ru ulun bokon. 

17 Kaa' koson binatikan ra Alki- 
tab, “Osoi ak masaga' lumimbau, 


2 KORINTUS 10, 11 


moonsot mongompor 10 ak ra atan 
ondo' binaal ru Tuhan.” 18 Nga 
pai” ru ulun ondo' lumimbau no 
towon ru Tuhan, kaa' ulun ondo' 
omporon ru Tuhan no. 


I Paulus am ulun migiangku 
ra rasul rano 


1 1 Malansan aku ra pokoorot 

kau raki' kabalu' pana rai- 
no ilain ak ra sasambungon aku 
koborok. Maaru' moorot min. 
2 Maayo guang ku ramuyun am i 
Aki Kapuuno' pana koson raginio. 
Akau ti karaan koson ra ralaa 
mapasau toojo ondo' pauatin ku 
ra rondo' ak toojo ungkuyon, 
ioginio i Kristus. 3 Maimamang 
aku ramuyun ra maampon kinu- 
lau lair pampagagayaan min ri 
Kristus, mogondo' ri Awa, ondo' 
ra galing i rinuung ru kukuo ra 
maabau-abau i #Nailian takamin 
ra maluoi kau manguma' ra osoi 
ak matong mampabala' ra i Jisus, 
kaa' kalo mogondo' ra atan ondo' 
pinatanou maili. Mangapu kau 
niak ra ambiluo am tanou moon- 
soi ra bokon ondo' sala' ka tojojo 
Ambiluo ri Aki Kapuuno' am Ta- 
nou Moonsoi ondo' inapu min 
noyo intor ramon. 

3 Kaa' guang ku kalo niak naka- 
tauli aku intor ra “rasul” ondo' 
kinaatang min rano. Mailo aku 
lair mampabala' ramuyun, kaa' 
kapandayan ku ra Tanou Moon- 
sol malandom toojo, am ginio 
pinaintutun mat noyo tojojo ra- 
muyun. 

7 Paat aku nampabala' ra Tanou 
Moonsot1 ramuyun kalo nakibalos 
aku ra atan-atan. Ginio binaal 

ku ra guang minggana' koson 
mangurumat raniuyun. Nakasa- 
la aku kia? Kalo! #Koson ak bo 
ra nangingkaut aku ra pasisim- 
pungan ulun Kristian ra bokon 
rano ondo' nampagaji' raki', maa' 
raginio makapangandoi aku ra- 
muyun. ? Kalo igondo' aku panti- 
pagon ramuyun, kabalu' pana 
ragili kolondo' ruit ku, pabukat 
Kristian ondo' minatong intor ra 
pagun Makidonta rali noyo na- 
ngindangan pangani' ra atan on- 
do" kalo maukop raki'. Intor poyo 
ragili am suku' ra orou matong 
pana kalo noyo mantipagon aku 
ramuyun! 1? Mansail ra katapatan 
ri Kristus ondo' intopoton ku, na- 
mantu' aku ra kolondo' sangulun 
kon pana ra ngaangai' pagun Aka- 
ya makapanginga' raki' mindagu 
koson raginio. 11 Kua.indagu aku 
koson raginio? Nga ra aku kalo 
motogom ramuyun? Sala'. Naka- 
pandai i Aki Kapuuno' ra moto- 
gom aku ramuyun. 

12 Atan ondo' baalon ku raino, 
ginio ak rayuson ku, maa' raginio 
“rasul” ra bokon rano kolondo' bo 
sasaban lumimbau am mindagu 
rokoon ra mangandoi ilo koson 
ramon. ! Nga ilo ti sala" ka rasul 
ra motopot. Maabau-abau am su- 
malu ilo ti ra rasul ri Kristus ondo' 
motopot. '4Ginio kalo makai- 
muag! Tingganai ru riwato pana 
makasalu ra masundu ri Aki 
Kapuuno' ondo' makasinda. 19 Gi- 
nio nat ra kalo niak makaimuag 
amun ulipon ru Tingganat ru ri- 
wato rano sumalu ra ulipon ru 
katapatan rano. Pupus no balasin 
ilo maya' ra ondo' binaal nilai no. 

Imbolo' i Paulus nga 10 
sangulun rasul 


16 Sagulio' ku poyo: pai' pang- 
kara' ra aku ti sasambungon. Kaa' 
amun ru ginio poyo pangkaraan 
min, polosoo' noyo aku ondo' 
sasambungon ti lumimbau kobo- 
rok. Amun lumimbau aku ko- 
son raginio, ginio sala' ka intor ra 
Tuhan, kaa' sumugut ra paliso ru 
ulun sasambungon. 1Masuang 
toojo ulun lumimbau ra kinaa- 
tang nilai giti ra tana’ ti, ginio nai 
ra aku galama' pana masaga’ lu- 
mimbau. 19Maansayan kau ra 
guang mataan ra ulun sasambu- 
ngon rano, nga akau ti rokoon 
mapintar toojo. @Polosoon min 
ilo mangulipon, mangingkaut, 
mamparuung, magasab am mam- 
pakauyu' ramuyun. 2 Balain ta- 
kamin - tojojo: kalo sama' akai 
tumilu risilo! 

Amun makakau' ilo lumimbau, 
aku pana makakau'! (Sasambu- 
ngon aku mindagu koson raginio.) 
22 Kon nilo, ulun ilo ru Jaudi. Aku 
pana! Kon poyo, pagun nilono 
Israil. lou, mogondo' raki'! Ragu 
nilo poyo ra papag ilo ri Abraam. 
Ba, aku niak! 4Kon nilo, ulipon 
ilo ri Kristus, kaa" mulu’ poyo aku 
ka ilo, kabalu' pana mantuyang 
lair iningon ragu kutu. Aku ondo' 
mapirot toojo mangandoi ka ilo 
ngaangai'. Magail aku ak pasubo- 
lon ra pangaputan. Magail aku 
niak loposon. Magail aku ak ma- 
kauma' ra baal makapatoi. 2 Inli- 
mo aku no loposo' ru ulun Jaudi 
ra pitol lalapos, am moonong 
igondo' linapos aku intalu ngoo- 


2 KORINTUS 11 


por am siam. #@Intalu .aku niak 
linapos ru ulun Roma, am igondo' 
aku bobolo' ra batu. Intalu aku 
pakaili' ra kapal nakalom, am 
igondo' aku no nakalabui ra ta- 
tanga' ru raat buoi songorou 
am sorondom. 2 Buoi ra pang- 
kiralanan kutu, magail aku ak 
makakapaganan, masakaban am 
matakawan, inuupan aku ru ulun 
Jaudi am niak ulun sala' ka Jaudi. 
Makakapaganan aku ra bandar, 
liwar ru bandar am niak giu' ra 
raat, am poyo tinipagon aku ru 
ulun ondo' migiangku ra ilo Kris- 
tian. 7 Mirot aku mangandoi 
suku' matipatoi: malukou aku 
am magail kalo maukop akanon 
kaapoam inumon, magail aku ak 
maitilan, masimuan am poyo ko- 
londo' ralinan kaapoam ayanan. 
24 Am makakapaganan poyo bo- 
kon, koson ra moonong orou mai- 
mamang aku ra atan masauk ra 
ngaangai' pasisimpungan ulun 
Kristian. “Amon sasangulun no 
malawo, aku pana makaliman ra 
kalawaan no. Amon sasangulun 
no makatula, aku pana mangiluk 
toojo guang. l 

3% Amun ru lumimbau aku, 
moonsoi lumimbau aku ra atan 
ondo' mampakito ra kalawaan 
kuno. 31] Aki Kapuuno', Ama' ru 
Tuhan Jisus, nakapandai ra kalo 
magabau aku. Koompor inggalan 
Nano ra sabuoi-buoi no. 22 Paat 
aku soroi ra bandar Damsik, gabe- 
nor ru raja' Aritas nanusub ra 
saujor no rano magawang ra moo- 
nong umpasan ru bandar i koson 
mamparakop raki'. 3 Kaa' intor 
ra rondo' gigimpalan ra tembok i 


2 KORINTUS 11, 12 


pinatuun aku ra rondo' bakul, ba- 
gu nakapagiru' aku intor ra gabe- 
nor 1. 


Papakitanan ondo' 
pinaintalang ru Tuhan 
ri Paulus 


1 2 Kabalu' pana gitio kolon- 
do' onong, kaa' lumimbau 


aku niak koson masaga' aku 
mambala' ra papaintalangan am 
papakitanan ondo' pinakito raki' 
ru Tuhan. ?Makaulig aku ra sa- 
ngulun Kristian ondo' mopor am 
apat ngambilor ra nakasal i kina- 
yang io ra suruga', ioginio intok 
masawat kaga'. (Kalo nakapandai 
aku ra topot-topot kia nasauk 
kaapoam papaintalangan ak -- i 
Aki Kapuuno' ak nakapandat.) 
3Sagulio' ku poyo: nakapandai 
aku ra ulun i kinayang ra Pirdaus.£ 
(Kalo nakapandai aku ra topot- 
topot kia nasauk kaapoam papain- 
talangan ak — i Aki Kapuuno' ak 
nakapandai.) #Giu' i nokorongog 
io ra atan ondo' kalo maalap ka- 
sabit ra ragu, ondo' kalo paraguin 
ru Tuhan ra ulun. “Ulun raginio 
noyo omporon ku, kaa' kalo niak 
lumimbau aku, ondo' ayuk am 
atan ondo' mampakito ra ka- 
lawaan kuno. #Kaa' amun ru 
lumimbau aku pana, pai' ru sa- 
sambungon aku, nga motopot ra- 
guon kutu. Kalo masaga' aku 
lumimbau nga ra papakitanan i, 
kaa' maya' ra atan ak ondo' bi- 
naal am rinagu kuli. 

7Am koson ra kalo minsawat 
guang kutu nga ra kinibit ru pa- 
pakitanan ondo' makaimuag rali, 


8 Ilar kamus 

inanian aku ra rondo' maruol ra 
inan kutu. Mansail ra maruol ti 
magail aku imboloon ru Tingga- 
nai ru riwato, maa' raginio kalo 
bo minsawat guang kutu. $Intalu 
aku no pakiasi' ra Tuhan koson 
pairuin ku Riso maruol no. ? Kaa' 
taam lo, “Kataawan Ku sama' no- 
yo rirun, nga kinaikang ru kuasa' 
Kuno makaintalang mansail ra 
kalawaan.” Nga raginio maansa- 
yan aku poyo ra aku malawo, 
maa' raginio kuasa' ri Kristus su- 
mimpung am  magalung raki'. 
10Nga raginio, kalo malaa' aku 
makauma' ra atan ak kalawaan, 
pagasaban, kaapoam nansalinut 
kapaganan nga ra kaatangan ri 
Kristus. Nga paat ra aku malawo, 
maintuma' niak raginio paika- 
ngon aku bo. 


Pagalabaan ri Paulus ra ulun 
Korintus rano 


1 Akau no nangkinibit raki' 
mindagu koson ra sasambungon. 
Akau ondo' sotopot no. musiti' 
mongompor raki'. Kabalu' pana 
aku ti kolondo' kon onong, kaa' 
kalo noyo nakatauli aku intor ra 
“rasul” ondo' kinaatang min rano. 
12 Mansail raki' masuang noyo ta- 
tandu' am baal kaimuagan pina- 
kito ri Aki Kapuuno' ramuyun, 
liliwa' aku, mabaya' ra guang ma- 
taan, nangandoi koson mampai- 
nono' ra aku ti sangulun rasul. 
13 Ati kia malimanan min ra kalo 
koon kau intor ra pasisimpungan 
ulun Kristian ra bokon rano? Gi- 
nio kia ra kalo igondo' pantipagon 
aku ramuyun pakitaak ra ruit? 

Makimaap aku nga ginio sala ku 
ramuyun! 

14Citio kaintalu ra aku naka- 
tampos mongol ramuyun. Pai' ru 
mantipagon aku ramuyun, nga 
akau no tupo kasagaan ku, sala' 
ka ruit minno. Pai' ru anak no 
ondo' mampakan ra matuo nano, 
kaa' matuo ondo' mampakan ra 
anak nilai no. 9 Maayo guang ku 
mangani' ramuyun ra atan ak 
mokoondo' raki', suku' ra kaa- 
yagan ku pana, maa" raginio 
makapangindangan aku ramuyun. 
Amun ru ginio noyo gayo ru kino- 
togom ku ramuyun, kua pai' ta- 
gami' min aku tojojo? 

16Maaru' iowon min noyo ra 
kalo igondo' pantipagon aku ra- 
muyun. Kaa' mokoondo' minda- 
gu ra aku ti maabau-abau am 
mapandai toojo mamparuung ra- 
muyun. !7 Atikulaan? Igondo' aku 
kta pangingkaut ramuyun man- 
sail ra giali ondo' pinoongoi ku 
ramuyun i? Kalo! 18 Pinoongoi ku 
tupo i Titus ramuyun, am sinu- 
sub ku poyo pabukat Kristian ra 
bokon rali mabaya' riso. Nanging- 
kaut kia i Titus ramuyun? Maaru' 
kalo, nga rondo' guang mai ri Ti- 
tus am mogondo' niak ralan mai 
mangandoi. 

1 Pabukat ondo' tagamin ku, 
indoson min lair ra buoi ti nagi- 
saung akai ramuyun. Makapandai 
i Aki Kapuuno' ra ngaangai' on- 
do' rinagu mai gumagaya' niak ra 
kasagaan ri Kristus, am ngaangai' 
ondo' binaal mai koson mampa- 
singkot ramuyun. #2 Maimamang 
aku ra paat mongot aku ramuyun, 


2 KORINTUS 12, 13 


ilain ku sala' kau bo intor ra atan 
ondo' lansanin ku, am aku pana 
sala' bo intor ra atan ondo' lan- 
sanin min. Maimamang aku ra 
akau mansasangor, magugusolon, 
mansisang, matayar-tayar, maga- 
gasab, mangilaat ra ulun, masum- 
bung am kumuliangi-angi kau. 
21 Malaa' aku paat aku matong ra 
maagu no, tauyuon aku ri Aki 
Kapuuno' ra pinaguluan min, am 
tangiin ku ulun makatula rano 
ondo" kalo poyo timinalikur intor 
ra pansasawaan ain baal nilo ra 
majamol am makauyuyu' no. 


Pangkaraan pupus am bilin 
kaansayan 


1 3 Gitio noyo kaintalu ra aku 

mongoi ramuyun. Bina- 
tikan noyo ra Alkitab, “Atan ak 
panguuan, musiti' mokoondo' 
ruo kaapoam talu ngaulun sasi'.”? 
2Paat aku minongoi ramuyun ra 
kainduo i, nampakara' aku toojo 
ramuyun ngaangat' ra mangu- 
kum aku risilo ondo' kalo lu- 
monggo' mambaal ra tula. Raino 
maalur aku ramuyun, kaa' sagu- 
lio' ku poyo, paat aku makasuku' 
ra kaintalu ti kolondo' makapagi- 
ru' intor ra pangukuman. 3 Am 
makaapu kau niayuk ra inono' 
ondo' gogoton min ni ra topot- 
topot i Kristus mindagu mansail 
raki'. Paat lo mampatanda' ra- 
muyun, kalo malawo lo, kaa' 
mampakito lo ra kuasa' Nano ra- 
muyun. #Kabalu' pana malawo lo 
paat ra lo sinalip, kaa' raino naa- 
yag lo po nga ra kuasa' ri Aki 
Kapuuno'. Am ralalom pasisim- 


h Talu ngaulun sasi' no makaratr' lair talu angayan n Paulus ra Konntus. 


2 KORINTUS 13 


pungan mai Riso pana makaliman 
akai ra malawo, kaa' paat akai 
makauma' ramuyun, akai pana 
maayag nga ra kuasa' ri Aki 
Kapuuno', mogondo' ri Kristus. 
SKinami' min mnoyo guang 
minno koson magilong ra mangin- 
topot kau kaapoam kalo. Maaru' 
nakapandai kau ra i Jisus Kristus 
soroi ramuyun, ondo' ak am ru ka- 
lo bo mangintopot kau. #Kaa' ma- 
lansan akai ra nakapandai kano ra 
akai ti tojojo rasul. ” Makiasi' akai 
ri Aki Kapuuno' koson indanga- 
non kau kalo mambaal ra sala. On- 
do' maatang am mambaal kau ra 
kasagaan ri Aki Kapuuno' am ma- 
kapambaal kau ra motopot. Kalo 
pana amon aka: ilain ak ra kalo 
matanda' mangandoi. 8 Nga kalo 
makaanggal akai ra katapatan no, 
kaa' minsugut ayuk. ? Maansayan 
akai amun ru malawo akai am 
akau maikang. Makiasi' akai ri Aki 
Kapuuno' koson tumanda' kau bo 
tojojo. 1? Ginio nga ra aku namatik 
ra surat ti paat ra aku maalur ra- 
muyun, maa' raginio ra aku mo- 


f tumooyo kau, kaapoam: pakaansuk noyo 

ngoi ramuyun ra maagu no, kalo 
pana bo malasang ragu kuno ra- 
muyun sumugut ra kuasa' ondo' 
pinataak raki' ru Tuhan -- kaa' 
sala' ka kuasa' koson mamuso, 
kaa' mampaikang ra pangintapa- 
tan min. 

1 Pupusin ku pabukat kau ngaa- 
ngai', tumoojo kau!” Pirot kano 
toojo tumanda' am rongogo' no- 
yo bilin kutu. Pogogondoo' noyo 
guang min am koonsoi kano ra 
rondo' am bokon. Gama' ru i Aki 
Kapuuno' ondo' monogom am 
manaak ritakau ra pabansayan 
mabaya' ramuyun. 

12 Paat akau manguma' ra pabu- 
kat Kristian indagu kano ra kaan- 
sayan mabaya’ ra guang mapasau. 
Ngaangai' ulun ri Aki Kapuuno' 
pana mampasaboi ra kaansayan 
nilo ramuyun. 

13 Gama' ru Tuhan Jisus Kristus 
mamarakat ramuyun, i Aki 
Kapuuno' monogom ramuyun am 
niak pasisimpungan ru Ambiluo 
ri Aki Kapuuno' mabaya' ramu- 
yun ngaangalt'. 


Surat ri Paulus 
posoboyon ra 
pasisimpungan ulun Kristian ra 


GALATIA 


Pasiguluon 


Paat Tanou Moonsoi intor ri Jisus tinalimpuun potonowo' am inapu ru ulun 
sala' ka Jaudi, labui bagu pangkuatan ra musiti' kia sasangulun gumagaya' 
ra Ukum ri Musa' koson sumauk ra ulun Kristian ra motopot. Nambala' tojojo 
i Paulus ra kalo pana ginio. Rondo' ak tojojo aturan maatang koson sumauk 
ra ulun Kristian, ioginio mangintopot ri Kristus. Intor ra mangintopot ri Jisus no 
pabukatan ru ulun am i Aki Kapuuno' mobonsoi saguli'. Kaa' ra pasisimpu- 
ngan ulun Kristian ra Galatia, pagun giu' ra Asia Boborok ondo' kinuasa' ru 
Empayar Roma, mokoondo' ulun minanggal ri Paulus. Nampaguang ilo ra 
ulun niak musiti' gumagaya' ra Ukum ri Musa' koson mobonsoi saguti' ri Aki 
Kapuuno'. 

Surat ri Paulus posoboyon ra pasisimpungan ulun Kristian ra Galatia 
binatikan koson maningganai ra ulun ondo" pinalayau ru pangilaan ra nasala 
no, maa' raginio gumagaya' saguii' ra pangilaan motopot. Kasaa', magisaung 
i Paulus ra io pana matimpok piawon ra rasul ri Jisus Kristus. Nambala' io ra 
malasang ra pampiawan nano masatuk ra rasul intor niak ri Aki Kapuuno', sala' 
ka intor ra ulun. Nambala' io niak ra kandoi nano tinimpok ra ulun sala' ka 
Jaudi (1---2). Tauli, nambala' io tojojo ra pabukatan ru ulun ami Aki Kapuuno' 
mobonsoi saguli" mansail ak ra mangintopot ri Aki Kapuuno' (3—4). Ralalom 
tayar ra pamupusan (5---6), nanulu' i Paulus ra ondo' baaton ru ulun Kristian 
mimpuun intor ra togom ondo' soroi risilo nga mangintopot ri Kristus. 


Suang 

Panalimpuunan 1.1-10 
Matimpok i Paulus piawon ra rasul 1.11--2.21 
Tanou Moonsoi intor ra asi' ri Aki Kapuuno' 3.1--4.31 
Kalabusan am ondo' musiti' baalon ru ulun Kristian 5.1--6.10 


Pamupusan 6.11-18 


GALATIA 1 


Aku i Paulus, ondo' nasauk ra 
rasul sala' ka sumugut ra ka- 
sagaan ru ulun kaapoam susuban 
tu ulun, kaa' intor ra susuban ri 
Jisus Kristus am i Aki Kapuuno', 
lo no i Ama' ondo' namayag sa- 
guli' ri Jisus intor ra kapatayan. 
2Aku am ngaangai' pabukat ra 
Kristian ragiti mampasaboi ra 
kaansayan mai ra pasisimpungan 
ulun Kristian rano giu' ra Galatia. 
Gama’ ru i Aki Kapuuno', Ama' 
takau, am i Tuhan Jisus Kristus 
mapaak ramuyun ra barakat am 
pabansayan. 

“Maya! ra kasagaan ri Aki 
Kapuuno', Ama' takau, nampa- 
taak i Kristus ra painawo Nano. 
Iniru' No tula takau koson mama- 
syag ritakau intot ra kalaatan ondo' 
manguasa' ra raino ti. 5 Katulayon 
i Aki Kapuuno' ra sabuoi-buoi no. 
Amin. 


Rondo' ak Tanou Moonsoi ti 


6 Mangimuag aku tojojo ramu- 
yun. Mataki' kau niak tumalikur 
intor ri Aki Kapuuno' ondo' man- 
sail ra asi' ri Kristus? nampiau ra- 
muyun, am maya' kapo ra tanou 
moonsoi ra bokon. 7Sotopot no, 
kolorido’ “tanou moonsoi ra bo- 
kon”. Kaa' mokoondo' ulun on- 
do" mampajajou ramuyun, koson 
manhngkinam pangulau ra Tanou 
Moonsoi ri Kristus no. 8Kaa' ma- 
para' pi bo usung mai amun ru 
akai, kaapoank masundu ru Tuhan 
pana, mampasaboi ramuyun ra ta- 
nou Moonsot sala'- intor ra ondo' 
pinatanou maili noyo! ? Ondo' na- 
ragu mai noyo ragili, raguon ku 
4 asi' n Knstus, Kuukula' naskah nakalas: asi! Nano. 

poyo raino: mausung tojojo sasa- 
ngulun no amun mampasaboi io 
ramuyun ra tanou moonsoi sala' 
intor ra ondo' naapu min i. 

10 Atan bo kulaan, maguyum 
aku kia ra pangiawan intor ra 
ulun? Kalo, pangiawan intor ri 
Aki Kapuuno' ak gogoton ku. Ma- 
kikiilong aku kia ra ulun? Kalo, 
amun koson raginio sala' ka uli- 
pon aku ri Kristus. 


Atan kulaan íi Paulus nasauk 
ra rasul 


11 Pabukat kau ngaangai', masa- 
ga' aku mampaintutun ramuyun 
ra Tanou Moonsoi ondo' pinaba- 
la' kuno sala' ka intor ak ru ulun. 
#2Kalo inapu ku ginio intor ra 
ulun. Kolondo' sangulun pana na- 
ngila' raki' ra Tanou Moonsoi no, 
kaa' i Jisus Kristus galama' ondo' 
nampaintalang raki' raginio. 

13Naala' kano ra atan kulaan 
kaayagan ku ragili koson sangu- 
lun ondo' mapirot gumagaya' ra 
ugama Jaudi. Am atan kulaan ki- 
nalaat ku ra aku nangimbolo' ra 
pasisimpungan ru ulun ondo' ma- 
ngintopot ri Aki Kapuuno' saboi 
mompogogot tojojo mamusg risi- 
lo. #Intor ra pinantuu' ku rali ra 
ulun Jaudi, aku noyo ondo' mirot 
tojojo mampagagaya' ra ugama 
Jaudi am niak kaulayan ru kina- 
matuaan maili. 

15Kaa' nga ra asi' ri Aki 
Kapuuno', nampili' lo raki' ra aku 
kalo poyo inanak, am nampiau 
raki' mangandoi Riso. 16 Paat i Aki 
Kapuuno' nampaintalang ra Anak 
Nano raki', koson potonowon ku 

Tanou Moonsoi ra ulun sala' ka 
Jaudi, kalo nakitulu' aku ra osoi 
ak pana. 17 Kalo minongoi aku ra 
Jirusalim muma' risilo ondo' na- 
kasigulu nasauk ra rasul intor ra- 
ki'. Kaa' narayus aku ak minongoi 
ra pagun Arab, am kopongo ragili 
saguli" aku bo ra bandar Damsik. 
18 Kalupus talu ngambilor bagu no 
minongoit aku tuum ri Pitrus giu' 
ra Jirusalim. Siminimpung aku ri- 
so buoi mopor am limo ngoorou. 
1Kolondo' natuum ku rasul ra 
bokon rali, kaa' i Jakobus ak,” pa- 
bukat ru Tuhan. 

2 Atan ondo' binatikan ku ragi- 
tio motopot. I Aki Kapuuno' na- 
kapandai ra kalo magabau aku. 

21 Kopongo ragili, ongoi aku bo 
ra pagun Siria am Kilikia. 2? Kaa' 
paat ragili kalo nauligan aku ru 
pasisimpungan ulun Kristian ra- 
no giu' ra Judia. 3 Naala' ilo ak 
ra rinagu ru ulun ra, “Ulun ondo' 
nangimbolo' ramon ragili, raino 
ti mampatanou io bo ra pangin- 
tapatan ondo' pusoon no raan 
ragili!? #Am nongompor ilo bo 
ri Aki Kapuuno' nga ondo' na- 
sauk raki'. 


I Paulus inapu ru rasul ra 
bokon rali 


2 Kalupus mopor am apat ngam- 
bilor, siminaguli' aku poyo ra 
Jirusalim nabaya' ri Barnabas am 
pinaaya' niak 1 Titus. ? Minongoi 
aku ra Jirusalim maya' ra nanu- 
suban ondo' pinatalang ri Aki 
Kapuuno' no raki'. Ralalom pagu- 
gumaan mai ra tingganai rali 

ayuk, pinabala' ku tojojo risilo 
Tanou Moonsoi ondo' pinasaboi 
ku ra ulun sala' ka Jaudi. Marara' 
aku ra ondo' pinasaboi ku noyo 
kaapoam ondo' posoboyon kutu 
malubat ayuk. 3 Kaa' i Titus pana, 
rangan ku ondo' ulun Junani, kalo 
niak jinajalan nilo sunatin, “kaba- 
lu' pana ginio gogoton ru ulun 
migiangku ra Kristian ondo' limi- 
natok ramon. Giminogot ilo pa- 
ngimumui ra kalabusan ondo' 
noowot mai intor ri Jisus Kristus. 
Am nangkinam ilo mangulipon 
poyo saguli' ramon, ?kaa' kalo 
noyo kiminuku' akai risilo, maa' 
raginio maalungan mai kapasa- 
wan ru Tanou Moonsoi no ramu- 
yun. 
5Kaa' koson ilo ondo' karaan 
tingganai rali, kalo nangulau ilo ra 
pangilaan kutu. Sotopot no kalo 
pana nakiiou aku risilo nga itakau 
ulun ti mogondo' ayuk ra pagila- 
ngan ri Aki Kapuuno'. 7 Am ilo 
pana nangiou niayuk ra aku ti 
noyo sinusub ri Aki Kapuuno' 
mampasaboi ra Tanou Moonsoi 
no ra ulun sala' ka Jaudi, mo- 
gondo' ri Pitrus sinusub ri Aki 
Kapuuno' mampatanou raginio ra 
ulun Jaudi. 8 Nga ra kuasa' ri Aki 
Kapuuno', sinauk aku ra rasul ta- 
yar ru ulun sala' ka Jaudi, koson 
ri Pitrus niayuk sinauk ra rasul 
tayar ru ulun Jaudi. PI Jakobus, i 
Pitrus am i Juanis ondo' karaan ra 
tingganai, nangiou ilo ra aku sinu- 
sub ri Aki Kapuuno' mambaal ra 
kandoi maatang ti. Bagu sikin ilo 
raki' am niayuk i Barnabas. Ginio 


5 rasul ra bokon rali, kaa" : Jakobus ak, kaapoam: rasul ra bokon rali, nakatuum aku ak ra sangulun ra bokon, 


1oguio 1 Jakobus. 

tatandu' ra rondo' guang mai ma- 
ngandoi, aku am i Barnabas mam- 
patanou ra ulun sala' ka Jaudi, 
lHiwa' ilo mampatanou ra ulun 
Jaudi. 1? Rondo' ak kinitaak nilai, 
ra akai musiti' mangindangan ra 
ulun kunsikang ra Jirusalim. Gi- 
tio noyo ondo' piroton ku tojojo' 
baalo' ra buoi ti. 


I Paulus nansawai ri Pitrus 
giu' ra Antiokia 

11 Paat i Pitrus minongoi ra An- 
tiokia, nansawai aku riso ra pina- 
guluan ru ulun masuang nga 
makasala io. 2 Ra kalo poyo naka- 
ratong ulun ondo' sinusub ri Jako- 
bus, giminulung i Pitrus pangakan 
nababaya' ra ulun Kristian ondo' 
sala' ka Jaudi. Kaa' pakaratong 
bagu ulun rali, inggalur bo i Pitrus 
am marara' gumulung mangakan 
mabaya' ra ulun Kristian ondo' 
sala' ka Jaudi i. Binaal no ginio 
nga nalaa' io ra ulun ondo' ma- 
ngintopot ri Kristus rano ondo' 
momopogot ra ngaanga!' musiti' 
sunatin. 13 Ulun Kristian bulu Jau- 
di ra bokon rali pana timinilu ra 
binaal ri Pitrus ti. Am i Barnabas 
niak nakaayaya' ra paliso nilai ra 
kalo matanda' ti. #Kaa' paat ra 
aku nakakito ra kalo minaya' ilo 
tojojo ra katapatan ru Tanou 
Moonsoi.no, indagu aku ri Pitrus 
ra pinaguluan ru ulun rali, “Okou 
ti sangulun Jaudi, kaa' kaayagan 
muno koson ra ulun sala 'ka Jau- 
di. Amun' koson poyo raginio, ati 
kulaan okou mampajajal ra ulun 
sala' ka Jaudi sumugut ra kaula- 
yan ru ulun Jaudi?” 


£ proton ku tojojo; kaapoam: topot-topot binaal ku noyo. 

Ulun Jaudi am ulun sala' ka 
Jaudi bayagon nga 
mangintopot ilo ri Jisus 


15 Motopot ra akai ti papag ru 
ulun Jaudi, am sala' ka ulun ma- 
katula koson ra ulun sala' ka Jau- 
di. 19Kaa' mapandayan noyo ra 
sasangulun no mobonsoi saguli' ri 
Aki Kapuuno' ru mangintopot io 
ak ri Jisus Kristus, am pai' ru 
maya' ra Ukum ri Musa'. Akai 
pana nangintopot ri Jisus Kristus, 
maa' raginio mobonsoi akai sagu- 
li' ri Aki Kapuuno' nga ra pangin- 
tapatan mai ti, am sala' ka maya' 
ra Ukum ri Musa'. Kolondo' sa- 
ngulun pana mobonsoi saguli' ri 
Aki Kapuuno' maya' ra Ukum ri 
Musa". 17 Amun mapandayan no- 
yo ra akai pana ulun makatula 
koson ra ulun sala' ka Jaudi -- ka- 
balu' pana gumogot akai makimo- 
bonsoi saguli' ri Aki Kapuuno' 
mansail ra pasisimpungan mai ri 
Kristus — arati' nano i Kristus kia 
ondo' mangkinibit ritakau maka- 
tula? Topot-topot kalo! 18 Amun 
sumaguli' aku po ra susuban ru 
Ukum ri Musa' ondo' kalo bo 
suguton ku, topot ra anggalon ku 
Ukum. 1 Maya' ra Ukum ri Mu- 
sa', aku ti naukum noyo ra poto- 
yon -- koson ra minatoi aku no 
— maa' raginio mobonsoi aku sa- 
guli' ri Aki Kapuuno'. Koson aku 
ti pinasimpung noyo ri Kristus ra 
salip i. @Ondo' maayag raino ti 
sala' ka aku, kaa' i Kristus ondo' 
soroi ralalom kaayagan ku. Sauk 
ru kaayagan ku raino ti intor ra 
pangintapatan ku ra Anak ri Aki 

Kapuuno' ondo' motogom raki' 
am nampataak ra painawo Nano 
nga aku. ?! Kalo noyo lilianin ku 
asi' ri Aki Kapuuno' ti. Amun ru 
sasangulun no mobonsoi saguli' ri 
Aki Kapuuno' sumugut ra Ukum 
ri Musa', arati' no pinatayan ri 
Kristus i kolondo' noyo onong! 


Ukum ri Musa' kaapoam 
pangintapatan ri Kristus 


3 Kua bo ramuyun, ulun Gala- 
tia, sasambungon kau nai! 
Osoi noyo namparuku' ramuyun? 
Kalo kia pinabala' ku ramuyun 
noyo toojo pinatayan ri Jisus 
Kristus ra salip! “Rondo' ak ra- 
guon ku ramuyun. Kinami' aku 
balai' ati koson akau nangapu ra 
Ambiluo ri Aki Kapuuno'? Nga ra 
akau giminagaya' ra Ukum ri Mu- 
sa' kia, kaapoam nga ra nangkiro- 
ngog am nangintopot ra Tanou 
Moonsoi i? 3 Mapara' bo sambung 
minno! Nakatalimpuun kano ra 
kaayagan bagu minno koson na- 
lansan noyo ra Ambiluo ri Aki 
Kapuuno', kaa' raino ti rumayus 
kau po kia koson lumansan poyo 
ra kuasa' min ak galama'? #Pang- 
karaan min kia ra ondo' nalian 
min i topot- topot kolondo' arati'? 
Kaa' maaru' ginio mokoondo' ra 
arati'! 5Ginio poyo, nangani' i 
Aki Kapuuno' ra Ambiluo Nag 
ramuyun am nambaal ra kaimua- 
gan ra taatanga' min i, nga noko- 
rongog am nangintopot kau ra 
Tanou Moonsol no. Am sala' ka 
ra akau-'nampagagaya' ra Ukum ri 
Musa' no. 

6 Gitio nogondo' koson ra bina- 
tikan ra Alkitab ondo' tunungon 
intor ri Abraam ra, “I Abraam 
nangintopot ri Aki Kapuuno', am 
nga ra pangintapatan nano, inapu 
io ri Aki Kapuuno' koson ra ulun 
ondo' mobonsoi saguli' Riso.” 
7Intor raginio totopot akau ma- 
katutun noyo ra ulun ondo' ma- 
sauk ra papag toojo ri Abraam no, 
io ginio ilo ondo' mangintopot ri 
Aki Kapuuno'. 8 Nanala' noyo Al- 
kitab ragili ra i Aki Kapuuno' mo- 
pobonsoi saguli' ra ulun sala' ka 
Jaudi Riso nga ra mangintopot ilo 
Riso. Tanou Moonsol raginio pi- 
nasaboi galing ri Abraam, kon 
ragitio, “Mansail rirun mamara- 
kat i Aki Kapuuno' ra ngaangai' 
bulu ru tana' ti.” ? Nangintopot i 
Abraam, am ginio bo ra binarakat 
lo. Am mogondo' niak ra ngaa- 
ngai' ulun ondo' mangintopot ra- 
no, barakaton ilo ri Aki Kapuuno' 
koson ri Abraam. 

10 Mapara' pi bo usung nilo on- 
do' mampagagaya' ra Ukum ri 
Musa'. Mokoondo' binatikan ra 
Alkitab ra, “Osoi kalo masalok 
makaaya' ra ngaangai' ondo' bi- 
natikan ra Ukum ri Musa', ulun 
raginio usungon ri Aki Kapuuno'!” 
HM Raino napandayan noyo toojo 
ra kolondo' sangulun pana mo- 
bonsoi saguli' ri Aki Kapuuno' ru 
mampagagaya' ra Ukum ri Musa' 
no, nga mokoondo' binatikan no- 
yo ra Alkitab, “Ulun ondo' mo- 
bonsoi saguli' ri Aki Kapuuno' 
nga ra pangintapatan nano Riso, 
io no ondo' maayag.”? 2 Ukum ri 


d Ulun ondo' mobonsoi saguh' n Aki Kapuuno' nga ra pangintapatan nano Riso, io no ondo' maayag, kaapoam: 
Ulun ondo’ mobonso1 saguli' n Aki Kapuuno' ayuk maayag, nga ra pangintapatan no Riso. 

Musa' no kalo inimpuun ra pa- 
ngintapatan. Kaa' koson binati- 
kan ru Alkitab ra, “Ulun ondo' 
mampagagaya' ra ngaangai' susu- 
ban ru ukum ti, maayag io.” 
13Kaa' i Kristus nampalabus 
noyo ritakau intor ra usung ondo' 
kinibit ru Ukum ri Musa' ti, ra lo 
nokoowot ra usung nga itakau. 
Mokoondo' binatikan ra Alkitab 
ra, “Mapara' pi bo usung ru ulun 
ondo' salipon ra tataun.” 14 Kapa- 
tayan ri Kristus ti noyo ondo' 
mangkinibit ra barakat binantu' 
ri Aki Kapuuno' ri Abraam i, ma- 
kataak niayuk ra ulun sala' ka 
Jaudi. Am mansail ra pangintapa- 
tan ti noyo itakau makaapu ra 
Ambiluo ri Aki Kapuuno' ondo' 
binantu' ri Aki Kapuuno' i. 


Ukum ri Musa' kaapoam 
bantu' ri Aki Kapuuno' 


15 Pabukat kau ngaangai', moon- 
soi alapon ku ra popogondoon 
atan ondo' nailian takau ra moo- 
nong orou. Amun ru mokoondo' 
ruo ngaulun nangiou ra rondo' 
baal koson namatik ra rondo" su- 
rat nabantuan, kolondo' sarigulun 
pana makapampalulu' kaapoam 
makapamparuang ra atan ayuk 
ondo' binantu' raginio. 161 Aki 
Kapuuno' nambaal ra nabantuan 
Nano fi Abraam am sangulun po- 
yo intor ra papag nano. Kolondo' 
binatikan ra Alkitab, “Am papag 
mu rano,” arati' no ulun masuang. 
Kaa" ondo' binatikan no am, “Sa- 
ngulun intor ra papag muno,” on- 
do” arati' nano sangulun ak, io no 
i Kristus. Kon kutu am: i Aki 

Kapuuno' nambaal ra rondo' ban- 
tu', am poyo minindagu ra into- 
poton No ginio. Ukum ri Musa' 
ondo' apat ngaatus talu ngoopor 
ngambilor nakatauli sinauk, kalo 
noyo maalap kapuso kaapoam ka- 
lulu' nabantuan ni. 4 Amun ru ba- 
rakat ondo' pinataakan ri Aki 
Kapuuno' no pakulawiton poyo 
ra Ukum ri Musa', ginio sala' ka 
bo maya' ra nabantuan ri Aki 
Kapuuno'. Kaa' lo totopot nam- 
baal noyo ra bantu' ti am pataako' 
No ginio ri Abraam. 

19 Amun ru ginio poyo, atan pa- 
kuan ru Ukum ri Musa' no? lo 
pinaruang koson mampakito ra 
kaanggalan takati. Ukum ri Mu- 
sa' ti mokoonong polos ak ra ra- 
tangan ru sangulun papag ri 
Abraam, io no ondo' napataakan 
ra nabantuan raginio. Ukum ti 
pinasaboi ru masundu ru Tuhan 
rali mansail ra sangulun papabili- 
nan. Amun ru mokoondo' ruo 
ngantayaran, bagu no mokoo- 
nong sangulun papabilinan. Kaa' 
i Aki Kapuuno' kalo bo maguyum 
ra ulun ondo' papabilinan, nga lo 
ak galama' ondo' mambala' . 


Pakuan ru Ukum ri Musa' 


21 Gitio kia arati' ra Ukum 
ri Musa' am binantu' ri Aki 
Kapuuno' mantula' bo? Sotopot 
no kalo noyo toojo! Nga amun ru 
nataakan noyo rondo' ukum uga- 
ma ondo' makapampakaayag ra 
ulun, io ti noyo mokopobonsoi 
saguli' ra ulun ri Aki Kapuuno', 
amun ru mampagagaya' ilo ak ra 
ukum ugama no. 2 Kaa' mokoon- 


e Io ak galama' ondo" mambala': kaapoam: lo no i Aki Kapuuno' ondo' rorondo' ak. 

do' binatikan ra Alkitab ra ngaa- 
ngai' ulun kinuasa' ru tula. Ba- 
gu raginio, ondo' bantu' ri Aki 
Kapuuno' no makataak bo ra 
ulun ondo' mangintopot ri Jisus 
Kristus. 

To kalo poyo nasuku' paat 
mangintopot ri Kristus ti, kinua- 
sa' takau ru Ukum ri Musa' koson 
ra ulun inaput, saboi panginta- 
patan no pinaintalang. ?4 Koson 
raginio noyo Ukum ri Musa' na- 
galung ritakau saboi ra rinatangan 
ri Kristus, bagu mobonsoi takau 
saguli' ri Aki Kapuuno' mansail ra 
pangintapatan takau ri Kristus. 
25 Kaa' raino nakasuku' noyo paat 
ru ulun mangintopot ri Kristus, 
ginio ra Ukum ri Musa' kalo pana 
bo magalung ritakau. 

26Nga mangintopot kau ri 
Kristus Jisus, nasauk kau ngaa- 
ngai' ra anak ri Aki Kapuuno'. 
47 Nga osoi ak ondo' riniu' am 
pinasimpung ri Kristus, io niak 
mokoondo' ra paliso ri Kristus ga- 
lama'. 4 Raino kalo bagu nansasa- 
la' ulun Jaudi am ulun sala' ka 
Jaudi, ulipon am sala' ka ulipon, 
kaapoam ungkuyon am ruandu'. 
Nga rondo' kau ak ngai' ralalom 
ri Kristus Jisus. 2? Kaa' amun i 
Kristus noyo tatangan ramuyun, 
papag kau ri Abraam, am niak 
makaapu kau ra atan ondo' bi- 
nantu' ri Aki Kapuuno'. 

4 | unggul ku poyo: buoi ru 

sangulun lakat ak poyo la- 
laing, mangandoi io ra ama' nano 
koson ak ra ulipon, kabalu' pana 
ngaangai' waris no io makaalap. 
2Kaa' paat ra io mamulok, am 

saboi nasuku' nangaruan ru ama' 
nano, anak raginio alungin am in- 
danganon ayuk poyo ru ulun ra 
bokon mampaugar ra ngaangai' 
kondoyon intor ra waris nano. 
3Koson niak ritakau ra galing i, 
buoi itakau kalo poyo nasukor, 
inulipon takau ru riwato ondo' 
nanguasa' ra tana' ti. 4Kaa' paat 
nasuku' nangaruan Nali, nanga- 
tor i Aki Kapuuno' ra Anak Nano 
galama'. Io ti inanak ru sangulun 
ruandu' am giminagaya' Io niak 
ra Ukum ri Musa', “maa! raginio 
makapampalabus Io risilo ondo' 
mampagagaya' ra Ukum ri Musa' 
ti, bagu masauk takau koson ra 
anak ri Aki Kapuuno'. 

6Nga ra totopot anak kauf ri 
Aki Kapuuno', ginio ra nanusub 
lo ra Ambiluo ru Anak Nano, su- 
moroi ra guang takau, koson 
mampiau, “Ama', Ama' ku.” 7In- 
tor raginio, akau sala' ka bo uli- 
pon, kaa' anak. Nga ra akau ti 
noyo anak Nano, aniin kau ri Aki 
Kapuuno' ra ngaangai' ondo' pi- 
nongo No ra anak No rano. 


Maimamang i Paulus ra 
ulun Galatia 


8Ra galing i, paat akau kalo 
poyo nakaulig ri Aki Kapuuno', 
akau inulipon ru riwato ondo' ka- 
raan ra tuhan, ondo' kuasa' nilo 
sala' ka intor ri Aki: Kapuuno'. 
9Kaa' raino nakaulig kano ri Aki 
Kapuuno', kaapoam matimpok 
poyo raguon ra 1 Aki Kapuuno' 
nakaulig ramuyun. Kua saguli' 
kau poyo ra tuhan rano ondo' 
kalo maikang am niak kolondo' 


f Nga ra totopot anak kau, kaapoam: Koson mampakito ra totopot anak kau. 

onong? Kua guat kasaga' kau ma- 
kiulipon poyo risilo? 1° Koson ra 
suguton min poyo toojo mangu- 
ma' ra orou, bulan, bilor am paat 
ondo' inatang ru ugama Jaudi no. 
11 Maimamang aku ramuyun ra 
ati lair ngaangai' atan ondo' pini- 
rot ku kondoyo' koson ramuyun, 
kolondo' onong? 

12 Pabukat kau ngaangai', ondo' 
kitaakon ku ramuyun am tilu ka- 


no raki' koson kalo bo sumugut ra _ 


kaulayan ru ugama Jaudi. Nga 
aku pana koson ramuyun raina ra 
maayag aku koson ra sangulun 
sala' ka Jaudi. Kalo igondo' kau 
makasala raki'. 19Makara' min 
poyo kia nga ra kinibit ra aku 
narualan ragili, io no kasaa' ra aku 
nakapampasaboi ra Tanou Moon- 
soi ramuyun? !#Kabalu' pana 
maruol kuli rondo' pangkinaman 
toojo ra pangkaraan min, kalo na- 
gasab kaapoam nanginggalar kau 
raki'. Kaa' inuma' min aku koson 
akau manguma' ra masundu ri 
Aki Kapuuno'. Inapu min aku ko- 
son akau mangapu ri Kristus Jisus. 
15 Ragili naansukan kau kaga' kaa" 
raino kalo bo. Nakapandai aku ra 
maayo toojo guang min mangin- 
dangan raki' ragili, saboi utakon 
mato min galama' ra pataakin ra- 
ki'. 16Kaa' raino aku ti pantula' 
min kia nga nambala' ramuyun ra 
atan ondo' motopot ti? 

17Ulun ra bokon rano mirot 
mangkimait ramuyun, kaa' pagi- 
bitan nilono kalo moonsoi. Masa- 
ga'.ilo ak mampatuliar ramuyun 
intor raki', maa' raginio malansan 
kau ak risilo. 18 Moonsot niak ma- 

salok mirot mangkimait ra ulun 
am sala' ka ayuk paat ra aku soroi 
ramuyun, ondo' ak am amun ru 
pagibitan no moonsoi. 1° Anak ku 
ra tagamin ku rati! Mapara' bo 
imamang ku ramuyun nga ra pa- 
liso ri Kristus kalo poyo norondon 
toojo ra guang min. Gitio koson 
ra ruol ru sangulun ruandu' mati- 
paganak. @ Moogot toojo guang 
kutu koson sumimpung ramuyun 
raino, maa' raginio kalo bo mara- 
guan takamin ra masingat, nga 
maimamang aku toojo ramuyun! 


I Agar am i Sara inalap ra 
popogondoon 


21 Akau ondo' mirot toojo 
mampagagaya' ra Ukum ri Mu- 
sa', masaga' aku mangkuot ramu- 
yun: kalo kia norongog min atan 
ondo' rinagu ru Ukum ri Musa' 
no? #Mokoondo' binatikan ra 
makaanak i Abraam ruo ngaulun 
ungkuyon; sangulun i inanak ri 
Agar, ulipon nilai, am sangulun i 
poyo inanak ri Sara, andu' ri 
Abraam. 2 Anak ra nasimpungan 
no ra ulipon i inanak maya' ra 
kasagaan nano ak, kaa' anak ra 
nasimpungan no ra andu' no ina- 
nak maya' ra nabantuan ri Aki 
Kapuuno'. “#Gitio koson ra ron- 
do" pagabigan. Ruo ngaulun ruan- 
du' no popogondoon koson ra ruo 
nabantuan. Rondo' no am i Agar. 
lo ti koson ra nabantuan ondo' 
binaal giu' ra Bujuk ru Sinai am 
ondo' papag nano ulipon ayuk. 
25 Am i Agar ti noyo nogondo' ras 
Bujuk ru Sinai giu' ra pagun ru 
Arab am mogondo' io niak ra ban- 


8 i Agar ti noyo nogondo' ra; Kuukula' naskah nakalair Gunung Sinai ra pagun Arab nogondo' ra. 

dar Jirusalim ra raino ti, nga ondo' 
mamagun ra bandar no koson ra 
ulipon ilo ngai'. #Kaa' bandar 
Jirusalim ondo' popogondoon ra 
suruga' kalo inulipon, am io noyo 
koson ra ina' takau. 2? Mokoon- 
do" binatikan ra Alkitab ra: 
“Pakaansuk no, ruandu' 
ondo' tabanang! 
Pagitatapap am pampiau 
mabaya' ra kaansukan, 
okou ondo' kalo igondo' 
karuali' ra maganak! 
Ruandu' inimpayan 
makaanak ra masuang 
intor ra ruandu' ondo' 
masimpung ra ralaki 
nano.” 

28 Pabukat kau ngaangai', itakau 
ti anak ri Aki Kapuuno' nga na- 
bantuan Nano, nogondo" ri Isak, 
anak ri Sara no. ? Am koson niak 
paat ragili ra io ondo' inanak 
sumugut ra kasagaan ak ru ulun 
nangimbolo' ra io ondo' inanak 
sumugut ra nabantuan ru Ambiluo 
ri Aki Kapuuno', nogondo' niak bo 
ra raino ti. @Kaa' atan binatikan 
ra Alkitab? Kon no, “Paugaro' uli- 
pon ra ruandu" no mabaya' ra 
anak nano, nga anak raginio kalo 
noyo makaapu ra waris, ondo' ak 
makaalap am anak intor ra andu' 
nano toojo.” 3! Am ginio bo pabu- 
kat kau ngaangai', itakau ti sala' 
ka koson ra anak ru ruandu' inuli- 
pon, kaa' anak takau ru ruandu' 
ondo' kalo inulipon no. 


Kaluagan ru ulun Kristian 


5 Itakau raino mokoondo' noyo 
ra kaluagan nga pinalabus ta- 
kano ri Kristus! Intor raginio, po- 

rondon kau ra kaluagan no, am 
pat' kau kasaga' uliponon poyo 
saguli'. 

2 Rongogo' min, aku: Paulus on- 
do' mindagu ti: Amun makisunat 
kau, kolondo' bo tojojo onong i 
Kristus no ramuyun. 3Igondo' 
poyo aku mampakara' ramuyun: 
Osoi masaga' sunatin, ulun no 
musiti' mampagagaya' poyo ra 
ngaangai' ru Ukum ri Musa' no! 
4 Akau ondo' mangkinam mobon- 
soi saguli' ri Aki Kapuuno' man- 
sail ra Ukum ri Musa' no, ginio 
mogondo' ak ra ukaton min bo 
pabukatan min ri Kristus am kalo 
bo makaapu kau ra asi' ri Aki 
Kapuuno'. “Kaa' akai, malansan 
ak ra i Aki Kapuuno' noyo mopo- 
bonsoi saguli' ramon Riso mansail 
ra pangintapatan mai. Ginio noyo 
inaanin mai mansail ra kuasa' ru 
Ambiluo ri Aki Kapuuno'. “Paat 
1takau sumimpung ri Kristus, baal 
ra sunatin kia kaapoam kalo, ginio 
kalo bo maatang. Ondo' maatang 
toojo, ioginio mangintopot ri 
Kristus, ondo’ makito intor ra mo- 
togom takau ra rondo' am bokon. 

7Ragili matanda' toojo binaal 
min ni! Kaa' raino osoi nangkini- 
bit ramuyun kalo bo mampagaga- 
ya' ra pangilaan motopot intor ri 
Aki Kapuuno'? Ati guat kulaan 
kau nakimaitan poyo? 8 Maaru' gi- 
nio sala' ka intor ra kinibit ri Aki 
Kapuuno' ondo' nampiau ramu- 
yun no. ?Maya' ra abig, “Ragi ru 
ruti' ra sanganu ak makapampaga- 
yo ra ngaangai' ru tapung ondo' 
nakutou no.” 19 Kaa' lakat aku po 
mangintopot ra mansail ra Tuhan 
kalo bo kumulau guang minno. 


GALATIA 5 


Am osoi ak pana ulun ondo' mam- 
pajajou ramuyun no, maaru' uku- 
mon io ri Aki Kapuuno'. 

11 Pabukat kau ngaangai', amun 
ru tojojo ku potonowo' baal ru 
sunat ti, kua ra aku ti lakat poyo 
nai imboloon? Amun motopot gi- 
tio, tanou ra pinasaboi kutu intor 
ra salip ri Kristus kalo ga pana 
imuagon. !? Malansan aku ra ulun 
ondo' mampajajou ramuyun no, 
polosoon ilo manunat ra inan nilo 
saboi intaliin ilo galama'. 

13Kaa' koson ramuyun, pabu- 
kat kau ngaangai', napiau kano 
masauk ra ulun nakalabus. Kaa' 
pai! min polosoo' kaluagan ragi- 
nio mangkinibit ramuyun maka- 
tula, koson mampagagaya' kau ak 
ra kasagaan ru guang min. Ondo' 
ayuk am gitio, kotogom am koon- 
soi kano ra rondo' am bokon. 
14 Ngaangai' suang ru Ukum ri 
Musa' no sinimpung kariwaa' ra 
rondo' ak panusuban, io gitio: 
“Kotogom no ra ngaangai' ulun 
koson okou monogom ra inan 
muno galama'.” 9 Amun malaat 
kau saboi mamparuol ra rondo' 
am bokon, ilaalai' min, amun ka- 
lo, makapabaya' kau ngaangai' 
mapuso. 


Ambiluo ri Aki Kapuuno' am 
paliso ru ulun 


16Gitio noyo kon kutu; Polo- 
soo' ak Ambiluo ri Aki Kapuuno' 
manguasa' ra bayag min, am pai' 
gagaya' kalaatan ru guang minno 
galama'. 1 Gagayaa' kano raginio 
nga paliso ru ulun manggal ra 
Ambiluo ri Aki Kapuuno', am 

Ambiluo ri Aki Kapuuno' niayuk 
manggal ra paliso ru ulun. Karuo 
ruo ti mantula', saboi kalo ma- 
kapambaal kau ra ondo' sotopot 
no kasagaan min. 18Kaa' amun 
Ambiluo ri Aki Kapuuno' ma- 
ningganai ramuyun, kalo bo ki- 
nuasa' kau ru Ukum ri Musa". 

19 Kinibit ru paliso ru ulun nau- 
ligan noyo: Ioginio baal ru pansa- 
sawaan, baal majamol am baal 
makauyuyu': @sumamba ra si- 
nungkalalaing am kapandayan ra 
malaat. Mangkinibit ra ulun man- 
tutula', mansasangor, magigingot, 
masasangit am masaga' makiom- 
por ra ulun, kalo mogondo' guang 
am mansusuai ak. Am mangki- 
nibit poyo ra mangusolon, ma- 
gauk, rumamai ra jaajajou am 
mansalinut poyo. Pinakara' ku ra- 
muyun raino mogondo' ra aku 
nampakara' noyo ramuyun ragili, 
ulun ondo' makapaliso koson ragi- 
nio kalo makaliman ra Pamarin- 
taan ri Aki Kapuuno' / 

2 Kaa' gitio noyo ampos amun 
ulun tingganayon ru Ambiluo 
ri Aki Kapuuno': montotogom 
ilo, maansukan, maayag ra ron- 
do' guang ra rondo' am bokon, 
mataan guang, masaga' mangin- 
dangan, moonsoi guang, mampa- 
gagaya', am minggana' guang 
am poyo mapandai mongorot. 
Baal koson raginio kalo iningaan 
ru atan ak pana ukum. #Am on- 
do' maamaya' ri Kristus Jisus ra- 
no, koson nasalip nilo noyo guang 
malaat nilai mabaya' ra ngaangai' 
ru kasagaan am ondo' gogoton ru 
guang. Amun ru inanian takau 


# kalo makalaman ra Pamanntaan n Aki Kapuuno': Harfjah: kolondo' tayar ra Pamanintaan n Aki Kapuuno' 

ru Ambiluo ri Aki Kapuuno' ra 
kaayagan bagu, maaru' lo no mu- 
siti' manguasa' ra kaayagan takau. 
26Pai' takau pakiompor, mampa- 
ruol ra guang ru bokon, kaapoam 
magusolon ra sangulun am bokon. 


Pangindangan kano ra 
rondo' am bokon 


6 kau ngaangai', amun 
ru marampatan min sasangu- 
lun no makasala, akau ondo' mai- 
kang toojo pangintapatan musiti' 
magibit ra ulun no sumaguli' ra 
katapatan mabaya' ra ragu ma- 
munduk riso. Am ilaalai' min ga- 
lama' ra akau pana kalo matiu' ru 
pangkinaman. ?Pangindangan ka- 
no ra rondo" am bokon. Am koson 
ragitio noyo akau gumagaya' ra 
susuban ri Kristus. 3Amun sasa- 
ngulun mangkara' ra io no maa- 
tang, am sotopot no kalo, io gala- 
ma' ak miruruung. #Moonong 
sigagama' musiti' ilain tojojo ra 
paliso nano galama'. Amun moon- 
soi paliso no, bagu no maansukan 
lo ra atan kandoi nano, am kalo 
pana makimogondo' ra bokon, 
“nga moonong ulun mokoondo' 
noyo ra kandoi nano sigagama'. 

65Moonsoi niak ru ulun ondo' 
ilaan ra pangintapatan ru Kristian, 
mantayar ra atan ak mokoondo' 
riso no ra mangingila' nano. 

7Pai' kano miruruung. Kolon- 
do' sangulun pana makapampa- 
ruung ri Aki Kapuuno'. Ondo' 
tonomon ru sasangulun, ginio 
niak kumoson nano. 8Amun su- 
mugut io ra kasagaan nano gala- 
ma', ioginio koson mantanom ra 
sampug malaat, kapatayan ondo' 


GALATIA 5, 6 


kumoson nano. Kaa' amun sumu- 
gut io ra kasagaan ru Ambiluo 
ri Aki Kapuuno', ioginio koson 
mantanom ra sampug moonsoi, 
kaayagan mantilayun no ondo' 
kumoson nano. ? Nga raginio, pai' 
takano kajala' mambaal ra ondo' 
moonsoi. Nga amun kalo malawo 
guang takau, masuku' niak paat 
ra itakau mangkumos ra ampos 
nano. 1° Intor raginio, buoi ra ita- 
kau makakaluagan, alapo' takau 
noyo ginio koson mobobonsoi ra 
moonong ulun, mulu' poyo risilo 
ondo' makimambukat takau nga 
mogondo' pangintapatan. 


Bilin pampakaraan am 
kaansayan 


lai! min noyo atan kulaan 
gayo ru binatikan kutu galama'! 
2Ulun ondo' lumimbau ra baal 
ondo' makito ru ulun, ilo ti noyo 
ondo' mompogogot ramuyun ra 
sunatin. Mambaal ilo ak koson 
raginio bagu kalo bo maimbolo' 
ilo nga namatayan ri Kristus ra 
salip. 13 Kaa' ulun ondo' mangin- 
sugut ra kaulayan ru sunat no 
pana kalo magagaya' nilo ngaa- 
ngai' Ukum ri Musa". Kabalu' pa- 
na raginio, masaga' ilo niayuk 
sunatin kau, maa' raginio lumim- 
bau ilo ra ginagaya' min kaulayan 
raginio. 14Kaa' aku kalo noyo lu- 
mimbau. Ondo' ak omporon ku 
am namayatan ru Tuhan takau i 
Jisus Kristus ra salip. Nga nama- 
tayan ri Kristus ra salip, kaayagan 
ku ra tana' ti kolondo' bagu arati' 
no raki'. Kalo bo mangkara' aku 
ra baal ondo' makito ru ulun. 
15 Kaulayan ru sunatin kaapoam 


GALATIA 6 


kalo, ginio kalo maatang. Kaa' 
ondo' ak maatang am makakaa- 
yagan bagu. 19Am ulun ondo' 
mampagagaya' ra panusuban ra- 
gitio, gama' ru aniin ilo ri Aki 
Kapuuno' ra kaansayan am asi', 
am niak ra ngaangai' ulun ri Aki 
Kapuuno'. 

17 Ondo' pupus ti poyo, pai' no- 
yo sangulun pana pampakapagon 
raki', nga pipilat ru inan kutu 
noyo mampakito ra aku ti na- 
nginsugut toojo ri Jisus. 

18 Gama’ ru Tuhan takau i Jisus 
Kristus masalok mamarakat ra- 
muyun ngai'. Amin. 


Surat ri Paulus 
posoboyon ra 
pasisimpungan ulun Kristian ra 


IPISUS 


Pasiguluon 


Surat ri Paulus posoboyon ra pasisimpungan ulun Kristian ra Ipisus 
mampakaatang ra inatangan ri Aki Kapuuno' “koson mansail ri Kristus ngaangai' 
simpungon No rondo ', ioginio giu' rasuruga' kaapoam giti ra tana' ti, ami Kristus 
noyo masauk ra tingganai no” (1.10). Nanusub i Paulus niak ra ulun n Aki 
Kapuuno' mintutun tojojo ra arati' ru inatangan ri Aki Kapuuno' ondo' matuiai no ra 


kaayagan nilo, koson mampatimung ra ngaangai' ulun mansail ra kasimpungan 
ri Jisus Kristus. 


Ralalom tayar kasaa' ru surat Ipisus ti, mambala' i Paulus ra puun ru katimu- 
ngan no am mindagp ra atikulaan ri Aki Kapuuno' mampili' ra ulun No rano, 
mangampun am mampalabus niak risilo intor ra tula mansail ri Jisus Kristus, 
Anak Nano. Mambala' i Paulus niak ra bantu' ri Aki Kapuuno' ondo' aruon ru 
Ambiluo n Aki Kapuuno'. Ralalom tayar karuo, manusubi Paulus ramambabasa' 


rati mobobonsoi ra rondo' am bokon, maa' raginio katimungan nilo koson ra ulun 
ri Knstus makito tojojo. 


Kuukula' pagabigan pakayon ri Paulus koson manulu' ra katimungan ru 


ulun ri Aki Kapuuno' ondo' masimpung ri Kristus: Pasisimpungan ulun Kristian 
koson ra inan am i Kristus ulu no, kaapoam koson ra baloi am i Kristus batu 


maatang no, kaapoam koson ra andu' am i Kristus ralaki no. Surat ti manulu' 
ra pamalimanan ra malandom, am maantak tojojo i Paulus paat mangkara' 


ra asi' ri Aki Kapuuno' mansail ri Kristus. Inilayan ri Paulus ngaangai' no 
inimpuun ra togom ri Kristus, nampataakan No ra painawo Nali, pangampunan 


Nali, asi' Nali am kapasawan Nali. 


Suang 

Panalimpuunan 1.1-2 
Kristus am pasisimpungan ulun Kristian 1.3--3.21 
Kaayagan baru ru ulun Kristian 4.1---6.20 


Pamupusan 6.21-24 


IPISUS 1 


1 Aku giti i Paulus, sangulun ra- 
sul ri Jisus Kristus sumugut ra 
kasagaan ri Aki Kapuuno'. Surat 
ti posoboyon ku ra ulun ri Aki 
Kapuuno' ondo' sumugut ri Jisus 
Kristus giu' ra [pisus.” 

2Gama' ru i Aki Kapuuno', 
Ama' takau, am niak Tuhan Jisus 
Kristus, manaak ramuyun ra bara- 
kat am pabansayan. 


Barakat ri Aki Kapuuno' 
mansail ri Kristus 


3Paringkuanang takano ri Aki 
Kapuuno', io no Ama' ru Tuhan 
takau i Jisus Kristus. Nga ralalom 
pasisimpungan takau ri Kristus, 
nangani' Io no ritakau ra nansali- 
nut barakat mansail ra Ambiluo 
Nano ondo' intor ra suruga'. “Io 
kalo poyo nabingkal tana' ti, pini- 
li' takano kalalair ri Aki Kapuuno' 
mansall ri Jisus Kristus. Maa' ra- 
ginio, bagu mapasau takau ra pa- 
gilangan Nano am kolondo' bo 
makapanguu' ritakau. 

5 Nga ra togom nano, inaru' noyo 
ri Aki Kapuuno"' ra mansall ri Jisus 
Kristus itakau saukon no ra anak 
nano. Nga gitio noyo kasagaan na- 
li. 5Omporo' takau i Aki Kapuuno' 
nga ra kataawan No ondo' kolon- 
do' paganda' am nga ra taak nano 
ritakau mansail ra Anak nano on- 
do' tagamin no! 7 Nga pinatayan ri 
Kristus ti noyo itakau pinalabus, 
ioginio tula takali naampun. Mum- 
para' bo gayo ru kataawan ri Aki 
Kapuuno' no ritakau! 3Am kalo 
maalap takau kauntob ngaangai' 
kapintaran ru kaintutunan ri Aki 
Kapuuno' ondo' sinauk no ramon. 

9takau noyo napaintalangan no 
ra ondo' kalo igondo' pinabala', 
loginio inatang no kalalair i, koson 
mansail ri Kristus ginio pongoo- 
non no. 1? Gitio noyo inatang ri Aki 
Kapuuno' am pongoonon nano 
paat ra inaru' No, koson mansail 
ri Kristus ngaangai' simpungon No 
rondo', ioginio giu' ra suruga' kaa- 
poam giti ra tana' ti, am i Kristus 
noyo masauk ra tingganai no. 

1 Intor poyo ra talimpuun i pi- 
nili' takano ri Aki Kapuuno' ma- 
sauk ra ulun mangintopot riso 
mansail ra pasisimpungan takau 
ri Kristus. Ngaangai' no baalon 
sumugut ra inatang am inaru' ri 
Aki Kapuuno'. 12 Nga raginio, po- 
losoo' noyo itakau ondo' intor 
ragili noyo nakalansan ri Kristus, 
mongompor ri Aki Kapuuno' on- 
do' kolondo' paganda'! 

13 Am akau niak nasauk noyo ra 
ulun ri Aki Kapuuno' paat akau 
nokorongog ra tanou ondo' moto- 
pot no, ioginio Tanou Moonsoi 
ondo' nagibit ra pamaayagan. Na- 
ngintopot kau Riso am tinatan- 
duan kano ri Aki Kapuuno' ra 
inanian kau ra Ambiluo Nano” 
ondo' binantu' no. 14 Ambiluo ra- 
ginio noyo mapakalansan ritakau 
ra makaapu toojo ra ngaangai' 
ondo' binantu' ri Aki Kapuuno', 
suku' kalabusan ra ulun ondo' 
mangintopot riso. Nga raginio, 
omporo' noyo i Aki Kapuuno' on- 
do' kolondo' paganda'! 


Pakiasian ri Paulus 


15 Nga raginio, intor aku nakai- 
ning ra atan kulaan pangintapa- 


4 Kuukula' naskah nakalair kolondo" ra Ipisus  ” Ambiluo Nano, Harfiah Arabiluo Matulas. 

tan min ra Tuhan Jisus, am niak 
ra togom min ra ngaangai' ulun ri 
Aki Kapuuno', 16 kalo lalanggain 
ku paringkuanangan kuno ri Aki 
Kapuuno' nga akau, am ralalom 
pakiasian kuno pana karaan ta- 
kamin. 7 Am makiasi' aku ri Aki 
Kapuuno', Ama' ra kolondo' pa- 
ganda', ioginio Ama' ru Tuhan 
takau i Jisus Kristus, koson ma- 
ngani' ramuyun ra Ambiluo Na- 
no. lo no mampasauk ramuyun 
mapintar am niak paintalangon 
No ramuyun osoi lo koson toto- 
pot kau makaulig Riso. 18 Am gi- 
tio poyo pakiasian kutu ra maalap 
min kakito sinda Nano, am maka- 
pandai kau ra kalansanan ondo' 
pinataak No ra lo nampiau ramu- 
yun. Am poyo ra makapandai kau 
ra mumpara' bo barakat ondo' 
kolondo' paganda' no, ioginio 
bantu' No ra ulun mangintopot 
Riso. 1? Am niak ra makapandai 
kau ra mumpara' bo gayo ru kua- 
sa' Nano ondo' mangandoi ra 
guang takau. @ Am kuasa' Nano 
ondo' soroi ritakau, nogondo' ra 
kuasa' ondo' pinaintalang paat lo 
namayag saguli' ri Jisus intor ra 
kapatayan am nangani' Riso pan- 
turungan ra tampilon pamiris 
Nano giu' ra suruga'. 2 Giu' no i 
Kristus manguasa' ra ngaangai' 
tingganai, mangunguasa', kaika- 
ngan am tuan rano. Kuasa' Nati 
maayo kaga' ka atan ayuk soroi ra 
raino ti kaapoam niak ra matong 
no. ZPinatinduku' noyo ri Aki 
Kapuuno' ngaangai' no ra pinagu- 
luan ri Kristus, am pinasauk Io ra 
tingganai ru pasisimpungan ulun 


IPISUS 1, 2 


Kristian rano ralalom ngaangai' 
baal ru kaayagan nilo sigagama'. 
4 Pasisimpyngan ulun Kristian ti 
noyo inan ri Kristus, ioginio kau- 
kapan ri Kristus ondo' galama' 
mampaukop ra ngaangai' ra ati- 
ati ayuk.” 


Intor ra kapatayan mongoi 
ra kaayagan 


2 Ra galing ra pagilangan ri Aki 
Kapuuno' koson ak ra minatoi 
kano nga ra anggal am tula min i. 
2Paat ragili minaya' kau ak ra 
paliso malaat ru ulun ru tana' ti. 
Giminagaya' kau ra tingganai ru 
mangunguasa' ra limbowon rano, 
am raino pana manguasa' ra ulun 
ondo' minanggal ri Aki Kapuuno'. 
3 Sotopot no ragili itakau pana no- 
gondo' risilo. Siminugut takau ak 
ra kalaatan maya' ra pangkaraan 
ru guang am kinibit ru inan takau 
sigagama'. Nogondo' ra moonong 
ulun, itakau pana matiu' ra sangit 
ri Aki Kapuuno' no. 

4Kaa' koson niak gayo ru asi' ri 
Aki Kapuuno' am poyo togom No 
ritakau ra kalo maalap kauntob, 
3saboi mansail ri Kristus itakau 
inanian ra kaayagan bagu. Nga gili 
itakau koson ra minatoi ak ra pa- 
gilangan Nano nga ra anggal am 
tula takau, kaa' raino mansail ra 
asi' ri Aki Kapuuno' binayag ta- 
kau noyo. “Nampaluat Io ritakau 
nabaya' ri Jisus Kristus, maa' ra- 
ginio makapabaya' takau Riso 
mamarinta ra orou matong giu' 
ra suruga'. 7 Koson raginio noyo 
mampakito lo ritakau ra atan ku- 
laan gayo ru asi' No ondo' manti- 


€ ondo' galama' mampaukop ra ngaanga!' ra ati-ati ayuk: kaapoam: am Io galama’ pinaukop n Aki Kapuuno'. 


IPISUS 2 


layun, ioginio kinoonsoi ru guang 
Nano ritakau mansail ri Jisus 
Kristus. 8Nga mansall ra asi' ri 
Aki Kapuuno' noyo itakau bina- 
yag, ioginio mansail ra panginta- 
patan takau. Am kaayagan no 
sala' ka intor ra baal moonsol 
takau, kaa" ginio taak intor ri Aki 
Kapuuno'. ?Kolondo' sangulun 
pana lumimbau raginio, nga pai' 
ru ampos ru kandoi mai ginio. 
40] Aki Kapuuno' noyo nambaal 
ritakau, am mansall ra pasisimpu- 
ngan takau ri Jisus Kristus, nanga- 
tang lo ra kiralan ru kaayagan 
takau koson mambaal ra moon- 
soi. Gitio ondo' tinampos no ka- 
lalair ra pabaalin ritakau. 


Masimpung ri Kristus 


11 Akau ulun sala' ka Jaudi, on- 
do' piawon ru ulun Jaudi ra “ulun 
kalo sinunatan am ilo galama' 
inggalanin ra “ulun sinunatan" (su- 
nat ti noyo kaulayan ru ulun 
mampalapa' ra inan). Karaa' atan 
kulaan baal min ra galing i. 1 Paat 
ra gili maalur kau intor ri Kristus. 
Akau ti nogondo' ra ulun latok am 
sala' ka tayar kau ru ulun pinili' ri 
Aki Kapuuno', am kolondo' tayar 
min ra atan ak nabantuan ondo' 
inaru' ri Aki Kapuuno' koson risi- 
lo. Kolondo' kalansanan kaapoam 
kaintutunan min ri Aki Kapuuno' 
ralalom ru kaayagan min. 3Kaa' 
raino, akau ondo' galing i maalur 
intor Riso, mamaar kau bo rala- 
lom pasisimpungan min ri Jisus 
Kristus, nga ra kapatayan Nano. 
14 Nga i Kristus noyo ondo' magi- 

bit ra pabansayan takau. lo po 
nampasimpung ra ulun Jaudi am 
ulun sala' ka Jaudi ra rondo" bulu. 
Am mansail ra kapatayan Nano 
nangiru' lo ra pinongompong on- 
do' nampasuai am nangkinibit ri- 
silo nantutula'. 15Joginio, pinuso 
No ngaangai' kaulayan am panu- 
suban ru Ukum ri Musa', am man- 
sail ra pasisimpungan nilo ri 
Kristus ruo ngambulu ti simpu- 
ngon No rondo' bulu makabagu. 
Am gitio noyo magibit risilo ra pa- 
bansayan. 19 Nga i Kristus nakapa- 
ngiru' ra nantulaan raginii mansail 
ra pinatayan No ra salip. Am gitio 
noyo nampasimpung ra ruo ngam- 
bulu ti masauk rondo' inan am na- 
gibit risilo saguli' ri Aki Kapuuno'. 
17 Ginio bo i Kristus minatong am 
pampasaboi ra Tanou Moonsoil 
ondo' magibit ra pabansayan ra 
ngaangai' ulun, ioginio akau ulun 
sala' ka Jaudi, ondo' gili maalur 
intor ri Aki Kapuuno', am niak ra 
ulun Jaudi, ondo' gili mamaar ri 
Aki Kapuuno'. 18 Nga ra binaal ri 
Kristus am mansail ra Ambiluo ri 
Aki Kapuuno' ulun Jaudi am sala' 
ka Jaudi niak makasamba ri Ama". 

19 Ginio nai ra raino akau ondo' 
sala' ka ulun Jaudi kalo bo pasua- 
yon, kaapoam karaan ra ulun la- 
tok. Raino nasauk kano ra ulun ri 
Aki Kapuuno', akau no niak anak 
Nano. @Koson ra baloi inimpuun 
ru batu, pangintapatan min inim- 
puun ra pangilaan ru rasul am na- 
bi' rali? Am i Jisus Kristus noyo 
galama' koson ra batu maatang ru 
baloi no. lo no mampasauk ra 


d pangintapatan mun mimpuun ra pangilaan ru rasul am nabi" rali, kaapoam. puun ru pangintapatan mun am 


rasul am nabi' rali 

ngaangai' ulun no koson ra rondo' 
baloi am ginio masauk ra samba- 
yangan ondo' matulai ra Tuhan. 
2 Ralalom pasisimpungan min ri 
Kristus, akau niak nababaya' ra 
ngaangai' ulun ra bokon pasaukon 
ra baloi ri Aki Kapuuno', ioginio 
randanan ru Ambiluo Nano. 


Kandoi ri Paulus ra ulun 
sala' ka Jaudi 


2 Sinio nai bo puun ra aku, i 
Paulus, inaput, nga aku sangu- 
lun mangangandoi ri Jisus Kristus 
koson ra kaatangan ramuyun on- 
do' sala' ka ulun Jaudi. ? Maaru' 
nakapandai kano ra maya' ra ka- 
taawan ri Aki Kapuuno' aku ina- 
nian ra kandoi ti koson ra 
kaatangan min. 3loginio atan ku- 
laan i Aki Kapuuno' nampainta- 
lang raki' ra inatang No ra kalo 
igondo' pinabala' i, koson binati- 
kan ku noyo ginii kariwaa'. “Am 
amun basaan min binatikan ku- 
nii, makarati' kau ra atan kulaan 
kaintutunan ku noyo ra sauk on- 
do" kalo igondo' pinabala', ioginio 
ondo' binaal ri Kristus. 3 Gili gitio 
kalo igondo' pinabala' ra ulun, 
kaa' raino pinaintalang noyo ri 
Aki Kapuuno' mansail ra Ambiluo 
Nano ra rasul am nabi' ondo' 
matulai rano. “Gitio io ti, nga 
Tanou Moonsoi no, ulun sala' ka 
Jaudi pana mokoowot ra barakat 
ri Aki Kapuuno' mabaya' ra ulun 
Jaudi. Ilo karuo ti masauk koson 
ra rondo' inan, koson ulun sala' 
ka Jaudi pana mokoowot ondo' 
binantu' ri Aki Kapuuno' mansail 
ra pasisimpungan nilo ri Jisus 
Kristus. 


IPISUS 2, 3 


7 Aku sinauk ra sangulun mam- 
pasaboi ra Tanou Moonsoi no nga 
ra kataawan ri Aki Kapuuno' raki' 
mansail ra ikang ru kuasa' Nano. 
8Sotopot no, kabalu' pana ra aku 
ti nakatauli intor ra ngaangai' 
ulun ri Aki Kapuuno', kaa' ina- 
nian aku niak ri Aki Kapuuno' ra 
kandoi mampasaboi ra ulun sala 
ka Jaudi ra Tanou Moonsoil intor 
ra kalangkayaan ri Kristus ondo' 
kalo noyo mauntob. ? Mampakito 
aku ra ngaangai' ulun ra inatang 
ri Aki Kapuuno' ondo' kalo igon- 
do' pinabala' ti. Nga lo ondo' 
nampasauk ra ngaangai' limbo- 
won am tana' ti, kalo nambala' lo ra 
inatang Nano intor ra gili. 1? Maa' 
raginio koson ra raino ti, mansail 
ra pasisimpungan ulun Kristian, 
mampakito i Aki Kapuuno' ra ka- 
pintaran Nano ra mangunguasa' 
am kaikangan ru limbowon ti. 
11 Am gitio binaal ri Aki Kapuuno' 
sumugut ra atan ondo' inatang 
No kalalair i mansail ri Jisus 
Kristus, Tuhan takau. 2 Nga ra 
pasisimpungan am pangintapa- 
tan takau ri Kristus makakau' ta- 
kau minggaar ri Aki Kapuuno' am 
intopoton noyo ra itakau rongo- 
gon No. 3 Ginio ra pai' kano kai- 
mamang kabalu' pana ra aku 
imboloon koson ra kaatangan 
min. Nga sotopot no, ngaangai' 
ru gitio mangindangan ramuyun. 


Togom ri Kristus 


1Cinio ra aku migulatur, ko- 
son makiasi' ri Ama'. Slo no 
ondo' mangani' ra painawo ra 
ngaangai' maayag giu' ra suruga' 
am niak giti ra tana' ti. 16 Makiasi' 


IPISUS 3, 4 


aku Riso, ra intor ra kalangkayaan 
ru barakat Nano, mangani' lo ra- 
muyun ra Ambiluo Nano, koson 
mampaikang ra guang minno, 
17am koson ra i Kristus rumon- 
don ra guang min mansail ra pa- 
ngintapatan. Am makiasi' aku 
poyo koson togom Nano masauk 
ra puun ru paliso minno, 18 koson 
akau am ngaangai' ulun ri Aki 
Kapuuno' makaintutun ra kinapi- 
la', kinaawar, kinasawat am kina- 
landom ru togom ri Kristus no. 
19 Ginio maalur poyo intor ra 
pangkaraan ru ulun. Bagu no ma- 
kapalıso kau ra moonsoi toojo, 
mogondo' ra ngaangai' ru kina- 
tanda' ri Aki Kapuuno'. 

2 Koompor noyo i Aki Kapuuno', 
ondo' mansail ra kuasa' Nano on- 
do' mangandoi ra guang takau 
maalap kabaal mulu' poyo intor 
ra atan ak kitaakon kaapoam gua- 
ngon takau. ?!Koompor noyo lo 
ra pasisimpungan ulun Kristian 
mansall ri Kristus Jisus, suku' ra 
ati ak papag ra sabuoi-buoi no. 
Amin! 


Rondo' inan 

4 Nga raginio, aku ti ondo' ina- 

put nga mangandoi ra Tuhan, 
makitaak tojojo ramuyun ra kaa- 
yag kano maya' ra atan ondo' 
inaru' noyo ri Aki Kapuuno' paat 
ra lo nampiau ramuyun. 2 Paing- 
ganaa' noyo guang min, kolomoi 
am kasalok kano mataan guang. 
Am pakitono' noyo kinotogom 
min ra mangindangan kau ra ron- 
do' am bokon. 3Pirot kano paga- 
lung ra pasisimpungan minno, 

ondo' tinaakan ru Ambiluo ri Aki 
Kapuuno', mansail ra pabansayan 
ondo' mampasimpung ramuyun. 
4Rondo' ak inan am rondo' ak 
Ambiluo ri Aki Kapuuno', mo- 
gondo" niak ra rondo' kalansanan 
minno ra akau piniau ri Aki 
Kapuuno'. “Am niak rondo' ak 
Tuhan, pangintapatan am pamari- 
wan. “Rondo' ak i Aki Kapuuno', 
Ama' ru ngaangai' ulun. lo noyo 
maningganai am manguasa' ra 
ngaangai', am sumoroi niayuk ra 
ngaangai'. 
7Itakau sigagama' inanian ra 
kapandayan maya' ra kataawan 
ri Kristus. 3Koson binatikan ra 
Alkitab, 
“Paat nagaloi lo giu' ra 
rasawat kaga', 
nampaaya' lo po ra 
masuang ulun inulipon No, 
am nangani' lo ra ulun 
ra taak.” 
9 Arati' ru “nagaloi lo giu' ra 
rasawat kaga”, ioginio, kasaa' no 
timinuun lo ra tana' ti, am naka- 
suku' lo poyo ra ragana' toojo.’ 
1010 ondo' timinuun i, lo niak 
ondo' nagaloi giu' ra rasawat, on- 
do' masawat poyo intor ra ngaa- 
ngai' limbowon, koson sumoroi 
lo ra ngaangai' no. 11 lo no nanga- 
ni' ra ulun ra taak; mokoondo' 
sinauk No ra rasul am bokon no 
nabi', mokoondo' poyo sinauk 
No ra ulun mampasaboi ra Tanou 
Moonsoi, am bokon no maga- 
galung kaapoam mangingila' ra 
pasisimpungan ulun Kristian. 
12 Gitio binaal No koson momo- 
ngo ra ngaangai' ulun ri Aki 


ê ra ragana’ toojo, kaapoam: intok magana' kaga', 10gin10 tana" ti 

Kapuuno' mangandoi ra Tuhan, 
koson mapaikang ra inan ri 
Kristus. 13Am koson raginio pa- 
ngintapatan am kapandayan ta- 
kau ngaangai' ra Anak ri Aki 
Kapuuno' no mogondo' ak. Ma- 
sauk takau ra ulun maikang pa- 
ngintapatan, ondo' buoi-kabuoi, 
makatilu ra paliso ri Kristus. 14 Ba- 
gu no itakau kalo bo makapaliso 
koson ra lalaing, ondo' lilingga- 
non ru kinulun am sisiabin ru 
angin, ioginio mangintopot ra 
mangingila' ondo' mapandai too- 
jo mamparuung am mampalayau 
ra ulun. PB Sotopot no, kalo. 
Mindagu takau ra katapatan 
mabaya' ra togom, am koson ra- 
gino makatilu takau ra paliso ri 
Kristus, ondo' maningganai rita- 
kau. 19Maya' ra paningganayan 
Nano, moonong tayar ru inan 
mokoondo' noyo ra intok sigaga- 
ma', am inan no masimpung too- 
jo ru parangaban rano. Am amun 
ru moonong tayar ti mambaal ra 
kandoi nano galama', ulun no su- 
mukor bagu, koson maikang ta- 
kau bo mansail ra togom. 


Kaayagan bagu ralalom 
Kristus 


17 Nga raginio, mansail ra kua- 
sa' ru Tuhan, balain takamin to- 
jojo koson ragitio: Pai' kano 
kaayag koson ra ulun ondo' kalo 
makaulig ri Aki Kapuuno", nga ilo 
makapangkaraan ak ra atan ondo' 
kolondo' onong. 18Am pangara- 
tian nilo pana molondom. Kalo 
niak nakaliman ilo ra kaayagan 
ondo' taakin ri Aki Kapuuno', nga 
kalo masaga' ilo mintutun am 


IPISUS 4 


mokotog toojo ulu nilo. !? Kalo bo 
mapandai ilo mauyu', saboi ma- 
ya' ilo ak ra kasagaan ru inan nilo 
galama', io no mambaal ra atan ak 
kalaatan ondo' makauyuyu'. 
#Kaa' i Kristus ondo' nauligan 
min, sala' ka koson ragino. 21 Nai- 
ning min noyo Io, am koson ra 
maamaya' No rano, inila' kano ra 
katapatan ri Jisus. 2 Nga raginio, 
iruo' min noyo kaayagan ra na- 
kalair i ondo' nangkinibit ramu- 
yun ragili —  ioginio kasagaan 
nakalair ondo' namuso ra paliso 
am nampalayau ramuyun i. 3 Ta- 
limbagui' min noyo guang am 
pangkaraan minno. 24 Sauk kano 
ra ulun nakabagu ondo' saukon 
mansalu ri Aki Kapuuno', ioginio 
kaayagan motopot, ondo' maba- 
nis ra pagilangan ri Aki Kapuuno'. 
25 Pai' kano bo pagabau! Minda- 
gu kano ra motopot ra rondo' am 
bokon, nga itakau ngaangai' ti 
makatayar noyo ra inan ri Kristus. 
26 Amun sumangit kau, pai' polo- 
soo" sangit minno mangkinibit ra- 
muyun makatula. Am pai" bulii' 
sangit minti suku' ra talapan ru 
orou. ?7Pai' min anii' Tingganai 
ru riwato no ra kaluagan mangki- 
nam ramuyun. 4Osoi ak manta- 
takou, moonsoi langgain no am 
mangandoi koson maginakan io 
galama' am niak makapanginda- 
ngan bo ra ulun kunsikang. 2? Paat 
ra akau makimansunur, pai' ra- 
guo' ondo' makaruol ra guang. 
Indagu ak ra mokoonong, koson 
ra ragu mangila' am manginda- 
ngan, maa' raginio ondo' sinunur 
minno magibit ra kaansayan ra 
ulun ondo' mangkirongog. 4 Pai' 


IPISUS 4, 5 


noyo pangiluko' Ambiluo ri Aki 
Kapuuno' no, nga ra lo sumoroi 
ramuyun noyo tinatanduan kau ri 
Aki Kapuuno' ra akau ti Io no 
tatangan. Am Ambiluo raginio 
noyo ondo' mapakalansan ramu- 
yun ra matong niak orou pampa- 
labusan min ri Aki Kapuuno'. 
31 Langgai' noyo paliso ra mangu- 
solon, guang ra malaat am masa- 
sangit. Pai' kau pakimansangor 
kaapoam magasab ra ulun. Ingga- 
lur kano ra guang ra masisang. 
32 Kaa' kataau am koonsoyo' no- 
yo guang minno ra sangulun am 
bokon, am ampuno' noyo rondo' 
am bokon, mogondo' ri Aki 
Kapuuno' nangampun ramuyun 
nga i Kristus. 


Maayag ralalom ra sinda 


Tilu kano ri Aki Kapuuno' nga 

akau no anak ondo' tagamin 
No. ?Kaayag kano sumugut ra to- 
gom, mogondo' ri Kristus nono- 
gom noyo ritakau ra lo nampataak 
ra painawo Nano nga itakau. Na- 
sauk lo koson ra taak sinimbalui 
ra maamis owou ondo' mampaka- 
tasu' ra guang ri Aki Kapuuno'. 

3 Akau ti noyo ulun ri Aki 
Kapuuno'. Ginio ra atan ak baal 
ru pansasawaan, baal makauyu- 
yu' kaapoam mangangkum, kalo 
masauk ra taatanga' min. “Am 
poyo kalo moonsoi akau manabit 
ra ragu makauyuyu', sasambu- 
ngon, kaapoam anja' ra jaajajou. 
Kaa' moonsoi ru mindagu kau 
ak ra paringkuanangan ri Aki 
Kapuuno'. 3 Karaa' min gitio: osoi 

ak makapaliso ra makauyuyu', 
malaat, kaapoam mangangkum 
(gitio mogondo' ak koson su- 
mamba ra sinungkalalaing), ulun 
koson raginilo kalo makaliman ra 
pamarintaan ri Kristus am i Aki 
Kapuuno'. 

6Pai' min polosoo' sangulun 
pana mamparuung ramuyun ra 
abau. Nga paliso ragitio noyo 
mampakasalula' ra sangit ri Aki 
Kapuuno' ra ulun ondo' kalo gu- 
magaya' Riso. 7Pai' kano paki- 
mangkubayau risilo ti. 3Gili akau 
galama' lakat ak poyo ra kalanda- 
man, kaa' raino nasauk kano ra 
ulun mangintopot ra Tuhan, gi- 
nio ra kaayag kano ralalom ru 
sinda. ?Nga maayag ralalom ra 
sinda! no magibit ra ampos, iogi- 
nio nansalinut baal ra moonsoi, 
matanda' am motopot. Pirot 
kano maguyum ra atan ondo' 
mampakatasu' ra guang ru Tuhan. 
11 Pai' pagibaya' ra sauk ru kalan- 
daman ondo' kolondo' ampos 
moonsoi. Kaa' pabalaa' noyo baal 
koson raginio. 1213 Am paat ra 
ngaangai' no pabalaan, bagu no 
makito paliso nilo ra sotopot no. 
(Manabit ak ra baal ondo' na- 
kasibuni nilai no pana am ma- 
kauyuyu' toojo.) 14Nga atan ak 
pasalulaan ru sinda, makaintalang 
noyo£ Ginio nga ragu ragitio, 

“Tirong kano, ondo' 
nombolong, 
am kaayag noyo saguli' 
intor ra kapatayan! 
Bagu i Kristus suminda 
ramuyun.” 


f sinda: Kuukula' naskah nakalair: Ambiluo n Aki Kapuuno'. 8 Nga atan ak pasalulaan ru sinda, makaintalang 


noyo: kaapoam. Nga atan ak pasalulaan, sumauk ra sinda 

15 Nga raginio ilai' min toojo 
atan kulaan baal ru kaayagan 
minno. Pai! kau koson ra ulun 
bungas, kaa' kapintar kano. 
16 Moonong kaluagan ondo' mo- 
koondo' ramuyun, alapo' min gi- 
nio koson mambaal ra moonsoi, 
nga ra raino ti masuang kapaga 
nan takau. 17 Ginio ra pai' kau 
koson ak bungas, kaa' uyumo' 
min noyo atan ondo' kasagaan ru 
Tuhan. 

18 Pai' kau kagauk ra anggur, gi- 
nio magibit ra paliso malaat. Kaa' 
sotopot no, moonso1 amun ru Am- 
biluo ri Aki Kapuuno' no mangua- 
sa" ramuyun. !? Moonsoi mindagu 
kau ra sangulun am bokon ra ragu 
ru Mazmur, rimbai mongompor ri 
Aki Kapuuno' am poyo rimbai 
Kristian. Rimbayo' noyo gitio ra 
Tuhan mabaya' ra guang makaan- 
suk. @Nga ra pasisimpungan min 
ru Tuhan Jisus Kristus, kasalok 
kano maringkuanang ri Aki 
Kapuuno', Ama' takau, intor ra 
ngaangai' ondo' sauk. 


Ralaki am andu' 


21 Gagaya' kano ra sangulun am 
bokon, nga akau mangurumat ri 
Kristus. 

22 Andu' kau ngai', gagaya" 
kano ra ralaki min, koson niak 
ra akau mangurumat ra Tuhan. 
23 Nga ralaki noyo ondo' maning- 
ganai ra andu' nano, mogondo' ri 
Kristus maningganai ra pasisim- 
pungan ulun Kristian, ioginio 
inan Nano. % Koson ilo gumaga- 
ya' ri Kristus, mogondo' niak sa- 
ngulun andu' musiti' gumagaya' 
h pamarrwan, kaapoam timug 


IPISUS 5 


ra ralaki nano ralalom ru ngaa-. 
ngai' baal. 

25 Ralaki kau ngai', tagami' no- 
yo andu' minno, mogondo' ri 
Kristus nonogom noyo ra pasi- 
simpungan ulun Kristian rano am 
niak nampataak ra painawo Nano 
nga ilo. 4 Binaal ri Kristus raginio, 
maa' raginio maimpasawan ilo no 
mansail ra bala Nano am poyo 
mabaya' ra pamariwan.” 2? Koson 
raginio noyo, ralalom pagilangan 
ri Kristus, ilo moonsoi, mapasau 
am niak matanda', am kolondo' 
bo malaat risilo. 4 Mogondo' ragi- 
nio, moonong ralaki musiti' mo- 
togom ra andu' nano koson io 
monogom ra inan no galama'. 
Osoi ak motogom ra andu' nano, 
kaayagan nano galama' niak taga- 
min no. (?Kolondo' sangulun 
pana masisang ra inan nano gala- 
ma', kaa' paikangon am alungin 
no toojo, koson niak i Kristus ma- 
galung toojo ra pasisimpungan 
ulun Kristian no. ® Nga itakau ti 
noyo tayar ru inan ri Kristus no.) 
3t Mokoondo' niak binatikan ru 
Alkitab ra, “Nga raginio sangulun 
ungkuyon sumuai ra matuo nano 
am masimpung ra andu' nano, 
bagu ilo karuo no masauk samba- 
loi.” 2 Malandom kaga' arati' ru 
gitio, kaa' ondo' kon kuni, abig ru 
pabukatan ri Kristus am pasisim- 
pungan ulun Kristian no. 3 Am 
ginio pana makakulawit niak ra- 
muyun: moonong ralaki musiti' 
motogom ra andu' nano koson 
riso galama', am niak moonong 
andu' musiti' gumagaya' ra ralaki 
nano. 


IPISUS 6 


Anak am matuo 


6 Anak kau ngai', koson ra maa- 
maya' ri Kristus," gagaya' kano 
ra matuo minno nga gitio noyo 
musiti' baalon. 2 “Urumato' noyo 
karuo matuo muno.” Gitio susu- 
ban kasaa' intor ri Aki Kapuuno' 
ondo' mabaya' ra bantu', ioginio: 
3 “Maa' raginio moonsoi ak kaaya- 
gan min am maawar bo umur min 
ra tana' ti.” 

4Matuo kau ngai', pai' kau 
pampakaruol ra guang ru anak 
minno suku' ra malikokot ilo. 
Kaa', sotopot no alungi' am ilaa' 
min ilo ra pangilaan ru Tuhan. 


Ulipon am tuan 


5Ulipon kau ngai', gagaya' am 
urumato' noyo tuan min rano, ga- 
gayaa' min ilo tojojo koson ak gu- 
magaya' kau ri Kristus. “Am pai' 
gagaya' ayuk paat akau tamungin, 
koson ra makiompor kau ak risilo. 
Kaa' suguto' min noyo tojojo ra 
kasagaan ri Aki Kapuuno', koson 
ulipon kau ri Kristus. 7 Paugaro' no- 
yo kandoi min mabaya' ra guang 
maansukan, koson sala' ka ulun 
ayuk, kaa' Tuhan noyo panganda- 
yan min. 3 Karaa' min noyo ra moo- 
nong ulun, iou pana ulipon kaapoam 
kalo, mokoowot ilo niak ra ampos 
intor ra Tuhan sumugut ra atan 
ondo' baalon nilo ra moonsoi. 

9 Tuan kau ngai', akau pana mu- 
siti' mampakito ra paliso matan- 
da' ra ulipon min rano. Karaa' min 
ra akau am ulipon min rano mo- 
koondo' sangulun Tuan giu' ra su- 
ruga', am lo kalo mampili' ra ulun. 

Sanjata' pinongo ri 
Aki Kapuuno' 


10 Pupus no, kaikang kano rala- 
lom pasisimpungan min ra Tuhan 
mansail ra kuasa' Nano ondo' 
maayo kaga'. 1 Alapo' noyo ngaa- 
ngai' sanjata’ ondo' pinongo ri 
Aki Kapuuno' ramuyun, maa' ra- 
ginio makagula' kau ra ruung ru 
Tingganai ru riwato. 1? Nga sala' 
ka ulun anggalon takau, kaa' 
ngaangai' riwato giu' ra limbo- 
won, loginio mangunguasa' am 
kaikangan ru kalandaman ondo' 
raino mamarinta. 13 Nga raginio, 
alapo' min noyo sanjata' ondo' 
pinongo ri Aki Kapuuno' ramu- 
yun. Maa' raginio, paat malaat 
rali mantipagon ramuyun maalap 
min niak ilo kaangal. Am mo- 
pongo bo pantutulaan minno, la- 
kat poyo maikang pangintapatan 
min. 

14 Nga raginio, tampos kano ko- 
son sangulun saujor, ragu min ra 
motopot koson ak ra abot min am 
guang min ra motopot koson ra 
bayang basi' min. ISAm poyo 
kapiratan ru guang min mampa- 
bala! ra Tanou Moonsoi ondo' 
magibit ra pabansayan ti, koson ra 
kasut min. 19Pangintapatan min 
koson ra parisai, gitio noyo maka- 
pampalasa' ra ngaangai' anak pa- 
na makaapui ondo' papanaan ru 
Tingganai ru Riwato. 17 Apuo' min 
noyo pamayagan ti koson ra tu- 
pi' basi' am niak bala' ri Aki 
Kapuuno' koson ra ilang ondo' pi- 
nongo kalalair ru Ambiluo ri Aki 
Kapuuno"'. 18Pakayo' kuliamos ru 


f Kuukula' naskah nakalair kolondo'. koson ra maamaya' rı Kristus 

IPISUS 6 





Saujor Roma am sanjata’ nano (6.14) 


saujor ti mabaya' ra pakiasian, ko- 
son makiindangan ri Aki Kapuuno'. 
Kasalok kano pakiasi' maya' ra pa- 
ningganayan ru Ambiluo ri Aki 
Kapuuno'. Ilalai', pai! pombolong 
am kalo langgain pakiasian min. 
Kasalok kano pakiasi' ri Aki 
Kapuuno' ra ngaangai' ulun Nano. 
19 Am aku pana karaan ra pakia- 
sian min, maa’ raginio mangani” i 
Aki Kapuuno' raki' ra katandaan 
paat ra aku mindagu. Maa' raginio 
makakau' aku bo mampabala' ra 
atan ondo' kalo igondo' pinabala' 
intor ra Tanou Moonsoi no. ?? Nga 
kandoi mambala' ra Tanou Moon- 
soi ti pinakandayan raki' ri Jisus, 
kabalu' pana soroi aku ra panga- 
putan ti raino. Pakiasi' kano koson 
makakau' aku po mampabala' ra 
Tanou Moonsoi no maya' ra ina- 
ru' no. 


Salam ra pamupusan 


21] Tikikus mambala' ramuyun 
ra ngaangai' tanou ku, maa' ragi- 
nio makapandai kau ra atan ku- 
laan kaayagan ku. Io no sangulun 
mangangandoi ondo' tagamin am 
ondo' mampagagaya' ra kandoi 
ru Tuhan. 2 Ginio nga ra aku na- 
nusub riso mongoi pambala' ra- 
muyun ra atan kulaan kaayagan 
mai ragiti, koson mampaikang ra 
guang min. 

#Gama' ru i Aki Kapuuno', 
Ama' takau, am i Tuhan Jisus 
Kristus mangani' ra pabansayan, 
togom am pangintapatan ra ngaa- 
ngai' pabukat Kristian. “#Gama' 
ru i Aki Kapuuno' mamarakat ra 
ngaangai' ulun ondo' mantilayun 
monogom ri Jisus Kristus, Tuhan 
takau. 


Surat ri Paulus 
posoboyon ra 
pasisimpungan ulun Kristian ra 


PILIPI 


Pasiguluon 


Pasisimpungan ulun Kristian ra Pilipi ioginio pasisimpungan kasaa' pinuunan 
ri Paulus ra Eropah. Pilipi sot ra pagun Makidonia, rondo' wilayah ru Empayar 
Roma. Surat ri Paulus posoboyon ra pasisimpungan ulun Kristian ra Pilipi 
binatikan nainamot ra i Paulus giu' ra lamin pangaputan. Maimamang io nga 
mokoondo' mangangandoi Kristian minangga! nso. Mokoondo' niak ulun nangila' 
ra pangilaan ondo' mampalayau ra ulun Kristian ra Pilipi. Kabalu' pana raginio, 
surat ri Paulus ti mambala' tojojo ra kaansukan am kalansanan ra pasisimpu- 
ngan ulun Kristian ra giu' no, nga mangintopot tojojo i Paulus ri Jisus Kristus. 

Kuayan kasaa' ri Paulus namatik ra surat ti ioginio koson mindagu ra 
paringkuanangan nano ra pasisimpungan ulun Kristian ra Pilipi nga nangin- 
dangan ilo riso ra paat io makakapaganan. Inalap ri Paulus kaluagan ti koson 
mampaikang risilo, maa' raginio baani am mataan guang paat makakapaga- 
nan. Nangitaak io ra pasisimpungan ulun Kristian no minggana' guang koson 
ri Kristus, am niak kalo magibaya' ra masumbung am mangkara' ak ra 
kaatangan galama'. Mampakara' io risilo mansail ra asi' ri Aki Kapuuno' 
masimpung ilo ri Kristus nga mangintopot ilo Riso, am sala' ka nga gumagaya' 
ra kaulayan ru ugama Jaudi. Namatik niak i Paulus ra kaansukan am kaansa- 
yan ondo' tinaakan ri Aki Kapuuno' risilo ondo' maayag masimpung ri Kristus. 

Surat ti mampakaatang ra kaansukan, kaikangan ru guang, pasisimpu- 
ngan am kataanan ru ulun Kristian ra kaayagan nilo koson ra maamaya' ri 


Jisus. Surat ti niak manulu' ra kinotogom ri Paulus ra pasisimpungan ulun 
Kristian ra Pilipi. 


Suang 
Panalimpuunan 1.1-1 
Kaayagan galama' ri Paulus 1.12-26 


Kaayagan ru ulun Kristian 1.27— 2.18 

Inanian i Timotius am i Ipaproditus ra inatangan 


PILIPI 1 


2.19-30 


Pampakaraan intor ra pantula' ra liwar am ralalom 


ru pasisimpungan ulun Kristian 


| Paulus am rangan no rano ra Pilipi 


Pamupusan 


1 Aku, i Paulus mabaya' ri Ti- 
motius, ondo' ulipon akai ti ri 
Jisus Kristus. Pabukat kau ngaa- 
ngai' giu' ra bandar Pilipi, ulun ri 
Aki Kapuuno' ondo' nakasim- 
pung noyo ri Kristus am tingganai 
min rano am poyo ilo ondo' ma- 
ngindangan risilo rano. 

2Gama' ru i Aki Kapuuno', 
Ama' takau am Tuhan Jisus 
Kristus mangani' ramuyun ra ba- 
rakat am kaansayan. 


3.1--4.9 
4.10-20 
4.21-23 


Pakiasian ri Paulus ra ulun 
Kristian rano 


3Moonong aku mangkara' ra- 
muyun, paringkuanangan para- 
guon ku ri Aki Kapuuno'. “Am 
moonong aku makiasi' ri Aki 
Kapuuno' ramuyun, pakiasian ku- 
no mabaya' ra guang makaan- 
suk. 5 Paringkuanangan ku ri Aki 
Kapuuno' nga intor ra talimpuun 
ra aku nangandoi suku' raino mi- 





Bandar Pilipi (1.1) 


PILIPI 1 


naya' kau pangindangan nampa- 
saboi ra Tanou Moonsoi ri Aki 
Kapuuno'. 6I Aki Kapuuno' noyo 
galama' nanalimpuun ra kandoi 
moonsoi ralalom ru kaayagan 
min. Am makakalansanan aku 
toojo ra lo po niak mamparayus 
ra kandol ragitio saboi mopongo, 
suku' ri Jisus Kristus matong 
saguli'. 7Moonsoi noyo ra aku 
maansukan ramuyun, nga ka- 
balu' pana maalur ak ra mato, 
mamaar kau ak ra guang ku. 
Am itakau ngaangai' nakapaga- 
gapu poyo ra kataawan ri Aki 
Kapuuno', iou pana raino, ra aku 
inaput ra lamin pangaputan, kaa- 
poam paat aku nakapampainono' 
am nampapiot poyo ra Tanou 
Moonsol no ra ulun masuang ra- 
no. 3] Aki Kapuuno' noyo sasi' ra 
totopot moondom aku tojojo ra- 
muyun mabaya' ra togom ru 
guang ri Jisus Kristus galama'. 

3 Gitio noyo pakiasian ku ri Aki 
Kapuuno' ra gama' ru mulu' poyo 
togom minno ri Aki Kapuuno', 
mogondo' niak ra mulu' poyo ka- 
pandayan min ra katapatan am 
kaintutunan no. 1° Maa' raginio 
mapandai kau magilong ra ati kia 
moonsoi tojojo. Bagu makaing- 
galur kau intor ra kalaatan kaa- 
poam nansalinut panguuan ondo' 
mampakasala ramuyun, ioginio 
paat ri Kristus matong saguli'. 
11 Intor raginio, kaayagan minno 
mauli' ra baal topot-topot moon- 
soi ondo' kondoyon ri Jisus 
Kristus, am bagu raginio katula- 
yon am omporon bo i Aki 
Kapuuno'. 

Kaintutunan galama' 
ri Paulus 


12 Pabukat ra Kristian kau, ma- 
saga' aku mapaintutun ramuyun 
ra atan ondo' nasauk raki' ti, so- 
topot no nangindangan poyo ra- 
ki' ra papasabayan ra Tanou 
Moonsot no. #Intor ra baal ragi- 
nil, ngaangai' saujor ru istana no 
am ulun ru bandar rati pana na- 
kapandai ra inaput aku nga ra 
kandoi ku ri Kristus. 14 Am nga ra 
kinibit ra aku inaput ti, masuang 
bo ulun Kristian intor ra bandar 
ragitio mangintopot poyo tojojo 
ra Tuhan, saboi mulu' ilo poyo 
makakau' mampasaboi ra bala' 
no” ra kolondo' kalaanan nilo. 

15lou pana ginio, mokoondo' 
niak ulun mampabala' ra tanou ri 
Kristus nga sumolon am lumim- 
bau ilo. Kaa' bokon no mampaba- 
la' ra tanou ri Kristus mabaya' ra 
guang motopot. 16 Ilo napabala' ra 
tanou ri Kristus nga ra togom nilo 
ri Aki Kapuuno' am aku. Naka- 
pandai ilo ra i Aki Kapuuno' noyo 
nanusub raki' mampakito ra Ta- 
nou Moonsoi no motopot. 1” Kaa' 
ulun ra bokon rano mampabala' 
ra pangilaan ri Kristus no koson 
maguyum ak ra ampos nilo gala- 
ma', pai' ru mabaya' ra guang 
motopot. Am intor ra ginio indos 
nilo ra mulu' poyo bagat ru kapa- 
ganan kuno ra aku inaput ti. 

18Polosoon noyo ginio, nga gi- 
nio kalo niak mantipagon raki'. 
Mabaya' ra guang nilo ra motopot 
kaapoam malaat kia, pinatanou 
nilo niak pangilaan ri Kristus 1, am 


4 bala' no, Kuukula' naskah nakalas" bala’ intor n Aki Kapuuno' 

gitio noyo kaansukan kutu. 1? Ma- 
kapandai aku ra mansail ra pakia- 
sian min ri Aki Kapuuno' am ra 
kaindanganan Nano mansall ra 
Ambiluo ri Jisus Kristus makala- 
bus aku bo. @Nga gitio noyo 
kaandaman am kalansanan ru 
guang ku ra kolondo' rondo' pana 
kandoi kuno mampakauyu' raki'. 
Masalok aku niak moondom, am 
mulu' poyo raino, makakau' toojo 
mapatulai ri Kristus mansail ra 
kiralan ru kaayagan ku — iou ra 
maayag aku kaapoam matoi. 
21 Nga koson raki', pangkaraan ku 
am mintutun tojojo ri Kristus ak! 
Am matoi aku pana, mulu' poyo 
kinoonsoi ru ampos no. 2Kaa' 
amun posoroyon aku poyo ra ta- 
na' ti koson mokoowot poyo ra 
ampos ru kandoi kutu, kalo noyo 
makapampili' aku ra ati kia rondo' 
bayaan ku. 4Karuo-ruo ti mam- 
pakabunduk ra guang kutu. Ma- 
saga' aku niak mangiruan ra 
painawo kutu bagu makasimpung 
ri Kristus, nga ginio noyo moonsoi 
no. #Kaa' mulu' poyo kinaatang 
no ru soroi aku po giti ra tana' ti 
koson makapangindangan poyo 
ramuyun. # Am gitio noyo kapan- 
dayan am kalansanan kutu ra la- 
kat aku po niak sumoroi mabaya' 
ramuyun, maa' raginio panginta- 
patan min maikang bo mabaya' ra 
kaansukan. 2 Bagu raginio, paat ra 
aku mongoi poyo ramuyun, mulu' 
poyo kinasuang ru paringkuana- 
ngan min nga ra indangan kutu, 
ondo' nagibit noyo ramuyun ma- 
kasimpung ri Jisus Kristus. 


PILIPI 1, 2 


27Raino ondo' maatang toojo, 
kaayag kano sumugut ra Tanou 
Moonsol ri Kristus. Maa’ raginio, 
maampon ru moongoi takamin 
kaila! kaapoam kalo, morongog 
takamin niayuk ra mingkotog kau 
poyo koson rondo' ak pangintapa- 
tan am niak rondo' guang min. 
Maa' raginio, makakau' kau mam- 
pabala' ra pangintapatan ondo' 
inimpuun ra Tanou Moonsoi no. 
28 Pakakau' kano: pai' kalaa' risilo 
ondo' mangimbolo' ramuyun. In- 
tor ra ginio mampakito kau ra ilo 
ti maala am akau makagula', nga 
i Aki Kapuuno' galama' intor ru 
indangan minti. 7? Nga akau ina- 
nian ra kaluagan manguma' ra 
kaimboloon nga i Kristus am sala' 
ka mangintopot ak Riso. ® Raino, 
akau pana mabaya' niak raki' 
mampakito ra katapatan ru Ta- 
nou Moonsoi ti: Am kandoi ti 
nogondo' ra pantutulaan ondo' 
nauma' ku am nakito min noyo 
ragili am ondo' maining min ra la- 
kat poyo. 


Korondoon am paingganaan 
guang mogondo' ri Kristus 


Ralalom ru kaayagan min su- 

mimpung ri Kristus mokoon- 
do' kano ra kaikangan. Makaan- 
suk guang minno nga tinagaman 
kau ri Kristus. Indanganon kau 
ru Ambiluo ri Aki Kapuuno” am 
montotogom kau ra bokon am 
niak makaasi' kau ra rondo' am 
bokon. ? Ginio nai ra kinam kano 
papakaansuk toojo ra guang kuno 
koson ragitio: Korondoo' guang 


b Indanganon kau ru Ambiluo n Aki Kapuuno', kaapoam: Ambiluo n Aki Kapuuno' naningganai ramuyun 


maayag rondo" guang 


PILIPI 2 


am pangkaraan min, togom am 
kasagaan min. 3Pai' kano pagu- 
yum ra kaatangan ak galama' kaa- 
poam paliso lumimbau. Kaa' soto- 
pot no paingganaa' min guang 
minno koson mangkara' ra ulun 
bokon maatang poyo intor ramu- 
yun. “Am pai' kano paguyum ra 
kasingkatan ak galama', kaa' ka- 
singkatan niak ru ulun ra bokon. 
5Tilu kano ra guang am pangka- 
raan koson mogondo' ri Kristus: 
6Intor noyo ra talimpuun Io 
ti nogondo" ri Aki Kapuuno', 
kaa' kalo niak nampaguang 
lo ra nogondoon Nano ri 
Aki Kapuuno' ti 
gonggomon No. 
7Kaa' ngaangai' tinatang No 
ak am siminauk koson ra 
ulipon 
am siminauk Io ra ulun, 
am kaayagan Nali 
mogondo' ritakau. 
8Pinainggana' No guang am 
giminagaya' ra susuban ri 
Aki Kapuuno' 
suku" minatoi Io --- ioginio 
pinatayan No ra salip. 
Ginio nga i Aki Kapuuno' 
nampainsawat noyo Riso 
ra intok maatang 
am nangani' Riso ra 
kuasa'? ondo' maayo 
poyo intor ra ngaangai' 
kuasa' ra bokon. 
10 Maa' raginio ngaangai' 
ondo' mayan ra suruga', 
kaapoam ra tana' ti am 
niak ra intok ru ulun 
namiagatoi rali pana 

migulatur ra pinaguluan 
ri Jisus. 

11 Am ngaangai' nilo pana 
mangiou ra i Jisus Kristus 
noyo Tuhan; 

Intor raginio katulayon 
bo i Aki Kapuuno', 
Ama' takau. 


Parayus no gagaya' ra 
pangilaan ri Kristus 


12 Nga raginio pabukat ondo' 
tagamin ku, koson masalok kau 
niak giminagaya' raki' paat ra 
aku soroi ramuyun, mulu' poyo 
gagaya” minno ra raino ti ra ita- 
kau nakapaginggalur. Pirot kano 
mompogogot ra kaansayan ru pa- 
mayagan minti, 1oginio mansall ra 
atan kulaan kinapirot ru guang 
min sumugut am mangurumat 
tojojo ri Aki Kapuuno'. 13 Nga i 
Aki Kapuuno' no galama’ magibit 
ra guang minno mangiou am 
poyo magagaya min niak atan 
ondo' kasagaan Nano tojojo. 

4 Atan ak kondoyon min, 
moonsoi kalo mambulingot kau 
kaapoam makimansangor. 15In- 
tor raginio nampakito kau ra akau 
ti anak ri Aki Kapuuno' ondo' 
kolondo' sala kaapoam tula am 
moonsoi kaayagan min ra taata- 
nga' ru ulun malaat am makatula 
rano. Am paat ra akau maayag 
koson raginio, mogondo' kau ra 
butitin suminda ra rondom ti, 
16ra akau mampasaboi ra Tanou 
Moonsoi risilo. Amun ru koson 
raginio kaayagan min, tauli no, 
paat ra ratangan saguli' ri Jisus 


C Ayat 6b maalap kaalig kaa' kalo nampaguang lo ra sumauk lo mogondo' n Aki Kapuuno' 4 kuasa': Harfiah. 


imggalan. “ Ila’ kamus, 

mokoondo' paringkuanangan ku, 
nga ginio mampakito ra kinandol 
kuli kalo malubat am sala' ka ko- 
londo' ampos. 

17Kaa' amun ru potoyon aku 
pana, am raraa' kuno masauk 
koson ra taak ri Aki Kapuuno', 
mabaya' ra pangintapatan min, 
maansayan aku ak am maansu- 
kan mababaya' ramuyun ngai'. 
18 Am mogondo' niak ramuyun ra 
moonsoi maansayan am maansu- 
kan kau mabaya' raki'. 


I Timotius am i Ipaproditus 


19 Malansan aku ra mansail ra 
indangan ru Tuhan Jisus, poo- 
ngoyon ku i Timotius ramuyun 
ra mataki' koson tanou minno 
mampaikang bo ra guang kuno. 
#@ Nga rorondo' ak i Timotius 
pogondo' ru guang kutu am topot- 
topot mampaguang ra kasingka- 
tan minno. ?'Kaa' bokon rano 
sala' ka maguyum ra kaatangan ri 
Jisus Kristus, kaa' maguyum ak ra 
kasingkatan nilo galama'. 2 Akau 
galama' nakapandai noyo ra ki- 
noonsoi ru paliso ri Timotius ti, 
koson ra sangulun anak mabaya' 
ra ama', nangindangan io raki' 
mampasaboi ra Tanou Moonsoi ri 
Aki Kapuuno'. 3 Malansan aku ra 
mapandayan ku ak ra atan ondo' 
masauk raki', am poongoyon ku 
noyo 1 Timotius ti ramuyun ra 
mataki'. “Am mangintopot aku 
niak ra Tuhan noyo manginda- 
ngan raki' koson kalo bo mabuoi 
aku pana mokoongoi pagilong 
ramuyun. 

2 Kaa' koson ra pabukat takau i 
Ipaproditus ondo' sinusub min 


PILIPI 2, 3 


mamparangan raki' koson ma- 
ngindangan ra kandoi kutu, sumu- 
gut ra pamaguangan ku moonsoi 
atarin ku io saguli' ramuyun. 
28 Noondom io kaga' ramuyun am 
maimamang guang nano ramu- 
yun nga naala' kau ra narualan io. 
27 Motopot ra bagu ti narualan io 
am mamaar noyo matoi, kaa' ma- 
kaasi' i Aki Kapuuno' riso am sala' 
ka io ak kaa' aku niak, koson kalo 
bo gumaai kasilukan ru guang ku- 
no. #@Ginio ra maayo guang kuno 
manusub riso sumaguli' ramuyun 
ra mataki', bagu maansukan kau 
poyo muma' riso am guang kuno 
pana matasu' bo saguli'. ? Apuo' 
min noyo io mabaya' ra kaansa- 
yan koson sangulun pabukat min 
ra Kristian am urumato' noyo 
ngaangai' ulun mogondo' riso ti. 
#Nga ra kandoi nano ri Kristus 
nampataak io ra painawo nali am 
mamaar io matoi, koson ma- 
ngindangan io raki' ondo' akau ga- 
lama' kalo makakaluagan mambaal. 


Katapatan mansail ri 
Jisus Kristus 


Pabukat kau, koson ra mamu- 

pus, pakaansuk kano nga na- 
kasimpung kau noyo ra Tuhan. 
Kalo niak mantipagon raki' amun 
ru sagulion ku poyo atan ondo' 
binatik ku noyo ramuyun i, nga 
ginio mapasingkot poyo ramu- 
yun. ? Koson ilalain min uku' ma- 
sangit rano, pagilalai' min poyo 
ulun rano ondo' mampakalayau 
ak, ondo' lakat ak poyo mampa- 
jajou ra ulun rano sunatin, koson 
ra tatandu' ilo ti tojojo makaulig 
ri Aki Kapuuno'. 3Sotopot no 


PILIPI 3 


itakau noyo ondo' makaulig ri 
Aki Kapuuno' sala' ka ilo, nga 
itakau ti ondo' sumamba ri Aki 
Kapuuno' maya' ra indangan ru 
Ambiluo. Nano galama'. Am ita- 
kau niak maringkuanang nga na- 
kasimpung noyo ri Jisus Kristus. 
Intor raginio kalo bo malansan 
takau ra kaulayan ondo' binaal ak 
ru ulun. “Amun ru mokoondo' 
ulun mangkara' ra ilo motopot 
nga lumansan ra kaulayan kaa- 
poam nga ra kinamatuaan nilai, 
mulu' pi bo aku ka ilo. 5 Atan nai 
ra kalupus ak nabaluan ra aku 
inanak, sinunatan aku no am in- 
tor aku ra pagun Israil, am papag 
aku po ru kinamatuaan takau 1 
Binjamin. Ginio nai ra aku ti ulun 
kopoyo ru bulu Ibrani. Am poyo 
kinapirot ru gagaya' ku ra ukum 
ru ugama Jaudi noyo nagibit raki' 
saboi nakaaya' aku ra tayar Parisi 
no. SGitio noyo nangkinibit ra 
aku nangimbolo' ra ulun Kristian 
rano. Am intor ra katapatan poyo, 
loginio atan kulaan aku giminaga- 
ya' ra susuban ru Ukum ri Musa', 
kalo igondo' aku pakasala. 7 Kaa' 
nga gumagaya' aku ri Kristus, 
atan ondo' ginuang ku ragili ra 
maatang, karaan ku raino ra ko- 
londo' bo onong. SAm sala' ka 
ginio ak. Kaa' sotopot no ngaa- 
ngai' karaan ku koson ra kolondo' 
bo onong nga kalo noyo mokopo- 
gondo' ra atan kulaan kinologo ru 
intutun ku koson ri Kristus, 
Tuhan ku. Ngaangai' no tinatang 
ku noyo nga lo, am karaan ku 
ginio koson ra ginsamol ak, maa' 
raginio mulu' pi bo aku makain- 
f kalo: Kuukula' naskah nakalair kalo poyo 

tutun ri Kristus am makasimpung 
Riso. ? Am ginio sala' ka bo intor 
ra katapatan ku galama' koson 
gumagaya' ra Ukum ri Musa', 
kaa' intor ra katapatan ri Aki 
Kapuuno' ondo' pinataak no raki' 
mansail ra pangintapatan ku ri 
Kristus. 1? Am raino rorondo' ak 
gogoton kutu, ioginio maayag 
mintutun ri Kristus am makali- 
man ra kuasa' ondo" namayag Ri- 
so intor ra kapatayan, am masaga' 
poyo imboloon am potoyon ko- 
son Riso. !! Nga raginio aku ma- 
kakalansanan ra bayagon aku 
saguli' intor ra kapatayan. 


Mompogogot ra taak 
pinatampos 


12 Kalo noyo lair mindagu aku 
ra matanda' aku no am kolondo' 
sala ku. Kaa' rayuson ku ak mom- 
pogogot ra taak ondo' pinatam- 
pos noyo raki' kalalair ri Jisus 
Kristus. Ginio bo puun ra lo nam- 
pasauk raki' ra maamaya' Nano. 
13Pabukat kau, kalo” noyo mang- 
kara' aku ra matanda' aku no, 
kaa' rondo' ak guangon ku, iogi- 
nio kalo bo karaan ku sauk ra 
nakasail i, kaa mompogogot aku 
ayuk momongo ra atan ondo' ra- 
yuson kutu sabot ra pupus no. 
14Cinio bo puun ra aku marayus 
ak mompogogot ra taak nangu- 
laan ti, ioginio kaayagan giu' ra 
suruga'. Am gitio noyo pampia- 
wan ritakau ri Aki Kapuuno' 
mansall ri Jisus Kristus. 

15 Ginio ra itakau ondo' mai- 
kang pangintapatan, moonsoi 
makapangkaraan takau koson ra- 

ginio. Kaa' amun ru sala' poyo 
pamaguangan min, makaalap kau 
niak ra papaintalangan ri Aki 
Kapuuno' ra ginuang min raginio. 
16 Baalo' takano maya' ra katapa- 
tan ondo' inila' noyo ritakau. 
17Pabukat kau, tilu kano raki'. 
Nangani' akai no ramuyun ra ti- 
luan matanda". Ginio ra ilai' noyo 
tojojo ulun ondo' tumilu koson ra- 
mon no. 18 Nga koson masalok aku 
no nakapambala' ramuyun am rai- 
no sagulion ku poyo mabaya' ra 
tangi', ra mokoondo' masuang 
niak ulun mansang ra pangilaan ra 
i Kristus minatoi ra salip. 1? Kaa' 
pupus no ilo ti poongoyon ak ra 
naraka, nga kasagaan ru guang ni- 
lo galama' ti noyo ondo' alapon 
nilo koson ra tuhan nilai. Mo- 
ngompor ilo tojojo ra baal nilai on- 
do' sotopot no makauyuyu' am 
mangkara' ilo ak ra atan ondo' 
guangon ru ulun ru tana' ti. 
@Kaa' itakau ti mamagun ru su- 
ruga' mogondo' ri Tuhan Jisus 
Kristus, Mamamayag takau ondo' 
matong poyo saguli'. Am lo no 
inaanin takau mabaya' ra guang 
moondom. 21 Nga paat ratangan 
saguli' Nano, inan takati ondo' 
malawo am mapuso ti, kulawon 
No sumauk ra baguon mogondo' 
koson Riso. Mabaal No ginio nga 
lo mokoondo' ra kuasa' ondo' ma- 
patinduku' ra ngaangai' no Riso. 


Rayuso' noyo pasisimpungan 
minno ra Tuhan 


Aa ondo' tagamin ku. 
Noondom aku ramuyun nga 
akau no mampakaansuk ra guang 
ku am maansayan aku magilong 


PILIPI 3, 4 


ra kinoonsoi ru bayag min. Ginio 
nai ra rayuso' noyo pasisimpu- 
ngan minno ra Tuhan. 

2Gitio bilin ku ri luodia am 
Sintiki ra pogondoo' noyo guang 
minno nga mambukat kau ra- 
lalom pasisimpungan min ra 
Tuhan. 3 Am okou niak Sunsugos, 
rangan ku mangandoi, bilin ku 
rirun ra indangano' noyo ruandu' 
ragitilo mobonsoi saguli'. Nga 
ilo ti mapirot tojojo nanginda- 
ngan raki' mampabala' ra Tanou 
Moonsoi, koson niak ra indanga- 
no' poyo i Kilimin am ngaangai' 
ondo' nangandoi nabaya' raki'. 
Inggalan nilai ti nakabatik noyo 
ra kitab ru Ulun Mokoowot ra 
Kaayagan Motopot. 

4Gama' ru masalok kau ma- 
kaansuk sumimpung ra Tuhan. 
Sagulion ku poyo; pakaansuk ka- 
no! 

SPakitono' min noyo kinoonsoi 
ru guang minno ra ngaangai' ulun, 
nga mamaar noyo Tuhan sumagu- 
li'. 6Pai' kano kaimamang ra atan 
ak pana, kaa' kasalok noyo pasalu- 
laa' ak ri Aki Kapuuno' atan ondo' 
kitaakon minno. Am baalo' min 
gitio mabaya' ra pakiasian am pa- 
ringkuanangan. 7 Bagu raginio mo- 
koondo' kau ra kaansayan intor ri 
Aki Kapuuno', ondo' maalur intor 
ra atan ondo' karaan ru ulun. Gitio 
noyo magalung ra guang am pang- 
karaan min mansail ra nasimpu- 
ngan min ri Jisus Kristus. 

8Pabukat kau, koson bilin ku 
ra pamupusan ti, guango' noyo 
ondo' moonsoi am moompor: 
ioginio ondo' motopot, ondo' 
matulai, mabanis guang, paliso 


PILIPI 4 


moonsoi, koson mokoondo' ra to- 
gom am poyo ragu ra moonsoi 
rongogon. ? Suguto' min atan on- 
do' noowot min noyo intor raki', 
koson ra atan ondo' nakabala' 
kaapoam binaal ku. Am i Aki 
Kapuuno' ondo' manaak ra pa- 
bansayan mabaya' bo ramuyun. 


Ragu Paringkuanangan 


10 Ralalom pasisimpungan ku ra 
Tuhan, maayo tojojo kaansukan 
kuno, nga pupus no ra raino ti 
igondo' poyo makapangindangan 
kau raki'. Sotopot no nampa- 
guang kano ragitio, kaa' kolondo' 
ak kaluagan min mangani' ra pa- 
ngindangan ti. 1! Pai' ru rinagu ku 
gitio koson ra kolondo' kon kau- 
kapan ku: nga naubas aku no ra 
atan ayuk. 2 Nakaili' aku no ra 
atan kulaan kaayagan ra naka- 
yaan kaapoam maulian. Am naka- 
pandai aku niak ra ati kulaan 
maubas ra kabalu' pana mansali- 
nut ondo' masauk raki', iou pana 
paat ra naasug kaapoam naitilan, 
ra aku langkaya' kaapoam kunsi- 
kang. 13 Am ngaangai' maalap ku 
kabaal mansail ri Kristus ondo’ 
mangani' raki' ra kaikangan. 

14Kaa' moonsoi niak binaal 
minti ra nangindangan kau raki' 
paat ra aku makakapaganan. 
15 Pabukat kau ra Kristian ra Pilipi, 
akau galama' noyo makapandai 
ra paat aku timinalimpuun nam- 
pasaboi ra Tanou Moonsoi, iogi- 
nio ra aku nanatang ra Makidonia 
ragili, akau no rorondo' ak pasi- 
simpungan ra Kristian ondo' na- 

ngani' raki' ra ruit pangindangan. 
16 Am poyo ra aku soroi ra bandar 
Tisalonika, mokoondo' ingkuu- 
kula' kano nangator raki' ra kau- 
kapan, ioginio ruit pangindangan. 
17 Sotopot no pai' ru mompogo- 
got aku ra taak minno raginio, 
kaa' ondo" ak gogoton ku ioginio 
ampos ru kasingkatan minno. 
18 Am raino suang ru pinataak 
min raki' i, mauli' poyo tojojo 
intor ra kaukapan kuno. Am 
ngaangai' no pinasuku' noyo ra- 
ki' ri Ipaproditus. Ondo' pinataak 
minno raginio, mogondo' ra taak 
maamis owou, am koson ak ra 
taak simbaluyon pataakon ri Aki 
Kapuuno' ondo' mampakatasu' 
ra guang Nano. !? Kalangkayaan ri 
Aki Kapuuno' ondo' sambaan ku- 
no kalo mauntob, ginio ra mansail 
ri Jisus Kristus noyo lo mangukop 
ra atan ak kolondo' ramuyun 
sumugut ra katulayan Nano. 
2 Koompor noyo 1 Aki Kapuuno', 
Ama' takau suku' ra sabuoi-buoi 
no! Amin. 


Ragu pupus 

21Pasukuo' noyo kaansayan 
kutu ra ngaangai' ulun ri Aki 
Kapuuno' ondo' nakasimpung ri 
Jisus Kristus. Am poyo apuo' niak 
kaansayan intor ra pabukat Kris- 
tian ondo' mabaya' raki' ragiti. 
22 Ngaangai' ulun ri Aki Kapuuno' 
ragiti mampasaboi ra kaansayan 
nilo ramuyun, mulu' poyo ilo on- 
do' mayan ra istana ru Kaisar. 

23 Gama' ru Tuhan Jisus Kristus 
mamarakat ramuyun ngaanga''. 


Surat ri Paulus 
posoboyon ra 
pasisimpungan ulun Kristian ra 


KOLOSI 


Pasiguluon 


Kolosi ti rondo' bandar ra Asia Boborok, tampilon ra sirangon ru bandar 


Ipisus. Kalo pinuunan ri Paulus pasisimpungan ulun Kristian ra Kolosi, kaa' 
paat io nanusub ra mangangandoi intor ra Ipisus, pusor bandar ru wilayah 
Roma ra Asia, nampaliman i Paulus niak ra pasisimpungan ulun Kristian ra 
Kolosi musiti' alungin no. Naala' i Paulus ra ralalom ru pasisimpungan ulun 
Kristian ra giu' no mokoondo' mangingila' ondo' nangila' ra pangilaan nasala. 
Mingkotog ilo ra mulig ri Aki Kapuuno' am mokoowot ra pamayagan ra 
matanda', ulun musiti' sumamba ra “ambiluo ondo' manguasa' am mamarin- 
ta”. Liliwa' raginio, mangingila' rano minindagu ra ulun musiti' gumagaya' ra 
kaulayan ru sunat, mampali am bokon poyo. 

Surat ri Paulus posoboyon ra pasisimpungan ulun Kristian ra Kolosi 
binatikan koson mampagula' ra pangilaan raginilo am koson mambala' ra 
pangilaan ru Kristian ondo' motopot. Ragu maatang ru surat ti mambala' tojojo 


ra i Jisus Kristus makapanaak ra pamayagan ra matanda', am ra pangilaan 
ra bokon rano mampainggalur ak ra ulun intor ri Kristus. Mansail ri Kristus, 


namangun i Aki Kapuuno' ra tana' ti, am mansail ri Kristus niak mamayag i 
Aki Kapuuno' ra tana' ti. Mansail ra kasimpungan ri Kristus ak, tana' ti 


makakalansanan bayagon. Tauli mambala' tojojo i Paulus ra pangkitangan ru 
pangilaan no ra kaayagan ru ulun Kristian. 


Maatang pabalaan ragiti ra i Tikikus, ondo' sinusub ri Paulus nagibit ra 
surat ti mongoi ra Kolosi, rinanganan ri Onisimus. | Onisimus no sangulun 


ulipon ondo' sinusub ri Paulus rumuli' ra tuan nano i Pilimon, sangulun intor 
ra pasisimpungan ulun Kristian giu' ra Kolosi. 


Suang 


Panalimpuunan 1.1-8 
Paliso am kandoi maatang ri Kristus 1.9— 2.19 


KOLOSI 1 


Kaayagan bagu ondo' mailian ru ulun Kristian 


Pamupusan 


Aku i Paulus, sangulun rasul 

ondo' mampasaboi ra tanou ri 
Jisus Kristus am poyo i Timotius, 
pabukat takau ra Kristian. 

2 Gitio posoboyon ku ra ulun ri 
Aki Kapuuno' ondo' masisim- 
pung ri Kristus giu' ra bandar Ko- 
losi. Gama' ru i Aki Kapuuno', 
Ama' takau, manaak ramuyun ra 
barakat am pabansayan. 


Pakiasian mabaya' ra 
paringkuanangan 


3Masalok akai maringkuanang 
ri Aki Kapuuno', Ama' ru Tuhan 
takau i Jisus Kristus, ralalom moo- 
nong pakiasian mai ramuyun. 
4 Nga nakaining akai noyo ra atan 
kulaan ru pangintapatan min ri 
Jisus Kristus am togom min ra 
ngaangai' ulun ri Aki Kapuuno'. 
5 Nga intor noyo ra Tanou Moon- 
soi ondo' motopot ti kasaa' pi- 
nabala' am nakasaboi ramuyun, 
makakalansanan kano. Mangin- 
topot am motogom kau nga ra 
kalansanan makaapu ondo' pino- 
ngo noyo ramuyun giu' ra suru- 
ga'. Tanou Moonsoi ti nagibit ra 
barakat am nakatambual ra ati ak 
intok ra tana' ti, koson niak ra 
taatanga' min. Am kataawan ri 
Aki Kapuuno', ondo' naining min 
ra kasaa' i, maintutunan min ra 
atan ginio sotopot no. 7 Inigigi- 
laan min ragitio intor ra rangan 


mangangandoi mai i Ipapras, on- 
4 maty Kuukula' naskah nakalar nun 

2.20— 4.6 
4.7-18 





Makiasi” akai n Aki Kapuuno' (1.9) 


do' tagamin mai. lo sangulun ma- 
ngangandoi ri Kristus ondo' su- 
mugut toojo ra kandoi maatang 
maiti.” To ti niak ondo' nambala' 
ramon ra atan kulaan Ambiluo ri 
Aki Kapuuno' no magibit ramu- 
yun mokopontotogom. 

? Ginio nai ra intor poyo ra akai 
nakaining raginio, masalok akai 
bo mangkara' ramuyun ralalom 
pakiasian mai. Makiasi' akai ri 
Aki Kapuuno' ra makatutun kau 
ra atan sotopot no kasagaan 
Nano, ioginio aniin kau ru 
Ambiluo ri Aki Kapuuno' ra ka- 
pintaran am kapandayan. 19 Bagu 
raginio maayag kau sumugut ra 

kasagaan nano am makapampa- 
katasu' ra guang nano, ioginio 
kaayagan min magibit ra nansa- 
linut baal moonsoi am mulu' 
poyo makaintutun kau ri Aki 
Kapuuno'. 11Gama' ru kuasa' ri 
Aki Kapuuno' ondo' kolondo' 
paganda' mampaikang ramuyun 
saboi mataan kau ra atan ayuk 
masauk no mabaya' ra kaansa- 
yan am kalo malawo guang 
min. 2Am mabaya' ra kaansu- 
kan, paringkuanang kano ri Aki 
Kapuuno', Ama' takau, ondo' 
nampasauk ramuyun makatayar 
intor ra pinongo No ra ulun ondo' 
mangintopot Riso, giu' ra pama- 
rintaan ru sinda Nano. 13 Nga 
nampalabus Io no ritakau intor ra 
kuasa' ru kalandaman am pi- 
noongoi takau bo ra pamarintaan 
ru Anak tinagaman Nano. 14 Man- 
sail ra Anak ti noyo itakau pina- 
labus, ioginio naampun noyo tula 
takau. 


Kaatangan ri Jisus Kristus 
am kandoi Nano 


15] Jisus Kristus no mogondo' 
ri Aki Kapuuno' ondo' kalo maa- 
lap kakito. Io ti anak langkuir 
Nano ondo' maatang toojo intor 
ra ngaangai' ru sinauk Nano. 
19 Nga mansail Riso niayuk i Aki 
Kapuuno' nampasauk ra ngaangai' 
ondo' giu' ra suruga' am niak giti 
ra tana' ti: ioginio ngaangai' ondo' 
maalap kakito kaapoam kalo, 
ngaangai' ondo' manguasa' am 
mamarinta ra ati ak giu' ra rasa- 
wat kaapoam ra tana' ti. Ngaa- 
ngai' ru tana' am limbowon 
sinauk ri Aki Kapuuno' mansail ri 


KOLOSI 1 


Jisus Kristus koson mangurumat 
Riso. 17 Am i Jisus Kristus noyo na- 
kasigulu soroi intor ra ngaangai' 
no am mansail riso ngaangai' po- 
soroyon ra intok nilo sigagama'. 
18 lo no maningganai ra inan, iogi- 
nio pasisimpungan ulun Kristian, 
am lo poyo puun ru kaayagan ba- 
gu nilono. lo po Anak Langkuir ri 
Aki Kapuuno' ondo' binayag sagu- 
li' intor ra kapatayan, koson nam- 
pasauk Riso ra maatang intor ra 
ngaangai'. PI Aki Kapuuno' noyo 
galama' nangatang ra ngaangai' ru 
atan ak mokoondo' Riso, mokoon- 
do' niayuk ra Anak Nano. @Am 
mansail Riso, i Aki Kapuuno' na- 
ngaru' ra ngaangai' mobonsoi sa- 
guli' Riso, ioginio atan ak suang ru 
tana' ti kaapoam atan mokoondo' 
giu' ra suruga'. Am gitio sinauk 
No mansail ra pinatayan ru Anak 
No ra salip. 

21 Akau pana ragili, timinalikur 
kau ri Aki Kapuuno'. Nakimantu- 
la' kau Riso nga paliso am guang 
minno malaat. 2 Kaa' raino, man- 
sail ra pinatayan ru Anak No, i Aki 
Kapuuno' nopobonsoi ramuyun 
saguli' Riso. Bagu raginio maapu 
No kau koson ra ulun ondo' ma- 
pasau guang, kolondo' kasalaan 
am ondo' motopot. 2 Maalap min 
ginio amun ru gumagaya' kau too- 
jo, koson mampaikang toojo ra pa- 
ngintapatan min. Pai' min noyo 
impai' kalansanan ondo' tinaakan 
ramuyun paat ra akau nakaining 
ra Tanou Moonsol i. Tanou ragitio 
nakatabual noyo ra ati ak ra tana' 
ti am aku i Paulus masauk ra uli- 
pon koson mampaugar ra kandoi 
ragitio. 


KOLOSI 1, 2 


Kandoi ri Paulus ra 
pasisimpungan ulun Kristian 


#Raino maringkuanang aku ra 
kaimboloon ondo' nasauk raki' ti 
nga gitio mangindangan ramuyun. 
Nga gitio mangukop ra kaimboloon 
ri Kristus koson ra kaatangan ru 
pasisimpungan ulun Kristian on- 
do' karaan koson ra inan Nano. 
2 Sumugut ra kasagaan ri Aki 
Kapuuno' aku nasauk sangulun uli- 
pon ru pasisimpungan ulun Kristian, 
ioginio mampasaboi ra Tanou Moon- 
soi. 26 Am kuukula' noyo buoi ta- 
nou ti nakasibuni ra ngaangai' 
ulun, kaa' bagu raino ti pinabala' 
ra ulun ondo' mangintopot Riso. 
27 [natang noyo ri Aki Kapuuno' ra 
pabalaan No ondo' nakasibuni i ri- 
silo, ra mapara' bo boonsoi ru ba- 
rakat ondo' pataakon No ra ngaangai' 
ulun, ioginio i Jisus Kristus rumon- 
don ra guang min, ondo' arati" no 
magapu kau ra katulayan ri Aki 
Kapuuno'. #Ginio nai ra mampa- 
saboi akai ra tanou ri Jisus Kristus 
ra ulun masuang. Mampakara' am 
mangila' akai ra moonong ulun ma- 
baya' ra kapintaran. Bagu no moo- 
nong ulun maapu ri Aki Kapuuno' 
nga makapasimpung ilo ri Kristus 
koson ra ulun kolondo' bo sala. 
2 Koson mampasingkot ra kandoi 
raginio, sumingkotog aku tojojo. 
Am maayo toojo kuasa' ri Kristus 
ondo' mabaya' ra kandoi kutu. 
D aku mambala' ramu- 

yun ra mapirot aku nangandoi 
koson mampaikang ra panginta- 

patan min am poyo ra ulun giu' ra 
Laodikia am niayuk ngaangai' ulun 
ra bokon ondo' kalo poyo igon- 
do' pakatuum raki'. ?Bagu ragi- 
nio, guang nilai ti baani am moko- 
pontogom ilo ra rondo' am bokon 
am niayuk makakalansanan ilo 
toojo nga makakaintutunan ilo ra 
katapatan. Am makaulig ilo poyo 
ra ondo' kalo igondo' pinabala' ri 
Aki Kapuuno', ioginio i Kristus ga- 
lama'.? 31 Jisus Kristus noyo ondo' 
nampasalula' ra ngaangai' kalang- 
kayaan ru kapintaran am kapan- 
dayan ri Aki Kapuuno' ra ondo' 
kalo natutunan ru ulun ra buoi ti. 

4Ginio nai ra mambala' aku ra- 
muyun: Pai' min polosoo' abau ru 
ulun mampalayau ramuyun, ka- 
balu' pana kula' gamis iningon 
ragu nilai no. “Nga kabalu' pana 
maalur kau ra mato ku, kaa' ma- 
maar kau ak ra guang ku, am 
maringkuanang aku toojo magi- 
long ra akau tojojo mogogondo' 
guang am maikang pangintapa- 
tan minno ri Kristus. 


Kaayagan ra Kristian 
ra matanda' 


6Inapu min noyo i Jisus Kristus 
koson ra Tuhan min. Ginio ra kaa- 
yag kano sumimpung mabaya' Ri- 
so. 7 Polosoo' Io no sumauk ra puun 
ru kaayagan min. Bagu panginta- 
patan minno mulu' poyo ikang 
Nano sumugut ra atan ondo' inila' 
ramuyun i. Ginio nga ra moonsoi 
masalok kau mongongompor ma- 
baya' ra ragu paringkuanangan. 


b ondo' kalo igondo' pinabala' n Aki Kapuuno', 1oginio 1 Kristus galama', Kuukula' naskah nakalair- ondo' kalo 
igondo" pinabala' n Aki Kapuuno': naskah ra bokon: ondo' kalo 1gondo' pinabala' n Aki Kapuuno', Ama' ri 
Knstus, bokon poyo: ondo' kalo gondo’ pinabala' rı Aki Kapuuno" am ri Kristus. 

8Cinio nga ra ilalai' min, bagu 
kolondo' sangulun pana mampa- 
ruung ramuyun ra pangilaan ra 
ulun ondo' abau no ayuk am ko- 
londo' onong, nga ginio mampa- 
kalayau ayuk. Sala' ka i Jisus 
Kristus intor ru gitio, kaa' binaal 
ayuk ru ulun kaapoam rondo' pa- 
ngilaan ru kaulayan ak. ?Nga 
ngaangai' paliso ri Aki Kapuuno' 
rumondon ri Kristus, paat ra lo 
naayag ra tana' ti pana. 1?Am 
mokoondo' kano ra kaayagan mo- 
topot nga ra pasisimpungan min 
ri Kristus, ondo' maayo kaga' 
kuasa' intor ra ngaangai' ru ma- 
ngunguasa' am mamarinta rano. 

11 Paat ra akau siminimpung ri 
Kristus, ginio koson ra kaulayan ru 
sunat, ioginio tula minno iniru' 
noyo. Gitio binaal No koson mam- 
palabus ramuyun intor ra kinibit 
ru kuasa' ru tula minno. 1? Nga 
paat ra akau riniu', ginio mogon- 
do' ra linobong kau, koson niayuk 
i Kristus linobong. Am intor ra 
pampariwan ti, akau luaton bo sa- 
guli" mabaya' Riso, nga manginto- 
pot kau ra kuasa' ri Aki Kapuuno' 
ondo' namayag ri Kristus saguli' 
intor ra kapatayan. 13Gili, akau 
ondo' sala' ka ulun Jaudi, koson ak 
ra minatoi kau nga ra kinibit ru 
tula min am nga kalo nakaulig kau 
ra Ukum ri Musa'. Kaa' akau 
binayag No saguli' mabaya' ri 
Kristus ra lo nangampun ra tula 
takau. 14Ginio nai ra linulu' ri Aki 
Kapuuno' ukum ru ngaangai' tu- 
la min i ra lo napapaku' risilo ra 
salip ri Kristus. 4 Am giu' ra salip 


KOLOSI 2 


1 milabus i Kristus intor ra mangu- 
nguasa' am mamarinta malaat ra- 
no,” tinauyu' No ilo ra ilo inulipon 
am inibit No ra pangiantakan ka- 
manangan Nali. 

16Cinio nga pai' min rongogo' 
ulun ondo' mambaal ra aturan ru 
ati kia moonsoi akanon kaapoam 
inumon, kaapoam aturan ru pa- 
ngiantakan, bulan bagu kaapoam 
orou Sabat. Pai" kau pangkirongog 
ra ilo maguta' ra ngaangai' no kalo 
gagayaan min. | Nga ngaangai' 
aturan rano kalo bo pana suguton 
takau nga nakasimpung takano ri 
Kristus. 18Ginio nai ra pai' polo- 
soo' ra akau ruungon ru ulun on- 
do' migiangku minggana' guang, 
am ondo' sumamba ra masundu. 
Ulun koson raginio masumbung 
nga rokoon nilo masuang baal ru 
suruga' pinakito risilo, kaa pang- 
karaan ragitio sumugut ak ra pali- 
so malaat nilo galama'. Ilo kalo 
bo mampaguut ra pangilaan mo- 
topot ra osoi i Kristus. I Kristus 
noyo ondo' maningganai ra inan, 
ioginio pasisimpungan ulun Kris- 
tian, am maya' ra paningganayan 
nano, ilo pogondoon guang am 
mulu' poyo kaayagan nilo tumilu 
ra kasagaan ri Aki Kapuuno'". Gitio 
mogondo' ra inan takati ondo' 
tingganayon ru ulu am pasimpu- 
ngon ru parangaban, tumuu'. 


Matoit am maayag mabaya' 
ri Kristus 
20 Minatoi kano tupo mabaya' 


ri Kristus am pinalabus kano intor 
ra kalaatan ru tana' ti ondo' ma- 


E milabusi Knstus intor ra mangunguasa' am mamannta malaat rano, kaapoam. ginaau ri Kristus kuasa' ru 


mangunguasa' am mamannta malaat rano. 


KOLOSI 2, 3 


ngunguasa' ra ulun. Ginio nai ra 
pai' kano kaayag koson ak ra ulun 
ondo' lakat ak poyo kinuasa' ru 
gitio. 2?! Kamin ra “Pai' guuto' gi- 
tio, pai' kinami' ginio kaapoam 
pai' kombongo' bokon no.” 2 So- 
topot no ngaangai' aturan am pa- 
ngilaan ti makapakuan ra ulun 
kaa' pai' ru pantilayunon nga bi- 
naal ayuk ru ulun. 4 Motopot ra 
pangilaan ti ilain ak ra moonsoi, 
koson mampajajal ra ulun su- 
mamba ra masundu, migiangku 
minggana' guang am miimbolo'. 
Kaa' sotopot no ngaangai' ru gitio 
kolondo' onong mongorot ra ka- 
sagaan malaat ru guang galama'. 

Nga ra pasisimpungan min ri 

Kristus inanian kau ra kaa- 
yagan bagu ondo' mogondo' ra 
akau binayag saguli'. Ginio nai 
ra kaikango' ak toojo guang 
minno koson mompogogot ra 
kalangkayaan ru suruga", iogi- 
nio panturungan ri Kristus ra 
takhta ra tampilon pamiris ri Aki 
Kapuuno'. ? Moonsoi ru guango' 
min noyo kaatangan raginio, sala' 
ka kaatangan ru tana' ti. “Nga 
akau ti karaan koson ak ra mina- 
toi noyo am kaayagan bagu min 
sumimpung ri Aki Kapuuno' ma- 
baya' ri Kristus, kalo makito ru 
ulun. 4Ginio nai ra i Kristus noyo 
puun ru kaayagan bagu minno. 
Am paat ra Io paintalangon sa- 
guli', makapasimpung kau Riso ra 
katulayan Nano. 


Kaayagan bagu am 
kaayagan lair 


5Ginio ra patiri' noyo kasa- 
gaan ra pansasawaan, mansalinut 

baal ra makauyuyu', kasagaan ru 
guang malaat am maringkumaa' 
(nga paliso raginio mogondo' ak 
koson sumamba ra sinungkala- 
laing). 9 Nga ulun makapaliso ko- 
son ragitio noyo mampakasalula' 
ra sangit ri Aki Kapuuno". 7 Ragili 
akau pana galama' siminugut ra 
paliso malaat koson raginio ra io 
nanguasa' ramuyun. 

8 Kaa' raino inggaluri' min noyo 
paliso ragitio: masasangit, mata- 
ki' malasu' guang, guang ma- 
sisang, ragu magasab am poyo 
ragu ondo' makauyuyu' iningon. 
? Ginio bagu ra pai' kau pagabau 
ra rondo' am bokon nga kaayagan 
am paliso nakalair min i iniruanan 
min noyo. 1° Raino inanian kau ra 
kaayagan bagu. Akau noyo ulun 
bagu ondo' masalok talimbaguin 
ri Aki Kapuuno' koson makatilu 
ra paliso Nano. Arati' no makain- 
tutun kau bagu toojo ri Aki 
Kapuuno'. !! Nga raginio, kalo 
bo maatang mangkara' osoi ulun 
Jaudi kaapoam osoi sala' ka ulun 
Jaudi, osoi nasunatan kaapoam 
kalo, osoi bulu ra bokon kaa- 
poam osoi bulu ra kolondo' 
guang, am poyo osoi ulipon kaa- 
poam kalo. Kaa' ondo' maatang 
am i Kristus, nga lo puun ru ngaa- 
ngai' no am sumimpung lo ra 
ngaangai'. 

12 Akau nakasimpung noyo ri 
Aki Kapuuno', nampili' lo no ra- 
muyun am monogom lo ramu- 
yun. Ginio nai ra pakitono' min 
noyo togom min, bonsoi ru guang 
min, inggana' ru guang min, kino- 
lomoi ru guang min am poyo ki- 
nataan ru guang minno. 13Pai' 

kano kataki' sumangit ra rondo' 
am bokon am ampuno' noyo 
amun ru mokoondo' sumonsol ra 
ulun bokon. Mogondo' ra Tuhan 
nangampun noyo ramuyun, moon- 
soi ru akau pana mangampun ra 
rondo' am bokon. !#Kaa' ondo' 
maatang intor ra ngaangal' ru gi- 
tio io no togom, nga gitio noyo 
ondo' mampasimpung ramuyun 
ngaangai' masauk rondo' guang. 
15Pobobonsoi kano ra rondo' am 
bokon ralalom ra pasisimpungan 
ulun Kristian, maya' ra pabansa- 
yan ondo' tinaakan ri Kristus ra- 
muyun, nga gitio noyo pampiawan 
ri Aki Kapuuno' ramuyun. Kasa- 
lok kano maringkuanang. 16 Kaa- 
yag kano sumugut ra bala' ri 
Kristus ondo' kolondo' paganda'. 
Pangila am paminson noyo ra 
rondo' am bokon mabaya' ra ka- 
pintaran. Parimbai kano ra Maz- 
mur, rimbai mongompor ri Aki 
Kapuuno' am rimbai Kristian. Po- 
ngompor kano ri Aki Kapuuno' 
mabaya' ra guang paringkuana- 
ngan. 17 Ngaangai' ondo' baalon 
am raguon min sauko' no man- 
sail ra inggalan ru Tuhan Jisus 
ayuk. Paringkuanang kano ri Aki 
Kapuuno', Ama' takau ra atan on- 
do" binaal ri Jisus Kristus ramuyun. 


Baal ru pabukatan ralalom 
kaayagan bagu 


18 Andu' kau ngai', moonsoi ru 
mampagagaya' kau ra ralaki minno 
nga ginio maaru' baalon ru sangu- 
lun Kristian. 

19 Ralaki kau ngai', tagami' min 
noyo andu' minno am pai' min ilo 
ulipono". 


KOLOSI 3, 4 


2 Anak kau ngai', moonsoi su- 
mugut kau ra karuo matuo minno 
nga gitio noyo paliso ru sangulun 
Kristian ondo' mampakatasu' ra 
guang ri Aki Kapuuno'. 

21 Matuo kau ngai', pai' min 
sinduali' guang ru anak minno 
sabot malawo guang nilo. 

22 Ulipon kau ngai', moonsoi ru 
gagaya' kano ra tuan minno ra 
atan ak kondoyon min. Sala' ka 
gumagaya' ayuk paat ra akau ta- 
mungin, koson makiompor kau ak 
risilo. Kaa' gagayaa' kano tojojo 
risilo mogondo' ra akau gumaga- 
ya' tojojo ra Tuhan. Atan ayuk 
kondoyon minno, paugaro' min 
noyo tojojo mabaya' ra guang ma- 
banis, koson ak mangandoi kau ra 
Tuhan am sala' ka ra ulun. #Ka- 
raa' min noyo ra aniin kau ru 
Tuhan ra ampos moonsoi ondo' 
pinongo No kalalair ramuyun. So- 
topot noi Kristus noyo ondo' tuan 
pangandayan min. Am osoi 
ayuk ondo' mambaal ra tula, io 
galama' magiba' ra balos ru tula 
nano nga ukum ri Aki Kapuuno' 
pagandaan ra ngaangai' ulun. 
Am kau ngai', moonsoi pa- 

ningganayan min ra ulipon 
min rano motopot am kalo mam- 
pili ra ulun. Karaa' min ra akau 
pana makatuan giu' ra suruga'. 


Panuluan 


2 Ralalom ru pakiasian min, 
pirot kano tojojo, ilalai' am pa- 
ringkuanang ri Aki Kapuuno'. 
3 Am karaa' min niak akai rala- 
lom ru pakiasian min, bagu i Aki 
Kapuuno' mangani' ramon ra ka- 
luagan mampasaboi ra tanou ri 


KOLOSI 4 


Kristus ondo' kalo igondo' pina- 
bala'. Nga kinibit ru kandoi ragi- 
tio noyo ra aku pinasubol ra 
pangaputan ti. “Pakiasi' kano am 
bagu maalap ku pakasalula' tanou 
ragitio koson maratian bo ru ulun. 

5Kapintar kano paat akau ru- 
matok ra ulun kalo mangintopot 
rano. Kaluagan raginio alapon min 
mampakito risilo ra akau maama- 
ya' ri Kristus. “Kasalok kano ma- 
kimansunur ra ondo' mampakatasu' 
am makapamunduk ra guang. Am 
tutun kano atan kulaan tumaam 
ra matimpok ra atan ak pangkua- 
tan ru sasangulun. 


Bilin kaansayan ra pupus 


7] Tikikus ti noyo ondo' mam- 
bala' ramuyun ngaangai' ra atan 
kulaan aku ra giti. lo ti sangulun 
pabukat takau ra Kristian ondo' 
tagamin mai, sangulun manga- 
ngandoi ondo' kalansanin ralalom 
kandoi mai ra Tuhan. 8Ginio nai 
ra pinoongoi ku io ramuyun koson 
makaintutun kau ra atan kulaan 
mai ragiti, ra kalo bo magalabo 
kau. ?I Onisimus poyo sumama- 
baya' ri Tikikus. Akau niayuk ra 
ulun. lo sangulun kalansanin am 
tagamin mai. Ilo karuo ti noyo 
mambala' ramuyun ra ngaangai' 
ondo' masauk ragiti. 10I Aristar- 
kus ondo' inaput nabaya' raki' ti 
mampasaboi ra bilin kaansayan ra- 
muyun. Am mogondo' niak ri Mar- 
kus, pantukir ri Barnabas. (Nambilin 
aku no ra amun ru mongol i Mar- 
kus ramuyun, apuo' min io.) 111 
Josua, ondo' poyo sabiton ri Jus- 
tus, io pana mampasaboi ra bilin 
kaansayan ramuyun. Intor ra ulun 

Jaudi ondo' nasauk ra Kristian, ilo 
talu ngaulun ti ayuk ondo' maba- 
ya' raki' mampaugar ra kandoi ru 
pamarintaan ri Aki Kapuuno'. 
Mangindangan ilo tojojo raki'. 

12 Bilin kaansayan poyo intor ri 
Ipapras. Akau niayuk ra ulun. Io 
ti ulipon ri Jisus Kristus am masa- 
lok io mapirot mangkara' ramu- 
yun ralalom pakiasian nano. Intor 
noyo ra pakiasian nano ri Aki 
Kapuuno' maikang kau am toto- 
pot makaintutun am poyo sumu- 
gut niak ra ngaangai' ru kasagaan 
ri Aki Kapuuno". 13 Aku noyo ga- 
lama' makapangani' ra kaintutu- 
nan intor ra kinapirot ru kandoi 
nano ramuyun am niayuk nama- 
gun ra bandar Laodikia am Irapo- 
lis rano. 141 Lukas pana, sangulun 
duktur ondo' tagamin mai, mam- 
pasaboi ra bilin kaansayan ramu- 
yun am mogondo' niak ri Dimas. 

15Posoboyo' noyo bilin kaansa- 
yan mai ra pabukat ra Kristian giu' 
ra Laodikia, am poyo ri Nimpa am 
ulun ondo' sumambayang giu' ra 
baloi nano. 16 Malupus surat ti ma- 
basa' min, painjulo' min poyo ra 
pasisimpungan ulun Kristian giu' 
ra Laodikia, koson bagu mabasa' 
nilo. Mogondo' ra surat ku ra bo- 
kon i ondo' painjulon bagu ramu- 
yun ru ulun Laodikia rano, basaa' 
min. 17 Am balai' i Arkipus, “Ka- 
raa'. Pongoono' noyo ondo' pina- 
kandayan rirun ru Tuhan.” 18 Aku 
no galama' mamatik ragitio: Bilin 
kaansayan intor raki', i Paulus. 
Pai' liliani' ra kapaganan kutu ra 
lakat aku ak poyo aputon. 

Gama' ru i Aki Kapuuno' ma- 
marakat ramuyun. 


Surat kasaa' ri Paulus 
posoboyon ra 
pasisimpungan ulun Kristian ra 


TISALONIKA 


Pasiguluon 


Tisalonika rondo' pusor bandar ru Makidonia, wilayah ondo' kinuasa' ru 
Empayar Roma. | Paulus namuun ra pasisimpungan ulun Kristian ra Tisatoni- 


ka, kakairuan no ra Pilipi. Kaa' kalo nabuoi raginio, nangusolon ulun Jaudi ri 
Paulus am minanggal ilo ra kandoi ri Paulus mampabala' ra pangilaan Kristian 
ra ulun sala' ka Jaudi ondo' mintutun ra ugama Jaudi. Iruani' kalalaat ri Paulus 
Tisalonika am ongoi ra Biria. Pakasaboi i Paulus ra Korintus, nakaapu io ra 
surat ri Timotius, rangan mangandoi nano, ondo' nambala' ra ati kulaan 
pasisimpungan ulun Kristian ra Tisalonika. 

Surat kasaa' ri Paulus posoboyon ra pasisimpungan ulun Kristian ra 
Tisalonika binatikan koson mampaikang ra ulun Kristian ra giu' no. Naring- 
kuanang i Paulus nga nakaapu ra tanou ra pangintapatan am togom nilo. Tauli 
nanaam i Paulus ra pangkuatan ru pasisimpungan ulun Kristian no intor ra 


ratangan saguli' ri Kristus. Amun matoi sangulun Kristian ra kalo poyo matong 
saguli' i Kristus, makaalap kia ulun no ra kaayagan mantilayun am motopot 
intor ri Kristus? Sanggilan kia ratangan saguli' ri Kristus? Nambilin i Paulus 
risilo maa' raginio marayus mangandoi ra kalo ijojogon, liliwa' maginaa ra 
ratangan ri Kristus ra maayo kalansanan. 


Suang 

Panalimpuunan 1.1 
Maringkuanang am mongompor 1.2— 3.13 
Bilin intor ra paliso ru ulun Kristian 4.1-12 
Pambalaan tojojo intor ra ratangan saguli' n Kristus 413--5.11 
Bilin ra pamupusan 5.12-22 


Pamupusan 5.23-28 


1 TISALONIKA 1 


Aku i Paulus, mabaya' ri Silas 
am i Timotius. 

Surat ti posoboyon ra pasi- 
simpungan ulun Kristian ra ban- 
dar Tisalonika, ulun kau ri Aki 
Kapuuno', i Ama', am poyo ulun 
kau ru Tuhan Jisus Kristus: 

Gama' ru i Aki Kapuuno' ma- 
naak ramuyun ra barakat am pa- 
bansayan. 


Kaayagan am pangintapatan 
ru ulun Tisalonika 


2Masalok akai maringkuanang 
ri Aki Kapuuno' nga akau ngai' 
am masalok niak mangkara' ra- 
muyun ralalom pakiasian mai. 
3Makara' mai ralalom pakiasian 
mai ri Aki Kapuuno', Ama' takau, 
atan kulaan akau mangintopot ri 
Kristus, motogom kau ra ulun bo- 
kon suku' mapirot toojo mangin- 
dangan risilo am poyo maikang 

lansan minno ra Tuhan takau i 
Jisus Kristus. 4Pabukat kau ngai' 
ra Kristian, nakapandai akai ra 
motogom i Aki Kapuuno' ramu- 
yun am nampili' ramuyun ma- 
sauk ra ulun Nano. 3Ginio nai 
ra pampatanawan mai ra Tanou 
Moonsol ti ramuyun i, sala' ka 
raragu ak, kaa' mabaya' ra kuasa' 
ru Ambiluo ri Aki Kapuuno' am 
mabaya' poyo ra kapandayan ra 
Tanou Moonsoi no motopot. Na- 
kapandai kano ati kulaan kiralan 
ru kaayagan maili paat ra akai 
soroi ramuyun, koson nampakaa- 
tang akai ayuk ramuyun. STimi- 
nilu kau ramon am niak ra Tuhan, 
am kabalu' pana naimbolo' kau 
toojo, inapu min niak bala' i ma- 
baya' ra kaansukan ondo" tinaa- 
kan ru Ambiluo ri Aki Kapuuno'. 
7Ginio nai ra nasauk kau bo ra 
tiluan ru ngaangai' ulun Kristian 





Bandar Tisalonika am kapal rano (1.1) 

giu' ra pagun Makidonia am Aka- 
ya. 3Nga tumalimpuun intor ra- 
muyun, bala' ru Tuhan nakasaboi 
noyo ra Makidonia am Akaya. 
Am sala' ka ginio ak, kaa' tanou 
intor ra pangintapatan min ri Aki 
Kapuuno' nakasuku' noyo ra ati- 
ati ak intok, saboi akai kalo pana 
bo mindagu intor raginio. ? Nga 
ilo galama' mantunung bo ra ati 
kulaan nangapuan min ramon 
paat ra akai minongoi ramuyun 
gili. Mantunung ilo ati kulaan 
timinalikur kau intor ra sumamba 
ra sinungkalalaing, bagu mangan- 
doi bo ri Aki Kapuuno' ondo' 
maayag am motopot. 1 Am ati 
kulaan maginaa kau ra ratangan 
ru Anak Nano intor ra suruga', lo 
ondo' binayag saguli' intor ra 
kapatayan. lo no i Jisus Kristus 
ondo' mampalabus ritakau intor 
ra sangit am ukum ondo' matong 
no. 


Kandoi ri Paulus giu' 
ra Tisalonika 


ga ku ngai', akau gala- 
ma' makapandai ra rinatangan 
maili ramuyun pai' ru kolondo' 
ampos. “Nga kalo poyo nakara- 
tong akai ramuyun ra Tisalonika, 
inimbolo' am inasaban akai giu' 
ra bandar Pilipi. Kaa' iou pana 
masuang ulun tumula' ramon 
ragili, inindangan akai ri Aki 
Kapuuno' ra makaatas akai mam- 
pasaboi ra Tanou Moonsoi ondo' 
intor Riso. 3Pangkimaitan maiti 
ramuyun pai' ru mampakalayau 
ramuyun kaapoam intor ra guang 


1 TISALONIKA 1, 2 


mai malaat kaapoam mampa- 
ruung ramuyun. #Kaa' sotopot 
no, pai' ru mampakaansuk akai ra 
guang ru ulun kaa' guang ri Aki 
Kapuuno', ondo' mangkinam ra 
guang mai. lo no ondo' nampa- 
sauk ramon koson maaya' akai 
mampasaboi ra Tanou Moonsoi 
no. ” Akau galama' nakapandai ra 
kalo igogondo' akai mindagu ra 
ragu mam pagamis koson mambu- 
ni ra guang maringkumaa'. I Aki 
Kapuuno' galama' sasi! mai! 6 Am 
kalo noyo igondo' akai pakiompor 
ra osoi ak pana, intor kia ramuyun 
kaapoam ulun ra bokon, ” kabalu' 
pana akai ti, koson ra rasul ri Jisus 
Kristus, maaya' akai makitaak ra 
atan-atan ayuk intor ramuyun. 
Kaa' kinolomoi mai guang mai 
paat ra akai soroi ramuyun, koson 
ra sangulun ina'” ra io mantala- 
nak. 3Nga ra kinotogom mai ra- 
muyun, nakatampos akai no sala' 
ka mampasaboi ra Tanou Moon- 
soi intor ri Aki Kapuuno' no ayuk, 
kaa' suku' mampataak ra paina- 
wo maiti pana ramuyun. Nga 
maayo tojojo togom maiti ramu- 
yun! 9Pabukat ku ngai', maaru' 
makara' min noyo kandoi am ba- 
gui maili paat akai nampasaboi ra 
Tanou Moonsoi ri Aki Kapuuno' 
ti ramuyun. Mangalandaman akai 
nangandoi koson kalo nantipagon 
ra osoi ak pana intor ramuyun. 

10 Akau no sasi' mai, am koson 
niak i Aki Kapuuno', ra mapasau, 
mabanis am matanda' paliso mai 
ramuyun ondo' nangintopot no- 
yo ri Kristus. !! Nakapandai kano 


4 paat ra akal soroi ramuyun, koson ra sangulun ina": Kuukula' naskah nakalair: paat akan soro ramuyun, koson 


akar ra anak, koson akai ra ina". 


1 TISALONIKA 2, 3 


ra paliso mai ramuyun sigagama', 
ioginio mogondo' ra sangulun 
ama' am anak no rano. 12 Sinawai, 
siaimayo am kinimaitan takamin 
koson maayag kau sumugut ra 
kasagaan ri Aki Kapuuno', ondo' 
mampiau ramuyun makaliman ra 
Tana' Bagu ri Aki Kapuuno” am 
"katulayan Nano. 

8 Gitio rondo' poyo sasaban ra 
akai masalok maringkuanang ri 
Aki Kapuuno', nga nangkirongog 
am nangapu kau po ra tanou intor 
ri Aki Kapuuno' ondo' pinasaboi 
maili. Nangapu kau ra tanou no 
sala' ka koson ra tanou intor ra 
ulun, kaa' koson ra totopot 1 Aki 
Kapuuno' noyo intor ru tanou no. 
Am lo po nampasauk ramuyun 
nangintopot ri Kristus. 14Pabukat 
ku ngai', akau pana nakaliman ra 
atan ondo' nasauk ra pasisimpu- 
ngan ulun Kristian rano giu' ra 
Judia, ioginio ilo ondo' nanginto- 
pot ri Jisus Kristus. Kaimboloon 
ondo' malimanan min ti intor ra 
bulu min galama', mogondo' niak 
ra sauk ru ulun Kristian ru Judia 
ra ilo inimbolo' ru ulun Jaudi rali. 
15 o noyo namatoi ra Tuhan Jisus 
am nabi' rali am niak nangimbo- 
lo' ramon. Kalo gumagaya' ilo ri 
Aki Kapuuno' am makimantula' 
ilo ra ngaangai' ulun. 14 Am mulu’ 
poyo ilo mongompong ramon 
mambala' ra bulu ondo' sala' ka 
Jaudi rano ra tanou ondo' mam- 
pakaayag risilo. Nga raginio gu- 
maai poyo tula nilai saboi maukop 
suang no am raino matiu' ilo 
bo ra sangit am ukum ri Aki 
Kapuuno'. 

Maayo guang ri Paulus 
tumuum poyo ra ulun 
Tisalonika 


17 Pabukat ku ngai', intor ra ita- 
kau nakapantuliar, maayo guang 
mai tumuum poyo ramuyun am 
noondom toojo guang maiti ra- 
muyun, nga kabalu' pana maalur 
kau ra mato, mamaar ak ra guang. 
18 Makaguang akai noyo mongoi 
tuum ramuyun, ra kaingkula' ku 
noyo nangkinam, kaa’ inampa- 
ngan akai ru Tingganai ru riwato 
no. 1 Akau no tojojo kalansanan 
am kaansukan mai. Nga paat ra 
ratangan saguli' ru Tuhan Jisus ra 
tumuum takau Riso, akau no sa- 
saban ru paringkuanangan maino. 
2 Akau noyo puun ru paringkua- 
nangan am kaansukan maiti! 

3 Pupus i kalo bo moorot guang 

maiti. Ginio ra nampaguang 
akai ra moonsoi ru lumuur akai ak 
ra bandar Atina, “liliwa' poongo- 
yon mai ramuyun i Iimotius, 
pabukat takau. lo no sangulun 
mangangandoi ra Tuhan ondo' 
mabaya' ramon mampasaboi ra 
Tanou Moonsai ri Kristus. lo sinu- 
sub mai mampaikang ra guang am 
pangintapatan minno ri Kristus. 
3 Bagu kolondo' sangulun pana in- 
tor ramuyun no lumonggo' ma- 
ngintopot nga ra kaimboloon min 
ti. Akau galama' nakapandai ra 
gitio noyo tayar ru kasagaan ri 
Aki Kapuuno' ritakau. “Nga paat 
ra akai soroi ramuyun ragili, nam- 
bala' akai no kalalair ra makatuum 
takau ra kaimboloon, am ginio 
noyo ondo' nasauk koson ra natu- 


b Tana' Bagu n Aki Kapuuno', Harfiah' Pamanntaan n Aki Kapuuno' 

tunan min. 3 Ginio ra nompoongoi 
aku ri Timotius nga kalo bo moo- 
rot guang kuli am masaga' aku 
mintutun ra atan kulaan ru pa- 
ngintapatan min. Nga naimamang 
aku ra mampon lair rinukuan kau 
ru pangkinaman ru Iingganai ru 
riwato, suku' kolondo' bo ampos 
ru kandoi maili ramuyun. 

6Raino siminaguli' noyo i Ti- 
motius am nagibit ra tanou moon- 
sol intor ra pangintapatan am 
togom minno. Nambala' io ra- 
mon ra masalok kau moondom 
ramon am masaga' kau tumuum 
ramon, mogondo' ra akai masaga' 
tumuum ramuyun. 7Pabukat ku 
ngai', ginio noyo ondo' nampai- 
kang ra guang maiti, iou pana 
nakatuum akai ra kapaganan am 
kaimboloon. Pangintapatan minti 
noyo nampaikang ra guang mai, 
8suku' ra maayag akai tojojo rai- 
no, ondo' amun ru rumondon kau 
toojo ra Tuhan. “Raino maring- 
kuanang akai tojojo ra pinaguluan 
ri Aki Kapuuno' nga ra kaansukan 
ru guang maiti ramuyun. !? Orou 
rondom akai makiasi' mabaya' ra 
kinapirot ru guang mai, koson 
makapantuum takau poyo am 
makapampasingkot akai poyo ra 
atan ondo' kalo poyo naila' ramu- 
yun intor ra pangintapatan min ri 
Kristus. 

11 Gama' ru i Aki Kapuuno"' ga- 
lama', Ama' takau, am Tuhan ta- 
kau i Jisus mangani' ra kaluagan 
koson makapantuum poyo saguli' 
ramuyun. 1? Gama’ ru Tuhan ma- 
ngindangan ramuyun topot-topot 


1 TISALONIKA 3, 4 


motogom ra rondo' am bokon am 
niak ra ngaangai' ulun, saboi kino- 
togom min rumuang mogondo' ra 
kinotogom mai ramuyun. 13 Maa' 
raginio mampaikang Io ramuyun, 
saboi guang minno mapasau am 
kolondo' sala ra pagilangan ri Aki 
Kapuuno', Ama takau, paat ra ra- 
tangan ru Tuhan takau, i Jisus, 
mabaya' ra ngaangai' ulun Nano. 


Kaayagan ondo' 
mampakatasu' ri 
Aki Kapuuno' 


Pabukat ku ngai', pupus no, 

nangani' akai no ramuyun ra 
tiluan moonsol ra ati koson ru 
kaayagan ondo' mampakatasu' ri 
Aki Kapuuno' am ginagaya' min 
noyo ginio. Kaa' raino, mansail 
ra inggalan ri Tuhan Jisus, kitaa- 
kon am kimaitin takamin mirot 
poyo tojojo mampakatasu' ri Aki 
Kapuuno'. ? Nga napandayan min 
ra nanuluan maili ramuyun intor 
noyo ra kuasa' ru Tuhan Jisus. 
3 Nga masaga' i Aki Kapuuno' 
ra kaayagan minno mapasau, gi- 
nio ra inggalur kano ra baal ru 
pansasawaan. #Moonong ungku- 
yon musiti' mapandai ati kulaan 
mangurumat ra andu' nano,” ba- 
gu ginio mampakatasu' ri Aki 
Kapuuno' am poyo ra ulun. 3 Pai' 
kano baya' ra kinibit lumapau, 
koson ra ulun ondo' kalo makau- 
lig ri Aki Kapuuno'. SIntor ra baal 
ragitio, pai' kano pambaal ra. ka- 
salaan kaapoam mamparuung ra 
pabukat min ra Kristian. Nga na- 
kapansawai akai no tojojo ramu- 


t ngaangai" ulun Nano, kaapoam: ngaangar" masundu Nano. 4 ati kulaan mangurumat ra andu' nano, 


kaapoam: manguasa' ra man nano. 


1 TISALONIKA 4, 5 


yun ragili ra Tuhan noyo ondo' 
mangukum ra ngaangai' baal ko- 
son raginio. 7 Nga pai' ru piniau 
takau ri Aki Kapuuno' koson 
maayag ra pansasawaan, kaa' ko- 
son'maayag ra mapasau. 8Cinio 
nai ra osoi ak kalo mangapu ra 
pangilaan ti, sala' ka ulun ak on- 
do' kalo apuon nati, kaa' i Aki 
Kapuuno' galama', ondo' manga- 
ni" ra Ambiluo Nano ramuyun. 

?Kalo pana bo mamatik akai ra- 
muyun ra atan kulaan motogom 
ra pabukat min ra Kristian, nga 
akau galama' naila' noyo ri Aki 
Kapuuno' koson motogom ra ron- 
do' am bokon. 1? Am ginio pinaki- 
to min noyo ra ulun Kristian rano 
ra tikop-tikop ru pagun Makido- 
nia. Kaa' pabukat ku ngai', kitaa- 
kon takamin mirot poyo tojojo 
mampakatasu' ri Aki Kapuuno'. 
11 Kaayag kano toojo ralalom pa- 
bansayan am pai' sombot ra atan 
ondo' baalon ru bokon. Sigagama' 
kano paginakan nga ginio noyo 
nambalaan mai ramuyun ragili. 
12 Amun kaayagan min koson no- 
yo raginio, kalo pana bo lumansan 
kau ak ra bokon, am ilo ondo' kalo 
mangintopot ri Kristus pana ma- 
gurumat bo ramuyun. 


Ratangan ru Tuhan Jisus 


13Pabukat ku ngai', masaga' 
akai ra akau makapandai ra sauk 
ru ulun namagatoi rali, bagu kalo 
mangiluk guang min, koson ra 
ulun ondo' kolondo' kalansanan 
rano. 14Mangintopot takau ra i 
Jisus minatoi :am naayag saguli'. 
Am mangirtopot-takau niak ra 
bayagon saguli' ri Aki Kapuuno' 

ulun namagatoi rali ondo' na- 
ngintopot ri Jisus, koson masisim- 
pung ilo Riso. 

. 9 Gitio noyo pangilaan ru Tuhan 
ondo' posoboyon mai ramuyun: 
paat i Tuhan Jisus matong saguli', 
itakau ondo' lakat ak poyo maa- 
yag paat raginio kalo noyo su- 
migulu ra ulun namagatoi rali. 
16 Nga tingganai ru masundu manu- 
sub ra bolos mosongou am tarum- 
pit ri Aki Kapuuno' samputin, 
bagu Tuhan Jisus galama' tu- 
muun intor ra suruga' am ulun 
namagatoi rali ondo' nangintopot 
ri Jisus pasiguluon bayago'. 17 Ba- 
gu itakau ondo' maayag ak poyo 
paat raginio kayangon maya' ra 
gaun mababaya' risilo, mongoi 
tuum ra Tuhan giu' ra limbowon. 
Am bagu masimpung takau ra 
Tuhan ra sabuoi-buoi no. 18 Ginio 
nga kaikango' noyo guang min ra 
rondo" am bokon ra ragu raginii. 


Tampos kano manguma' ra 
Tuhan Jisus 


[D Pabukat ku ngai', kalo pana 
bo mamatik akai ramuyun ra 
sanggilan baal raginio masauk. 
“Nga akau galama' nakapandai 
tojojo ra ratangan ru Tuhan no ra 
pulali' kon ak, mogondo' ra rata- 
ngan ru sangulun mantatakou 
paat ra io rondom. 3Paat ulun 
mindagu ra, “Raino nampalinos 
noyo ngaangai' am mokoondo' 
noyo pabansayan”, paat raginio 
niak pulali" kon ilo pusoon. Pulali' 
kon lo matong koson ra ruol ru 
ruandu' matipaganak, am kalo 
makapagiru' ilo. 4Kaa' akau, pa- 
bukat ku ngai', pai ru maayag 

kau ra kalandaman, am Orou ra- 
ginio sotopot no kalo mampaliar 
ramuyun koson ra sangulun man- 
tatakou. 5Akau no ulun ondo' 
maayag ralalom ru sinda, ioginio 
maayag ra matawang. Itakau ti 
sala' ka maayag ra kalandaman. 
6Ginio ra pai" takano pombobo- 
long ak koson ra ulun bokon rano, 
kaa' ilalaim am masalok takano 
tumampos. 7 Nga paat ra rondom 
ti ulun mombobolong am rondom 
ti ulun gumauk. 8Kaa' itakau ti 
maayag ra matawang, am musiti' 
masalok takau tumampos. Musi- 
ti' takau mangintopot ra Tuhan 
am motogom ra ulun bokon, ginio 
koson migampin takau ra bayang 
basi'. Am poyo kalansanan ra ba- 
yagon takau koson migampin ta- 
kau ra tupi' basi'. ? Nga pai' ru 
pinili' takau ri Aki Kapuuno' 
koson ra ukumon, kaa' koson 
mokoowot takau ra pamayagan 
mansail ri Jisus Kristus, Tuhan 
takau. 1?Minatoi lo mamayag 
ritakau, koson paat ra ratangan 
Nano itakau ngaangai' maayag 
sumimpung Riso, iou pana Jakat 
takau ak poyo maayag kaapoam 
minatoi noyo. 1! Ginio nga kaika- 
ngo' am pangindangan kano ra 
rondo' am bokon mogondo' ra 
baalon min raino ti. 


Bilin pupus am kaansayan 


12 Pabukat ku ngai', makitaak 
akai ra urumaton min noyo ilo 
ondo' mirot mangandoi koson ra 
kaatangan min, nga pinili' ilo no 
ru Tuhan koson maningganai am 
magalung ramuyun. 13 Urumato' 
am tagami' noyo tojojo ilo nga ra 


1 TISALONIKA 5 


kandoi nilai ti. Kasalok kano mo- 
bonsoi ra rondo' am bokon. 

14Pabukat ku ngai', makitaak 
akai poyo ramuyun ra sawayo' 
min noyo ulun ondo' mangatiar, 
kaikango' min noyo guang ru 
ulun ondo' malaa', indangano' 
min noyo ulun ondo' malawo am 
kataan kano ra ngaangai' ulun. 
15 []alai' min noyo ra kolondo' sa- 
ngulun kon pana mambalos ra 
kalaatan risilo ondo' mambaal ra 
kalaatan riso. Kaa' pirot kano 
pambaal ra moonsoi ra rondo' am 
bokon am poyo ra ngaangai' ulun. 

16Kasalok kano pakaansuk 17 am 
pakiasi'. 18 Paringkuanang kau ak 
ra ngaangai' ondo' matuum min, 
nga ginio noyo kasagaan ri Aki 
Kapuuno' ramuyun koson ra ulun 
ondo' sumimpung ri Jisus Kristus. 

19Pai' min noyo ompongo' 
Ambiluo ri Aki Kapuuno'. % Pai' 
kano pagasab ra pambalaan ondo' 
intor ra Ambiluo ri Aki Kapuuno'. 
21 Ngaangai' ru atan ak baal ilain 
min galing, am ondo' moonsoi no 
ginio suguton min. # Inggalur ka- 
no ra atan ak baal malaat. 


Pamupusan 


23 Gama' ru i Aki Kapuuno' on- 
do' mangani' ritakau ra pabansa- 
yan, mampatimpok ra kaayagan 
minno Riso galama'. Am gama' ru 
magalung lo ramuyun ngai' — 
ioginio ambiluo, saliguor am poyo 
inan minno — saboi kolondo' sala 
min paat ratangan ru Tuhan 
takau, i Jisus Kristus. #I Aki 
Kapuuno' noyo mampiau ramu- 
yun, am lo no makapambaal ragi- 
nio nga lo totopot malansanan. 

25 Pabukat ku ngai', karaa' min 
niak akai ra pakiasian min. 

26 Paat akau manguma' ra pa- 
bukat Kristian indagu kano ra 
kaansayan mabaya' ra guang ma- 
pasau. 


27 Mansail ra kuasa' ru Tuhan, 
kitaakon takamin surat ti paba- 
saan ra ngaangai' pabukat Kris- 
tian rano. 

28 Cama' ru Tuhan takau i Jisus 
Kristus mamarakat ramuyun. 


Surat karuo ri Paulus 
posoboyon ra 
pasisimpungan ulun Kristian ra 


TISALONIKA 


Pasiguluon 


Ratangan saguli' ri Kristus lakat poyo masauk ra pangkuatan ra pasisim- 
pungan ulun Kristian ra Tisalonika. Surat karuo ri Paulus posoboyon ra 
pasisimpungan ulun Kristian ra Tisalonika binatikan koson manalasai ra 
kapaganan ti. Pasisimpungan ulun Kristian ra Tisalonika minindagu ra naka- 


ratong noyo saguli' į Jisus. Nambala' tojojo į Paulus ra ragu raginio kalo 
motopot, nga ra kalo poyo matong saguli' i Jisus, kalaatan am paliso kalo 
makaasi' ra ulun lumanja'. Ginio ngai' tingganayon ru sangulun ondo' mauli- 
gan ra “Ulun Malaat” ondo' manggal ri Kristus. 

Posoboyon ra mambabasa' rati, mambala' tojojo i Paulus ra kinaatang nilo 
tumaan ra ilo mangintopot ri Kristus, kabalu' pana kaayagan nilo mapagon am 
maimbolo' kaga'. Nambilin i Paulus nsilo maa' raginio mangindapu"', koson ra binaal 
ri Paulus am rangan no rano. ilo niak musiti' mirot mambaal ra baal moonsoi. 


Suang 

Panalimpuunan 1.1-2 
Ompor am pakiasian 1.3-12 
Pambalaan tojojo intor ra ratangan ri Kristus 2.1-17 
Bilin intor ra paliso ru ulun Kristian 3.1-15 
Pamupusan 3.16-18 


1 Aku i Paulus, mabaya’ ri Silas poyo ulun kau ru Tuhan Jisus 
am i Timotius. Kristus: 

Surat ti posoboyon ra pasi- ?Gama' ru i Aki Kapuuno', 
simpungan ulun Kristian ra Ama' takau am i Tuhan Jisus 
bandar Tisalonika, ulun kau ri Kristus manaak ramuyun ra bara- 
Aki Kapuuno', Ama' takau, am kat am pabansayan. 


2 TISALONIKA 1, 2 


Pangukuman paat ratangan 
ri Kristus 


3Pabukat ku ngai', musiti' akai 
masalok maringkuanang ri Aki 
Kapuuno' nga akau. Am ginio no- 
yo maaru' baalon mai, nga mulu' 
poyo bo akau mangintopot ri 
Kristus am motogom min ra ulun 
bokon. “Ginio ra akai galama' 
maansukan mantunung ra pasi- 
simpungan ulun Kristian rano ra 
ati kulaan kinaikang ru panginta- 
patan minno ri Kristus paat ra 
maimbolo' am mapagon ondo' 
malimanan min. 

SAm gitio noyo kakitanan ra 
kinabanis ru pangakiman ri Aki 
Kapuuno': ra naimbolo' kano nga 
ra pangintapatan min Riso, paa- 
yaan kau makaliman ra Tana' 
Bagu ri Aki Kapuuno'.? #Mabanis 
baalon ri Aki Kapuuno'. Mamba- 
los lo ra ulun ondo' mangimbolo' 
ramuyun no. 7 Am poyo mangani' 
lo ra katasuan ramuyun ondo' rai- 
no ti imboloon, mogondo' niak 
ramon. Gitio saukon No paat ra 
Tuhan Jisus mintalang intor ra 
suruga' mabaya' ra masundu ma- 
ngaikang No rano, Sam mabaya' 
ra simbula' ru apui. Mangukum lo 
ra ulun ondo' kalo masaga' mintu- 
tun ri Aki Kapuuno' am ondo' ka- 
lo gumagaya' ra Ianou Moonsai ri 
Jisus, Tuhan takau. ? Ukumon ilo 
ra kapatayan mantilayun, pasua- 
yon ilo intor ra Tuhan am intor ra 
kuasa' matulai Nano. !°Paat ra 
Orou ratangan Nano katulayon lo 
ru ngaangai' ulun No rano, am 

urumaton lo ru ngaangai' ulun 
ondo' mangintopot Riso. Am akau 
pana makasimpung risilo, nga 
nangintopot kano ra tanou ondo' 
pinasaboi maili. 

11 Ginio nga ra masalok makiasi' 
akai ri Aki Kapuuno' koson mam- 
pasauk ramuyun ra ulun ondo' 
maaya' ra pampiawan Nano. Ga- 
ma' ru mabaya' ra kuasa' Nano, 1 
Aki Kapuuno' makasauk ra kasa- 
gaan min mambaal ra moonsoi am 
mampaukop ra ngaangai' kinapi- 
rot ru pangintapatan min.  Maa' 
raginio inggalan ru Tuhan takau, 1 
Jisus, katulayon min am akau pa- 
na katulayon No, mabaya' ra ka- 
taawan ri Aki Kapuuno' takau am 
ru Tuhan Jisus Kristus.” 


Ulun Malaat 


Koson ra ratangan ru Tuhan 

takau, i Jisus Kristus, am pan- 
timungan takau mongoi simpung 
Riso, pabukat kau ngai' kitaakon 
takamin: ?Pai' kano kataki' kali- 
ngou kaapoam magalabo nga na- 
kaining kau ra nasuku' kon noyo 
Orou ratangan ru Tuhan Jisus. 
Mokoondo' lair mindagu, ginio si- 
nabit mai paat kinuasa' akai ru 
Ambiluo ri Aki Kapuuno', kaa- 
poam ralalom pangilaan kaapoam 
binatikan mai. 3 Pai' min noyo po- 
losoo' osoi ak mamparuung ramu- 
yun ra atan ak pana sasaban. Nga 
kalo poyo masuku' Orou ratangan 
ru Tuhan Jisus, maaru' gitio galing 
masauk: Masuang bo ulun tumu- 
la' ri Aki Kapuuno' am mintalang 
bo Ulun Malaat, io ondo' inaru' 


4 Tana' Bagu n Aki Kapuuno', Harfiah pamarintaan n Aki Kapuuno' b n Aki Kapuuno' takau am ru Tuhan 


Jisus Kristus, kaapoam n Aki Kapuuno' takau am Tuhan 

noyo pasubolon ra naraka. “Maki- 
mantula' am makiompor io ra ngaa- 
ngai' ondo' rokoon tuhan kaapoam 
atan ak ondo' sambaan ru ulun, 
saboi sumubol am manturung io 
ra Baloi Tuhan am migiangku ra io 
rokoon i Aki Kapuuno'. 

3 Kalo kia kinara' min ra aku so- 
rol ramuyun ragili, ra ingkula' aku 
noyo nambala' ramuyun ra ngaa- 
ngai' baal raginio? “Am raino 
makapandai kau ra atan ondo' 
mongompong riso, nga paat ra 
inaru' ri Aki Kapuuno' mintalang 
io. 7 Kuasa' ru Kalaatan ondo' kalo 
makito ti timinalimpuun noyo 
mamparuku' ra ulun, kabalu' pa- 
na kalo poyo minintalang io. Nga 
ondo' mongompong riso no, mu- 
siti' iruon pagulu ri Aki Kapuuno', 
#bagu Ulun Malaat ti mintalang. 
Kaa' paat i Tuhan Jisus matong, 
potoyon No Ulun Malaat no ra 
sampuyon no ak am pusoon No io 
ra sinda ru ratangan Nano. ? Ulun 
Malaat ti mintalang mabaya' kua- 
sa' ru Tingganai ru riwato am 
mambaal io ra mansalinut sauk 
makakuasa', tatandu' am kaimua- 
gan ondo' abau ak ngaangai'. 
10 Mamparuung io ra mansalinut 
kalaatan ra ulun ondo' maaru' pu- 
soon. Pusoon ilo nga kalo nangapu 
am nonogom ilo ra katapatan in- 
tor ri Aki Kapuuno' ondo' maka- 
pamayag risilo. 11 Ginio nga i Aki 
Kapuuno' mompoloso risilo ra pa- 
layawon, saboi mangintopot ilo ra 
atan sotopot no abau. 12 Maa' ra- 
ginio, ngaangai' ondo' kalo ma- 
ngintopot ra katapatan intor ri 


2 TISALONIKA 2, 3 


Aki Kapuuno', kaa' maansayan ak 
ra kalaatan, ukumon ilo. 


Pinili' kano ra bayagon kau 


13Pabukat ku ngai' ondo' ta- 
gamin ru Tuhan, musiti' akai 
masalok maringkuanang ri Aki 
Kapuuno' nga akau, nga pinili' ka- 
no ri Aki Kapuuno' ra kasaa' ra 
bayagon kau.” Mansail ra Ambiluo 
Nano am pangintapatan min ra 
katapatan intor ri Aki Kapuuno', 
sinauk kau ri Aki Kapuuno' ra 
ulun Nano ondo' mapasau. 14 Nga 
ragitio noyo nampiau lo ramuyun 
mansail ra Tanou Moonsoi ondo' 
pinabala' mai ramuyun. Nampiau 
lo ramuyun koson mokoowot kau 
ra katulayan ru Tuhan takau, i 
Jisus Kristus. 1 Nga raginio, pabu- 
kat kau ngai', pirot kano pangin- 
topot am suguto' noyo pangilaan 
maili ramuyun, iou pana ondo' ri- 
nagu kaapoam binatikan mai ra 
surat. 

l6Gama' ru Tuhan takau, i 
Jisus Kristus galama', am i Aki 
Kapuuno', Ama' takau, ondo' no- 
nogom ritakau am ondo' mansail 
ra kataawan Nano nangani' rita- 
kau ra guang mataan am ra kalan- 
sanan moonsoi, 1 mampakatasu' 
am mampaikang ra guang minno. 
Maa' raginio makapambaal am 
makapampatanou kau bo ra atan 
ondo" moonsoi. 


Pakiasi' kano ramon 
ra Tuhan 


Pupus ti, pabukat ku ngai' pa- 
kiasi' kano ramon ra Tuhan, 


C pinili" kano n Aki Kapuuno' ra kasaa' ra bayagon kau: Kuukula' naskah nakalair: nga intor poyo ra talumpuun1 


pinili" kano n Aki Kapuuno' ra bayagon kau 


2 TISALONIKA 3 


maa' raginio bala' ru Tuhan ma- 
taki' makatanou am apuon maba- 
ya' ra urumat, mogondo' koson ra 
intok min ragili. ZPakiasi' kano 
niak ri Aki Kapuuno' ra mam- 
painggalur ramon intor ra ulun 
malaat rano, nga pai' ru ngaa- 
ngai' ulun mangintopot ra Tanou 
Moonsoi. 

3Kaa' Tuhan no totopot ma- 
lansanan. Mampaikang am ma- 
galung lo ramuyun intor ra kalaatan. 
#Am mangintopot akai tojojo ra 
Tuhan ra atan ondo' pinabala' 
maili ramuyun, baalon min niak 
am rayusin min poyo. 

5 Gama' ru Tuhan mampaintu- 
tun poyo ramuyun ra togom ri 
Aki Kapuuno' am poyo atan ku- 
laan i Kristus mangani' ramuyun 
ra guang mataan. 


Pai' kano katiar 


6Pabukat ku ngai', mansail ra 
inggalan ru Tuhan Jisus Kristus, 
manusub akai ra inggalur kano ra 
ulun Kristian ondo' mangatiar, 
koson kalo maya' ra pangilaan 
ondo' pinaatak maili risilo. 7 Akau 
galama' nakapandai noyo ra mu- 
siti' kau tumilu ramon, nga paat 
akai soroi ramuyun ragili, pai' ru 
mangatiar akai. 3 Kalo noyo naki- 
pakan akai ra osoi ak pana. Kaa' 
sotopot no orou-rondom minirot 
akai tojojo nangandoi, koson kalo 
nantipagon akai ra sangulun kon 
pana intor ramuyun. ? Sala' ka ko- 
son ra kolondo' sasaban mai ma- 
kipakan ramuyun, kaa' nangani' 

akai ak ramuyun ra rondo' tiluan 
maonsoi. 1° Nga paat ra akai soroi 
ramuyun, nanusub akai no ra, 
“Osoi ak mangatiar maginakan, 


kalo paakanon.” 


11 Rinagu mai ginio nga naining 
mą rå mokoondo' intor ramuyun 
no mangatiar. Kolondo' rondo' 
kon mabaal nilo, ondo’ ayuk am 
kokosombot ak ra baalon ru bo- 
kon. 1? Mansail ra inggalan ri 
Tuhan Jisus Kristus, mansusub 
am mapakara' akai ra ulun koson 
risilo ra musiti' ilo tumanda' am 
mangandoi maguyum ra pagina- 
kanan galama'. 

13 Pabukat ku ngai', pai' kano 
kalawo guang mambaal ra moon- 
soi. 14 Amun ru mokoondo' ulun 
kalo gumagaya' ra pambalaan ru 
surat maiti, pagilalai' min am pai' 
kano latok risilo, maa' raginio 
mauyu' ilo. SKaa' pai' karaa' ra 
ilo pantula', kaa" sawayo' ilo no 
koson pabukat min ra Kristian. 


Ragu Pupus 


16 Çama' ru Tuhan noyo gala- 
ma', ondo' puun ru pabansayan, 
masalok manaak ramuyun ra pa- 
bansayan Nano ralalom ru ngaa- 
ngai' baal. Gama' ru Tuhan mabaya' 
ramuyun ngai'. 

17 Aku galama' namatik ragitio: 
Kaansayan intor raki', i Paulus. 
Gitio noyo tatandu' ru moonong 
surat ku; gitio noyo pinabatik ku. 

18(:ama' ru Jisus Kristus, Tuhan 
takau mamarakat ramuyun ngaa- 
ngai'. 


Surat kasaa' ri Paulus 
posoboyon ri 


TIMOTIUS 


Pasiguluon 


| Timotius sangulun Kristian mamulok intor ra Asia Boborok. Ama' nano 
ulun Junani am ina' nano ulun Jaudi. Nasauk i Timotius ra rangan am 
mangingindangan ra kandoi ri Paulus. Surat kasaa' ri Paulus posoboyon ri 
Timotius mindagu ra talu baal ondo' nangkikitang. 

Kasaa', surat ti mampakara' ri Timotius ra pangilaan magabau ondo' 
mokoondo' ra pasisimpungan ulun Kristian no. Pangilaan ti palatok ru panga- 
ratian ru ulun Jaudi am pangaratian ru ulun sala' ka Jaudi ondo' mimpuun ra 


pangintapatan ra ngaangai' ru tana' ti malaat. Sumugut ra pangilaan ti, 
sasangulun maalap kabayag ra makakapandayan ra rahsia ra natimpok, am 


gumagaya' ra aturan koson kalo mangakan ra akanon ra natimpok am kalo 
matagandu'. 

Karuo, surat ti manulu' intor ra atikulaan mangatang ra pasisimpungan 
ulun Kristian am atikulaan mampaugar ra sambayang. Nambala' tojojo i 


Paulus niak ra paliso ru ulun ondo' maaya' masauk ra tingganai am mangin- 
dangan ra pasisimpungan ulun Kristian. 


Pupus no, mambilin i Paulus ri Timotius maa' raginio makasauk io ra ulipon 
ri Jisus Kristus ra moonsoi, am mampakara' riso ra kandoi maatang no ra 
pasisimpungan utun Kristian ondo' mansalinut tayar. 


Suang 
Panalimpuunan 1.1-2 
Panuluan intor ra pasisimpungan ulun Kristian 

am tingganai no rano 1.3--3.16 


Bilin posoboyon ri Timotius intor ra kandoi nano 41--6.21 


1 TIMOTIUS 1 


Aku i Paulus, sangulun rasul ri 

Jisus Kristus maya' ra susuban 
ri Aki Kapuuno', Mamamayag 
takau, am ri Jisus Kristus ondo' 
kalansanan takau. ? Timotius, pi- 
nakaanak tokou nga pangintapa- 
tan mu ri Kristus. 

Gama' ru i Aki Kapuuno', Ama' 
takau, am i Jisus Kristus, Tuhan 
takau manaak rirun ra barakat, 
asi' am pabansayan. 


Halai' pangilaan ra 
kalo motopot 


3Masaga' aku ra sumoroi kou 
ak giu' ra Ipisus koson ra namin- 
sanan ku rirun noyo paat ra aku 
minongoi ra Makidonia. Nga giu' 
ra Ipisus mokoondo' kuukula' 
ngaulun mangila' ondo' kalo mo- 
topot, am musiti' palanggain mu 
gitio. #Balai' ilo ra kalo babaya' ra 
tutunungon kaapoam intaran ru 
tuu'-lair rali ondo' kolondo' pu- 
pupus. Ngaangai' ragitio mangki- 
nibit ak ra pansasangaran am kalo 
mam paintutun ritakau ra inatang 
ri Aki Kapuuno' ondo' mauligan 
mansail ra pangintapatan takau 
ayuk. 3 Manusub aku ragitio ko- 
son ra togom min ra ulun bokon 
sumalula' intor ra guang moon- 
soi, bolos ru guang mapasau am 
pangintapatan ra kolondo' abau. 
5Kaa' mokoondo' kuukula' ngau- 
lun timinalikur intor ra baal ragi- 
nio am nakalayau ilo bo ralalom 
pansusunuran ra kolondo' ampos 
i. Ho ti masaga' sumauk ra ma- 
ngingila' ra Ukum ri Musa', kaa' 
sotopot no ilo galama' kalo maka- 
rati' ra raguon nilai no ondo' inin- 
topot nilo tojojo. 

8Napandayan takau ra moon- 
soi niak Ukum ri Musa' ti amun 
ru aration tojojo. "Karaa' takau 
bo ra ukum ti pai' ru pinataak 
koson mampatanda' ra ulun moon- 
soi, kaa' ulun mangalaat ondo' 
manggal ra ukum, ioginio ondo' 
makatula, ondo' tumalikur am 
kalo mangurumat ri Aki Kapuuno', 
am poyo ulun ondo' mamatoi ra 
matuo nilai, kaapoam mamama- 
toi ra bokon. 1? Am niayuk ulun 
mansawa' am lumapau, ulun ho- 
moseksual, ilo ondo' mantakou ra 
ulun, ulun ra maabau-abau, sasi' 
ra kalo motopot am poyo osoi 
ayuk ondo' manggal ra pangilaan 
motopot, Tioginio ondo' guma- 
gaya' Tanou Moonsol intor ri Aki 
Kapuuno' ondo' matulai am om- 
poron. Am tanou ragitio noyo on- 
do' patanawin raki'. 


Paringkuanangan ri Paulus 
ra asi' ri Aki Kapuuno' 


12 Maringkuanang aku ri Jisus 
Kristus, Tuhan takau, nga aku 
pinaikang am linansanan No 
sumauk ra mangangandoi Riso, 
13kabalu' pana ragili aku nangali- 
mut am nagasab Riso am nangim- 
bolo' ra ulun No rano. Kaa' i Aki 
Kapuuno' nakaasi' raki', nga paat 
ragili kalo poyo nangintopot aku 
Riso am kalo natutunan ku so- 
topot no atan ondo' binaal kuli. 
14 Am maya' ra kinataau ru Tuhan 
takau ondo' kalo mauntob, 
nangani' lo raki' ra asi', panginta- 
patan am togom nga ra pasisim- 
pungan takau ri Jisus Kristus. 
15 Motopot ragu ragitio koson 
maapu am maintopot toojo ra, “I 

Jisus Kristus minatong ra tana' ti 
minongoi pamayag ra ulun maka- 
tula.” Am aku ti noyo maayo ka- 
ga' tula intor ra ngaangai' ulun. 
16 Kaa' nakaasi' i Aki Kapuuno' ra- 
ki', maa' raginio i Jisus Kristus 
mampakito ra ngaangai' guang 
mataan Nano mansail raki', aku 
ondo' maayo kaga' tula ti intor ra 
ngaangai' ulun. Ginio nasauk ra 
rondo' tiluan ra ngaangai' ulun 
ondo' mangintopot bo Riso am 
mokoowot ra kaayagan mantila- 
yun. 17 Io Raja' ra mantilayun, ka- 
lo mapuso am poyo kalo maalap 
kakito, lo no rorondo' ak i Aki 
Kapuuno'. Urumato' am omporo' 
takau i Aki Kapuuno' ra sabuoi- 
buoi no. Amin. 
18Timotius ondo' pinakaanak 
ku, kandoi ragitio palansanon ku 
rirun: Anggalo' ilo ondo' maabau- 
abau ra okou mampabala' ra Ta- 
nou Moonsoi, maya' ra bilin ru 
nabi' rali rirun ragili. 1? Guuto' no- 
yo tojojo pangintapatan ra moto- 
pot no am bayaa' ak bolos ru 
guang muno ondo' mapasau. Mo- 
koondo' kuukula' ngaulun kalo 
nangkirongog ra bolos ru guang ni- 
lo, saboi napuso bagu pangintapa- 
tan nilo. @Koson ragitio niayuk 
sauk ri Iminius am i Aliksandir. Ilo 
karuo ti pinakuasaan ku noyo ra 
tingganal ru riwato, maa' raginio 
malanggaan nilo bagu magasab ri 
Aki Kapuuno'. 
Sambayang ru ulun Kristian 
PAN kae kitaakon ku tojojo ra 
pakitaakan, pakiasian, pama- 


rakatan ra ulun bokon am paring- 
kuanangan posoboyon min ri Aki 


1 TIMOTIUS 1, 2 


Kapuuno' ra ngaangai' ulun; Zio- 
ginio raja' rano am ngaanga!' ru 
ulun mangunguasa', maa' raginio 
maayag takau ralalom pabansa- 
yan, sumambayang takau ri Aki 
Kapuuno' am makapaliso takau 
ra matanda'. 3Ginio noyo ondo' 
moonsoi am mampakatasu' ri Aki 
Kapuuno', Mamamayag takau, 
4#ondo' masaga' ra ngaangai' ulun 
bayagon am makaulig ra katapa- 
tan. “Nga rorondo' ayuk i Aki 
Kapuuno' am rondo' niayuk on- 
do' mompobonsoi tritakau ri Aki 
Kapuuno', io no i Jisus Kristus, 
ondo’ nasauk ra ulun. flo nampa- 
taak ra painawo Nano koson 
mampalabus ra ngaangai' ulun 
ondo' makatula ra paat inaru' ri 
Aki Kapuuno'. Gitio noyo tatan- 
du' ra i Aki Kapuuno' masaga' ra 
ngaangai' ulun bayagon. 7 Am gi- 
nio nai ra aku ti pinasauk ra rasul 
am mangingila' ra tayar ru ulun 
sala' ka Jaudi, koson mampata- 
nou ra pangintapatan ondo' mo- 
topot. Am motopot ngaangai' 
rinagu kutu, pai' ru magabau aku. 
8Paat ra akau sumambayang, 
masaga' aku ra ungkuyon rati ma- 
kiasi' mabaya' ra guang mapasau 
ra kolondo' kasisangan am niak 
kolondo' pansasangaran. 

9 Am masaga' aku ra ruandu' 
rati mambayang ayuk ra ondo' 
sama' tantangin am kalo mampa- 
kauyu' ra pagilangan ru ulun, io- 
ginio kalo majanjayan sikot ru 
abuk, mampakai ra maas, mutia- 
ra' kaapoam bayang ra mongolo- 
go. 1? Kaa' sotopot no, moonsoi 
ruandu' rati mambaal ayuk ra 
moonsoi, nga ginio noyo katalu- 

ran ru ruandu' ondo' manginto- 
pot ri Aki Kapuuno'. 1t Am poyo 
moonsoi ru migigila' ilo ra maka- 
paliso mongkoror am minggana' 
guang. 12 Am manginggalar aku ra 
ruandu' mangila' kaapoam ma- 
nguasa' ra ungkuyon, kaa' ilo ti 
musiti' mongkoror. 3 Nga i Adam 
ondo' pinasauk pagulu am sunu' 
bagu i Awa. 14 Am pai' ru i Adam 
naruung kaa' ruandu' i, saboi kalo 
bo ginagaya' no susuban ri Aki 
Kapuuno'. #Kaa' ruandu' pana 
bayagon ra io maganak,” amun ru 
mangintopot io” ak, motogom ra 
ulun bokon, mapasau guang am 
makapaliso ondo' sama' bayaan. 


Tingganai ru pasisimpungan 
ulun Kristian rano 


3 Ragu ragitio maintapatan: 
Amon sangulun makaguang 
maningganai ra pasisimpungan 
ulun Kristian, masaga' io ra ron- 
do' kandoi ondo' mokoonong to- 
jojo. ? Sangulun tingganai ru ulun 
Kristian no musiti' kolondo' sala, 
sangulun ak andu' nano,” maka- 
pantataan ra guang, mapintar, 
makapaliso matanda', mataau 
mangapu ra tambului am maka- 
pangila' ra ulun. 3 Am poyo kalo 
gagaukon, kalo makimansangor 
kaa' sotopot no lumomoi ak am 
makimobonsoi am kalo maring- 
kumaa' ra kalangkayaan. 4 Io mu- 
sit ' makapakan ra sambabaloi 
nano am mangila' ra anak no rano 
gumagaya' am mangurumat riso. 
“Nga amun ru mailo io magalung 

ra sambabaloi nano galama', ati 
kulaan 10 makapaningganai ra pa- 
sisimpungan ulun Kristian? é Mu- 
siti' io ti poyo sala' ka bagu ak 
siminauk ra Kristian, nga bagu 
minsawat lair guang nati am 
maukum io mogondo' ra Tingga- 
nai ru riwato ra galing i. 7 lo mu- 
siti' no sangulun ondo' urumaton 
ru mamagun ondo' sala' ka Kris- 
tian pana, maa' raginio kalo tau- 
yuon io saboi marukuan ru 
Tingganai ru riwato no. 


Mangingindangan ru 
pasisimpungan ulun 
Kristian rano 


8 Mangingindangan ru pasisim- 
pungan ulun Kristian rano mu- 
siti' makapaliso ra moonsoi am 
mabanis guang, kalo gagaukon 
kaapoam kalo maringkumaa' ra 
kalangkayaan. ? Mabaya' ra guang 
mabanis ilo musiti' sumugut to- 
jojo ra pangintapatan ra moto- 
pot ondo' pinaintalang ri Aki 
Kapuuno'. lo ti kinamin galing 
am amun makasail ilo, bagu pa- 
saukon ilo ra mangingindangan 
ru pasisimpungan ulun Kristian. 
11 Andu' nilo? pana musiti' maka- 
paliso ra moonsoi, sala' ka masa- 
ga' mansunur ra bokon, mataan 
guang am malansanan ra atan 
ayuk baal. 12Sangulun mangi- 
ngindangan musiti' sangulun ak 
andu' nano” am makapagalung 
ra sambabaloi nano. 13 Mangi- 
ngindangan ra mapandai ma- 
kaalap ra inggalan moonsoi am 


4 ruandu" pana bayagon ra 10 maganak, kaapoam" ruandu' pana ampinin ra 10 maganak. b io; kaapoam: ilo. 


C sangulun ak andu' nano, kaapoam. gondo" ak naguot 
e Da'3.2 


4 andu' nilo, kaapoam. mangingindangan ra ryandu' 

makakau ilo mampatanou ra 
pangintapatan nilo intor ri 
Jisus Kristus. 


Papaintalangan ra pangilaan 
motopot 


14Kabalu' pana batikin tokou 
niayuk ra surat ti, malansan aku 
ra kalo bo mabuoi mongoi aku 
tuum rirun. 1 Kaa' amun ru kalo 
makaratong aku ra mataki', okou 
mokoondo' noyo ra kaintutunan 
ra atan kulaan musiti' takau 
maayag koson ra anak ri Aki 
Kapuuno', ioginio pasisimpungan 
ru ulun ondo' mangintopot ri Aki 
Kapuuno' ondo' Maayag. Itakau 
noyo ondo' mampabala' am ma- 
nungka' ra katapatan. 16 Kolondo' 
sangulun pana makapagali' ra 
mumpara' bo bonsoi ru pangilaan 
motopot ondo' kalo igondo' pina- 
bala" i, ioginio: 
Minintalang i Jisus Kristus 
am nasauk ra ulun, 
iniou lo ru Ambiluo ri 
Aki Kapuuno',/ 
nakito lo ru masundu rali. 
Pinatanou Io ra ngaangai' 
bulu, 
inintopot Io ru ulun ra 
ngaangai' libung ru tana' ti, 
am kinayang lo minuli' 
ra katulayan ru suruga'. 


Mangingila' ra maabau-abau 


Mindagu Ambiluo ri Aki 
Kapuuno' ra totopot paat 
orou ra tauli, mokoondo' ulun tu- 
malikur intor ra pangintapatan ri 
Jisus Kristus, sumugut ilo ra am- 
biluo ondo' mampakalayau rano 

am maya' ra pangilaan ru riwato 
rano. “Pangilaan raginio posobo- 
yon ru ulun maabau-abau rano, 
ondo' kalo makaliman ra makatu- 
la nga kolondo' bo bolos ru guang 
nilai. 3Ilo ti mangila' ra kalo ma- 
tagandu' am kalo makaakan ra 
kuukula' akanon. Kaa' sotopot 
no, akanon raginio sinauk ri Aki 
Kapuuno' koson apuon mabaya' 
ra paringkuanangan ru ulun on- 
do' mangintopot am makatutun 
ra katapatan. “Ngaangai' ondo' 
sinauk ri Aki Kapuuno' no moon- 
soi am kolondo' ra rondo' kon 
malaat amun ru apuon mabaya' 
ra pakiasian ru paringkuanangan. 
5 Nga ngaangai' raginio kinapasau 
mansail ra bala' ri Aki Kapuuno' 
am ra pakiasian ru paringkuana- 
ngan. 


Ulipon ri Jisus Kristus 
ondo' moonsoi 


6Amon ru mangila' kou ra 
ngaangai' ti ra pabukat Kristian 
rano, okou sangulun ulipon ri 
Jisus Kristus ondo' moonsoi. Am 
pangintapatan muno pana ika- 
ngon poyo mansail ra pangilaan 
ra motopot ondo' sinugut mu no- 
yo ra buoi ti. 7 Kaa' inggaluri' no- 
yo tutunungon ondo' binaal-baal 
ayuk ra kolondo' onong no. Igigi- 
la' no ra kaayagan ondo' kasagaan 
ri Aki Kapuuno". 3 Nga mampala- 
nat ra inan ak kalo kula' onong 
no, kaa' igigilaan ra kasagaan ri 
Aki Kapuuno' no mokoonong ra 
ngaangai' baal, nga ginio manga- 
ni' ritakau ra kaayagan bagu raino 
am kaayagan mantilayun ra tauli 


f mou Io ra Ambiluo n Aki Kapuuno', kaapoam ralalom baal rohani, mou ra motopot 

no. ? Motopot ragu raginio koson 
maapu am maintopot toojo. !? Gi- 
tio nai puun ru bagui am kandoi 
takau: malansan takau tojojo ri 
Aki Kapuuno' ondo' Maayag, lo 
Mamamayag ru ngaangai' ulun, 
mulu' poyo ilo ondo' manginto- 
pot Riso. 

#1]laa' am susubo' noyo ngaa- 
ngai' ru pangilaan raginio. 12Pai' 
polosoo' osoi ak mataman ra pa- 
ngilaan mu ra lakat kou poyo ma- 
mulok. Kaa' sauk no ra tiluan ru 
ulun Kristian rano ralalom ra su- 
nur, paliso, togom, pangintapatan 
am kapasawan ru guang muno. 
13 Am buoi ra aku kalo poyo ma- 
karatong, piroto' noyo pabasaa' 
Alkitab, potonowo' Tanou Moon- 
soi am ilaa' poyo ulun Kristian ra- 
no. #Pai' polosoo' ayuk kandoi 
tinaakan ri Aki Kapuuno' no rirun, 
paat ra tingganal rali napabanta' 
ra kalindu' nilai ra ulu muli liliwa' 
nabi' rali nampabala' ondo' inaru' 
rirun ri Aki Kapuuno'. #Piroto' 
baalo' ngaangai' ru ginio, maa' ra- 
ginio makito bo ru ulun masuang 
kasingkatan muno. 16llalai' kaa- 
yagan muno am niayuk pangilaan 
muno. Porondono' ak ngaangai' 
ti, maa' raginio okou galama' am 
niayuk ilo ondo' mangkirongog ra 
pangilaan muno bayagon. 


Paliso paningganayan ra 
ulun Kristian 


Ilalai' tojojo ragu muno ra 
okou mansawai ra ungkuyon 
ondo' matuo ka okou, porongo- 
gon mu 10 koson ra ama' mu 
galama'. Ungkuyon ondo' mamu- 

lok ka okou karaan mu koson ak 
ra boborok muno, ?ruandu' ma- 
tuo koson ak ra ina' muno am 
ruandu' ondo' mamulok ka okou 
koson ra boborok muno mabaya' 
ra kapasawan. 

3Pakaraa' noyo ulun manginto- 
pot rano ra napuor rano ondo' 
tojojo kolondo' magalung risilo. 
4Kaa' amun ru sasangulun na- 
puor no makaanak kaapoam aku- 
pu, ilo ti musiti' lansanin koson 
magalung ra sambabaloi nilai ga- 
lama'. Nga gitio ralan nilo mama- 
los ra indangan ru matuo am 
aki-aru' nilo am niak mampaka- 
tasu' ri Aki Kapuuno'. 5Napuor 
ondo' totopot 8s misasangulun 
ayuk, koson kolondo' magalung 
riso, malansan io ayuk ri Aki 
Kapuuno'. Am orou-rondom kalo 
lulumonggo' io makiasi' koson 
makitaak ra kaindanganan Nano. 
6Kaa' napuor ondo' maringku- 
maa' ak ra kalangkayaan, io ti 
karaan koson ra pangintapatan 
nano minatoi noyo, kabalu' pana 
naayag io. 7 Ginio ra pakaraa' no- 
yo ulun mangintopot rano ragi- 
nio, maa' raginio kolondo' bagu 
makapanguu' risilo. 3 Kaa' osoi ak 
kalo magalung ra pabukat nano, 
mulu' poyo pinongkotob no gala- 
ma", ulun ragitio karaan ra nagali' 
noyo ra pangintapatan am mulu' 
poyo malaat io ka ulun ondo' kalo 
mangintopot ri Kristus. 

3 Napuor ondo' iowon manga- 
pu ra tayar ru indangan musiti' 
koson ragitio: umur nano nakasail 
noyo onom ngoopor ngambilor, 
igondo' ayuk pangindalaki? 19am 


8 bagus, Kuukula' naskah nakala asab * igondo" ayuk pangindalaki, kaapoarn: gumagaya’ ra ralakı nano 

kauligan mambaal ra moonsoi 
koson, matanda' nampasukor ra 
anak nano, mataau mangapu ra 
tambului, maluoi mangindangan 
ra ulun Kristian suku' ra kandoi 
kalo maatang, mangindangan ra 
ulun makakapaganan am mapirot 
io mambaal ra atan ak kandoi 
moonsol. 

11 Kaa' napuor ondo' lakat ak 
poyo mamulok, pai' iowo' ilo ma- 
ngapu ra tayar ru indangan; nga 
amun makaguang ilo poyo ma- 
ngindalaki kalo bo mangandoi ilo 
ayuk ri Kristus, 1? am ginio karaan 
koson lumungkang ilo ra atan on- 
do' binantu' nilo i. BAm poyo 
maindalom ilo bo magayam ak ga- 
galapon; mulu" poyo raginio ilo ti 
mansunur ak ra ulun gagalapon, 
kokosombot ra baalon ru bokon 
am poyo magindagu ra ondo' kalo 
sama' iningon. 14 Ginio ra moonsoi 
niak ru napuor ra mamulok rati 
mangindalaki am maganak poyo, 
am mirot ak pampaugar ra kandoi 
nilo koson ra sangulun andu', 
maa' raginio ulun mangkalaat ri- 
takau kolondo' bagu kaluagan 
mampakalaat ra inggalan takau. 
19 Nga mokoondo' niak kuukula' 
ngaulun napuor ondo' nangiruan 
ritakau am siminugut bo ra Ting- 
ganai ru riwato. 19Kaa' amun ru 
sangulun ruandu' Kristian maka- 
pabukat ra napuor, moonsoi io 
magalung risilo am pai' noyo pan- 
tipagon ra pasisimpungan ulun 
Kristian. Maa' raginio maalap nilo 
kaindangan napuor rano ondo' 
kolondo" magalung risilo. 

17 Magagalung ra pasisimpu- 
ngan ulun Kristian rano ondo' ma- 

tanda' toojo mampaugar ra kan- 
doi nilo, musiti' urumaton am ga- 
jun, mulu' poyo ilo ondo' mapirot 
toojo mampatanou am mangila'. 
18 Nga mokoondo' noyo binatikan 
ra Alkitab, “Pai' noyo bongkoso' 
kabang ru sapi' paat ra io manga- 
gik,” am poyo ra, “Mangangan- 
doi no maaya' mangapu ra ampos 
ru kandoi nano.” 1? Amun sangu- 
lun magagalung ra pasisimpungan 
ulun Kristian uuin, pai" panginto- 
pot amun kalo sungkaan ru ruo 
kaapoam talu ngaulun sasi'. @Sa- 
wayo"' noyo ra pinaguluan ru ulun 
masuang ilo ondo' mambaal ra tu- 
la, maa' raginio bokon rano pana 
malaa' bagu tumilu. 

Am ra pinaguluan ri Aki 
Kapuuno' am i Jisus Kristus am 
poyo ra masundu matulai rano, 
maminson aku toojo rirun ra 
suguto' noyo ngaangai' pangi- 
laan ragitio, am pai' inggio' bo- 
kon, kaa' pogogondoon mu ayuk. 
22 Pai' kaluoi papabanta' ra kalin- 
du' ra ulu ru sasangulun, koson ra 
tatandu' ra mangiou riso ra ma- 
ngangandoi ru Tuhan. Amun ru 
ulun ra bokon mambaal ra tula, 
pai' no pakaayaya'. Kaa' alungi' 
ak tojojo kapasawan ru kaayagan 
muno. 

23Pai' luuro' ak timug no inu- 
mo", kaa' inum niak kasanganu ra 
ruu' ru anggur nga okou magail 
ayuk marualan ra tinai'. 

24 Mokoondo' niak tula ru sasa- 
ngulun ondo' makito toojo am 
ukumin ra mataki', kaa' mokoon- 
do' niak tula ru ulun bokon ondo' 
maintutunan ayuk ra tauli no. 
25 Mogondo' niak ra baal moon- 

soi, maluoi makito ru ulun; kaa' 
ondo' kalo maluoi makito pana, 
kalo niak mabuni'. 

-.Qsoi ak ulun Kristian ondo' 
.W nasauk ra ulipon musiti' ma- 

ngurumat ra tuan nilai no. Maa' 
raginio kalo bagu kalaaton ingga- 
lan ri Aki Kapuuno' am poyo pa- 
ngilaan takau. ZUlipon .ondo' 
makatuan ra Kristian, pai! min 
karaa' ra pabukatan min ra Kris- 
tian sasaban ra kalo mangurumat 
ra tuan minno. Kaa' sotopot no, 
pasingkoton poyo kinoonsoi ru 
kandoi min risilo, nga tuan ondo' 
mokoowot ra ampos ru kandoi 
min, pabukat poyo ra Kristian on- 
do' tagamin. 


Pangilaan ra maabau-abau 
am kinibit ru kalangkayaan 


Musiti' ilaan am pabalaan mu 
tojojo ngaangai' binatikan ku ri- 
run. 3Osoi ak mangila' ra pangi- 
laan ra bokon am kalo mangiou ra 
pangilaan motopot intor ra Tuhan 
Jisus Kristus kaapoam pangilaan 
ru ugama takau, “io no ulun ma- 
sumbung am kolondo' tojojo ka- 
pandayan. Ulun koson ragitio kalo 
matanda', magail ak mantataam 
ra arati' ru rorondo' ragu, saboi 
mampasalula' ra kaingatan, paga- 
gansangan, pangalimutan, pana- 
laan malaat, 3 am poyo pansasangaran 
ra kalo malalanggaan. Pamagua- 
ngan ru ulun ragitilo kalo matan- 
da', kolondo' bo katapatan nilo 
am mangkara' ilo ugama ti rondo' 
ralan panginduitan. 

6 Motopot niak ra ugama ti ma- 
ngani' ra ampos maayo ritakau, 
amun ru masamaan takau ra atan 

ak mokoondo' noyo. 7Kolondo' 
inibit takau ra tana" si am kolon- 
da' ibiton takau poyo paat ra ita- 
kau mangiruan ra tana' ti! 3Ginio 
nga ra amun ru mokoondo' taka- 
na:ra akanon am bayang, sama. 
noyo. Ulun ondo' maguyum ak 
ra kalangkayaan, 'maingkinibitan 
bagu ru gogot ru guang nilo ondo' 
kalo matanda' am makalalaa', 
ginio ondo' mamparatu' am ma- 
muso ak ra ulun. 1° Nga maring- 
kumaa' ra kalangkayaan ti noyo 
puun ru mansalinut kalaatan. 
Mokoondo' ulun naingkinibitan 
ru ginio saboi nakalayau intor ra 
pangintapatan takau am pupus 
no migimbolo' ilo ra mansalinut 
kapaganan. 


Bilin posoboyon tri Timotius 


11 Kaa' okou ulun noyo ri Aki 
Kapuuno', ginio nai ra inggaluri' 
noyo ngaangai' baal malaat ra- 
ginii. Singkotog no sumauk ra 
ulun motopot, matanda', maka- 
pangintapatan, motogom, tumaan 
guang am molomoi. 1? Gogot no 
gumagaya' ri Kristus ra sotopot- 
topot ru guang suku' moowot 
mu kaayagan mantilayun. Nga 
ginio noyo nampiawan ri Aki 
Kapuuno' rirun paat ra okou na- 
ngiou ra mangintopot kou no ri 
Jisus Kristus ra pinaguluan ru 
masuang sasi'. 13Am raino ra 
pagilangan ri Aki Kapuuno', on- 
do' puun ru ngaangai' kaayagan, 
am i Jisus Kristus, ondo' nam- 
paintutun ra katapatan ri Pontius 
Pilatus, manusub aku rirun, +4 su- 
guto' noyo toojo ngaangai' panu- 
suban ragitio mabaya' ra guang 

mapasau koson kolondo' maka- 
panguu' rirun, suku' ra Orou ra- 
tangan ru Tuhan takau i Jisus 
Kristus. 19Ratangan Nano sulu- 
ton ri Aki Kapuuno' galama', on- 
do":rorondo' ayuk Mangunguasa' 
ru ngaangai', Matulai Io, Raja' ru 
ngaangai' raja' am Tuhan ru 
ngaangai' tuan. 16 Jo no rorondo' 
ayuk mantilayun. lo maayag ra 
ralalom ru sinda ondo’ kalo maa- 
lap kaingaari' ru ulun makatula. 
Kolondo' sangulun pana nakaili' 
nakakito Riso kaapoam makakito 
Riso. Gama' ru urumaton am ma- 
nguasa' lo ra sabuoi-buoi! Amin. 

17 Pinsono' noyo ilo ondo' lang- 
kaya' ra kalo noyo minsawat 
guang am kalo lumansan ayuk 
ra kalangkayaan nilai ti, ondo' 
kalo noyo makapantilayun. Kaa' 
moonsol ru lumansan ilo ak ri Aki 
Kapuuno' ondo' mangani' rita- 
kau ra ngaangai' ru kalangkayaan 

Nano koson ra katasuan takau. 
18Pinsono' ilo poyo mambaal ra 
moonsoi, koson maluoi mangani' 
ra indangan am maansayan man- 
tayar ra ulun ra bokon. !? Maa' 
raginio makapanimung ilo bagu ra 
kalangkayaan ondo' sumauk ra 
puun ru kaayagan nilo ra orou 
tauli no. Am koson raginio mo- 
koowot ilo ra kaayagan ondo' 
motopot am mantilayun. 

% Timotius, rayuso' payo kan- 
doi ondo' pinalansan noyo rirun. 
Inggaluri' noyo pantataaman ra 
kolondo' onong am ondo' ma- 
gasab ri Aki Kapuuno', paga- 
gansangan ondo' piawon rokoon 
“kapandayan”, kaa' sotopot no 
kalo. 21 Nga mokoondo' kuukula' 
ngaulun migiangku raginio, saboi 
timinalikur ilo ra pangintapatan 
ra Kristian. 

Gama' ru i Aki Kapuuno' ma- 
marakat ramuyun ngaangai'. 


Surat karuo ri Paulus 
posoboyon ri 


TIMOTIUS 


Pasiguluon 


Santayaran maayo intor ra Surat karuo ri Paulus posoboyon ri Timotius 
makabilin ra natimpok pasukuon ri Timotius koson ra rangan mangandoi am 
mangingindangan ondo' lakat poyo mamulok. Puun kasaa' nano mataan 
guang. Binilinan i Timotius am inunsu' maa' raginio masalok mangani' ra 
kaintutunan intor ri Jisus Kristus, am niak gumuut ra pangilaan motopot intor 
ra Tanou Moonsoit am Nabantuan Lair. Musiti' io mampaugar ra kandoi koson 
ra mangingila' am mampabala' ra Tanou Moonsoi, kabalu' pana manguma' 
ra kaimboloon am panganggalan. 

Pinakara' tojojo i Timotius ra kalo magibaya' ra pagansangan ra kolondo' 
onong. Baal raginio mampajajou ak ra pangkaraan ru ulun mangining no. 


Inalap ri Paulus kaayagan nano galama' koson ra tiluan ri Timotius — 
ioginio pangintapatan nano, guang mataan nano, togom nano, kaaratan nano 


am kaimboloon nano paat io nakaili' ra imbolo". 


Suang 

Panalimpuunan 1.1-2 
Ompor am unsu' 1.3-2.13 
Bilin am pampakaraan 2.14— 4.5 
Baal ru bayag ri Paulus 4.6-18 


Pamupusan 4.19-22 

Aku i Paulus ondo' sinauk ri 
Aki Kapuuno' ra sangulun ra- 
sul ri Jisus Kristus, koson mampa- 
tanou ra kaayagan ondo' binantu' 
ri Aki Kapuuno', ioginio pasisim- 
pungan takau ri Jisus Kristus. _ 
2 Timotius, ondo' tagamin ku: 
Gama' ru i Aki Kapuuno', Ama' 
takau am i Jisus Kristus, Tuhan 
takau manaak rirun ra barakat, 
asi' am pabansayan. 


Mampaikang i Paulus 
ri Timotius 

3Maringkuanang aku ri Aki 
Kapuuno' ondo' sinugut ku ma- 
baya' ra guang mapasau, mogon- 
do' ra kinamatuaan ku rali. 
Orou-rondom niak masalok aku 
mangkara' rirun ralalom moo- 
nong pakiasian ku. “Makakara' 
aku ak ra kalumpusan ru guang 
muli am ginio bo ra aku masaga' 
toojo mongol tuum rirun, bagu 
maansukan aku toojo. “Am maka- 
kara' aku poyo ra pangintapatan 
muno ondo' mabanis, mogondo' 
ra pangintapatan ru aru' mu i Lois 
am niak ina' mu i Unis. Nakatai- 
nu aku ra okou pana mangintopot 
mogondo' risilo. “Nga raginio, 
mampakara' aku rirun ra rayuso' 
noyo kandoi tinaakan ri Aki 
Kapuuno' rirun paat ra aku napa- 
banta' ra kalindu' ku ra ulu muli. 
7Nga pai' ru Ambiluo ri Aki 
Kapuuno' magibit ra guang takau 
malaa', kaa' sotopot no mangani' 
io ritakau ra kaikangan, togom 
am kinataan ru guang. 

8 Ginio nai ra pai' kauyu' mapa- 
bala' intor ra sauk ru Tuhan takau 

am pai' niayuk kauyu' nga aku 
ondo' inaput ti nga i Kristus. Kaa' 
sotopot no, maya' ra kaikangan 
intor ri Aki Kapuuno', musiti' 
kou maya' maimbolo' nga ra pa- 
pasabayan ru Tanou Moonsoi no. 
9] Aki Kapuuno' nampakaayag 
am nampiau ritakau koson guma- 
gaya' toojo Riso. Am gitio sala' ka 
intor ra atan ondo' binaal takau 
ra moonsoi, kaa' sotopot no nga 
ra pangatangan am kataawan 
Nano galama'. Am ginio sinauk 
No mansall ri Jisus Kristus ra kalo 
poyo tana' ti biningkal, 1@kaa' 
raino bagu pinaintalang mansail 
ra ratangan ru Mamamayag ta- 
kau, i Jisus Kristus. lo no naman- 
dak ra kuasa' ru kapatayan ondo' 
manguasa' ra ngaangai' ulun am 
nagibit ra kaayagan mantilayun 
mansail ra Tanou Moonsoi ti. 

11 Sinauk aku ri Aki Kapuuno' ra 
sangulun rasul am mangingila', 
koson mampasaboi ra Tanou 
Moonsoi ti. 2Ginio bo puun ru 
aku maimbolo' ra ngaangai' ti, 
kaa' kalo lumawo pangintapatan 
ku nga naintutunan ku toojo osoi 
lo ondo' inintopot kuli. Am ma- 
ngintopot aku toojo ra mampala- 
yun Io ra kandoi ondo' pinalansan 
No raki' if saboi ra Orou Pupus 
no. 3Guuto' noyo pangilaan mo- 
topot ondo' inila' kuli rirun koson 
alapon mu ra tiluan. Pasingkoto- 
go' noyo pangintapatan am to- 
gom ondo' intor ra pasisimpungan 
takau ri Jisus Kristus i. 14 Mansail 
ra indangan ru Ambiluo ri Aki 
Kapuuno' ondo' maayag ra rala- 
lom takau, rayuso' noyo tojojo 


4 ondo' pinalansan No raki" 1: kaapoam: ondo' pinalansan ku Riso 


2 TIMOTTUS 1,2 


kandoi moonsoi ondo' pinalansan 
rirun. 

8 Nakaintutun kou noyo ra 
ngaangai' ulun ru pagun Asia na- 
ngiruan raki', am nakaaya' niak i 
Pigilus am i Irmoginis. 16 Gama' ru 
Tuhan mangani' ra asi' Nano ri 
Onisiporus ilo sambaloi, nga ing- 
kuukula' io no nampakatasu' ra 
guang kutu. lo kalo mauyu' raki' 
kabalu' ra aku inaput. 17 Pakasu- 
ku' io ak ra bandar Roma, ma- 
pirot io naguyum raki' saboi 
nakatuum. 183 Okou galama' noyo 
nakapandai ra ingkuukula' io no 
nangindangan raki' giu' ra bandar 
Ipisus. Gama' ru Tuhan mangani' 
riso ra asi' paat ra Orou Pupus no. 


Saujor ri Kristus ondo' 
gumagaya' Riso 

Timotius ondo' tagamin ku, 
mikang kou toojo ra kataa- 
wan ondo' moowot takau nga 
ra pasisimpungan takau ri Jisus 
Kristus. ZPangilaan kuli ondo' 
naining mu noyo ra pinaguluan ru 
masuang sasi', ilaan mu gitio ra 
ulun ondo' malansanan am ondo' 
matasik mangila' poyo ra bokon. 
3Musiti' kou maya' maimbolo' 
koson sangulun saujor ri Kristus 
ondo' gumagaya' Riso. #Sangulun 
saujor kalo sumiang io mambaal 
ra kaatangan nano galama' paat 
lakat poyo mangandoi ra saujor, 
nga masaga' io mampakaansuk ra 
tingganai nano. 3Sangulun masi- 
simbul kalo mokoowot ra kama- 
nangan amun ru kalo maya' io ra 
undang no. “Sangulun mantata- 
nom ondo' mingkotog toojo ma- 
ngandoi, io no tojojo magulu 

makaalap ra tayar ru ampos ru 
tatanom nano. 7Guango' noyo 
pagabigan kuni, bagu Tuhan 
mangindangan rirun makarati' ra 
ngaangai' raginio. 
8Karaa' noyo i Jisus Kristus, 
anak ru raja' Daut ondo' binayag 
noyo saguli' intor ra kapatayan. 
Ginio inila' ku ra Tanou Moonsoi 
ondo' pinasaboi kuli. Nga ra pam- 
pasabayan ku ra Tanou Moonsoi i 
noyo aku naimbolo', saboi ra aku 
binangkil koson ak ra sangulun 
malaat. Kaa' bala' ri Aki Kapuuno' 
ti kalo noyo maalap kabangkil. 
10 Ginio nga tumaan aku ra ngaa- 
ngai' ti koson ra kaatangan ru 
ilo ondo' pinili' noyo ri Aki 
Kapuuno', bagu ilo pana mokoo- 
wot ra pamayagan ondo' taakin 
mansail ri Jisus Kristus am ondo' 
mabaya' ra urumat mantilayun. 
11 Motopot toojo ragu ragitio: 
“Amun ru matoi takau 
mabaya' Riso, 
maayag takau niak 
mabaya' Riso. 
12 Amun ru tumaan takau, 
makapamarinta takau 
niak mabaya' Riso. 
Amun ru magali' takau Riso, 
lo pana magali' ritakau. 
13 Kabalu' pana kalo 
mam pagagaya' takau Riso, 
intopoton No bantu' Nali 
ritakau, 
nga kalo noyo maungga' 
bantu' Nano.” 


Mangangandoi ondo' 
moompor 
“4Ngaangai' baal ragitio paka- 
raan mu ra pasisimpungan ulun 

Kristian am pinsonon mu ilo ra 
pinaguluan ri Aki Kapuuno' ra 
kalo bo mantataam ra arati' ru 
rorondo' ragu. Kolondo' tojojo 
onong ru gitio, ondo' ak am mam- 
pakajajou ayuk ra ulun ondo' 
mangkirongog no. 13Singkotog 
no toojo ra iowon kou ri Aki 
Kapuuno' koson sangulun manga- 
ngandoi ondo' kalo mauyu' ra 
baal ru kondoyon nano, kaa' ma- 
kapangila' tojojo ra katapatan in- 
tor ri Aki Kapuuno'. 16Inggaluri' 
noyo pantaaman ra kolondo' 
onong no am ondo' magasab ri 
Aki Kapuuno'. Raragu koson ragi- 
tio mampainggalur ak risilo intor 
ri Aki Kapuuno'. 1 Pangilaan ru 
ulun raginilo rumalat ra ulun ka 
ulun koson ra kinso gumaai ra 
inan. I Iminius am i Pilitus noyo 
ruo ngaulun intor risilo ti. 13 Ilo ka- 
lo bo minaya' ra pangilaan ondo' 


2 TIMOTIUS 2 


motopot am mampakalayau ilo 
bagu ra santayaran ru ulun ondo' 
mangintopot. Kon nilo, kaayagan 
saguli' intor ra kapatayan nasauk 
noyo. PKaa' ondo' binaal ri Aki 
Kapuuno' no ra guang ru ulun No 
rano kalo maalap kauyog. Am mi- 
nindagu Io noyo, “Tuhan makau- 
lig ra osoi ulun Nano,” am poyo ra, 
“Osoi ak mangiou ra io ulun ru 
Tuhan, musiti' io tumalikur intor 
ra kasalaan nano.” 

% Ralalom ru baloi ru ulun lang- 
kaya' nansalinut kakamot. Mo- 
koondo' binaal intor ra pirok am 
maas, am niayuk ondo' binaal 
intor ra tataun kaapoam tana'- 
labu'. Masuai niayuk ondo' masa- 
lok pakayon am ondo' pakayon 
paat ra tambuluyon. ?! Koson ra 
osoi ak ondo' mangandoi ra 
Tuhan, amun tumalikur intor ra 
ngaangai' kalaatan, saukon io ba- 





Nansalınut kakamot (2.20) 


2 TIMOTIUS 2, 3 


gu mambaal ra maatang. Pilion io 
nga mokoonong ra pagilangan ru 
tuan nano. Nakatampos io noyo 
pongondoyon ra atan ak baal 
moonsoi. 

22 1nggaluri' noyo kalaayan ru 
guang ru mamulok rati. Sing- 
kotog no sumauk ra ulun maba- 
nis guang, ulun mangintopot ra 
Tuhan, motogom am mobonsoi 
risilo ondo' masalok makiinda- 
ngan ra Tuhan mabaya' ra guang 
mapasau. 4Pai' noyo baya' ra 
pantataaman ondo' kolondo' 
onong. Nakatutun kou noyo ra 
ngaangai' ti mampasalula' ayuk 
ra pansasangaran. % Kalo noyo 
moonsoi ulipon ru Tuhan no ma- 
kapaliso makimansangor. Kaa' so- 
topot no moonsoi masamba io 
ayuk ra ngaangai' ulun, am su- 
mauk ra mangingila' ra moonsoi 
ondo' mataan guang. 2 Musiti' 
molomoi ragu nano ra io mampa- 
katanda' ra ulun ondo' maanggal- 
anggal riso. Nga maaru' lair i Aki 
Kapuuno' mangani' risilo ra ka- 
luagan tumalikur intor ra tula nilo 
am makaulig bo ra katapatan. 
26 Bagu makatutun am makalabus 
ilo intor ra kuasa' ru tingganai ru 
riwato no, ondo' namparakop am 
nampajajal risilo mambaal ra ka- 
sagaan nano. 


Orou pupus 


3 Karaan mu gitio! Mokoondo' 
masuang kapaganan masauk 
paat ra orou pupus no. ? Mokoon- 
do' masuang ulun mangkara' ak 
bo ra kasingkatan nilo galama', 
maringkumaa' ra kalangkayaan, 
masumbung am lumimbau. Ma- 

gasab ilo ra ulun, manggal ra ma- 
tuo nilai, kolondo' paliso nilo ra 
paringkuanangan am kalo ma- 
ngurumat ra ugama. 3 Kalo moto- 
gom kaapoam mangampun ilo ra 
ulun bokon am masaga' ak ma- 
ngimbaal ra ragu. Am poyo mata- 
ki' ilo malasu' guang, malaat ilo 
am masisang poyo ra kaansayan. 
41lo mapandai mamparuung, jaja- 
jou am masumbung ak. Ilo maan- 
sayan ak ra katasuan ru kaayagan 
nilo galama', intor monogom ri 
Aki Kapuuno'. 3 Kabalu' ra ilain ra 
sumugut ilo niayuk ra kaulayan 
ru ugama, kaa' marara' ilo ra kua- 
sa' ru Tuhan ralalom kaayagan 
nila. Moonsoi ru minggalur kou 
ra ulun koson raginio. “Mokoon- 
do" intor risilo ti mongoi ra baloi- 
kabaloi koson mamunduk ra 
guang ru ruandu' ondo' masuang 
tula am ondo' kinuasa' ru nansa- 
linut kalaayan ru guang. 7 Ruan- 
du' ra gitilo magail ak makiila', 
kaa' kalo noyo makarati' ilo toojo 
ra katapatan. 3 Mogondo' ra i Ja- 
nis am i Jambris minanggal ilo ri 
Musa' ra galing i, koson niayuk 
ulun raginii manggal ilo ra pangi- 
laan motopot. Kalo matanda' 
pangkaraan nilo am pangintapa- 
tan nilo pana kolondo' onong. 
9 Kaa' kalo makasauk ilo ra atan 
ak pana, nga makasalula' niak bo 
ra ulun masuang ra kolondo' no- 
yo tojojo katandaan nilo. Gitio 
mogondo"' ra atan ondo' nasauk ri 
Janis am i Jambris ragili. 


Pambilinan ra pupus 


10Kaa' okou nakaintutun noyo 
ra atan kulaan pangilaan ku, paliso 

ku am kiralan ru kaayagan kuno. 
Am poyo nakaintutun kou ra to- 
gom kuno, pangintapatan kuno 
am guang mataan kuno am kaara- 
tan kuno pana. | Okou nakakito 
noyo ra atan kulaan ru kaimbo- 
loon am kapaganan kuli. Nakain- 
tutun kou no ra ngaangai' atan 
ondo' nasauk giu' ra Antiokia, giu' 
ra Ikonium, giu' ra Listra am ngaa- 
ngai' ru kaimboloon kuli. Kaa' bi- 
nayag aku ru Tuhan intor ra 
ngaangai' raginio. 1 Sotopot no, 
ngaangai' ulun ondo' masaga' gu- 
magaya' am sumimpung ri Jisus 
Kristus, makatuum niak ra kaim- 
boloon. 13Kaa' ondo' mangalaat 
am mamparuung rano, gumaai 





2 TIMOTIUS 3 


poyo kinalaat nilai no. Ilo mam- 
paruung ra ulun ra bokon, kaa' 
ilo pana galama' maruung niak. 
14Kaa' okou Timotius, guuto' no- 
yo tojojo atan ondo' inila' i noyo 
rirun am ondo' inintopot mu. Nga 
nakaintutun kou no ra osoi nangi- 
la' rirun i Bam nakaulig kou ra 
Alkitab intor ra okou boborok ak 
poyo. Ginio makapangani' rirun ra 
kapintaran koson mokoowot ra 
pamayagan mansail ra panginta- 
patan mu ri Jisus Kristus. 16 Ngaa- 
ngai'” ondo' binatikan ra Alkitab 
inimpuun ri Aki Kapuuno' am 
mokoonong toojo, ioginio mangi- 
la' ra atan ondo' motopot, koson 
mansawai am mampatanda' on- 


AORA CA 
mp LANA ii 


si Md NAN AY d 
OA A 


Ngaangai’ ondo' binatikan ra Alkitab (3.16) 


b ngaanga1", kaapoam. moonong. 


2 TIMOTIUS 3, 4 


do' sala, am manulu' ra ulun ko- 
son makaaya' toojo ra kasagaan ri 
Aki Kapuuno'. 17 Maa' raginio osoi 
ak mangangandoi ri Aki Kapuuno' 
makatampos tojojo mampaugar 
ra atan ayuk kandoi moonsoi. 
4! Jisus Kristus.matong poyo 
saguli' mongoi pangukum ra 
ulun maayag am ulun ondo' na- 
magatoi noyo. lo ti matong ma- 
marinta koson ra raja'. Mansail ra 
inggalan Nano am poyo ri Aki 
Kapuuno', gitio kitaakon ku toojo 
rirun; ?kasalok no pakatampos 
mampabala' ra Tanou Moonsoi ra 
apuon kia ru ulun kaapoam kalo. 
Painonoo' noyo ulun rano, sawa- 
yo' amun ru makasala am paika- 
ngo' ilo po. Ilaa' ilo toojo mabaya' 
ra kaaratan ru guang muno. 3 Nga 
masuku' paat nano ra kalo bo ma- 
saga' ulun mangapu ra pangilaan 
motopot. Kaa' sotopot no maya' 
ilo bo ra kasagaan ru guang nilo 
galama' am mampalulur ilo bagu 
ra masuang mangingila' ondo' 
mampakabunduk ra guang nilai. 
4 Am kalo bo mangkirongog ilo ra 
ondo' motopot no, kaa' mangkiro- 
ngog bagu ra ondo' tutunungon ra 
binaal-baal ayuk. 3Kabalu' koson 
raginio, okou Timotius musiti' 
guangon mu tojojo atan ayuk on- 
do' baalon muno. Oroton ayuk ra 
okou imboloon. Paugaro' noyo 
kandoi muno koson mampasaboi 
ra Tanou Moonsoi ti am pongoo- 
no' noyo ngaangai' ondo' pinalan- 
san rirun koson ra sangulun ulipon 
ri Aki Kapuuno'. 
#Kaa' koson raki' ti, maar noyo 
aku simbaluyon pataakin ri Aki 


£ pinongo ku: kaapoam ginagaya' ku. 

Kapuuno'. Kalo bo mabuoi aku 
mangiruan ra tana' ti. 7 Simining- 
kotog aku no koson sangulun 
masisimbul am nakasuku' aku no 
ra pamupusan, am pinongo ku" 
ngaangai' kandot ondo' pinalan- 
san raki'. 8Am raino, taak ka- 
manangan maginaa noyo raki'. 
Tuhan ondo' mangakim ra moto- 
pot, mangani' raki' ra taak ti paat 
ra Orou Pupus no. Am pai' ru aku 
ayuk ondo' mokoowot raginio, 
kaa' ngaangai' ulun ondo' magi- 
ginaa ra ratangan Nano. 


Bilin posoboyon ri Timotius 


9 Kinam no tojojo ongoi raki' ra 
mataki', 1?nga nanatang noyo i 
Dimas raki' nga nampakaatang io 
ra kaayagan ru tana' ti. Minongoi 
io noyo ra bandar Tisalonika. I 
Kriskis pana minongoi noyo giu' 
ra libung Galatia am i Titus poyo 
minongoi giu' ra libung Dalmatia. 
11 Sangulun ak i Lukas rangan kutu 
ragiti. Ongoyo' raki' alapo' i Mar- 
kus am paayaan mu io, nga maka- 
pangindangan io ra kandoi kutu. 
12 Am i Tikikus pana pinoongoi ku 
noyo giu' ra bandar Ipisus. 13 Paat 
ra okou matong ragiti, ibito' raki' 
bayang maawar kuli ondo' tina- 
tang ku giu' ra bandar Troas, intok 
ri Karpus. Am ibito' niayuk raki' 
naskah rinulun ku rali, mulu' poyo 
ondo' binaal intor ra kungkung i. 

14] Aliksandar ondo' tukang ba- 
si' no, masuang kalaatan no raki'. 
Kaa' Tuhan mambalos riso maya' 
ra kalaatan ondo' binaal nano. 
15 [lalain mu io ti, nga anggalon no 
toojo pangilaan takati. 

16Paat ra aku binisara' ra kasaa' 
i kolondo' sangulun kon pana 
nangindangan raki'. Ngaangai' ak 
nangiruan raki'. Kaa' malansan ak 
koson ri Aki Kapuuno' kalo noyo 
mampakasala risilo ra baal ragitio. 
17 Kaa' Tuhan noyo ondo' nangam- 
pin raki' am nampaikang raki' 
mampabala' ra ngaangai' ru Ianou 
Moonsoi no, suku' maining bagu 
ru ulun sala' ka Jaudi. Ginio ra pi- 
nalabus aku niayuk intor ra poto- 
yon raan. Am mampainggalur 
niak Tuhan raki' ra moonong 
kalaatan am magibit Io raki' ra pa- 
marintaan Nano ra suruga' maba- 
ya' ra kaansukan. Katulayon lo ak 


2 TIMOTIUS 4 


suku' ra sabuoi-buoi no! Amin. 
19 Mampasaboi aku ra bilin kaan- 
sayan ku ri Priskila am i Akwila am 
i Onisiporus ilo sambaloi. @I Iras- 
tus timinatang giu' ra bandar Ko- 
rintus, kaa' i Iropimus pinatatang 
ku giu' ra Militus nga narualan io. 
21 Kinam no ongoi raki' ra mataki' 
ra kalo poyo musim masimu'. 

I Ibulus, i Pudis, i Linus am 
poyo i Klaudia mampasaboi ra bi- 
lin kaansayan rirun, koson niayuk 
ra ngaangai' pabukat ra Kristian 
ragiti. 22 Gama' ru Tuhan maba- 
ya' rirun. 

Gama' ru i Aki Kapuuno' ma- 
marakat ramuyun ngaanga''. 


Surat ri Paulus 
posoboyon ri 


TITUS 


Pasiguluon 


| Titus sala’ ka ulun Jaudi. Siminubol io ra Kristian am nasauk ra rangan 
am mangindangan ra kandoi ri Paulus. Surat ri Paulus posoboyon ri Titus 


pinakirim no ri Titus ondo' soroi ra Krita. Tinatang io ri Paulus ra giu' koson 


magalung ra pasisimpungan ulun Kristian intok raginio. Makatalu baal ondo' 
rinagu ri Paulus ralalom surat nati. 


Kasaa', nampakara' i Paulus ri Titus ra paliso ondo' musiti' soroi ra ulun 
ondo' masauk ra tingganai ru pasisimpungan ulun Kristian. Baal raginio rinagu 
nga masuang ulun Krita ondo' malaat paliso. Karuo, nanulu' i Paulus ri Titus 
ra ralan mangila' ra mansalinut ulun ru pasisimpungan no: ungkuyon manga- 


tutuo, ruandu' mangatutuo (ondo' musiti' no mangila' ra ruandu' mangamu- 
lok), ulun mangamulok am ulipon rano. Pupus, nambilin i Paulus ri Titus intor 
ra paliso ru ulun Kristian. Musiti' ilo makapaliso ra masamba am masaga' ra 
kaansayan, kalo masisang ilo ra ulun, kalo masaga makimansangor, kaapoam 
mangkinibit ra pantuliaran ra pasisimpungan ulun Kristian. 


Suang 
Panalimpuunan 14-4 
Tingganai ru pasisimpungan ulun Kristian 1.5-16 
Kandoi ru mansalinut ulun ralalom 

pasisimpungan ulun Kristian "2.1-15 
Bilin am pampakaraan 3.1-11 


Pamupusan 3.12-15 

Aku i Paulus mamatik ra surat 

ti koson sangulun, ulipon ri 
Aki Kapuuno' am sangulun rasul 
ri Jisus Kristus. 

Aku pinili' koson mampaing- 
kotog ra pangintapatan ru ulun 
pinili' ri Aki Kapuuno' am mam- 
paintutun risilo ra pangilaan mo- 
topot sumugut ra ugama takau. 
2 Am pangilaan raginio noyo puun 
ru kalansanan takau ra mokoo- 
wot takau ra kaayagan mantilayun 
ondo' binantu' ri Aki Kapuuno' 
ra kalo poyo tana' ti biningkal. 
Am kalo moyo magabau i Aki 
Kapuuno'. 3Paat ra inaru' i, pi- 
naintalang ri Aki Kapuuno' ra 
bala' Nano mansail ra Tanou 
Moonsoi ti. Pampatanawan ra- 
gitio noyo pinalansan raki' am 
posoboyon ku noyo maya' ra su- 
suban ri Aki Kapuuno', Mamama- 
yag takau. 

4Titus, pinakaanak tokou niak 
nga mogondo' ak pangintapatan 
tati. 

Gama" ru i Aki Kapuuno', Ama 
takau am i Jisus Kristus, Mama- 
mayag takau, manaak' rirun ra 
barakat am pabansayan Nano. 


Kandoi ri Titus giu' ra 
pulu' Krita 

3 Gitio noyo ra aku nanatang ri- 
run ra Krita, maa' raginio moko- 
pongo kou ra kandoi ondo' kalo 
poyo nopongo tali am mampa- 
sauk ra tingganai ru pasisimpu- 
ngan ulun Kristian ra tukir-tukir 
pamagunan ra giu'. Karaa' noyo 
nambilinan kuli rirun: 9 Sangulun 
tingganai no musiti" kolondo' sa- 


4 sangulun ak andu' nano, kaapoam gondo" ak naguot. 


TITUS 1 


la, musiti' sangulun ak andu' na- 
no,” am anak no rano pana musiti' 
mangintopot ri Kristus am kalo 
niak kauligan ilo ra maanggal- 
anggal kaapoam mailo balain. 
7Sangulun tingganai musiti' ko- 
londo' sala nga mangatang io ra 
kandoi "ri Aki Kapuuno'. Kalo 
mabuli io minsawat guang, kalo 
mataki' malasu' guang kaapoam 
gagaukon, am poyo kalo maang- 
kol-angkol kaapoam maringku- 
maa' ra kalangkayaan ru tana' ti. 
8Kaa' sotopot no, musiti' io ti 
sangulun ondo' mataau manga- 
pu ra tambului am maansayan 
mambaal ra motopot. Musiti' io 
mataan guang, mabanis guang, 
gumagaya' tojojo ri Aki Kapuuno' 
am niak matanda'. “Io ti poyo 
musiti' mangintopot tojojo ra ba- 
la' ondo' malansanan am ondo' 
naila' noyo riso. Maa' raginio ma- 
kapangikang io ra guang ru ulun 
bokon rano mansail ra pangilaan 
motopot am poyo makapampai- 
nono' ra kasalaan ru ulun ondo' 
manggal rano. 

10 Ginio maaru' baalon no nga 
mokoondo' masuang ulun ondo' 
masaga' ak manggal am ragu nilai 
pana kolondo' onong, mulu' poyo 
ulun Jaudi ondo' nangintopot ri 
Kristus. 1! Moonsoi sonsongon ka- 
bang nilai no, nga mampakalayau 
ilo ra sambabaloi ra pangilaan 
nilai ra kalo motopot ti. Baal nilo 
ti makauyuyu' tojojo nga magu- 
yum ilo ak ra panginduitan gala- 
ma'. 12Nakaili' niak sangulun 
nabi" nilo galama' minindagu ra: 
“Ulun Krita masalok maabau- 


TITUS 1, 2 


abau, malaat ilo kaga' koson ra 
maayag masigo, moroot kaga' am 
mangatiar tojojo.” 3 Motopot tu- 
po kaintutunan nali. Ginio nga 
sawayo' noyo tojojo ilo, bagu pa- 
ngintapatan nilai ti kalo makala- 
yau. 14 Am kalo bagu makaaya' ilo 
ra pangilaan ru ugama Jaudi kaa- 
poam tutunungon ondo' binaal 
ak ru ulun ondo' timinalikur intor 
ra pangilaan motopot. 15 Ngaa- 
ngai' niak karaan mapasau ru 
ulun ondo' mapasau guang, kaa' 
kolondo' rondo' pana karaan ma- 
pasau ru ulun ondo' malaat guang 
am kolondo' pangintapatan. Nga 
pangkaraan am bolos ru guang 
nilo malaat ayuk. 16 Migiangku 
ilo ra mangintopot kon ri Aki 
Kapuuno', kaa' naimumuyan ba- 
gu intor ra baal nilo ra kalo noyo 
mangintopot ilo. Mangalaat ilo 
kaga', kalo gumagaya' ri Aki 
Kapuuno' am kalo makaangun ra 
baal moonsoai. 


Puun ru pangilaan motopot 


Kaa' okou Titus, musiti' kou 

mangila' ak ondo' mimpuun 
ra pangilaan motopot. ? Ragui' no- 
yo ungkuyon matutuo rati ra 
mapintar, tumanda' am mongo- 
rot. Musiti' ilo ti mangintopot ra 
Kristus, motogom am poyo ma- 
taan guang. 3Ragui' niak ruandu' 
matutuo rati ra tumanda' ilo su- 
mugut ra tiluan ru sangulun ondo' 
mapasau. Kalo noyo mansunur ra 
bokon kaapoam gagaukon, kaa' 
makapangila' poyo ra moonsoi, 
4maa' raginio makapangila' ilo ra 
ruandu' mamulok rati ra atan ku- 
laan tumogom ra ralaki am niak 

anak nilai no, 3mongorot am ma- 
pasau guang, am mapandai mam- 
paugar ra kandoi nilo koson sangu- 
lun andu' ondo' mampagagaya' ra 
ralaki nano. Maa' raginio kolondo' 
sangulun pana makapagasab ra 
bala' ri Aki Kapuuno'. 

5Ragui' niak tuu'-bagu rati ko- 
son ilo ti pana mapandai mongo- 
rot.” Ralalom ngaangai' baal okou 
musiti' masauk ra tiluan moonsoi 
toojo am pangilaan muno pana 
musiti' mabanis am mapirot. 8 Ra- 
guo' noyo pangilaan motopot 
ayuk ondo' kalo mauwan ru ulun, 
bagu pantula' mu rano mangau- 
yu' nga kolondo' rondo' pana pa- 
nguwan ritakau. 

3 Ragui' niak ulipon rati ra gaga- 
yaan nilo tojojo tuan nilai no, am 
poyo katasuon nilo guang ru tuan 
nilai ralalom ru ngaangai' baal. 1° Ka- 
lo noyo manggal kaapoam man- 
takou intor risilo. Kaa' sotopot no, 
musiti' ilo mabanis guang am 
mampagagaya'. Maa' raginio, ra- 
lalom ru ngaangai' baalon nilo, 
pangilaan ri Aki Kapuuno', Mama- 
mayag takau, omporon ru ulun. 

11 Nga nampaintalang noyo i 
Aki Kapuuno' ra kataawan Nano 
koson ra pamayagan ru ngaangai' 
ulun. 12Am ginio noyo makapa- 
nulu' ritakau mangulau ra kaa- 
yagan ondo' kalo sumugut ra 
kasagaan Nano, ioginio kasagaan 
ru tana' ti. Bagu mabanis guang 
am mongorot takau am maka- 
pampagagaya' takau tojojo ri Aki 
Kapuuno' ra tana' ti. 3 Nga raino 
ti magiginaa takau ra Orou Ka- 
lansanan takau, ioginio papainta- 
langan ru katulayan ru Tuhan 

ondo' Maayo Kaga' Kuasa', i Jisus 
Kristus, Mamamayag takau.” 14Pi- 
nataak No painawo Nano, maa' 
raginio makapamayag Io ritakau 
am mampainggalur ritakau intor 
ra nansalinut kalaatan am maka- 
pagibit ritakau masauk ra ulun 
Nano ondo' mirot poyo mambaal 
ra kandoi moonsoi. 

15[laa noyo ngaangai' raginio 
mabaya' ra paningganayan mu ra 
okou mampaikang ra guang kaa- 
poam mansawai ondo' mangkiro- 
ngog rirun rano. Am pai' polosoo' 
osoi ak pana intor risilo magasab 
rirun. 


Paliso ru ulun Kristian 


3 Pakaraa' noyo ulun mu ondo' 
mangintopot rano ra guma- 
gaya' ra tingganai am pamarinta 
rano, koson masaga' tojojo mam- 
baal ra atan ak kandoi moonsal. 
“Ragui' ilo no ra pai' pangalimut 
kaapoam pakimansangor, kaa' ma- 
salok makimingkawan am molo- 
moi ra ngaangai' ulun. 3Itakau 
pana galama' ragili sasambungon, 
maanggal-anggal am makasala. 
Inulipon takau ru nansalinut ka- 
laayan am kasagaan ru guang sa- 
boi kaayagan takali napanu' ra 
solon am ingot. Ulun nasisang ri- 
takau am itakau pana galama' na- 
sisang niak risilo. #Kaa' paat i Aki 
Kapuuno', Mamamayag takau, 
nampaintalang ra kataawan ru 
togom Nano, 5namayag lo rita- 
kau. Ginio pai' ru intor ra binaal 
takau ra moonsoi, kaa' intor ra 
asi' Nano galama'. Mamayag i 


TITUS 2, 3 


Aki Kapuuno' ritakau mansall ra 
Ambiluo Nano, bagu inanak ta- 
kau saguli' am inanian No ita- 
kau ra kaayagan bagu mansall ra 
pampariwan. “Intor ra kinataau 
Nano, pinataak ri Aki Kapuuno' 
Ambiluo Nano mansall ri Jisus 
Kristus, Mamamayag takau. 7 Ba- 
gu, intor ra katawaan Nano 
mobonsoi takau saguli' ri Aki 
Kapuuno' am poyo mokoowot 
takau ra kaayagan mantilayun 
ondo' lansanin takau raino. 8 Mo- 
topot ragu raginii. 

Masaga' aku ra mampakaatang 
kou toojo ra kaintutunan raginio, 
maa' raginio ilo ondo' manginto- 
pot ri Aki Kapuuno' makapambaal 
ra kandoi moonsoi. Ngaangai' ti 
moonsoi toojo am mokoonong ra 
ngaangai' ulun. ?Kaa' inggaluri' 
noyo pantataaman ra kolondo' 
onong, tutunungon ondo' binaal- 
baal ak ru ulun, pantutulaan 
am pansasangaran intor ra Ukum 
ri Musa'. Nga ginio ngai' kolon- 
do' onong kaapoam ampos no. 
10 Moonsoi ru induain mu mansa- 
wai ra ulun ondo' mangkinibit ra 
pantutuliaran ra pasisimpungan 
ulun Kristian. Am amun kalo niak 
gumagaya' io, pal' noyo pamara- 
ngan riso. !'Napandayan mu no- 
yo ra ulun koson raginio malaat 
am tula nano noyo tatandu' ra io 
ti makasala. 


Bilin pupus 


12 Paat mompoongoi aku i Arti- 
mas kaapoam i Tikikus rirun, ki- 
nam ongoi uma' raki' ra bandar 


b katulayan ru Tuhan ondo' Maayo Kaga' Kuasa’, t Jisus Knstus, Mamamayag takau, kaapoam. katulayan ru 
Tuhan ondo' Maayo Kaga’ Kuasa', ami Jisus Knstus, Mamamayag takau 


TITUS 3 


Nikopolis. Nga ginuang ku noyo 
ra paat ra musim masimu’, masa- 
ga' aku mayan ra giu' no. 18 Pirot 
kono toojo pamintor ri Jinas, pe- 


guam i am niak i Apolos. Am ilain . 


mu toojo ra mokoondo' ngaangai' 
ondo' maatang ibiton nilo. 14 Ulun 
takau musiti' migigila' atan ku- 
laan mambaal ra moonsoi. Ginio 
makapangindangan toojo ra ulun 

ondo' kolondo' kaukapan am 
mambaal ra kaayagan nilo pana 
makaampos. 

"“@Negaangai' ulun ragiti mam- 
pasaboi ra bilin kaansayan rirun. 
Am.-posoboyo' niak bilin kaansa- 
yan mai ra ngaangai' pabukat 
Kristian. 

Gama' ru i Aki Kapuuno' ma- 
marakat ramuyun ngaangai'. 


Surat ri Paulus 
posoboyon ri 


PILIMON 


Pasiguluon 


| Pilimon sangulun Kristian nauligan tojojo ondo' lair ulun ru pasisimpu- 
ngan ulun Kristian ra Kolosi. Mokoondo" io sangulun ulipon makainggalan ri 
Onisimus. Nagiru' io intor ra tuan nano am tawa ati kulaan nakapagulig ri 
Paulus ondo' paat ragili giu' ra lamin pangaputan. Intor ra ila' ri Paulus, nasauk 


i Onisimus ra maamaya' ri Kristus. 


Surat ri Paulus posoboyon ri Pilimon nangitaak koson makimansaung i 
Pilimon ra ulipon nano, ondo" paat ragili sinusub ri Paulus muli". Nangitaak i 
Paulus ri Pilimon mangapu ri Onisimus, sala' ka koson ra ulipon ondo' 
inampun ayuk, kaa' koson sangulun pabukat ra Kristian niayuk. 


Suang 


Panalimpuunan 


Togom am pangintapatan ri Pilimon 
Mangitaak i Paulus ri Pilimon koson makaasi' ri Onisimus 


Pamupusan 


1 Aku i Paulus ondo' inaput nga 
ra pampatanawan ku ri Jisus 
Kristus. Am intor niak ra pabukat 
takau i Timotius. 

Okou ti Pilimon papasabayan ku 
ra surat ti, okou ondo' tagamin mai 
am niak rangan mai mangandoi. 
4 Am posoboyon ku niayuk gitio 
ra pasisimpungan ulun Kristian on- 
do' maya' sambayang giu' ra baloi 
muno, am niayuk sangulun ruan- 
du' pabukat takau ra Kristian i Apia 


1-3 
4-7 
8-22 


23-25 


am poyo i Arkipus, rangan mai 
mangandoi. 

3Gama' ru i Aki Kapuuno', 
Ama' takau am Tuhan Jisus 
Kristus manaak ramuyun ra bara- 
kat am pabansayan. 


Togom am pangintapatan 
ri Pilimon 
4Masalok ra aku makiasi' am 


mangkara' rirun, maringkuanang 
aku ri Aki Kapuuno'. “Nga mo- 


PILIMON 


koondo' noyo naining ku intor ra 
pangintapatan mu ra Tuhan Jisus 
Kristus am poyo togom mu ra 
ngaangai' ulun ri Aki Kapuuno'. 
6Makiasi' aku gama' ru pabuka- 
tan takau koson ra ulun mangin- 
topot ri Kristus, manangampos ra 
makatutun kou ra ngaangai' bara- 
kat ondo' noowot takau intor ra 
nasisimpungan takau ri Jisus 
Kristus. 7 Pilimon, pabukat ku ra 
Kristian, togom mu raginio noyo 
ondo' nampakaansuk toojo raki' 
am niak nampaikang ra guang 
kutu! Nga nampakaansuk kou 
no ra guang ru ngaanga'' ulun ri 
Aki Kapuuno'. 


I Paulus mangitaak ri 
Pilimon koson makaasi' ri 
Onisimus 

8Kabalu' pana mokoondo' aku 
ra kuasa' intor ri Jisus Kristus ko- 
son manusub rirun ra ati rondo' 
sotopot no moonsoi baalon mu, 
kaa' kalo noyo. ? Kaa' nga ra to- 
gom ti, makitaak aku ak rirun. 
Aku ti duta ri Jisus Kristus am 
raino inaput poyo nga lo.” 10 Gitio 
noyo kitaakon ku rirun, pakaasi' 
no ri Onisimus ondo' pinakaanak 
kutu. Nga aku ti noyo ondo' nagi- 
bit riso minintopot ri Jisus Kristus 
giti ra pangaputan ti. "! Ragili io ti 
kolondo' onong rirun, kaa' raino 
mokoonong' io rirun am raki' nia- 
yuk. 

12Kabalu' pana motogom aku 
toojo riso, kaa' raino pootoron ku 
io niayuk saguli' rirun. 13 Sotopot 
no, moogot aku riso mampara- 

ngan poyo raki' koson malit rirun 
mangindangan raki' buoi ra aku 
giti ra pangaputan ti, nga ra pam- 
patanawan ku ra Tanou Moonsoi 
ti. #Kaa' kalo masaga' aku mam- 
baal ra atan ak pana amun ru 
kolondo' ragu mu mangiou. Soto- 
pot no, moonsoi ru okou ak gala- 
ma' mangapu riso saguli' maya' 
ra kasagaan mu am sala' ka jajalin 
tokou. 

15Ginio lair ra i Onisimus ti 
nakatuliar rirun ra sangkinolor 
ayuk, nga masaguli' mu io ra sa- 
buoi-buoi no. 16 Am raino sala' ka 
sangulun ulipon io ayuk, kaa' mu- 
lu' poyo intor raginio, io sangulun 
pabukat mu ra Kristian ondo' ta- 
gamin mu. Mokonong io raki' am 
mulu' poyo rirun, koson ra sangu- 
lun ulipon am niak ra sangulun 
pabukat mu ondo' mangintopot 
ra Tuhan. 

17 Ginio nga ra amon ru maki- 
mabukat kou raki' ra Kristian, 
apuo' io no mogondo' raki'. 18 Am 
amon ru namparuung io lair rirun 
kaapoam nakaira' rirun, polosoo' 
ayuk ra aku mangani' panampi- 
lon ra ngaangai' no. #Ilai', gitio 
noyo tinatanduan kutu: Aku i 
Paulus, ondo' mambayar ak sagu- 
li' ra ngaangai' no! (Kaapoam pa- 
karaan tokou po kia ra sotopot no 
okou galama' makautang raki', 
loginio kaayagan bagu mu koson 
sangulun Kristian). 2@Pilimon, 
pabukat ku ra Kristian, nga ra 
Tuhan indangano' aku noyo. 
Katasuo' noyo guang kutu nga ra 
pangintapatan tati ri Kristus. 


4 Aku tidutan Jisug Kastus am raino naput poyo nga lo, kaapoam Aku ti matutuo noyo am raino maput poyo 


ngai Jisus Kristus 


ralalom ragu ru Junanı inggalan n Onisumus t1 makaratı' ‘mokoonong’. 

2i Binatikan tokou ra surat ti 
nga mangintopot aku ra suguton 
mu niayuk kitaakon kutu. Am 
napandayan ku ra mulu' poyo 
baalon muno. #Liliwa' raginio, 
pongoono' raki' kalalair rondo' 
lamin giu' ra baloi muno, nga 
malansan aku i Aki Kapuuno' ma- 
ngiou niak ra pakiasian min ngaa- 
ngai', koson mokoongoi aku po 
tuum saguli' ramuyun. 


PILIMON 


Bilin pupus 


23] Ipapras, ondo' inaput naba- 
ya' raki' nga ra pampatanawan ri 
Jisus Kristus, mampasaboi niak ra 
bilin kaansayan rirun. 2 Mogon- 
do' niayuk ra rangan mangandoi 
ku rati i Markus, i Aristarkus, i 
Dimas am poyo i Lukas. ? Gama' 
ru Tuhan Jisus Kristus mamara- 
kat ramuyun ngaangai'. 


Surat posoboyon ra ulun 


IBRANI 


Pasiguluon 


Surat posoboyon ra ulun Ibrani pasukuon ra santimungan ulun Kristian 
ondo' natiu' ra imbolo' ra najanjayan. Mokoondo' lair risilo iumawo panginta- 
patan. Mamamatik ra surat ti mirot mampaikang risilo, maa' raginio rumayus 
ilo mangintopot ri Jisus. Nanulu' io ra i Jisus Kristus noyo pinaintalang ri Aki 
Kapuuno' ra matanda'. Mamamatik ra surat ti mindagu ra talu baal: 

(1) | Jisus noyo Anak ri Aki Kapuuno', Anak ra mantilayun. Giminagaya' 
lo ra Ama' mansail ra kaimboloon ondo' inuma' No ra guang mataan. 
Koson Anak ri Aki Kapuuno', maatang poyo i Jisus intor ra nabi rano 
ra Nabantuan Lair, maatang poyo intor ra masundu rano, am niak 
maatang poyo intor ri Musa'. 

(2) Nambala' tojojo i Aki Kapuuno' ra i Jisus imam ra mantilayun, ondo' 
maatang poyo intor ra imam rano ra Nabantuan Lair. 

(3) Mansail ri Jisus, ulun ondo' mangintopot Riso bayagon intor ra tula, 
kalaanan, am kapatayan. Koson ra Tingganai maayo imam Jaudi, 
manaak i Jisus ra ulun ra pamayagan ra motopot, ondo' maasil ra 
kaulayan am taak simbaluyon ralalom ugama Jaudi. 

Tauli mamamatik ra surat ti nanabit ra pangintapatan ru kuukula' ngaulun 
ondo"' nauligan tojojo ralalom sejarah Israil koson ra tiluan (tayar 11). Ralalom 
tayar 12, nangunsu' io ra mambabasa' rati maa' raginio gumagaya' saboi ra pupus 
ra magail tumutun ri Jisus. Nangunsu" io risilo maa’ raginio mataan guang mangu- 
ma' ra kapaganan am kaimboioon. Pinupusan surat ti ra bilin am pampakaraan. 


Suang 
Panalimpuunan: | Kristus noyo pinaintalang ri Aki Kapuuno' 

ra matanda' 1.1-3 
Maatang poyo i Kristus intor ra malaikat 1.4—2.18 
Maatang poyo i Kristus intor ri Musa' am i Josua 3,1—4.13 
Kinaatang ru intok ri Kristus koson ra imam 4.14— 7.28 
Kinaatang ru nabantuan ri Kristus 8.1— 9.28 
Kinaatang ru taak ri Kristus 10.1-39 
Kinaatang ru pangintapatan 11.1— 12.29 


Bilin am pamupusan 13.1-25 

Bala' ri Aki Kapuuno' 
mansail ra Anak Nano 


1 Paat ra galing i, ingkuukula' 
noyo 1 Aki Kapuuno' nampa- 
saboi ra bala' ra nansalinut bayaan 
ra kinamatuaan takali mansail ra 
nabi' rali. ? Kaa' paat ra puupupus 
ti, posoboyon No bala' Nano man- 
sail ra Anak Nano. Nansail ra 
Anak Nati noyo limbowon am ta- 
na' ti biningkal No am Anak Nano 
tatangan ra ngaangai' no. 3lo no- 
yo mampakito ra Kuasa' ri Aki 
Kapuuno' am paliso Nano mogon- 
do" tojojo ri Aki Kapuuno'. Io no- 
yo niak magalung ra limbowon 
am tana' ti mansail ra bala' Nano 
ondo' makakuasa'. Malupus Io na- 
masau ra ulun intor ra tula nilai, 
nanturung lo ra takhta ra suruga' ra 
tampilon pamiris ri Aki Kapuuno' 
ondo' Maayo Kaga' Kuasa'. 


Anak ri Aki Kapuuno' 
maayo kuasa' Nano intor 
ra masundu 


4 Anak Nano nasauk ra maa- 
tang poyo intor ra masundu rano 
mogondo' ra inggalan ondo' ti- 
naakan ri Aki Kapuuno' no Riso 
pana maayo kaga' intor ra ing- 
galan nilai. “Kalo igondo' i Aki 
Kapuuno' no minindagu ra ati ak 
pana masundu koson ragitio: 

“Okou no Anak Ku; orou 
raiti' ngaangai' balain ra 
Aku Ama' Mu? . 
Kalo poyo niak i Aki Kapuuno' 
minindagu ra ati ak pana masun- 
du ra: 





IBRANI 1 


“Aku masauk ra Ama' 
Nano, am lo masauk ra 
Anak Ku.” 
6Kaa' paat i Aki Kapuuno' nanu- 
sub ra Anak langkuir Nano mo- 
ngoi ra tana' ti, minindagu lo 
koson ragitio: 

“Polosoo' noyo ngaangai' 
masundu ri Aki Kapuuno' 
sumamba Riso.” 

7 Am intor ra masundu rano min- 
dagu i Aki Kapuuno' kon ragitio: 

“Saukon takamin mogondo' 
ra angin, am ulipon Ku 
rano mogondo' ra simbula' 
ru apui.” 

8Kaa' intor ra Anak no mindagu 
lo koson ragitio, 

“Takhta Mu, i 
Aki Kapuuno',” mantilayun 
ra sabuoi-buoi no. 

Am Okou mamarinta 1a 
ulun Mu rano” mabaya' ra 
guang mabanis. 

9 Maansayan Kou ra 
katapatan am masisang 
Kou ra kalaatan. 
Ginio nga ra Aku, i 
Aki Kapuuno', Tuhan Mu, 
nampili' am nangurumat 
Rirun 
am nangani' Rirun ra 
kaansukan maayo intor 
ra rangan Mu rano.” 
10 Minindagu poyo i Aki Kapuuno' 
ra Anak Nano: 

“Okou noyo Tuhan, ondo' 
namingkal ra tana' ti ra 
talimpuun i, 

am Okou galama' 
nambaal ra limbowon. 


4 Takhta Mu, 1 Aki Kapuuno': kaapoam. 1 Aki Kapuuno', pamanntaan Mu. 2 ulun Mu rano, Kuukula' naskah 


nakala: ulun No rano. 


IBRANI 1, 2 


11 Ngaangai' ti maliom niak 
am maapu' koson ra bayang, 
kaa' Okou Tuhan soroi 
ak mantilayun. 
12 Limbowon am tana' ti 
purunon Mu saguli' 
am aligin Mu poyo ra 
baguon. 

Kaa' Okou Tuhan kalo 
makulau am soroi Kou ak 
ra mantilayun.” 

13 Kalo igondo' i Aki Kapuuno' no 
minindagu ra ati ak pana masun- 
du koson ragitio: 

“Panturung no ra pamiris 
Kutu, 

saboi mampasauk Aku ra 
ngaangai' pantula' Mu 
rano gumagaya' Rirun.” 
14 Nga sotopot no masundu no 
rano mangangandoi ri Aki Kapuuno' 
am ilo sinusub No mangindangan 
ra ulun ondo' makaapu ra pama- 


yagan. 
Pamayagan maayo 


Nga ra kuasa' ru Anak Nano 

maayo intor ra masundu, 
mingkotog takau poyo tojojo 
gumuut ra pangilaan ondo' no- 
rongog takau noyo, bagu kalo 
mangiruan takau ra katapatan. 
2Motopot bala' ondo' pinasaboi 
ru masundu rali ra kinamatuaan 
takali am osoi ak kalo giminaga- 
ya' kaapoam siminugut no, bina- 
lasan maya' ra binaal nilai no. 
3Bagu atan kulaan makapagiru' 
takau intor ra pangukuman amun 
impayin takau pamayagan maayo 
no. Nga Tuhan no galama' ondo' 


C Ambiluo n Aki Kapuuno', Harfiah: Ambiluo Matulai. 

kasaa' nampabala' ra pamayagan 
no, am ulun ondo' nokorongog 
kasaa' rano napaintopot ritakau 
raginio. “Am i Aki Kapuuno' 
nampaikang poyo ra kaintutunan 
ru ulun rano mansail ra nansali- 
nut tatandu', kaimuagan am baal 
makakuasa' am mansail poyo 
pantayaran ra taak ru Ambiluo ri 
Aki Kapuuno" maya' ra kasagaan 
Nano galama’. 


lo ondo' magibit ra ulun 
ra pamayagan 


5 Am masundu rano kalo noyo 
inanian ra kuasa' mamarinta ra 
tana' bagu ondo' matong no, 
ondo' sunuron takati. “Kaa' mo- 
koondo' binatikan noyo ra Alki- 
tab: 

“Aki Kapuuno', osoi kia ulun, 
saboi akai karaan Mu? 
Kaapoam anak ru ulun, 
saboi akai alungin Mu? 
7Pinainggana' Mu kuasa' mai 
intor ra kuasa’ ru masundu, 
kaa' ra kuukula' ayuk buoi, 
bagu nangani' Kou ramon 
ra kuasa' am urumat/ 

8 Am niak nampasauk Kou 
ramon ra mangunguasa' ra 
ngaangai'.” 

Amun i Aki Kapuuno' nampa- 
sauk ritakau ra mangunguasa' ra 
ngaangai”, arati' no kolondo' ro- 
rondo' pana ondo' kalo makuasa' 
takau. Kaa' raino kalo poyo maki- 
to takau ra itakau manguasa' ra 
ngaangai' no. ? Kaa' makito takau 
i Jisus, ondo' pinainggana' kuasa' 
Nano intor ra kuasa' ru masundu 


d Kuukula' naskah nakalair manaparuang ragu ragitio" 


Marnpasauk Kou ra ulun manguasa' ra ngaangat' ondo' binaal Mu (Ilai" Mazmur 8.7). 

ra kuukula' ayuk buoi. Nga man- 
sail ra kataawan ri Aki Kapuuno' 
matoi lo ra kaatangan ru ngaa- 
ngai' ulun. Am raino makatutun 
takau ra lo inanian ra kuasa' 
am urumat nga naimbolo' Io no- 
yo saboi minatoi. 1° Sumugut ra 
inatang ri Aki Kapuuno' ondo' 
nambaal am niak magalung ra 
ngaangai', matimpok niak i Jisus 
saukon ra matanda' mansail ra 
kaimboloon. Maa' raginio uruma- 
ton ri Aki Kapuuno' masuang 
anak Nano mababaya' ri Jisus on- 
do' magibit risilo ra pamayagan. 
1] Jisus noyo namasau ra ulun 
intor ra tula nilono, am lo am 
niak ulun pinasau no, rondo' ak 
Ama". Ginio ra kalo mauyu' i Jisus 
mangiou risilo ra pabukat No. 
12 Minindagu Io ri Aki Kapuuno': 
“Mapaintutun Aku ra 
pabukat Ku rano ra 
inggalan Muno, 
Am mongompor Aku Rirun 

giu' ra pasisimpungan nilo.” 
#Minindagu lo poyo: “Aku lu- 
mansan ri Aki Kapuuno'.” Am po- 
yo: “Ilai', Aku giti mabaya' ra 
pabukat Ku rano ondo' pinataak 
ri Aki Kapuuno' Raki'.” 

4 Nga ilo ondo' sabiton ra pa- 
bukat, ioginio ulun, ilo mapandai 
matoi, ginio ra i Jisus pana nasauk 
ra ulun toojo mogondo” risilo. 
Binaal No ginio, bagu mansall ra 
pinatayan Nano mamuso lo ra 
kuasa' ru Tingganai ru riwato 
ondo' makapampatoi ra ulun. 
15 Mansail raginio noyo mampala- 
bus lo ra ulun ondo' moonong 
orou malaa' ra matoi. 19 Mapan- 
dayan noyo ra sala' ka masundu 

indanganon No, kaa' itakau, pa- 
pag ri Abraam. 1 Ginio nga ra 
musiti' lo masauk ra ulun koson 
ra pabukat No rano ralalom ngaa- 
ngai' baal. Bagu nasauk lo ra 
Tingganai maayo imam ondo' 
makaasi' tojojo ritakau am masa- 
lok gumagaya' ra susuban ri Aki 
Kapuuno'. Intor ra kandoi Nano 
raginio tula ru ulun ampunon bo 
ri Aki Kapuuno'. 18 Am raino ma- 
kapangindangan Io ra ulun ondo' 
kinamin, nga lo galama' nakaili' 
noyo ra kaimboloon am pangki- 
naman. 


I Jisus maayo kuasa' intor ri 
nabi! Musa' 


3 Pabukat kau ngai' ra Kristian 
ondo' piniau noyo ri Aki 
Kapuuno', pampaguang kano ri 
Jisus ondo' nasauk koson ra rasul 
am Tingganai maayo imam ru pa- 
ngintapatan takau. ? Giminagaya' 
lo ri Aki Kapuuno' ondo' nampili' 
noyo Riso. Ginio mogondo' ri 
Musa' ra galing i ra giminagaya' 
io ri Aki Kapuuno' koson mangin- 
dangan ra ulun No rano. 3Kaa' 
sotopot no i Jisus noyo mauli' 
omporon ka i Musa", koson niak 
ra sangulun manambaloi mauli' 
omporon ka ondo'. tinambaloi 
nano. #Maaru' moonong baloi 
makoondo' manambaloi, kaa' so- 
topot no i Aki Kapuuno' galama' 
ondo' mampasauk ra ngaangai' 
no. “I Musa' giminagaya' ri Aki 
Kapuuno' koson ra sangulun uli- 
pon mangindangan ra ulun No 
rano, am nampabala' poyo ra atan 
ondo' raguon ri Aki Kapuuno' ra 
tauli no. #Kaa' i Kristus gumaga- 


IBRANI 3 


ya' koson ra Anak ondo' maning- 
ganai ra ngaangai' ulun ri Aki 
Kapuuno'. Am itakau ti noyo 
ulun Nano amun ru makakau' 
takau am mangintopot ra makaa- 
lap atan ondo' lansanin takau. 


Pampatangusan ra ulun ti 
Aki Kapuuno' 


7 Nga raginio, koson ra bala' ru 
Ambiluo ri Aki Kapuuno', kon 
No: 

“Amun ru orou raiti' 
makaining kau ra bolos ri 
Aki Kapuuno', 

#pai' noyo kotogo' guang 

minno, 
koson ra kinamatuaan 
mini, 
paat ilo minanggal am 
nangkinam Raki' giu' ra 
intok masiluk. 
?Giu' i nangkinam ilo Raki', 
kon ri Aki Kapuuno', 
kabalu' pana nakaliman 
ilo atan ondo' binaal Kuli 
buoi apat ngoopor 
ngambilor. 
10 Ginio nai ra Aku siminangit 
risilo am minindagu: 
“Masalok makalayau 
pamaguangan nilai 
am kalo noyo 
giminagaya' ilo ra 
panusuban Ku.” 
11 Ginio ra nasisang Aku saboi 
nagibot risilo: 
“Kalo noyo makasubol ilo 
ra pagun nilai 
am tumangus mabaya' 
Raki'.”” 

12 Pabukat kau ngai' ondo' taga- 

min ku, ilalai' min koson ra ko- 

londo' sangulun intor ramuyun 
no makaguang malaat ra kalo bo 
mangintopot, saboi tumalikur 
bo ri Aki Kapuuno' ondo' manti- 
layun no. 1 Kaa' pangindangan 
kano ra rondo' am bokon ra moo- 
nong orou, buoi ondo' sabiton ra 
“Qrou Raiti” ralalom ru Alkitab, 
lakat poyo soroi. Bagu kolondo' 
sangulun pana mingkotog guang 
nga maruung io ru tula. 14Itakau 
ngai' rangan mangangandoi noyo 
ri Kristus amun ru mirot takau 
pampaguut ra pangintapatan sa- 
boi ra orou pupus, mogondo' ra 
talimpuun i. 
15 Gitio noyo ondo' binatikan ra 
Alkitab: 
“Amun orou raiti' 
makaining kau ra bolos ri 
Aki Kapuuno', 
pai' noyo kotogo' guang 
minno 
koson ra kinamatuaan 
min rali, 
paat ra ilo minanggal ri 
Aki Kapuuno'.” 
t6 Qsoi kia nakaining ra bolos ri 
Aki Kapuuno' kaa' minanggal bo 
Riso? Ilo tapo ondo' inibit ri Mu- 
sa' miningkual intor ra pagun Mi- 
sir. Am osoi kia sinangitan No 
buoi apat ngoopor ngambilor? Ilo 
tupo ondo' nambaal ra tula am 
minatoi giu' ra intok masiluk. 
18 Am osoi kia inibatan No ra kalo 
makasubol ra pagun nilai am 
tumangus mabaya' Riso? Ilo tu- 
po ondo' kalo giminagaya' Riso. 
19 Intor raginio maratian takau ra 
ilo ti kalo noyo nakasubol ra pa- 
gun, nga kalo nangintopot ilo ri 
Aki Kapuuno'. 

4 Raino, bantu' ri Aki Kapuuno' 
ni lakat poyo soroi ra tuma- 
ngus takau mabaya' Riso. Intor 
raginio, ilalai' takau noyo ra ko- 
londo' ra sangulun kalo makata- 
ngus mabaya' Riso. ? Nga Tanou 
Moonsoi no pinabala' noyo rita- 
kau mogondo' ra ulun ra galing i. 
Kaa' koson risilo, tanou no kolon- 
do' onong, nga paat ilo nakaining 
kalo inapu nilo mabaya' ra pa- 
ngintapatan. 3Kaa' itakau ondo' 
mangintopot, makatangus maba- 
ya' Riso koson ra rinagu Nali: 
“Masisang saboi nagibot 
Aku risilo: 
kalo noyo makasubol ilo 
ra pagun nilai 

am tumangus mabaya' Raki'.” 
Minindagu Io koson raginio kaba- 
lu' pana kandoi Nali nopongo no- 
yo intor ra tana' ti biningkal. 
4 Nga koson ra orou katulu', mo- 
koondo' binatikan ra Alkitab: “Ti- 
minangus i Aki Kapuuno' ra orou 
katulu' intor ra ngaangai' kandoi 
Nali.” 5Am tunggul no poyo: “Ka- 
lo noyo makasubol ilo ra pagun 
nilai am tumangus mabaya' Ra- 
ki'.” éBagu ilo ondo' kasaa' nakai- 
ning ra Tanou Moonsoi no, kalo 
tumangus mabaya' Raki', nga ilo 
kalo nangintopot. Amun ru ginio 
poyo, mokoondo' bo ulun ra bo- 
kon ondo' makatangus mabaya' 
Raki'. 7 Motopot noyo ginio nga 
mokoondo' noyo inaru' ri Aki 
Kapuuno' rondo' orou ra bokon 
poyo ondo' sabiton, “Orou Rai- 
ti'.” Ginio pinabala' No mansail 
ra raja' Daut ra kuukula' ngaatus 
ngambilor kalupus raginii, rala- 
lom tayar Alkitab ni: 

“Amun orou raiti' 
makaining kau ra bolos ri 
Aki Kapuuno', 

pai' noyo kotogo' guang 
minno.” 

8 Amun ra galing i maningganai 
raan i Josua risilo tumangus, kalo 
pana bo i Aki Kapuuna' mambala' 
poyo ra rondo' orou ra bokon. 
9Kaa' mokoondo' poyo tangusan 
ra ulun ri Aki Kapuuno' rano, mo- 
gondo' ra lo timinangus ra orou 
katulu' i. 1? Nga osoi ak tumangus 
mabaya' Riso, tumangus io niak 
intor ra kandoi nano, mogondo' ri 
Aki Kapuuno' galama' timinangus 
intor ra kandoi Nali. !! Nga ragi- 
nio, piroto' noyo saboi makata- 
ngus takau mabaya' Riso. Pai' 
saboi sangulun pana intor ritakau 
kalo makatangus mabaya' Riso 
koson risilo ra galing i, nga kalo 
nangintopot ri Aki Kapuuno'. 

12 Bala' ri Aki Kapuuno' maka- 
kuasa' am maayag koson Riso. 
Mogondo' ra ilang ondo' inasa' 
ruo larom manguntas saboi bu- 
ngul am utok nano suayon, koson 
niak ra bala' ri Aki Kapuuno' tu- 
munsok ra salibuor. am ambiluo 
sabot mampatalang ra kasagaan 
am pamaguangan ru ulun. 13 Ko- 
londo' atan-atan inangun ri Aki 
Kapuuno' makasibuni intor Riso, 
nga ngaangai' maukab am makito 
No. Am ri Aki Kapuuno' niak 
musiti' takau mangakun ra ngaa- 
ngai' ondo' binaal takau. 


I Jisus noyo Tingganai 
maayo imam 


14 Ginio nga ra pirot takau poyo 
gumuut ra pangintapatan ondo' 

pinatanou takau. Nga mokoondo' 
takau sangulun Tingganai maayo 
imam ondo' makakuasa' am on- 
do' nakasuku' noyo ra intok ri 
Aki Kapuuno', io no i Jisus 
Kristus, Anak ri Aki Kapuuno'. 
15 Nga Tingganai maayo imam ta- 
kano sala' ka sangulun ondo' kalo 
nakaliman ra paliso takau, kaa' 
sotopot no kininaman [Io ralalom 
ngaangai' baal koson ritakau, kaa' 
kalo makatula lo. 18Intor ragi- 
nio makakau' takau minggaar 
ra takhta ri Aki Kapuuno' ondo' 
maayo kaga' togom, koson ma- 
kitaak ra asi', kataawan am in- 
dangan Nano paat ra itakau 
makakapaganan. 
5 Moonong Tingganai maayo 
imam pinili' ri Aki Kapuuno' 
intor ra ulun am inaru' io ma- 
ngandoi ri Aki Kapuuno' ra ulun 
masuang: ioginio mampataak ra 
taak ru ulun am poyo taak simba- 
luyon koson pakiampunan ra tu- 
la. ?Molomoi io ra ulun ondo' 
kalo kuukula' kaintutunan am 
ondo' palayawon bo ru ulun ra 
bokon, nga io galama' masuang 
kalawaan. 3 Ginio ra paat io mam- 
pataak ra taak simbaluyon, pai' ru 
pakiampunan ra tula ru ulun bo- 
kon ayuk, kaa' koson ra tula nano 
galama' niak. “Kolondo' sangu- 
lun galama' mampili' sumauk ra 
Tingganai maayo imam, kaa' pia- 
won io ri Aki Kapuuno', koson 1 
Arun piniau ra galing i. 

5 Koson niak ri Kristus. Sala' ka 
lo galama' nampili' sumauk ra 
Tingganai maayo imam, kaa' i 
Aki Kapuuno' minindagu Riso: 

“Okou no Anak Ku, 


orou raiti' ngaangai' 

balain ra Aku Ama' Mu.” 
6 Am mokoondo' poyo binatikan 

ra Alkitab: 

“Okou no masauk ra imam 
ra sabuoi-buoi no, 
koson imam Milkisidik ra 
galing 1.” 

7Paat i Jisus soroi ra tana' ti, 
nakiasi' lo tojojo ri Aki Kapuuno' 
nabaya' ra bolos mapuor lili- 
wa' nantangi'. Nakiasi' lo ri Aki 
Kapuuno' ondo' makapampakaa- 
yag Riso intor ra kapatayan, am 
rinongog lo ri Aki Kapuuno' nga 
pinainggana' No guang Nano Ri- 
so. #Kabalu' pana Anak Io ri Aki 
Kapuuno', kaa' minigigila' lo niak 
gumagaya' mansail ra kaimbo- 
loon. ? Am kalupus Io pinasauk ra 
mamamayag ra kolondo' sala, na- 
sauk lo bo ra puun ru pamayagan 
mantilayun ra ngaangai' ulun on- 
do' gumagaya' Riso. 1? Am inaru' 
lo ri Aki Kapuuno' masauk ra 
Tingganai maayo imam, koson 


imam Milkisidik ra galing i/ 
Pampakaraan 


1 Masuang poyo raguon mai 
ramuyun intor ra baal raginio, 
kaa' mapagon toojo mampabala' 
ramuyun nga mototoi kau ma- 
karati'. 1?Sotopot no raino ma- 
ngila' kano raan ra ulun bokon, 
kaa' kalo poyo makapandai kau. 
Lakat kau ak poyo musiti' ilaan ra 
puun ru pangilaan intor ri Aki 
Kapuuno'. Lakat kau ak poyo ma- 
nginum ra susu nga kalo poyo 
maangkan. 13 Akau ti koson ak 


“ koson mam Mikasıdık; kaapoam ralalom papag n Miikisidik. flan 56. 

poyo ra lalagang ondo' tumiti' 
ra gatas am kolondo' poyo ka- 
tutunan no ra atan motopot 
am atan nasala. 14Kaa' pangilaan 
malandom intor ri Aki Kapuuno' 
maratian ayuk ru ulun ondo' si- 
miningkot ra pangintapatan, gi- 
nio 'mogondo' ra akanon ondo' 
sapaan ru ulun nasukor ak, ondo' 
nakaili' noyo am makaulig ra atan 
moonsoi am atan malaat. 

Intor poyo raginio, tatango' 

takau noyo puun ru pangilaan 
Kristian no am sumingkot poyo ra 
pangilaan malandom. Am pai' 
takau noyo ruli'-ruli' makiila' 
poyo ra puun pangilaan, koson 
tumalikur intor ra baal ra kolon- 
do' onong, mangintopot ri Aki 
Kapuuno', “pampariwan, mapa- 
banta' ra kalindu' ra ulu ru ulun, 
sauk ru kaayagan saguli' ru ulun 
minatoi am poyo ra pangukuman 
mantilayun. 3Singkot  takano. 
Am gitio baalon takau amun io- 
won ri Aki Kapuuno'. 

#Itakau musiti' sumingkot, 
nga ulun ondo' lumugut intor ri 
Kristus, kalo bo lair makatalikur 
saguli' Riso. Ilo ti nakatutun 
noyo ra pambalaan intor ri Aki 
Kapuuno', am nakaili' ilo no ra 
taak intor ra suruga' am poyo na- 
kaapu am kinuasa' ilo ru Ambiluo 
ri Aki Kapuuno'. 3Am nakatutun 
ilo noyo ra atan kulaan kinoonsoi 
ru bala' ri Aki Kapuuno' am na- 
kaili' ilo noyo ra kuasa' ri Aki 
Kapuuno' mogondo' ra kuasa' ra 
lo mamarinta ra tauli no. “Amun 
nakalli' ilo ngaangai' raginii, bagu 
hminugut ilo intor ri Kristus, kalo 
8 pampanwan, kaapoam kaulayan pangimpasawan. 

bo lair makatalikur ilo saguli', nga 
gitio koson ak ra manalip ilo poyo 
saguli' ra Anak ri Aki Kapuuno' 
saboi asabin nilo lo ra pinaguluan 
ru ulun masuang. 

7Tana' ondo' monosop ra rasam 
ondo' masalok rumatu', am mam- 
patuu' bo ra tatanom ru manta- 
tanom rano, tana' raginio niayuk 
barakaton ri Aki Kapuuno'. 8Kaa' 
amun ru sakot am kusingan bo 
patuuon no, tana' no kolondo' 
onong am ibatin lair ri Aki 
Kapuuno' koson ra pusoon so- 
lobo". 

9Pabukat kau ngai' ondo' taga- 
min ku, kalo magalabo akai ra 
lumugut kau koson risilo ondo' 
kon mai ra raitii' ni. Makapandai 
akai ra ondo' baalon min mampa- 
kito ra akau binayag noyo ri Aki 
Kapuuno'. 1° 1o mabanis guang am 
kalo malilianan No ati koson na- 
ngandoi kau Riso, monogom kau 
Riso am nangindangan kau ra 
ulun Kristian ragili suku' raino. 
11 Maayo guang mai ra akau siga- 
gama' mirot pangindangan saboi 
ra pupus, suku' moowot min la- 
lansanin minni. 1? Ginio nai ra kalo 
masaga' akai ra akau sumauk ra 
ulun matiar, kaa' ra akau tumilu 
ra ulun bokon ondo' mangintopot 
ri Aki Kapuuno' am poyo mataan 
guang. Maa' raginio makaapu 
kau ra ondo' binantu' ri Aki 
Kapuuno'. 


Bantu' ri Aki Kapuuno' 
kalo makulau 


13 Paat i Aki Kapuuno' nangani' 
ra bantu' ri Abraam, nagibot lo ra 

atan ondo' baalon Nano tootopot 
masauk. Kolondo' sangulun pana 
maayo kuasa' intor Riso, ginio ra 
inggalan No ak galama' inalap No 
ra lo nagibot i: 14“Barakaton to- 
kou am aniin tokou ra sayat ma- 
suang.” 1 Naginaa ayuk i Abraam 
ra gyang mataan, saboi nakaapu io 
ra atan ondo' binantu' ri Aki 
Kapuuno' i riso. 16 Paat ulun magi- 
bot, alapon nilo inggalan ru ondo' 
maayo kuasa' intor risilo, bagu ko- 
londo' bo pantataaman. 17 Nga ra 
maayo guang- tii Aki Kapuuno' 
mampainono". ga ulun bantuin 
Nano ra kalo kulawon No bantu' 
Nano, rinuangar.No bantu' i ra 
nagibot lo ra atan, ondo' baalon 
Nano tootopot ngasauk. 13 Nga i 
Aki Kapuuno' kalo mapandai ma- 
gabau, bantu' am ibot Nano kalo 
maalap kakulau. Intor raginio ita- 
kau ondo' nakialung Riso, mai- 
kang kalansanan takau ra bantu' 
Nano suluton No. 1? Koson ra sim- 
batu mampauog ra parau ra kalo 
maabas, koson niak kalansanan 
takau mambaal ritakau kalo ming- 
galur intor ri Aki Kapuuno'. Am 
koson ra Tingganai imam rali na- 
karampus ra tabir ru Intok Ma- 
tulai Kaga' giu' ra Baloi Tuhan, i 
Jisus niak nakarampus ra suruga'. 
#10 noyo nangukab galing ra ralan 
moagoi ra giu' koson ra suali rita- 
kau. lo nasauk ra Tingganai maa- 
yo imam ra mantilayun, koson 
imam Milkisidik ra galing i.” 


Imam Milkisidik 
7 Ra galing i, i Milkisidik ti raja' 


ru bandar Salim am poyo sa- 
Braso 

ngulun imam ri Aki Kapuuno' 
Ondo' Masawat Kaga'. Kalupus 
i Abraam minuli' intor ra pan- 
tutulaan ra io nangala ra apat 
ngaulun raja', inuma' am bara- 
kato' io ri Milkisidik ti. ? Tata- 
yaro' ri Abraam arata' ginaau no 
am mopor piatus pinataak no ri 
Milkisidik. (Arati' ru inggalan ri 
Milkisidik no ra kasaa', “Raja' 
mamarinta ondo' mabanis guang.” 
Am poyo, nga io raja' ru bandar 
Salim, ondo' arati' no “pabansa- 
yan”, ginio ra arati' karuo ru ing- 
galan nano, “Raja' magaibit ra 
pabansayan.”) 3Kolondo' binati- 
kan koson ra inggalan ru ama', 
ina' am kinamatuaan nali kaa- 
poam naganakan am niak pinata- 
yan nali. Kaa' io ti koson ra Anak 
ri Aki Kapuuno', ra sumauk io ra 
imam ra mantilayun. 

#Guango' min i Milkisidik ti. Io 
sangulun maatang kaga' saboi ki- 
namatuaan takali i Abraam nan- 
tayar riso ra mopor piatus arata' 
ginaau nali ra pantutulaan i. 3 Ma- 
ya' ra Ukum ri Musa', imam ru 
papag Liwi rano mangapu ra mo- 
por piatus intor ra ampos ru kan- 
doi ru ulun Israil, ioginio bulu nilo 
galama', kabalu' pana mogondo' 
ilo ra papag ri Abraam. SI Milkisi- 
dik ti sala' ka papag ru Liwi, kaa' 
inanian io mopor piatus intor ra 
arata' ginaau ri Abraam, am io ti 
niak ondo' namarakat ri Abraam 
ondo' nakaapu noyo ra bantu' ri 
Aki Kapuuno'. 7 Motopot noyo ra 
ulun ondo' mamarakat maatang 
intor ra ulun ondo' barakaton no. 
8Imam ru papag Liwi rano ondo' 

makaapu ra mopor piatus no, ilo 
ti ulun mapandai matoi. Kaa' kon 
ru Alkitab, i Milkisidik ondo' ina- 
nian niak ra mopor piatus i, maa- 
yag io poyo. "Sama' raguon ra 
mansail ri Abraam, i Liwi pana 
nakaili' nambayar ra mopor pia- 
tus (kabalu' pana papag ru Li- 
wi mampalulur ra mopor piatus 
intor ra ulun Israil) . 1° Nga, iou 
pana i Liwi kalo poyo naanak, 
naratian poyo ra soroi 10 ra inan 
ri Abraam, kinamatuaan nali, 
paat 1 Milkisidik nanguma' ri 
Abraam. 

11 Mansail ra kaulayan ru imam 
ri Liwi rali Ukum ri Musa' pina- 
taak ra ulun Israil. Amun kandoi 
ru imam papag ri Liwi 1 mampa- 
katanda' raan ra ulun, kalo pana 
pasalulaan sangulun imam ra bo- 
kon koson i Milkisidik, ondo' sa- 
la' ka papag ri Arun. 1? Nga amun 
kaulayan pangaruan ra imam ali- 
gin, Ukum ri Musa' musiti' aligin 
niayuk. 13141takau ngaangai' na- 
kapandai noyo ra Tuhan takau 
papag ri Juda, am kalo igondo' 
sinabit ri Musa' ra papag raginio 
masauk ra imam. Io sala' ka papag 
ri Liwi am kalo igondo' sangulun 
pana intor risilo siminauk ra 
imam. 


Sangulun imam ra bokon 
koson ri Milkisidik 

15 Ratangan ru sangulun imam 
ra bokon koson ri Milkisidik 
mampainono' ondo' paraguon ku 
ramuyun. 16 Nasaukan no ra sa- 
ngulun imam, sala' ka sumugut ra 
kaulayan ru ulun kaa' sumugut ra 
i Nar 56. 


IBRANI 7 





imam papag ri Liwi (7.11) 


kaayagan nano ondo' makakuasa' 
am mantilayun. 17 Nga binatikan 
noyo ra Alkitab: “Okou no ma- 
sauk ra imam ra sabuoi-buoi no, 
koson i Milkisidik ra galing i.” 
18Ragino kaulayan nakalair i 
inimpayan, nga kolondo' kuasa' 
am kolondo' onong. !? Nga Ukum 
ri Musa' kalo mampakatanda' ra 
osoi ak pana. Ginio ra inanian 
takau ra kalansanan moonsoi po- 
yo am mansail raginio makaing- 
gaar takau ri Aki Kapuuno'. 
@Mulu' poyo raginio, mo- 
koondo' ibot i Aki Kapuuno'. Paat 
nangaruan ru imam ra galing 


IBRANI 7, 8 


i, naaru' kalo minindagu i Aki 
Kapuuno' risilo kon raginii. ?! Kaa' 
1 Jisus sinauk koson ra imam ra 
nagibot i Aki Kapuuno' Riso, kon 
No: 
“Aku noyo Tuhan bantu' 
Ku Rirun, 
am kalo kulawon ragu 
Kuno, 
“Okou no imam ra 
mantilayun.” ” 
22 [ntor raginio i Jisus noyo maka- 
pampasauk ra nabantuan ondo' 
moonsoi poyo. 

23 Am poyo: ra galing i masuang 
noyo imam, kaa' kalo nakapa- 
nunggul ilo ra.kandoi nilono nga 
minatoi ilo ngai'. “#Kaa' i Jisus ti 
maayag ra mantilayun am kandoi 
No koson ra imam kalo palitin ru 
ulun ra bokon. #@Intor raginio 
makapamayag lo ra mantilayun 
ra ulun ondo' matong ri Aki 
Kapuuno' mansail Riso, nga 
maayag lo ra mantilayun koson 
makitaak ri Aki Kapuuno' ma- 
ngindangan risflo. 

26] Jisus ti noyo Tingganai 
maayo imam ondo' makapangin- 
dangan ritakau. Sala' ka lo koson 
ra ulun makatula, matulai lo, 
kolondo' sala kaapoam tula, 
am kinayang lo 'giu' ra suruga'. 
27 Moonong orou Tingganai maa- 
yo imam ra bokon rano mampa- 
taak ra taak simbaluyon nga tula 
ru ulun rano am tula nilo galama', 
kaa' i Jisus sala' ka koson raginio. 
Igondo' ayuk nampataak lo ra 
kaayagan Nano galama' am ginio 
sama' ra sabuoi-buoi no. 4 Ukum 
ri Musa' mangaru' ra ulun ondo' 
kalo matanda' masauk ra Tingga- 

nai maayo imam. Kaa' malupus 
Ukum ni, namantu' am nagibot i 
Aki Kapuuno' ra mampili' lo ra 
Anak Nano ondo"' pinasauk ra ko- 
londo' sala, masauk ra Tingganai 
maayo imam ra sabuoi-buoi no. 


I Jisus Tingganai maayo 
imam takau 


g Puun ru ngaangai' ondo' rina- 
gu ti, ioginio: mokoondo' ta- 
kau no ra sangulun Tingganai 
maayo imam ondo' manturung ra 
tampilon pamiris ru takhta ri Aki 
Kapuuno' Ondo' Masawat Kaga' 
giu' ra suruga'. ?Giu' no mam- 
paugar Io ra kandoi koson ra 
Tingganai maayo imam ra Intok 
Matulai Kaga', ioginio Kim Sam- 
bayangan ra motopot ondo' bi- 
naal ru Tuhan am sala' ka ulun. 
3Moonong Tingganai maayo 
imam inaru' mampataak ri Aki 
Kapuuno' ra taak simbaluyon 
kaapoam taak ra bokon. Koson 
niak ra Tingganai maayo imam 
takau, io pana sotopot no musiti' 
mokoondo' pataakon. “Amun ru 
soroi fo giti ra tana' ti, lo kalo 
pana masauk ra imam, nga giti 
mokoondo' noyo ra imam ondo' 
mam pataak ra taak ru ulun sumu- 
gut ra Ukum ri Musa". 3 Kaa' kan- 
doi nilai no sotopot no koson ra 
asilan kaapoam babara' ayuk am 
ginio tumilu ondo' baalon giu' 
ra suruga'. Mogondo' ra galing i, 
paat i Musa' nambaal ra Kim 
Sambayangan i, binalaan io ri Aki 
Kapuuno', kon No: “Karaa' noyo 
gitio.. Baalo' noyouagaangai’ no 
sumugut ra tiluan ondo' pinata- 
lang rirun giu' ra gunung i.” 6 Kaa' 

raino i Jisus no inanian ra kandoi 
ru sangulun imam ondo' matulai 
toojo intor ra kandoi ru imam 
ra bokon. Nga nabantuan ri Aki 
Kapuuno' ondo' pinasuku' No ra 
ulun, moonsoi poyo intor ra naka- 
lair i, nga inimpuun No ra bantu' 
ondo' mangkinibit ra baal-baal 
moonsoi poyo. 

7 Amun ru nabantuan kasaa' i 
naukop noyo, atan pakuan maki- 
mabantu' poyo ra kainduo. 8 Kaa' 
manguu' i Aki Kapuuno' ra ulun 
No rano, kon No: 

“Masuku' niak orou no 
ra bantuin Ku ra 
nakabagu ra bulu ru Israil 
am niak bulu ru Juda. 

9 Nabantuan nakabagu no 

sala' ka koson ra bantu' 
Kuli ra kinamatuaan nilai 

ondo' ragili inibit Ku 
mingkual intor ra pagun 
Misir. 

Kalo giminagaya' ijo 
binantu' Kuli. 

Ginio nai ra pingloso Ku 
ilo ak. 

10 Kaa' raino gitio noyo bantu' 

Ku ra ulun Israil 

paat ra orou matong no, 
kon ru Tuhan: : 

Pakaraan. Ku ukum Kuno 
risilo 

am pabatikon Ku poyo ra 
guang nilono. 

Masauk Aku ra Tuhan nilo 

am masauk ilo noyo ra 
ulun-ondo' tagamin Ku.. 

11 Am kalo pana bo mangila' 

ilo ra bulu nilo galama' 
kaapoam pabukat nilai 
no ra “Ulig no ra Tuhan. 


IBRANI 8, 9 


Nga ilo ngai', intor ra ulun 
kunsikang suku' ra 
langkaya', 

makaulig niak Raki' 
2 Am ampunon Ku tula nilono 
am kalo bo karaan Ku 
sala nilono.” 
13Paat ra pinabala' No ondo' 
nakabagu i, binantu' ra nakalair i 
kolondo' bo onong. Am atan ak 
ondo' tumuo kaapoam maapu', 
mapuso ra maagu. 


Baal sambayang ra tana' ti 
am baal sambayang 
ra suruga' 


Nabantuan kasaa' 1 mokoon- 

do' kaulayan sambayang am 
mokoondo' niak ra Kim Sam- 
bayangan ondo' binaal ru ulun. 
2 Mokoondo' ra kim ondo' lamin 
ra pinaguluan no ininggalanan ra 
Intok Matulai, am giu' no papa- 
tampakan ra pilasut am mija’ 
papabantaan ra ruti' ondo' pa- 
taakon ri Aki Kapuuno'. 3 Am la- 
min ra ralalom ru kim no, ondo' 
sinilian ru tabir, ininggalanan 
ra Intok Matulai Kaga'. “Giu', no 
mokoando' panalaban ra keme- 
nyan ondo' binaal intor ra maas, 
am poyo Kaban Nabantuan ondo" 
inangkupan ra maas. Ralalom no 
mokoondo' rarapu' maas boborok 
makasuang ra akanon inggalanin 
ra manna, am poyo jujuga" -ri 
Arun ondo' nanalantar: ragili am 
ruo ngampila' batu ondo' binati- 
kan ra mopor panusuban. “Rasa- 
wat ru kaban no mokoondo' ruo 
sinungkalalaing binaal intor ra 
maas ondo' ininggalanan ra kirub. 
Ilo no tatandu' ra i Aki Kapuuno' 


IBRANI 9 


soroi ra giu' no. Kawo nilai nanili 
ra pananaub ru kaban no, ondo' 
tinakisan ra raraa'. koson ma- 
tigampun ra tula ru ulun. Kaa' 
kalo lair makabala' ku ngaangai' 
ra raino ti. 

#Nakatampos noyo ngaangai' 
ti, bagu moonong orou mumpos 
imam rano ra lamin ra pinaguluan 
ru kim no koson mampaugar ra 
kandoi nilono. 7Kaa' Tingganai 
maayo imam ak ondo' makaum- 
pos ra lamin ra ralalom no ra igon- 
do' ak sambilor. Am magibit io ra 
raraat am pataakon no ri Aki 
Kapuuno' koson pakiampunan ru 
tula no galama' am niak ra tula 
ondo' kalo natutunan ru ulun ra- 
no. 8Intor raginio, Ambiluo ri Aki 
Kapuuno' mambala' ritakau ra 
umpasan mongoi ra Intok Matu- 
lai Kaga' ti kalo poyo maukab, 
paat ra lakat ak poyo soroi lamin 
ra pinaguluan ru kim no. ? Ngaa- 
ngai' raginio rondo' tatandu' ra 
atan baalon fi Kristus paat ra rai- 
no ti. Atan ak taak kaapoam taak 
simbalui rano ondo' pinataakan ri 
Aki Kapuuno"', kalo noyo nampa- 
katanda' ra guang ru ulun. 1° Nga 
atan ondo' sinugut nilo intor ra 
akanon, inumon am nansalinut 
pambaguan ginio kaulayan ayuk. 
Ngaangai' ti sumugut ak ra kau- 
ldyan ‘ru ulun am paugaron ra 
buoi ti saboi ngaangai' no talim- 
baguin ri Aki Kapuuno'. 

11 Kaa' i Kristus nakaratong no- 
yo koson ra Tingganai maayo 
imam am nangindangan ra ulun 
ra minumpos lo ra kim giu' ra 
suruga', ondo' gitio matulai am 

mọọnsoi poyo intor ra ondo' bi- 
Baal ru ulun ragikt 12Igondo' 
ayak i Kristus minurppos ra Intok 
Matulai Kaga' ti am ginio sama' 
ra.sabuoi-buoi no. Kalo nagibit lo 
ra taraa' ru kambing am raraa' 
rw sapi' ungkuyon, kaa' inibit 
No raraa' Nano galama' ondo' 
nasauk ra puun ru pamayagan 
ntantilayun takau. "Maya' ra 
kaulayan ru ugama, ulun maja- 
mol impasawin ra takisin ulu nilo 
ra raraa' ru kambing am raraa' ru 
sapi' ungkuyon am poyo taukin 
ra'kaau ru sapi! ruandu' mamulok 
sinimbalui. 14 Mulu' poyo raraa' ri 
Kristus ondo' makapangimpasau 
ra tula ru ulun. Nga mansail ra 
Ambiluo mantilayun, i Kristus 
nampataak ra painawo Nano ri 
Aki Kapuuno' koson ra taak ko- 
londo' sala. Am nga ra raraa' 
Nano pinasasar, mampaintopot i 
Aki Kapuuno' ritakau ra kalo bo 
makasala takau intor ra binaal 
takau ra kolondo' onong i, ba- 
gu makapangandoi takau ri Aki 
Kapuuno' ondo' maayag. 

15Intor raginio, mansail ri 
Kristus noyo i Aki Kapuuno' na- 
kapambaal ra nabantuan bagu, 
maa' raginio ulun ondo' pinili' 
No makaapu ra barakat mantila- 
yun ondo' binantu' Nali. Ngaa- 
ngai' raginio masauk nga i Kristus 
minatoi noyo koson mampakaa- 
yag ra ulun intor ra sala ondo' 
binaal nilono nakapaat ra naban- 
tuan kasaa' i iniou. 

16 Gitio mogondo' ra surat wa- 
ris, ra musiti' aruon galing ra 
topot-topot minatoi noyo ulun 


1 ondo" binaal ru ulun ragil; Kuukula' naskah nakalaw: ondo" matong no. 

IBRANI 9 


bi. -i 
PER 


| 
7! 


wi 





intok Matulai (9.25) 


nampawaris no. 17 Nga surat wa- 
ris ti kolondo' kuasa' paat ra ulun 
nambaal no lakat poyo maayag, 
suai ak ra amun ru minatol io 
noyo. 18Ginio ra nabantuan” ka- 
saa' i pana iniou mansail ra raraa' 
ayuk. 1? Pakapambala' i Musa' ra 
ngaangai' ukum ri Aki Kapuuno' 
ra ulun Israil, alapo' no tutuu' 
hisop ondo' pinabangkos no ra 
bulu malia' ru domba, bagu poso- 
sopo' no ra raraa' ru sapi' am 
raraa' ru kambing ondo' pinala- 
tok no ra timug, am patakiso' no 
galing ra Kitab ru Ukum ri Musa' 
i am bagu ra ngaangai' ulun Israil. 
0 Liliwa' nampatakis, minindagu 
i Musa': “Mansail ra raraa' ti 


saukon ri Aki Kapuuno' ra naban- 
SANA ak a 
naban 


tuan ondo' pasugutin No ramu- 
yun.” 21 Mogondo' ra raitii' ni ra 
patakiso' poyo ri Musa' raraa' 
no ra Kim Sambayangan am niak 
ra ngaangai' kuliamos sambaya- 
ngan. 2 Sumugut ra Ukum ri Mu- 
sa', maar ngaangai' no takisin ra 
raraa' koson impasawin, tula ru 
ulun kalo ampunon amun kolon- 
do' raraa' pasasaron. 


Pinatayan ri Kristus mamuso 
ra tula 


23 Ngaangai' sinabit ku ra raitii' 
ni, ondo' musiti' impasawin ru 
raraa' ru maayag, tumilu niak ra 
baal giu' suruga'. Kaa' baal giu' ru 
suruga' impasawin poyo ra taak 
simbaluyon ondo' moonso1 poyo 


tuan; Ralalom ragu Junans, ragu ragitio makarat:" bantu” kaapoam ‘surat wans’, 


IBRANI 9, 10 


ra bokon i. “#Ginio nga i Kristus 
kalo minumpos ra Intok Matulai 
binaal ru ulun ondo' tumilu ra 
Intok Matulai ra sotopot no. Kaa' 
minumpos Io ra suruga' am soroi 
lo ra giu' no raino koson makiin- 
dangan lo ri Aki Kapuuno' rita- 
kau. 4 Moonong bilor Tingganai 
maayo imam Jaudi mumpos ra 
Intok Matulai Kaga' magibit ra 
raraa' ru taak simbaluyon. Kaa' i 
Kristus kalo misasaguli' mampa- 
taak ra painawo Nano galama'. 
26 Nga amun koson poyo raginio 
misasaguli' lo potoyon intor ra 
tana' ti biningkal. Kaa' sotopot 
no, raino mamaar noyo ra pamu- 
pusan, riminatong noyo i Kristus 
igondo' ayuk koson mampataak 
ra painawo Nano mamuso ra tula 
ru ulun am ginio sama' ra sabuoi- 
buoi no. #Inaru' noyo ri Aki 
Kapuuno' ra igondo' ak ulun ma- 
toi am malupus raginio akimin 
No. #Koson niak i Kristus igon- 
do' ak nampataak ra painawo 
Nano koson mamuso ra tula ru 
masuang ulun. Matong lo poyo ra 
kainduo, sala' ka koson mangam- 
pun ra tula, kaa' koson mampa- 
kaayag risilo ondo' maginaa Riso. 
1 Ukum ri Musa' no koson 

ra babara' ak ru baal giu' 
ra suruga', kaapoam asilan ak ru 
barakat moonsoi ondo' matong 
ra tauli no. Gumagaya' ra ukum 
raginio kalo makapangindangan 
ra ulun ondo' matong ri Aki 
Kapuuno' masauk ra matanda', 
kabalu' pana moonong bilor ruli'- 
ruli' ilo magibit ra taak sim- 
baluyon. ZAmun ulun ondo' 

sumamba ri Aki Kapuuno' rano 
tootopot inimpasau intor ra tula, 
kalo bo mangkara' ra makatula ilo 
am kalo pana bo magibit ilo ra 
taak. 3 Kaa' sotopot no taak ondo' 
simbaluyon ra moonong bilor 
mampakara' ayuk ra ulun ra ma- 
katula ilo. “Nga sotopot no raraa' 
ru sapi' ungkuyon am kambing 
ungkuyon kalo noyo makapangi- 
ru' ra tula. 
5Ginio bo i Kristus minindagu 
ri Aki Kapuuno' paat ra lo mina- 
tong ra tana' ti, kon No: 
“Sala' ka taak simbaluyon 
am poyo taak ra bokon 
ondo' kasagaan Mu, 
kaa' inaru' Mu noyo ra 
Aku sumauk ra ulun 
am mapataak ra painawo 
Ku Rirun. 
6Kalo noyo maansayan Kou 
ra taak simbaluyon ondo' 
solobon/ 
kaapoam taak 
pangampunan ra tula. 
7 Am indagu Io poyo, 
'O Aki Kapuuno', 
nakatampos Aku no 
mambaal ra kasagaan Mu, 
koson binatikan noyo 
intor Raki' ra Alkitab.” ” 
8Kasaa' i minindagu i Kristus: 
“Marara' Kou ra taak simbaluyon 
am taak ra bokon, taak simba- 
luyon ondo' solobon am taak 
pangampunan ra tula. Ngaangai' 
ragitio kalo noyo kasagain Mu.” 
Minindagu Io koson raginio iou 
pana ngaangai' ti pataakon sumu- 
gut ra Ukum ri Musa'. ? Indagu 
lo poyo: “O Aki Kapuuno', naka- 


l taak sambaluyon ondo’ solobon, kaapoam: taak sambaluyon ondo' mampakatasu' ra guang ru Tuhan. 

tampos Aku no mambaal ra kasa- 
gaan Mu.” Ginio bagu ra batalo' 
ri Aki Kapuuno' ngaangai' taak 
nakalair am aligi' No ra taak ri 
Kristus. 19 Nga paat i Jisus Kristus 
nampataak ra painawo Nano ra 
igondo' ayuk, itakau ngai' inim- 
pasau intor ra tula am ginio sama' 
ra sabuoi-buol no. Giminagaya' Io 
ra kasagaan ri Aki Kapuuno'. 

11 Tukir-tukir orou, moonong 
imam Jaudi ruli'-ruli' ak mampau- 
gar ra kandoi nilono, ioginio magi- 
bit ra taak simbaluyon ondo' ginio 
am ginio ayuk. Kaa' ginio kalo no- 
yo makapangampun ra tula ru 
ulun. 12Kaa' i Kristus igondo' ak 
nampataak ra painawo Nano ko- 
son pangampunan ra tula, am gi- 
nio makakuasa' ra mantilayun. 
Kopongo raginio, nanturung lo ra 
tampilon pamiris ri Aki Kapuuno'". 
13 Am maginaa Io ayuk saboi sau- 
kon ri Aki Kapuuno' pantula' No 
rano gumagaya' Riso. 14 Nga ra Io 
nampataak ra painawo Nano ra 
igondo' ayuk, tandaan No ra man- 
tilayun ulun ondo' inimpasau no- 
yo intor ra tula. SAm Ambiluo ri 
Aki Kapuuno' niak mangani' rita- 
kau ra kaintutunan, kon No: 

16 “Gitio noyo nabantuan 

ondo' baalon Ku risilo 
paat ra orou matong no, 
kon ru Tuhan: 
“Pakaraan Ku ukum Kuno 
risilo 
am pabatikon Ku poyo ra 
guang nilono.” ” 
17 Am mindagu Io poyo: “Kalo bo 
karaan Ku tula kaapoam kalaatan 
nilono. 19 Nga amun tula am ka- 
laatan inampun noyo, kalo pana 


IBRANI 10 


bo magibit ra taak pangampunan 
ra tula.” 


Pagindagu takau no ri 
Aki Kapuuno' 


19-20 Pabukat kau ngai', ragili 
malaa' ilo rumampus ra tabir am 
mumpos ra Intok Matulai Kaga', 
kaa’ raino, mansail ra pinatayan 
ri Jisus, nangukab lo ra ralan 
nakabagu am makakau' takau 
ngai' magindagu ri Aki Kapuuno'. 
21 Am i Jisus ti noyo imam maa- 
yo kuasa' ondo' maningganai ra 
ulun ri Aki Kapuuno'. @Intor ra- 
ginio, pagindagu takau no ri Aki 
Kapuuno' mabaya' ra guang ma- 
banis am pangintapatan maikang, 
mabaya' ra guang kolondo' sala 
am pampariwan ondo' mampaki- 
to ra itakau mapasau noyo. #Gi- 
nio ra pirot takano mampaguut ra 
kalansanan takau, nga tootopot 
suluton ri Aki Kapuuno' atan on- 
do' binantu' Nali. “Am guango' 
takau, ati koson mangindangan 
ra ulun montotogom ra rondo' 
am bokon am poyo mambaal ra 
moonsoi. Pai’ takano impayi' 
mantitimung koson ra' kaindala- 
man ru santayaran ulun. Pampa- 
kara' takano ra rondo' am bokon 
intor ra baal raginio, nga mapan- 
dayan takau noyo ra kalo bo ma- 
buoi ratangan saguli' ru Tuhan. 

26 Nga amun ru nakatutun ta- 
kau noyo toojo ra katapatan ri 
Kristus, kaa” sumingon takau po- 
yo ruli'-ruli' ak mambaal ra tula, 
kolondo' noyo taak ,pangampu- 
nan ra tula raginio. 7 Ondo' ak 
inaanin takau ioginio pangaki- 
man ri Aki Kapuuno' am apui ra 


IBRANI 10, 14 


makalalaa' ondo' mampaluus ra 
pantula' No rano. #Ra galing i, 
osoi ak kalo giminagaya' ra Ukum 
ri Musa' am mokoondo' ruo kaa- 
poam talu ngaulun sasi' ra maka- 
sala io, ulun no pinatoi ra kalo 
asiin. ? Mumpara' bo bagat pau- 
kumon ra ulun ondo' magasab ra 
Anak ri Aki Kapuuno' am mang- 
kara' ra kolondo' noyo onong ru 
raraa' nabantuan ri Aki Kapuuno' 
ondo' mangampun ra tula nano, 
am magasab poyo ra Ambiluo ri 
Aki Kapuuno' ondo' mangasi' 
riso. #@Nga napandayan takau 
noyo osoi minindagu: “Aku no 
mambalos risilo am mangukum 
risilo.” Am kon No poyo: “Manga- 
kim Tuhan no ra ulun No rano.” 
31 Aibui bo ra ilo ondo' akimin ri 
Aki Kapuuno' ondo' maayag no. 

32 Karaa' min noyo atan kulaan 
min paat ragili ra akau kasaa' na- 
karati' ra Tanou Moonsoi. Kaba- 
lu' pana inimbolo' kau, kaa' 
timinaan kau. “Gili tinauyu' kau 
niak am inimbolo' kau ra taata- 
nga' ru ulun masuang. Am poyo 
minaya' kau niak ra rangan min- 
no paat ilo inimbolo' koson ra- 
ginio. #Am nakaasi' kau risilo 
ondo' inaput ra lamin pangapu- 
tan, am paat ra arata' mini kinai' 
gaawo' ru ulun, inapu min ginio 
mabaya' ra kaansukan niak, nga 
napandayan min ra mokoondo' 
kau ra arata' moonsoi poyo ondo' 
soroi ra sabuoi-buoi no. #Intor 
raginio, pai' polosoo' pangintapa- 
tan minno lumawo, nga maayo 
ampos nano. 4 Musiti' pantataan 
ak guang min, maa' raginio maka- 
pampagaya' kau ra kasagaan ri 

Aki Kapuuno' am makaalap kau 
ra atan ondo' binantu' Nali. 
37 Nga mokoondo' binatikan no- 
yo ra Alkitab: 
“Kalo bo mabuoi am 
sumuku' lo, 
kalo kabuoyon No 
ratangan Nano. 

38 Am ulun Ku rano ondo' 
gumagaya' ra kasagaan 
Kuno, 

mangintopot am maayag 

ilo, 
kaa' osoi ak lumugut, 
:. kalo maansayan Aku 

riso.” 
3 Kaa' itakau ti sala! ka ulun 
ondo' lumugut am makalayau. 
Itakau ti makapangintapatan am 
bayagon. 


Pangintapatan 


1 1 Pangintapatan ti makaara- 

ti' ra mangintopot tojojo 
atan ondo' kalansanin am niayuk 
mangintopot ra atan ondo' kalo 
makito. ? Nga intor ra panginta- 
patan noyo kinamatuaan takali 
iniou ri Aki Kapuuno'. 

3 Mansail ra pangintapatan no- 
yo, itakau makaintutun ra limbo- 
won am tana' ti pinasauk ru bala' 
ri Aki Kapuuno'. Ginio ra ngaa- 
ngai' ondo' makito nasauk intor 
ra atan ondo' kalo makito. 

4 Mansail ra pangintapatan noyo, 
i Abil nampataak ri Aki Kapuuno' 
ra taak simbaluyon ondo' moon- 
soi poyo intor-ra: taak ri Kain. 
Mansail ra pangintapatan nali 
iniou io ri Aki Kapuuno' koson 
sangulun motopot, nga taak nali 
nampakatasu' ri Aki Kapuuno'. 

Kabalu' pana lair noyo io minatoi, 
kaa' lakat poyo migigila' takau ra 
tiluan ru pangintapatan nali. 

5 Mansail ra pangintapatan no- 
yo i Inok kalo minatoi, kaa' kalo 
bo nakito io ru ulun, nga kinayang 
io ri Aki Kapuuno' ra suruga'. Nga 
binatikan noyo ra Alkitab ra nam- 
pakatasu' io ri Aki Kapuuno' ra io 
kalo poyo kinayang ra suruga'. 
6Kolondo' sangulun pana maka- 
pampakatasu' ri Aki Kapuuno' 
amun ru kalo mangintopot io Ri- 
so. Osoi ak masaga' mulig ri Aki 
Kapuuno', musiti' mangintopot 
galing ra i Aki Kapuuno' tootopot 
soroi am mambalos ra ulun ondo' 
tojojo masaga' mulig Riso. 

7 Mansail ra pangintapatan noyo, 
i Nuh binalaan ri Aki Kapuuno' 
intor ra sauk ondo' matong no, 
ondo' kalo poyo nakito nali. Ginio 
bo ra 10 giminagaya' ra ragu ri Aki 
Kapuuno' am nambaal ra kapal 
maayo, am mansail raginio noyo 
ilo ngaangai' sambaloi binayag. 
Nampakito i Nuh ra ulun ru tana' 
ti ra ukumon ilo ri Aki Kapuuno', 
am nga ra pangintapatan nali, 
iniou io ri Aki Kapuuno' koson 
sangulun motopot. 

8 Mansail ra pangintapatan no- 
yo, 1 Abraam giminagaya' ra susu- 
ban ri Aki Kapuuno' mongoi ra 
sampagunan ondo' binantu' No 
riso. Iniruanan no pagun nali ga- 
lama' kabalu' pana kalo nakatu- 
tun io ra ati angayan no. "Am 
mansail ra pangintapatan poyo, 
minayan io koson ra sangulun la- 
tok giu' ra sampagunan ondo' bi- 


IBRANI 11 


nantu' riso i. Minayan io ra kim 
ayuk mogondo' ra anak nali i Isak 
am akupu nali i Jakub. Ilo pana 
nakaapu ra bantu' nogondo' naa- 
pu ri Abraam i. 1@[0 ti naginaa ra 
bandar ondo' mantilayun, ioginio 
intok ondo' inaru' am saukon ri 
Aki Kapuuno'. 

11 Mansail ra pangintapatan no- 
yo, i Abraam nasauk ra ama', ka- 
balu' pana matutuo io tojojo am i 
Sara galama' tabanang, nga na- 
ngintopot io” ra suluton ri Aki 
Kapuuno' bantu' Nano. 2 Intor ra 
sangulun ak, io ginio i Abraam on- 
do' sotopot no kalo bo makapa- 
ngani' ra sayat, masuang bo tojojo 
sayat. Suang nilo koson ra suang 
ru butitin giu' ra limbowon am 
koson ra suang ru agis giu' ra kiing 
ru raat ra kalo maalap kauntob. 

13Ngaangai' ulun raginii nam- 
paguut ra pangintapatan saboi ra 
ilo minatoi, kabalu' ra kalo nokoo- 
wot ra atan ondo' binantu' ri Aki 
Kapuuno' risilo. Nakito ilo intor 
ak ra maalur am apuo' nilo. Ginio 
ra nangiou ilo ra giti ra tana' ti, 
ilo ti ulun latok ondo' kolondo' 
intok karandanan galama'. 14 Nga 
ulun ondo' mindagu koson ragi- 
nio, mampaintutun tojojo ra ma- 
guyum ilo poyo ra pagun galama'. 
15 Nga amun ru pagun ondo' ini- 
ruanan nilai i ondo' guangon nilai 
ti, maaru' makauli' ilo noyo ra 
intok raginio. 19 Kaa' sotopot no, 
mompogogot ilo ra pagun ondo' 
moonsoi poyo ka inayanan nilo i, 
io no suruga'. Intor raginio i Aki 
Kapuuno' pana kalo mauyu' ra lo 


"" Mansal ra pangintapatan. nangintopot 10: Kuukula' naskah nakalair. nga nangintopot 1 Sara maapang 10, 


kabalu’ pana matutuo 10 tojojo koson maganak 

no piawon i Aki Kapuuno' nilo, 
nga nokopomongo Io noyo ra ron- 
do' bandar risilo. 

17 Mansail ra pangintapatan no- 
yo, i Abraam nampataak ra anak 
nali i Isak koson ra rondo' taak 
simbaluyon paat i Aki Kapuuno' 
nangkinam riso. Am nanaak io 
niak ra anak langkuir nano, ka- 
balu' pana binantuan io ri Aki 
Kapuuno' ra: 13 “Mansail ri Isak ti 
noyo okou makaalap ra sayat on- 
do' binantu' Kuli rirun,” kon No. 
19 Nga makakalansanan i Abraam 
ra i Aki Kapuuno' makapamayag 
ra ulun ondo' minatoi noyo. Gi- 
nio ra maaya' raguon ra io ti na- 
ngapu noyo ri Isak saguli' intor 
ra kapatayan. 

2 Mansail ra pangintapatan no- 
yo, i Isak nambala' ri Jakub am i 
Isau, anak no rali, ra barakaton ilo 
ri Aki Kapuuno' ra orou matong 
no. 

21 Mansail ra pangintapatan no- 
yo, i Jakub nakapamarakat ra ruo 
anak ri Jusup ra io kalo poyo mi- 
natoi. Liliwa' namarakat, sungka' 
io ra jujuga' nano am samba io ri 
Aki Kapuuno'. 

22 Mansail ra pangintapatan no- 
yo, paat i Jusup mamaar matoi 
minindagu io ra papaingkualan ru 
ulun Israil intor ra pagun Misir, 
am nambilin poyo risilo ra tulang 
nano pana payaan ibito'. 

23 Mansail ra pangintapatan no- 
yo, matuo ri Musa’ nampasibuni 
riso buoi talu ngambulan ra io 
naanak, nga ilai' nilo ra moonsoi 
kaga' lalagang no. Am kalo nalaa' 
ilo gumula' ra susuban ru raja'. 

4 Mansail ra pangintapatan no- 
yo, ra i Musa' nasukor, marara' 10 
piawon ra anak ru putri raja' Mi- 
sir. “Nga masaga' io ak ra imbo- 
loon mabaya' ra ulun ri Aki 
Kapuuno' intor ra mampagagaya' 
ak ra kalaayan ru guang makatula 
ondo' sangkinolor ayuk moonsoi. 
#Nangkara' io ra moonsoi poyo 
matiu' ra kaimboloon mogondo' 
ra Mamamayag ondo' sinusub ri 
Aki Kapuuno',” intor ra mokoo- 
wot ra ngaangal' arata' ru pagun 
Misir. Nga gitio noyo kalansanan 
nano ra makaampos io ra tauli no. 

27 Mansail ra pangintapatan no- 
yo, 1 Musa' nagiru' intor ra pagun 
Misir am kalo nalaa' io ra sangit 
ru raja' Misir. Inorot no ayuk, 
koson ak ra nakito no noyo i Aki 
Kapuuno', lo ondo' kalo maalap 
kakito ru ulun. 4Mansall ra pa- 
ngintapatan noyo, nangimpuun 
io ra pangiantakan ra Paska. Sinu- 
sub no ulun Israil nampatakis ra 
raraa' ra kulobon ru baloi nilai, 
maa' raginio masundu ondo' ina- 
nian ra kuasa' mamatoi, kalo ma- 
kapamatoi ra anak katuaan nilai 
ra ungkuyon. - 

2? Mansail ra pangintapatan no- 
yo, ulun Israil nakalaup ra Raat 
Malia' koson mantana' ak ra ra- 
lan mapua'. Kaa' ulun Misir rali 
nolosor ngai' paat ilo liminaup 
siminunu' ra ulun Israil rali. 

# Mansail ra.pangintapatan no- 
yo, tembok ru kota Jiriko nalun- 
sai, nalupus ulun. Israil liminiput 
ra intok ti buoi natuluan. 3! Man- 
sail ra pangintapatan noyo, i 
Raab, ondo' gili nantalan ra inan 


# Mamamayag ondo' sinusub n Aki Kapuuno', Harhiah: Kristus. 

nali, kalo minatoi nabaya' ra ma- 
magun ru kota Jiriko ondo' kalo 
giminagaya' ri Aki Kapuuno', nga 
nangapu io ra ulun Israil ondo' 
minongoi pansigo ra kota i. 

32 Tunggulin ku poyo kia? Kaa' 
kalo niak makai' ku katunung baal 
ru ulun Israil rali, koson i Gidion, 
i Barak, i Simson, i Jipta, raja' 
Daut, 1 Samuil am poyo nabi' ra 
bokon rali. 3 Mansail ra panginta- 
patan noyo nagula' nilo pagun ra 
bokon rano am namanang ilo. 
Nambaal ilo ra motopot am no- 
koowot ra atan ondo' binantu' ri 
Aki Kapuuno' risilo. Kinuasa' nilo 
singa saboi kalo nansaam “risilo. 
34 Mokoondo' niak nampalasa' ra 
apui makalalaa', mokoondo' na- 
kapagiru' paat inuupan ru ulun 
makakinandoi. Malawo ilo kaa' 
nasauk ilo ra maikang, am maka- 
kau' ilo saboi nangala ilo ra saujor 
ru pagun ra bokon. 3% Mansail ra 
pangintapatan noyo, mokoondo' 
ruandu' napulian ra pabukat nilo 
ondo' minatoi noyo, nga binayag 
saguli' ri Aki Kapuuno'. 

Kaa' mokoondo' poyo nangin- 
topot ondo' inimbolo' saboi mi- 
natoi, nga marara' ilo palabuson, 
maa' raginio bayagon ilo saguli' 
ra kaayagan ondo' moonsoi po- 
yo. # Mokoondo' poyo inasaban 
am linapos, am mokoondo' bi- 
nangkil am inaput. 3 Mokoondo' 
poyo pinatoi bobolo' ra batu am 
niak piniruo garagajio' kaapoam 
tinobok saboi minatoi. Am po- 
yo mokoondo' jaajawot ayuk ra 
kolondo' intok randanan nilai; 
kungkung ru domba kaapoam 
kambing ayuk bayang nilai nga 


IBRANI 11, 12 


kunsikang ilo toojo. Nansalinut 
kapaganan am imbolo' ondo' na- 
tuum nilo. 43 Ulun ru tana' ti kalo 
maaya' lumatok risilo. Kolondo' 
intok randanan nilai, giu' ilo ak ra 
kabuluran am intok masiluk am 
minayan ra luang batu am luang 
ru tana". 

9 Mumpara' bo gayo ru pa- 
ngintapatan nilai ngaangai', kaa' 
kabalu' raginio, i Aki Kapuuno' 
kalo nangani' risilo ra atan ondo' 
binantu' Nali, @nga nangaru' lo 
noyo ra rondo' baal moonsoi poyo 
ritakau ngai', ioginio, ra mabaya' 
ayuk ritakau, ilo no saukon ra 
matanda". 


I Aki Kapuuno', Ama' takau 
Ngaangai' sasi' ra raitii' ni 


1 makakito ritakau, intor ra- 
ginio tatango' takano ngaangai' 
ondo' mongompong ritakau am 
niak tula ondo' masalok mumbir 
ritakau, am pirot takano baya' ra 
pasimbulan ondo' inaru' ri Aki 
Kapuuno' ritakau. “Am 'guango' 
takano tojojo i Jisus, nga lo noyo 
intaran am mampakatanda' ra pa- 
ngintapatan takau. Tinaanan No 
ak kauyuan paat ra Io sinalip, nga 
nangkara' lo ak ra kaansukan on- 
do" apuon No ra tauli no. Am rai- 
no manturung lo ra tampilon 
pamiris ru takhta ri Aki Kapuuno'. 

3Guango' min noyo ati koson 
lo inimbolo' am kasisangin ru 
ulun makatula, bagu kalo luma- 
wo kau saboi mangkaus. “Ra 
akau mantutula' ra kuasa' ru tula, 
kalo poyo igondo' sangulun intor 
muyun giminula' suku' poto- 
yon. ? Nakalilian kano kia ra bala' 


IBRANI 12 


ri Aki Kapuuno' ra lo minindagu 
ramuyun koson ra anak No rano? 
Kon No: 

“Anak Ku, guango' min ra 
akau loposon am ilaan ru 
Tuhan, 

am pai' pangkaus amun 

ru mansawai lo ramuyun. 

6Nga moonong ulun 
tagamin No 
loposon am ilaan No poyo, 
am mampakaruol Io niak ra 
moonong ulun 

ondo' sabiton No ra anak 

Nano.” 
7Ginio ra tataani' min ayuk ra 
akau loposon am ilaan ri Aki 
Kapuuno', nga akau ti sabiton No 
ra anak. Nga maaru' moonong 
anak loposon am ilaan niak ru 
ama' nano. 9 Nga amun kalo lopo- 
son am ilaan kau mabaya' ra 
ngaangai' ondo' sabiton No ra 
anak, arati' no akau ti sala' ka 
anak Nano galama', kaa' koson 
kau ak ra anak sawa'. @Itakau 
sigagama' makaama' ra tana' ti 
ondo' mampalapos am mangila' 
ritakau am mangurumat takau ri- 
silo. Amun ru ginio noyo, sotopot 
rio Musiti' mangurumat takau ri 
Aki Kapuuno' giu' ra suruga', 
maa' raginio maayag takau ra 
mantilayun. 1#Lapos am ila' ru 
ama' takau rano, ondo' maya' ra 
pamaguangan nilo moonsal, soto- 
pot no kalo mantilayun, kaa' 
lapos am ila' ri Aki Kapuuno"' ina- 
tang No ritakau, maa' raginio ko- 
londo! bo tula takau mogondo' 
Riso. 11Paat itakau loposon am 
ilaan koson raginio, mangiluk 

guang takau am sala' ka maansu- 
kan. Kaa' tauli no ilo ondo' lopo- 
son am ilaan ri Aki Kapuuno' 
koson raginio mokoowot ra kaan- 
sayan am masauk ra ulun ra mo- 
topot. 


Paniluan am pansawayan 


12 Kaikango' noyo rondo' am 
bokon koson ra kalindu' malami' 
kaapoam atur monontol kaika- 
ngon. 13 Parayus kano baya' ra ra- 
lan mabanis am pangindangan ra 
bokon, koson ra ulun pakira' no 
kalo masilik, kaa' mapali' bo. 

14 Cogot kano pobonsoi ra ngaa- 
ngai' ulun am poyo kaayag kano 
ra mapasau, nga kolondo' sangu- 
lun pana makakito ra Tuhan, 
amun ru kalo maya' io raginio. 
15 Ilalai' noyo ra kolondo' sangu- 
lun no tumalikur ra kataawan ri 
Aki Kapuuno'. Bagu kolondo' 
sangulun pana mantipagon ra 
bokon mogondo' ra tutuu' maka- 
tuwo ondo' makaanit ra ulun. 
161]alai' noyo ra kolondo' sangu- 
lun mansawa' kaapoam tumilu ri 
Isau ondo' kalo nangurumat ri 
Aki Kapuuno' ra gili. Tayar tung- 
kuson nali koson ra anak katuaan 
inaligan no ra samangkuk akanon 
ayuk. 1 Napandayan min ra tauli 
i, nakibarakat niak i Isau ra ama' 
nali, kaa' kalo binarakat io, kaba- 
lu' pana nangkinam io pangulau 
ra binaal nali? saboi nantangi', 
kaa' kalo niak naalap no. 

#8 Akau sala' ka koson ra ulun 
Israil ra galingi. Ilo nakainggaar ra 
gunung Sinai ondo' makambong 
ru ulun, makaapui manimbula', 


2 hangkinam 10 pangulau ra binaal nali; kaapoam: nangkanam io mokoowot ra barakat rio. 

makakalandaman am poyo angin 
mapuor ondo' nalimanan nilo. 
19 Am nakaining ilo ra bolos ru 
tarumpit am poyo ragu ra ma- 
puor, saboi ra palanggain nilo 
bagu. @Nga kalo tumaan ilo 
mangkirongog ra  panusuban 
Nano ra lo minindagu, kon No: 
“Amun sanginan maayag ak pana 
manginjang ra gunung ti, musiti' 
io bobolon ra batu saboi matoi.” 
21 Ngaangai' ru ginii makalalaa' 
toojo, sabot i Musa' pana minin- 
dagu ra: “Nonontol aku ra laa'!” 

22 Kaa' sotopot no nakainggaar 
kau ra Bulur Sion am bandar ri 
Aki Kapuuno' ondo' maayag no, 
ioginio Jirusalim am poyo riribu 
masundu giu' ra suruga'. 3 Na- 
kasaang kau noyo ra bunsag maa- 
yo mabaya' ra anak katuaan ri 
Aki Kapuuno' rali, ondo' inggalan 
nilono binatikan noyo giu' ra 
suruga'. Mininggaar kau ri Aki 
Kapuuno' ondo' mangakim ra 
ngaangai' ulun, am poyo ra ambi- 
luo ru ulun motopot rano ondo' 
tinanda' ri Aki Kapuuno'. #Mi- 
ninggaar kau ri Jisus ondo' nam- 
pasauk ra nabantuan nakabagu ti, 
am pinatayan Nali magibit rita- 
kau mobonsoi ri Aki Kapuuno', 
sala' ka koson ra pinatayan ri Abil 
ra galing i ondo' makimambalos. 

2[lalai' noyo ra kasalok kano 
mangkirongog Riso ondo' minda- 
gu. Nga ilo ondo' kalo nangkiro- 
ngog Riso ondo' nampasaboi ra 
bala' ri Aki Kapuuno' ra tana' ti, 
kalo noyo. nakapagiru' ilo. Mulu' 
pi bo ritakau, ra kalo makapagiru' 
takau amun ru kalo mangkiro- 
ngog Riso ondo' minindagu intor 


IBRANI 12, 13 


ra suruga'. Paat ragili, bolos 
Nano nanguyog ra tana' ti, kaa' 
raino mokoondo' poyo bantu' 
Nano ra: “Igondo' poyo uyogon 
Ku tana' ti. Am sala' ka ginio ak, 
kaa' limbowon poyo.” 7 Ragu ra 
“Igondo' poyo” ti mampaintutun 
ra ngaangai' ondo' sinauk No ra 
tana' ti, uyogon am kulawon, 
maa' raginio baal ru suruga' on- 
do' kalo mauyog ak bo tumila- 
yun. 

2 [ntor raginio, paringkuanang 
takau noyo ri Aki Kapuuno', nga 
inanian takau ra rondo' pagun on- 
do' kalo maalap kauyog. Pongom- 
por am samba takano Riso maya' 
ra kasagaan Nano, ioginio maba- 
ya' ra urumat am inggana' ru 
guang. ? Nga i Aki Kapuuno' ta- 
kau mangukum ra pantula' No 
rano mogondo' ra apui ondo' ma- 
ngumpo. 


Atan kulaan mampakatasu' 
ra guang ri Aki Kapuuno' 
1 3 Pontotogom kano ra ron- 

do' am bokon, nga mabu- 
bukat takau ralalom ri Kristus. 
2 Pai' kano karara' tambuluyon ru 
ulun ondo' kalo nauligan min. 
Nga mokoondo' tinambului ko- 
son raginio am kalo nakatutun ilo 
ra sotopot no masundu tambului 
nilai i. 3Indangano' noyo pabukat 
min ra Kristian ondo' inaput no, 
am limani' min koson ra akau 
pana inaput mabaya' risilo. Am 
poyo karaa' min niak ilo ondo' 
imboloon, koson ra akau pana im- 
boloon mabaya' risilo. 
#Kaulayan ru pagaganduan so- 
topot no urumaton ru ngaangai' 


IBRANI 13 


ulun, ra moonong ralaki kaapoam 
andu' kalo iowon sumimpung ra 
bokon. Nga ulun ondo' lumapau 
kaapoam mansawa' pana, uku- 
min ri Aki Kapuuno'. 3Pai' noyo 
pagingkaut ak ra ruit, kaa' karaan 
min ayuk ra sama' noyo atan on- 
do' soroi ramuyun no. Nga minin- 
dagu noyo i Aki Kapuuno', “Kalo 
noyo tojojo polosoon kaapoam 
iruanin takamin.” “Intor raginio 
makakau' takau mindagu ra, 
“Tuhan noyo 
mangingindangan ku, 
ginio ra kalo noyo malaa' 
aku. 
Kolondo' noyo maalap 
kabaal raki' ru ulun.” 

7 Karaa' noyo tingganai min rali 
ondo' napasaboi ramuyun ra bala' 
ri Aki Kapuuno', ra atan kulaan 
kiralan am ampos ru kaayagan 
nilai, am tilu kano risilo. 8I Jisus 
Kristus kalo makulau, intor ra ga- 
ling 1, raino am ra sabuoi-buol no. 
3 Nga raginio, pai' kano karuung 
ra nansalinut pangilaan ondo' 
mampakalayau, kaa' musiti' ma- 
ngapu takau ra kataawan ri Aki 
Kapuuno', maa' raginio kaika- 
ngon guang takau Riso. Pai' taka- 
no bo baya' ra kaulayan intor ra 
atan kia maakan kaapoam kalo, 
nga ginio kalo noyo nakapangin- 
dangan risilo ondo' sumugut ragi- 
NIO. 

19?Imam Jaudi rano ondo' ma- 
ngandoi ra Kim Sambayangan, 
kalo makaaya' ritakau mampa- 
taak ra taak paringkuanangan ra 
sambayangan takau. M Raraa' ru 
maayag ondo' alapon ra taak pa- 
ngampunan ra tula ibiton ru 

Tingganai maayo imam giu' ra 
Intok Matulai Kaga'. Kaa' bang- 
kai ru maayag no solobon patiri' 
ra liwar ru kim. 12 Ginio nai i Jisus 
pana minatoi giu' ra liwar ru ban- 
dar i, maa' raginio, mansail ra 
raraa' Nano galama' ondo' pina- 
sasar makapamasau [o ra ulun in- 
tor ra tula. 13 Intor raginio, ongoi 
takano Riso giu' ra liwar ru ban- 
dar, kabalu' pana tauyuon takau 
mabaya' Riso. 14 Nga giti ra tana' 
ti itakau kolondo' pagun randa- 
nan, kaa' sotopot no maguyum 
takau poyo ra randanan ondo' 
matong no. "5 Ginio ra mansail ra 
inggalan ri Jisus, kasalok takano 
pongompor ri Aki Kapuuno' , gitio 
noyo koson ra taak paringkua- 
nangan ondo' mangiou ra lo no 
Tuhan takau. !6Pai' kano pakali- 
lian mambaal ra moonsoi am ma- 
ngindangan ra rondo' am bokon, 
nga ginio noyo koson ra taak 
ondo' mampakatasu' ra guang ri 
Aki Kapuuno'. 

17Gagaya' kano ra tingganai 
min rano am niak urumato' min 
ilo. Nga ilo ti noyo linansanan ri 
Aki Kapuuno' magalung ra pa- 
ngintapatan min. Amun gumaga- 
ya' kau risilo, makapangandoi ilo 
ra guang maansukan, kaa' amun 
ru kalo, maagat bo guang nilo am 
kolondo' onong no ginio ramu- 

n. 
18Kasalok kano pakiasi' ri Aki 
Kapuuno' ramon. Mangintopot 
akai ra bolos ru guang mai no 
mapasau, nga mirot akai mam- 
baal ra motopot ra ngaangai' baal. 
19 Am maminson aku poyo ramu- 
yun koson kiasii' min aku toojo ri 

Aki Kapuuno', maa' raginio poo- 
ngoyon aku bo ri Aki Kapuuno' 
ramuyun ra mataki'. 


Pakiasian ra pupus 


WI Aki Kapuuno', ondo' puun 
ru pabansayan, namayag noyo 
saguli' ra Tuhan takau i Jisus 
intor ra kapatayan. I Jisus noyo 
koson ra Magagalung Maayo ta- 
kau am akai domba No rano. 
Mansail ra pinatayan Nano na- 
ngaru' lo ritakau ra nabantuan 
mantilayun. 21 Gama' ru manga- 
ni" lo ramuyun ra moonong baal 
moonsoi, koson makapambaal 
kau ra kasagaan Nano. Am man- 
sail ri Jisus Kristus noyo, mam- 
pasauk lo ra kasagaan Nano 
ralalom kaayagan takau. Intor 
raginio, omporo" takano i Kristus 
ra sabuoi-buoi no! Amin. 


IBRANI 13 


Ragu pupus 


22 Pabukat kau ngai' ra Kristian, 
maminson aku po ra posoroto' 
min noyo pambalaan kutu ra 
guang pantataan, nga surat kutu 
ragitio kalo kuukula' maawar. 
23 Mambala' aku ramuyun ra pa- 
bukat takau i Timotius pinaing- 
kual noyo ra lamin pangaputan. 
Amun ru mataki' io matong ragi- 
ti, paayaan ku io mongoi uma' 
ramuyun. 

24 Posoboyo' min noyo bilin 
kaansayan mai ra tingganai min 
rano am poyo ra ngaangai' ulun ri 
Aki Kapuuno' rano. Am pabukat 
ra Kristian intor ra Itali pana 
mampasaboi ramuyun ra bilin 
kaansayan nilai.  Gama' ru i Aki 
Kapuuno' mamarakat ramuyun 
ngaangai'. 


Surat ri 


JAKUBUS 


Pasiguluon 


Surat ri Jakubus mangani' ra panuluan koson ra kaayagan songongorou, 
am-posoboyon ra “ngaangai' ulun ri Aki Kapuuno' ondo' soroi ra titikop ru 
tana' ti.” Inalap ri Jakubus masuang panginuuyan koson mambala' tojojo ra 
panuluan am bilin ra kaayagan songongorou ru ulun Kristian. Intor ra pagila- 
ngan ru Kristian, mindagu i Jakubus ra kuukula' tajuk koson ra kunsikang am 
langkaya', pamarundukan, paliso moonsoi, manginggi' ra ulun, pangintapatan 
am baal moonsoi, ondo' raguon, kapintaran, mansangor, masumbung am 


minggana' guang, baal mangakim ra ulun bokon, malilimbau, mataan guang 
am pakiasian. 


Mambala' tojojo surat ti ra maya' ra ugama Kristian, pangintapatan musiti' 
sumbayaan ru baal moonsoi..- 


Suang 

Panalimpuunan 1.1 
Pangintapatan am kapintaran 1.2-8 
Kunsikang am langkaya' 1.9-1 
Pangkinaman am pamarundukan 1.12-18 
Mangkirongog am mambaai 1.19-27 
Pampakaraan ra kalo manginggi' ra ulun 2.1-13 
Pangintapatan am baai moonsoi 214-26 
Ulun Kristian am raguon nilo 3.1-18 
Ulun Kristian am tana' ti 4.1--5.6 
Mansalinut panufuan 5.7-20 


1 Aku i Jakubus, sangulun uli- Pangintapatan am kapintaran 
pon ri Aki Kapuuno' am niak 

ulipon ru Tuhan Jisus Kristus. 2Pabukat kau ngai'. Paat akau 
Kaansayan ku ra ngaangai' ulun ri makatuum ra nansalinut pangki- 
Aki Kapuuno' ondo' soroi ra titi- naman, karaa' min gitio koson 
kop ru tana' ti. ra rondo' kaantakan, 3nga na- 

pandayan min noyo ra ampos ru 
akau makagula' ra pangkinaman 
rano, io no guang pantataan. 
4#Ginio ra moonsoi pirot kano 
pantataan am pai' kano noyo 
kalawo, saboi matanda' kau too- 
jo am kolondo' bo kalawaan min 
ra atan ak pana. “Amun ru mo- 
koondo' intor ramuyun no kalo 
mapintar, moonsoi ru makiasi” 
io ayuk ri Aki Kapuuno', am 
bagu aniin io ra kapintaran, nga 
1 Aki Kapuuno' ti noyo manaak 
ra osoi ak ulun mabaya’ ra asi' 
am kinataau ru guang Nano. 
6Kaa' osoi makiasi' no musiti' 
mangintopot tojojo, sala' ka pa- 
ginduoon guang. Nga osoi ak 
maginduo guang, io ti koson ra 
kinulun ru raat ondo' maibit 
ayuk ru angin. '#Ulun koson 
raginio kalo maaru' pamagua- 
ngan kaapoam kiralan ru kaaya- 
gan nano. Ginio ra kalo pana 
malansan io ra mokoowot no 
atan-atan intor ra Tuhan. 


Kunsikang am langkaya' 


93 Moonsoi sangulun Kristian 
ondo' kunsikang makaansuk amun 
ru pasingkoton io ri Aki Kapuuno'. 
10Am moonsoi sangulun Kris- 
tian ondo' langkaya' makaan- 
suk amun ru paratuon io ri Aki 
Kapuuno'. Nga pupus no kalang- 
kayaan no mapuso niak, mogon- 
do" ra busak ru sakot no molonat. 
11 Paat ra mato ru orou sumirang 
ra mapangit toojo, lumonot bo 
sakot no am busak nano pana 
matagag, am kolondo' bo ki- 
noonso1 nano. Koson niak ra ulun 
langkaya', pusoon ra taatanga' 


JAKUBUS 1 


io mirot mampaugar ra kandoi 
nano. 


Pangkinaman am 
Pamarundukan 


12 Pakaansuk noyo ulun ondo' 
tumaan paat ra io makatiu' ra 
pangkinaman. Nga amun ru ma- 
gula' no ra io kinamin, makaapu 
io ra ampos no, ioginid, kaayagan 
ondo' binanhtu' ri Aki Kapuuno' 
ra ulun ondo' motogom Riso. 
13 Amun sasangulun marunduk ru 
pangkinaman, pai' indagu ra, “Pa- 
marundukan ti intor noyo ri Aki 
Kapuuno'.” Nga i Aki Kapuuno' 
kalo noyo maalap karunduk ru 
kalaatan, am kalo niak igondo' Io 
mamarunduk ra osoi ak pana. 
1Kaa' moonong ulun marunduk 
amun maibit am mimaya' io ru 
kasagaan malaat ru guang nano 
galama'. 19 Bagu, paat kasagaan 
malaat ru guang imayaan ru sasa- 
ngulun, makatula io, am amun ru 
kalo lumonggo' io mambaal ra 
tula, ginio bo magibit riso ra ka- 
patayan. 

16Pabukat kau ngai' ondo' ta- 
gamin ku, pai' kano karuung! 
17 Ngaangai' taak ra moonsoi am 
kolondo" sala, intor noyo ra suru- 
ga", ioginio intor ri Aki Kapuuno' 
ondo' nampasauk ra ngaangai' 
sinda ru limbowon. Am Io ti kalo 
noyo makulau koson ra babara' 
ondo' kalo rumoro'. 18 Sumugut 
ra kasagaan Nano galama', itakau 
pinakaanak No mansail ra bala' 
Nano ra motopot ondo' pinasaboi 
ritakau. Am nangani' lo poyo ri- 
takau ra intok kasaa' intor ra 
ngaangai' sinauk Nano. 


JAKUBUS 1, 2 


Mangkirongog am 
manginsugut 


12Pabukat kau ngai' ondo' taga- 
min ku, karaa' min tojojo gitio! 
Moonsoi ru makapaliso kau ra ma- 
luoi mangkirongog, kaa' kalo ma- 
taki’, manulu' ra bokon am poyo 
kalo mataki' malasu' guang. % Nga 
ulun ondo' mataki' malasu' guang, 
kalo noyo makapambaal ra atan 
ondo' mampakatasu' ra guang ri 
Aki Kapuuno"'. “Intor poyo ragi- 
nio, patiri' noyo ngaangai' kain- 
dalaman ra majamol kaapoam 
malaat. Am mabaya' ra guang 
minggana', apuo' noyo bala' ri Aki 
Kapuuno' ondo' porondonon No 
ra guang min. Nga bala' ragitio no- 
yo ondo' makapamayag ramuyun. 

22 Kaa' suguto' min toojo atan 
ondo' pinabala' noyo ramuyun ri 
Aki Kapuuno', am sala' ka rongo- 
ngon ayuk. Nga amun ru koson 
raginio, akau ak galama' miru- 
ruung. Ulun ondo' mangki- 
rongog ayuk ra bala' ri Aki 
Kapuuno', kaa' kalo suguton no, 
koson io ra ulun ondo' magilong 
ra bulos nano galama' ra asilan, 
#“4kaa' kailai' no raiti, mugar io 
am malilianan no bo baal ru bulos 
nani. “Ukum ri Aki Kapuuno' 
motopot am poyo makakuasa' 
mampalabus ra ulun. Am ulun 
ondo' masalok migigila' am ma- 
nginsugut toojo ra ukum Nano, 
arati' no, sala ka mangkirongog 
ayuk am lilianin bagu, io no bara- 
katon ri Aki Kapuuno' ralalom ru 
ngaangai' ondo' baalon nano. 

26 Amun mokoondo' sasangu- 
lun mangkara' ra io ti noyo ma- 

nginsugut toojo ri Aki Kapuuno', 
kaa' kalo panantulangon rila' ra 
io mindagu, io galama' ayuk mi- 
ruruung am panginsugutan nati 
pana kolondo' onong. %7 Kaa' pa- 
nginsugutan ra motopot ondo' 
moonsoi toojo ra pagilangan ri 
Aki Kapuuno', Ama' takau, iogi- 
nio, mangindangan ra lalaing ra 
kolondo' matuo am poyo napuor 
ondo' makakapaganan, am niak 
magalung ra guang galama' koson 
ra kalo jamalin ru kalaatan ru ta- 
na" ti. 

Pai' min inggio' 
Pabukat kau ngai', pai' min 
noyo inggio' ulun ra bokon, 

nga mangintopot kano ri Jisus 
Kristus, Tuhan ondo' urumaton 
tojojo. “Amun sangulun langka- 
ya' nanasinsing ra maas am nam- 
bayang ra moonsoi kaga' sumaang 
ra pantimungan minno, am poyo 
sangulun kunsikang nambayang 
ra malaat niayuk sumaang, Sam 
urumaton min bo ulun namba- 
yang ra moonsoil no, ragu min riso, 
“Tuan, umpos ayuk am giti ra in- 
tok moonsoi ti panturungan mu.” 
Kaa' ragu min ra ulun kunsikang 
ti, “Bigor ak ra giu' no,” kaapoam, 
“Panturung kou ak ra sulig ti, tu- 
ma' ru kalayam kutu.” #Amun ru 
makapaliso kau ra inggion ti, akau 
mampili' ra ulun am mangukum 
risilo maya' ra pamaguangan min 
ra malaat. 

5 Pabukat kau ngai' ondo' taga- 
min ku, karaa' min gitio! Ulun 
kunsikang giti ra tana ti, pinili' 
noyo ri Aki Kapuuno' sumauk ra 
langkaya' ru pangintapatan. Am 

makaliman ilo ra pamarintaan ri 
Aki Kapuuno', sumugut ra atan 
ondo' binantu' Nali ra ulun ondo' 
motogom Riso. í Kaa' akau ti ma- 
nauyu' bo ra ulun kunsikang. Sa- 
la' ka kia ulun langkaya' ti noyo 
ondo' mangimbolo' am mampa- 
ralaat ramuyun saboi giu' ra ma- 
kama? 7Ilo ti niak magasab ra 
inggalan min moonsoi, ioginio 
Kristian, ondo' naapu min intor ri 
Aki Kapuuno'. 

8Gitio noyo moonsoi, amun ru 
tootopot suguton min Ukum ru 
pamarintaan ri Aki Kapuuno', 
ondo' binatikan ra Alkitab; “Ta- 
gami' noyo rondo' am bokon 
mogondo' ra akau mitotogom ga- 
lama'.” ?Kaa' amun ru inggion 
min poyo ulun ra bokon makatula 
kau, am Ukum ri Aki Kapuuno' 
noyo mapainono' ra akau matu- 
laan. Ulun ondo' manggal ra 
rondo' pana panusuban intor ra 
Ukum ri Aki Kapuuno', manggal 
io niayuk ra ngaangai' panusu- 
ban. 11 Nga lo ondo' minindagu 
ra, “Pai' no lapau,” Io no niak 
ondo' minindagu ra, “Pai' pampa- 
toi.” Ginio ra amun ru kalo luma- 
pau kau, kaa' mampatoi kau niak, 
ginio karaan.ra minanggal kano ra 
Ukum no. 12 Polosoo' noyo ngaa- 
ngai' ondo' raguon am baalon 
minno sumugut ra panusuban ri 
Aki Kapuuno' ondo' makapam- 
palabus ra ulun. 13 Nga kalo noyo 
makaasi' i Aki Kapuuno' ra ulun 
ondo' kalo makaasi' ra ulun bo- 
kon. Kaa' ilo ondo' makaasi' bo- 
kon, asi" ri Aki Kapuuno' risilo no 
mauli' poyo intor ra ukum Nano. 


JAKUBUS 2 


Pangintapatan am baal 
moonsoi 


14 Pabukat kau ngai'! Mokoo- 
nong kia ulun mindagu ra, “Ma- 
ngintopot aku no,” amun ru kalo 
mampakito io ginio ralalom atan 
ondo' baalon no? Pangintapatan 
koson raginio kia makapamayag 
riso? 19 Maampon lair ru mokoon- 
do" pabukat min ra Kristian ondo' 
kolondo' ralinan kaapoam kalo 
maukop ilo ra akanon ra moo- 
nong orou. 16 Atan onong no min- 
dagu kau risilo, “Tumoojo kau ak! 
Pambayang am pangkan kau too- 
jo!” amun ru kalo lutuin min ilo 
ra atan ondo' kolondo' risilo ti? 
17Koson niak ra pangintapatan: 
amun ru kalo sumbayanin no ra 
baal moonsoi, pangintapatan ti 
kolondo' noyo onong. 

18Kaa' mokoondo' lair minda- 
gu ra, “Sangulun lumansan ra pa- 
ngintapatan nano am bokon no 
poyo lumansan ra atan ak baal 
nano ra moonsoi.” Makataam aku 
niak ra, “Pakitono' noyo raki' 
ati koson sangulun mangintopot 
amun kolondo' baal nano ra 
moonsoi. Kaa' aku mampakito ra 
pangintapatan kutu mansail ra 
baal ku ra moonsoi rati.” 19 Ma- 
ngintopot kou no alia ra rondo' ak 
i Aki Kapuuno'. Motopot! Riwa- 
to rano pana mangintopot ragitio 
am malaa' ilo Riso, suku' ra mo- 
nontol. @Bungas kou nai tojojo! 
Makitulu' kou pi bo kia ra ko- 
londo' noyo onong”' ru panginta- 
patan, amun ru kolondo' baal ra 
moonsoi? 21 Karaa' ak i Abraam, 


4 kalondo" noyo onong: Kuukula' naskah nakalair: minator noyo. 


JAKUBUS 2, 3 


kinamatuaan takali. lo pana ina- 
pu ri Aki Kapuuno' mansall ra 
atan ondo' binaal no ragili. Na- 
ngiou io ra anak nano, i Isak, 
simbaluyon, koson pataakon ri 
Aki Kapuuno'. @Makito noyo 
toojo pangintapatan nano naba- 
ya' niak ra ondo' binaal nali ra 
moonsoi: am mansail ra ondo' 
kinandoi nali pangintapatan na- 
li norontop. ? Ginio ra nonto- 
pot tojojo ragu ru Alkitab ra, 
“I Abraam nangintopot ri Aki 
Kapuuno', am nga ragitio i Aki 
Kapuuno' nangapu riso koson sa- 
ngulun motopot.” Ginio bo puun 
i Abraam ti sinabit ra “Rangan ri 
Aki Kapuuno'.” 2 Ginio nga ra ita- 
kau ti apuon ri Aki Kapuuno' 
mansail ra atan ondo' baalon ta- 
kati, am sala' ka mansail ayuk ra 
pangintapatan takau. 

25 Koson niak i Raab ragili, sa- 
ngulun ruandu' mantatalan ra 
inan. Inapu io ri Aki Kapuuno' 
nga baal moonsoi nali. Nambuni 
io giu' ra baloi nali kuukula' ngau- 
lun Jaudi ondo' minongoi pansigo 
i am nanulu' io poyo risilo ra 
ralan pagiruan. 

26Intor poyo raginio, koson ra 
ulun mairuan ra painawo matoi 
ayuk, koson niak ra ulun ondo' 
mangintopot kaa' kalo mambaal 
ra moonsoi, io ti koson minatoi 
noyo, ioginio pangintapatan nano 
kolondo' onong. ` 


Panantulangon rila' 


Pabukat kau ngai'! Moonsol ru 
kalo niak masuang intor ramu- 
yun makaguang masauk ra mangi- 
ngila'. Nga kalo kia nakapandai 

Kakang ru kuda' (3.3) 


kau ra itakau ondo' mangila' ra 
bokon, maagat poyo paukumon ri 
Aki Kapuuno' ritakau. 2ltakau 
ngai' kalo noyo makapagiru' intor 
ra mansalinut kasalaan. Kaa' ulun 
ondo' kalo igondo' pakasala nga ra 
kinibit ru raguon nano, io sangu- 
lun matanda' am makapagalung 
io ra ngaangai' sauk ru kaayagan 
nano. 3Patakino' takau noyo ka- 
kang ra kabang ru kuda' no, maa' 
raginio gumagaya' io bagu am 
maalap takau kaibit io maya' ra 
kasagaan ru guang takau. #Koson 
niak ra rondo' kapal. lou pana ka- 
pal no maayo am maibit niak ru 
angin mapuor, kaa' maya' io ayuk 
ra ati kabuiran ru kamudi' ondo' 
boborok kaga'. Gitio noyo magibit 
ra kapal ti mugar, maya' ra ka- 
sagaan ru ulun mampaugar no. 
“Kon niak ra rila' takati. Kabalu' 

pana ra io boborok ayuk, kaa' lu- 
mimbau io. 

Karaa' noyo kula' gayo ru ka- 
taunan, kaa' maalap niak kosolob 
ru apui boborok pana. “Rila' ti 
mogondo' ra apui. Ralalom ru 
inan takau, io no puun ru laat am 
mampakasalula' ra kalaatan nano 
ra ngaangai' ru kaayagan takau. 
Kinalaat nano intor noyo ra nara- 
ka, am makapampakalaat io poyo 
ra ngaangai' ru kaayagan takau. 
7 Ngaangai' ru maayag, koson ra 
maayag masigo am ondo' ma- 
muntana', susuit am poyo papait, 
ilo ti ngai' maalap niak kakaup 
am kinaup noyo ru ulun. 8Kaa' 
rila' takati kalo noyo maalap ka- 
kaup ru osoi ak pana. Nga ki- 
nalaat nati mailo kuasaan, am 
mapanu' io ra tuwo ondo' maka- 
patoi tojojo. ?Rila' takati noyo 
ondo' mongompor ra Tuhan, i 
Ama' takau, kaa' magasab niak 
poyo ra ulun, ondo' sinauk man- 
salu ri Aki Kapuuno' galama'. 
10 Mokoondo' pangamparan am 
poyo pagasaban mingkual intor ra 
kabang takati. Pabukat kau ngai', 
ginio kalo noyo moonsoi masauk! 
1 Mokoondo' kia mingkual ra ti- 
mug mapasau am timug maasin 
intor ra rondo" ak taur? !? Pabukat 
kau ngai', puun ru ara kalo noyo 
mangkawa' ra jaitun, kaapoam 
puun ru anggur kalo noyo mang- 
kawa' ra ara. Am poyo kalo noyo 
lair taur makatimug maasin ma- 
paingkual ra timug mapasau. 


Kapintaran intor ra suruga' 


13 Osoi ak intor ramuyun ondo' 
mangkara' ra makaintutun am 


JAKUBUS 3, 4 


mapintar io, moonsal ru pakito- 
non no ginio mansailra kaayagan 
am baal moonsoi nano, mabaya' 
ra guang minggana' am kapin- 
taran. tKaa' amun ru lakat kau 
poyo magusolon, maruol guang 
am maguyum ak ra kaatangan ga- 
lama', pai' noyo limbau ra kapin- 
taran minti nga ngaangai' ti abau 
ayuk. I5 Ginio sala' ka kapintaran 
intor suruga'. Kaa' intor io ak ra 
tana' ti, intor ak ra paliso ru ulun 
am intor poyo ra riwato rano. 
16 Ati ak mokoondo' ra ulun ma- 
gusolon kaapoam maguyum ra 
kaatangan ak galama', giu' no 
niak mokoondo' bo pagugulaan 
am poyo nansalinut sauk malaat. 
17 Kaa' kapintaran ondo' intor ra 
suruga', kasaa' no io mapasau am 
kolondo' sala, am poyo masaga' 
ra pabansayan, masamba, min- 
sugut, mapanu' ra asi' am baal 
moonsoi, kalo mainggi' io am ma- 
banis ak guang. 13 Amon unor ru 
pabansayan tonomon ru ulun 
ondo' motogom ra pabansayan, 
kaansayan niak kumoson no. 


Kasagaan ru tana" ti 


Atan kia puun ru pantataa- 

man am pansangaran min? 
Sala' ka kia ginio intor ra kasa- 
gaan ru guang malaat min ondo' 
masalok mantipagon ramuyun. 
2 Mansalinut gogoton min, kaa' ra 
io kalo moowot min, makimam- 
patoi kau bo. Maayo toojo guang 
min sumolon ra atan ayuk, kaa' 
ra io kalo masuku' min kaalap, 
ginio bo puun ra akau makiman- 
taam am makimansangor ti. Kalo 
noyo makaalap kau ra atan ak 


JAKUBUS 4 


pana, nga kalo makiasi' kau ri 
Aki Kapuuno'. 3Am ra makiasi' 
kau pana, kolondo' niak moowot 
min, nga malaat kinitaak minno. 
Katasuan ru guang ayuk ondo' 
karaan ralalom pakiasian min. 
4 Akau no ulun kalo malansanan. 
Nakapandai kano ra maguyum ra 
kasagaan ru tana' ti mogondo' ak 
ra makimantula' ri Aki Kapuuno'. 
Ginio ra osoi ak maguyum ra ka- 
sagaan ru tana' ti, io masauk ra 
pantula' ri Aki Kapuuno'. 5Kaa' 
indos min kia ra raragu ayuk on- 
do" binatikan ru Alkitab ra, “Pino- 
rondon noyo ri Aki Kapuuno' 
Ambiluo Nano ra guang takau si- 
gagama', am maayo toojo kasa- 
gaan Nati ra lo ayuk tagamin 
takau.” “Am mulu' poyo bo ka- 
taawan Nano ritakau. Ginio ra 
binatikan ra Alkitab ra, “Ampa- 
ngin ri Aki Kapuuno' ulun ondo' 
minsawat guang, kaa' mataau lo 
ra ulun ondo' minggana' guang.” 

7Ginio ra gagaya' kano ri Aki 
Kapuuno'. Anggalo' min noyo 
Tingganai ru riwato no, am magi- 
ru' io bo intor ramuyun. 8Inggaa- 
ri" noyo i Aki Kapuuno', bagu i Aki 
Kapuuno' pana minggaar ramu- 
yun. Ulun kau ra makatula, lang- 
gai" min noyo baal ra malaat. Ulun 
kau ra maginduo guang, kapasa- 
wo' noyo guang minno! ? Panasal, 
pantangi' am panulaboi kau ra 
baal malaat min i. Polosoo' noyo 
kinuritan min masauk ra tina- 
ngian am kaansukan min masauk 
ra kasilukan. 19Paingganaa' noyo 
guang minno ra pinaguluan ru 
Tuhan, bagu painsawaton kau ru 
Tuhan. 

Pai' kano pampalaat ra 
ulun bokon 


#Pabukat kau ngai', pai" kano 
pagasab ra rondo" am bokon. Osoi 
ak magasab kaapoam mangukum 
ra pabukat nano ra Kristian, soto- 
pot no magasab kaapoam mangu- 
kuma io ra Ukum ri Aki Kapuuno'. 
Am amun Ukum ti salaan no 
poyo, arati’ no kalo bo suguton 
no io, kaa' Ukum salaan no bo. 
12 Kaa' sotopot no rondo' ak on- 
do' nambaal ra Ukum am poyo 
makapangukum ra ulun, lo no i 
Aki Kapuuno'. Am Io ti ayuk on- 
do' makapamayag am mamatoi 
ra ulun. Ginio ra, osoi kia akau ti, 
suku' ra makakau' kau magasab 
ra pabukat min ra Kristian? 


Pai' kano limbau 


13 Am raino ti, rongogo' noyo 
gitio, akau ondo' mindagu ra, 
“Orou raiti’ kaapoam susuab, 
manding akai po ra rondo' bandar 
am mayan ra giu' no buoi sambi- 
lor. Giu' no mantatalan akai ko- 
son maguyum ra ruit masuang 
toojo.” 14 Inatang min ginio, kaba- 
lu' pana kalo mapandayan min 
atan ondo' masauk ralalom ru 
kaayagan min susuab pana! Ko- 
son kau ak ra lisun ondo' ma- 
kito ak ra sangkinolor, bagu kalio. 
15 Sotopot no moonsoi ru min- 
dagu kau kon ragino, “Amun ru 
Tuhan mangiou, maayag akai am 
baalon mai gitio kaapoam ginio.” 
16 Kaa' raino minsawat bo guang 
min am lumimbau kau ak. Ngaa- 
ngai' ragu lumimbau ti kalo noyo 
moonsoi. 

17 Intor raginio, ulun ondo' na- 
kapandai ra ati rondo" moonsoi 
baalon no, kaa' kalo niak suguton 
no baalo', ginio karaan ra maka- 
tula io. 


Papakaraan ra ulun langkaya' 


Am raino, ulun langkaya' kau 

ngai', rongogo' min gitio! Pan- 
tangi' am pangiluk kano nga mo- 
koondo' kapaganan maagat ma- 
tuum min. ? Kalangkayaan minno 
mapuso am bayang min ra moon- 
soi pana obobon ru lipos. 3Maas 
am pirok minno monontogol, am 
togol ti bo koson ra sasi' ondo' 
manguu' ramuyun. Kumokot io ra 
inan minno koson ra apui, nga na- 
nimung kau ayuk ra kalangkayaan 
ru tana' ti, kabalu' pana mamaar 
noyo pamupusan. “Kalo nampa- 
gaji' kau ra ulun ondo' nanantab 
ra bilor minno. Rongogo' noyo ta- 
ngi' ru nangkausan nilai ti! Bobo- 
los ru nanantab rali no naining no- 
yo ri Aki Kapuuno' Ondo' Maayo 
Kaga' Kuasa'. 3Kaayagan min ra 
tana' ti liminangkaya' am nabu- 
bunsag kau ayuk, am milolomok 
kau ak maginaa ra orou panimba- 
luyan, ioginio Orou Pangukuman. 
6Nangukum am namatoi kau ra 
ulun ondo' kolondo' sala, am kalo 
manggal ilo ramuyun.? 


Guang mataan am pakiasian 


7Nga raginio, pabukat kau 
ngai', kataan kano saboi Tuhan 
no matong saguli'. Karaa' min no- 
yo sangulun nanangumo, ati ko- 
son guang mataan nano ra io 
maginaa ra ampos ondo' lansanin 


JAKUBUS 4, 5 


nati tojojo. Mabaya' ra guang ma- 
taan maginaa io ayuk ra rasam. 
8Moonsoi ru akau pana mataan 
am pai' kano kalawo guang, nga 
orou ratangan saguli' ru Tuhan 
mamaar noyo. 

9Pai' kano pagasab ra rondo' 
am bokon, maa' raginio akau pa- 
na kalo ukumin ri Aki Kapuuno'. 
Karaa'! Akim no mamaar noyo, 
makatampos Io no. 19 Pabukat kau 
ngai', karaa' min noyo nabi' rali 
ondo' nampasaboi ra bala' ru 
Tuhan ra galing i. Mataan guang 
am noorot nilo paat nakatuum ra 
kaimboloon. Ilo ti noyo alapon 
min ra tiluan moonsoi. "Ilo no 
piawon takau ra ulun makaansuk 
nga ra kinataan ru guang nilai i. 
Norongog min noyo atan kulaan 
ru guang pantataan ri Ayub, am 
nakapandai kano pupus ru ina- 
tang ru Tuhan koson riso. Nga 
Tuhan no maluoi makaasi' am 
maayo toojo guang. 

12 Kasaa' tojojo, pabukat kau 
ngai', ioginio: Paat ra makima- 
bantu', pai' kau pagibot koson 
manabit ra suruga', tana' ti kia, 
kaapoam atan ak pana. “lou” ka- 
min ayuk, amun ru mabaal min, 
kaapoam “Kalo” amun ru kalo 
mabaal min, maa' raginio kalo 
maukuman kau ri Aki Kapuuno'. 

13 Amun ru mokoondo' intor ra- 
muyun makakapaganan, moonsoi 
ru makiasi' io. Am osoi ak maansu- 
kan, moonsoi marimbai io mongom- 
por ri Aki Kapuuno'. 14 Amun ru 
mokoondo' intor ramuyun ma- 
rualan, moonsoi ru mampiau io 
ra tingganai pasisimpungan ulun 


b am kalo manggal ilo ramuyun, kaapoam Kalo kia anggalon kau n Aki Kapuuno"? 


JAKUBUS 5 


Kristian rano. Matong am makiasi' 
ilo koson io babason am pipilin io 
poyo ra umau mamakai ra ingga- 
lan ru Tuhan. 15 Am pakiasian on- 
do' mabaya' ra pangintapatan, 
maalap kapali' maruol ru ulun no; 
babason ulun no ru Tuhan, am 
amun ru makatula lair, ampunon 
jo. 16 Nga raginio, pabalaa' noyo 
ra rondo' am bokon tula ra binaal 
min am pakiasi' noyo ra Tuhan ra 
rondo' am bokon, bagu maalap 
kau kababas. Nga pakiasian ru 
sangulun motopot, maayo kaga' 
kuasa' nano. !? Koson ra nabi' Ilia 
ra galing i, ulun io ak toojo mo- 
gondo' ritakau. Kaa' nakiasi' io 
tojojo koson kalo parasamon, am 

tootopot rasam no kalo noyo ri- 
minatu' buoi talu ngambilor nain- 
tanga'. 13 Am ra io nakiasi" poyo 
kosọn parasamon, bagu moko- 
ondo' limbowon namparatu' ra 
rasam am tana' ti pana nampasa- 
lula' ra ampos ru tinanom. 

19 Pabukat kau ngai', amun ru 
mokoondo' sangulun intor ramu- 
yun no kalo bo maya' ra pangi- 
laan ri Aki Kapuuno', bagu ulun 
bokon magibit riso sumaguli', 
@karaa' min gitio: Osoi ak magi- 
bit ra ulun makatula tumalikur 
intor ra kaayagan nakalayau, ma- 
kapamayag io ra ulun makatula 
no” intor ra kapatayan am ma- 
suang tula pana ampunon. 


€ makapamayag io ra ulun makatula no, kaapoam: mubayag 10. 


Surat kasaa!' ri 


PITRUS 


Pasiguluon 


Surat kasaa' ri Pitrus posoboyon ra ulun Kristian ondo' nakapantuliar ra 
titikop intok ralayo ru Asia Boborok. Piawon ilo ra “ulun pinili' ri Aki Kapuuno””. 
Surat ti makakuayan koson mampaikang ra mambabasa' rati ondo' taatanga' 
natiu' ra kapaganan am kaimboloon nga mangintopot ri Kristus. Nampakara' i 
Pitrus ra mambabasa ' rati ra Tanou Moonsoi intor ri Jisus. Pinatayan, kaaya- 
gan saguli' am bantu' ra i Jisus matong saguli' mangani' risito ra kalansanan. 
Nga raginio musiti' ilo tumaan ra kaimboloon, am makatutun ra kaimboloon 
no rondo" pangkinaman ra kinabanis ru guang nilo mangintopot ri Kristus. 
Musiti' ilo niak mangintopot tojojo ra makabalos ilo paat ri Jisus matong saguli'. 

Liliwa' mampaikang ra mambabasa' rati ondo' natiu' ra kapaganan, 
nangitaak niak i Pitrus ra maayag ilo koson ra maamaya' ri Kristus. 


Suang 
Panalimpuunan 1.1-2 
Pampakaraan intor ra i Aki Kapuuno' mamayag ra ulun 1.3-12 
Bilin koson maayag ra mapasau 1.13--2.10 
Ondo' musiti' baalon ru ulun Kristian paat 

ra kaimboloon 2.11— 4.19 
Minggana' guang am kandoi ru ulun Kristian 5.1-11 
Pamupusan 5. 12-14 





1 Aku i Pitrus, sangulun rasul ri 
Jisus Kristus. Posoboyon ku gitio 
ra ulun Kristian ondo' nakapansu- 
suai giu' ra libung ru Pontus, Ga- 
latia, Kapadokia, Asia am Bitinia! 
2Pinili' kau ri Aki Kapuuno', Ama' 
takau, sumugut ra pangatangan 
Nano, am pinasauk kau ru Ambiluo 
Nano ra ulun matulai, maa' raginio 


gumagaya' kau bo ri Jisus Kristus am 
maimpasawan kau ru raraa' Nano. 

Gama' ru ruangin poyo ri Aki 
Kapuuno' no barakat am paban- 
sayan Nano ramuyun. 


Kalansanan ondo' mantilayun 


3Paringkuanang takau no ri Aki 
Kapuuno', Ama' ru Tuhan takau i 

Jisus Kristus! Nga intor ra asi' Na- 
no ondo' maayo kaga', nangani' 
lo ritakau ra kaayagan nakabagu 
nga lo nampaluat saguli' ri Jisus 
Kristus intor ra kapatayan. Gitio 
noyo mangani' ritakau ra kalan- 
sanan maayo ondo' mantilayun. 
4Ginio noyo puun ru barakat maa- 
yo ondo' pinatampos kalalair ri- 
takau giu' ra suruga. Am taak 
ragitio kalo maalap kalunsai, ka- 
puso kaapoam kairu'. “Nga man- 
sail ra pangintapatan minti noyo 
akau maalungan ru kuasa' ri Aki 
Kapuuno'. Am koson raginio noyo 
mokoowot kau bo ra pamayagan 
ondo' pinatampos noyo kalalair i, 
kaa' ondo' paintalangon ayuk ra 
Orou Pupus no. 

6 Nga ra paintalangan nano pa- 
kaansuk kano, iou pana raino ti 
mangiluk guang min ra buoi, nga 
makaliman kau ra nansalinut 
pangkinaman. 7 Sotopot no, ginio 
rondo' pangkinaman ayuk ru tojo- 
jo kau kia mangintopot ri Aki 
Kapuuno' kaapoam kalo. Maas 
pana, ondo' maalap kalunsai, solo- 
bon niak ra apui. Atan poyo ra pa- 
ngintapatan minno ondo' mologo 
poyo intor ra maas, maaru' kina- 
min niak, maa' raginio maikang 
bo. Am intor raginio maaya' kau 
koompor am kaurumat ra Orou 
Papaintalangan ri Jisus Kristus. 
8 Motogom kau Riso, iou pana ka- 
lo poyo nakakito kau Riso. Ma- 
ngintopot kau Riso, kabalu' ra 
kalo makakito kau Riso raino. Am 
maansukan kau kaga' mabaya' ra 
bansuk ondo' kalo noyo maalap 

karagu. “Nga noowot min noyo 
ampos ru pangintapatan minno, 
iogihio pamayagan min. 

10Pamayagan ragitio noyo on- 
do' inintutunan am inimumuyan 
tojojo ru nabi' rali. Am nambala' 
ilo poyo ra atan kulaan kataawan 
ri “Aki Kapuuno' no ramuyun. 
11 Nangimumuyan nilo ra ati ku- 
laan am sanggilan ginio masauk,” 
sumugut ra bolos ru Ambiluo ri 
Kristus ralalom ru guang nilo. lo 
no nambala' risilo intor ra kaim- 
boloon ondo' inaru' matuum ri 
Kristus am poyo intor ra katula- 
yan ra tauli no. £ Am pinaintalang 
noyo ra nabi' rali ra atan ondo' 
kinandoi nilai i, sala ka kaatangan 
nilo galama' ayuk, kaa' sotopot no 
akau. Am ondo' pinabala' nilo ra- 
gili, mogondo' niak ra atan ondo' 
pinabala' tojojo ramuyun ra raino 
ti ru ilo ondo' mampasaboi ra Ta- 
nou Moonsol intor ri Jisus Kristus. 
Am kandoi nilo ragitio mansail 
ra kuasa' ru Ambiluo ri Aki 
Kapuuno”” ondo' inataran intor ra 
suruga'. Am masundu rano pana 
mompogogot niak toojo mintu- 
tun ra baal-baal ragitio. 


Pampiawan ra kaayagan 
mapasau 


B Nga ra ngaangai' ondo' bi- 
naal ri Aki Kapuuno' no ramu- 
yun, kasalok pororoo' pangkaraan 
min. Pagilalai' min noyo am poyo 
lansan kano tojojo ra kataawan ri 
Aki Kapuuno' ramuyun paat ra 
papaintalangan ri Jisus Kristus. 
14 Gagaya' kano ri Aki Kapuuno' 


4 Nangynumuyan milo ra ati kulaan am sanggilan gino masauk; kaapoam: osoi ulun no am sanggilan ratangan 
Nano ” Ambiluo n Aki Kapuuno', Harfiah: Ambiluo Matulai. 

am pai' min polosoo' kinibit ru 
guang malaat no manguasa' ra- 
muyun koson ragili ra akau kalo 
poyo nakaulig ri Aki Kapuuho'. 
15 Sotopot no, kaayag kano ra ma- 
pasau ralalom ngaangai' baalon 
minno, koson i Aki Kapuuno' on- 
do' nampiau ramuyun no mapa- 
sau. 19? Nga mokoondo' binatikan 
ra Alkitab, “Kaayag kano ra mapa- 
sau, nga Aku noyo mapasau.” 

17 Makiama' kau ri Aki Kapuuno' 
ralalom ru pakiasian min. lo no 
niayuk ondo' mangakim ra ulun 
maya' ra binaal nilono, am kalo 
mampili' ra ulun. Nga raginio, uru- 
mato' noyo i Aki Kapuuno' buoi 
ra akau lakat ak poyo soroi ra ta- 
na' ti. 19 Nakapandai kano ra logo 
ondo' binayaran nampalabus ra- 
muyun intor ra kaulayan ra kolon- 
do" onong ondo' sinugul min intor 
ra kinamatuaan min i. Pai' ru ko- 
son ra pirok kaapoam maas ra 
maalap kalunsai no ondo' naka- 
pampalabus ramuyun, Pkaa' on- 
do' mologo toojo no, ioginio raraa' 
ri Kristus. lo sinauk ra rondo' taak, 
mogondo' ra anak domba simba- 
luyon ondo' kolondo' noyo kalaa- 
tan kaapoam sala. WI Kristus ti 
pinili" noyo ri Aki Kapuuno' ra ta- 
na' ti kalo poyo biningkal, kaa' rai- 
no bagu ra io mamaar noyo Orou 
Pupus, pinaintalang lo noyo ra- 
muyun. 2! Am mansail Riso ti no- 
yo makapangintopot kau ri Aki 
Kapuuno'. lo no ondo' namayag sa- 
guli' ri Kristus intor ra kapatayan 
am nangurumat bo Riso. Ginio ra 
i Aki Kapuuno' ti bo puun ru pa- 
ngintapatan am kalansanan min. 

22 Nga gumagaya' kau ra pangi- 
laan ri Aki Kapuuno' ti noyo, migim- 
pasau kano, saboi mokoponogom 
kau bagu ra pabukat min ra Kris- 
tian. Intor raginio, tagami' noyo 
rondo' am bokon mabaya' ra guang 
mapasau.” 4 Nga mansall ra bala" 
ri Aki Kapuuno' ondo' maayag 
am mantilayun, akau sinauk ra 
ulun nakabagu ondo' sala' ka sayat 
ru ulun, kaa' sotopot no sayat kau 
ri Ama' ondo' mantilayun. 2 Mo- 
koondo' binatikan ra Alkitab, 

“Ngaangai' ulun koson ra 
sakot, kalo mabuoi maayag, 
am atan ak pana 
kinoonsoi nilo 
mogondo' niak ra busak. 
Sakot no lumonot, am 
busak no mapasa", 
35. kaa' bala' ru Tuhan kalo 
makulau am mantilayun.” 
Am bala' ragitio noyo Tanou Moon- 
sol ondo' pinasaboi mai ramuyun. 


I Jisus Kristus noyo 
batu naayag 

2 Ginio nai patiri' min noyo 

ngaangai' kalaatan ru guang 
min; pai' kano pamparuung, pai' 
pagabau, pai' kaingot am pai' pa- 
gasab ra ulun bokon. ? Mogondo' 
ra sangulun lalagang ondo' kakaa- 
nak ra masalok maguyum ak ra 
gatas, akau pana musiti' masalok 
maguyum ak ondo' mampaikang 
ra pangintapatan min. Maa' ragi- 
nio mapiot pangintapatan min 
am bayagon kau. 3 Nga binatikan 
noyo ra Alkitab, “Nakaliman ka- 
no ra mupara' bo kinoonsoi guang 
ru Tuhan.” 


“ mabaya' ra guang mapasau, kaapoam: ra tootopot ru guang, 

#Intor poyo raginio, ibok am 
ratong kano ra Tuhan. lo ti mo- 
gondo" ra batu naayag, ondo' pi- 
natiran noyo ru ulun ra kolondo' 
onong: kaa' lo no ondo' pinili' ri 
Aki Kapuuno' ra mokologo toojo. 
S5 Akau pana mogondo' ra batu 
naayag. Ginio ra polosoo' noyo 
kaayagan min alapon ru Ambiluo 
ri Aki Kapuuno' mambaal ra Baloi 
Tuhan. Bagu masauk kau koson 
ra imam Nano ondo' mapasau, 
am mansail ri Jisus Kristus maka- 
pangani' kau ri Aki Kapuuno' ra 
taak ondo' iowon No, maya' ra 
indangan ru Ambiluo Nano. 9 Nga 
binatikan noyo ra Alkitab kon ra- 
gino, 

“Ilai', pinabanta' ku DO 
giu' ra bandar Sion? 
rondo' batu ra mokologo, 
ondo' pinili' ku ra batu 
maatang: 
am kalo noyo igondo' lo 
pangkinibit 
ra pangkausan ra ulun 
ondo' mangintopot Riso.” 
7 Koson ra akau ondo' manginto- 
pot, batu ti mokologo toojo. Kaa' 
koson ra ulun ondo' kalo mangin- 
topot: 
“Batu ra kolondo' onong ru 
mananambaloi rano, 
io bo nakasauk ra batu 
ondo' maatang kaga'.” 
8 Am binatikan poyo ra Alkitab, 
“Gitio noyo batu kasaruan 
ru ulun, 
batu kalauban nilo.” 
Koson ilo ra ulun makasaru ra 
batu, nga kalo gumagaya' ilo ra 
bala' ri Aki Kapuuno". Ginio noyo 
4 Har" kamus. 

ondo' inaru' ri Aki Kapuuno' no 
risilo. 

9Kaa' akau ti noyo bulu ondo' 
pinili' ri Aki Kapuuno', imam ru 
Raja', bulu inaru' mangandoi Ri- 
so, ulun No rano. Pinili'. kau ri Aki 
Kapuuno' am piniau kau intor ra 
kalandaman sumubol ra sinda 
Nano ondo' makaimuag, koson 
mampatanou kau ra baalon No 
ondo' makaimuag. !? Ragili, akau 
sala? ka ulun ri Aki Kapuuno', 
kaa' raino siminauk kano bo ra 
ulun No rano. Am poyo ragili, pai' 
ru nakaulig kau ra asi' Nano, kaa' 
raino ti inasian kau bo. 


Pakapaliso kano koson ra 
ulipon ri Aki Kapuuno' 


11 Pabukat ondo' tagamin ku, 
akau koson ra ulun latok ondo' 
kolondo' karandanan ra tana' ti, 
maa' raginio kitaakon ku ramu- 
yun: inggaluri' min noyo kinibit 
malaat, ondo' masalok gumula' ra 
kasagaan min gumagaya' ri Aki 
Kapuuno'. 1Kaayag kano ra 
moonsoi ra sasanggilan akau lu- 
matok ra ulun ondo' kalo nakau- 
lig ra Tuhan. Maa' raginio, paat 
ilo manguu' ramuyun ra akau ti 
ulun malaat, makamakito ilo.ra 
sotopot no moonsdi ak baalon 
min i, suku' mokopongompor ilo 
ri Aki Kapuuno' paat ra orau pa- 
ngukuman Nano ondo' matong. 

13 Nga mangintopot kano ra 
Tuhan, gagaya' kano ra osoi ak 
ondo' maningganai ramuyun, io- 
ginio Kaisar ondo' tingganai maa- 
yo kaga', '“kaapoam gabenor rano 
ondo' sinusub mangukum ra ulun 

ondo' mambaal ra malaat am niak 
mangurumat ra ulun ondo' mam- 
baal ra moonsoi. 19 Nga kasagaan 
ri Aki Kapuuno' noyo ginio, ra 
mambaal kau ak ra moonsoi, ko- 
son mopolonggo' kau ra panguuan 
ru ulun bungas ondo' kolondo' 
onong no. 16 Kaayag kano koson ra 
ulun ondo' kalo bo uliponon ru 
tula, kaa' pai' polosoo' pampala- 
busan min ti mapasibuni ra tula 
min, kaa' pakapaliso kano koson 
ra ulipon ri Aki Kapuuno'. 1 Uru- 
mato' noyo ngaangai' ulun am 
tagami' noyo pabukat minno ra 
Kristian. Kalaa' kano ri Aki 
Kapuuno' am urumato' noyo i 
Kaisar. 


Kaimboloon ri Kristus 
rondo' tiluan moonsoi 


18 Ulipon kau ngai', Gagaya' ka- 
no ra susuban ru tuan minno, 
sala' ka ilo ak ondo' molomoi am 
moonsoi guang, kaa' ilo ondo' 
malaat rano pana. 1? Amun panta- 
taan ak guang min ra akau kalaa- 
ton ru ulun ra kolondo' sasaban, 
nga makatutun kau ra kasagaan 
ri Aki Kapuuno', barakaton No 
akau. 2 Atan noyo maalap koom- 
por amun ru mataan guang min- 
no ra akau ukumon nga makasala 
kau tupo? Kaa' amun pantataan 
guang min ra akau imboloon nga 
ra binaal min ra moonsoi, baraka- 
ton kau ri Aki Kapuuno'. 

21 Nampiau i Aki Kapuuno' ra- 
muyun pantataan ra akau im- 
boloon nga mambaal ra moonsoi. 
I Kristus galama' inimbolo' nga 
akau, am raginio nakapangani' lo 
ramuyun ra tiluan ondo' moonsoi 


1 PITRUS 2, 3 


suguton min. 2 Kalo noyo igondo' 
lo makatula am kolondo' sangu- 
lun pana nakaili' nokorongog ra 
magabau lo. 4 Paat ra lo inasaban, 
kalo niak namalos lo pagasab. Paat 
lo sinindualan, kalo noyo nompo- 
lolob Io risilo. Kaa' liminansan lo 
ak ri Aki Kapuuno', Akim ondo' 
mabanis guang no. 21 Kristus ga- 
lama' nansaan ra tula takau giu' ra 
salip. Ginio nai ra nakalabus takau 
intor ra kuasa' ru tula am maayag 
takau sumugut ra kasagaan ri Aki 
Kapuuno'. Pilat ri Kristus ti noyo 
ondo' namabas ramuyun. 2 Ragi- 
li, koson kau ra domba ondo' timi- 
nanggau, kaa' raino inibit kano 
sumaguli' koson maya' kau ra Ma- 
gagalung am Mangangampin min. 


Kaayagan ru mansawo 


Mogondo' niak ramuyun an- 

du' kau ngai', ra gagaya' kano 
ra ralaki minno. Maa' raginio 
amun ru mokoondo' lair intor ri- 
silo kalo mangintopot ra bala' ri 
Aki Kapuuno', kaayagan min ra- 
ginio noyo magibit risilo mangin- 
topot. “Am kabalu' pana ra kalo 
mindagu kau risilo intor raginio, 
makakito ilo no ra kaayagan min 
ra mapasau no am atan kulaan 
gagaya' minno ri Aki Kapuuno'. 
3Pai' kano pampakaatang ak ra 
kataluran, koson mopokoonsoi ra 
abuk kaapoam mompokono' ra 
maas kaapoam mambayang ra 
mongologo. #Kaa' kataluran on- 
do' sotopot no, ioginio guang 
min, ra makapaliso kau ra molo- 
moi am guang pantataan. Gitio 
nai bo ondo' mantilayun no am 
mokologo toojo ra pagilangan ri 


1 PITRUS 3 


Aki Kapuuno'. “Nga ra galing i 
ruandu' mangapasau guang rali on- 
do' liminansan ri Aki Kapuuno', 
kataluran nilo ioginio ra gimina- 
gaya' ilo ra ralaki nilai. #Koson 
niak i Sara giminagaya' ri Abraam, 
saboi nanabit io riso ra “tuanku”. 
Am akau ti koson ak ri Sara raino, 
amun ru mambaal kau ra moon- 
soi am kalo malaa' ra atan ak 
pana. 

7 Am mogondo' niak ramuyun 
ralaki kau ngai', pakaintutun ka- 
no ra intor ra akau mansawo, an- 
du' min ti noyo ondo' karaan ra 
molomoi. Urumato' noyo ilo ti, 
nga ilo pana mogondo' ramuyun 
makaapu ra taak, ioginio kaaya- 
gan intor ri Aki Kapuuno". Gaga- 
yaa' min ginio, maa' raginio 
kolondo' bo mokopongompong 
ra pakiasian minno. 


Imboloon nga mambaal 
ra motopot 


8Pamupusan raginio: koron- 
doo' noyo guang min am pakaasi' 
kano ra rondo' am bokon. Pono- 
gom kano ra rondo' am bokon 
mogondo' ra akau tumogom ra 
pabukat min galama'. Am poyo 
musiti' kau mataau am mingga- 
na' guang. ? Pai" min noyo balasi' 
kalaatan ru ulun ra kalaatan niak, 
kaapoam unjaka' ra unjaka' niak, 
kaa' sotopot no kitaaki' min ilo ra 
barakat. Nga binarakat kano ri 
Aki Kapuuno' paat lo nampiau 
ramuyun. '?Koson binatikan ra 
Alkitab; 

“Osoi ak masaga' ra 
kaansayan 
am maguyum ak ra 

katasuan ra orou-koorou, 
"moonsoi ru palanggain 
kabang nano 
ra kalo mindagu ra 
malaat am poyo abau. 

1 Moonsoi ru inggalurin no 

kalaatan 
am mambaal ak ra moonsoi; 
Am poyo gumogot toojo 
paguyum ra pabansayan, 
suku' moowot no. 

12 Nga Tuhan masalok 
magalung ra ulun ondo' 
sumugut ra kasagaan Nano 

am masalok mangkirongog 

ra pakiasian nilai no, 

kaa' gumula' Io ra ulun 
ondo' mambaal ra kalaatan.” 
13Ọsoi kia masaga' mampaka- 
laat ramuyun, amun ru masalok 
kau mambaal ra moonsoi? !#Kaa' 
amun ru imboloon kau nga mam- 
baal kau ra motopot, pakaansuk 
kano. Pai' kano kalaa' ra osoi ak 
pana am pai' pagalabo poyo. 
15 Kaa' urumato' noyo i Kristus ra- 
lalom ru guang minno koson ra lo 
noyo manguasa' ra kaayagan min. 
Am tampos kano kalalair koson 
makapangani' ra taaman ra osoi 
ak ulun ondo' makibala' ramuyun 
ra puun ru kalansanan minno. 
16Kaa' baalo' noyo gitio mabaya' 
ra guang minggana' am urumat. 
Musiti" bolos ru guang min mapa- 
sau, maa' raginio sasanggilan ak ra 
akau asabin, ulun magasab rano 
galama' mauyu', nga ra kaayagan 
moonsoi minno koson ra sangulun 
Kristian. 1Nga moonsoi poyo 
maimbolo' nga ra mambaal ra 
moonsoi — amun ru ginio noyo 
kasagaan ri Aki Kapuuno' — intor 

ra maimbolo' nga ra mambaal ra 
malaat. 18 Nga i Kristus galama' 
igondo' ak patoi nga tula ru ulun 
am ginio sama' ra sabuoi-buoi no. 
Sangulun motopot minatoi koson 
ra alig ru ulun makasala, koson 
mompoongoi lo ramuyun ri Aki 
Kapuuno'. Pinatoi lo ru ulun, kaa' 
binayag Io saguli' ri Aki Kapuuno'. 
19 Am mansail ra Ambiluo ri Aki 
Kapuuno' noyo nampabala' lo ra 
Tanou Moonsoi ra ambiluo ru 
ulun ondo' inaput rano, @ioginio 
ambiluo ru ulun ondo' kalo gimi- 
nagaya' ri Aki Kapuuno' ra galing 
i, nakaintuma' ri nabi' Nuh. Paat 
ragili naginaa i Aki Kapuuno' risilo 
ra guang mataan, buoi ri Nuh no- 
mongo ra kapal maayo nali. Balu' 
ngaulun ak ringai' siminakoi am 
gitilo ak ondo' binayag ru rosob i. 
21 Baal raginio noyo abig ru pam- 
pariwan ondo' raino ti mamayag 
ramuyun. Pampariwaan ti sala' ka 
manginjaki ra inan, kaa' ginio no- 
yo bantu' min gumagaya' ri Aki 
Kapuuno' intor ra guang mapa- 
sau. Am pampariwan ti mamayag 
ramuyun nga i Jisus Kristus bina- 
yag saguli' intor ra kapatayan, 
22 am kinayang mongoi ra suruga'. 
Raino soroi lo ra tampilon pamiris 
ri Aki Kapuuno' am mamarinta Io 
ra ngaangai' masundu, mangu- 
nguasa' am ikang ra limbowon. 


Kaayagan bagu 


Nga i Kristus naimbolo', akau 

pana musiti' mangikang noyo 
ra pamaguangan min am tumilu 
kau Riso. Nga ulun ondo' naimbo- 
lo' noyo, mininggalur io bo ra tula. 
€ pator; Masuang naskah nakalarr: mumbolo". 


1 PITRUS 3, 4 


2Gagaya' kano ra kasagaan ri Aki 
Kapuuno' buoi ru kaayagan min 
am pai' noyo bayaa" kinibit ru 
guang min. 3Paat ragili, kaayagan 
min koson niak ra ulun ondo' kalo 
poyo makaulig ra Tuhan. Kalo no- 
yo moonsoi kiralan ru kaayagan 
min: Minaya' kau ra guang man- 
sasawa', mangagauk, magiginum 
ra majanjayan saboi mokoondo' 
baal makauyuyu' masauk am po- 
yo siminamba kau ra sinungkala- 
laing ondo' kasisangin ru Tuhan. 
#Kaa' raino maliangan bagu ulun 
ondo' kalo mangintopot ra Tuhan 
ra kalo bo maya' kau ra jajou nilo. 
Ginio nai puun ra ilo magasab bo 
ramuyun. 5 Kaa' tauli no, ilo gala- 
ma' mampataam ri Aki Kapuuno' 
intor ra binaal nilai, nga nakatam- 
pos lo noyo mangakim ra ulun 
naayag am poyo ulun namagatoi 
rali. Ginio nga ra Tanou Moonsoi 
ti pinabala' ra ulun namagatoi rali 
niayuk. Kabalu' pana ra inakim ilo 
ri Aki Kapuuno' paat ilo naayag 
koson itakau ngai', kaa' bayagon 
ilo niak ru Ambiluo ri Aki 
Kapuuno' sumugut ra kasagaan 
Nano. 


Alungi' min taak ri 
Aki Kapuuno' 


7 Nga ra pumupusan ru tana' ti 
mamaar noyo sumuku', pagilalai' 
am pantataan guang, maa' ragi- 
nio makapakiasi' kau bagu. 8 Kaa' 
kasaa' tojojo ti, tagami' noyo too- 
jo rondo' am bokon, nga intor 
raginio tula minno ra masuang 
ampunon noyo ri Aki Kapuuno'. 
? Apuo' noyo rondo' am bokon 


1 PITRUS 4, 5 


giu' ra baloi minno ra kalo mama- 
rui. 1? Akau sigagama' inanian no- 
yo ra nansalinut taak intor ri Aki 
Kapuuno'. Nga raginio, alungi' 
toojo taak ti, am kondoyo' noyo 
ginio koson ra kaatangan min ra 
rondo' am bokon. 11 Osoi ak ina- 
nian ra kapandayan mindagu, 
moonsoi ru mampasaboi io ra ba- 
la' intor ri Aki Kapuuno', am osoi 
ak mangindangan ra ulun bokon, 
musiti' io mangindangan mabaya' 
ra ikang intor ri Aki Kapuuno'. 
Maa' raginio, ralalom ngaangai' 
ondo' kondoyon min, i Aki 
Kapuuno' urumaton mansail ri 
Jisus Kristus. lo no makakuasa' 
am maaya' omporon ra sabuoi- 
buoi no. Amin. 


Kaimboloon ru sangulun 
Kristian 

12Pabukat ondo' tagamin ku, 
raino maimbolo' kau tojojo am 
ginio mangkinam ra pangintapa- 
tan min. Kaa' pai' kau pakatigog 
nga ginio maaru' masauk ramu- 
yun. 3Kaa' sotopot no, pakaan- 
suk kano nga makaaya' kaimbolo' 
kau mogondo' ri Kristus. Bagu ra- 
ginio mulu' poyo kinaansuk min 
paat kuasa' ri Kristus paintala- 
ngon. 1#Pakaansuk kano kabalu' 
pana ra asabin kau nga maamaya' 
kau ri Kristus. Arati' no, mokoon- 
do' noyo Ambiluo Maayo Kaga' 
Kuasa', ioginio Ambiluo ri Aki 
Kapuuno' rumondon ramuyun. 
15 Amun mokoondo' intor ramu- 
yun mampatoi, mantakou, mang- 
kalaat, kaapoam sumombot ra 
atan ondo' baalon ru bokon, am 
bagu imboloon io, ginio noyo ba- 

los no. '?Kaa' amun ru maimbo- 
lo' kau nga akau ulun Kristian, 
pai'-kau kauyu' raginio. Paring- 
kuanang kano ri Aki Kapuuno' ra 
akau inggalanin ulun Kristian. 

17 Maar noyo masuku” paat i Aki 
Kapuuno' mangakim ra ulun ru 
tana' ti, am Ulun No rano akimon 
No galing. Am amun ru itakau no- 
yo talimpuunan No, atan masauk 
ra tauli no risilo ondo' kalo na- 
ngintopot ra Tanou Moonsoi in- 
tor ri Aki Kapuuno' i? 18 Koson 
binatikan noyo ra Alkitab; 

“Amun mapagon ra ulun 
moonsoi bayagon, 
mulu' poyo mapagon ru 
ulun makatula ondo' kalo 
makaulig ra Tuhan!” 
1 Ginio nai ra osoi ak maimbolo' 
nga gitio noyo inatang ri Aki 
Kapuuno', rayusin nilo ayuk 
mambaal ra moonsoi am pataa- 
kon nilo bo kaayagan nilo galama' 
Riso ondo' nampasauk risilo am 
lo maalap kalansani'. 


Alungi' noyo ulun ondo' 
mangintopot ri Aki Kapuuno' 


Pa! mal aku ramuyun ma- 
gagalung ru pasisimpungan 
ulun Kristian rano. Nga aku pana 
sangulun magagalung mogondo' 
ramuyun am sasi' noyo ra kaim- 
boloon ri Kristus, am aku pana 
urumaton mabaya' ri Kristus paat 
lo paintalangon ra ulun. ? Alungi' 
min tojojo domba ondo' pina- 
lansan noyo ramuyun ri Aki 
Kapuuno'. Pai' kano kaagat 
guang, kaa' alungi' ilo no maba- 
ya' ra guang matasu', nga gitio 
noyo kasagaan ri Aki Kapuuno'. 

Am pai' min noyo kondoyo' gitio 
koson maguyum ak ra gaji' gala- 
ma', kaa" alungi' ilo no ra totopot 
ru guang min. 3Pai' kano mama- 
rinta mamisi' risilo ondo’ pinain- 
topot noyo ramuyun ti, kaa' sauk 
kano koson ra tiluan moonsoi ri- 
silo. “Bagu paat ra ratangan ru 
Tingganai Magagalung, makapa- 
ngapu kau ra karaun matulai on- 
do' manguliat ra mantilayun. 

5 Koson niak ramuyun tuu'-ba- 
gu kau ngai', gagaya' kano ra ulun 
matutuo. Pabukat kau ngai', 
paingganaa' noyo guang minno 
am pangindangan kano ra rondo' 
am bokon. Nga mokoondo" bina- 
tikan ra Alkitab, “I Aki Kapuuno' 
gumula' ra ulun mangasumbung, 
kaa' motogom io ra ulun mingga- 
na' guang.” 6 Nga raginio, paing- 
ganaa' noyo guang minno ra 
kuasa' ri Aki Kapuuno' ondo' 
maikang kaga', bagu mapainsa- 
wat lo ramuyun paat ra inaru' 
No. 7Pataaki' noyo ngaangai' pa- 
galabaan minno ri Aki Kapuuno', 
nga maayo toojo guang Nano ma- 
galung ramuyun. 

8Tampos kano am pagilalai' 
min! Nga Tingganai ru riwato, 
pantula' minno, mijajawot am 
mamipagala' koson ra singa' ma- 
guyum ra osoi ak mapatoi no. 
?Gulaa' io no mabaya' ra kinai- 
kang ru pangintapatan min, nga 
nakapandai kano ra pabukat min 


1 PITRUS 5 


ra Kristian ra tikop-tikop ru tana' 
ti maimbolo' niak mogondo' ra- 
muyun. 1? Kaa' kaimboloon ragi- 
tio sangkinolor ayuk, bagu i Aki 
Kapuuno' mapatanda' ramuyun, 
mapakataan am mampaikang ra- 
muyun am poyo moporondon Io 
ra guang min. Nga i Aki Kapuuno' 
ti noyo puun ru ngaangai' kataa- 
wan, am mansail ri Kristus, lo 
nampiau ramuyun makaliman ra 
urumat Nano ondo' mantilayun. 
lo no makakuasa' ra sabuoi- 
buoi no! Amin. 


Bilin pupus 


12 Mamatik aku ra surat mari- 
wa' ti ramuyun mansall ra inda- 
ngan ri Silas. lo karaan ku 
sangulun pabukat ra Kristian on- 
do' malansanan. Pambilinan ru 
surat kutu ioginio intor ra kataa- 
wan ri Aki Kapuuno'. Pai' min 
noyo labusi' taak raginio. 

13 Pasisimpungan ulun Kristian 
rano intor ra Babil, ondo' pinili' 
niak ri Aki Kapuuno', mampasa- 
boi ra bilin kaansayan nilai ramu- 
yun. Koson niak anak ku i 
Markus. 14Paat akau manguma' 
ra rondo' am bokon indagu kano 
ra kaansayan mabaya' ra guang 
mapasau. 

Gama' ru i Aki Kapuuno' ma- 
naak ra pabansayan ramuyun 
ngaangai' ondo' mangintopot ri 
Kristus. 


Í Babil. Koson giu' ra Kitab Pinaintalang, Babil ti maratian larr bandar Roma". 


Surat karuo ri 


PITRUS 


Pasiguluon 


Surat karuo ri Pitrus posoboyon ra mansalinut popolos ru ulun Kristian ra 
kasaa'. Surat ti binatikan koson mampagula' ra pangilaan ru utun migiangku 
ra mangingila' rano am ondo' binaal ra makauyuyu' kinibit ru pangilaan nilo. 
Koson kalo magibaya' ra pangilaan raginilo, ulun Kristian musiti' maya' ra 
pangilaan motopot intor ri Aki Kapuuno' am i Tuhan Jisus Kristus. Pangilaan 
no posoboyon nilo ondo' nakatainu am nangining galama' ri Jisus nangila'. 

Maimamang kaga' i Pitrus ra pangilaan ru ulun ondo' minindagu rai Kristus 
kalo bagu matong saguli' ra tana' ti. Nambala' tojojo i Pitrus ra ratangan ri Kristus 
no ilain mabuoi nga i Aki Kapuuno' “kalo masaga' ra sangulun pana pusoon, 
kaa' masaga' ra ngaangai' ulun tumalikur intor ra tula.” 


Suang 


Panalimpuunan 


Pampiawan ri Aki Kapuuno' ra ulun Kristian 
Ulun migiangku ra mangingila' rano 
Bantu' intor ra ratangan ru Tuhan 


Surat ti intor raki', 1 Simon 
Pitrus, sangulun ulipon am ra- 
sul ri Jisus Kristus. 

Gitio posoboyon ku ramuyun, 
pabukat kau nga mansail ra kata- 
patan ri Jisus Kristus io no i Aki 
Kapuuno', Mamamayag takau, ma- 
ngintopot kau tojojo mogondo' ra- 
mon. Gama' ru ruangin poyo ri Aki 
Kapuuno' barakat am pabansayan 
Nano ramuyun, nga nakaulig kano 
Riso am niak i Jisus, Tuhan takau. 


4 mangapu, Kuukula' naskah nakalair: mansa. 


1.1-2 
1.3-21 
2.1-22 
3.1-18 


Pampiawan am pampilian 
ru Tuhan 


3Mansail ra kuasa' galama' 
Nano am niak ra kauligan takau 
Riso, nangani' i Aki Kapuuno' 
ritakau ra ngaangai' kaukapan, 
koson kaayagan takau mampaka- 
tasu' Riso. Nampiau lo ritakau 
mangapu” ra urumat am kinoon- 
soi Nano galama'. #“Ginio noyo 
ralan ri Aki Kapuuno' mangani' 

ritakau ra barakat ondo' maayo 
am ondo' kaansayin takau, simu- 
gut ra bantu' Nano. Am mansall 
ra barakat ti noyo makapagiru' 


takau intor ra kalaayan malaat ra 


tana' ti am mokopogondo' bo pa- 
liso takau ri Aki Kapuuno'. 

“Nga raginio, pirot kano koson 
pangintapatan min ri Kristus rua- 
ngin ra kaayagan matanda’; am 
kaayagan matanda' min ruangin 
ra kaintutunan. “Am kaintutu- 
nan ruangin ra guang pantataan. 
Am guang pantataan ruangin ra 
guang tumaan ra kaimboloon. 
Am guang tumaan ra kaimboloon 
ruangin ra kaayagan ondo' mam- 
pakatasu' ri Aki Kapuuno'. 7 Am 
kaayagan min kasagain ri Aki 
Kapuuno' no, ruangin ra guang 
motogom ra ulun Kristian, am 
ginio ruangin ra guang motogom 
ra ngaangai' ulun. 8Amun ngaa- 
ngai' ru ginio ruangin ra kaayagan 
min, maaru' kapandayan min in- 
tor ri Jisus Kristus, Tuhan takau, 
sumingkot am mokoonong. ? Kaa' 
osoi ak kolondo' paliso raginio, io 
ti mogondo' ra ulun kalo makaki- 
to, nga nalilianan no ra inampun 
noyo tula nali ragili. 

Nga raginio pabukat kau 
ngai', pirot kano mampakito ra 
kaayagan min ra piniau am pinili' 
kau ri Aki Kapuuno'. Nga amun ru 
gitio noyo baalon min, kalo noyo 
lumugut kau’ 11Am iowon kau 
niak mumpos ra suruga', ioginio 
pamarintaan ru Tuhan am Ma- 
mamayag takau, i Jisus Kristus 
12 Ginio puun ra aku masalok mam- 
pakara' ramuyun ra baal raginii, 
b lumugut kau, kaapoam: makatula kau. 

iou pana makapandai kano am 


niak mangintopot tojojo ra kata- 
patan ondo' inila' noyo ramuyun. 
13Buci ra aku maayag, moonsoi 
niak ru mampakara' aku ramuyun 
intor ra baal raginii. 1 Nga naka- 


„pandai aku ra kalo bo mabuoi am 


matoi aku no, sumugut ra atan on- 
do' pinabala' raki' ri Jisus Kristus, 
Tuhan takau. I? Ginio ra mirot aku 
toojo mampakara' ramuyun ra pa- 
ngilaan raginio, kabalu' pana ra 
aku kalio bagu. 


Sasi' ru katulayan ri Kristus 


16 Paat akai nambala' ramuyun 
ra kuasa' am ratangan saguli' ru 
Tuhan takau i Jisus Kristus, kalo 
noyo liminansan akai ra tutunu- 
ngon ondo' binaal-baal ak ra ulun. 
Nga akai noyo galama' nakakito 
ra kuasa” ri Jisus Kristus no. # So- 
roi akai ra giu' i paat lo inurumat 
am inanian ra kuasa' ri Aki 
Kapuuno', Ama' takau. Paat ragi- 
li, norongog ra bolos ru lo Ondo' 
Matulai Kaga', kon No, “Gitio no- 
yo Anak tagamin Ku am lo no 
kaansayan Ku toojo.” 18 Akai gala- 
ma' nakaining ra bolos intor ra 
suruga' paat akai nababaya' Riso 
giu' ra gunung matulai. 1? Am nra- 
ngintopot akai no tojojo ra bala' 
ondo' pinasaboi ru nabi' rali ragili. 
Ginio ra moonsoi ru karaan min 
tojojo bala' ti, ondo' koson ra 
pilasut suminda ra intok molon- 
dom. Am karaan ginio suku' rata- 
ngan saguli' Nano, ondo' koson ra 
butitin ru sirangon paat mata- 
wang — lo mampaulig tojojo ra- 
muyun ri Aki Kapuuno'. @ Kasaa' 


2 PITRUS 1, 2 


tajejo karaa' min gitio: Arati' ru 
bala' ondo' pinasaboi ru nabi' rali 
ralalom ru Alkitab kalo noyo maa- 
łap kaintutuni' maya' ra pama- 
guangan takau galama'. ?! Nga 
kalo noyo igondo' bala' ri Aki 
Kapuuno' pinasaboi maya' ra ka- 
sagaan ru guang ru ulun ak. Kaa' 
Ambituo ri Aki Kapuuno"” noyo 
ondo' nanguasa' ra ulun paat ra 
ilo nampasaboi ra bala' intor ri 
Aki Kapuuno' ragili. 


Ulun migigiangku ra 
mangingila' 

Paat ra galing i, mokoondo' 

noyo ulun migigiangku ra na- 
bi" intor ra bulu ru Jaudi, am mo- 
gondo' niak ra taatanga' minno ra 
mokoondo' sumalula' niak ulun 
migigiangku ra mangingila'. Ma- 
ngila' ilo ondo' kalo motopot am 
ondo' mampalayau ra ulun. Ma- 
gali' ilo ra Tuan ondo' nampala- 
bus risilo. Ginio bo mangkinibit 
risilo mapuso ra maagu no. 2Ka- 
balu' pana koson raginio, ma- 
suang ulun tumilu ra kinibit ru 
guang malaat nilai i. Am binaal 
nilai ti noyo mangkinibit ra ma- 
suang bo ulun magasab ra Ralan 
Katapatan. 3 Ulun migigiangku ra 
mangingila' rano maringkumaa' 
am mansall ra tutunungon nilai ti 
noyo maguyum ilo ayuk ra ampos 
nilo galama'. Kaa' pinatampos 
noyo kalalair ukum pataakin risilo 
am kapusaan ondo' inaru' no, 


magiaaa noyo risilo. 
isundu ondo' nambaal ra 
tula rano pana kalo pinoloso ri 

Aki Kapuuno', kaa' inukuman 
No, am pinatiran ra naraka. Bi- 
nangkil ilo ra intok molondom/ 
suku" Orou Pangakiman. 

5Koson niak ra ulun malaat ra 
galing i, kalo pinoloso ri Aki 
Kapuuno'. Paat ragili nampara- 
tong lo bo ra rosob maayo risilo. 
I Nuh ayuk am poyo tulu' ngau- 
lun ra bokon ondo' binayag, nga 
io noyo ondo' napatanou ra kata- 
patan ri Aki Kapuuno'. 

6 Mogondo' niak ra atan kulaan 
sauk ru ulun bandar Sodom am 
Gomora: Inukum ilo solobo' ri Aki 
Kapuuno' karuruo bandar i. Ginio 
binaal No koson ra pampakaraan 
atan kulaan balos Nano ra ulun 
malaat. 7 Kaa' i Lot binayag, nga io 
sangulun motopot, sinindualan 
guang nano ru ulun malaat ondo' 
nambaal ra pansasawaan. 81 Lot ti 
ulun moonsoi toojo. Kaa' simi- 
nimpung io risilo, am moonong 
orou makito am morongog no ra 
baal malaat nilai i, saboi sinindua- 
lan guang nali. 

? Ngaangai' raginio mampakito 
ra Tuhan noyo makapandal atan 
koson mamayag ra ulun ondo' 
mamipakatasu' Riso paat ilo maka- 
tuum ra pangkinaman. Am manga- 
ru' Io niak ra kalo labusin no ulun 
malaat rano intor ra ukum ru Orou 
Pangakiman ra tauli no; @mulu' 
poyo ukumin ulun ondo' mampa- 
gagaya' ak ra kinibit ru guang nilo 
ra majamol am ondo' manalaing 
ra kuasa' ri Aki Kapuuno'. 

Ulun migigiangku ra mangingi- 
la' rano makakau' am mangasum- 


€ Ambiluo n Aki Kapuuno', Harftah Ambiluo Matulat. d binangkil ılo ra mtok molondom, Kuukula' naskah 


nakalair: inaput ilo ra luang molondom. 

bung, sabot kalo mangurumat ilo 
ra mangunguasa' matulai rano. 
11 Kaa' masundu rano pana kalo 
noyo makakau' manguu' am ma- 
gasab ra ulun migiangku ra ma- 
ngingila' rano ra pinaguluan ru 
Tuhan, kabalu' pana maayo poyo 
kinaikang am kuasa' nilai no intor 
ra ulun. 1 Kaa’ ulun migigiangku 
ra mangingila' rano kolondo' 
guang. Ilo ti koson ak ra maayag 
mangasigo ondo' rokopon am po- 
toyon ak. Magasab ilo ayuk ra 
atan ondo' kalo naratian nilai no. 
Gitio bo kinibit ra ilo ti pusoon. 
13 Nga nangimbolo' ilo ra ulun bo- 
kon, ginio ra imboloon ilo. Maka- 
paliso ilo ra majanjayan, saboi 
paat ra matawang pana masaga' 
ilo ayuk mambaal ra atan ak kini- 
bit ru guang nilai galama'. Maka- 
taataman am makauyuyu' ilo 
paat rumamai ra jajajou. Ondo' 
kaansayan nilai ti sotopot no, 
masaga' ayuk mamparuung ra- 
muyun. llo ti kalo majaajala' 
mambaal ra tula am makapaliso 
ilo ra pansasawaan. Am osoi ak 
malawo pangintapatan, rukuon 
nilo palayawo'. Maringkumaa' ilo 
am ginio kaindalaman nilo. Kaa' 
ibot ri Aki Kapuuno' no sumoroi 
risilo. #5 Ilo ti nakalayau nga kalo 
siminugut ra ralan motopot. Ti- 
minilu ilo ra ralan ri Biliam, anak 
ri Bior ra galing i. I Biliam ti na- 
ringkumaa' ayuk ra ruit intor ra 
kalaatan binaal no. !?Kaa' sina- 
wai io toojo nga ra kalaatan nali 
ra kaladai nano minindagu riso 
mogondo' ra bolos ru ulun. Am 
ginio nompolonggo' ra baal sa- 
sambungon ru nabi' ti. 


2 PITRUS 2, 3 


Ulun migigiangku ra mangi- 
ngila rano mogondo' ra taur 
napua' kaapoam gaun.ondo' sinia- 
ban ru angin mapuor. Pinatampos 
noyo ri Aki Kapuuno' risilo rondo' 
intok molondom toojo. 18 Ragu ni- 
lai masumbung am sasambungon. 
Pansasawaan nilono mamparuku' 
ra ulun ondo' bagu ak poyo ti- 
minalikur intor ra kaayagan na- 
kalayau. Ulun migigiangku ra 
mangingila' rano mambantu' ra 
ulun rano ra ralan kalabusan, kaa' 
ilo galama' inulipon noyo ru kini- 
bit malaat ondo' mamuso risilo ra 
tauli no. Nga osoi ak kuasaan ru 
atan ak pana kalaatan, ulipon io 
niak ru ginio. ?? Ulun ondo' nakau- 
lig noyo ri Jisus Kristus, Tuhan am 
Mamamayag takau, kalo bo kua- 
saan ilo ru kalaatan ru tana' ti on- 
do' mampajamol ra kaayagan ru 
ulun. Kaa' amun sumaguli' ilo ra 
kalaatan nilai, saboi kalaan ilo ru 
kuasa' malaat no, pupus no lu- 
maat poyo kaayagan nilo intor ra 
talimpuun i. ?tMoonsoi poyo ru 
ulun koson raginio kalo igogondo' 
pakaulig ra ralan katapatan ri Aki 
Kapuuno', intor ra ilo makaulig 
tojojo, kaa' ra tauli kalo bo sumu- 
gut ra panusuban ri Aki Kapuuno' 
ondo' pinasaboi mnoyo risilo. 
2 Atan ondo' nasauk risilo ti, no- 
rontop bo ra abig ragitio: “Uku' 
mamipalua', akanon no saguli',” 
am “Bauwi ra pinariu', lumuoi sa- 
guli" ra losok.” 


Ratangan saguli' ru Tuhan 


3 12 Pabukat kau ngai' ondo" ta- 
gamin ku, gitio noyo surat ka- 
ruo ondo' pinabatik ku ramuyun. 


2 PITRUS 3 


Ralalom ru karuruo surat kutu 
giminogot aku ra guangon tojo- 
jo ondo' natutunan min noyo. 
Mampakara' aku toojo ramuyun 
ra ondo' pinabala' ru nabi' matu- 
lai rali ra galing i, am atan kia 
poyo panusuban ru Tuhan am 
Mamamayag ondo' pinasaboi ra- 
muyun mansall ra rasul rano. 

3Kasaa' ti, pakarati' kano ra 
orou pupus no mokoondo' suma- 
lula' ulun ondo' kuasaan ru guang 
mansasawa' nilai am mangiis ilo 
poyo ramuyun. “Kon nilo ra, 
“Bantu' ru Tuhan ra matong lo 
saguli'. Ati lo? Kalio nai. Kinama- 
tuaan takali namagatoi noyo, kaa' 
ngaangai' ti mogondo' ak koson 
ra talimpuun i, paat tana' ti bi- 
ningkal!” 5Ilo ti sumingon ma- 
ngimpai ra mansail ra bala' ri Aki 
Kapuuno' noyo limbowon am ta- 
na' ti nasauk ra galing i. Sinauk 
No tana' ti intor ra timug am 
nagayantanga' poyo ra timug, 
65am pinuso No ngaangai' suang 
ru tana' ti mansail ra rosob ra 
galing i. 7 Am alungin No limbo- 
won am tana' ondo' sorol ra raino 
ti, suku' ra Orou Pangukuman, 
loginio paat ilo solobon ra apui 
am ulun malaat pusoon. 

8Kaa' pabukat kau ngai' ondo' 
tagamin ku, pai' min liliani' gitio: 
songorou ra pangkaraan ru Tuhan 
mogondo' ak ra buoi saribu ngam- 
bilor am saribu ngambilor mogon- 
do' ak ra buoi songorou, karuruo 
no mogondo' ayuk Riso. ?Tuhan 
kalo igondo' kabuoi manulut ra 
atan ondo' binantu' Nano. Kaba- 
lu' pana mokoondo' niak ulun 

mangkara' ra koson raginio. Kaa' 
sotopot no maginaa Io ra guang 
pantataan, nga kalo masaga' lo ra 
sangulun pana pusoon, kaa' ngaa- 
ngai' ulun tumalikur intor ra tula. 
10Kaa' ratangan ru Tuhan no 
koson ra mantatakou rumatong. 
Paat orou raginio, limbowon lu- 
miom” mabaya' ra bolos mapuor 
kaga' am ngaangai' suang ru lim- 
bowon mosolob kapuso am ngaa- 
ngai' suang ru tana' ti pana 
maliom. 1! Amun ru koson ragitio 
noyo sauk ru pamupusan ra ngaa- 
ngal' ti, kaayag kano mabaya' ra 
guang mapasau am mampakata- 
su' ri Aki Kapuuno', 2liliwa' ra 
akau magiginaa am mampakata- 
ki' ra orou pangukuman ri Aki 
Kapuuno'. Nga paat raginio lim- 
bowon makai' kosolob am intor 
ra lasu' ru apui ti lumiou bagu 
ngaangai' suang nati. BKaa' ita- 
kau ti maginaa ra atan ondo' bi- 
nantu' noyo ri Aki Kapuuno', 
ioginio limbowon am tana' bagu, 
ayanan ru ulun mongotopot. 
“Intor poyo raginio, pabukat 
kau ngai' ondo' tagamin ku, lili- 
wa' ra akau maginaa ra orou no, 
pirot kano mokoondo' ra guang 
mapasau koson kolondo' sala min 
ra pinaguluan ri Aki Kapuuno' am 
mobonsoi kau Riso. 13 Karaa' min 
noyo guang pantataan ru Tuhan 
no rondo' kaluagan ondo' tinaa- 
kan ramuyun ra makaalap kau ra 
pamayagan. Gitio niak suang ru 
surat ri Paulus, pabukat ondo' ta- 
gamin takali, ra io namatik ramu- 
yun maya' ra kapintaran ondo' 
tinaakan ri Aki Kapuuno' no riso. 


£ lumiom, kaapoam. matuum, kaapoam. mosolob, kaapoam. malunsal. 

16Ralalom ru ngaangai' surat na- 
no, masalok i Paulus namatik in- 
tor ra baal raginio. Mokoondo' 
kuukula' mapagon aration rala- 
lom ru surat no rano, am tayar 
raginio noyo kinulau ru ulun on- 
do' kalo makarati' toojo am on- 
do' kalo maikang pangintapatan. 
Baal raginio kalo makaimuag, nga 
tayar ra bokon pana ralalom ru 
Alkitab kulawon nilo niak koson 
raginio, kaa' gitio mangkinibit bo 
ra ilo galama' mapuso. 


2 PITRUS 3 


17 Pabukat kau ngai' ondo' taga- 
min ku, nga nakapandai kano ka- 
lalar ra baal ragitio, ginio ra 
pagilalai' min. Pai! kau makini- 
bitan ru kalayawan ru ulun ma- 
laat, saboi tatangon min bo 
pangintapatan min ra maikang 
no. 18 Kaa' pai' min noyo labusi' 
togom tinaakan ri Jisus Kristus, 
Tuhan am Mamamayag takau, 
am pakaulig poyo tojojo Riso. 
Gama' ru omporon Io raino am ra 
sabuoi-buoi no. Amin. 


Surat kasaa' ri 


JUANIS 


Pasiguluon 


Surat kasaa' ri Juanis mokoondo' ruo arati' ra maatang, ioginio mampai- 
kang ra mambabasa' koson maayag sumimpung ri Aki Kapuuno' am Anak 
Nano, i Jisus Kristus, am mampakara' risilo ra pangilaan mampalayau ondo' 
mamuso ra pabukatan nilo ri Aki Kapuuno' am Anak Nano. Inimpuun pangi- 
laan mampalayau no ra pangintapatan ra kalaatan matong intor ra kasagaan 
ra tana" ti. Ginio ra i Jisus, Anak ri Aki Kapuuno', kalo lair nasauk ra ulun. 
Mangingila' rano ondo' nampatabual! ra pangilaan mampalayau no mindagu 
ra osoi ak bayagon, musiti' lumabus intor ra kaimamangan ru kaayagan ra 


tana' ti. Mangila' ilo niak ra ulun ra pamayagan ti nansala' intor ra adat 
kaapoam togom ra sanguiun am bokon. 


Koson mampagula' ra pangilaan no, nambala' toojo i Juanis ra totopot i 
Jisus nasauk ra ulun. Nampakaatang io niak toojo ragitio: Ulun ondo' mangin- 
topot ri Jisus am motogom ri Aki Kapuuno' musiti' montotogom. 


Suang 
Panalimpuunan 1.1-4 
Sinda am Kalandaman 1.5--2.29 
Anak ri Aki Kapuuno' rano 

am Anak ru Tingganai ru riwato rano 3.1--24 
Ondo' motopot am Ondo' kalo motopot 415 
Musiti' monogom 47-21 
Pangintapatan ondo' magibit ra kamanangan 5.1-21 


Ragu ru Tuhan ondo' maayag 


1 Mamatik akai ramuyun intor 
ra Ragu ru Tuhan ondo' ma- 
ngani' ra kaayagan. Ragu ru 
Tuhan mokoondo' noyo intor ra 


talimpuun i. Norongog am nakito 
mai noyo galama' am naguut ru 
kalindu' mai. 2 Paati kaayagan no 
pinabala', nakakito akai.Riso. Gi- 
nio nga akai mantunung ra ondo' 
nakito mai intor Riso, koson ra 

kaayagan mantilayun ondo' soroi 
nabaya' ri Ama', am ondo' pina- 
bala' ramon. 3 Atan ondo' nakito 
am norongog mai, ginio niak pa- 
balaan mai ramuyun. Maa' ragi- 
nio makaaya' kau ramon ra 
kaayagan moonsoi, masisimpung 
ri Ama' am Anak Nano, i Jisus 
Kristus. “Batikin mai gitio koson 
guang takau” topot-topot maan- 
sukan. 


I Aki Kapuuno' noyo 
sinda takau 


5 Gitio noyo tanou ondo' noro- 
ngog mai intor ra Anak Nano am 
ondo' posoboyon mai ramuyun, 
ra i Aki Kapuuno' noyo sinda 
takau am ralalom Riso kolondo' 
kalandaman. é Amun mindagu ta- 
kau ra itakau ti siminimpung ra 
bayag Nano, kaa' sotopot no ita- 
kau maayag ralalom kalandaman, 
atan ondo' raguon am baalon ta- 
kau no abau ayuk. ?Kaa' amun 
maayag takau ralalom ru binu- 
sasal ru sinda, koson ri Aki 
Kapuuno' soroi ralalom ru binusa- 
sal no, moonsoi kaayagan takau 
ra rondo' am bokon. Am nga ra 
raraa' ri Jisus, Anak Nano, pinasa- 
sar, mampakapasau lo ritakau 
intor ra ngaangai' tula. 8 Amun 
mindagu takau ra kolondo' tula 
takau, ragu ragitio abau ayuk, am 
kolondo' katapatan soroi ra guang 
takau. "Kaa' amun mangiou ta- 
kau ra tula takau ri Aki Kapuuno', 
intopoton No bantu' Nali ritakau 
am mambaal lo ra atan ondo' 
motopot, ampunon No tula takau 
am mangimpasau ritakau intor ra 
4 takau; Kuukula' naskah nakalair: min. 


1 JUANIS 1,2 


ngaangai' kalaatan. 1? Kaa' amun 
mindagu takau kolondo' tula 
takau, manguu' takau ra i Aki 
Kapuuno' magabau am Ragu 
Nano kalo soroi ra guang takau. 


I Jisus mangindangan ritakau 


P kining kau ngaangai'! Bati- 
kin takamin ragitio, maa' ra- 
ginio kalo bo mambaal kau ra 
tula. Kaa' amun mokoondo' po- 
yo mambaal ra tula, mokoondo' 
mangingindangan ritakau, iogi- 
nio i Jisus Kristus ondo' motopot. 
I Jisus Kristus mangindangan ri- 
takau makiasi' ri Aki Kapuuno'. 
2] Jisus galama' pabansayan ra 
tula takau. Sala' ka tula takau 
ayuk, kaa' tula ru ngaangai' ulun. 
3 Amun gumagaya' takau ra ngaa- 
ngai' susuban ri Aki Kapuuno', 
ginio tatandu' ra itakau ti nakau- 
lig ri Aki Kapuuno". “Ulun ondo' 
mindagu, “Nakaulig aku ri Aki 
Kapuuno',” kaa' kalo gumagaya' 
10 ra susuban ri Aki Kapuuno', 
magabau io ayuk am kolondo' 
katapatan soroi ra guang nano. 
“Kaa' ulun ondo' gumagaya' ra 
Ragu ri Aki Kapuuno', ulun no 
motogom ri Aki Kapuuno'. Ginio 
noyo tatandu' ra itakau maayag 
sumimpung ri Aki Kapuuno'. 
6Osoi ak mindagu ra maayag io 
sumimpung ri Aki Kapuuno', mu- 
sit!" 10 maayag koson ra bayag ri 
Jisus Kristus. 


Panusuban nakabagu 


7Pabukat ondo' tagamin kul 
Ondo' batikin kutu sala' ka ron- 
do' panusuban nakabagu. Gitio 


1 JUANIS 2 


susuban nakalair ondo' pinasaboi 
ramuyun intor ra akau nanginto- 
pot i. [o ti am pambalaan nakalair 
intor ri Aki Kapuuno' ondo' noro- 
ngog min noyo. 3Kabalu' pana 
koson raginio, panusuban ra bati- 
kin kutu nakabagu niak. Katapa- 
tan ra panusuban ragitio makito 
intor ra kaayagan ri Jisus Kristus 
am niak kaayagan min. Molon- 
dom tumalimpuun noyo mairu' 
am binusasal ondo' motopot pa- 
bulowo. ? Ulun ondo' mindagu ra 
soroi io ralalom ru binusasal kaa' 
masisang i0 ra pabukat nano, ara- 
ti' no soroi io ra kalandaman sa- 
boi raino. 1? Ulun ondo! motogom 
ra pabukat nano, maayag ulun no 
ralalom ru binusasal. Saboi ko- 
londo' intor riso no mangkinibit 
ra ulun bokon’ makatula. !! Kaa' 
ulun ondo' masisang ra pabukat 
nano, sorol 10 ak poyo ralalom ru 
kalandaman. Mugar io ralalom ru 
kalandaman am kalo napanda- 
yan ati angayan no, nga kalan- 
daman no mambaal riso kalo 
makakito. 2 Anak kau ngaanga'', 
batikin takamin ra tula min 
inampun noyo nga ondo' binaal ri 
Jisus Kristus. 19 Ama' kau ngaa- 
ngai', batikin takamin nga nakau- 
lig kano ri Jisus Kristus ondo' 
sorol intor ra talimpuun i. Kamu- 
lakan kau ngaangai', batikin taka- 
min nga mnaanggal min noyo 
Tingganai ru riwato no. 14 Anak 
kau ngaangai', batikin takamin 
nga nakaulig kau ri Ama', io no i 
Aki Kapuuno'. Ama' kau ngaa- 
ngai', batikin takamin nga nakau- 
lig kau noyo ri Aki Kapuuno' 
4 ulun bokon; kaapoam: nso 

ondo' soroi intor ra talimpuun i. 
Kamulakan kau ngaangai', bati- 
kin takamin nga akau maikang. 
Ragu ri Aki Kapuuno' soroi ra 
ralalom ru guang minno. Am na- 
kaanggal kano ra Tingganai ru ri- 
wato. 15 Pai' min tagami' suang ru 
tana' ti, kaapoam atan ak mo- 
koondo' ra tana' ti. Amun moto- 
gom kau ra suang ru tana' ti, kalo 
motogom kau ri Ama'. 16 Ngaa- 
ngai' suang ru tana' ti: ondo' pa- 
paliso ru ulun makatula, ondo' 
makito no am kasagaan ak ru 
guang, ondo' makiompor nga ma- 
suang kuliamos, ginio ngai' sala' 
ka intor ri Aki Kapuuno', kaa' 
intor ra tana' ti. 7 Tana' ti am 
ngaangai' suang nano ondo' gogo- 
ton ru ulun, tumalimpuun mapu- 
so. Kaa' ulun ondo' gumagaya' ra 
susuban ri Aki Kapuuno', maayag 
io ra sabuoi-buoi no. 


Pantula' ri Jisus Kristus 


18Pabukat kau ngaangai', pa- 
mupusan nasuku' noyo! Pinaba- 
la' noyo ramuyun ra pantula' ri 
Jisus Kristus maaru' matong. Am 
raino masuang noyo pantula' ri 
Jisus Kristus ondo' makito.' Gitio 
tatandu' ra Orou Pupusimaar nœ 
yo. 1? Pantula" ri Jisus Kristus on- 
do' nangiruan ritakau, sotopot no 
sala' ka ilo ulun takau. Nga amun 
ulun ilo ru itakau, maaru' sumim- 
pung ilo ritakau. Kaa' ilo ti nangi- 
ruan ritakau. Gitio mampakito ra 
kolondo' sangulun pana intor risi- 
lo topot-topot ulun. takau. 2 Kaa' 
nakaapu kano ra Ambiluo ri Aki 
Kapuuno' ondo' pinataak ri Jisus 

Kristus. Ginio nga ra akau nakau- 
lig toojo ra pangilaan ri “Aki 
Kapuuno' ondo' motopot. 21 Rati- 
kin ku gitio ramuyun sala' ka kalo 
nakaulig kau ra pangilaan moto- 
pot ri Aki Kapuuno', kaa' nauli- 
gan min noyo am kolondo' abau 
ra pangilaan ri Aki Kapuuno' on- 
do" motopot no. 2 Ulun magabau 
no, io no ulun ondo' mindagu ra 
i Jisus sala' ka Mamamayag ondo' 
sinusub ri Aki Kapuuno'.” Ulun 
no pantula' ri Jisus Kristus. Kalo 
mangintopot io ra Ama' kaapoam 
Anak. 4 Ulun ondo' kalo manga- 
pu ra Anak, arati' no kalo niak 
mangapu io ra Ama'. Am ulun 
ondo' mangapu ra Anak, arati' no 
mangapu io niak ra Ama". “ Ginio 
nga, pambalaan ondo' norongog 
minni intor ra talimpuun i, musi- 
ti! bulin min toojo ra guang. 
Amun gumuut kau ak ra pamba- 
laan ondo' norongog minni, akau 
maayag masisimpung ra Anak am 
Ama'. 3 Am gitio binantu' gala- 
ma' ri Jisus Kristus ritakau, io no 
kaayagan mantilayun. 26 Batikin ku 
pambalaan ragitio ramuyun ko- 
son ra ulun rali ondo' mangkinam 
mamparuung ramuyun. 7 Kaa' 
akau galama', inanian noyo ri 
Jisus Kristus ra Ambiluo Nali. Am 
buoi ru Ambiluo no soroi ramu- 
yun, kalo pana ilaan kau ru ulun. 
Ambiluo no mangila' ramuyun ra 
atan-atan ayuk am pangilaan 
Nano motopot, sala' ka maga- 
bau. Ginio nga, akau musiti' gu- 
magaya’ ra pangilaan ru Ambiluo 
no, am maayag kau sumimpung ri 


1 JUANIS 2, 3 


Jisus Kristus. 28 Pabukat kau ngaa- 
ngai', ongoi kano simpung ri Jisus 
Kristus! Paat ratangan Nano, ma- 
kakau’ takau toojo muma' Riso, 
am kalo mansibuni nga mauyu'. 
2 Nakapandai kano ra i Jisus 
Kristus naayag maya' ra kasagaan 
ri Aki Kapuuno". Ginio nga ra akau 
musiti' makapandai ra moonong 
ulun ondo' maayag maya' ra ka- 
sagaan ri Aki Kapuuno', io no 
anak ri Aki Kapuuno'. 


Anak ri Aki Kapuuno' 


3 Ilai'! Mumpara' pi bo gayo ru 
togom ri Ama' saboi piawon 
takau ra anak ri Aki Kapuuno'. 
Am sotopot no, itakau ti anak ri 
Aki Kapuuno'. Ginio nga ra ulun 
ru tana' ti kalo makaulig ritakau, 
nga kalo makaulig ilo ri Aki 
Kapuuno'. ?Pabukat kau ngaa- 
ngai' ondo' tagamin ku! Itakau 
raino ti anak ri Aki Kapuuno'. 
Kaa' kalo poyo natutunan toojo 
atan masauk ritakau ra tauli no. 
Kaa' nakapandai takau, paat i Jisus 
Kristus matong saguli',: masauk 
takau koson Riso, nga itakau ma- 
kakito ra baal ru inan Nano toojo. 
3 Moonong ulun ondo' malansan 
ri Kristus, magalung io ra kapasa- 
wan ru kaayagan nano mogondo' 
koson ri Kristus mapasau. 

4Osoi ak mambaal ra tula, io no 
kalo sumugut ra susuban ri Aki 
Kapuuno'. Tula ti kalo sumugut 
ra susuban ri Aki Kapuuno'. 3 Na- 
kapandai kano ra rinatangan ri 
Jisus Kristus ra tana' ti koson 
mamuso ra tula ru ulun.” Am i 


€ Mamamayag ondo' sinusub n Aki Kapuuno', Harfiah: Knstus d tula ru ulun, Kuukula' naskah nakalar: tula 


takau. 


1 JUANIS 3 


Jisus galama' kolondo' tula. 
6Ngaangai' ulun ondo' maayag 
sumimpung ri Jisus Kristus, kalo 
marayus ilo mambaal ra tula. 
Ulun ondo' marayus mambaal ra 
tula, io ti kalo igondo' nakakito 
am nakaulig ri Jisus Kristus. 

7Pabukat kau ngaangai', pai' 
min polosoo' osoi ak pana mam- 
paruung ramuyun. Ulun ondo' 
mambaal ra kasagaan ri Aki 
Kapuuno', io ti ulun motopot ko- 
son ri Jisus Kristus niak motopot. 
8Kaa' osoi ak marayus mambaal 
ra tula, io no anak ru Tingganai ru 
riwato. Nga naintaran noyo ra 
talimpuun i, Iingganai ru riwato 
no makatula. Ginio nga ra Anak ri 
Aki Kapuuno' riminatong, mo- 
ngoi pamuso ra kandoi ru Tingga- 
nai ru riWato no. 

? Ulun ondo' nasauk ra anak 
ri Aki Kapuuno' kalo marayus 
mambaal ra tula. Paliso ri Aki 
Kapuuno' soroi riso am ginio ra io 
ti kalo marayus mambaal ra tula. 
10 Gitio ra kalo nogondo' anak ri 
Aki Kapuuno' am anak ru Tingga- 
nai ru riwato. Osoi kalo mambaal 
ra motopot, kaapoam kalo moto- 
gom ra pabukat no rano, io ti sala' 
ka anak ri Aki Kapuuno'. 


Kotogom no ra rondo' 
am bokon 


11 Naintaran noyo ra talimpuun 
i, pambalaan ragitio pinasaboi ra- 
muyun. Musiti' motogom takau 
ra rondo' am bokon. 1? Pai' takau 
tiluo' paliso ri Kain. Nakaaya' io 
ra Tingganai ru riwato am nama- 
toi io ra boborok no galama' on- 
do' ininggalanan ri Abil. Kua 

potoyo' ri Kain boborok nali? Nga 
ondo" binaal nali kalo motopot 
kaa' ondo' binaal ru boborok nali 
motopot. 

13Ginio nga pabukat kau ngaa- 
ngai', pai' kau pangimuag amun 
ulun ru tana' ti masisang ramu- 
yun. #Nakapandai takau no ra 
iniruanan takau noyo kapatayan 
am minanding takau no ra kaaya- 
gan mantilayun. Napandayan ta- 
kau gitio nga motogom takau ra 
rondo" am bokon. Osoi ayuk kalo 
motogom, io no lakat ak poyo 
inonggom ru kapatayan. 13 Osoi 
ak masisang ra rondo' am bokon, 
io no sangulun mamamatoi. Am 
maaru' kaayagan mantilayun ka- 
lo sumoroi ra sangulun mamama- 
toi. 1SAtan togom no? Koson 
ragitio itakau makaulig ra togom 
ri Aki Kapuuno' no, ra i Jisus 
Kristus nampataak ra painawo 
Nano ritakau. Itakau pana musi- 
ti' manaak ra painawo takau ra 
pabukat takau rano. 1Amun 
sangulun langkaya' makakito ra 
pabukat kunsikang nano, kaa' 
maagat guang nano manginda- 
ngan, atan kulaan motogom io 
rokoon ri Aki Kapuuno'? 18 Pabu- 
kat kau ngaangai'! Togom minno 
sala' ka raragu ayuk. Itakau musi- 
ti' motogom intor ra guang maba- 
nis, ondo' makito ru ulun ralalom 
baalon takau. 


Makakau' takau.ra 
pinaguluan ri Aki Kapuuno' 
19Gitio noyo ralan takau ma- 
ngulig ra itakau ti anak ri Aki 
Kapuuno', saboi guang takau ma- 
kakaansayan ra pinaguluan ri Aki 

Kapuuno'. 2 Amun guang takau 
sumonsol ritakau, nakapandai ta- 
kau ra i Aki Kapuuno' maayo 
guang Nano intor ra sonsol ru 
guang takau, am makapandai Io 
ra ngaangai' no. ?!Pabukat kau 
ngaangai' ondo' tagamin ku! 
Amun guang takau kalo sumonsol 
ritakau, makakau' takau makiasi' 
ra pinaguluan ri Aki Kapuuno'. 
22 Am atan ak kitaakon takau in- 
tor Riso makaapu takau, nga gu- 
magaya' takau ra susuban Nano 
am mambaal niak ra kaansukan 
ru guang Nano. 4Gitio noyo na- 
nusuban Nali, musiti' takau ma- 
ngintopot ra Anak Nano, 1 Jisus 
Kristus, am kotogom takau no ra 
rondo' am bokon koson ra nanu- 
suban ri Jisus Kristus i ritakau. 
ANgaangai' ulun ondo' maya' ra 
susuban ri Aki Kapuuno', maayag 
sumimpung ri Aki Kapuuno', am 
1 Aki Kapuuno' pana sumimpung 
risilo. Am nakapandai takau ra i 
Aki Kapuuno' maayag sumim- 
pung ritakau, nga nangani' Io ri- 
takau ra Ambiluo Nano. 


Ambiluo ri Aki Kapuuno' am 
ambiluo ru pantula' ri 
Jisus Kristus 


aA kau ngaangai' ondo' 
tagamin ku! Pai' kau pangin- 
topot ra ngaangai' ulun ondo' 
mindagu ra mokoondo' ilo ra 
Ambiluo ri Aki Kapuuno'. Kaa' 
kinami' min ilo po galing ru mo- 
koondo' ilo ra Ambiluo intor ri 
Aki Kapuuno' kaapo am kolon- 
do'. Nga raino ti masuang nabi' 
magabau soroi ra ati-ati ak. 2 Gitio 
ralan min koson mangulig ra 


1 JUANIS 3, 4 


Ambiluo ri Aki Kapuuno': Ulun 
ondo' mindagu ra i Jisus Kristus 
minatong intor ri Aki Kapuuno' 
am siminauk ra ulun, ulun no 
mokoondo' ra Ambiluo ri Aki 
Kapuuno'. 3 Kaa' ulun ondo' kalo 
mangintopot ra i Jisus no mi- 
natong ra tana' ti am siminauk 
ra ulun, ulun raginio kolondo' 
Ambiluo ri Aki Kapuuno'. Ulun 
no mokoondo' ra ambiluo ru pan- 
tula' ri Jisus Kristus. Nokorongog 
kau ra ambiluo raginio matong 
am raino soroi 10 ra tana' ti. 
4Kaa' pabukat kau ngaangai', 
akau intor ri Aki Kapuuno'. 
Naanggal min nabi' magabau rano 
nga mokoondo' kau ra Ambiluo 
ondo' makakuasa' toojo intor ra 
ambiluo ru ulun ru tana' ti. 5 Nabi' 
ra magabau rano mantunung ra 
tutunungon ru tana' ti. Am ondo' 
mangkirongog risilo ulun ru tana' 
ti, nga ilo intor ra tana' ti. “Kaa' 
itakau ti anak ri Aki Kapuuno'. 
Ulun ondo' makaulig ri Aki 
Kapuuno', mangkirongog ra ra- 
guon takau. Ulun ondo' kalo ma- 
kaulig ri Aki Kapuuno', kalo 
mangkirongog ra raguon takau. 
Gitio noyo rondo' ralan takau 
mangulig ra ambiluo motopot 
kaapoam ambiluo mapalayau. 


I Aki Kapuuno' noyo togom 


7Pabukat kau ngaangai' ondo' 
tagamin ku! Kotogom kano ra 
rondo' am bokon, nga togom ti 
intor ri Aki Kapuuno'. Ulun on- 
do' motogom, io no anak ri Aki 
Kapuuno' am nakaulig io ri Aki 
Kapuuno'. 3Ulun kalo motogom, 
kalo makaulig io ri Aki Kapuuno', 


1 JUANIS 4, 5 


nga i Aki Kapuuno' noyo togom. 
? Gitio noyo ralan ri Aki Kapuuno' 
nampakito ra togom Nano ri- 
takau: nanusub lo ra Anak lang- 
kuir Nano minatong ra tana' ti, 
bagu mokoowot takau ra kaa- 
yagan mansail Riso. !? Gitio noyo 
togom: sala' ka itakau nonogom 
ri Aki Kapuuno', kaa' i Aki 
Kapuuno' nonogom ritakau. Am 
nanusub lo ra Anak Nano sumauk 
ra pabansayan ru tula takau. 

11 Pabukat kau ngaangai' ondo' 
tagamin ku! Amun motogom 
toojo i Aki Kapuuno' no ritakau, 
itakau pana musiti' motogom ra 
rondo' am bokon. TKolondo' 
sangulun pana nakakito ri Aki 
Kapuuno'. Kaa' amun motogom 
takau ra rondo' am bokon, su- 
mimpung i Aki Kapuuno' ritakau 
am togom Nano tumilayun rita- 
kau. 

13 Nakapandai takau noyo ra 
maayag takau sumimpung ri Aki 
Kapuuno' am maayag lo sumim- 
pung ritakau, nga nangani' lo no- 
yo ritakau ra Ambiluo Nano. 
14 Akai galama' nakakito ra Anak 
ri Aki Kapuuno'. Am pinatanou 
mai ra ulun bokon ra sinusub lo 
ru Ama' no masauk ra Mamama- 
yag ra ulun ru tana' ti. SOsoi ak 
mangintopot ra i Jisus no Anak 
ri Aki Kapuuno', i Aki Kapuuno' 
maayag sumimpung ra ulun no 
am niak ulun no maayag su- 
mimpung ri Aki Kapuuno'. 16 Na- 
kapandai takau galama' am 
nangintopot ra motogom i Aki 
Kapuuno' ritakau. 

I Aki Kapuuno' noyo togom. 
Osoi ondo' bayag nano inong- 

gom ru togom, ulun no simi- 
nimpung ri Aki Kapuuno' am i 
Aki Kapuuno' siminimpung riso. 
17 Togom tumilayun ralalom kaa- 
yagan takau, io no mampasauk 
ritakau makakau' paat ra Orou 
Pangukuman. Makakau' takau 
nga bayag takau ra tana' ti mo- 
gondo' ra bayag ri Jisus Kristus. 
1 Ulun ondo' nakaliman ra to- 
gom ri Aki Kapuuno' kalo malaa'. 
Nga togom ra tumilayun no ma- 
muso ra ngaangai' pangkaraan ra 
malaa’. Intor ra ginio, osoi ak ma- 
laa' no, kalo poyo nakaliman ra 
togom ri Aki Kapuuno' tumila- 
yun riso, am ulun raginio malaa' 
ra pangukuman no. 

19 Mokotogom takau nga i Aki 
Kapuuno' nakapagulu motogom 
ritakau. #Amun mokoondo' sa- 
ngulun mindagu, “Motogom aku 
ri Aki Kapuuno',” kaa' masisang 
io ra pabukat no rano, ulun no 
magabau. Ulun ondo' kalo moto- 
gom ra pabukat ondo' makito no, 
mulu' pi nai bo ri Aki Kapuuno' 
ondo' kalo makito no.  Gitio no- 
yo panusuban ondo' pinataak ri 
Jisus Kristus ritakau: osoi ak mo- 
togom ri Aki Kapuuno' musiti' 
motogom ra pabukat no rano. 


Pangintapatan magibit 
ritakau makaanggal ra 
kalaatan ru tana' ti 


Ulun ondo' nangintopot ra. i 

Jisus noyo Mamamayag:ondo' 
sinusub ri Aki Kapuuno', io no 
anak ri Aki Kapuuno'. Am ulun 
ondo' motogom ra sangulun 
ama', motogom niak ra anak na- 
no. “Gitio noyo napandayan ta- 

kau ra itakau ti motogom ra anak 
ri Aki Kapuuno' rano: motogom 
takau ri Aki Kapuuno' am minto- 
pot ra susuban no rano. 3 Moto- 
gom ri Aki Kapuuno', arati' no, 
gumagaya' ra susuban Nano. Am 
susuban Nano kalo niak mapagon 
baalon takau, “nga moonong 
anak ri Aki Kapuuno' makaanggal 
ra kalaatan ru tana' ti. Am man- 
sail ra pangintapatan takau ri Aki 
Kapuuno' naanggal takau noyo 
kalaatan ru tana' ti. “Osoi kia 
makaanggal ra kalaatan ru tana' 
ti? Ilo ayuk ondo' nangintopot 
ra 1 Jisus noyo Anak ri Aki 
Kapuuno'. 


Kaintutunan intor ra i 
Jisus Kristus 


61 Jisus Kristus noyo ondo' 
minatong ra tana' ti mansail ra 
timug pinampariu' am raraa' ru 
pinatayan Nali. Minatong Io sala' 
ka nansail ak ra timug, kaa' nan- 
sail ra timug am raraa'. Am 
Ambiluo ri Aki Kapuuno' galama' 
mapaintutun ragitio motopot, 
nga Ambiluo raginio niak moto- 
pot. “8 Am mokoondo' talu kain- 
tutunan? Ambiluo ri Aki Kapuuno', 
timug am raraa'. Kaintutunan ru 
katalu-talu ragitio rondo' ayuk. 
9 Mangintopot takau ra kaintutu- 
nan ru ulun, kaa' mulu' poyo 
kaintutunan ri Aki Kapuuno'. Am 
ginio noyo kaintutunan ri Aki 
Kapuuno' intor ra Anak Nano, i 
Jisus Kristus. '?Cinio ra osoi ak 
mangintopot ra Anak ri Aki 
Kapuuno', nakaapu io noyo ra 


1 JUANIS 5 


kaintutunan ragitio ralalom ru 
guang nano. Kaa' osoi ak kalo 
mangintopot ri Aki Kapuuno', 
manguu' io ri Aki Kapuuno' ma- 
gabau, nga kalo nangintopot io ra 
atan ondo' rinagu ri Aki Kapuuno' 
intor ra Anak Nano, i Jisus Kristus. 
11Gitio noyo kaintutunan i: na- 
ngani’ noyo 1 Aki Kapuuno' rita- 
kau ra kaayagan motopot am 
mantilayun am Anak Nano puun 
ru kaayagan ti. 2 Osoi ak mokoon- 
do' ra Anak, mokoondo' io poyo 
ra kaayagan ragitio. Kaa' osoi ak 
kolondo' ra Anak, kolondo' io po- 
yo ra kaayagan ragitio. 


Kaayagan motopot am 
mantilayun 


13 Batikin ku gitio ramuyun on- 
do' mangintopot ra Anak ri Aki 
Kapuuno', maa' raginio mapan- 
dayan min ra akau no mokoondo' 
ra kaayagan motopot am manti- 
layun. 14 Makakau' takau muma' 
ri Aki Kapuuno', nga manginto- 
pot takau ra rongogon No pakia- 
sian takau amun ru makiasi' 
maya' ra kasagaan Nano. 15 Naka- 
pandai takau no ra rongogon No 
paat itakau makiasi' Riso. Am 
nakapandai takau ragitio moto- 
pot, mapandayan takau niak ra 
mangani' lo ritakau ra atan ak 
kitaakon takau Riso. 

16 Amun makakito kau ra osoi 
ak pabukat min mambaal ra tula 
ondo' kalo magibit ra kapatayan, 
moonsoi makiasi' kau ri Aki 
Kapuuno'. Maa' raginio bayagon 
bagu ulun no ri Aki Kapuuno', 


ê talu kantutunan; Kuukula' naskah nakalaw mamparuang: Kaintutunan gu" ra suruga" ami Ama', Ragu am 
Ambiluo Matula — katalu-talu no rondo". Kamtutunan gtı ra tana' ti am... 


1 JUANIS 5 


ioginio ulun ondo' tula nilono 
kalo magibit ra kapatayan. Kaa' 
mokoondo' niayuk tula ondo' 
magibit ra kapatayan, am kalo 
mindagu aku ra makiasi' kau ri 
Aki Kapuuno' koson raginio. 
17 Ngaangai' baal makasala no tu- 
la. Kaa' mokoondo"' tula kalo ma- 
gibit ra kapatayan. 

18 Nakapandai takau ra ngaa- 
ngai' ulun ondo' nasauk ra anak 
ri Aki Kapuuno' kalo marayus 
mambaal ra tula. Nga Anak ri Aki 
Kapuuno' mangampin riso am 
Tingganai ru riwato no kalo ma- 
kaguut riso. !? Nakapandai takau 

ra itakau ti intor ri Aki Kapuuno', 
kabalu' pana ngaangai' ulun ru 
tana' ti kinuasa' ru Tingganai ru 
riwato. 

@ Nakapandai takau ra mina- 
tong noyo Anak ri Aki Kapuuno' 
am nangani' ritakau ra kaintutu- 
nan koson makaulig takau ri Aki 
Kapuuno'. Maayag takau sumim- 
pung ri Aki Kapuuno' am niayuk 
i Jisus Kristus. lo noyo i Aki 
Kapuuno' am kaayagan motopot 
am mantilayun. 

21Pabukat kau ngaangai', ing- 
galur kano intor ra tuhan ondo' 
kalo motopot rano! 


Surat karuo ri 


JUANIS 


Pasiguluon 


Surat karuo ri Juanis binatikan ru “tingganai ru pasisimpungan ulun 
Kristian” am posoboyon ra “ina' ondo' pinili' ri Aki Kapuuno"" am ra anak no 
rano. Arati' ru “ina' am anak no rano” iou lair pasisimpungan ulun Kristian 
galama'. Surat mariwa' ti makitaak koson montotogom ilo am niak pagilalain 
mangingila' mangaababau am pangilaan nilono. 


Suang 


Panalimpuunan 
Kinaatang ru togom 


Pampakaraan ra pangilaan ondo' kalo mongotopot 


Pamupusan 


Okou ina' ondo' pinili' ri Aki 
Kapuuno' am niayuk akau 
anak rano. Aku magagalung ra 
pasisimpungan ulun Kristian ondo' 
topot-topot motogom ramuyun. Sa- 
la' ka aku ak sangulun kaa' ngaa- 
ngai’ ulun ondo' makaulig ra 
katapatan motogom ramuyun. ? Ka- 
tapatan minayan ralalom ru guang 
takau am tumilayun io sumim- 
pung ritakau ra sabuoi-buoi no. 
3Cama' ru Ama' takau, i Aki 
Kapuuno', am Anak Nano i Jisus 
Kristus manaak ritakau ra bara- 
kat, asi' am pabansayan: Gama' 
ru ngaangal' ragitio maapu takau 
ra guang motopot am motogom. 


4 


ayat 4-5). 


Katapatan am togom 


4Ina', naansukan aku kaga' 
naala' ra mokoondo' intor ra anak 
mu rano ondo' kaayagan nilo ma- 
ya' ra ralan motopot, koson ra 
nanusuban ri Aki Kapuuno' rita- 
kau. 3 Ginio nga Ina', kimaitin to- 
kou ra motogom takau ra rondo' 
am bokon. Ondo' batikin kutu 
rirun sala' ka susuban nakabagu, 
susuban ragitio pinataak ritakau 
intor poyo ra talimpuun i. #Mo- 
togom, arati' no, maayag sumu- 
gut ra susuban ri Aki Kapuuno'. 
Am susuban ondo' norongog min 
intor ra talimpuun i, ioginio, mu- 


ma'...am mayuk akau anak rano: Gino lar maratian ra pasisimpungan ulun Knstian ra ntok no (poyo ra 


2 JUANIS 


siti' kau masalok motogom ra 
rondo' am bokon. 

7 Masuang noyo mamparuung 
ra ulun ra tikop-tikop ru tana” ti. 
Ilo ti ulun ondo' kalo manginto- 
pot ra i Jisus Kristus minatong ra 
tana' ti siminauk ra ulun. Ulun 
raginio mamparuung am tumula' 
ri Jisus Kristus. 3 Ginio nga ilalai' 
min! Maa' raginio kalo matata- 
kan kau ra atan ondo' kinandoi 
maili ramuyun,” kaa' makaalap 
kau ra atan ondo' taakin ri Aki 
Kapuuno' ramuyun. 

9 Osoi ondo' kalo gumagaya' ra 
pangilaan ri Jisus Kristus am tu- 
malansiang ra nangilaan Nano, 
ulun raginio kalo nakaulig ri Aki 
Kapuuno' am i Aki Kapuuno' sa- 
la' ka io tatangan. Osoi ondo' 
lumayun ak ra nangilaan ri Jisus 
Kristus, arati' no, i Aki Kapuuno' 

am niak i Jisus Kristus io tata- 
ngan: Amun mokoondo' sasa- 
ngulun matong ramuyun am kalo 
mambala' ra pangilaan ri Jisus 
Kristus, pai' min apuo' ulun no 
ralalom ru baloi min, am pai' min 
io tabio'. 1! Osoi ondo' mangapu 
am tumabi' ra ulun ra raitii' nii, 
arati' no, maya' io ra ulun raginio 
mambaal ra kalaatan. 


Ragu pupus 

12 Masuang poyo musiti' paba- 
laan ku ramuyun. Kaa' guang ku 
moonsoi sala' ka batikin ra surat. 
Malansan mokoongoi aku galama’ 
tuum am makimansunur ramu- 
yun, bagu guang takau topot- 
topot maansukan. 

13 Posoboyon ku ramuyun kaan- 
sayan intor ra anak ru pabukat 
min. 


b ondo' kinandoi maih ramuyun; Kuukula' naskah nakalair: ondo' kinandor min. 


Surat katalu ri 


JUANIS 


Pasiguluon 


Surat katalu ri Juanis binatikan ru “tingganai ru pasisimpungan ulun 
Kristian” am posoboyon ri Gayus, sangulun kauligan toojo intor ra pasisimpu- 
ngan ulun Kristian. Mamamatik ra surat ti nongompor ri Gayus nga ra indangan 


no ra ulun Knstian ra bokon. Nampakara' io niak n Gayus ra sangulun 


ungkuyon makainggalan ri Diotripis. 
Suang 


Panalimpuunan 
Inompor i Gayus 
Sinonsol i Diotripis 
Inompor i Dimitrius 
Pamupusan 


1 Pabukat ku i Gayus, ondo' 
tagamin ku! Aku magagalung 
ra pasisimpungan ulun Kristian 
ondo' topot-topot motogom rirun. 

2Pabukat ondo' tagamin ku, 
malansan aku ra kalo marualan 
kou am ra ngaangai' ondo' baalon 
muno matanda', mogondo' ra pa- 
ngintapatan muno ondo' mai- 
kang. 3Naansukan aku kaga' 
nokorongog ra tanou ru kuukula' 
ngaulun pabukat ra Kristian, on- 
do' nakasuku' am nambala' raki' 
ra sumugut kou toojo ra katapa- 
tan — ioginio bayag muno masa- 
lok gumagaya' ra susuban ri Aki 
Kapuuno'. #Kolondo' atan-atan 
mapakaansuk ra guang kuno in- 
tor ra nangkirongog ra bayag ru 


pabukat ku rali maya' ra susuban 
ri Aki Kapuuno'. 


Inompor i Gayus 


SPabukat ondo' tagamin ku! 
Nangindangan kou toojo ra pa- 
bukat muno ra Kristian, kabalu' 
pana mokoondo' intor risilo kalo 
nauligan mu. $Togom muno ti- 
nunung nilo ra pasisimpungan 
ulun Kristian giti ra intok mai 
galama'. Moonsoi indangano' ilo 
manunggul ra pangkiralanan ni- 
lono, maa' raginio maansukan i 
Aki Kapuuno'. 7 Nga paat pang- 
kiralanan nilo mapatanduus ra 
kasagaan ri Jisus, kalo nakiinda- 
ngan ilo ra ulun ondo' kalo ma- 
ngintopot ri Jisus Kristus. 8 Ginio 


3 JUANIS 


ra itakau ulun Kristian musiti' 
mangindangan ra ulun Kristian 
ti, koson makapangindangan ra 
kondoyon nilo mampatanou ra 
pambalaan motopot intor ri Aki 
Kapuuno'. 

I Diotripis am i Dimitrius 

3 Namatik aku no ra rondo" su- 
rat mariwa' pataakin ra pasisim- 
pungan ulun Kristian. Kaa' i 
Diotripis, ondo' masaga' sumauk 
ra tingganai ru pasisimpungan 
ulun Kristian, kalo masaga' 
mangkirongog raki'. 1? Kaa' amun 
makaratong aku, balain takamin 
ra binaal nali. Magabau am man- 
sunur io ramon! Kaa' kalo poyo 
nasamaan io raginio. Paat pabu- 
kat Kristian no rali minatong, ka- 
lo inapu no ilo. Ininggalaran no 
poyo ulun ondo' masaga' manga- 
pu ra pabukat Kristian rali, am 
nanusub io risilo mingkual intor 
ra pasisimpungan ulun Kristian 
NO. 

11 Pabukat ondo' tagamin ku 
ngaangai'! Pai' min tiluo' paliso 
ra malaat, kaa' tiluo' min ondo' 
matanda' no. Ulun ondo' mam- 
baal ra matanda', io anak ri Aki 
Kapuuno'. Am ulun ondo' mam- 
baal ra malaat, io no kalo poyo 
nakaulig ri Aki Kapuuno'. 

2 Ngaangai' ulun mongompor 
ri Dimitrius. I Aki Kapuuno' pana 
mongompor riso. Akai pana mo- 
ngompor riso am napandayan 
min noyo ra kaintutunan maiti 
motopot. 


Ragu pupus 

13 Masuang poyo paraguon ku 
rirun, kaa' guang ku moonsoi kalo 
batikin ra surat. 1tMalansan aku 
makapaguma' to ra mataki' am 
makapansunur to. 

15 Kaansayan rirun! 

Rangan min ragiti mapasaboi ra 
kaansayan nilo rirun. Posoboyo' 
noyo kaansayan kutu ra ngaa- 
ngai' rangan takano sigagama'. 


Surat ri 


JUDAS 


Pasiguluon 


Surat ri Judas binatikan mampakara' ra mambabasa' rati koson pagilalain 
nilo mangingila' ra mangaabau-abau ondo' migigiangku ra ilo mangintopot n 
Kristus. Ralalom surat mariwa' ti, ondo' suang nati maar mogondo' ra surat 
karuo ri Pitrus, mamamatik ti mampaikang ra mambabasa' rati maa' raginio 
“anggalon min ilo ondo' tumula' ra pangilaan motopot intor ri Aki Kapuuno', 
ondo' pinataak ra igondo' ak ra ulun No rano ra sabuoi-buoi no.” 


Suang 


Panalimpuunan 
Paliso, pangilaan am osowon ru 


mangingila' ra mangaabau-abau 


Bilin rumayus-rayus mangintopot 
Pakiasian mongompor 


1 Aku i Judas, sangulun ulipon 
ri Jisus Kristus am pabukat 
niak ri Jakubus. 

Pabukat kau ondo' piniau am 
ondo' tagamin ri Aki Kapuuno', 
Ama' takau, am ondo' alungin ri 
Jisus Kristus: ? Gama' ru mauli’ i 
Aki Kapuuno' manaak ramuyun 
ra asi', barakat“ am pabansayan 
Nano. 


Mangingila' ra 
mangaabau-abau 


3 Pabukat kau ngai' ondo' taga- 
min ku! Mokoondo' noyo guang 
ku ra buoi ti koson mamatik raan 
4 barakat: harfiah: togom. 


ramuyun intor ra pamayagan ti 
ondo' inapu takali. Kaa' raino ti 
malimanan ku ra moonsol ru ma- 
matik aku noyo ramuyun ra Surat 
ti koson anggalon min ilo ondo' 
tumula' ra pangilaan motopot in- 
tor ri Aki Kapuuno', ondo' pina- 
taak ra igondo' ak ra ulun No rano 
ra sabuoi-buoi no. “Nga mokoon- 
do' kuukula' ngaulun mangapu- 
ka' suminok ak simpung ritakau. 
Ilo ti ulun malaat ondo' manum- 
balik ra togom tinaakan ri Aki 
Kapuuno', koson sumimbat ilo 
pambaal ra atan ak pansasawaan. 
Ilo ti kalo mangapu ri Jisus 


JUDAS 


Kristus, ondo' lo ak rondo'-ron- 
do' Nanguasa' am Tuhan takau. 
Intor ra galing i ukum pataakin 
risilo inala' noyo ru Alkitab. 

5S Napandayan min noyo ngaa- 
ngai' ru gitio. Kaa' masaga' aku 
poyo mampakara' ramuyun ati 
kulaan Tuhan” namayag ra bulu 
Israil intor ra pagun Misir, kaa' 
nopongo raginio, pinuso No niak 
ulun intor risilo ondo' kalo na- 
ngintopot Riso i. “Karaa' min 
niak atan kulaan sauk ru masun- 
du rali ondo' nanguang ra kinai- 
kang ru kuasa' ondo' tinaakan 
noyo risilo, saboi nangiruan bo ra 
inayanan nilo. Rinantai ilo ri Aki 
Kapuuno' ra mantilayun giu' ra 
ntok molondom ra ragana' ru ta- 
na' ti. Giu' noyo nangaputan risi- 
lo suku' ra Pangukuman Maayo 
ra tauli no. ” Karaa' min niak ma- 
magun ru kota Sodom, Gomora 
am kota ra naginggaar rali, ilo 
pana mogondo' ra masundu ra 
raitii' ni. Nambaal ilo ra pansasa- 
waan am baal makauyuyu'. Inu- 
kum ilo ra apui mantilayun koson 
ra rondo' pangkaraan ru ngaa- 
ngai' ulun. 

8 Am mogondo' niak ra mangi- 
ngila' ra mangaabau-abau ondo' 
mokoondo' rokoon ra papaintala- 
ngan saboi mangkinibit risilo ra 
baal makauyuyu' raginii. Talai- 
ngon nilo kuasa' ri Aki Kapuuno' 
am poyo asabin nilo ondo' ma- 
ngatulai giu' ra suruga'. ?Kaa' 
Tingganai ru masundu rano, i Mi- 
kail galama', kalo noyo igondo' 
pakakau' nambaal koson raginio. 
Paat ra io am Tingganai ru riwato 

no nagaau ra bangkai ri nabi Mu- 
sa' i, kalo noyo nakakau' i Mikail 
ti nagibot riso ra ragu magasab. 
Minindagu io ak ra, “Tuhan gala- 
ma' mangukum rirun!” 10Kaa' 
ulun koson ra ginilo magasab ra 
ngaangai' ondo' kalo napandayan 
nilono. Ilo ti koson ak ra maayag 
masigo rano ondo' maya' ak ra 
kinibit ru pamalimanan nilai no. 
Am paliso ragitio noyo mangkini- 
bit risilo ra kapusaan. !! Mumpa- 
ra' bo usung nilono! Nga nakatilu 
ilo ra ralan malaat ri Kain am 
mogondo' ilo poyo ri Biliam, ra 
liminayau ra kaayagan matanda' 
nga ra kinibit ru kalangkayaan. 
Am pusoon ilo nga makapaliso ilo 
ra maanggal-anggal, koson i Kora 
ragili. 12 Paat ra pagakanan min 
ra Kristian, moroot ilo am mam- 
pakaatang ra kasagaan galama' 
ayuk. Ilo ti koson ra gaun ondo' 
siabin ak ru angin, kaa' kalo niak 
mamparasam. Mogondo' ilo niak 
ra puun tataun ondo' kalo mang- 
kawa' paat ru pangkawaan nano. 
Koson ilo ra puun tataun ondo' 
binubul noyo ra bakat nano pana 
— minatoi bo tojojo. 3 Koson ra 
kinulun mapuor ru raat manam- 
puta', ilo mampakito ra baal nilo 
ondo' makauyuyu'. Am ilo ti ko- 
son ra butitin ondo' mabanding- 
banding, ilo inaru' noyo ri Aki 
Kapuuno' ra intok molondom 
kaga' suku' ra mantilayun. 

141 Inok, papag ri Adam ra ka- 
tulu', ondo' ra galing i noyo nana- 
la' raginio intor risilo, kon no, 
“Ilat! noyo, makito Tuhan ma- 
tong mabaya' ra kuukula' ngaribu 


b Tuhan: Kuukula' naskah nakalair" Jisus (ondo' mogoondo' ra ‘Josua’ ralalom ragu Junani). 

masundu Nano. 1 Mongoi lo pa- 
ngukum ra ngaanga!' ulun. Ma- 
ngukum Io ra ulun makatula rano 
nga baal malaat nilo am nga ra 
ngaangai' asab nilai Riso!” 16 Ulun 
ragitilo masalok ak butok-butok 
am mampasala poyo ra ulun bo- 
kon. Maya' ilo ak ra kasagaan 
malaat ru guang nilai ti. Migi- 
giompor ilo ak am gamisin nilo 
ulun ra bokon koson ra kaatangan 
nilo ak galama'. 


Bilin rumayus-rayus 
mangintopot 


17Kaa' koson ramuyun, pabu- 
kat kau ngai', karaa' min niak 
atan ondo' naragu noyo ru rasul 
ru Tuhan takau i Jisus Kristus. 
18 Nakapambala' ilo noyo ramu- 
yun ra masuku' paat pamupusan 
ru tana' ti, mokoondo' ulun su- 
malula' koson manauyu' ramu- 
yun, nga maya' ilo ak ra kasagaan 
malaat ru guang nilai no. !? Ulun 
ragitilo noyo ondo' mangkinibit 
ra pantutuliaran ra ulun Kristian. 
Ilo ti kalo kinuasa' ru Ambiluo ri 
Aki Kapuuno',” kaa' maingkinibi- 
tan ak ru guang malaat nilai no. 
@Kaa' koson ramuyun, pabukat 
kau ngai', kaikango' ak panginta- 
patan minno ri Jisus Kristus, on- 
do' gitio noyo rondo'-rondo' ak 
matulai. Am poyo pakiasi' kano 


C Ambiluo n Aki Kapuuno' : Harfiah: Ambiluo Matulat. 


JUDAS 


mansail ra kuasa' ru Ambiluo ri 
Aki Kapuuno'. 21 Am porondon ka- 
no ra kinotogom ri Aki Kapuuno' 
buoi ra akau maginaa ra i Jisus 
Kristus Tuhan takaw, mangani' 
ramuyun ra kaayagan motopot 
am mantilayun mansail ra asi' 
Nano. 

22 Paintopoto' noyo ulun Kris- 
tian ondo' maginduo guang nilai 
no. 3Bayago' ilo ondo' makaili' 
ra baal makapatoi, koson mama- 
yag ra ulun intor ra apui. Am ra 
bokon poyo, pakaasi' kano risilo, 
kaa' ilalai' min niayuk kaayagan 
minno galama', koson minggalur 
kau poyo intor ra baal malaat nilai 
ondo' maya' ak ra kasagaan ru 
guang makatula nilai. 


Pakiasian mongompor 


“4(Cama' ru i Aki Kapuuno' on- 
do' makakuasa' magalung ramu- 
yun intor ra kinibit ru tula, am 
poyo mompoongoi ramuyun ra 
katulayan Nano mabaya' ra kaan- 
sukan ru guang, “lo no i Aki 
Kapuuno' ondo' namayag rita- 
kau, mansail 1 Jisus Kristus, 
Tuhan takau. lo no rorondo' ak i 
Aki Kapuuno', lo no matulai, 
maatang kaga' am lo no mangu- 
nguasa' ra ngaangai' no, intor ra 
puun i, paat ra raino am suku' ra 
sabuoi-buoi no. Amin. 


Baal 
PINAINTALANG 


r1 Juanis 


Pasiguluon 


Baal pinaintalang ri Juanis binatikan paat ulun Kristian tinipagon nga 
nangintopot ilo ra i Jisus Kristus noyo Tuhan. Kuayan kasaa' ru mamamatik 
ti io no, mangani' io ra kalansanan am mampaikang ra mambabasa' rati. 


Nanusub io risilo rumayus-rayus gumagaya' paat matiu' ra kaimboloon am 
kapaganan. 


Santayaran maayo ra kitab ti makamansalinut baal pinaintalang am 
nampakitanan, ondo' rinagu namakai ra tatandu' ondo' maratian ru ulun 
Kristian paat ragili, kaa' kalo maratian ru ulun ra bokon. Puun ru kitab ti 
rinuli'-ruli' ra mansalinut ralan mansail ra masuang nampakitanan. Kabalu' 


pana mansasala' ginuang intor ra tafsiran nasusui ra kitab ti, kaa' puun 
maatang no mapandayan tojojo: Mansail ri Kristus, pupus no kalaan ri Aki 


Kapuuno' ngaangai' pantula' No rano, makaaya' Tingganai ru riwato. Masuiut 
kamanangan no, manaak i Aki Kapuuno' ra suruga' am tana' bagu ra ulun No 
rano ondo' mampagagaya' Riso. 


Suang 
Panalimpuunan 1.1-8 
Nampakitanan kasaa' am surat posoboyon 

ra pasisimpungan ulun Kristian giu' ra tulu' intok 1.9--3.22 
Surat purunon am tulu' segel 4.1-8.1 
Tulu' tarumpit 8:2--11:19 
Tambuakal am ruo ngainan maayag masigo no 12.1— 13.18 
Mansalinut nampakitanan 14. 1— 15.68 
Tulu' sangkir ru sangit am ukum ri Aki Kapuuno' 16.1-21 
Kalunsayan ru kota Babil, kalaan maayag masigo, 

migigiangku ra nabi" am Tingganai ru riwato 17.1--20.10 
Pangukuman pamupusan 20:11-15 
Suruga' bagu, tana' bagu am Jirusalim bagu 211--22.5 
Pamupusan 22.6-21 

1 Gitio noyo ondo' pinaintalang 
ri Jisus ra baal ondo' masauk 
no. loginio, tinaakan ri Aki 
Kapuuno' mansall ri Jisus koson 
mampakito ra ulun pinili! No ra 
atan ondo' saukon No kalo bo 
mabuoi tumalimpuun. Nambala' 
i Kristus ra baal ragitio ra ulipon 
Nali i Juanis, mansail ra sangulun 
masundu ondo' sinusub No, Zam 
i Juanis mampaintutun ra ngaa- 
ngai’ ondo' nakito no. Gitio noyo 
pambalaan nano ra atan ondo' 
pinatanou ri Aki Kapuuno' am 
katapatan ondo' pinatalang ri 
Jisus Kristus. 3Pakaansuk noyo 
osoi ondo' mambasa' am mangki- 
rongog ra tanou pinaintalang ti 
am niak gumagaya' ra atan ondo' 
binatikan ragitio. Nga kalo bo ma- 
buoi ngaangai' baal ragitio ma- 
sauk. 


Bilin kaansayan ra tulu' 
pasisimpungan ulun Kristian 


“Intor raki', i Juanis, posobo- 
yon ra tulu' nasisimpungan ulun 
Kristian giu' ra pagun ru Asia! 
Gama' ru taakin kau ra barakat 
am pabansayan ri Aki Kapuuno', 
ondo' soroi raino, galing i am pu- 
pus no pana. Am intor ra tulu' 
ambiluo ondo' soroi ra pinagu- 
luan ru takhta Nano. “Am intor 
ri Jisus Kristus, sasi' ondo' lansa- 
nin, lo no kasaa' ondo' binayag 
intor ra kapatayan am ondo' niak 
mamarinta ra raja' ru tana' rati. 

Motogom i Jisus ritakau am 
mansail ra pinatayan Nali pinala- 
bus takau noyo intor ra tula ta- 
kau. SNampasauk lo ritakau 
koson ra imam ondo' mabaya' 


PINAINTALANG 1 


Riso makapamarinta takau am 
poyo mangandoi ra Ama' Nano, 1 
Aki Kapuuno'. I Jisus Kristus no- 
yo ondo' matulai am makakuasa' 
ra mantilayun. Amin! 

7 Am ilai', matong Io intor ra 
limbowon! Ngaangai' ulun maka- 
kito Riso, am niak ilo ondo' nanu- 
ra' Riso i. Ngaanga!' bulu ru tana' 
ti mantatangi' nga ondo' binaal 
Riso i. Sotopot no ginio noyo! 
Amin. 

8“ Aku noyo talimpuun am Aku 
noyo pupus,” kon ru Tuhan, i Aki 
Kapuuno' Maayo Kaga' Kuasa', 
ondo" soroi raino, galing i am pu- 
pus no pana. 


Minintalang i Jisus ri Juanis 


? Aku, i Juanis, pabukat min 
ondo' nogondo' niak ramuyun 
maimbolo' nga gumagaya' ri 
Jisus, am maginaa poyo ra rata- 
ngan ru pamarintaan Nano ra 
guang mataan. Inaput aku ra Pu- 
lu' Patmos nga mampatanou ra 
bala' ri Aki Kapuuno' am ra ka- 
tapatan ondo' pinakito ri Jisus. 
10 Paat ra orou sumambayang ra 
Tuhan, Arabiluo ri Aki Kapuuno' 
nanguasa' raki'. Bagu pokorongog 
aku ra rondo" bolos ondo' moso- 
ngou kaga', koson ra bolos ru ta- 
rumpit ra bakulung kunii. +t Kon 
no, “Batiki' noyo ondo' makito 
muno, am paatari' surat no ra 
tulu' pasisimpungan ulun Kris- 
tian giu' ra bandar Ipisus, bandar 
Simirna, bandar Pirgamum, ban- 
dar Tiatira, bandar Sardis, bandar 
Piladilpia am bandar Laodikia.” 

12 Ginio ra pangkaili' aku koson 
magilong ra osoi kia minindagu 


PINAINTALANG 1 

Pulu’ Patmos (1.9) 


raki' nii, am kakito ku tulu' papa- 
tampakan ra pilasut ondo' binaal 
intor ra maas. 3 Am taatanga' no 
mokoondo' minigor koson ra 
ulun. Nambayang lo ra maawar 
polos ra kalayam am kubab Nano 
inangkupan ra maas. 14 Abuk Na- 
no mapulak koson ra bulu kana- 
wai, kaapoam koson ra salji, am 
mato Nano mapaang koson ra 
apui. 15 Kalayam Nano makabinu- 
sasal koson ra tambaga' mangu- 
liat ra lo luuon am bolos Nano 
koson ra kinapuor ru bosoi maa- 
yo. 16 Kalindu' pamiris Nano nam- 
paguut ra tulu' butitin am intor ra 
kabang Nano miningkual rondo' 
ilang ruo larom. Bulos Nano ma- 
kasinda koson ra pangit ru mato 
ru orou. 17 Paat nakito ku lo, pa- 
4 Harfiah: Hades (Ilai' kamus). 


kalaub aku ra kalayam Nano ko- 
son ra ulun minatoi. Bagu paban- 
taa' No kalindu' ra pamiris Nano 
rak} am indagu, “Pai' no kalaa'! 
Aku noyo talimpuun am Aku no- 
yo pupus. 13 Aku noyo kaayagan! 
Minatoi Aku noyo, kaa’ ilai’, 
maayag Aku ra mantilayun. Ma- 
kakuasa' Aku ra kapatayan am 
intok ru ulun namagatoi rali. 
19 Nga raginio, batiki' noyo baal 
ondo' makito mu no, baal soroi ra 
raino ti am baal masauk ra maagu 
no. @Gitio noyo arati' ru tulu' 
butitin ondo' makito mu ra ka- 
lindu' pamiris Kutu, am intor ra 
tulu' papatampakan ra pilasut bi- 
naal intor ra maas no: Tulu' buti- 
tin raginio io no masundu ru tulu' 
pasisimpungan ulun Kristian no, 

am tulu' papatampakan ra pilasut 
no 10ginio tulu' pasisimpungan 
ulun Kristian.” 


Bilin posoboyon ra 
pasisimpungan ulun Kristian 
ra bandar Ipisus 


2 “Batiki' koson ragitio ra ma- 
sundu ru pasisimpungan ulun 
Kristian ra bandar Ipisus: 

Gitio noyo bilin intor Riso on- 
do' mampaguut ra tulu' butitin 
ra kalindu' pamiris Nano, on- 
do' mugar ra taatanga' ru tulu' 
papatampakan ra pilasut maas. 
“Nakapandai Aku atan noyo bi- 
naal minno, nakapandai Aku ra 
mumippara' bo pirot min mangan- 
doi am atikoson ra akau tumaan 
paat imboloon. Nakapandai Aku 





PINAINTALANG 1, 2 


ra kalo mangapu kau ra ulun ma- 
laat. Am kininaman min noyo ilo 
ondo' migiangku ra rasul saboi na- 
pandayan min ilo ti ra maabau- 
abau. #Kataan guang minno ra akau 
imboloon nga Aku am kalo lumu- 
gut kau. “Kaa' gitio kalo kaansa- 
yan Ku ramuyun, raino kalo bo nai 
motogom kau Raki' koson ra ta- 
limpuun i. 5 Karaa' noyo ra kalo bo 
motogom kau! Talikur kano intor 
ra tula minno am baalo' noyo atan 
ondo' binaal min ra talimpuun i. 
Amun kalo tumalikur kau, ma- 
tong Aku ramuyun am mangiru' 
ra papatampakan ra pilasut minno. 
“Kaa' mokoondo' kaansayan Ku 
ramuyun, loginio, masisang kau ra 
atan binaal ru maamaya' ri Niko- 
laus rali, ondo' kasisangin Ku niak. 


te 


Tulu` pilasut maas (2. 1) 


PINAINTALANG 2 


7Rongogo' am karaa' noyo atan 
kon ru Ambiluo ri Aki Kapuuno' 
ra pasisimpungan ulun Kristian 
rano! 

Osoi ak mangala ra kuasa' ru 
kalaatan paakanon Ku io ra kawa' 
intor ra puun ru mampakaayag 
ondo' tumuu' ra Pirdaus.”” 


Bilin tinaakan ra 
pasisimpungan ulun Kristian 
ra bandar Simirna 


8“Batiki' koson ragitio ra ma- 
sundu ru pasisimpungan ulun 
Kristian ra bandar Simirna: 

Gitio noyo bilin intor Riso on- 
do' talimpuun am pupus, ondo' 
minatoi am naayag saguli'. ? Na- 
kapandai Aku ra kapaganan min- 
no, nakapandai Aku ra kunsikang 
kau, kaa' sotopot no langkaya' kau 
ra pangintapatan! Nakapandai Aku 
ra inuuan kau ru ulun migiangku 
ra ulun Jaudi, ondo' sotopot no 
sala' ka Jaudi, ilo ti maamaya' ru 
Tingganai ru riwato! 1Pai' kano 
kalaa' ra kaimboloon ondo' mali- 
manan min ra maagu no. Karaa'! 
Tingganai ru riwato no mangki- 
nam ramuyun. Mangkinibit io ra 
kuukula' intor ramuyun pasubolon 
ra pangaputan am mopor ngoo- 
rou buoi ru kapaganan minno. 
Gagaya' ak tojojo Raki' saboi ra 
potoyon kau pana, am aniin taka- 
min ra kaayagan mantilayun ko- 
son ra ampos ru kamanangan 
minno. 

11Rongogo' am karaa' noyo 
atan kon ru Ambiluo ri Aki 
Kapuuno' ra pasisimpungan ulun 
Kristian rano! 


b Ila! kamus 

Osoi ak mangala ra kuasa' ru 
kalaatan kalo makaliman ra kapa- 
tayan karuo.” 


Bilin posoboyon ra 
pasisimpungan ulun Kristian 
ra bandar Pirgamum 


12 “Batiki' koson ragitio ra masun- 
du ru pasisimpungan ulun Kris- 
tian ra bandar Pirgamum: 

Gitio noyo bilin intor Riso on- 
do' makailang ruo larom. 13 Maka- 
pandai Aku ati inayanan minno. 
loginio giu' ra panguasaan ru 
Tingganal ru riwato no. Nanginto- 
pot kau tojojo Raki' am kalo inali' 
min Aku kabalu' pana i Antipas, 
sasi' Ku ondo' malansanan, pina- 
tol ra pinaguluan min, giu' ra na- 
nguasaan ru Tingganai ru riwato i. 
Kaa' mokoondo' kalo kaansa- 
yan Ku ramuyun, mokoondo' 
kuukula' ramuyun minaya' ra pa- 
ngilaan ri Bilam. Nga nangila' i 
Biliam ri Balak ra mangkinibit ra 
ulun Israil rano mambaal ra tula, 
koson mangkinibit risilo manga- 
kan ra akanon ondo' pinataak ra 
sinungkalalaing am inila' ra man- 
sasawa". 15 Koson niak ra kuukula' 
intor ramuyun no ondo' minaya' 
ra pangilaan ri Nikolaus. 1 Nga ra- 
ginio, talikur kano intor ra tula 
minno! Amun ru kalo tumalikur 
kau, matong Aku ramuyun ra ma- 
taki' am tumula' ra ulun rano ra 
ilang ondo' mingkual ra kabang 
Kuno. 

1 Rongogo' am karaa' noyo 
atan kon ru Ambiluo ri Aki 
Kapuuno' ra pasisimpungan ulun 
Kristian rano! 

Osoi mangala ra kuasa' ru ka- 
laatan, aniin Ku io ra ruti' ondo’ 
nakasibuni no — ondo' sabiton ra 
manna. Am mangani' Aku riso ra 
rondo' batu mapulak ondo' bina- 
tikan ra inggalan nakabagu ondo' 
kalo mauligan ru ulun bokon kaa' 
ulun mangapu no ayuk.” 


Bilin posoboyon ra 
pasisimpungan ulun Kristian 
ra bandar Tiatira 


18“Batiki' koson ragitio ra ma- 
sundu ru pasisimpungan ulun 
Kristian ra bandar Tiatira: 

Gitio noyo bilin intor ra Anak 
ri Aki Kapuuno', ondo' mato Na- 
no mapaang koson ra apui am 
kalayam Nano makabinusasal ko- 
son ra tambaga' ondo' manguliat. 
19 Nakapandai Aku ra atan binaal 
minno, togom minno, gagaya' 
minno, kandoi minno am kaara- 
tan minno ra akau imboloon. Na- 
kapandai Aku ra raino kandoi 
minno moonsoi poyo ka ragili. 

2 Kaa' mokoondo' kalo kaansa- 
yan Ku ramuyun: mompoloso kau 
ri Ijabil, ruandu' no ondo' mi- 
giangku ra nabi". Mansail ra pangi- 
laan nano mampakalayau io ra 
ulipon Ku rano koson mansasawa' 
am mangakan ra akanon ondo' pi- 
nataak ra sinungkalalaing. 2! Na- 
ngani" Aku noyo riso ra kaluagan 
tumalikur intor ra tula nano, kaa' 
marara' io tumalikur intor ra pan- 
sasawaan nano. 2 Nga ginio rualin 
Ku io mababaya' ra ulun ondo' 
nansasawa' riso am imboloon ilo 
ra makalalaa'. Saukon Ku noyo gi- 
tio raino ru kalo tumalikur ilo in- 
tor ra tula nilo. 4 Potoyon Ku niak 


PINAINTALANG 2, 3 


maamaya' no rano, bagu ngaa- 
ngai' pasisimpungan ulun Kristian 
makatutun ra Aku noyo lo ondo' 
makapandai ra pangkaraan am 
guang ru sasangulun. Balasin taka- 
min maya' ra binaal minno sigaga- 
ma". 

2% Kaa' ondo' bokon rano ra 
bandar Tiatira, ondo' kalo mina- 
ya' ra pangilaan malaat no am 
kalo mila' ra kapandayan ru Ting- 
ganai ru riwato, balain takamin: 
kalo bo ruangin Ku kapaganan 
maagat min. @Kaa' guuto' min 
noyo pangintapatan minno Raki' 
saboi ra Aku matong. 

2627 Osoi ak mangala ra kuasa' 
ru kalaatan am kalo lumonggo' 
mambaal ra kasagaan Kuno saboi 
ra pupus no, aniin Ku ilo ra kuasa' 
mogondo' ra tinaakan Raki' ru 
Ama' Ku. Aniin Ku ilo ra kuasa' 
mamarinta ra ulun ru tana' ti ra 
kalo makaasi', am mampalunsai 
ilo risilo koson ra pagangan tana' 
pipilangon. #4 Makapangani' Aku 
niak risilo ra butitin ru sirangon. 

#Rongogo' am karaa' noyo 
atan kon ru Ambiluo ri Aki 
Kapuuno' ra pasisimpungan ulun 
Kristian rano!” 


Bilin posoboyon ra 
pasisimpungan ulun Kristian 
ra bandar Sardis 


3 “Batiki' koson ragitio ra ma- 
sundu ru pasisimpungan ulun 
Kristian ra bandar Sardis: 

Gitio noyo bilin intor Riso 
ondo' mokoondo' tulu' Ambiluo 
intor ri Aki Kapuuno' am mampa- 
guut ra tulu' butitin no. Maka- 
pandai Aku atan baalon minno. 


PINAINTALANG 3 


Akau ti maayag rokoon kaa' soto- 
pot no minatoi kau! ? Nga raginio, 
karat no am kaikango' saguli' on- 
do' soroi poyo ramuyun ra kalo 
poyo matoi tojojo. Nga napanda- 
yan Ku atan binaal minno kalo 
poyo matanda' ra pagilangan ri 
Aki Kapuuno' Kuno. 3 Karaa' atan 


ondo' inila' ra galing i ramuyun- 


am atan ondo' rinogog min. Ga- 
gayaa' noyo gitio am talikur no 
intor ra tula minno. Amun ru kalo 
kumarat kau, matong Aku ramu- 
yun koson ra mantatakou no am 
kalo mapandayan min sanggilan 
ratangan Ku. “Kaa' mokoondo' 
intor ramuyun ra bandar Sardis 
ondo' kalo minaya' mambaal ra 
tula, ioginio kalo jinamalan kau. 
Mababaya' kau Raki' am pamba- 
yangon kau ra mapulak nga maa- 
ya' kau noyo. 

5Osoi ak mangala ra kuasa' ru 
kalaatan pambayangon Ku ilo ra 
mapulak, am kalo luluon Ku ing- 
galan nilono intor ra kitab ru 
Ulun Mokoowot ra Kaayagan 
Motopot. Giu' ra pinaguluan ri 
Ama' Ku am ra masundu No ra- 
no, iowon Ku ilo ti maamaya' Ku. 

6Rongogo' am karaa' noyo 
atan kon ru Ambiluo ri Aki 
Kapuuno' ra pasisimpungan ulun 
Kristian rano!” 


Bilin posoboyon ra 
pasisimpungan ulun Kristian 
ra bandar Piladilpia 


7“Batiki' koson ragitio ra ma- 
sundu ru pasisimpungan ulun 
Kristian giu' ra bandar Piladilpia: 
Gitio noyo bilin intor Riso on- 
do' matulai am motopot, am kun- 

si' ru raja' Daut soroi Riso; paat 
No ukabin kulobon no, angabin 
ru osoi ak pana kalo maangaban, 
am paat No angabin, ukabin ru 
osoi ak pana kalo maukaban. 
8Makapandai Aku atan baalon 
minno. Makapandai Aku ra ikang 
minno kalo kuukula', kaa' mina- 
ya' kau ra pangilaan Kuno am 
gumagaya' kau Raki'. Nangukab 
Aku ra umpasan min am angabin 
ru osoi ak pana kalo maangaban. 
9 Karaan min gitio! Maamaya' ru 
Tingganai ru riwato am migiang- 
ku ra ulun Jaudi, ondo' sotopot 
no sala' ka Jaudi, saukon Ku ilo ti 
matong ramuyun am sumamba' 
ra pinaguluan minno. Bagu no 
makapandai ilo ra motogom Aku 
ramuyun. 1? Nga giminagaya' kau 
ra panusuban koson tumaan rala- 
lom kaimboloon, bagu alungin ta- 
kamin ra kapaganan maayo ondo' 
matong mangkinam ra ngaangai' 
ulun ru tana' ti. 1t Kalo bo mabuoi 
am matong Aku! Alungi' noyo 
ondo' soroi poyo ramuyun no, 
bagu kalo matakou ru ulun bokon 
ampos ru kamanangan minno. 
120soi ak mangala ra kuasa' ru 
kalaatan, baalon Ku io ra lugu' 
ralalom Baloi ri Aki Kapuuno' Ku- 
no, am mantilayun io ra giu'. Pa- 
batikon Ku riso inggalan ri Aki 
Kapuuno' am inggalan ru bandar 
ri Aki Kapuuno', ioginio bandar 
Jirusalim bagu ondo' tumuun in- 
tor ra suruga', intor ri Aki 
Kapuuno' Ku. Am inggalan ra na- 
kabagu Kuno niak pabatikon Ku 
riso. 

13Rongogo' am karaa’ noyo 
atan kon ru Ambiluo ri Aki 

Kapuuno' ra pasisimpungan ulun 
Kristian rano!” 


Bilin posoboyon ra 
pasisimpungan ulun Kristian 
ra bandar Laodikia 


“Batiki' koson ragitio ra ma- 
sundu ru pasisimpungan ulun 
Kristian ra bandar Laodikia: 

Gitio noyo bilin intor Riso on- 
do' sabiton Amin, ioginio sasi' 
ondo' malansanan am motopot, 
lo no puun‘ ru ngaangai' ondo' 
sinauk ri Aki Kapuuno'. 15 Maka- 
pandai Aku noyo atan ondo"' bi- 
naal minno. Makapandai Aku ra 
kalo masalui kaapoam malasu' 
kau. Mumpara' bo bobonsoi no 
amun ru masalui kaapoam mala- 
su' kau! 1 Kaa' akau ti momomo- 
nor, malasu' kalo, masalui kalo, 
luaan takamin intor ra kabang 
Kuno. 17 Minindagu kau, “Langka- 
ya' aku, kalo nalimusan aku ra 
atan ak pana.” Kaa' kalo nakapan- 
dai kau ra makaasi'-asi' baal min- 
no! Kunsikang kau, nagibabaang 
am bolou. 18 Nga raginio balain 
takamin, balio' maas Kuno, maas 
kopoyo, bagu langkaya' kau! Ba- 
yang mapulak pana balio', koson 
mampasibuni ra nagibabaang kau 
ra makauyuyu'! Tatapis ra mato 
pana balio', bagu makakito kau! 
19Sawayon am patandaan Ku 
ngaangai' ondo' tagamin Ku. Nga 
raginio, pirot no am talikur no 
intor ra tula minno. @Iningo'! 
Migor Aku ra kulobon am mani- 
tik. Amun ru mokoondo' makai- 
ning ra bolos Kuno am mangukab 
ra kulobon no, mumpos Aku ra 


€ puun; kaapoam: mangunguasa' 


PINAINTALANG 3, 4 


baloi nano am mangakan magu- 
lung riso, am mangakan io magu- 
lung Raki'. 

21 Osoi ak mangala ra kuasa' ru 
kalaatan, panturungon Ku io ra 
sapapa' Ku ra takhta Kuno. Gitio 
mogondo' ra Aku nangala ra kua- 
sa' ru kalaatan am raino pinatu- 
rung Aku ra sapapa' ru Ama' Ku 
ra takhta Nano. 

2 Rongogo' am karaa' noyo 
atan kon ru Ambiluo ri Aki 
Kapuuno' ra pasisimpungan ulun 
Kristian rano!” 


Ondo' minayan ra suruga' 
rano sumamba ri 


Aki Kapuuno' 


Kalupus raginii, pakitono' aku 

po. Ilai' ku naukab rondo' ku- 
lobon giu' ra suruga' no. Am nai- 
ning ku bolos koson ra tarumpit, 
ondo' minindagu raki' ra talim- 
puun i, kon no, “Pagaloi. Tuluin 
tokou atan ondo' inaru' masauk 
malupus ragitio.” “Bagu kuasaa' 
aku ru Ambiluo ri Aki Kapuuno'. 
Giu' ra suruga' no mokoondo' 
takhta, am mokoondo' sangulun 
nanturung no. 3Bulos Nano ma- 
kabinusasal koson ra batu baiduri 
masasansam am koson ra batu 
delima. Am takhta no liniputan 
ru rondo' bulintung makabatik- 
batik masansam koson ra batu 
zamrud. “Am ralalom liniputan 
no mokoondo' poyo ruo ngoopor 
am apat takhta ra bokon no. Giu' 
no nanturung ruo ngoopor am 
apat tingganai nambayang ra ma- 
pulak am nangkaraun ra maas. 
“Intor ra takhta no makabinusa- 


PINAINTALANG 4, 5 


sal ru ganit am mokobolos ra ting- 
kalur am timpalak mapuor. Am 
giu' ra pinaguluan no mokoondo' 
tulu' titiu simininda. Ginio noyo 
tulu' Ambiluo ri Aki Kapuuno' 
no. “Am giu' ra pinaguluan ru 
takhta no, makito koson ra raat 
asilan, maniol koson ra kristal. 

Giu' ra takhta ra taatanga' no, 
mokoondo' apat baal maayag. 
Baal ru pinaguluan am bakulung 
nilono natitip ra mato. 7 Baal maa- 
yag kasaa' no makabulos ra singa'. 
Karuo no makabulos ra sapi" ung- 
kuyon. Katalu no makabulos ru 
ulun. Kaapat no makabulos ra ka- 
nui taatanga' mansiab. 8 Moonong 
ru apat baal maayag no mokoon- 
do' onom kawo nilo sigagama', 
ondo' ralimbou am ralalom pana 
natitip ra mato. Orou-rondom ka- 
lo lumonggo' ilo marimbat: 

“Mapasau, mapasau, 
mapasau noyo Tuhan, 
i Aki Kapuuno' Maayo 
Kaga' Kuasa’, 
ondo' galing i soroi, raino 
am pupus no pana soroi.” 

?Kaapat-apat baal maayag ti 
marimbai ra mangurumat, mo- 
ngompor am maringkuanang Riso 
ondo' manturung ra takhta no 
am ondo' maayag ra mantilayun. 
Am paat kaapat-apat nilo marim- 
bai, 1?karuo ngoopor am apat 
ngaulun tingganai no lumaub ra 
pihaguluan ru lo ondo' nantu- 
rang ra takhta no am niak su- 
mamba Riso ondo' maayag ra 
mantilayun. Bagu papatiro' nilo 
karaun maas nilono ra pinaguluan 
ru takhta no am indagu, 

11 “Iou Aki Kapuuno' am 


549 


Tuhan mai. 

Okou maaya' makaapu ra 
urumat am ompor am 
kuasa’. 

Nga Okou noyo nambaal 
ra ngaangai' no, 

am maya' ra kasagaan 
Muno niak ngaangai' no 
nasauk am naayag.” 


Naskah rinulun am 
Anak Domba 


Kakito ku rondo' naskah rinu- 
lun soroi ra kalindu' pamiris 
ra lo ondo' nanturung ra takhta 
no. Sapapa' mansapapa' no nati- 
tip ra binatik. Naskah no ginaam 
ra tulu' segel. ?Bagu kakito ku 
sangulun masundu maikang on- 
do' napabala' ra mosongou, kon 
no, “Osoi kia iowon mampalung- 
kab ra segel ti am niak mamingkal 
ra naskah rinulun ti?” 3Kaa' ko- 
londo' sangulun pana ra suruga' 
kaapoam giu' ra tana', kaapoam 
giu' ra intok ru ulun namagatoi 
rali, ondo' makapamingkal ra nas- 
kah rinulun no am mailayan no 
suang nano. #Bagu pantangi' aku 
ra guang mangiluk, nga kolondo' 
sangulun pana iowon mamingkal 
ra naskah rinulun no am mailayan 
suang nano. ? Bagu sangulun intor 
ra tingganai rano minindagu raki', 
“Pai' pantangi"! Ilat" noyo! Singa' 
intor ra bulu Juda, papag maayo 
ru raja' Daut no, nangala lo noyo 
ra kuasa' ru kalaatan. Mamalung- 
kab lo ra tulu' segel am maming- 
kal ra naskah rinulun no.” 
6 Bagu kakito ku sanginan Anak 
Domba minigor ra taatanga' ru 
takhta no ondo' liniputan ru apat 

baal maayag am tingganai no ra- 
no. Makito ku [o ti koson pinatoi. 
Mokoondo' lo tulu' sangau am 
tulu' mato, ioginio tulu' Ambiluo 
ri Aki Kapuuno' ondo' sinusub 
mongol ra tikop-tikop ru tana' ti. 
7 Bagu ongoi alapo' ru Anak Domba 
naskah rinulun no intor ra kalin- 
du' paminis ru lo ondo' nanturung 
ra takhta no. 8Am paat raginio 
niak apat baal maayag no am ruo 
ngoopor am apat tingganai rano 
liminaub ra pinaguluan ru Anak 
Domba no. Moonong tingganai no 
nampaguut ra rondo' gitar kecapi 
am rondo' sangkir maas ondo' 
makasuang ra kemenyan, ginio 
pakiasian ru ulun ri Aki Kapuuno". 
? Narimabai ilo ra rimbai bagu: 
“Okou no maaya' mangalap 
ra naskah rinulun no 
am mampalungkab ra 
segel no. 
Nga pinatoi Kou noyo am 
mansall ra pinatayan Muno 
namayag Kou ra ulun intor 
ra moonong papag, ragu, 
bulu am pagun, 
koson ilo ti pataakon ri 
Aki Kapuuno'. 
10 Nampasauk Kou risilo 
koson ra imam 
ondo' mabaya' Rirun 
mangandoi ri 
Aki Kapuuno'. 
Am mamarinta ilo ra tana' ti.” 
11 Bagu kakito ku poyo, am ko- 
rongog ku bolos ru masundu rano, 
ondo' riribu am jujuta' suang no. 
Liminiput ilo bigor ra takhta no 
nabaya' ra kaapat baal maayag 
am tingganal no rano. 1? Narimbai 
ilo ra bolos mosongou: 


PINAINTALANG 5, 6 


“Anak Domba ondo' pinatoi 
ragili 
maaya' noyo mangapu ra 
kuasa', kalangkayaan, 
kapintaran, ikang, 
urumat am ompor!” 
13 Am morongog ku moonong maa- 
yag ru suruga' no, tana' no, intok 
ru ulun namagatoi am ralalom ru 
raat no — ilo ngaangai' marimbai: 
“Koompor am kaurumat 
noyo, kuasa' am ikang ra 
mantilayun, 
ra lo ondo' manturung ra 
takhta am ra Anak 
Domba no!” 
14 Am kaapat baal maayag no ti- 
minaam, “Amin!” Am tingganai 
no rano liminaub am niak simi- 
namba. 


Anak Domba mamalungkab 
ra segel no rano 


Bagu kakito ku Anak Domba 

no namalungkab ra segel kasaa' 
intor ra tulu' segel no. Am koro- 
ngog ku sangulun intor ra kaapat 
baal maayag no, ondo' bolos nano 
koson ra timpalak, minindagu, 
“Ibok!” 2Bagu ilai' ku sanginan 
kuda' mapulak am ondo' simina- 
koi no nampaguut ra panah am io 
ti inanian ra rondo' karaun. Minu- 
gar io koson ra sangulun ondo' na- 
ngala noyo ra pantula' no rano. 

3 Bagu lungkabo' ru Anak Dom- 
ba no segel karuo am korongog ku 
baal maayag ra karuo no mininda- 
gu, “Ibok!” #Bagu sanginan kuda' 
malia' poyo miningkual am ondo' 
siminakoi no inanian ra kuasa' 
mambaal ra pantutulaan ra tana' 
ti. Inanian io ra ilang maayo am 


PINAINTALANG 6, / 


baalon no ulun ru tana' ti mam- 
papatoi ra rondo' am bokon. 

5 Bagu lungkabo' ru Anak Dom- 
ba no segel katalu am korongog 
ku baal maayag ra katalu no mi- 
nindagu, “Ibok!” Bagu kakito ku 
sanginan kuda' maitom am ondo' 
siminakoi no nampaguut ra tim- 
bangan. Am korongog ku koson 
ra bolos ru ulun miningkual intor 
ra taatanga' ru kaapat baal maa- 
yag no, kon no, “Kumboo' noyo 
gandum nilo, suku' sakilo gan- 
dum kaapoam talu ngakilo gan- 
dum barli talanon ra gaji' ru 
kandoi songorou — mologo kaga'. 
Kaa' pai' noyo jamari' umau jai- 
tun am ruu' ru anggur no!” 

7Bagu lungkabo' ru Anak Dom- 
ba no segel kaapat am korongog 
ku baal maayag kaapat no minin- 
dagu, “Ibok!” 8Am kakito ku sa- 
nginan kuda' ondo' mabula' am 
ondo' siminakoi no ininggalanan 
ra Patayan am minitut riso no 
Nabalu,? ioginio intok ru ulun na- 
magatoi rali. Inanian ilo ra kuasa' 
koson mampatoi ra seperempat 
ulun ru tana' ti ra pantutulaan, 
bitilan, tiranga' am saamon ru 
maayag masigo. 

9 Bagu lungkabo' ru Anak Dom- 
ba no segel kalimo am kakito ku 
mamaar ra panalaban ra taak no 
mokoondo' ambiluo ru ulun pina- 
toi rali. Ilo ti pinatoi nga nampa- 
tanou ra bala' ri Aki Kapuuno' am 
nga ra kaintutunan nilono. !?Gi- 
minolok ilo ra mapuor, “O Tuhan 
Maayo Kaga' Kuasa', mapasau 
am motopot! Kula' poyo buoi no 


bagu akimon Mu ulun ru tana' ti 
d Harfiah: Hades 


551 


am mangukum risilo nga namatoi 
ramon?” 11 Moonong risilo ti ina- 
nian ra bayang maawar ra mapu- 
lak. Am sinusub ilo tumangus ra 
kula' buoi poyo saboi suang ru 
rangan mangangandoi am pabu- 
kat nilono ondo' potoyon koson 
risilo no, ukopon galing. 

12 Bagu kakito ku Anak Domba 
no namalungkab ra segel koonom 
no. Ginio ra muyog bo tana' ti ra 
makalalaa' am mato ru orou limi- 
nitom koson ra konoon maitom 
am bulan liminia' koson ra raraa'. 
13 Butitin ru limbowon no limina- 
par ra tana' ti koson ra kinawa' ru 
ara kalo poyo maansak laparon ru 
angin mapuor. “Limbowon no 
riminulun koson ra naskah rinu- 
lun am ngaangai' bujuk am pulu' 
uyogon intor ra intok nilono. 
15Bagu ngaangai' ulun, raja' ru 
tana' ti rano, pamarinta rano, 
tingganai ru saujor rano, ulun 
langkaya' am ulun makakuasa' 
rano, ulipon kaapo am ulun kalo 
inulipon rano, mansibuni ilo ti ra 
luang batu am ra sisipan ru batu 
giu' ra gunung. 18 Kon nilo ra gu- 
nung am batu, “Intupi' akai no. 
Sibunio' akai no intor ra pagila- 
ngan ru lo ondo' nanturung ra 
takhta no, am intor ra ukuman ru 
Anak Domba no. 17 Nga orou ilo 
mangukum no tumalimpuun no- 
yo am osoi kia tumaan no?” 


Maatus apat ngoopor am 
apat ngaribu ngaulun intor 
ra bulu ru Israil 
7 Kalupus ginii, kakito ku apat 

masundu minigor ra kaapat pi- 

suk ra tana' ti. Ginuut nilo kaapat 
angin no koson kalo bagu mansiob 
ra lantur, raat kaapoam ra puun 
tataun. ZAm kakito ku masundu 
ra bokon poyo siminalula' intor ra 
sirangon nagibit ra cap ri Aki 
Kapuuno' ondo' maayag. Nam- 
piau masundu no ra bolos moso- 
ngou ra kaapat masundu ondo' 
inanian ri Aki Kapuuno' ra kuasa' 
mampalunsal ra lantur am raat ti. 
3Indagu masundu no, “Pai' poyo 
lunsayo' lantur, raat kaapoam puun 
rano saboi tinatanduan takau no- 
yo rabas ru ulipon ri Aki Kapuuno' 
rano.” “Am binalaan aku ra suang 
ru ulun ondo' tinanduan ra tatan- 
du' ri Aki Kapuuno' ra rabas nilo- 
no, mokoondo' 144,000 ngaulun. 
loginio intor ra ngaangai' tayar ru 
bulu ru ulun Israil. 33 12,000 ngau- 
lun intor ra moonong tayar ru bu- 
lu ru ulun Israil, ioginio: Juda, Ru- 
bin, Gad, Asir, Naptali, Manasi, Si- 
mion, Liwi, Isakar, Jibulun, Jusup 
am Binjamin. 


Tinimungan ru ulun ra 
kalo mauntob 


9 Kalupus ginii, kakito ku poyo 
rondo' tinimungan ru ulun ma- 
suang ondo' kalo maalap ra untob 
ru osoi ak pana! Ilo ti intor ra 
ngaangai' bulu, papag, pagun am 
ragu. Am minigor ilo ra pinagu- 
luan ru lo ondo' nanturung ra 
takhta am ra Anak Domba no. 
Nambayang ilo ra bayang maawar 
ra mapulak am nampaguut ra 
raun palma. ''Giminolok ilo ra 
mapuor, “Pamayagan takau intor 
Rirun Aki Kapuuno' ondo' man- 
turung ra takhta, am intor Rirun 


PINAINTALANG 7, 8 


Anak Domba no!” !! Ngaangai' ru 
masundu rano minigor liminiput 
ra takhta no, tingganai rano am 
apat baal ru maayag no. Ilo ti limi- 
naub ra pinaguluan ru lo ondo' 
nanturung ra takhta am siminam- 
ba ri Aki Kapuuno', kon nilo, 
“Amin! Koompor noyo kapintaran, 
paringkuanangan, urumat, kuasa' 
am ikang Mu, i Aki Kapuuno' ta- 
kau ra sabuoi-buoi no! Amin!” 

13Sangulun intor ra tingganai 
rano nangkuot raki', “Osoi kia 
ulun ondo' nambayang ra mapu- 
lak rano, am ati intor nilono?” 

14Taam ku riso, “Tuan, kalo 
nakapandai aku. Okou no naka- 
pandai.” Bagu indagu io raki', “Ilo 
ti noyo ondo' nakalabus intor ra 
kaimboloon makalalaa' i. Pinu- 
puan nilo noyo bayang maawar 
nilono saboi mapulak nga raraa' 
ru Anak Domba pinasasar risilo. 
15 Ginio nga ra ilo ti migor ra pina- 
guluan ru takhta ri Aki Kapuuno' 
no, am mangandoi Riso ra orou- 
rondom ralalom Baloi Nano. lo 
ondo' nanturung ra takhta no su- 
mambaya' am mangampin risilo. 
16 Am kalo bo maitilan kaapoam 
pinaason ilo; am kalo bo malinsu 
ilo ru mato ru orou kaapoam la- 
su'. 7 Nga Anak Domba ondo' 
soroi ra taatanga' ru takhta no 
magalung risilo am maningganai 
risilo mongoi ra taur ru timug 
ondo' mampakaayag. Am i Aki 
Kapuuno' mamiir ra lomou ru ta- 
ngi' intor ra mato nilai no.” 


Segel katulu' 


Paat ra Anak Domba no na- 
malungkab ra segel katulu' 


PINAINTALANG 8 


no, masiluk bo suruga' no buoi 
naintanga' jam. ?Bagu kakito ku 
katulu'-tulu' masundu rano on- 
do' minigor ra pinaguluan ri Aki 
Kapuuno' no am inanian ilo siga- 
gama' ra tarumpit. 3 Kalupus ragi- 
li ratong masundu ra bokon ondo' 
nagibit ra pambulian ra keme- 
nyan ondo' binaal intor ra maas, 
am bigor io ra pinaguluan ru pa- 
nalaban no. Inanian io ra kimi- 
nyan masuang koson polotokon 
ra pakiasian ru ulun ri Aki 
Kapuuno' rano. Bagu solobon no 
ginio ra panalaban ra kemenyan 
ondo' binaal intor ra maas ondo' 
sorol ra pinaguluan ru takhta no. 
4Lisun ru kemenyan ondo' ginuut 
ru masundu no maloi mabaya’ ra 
pakiasian ru ulun rano ra pinagu- 
luan ri Aki Kapuuno'. 3Kalupus 
ginii alapo' bo ru masundu no 
pambulian ra kemenyan no, sua- 
ngi' no ra baa ru apui ondo' inalap 
intor ra panalaban no am papati- 
ro' no ra tana' ti. Am mokoondo' 
bo bolos ru timpalak, nabaya' ra 
ganit am tana' ti uyogon. 


Baal ru tulu' tarumpit no 


6 Kalupus ginii, tulu' masundu 
rano ondo' nampaguut ra tulu' 
tarumpit no nakatampos noyo 
manarumpit. 

7Masundu kasaa' no nana- 
rumpit. Bagu ratu' ais-batu am 
apui nararatok ra raraa' ra tana' 
ti, koson ra rasam maawas. Se- 
pertiga ru tana' ti, tataun am 
ngaangai' makaraun masansam 
nongosolob. 

8 Masundu karuo no nanarum- 
pit. Bagu mokoondo' koson ra gu- 





Tarumpit (8.7) 


nung maayo siminimbula' pina- 
patir ra raat. Sepertiga ru raat no 
masauk ra raraa'. ? Bagu sepertiga 
ru ngaangai' maayag ralalom raat 
no minatoi am sepertiga ru kapal 
rano naluus. 

10 Masundu katalu no nanarum- 
pit. Bagu rondo' butitin maayo 
ondo' siminimbula' koson ra titiu, 
niminatu' intor ra limbowon ra se- 
pertiga ru sungoi am taur. 1! Ing- 
galan ru butitin no “Mapait”. 
Sepertiga ru timug no siminimpait 
am masuang ulun minatoi nga na- 
nginum ra timug mapait raginio. 

12 Kalupus ragili masundu kaa- 
pat no nanarumpit. Sepertiga ru 
mato ru orou no, bulan no am 
butitin rano nangakulau bagu. Io- 
ginio saboi sepertiga ru sinda nilai 
mairu’ am sepertiga ru orou am 
rondom kolondo' sinda. 

13 Bagu kakito am korongog ku 
sanginan kanui nansiab ra masa- 
wat, kon no, “Aibui bo ngaangai' 
ulun ru tana' ti paat morongog 
nilo bolos ru tarumpit ondo' sam- 
putin ru talu masundu ra bokon 
ra maagu no.” 

Q Kalupus ragili masundu kali- 


mo no nanarumpit. Bagu ka- 
kito ku rondo' butitin ondo' 
riminatu' ra tana' 1 am butitin no 
manian ra kunsi' ru intok ru ulun 
namagatoi.” ? Ginio ra ukabo' ru 
butitin no intok no am buun ru 
lisun intor ra ralalom no koson ra 
lisun ru kataunan mosolob. Mato 
ru orou am limbowon no liminon- 
dom nga suang ru lisun intor ra 
giu' i. 3 Am intor ra lisun no ku- 
muliampun gapu' rano ra tana' ti 
am ilo ti inanian ra kuasa' koson 
ra lingait. “Ilo ti binalaan ra kalo 
mampalunsai ra sakot, puun ta- 
taun kaapoam tutuu' ra tinanom 
rano. Mampasinduol ilo ayuk ra 
ulun ondo' kolondo' tatandu' ri 
Aki Kapuuno' ra rabas nilono. 
5Gapu' rano kalo pomotoyon ra 
ulun kolondo' tatandu' no, kaa' 
nangimbolo' ilo risilo ak buoi limo 
ngambulan. Maruol ru nangimbo- 
loon ru gapu' rano koson ra ruol 
ru a ru lingait. é Buoi ru limo 
ngambulan no maguyum ulun ra- 
no ra patayan, kaa' kalo matoi ilo; 
moogot ilo matoi kaa' kapatayan 
maalur intor risilo. 
7Gapu' rano koson ra kuda' on- 
do' nakatampos noyo mongoi 
pantula'. Ulu nilono mokoondo' 
kookoson ra karaun maas. Bulos 
nilono koson ra bulos ru ulun. 
8 Abuk nilono maawar koson ra 
abuk ru ruandu' am ripon nilono 
malarom koson ra ripon ru singa”. 
? Kubab nilono inangkupan koson 
ra bayang basi' ru saujor, am bo- 
los ru kawo nilono koson ra kina- 

suang ru karita’ kuda' ondo' ma- 
giribok mongoi ra pantutulaan. 
101lo ti makaiku' am makasisi- 
ngot koson ra lingait. Iku' nilono 
mampasinduol ra ulun rano buoi 
limo ngambulan. "! Ilo ti mokoon- 
do' ra sangulun raja' ondo' ma- 
marinta risilo, am raja' ti noyo 
masundu ondo' makakunsi' ra in- 
tok ru ulun namagatoi. Inggalan 
nati ralalom ragu ru Ibrani, Aba- 
don, am ralalom ragu ru Junani, 
Apolion (ondo' arati' no ʻi Mam- 
palunsai'.) 

12 Sauk malaat kasaa’ nakasail 
noyo. Malupus raginio ruo poyo 
sauk malaat rumatong. 

13 Kalupus ginii masundu koo- 
nom no nanarumpit. Bagu koro- 
ngog ku bolos intor ra kaapat 
sangau ru panalaban ra kemenyan 
ondo' binaal intor ra maas no giu' 
ra pinaguluan ri Aki Kapuuno'. 
1]ndagu bolos ti ra masundu koo- 
nom no, “Labusi' noyo apat ma- 
sundu ondo' mabangkil giu' ra 
sungoi ru Iprat no!” 1 Kaapat ma- 
sundu no pana linabusan. Pina- 
tampos ilo no ra jam, orou, bulan 
am bilor raginio koson mamatoi ra 
sepertiga ru ngaangai' ulun ru 
tana' ti. 16 Binalaan aku ra suang 
ru sampulalai ondo' nanangkuda' 
rano mokoondo' 200 ngajuta'. 
17 Am ralalom pagilangan ku, 
nakito ku kuda' rano am ondo' 
siminakoi no rano: kubab nilo 
inangkupan ra bayang basi' koson 
ra kinalia' ru baa ru apui, kinato- 
mou ru batu nilam, am kinasilou 
ru balirang. Ulu ru kuda' rano ko- 


“ tok ru ulun namagatot: Kon ru ulun Jaudi, nwato aputon ra luang malandom lilewa' maginaa ra ukuman nilo 


ra pamupusan. 

son ra ulu ru singa' am intor ra 
kabang nilono miningkual apui, li- 
sun am niak balirang. 18 Sepertiga 
ru ngaangai' ulun rano minatoi ra 
talu kapaganan malaat no: intor ra 
apui, lisun am balirang ondo' mi- 
ningkual ra kabang ru kuda' rano. 
19 Kuasa' ru kuda’ rano soroi ra ka- 
bang am niak ra iku' nilono. Iku' 
rano koson ra kukuo makaulu on- 
do' mampasinduol ra ulun. 
@Kaa' ulun ra bokon rano on- 
do' kalo napatoi ra talu kapaganan 
malaat no, kalo niak timinalikur 
intor ra ondo' binaal ru kalindu' 
nilo galama’. Kalo liminonggo' ilo 
sumamba ra riwato am sinungka- 
lalaing ondo' binaal nilo ra maas, 
pirok, tambaga', batu am tataun. 
Ginilo kalo makakito, mokoro- 
ngog kaapoam makaugar. ?t Am 
kalo niak timinalikur ilo ra mama- 
toi, kapandayan intor ra riwato, 
mansasawa' am mantatakou. 


Masundu am naskah 
rinulun boborok 


10? kakito ku rondo' 


poyo masundu maikang 
tumuun intor ra suruga'. Am ki- 
nulumput io ru gaun no am limi- 
niput bulintung no ra ulu nano. 
Bulos nano makabinusasal koson 
ra mato ru orou am kalayam nano 
koson ra sinimbula' ru apui. ? Mo- 
koondo' io ra rondo' naskah rinu- 
lun boborok nabingkal ra kalindu' 
nano..Am kimininjang kalayam ra 
pamiris.nano ra raat am kalayam 
ra kait nano ra lantur. 3Bagu 
golok io ra bolos mosongou, ko- 
son ra kuukula' ngainan singa' 
nampagala'. Pokopompogolok io, 

taam tulu' timpalak no ra ma- 
puor. #Pakataam ilo ak am paba- 
tikon ku, kaa' korongog ku rondo' 
bolos intor ra limbowon mininda- 
gu ra, “Sibunio' noyo atan ondo' 
rinagu ru tulu' timpalak ni, am 
pai" batiki'.” 

5Bagu masundu ondo' nakito 
ku minigor ra raat am lantur no 
nangakat ra kalindu' pamiris na- 
no patuluon ra suruga'. #Bagu pa- 
gibot io ralalom inggalan ri Aki 
Kapuuno' ondo' maayag ra man- 
tilayun, am ondo' nampasauk ra 
suruga', tana' ti, raat no am ngaa- 
ngai' suang nilono. Kon ru ma- 
sundu no, “Orou ra inaanin i kalo 
noyo painjulon. 7 Paat ra masun- 
du katulu' no manarumpit, pa- 
saukon bagu ri Aki Kapuuno' 
inatangan ondo' sinibuni No, on- 
do" pinabala' noyo ra galing i ra 
nabi' rali, ioginio ulipon No rali.” 

8 Bagu bolos intor ra suruga' on- 
do' minindagu raki' nii, nambala' 
poyo raki', kon no, “Ongoyo' no- 
yo alapo" naskah rinulun boborok 
ondo' nabingkal intor ra kalindu' 
ru masundu no ondo' migor ra 
raat am lantur no.” 

? Ginio ra ongoi aku ra masundu 
no am kitaako' ku naskah rinulun 
boborok no. Indagu io raki', “Ala- 
po' noyo am akano'. Ralalom ru 
kabang muno koson io ra kinaa- 
mis ru ruu' maningot, kaa' su- 
mimpait io ra tinai' muno.” 

10 Bagu alapo' ku naskah rinu- 
lun boborok no intor ra kalindu' 
nano am akano' ku. Ralalom ru 
kabang kuno koson io ra kinaamis 
ru ruu' maningot, kaa' io notolon 
ku siminimpait io ra tinai' kuno. 

1“ Binalaan aku poyo, “Pabalaa' 
noyo saguli' tanou intor ri Aki 
Kapuuno' ti ra pasisimpungan pa- 
gun rano, bulu rano, ragu rano am 
raja' rano.” 


Ruo ngaulun sasi' no 
Kalupus ginii anii' aku 


1 1 ra rondo' tataun tutuku' 
maawar am binalaan, “Ongoyo' 
noyo tukuo"' tayar ru Baloi ri Aki 
Kapuuno' am panalaban no. Am 
untobo' kula' suang ru ulun on- 
do' sumambayang ra giu' no. 
ZKaa' pai' tukuo' liliut ru Baloi 
Tuhan no, nga tayar raginio ti- 
naakan noyo ra ulun sala' ka Jaudi 
rano, Kikinjangin nilo Kota Ma- 
pasau no buoi apat ngoopor am 
ruo ngambulan. 3Manusub Aku 
ra ruo ngaulun sasi! Kuno ondo' 
mambayang ra karung nga maga- 
labo ilo, am ilo ti mampabala' ra 
tanou intor ri Aki Kapuuno' 1,260 
ngoorou.” 

4Sasi' ra ruo ngaulun no soroi 
ra pinaguluan ru Tuhan ondo' 
manguasa' ra tana' ti, am ilo no 
koson ra ruo ngampuun Jaitun am 
ruo lampung. “Amun ru mokoon- 
do' mangkinam mampalaat risilo, 
mingkual apui no intor ra kabang 
nilo am mangumpo ra pantula' 
no rano. Am intor raginio, osoi ak 
mangkinam mampalaat risilo no 
potoyon. é Mokoondo' ilo ra kua- 
sa' mangangob ra limbowon ti 
saboi kalo bo rumasam buoi ilo 
mamipabala' ra tanou intor ri Aki 
Kapuuno'. Mokoondo' ilo niak ra 
kuasa' ra ngaanga'' taur ru timug, 
koson makapangulau ra timug no 
masauk ra raraa'. Am mokoondo' 

ilo niak ra kuasa' mambaal ra 
nansalinut kapaganan malaat ra 
tana' sasanggilan ak maya' ak ra 
kasagaan nilo galama'. 

7 Pakapambala' ilo ra tanou no, 
maayag masigo ondo' mingkual 
intor ra intok ru ulun namagatoi 
no tumula' risilo. Mangala am 
mamatoi io risilo. 3Am bangkai 
nilono makalampik ra ralan ru ko- 
ta maayo, ioginio nanalipan ra 
Tuhan nilono. Pagabigan ra kota 
raginio Sodom kaapoam Misir. 
?Ulun intor ra moonong pagun, 
bulu, ragu am papag pagilong ak 
ra bangkai rano buoi talu ngoorou 
naintanga' am kalo mataak nilo 
bangkai rano lobongon. 1° Ngaa- 
ngal" ilo no maansukan ra pinata- 
yan ru ruo ngaulun sasi' no. 
Mabunsag ilo am magagator ilo ra 
taak ra rondo' am bokon, nga ruo 
ngaulun nabi' no nangimbolo' to- 
jojo ra ulun ru tana' ti. M Kalupus 
talu ngoorou naintanga' ratong 
poyo painawo intor ri Aki 
Kapuuno' am subol ra bangkai 
nilo. Bagu bigor ilo am ngaangai' 
ru ulun nagilong risilo no nalaa' 
kakaga'. 1? Bagu korongog ru ka- 
ruo ngaulun nabi' no bolos ma- 
puor intor ra suruga' minindagu 
risilo, “Ibok no, pagaloi ragiti!” 
Liliwa' pantula' nilono magilong, 
kulumputo' ruo ngaulun nabi' no 
ru gaun mongoi ra suruga'. 8 Am 
paat raginio niak muyog tana' ti 
ra makalalaa'. Am mopor piatus 
ru kota no linunsai am tulu' nga- 
ribu ngaulun pinatoi. Ulun ra bo- 
kon rano malaa' bo kakaga', bagu 
nongongom por ilo ra kuasa’ ri Aki 
Kapuuno' ra suruga'. 

14Sauk malaat karuo nakasail 
noyo. Kaa' ilai' min! Sauk malaat 
katalu no sumunu' noyo. 


Tarumpit katulu' no 


15 Kalupus ragili masundu katu- 
lu' no nanarumpit. Bagu bolos 
mosongou rano morongog giu' ra 
suruga', kon nilo, “Kuasa' mama- 
rinta ra tana' ti sorol raino ra 
Tuhan takau am ra Mamamayag 
Nano. Mamarinta [o no ra sabuoi- 
buoi no.” 16 Bagu karuo ngoopor 
am apat tingganai rano ondo' 
nanturung ra takhta ra pinagu- 
luan ri Aki Kapuuno' no, laub am 
samba ilo ri Aki Kapuuno'. 1 Am 
indagu, 

“O Tuhan, i Aki Kapuuno' 
Maayo Kaga' Kuasa', 

ondo' raino am galing i 
pana sorol. 

Maringkuanang akai Rirun 

nga nampaintalang Kono 
ra kuasa' maayo Muno, 

am tumalimpuun noyo 
mamarinta! 

18 Am ngaangai' ulun ondo' 
kalo nangintopot Rirun 
siminangit toj0jo, 

nga nasuku' noyo orou 
Okou mamalos, 

am pangakiman Muno ra 
ulun namagatoi rali 
nasuku' noyo. 

Nasuku' noyo orou Okou 
mangani' ra ampos ra 
ulipon Mu rano, 

ioginio nabi' rali, 

am ra ngaangai' ondo' 
mangintopot am 
mangurumat Rirun, 

maatang am kalo maatang. 

Nasuku' noyo orou 
mampalunsai risilo ondo' 
mampalunsai ra tana" ti.” 

19 Bagu kaukab Baloi ri Aki 
Kapuuno' no giu' ra suruga' am 
Kaban Nabantuan i pana makito 
ra ralalom no. Bagu nampaganit, 
nanimpalak, tana' ti minuyog am 
riminasam ais-batu ra maawas. 
1 Bagu giu' ra limbowon no 

makito ra rondo" tatandu' 
makaimuag. Sangulun ruandu' 
nambayang ra mato ru orou am 
koson kimininjang io ra bulan. 
Nanasampak io ra karaun ondo' 
binaal ra mopor am ruo butitin. 
4Ruandu' no maapang am mom- 
pogolok nga matipaganak noyo. 
3Bagu giu' ra limbowon no 
makito rondo' poyo tatandu' ma- 
kaimuag. Mokoondo' sanginan 
tambuakal malia' ondo' maayo 
kaga', makaulu tulu' am makasa- 
ngau mopor. Rorondo' ra ulu na- 
no makakaraun. #“Sepertiga ru 
butitin ra limbowon no angkuyu- 
ron ru iku' nano am papatiron no 
ra tana' ti. Tambuakal no minigor 
ra pinaguluan ru ruandu' ondo' 
matipaganak no koson maginaa 
monolon ra anak no ra io anakon. 
5S Bagu paganak ruandu' no ra sa- 
ngulun anak ungkuyon ondo' ina- 
ru' mamarinta ra ngaangai' bulu 
ra kuasa' kalo makaasi'. Kaa' 
anak no ginaau intor ra ruandu' 
no am inibit mongoi ri Aki 
Kapuuno' ra pinaguluan ru takh- 
ta Nano. 2Bagu pagiru' ruandu' 
no ra intok masiluk, ioginio intok 
ondo' pinatampos noyo ri Aki 


Ruandu' am tambuakal 


558 


Kapuuno' no riso. Giu' no alungin 
ruandu' no buoi 1,260 ngoorou. 

7 Bagu mantutula' giu' ra suru- 
ga' no. I Mikail am masundu no 
rano mantula' ra tambuakal no. 
Am tambuakal no inindangan ru 
masundu no rano galama', 8 kaa' 
kinala ilo. Tambuakal am masun- 
du no rano kalo bo paayanon ra 
suruga' no. ? Ginio nai ra tambua- 
kal maayo no pinatiran ra liwar! 
lo ti kukuo intor ra galing i ondo' 
ininggalanan ra “Tingganai ru ri- 
wato”, kaapoam “Ambiluo Ma- 
laat”, ondo' nampakalayau ra 
ngaangai' ulun ru tana' ti. Pinati- 
ran 10 ra tana' ti nabaya' ra ngaa- 
ngai' masundu no rano. 

10Bagu korongog ku bolos ma- 
puor giu' ra suruga' minindagu, 

“Raino noyo i Aki Kapuuno' 
mamayag ra ulun No rano. 

Raino i Aki Kapuuno' 
mampakito ra kuasa' Nano 
koson ra raja". 

Raino Mamamayag ondo' 
sinusub No mampakito 
niak ra kuasa' maayo Nano. 

Nga io ondo' orou-rondom 
nanguu' ra pabukat takau 
rali ra pinaguluan ri Aki 
Kapuuno', 

pinatiran noyo intor ra 
suruga'. 

11 Pabukat takau rano nangala 
Noyo riso 

nga ra Anak Domba 
nařnpasasar ra raraa' Nano, 

am nga ra katapatan 
intor ri Aki Kapuuno' 
ondo' pinatanou nilo: 

am nakatampos ilo 
pampataak ra painawo 
nilono ra potoyon. 
12 Nga raginio, pakaansuk 
noyo suruga' 
am ngaangai' ondo' 
minayan no. 
Kaa' aibui bo ra tana' ti am 
raat, 
nga Tingganai ru riwato 
no timinuun ra giu' am 
sumangit 10 toojo, 
nga nakatutun io ra 
kaluagan nano kalo mabuoi.” 
B Paat ru tambuakal no nakali- 
man ra pinatiran io noyo ra tana' 
ti, timinalimpuun io bagu mangi- 
lou ra ruandu' ondo' naganak ra 
lalagang ungkuyon no. I#Kaa' 
ruandu' no inanian ruo kawo ru 
kanui maayo, bagu pansiab io mo- 
ngoi ra intok inaru' i riso, giu' ra 
intok masiluk. Alungin io ra giu' 
no koson minggalur ra kalaatan ru 
tambuakal no buoi talu ngambilor 
maintanga'. #Bagu luaa' ru tam- 
buakal no liur timparang intor ra 
kabang nano ra ruandu' no koson 
mangabas riso. ##Kaa' panginda- 
ngan tana' no ra ruandu' no koson 
ukabon kabang nano am tolono' 
no timug ondo' miningkual ra ka- 
bang ru tambuakal no. !? Tambua- 
kal no siminangit kaga' ra ruandu' 
no, saboi ongoyo' no tulaa' papag 
ra bokon intor ra ruandu' no, iogi- 
nio ngaangai' ulun ondo' gumaga- 
ya' ra panusuban ri Aki Kapuuno' 
am ondo' mangani' ra kaintutu- 
nan intor ri Jisus. 18Bagu bigor 
tambuakal no ra lantur ru raat. 


f bigor tambuakal no, Kuukula' naskah nakalair: bigor aku, koson mampatunggul ayat ragitio am ondo' 


sumunu’ NO 

Ruo ngainan maayag masigo no 
Bagu kakito ku sanginan 


1 maayag masigo siminalu- 
la' intor ra ralalom ru raat. Mo- 
koondo' io ra mopor sangau am 
tulu' ulu. Rorondo' ra sangau no 
mokoondo' karaun am rorondo' 
ra ulu no makabatik ra inggalan 
magulas ri Aki Kapuuno'. ZAm 
maayag masigo ondo’ nakito ku- 
no, baal nano koson ra rimau am 
kalayam nano koson ra kalayam 
ru baawang am kabang nano ko- 
son ra kabang ru singa'. Am tam- 
buakal ni nangani' ra ikang nano 
galama' ra maayag masigo no am 
takhta nano am kuasa' ra maayo. 
3 Rondo" intor ra tulu' ulu no ma- 
kito koson mokoondo' pilat maa- 
yo ondo' makapatoi, kaa' pilat no 
napali' noyo. Ngaanga:!' ulun ru 
tana' ti nangimuag ra maayag 
masigo no, bagu baya' ilo riso. 
4 Am sambaan nilo tambuakal no 
nga nakapangani' io ra kuasa' no 
ra maayag masigo no. Am sam- 
baan nilo niak maayag masigo no, 
kon nilo, “Kolondo' noyo kuasa' 
mokogondo' ra maayag masigo ti. 
Kolondo' makagula' riso.” 

5S Maayag masigo no iowon lu- 
mimbau am migiangku ra io i Aki 
Kapuuno'. lowon io poyo ma- 
nguasa' apat ngoopor am ruo 
ngambulan. Am migiangku io ri 
Aki Kapuuno' am magulas ra ing- 
galan Nano, ra inayanan Nano am 
ra ngaangai' ondo' minayan ra su- 
ruga'. 7 lowon io mantula' ra ulun 
ri Aki Kapuuno' am niak mangala' 
risilo. Am inanian io ra kuasa' ma- 
marinta ra ngaangai' papag, ragu, 

bulu am pagun. 8Ngaangai' ulun 
ondo' mayan ra tana' ti sumamba 
riso. Kaa' mokoondo' niayuk on- 
do" kalo sumamba riso, ioginio ilo 
ondo' inggalan nilono binatikan 
noyo ra kitab ru Ulun Mokoowot 
ra Kaayagan Motopot paat ra ta- 
na' ti kalo poyo biningkal. Kitab 
no ampu' ru Anak Domba ondo' 
pinatoi ru ulun. 

9“Rongogo' am karaa' min gi- 
tio. 1?Osoi ak inaru' noyo roko- 
pon, maaru' marakop. Am osoi ak 
inaru' potoyon ra ilang, maaru' 
matoi ra ilang. Ginio nga ra ulun 
ri Aki Kapuuno' musiti' tumaan 
ra kaimboloon am gumagaya'.” 

11 Bagu kakito ku poyo sangi- 
nan maayag masigo ra bokon si- 
minalula' intor ra ralalom ru 
tana'. Mokoondo' io ra ruo sa- 
ngau koson ra sangau ru anak 
domba am bolos nano koson ra 
bolos ru tambuakal. 1? Am ngaa- 
ngai’ kuasa' ru maayag masigo 
kasaa' no pinaugar no ra pinagu- 
luan no. Ngaangai' minayan ra 
tana' no jajalin no sumamba ra 
maayag masigo kasaa' no, ondo' 
pilat makapatoi i kaa' napali’ no- 
yo. 3 Maayag masigo karuo no 
nambaal ra kaimuagan maayo. 
Mambaal io ra apui intor ra lim- 
bowon tumuun ra tana" ti ra pa- 
gilangan ru ulun. 14 Am ngaangai' 
ulun ra tana' ti ruungon no man- 
sail ra kaimuagan ondo' iniou ma- 
baal no ra pinaguluan ru maayag 
masigo kasaa' no. Am ilo ngaa- 
ngai' ti susubon no mambaal ra 
sinungkalalaing koson sumamba 
ra maayag masigo ondo' napila- 
tan noyo ra ilang, kaa' lakat poyo 

maayag. 15 Maayag masigo karuo 
no inanian ra kuasa' mamayag 
ra sinungkalalaing no, saboi si- 
nungkalalaing no makaindagu 
am makapamatoi ra ngaangai' 
ondo' kalo masaga' sumamba ri- 
so. 15 Ngaangai' ru ulun, malawo 
am maikang, langkaya' am kunsi- 
kang, ulipon am kalo inulipon, 
jajalin ilo ru maayag masigo no ra 
tatanduin kalindu' ra pamiris kaa- 
poam rabas nilono. 1 Kolondo' 
sangulun pana makapambali kaa- 
poam makapantalan amun ru ko- 
londo' ilo ra tatandu' ti, ioginio 
inggalan ru maayag masigo no ga- 
lama' kaapoam numbur ondo' 
magabig ra inggalan nano. 

18 Gitio tandaan tojojo guango'. 
Osoi ak mapintar makaulig ra ara- 
ti' ru numbur ru maayag masigo 
no. Nga numbur no inggalan ru 
ulun. Numbur no 666. 


Anak Domba am ulun 
No rano 


1 43: ilai' ku, am makito 

Anak Domba no minigor 
ra rasawat ru Bulur Sion Naba- 
ya' Riso no mokoondo' 144,000 
ngaulun ondo' rabas nilono tina- 
tanduan ra inggalan Nano am ing- 
galan ru Ama' Nano. 2Bagu giu' 
ra limbowon korongog ku bolos 
koson ra kinapuor ru bosoi maayo 
am koson ra timpalak mapuor. 
Bolos nano morongog koson ra 
bolos ru gitar kecapi paat io ku- 
lion. 3 Giu' ra pinaguluan ru takh- 
ta, kaapat-apat baal maayag am 
tingganai no rano, minigor poyo 
144,000 ngaulun no am marimbai 
£ Ila’ kamus, 

ra rimbai nakabagu. Rimbai ragi- 
nio kalo maalap kaigigila' ru osoi 
ak pana, kaa' maatus apat ngoo- 
por am apat ngaribu ngaulun no 
ayuk nga binayag ilo noyo ri Aki 
Kapuuno'. “Ilo ti ungkuyon on- 
do' kalo igondo' siminamba ra 
tuhan ra bokon. Ilo ti ungkuyon 
mapasau toojo ondo' kalo igondo' 
lampit ra ruandu'. Mapasau ilo 
mogondo' ra ralaa. Ilo ti sumunu' 
ak ra Anak Domba no ra ati ak 
angayan Nano. Binayag ilo intor 
ra ngaangai' ulun koson ilo ti ka- 
saa' pataakin ri Aki Kapuuno' am 
ra Anak Domba. “Ilo ti kalo igon- 
do' pagabau am kolondo' sala. 


Talu ngaulun masundu 


6Bagu kakito ku sangulun ma- 
sundu ra bokon mansiab ra masa- 
wat. Masundu no nagibit ra 
Tanou Moonsoi ondo' mantila- 
yun koson pabalaan ra ulun ru 
tana' ti, ioginio ra moonong pa- 
pag, ragu, bulu, am pagun. 7 Mi- 
nindagu io ra bolos mosongou, 
“Urumato' i Aki Kapuuno' am 
omporo' min kuasa' Nano. Nga 
nasuku' noyo orou pangakiman ri 
Aki Kapuuno' ra ulun. Sambaa' 
noyo lo ondo' nampasauk ra lim- 
bowon, tana', raat am ngaangai' 
taur ru timug.” 

8Kalupus masundu kasaa' no 
sunu' poyo masundu karuo ondo' 
minindagu, “Nalunsai io noyo. Ko- 
ta Babil ondo' maayo no nalunsai 
noyo. Mamagun no rano mangki- 
mait ra ngaangai' bulu ra pansasa- 
waan nilo, mogondo' ra ulun 
jajalin gauko' ra ruu' ru anggur.” 

?Kalupus masundu karuo no 
sunu' masundu katalu ondo' 
minindagu ra bolos mosongou, 
“Osoi ak sumamba ra maayag ma- 
sigo no mabaya' ra sinungkala- 
laing nano am tinatanduan ra 
rabas kaapoam kalindu' nano, ilo 
no ukumin tojojo ri Aki Kapuuno' 
— mogondo' ra ulun jajalin gau- 
ko' ra ruu' ru anggur mabisa". 
10 Ginio pinauar No noyo ra sang- 
kir ru sangit Nano am sanganu 
pana kalo tigowon No! Ngaangai' 
ondo' manginum no imboloon ra- 
lalom ru apui am balirang giu' ra 
pinaguluan ru masundu mapasau 
rano am ra Anak Domba no. 
UH Mantilayun buun ru lisun ru 
apui ondo' mangimbolo' ra ulun 
rano. Ilo ondo' sumamba ra 
maayag masigo no am sinungka- 
lalaing nano, am ondo' tinatatan- 
duan ra inggalan ru maayag 
masigo no, imboloon ilo orou-ron- 
dom ra kalo lalanggain!” 

UV Ginio nga ra ulun ri Aki 
Kapuuno' ondo' gumagaya' ra pa- 
nusuban Nano am niak gumaga- 
ya' ri Jisus, musiti' ilo tumaan ra 
kaimboloon. 13 Bagu korongog ku 
bolos intor ra limbowon mindagu, 
“Batiki' noyo gitio: Pakaansuk no- 
yo ilo ondo' intor raino matoi nga 
mamppaugar ra kandoi ru Tuhan.” 
Taam Ambiluo ri Aki Kapuuno', 
“Motopot. Ilo ti patanguson intor 
ra kaimboloon, am aniin ilo ra 
ampos nga ra kandoi nilono ra 
Tuhan.” 


Ulun ru tana! no ukumin 


14Bagu ilai' ku am mokoondo' 
gaun mapulak am ondo' nantu- 

rung rasawat ru gaun no makito 
koson ra ulun. Nangkaraun lo ra 
karaun maas am nampaguut Io 
ra tantab malarom. 15Bagu sa- 
ngulun masundu ra bokon mi- 
ningkual intor ra Baloi Tuhan. 
Giminolok io ra mapuor ra lo 
ondo' nanturung ra rasawat ru 
gaun no, kon no, “Ulun ru tana' 
ti sama' noyo ukumin. Patanta- 
bo' noyo raino, nga nasuku' no- 
yo orou pangkumasan.” 16 Bagu 
lo ondo' nanturung ra rasawat 
ru gaun no ukumin no ulun ru 
tana' ti, mogondo' ra bilor tan- 
tabon ra tantab. 

17 Bagu kakito ku sangulun ma- 
sundu ra bokon poyo miningkual 
intor ra Baloi Tuhan giu' ra suru- 
ga'. lo pana nampaguut ra tantab 
malarom. 

1 Kalupus ginii, sangulun ma- 
sundu ra bokon, ondo' manguasa' 
ra apui, minatong intor ra pa- 
nalaban ra kemenyan. Giminolok 
io ra bolos mapuor ra masundu 
ondo' nampaguut ra tantab mala- 
rom no, kon no, “Ulun ru tana' ti 
sama' noyo ukumin, mogondo' ra 
kawa' ru anggur no impunguon 
tantabo'.” PBagu patantabo' ru 
masundu no tantab nano ra tana' 
am katantab bo kawa' ru anggur 
no. Kawa' ru anggur no pinatiran 
no ra intok pamagaan ru anggur 
ondo' maayo, ioginio sangit am 
ukum ri Aki Kapuuno'. @Kawa' 
ru anggur no pagaan ra liwar ru 
kota. Am intor ra intok pamagaan 
no nampaliur raraa' koson ra 
sungoi ondo' galur no talu ngaa- 
tus kilometer am landom no ruo 
meter. 

Masundu am kapaganan 
malaat rano ra pupus 


1 5 Bagu giu' ra limbowon no 
makito ku rondo' poyo 
tatandu' ondo' makaimuag am 
maayo. Mokoondo' tulu' masun- 
du nabaya' ra tulu' sauk malaat 
ra pupus. Gitio noyo pamupusan 
ri Aki Kapuuno' mapaingkual ra 
sangit am ukum Nano. 
2Kalupus ginii, kakito ku poyo 
rondo' baal koson ra raat asilan 
naratok ra apui. Nakito ku niak 
ilo ondo' nangala ra maayag ma- 
sigo, sinungkalalaing no am riso 
ondo' inggalan nano tinatanduan 
ra numbur. Minigor ilo ra kiing ru 
raat asilan liliwa' nampaguut ra 
gitar kecapi ondo' pinataak ri Aki 
Kapuuno' risilo. 3 Am narimbai ilo 
ra rimbai ru nabi' Musa', ulipon 
ri Aki Kapuuno' no, ondo' mo- 
ngompor ra Anak Domba no, 

“Tuhan, i Aki Kapuuno' 

Maayo Kaga' Kuasa', 
mumpara' bo gayo am 
bonsoi ru binaal Muno! 

Raja' ru ngaangai' bulu," 
mumpara' bo banis am 
topot ru binaal Muno! 

“Osoi kia ondo' kalo malaa' 
Rirun, Tuhan? 

Osoi kia ondo' kalo masaga' 
mampatanou ra urumat 
Muno. 

Okou ak mapasau toojo. 

Ngaangai' bulu rumatong 
samba Rirun, 

nga binaal Muno ondo' 
mabanis nakito ru 
ngaangai' ulun.” 

5 Kalupus ginii, kakito ku Baloi 
Tuhan giu' ra suruga', naukab am 
Kim Sambayangan ralalom no. 
éAm miningkual katulu' masun- 
du rano nagibit ra tulu' kapaganan 
malaat. Binayang nilo konoon li- 
non kopoyo am manguliat am ku- 
bab nilono inangkupan ra maas. 
7Bagu rondo' intor ra apat baal 
maayag no nanaak ra tulu' ma- 
sundu rano ra tulu' sangkir maas 
ondo' napanu' ra sangit am ukum 
ri Aki Kapuuno' ondo' maayag ra 
matilayun. 8Am Baloi Tuhan no 
kinuliampun ra lisun ru katulayan 
am kuasa' ri Aki Kapuuno'. Am 
kolondo' sangulun pana makasu- 
bol ra Baloi Tuhan no buoi ru ka- 
tulu' kapaganan malaat ondo' 
inibit ru tulu' masundu no kalo 
poyo makai'. 


Sangkir ru sangit am ukum 
ri Aki Kapuuno' rano 


1 6!" korongog ku bolos 
mosongou intor ra Baloi 


Tuhan minindagu ra tulu' ma- 
sundu no, “Ugar no am pasasaro' 
suang ru sangkir ru sangit am 
ukum ri Aki Kapuuno' no ra ta- 
na'.” 

2 Bagu ugar masundu kasaa' no 
am pasasaro' no suang ru sangkir 
nano ra tana' ti. Am salula' bo 
talipos ondo' makalalaa' am ma- 
ruol kaga' ra inan ru ngaangai' 
ulun ondo' tinatanduan ra cap 
ru maayag masigo no am ilo on- 
do' siminamba ra sinungkalalaing 
nano. 

3Bagu pasasaro' ru masundu 
karuo no suang ru sangkir nano ra 


h nu ngaanga:' bulu; Kuukula' naskah nakalair: ra sabuo1-buoi no. 

raat. Timug ru raat no nasauk 
koson ra raraa' ru bangkai am 
ngaangai' ondo' maayag ra raat 
no minatoi. 
.#Kalupus raginii pasasaro' ru 
masundu katalu no suang ru sang- 
kit nano ra sungoi am taur ru 
timug rano am ngaangai' timug 
rano nasauk ra raraa'. 5 Bagu ko- 
rongog ku masundu ondo' na- 
nguasa' ra timug no minindagu, 
“O Aki Kapuuno' Mapasau Too- 
jo, ondo' galing i am raino sorol. 
Ukum ondo' pinaratu' Muno mo- 
topot. “Nampasasar ilo noyo ra 
raraa' ru ulun ri Aki Kapuuno' am 
ra raraa' ru nabi' rali; kaa' raino 
binaal Mu ilo manginum ra raraa' 
no. Matimpok ukum Muno risi- 
lo.” 7 Bagu korongog ku bolos in- 
tor ra panalaban ra kemenyan no 
minindagu, “O Tuhan, i Aki 
Kapuuno' Maayo Kaga' Kuasa'. 
Motopot am mabanis ukum pina- 
taak Mu risilo.” 

8Bagu pasasaro' ru masundu 
kaapat no suang ru sangkir nano 
ra mato ru orou suku' lasu' nano 
ra makalalaa' makapangumpo ra 
ulun. ? Maumpo ulun rano ra ki- 
nalasu' no am magulas ilo ra ing- 
galan ri Aki Kapuuno', ondo' 
manguasa' ra kapaganan malaat 
rano. Kaa', ilo ti kalo tumalikur 
intor ra tula nilo am kalo masaga' 
mongompor ra kuasa' ri Aki 
Kapuuno'. 

10Bagu pasasaro' ru masundu 
kalimo no suang ru sangkir nano 
ra takhta ru maayag masigo no. 
Ginio ra intok kinuasa' ru maayag 
masigo no liminondom am ulun 
rano nongokot ra rila' nilai gala- 

ma' nga maruol no. !! Intor ragi- 
nio .magugulas ilo bo ri Aki 
Kapuuno' ondo' mayan ra suru- 
ga' nga maruol am talipos nilono. 
Kaa' kalo tumalikur ilo intor ra 
baal malaat nilono. 

12 Bagu pasasaro' ru masundu 
koonom no suang ru sangkir nano 
ra sungoi Iprat ondo' maayo no. 
Ginio ra sungoi no liminasak sa- 
boi nasauk ra intok pansailan ru 
raja' ondo' intor ra sirangon rano. 
13 Kalupus raginii kakito ku poyo 
talu riwato ondo' kookoson ra 
antit. Miningkual ilo intor ra ka- 
bang ru tambuakal no, intor ra 
kabang ru maayag masigo am in- 
tor ra kabang ru migiangku ra 
nabi' no. 14 Sotopot no, ilo ti riwa- 
to ondo' mambaal ra kaimuagan. 
Katalu-talu riwato no mongol pa- 
nimung ra ngaanga!' raja' ru tana' 
ti koson mantutula' paat ra Orou 
maayo ri Aki Kapuuno' ondo' 
Maayo Kaga' Kuasa". 

15 “Rongogo' min. Aku matong 
koson ra sangulun mantatakou. 
Pakaansuk noyo ulun ondo' kalo 
mombolong am ondo' magalung 
ra bayang nano. Pagilalain no sa- 
boi kalo magibabaang io am mau- 
yu' ra pinaguluan ru ulun.” 16 Bagu 
riwato rano nanimung ra raja' rano 
giu' ra intok ondo' ralalom ragu ru 
Ibrani inggalanin ra Armagidon. 

17 Kopongo ginii, pasasaro' ru 
masundu katulu' no suang ru 
sangkir nano ra limbowon. Bolos 
mosongou morongog intor ra 
takhta no giu' ra Baloi Tuhan, 
kon no, “Nopongo noyo.” 18 Bagu 
nampaganit, nanimpalak am ta- 
na' ti muyog ra makalalaa'. Intor 

ra talimpuun ru ulun ti sinauk, 
kalo igondo' tana' ti muyog ko- 
son raginio. Gitio ak poyo kain- 
saa' ru tana' ti muyog ra 
makalalaa' kaga'. 9 Intor raginii, 
kota ondo' maayo no napitalu, 
am nalunsai niak kota ru ngaa- 
ngai' pagun ra tana' ti. Bagu ka- 
kara' ri Aki Kapuuno' kota Babil 
ondo' maayo no am painumo' No 
io ra ruu' ru anggur intor ra sang- 
kir Nano — ioginio ruu' ru anggur 
ru sangit am ukum Nano ondo' 
makalalaa'. ?? Ngaangai' pulu' am 
gunung pana maliom. ?!Intor ra 
limbowon no riminatu' ra ulun 
rasam ais batu ra maayo ondo' 
rorondo' makabagat limo ngoo- 
por ngakilo no. Am magulas ilo ri 
Aki Kapuuno' nga baal ru rasam 
ais-batu no makalalaa'. 


Ruandu' mantatalan ra inan 


ondo' kauligan kaga' 


1 7T Kalupus ginii, sangulun in- 
tor ra katulu' masundu no 
ondo' nampaguut ra tulu' sangkir 
no, uma' raki' am indagu, “Ibok, 
tuluin tokou ati koson ruandu' 
mantatalan ra inan ondo' kauli- 
gan kaga' no ukumin. loginio, 
kota maayo no ondo' binaal ma- 
maar ra sungoi ondo' masuang 
kaga'. “Am ngaangai' raja' am 
ulun ru tana' ti nansasawa' ilo ra 
mamagun ru kota ii, koson ra ulun 
mangagauk ra ruu' ru anggur.” 
3Bagu Ambiluo ri Aki 
Kapuuno' no nanguasa' raki' am 
ibito' aku ru sangulun masundu 
ra intok masiluk. Giu' no makito 
ku sangulun ruandu' nanturung 
ra rasawat ru sanginan maayag 

masigo malia' ondo' natitip niak 
ra batik inggalan magulas ri Aki 
Kapuuno'. Maayag masigo no 
makaulu tulu' am makasangau 
mopor. #Ruandu' no nambayang 
ra matanggilung am kasumba' am 
nanantakin ra maas, permata am 
sisigot mutiara. Nampaguut io ra 
sangkir maas ondo' napanu' ra 
baal makauyu' am majamol, iogi- 
nio ampos intor ra pansasawaan 
nano. “Rabas nano binatikan ra 
inggalan ondo' arati' nano kalo 
mapandayan ru ulun: Inggalan no 
am, “I Babil ondo' maayo, ina' ru 
ngaangai' mantatalan ra inan am 
ulun homoseks am lesbian.” 6 Am 
kakito ku ruandu' no nagauk ra 
raraa' ru ulun ri Aki Kapuuno' am 
raraa' ru ulun ondo' pinatoi nga 
giminagaya' ri Jisus. 

Paat nakito ku ruandu' no, na- 
ngimuag aku kakaga'. 7Bagu ma- 
sundu no nangkuot raki', “Kua 
pangimuag kou? Balain tokou 
atan kalo napandayan ru ulun ra 
ruandu' no am ra maayag masigo 
ondo' sinakayan nano — ioginio 
maayag masigo makaulu tulu' am 
makasangau mopor. 4Maayag 
masigo ondo' nakito munii, naa- 
yag ra galing i, kaa' raino kalo bo. 
Kalo bo mabuoi am mingkual io 
intor ra intok ru ulun namagatoi 
no am pusoon. Ulun ru tana' rano 
ondo' inggalan nilo kalo binati- 
kan ra kitab ru Ulun Mokoowot 
ra Kaayagan Motopot ra kalo po- 
yo tana' ti biningkal, makatigog 
ilo makakito ra maayag masigo 
no. Maayag masigo no naayag ra 
galing i, raino kalo bo, kaa' suma- 
lula' io poyo saguli'. 

9 Ralalom baal ragitio musiti' 
mapintar am makarat!'. Tulu’ ulu 
ti ioginio tulu' bulur, ioginio nan- 
turungan ru ruandu' no. Am tulu' 
ulu no io niak tulu' ngaulun raja". 
10 Limo intor ra tulu' ngaulun ra- 
ja' no minatoi noyo, sangulun no 
lakat ak poyo mamarinta am sa- 
ngulun kalo poyo sumalula'. On- 
do' sumalula' no sangkinolor ak 
io mamarinta. Am maayag ma- 
sigo ondo' galing i naayag kaa' 
raino kalo bo, io no raja' kabalu' 
ondo' sotopot no sangulun intor 
ra tulu’ ngaulun raja' i, am io ti 
pusoon. 

12 Mopor sangau ondo' nakito 
mu ioginio mopor ngaulun raja' 
ondo' kalo poyo nakatalimpuun 
mamarinta. Kaa' aniin ilo ra kua- 
sa' mamarinta koson ra raja' ma- 
baya' ra maayag masigo no buoi 
sanjam. 13 Pogogondoon ru mopor 
ngaulun raja' ti guang nilono, 
ngaangai' ikang am kuasa' nilono 
pataakin ra maayag masigo no. 
4Tumula' ilo ra Anak Domba no. 
Kaa' Anak Domba no am ilo on- 
do' gumagaya' Riso no, ondo' pi- 
niau No am ondo' pinili' No, 
mangala ra raja' no rano, nga lo 
no Tuhan ru ngaangai' tuan am 
Raja" ru ngaanga'' raja'.” 

15 Bagu minindagu masundu no 
raki', “Timug ondo' nakito muno, 
ondo' tinurungan ru ruandu' 
mantatalan ra inan no, ioginio pa- 
pag, bulu, ragu, am pagun rano. 
16 Mopor sangau am poyo maayag 
masigo ondo' nakito muno masi- 
sang ilo ra ruandu' ondo' manta- 
talan ra inan nano. Gaawon nilo 
atan ondo' soroi riso no am irua- 

nin nilo io ra magibabaang. Aka- 
non nilo umas nano am umpoon 
lo ra apui. 7 Nga i Aki Kapuuno' 
nakapangulau noyo ra guang nilo- 
no mampaugar ra kasagaan Nano. 
Pogogondoon ri Aki Kapuuno' 
guang nilono koson mampataak 
ra kuasa' nilono ra maayag masi- 
go no, ondo' mamarinta saboi 
masauk atan ondo' pinabala' ri 
Aki Kapuuno' i. #Ruandu' ondo' 
nakito muno ioginio kota maayo, 
lo no raja' ondo' mamarinta ra 
raja' ru tana" ti.” 


Kalunsayan ru kota Babil 
1 g Kalupus ginii, kakito ku 


rondo' poyo masundu ra 
bokon timinuun intor ra suruga'. 
Mokoondo' io ra kuasa' ra maayo 
am katulayan nano siminirang ra 
tana' ti. 2Bagu pambala' io ra 
bolos mosongou, “Nalunsai noyo! 
Kota Babil ondo' maayo nalunsai 
noyo! Raino nasauk io ra inaya- 
nan ru riwato, ambiluo malaat am 
ngaangai' susuit malaat ondo' ka- 
sisangin ru ulun. 3 Nga ngaangai' 
bulu am raja' ru tana' rano nan- 
sasawa' ilo ra mamagun ru kota i, 
koson ra ulun mangagauk ra ruu' 
ru anggur. Am intor raginio ulun 
mantatalan no rano lumangka- 
ya'.” 

#Kalupus ginii, korongog ku po- 
yo bolos ra bokon intor ra suruga', 
kon no, 

“Ulun mangintopot Raki', 
ingkual no intor ra kota 
Babil no. 
Pai" kano baya" ra tula nilo 
am pai' baya' risilo ra 
maukuman poyo. 

“Nga tula nilo natuntur noyo 

suku' ra limbowon, 
am kalaatan nilo makara' 
ri Aki Kapuuno'. 

6Baalo' noyo risilo maya' ra 
binaal nilo ramuyun, 

balasi' noyo ra suang 
mainduaan ra ngaangai' 
binaal nilo. 
Suangi' noyo sangkir nilo 
ra inumon 
ondo' mainduaan bisa' 
intor ra inumon ondo' 
pinasulung nilo ramuyun. 
7Imboloo' ilo saboi mangiluk 
guang nilo, 
saboi kangilukan nilo 
mogondo' ak ra kauligan 
am kalangkayaan nilai. 
Nga masalok ilo mangkara": 
‘Akai ti maayag koson ra 
raja". 
Pai' ru makaliman akai ra 
guang mangiluk.” 

8 Nga raginio, ralalom 
songorou ak matiu' ilo ra 
sauk malaat: 

maruol, guang mangiluk 
am bitilan. 

Am kota nilo umpoon ra 
apui, 

nga i Aki Kapuuno', Tuban 
ondo' Maayo Kaga' Kuasa', 
mangukum risilo.” 

?Raja' ru tana' rano ondo' nan- 
sasawa' am liminangkaya' intor 
risilo, mantatangi' ilo ra kota no 
paat makito nilo lisun ru apui 
ondo' mangumpo no. 1° Migor ilo 
ra maalur nga malaa' ilo maingki- 
nibitan ra kaimboloon no, kon 
nilo, “Aibui, kota ondo' nauligan 
toojo ru ulun. Aibui, kota Babil 

ondo' maayo. Ralalom sanjam ak 
pangukuman muno.” 

Ulun mantatalan rano man- 
tangi' am mangiluk guang nga 
kota i, nga kolondo' bo mambali 
ra kuliamos talanon nilono. 2 Ko- 
londo' bo mambali ra maas, pirok, 
permata am sisigot mutiara nilo- 
no; niak konoon linon, konoon 
matanggilung, sutra' am konoon 
kasumba'; ngaangai' bansa' ru ta- 
taun maamis owou, kuliamos bi- 
naal intor ra ripon ru gaja am 
intor ra tataun ondo' mongologo; 
kuliamos binaal intor ra tamba- 
ga', basi' am pualam. 8 Am kani- 
ngau, pampagamis ra akanon, 
salong, mur am kemenyan; ruu' 
ru anggur am umau; tapung am 
gandum; sapi' am domba, kuda' 
am kurita', am ulun pana tinalan, 
ioginio ulipon. “Ulun mantata- 
lan rano mindagu ra mamagun 
rano, “Ngaangai' kuliamos ondo' 
ginogot minno naliom bo am ka- 
langkayaan am kauligan minno 
matatak. Am kalo bo matuum 
min ginio.” Ulun mantatalan 
rano ondo' nakalangkaya' nga 
nantalan ra ralalom kota raginio, 
migor ilo bagu ra maalur, nga 
malaa' ilo maingkinibitan ra ka- 
lunsayan nano. Mantatangi' am 
mangiluk guang nilono. 16 Kon ni- 
lo, “Aibui, kota ondo' nauligan 
toojo ru ulun. Buoi ti mamagun 
rano mambayang ra konoon linon 
kopoyo, konoon matanggilung 
am konoon kasumba', am mana- 
kin ra maas, paramata' am sisigot 
mutiara. 1 Kaa' ralalom sanjam 
ak matatakan io ra kalangkayaan 
nano.” 

Arata' am kuliamos mologo (18.12) 


Ngaangai' tingganai ru kapal, 
ondo' siminakoi am ondo' ma- 
ngandoi ra kapal am ngaangai' ru 
ulun ondo' kandoi nilono giu' ra 
raat no; migor ilo ra maalur. 3 Am 
paat nakito nilo lisun ru apui on- 
do' mangumpo ra kota no, golok 
ilo, kon nilo, “Kolondo' kota ra 
bokon koson ra kota ondo' maayo 
ti.” 1? Bagu patauko' nilo kaau ra 
ulu nilai koson tatandu' ra ilo ti 
mangiluk guang, pantangi' am 
pompogolok ilo, “Aibui, kota on- 
do" nauligan toojo ru ulun. Akai 
tatangan ra kapal rano liminang- 
kaya' intor ra kalangkayaan ru 
kota ni. Kaa' ralalom sanjam ak 
matatakan mamagun ru kota no 
ra ngaangai'.” 

2 Pakaansuk mamagun ru suru- 
ga' ra kalunsayan ru kota no. Pa- 
kaansuk ulun ri Aki Kapuuno', 


rasul am nabi'. Nga linunsai noyo 
ri Aki Kapuuno' kota no koson 
balos ra atan ondo' binaal ramu- 
yun ru mamagun raginio. 

21 Bagu rondo' masundu ra mai- 
kang nangkayang ra rondo' batu 
kinsaran maayo am patiri' no ra 
raat am indagu, “Koson noyo ra- 
gitio baal ru kota Babil ondo' 
maayo, lunsayon saboi mapuso 
am kalo bo makito io. 2 Bolos ru 
gitar kecapi, rimbai, tulali am ta- 
rumpit kalo bo rongogon ra intok 
no. Kolondo' bo sangulun ma- 
ngandoi ra giu' no am bolos ru 
batu kinsaran pana kalo bo rongo- 
gon. Kalo bo makito sinda ru 
pilasut ra intok muno am kalo 
niak:mokangog .bolos ru. ungku- 
yon am ruandw! uoton ra giu" no. 
Ulun mantatalan ru kota rali nau- 
ligan tojojo ru ulun ra tana' ti, am 

intor ra kapandayan malaat ru 
mamagun rano ngaangai' bulu ra 
tana" ti rinuung.” 

% Kota Babil no linunsai nga 
mamagun rano nampatoi ru nabi' 
am ulun ri Aki Kapuuno' rali ra 
giu' no — ioginio nampatoi ilo ra 
ulun ra tiitikop ru tana" ti. 

1 9 Kalupus gini, morongog 

ku koson ra bolos mapuor 
ru ulun masuang giu' ra suruga' 
minindagu ra, “Koompor noyo i 
Aki Kapuuno'". lo ayuk Mamama- 
yag takau. lo ayuk matulai am lo 
no makakuasa'. ?Motopot am 
mabanis pangukuman Nano. Na- 
kapangukum lo no ra ruandu' 
mantatalan ra inan nano ondo' 
nampakalayau ra ulun ru tana' ti 
ra pansasawaan nano. Nakapa- 
ngukum Io noyo riso nga namatoi 
io ra ulipon ri Aki Kapuuno' rali.” 
3Ginio ra golok poyo ulun ma- 
suang rano, “Koompor noyo i Aki 
Kapuuno'. Lisun ru apui ondo' 
nangumpo ra kota no buubuun ra 
mantilayun.” #Bagu karuo ngoo- 
por am apat ngaulun tingganai 
am kaapat baal maayag no laub 
am samba ilo ri Aki Kapuuno' 
ondo' nanturung ra takhta no. 
Kon nilo, “Amin. Koompor noyo 
i Aki Kapuuno'.” 


Bunsag paguatan ru 
Anak Domba 


SBagu intor ra takhta no mo- 
rongog bolos mindagu, kon no, 
“Akau ngaangai', ulipon No rano 
am ngaangai' ulun, langkaya' am 
kunsikang am ondo' manguru- 
mat Riso, Koompor noyo i Aki 
Kapuuno'.” SBagu norongog ku 

koson ra bolos ru ulun masuang: 
koson ra kinapuor ru bosoi maayo 
am koson ra timpalak mapuor. 
Norongog ku ilo minindagu ra, 
“Koompor noyo i Aki Kapuuno'. 
Nga Tuhan takau i Aki Kapuuno' 
Maayo Kaga' Kuasa' no mamarin- 
ta. 'Ibok takano pakaansuk am 
pangiantak, omporo' takau kuasa' 
Nano. Nga nasuku' noyo orou pa- 
guatan ru Anak Domba no, am 
ruandu' uoton no nakatampos no- 
yo. 8 Pinataak noyo riso ra bayang 
linon ondo' manguliat.” (Bayang 
linon no ioginio baal moonsoi ru 
ulun ri Aki Kapuuno'.) ? Bagu in- 
dagu masundu no raki', “Batiki' 
noyo gitio: Pakaansuk noyo ilo on- 
do' piniau ra bunsag paguatan ru 
Anak Domba no.” Tungguli' poyo 
ru masundu no, “Gitio noyo pam- 
balaan motopot intor ri Aki 
Kapuuno'.” 10 Bagu laub aku ra pi- 
naguluan ru masundu no am sam- 
ba riso, kaa' indagu io, “Pai' aku 
sambaa'. Sambaa' noyo i Aki 
Kapuuno'. Nga aku pana rangan 
mangangandoi muno, am ra ngaa- 
ngai' pabukat muno ondo' guma- 
gaya' ra kaintutunan intor ri 
Jisus.” Nga katapatan ondo' pina- 
kito ri Jisus mapaikang ra ulun 
mamipabala' ra tanou intor ri Aki 
Kapuuno'. 


Ondo' nangura' ra 
kuda' mapulak 


1 Bagu kakito ku suruga' no 
naukab am mokoondo' sanginan 
kuda' mapulak. Ondo' nangura' 
no ininggalanan i Mampagagaya' 
am i Motopot. Mabanis lo ra ma- 
ngukum kaapoam mantutula' ra 

bokon. ZMato Nano mapaang 
koson ra apui am nangkaraun lo 
ra masuang karaun. Binatikan lo 
fa rondo' inggalan ondo' [o gala- 
fria' ak nakapandai ra arati' no. 
13Bayang maawar ra binayang 
Nano natakisan ra raraa'. Am sa- 
biton Ilo “Bala' ri Aki Kapuuno'. ý 
14 Masuang saujor ru suruga' simi- 
nunhu' Riso ra nanangkuda' ilo ra 
-kuda' mapulak am nambayang ra 
linon kopoyo ondo' mapulak. 
151ntor ra kabang Nano mining- 
kual rondo' ilang malarom ondo' 
mampakaala ra bulu rano. Pa- 
rintaan No ilo ra kalo makaasi' 
mogondo' ra kawa' ru anggur ki- 
kinjangin ra intok pamagaan, io- 
ginio sangit am ukum ri Aki 
Kapuuno' Maayo Kaga' Kuasa'. 
16Bayang maawar Nano am ra 
paa Nano makabatik ra inggalan 
koson ragitio, “Raja' ru ngaangai' 
raja! am Tuhan ru ngaangai' 
tuan.” 

17Bagu kakito ku rondo' ma- 
sundu minigor ra mato ru orou. 
Giminolok io ra bolos mosongou 
ra ngaangai' kanui, “Ibok ongoi 
akan ra bunsag maayo ondo' pi- 
natampos ri Aki Kapuuno'. 18[o- 
ginio bangkai ru raja', tingganai 
ru saujor am saujor rano, ondo' 
nanangkuda' mabaya' ra kuda' 
rano, bangkai ru ngaangai' ulun 
ru tana', langkaya' am kunsikang, 
ulipon am kalo inulipon.” 

19 Bagu kakito ku maayag ma- 
sigo no am raja' ru tana' tano, 
nababaya' ra.saujor no rano na- 
timung noyo koson mantutula' 
Riso ondo' nangura' ra kuda' ma- 
pulak no am saujor No rano.  Ba- 

gu maayag masigo no narakop na- 
baya' ra migiangku ra nabi' no 
ondo' nakapambaal ra kaimuagari 
ra pinaguluan ru maayag masigo 
no. (Intor ra kaimuagan raginio 
namparuung io ra ulun ondo' ti- 
natanduan ra cap ru maayag ma- 
sigo no am ilo ondo' siminamba 
ra sinungkalalaing no poyo.) Bagu 
maayag masigo no am migiangku 
ra nabi” no pinatiran ra tasik ru 
apui ondo' naratok ra balirang 
mapaang. ?! Am saujor nilono na- 
patoi ra ilang ondo' miningkual 
intor ra kabang ru nanguta' ra 
kuda' mapulak no. Bagu ngaa- 
ngai' kanui pana minatong am 
nangakan ra bangkai ru namaga- 
toi rali suku' naasug. 


Pamarintaan buoi saribu 
ngambilor 


2 Bagu kakito ku rondo' ma- 
sundu tumuun intor ra Su- 
ruga'. Nampaguut io ra kunsi’ ru 
intok ru ulun namagatoi am ron- 
do' rantai maayo kaga'. 2Bagu 
rokopo' no tambuakal no -- io ti 
kukuo intor ra galing i, ioginio 
Tingganai ru riwato kaapoam Ib- 
lis — am rantayo' no buoi saribu 
ngambilor. 3Bagu papatiro' io ru 
masundu no ra intok ru ulun na- 
magatoi no am kunsio' am tan- 
dui' no angob no ra segel. Intor 
raginio tambuakal no kalo bo ma- 
kapamparuung ra bulu rano suku' 
saribu ngambilor no makai'. Ma- 
lupys ginio palabuson io ra kalo 
kuukuia” buei. 
kakito ku takhtz rano, 
am Bin a nanturung rano naryan 
ra kuasa' mangukum. Nakito ku 

niak ambiluo ru ulun rano ondo' 
iningguluan nga nangani' ilo ra 
kaintutunan intor i Jisus am nam- 
patanou ra pambalaan ri Aki 
Kapuuno'. Ulun rano kalo simi- 
namba ra maayag masigo kaa- 
poam sinungkalalaing no am kalo 
igondo' tinatanduan ra cap ru 
maayag masigo no ra rabas am 
kalindu' nilono. Bagu naayag ilo 
saguli' am namarinta ilo koson ra 
raja' mababaya' ri Kristus buoi 
saribu ngambilor. 5Gitio noyo 
kaayagan saguli' ra kasaa'. (Kaa' 
ulun namagatoi ra bokon rali kalo 
bayagon saguli' buoi saribu ngam- 
bilor ti.) #Pakaansuk no ulun on- 
do' paayaan bayagon saguli' ra 
kasaa' ti. Kapatayan karuo kalo 
manguasa' risilo. Am masauk ilo 
koson ra imam ri Aki Kapuuno' 
am ri Kristus, am mamarinta 
ilo mababaya' Riso buoi saribu 
ngambilor. 


Tingganai ru riwato kinala 


7 Malupus saribu ngambilor no, 
palabuson Tingganai ru riwato no 
intor ra pangaputan no. #Mongol 
io pamparuung ra ngaangai' bulu 
rano ra tikop-tikop ru tana' polos 
ra pagun Gog am Magog. Timu- 
ngon ilo ru Tingganai ru riwato 
no mongoi pantula' am suang ni- 
lono mogondo' ra suang ru agis 
giu' ra kiing ru raat. ?Bagu naka- 
ralat ilo ra tikop-tikop ru tana" ti 
saboi liputin nilo kim ru ulun ri 
Aki Kapuuno', ioginio kota ondo' 
tinagaman Nano. Kaa' timinuuri 
apui intor ra suruga' mangumpo 
risilo. 12 Bagu Tingganai ruriwato 
Í Harfiah: Hades. Í Harfiah! Hades. 

ondo' namparuung risilo no pina- 
tiran ra tasik ru apui ondo' nara- 
tok ra balirang mapaang. Gili, 
gitio noyo namatiran ra maayag 
masigo am migiangku ra nabi' no 
am imboloon ilo orou-rondom ra 
sabuoi-buoi no. 


Pangukuman pamupusan 


H Bagu kakito ku rondo' takhta 
ondo' maayo am mapulak am lo 
ondo' nanturung no. Limbowon 
am tana' maliom ra pinaguluan 
Nano, saboi kalo bo makito sagu- 
li'. 12 Am nakito ku ulun namaga- 
toi rali, langkaya' am kunsikang, 
minigor ra pinaguluan ru takhta 
no. Bagu ukabo' kitab rano. Am 
rondo" poyo inukab, toginio kitab 
ru Ulun Mokoowot ra Kaayagan 
Motopot. Bagu inakiman ulun na- 
magatoi rano maya' ra binaal ni- 
lono koson nabatikan :ra kitab: 
ulun minatoi giu' ra raat, intor 
ra Patayan kaapoam giu' ra Naba- 
lu,” ngaangai' inakiman maya' ra 
binaal nilono. 14 Bagu Patayan am 
Nabalu pinatiran ra tasik ru apui. 
(Tasik ru apui ti ioginio kapata- 
yan ra kainduo.) 3 Osoi ak ondo' 
inggalan nano kalo binatikan ra 
ralalom ru kitab ru Ulun :Mokoo- 
wot ra Kaayagan Motopot, pati- 
rin io ra tasik ru apui. 


Limbowon am tana' bagu 


21 Kalupus ginii, kakito ku 
limbowon am tana' bagu. 
Limbowon am tana' kasaa' na- 
liom noyo am raat no kalio bo. 
 Bagu kakito ku Kota Matulai no, 
ioginio bandar Jirysalim bagu, tu- 

ramh intor ra suruga' intor ri Aki 
Kapuuno', Kota no pinatampos 
noyo koson ra ruandu' uoton na- 
katampos noyo mongoi uma' ra 
talaki: nano. 3Bagu korongog ku 
bolos Mmosongou intor ra takhta 
ho, kon ho, “Raino i Aki Kapuuno' 
masimpung ra. ulun. Mayan: Io 
mabaya' risilo. am masauk ilo ra 
ulun Nano. I Aki Kapuuno' ga- 
lama' sumimpung risilo am ma- 
sauk ra Tuhan nilo. “Am mamiir 
lo ra “ngaangai” lomou intor ra 
mato nilono. Kolondo' bo kapa- 
tayan, guang mangiluk, panta- 
ngian kaapoam karualan pana. 
Baal ondo' nakalair rali nAliom 
noyo.” 

SBagu Io ondo' manturung ra 
takhta no minindagu, “Raino baa- 
lon Ku ngaangai' no baguon.” Mi- 
nindagu lo niak raki', “Batiki' 
noyo gitio, nga ragu Kuti moto- 
pot am malansanan.” 5Am inda- 
gu Io, “Nopongo noyo. Aku noyo 
talimpuun am pupus, Aku noyo 
kasaa' am pangayaan. Osoi'ak pi- 
naason, aniin Ku io ra inumon ra 
kalo kilagain intor ra taur ru ti- 
mug mampakaayag. 7 Osoi ak ma- 
ngala ra kalaatan gitio saukon Ku 
riso: Masauk Aku ra Tuhan nano 
am masauk io ra anak Kuno. 
8Kaa' ulun matalou, ulun kalo bo 
mangintopot, ulun homoseks am 
lesbian ra makauyu' am majamol, 
mamamatoi, mansasawa', ulun 


makakapandayan. malat, su- 


mamba ra sini 3 
ngaangai' magagabaskae-siakapod 


nilono giu" ra tasik iù aptitiando" 
naratok ra balirang mapaang, io- 
ginio kapatayan ra kainduo.” 

Kota Jirusalim bagu 


Rondo" intor ra katulu' mas 
sundu no ondo' nampaguut ra 
tulu' sangkir makasuang ra tulu' 
kapaganan malaat ra pupus. no, 
ratong raki' am indagu, .“Ibok: 
Tuluin tokou ra ruandu' notan 
no,.ioginio andu' ru Anak Dom» 
ba.” 10Bagu Ambiluo ri Aki 
Kapuuno' nanguasa' raki' am imi- 
bit.aku ru masundu no tumama 
pak ra rondo' gunung masawat 
kaga'. Nanulu' io raki' ra kota 
Jirusalim, Kota Matulai no. Kota 
no tumuun intor ra suruga', intar 
ri Aki Kapuuno'. M Nga ra katula 
yan ri Aki Kapuuno' soroi ra giu', 
kota no nanguliat koson ra batu 
permata, koson batu: baiduri ma- 
sasansam, am mamio? koson ra 
kristal. “Kota -nò liniputan ru 
tembok ondo' maayo am masa- 
wat. Gerbang no mopor am ruo 
am moonong rondo”. tinamungan 
ru rondo' masundu..Rasawat ru 
moonong gerbang no binatikan 
inggalan ru rondo' intor ra mopor 
am ruo tayar ru bulu ru Israil. 
13 Tembok kota no makaapat pi- 
suk. Moonong tampilon makager- 
bang talu, talu ra sirangon, talu ra 
kalasaan, talu ra ralayo am talu ra 
rabugus. 14 Tembok kota no pina- 
turung ra mopor am ruo batu 
maayo ondo’. binatikan ra.ingga- 
lan ru mopar am tuo rasul ru 
Anak Domba no. 

ml Magunsz, Dira: minindagu 
raki. ne: itatiiku! bis 
haal intor ramakgiManuko' jo ta 
kota no, gerbang am tembok no: 
16 Baal ru kota no makaapat pisuk 

am gawar nano nogondo' ra pila' 
no. Bagu tukuo' ru masundu kota 
no ra tutuku' no, gawar nano 
2,400 kilometer. Pila' am sawat 
nano nogondo'' ra gawar nano. 
7 Tukuo' poyo ru masundu. no 
tembok. no; sawat no onom 
ngoopor meter. Tutuku’ ru mæ 
sundu no ioginio tutuku' kainda- 
laman ru ulun. #Tembok no 
binaal intor ra batu baiduri masa- 
sansam am kota no binaal intor ra 
maas kopoyo, maniol koson ra ga- 
las. 19 Am batu nampaturungan ra 
tembok kota. no rano rinamayan 
ra nansalinut permata mologo. 
Kasaa' no batu baiduri masasan- 
sam, karuo batu nilam, katalu ba- 
tu akik am kaapat batu zamrud. 
2 Kalimo batu oniks, koonom ba- 
tu delima, katulu' batu ratna cem- 
paka, kabalu' batu beril, kasiam 
batu topaz, koopor batu kalsedo- 
ni, koopor am rondo" batu firus 
am koopor am ruo batu. kecubung. 
21 Am koopor am ruo um pasan no, 
ioginio mopor am ruo mutiara. 
Moonong 'umpasan no binaal in- 
tor ra rondo' mutiara. Ralan ru ko- 
ta no binaalintor ra maas kopoyo, 
maniol koson ra galas. 

22 Kalo nakito ku Baloi Tuhan 
giu' ra kota no, nga Tuhan gala- 
ma’ soroi ra giu', i Aki Kapuuno' 
Maayo Kaga' Kuasa' am Anak 
Domba no. #Kota no kalo pana 
sirangin ru mato ru orou kaapoam 
bulan, nga masindaan noyo ru ka- 
tulayan ri Aki Kapuuno', am 
Anak Domba no galama' lam- 
pung nano. #Bulu ru tana' rati 
mangkiralan ralalom sinda nano 


k sawat no, kaapoam: kapal no. 

am raja' ru tana' rati pana ibiton 
nilo kalangkayaan nilono ra kota 
no. #Umpasan ru kota no mon- 
songorou ukabin, am kalo anga- 
bin nga kolondo' rondom ra giu' 
no. #@Kalangkayaan ru bulu rano 
ibiton ra kota no. 7 Kolondo' 
atan-atan malaat iowon symubol 
ra kota no, kaapoam osoi ak pana 
mambaal ra makauyuyu' kaa- 
poam magagabau. Ondo' ak io- 
won sumubol no ioginio ilo ondo' 
inggalan nilai binatikan noyo ra- 
lalom ra kitab ru Ulun Mokoowot 
ra: Kaayagan Motopot. ru Anak 
Domba no. 
2 2 12 Masundu no niak nanu- 
lu' raki' ra sungoi ondo' 
mampakaayag. Sungoi rio mangu- 
liat koson ra kristal am mugar 
intor ra takhta ri Aki Kapuuno' 
am Anak Domba no ra taatanga' 
ralan ru kota no. Sapapa'-mansa- 
papa' ra kiing ru.sungoi no, mo- 
koondo' puun ru mampakaayag 
ondo' mangkawa' inggopor am 
ruo sambilor, ioginio igondo "sam- 
bulan. Raun nano alapon pama- 
bas ra bulu rano. 3Giu' ra kota no 
kolondo' rondo' pana ondo" ini- 
batan ri Aki Kapuuno'. 

Takhta ri Aki Kapuuno' am 
Anak Domba no sumoroi ra kota 
no am ulipon No rano sumam- 
ba Riso ra giu' no. “Makakito ilo 
ra bulos Nano am inggalan Nano 
pabatikon ra rabas nilono. $ Kolon- 
do' bo katandaman ra giu' no. 
Pilasut am mato ru orou kalo 
bo :makapakwan ilo, nga i Aki 
Kapuuno', Tuhan galama', su- 
mauk ra sinda nilo, am mamarin- 

tesilwkoson ra raja! ra sabuoi-buoi 
ngi 


Ratangan ri Jisus 


SBagu indagu masundu:no ra- 
ki‘, “Ragu ragitio motopot am 
malansanan. I Aki Kapuuno', 
Tuhan ondo' mansail ra Ambiluo 
Nano::manguasa' ra nabi' rano, 
nanusub ra masundu no mampa- 
kito ra ulipon No rano atan maa- 
ru' masauk ra maagu no.” 

7 Bagu indagu i Jisus, “Rongogo' 
min gitio. Kalo bo mabuoi am 
matong Aku. Pakaansuk no ilo 
ondo' gumagaya' ra ondo' binati- 
kan ra kitab ti, ioginio ondo' ma- 
sauk ra maagu no.” 

8 Aku i Juanis, nokorongog am 
nakakito aku noyo ra ngaangai' ra- 
gitio. Am kalupus pokorongog am 
pakakito, pakalaub aku ra kala- 
yam ru masundu ondo' nampaki- 
to noyo ra ngaangai' ti raki'. 
Sumamba aku raan riso ?kaa' in- 
dagu io raki', “Pai' aku sambaa'. 
Sambaa' noyo i Aki Kapuuno'. 
Nga aku pana rangan mangangan- 
doi muno, am koson ra pabukat 
mu rano ioginio nabi' rano, am 
ngaangai' ondo' gumagaya" ra ba- 
la' binatikan ra kitab ragitio.” 
10 Bagu indagu io poyo raki', “Pai' 
noyo pasibunio' bala' ondo' pi- 
naintalang ralalom kitab ti, nga 
mamaar noyo orou ngaangai' baal 
ragitio masauk. !tMaaru' ulun 
malaat marayus mambaal ra ma- 
laat, am maaru' makauyuyu' ma- 
rayus mampakauyu'. Maaru' ulun 
motopot marayus mambaal ra 
motopot, am maaru' ulun mapa- 
sau marayus maayag ra mapasau.” 

12 Indagu poyo i Jisus, “Rongor 
go' min gitio, kalo bo mabuoi:am 
matang Aku. am balasin Ku moo- 
nong-'ulun maya' ra atan ondo' 
binaal' nali. 3. Aku noyo talim- 
puuff am pupus; Aku noyo kasaa‘ 
amn :pangayaan.” 

“Pakaansuk noyo ilo ondo! 
mampupu' ra bayang maawar 
nilono suku' mapasau, bagu. ma- 
kaakan ilo ra kawa' intor ra puun 
ru mampakaayag am maya' ra 
umpasan sumubol ra kota no. 
15Kaa' ulun mambaal ra makau- 
yuyu' am majamol, ulun makaka” 
pandayan malaat, mansasawa', 
mamamatoi, ondo' sumamba ra 
sinungkalalaing, am ulun magaga- 
bau -- iou pana maya' ra ragu 
kaapoam binaal nano, ngaangai' 
ulun ragitio intok nilo ra liwar ru 
kota no. 

16“Aku, i Jisus, nakapanusub 
Aku no ra masundu Kuno mongoi 
pampabala' ramuyun ra baal ragi- 
tio ra pasisimpungan ulun Kris- 
tian rano. Aku ti papag ru raja' 
Daut, Aku no butitin sirangon 
ondo' mapaang no.” 

17 Ambiluo ri Aki Kapuuno' am 
Ruandu' Uoton ru Anak Domba 
mindagu, “Ibok no.” 

Moonong ulun ondo' mangi- 
ning ragitio musiti' mindagu, 
“Ibok no.” 

Osoi ak pinaason am osoi ak 
masaga', ibok am apuo' noyo ti- 
mug ondo' mampakaayag ra kalo 
kilagain. 


Pamupusan 


18 Aku, i Juanis, mampakara' 
tojojo ra moonong ulun ondo' 

mokofongog ra bala' ondo' bina- 
tikan ra kitab ragitio, osoi ak 
mamparuang ra bala' ti, ruangin 
ri Aki Kapuuno' ukum ru ulun. no 
ra kapaganan malaat ondo' pina: 
bala' ralalom kitab ragitio. 1? Am 
osoi ak mangiruru' ra bala' ondo' 
binatikan ra kitab 'ragitio, iron 
niak ri Aki Kapuuno' tayar nano 
intor ra kawa' ru puun ru mam- 


PINAINTALANG 22 


pakaayag ami intor ra: Kota Matu- 
lai no, ondo' pinabala' ralalom 
kitab ragitio. 

Wlo ondo' mrampasaboi ra 
ngaangai' kaintutumnan ti minda- 
gu, “Motopot, kalo bo'miabuoi am 
matong Aku.” Amin. Ratong no, 
Tuhan Jisus: 

21 Gama" ru Tuhan Jisus mama- 
rakat: ra ngaangai' ulun. 


l ngaangat' ulun; Kuukula' naskah nakalair: ulun ri Aki Kapuuno'- Naskah ra bokon: ngaangai' ulun n Aki 


Kapuuno'. 


